
DE POENITENTIA 


Tom. III. De Satisfactione et Absolutione 


CAPUT VI. DE SATISFACTIONE 


Utrum satisfactio, accepta in sensu pleno ac ge- 
nerali, convenienter definiatur: Voluntaria et 
aequalis compensatio pro injuria Deo illata per 
peccatum; accepta vero in sensu strictiori et 
particulari, sit: Voluntaria et aequalis compen- 
satio pro debito poenae temporalis inducto per 
peccatum. 

Utrum satisfactio sit actus elicitus virtutis Poeni- 

tentiae. 

Utrum purus homo possit Deo pro debito peccati 

satisfacere. 

Utrum purus homo possit pro peccato mortali 

satisfacere ex toto rigore justitiae. 

Utrum purus homo possit pro peccato mortali 

satisfacere de condigno. 

Utrum purus homo possit pro peccato mortali 
satisfacere saltem de congruo. 112-126 
Utrum purus homo possit satisfacere de condigno 
pro peccato veniali. 127-142 
Utrum homo possit vere satisfacere pro poena 

temporali, relicta post remissionem culpae. 

Utrum homo pro poena temporali possit satisfa- 
cere non solum de congruo, sed etiam de con- 
digno, quamvis non de toto rigore justitiae. 

Utrum unus homo possit pro alio satisfacere de 
condigno quoad poenam temporalem. 223-253 

Utrum ad satisfaciendum requiratur actus liber. 

Utrum ad satisfactionem requiratur intentio satis- 


faciendi. 2355-257 
Utrum ad satisfaciendum requiratur actus bonus 
seu honestus. 257-258 


Utrum ad satisfaciendum requiratur actus super- 
naturalis, et quidem quoad substantiam. 

Utrum ad satisfaciendum requiratur actus poena- 
lis seu laboriosus. 

Utrum ad satisfaciendum requiratur status gratiae. 

Utrum ad satisfaciendum requiratur status viae. 

Utrum ad satisfaciendum requiratur acceptatio 
Dei. 

Utrum valor seu efficacia actus satisfactorii pro- 
veniat ac mensuretur ex sola ratione poenalitatis 
ejusque gradu. 

Utrum efficacitas satisfactionis pro poena sit in- 
fallibilis relate ad proprium objectum quod est 
extinctio poenae vitae futurae. 

Utrum omne opus bonum et poenale sit satisfac- 
torium, sive sit internum sive externum, sive sit 
libere assumptum sive physica vel morali neces- 
sitate impositum. 

Utrum opus satisfactorium dividatur in. eleemosy- 
nam, jejunium et orationem, tanquam in partes 
subjectivas et quodammodo potentiales, ad quas, 
sicut ad praecipuas et cardinales, reducuntur 
cetera opera satisfactoria. 

Utrum satisfactio adaequate distinguatur a merito, 
quamvis communem cum eo habeat generalem 
indolem et conditionem. 

Utrum sacerdos habeat jus et obligationem impo- 
nendi satisfactionem in sacramento Poenitentiae. 

Utrum satisfactio sit pars integralis sacramenti 
Poenitentiae. 

Utrum satisfactio sacramentalis causet ex opere 
operato remissionem poenae temporalis, non ta- 
men gratias actuales et augmentum gratiae 
habitualis. 

Utrum in satisfactionem 
possit quodlibet opus poenale, seu omne opus 
quod est satisfactorium ex opere operantis. 

Utrum sacerdos obligetur sub gravi ad imponen- 
dam modo praeceptivo satisfactionem propor- 

peccati tum conditioni 


sacramentalem  iniungi 


tionatam tum indoli 
poenitentis. 
Utrum poenitens obligetur sub gravi ad acceptan- 


dam et exequendam sacramentalem satisfactio- 

Art. 75. Utrum satisfactio sacramentalis persolvi possit 


tam ante quam post absolutionem. 462-466 
Art. 76. Utrum poenitens possit sacramentalem satisfac- 
tionem implere per alium. 466-477 


Art. 77. Utrum ad implendam sacramentalem satisfactio- 
nem requiratur status gratiae. 477-499 


CAPUT VII. DE ABSOLUTIONE 


Art. 78. Utrum absolutio, seu forma sacramenti Poeniten- 
tiae, consistat essentialiter in vocali expressione 
verborum ‘Ego te absolvo" aut aliorum for- 
maliter aequivalentium. 504—545 

Art. 79. Utrum forma absolutionis convenienter et proprie 
exprimatur praedictis verbis “Absolvo te”, 
horumque sensus recte a S. Thoma sic assigne- 
tur: “Sacramentum absolutionis tibi impendo". 545-582 

Art. 80. Utrum absolutio conditionata sit valida et licita. | 582-611 

Art. 81. Utrum absolutio deprecativa sit valida. 611-679 

Art. 82. Utrum impositio manuum sacerdotis requiratur ad 
valorem hujus sacramenti. 679-698 

Art. 83. Utrum Ecclesia habeat potestatem mutandi seu 
determinandi formam absolutionis, ita ut haec 
dicatur esse a Christo instituta non specifice sed 


tantum generice. 698-708 

CAPUT VI 


DE SATISFACTIONE! 


OBJECTU M. 


Tertius actus virtutis Poenitentiae, necnon TERTIA PARS MA- 
TERIAE HUJUS SACRAMENTI, est satisfactio sacramentalis, in- 
tellecta in sensu restricto, sed usuali, de satisfactione pro poena tem- 
porali peccatis debita. Porro haec satisfactio dupliciter accipitur et 
dupliciter pertinet ad sacramenti materiam; considerata enim ut 


| Inter generalia opera theologica vel tractatus de Poenitentia, fusius de satisfactione 
agunt, et utilius, sub hoc saltem respectu, conferuntur inter antiquiores Bellarminus, 
Suarez, Lugo et Salntanticenses, inter modernos vero Palmieri, Pesch et GaJticr. Praeterea 
in quaestionibus de satisfactione sacramcntali consulendi sunt, praeter 5 Alphonsum, 
notiores moralistae moderni, uti Lehmkuhl, Génicot-Salsmans, Noldin, Cappello, Merckel- 
back, Aerlnys-Damen, IVoulers. Bibliographiam de antiqua disciplina poenitentiali dedimus 
in art. 45, inter quaestiones de confessione, ubi necesse fuit hanc rem pertractare. 

Inter peculiaria scripta de satisfactione notentur sequentia: 

Barry (D.), Sacramental Penance, in Irish Ecclesiastical Record, 1926, p. 503-516. 

Bouuacrt (M. C.), L'effort personnel dans le sacrement de penitence, in Nouvelle revue 
théologique, 1922, p. 23-34; La pénitence salutaire, 1b1d., 1930, p. 860 sqq. 

Cajetanus, Opusc. 6, ubi solvit ex professo duas disputatas quaestiones, quod nempe 
possit satisfieri per opera aliunde praecepta et quod valeat satisfactio sacramentalis per- 
soluta in statu peccati. Extant etiam in editione Leonina Operum S. Thomae, t. 12. 
p. 355 sqq. 

Capella (J.), De satisfactione J. C. et satisfactione nostra, Ferrariae, 1551. 

Concke (F.), De constitutivis sacramenti Poenitentiae, in Collationes Brugenses, 1927. 
p. 193-197. De reatu poenae temporalis ejusque satisfactione, ibid., 1928, p. 209-216. De 
satisfactione sacramentali, ibid., p. 309-313. 

Denefic (/1.), Das Wort Satisfactio, in Zeitschrift fur katholische Théologie, 1919, 
p. 158-175. 

Gallicr (P.), art. Satisfaction, in Diet. Théol. Catb. Item, La Pénitence à imposer, in 
Nouvelle Revue Théologique, 1923, p. 1-22. 

Ilild (J. C.), Impositio et adimpletio satisfactionis sacramentalis, in American Ecclesias- 
tical Review, 1895, p. 476-481. 

Hoccdez (E.), La Pénitence chrétienne, in Nouvelle Revue Théologique, 1927, 
p. 192-205. 

Journet (C.), La peine temporelle du péché, in Revue Thomiste, 1927, p. 20sqq. 80sqq. 

Jugic (Ai.), Theologia dogmatica Christianorum orientalium ab Ecclesia catholica dis- 
sidentium, t. 3, c. 5, a. 4, Parisiis, 1930, p. 342-362; La peine temporelle due au péché 
d’après les théologiens orthodoxes, in Echos d'Oricnt, t. 9 (1916), p. 321-330. 

Petrus Blesensis, De Poenitentia vel Satisfactione a sacerdote injungenda, M.L. 207, 
1091-1098. 

Spitzig (J, A.), Sacramental Penance in the Twelfth and Thirteenth Centuries, W ash- 
ington, D. C., 1947. 

Suciu (B.), De natura medicinali et vindicativa cpitimiorum in Ecclesia graeca, in 
Actis secundi conventus Vclehradensis, 1910, p. 95-103. 

Weiss (C.), S. Thomae de satisfactione et indulgentiis doctrina, Graz, 1896. 

Zeil (Thomas Villanova a), Tractatus de satisfactione sacramentali, Ocniponte, 1926. 

propositum satisfaciendi pro poena temporali, constituit materiam 
sacramenti ut pars essentialis, accepta vero ut executio illius propositi, 
pertinet ad eandem materiam ut mera pars integralis. Priori modo, 
satisfactio sufficienter considerata est in Cap. II (art. 3, 4 et 5); 
restat ut altero modo in praesenti capite consideretur. 


Utroque autem modo satisfactio est actus, et quidem elicitus, virtutis 
Poenitentiae, ex qua tota materia hujus sacramenti procedit et infor- 
matur. Ceterum satisfactio, quatenus est actus illius virtutis, multo 
latius patet, nec in compensatione pro temporali poena ullatenus 
exhauritur. Ut enim dictum est in art. 13 et 14, conceptus satisfac- 
tonis est ipsum formalissimum objectum hujus virtutis, et intentio 
satisfaciendi est ipsum vivificans principium ex quo haec virtus in 
humana voluntate generatur; est enim Poenitentia, virtus inclinans 
ad conpensandum seu satisfaciendum pro culpa, et consequenter pro 
poena ipsi debita. Hinc prima et praecipua satisfactio est actus con- 
tritionis, quo fit compensatio pro culpa, et ex cujus intentione Poeni- 
tentia descendit ad compensandum pro poena, primo in proposito, 
secundo in exeeutione; confessio quoque ex eadem intentione procedit, 
sed minus explicite et immediate. Inde intelligitur satisfactionem, in 
primaria sua significatione, non esse, stricte loquendo, actum hujus 
virtutis, sed objectum formalizans omnes actus ipsius, vel, si placet, 
intentionem ipsam voluntatis actuantem et vivificantem ipsam virtu- 
tem. Ratio quidem satisfactionis pro culpa formalizat ipsum deter- 
minatum actum contritionis, qui est primarius et specificus actus 
Poenitentiae; ratio subinde satisfactionis pro poena colligit et for- 
malizat varios actus peculiariter poenales, qui, ratione suae imperfec- 
tonis vel indeterminationis, carent proprio nomine ac retinent, veluti 
propriam, communem vocem satisfactionis, eo modo quo tribuitur 
bruto commune nomen animalis. Cum autem virtus Poenitentiae in- 
ereditur essentiam sacramenti, utrumque modum satisfactionis, seu 
utrumque actum contritionis et satisfactionis cum propriis utriusque 
conditionibus secum trahit. Hinc contritio, quae est praecipua satis- 
factio sacramentalis, hoc nomine vocari non solet, sed proprio nomine 
contritionis, dum alii actus poenales, quos poenitens proponit et exse- 
quitur, satisfactio sacramentalis appellantur. Et inde provenit trita 
divisio satisfactionis in satisfactionem pro culpa et satisfactionem pro 
poena, et hujus in satisfactionem extrasacramentalem et sacramentalem. 


Hinc intelligitur peculiaris excellentia hujus satisfactionis pro poena, 
de qua principaliter in praesenti capite inquiritur. Quamvis enim ipsa 
in pluribus cedat geminis alis actibus quibus materia sacramenti 

coalescit, contritioni nempe et confessioni, nec sit nisi integralis pars 
ac veluti appendix sacramenti, signantius tamen ac veluti ad oculos 
ostendit intimam indolem virtutis Poenitentiae quae in illis actibus 
sacramentatur. Propterea peculiariter sibi vindicat nomen satisfac- 
tionis, quae est anima virtutis, et nomen ipsum Poenitentiae, qua virtus 
appellatur, imo tum virtuti tum sacramento nomen illud Poenitentiae 
(a poenam tenendo) ipsa tribuisse videtur. Nec inde mirum, eam Nova- 
tores, ex fine destruendi ipsam virtutem Poenitentiae, maxime abhorru- 
isse eamque Rationalistae cum ipso sacramento Poenitentiae, quod 
peragebatur in primitiva Ecclesia, erronee confudisse. 


DIVISIO. 


S. Thomas de ipsa satisfactione in communi agit praecipue in Suppi., 
q. 12-15 (quae sunt desumptae ex Comm. super Sent. dist. 15): 
q. 12 est de essentia satisfactionis, q. 13 de possibilitate, q. 14 de 
qualitate, q. 15 de materia seu operibus satisfactoriis. De satisfactione 
Christi agit in 3 p., q. 1, a. 2, ad 2 (ubi de necessitate Incarnationis 
ad condignam satisfactionem pro peccato) et q. 48, a. 2 (ubi de 
satisfactoria indole passionis Christi). De permanentia reatus poenae 
temporalis post remissam culpam, quae est fundamentum satisfactionis, 
agit ex professo in tribus locis, scilicet In 2 Sent., dist. 42, q. 1, a. 2; 
1-2, q. 87, a. 6 (tota q. 87 est de reatu poenae); 3 p., q. 86, a. 4. 

Inter alios locos in quibus S. Doctor quaestionem de satisfactione 
directe tangit quique dabuntur in decursu articulorum, notandi sunt: 
C. Gent. 3, 159; 4, 72; Quodlib. 3, q. 13, a. 28; in primo et tertio ex 
his locis agitur peculiariter de satisfactione sacramentali. 


Apud varios theologos sermo e.xplicitus de satisfactione occurrit in 
pluribus partibus suarum disquisitionum, scilicet in tractatu De Verbo 
Incarnato, ubi de necessitate Incarnationis et de indole satisfactoria 
passionis Christi, in tractatu De Gratia, ubi de justificatione et de 
merito, in tractatu De Eucharistia, ubi de fructibus sacrificii Missae, 
in praesenti tractatu De Poenitentia, ubi de partibus sacramenti et de 
Indulgentiis, in tractatu De Novissimis, ubi de Purgatorio. Praecipue 
tamen et veluti ex professo ipsa generalis quaestio de satisfactione 
occurrit in utroque tractatu De Verbo Incarnato et De Poenitentia, 
ubi de satisfactione Christi et de nostra satisfactione; et res quidem 
ita a theologis distribui solet, ut priori tractatui reservetur quaestio de 
satisfactione pro culpa, alteri vero quaestio de satisfactione pro poena, 
tam sacramentali quam extrasacramentali. 


Per se quidem et abstracte loquendo, oporteret generalem disputa 

tonem de satisfactione in duas partes distribuere, alteram de satis- 
factione extrasacramentali (tam pro culpa quam pro poena), quae 
esset reservanda tractatui De Gratia post quaestionem de merito, nam 
meritum et satisfactio communem habent indolem valoris supernatu- 
ralis et commune principium gratiae sanctificantis; alteram de satis- 
factione sacramentali (nempe pro poena tantum) quae sola spectaret 
ad praesentem tractatum. Attamen, cum satisfactio sacramentalis tota 
innitatur principiis et conditionibus ipsius satisfactionis extrasacra- 
mentalis, recte theologi utramque in hoc tractatu coniungunt. Con- 
sultius autem nobis visum est etiam quaestionem de satisfactione pro 
culpa, generaliter spectatam, in hunc locum adducere, relictis cetero- 
quin tractatui De Verbo Incarnato quibusdam determinationibus sibi 
propriis, quae peculiariter respiciunt indolem satisfactionis Christi. 


Nec leves rationes hunc agendi modum suaserunt. Primo enim, per 
sacramenti institutionem satisfactio nostra, tam pro culpa quam pro 
poena, sacramentali modo praecipue persolvitur, quemadmodum ipsa 
Poenitentiae virtus ita a sacramento absorbetur, ut nonnisi per ipsum 
in re vel in voto operari jam possit; unde sicut sermo de virtute 
Poenitentiae, ita quaestio de satisfactione, convenienter tractatui de 
sacramento reservatur, juxta methodum S. Thomae, qui consulto 
utrumque objectum in sua tractatione De Virtutibus et De Gratia sub 
silentio praeteriit. Secundo, convenienter in unum colligitur tota ma- 
teria de satisfactione ac veluti sub unico conspectu praesentatur. Tertio, 
satisfactio pro ipsa culpa est praecipua et directa satisfactio quae Deo 
exhibetur pro peccato; unde eam hic praeterire, esset hanc quaestionem 
sua generalitate et efficacitate defraudare, simulque implicitam quorun- 
dam persuasionem fovere quod tota satisfactio pro peccato in solius 
poenae solutione absolvatur. Quarto, satisfactio pro peccato et actus 
contritionis per quem ipsa determinate persolvitur, sunt ipsum formale 
objectum et specificativus actus virtutis Poenitentiae, de qua agitur 
in hoc tractatu. Quinto, quaestio de necessitate Incarnationis, in qua 
theologi solent plura agere quae referuntur praecipue ad possibilitatem 
satisfaciendi, respicit tantum particularem aspectum satisfactionis pro 
peccato, scilicet ipsam solam condignam satisfactionem pro peccato 
mortali, dum quaestio ipsa de possibilitate satisfactionis multo latius 
patet, cum respiciat satisfactionem sive de toto rigore justitiae, sive de 
condigno, sive de congruo, et quidem quoad peccatum tam mortale 
quam veniale. 


DE SATISFACTIONE 


Totam igitur materiam de satisfactione, generaliter spectatam, in 


unum corpus sequenti ordine redigimus: 


SA TISFACTIO IN COMMUNI 


Essentia 
Definitio ct divisio 
Natura in ratione virtutis 


Possibilitas 


In communi 

Quoad peccatum mortale 
satisfactio detoto rigore justitiae 
satisfactio decondigno 
satisfactio decongruo 

Quoad peccatum veniale 

Quoad poenam temporalem 
satisfactio in communi 
satisfactio de condigno 
satisfactio vicaria 


Conditiones 


Libertas 
Intentio 
Bonitas 
Supcmaturalitas 
Poenalitas 
Status gratiae 
Status viatoris 
Acceptatio Dei 


Efficacitas 


Ex quo mensuretur 
Ejus infallibilitas 


Materia 


Opera satisfactoria in communi 
Praecipua opera, i.e. eleemosyna, jejunium et oratio 


Comparatio inter satisfactionem et meritum 

Existentia 
Essentia 
Efficacitas et effectus 
Materia, seu opera satisfactoria 
Modus 
Ex parte ministri 
Ex parte poenitentis 
Obligatio 
Executio 
Quoad tempus 


Quoad personam, seu de satisfactione vicaria 


Quoad statum gratiae 


art, 
art. 


art. 


art. 
art. 
art. 
art. 


art. 
art. 
art. 


art. 
art. 
art. 
art. 
art. 
art. 
art. 
art. 


art. 
art. 


art. 
art. 


art. 


art. 
art. 
art. 
art. 


art. 


art. 


art. 
art. 
art. 

47 


48 

52 


53 

56 

63 


64 
65 


66 
67 


68 


69 

71 
72 


73 


74 


19 


76 

ART. 46. Utrum Satisfactio, Accepta In Sensu Pleno Ac Generali, 
Convenienter Definiatur: Voluntaria Et Aequalis Compensatio Pro 
Injuria Deo Illata Per Peccatum; Accepta Vero In Sensu Strictiori 
Et Particulari, Sit: Voluntaria Et Aequalis Compensatio Pro Debito 
Poenae Temporalis Inducto Per Peccatum (Suppi., q. 12, a. 3). 


CONCLUSIO affirmativa 


Ex nitur et probatur. 


Nomen ipsum ‘“satisfactio”,2 derivatum a verbo composito ‘satis- 
facere", significat tantum facere quantum satis est, adeoque vi ‘ad- 
verbii satis aequalitatem proportionis designat" seu importat 
quandam aequalitatem proportionis inter medium assumptum et finem 
intentum, inter factum et debitum, inter id quod fit et id quod est 
faciendum. Hinc multiplex hujus nominis acceptio, juxta diversitatem 
finis cui aliqua actio refertur vel debiti quod adimplet. 


IN PROFANO USU classicorum scriptorum, ex quo transivit in 
ecclesiasticam consuetudinem, vox illa quinque saltem | assumpsit 
significationes. 

Accepto nempe debito latiori quodam sensu, satisfactio dicta est: 
Primo, exhibita excusatio ab imputato crimine, ut apud Ciceronem, 
Fam. 7, 13: *Hic tu me etiam insimulas, nec satisfactionem meam 
accipis"; secundo, adaequata interrogationis responsio vel argumenti 
solutio, ut apud Ciceronem, ibid.; tertio, adimpletio desiderii vel prae- 
cepti, juxta illud Digest. 2,8, 1: *Satisfacere dicimur ei cujus deside- 
rium implemus". 

Accepto vero debito in stricto sensu debiti justitiae, satisfactio du- 
plicem strictiorem sensum accepit, juxta duo in quibus justitia exer- 
cetur, i.e. quarto, significavit adaequatam compensationem pro debito 
materiali, seu solutionem vel restitutionem (puta poecuniae), juxta 
illud Digest. 46, 3, 52: “Satisfacere pro solutione est", quinto, designa- 
vit adaequatam compensationem pro morali debito offensae, et quidem 
tum modo generali reparationem ofjensae, ut apud Caesarem, De bello 
gallico, 6, 9: *Caesar Ubiorum satisfactionem accepit", et Ciceronem, 
Verr. 2, 1, 31: “In qua civitate legatus populi romani violatus esset, 
nisi publice satisfactum esset, ei civitati bellum indici solere" (in quem 
locum Asconius: *Satsfacere est tantum facere, quantum satis sit irato 
ad vindictam"), tum peculiariter eam oïffensae reparationem quae 


| Cf. Forcellini, Totius latinitatis lexicon, ad verba Satisfacio et Satisfactio; A. Deneffe, 
Das W ort satisfactio, in Zeitschrift fur kath. Théologie, 1919, p. 158 sqq. 
* Suppi., q- 12, a. 2; cf. a. L 

praestatur luendo poenam, ut apud Mari. 12, 14: “Saepe satisfecit 
praedae venator, et acri decidit excussus, nec rediturus equo". 


Notandum tamen est quod adaequatio compensationis pro debito, 
quam important duae istae strictae ac juridicae acceptiones satisfac- 
tionis, non accipitur necessario in relatione ad ipsam naturam et limites 
debiti, ita nempe quod tunc tantum satisfactio habeatur, cum res debita 
solvitur tota et eo modo quo debetur, sed sumitur directe ac praecipue 
in relatione ad voluntatem creditoris, ita ut tunc satisfactio habeatur 
cum tantum et eo modo solvitur, quantum et quo modo exigitur de 
facto a creditore, juxta limites sui juris. Quo sensu satisfactio differt 
sive a solutione seu restitutione rei, sive a reparatione offensae, sive ab 
expiatione poenae, ita ut omnis quidem satisfactio sit solutio vel 
reparatio vel expiatio, sed non e converso. Ad rem Forcellini: “Non 
idem sunt semper satisfacere, et solvere. Nam solvit, qui creditori 
pecuniam omnem numerat: satisfacit, qui quocumque modo creditorem 
placat, v.g. cautione, satisfactione, pignore, partis debiti solutione, etc. 
Ulp. Dig. 13, 7, 9. Satisfactum autem accipimus, quemadmodum voluit 
creditor, licet non sit solutum." 

Ceterum, inter duas praedictas satisfactionis acceptiones, altera 
praevaluit, ita ut saltem in posteriori aetate, satisfactio strictius intel- 
ligeretur pro ipsa compensatione debiti offensae, prout distinguitur a 
compensatione debiti materialis et a conceptu restitutionis qui in ea 
involvitur. 


Ad rem 5. THOMAS, Suppi., q. 12, a. 2: “‘Sui ad alterum potest aliquis facere 
justitiam vel in actionibus et passionibus, vel in rebus exterioribus; sicut etiam 
injuria fit alteri vel subtrahendo res, vel per aliquam actionem laedendo. Et quia 
usus rerum exteriorum est dare, ideo actus justitiae, secundum quod aequalitatem 
in rebus exterioribus constituit, proprie dicit hoc quod est reddere; sed satisfacere 
manifeste aequalitatem in actionibus demonstrat, quamvis quandoque unum pro 
alio ponatur." 

In 4 Sent., dist. 15, q. 1, a. 5, q. 1: *Inaequalitas justitiae opposita duobus modis 
contingit. Uno modo in rebus exterioribus, ut quando unus rem alienam detinet; 
alio modo in actionibus et passionibus, sicut cum quis alium per violentiam ver- 
berat; et haec duo aliquando separata sunt, ut per se patet; aliquando autem 
conjunguntur, ut cum quis per violentiam accepit, in quo ei a quo accepit, injuriam 
et contumeliam infert; et secundum hoc reparatio aequalitatis justitiae dupliciter 
significatur. Reparatio enim inaequalitatis existentis in rebus, restitutio dicitur; 
reparatio autem inaequalitatis existentis in actionibus et passionibus, satisfactio 
nominatur; et ideo quandoque est satisfactio sine restitutione aliqua, ut cum quis 
se proximo humiliat de aliquibus contumeliis et dictis; aliquando autem restitutio 
sine satisfactione, ut cum quis mutuum reddit; aliquando autem utrumque exigitur; 
ut cum quis alicui per violentiam rem suam subtraxit”. 


BELLARMINUS: *^Animadvertendum est, Satisfactionem nihil esse aliud, nisi 
actionem, qua is qui alterum laesit, tantum facit, quantum satis est ad injuriam 
compensandam; sive quantum is qui laesus est, juste exigit. Ex quo sequitur, ut 


4Totius Latinitatis lexicon (ad v. Satisfacere), t. 4, Lipsiae-Londini, 1535, p. 35. 

non sit idem restitutio, quod Satisfactio. Restituere enim, est cessare ab injuria, 
non injuriam factam resarcire: nam qui rem alienam invito Domino retinet, tandiu 
facit injuriam, donec rem illam non reddit. Adhaec restitutio respicit damnum 
reipsa illatum: Satisfactio personam injuria affectam, etiamsi illa damnum nullum 
acceperit. Quocirca Deo nihil restitui potest, cum ipse damnum nullum patiatur: 
potest tamen eidem satisfieri, cum injuria a nobis afficitur. Itaque restitutio in rebus, 
Satisfactio in actionibus versatur: et restaurat justitiam restitutio quoad aequalita- 
tem rerum, ut cum ea, quae furto ablata sunt, redduntur: restaurat Satisfactio 
justitiam quoad aequalitatem actionum, ut cum is qui alium contumelia affecerat, 
ab eo veniam petit.” 


IN SCRIPTURA vox *Satisfactio" vel “satisfacere” occurrit in plu- 
ribus locis versionis Vulgatae, referens tamen tantummodo tres priores 
ex supradictis sensibus, scilicet exhibitam excusationem ab imputato 
crimine, Lev. 10, 20: *Quod cum audisset Moyses, recepit satisfactio- 
nem" (i.e. excusationem Aaronis); ] Esdrac, 5, 5: ‘“Placuitque ut 
res ad Darium referretur, et tunc satisfacerent adversus accusationem 
illam"; Act. 17, 9: “Et accepta satisfactione [top ikapóv] a Jasone et 
a caeteris, dimiserunt eos"; Aet. 24,10: “Respondit autem Paulus ... 
bono animo pro me satisfaciam [üàrroAobyo/yai|"; item, adaequatam inter- 
rogationi responsionem vel argumenti solutionem, / Petr. 5, 15: 
“Parati semper ad satisfactionem  [1p0? azo4oyiav] omni poscenti vos 
rationem de ea quae in vobis est spe"; item, adimpletionem desiderii, 
2 Rcg. 19, 7, ubi Joab exhortatur Davidem: “Alloquens satisfac servis 
tuis", Mare. 15, 15: “Pilatus . . . volens populo satisfacere [ro /kavowv 
rozloadi|] dimisit illis Barabbam ". 

In textu originali horum locorum sola vox /kavóv correspondet ety- 
mologico sensui vocis satisfactionis; significat enim "idoneum vel suf- 
ficiens" et expressio TO ikavov zo1av (cf. Marc. 15, 15, nuper cit.) sig- 
nificat satisfacere. Ceterum, ut dictum est, tum haec tum translata vox 
"satisfactio! nunquam accipitur pro compensatione debiti offensae. 
Id ultro concedebatur Protestantibus in quodam praevio schemate, 
Patrum Tridentinorum examini subjecto, ubi legitur: “Quod haec satis- 
factionis vox nullibi in canonicis Scripturis reperiatur, neminem sanae 
mentis movere debet, cum satis constet rem ipsam apertissime et lucu- 
lentissime fuisse nobis expressam et quasi digito praemonstratam " 0 


Vox imTiuwy (vel pluralis, énri/ua), hucusque classica in ecclesia 
graeca ad designandum quod Latini satisfactionem appellant (quae 
tamen non habet immediatum sensum compensationis sicut latina vox 
satisfactionis, sed sensum taxationis, punitionis et reprehensionis), 
etiam in Scriptura occurrit, imo non est improbabile Graecos eam 
derivasse ex 2 Cor. 2, 6. 


* De Poenitentia, 1. 4, c. 1, Opera omnia, t. 3, Mediolani, 1859, p. 713. 
'Apud Theiner, Acta genuina Cone. Trid., t. 1, Zagabriae, 1874, p. 599. 

Verbum emiTinüw (a Tudw = taxo, aestimo, honoro) in Scriptura sig- 
nificat reprehendo: 2 Tim. 4, 2; Mare. 8, 33; Luc. 9, 55; 17, 3; 19, 39; 
23, 40; et interdico: Matth. 12, 16; 16, 20; 20, 31; Mare. 3, 12; 
8, 30; 10, 4sq.; Luc. 18, 39, etc. Nomen  Lrvguia significat punitio- 
nem vel reprehensionem: Sap. 3, 10: "Impii autem secundum quae 
cogitaverunt correptionem [«mir^iav] habebunt"; 2 Cor. 2, 6 sq.: "Suffi- 
cit illi, qui eiusmodi est [i.e. incestuoso], obiurgatio [7 iziriuia] haec ... 
ne forte abundantiori tristitia absorbeatur". Nomen To imıTiuiov (Graeci 
moderniores utuntur etiam voce xavóva) in usu communi est apud 
Patres orientales inde a saec. 4; /rgriua appellabantur variae expia- 
tiones quibus poenitentes subiciebantur in successivis gradibus publicae 
poenitentiae, seu flentium, audientium, substratorum et consistentium. 
Cf. Basilium, can. 21. 22. 24. 38. 51. 53. 54. 68. 72. 74. 82; Gregorium 
Nys., can. 2-8; Sozomenum, Hist. Eccles. 8, 1-6. 


TRADITIO LATINA vocem ‘“Satisfactio” ex usu et sensu forensi 
assumpsit in usum ecclesiasticum et in sensum theologicum compen- 
sationis juris divini pro debito peccati, accepto tum generaliter et con- 
fuse pro totali debito culpae et poenae, tum specialiter et determinate 
pro debito solius poenae temporalis; quae ultima acceptio est strictis- 
simus sensus qui obtinet praesertim apud moderniores auctores et juxta 
quem satisfactio dividi solet in sacramentalem et extrasacramentalem. 

Vocis usum inauguravit Tertullianus, vulgavit Cyprianus, extenderunt 
posteriores Patres. Tertullianus et Cyprianus satisfactionem appellant 
generaliter totum externum exercitium poenitentiale, quo exprimitur 
interior poenitentia. Saepe apud Patres satisfactio generaliter cum ipsa 
poenitentia identificatur. Consistit in quadam peccatorum redemptione, 
solutione, pretio, compensatione, necnon medicina et sanatione. Augus- 
tinus et Cone. Vasensc a. 442 loquuntur de interiori satisfactione ipsius 
contritionis (Augustinus: "Irasceris cordi tuo ut satisfacias Domino 
tuo", Cone. Vascnse: ‘“Satisfactoria compunctio"). Gennadius post 
Cassianum celebrem satisfactionis definitionem tradit, qua praecipue 
exhibet medicinalem illius aspectum. Gregorius M. apte distinguit inter 
meram cessationem a peccato et ipsam satisfactionem seu peccatorum 
lamentationem. Explicita ipsa distinctio ac veluti separatio satisfac- 
tonis pro culpa et satisfactionis pro poena a Patribus non fit, saltem 
sub ipsa voce satisfactionis, sed est fructus evolutionis theologicae 
doctorum mediaevalium. Ceterum, de ipsa Patrum doctrina circa satis- 
factionem etiam pro poena, abstrahendo ab ipsa voce satisfactionis, 
dicetur contra Protestantes in art. 53. 


Tertullianus: “De pristinis satisfacimus conflictatione carnis et 
spiritus" (De bapt. 20). *Hoc pretio Dominus veniam addicere insti- 

tuit; hac poenitentiae compensatione redimendam proposuit impuni- 
tatem" (De Poenit. 6, 4), "Habes, cui satisfacias, et quidem volentem" 
(ibid., 7, 14), “Exomologesis est, qua delictum Domino nostrum con- 
fitemur: non quidem ut ignaro, sed quatenus satisfactio confessione 
disponitur, confessione poenitentia nascitur, poenitentia Deus mitiga- 
tur" (ibid., 9, 2, cit. in tom. 1, p. 101), "Domino offenso satisfacere" 
(1bid., 10, 2). Eadem vox “satisfactio” recurrit in De Poenit. 5, $; 
De orat. 23; De patientia, 13; De cultu foeminarum, 1; De jejunio, 3; 
De pudicitia, 9 et 13. 


Cyprianus: “Dominus nostra satisfactione placandus est" (De lapsis, 
17), “Nec cesset in agenda poenitentia . . . , ne [peccatum] ... in 
neglecta satisfactione cumuletur" (ibid., 28), “Satisfactio et remissio 
facta per sacerdotes apud Dominum grata est" (ibid., 29), "Ill [i.e. 
Deo] se anima prosternat, illi mestitia satisfaciat" (ibid., 29), "Ecce 
majora delicta peccasse nec satisfacere" (ibid., 30), "Superest poeni- 
tentia quae satisfaciat; qui autem poenitentiam criminum tollunt, satis- 
factionis viam claudunt" (ibid., 34), “Inde crimen et culpa redimitur... 
Ad veniam delicti sui [homo] Dominum justis et continuis operibus 
inflectit” (1ibid., 35 sq.), “Si quis eum [i.e. Deum] plus suis satisfac- 
tionibus moverit. . . Qui sic Deo satisfecerit . . ." (ibid., 36), "Quorum 
poenitentiam satisfactioni proximam conspicitis" (Epist. 10, 4), “Ma- 
eisteria divina docuerunt, operationibus justis Deo satisfieri, miseri- 
cordiae meritis peccata purgari . .. mereri Dei misericordia" (De op. 
et eleem. 5). 


Ambrosius: *Sicut qui pecunias solvunt, debitum reddunt, nec prius 
evacuatur fenoris nomen quam totius ad nummum usque, quocumque 
solutionis genere, quantitas universa solvatur, sic compensatione chari- 
tatis actuumque reliquorum vel satisfactione quacumque, peccati poena 
dissolvitur" (In Luc., 7, 156, M.L. 15, 1740). 


Augustinus: * [Psalmista in Psal. 50, 5] nobis orandi et satis Deo 
jaciendi demonstravit exemplum, dicens: ‘Quoniam facinus meum ego 
agnosco, et peccatum meum contra me est semper'. . . Peccatum enim, 
fratres, impunitum esse non potest. . . Punitur . . . peccatum, aut ab 
homine poenitente, aut a Deo judicante. Punitur ergo aut a te sine te, 
aut a Deo tecum. Quid est enim poenitentia, nisi sua in se ipsum ira- 
cundia? Qui poenitet, irascitur sibi. . . Quando ergo tundis pectus, 
irasceris cordi tuo, ut satisjacias Domino tuo. . . Irascere quia pec- 
casti. . . Exsuscita cor poenitendo, et hoc erit sacrificium Deo. 
sacrificium Deo spiritus contribulatus'. . . Habes quod offeras 
quaere in corde tuo quod gratum sit Deo. Cor conterendum est. Quid 
times ne contritum pereat? Ibi habes, Cor mundum crea in me, Deus’. 

Ut ergo creetur mundum cor conteratur immundum” (Serm. 19, 2 sq.. 
M.L. 38, 132-134). 

“Veniat ad antistites Ecclesiae, per quos illi in Ecclesia claves mi- 
nistrantur . . . , a praepositis Sacramentorum accipiat satisfactionis 
suae modum" (Serm. 351, 4, 9, M.L. 39, 1545). 

"Non sufficit mores in melius commutare et a factis malis recedere, 
nisi etiam de his quae facta sunt satisfiat Deo per poenitentiae dolorem, 
per humilitatis gemitum, per contriti cordis sacrificium, cooperantibus 
eleemosynis" (Serm. 351, 5, 2, M.L. 39, 1549). 


Innocentius I: “De pondere aestimando delictorum sacerdotis est 
indicare ut attendat ad confessionem paenitentis et ad fletus atque 
lacrymas corrigentis, ac tum iubere dimitti, cum viderit congruam 
satisfactionem suam" (Epist. 25, ad Decentium, 10, Kirch, Enchir. hist, 
eccles., 727). 


Cone. Vascnse a. 442, can. 2: “Pro his qui poenitentia accepta, in 
bonae vitae cursu satisfactoria compunctione viventes, sine commu- 
nione inopinato nonnunquam transitu, in agris aut itineribus praeveni- 
untur, oblationem recipiendam" (Mansi, 6, 453). 


Cassianus, aspectum medicinalem satisfactionis extollit, scribens: 
"Poenitentiae plena et perfecta definitio est, ut peccata pro quibus 
poenitudinem gerimus, vel quibus nostra conscientia remordetur, nequa- 
quam ulterius admittamus. Indicium vero satisfactionis et indulgentiae 
est affectus quoque eorum de nostris cordibus expulisse. Noverit enim 
unusquisque nec dum se peccatis pristinis absolutum, quandiu sibi 
satisfactioni et gemitibus incubanti vel illorum quae egit vel similium 
criminum ante oculos imago praeluserit, eorumque non dicam oblecta- 
tio, sed vel recordatio infestaverit mentis arcana. Itaque tunc se is qui 
pro satisfactione pervigilat a criminibus absolutum, ac de praeteritis 
admissis veniam percepisse cognoscat, cum nequaquam cor suum 
eorundem vitiorum illecebris senserit vel imaginatione perstringi" 
(Collationes, 20, 5, M.L. 49, 1154). 


Gennadius tradit, ad mentem Cassiani, celebrem satisfactionis defi- 
nitionem, quae, Augustino tributa, a doctoribus medii aevi suscepta 
est et commentariis exornata: "Satisfactio poenitentiae est, causas 
peccatorum excidere, nec earum suggestionibus aditum indulgere" (De 
eccles. dogmat., c. 54, M.L. 58, 994). Praeterea scribit: "Quem mor- 
talia crimina post baptismum commissa premunt, hortor prius publica 
poenitentia satisfacere, et ita sacerdotis judicio reconciliatum com- 
munioni sociari, si vult non ad judicium et condemnationem sui eucha- 
ristiam percipere. Sed et secreta satisfactione solvi mortalia crimina non 

negamus, sed mutato prius saeculari habitu, et confesso religionis studio 
per vitae correctionem, et jugi imo perpetuo luctu miserante Deo veniam 
consequatur: ita duntaxat ut contraria pro his quae poenitet agat, 
et eucharistiam omnibus dominicis diebus supplex et submissus usque 
ad mortem percipiat" (ibid., c. 53, M.L. 58, 994). 


Leo I: “Christus .. . hanc praepositis Ecclesiae tradidit potestatem, 
ut et confitentibus actionem poenitentiae darent, et eosdem salubri 
satisfactione purgatos ad communionem sacramentorum per ianuam 
reconciliationis admitterent" (Epist. 108, 2, Denz. 146). 

Gregorius M.: “Qui se illicita meminit commisisse, a quibusdam 
licitis studeat abstinere, quatenus per hoc conditori suo satisfaciat" 
(In Evang., hom. 34, 16, M.L. 76, 1256). “Nec qui contumelias 1rro- 
gat, si solummodo tacuerit, satisfacit, cum profecto necesse sit ut 
verba praemissa superbiae verbis subjectae humilitatis impugnet. Ita 
et cum Deo deliquimus, nequaquam satisjacimus si ab iniquitate ces- 
samus, nisi voluptates quoque quas dileximus e contrario appositis 
lamentis insequamur" (Reg. past., 3, 30, M.L. 77, 111). 


DOCTORES MEDII AEVI, doctrinam Patrum colligentes, loqu- 
untur de satisfactione in distincto duplici sensu, scilicet prout identi- 
ficatur generaliter cum ipsa poenitentia et prout respicit particulariter 
solam poenam temporalem debitam pro peccato ac ita distinguitur a 
contritione et confessione tanquam tertia pars eorum quae in sacra- 
mento requiruntur. Sic completur plena evolutio seu determinatio 
conceptus satisfactionis et communiter exhibetur trinomium illud: 
"Contritio cordis, confessio oris, satisfactio operis”. 

Hujus trinomii origo invenitur apud Pseudo-Grcgorium M., In | 
Reg., 1. 6, 33: “Tria quippe in unoquoque consideranda sunt veraciter 
poenitente, videlicet, conversio mentis, confessio oris, et vindicta pec- 
cati. . . Vindicta, quasi medicina necessaria est; ut apostema reatus, 
quod conversione compungitur, confitendo purgetur, afflictionisque 
medicina sanetur" (M.L. 79, 439). 

Illud apte exprimit Radulphus Ardens (saec. 11 vel 12): “Actio 
poenitentiae fit in corde, ore et opere: corde per contritionem, ore per 
confessionem, opere per satisfactionem" (Hom. 1l, 40, M.L. 155, 1810; 
cf. Hom. 64, ibid., 1900); illudque referunt communiter saec. 12 doc- 
tores, uti Petrus Damianus (Serm. 69) et Gratianus (in Decreto); 
illud Petrus Lombardus inserit suis Sententiis, in quibus dici potest 
compleri essentialis evolutio conceptus satisfactionis, mox scientifice 
perficiendi ac determinandi a S. Thoma." 

'$. Thomas illo trinomio utitur in 3 p., q. 90, a. 2, ad 4: “Licet peccatum perficiatur 


in consensu cordis, ad perfectionem tamen poenitentiae requiritur et contritio cordis, et 
confessio oris, et satisfactio operis." 

De satisfactione genericc accepta pro Poenitentia, et ita accepta 
praecipue pro satisfactione pro culpa, haec habet Magister Senten- 
tiarum: *Ex praemissis [inter alia refert praedictam definitionem 
Gennadii] perspicua fit notitia verae poenitentiae vel satisfactionis. Illa 
enim vera est poenitentia, quae peccatum abolet; quod illa sola facit, 
quae scelus corrigit, quae odium commissi criminis et committendi cum 
desiderio satisfaciendi affert" (Sent., 1. 4, dist. 15, n. 7, M.L. 192, 877). 

De satisfactione vero particulariter accepta pro sola satisfactione 
pro poena temporali, scribit: *In perfectione autem poenitentiae tria 
observanda sunt, scilicet compunctio cordis, confessio oris, satisfactio 
operis. . . [Triplici generi peccatorum, i.e. cordis, oris et operis] triplici 
remedio occurritur, contritione, confessione, satisfactione. Compunctio 
nobis commendatur ibi, Joel, 2: 'Scindite corda vestra, et non vesti- 
menta vestra’. Confessio, ibi, Prover. 18: Justus, in principio sermonis 
accusator est sul’. . . Satisfactio a Joanne praecipitur ubi ait, Matth. 3, 
et Luc. 3: ‘Facite fructus dignos poenitentiae', scilicet, ut secundum 
qualitatem et quantitatem culpae, sit qualitas et quantitas poenae" 
(Sent., 1. 4, dist. 16, n. 1, M.L. 192, 877; cf. dist. 15, passim). 


JUXTA UTRUMQUE IGITUR CONCEPTUM, QUEM SATIS- 
FACTIO COMPLECTITUR AD MENTEM TOTIUS TRADITIO- 
NIS, SCILICET COMPENSATIONEM PRO CULPA ET COM- 
PENSATIONEM PRO POENA TEMPORALI, CONFICITUR 
GEMINA | DEFINITIO ASSIGNATA IN TEXTU ARTICULI, 
CUJUS CONVENIENTIA SIC OSTENDITUR: 


PRIMO quidem, convenientia ipsius distinctionis duarum satisfac- 
tionum duarunique definitionum, fundatur in ipsa natura et effectu 
peccati quod est reparandum, vel debiti ex peccato secuti, cui est satis- 
faciendum. In mortali enim peccato, quod solum dicitur simpliciter 
peccatum et offensa Dei, duo inveniuntur: ipsa nempe ratio offensae, 
ex qua resultat in homine debitum sustinendi inimicitiam Dei, et ratio 
malitiae, in qua fundatur offensa, et ex qua resultat debitum sustinendi 
divinam vindictam seu poenam; in malitia autem duo inveniuntur: 
aversio a Deo, ex qua resultat debitum sustinendi poenam damni, quae 
est infinita et aeterna, et conversio ad creaturam, ex qua resultat debi- 
tum sustinendi poenam sensus, quae est simpliciter finita; conversio 
autem ad creaturam dupliciter considerari potest: ut est aversiva a 
Deo, et sic ex ea resultat debitum sustinendi poenam sensus aeternam, 
et ut est mere indebite conversiva ad creaturam, et sic ex ea resultat 
debitum sustinendi poenam temporalem .$ 

‘Ut constabit ex inferius dicendis (in art. 53), haec poena temporalis est de facto poena 


Purgatorii. Ipsa sola per se debetur peccato veniali, quamvis per accidens convertatur in 
aeternam, ratione permanentiae peccati venialis, in eo qui moritur in statu peccati mor- 

Proinde ex peccato quadruplex oritur debitum erga Deum quod 
possit et debeat compensari seu satisfactione evacuari; primo, debitum 
sustinendi inimicitiam Dei, quod compensatur per amicitiam seu per 
charitatem contentam in actu contritionis perfectae; secundo, debitum 
sustinendi poenam damni seu separationem a Deo, quod compensatur 
per eundem actum charitatis et contritionis, quatenus est conversivus 
et unitivus ad Deum; tertio, debitum sustinendi poenam sensus aeter- 
nam, quod compensatur per poenam actus contritionis, quatenus ita est 
conversivus ad Deum ut sit simul aversivus et divulsivus a creatura, 
veluti confringendo et puniendo duritiem cordis et voluntatis; quarto, 
debitum sustinendi poenam sensus temporalem, quod compensatur per 
directum actum aversionis et separationis a creatura, qui consistit vel 
in ipso actu contritionis, vel in qualibet voluntaria assumptione operis 
poenosi, qua a contraria delectatione, prius amplexa, animus divellitur 
et elongatur.l( 


Conspectus dictorum: 
Culpa 
ratio offensae (inde debitum inimicitiae) 
ratio malitiae 
aversio a Deo (inde poena damni) 
Peccatum conversio ad creaturam 
ut aversiva a Deo (inde poena sensus aeterna) 
ut mere indebite conversiva ad creaturam (inde poena 
sensus temporalis) 


Poena 


poena damni, infinita et aeterna (pro aversione a Deo) 
poena sensus, simpliciter finita (pro conversione ad creaturam) 
poena sensus aeterna (pro conversione ut aversiva a 
Deo) 
poena sensus temporalis (pro conversione mere ut in- 
debite conversiva ad creaturam) 


Inde intelligitur satisfactionem convenienter dupliciter definiri, sive 
nempe juxta sensum plenum et generalem, prout importat omnem 
modum conpensandi pro peccato, sive in sensu aliquo stricto et par- 
ticulari, et quidem in ultimo sensu compensationis pro debito susti- 


talis. Ipsa debetur etiam peccato mortali, abstrahendo ab hoc quod huic peccato debeatur 
eadem poena ut aeterna; quando remittitur mortale, poena temporalis qua talis non 
necessario remittitur, et hoc sensu dici potest cum S. Thoma quod poena aeterna com- 
mutatur in temporalem. 

' Unde actus contritionis est quadrupliciter satisfactivus. Recole quae diximus in art. 14 
et 18 (tom. 1) de essentiali vi satisfactiva contritionis. 5. Thomas, Suppi., q. 4, a. 3, ob. 3: 
“Satisfactio habet efficaciam ex vi contritionis"; ibid., in corp.: “Tertium [in contritione] 
est contritionis efficacia, quae est actus meritorius, et sacramentalis, ct quodammodo 
satisfactivus." Augustinus, supra cit: ‘“‘Irasceris cordi tuo, ut satisfacias Domino tuo". 
Cone. Vasense, supra cit.: “Satisfactoria compunctio". 

10 Cf. 1-2, q. 87, a. 4; 2-2, q. 79, a. 4, ad 4; 3 p., q. 86, a. 4, corp, et ad 1; aliosque 
textus cit. infra in art. 53, p. 198-202; item ea quae ibidem dicuntur in p. 195-208. 

nendi poenam temporalem, nam primus, secundus et tertius sensus 
important principalem ac essentialem compensationem, et, definito toto, 
maxime definitur principale, et praeterea tres illae compensationes fiunt 
per solum actum contritionis, dum ultima compensatio fit etiam per alia 
opera poenalia, ac ita peculiarem indolem sibi vindicat. 


SECUNDO, convenientia et aptitudo ipsarum definitionum assigna- 
tarum patet ex eo quod utraque sit brevis et clara oratio, exprimens 
genus et differentiam specificam. In priori enim, verba "Voluntaria et 
aequalis compensatio" stant pro genere, ubi, quamvis vox "compen- 
satio" sufficeret, tamen ad rei claritatem apponitur tum vox ‘“volun- 
taria" ut explicite distinguatur satisfactio a quadam compensatione 
seu resarcitione quam Deus obtinet sive in animabus Purgatorii, mere 
tolerantibus poenam, sive in damnatis illi contrariantibus, tum vox 
"aequalis" ut explicite indicetur vera indoles compensationis prout 
pertinet ad lineam justitiae, cujus est aequalitatem restituere. N'erba 
vero "Pro injuria Deo illata per peccatum" sunt specifica differentia, 
cum duplex Deo debeatur compensatio, altera pro acceptis beneficiis, 
quae fit per cultum ex virtute religionis, altera pro commissis offensis, 
quae fit per satisfactionem ex virtute Poenitentiae (Suppi., q. 13, a. 1). 

similiter in altera definitione “Voluntaria et aequalis compensatio" 
est genus; verba vero "Pro debito poenae temporalis, inducto per 
peccatum" est differentia specifica. 


Observa autem cum S. Thoma quod compensatio pro peccato, ut sit 
vera compensatio ad aequalitatem, seu pertinens ad justitiam, debet 
peccatum respicere et reparare sub duplici ejus aspectu, seu tum ut 
praeteritum, tum ut futurum, nam justitia tendit non solum ad au- 
ferendam inaequalitatem sed etiam ad constitutam aequalitatem ser- 
vandam. Unde ad satisfactionem pertinet tum reparare culpam prae- 
teritam, quod pressius vocatur compensare et constituit primarium 
officium satisfactionis prout est vindicativa, tum praeservare a culpa 
futura quod fit per ablationem causarum inducentium ad peccatum et 
constituit extensivum officium satisfactionis prout est medicinalis, nam, 
juxta Aristotelem, Ethic., 1. 2, c. 3, “poenae medicinae sunt". Hinc 
intelligitur non inepte apud antiquos satisfactionem saepe definiri per 
hoc secundum elementum medicinale quod supponit et complet primum. 
Non tamen inde proprie duplicatur definitio satisfactionis, quae debet 
esse una sicut ipsa rei essentia quam exprimit, neque etiam sequitur 
malam aut incompletam esse definitionem quam assignavimus, nam in 
verbis “aequalis compensatio" utrumque elementum satisfactionis suffi- 
cienter comprehenditur et ceteroquin unum elementum includit alterum, 
tamquam ejus causa vel effectus. 

Ad rem S. Thomas, Suppl., q. 12, a. 5: “Justitia non ad hoc tantum 
tendit ut inaequalitatem praecedentem auferat, puniendo culpam prae- 
teritam, sed etiam ut in futurum aequalitatem custodiat, quia, secun- 
dum Philosophum [Ethic., 1. 2, c. 3], poenae medicinae sunt. Unde et 
satisfactio, quae est justitiae actus poenam inferentis, est medicina 
curans peccata praeterita, et praeservans a futuris. Et ideo quando 
homo homini satisfacit, et praeterita récompensát, et a futuris cavet. 
Et secundum hoc dupliciter potest satisfactio definiri: uno modo 
respectu culpae praeteritae, quam recompensando curat; et sic dicitur 
quod satisfactio est 1llatae injuriae recompensatio secundum justitiae 
aequalitatem; et in idem redit definitio Anselmi, qui dicit quod 'satis- 
facere est honorem debitum Deo impendere, ut consideretur debitum 
ratione culpae commissae. Alio modo potest definiri, secundum quod 
praeservat a culpa futura; et sic definit eam hic Augustinus [potius 
Gennadius]. Praeservatio autem a morbo corporali fit per ablationem 
causarum quibus morbus consequi potest; eis enim ablatis, non potest 
morbus sequi. Sed in morbo spirituali non est ita, quia liberum arbi- 
trium non cogitur; unde causis etiam praesentibus potest vitari, quam- 
vis difficulter, et causis amotis potest incurri. Et ideo in satisfactionis 
definitione duo ponit, scilicet excisionem causarum quantum ad pri- 
mum, et renitentiam liberi arbitrii ad ipsum peccatum, quantum 
ad secundum." 

Ibid., ad 4: “Augustinus [seu potius Gennadius supra citatus] 
definit satisfactionem, secundum quod fit Deo, cui secundum rei veri- 
tatem nihil subtrahi potest, quamvis peccator quantum in se est, aliquid 
subtrahat. Et ideo in satisfactione tali principalius requiritur emenda- 
tio in futurum quam recompensatio praeteritorum; et propter hoc 
ex parte ista Augustinus [i.e. Gennadius] definivit satisfactionem. 
Nihilominus tamen cx cautela futurorum cognosci potest recompen- 
satio praeteritorum, quae fit circa eadem converso modo. In praeterita 
enim respicientes, causas peccatorum propter peccata detestamur, a 
peccatis incipientes detestationis modum; sed in cautela a causis in- 
cipimus, ut causis subtractis, facilius peccata vitemus." 


NOTA I. VARIAE DEFINITIONES SATISFACTIONIS APUD 
DOCTORES. 


Juxta dicta in Conci, intelliges vel judices varias definitiones satis- 
factionis quae occurrunt apud theologos. 


Ipsum Cone. Trid., sess. 14, cap. 8, indirecte assignat definitionem 
secundum praedicta duo elementa, inquiens: “Habeant autem prae 
oculis [sacerdotes], ut satisfactio, quam imponunt, non sit tantum ad 
novae vitae custodiam et infirmitatis medicamentum, sed etiam ad 

praeteritorum peccatorum vindictam et castigationem" (Denz. 905). 

Catechismus Cone. Trid., p. 2, c. 5, q. 62-64, colligit varias doc- 
torum definitiones, fere juxta articulum S. Thomae: "Satisfactionis 
nomen divinarum rerum Doctores ad declarandam eam compensatio- 
nem usurparunt, quum homo pro peccatis commissis Deo aliquid per- 
solvit. . . Nonnulli definierunt: 'Satisfacere est Deo debitum honorem 
impendere’: quod autem nemo debitum honorem Deo possit tribuere, 
nisi qui peccata omnino vitare constituat, satis apparet: et: 'Satisfa- 
cere est peccatorum causas excidere, et eorum suggestioni aditum non 
indulgere’. In quam sententiam alii senserunt, satisfactionem esse pur- 
gationem, qua eluitur, quicquid sordidum propter peccati maculam in 
anima resedit, atque a poenis tempore definitis, quibus tenebamur, 
absolvimur." 


Gennadius (saec. 5), quem sub nomine Augustini referunt doctores 
mediaevales, uti Petrus Lombardus et S. Thomas, hanc profert defini- 
tonem: "*Satisfactio poenitentiae est, causas peccatorum excidere, nec 
earum suggestionibus aditum indulgere" (De eccles. dogm., c. 54, inter 
opera Augustini, M.L. 58, 994). Hanc definitionem justificat 5. Thomas 
in corpore articuli et ad 1. 2. 3. 4, supra cit. Ut patet, haec definitio 
explicite tradit non ipsum formale elementum satisfactionis, quod est 
compensatio, sed elementum quasi materiale et identicum, scilicet sub- 
tractionem causarum peccati, per quam fit vel completur compensatio; 
exhibet nempe solummodo medicinalem aspectum satisfactionis. 

Anselmus: Satisfactio est solvere Deo honorem, ab eo ablatum per 
peccatum (“Debet omnis qui peccat, honorem, quem rapuit Deo, sol- 
vere; et haec est satisfactio", Cur Deus homo, 1. 1, c. 11, M.L. 158, 
377). Haec est bona definitio satisfactionis sub praecipuo suo aspectu 
vindicativo. Eam explicat S. Thomas in corp. art. et ad 5 et 6. Mag- 
nificum commentum suae definitionis tradit Anselmus ibidem, cum ait: 
"Nec sufficit solummodo reddere quod ablatum est, sed pro contumelia 
illata plus debet reddere quam abstulit". 


S. Thomas breviter et apte satisfactionem, plene acceptam, definit: 
"Satisfactio est quaedam injuriae illatae recompensatio"  (Suppi., 
q. 12, a. 2, ad 1). “Satisfactio est illatae injuriae recompensatio secun- 
dum justitiae aequalitatem" (1bid., a. 3). Unde in 3 p., q. 48, a. 2, 
s. Doctor, agens de satisfactione Christi, ait: "Ille proprie satisfacit 
pro offensa qui exhibet offenso id quod aeque vel magis diligit quam 
oderit offensam." Ad tramitem hujus definitionis S. Doctor in textu 
nuper cit. explicat et justificat duas supradictas definitiones Gennadii 
et Anselmi. 

Scotus: ‘“Satisfactio uno modo accipitur generaliter, alio modo stricte 

et proprie. . . Satisfactionis generaliter sumptae haec est ratio: ‘Satis- 
factio est redditio voluntaria aequivalentis alias indebiti [Intellige in 
casu: aequivalentis pro peccato]. . . De . . . satisfactione stricte 
sumpta . . . dico, quod satisfactio est operatio exterior laboriosa vel 
poenalis, voluntarie assumpta, ad puniendum peccatum commissum a se, 
et hoc ad placandum divinam offensam; vel est passio seu poena volun- 
tarie tolerata in ordine praedicto. Isto modo accipitur satisfactio multo 
strictius et particularius, quam satisfactio primo modo, quia illa potuit 
consistere in actu poenalis passionis voluntariae interiori vel exteriori." ll 

In prima definitione verbum ‘“redditio” est ambiguum et a Scoto 
intentionaliter ponitur ad excludendum a satisfactione omnem aliam 
rationem quae non sit pura justitia, nominatim rationem amicitiae (de 
quo erit sermo in sequentibus articulis); verbum etiam “indebiti” est 
ambiguum, imo exprimit falsam sententiam Scoti nos non posse satis- 
facere per opera praecepta. Secunda definitio non solum est nimis dif- 
fusa, sed priori illo Scoti praejudicio laborat; praeterea inepte excludit 
a satisfactione pro poena actus interiores, juxta peculiarem Scoti sen- 
tentiam, suo loco impugnandam. 


Joannes a S. Thoma: “Agimus de satisfactione injuriae factae Deo 
per peccatum; et sic definitur. satisfactio, quod est recompensatio 
voluntaria aequivalentis pro aequivalenti” (In 3 p., q. 1, disp. 1, a. 1, 
n. 2), scilicet voluntaria recompensatio pro peccato secundum aequali- 
tatem. Quae est optima definitio, quadrans cum ipsa S. Thomae 
definitione. 

Gonet (cujus definitionem optimam dicunt et assumunt Salmanti- 
censes): **[Satisfactio] sic potest describi: ‘Satisfactio est voluntaria 
sui punitio ad compensandam injuriam Deo per peccatum illatam, 
eumque sic placandum, ut temporalem poenam remittat " (Disp. 13, 
a. 1, n. 4). Haec definitio, quae a Gonet refertur ad solani satisfac- 
tonem pro poena temporali, sic reformari et abbreviari deberet: 
Voluntaria sui punitio ad compensandum pro poena temporali illata 
per peccatum. 

Billuart: “Sic sumitur hic [satisfactio] pro compensatione injuriae 
Deo per peccatum illatae; et adhuc specialius pro compensatione 
poenae temporalis debitae ob injuriam Deo per peccatum illatam" 
(Diss. 9, a. 1). Apte definitur satisfactio utroque modo accepta. Minus 
apta, et potius materialis est, alia quam idem auctor subjungit definitio 
satisfactionis pro poena temporali, scilicet: “Solutio poenae temporalis 
peccato debitae per opera bona et poenalia, a confessario taxata, si 
nempe sit sacramentalis; vel sponte suscepta, si sit extrasacramentalis””. 


**[n 4 Sent., dist. 15, q. 1, $ Respondeo et $ De secundo principali, Opera omnia, 
t. 18, Parisiis, 1894, p. 207. 

Palmieri: “Haec [i.e. satisfactio pro poena temporali] est satisfactio 
proprie dicta, de qua loquuntur Theologi, cum de satisfactione in hoc 
Tractatu disputant. Definitur . . . 'Compensatio poenae temporalis 
debitae ob injuriam Deo per peccatum illatam"" (thes. 38). Haec 
est bona definitio satisfactionis pro poena. 

Pesch: ‘“Definiri potest satisfactio: Voluntaria perpessio poenae 
temporalis ad reparandam iniuriam Deo per peccatum illatam” (n. 228). 
Melius diceretur: ad compensandum pro poena temporali illata per 
peccatum. 

Galtier: *Satisfactio pro peccato intelligitur reparatio peccati, seu 
actio ex cujus valore compensative obtineatur peccati dimissio et 
condonatio" (n. 469). Haec est magis definitio per causam finalem 
(reparationem et  condonationem peccati) quam per formalem 
(compensationem ). 

Diekamp satisfactionem plene acceptam definit: “Pro offensa Deo 
illata justam recompensationem praestare"; satisfactionem vero pro 
poena definit: "Poenas temporales, quas quis propter offensam Dei 
meruit, per opera bona a confessario imposita [ubi nempe agitur de 
satisfactione sacramentali] expiare" ($8 50). Prima est bona definitio; 
altera est materialis descriptio. 

Lcrcher: *Satsfactio hic intelligitur voluntaria susceptio poenae a 
confessario impositae [ubi agatur de satisfactione sacramentali] ad 
reparandam injuriam peccato Deo illatam et ad redimendas poenas 
temporales post remissa peccata lege divina adhuc luendas" (n. 470). 
Haec est diffusior descriptio; praeterea, conceptus compensationis non 
proponitur in recto nec explicite. 

Hervé: *Satisfactio in genere est voluntaria perpessio poenae ad 
compensandam injuriam Deo illatam et ad redimendam poenam tem- 
poralem, etiam remisso peccato, ordinarie debitam" (n. 302). Est 
diffusa descriptio. Si in ea revera agitur de satisfactione in genere, seu 
in sensu pleno, absque necessitate fit mentio poenae temporalis. Prae- 
terea, conceptus compensationis ponendus esset in recto et pro genere. 


NOTA 2. DIVISIO SATISFACTIONIS. 


Attentis tum dictis in praesenti articulo tum dicendis in sequentibus, 
quatuor praecipue assignari possunt satisfactionis divisiones, quarum 
secunda est specifica et formalis.l* 


PRIMA DIVISIO accipitur ex communibus, seu ex his quae con- 
veniunt satisfactioni sub ratione virtutis in genere, et ita ipsa dispesci- 
‘ Agitur autem hic de divisione ipsius satisfactionis, non vero de divisione operis satis- 


factorii, seu materiae satisfactionis, de qua erit sermo infra in art. 67, ubi de jejunio, 
eleemosyna et oratione. 

tur in materialem et formalem. Satisfactio materialis est omnis actus 
virtuosus, sive internus sive externus, pertinens secundum se et elici- 
tive ad quamlibet virtutem, qui potest dirigi ad finem satisfactionis 
et informari ab intentione satisfaciendi, uti oratio, jejunium, eleemo- 
syna, odium peccati, amor Dei; satisfactio vero formalis est ipse actus 
satisfaciendi, seu ipsa intentio satisfaciendi quae informat et dirigit 
ceteras actiones (cf. Suppi., q. 12, a. 1, cit. in art. seq., p. 26). 


Ad rem SALMANTICENSES: ‘‘Distinguunt communiter Theologi duplicem 
satisfactionem: aliam materialem, quae consistit in operibus, aut rebus, quibus 
fit recompensatio, utputa in jejunio, oratione; et aliam formalem quae consistit in 
actu expresso, sive intentione faciendi compensationem. Unde satisfactio materialis 
ad plurimos actus se extendit, omnes videlicet, qui offensum pacare possunt, et 
offensam ipsi irrogatam delere: quamvis eorum quilibet habeat diversum munus, 
et respiciat aliud proprium, atque specialius objectum. Satisfactio vero formalis 
importat determinatam speciem actus, in eo sitam, quod per se primo intendat 
recompensare, et ad hunc finem sibi specialem, et proprium ordinet tam se, quam 
alias operationes. Frequens enim est, quod actus unius virtutis opera aliarum 
virtutum dirigat ad finem sibi proprium, imperetque ex speciali motivo, ut agentes 
de imperio charitatis explicuimus tract. 19, disp. 7, dub. 3. Unde videmus duplicem 
obedientiam distingui: aliam materialem, quae exercetur per omnia virtutum 
opera imperata a superiori; licet habeant specialiores rationes: aliam formalem, 
quae obedirc superiori per se primo intendit, et ad hunc finem ordinat aliarum 
virtutum actus."13 


"Licet utraque [satisfactio] actus virtutis sit, ut ex D. Thom, in praesenti, 
quaest. 12, art. 1, in corpore videre licet; ubi postquam statuit: 'Quod aliquis 
actus dicitur esse actus virtutis dupliciter: uno modo materialiter: alio modo 
dicitur actus aliquis esse actus virtutis formaliter: concludit: Constat quod satisfac- 
tio etiam formaliter est actus virtutis. Ubi per ly Etiam formaliter satis innuit, 
satisfactionem materialiter acceptam rationem actus virtutis obtinere. Ceterum 
hujusmodi materialis satisfactio nullam virtutem peculiarem sibi vindicat, sed per 
omnes divagatur, et indifferenter a charitate, Religione, misericordia, abstinentia, 
et aliis virtutibus elicitur. Satisfactio autem formalis petit elici ab speciali virtute, 
quae in nobis dicitur poenitentia, cujus est actus, quae quidem poenitentiae virtus 
inter partes justitiae non subjectivas, sed potentiales communiter recensetur, ut 
ex citato loco supponimus, et ex D. Thoma in praesenti, art. 2, in corpore, ubi 
postquam statuit hanc satisfactionem esse actum specialis virtutis, nempe, justitiae, 
concludit: ‘Et per hoc constat, quod satisfactio, quae aequalitatem respectu offensae 
praecedentis in satisfaciente importat, opus justitiae est quantum ad illam partem 
[potentialem justitiae], quae poenitentia dicitur.""'ll 


SECUNDA DIVISIO accipitur ex propriis, et quidem ex parte 
Jormae, seu compensationis, et ita satisfactio dividitur in improprie 
dictam et proprie dictam (seu insufficientem et sufficientem), haec au- 
tem in imperfectam et perfectam (seu de congruo et de condigno), et 
haec iterum in perfectam ex parte solius materiae et perfectam etiam 
ex parte formae (seu in mere condignam et condignam ex toto rigore 
justitiae).l) 

" De Incarnatione, disp. 1, dub. 9, n. 249, Curs. Thcol., t. 13, Parisiis, 1878, p. 195. 


“ De Poenitentia, disp. 10, n. 2, Curs. Theol., t. 20, Parisiis, 1883, p. 582. 
Il Si attendatur satisfactio in genere, prout convenit etiam naturali satisfactioni inter 

satisfactio improprie dicta seu insufficiens est quaedam redditio in 
qua nullatenus servatur aequalitas rei praestitae cum debito solvendo, 
ac ideo non meretur proprium nomen satisfactionis seu compensationis 
(a quibusdam vocatur de congruo improprie dicto). Satisfactio proprie 
dicta seu sufficiens est redditio ad aequalitatem, sive haec aequalitas 
sit in ipsa re quae praestatur, ut si detur centum pro centum quod 
debetur, sive compleatur per beneplacitum creditoris acceptantis minus 
quam debetur, ut si detur quinquaginta pro centum. In priori casu 
satisfactio est perfecta seu condigna, in altero imperfecta. Praeterea, 
adhuc in priori casu satisfactio potest esse non undequaque perfecta, 
seu perfecta ex parte materiae et imperfecta ex parte formae, si nempe 
deest aliqua ex quatuor conditionibus requisitis in persona ad hoc ut 
habeatur propria et rigorosa forma justitiae, scilicet primo, quod ma- 
teria compensationis sit ex bonis propriis debitoris nec ullo modo 
pertineat ad creditorem, secundo, quod non sit alio titulo debita, tertio, 
quod habeatur perfecta alteritas inter creditorem et debitorem, quarto, 
quod creditor teneatur compensationem acceptare. 51 autem hae omnes 
conditiones inveniuntur una cum aequalitate materiae compensationis, 
satisfactio est undequaque perfecta et condigna, atque dici solet con- 
digna ex toto rigore justitiae, quia propria et rigorosa ratio justitiae, 
cujus est aequalitatem in omnibus respicere, non solum attendit valo- 
rem materiae sed etiam conditiones personae. 


Ut constabit ex dicendis in art. 61, homo in statu peccati mortalis 
nequit exhibere Deo proprie dictam satisfactionem, cum status gratiae 
sit conditio et fundamentum satisfactionis. Homo contritus satisfacit 
pro peccato per ipsum actum contritionis (juxta dicta in art. 14. 
tom. 1, p. 370-374), satisfactione proprie dicta sed imperfecta, cujus 
nempe aequalitas completur per acceptationem Dei. Homo justus ex 
viribus gratiae satisfacit pro peccato veniali et pro poena temporali 
satisfactione perfecta seu condigna, sed non de toto rigore justitiae. 
solus Christus, utpote homo-Deus, satisfacit, tam pro peccato, quam 
pro poena aliorum, de condigno et de toto rigore justitiae. 


Ad rem 5. THOMAS, 3 p.q. 1, a. 2, ad 2: * Aliqua satisfactio potest dici suffi- 
ciens dupliciter. Uno modo, perfecte: quia est condigna per quandam adaequa- 
tionem ad recompensationem commissae culpae. Et sic hominis puri satisfactio 
sufficiens esse non potuit: quia tota natura humana erat per peccatum corrupta: 


homines, oportet rectius subdividere utrumque membrum “imperfecta” et "perfecta" in 
"ex parte materiae" et “ex parte formae" (cf. verba Joannis a S. Thoma, mox citanda) ; 
nam inter homines potest fieri ut praestetur materia secundum se inadacquata, a persona 
in qua verificantur omnes conditiones strictae justitiae. In satisfactione vero pro offensa 
Dei id contingere non potest, quia ex una parte in solo Christo verificantur conditiones 
strictae justitiae et ex alia parte omnis materia compensationis quam praebet Christus, 
nequit esse inadacquata debito nostri peccati, cum sit necessario infiniti valoris et digni- 
tatis, imo superet in comparatione ipsam infinitatem peccati. 

nec bonum alicujus personae, vel etiam plurium, poterat per aequiparantiam totius 
naturae detrimentum recompensare. Tum etiam quia peccatum contra Deum 
commissum quandam infinitatem habet ex infinitate divinae maiestatis: tanto 
enim offensa est gravior, quanto maior est ille in quem delinquitur. Unde oportuit, 
ad condignam satisfactionem, ut actio satisfactionis haberet efficaciam infinitam, 
ut puta Dei et hominis existens. Alio modo potest dici satisfactio sufficiens im- 
perfecte: scilicet secundum acceptationem eius qui est ea contentus, quamvis non 
sit condigna. Et hoc modo satisfactio puri hominis est sufficiens. Et quia omne 
imperfectum praesupponit aliquid perfectum, a quo sustentetur, inde est quod 
omnis puri hominis satisfactio efficaciam habet a satisfactione Christi.” 


JOANNES A S. THOMA: “Definitur satisfactio . . . recompensatio voluntaria 
aequivalentis pro aequivalenti. . . Ut autem recompensatio sit aequivalens, ex quo 
pendet, quod sit sufficiens, attendenda sunt duo, alterum est materia, seu pretium 
in quo fit recompensatio; alterum est forma justitiae, seu conditiones, ut ex rigore 
justitiae fiat; potest ergo perfectio, et imperfectio satisfactionis distingui ex parte 
materiae, vel ex parte formae. 

"Ex parte quidem materiae, perfectio, vel imperfectio attenditur penes valorem, 
seu adaequationem ad id pro quo fit recompensatio. Et quidem si valor ipse rei, 
seu materiae oblatae adaequet ex se in recompensatione debitum, vocatur satisfactio 
perfecta. Sicut si quis abstulit centum, et offert rem habentem pretium, seu valorem 
ipsorum centum, est satisfactio perfecta, ex parte rei oblatae. S1 vero pretium, seu 
res oblata non habeat in se valorem adaequantem debitum, satisfactio est imper- 
fecta; unde ut sit sufficiens, debet suppleri, quod deest ex acceptione, et gratia 
creditoris, quatenus illo modico pretio est contentus, reliquum remittens. 

"Ex parte autem formae, seu modi justitiae attenditur etiam perfectio, vel 
imperfectio, si servantur, vel non servantur omnes conditiones requisitae ad spe- 
cialem, et propriam justitiam, quae non solum attendit valorem materiae, sed etiam 
conditiones personarum. Numerantur autem a theologis praesertim  Thomistis, 
Capreolo, Cajetano, Ferrariensi, aliisque extra scholam Thomistarum, quinque 
conditiones ad exactam, rigorosamque formam justitiae requisitae. Prima est, ut 
illa bona, seu materia ex qua fit compensatio, licet habeant valorem aequantem 
debitum, sint tamen propria ipsius debitoris, quia si aliena sunt, non recompensant: 
secunda, quod non solum sint propria quomodocumque, sed nullo modo sub dominio 
creditoris: tertia, quod non sint alio titulo debita: quarta, quod intercedat vera 
ratio ad alterum, et sint distinctae personae, creditor et debitor: quinta, quod 
creditor teneatur acceptare talem satisfactionem, ita quod aliam non possit 
exigere. 

"Constat ergo ex dictis duplicem esse satisfactionem perfectam, duplicem item 
imperfectam. Perfecta ex parte materiae est, quae habet ex parte rei oblatae 
valorem sufficientem, et condignitatem ad debitum: imperfecta, quae non habet, 
sed indiget gratia creditoris, non quomodocumque, sed supplente valorem qui 
deest. Perfecta ex parte formae vocari solet satisfactio ex toto rigore justitiae, quae 
scilicet servat omnes conditiones justitiae rigorosae: imperfecta ex parte formae, 
quae eas non omnino servat, quamvis alias perfecta sit ex parte materiae, et 
valons in quo récompensát."'19 


TERTIA DIVISIO accipitur ex parte objecti, seu peccati ejusque 
sequelae, et ita satisfactio dividitur in eam quae respicit rationem 
offensae, necnon debitum poenae aeternae ab ea ratione inseparabile, 
et eam quae respicit poenam temporalem, juxta dicta superius, in 


p. 13 sq. 
QUARTA DIVISIO accipitur ex parte modi, seu ex relatione ad 


**Dc Incarnatione, disp. 1, a. 1, n. 2-S, Curs. Theol., t. 8, Parisiis, 1886, p. 2 sq. 

sacramentum Poenitentiae ex quo satisfactio accipit etiam vim ex opere 
operato, et ita ipsa dispescitur in sacramentalem et extrasacramenta- 
lem. Nec ista divisio est propria satisfactionis pro poena temporali, ut 
quidam putare videntur, sed convenit etiam satisfactioni pro ratione 
offensae in peccato, nam contritio, per quam haec satisfactio praesta- 
tur, est etiam pars sacramenti, imo pars essentialis ac praecipua, dum 
satisfactio pro poena temporali est tantum pars integralis. Nihilominus, 
ex usu doctorum, cum est sermo de sacramentali satisfactione, intelli- 
gitur satisfactio pro poena, nisi aliud explicite addatur. 


Praedictae quatuor divisiones sic schematice resumi possunt: 


l. Satisfactio materialis (a materia virtutis): Omnis actus cujuslibet virtutis, 
bonus ac poenosus, quatenus ad satisfaciendum ordinabilis. 
Satisfactio formalis (a forma virtutis): Ipse actus seu intentio satisfaciendi, 
qui est proprius virtutis Poenitentiae. 


2. Improprie dicta, seu insufficiens, seu, juxta aliquos, de congruo improprie 
dicto (nulla ratione attingens aequalitatem): Actus virtuosus ac poenosus 
in peccatore. 

Proprie dicta, seu sufficiens (attingens quomodolibet aequalitatem ) : 
Imperfecta, seu de congruo (attingens nempe aequalitatem non ex 
solo valore rei, sed ex adjuncta creditoris acceptatione) : Actus con- 
tritionis justificantis. 
Perfecta, seu de condigno (attingens nempe aequalitatem ex proprio 
rei valore) : 

Ex parte solius materiae (cum nempe deest aliqua ex condi- 
tionibus, requisitis in persona a stricta forma justitiae) : 
satisfactio hominis justi pro poena temporali, peccato debita. 

Ex parte etiam formae (cum nempe adsunt praedictae condi- 
tiones) : Sola satisfactio Christi. 


satisfactio pro offensa peccati, necnon pro poena aeterna: Actus contritionis. 
Satisfactio pro poena temporali: Omnis actus virtuosus ac poenosus in justo. 


4. satisfactio extrasacramentalis: Actus perfectae contritionis, necnon privata 
susceptio operis poenalis ex intentione satisfaciendi pro poena temporali 
peccato debita. 

satisfactio sacramentalis: 
Pars essentialis sacramenti: Actus contritionis et intentio exequendi 
opus poenosum a confessario impositum. 
Pars integralis sacramenti: Ipsa exeeutio ejusdem poenosi operis. 


NOTA 3. COMPARATIO INTER SATISFACTIONEM, MERI- 
TUM ET SATISPASSIONEM. 


Meritum est qualitas actus boni, habens proportionem ad praemium 
et fundans jus ad illud. Convenit cum satisfactione quatenus importat 
aliquam aequalitatem seu proportionem et fundat aliquod jus inter 
Deum et hominem; differt vero quia non est compensatio sed potius 
exigit compensationem ab alio; nec est actio, sicut satisfactio, sed 
qualitas actus; nec refertur ad malum auferendum sed ad bonum 

obtinendum; nec solvit debitum, sed debitum inducit, fundando jus. 
Et haec satis; nam de generali comparatione inter meritum et satis- 
factionem erit sermo in peculiari articulo (art. 68), ad finem totius 
discursus de satisfactione in genere. 


Satispassio (a satis pati) deficit a ratione satisfactionis (a satis 
facere) ex parte elementi voluntarii; dicit enim veluti passivam expi- 
ationem poenae, dum satisfactio dicit activam expiationem seu volun- 
tariam assumptionem poenae. Dupliciter autem expiatio poenae potest 
deficere a voluntaria ejus assumptione, vel nempe quia est absolute 
involuntaria, seu fit cum contrario renisu voluntatis, vel quia fit cum 
voluntate mere tolerante et supportante poenam, ut medium sine quo 
non possit aliquod bonum attingi. Primo modo, satispatiuntur damnati 
in inferno, et tunc vox satispassionis significat pati satis ad meritum, 
seu tantum pati quantum quis meretur; alio modo, satispatiuntur ani- 
mae Purgatorii, et tunc vox satispassionis significat pati satis ad remis- 
sionem, seu tantum pati quantum sufficit ut quis a poena liberetur. 
Unde tripliciter satispassio sumi potest, et de facto sumitur apud 
auctores, praesertim antiquiores, scilicet vel generice pro qualibet 
expiatione poenae cui desit positiva voluntas poenam assumendi, et 
sic indifferenter dicitur de inferno et Purgatorio, vel determinate pro 
expiatione cum contraria voluntate prout solvitur in inferno, vel pro ex- 
piatione cum voluntate mere supportante prout solvitur in Purgatorio.l 


Haec ultima acceptio est longe communior, saltem apud modernos, 
ac praestat ea uti eamque firmare, ne fiant confusiones in disputando. 
S. Thomas satispassionem Purgatorii vocat “laborem passionis, ad pur- 
gandum” (In 4 Sent., dist. 21, q. 1, a. l, q. 1, ad 1) et “largo modo 
dictam satisfactionem" (Suppi., q. 4, a. 3, ad 3). Generice expiationem 
cui desit actio voluntaria, ut rei sustinentis vindictam judicis, S. Doctor 
vocat passionem ad satisfaciendum, inquiens: "Ille in quem judex 
vindictam exercet, se habet ut patiens ad satisfactionem, non ut agens" 
(Suppi., q. 12, a. 1, ad 2), quod potest intelligi tam de Purgatorio 
quam de inferno. Alibi S. Doctor eandem expiationem appellat "poe- 
nam non satisfactoriam sed purgatoriam": “Si autem [homo] a se 
hanc poenam non exigat, quum ea quae divinae providentiae subjacent 
inordinata remanere non possint, haec poena infligetur ei a Deo; nec 
talis poena satisfactoria dicetur, quum non fuerit ex electione patientis, 
sed dicetur purgatoria, quia alio puniente quasi purgabitur, dum quid- 

" Salnianticenses v.g. dividunt satisfactionem in proprie dictam (quae fit a viatore) et 
improprie dictam (quae fit in Purgatorio) ; item dividunt satispassionem in proprie dictam 
(quae fit in inferno, vel generaliter quae fit cum contraria voluntate) et improprie dictam 


(quae fit in Purgatorio) ; inde passio Purgatorii esset simul improprie dicta satisfactio et 
improprie dicta satispassio. 


DE SATISFACTIONE 25 


quid inordinatum fuit in eo ad debitum ordinem reducetur” (C. Gent. 
3, 159; cf. 1-2, q. 87, a. 6, cit. in p. 198 sq.). 


ART. 47. Utrum Satisfactio Sit Actus Elicitus Virtutis Poeni- 
tentiae (Suppi., q. 12, a. | et 2). 


SIATUS QUAESTIONIS 


Agitur de satisfactione theologica, seu pro peccato, non vero de 
satisfactione inter homines, quae manifesto pertinet ad proprie dictam 
virtutem justitiae, quando fit ad aequalitatem. Item agitur de nostra 
satisfactione, seu hominis puri, nam satisfactio Christi pro nostris 
peccatis fuit actus proprie dictae justitiae commutativae. Quae autem 
hic dicuntur de satisfactione secundum se, valent etiam de satisfactione 
sacramentali, nam haec nihil aliud est quam eadem satisfactio prout, 
imposita a sacerdote et acceptata a poenitente, consequitur novam vim 
compensativam ex opere operato, ut suo loco dicetur. 


Duo quaeruntur: 1. An satisfactio sit actus elicitus ab aliqua virtute; 
2. An sit actus ipsius virtutis Poenitentiae. Eandem autem quaestionem 
egimus de confessione sacramentali in art. 35 (tom. 2, p. 345-348) 
et breviter tetigimus in art. 13 (tom. 1, p. 356). 


CONCLUSIO 


Conclusio 1l. Satisfactio est actus virtutis, et quidem non imperatus, sed 


elicitus. 


Probatur. 


Ad hoc ut aliquid sit actus virtutis duo in eo requiruntur ac suffi- 
ciunt, scilicet ratio laudabilitatis et ratio medii. Utrumque autem 
invenitur in actu satisfactionis pro peccato, tam pro culpa quam pro 
poena; nam ex una parte laudabile seu rationabile est compensare 
utrumque debitum exortum ex peccato, cum ex ipsa natura rei debitum 
compensationem appellet, et ex alia parte satisfactio importat medium 
in sua propria ratione, eo quod compensatio sit quaedam aequalitas ac 
proinde quoddam medium inter excessum et defectum. 

Ex quo etiam sequitur satisfactionem non esse actum imperatum, 
seu actum materialem qui ab aliqua virtute dirigatur ad proprium 
finem et ad rationem sui medii trahatur, sed actum elicitum, seu for- 
malem, alicujus virtutis, cum in se ipsa habeat rationem medii, vel 
si placet medium rationis, quod est ipsum formale objectum virtutis in 
genere (cf. q. 7, a. 2, cit. in art. 35, tom. 2, p. 345 sq.). 

Ad rem S. Thomas, a. l: “Aliquis actus dicitur esse actus virtutis 
dupliciter; uno modo materialiter, et sic quilibet actus qui malitiam 
non habet implicitam vel defectum debitae circumstantiae, actus vir- 
tutis dici potest; quia quolibet tali actu potest uti virtus in suum finem; 
sicut est ambulare, loqui, et hujusmodi. Alio modo dicitur actus aliquis 
esse actus virtutis formaliter, quia ipse in suo nomine formam et 
rationem virtutis implicitam habet; sicut fortiter sustinere dicitur 
actus fortitudinis. Formale autem cujuslibet virtutis moralis est ratio 
medii. Unde omnis actus qui rationem medii importat, actus virtutis 
formaliter dicitur. Et quia aequalitas medium est, quod suo nomine 
satisfactio 1mportat (non enim dicitur aliquid satisfieri nisi secundum 
proportionem aequalitatis ad aliquid), constat quod satisfactio etiam 
formaliter est actus virtutis." 


Conclusio 2. Satisfactio est actus ipsius virtutis Poenitentiae. 


Probatur 1. Nam, ut dictum est in superioribus, Poenitentia est vir- 
tus inclinans ad satisfaciendum pro offensa Deo illata per peccatum 
(cf. art. 14, in tom. 1, p. 382), imo eius specificum objectum est for- 
malissime loquendo ipsa ratio satisfactionis pro peccato (cf. ibid., p. 
367) et ejus specificus actus est contritio quae est eminenter satis- 
factiva pro peccato, imo quae sola est satisfactiva pro ipsa ratione 
reatus culpae (cf. ibid., p. 364-367. 369). Ergo quicumque actus, 
habens rationem satisfactionis, est necessario actus Poenitentiae, et si 
eam rationem habet ex seipso ab intrinseco, est actus elicitus Poeni- 
tentiae. Directe autem et formaliter eam rationem habent duo actus: 
primo et principaliter actus contritionis perfectae, quo satisfit pro pec- 
cato quoad principalem reatum culpae, secundo et consequenter actus 
quo intendimus satisfacere pro peccato quoad secundarium reatum 
poenae temporalis. 


Probatur 2. Satisfactio, cum sit compensatio secundum quandam ae- 
qualitatem, pertinet ad ordinem virtutis justitiae (cujus est aequali- 
tatem respicere), et quidem commutativae, habens etiam quandam 
rationem justitiae vindicativae. Nequit tamen pertinere ad ipsum 
genus justitiae, ita ut sit actus alicujus virtutis quae est pars subjectiva 
justitiae seu aliqua species justitiae, nam nequit compensare pro pec- 
cato ad strictam et perfectam aequalitatem. Ergo pertinet ad aliquam 
virtutem, quae est pars potentialis justitiae. Haec autem virtus non est 
alia quam ipsa Poenitentia, quae, ut explicatum est in art. 12 (in torn. 
1), una cum religione dividit campum aliqualis illius justitiae quam 
homo solvere potest Deo, reddendo debitum pro beneficiis, ope actuum 
cultus, vel compensando debitum offensae, ope actuum satisfactionis. 

Ad rem S. Thomas, a. 2: “Secundum Philosophum  [Ethic., 1. 5, 
c. 3 et 4], medium justitiae accipitur secundum adaequationem rei ad 
rem in proportionalitate aliqua. Unde cum talem adaequationem ipsum 
nomen satisfactionis importet, quia hoc adverbium 'satis aequalitatem 
proportionis designat, constat quod satisfactio formaliter justitiae actus 
est. Sed justitiae actus, secundum Philosophum [Ethic., 1. 5,c. 5, n. 17], 
est vel sui ad alterum, ut quando aliquis reddit alteri quod ei debet; 
vel alterius ad alterum, sicut quando judex facit justitiam inter duos. 
Quando autem est actus justitiae sui ad alterum, aequalitas in ipso 
faciente constituitur; quando autem alterius ad alterum, aequalitas 
constituitur in justum passo. Et quia satisfactio aequalitatem in ipso 
faciente exprimit, ideo dicit actum justitiae, qui est sui ad alterum 
[1.e. commutativae], proprie loquendo. Sed sui ad alterum potest ali- 
quis facere justitiam vel in actionibus et passionibus, vel in rebus 
exterioribus; sicut etiam injuria fit alteri vel subtrahendo res. vel per 
aliquam actionem laedendo. Et quia usus rerum exteriorum est dare, 
ideo actus justitiae, secundum quod aequalitatem in rebus exterioribus 
constituit, proprie dicit hoc quod est reddere; sed satisfacere manifeste 
aequalitatem in actionibus demonstrat, quamvis quandoque unum pro 
alio ponatur. Et quia adaequatio non est nisi inaequalium, ideo satis- 
factio inaequalitatem actionum praesupponit, quae quidem offensam 
constituit; et ideo habet respectum ad offensam praecedentem. 

"Nulla autem pars justitiae respicit offensam praecedentem, nisi 
justitia vindicative, quae aequalitatem constituit in eo qui justum 
patitur, indifferenter; sive sit patiens idem quod agens (ut quando 
aliquis sibi ipsi poenam infert); sive non sit idem quod agens, ut 
quando judex alium punit, ad utrumque vindicativa justitia se ha- 
bente. Similiter et poenitentia, quae aequalitatem tantum in faciente 
importat, quia ipsemet poenitens poenam tenet, ut sic quodammodo 
poenitentia vindicativae justitiae species sit. Et per hoc constat quod 
satisfactio, quae aequalitatem respectu offensae praecedentis in faciente 
importat, opus justitiae est quantum ad illam partem [potentialem 
justitiae] quae poenitentia dicitur." 


RESPONSIO 


Obj. 1. Omnis actus virtutis est meritorius. Atqui actus satisfactionis 
non est meritorius, quia meritorium dicitur quod libere suscipitur, satis- 
factio vero est aliquid debitum. Ergo satisfactio non est actus virtutis. 


Rcsp. Cone, mai.; neg. min., ad cujus prob, dicimus quod satisfactio, 
quae est debita, accipit rationem liberi et meritorii, si voluntarie 
sustinetur a subjecto. 

Ad rem S. Thomas, a. l, ad l: “Quamvis satisfacere in se sit 
debitum, tamen inquantum satisfaciens voluntarie hoc opus exequitur, 
rationem gratuiti accipit ex parte operantis, et sic operans facit de 
necessitate virtutem; ex hoc enim debitum diminuere habet meritum, 
quod necessitatem importat, quae voluntati contrariatur; unde si 
voluntas necessitati consentiat, ratio meriti non tolletur." 


Obj. 2. Omnis actus virtutis est voluntarius. Atqui actus satisfac- 
tionis potest esse involuntarius, ut cum a judice imponitur reo invito. 
Ergo satisfactio non est actus virtutis. 


Resp. Cone, mai.; neg. min.: In casu judicis punientis invitum, non 
habetur actus satisfactionis ex parte rei, qui se habet ut patiens non 
ut agens, ac proinde patitur vel satispatitur, non satisfacit, sed tantum 
ex parte judicis, eo sensu quod hic ponit actum justitiae vindicativae, 
exigendo id quod esset proprie actus satisfactionis si libere poneretur 
vel acceptaretur a reo. 

Ad rem S. Thomas, a. 1, ad 2: *Actus virtutis non requirit volun- 
tarium in eo qui patitur, sed in eo qui facit, quia illius actus est. Et 
ideo cum ille in quem judex vindictam exercet, se habeat ut patiens ad 
satisfactionem, non ut agens, non oportet quod in eo voluntaria sit 
satisfactio, sed in judice faciente." 


Obj. 3. Satisfactio est actus exterior. Atqui actus elicitus a virtute 
non est actus exterior, sed interior, cum virtus essentialiter consistat in 
electione, juxta illud Aristotelis “In virtute moris principale est elec- 
tio" (Ethic., |. 8, c. 13). Ergo satisfactio non est actus elicitus virtutis, 
sed imperatus. 


Resp. Dist. mai.: Satisfactio pro offensa peccati seu pro reatu culpae, 
quae consistit in ipso actu contritionis, est actus exterior, nego; satis- 
factio pro reatu poenae temporalis, est actus exterior, subdist.: semper 
ac necessario, nego; saepe, subdist.: est actus externus, determinans 
tamen et specificans actum internae electionis, concedo, est actus mere 
externus, nego. Contradist. min.: Actus elicitus a virtute nequit esse 
actus mere exterior, concedo; nequit esse actus exterior, quatenus de- 
terminans et specificans actum interioris electionis, nego. Neg. cons. 

Ad rem S. Thomas, a. l, ad 5: “Principale in virtute potest accipi 
dupliciter; uno modo principale in ipsa accipi potest, inquantum est 
virtus, et sic ea quae ad rationem ejus pertinent, vel magis ei propinqua 
sunt, principaliora sunt in virtute, et sic electio et interiores actus in 
virtute, inquantum virtus est, principaliores sunt; alio modo potest 

accipi principale in virtute, inquantum est talis virtus; et sic princi- 
palius in ipsa est illud ex quo determinationem accipit actus interior, 
qui in aliquibus virtutibus determinatur per actus exteriores, quia 
electio, quae est communis omnibus virtutibus, ex hoc quod est electio 
talis actus, efficitur propria hujus virtutis. Et sic actus exteriores in ali- 
quibus virtutibus sunt principaliores, et ita etiam est in satisfactione." 


Obj. 4. Externa satisfactio pro poena temporali est actus elicitus a 
facultatibus exterioribus. Ergo saltem haec satisfactio non est actus 
elicitus a virtute Poenitentiae quae residet in voluntate. 


Resp. Jam satisfactum est supra, ubi de confessione, art. 35, tom. 2, 
p. 347 sq. 


Obj. 5. Satisfactio, maxime quae solvitur pro poena temporali, ver- 
satur circa passiones reprimendas, quibus incitamur ad peccatum. 
Justitia vero non est circa passiones, sed circa operationes, ut dictum 
est in art. 12, tom. 1, p. 327. Ergo satisfactio non pertinet ad justitiam 


seu Poenitentiam. 


Resp. Satisfactio illa primo et per se est electio repressionis passio- 
num, quatenus per hanc repressionem fit compensatio pro poena pec- 
cati, et sic est immediate circa operationem repressivam passionum. 
Ceterum, ex eadem intentione compensativa, satisfactio mediate tendit 
etiam ad regulandas passiones, inquantum sunt causae operationum, 
seu peccatorum, et ita etiam in hoc manet intra limites proprii objecti 
justitiae, quod est regulare operationes. 

Ad rem 5. Thomas, a. 2, ad 2: “Quamvis justitia sit principaliter 
circa operationes, tamen etiam ex consequenti est circa passiones, in- 
quantum sunt operationum causae. Quare sicut justitia cohibet iram, 
ne alteri laesionem injuste inferat, et concupiscentiam, ne ad alienum 
thorum accedat, sic etiam satisfactio potest peccatorum causas 


excidere." 


Obj. 6. Finis satisfactionis est reconciliatio, seu restauratio amicitiae. 
Ergo satisfactio est actus charitatis, et non justitiae seu Poenitentiae. 


Resp. Reconciliatio cum Deo est finis satisfactionis remotus vel ex- 
trinsecus, finis vero proximus et intrinsecus est ipsa compensatio seu 
reparatio offensae. Actus autem elicitive procedit ab ea virtute ad 
cujus finem immediate ordinatur, et nonnisi imperative ab ea virtute 
ad cujus finem nonnisi remote et ultimo tendit. Unde satisfactio elicitur 
a Poenitentia et imperatur a charitate. 

Ad reni S. Thomas, a. 2, ad I: “Satisfactio, ut ex dictis patet (in 
corp.), est quaedam injuriae illatae recompensatio. Unde sicut injuria 
illata immediate ad inaequalitatem justitiae pertingebat, et per conse- 
quens ad inaequalitatem amicitiae oppositam, ita et satisfactio directe 
ad aequalitatem justitiae perducit, et ad aequalitatem amicitiae ex con- 
sequenti. Et quia actus aliquis elicitive ab illo habitu procedit, ad 
cujus finem immediate ordinatur, imperative autem ab illo ad cujus 
finem ultimo tendit, ideo satisfactio elicitive est a justitia, sed impera- 
tive a charitate." 


Obj. 7. Virtus Poenitentiae est imperfecta justitia nec potest solvere 
debitum secundum strictam aequalitatem. Atqui satisfactio potest 
solvere debitum secundum strictam aequalitatem, quoad peccata nempe 
venialia et poenas temporales. Ergo satisfactio nequit esse actus 
elicitus Poenitentiae. 


Resp. Exinde ad summum sequeretur quod sola satisfactio pro mor- 
talibus sit actus elicitus Poenitentiae, non vero quod generaliter satis- 
factio non sit actus Poenitentiae, cum praecipua satisfactio respiciat 
peccatum mortale. Ceterum, ut explicabitur in art. 52 ubi plenior 
dabitur solutio huius objectionis, satisfactio pro venialibus et pro 
poena temporali potest esse actus secundarius Poenitentiae, etsi sit 
aequalis solutio, praecipue quia, adhuc ut aequalis solutio, non servat 
omnes conditiones aequalitatis seu strictae justitiae. 


Obj. 8. Sacramentalis satisfactio quae persolvitur a poenitente in 
statu peccati, sive ante absolutionem sive post, nequit esse actus virtu- 
ts Poenitentiae, quia haec virtus deest ubi non est status gratiae. 


Resp. Huic difficultati satisfactum est in art. 35, tom. 2, p. 348. 


ART. 48. Utrum Purus Homo Possit Deo Pro Debito Peccati 
Satisfacere (Suppi., q. 13, a. 1; 2-2, q. 57, a. 1, ad 3). 


STATUS QUAESTIONIS 


In hoc et seq. articulis (48-55) agitur de possibilitate satisfactio- 
nis, tum in genere, tum quoad culpam, tum quoad poenam. Mos quidem 
est apud theologos hanc quaestionem limitandi ad possibilitatem satis- 
factionis quoad poenam in hoc tractatu De Poenitentia, atque disserendi 
de possibilitate satisfactionis quoad culpam in tractatu De Verbo Incar- 
nato, praecipue occasione particularis quaestionis de necessitate In- 

carnationis, quae praecise deducitur ex ipsa impossibilitate condigne 
satisfaciendi pro peccato mortali in puro homine. Attamen, ut explica- 
tum est in Introductione hujus Capitis (p. 3 sq.), consultius tota quaes- 
tio de satisfactione in unum hic colligitur, sub integral! disquisitione 
de Poenitentia. 


OCTO IGITUR QUAESTIONES hic agitantur circa possibilitatem 
satisfactionis: 

|l. Utrum purus homo possit Deo pro debito peccati satisfacere 
(art. 48). 

2. Utrum purus homo possit pro peccato mortali satisfacere ex toto 
rigore justitiae (art. 49). 

3. Utrum purus homo possit pro peccato mortali satisfacere saltem 
de condigno (art. 50). 

4. Utrum purus homo possit pro peccato mortali satisfacere saltem 
de congruo (art. 51). 

5. Utrum purus homo possit pro peccato veniali satisfacere de con- 
digno (art. 52). 

6. Utrum homo possit vere satisfacere pro poena temporali, relicta 
post remissionem culpae (art. 53). 

7. Utrum homo possit pro poena temporali satisfacere de condigno 
(art. 54). 

8. Utrum unus homo possit pro alio satisfacere de condigno quoad 
poenam temporalem (art. 55). 


In praesenti articulo quaestio movetur prorsus generaliter, i.e. abstra- 
hendo tum a modo satisfactionis, an nempe satisfactio sit de toto 
rigore, vel de condigno, vel de congruo, tum ab ejus objecto, an nempe 
sit de ipso reatu culpae vel de reatu poenae, agitur nempe, sicut ht a 
s. Thoma in Suppi., q. 13, a. 1, de debito resultante ex peccato, quod 
ceteroquin consistit principaliter et fundamentaliter in ipso peccato, 
seu reatu culpae, seu offensa. Expressio "purus homo", hic et in se- 
quentibus articulis, non significat hominem gratia destitutum, sed 
merum hominem qui, etsi gratia adjutus, non sit tamen ad unionem 
hypostaticam elevatus, ut nempe distinguatur a Christo eiusque satis- 
factione, de qua agitur in tractatu De Verbo Incarnato. 


Protestantes, juxta sua principia de totali corruptione naturae per 
peccatum originale et de justificatione per solam fidem in satisfactio- 
nem Christi, negant consequenter omne genus nostrae satisfactionis, 
etsi introducere conentur quemdam, ut aiunt, purum et restauratum 
conceptum satisfactionis. Cum tamen ipsi signantissime impugnent 
satis/actionem pro poena temporali, relicta post peccati remissionem, 

expositionem doctrinae Novatorum de satisfactione remittimus ad 
art. 53 ubi ea quaestio agitatur. 


CONCLUSIO 


Conclusio 1. Purus homo, tum in statu naturae purae seu non elevatae, 
tum in statu naturae elevatae, non test sine auxilio gratiae Deo satisfacere 


pro debito peccati. 


Probatur. 


Homo peccans in statu naturae purae ageret de facto contra Deum 
non solum ut est finis ordinis naturalis, sed etiam ut est secundum se 
finis possibilis ordinis supernaturalis, nam peccatum mortale, quantum 
est de se, est exclusivum finis ultimi simpliciter, adeoque in quocumque 
ordine. Non potest autem homo ab ea simplici et totali aversione 
removeri nisi per aliquid quod sit simpliciter conversivum ad Deum, 
i.e. per gratiam. Unde ad hoc ut tale peccatum repararetur per debitam 
satisfactionem et poenitentiam, homo indigeret elevatione et gratia 
supernaturali, nec quicumque actus poenitentiae ab homine in eo statu 
sine gratia eliceretur, posset pertingere ad rationem proprie dictae 
virtutis Poenitentiae, quae sola est satisfactiva, ut dictum est in art. 16 
(tom. 1, 424 sq. 435-443). Ad rem S. Thomas, De Veritate, q. 26, 
a. 2, ad 5: “Adam ... a statu gratiae cecidit, et non solum a statu na- 
turae. Sed tamen si a solo statu naturae decidisset, nihilominus tamen 
ad expiationem infinitae offensae donum divinae gratiae requireretur." 

In statu autem naturae elevatae, peccator est secundum vires suas 
naturales in pejori adhuc conditione, in ordine ad satisfaciendum et 
poenitendum, tum quia peccavit directe contra finem ultimum super- 
naturalem, tum quia in profundiorem miseriam cecidit, amittendo 
eratiam et vulnerando ipsam naturam. Unde non datur nunc in pecca- 
tore possibilitas satisfaciendi et eliciendi actum proprie dictae virtutis 
poenitentiae, nisi adjuvetur per auxilium gratiae. Quod autem haec 
eratia debeat esse habitualis, ita ut sine statu gratiae, omnis actus, 
quamtumvis supernaturalis et sub auxilio gratiae actualis elicitus (v.g. 
actus attritionis), non sit proprie satisfactorius, neque de congruo, 
dicetur in art. 6l. 


Hinc reicienda est mitigata sententia LVGONIS, quae docet hominem in statu 
naturae purae posse physice et forte etiam moraliter, satisfacere tum congrue tum 
condigne pro peccato veniali, et similiter in ipso statu naturae elevatae hominem 
posse physice, etsi non moraliter, pro eodem peccato satisfacere per solas vires 
naturales. 

Ad rem ipse: “Hinc infero primo, quid dicendum sit de homine in pura natura, 
scilicet non elevato ad finem supernaturalem. nec adjuto viribus gratiae; ille enim 


DE SATISFACTIONE 3 3 


licet physice, et fortasse etiam moraliter posset condigne satisfacere pro culpa 
veniali, difficillime tamen. Suppono autem illum commisisse veniale sine mortali 
(distinguerentur enim tunc etiam mortale, et veniale penes gravitatem et levitatem 
offensae) quo casu admitto, habere hominem potentiam saltem physicam ad satis- 
faciendum condigne pro ea culpa, sicut habere etiam potentiam saltem physicam 
ad diligendum Deum super omnia, ad detestandum peccatum veniale, ut offensam 
Dei, et ad congerenda alia plura obsequia, quibus multiplicatis non esset, cur non 
posset condigne expiari illa offensa, sicut, et potest ab homine grato; nam licet 
gratia elevet opera justi, et addat majorem vim merendi, et satisfaciendi; caeterum 
opera etiam hominis justi justitia naturali haberent aliquam condignitatem ad prae- 
mia naturalia, et vim etiam  satisfaciendi condigne pro poenis naturalibus, et 
expiandi maculas naturales. Quare cum culpa venialis esset offensa contra Deum in 
ordine naturae; non est cur ejus ablationem non possent homi ines promereri saltem 
de congruo, et petere et impetrare a Deo, et per consequens, cur non possent etiam 
de condigno multiplicatis obsequiis pro ea solvere, licet difficilius multo, quam per 


opera exhibita ab homine justo, et grato propter multo minorem valorem, quam 
opera justi haberent. 


"Caeterum addo, non potuisse facile hom inem tunc condigne solvere; quia sicut 
propter difficultatem operum negant multi homini in pura natura potentiam moralem 
ad servandam diu totam legem; ad actus egregios, et forte ad dilectionem Dei 
super omnia, licet haec omnia physice posset, et teneretur facere; sic etiam licet 
physice posset satisfacere condigne pro veniali, non tamen pro mortali propter 
ingentem rei difficultatem, quae semper homines ab ea satisfactione efficaciter 
deterreret, vel saltem non sine magna difficultate: nam probabilius mihi est. homi- 
nem in natura pura habiturum potentiam etiam moralem ad servanda omnia prae- 


cepta gravia, et ad diligendum Deum super omnia, de quo dicemus in materia 
de gratia. 


"Infero secundo, hom inem etiam in natura lapsa posse, physice loquendo, per 
actus naturales satisfacere de condigno pro culpa veniali, non tamen posse moraliter, 
quia homo in natura lapsa non potest per solas vires naturae moraliter diligere 
Deum super omnia, non potest servare omnia praecepta gravia, nec facere actus 
egregios, et difficiles honestos, ut suppono ex materia de gratia: ergo eodem modo 
posset physice satisfacere, non tamen moraliter, pro peccato veniali, propter diffi- 
cultatem magnam, quam haberet illa satisfactio.”18 


Conclusio 2. Punis homo cx viribus gratiae potest Deo satisfacere pro 
debito peccati, quamvis non possit satisfacere ad strictam aequalitatem, 


reddendo nempe totum debitum. 


Probatur. 


Argumentum Scripturae et Traditionis dabimus infra in art. 53, nam 
ex eo probatur possibilitas non solum satisfactionis in genere, sed 
etiam satisfactionis pro poena temporali debita propter peccatum, quod 
praecipue impugnant Protestantes; ceterum ad scopum nostrum hic 
sufficerent vel ipsa testimonia Patrum adducta in art. 46, ubi de sensu 
et usu vocis satisfactionis. Sit igitur argumentum rationis. 

Ut dictum est in eodem art. 46, satisfactio, in sensu pleno ac gene- 
rali, est aequalis compensatio pro injuria Deo illata per peccatum. 


*Dc Incarnatione, disp. 5, sect. 7, n. 132 sq., Disp. SchoL, t. 2, Parisiis, 1890, p. 435 sq. 

Quod autem homo possit compensare pro injuria patet ex eo quod 
injuria quae est subtractio honoris compensatur per redditionem hono- 
rs, et homo, prout est dominus suorum actuum per liberum arbitrium, 
potest ex viribus gratiae actus elicere quibus Deus honoretur; quod 
autem possit ad aequalitatem compensare patet ex eo quod dignitas 
gratiae sanctificantis confert actui hominis ejusque honori aliquam 
infinitatem, participatam ex infinitate divini principii, ex quo gratia 
procedit, et divini objecti ad quod ipsa refertur, per quam fit quaedam 
adaequatio cum infinitate peccati, derivata ex eodem divino sub- 
Jecto quod laeditur per offensam. 


Nec rationi aequalitatis in hac compensatione obstat supremum domi- 
nium quod Deus habet in totam naturam, operationem et honorem ho- 
minis. Nam quamvis haec ratio evacuet in creatura possibilitatem strictae 
aequalitatis in compensatione et indolem propriae et formalis justitiae 
relate ad Deum, nullatenus evacuat possibilitatem verae aequalitatis 
secundum rationem proportionalitatis, consistentis in eo quod homo 
reddat Deo totum quod potest in eo quod debet, quia eadem proportio 
quae est inter Deum et id quod ei debetur, invenitur inter hominem 
et id quod ipse potest, et ita servatur sufficienter ratio aequalitatis seu 
quaedam vera et diminuta ratio justitiae, in qua consistit propria natura 
virtutis Poenitentiae, principii elicitivi actus humanae satisfactionis. 

Idque confirmatur et illustratur ex paritate tum cum his quae con- 
tingunt in humanis relationibus inter dominos et servos, parentes et 
filios, virum et uxorem, ubi salvatur vera et sola ratio imperfectae 
justitiae, juxta Aristotelem (Ethic., 1. 8), tum cum actibus qui Deo 
debentur non ratione offensae 1llatae sed accepti beneficii, quique pro- 
cedunt ex virtute religionis tamquam ex vera sed imperfecta justitia; 
non semel enim in superioribus dictum est poenitentiam et religionem 
dividere inter se campum illius imperfectae justitiae, quae sola inveniri 
potest inter hominem et Deum. 


Ad rem S. Thomas, Suppi., q. 13, a. I: *Homo Deo dupliciter debitor 
efficitur: uno modo ratione beneficii accepti, alio modo ratione peccati 
commissi. Et sicut gratiarum actio, vel latria, vel si quid est aliquid 
hujusmodi, respicit debitum accepti beneficii, ita satisfactio respicit 
debitum peccati commissi. In his autem honoribus qui sunt ad parentes, 
et Deum, etiam secundum Philosophum [Ethic., 1. 8], impossibile est 
aequivalens reddere secundum quantitatem, sed sufficit ut homo reddat 
quod potest, quia amicitia non exigit aequivalens, sed quod possibile 
est; et hoc etiam est aequale aliqualiter, scilicet secundum proportiona- 
litatem, quia sicut se habet hoc quod Deo est debitum, ad ipsum 
Deum, ita hoc quod iste potest reddere ad ipsum; et sic aliquo modo 

forma justitiae conservatur. Et similiter est ex parte satisfactionis. 
Unde non potest homo Deo satisfacere, si ly satis aequalitatem quan- 
titatis im portet; contingit autem si importet aequalitatem proportionis, 
ut dictum est . . . , et hoc sicut sufficit ad rationem justitiae, ita sufficit 
ad rationem satisfactionis." 

2-2, q. 57, a. 1, ad 3: “Quia justitia aequalitatem importat, Deo 
autem non possumus aequivalens recompensare, inde est quod justum 
secundum perfectam rationem non possumus reddere Deo; et propter 
hoc non dicitur proprie jus lex divina, sed fas, quia videlicet sufficit 
Deo ut impleamus quod possumus. Justitia tamen ad hoc tendit ut 
homo, quantum potest, Deo recom penset, totaliter animam ei subjiciens." 

Suppi., q. 13, a. 1, ad I1: Frustra obicitur hominem per suum finitum 
actum non posse ad aequalitatem compensare pro infinitate peccati; 
nam "sicut offensa habuit quamdam infinitatem ex infinitate divinae 
majestatis, ita etiam satisfactio accipit quamdam infinitatem ex infini- 
tate divinae misericordiae, prout est gratia informata, per quam 
acceptum redditur quod homo reddere potest. Quidam tamen dicunt 
quod habet infinitatem ex parte aversionis, et sic gratis dimittitur; 
sed ex parte conversionis finita est; et sic pro ea satisfieri potest. Sed 
hoc nihil est, quia satisfactio non respondet peccato, nisi secundum 
quod est offensa Dei, quod non habet ex parte conversionis, sed solum 
ex parte aversionis. Alii vero dicunt quod etiam quantum ad aversio- 
nem pro peccato satisfieri potest virtute meriti, quod quodammodo 
infinitum fuit. Et hoc in idem redit quod prius dictum est, quia per 
fidem Mediatoris gratia data credentibus est. Si tamen alio modo 
gratiam daret, sufficeret satisfactio per modum praedictum."0 


ART. 49. Utrum Purus Homo Possit Pro Peccato Mortali Satis- 
facere Ex Toto Rigore Justitiae (Suppi., q. 13, a. 1; 2-2, q. 57, a. 1, 
ad 3). 


STATUS QUAESTIONIS 


Haec quaestio jam transeunter resoluta est in art. praec. cum dictum 
est hominem non posse satisfacere ad strictam aequalitatem: juverit 
tamen eam directe assumere, tum ad majorem rei determinationem 
tum ad repellendum inane aliquod dubium quod potest exurgere 
quodque induxit Aureolum, non infimae auctoritatis doctorem, ad 


contrarium asserendum. 


"Determinatus sensus et plena vis hujus responsionis S. Thomae constabit ex dicendis 
in. scq. articulis. Ad eam non semel fiet recursus in disputando cum contrariis sententiis 
theologorum (cf. p. 70. 86 sq. 120). 

PARS NEGATIVA et PARS AFFIRMATIVA 


In negativam sententiam conveniunt prorsus auctores tam antiqui 
quam moderni, imo quidam tam longe procedunt ut inepte illud satis- 
factionis genus denegent ipsi homini-Deo, seu Christo. Unicus pro 
affirmativa citatur Aureolus, In 4 Sent., dis. 15, a. 2; cujus ratio est 
tum quia non repugnat creari substantia supernaturalis, quae proinde 
pro sua dignitate possit offerre pro offensa satisfactionem undequaque 
ei aequalem, tum quia potest homo Deo offerre actum contritionis ita 
intensum in sua charitate et bonitate sicut fuit peccatum in suo odio 
et malitia, et ille actus aliunde non deberetur Deo titulo justitiae sed 
solius religionis, vel gratitudinis, vel charitatis, nec isti tituli impediunt 
quominus idem actus possit Deo reddi titulo justitiae ad aequaliter 
satisfaciendum, ut patet de Petro satisfaciente duplici titulo justitiae 
et misericordiae dum solvit debitam pecuniam Paulo constituto in ex- 
trema necessitate. 


CONCLUSIO 


Purus homo, etiam ex viribus gratiae, nequit pro peccato mortali satis- 


facere de toto rigore justitiae. 


Probatur. 


Ratio fundamentalis est quia, etiam si homo redderet Deo totum 
quod debet secundum aequalitatem, ita ut habeatur perfecta satisfactio 
ex parte materiae, tamen numquam in se adimplere potest quatuor 
conditiones quas supra (art. 46, p. 21) diximus requiri ex parte 
formae ad satisfactionem undequaque aequalem et perfectam quae 
dicitur ex toto rigore justitiae, quia quidquid homo est aut agit, totum 
est in pleno et libero Dei dominio, fundato in creatione et universali 
motione primae causae. Propterea neque in ipso Christo salvaretur 
ratio satisfactionis rigorosae, nisi aliquo modo, seu ratione distincti 
suppositi divini, salvaretur quod ejus actiones sint extra dominium 
divini creditoris; et inde est quod quidam theologi eam plenae satis- 
factionis rationem ipsi Christo denegaverint, eo quod praedictum 
modum perspicere non valerent. 

Unde homo in ipso possibili statu naturae purae, non potuisset Deo 
pro peccato satisfacere de rigore per actum naturalis contritionis, quia 
hic actus esset jam Deo debitus titulo creationis et motionis ipsius 
actus, imo, ut dictum est in art. praec., homo in eo statu nullo modo 
potuisset Deo satisfacere, nec etiam mere de condigno aut de congruo. 

Ceterum, ut ibidem dictum est, status elevationis non ponit hominem 
in meliori conditione ad resurgendum a suo peccato sine auxilio gratiae, 
quinimo, ob majorem corruptionem naturae, fortiorem inducit satis- 
factionis impossibilitatem, et gratiae necessitatem. 


Inde evanescit supradicta duplex ratio Aureoli. Nam si daretur sub- 
stantia creata supernaturalis, quae ceterum in terminis repugnat, 
quilibet actus qui ab ea eliceretur in reparationem peccati, esset ali- 
unde debitus, praedicto titulo creationis et causalitatis; nec ideo illa 
substantia posset quidquam Deo reddere ad modum rigorosae justitiae, 
quia nequit dari ad modum justitiae id quod jam pertinet creditori 
titulo dominii. 


ART. 50. Utrum Purus Homo Possit Pro Peccato Mortali Satis- 
facere De Condigno (3 p., q. 1, a. 2, ad 2; In 3 Sent., dist. 20, q. 1, 
a. 2; De Veritate, q. 28, a. 2; Suppi., q. 13, a. 1, corp., ad I et 5). 


STATUS QUAESTIONIS 


HAEC SATIS MOMENTOSA QUAESTIO A THEOLOGIS AGI- 
TATUR PRAESERTIM IN TRACTATU DE INCARNATIONE, 
ejusque controversialis aspectus non respicit, saltem principaliter, 
ipsum directum objectum hujus articuli, seu impossibilitatem condigne 
satisfaciendi pro peccato, sed ejus fundamentum, seu rationem unde 
provenit et unde probari potest praefata impossibilitas; et sub hoc 
aspectu revocantur in hac quaestione plura quae ex professo agitari 
solent in quatuor tractatibus De Poenitentia (Caput De virtute), De 
Incarnatione (Caput De necessitate), de vitiis et peccatis (Caput de 
natura peccati mortalis) et De Gratia (Caput de merito). 

Agitur hic de solo peccato mortali (nam de veniali erit infra specialis 
et facilior articulus), et quidem tam proprio quam alieno et tam per- 
sonali quam originali, nam non juvat de his separatas quaestiones 
instituere, cum sub eisdem fere sententiis assumantur et ex eisdem 
fere principiis Judicentur. 


Rem ad DUAS QUAESTIONES revocamus: 


l. An purus homo, i.e. carens hypostatica unione cum Deo etsi 
gratia adornatus, possit de condigno, etsi non de rigore, satisfacere 
pro peccato mortali proprio, vel alieno, vel originali. 

2. An, statuta impossibilitate hujusmodi satisfactionis, ipsa prove- 
niat ex sola ratione infinitatis peccati, et quidem ex eo quod peccatum 
sit infinitum non tantum secundum quid, sed simpliciter. 

PARS NEGATIVA et PARS AFFIRMATIVA 


Ad PRIMAM QUAESTIONEM quod attinet, sententia negativa 
dici potest communis inter theologos, et communissima inter moderni- 
ores. Pro affirmativa solent citari Richardus a Mediavilla, Scotiis, 
Durandus, Aureolus, Paludanus, Scotistae et ex parte (seu tantum 
quoad satisfactionem peccati alieni) Soto, Vega et Suarez, qui omnes 
non valde determinate et clare suam opinionem proponunt, ita ut ab 
alis a praedicta sententia absolvantur. Non est tamen diffitendum 
commune assertum et generalem mentem istorum a communi aliorum 
theologorum persuasione divertere et in hoc tandem colliniare quod 
non repugnet absolute ut in alio ordine providentiae res ita disponan- 
tur ut purus homo condigne reparet (quin sit necessaria Incarnatio) 
peccatum mortale, praecipue alienum, puta si perficiatur conditio actus 
charitatis vel contritionis ad hoc ut homo possit tam perfectam ad 
Deum referre conversionem quanta inducta est aversio per peccatum, 
vel si aliqua creatura rationalis tam excellenti gratia exornetur ut ejus 
valor moralis possit adaequare et compensare valorem peccati per 
modum satisfactionis, vel saltem per viam meriti. 


Sententia Scoti fusius exponetur infra. Ad Suarez quod attinet 
notandum est ipsum distinguere inter peccatum proprium et alienum, 
et quoad prius negat cum communi sententia possibilitatem condignae 
satisfactionis ob rationem infra exponendam, quoad alterum vero eam 
possibilitatem admittit cum quadam limitatione, quae mentem ejus 
reddit aliquatenus ambiguam. Ejus tamen sententia sic interpretatur 
Lugo: “Licet omnes conveniant in eo, quod purus homo non potuerit 
ex perfecta justitia satisfacere pro aliis; nonnulli tamen opinantur, 
potuisse purum hominem adeo excellenti sanctitate decorari, ut potu- 
erit saltem condigne satisfacere pro aliis. Ita Scotus, quem refert, et 
sequitur Suarez in praesenti disp. IV, sect, vii, addit tamen Suarez 
particulam limitantem, scilicet potuisse satisfacere quodammodo con- 
digne. Vere tamen ipse plus videtur, concedere quam satisfactionem 
de congruo; hanc enim etiam nunc de facto exhibet homo pro suis 
peccatis. Exemplum autem ponit in puro homine sanctissimo, quem 
Deus faceret caput aliorum; quo posito, et antecedente promissione 
Dei, non videtur repugnare, illum hominem posse alis promerere 
condigne primam gratiam, et remissionem peccati: sicut enim Adam, 
quia fuit caput hominum; potuit aliis condigne nocere, cur ille etiam 
homo caput aliorum non posset omnibus condigne prodesse." 


Ad SECUNDAM QUAESTIONEM quod attinet, inter negantes 


; De Incarnatione, disp. 5, sect. S, n. 136, Disp. Schol., t. 2, Parisiis, 1890, p. 437. 

possibilitatem condignae satisfactionis, quidam, ut Vasquez et Caje- 
tanus, rationem illius impossibilitatis assignant gratuitatem gratiae seu 
principii ex quo ipsa satisfactio procedit (quibus adiungi possunt ipsi 
Scotus et Durandus, si horum sententia ita benigne expurgetur ut 
reducatur ad communem sententiam); alii, ut Soto (quoad quaestio- 
nem de peccato proprio), Suarez (quoad eamdem quaestionem), Joan- 
nes a S. Thoma (loquitur probabiliter et problematice) et Lugo, ra- 
tonem assignant infinitatem secundum quid, vel si placet rationem 
superioris indignitatis, quae competit peccato ex infinita dignitate 
personae offensae; alii tandem, ut Joannes a S. Thoma (ut probabilius), 
Salmanticenses, Gonet, Billuart, Hugon, rationem assignant infinitatem 
simpliciter, quae competit peccato in ordine morali, utpote quod 
mensuratur ab infinitate simpliciter quae competit Deo in ordine 
physico. 


Ceterum, haec quam attentavimus sententiarum classificatio circa 
utramque quaestionem, nequit esse nisi approximativa; nam non 
uniformis est apud auctores modus tum loquendi, tum quaestionem 
ponendi, tum aliorum sententias aestimandi, cum alii ex aliis procedant 
considerationibus et principiis. Hinc fit ut a quibusdam citentur pro 
affirmativa Scotus, Richardus, Durandus, Paludanus, imo et Vasquez 
et Cajetanus, quos alii ab ea sententia absolvunt; hinc etiam quidam 
dicunt omnes theologos convenire in sententiam negativam et dis- 
sentire tantum in assignanda ratione quare homo non possit condigne 
satisfacere; hinc praeterea quidam distinguunt inter quaestiones de 
facto et de possibili, et de possibili secundum potentiam Dei ordina- 
tam et secundum potentiam Dei absolutam. 

Utilius igitur videtur sententias exponere, veluti a posteriori, con- 
siderando nempe tum communem notionem condignae satisfactionis, 
tum quaestionem de facto, tum rationes quas varii theologi assignant 
quare homo per actum charitatis vel contritionis (qui praecipue in 
considerationem adducitur) non satisfaciat de condigno; exinde intelli- 
getur quid unusquisque putet, vel logice putare possit, quoad quaestio- 
nem de possibili, in quacumque hypothesi. 


Accipiendo igitur condignam satisfactionem pro aequali compensa- 
tione qua tantum redditur quantum debetur, omnes theologi concedunt 
quod de facto per actum charitatis vel contritionis non fit nec fieri po- 
test Deo condigna satisfactio. Hujus vero impossibilitatis diversas 
assignant rationes, quarum aliae petuntur ab extrinseco. aliae vero ex 
ipso intrinseco excessu peccati supra satisfactionem exhibitam per ac- 
tum charitatis vel contritionis, et quidem vel ex infinitate peccati 
simpliciter vel ex ejus infinitate secundum quid; ex quo sequitur quod, 

si talis ratio quae assignatur, possit per Dei dispositionem vel potentiam 
sejungi a peccato, homo potest in alio ordine et absolute loquendo 
satisfacere Deo de condigno. 


SCOTUS igitur, quem sequuntur Hyquaeus, Montcjortino aliique 
Scotistac, rationem assignat statutum ordinem divinae Providentiae, 
juxta quem nostra satisfactio habet valorem ex satisfactione Christi, 
ex qua suscipimus ipsam gratiam quae est principium satisfaciendi. 
Unde concludit quod tum de facto, tum de potentia Dei ordinata 
(qua convenit ut omnis nostra sufficientia sit ex sufficientia Christi), 
homo purus non potest condigne satisfacere pro peccato gravi; sim- 
pliciter tamen loquendo et de potentia Dei absoluta, homo id posset, 
si nempe Deus daret ei primam gratiam independenter a merito pas- 
sionis Christi, ex quodam merito congruo contento in actu attritionis 
quem ipse eliceret, quique, superveniente gratia, fieret perfecta con- 
tritio; in hac enim contritione nihil desideraretur ad hoc ut habeatur 
condigna satisfactio, nam ex una parte ipsa redderet Deo tantum 
quantum abstulit peccatum, i.e. conversionem ad Deum pro aversione 
ab ipso, et ex alia parte posset esse actus aliunde non debitus seu 
supererogatorius, quatenus excederet praecepta Decalogi, quae sola 
nobis imponuntur a divina misericordia. Hujusmodi autem satisfac- 
tionis condignitas non impeditur ex eo quod procedit ex gratia gratuito 
accepta, nec ex eo quod sit finita seu infra infinitatem peccati, nam 
etiam gratia Christi data est ei gratuito, et etiam passio Christi est quid 
finitum, et tamen Christus condigne pro nobis satisfecit. 

Ex his manifeste patet Scotum ejusque discipulos docere hominem, 
absolute loquendo, posse condigne satisfacere pro peccato, et impos- 
sibilitatem sic satisfaciendi totam esse extrinsecam et de facto, seu 
dependentem a divina voluntate. Ex mox dicendis vero apparebit in 
aliis theologorum opinionibus eam impossibilitatem esse absolutam et 
ab intrinseco, i.e. vel ex propriis ac necessariis conditionibus subjecti 
vel ex ipsa natura peccati. Unde soli Scotistae stant pro affirmativa 
sententia, in prima ex duabus quaestionibus positis in Statu Quaestionis. 


Ad rem SCOTUS: ‘De potentia . . . ordinata Deus non disposuit alicui pecca- 
tori dare primam gratiam nisi in virtute meriti illius, qui erat sine peccato, scilicet 
Christi, quia sicut tactum est supra, non disposuit sibi reconciliare inimicum, nisi 
per obsequium magis gratum, quam offensa ejus erat sibi displicens; et tale 
obsequium ejus est passio Christi, vel meritum ejus; et sicut non disposuit dare 
gratiam peccatori sine passione, sine qua gratia nulla potest esse satisfactio omnino, 
quia nec aequivalens modo, nec simpliciter, nec in divina acceptatione, ideo multo 
magis de potentia ordinata non est possibile satisfieri Deo de peccato, nisi in 
virtute passionis Christi."?1 

“Sı dicatur . . . quod Deus posset sine Christo mediatore delevisse culpam 
viatoris . . . tamen non per viam satisfactionis, quia non fuisset aliquid aequivalens 


s"In 4 Sent., dist. 14, q. 1, n. 7, Opera omnia, t. 18, Parisiis, 1894, p. 180. 

redditum tunc; nunc autem est totum aequivalens per passionem Christi, cum 
ista tamen tali quali satisfactione istius. Contra, satisfactio est redditio aequivalentis 
pro aequivalente, sed quantum malum fuit peccatum avertens a Deo, tantum 
bonum est conversio ad Deum ex charitate; quantum etiam bonum natum fuit 
inesse actui meo, tantum bonum et non plus abstulit peccatum meum, et tantum 
bonum potest inesse actui meo; sic ergo per illum omnino aequivalens redditur. 

“Si dicas, actus meus non fit aequivalens in bono illo malo in displicentia, nisi 
actus iste eliciatur ex gratia; sed prima gratia non daretur peccatori, nisi ex 
passione Christi. Contra hoc, quia de potentia absoluta bene posset dari prima 
gratia sine merito passionis Christi. Quod probatur, quia summa gratia data 
creaturae, data est animae Christi, et sine omni merito; nullo enim modo passio 
ejus nec exhibita, nec praevisa erat meritum respectu gratiae sibi conferendae, imo 
prius praevidebatur gratiam habiturus quam ejus passio acceptanda. Item, passio 
Christi fuit bonum finitum, etiam accepta secundum totam rationem meriti in ea. 
quia non erat bonum increatum, nec per consequens acceptatur a Deo infinite ex 
parte objecti, quia non fuit Deus beatus volendo illam passionem, sicut amando 
suam essentiam; ergo si infinitas in peccato prohiberet satisfactionem possibilem, 
etiam prohiberet eam posita passione Christi." 22 


DURANDUS (apud Vasquez, In 3 p., disp. 2, c. 1), rationem as- 
signare videtur quia, quamvis bonum contritionis sit aequale malo 
peccati, non tamen per actum contritionis fit Deo aequalis redditio 
pro omni debito, nam pro beneficiis a Deo acceptis non possumus 
rependere gratias ad aequalitatem cum ipsa nostra compensatio sit 
divinum beneficium ex quo novum exurgit gratitudinis debitum. Haec 
sententia ad hoc reducitur: ipsa gratuitas actus satisfaciendi evacuat 
ab eo rationem condignitatis, ex eo quod includit et inducit novum 
debitum, quod satisfactio non solvit. 


VASQUEZ (In 3 p., disp. 2, c. 5; In 1-2, disp. 223, c. 3) similem 
rationem assignat, paulo aliter procedens. Docet nempe quod actus 
contritionis est quidem aequalis redditio pro peccato tam sub ratione 
malitiae quam sub ratione offensae (nam offensa Dei, inquit, non 
importat propriam rationem injuriae seu injustitiae, sed solius inoboe- 
dientiae), sed tamen non est condigna satisfactio, quia non est aequalis 
redditio pro omni debito resultante ex peccato, nam ex peccato homo 
perdidit non solum gratiam sanctificantem, sed etiam omnem gratiam 
excitantem et ducentem ad justificationem, et contraxit debitum ca- 
rendi ea; hoc autem debitum non extinguit nostra satisfactio cum 
ipsa procedat ex ipsa gratia excitante gratuito a Deo collata. Haec 
sententia ad hoc reducitur: ipsa gratuitas gratiae, ex qua actus con- 
tritionis procedit, evacuat ab eo rationem condignae satisfactionis, eo 
quod importat gratuitam condonationem alicujus debiti a peccato 
relicto, quod proinde nequit solvi per subsequentem satisfactionem. 

Cum autem contra Vasquez obicitur ejus sententiam non reddere 
saltem rationem quare homo non possit condigne satisfacere pro pec- 


3 Ibid., n. 6, p. 178. 

cato alterius, obtinendo nempe pro eo primam gratiam, seu remissionem 
etiam praedicti debiti carendi gratia, praecipue si homini communica- 
retur gratia quaedam capitalis, qua constitueretur caput aliorum in 
ordine ad merendum et satisfaciendum, respondet fieri non posse ut 
unum mereatur pro alio primam gratiam quam sibi mereri non potest, 
nam gratia quaelibet ordinatur tantum ad perficiendum proprium sub- 
Jectum et ad merendum vitam aeternam nec, quantumvis crescat, 
potest praetergredi limites suae speciei et finalitatis, nec proinde homo 
purus insigniri potest praedicta gratia capitali. Quae quidem sententia 
non est peculiaris Vasquesio, sed est plurium theologorum (cf. infra 
in resp. ad obj. 8, p. 93). 


CAJETANUS rationem impossibilitatis satisfaciendi de condigno 
repetit ex ipsa gratuitate gratiae ex qua procedit actus contritionis et 
charitatis, unde fit ut infinitas peccati non possit compensari per simi- 
lem infinitatem quae est in actu contritionis. Peccatum scilicet est infi- 
nitum secundum quid seu in esse moris et similiter actus contritionis et 
charitatis est infinitus secundus quid et in esse moris;2) unde si homo ex 
propriis viribus posset ponere actum charitatis in compensationem pro 
offensa quam ex propriis viribus posuit, haberetur condigna satisfactio 
per adaequationem infiniti ex propriis viribus; quia autem homo, qui non 
sit simul Deus, non potest ex propriis viribus ponere actum charitatis, 
sicut ponitur ab homine-Deo, sed illum ponit tantummodo ex gratia 
eratis infusa, non potest per illum eundem charitatis actum, quem 
elicit ex viribus gratiae, compensare ad aequalitatem pro actu peccati 
quem elicuit ex propris viribus, sed quidquid satisfactionis in eo 
invenitur imbibit gratificationem Dei, acceptantis, loco condignae 
satisfactionis, illum imperfectum gradum satisfactionis qui invenitur 
in eo quod quis eliciat actum charitatis ex viribus gratiae. 

Haec videtur sententia Cajetani, quantum colligi potest ex ipsa 
littera, quae non caret obscuritate. Ex ea sequitur primo quod, juxta 
Cajetanum, impossibilitas condigne satisfaciendi non eruitur ex infini- 
tate peccati prout superat infinitatem charitatis, sicut in communi 
sententia mox referenda, unde per excessum videntur peccare quidam, 
ut Joannes a S. Thoma, cum Cajetanum conantur trahere ad hanc 
ipsam sententiam; secundo, quod, quamvis infinitas charitatis adaequet 
infinitatem peccati, tamen numquam in puro homine ipsa accipere 
potest rationem condignae satisfactionis pro peccato, eo quod num- 
quam ab eo elici et offerri possit tamquam ex propriis viribus quemad- 
modum ex propriis viribus elicitum est peccatum, adeoque per defectum 


a Ceterum non renuit Cajetanus ut utraque infinitas dicatur simpliciter, dummodo 
tantum in esse moris, ut distinguatur ab infinitate Dei, quae est simpliciter sine addito, 
utpotc in esse rei. 

peccant quidam, ut Hyquaeus, qui dicunt Cajetanum favere sententiae 
docenti purum hominem absolute loquendo posse per actum charitatis 
condigne satisfacere. 


Ad rem ipse CAJETAN US: “Purus homo in hac quaestione [i.e. 3p .,q. l;,a.2] in- 
telligitur non solum per exclusionem conjunctionis cum divino supposito, sed etiam 
per exclusionem divinae misericordiae gratificantis opus hominis ad hoc quod Deo 
acceptum sit. Probo singula ex littera. Exclusio divini suppositi patet: quia purus 
homo distinguitur contra Christum Deum et hominem. — Exclusio divinae miseri- 
cordiae gratificantis opus ad hoc quod sit acceptum, patet: quia satisfactio per 
aequalitatem distinguitur contra satisfactionem per gratiam acceptantis. Ex hac 
enim distinctione, iuncta primae, patet quod, cum dicitur, Purus homo satisfacere 
non potest secundum aequalitatem pro peccato, et similiter quod Christus satis- 
facere potest pro peccato secundum aequalitatem, sensus est quod, seclusa miseri- 
cordia Dei acceptantis opus alicuius pro satisfactione, loquendo de viribus puri 
hominis et viribus Dei et hominis, purus homo non potest satisfacere, Deus et homo 
potest satisfacere. 


"Ad . .. objectionem directe contra rationem litterae, respondetur quod infinitas 
offensae, licet sit infinitas non simpliciter, hoc est in genere entis, sed quaedam, hoc 
est in genere mali (est enim offensa Dei malum infinitum sicut linea infinita esset 
quantitas infinita) : et huiusmodi infinita si appellentur infinita secundum quid, quia 
distinguuntur contra ens infinitum simpliciter, quod est solus Deus, conceditur 
quod infinitas offensae est infinitas secundum quid, et quod ipsam adaequaret 
infinitas etiam secundum quid actus caritatis in Deum, si satisfactor aliquis ex 
propriis viribus posset talem actum exhibere Deo offenso: sed quoniam non solum 
purus homo, sed nec quaecumque pura creatura ad hoc se potest extendere, ideo 
oportet satisfactorem esse infinitum simpliciter, qui scilicet ex propriis viribus 
possit actum infinitum secundum quid, adaequantem offensam infinitam secundum 
quid, exhibere Deo. Et ideo optime et efficaciter in littera ex infinitate offensa Dei 
infertur quod oportet satisfactorem simpliciter esse non solum hominem, sed 
etiam Deum, ut sic ex propriis viribus exhibeat actum infinitae efficaciae" (in 
3 p., q. l, a. 2, editione leonina, n. 8 et 11). 


COMMUNIOR SENTENTIA tam thomistarum quam aliorum, ab 
ipso S. THOMA explicite et frequenter inculcata (in 3 p., q. 1, a. 2, 
ad 2 et in aliis locis infra referendis) est purum hominem absolute non 
posse condigne satisfacere pro peccato quia peccatum habet QUAM- 
DAM INFINITATEM quae nequit ad aequalitatem compensari per 
actum charitatis et contritionis, quamvis hic habeat etiam suam 
infinitatem secundum quid, seu objectivam. In explicatione autem 
infinitatis, quae inest peccato, dividuntur hi doctores. 


Quidam, ut Soto (In 4 Sent., dist. 19, q. 1, a. 2, ad 1), Cabrera, 
Nazarius, Suarez (De Incarnatione, disp. 4, sect. 7), Joannes a 
$. Thoma (loquitur tantum de sententia probabili, De Incarnatione, 
disp. 1, a. 2, n. 32, 39-43), Lugo (De Incarn., disp. 5, sect. 3), dicunt 
eam esse tantum /NFINITATEM SECUNDUM QUID, et addunt 


rationem quare ea non possit adaequari ab infinitate secundum quid 


] Celerum etiam Scolus, Durandus, Paludanus, Vasques aliique admittunt peccatum esse 
infinitum secundum quid, sed non inde deducunt impossibilitatem condigne satisfaciendi. 

quae inest actui contritionis, esse quia haec infinitas est inferior vel 
disparata. 


Alii vero, ut Medina (Cod. de Poenit., tract. 3, q. 1), Asturiccnsis 
(Joannes Vincentius O.P. Relect. de gratia Christi, q. 5, a. 2), 
Cornejo, Arauxo, Godoi (De Incarn., disp. 1, $ 2, n. 28 et $ 9, n. 
172 sq.), Joannes a S. Thoma (qui loquitur de sententia valde proba- 
bili, quam inde videtur praeferre priori; De Incarn., disp. 1, a. 2, n. 32- 
38), Gonet (De Incarn., Disp. 4, a. 1l, n. 9, cf. n. 4; De peccatis, disp. 9, 
a. 7), Salmanticenses (qui loquuntur asseverantissime; De Incarn., 
disp. 1, dub. 4; cf. ibid., dub. 2 et 3; De vitiis et peccatis, disp. 7, 
dub. 2, n. 24-28; cf. ibid., disp. 17, dub. 3, n. 83 et dub. 4), Billuart 
(De peccatis, diss. 8, a. 5; De Incarn., diss. 3, q. 2, $ 2; De Poeniut., 
diss. 9, a. 2), docent peccatum esse SJIMPLICITER INFINITUM, 
quamvis non in esse physico sed in esse moris) Ex his vero aliqui 
pauciores dicunt peccatum esse simpliciter infinitum. non solum ut est 
malum Dei, seu formaliter ut offensa Dei, set etiam ut est malum homi- 
nis, seu in ratione malitiae (1ta Medina et Asturicensis) aut in ratione 
demeriti, quod est reatus poenae (ita Cornejo, Godoi et Gonet) ; ceteri 
vero, ut Joannes a S. Thoma, Salmanticenses et Billuart, docent pecca- 
tum esse simpliciter infinitum sub sola formali ratione offensae Dei, in- 
finitae personae. Praeterea, quidam, ut Joannes a S. Thoma et Billuart, 
dicunt quod etiam si peccatum esset tantum secundum quid infinitum, 
non posset adaequari per actum charitatis, et ita quoad praesentem 
quaestionem vix differunt a praecedenti sententia Suaresi1 et Lugonis; 
ali1 vero, ut Salmanticenses, Gonet, Hugon, asserunt quod, si peccatum 
non esset simpliciter infinitum, posset adaequari per actum charitatis. 


CONCLUSIO 


Conclusio 1. Homo purus, seu non habens unionem hypostaticam cum 
Deo, quantumvis gratia exornatus et adjutus, nequit absolute satisfacere de 


condigno pro peccato mortali, sive proprio, sive alieno, sive originali. 


Probatur 1. EX DOCTRINA PATRUM DE NECESSITATE IN- 
CARNATIONIS ad condignam satisfactionem pro peccato. 


Patres enim constanter docent quod nonnisi per Christum potuit 
homo a peccato liberari, si haec liberatio facienda erat, ut conveniebat 
Deo, per solutionem debitae satisfactionis. Et rationem assignant quia 


" Ceterum etiam Cajetanus admittit peccatum dici posse simpliciter infinitum in esse 
moris, sed non inde deducit impossibilitatem condigne satisfaciendi eo quod idem genus 
infinitatis videtur concedere actui charitatis quod concedit peccato. 

purus homo, qui nempe non sit simul Deus, impar est ad eam satis- 
factionem solvendam propter excessum et magnitudinem peccati. 
Attento modo constanti et absoluto quo Patres excludunt possibilitatem 
satisfactionis in puro homine et universali ratione quam assignant ex 
imparitate inter parvitatem humanae satisfactionis et excessum pec- 
cati, inepte quis diceret Patres loqui tantummodo de impossibilitate 
pro puro homine satisfaciendi eo modo quo Christus de facto satisfecit, 
ie. ex toto rigore justitiae et pro peccato totius mundi, seu pro peccato 
originali et pro peccato actuali omnium hominum. Hinc intelligitur 
quare praesens conclusio evaserit tam communis et firma apud 
theologos ut nullus inveniatur qui contrarium explicite docuerit et illi 
pauci qui, ut Scotus et Suarez, aliquam mitigationem attentaverunt, 
huic tales conditiones apposuerunt ut aliis doctoribus vix appareat quid 
praecise ipsi sibi velint, nisi afferre conatum aliquem  attenuandi 
communem doctrinam. 


Doctrina Patrum fusius explicatur a theologis in tractatu De Incar- 
natione et multis testimoniis roboratur. Sufficiat hic pauca verba referre. 

Gregorius Naz., Orat. 38, 13: *Haec [peccata] quoniam majore 
auxilio indigebant, majus etiam acceperunt; illud autem fuit ipsum 
Dei Verbum" (M.G. 36, 325). Basilius, Hom. in Psal. 48, 4: *Neque 
fratrem in redemptionem quaere, sed aliquem qui tuam excedat natu- 
ram; neque hominem nudum, sed hominem Deum Jesum Christum, qui 
solus pro nobis omnibus Deo dare potest placationem. . . Quid enim 
tanti potest homo invenire, ut det pro redemptione animae suae? 
Si vero redimere nos non potest homo, qui redemit nos homo non est" 
(M.G. 29, 440). Cyrillus Alex., De recta fide ad reginas, Oratio 
prima, 13: *Mundus aliter quam per Christi sanguinem et mortem ... 
salvari nequibat" (M.G. 76, 1291). Leo I, Serm. 77, 2: “Aliter solvi 
captivitas humana non potuit, nisi causam nostram ille [i.e. Christus] 
susciperet" (M.L. 54, 412). Fulgentius, Ep. 17, 4, 9: "Nullatenus 
humana natura ad auferendum peccatum mundi sufficiens atque 
idonea fieret, nisi in unionem Verbi Dei" (M.L. 65, 457). 


Probatur 2. EX AUCTORITATE S. THOMAE. 


s. Doctor in tribus praecipue locis assignat rationem quare purus 
homo non possit condigne satisfacere. 

Primo, in De Veritate, q. 26, a. 2, unicam affert rationem, scilicet 
infinitatem peccati desumptam ex infinita dignitate personae offensae. 
Attamen in hoc loco S. Thomas non agit directe de impossibilitate con- 
digne satisfaciendi in homine puro, i.e. non assumpto ad hyposticam 
unionem, sed de impossibilitate quomodolibet satisfaciendi seu remo- 

vendi offensam peccati in homine puro, i.e. non habente gratiam; 
titulus enim articuli est “Utrum peccatorum remissio possit esse sine 
eratia"; attamen rationem quam affert probat de facto plus quam ipse 
probare intendit, i.e. probat non solum impossibilitatem omnis satis- 
factionis in homine carente gratia, sed etiam impossibilitatem condignae 
satisfactionis in ipso homine gratia adjuto. 


Secundo, in 3 p., q. 1, a. 2, ad 2, agens de necessitate Incarnationis, 
duas afjert rationes, quare purus homo non potuisset condigne satis- 
facere; prima quam apponit est totalitas naturae corruptae, cujus 
proinde malum nequit adaequari per bonum unius aut plurium indi- 
viduorum; secunda quam reddit est infinitas peccati, desumpta ex 
infinitate personae offensae, cujus indignitas nequit adaequari nisi per 
infinitam efficaciam alicujus qui sit simul homo et Deus. 


Tertio, In 5 Sent., dist. 20, q. 1, a. 2, agens de reparatione humanae 
naturae (An "aliqua pura creatura satisfacere poterat pro humana 
natura"), fres affert rationes, quare purus homo non potuerit satis- 
facere de condigno pro humana natura, scilicet triplicem infinitatem 
peccati, aliam desumptam ex infinitate personae offensae, aliam ex 
infinitate boni amissi per peccatum, i.e. Dei per beatitudinem possessi, 
aliam ex infinitate ipsius naturae corruptae quatenus in ea multiplicari 
possunt individua in infinitum; quas tres infinitates possumus reducere 
ad tres rationes quae considerantur in peccato, scilicet malitiam ex 
parte hominis (hinc infinitas malitiae in corruptione infinitae naturae), 
demeritum ex parte hominis (hinc infinitum demeritum, seu meritum 
privationis infiniti boni visionis beatificae), offensam ex parte Dei 
(hinc infinitas ipsius offensae). 


Ex tribus his rationibus, quas S. Thomas junior dederat in Com- 
mento, praecipuae sunt duae illae quas constanter in aliis locis appellat 
quaeque deducuntur ex infinitate peccati ex parte naturae corruptae 
et ex parte personae offensae, quarum prior respicit peccatum originale, 
altera omne peccatum, signantius personale; inter has autem univer- 
salior est secunda, quam saepius S. Doctor videtur appellare; an autem 
haec sit etiam fundamentalis ratio, sine qua altera absolute non valeret, 
ut quidam volunt, judicabitur infra. 


In 5 Sent., dist. 20, q. 1, a. 2: “Ad hoc quod . . . satisfactio esset 
condigna oportebat quod haberet virtutem infinitam: quia peccatum 
pro quo fiebat satisfactio, infinitatem quamdam habebat ex tribus. 
Primo, ex infinitate divinae majestatis, inquantum offensa fuerat per 
contemptum inoboedientiae. Quanto enim major est in quem peccatur, 
tanto est gravior culpa. Secundo, ex bono quod per peccatum aufere- 


VMMMMt! 

batur, quod est infinitum, idest ipse Deus cujus participatione fiunt 
homines beati. Tertio, ex ipsa natura quae corrupta erat, quae quidem 
infinitatem quamdam habet inquantum in ea possunt supposita in 
infinitum multiplicari. Actio autem purae creaturae non potest habere 
efficaciam infinitam; et ideo nulla pura creatura poterat sufficienter 
satisfactionem facere." 


3 p., q. l,a. 2, ad 2: “Aliqua satisfactio potest dici dupliciter suf- 
ficiens: uno modo perfecte, quia est condigna per quamdam adaequa- 
tionem ad recompensationem culpae commissae; et sic hominis puri 
satisfactio sufficiens esse non potuit pro peccato; tum quia tota humana 
natura erat per peccatum corrupta, nec bonum alicujus personae, vel 
etiam plurium, poterat per aequiparantiam totius naturae detrimentum 
recompensare; tum etiam quia peccatum contra Deum commissum 
quamdam infinitatem habet ex infinitate divinae majestatis; tanto 
enim offensa est gravior, quanto major est ille in quem delinquitur. 
Unde oportuit ad condignam satisfactionem ut actus satisfacientis 
haberet efficaciam infinitam, utpote Dei et hominis existens. Alio modo 
potest dici satisfactio hominis esse sufficiens imperfecte, scilicet secun- 
dum acceptationem ejus qui est ea contentus, quamvis non sit con- 
digna; et hoc modo satisfactio puri hominis est sufficiens. Et quia 
omne imperfectum praesupponit aliquid perfectum, a quo sustentetur, 
inde est quod omnis puri hominis satisfactio efficaciam habet a satis- 
factione Christi." 


De Veritate, q. 26, a. 2: “Quicumque . . . rem aliquam digniorem 
indigniori postponit, injuriam ei facit; et tanto amplius, quanto res 
est dignior. Quicumque autem in re temporali finem sibi constituit 
(quod facit omnis mortaliter peccans), ex hoc ipso quantum ad 
affectum suum praeponit creaturam creatori, diligens plus creaturam 
quam creatorem; finis enim est quod maxime diligitur. Cum ergo Deus 
in infinitum creaturam excedat, erit peccantis mortaliter contra Deum 
infinita offensa ex parte dignitatis ejus cui per peccatum quodammodo 
injuria fit, dum ipse Deus contemnitur et ejus praeceptum. Unde ad 
hanc offensam abolendam non sufficiunt vires humanae, sed requiritur 
munus divinae gratiae." 


Probatur 3. QUOAD OMNE PECCATUM, EX FUNDAMENTALI 
RATIONE INFINITATIS OFFENSAE, quae a Patribus implicite 
traditur et a S. Thoma explicite assumitur ac insistenter inculcatur. 


satisfactio mere de condigno, prout abstrahit ab ampliori satisfac- 
tione de toto rigore, est ea in qua servatur aequalitas ex parte materiae, 
seu qua redditur Deo aliquid aequivalens peccato, ita ut tantus sit 

valor satisfactionis in esse satisfactionis, quanta est gravitas offensae 
in esse offensae. Jamvero, actus ipse charitatis vel contritionis, qui est 
maximum quod purus homo potest reddere Deo in satisfactionem pro 
peccato, non valet in suo merito ac dignitate adaequare demeritum et 
indignitatem peccati. Ergo purus homo nequit Deo pro peccato mortali 
satisfacere, etiam mere de condigno. 

Minor hujus argumenti vario modo probatur ab auctoribus, secun- 
dum quod docetur peccatum esse infinitum tantum secundum quid 
vel etiam simpliciter, ut abstrahamus ab aliis differentiis et rationibus 
quae in hanc probationem adduci solent quaeque non parvam confu- 
sionem vel fluctuationem in mentem ingerunt circa propriam vim hujus 
argumenti. Ne igitur ex nutanti aut discusso fundamento procedamus, 
consultius videtur argumentum proponere abstrahendo a peculiaribus 
satem modis dicendi vel judicandi circa indolem peccati, et proponendo 
communiores conceptus qui apprime quadrant cum ipso sensu communi, 
dimissa ampliori discussione variarum rationum ad sequentem Con- 
clusionem. Veritas scilicet propositae minoris sequitur ex mera con- 
sideratione disproportionis inter gravitatem  offensae peccati, prout 
est quomodolibet infinita dehonoratio infinitae personae, et valorem 
satisfactionis contentae in actu contritionis, prout nequit esse nisi finita 
honoratio ejusdem infinitae personae dehonoratae. 


In peccato scilicet duo sunt consideranda: primo, malum hominis, 
seu malitia, seu macula, seu deordinatio consistens in aversione a fine 
ultimo; secundo, malum Dei, seu ratio offensae, seu injuria, seu quo- 
modolibet subtractio honoris consistens in laesione juris quod Deus 
habet ut habeatur tamquam finis ultimus. Non enim peccatum continet 
meram inoboedientiam legis divinae, sed etiam et maxime personalem 
dehonorationem seu laesionem juris quod Deus habet ut in omni actione 
respiciatur tamquam finis ultimus, in quo quidem peccatum differt a 
transgressione legis humanae per quam violatur quidem lex sed non 
violatur aliquod personale jus legislatoris nec proprie offenditur aut 
dehonoratur persona legislatoris, cum lex non identificetur cum per- 
sona legislatoris, quamvis aliunde per aliam actionem concomitantem 
possit accedere contemptus legislatoris ejusque offensa per violationem 
juris honoris et observantiae. 


Unde satisfactio pro peccato non consistit in sola reparatione pec- 
cati prout est malum hominis, seu in mera remotione malitiae, seu 
maculae, seu deordinationis relate ad finem ultimum, sed etiam ac 
praecipue et formaliter in reparatione peccati prout est malum Dei, 
seu in reddendo Deo honorem ablatum per offensam; in quo quidem 
satisfactio differt a mera restitutione, vel a reparatione pro inoboedi- 

entia legis humanae, cui satis est ut qui prius non oboedivit, jam 
oboediat. Unde condigna satisfactio pro peccato non habetur nisi in 
ea actione, per quam non solum aufertur ab homine tota malitia et 
macula et deordinatio inducta per peccatum ac redditur Deo perfecta 
animi ordinatio tamquam fini ultimo, sed etiam ac praecipue restitui- 
tur Deo ad aequalitatem totus honor ablatus per peccatum, quatenus 
actio sit tantum  honorans ac placens Deo quantum dehonorans ac 
offendens fuit peccatum. 

Jamvero maximum quod homo potest offerre Deo in satisfactionem, 
seu actus perfectae charitatis vel contritionis, etiam in summo gradu 
et purissimo motivo, quamvis auferat totum malum peccati, quod est 
ex parte hominis, reddens Deo perfectam animi ordinationem tam- 
quam fini ultimo, nequit tamen auferre totum malum peccati quod est 
ex parte Dei, reddens Deo tantum honorem, quantum ablatum est per 
offensam. Nam, cum honor sit in honorante, offensa vero seu infamia 
sit in offenso, gradus honoris mensuratur ex dignitate personae hono- 
rantis dum gradus offensae mensuratur ex dignitate personae offensae, 
cumque dignitas personae divinae excedat in infinitum dignitatem 
personae creatae, honor ab ista exhibitus, quantumvis magnus, semper 
infinite distabit ab aequalitate cum dehonoratione inducta per pec- 
catum, ac ideo in infinitum deficiet a ratione condignae satisfactionis, 
quae tantummodo a persona infinitae dignitatis potest Deo reddi 
exigitque divinae alicujus personae Incarnationem. 


Idque totum confirmatur et illustratur ex his quae contingunt in 
ipsa humana conversatione humanisque offensis, honoribus et satis- 
factionibus. Cum enim aliquis in amicum vel patrem vel dominum 
peccat per actionem laesivam juris istorum, ejus peccatum consistit 
non solum in malo quod sibi contingit vel quomodolibet se habet ex 
parte sui, ut si repellatur vel separetur a communicatione ipsorum vel 
subtrahat aliquid ab ipsis, sed etiam in malo quod illis contingit seu 
in ipsa eorum dehonoratione et offensa; unde ad hoc ut ille satisfaciat 
pro offensa, non sufficit quod iterum redeat vel admittatur ad commu- 
nicationem cum illis aut restituat quod subtraxit, sed praeterea re- 
quiritur ut rependat honorem pro dehonoratione, et, ad hoc ut satis- 
faciat ad aequalitatem, requiritur ut tantum honoris reddat, quantam 
dehonorationem intulit. 

similiter ex ipso sensu communi patet veritas illius principii "Honor 
est in honorante, et mensuratur a dignitate non honorati sed ipsius 
honorantis, offensa vero est in offenso et mensuratur a dignitate non 
offensoris sed ipsius offensi". Sic salutatio quam accipio ab episcopo 
est mihi major honor ea quam accipio a parocho, et eadem episcopi 

salutatio non affert majorem honorem parocho quam simplici sacerdoti, 
imo minorem, ob ipsam majorem distantiam dignitatis episcopi a digni- 
tate simplicis sacerdotis; e converso, percussio episcopi est major 
offensa quam percussio parochi, et eadem percussio episcopi facta a 
simplici sacerdote non est minor sed major quam ea quae fit a parocho, 
ob majorem distantiam dignitatis episcopi. 


Principium illud fundatur et derivatur ex nota sententia Aristo- 
telis, Ethic., 1. 5, c. 8: “Si principatum habens percusserit, non oportet 
repercuti. Et si principem percussit, non percuti solum oportet, sed et 
puniri.” Quae verba sic commentatur S. Thomas (in h. 1., lect. 8): 
"Videtur . . . hoc esse contra id quod Philosophus supra dixerat 
[cap. 7], quod in justitia commutativa non attenditur diversa conditio 
personarum, sed lex utitur omnibus quasi aequalibus. Sed attenden- 
dum est quod ibidem Philosophus dixerat quod in commutativa jus- 
titia lex attenditur solum ad differentiam nocumenti. Manifestum est 
autem quod quando nocumentum attenditur circa subtractionem rei 
exterioris, puta pecuniae, non variatur quantitas nocumenti secundum 
diversam conditionem personae, sed quando est nocumentum  per- 
sonale, tunc necesse est quod quantitas nocumenti diversificetur secun- 
dum conditionem personae. Manifestum est enim quod majus est 
nocumentum quando aliquis percutit principem, per quod non solum 
personam ipsius sed totam rempublicam laedit, quam si percutit 
aliquam privatam personam." 

Hanc doctrinam applicans in materia satisfactionis, S. Doctor 
scribit /n 4 Sent., dist. 14, q. 2, a. 1, q. 2, ad 2: *Secundum Philo- 
sophum in V Ethic., cap. viii, in recompensatione injuriae justitia com- 
mutativa non semper aequalem quantitatem absolute in poena infert 
ei qui in culpa fuit; non enim si aliquis percussit Principem, oportet 
ipsum solum repercuti, sed etiam gravius puniri. Infert tamen aequa- 
lem poenam habita prius comparatione ad personam in quam culpa 
commissa fuit. Et ideo, cum per poenitentiam homo de seipso Justi- 
tam Deo faciat non sufficit tantus dolor in poenitentia quanta fuit 
delectatio in culpa; quia illa delectatio injuria Dei fuit, inquantum 
Deo praetermisso homo delectationi se subdidit ad peccandum." 


Nota quod in hoc argumento abstrahimus quidem a quaestione utrum 
peccatum sit simpliciter an secundum quid infinitum, non tamen ab ea 
abstrahimus positive, quasi argumentum valeret etiam si peccatum esset 
tantum infinitum secundum quid, ut quidam putant, sed mere nega- 
tive, quatenus impossibilitas condigne satisfaciendi potest immediate 
probari ex ipsa disproportione inter honorem a creatura praestitum, 
et dehonorationem per peccatum illatam, non inquirendo in ulteriorem 

causam; ceterum, infra ostendetur hanc ipsam disproportionem proxi- 
me fundari in eo quod peccatum sit simpliciter infinitum, ita ut si 
peccatum esset tantum secundum quid infinitum, sicut est infinitus 
ipse actus charitatis, homo posset per hunc actum condigne satisfa- 
cere, eo quod non repugnet unum infinitum secundum quid adaequari 
moraliter per aliud infinitum secundum quid, etsi inferioris ordinis. 


Totum argumentum sic apte complectitur JOANNES A S. THOMA: *'Con- 
siderata gratia secundum quod ponit in homine justitiam, quae est ordo et recti- 
tudo rationis in esse supematurali, elevatque hominem ad ordinem supematuralem. 
sic valor iste gratiae, qui ex rectitudine ista morali, et supematurali primo pro- 
cedit non est sufficiens, et aequale pretium pro peccato in ratione injuriae. Ratio 
est manifesta, quia gratia est forma dans illam rectitudinem, qua peccatum privat, 
et ideo adaequat peccati malitiam, quae est forma opposita ejus privationi; ipsi 
autem laesioni juris divini, et dehonorationi factae Deo gratia non opponitur, quia 
laesio juris divini non est privatio gratiae, sed privatio ejus, quod debebatur Deo 
ab ista persona, scilicet a creatura; ergo proportio ista, quae requiritur inter 
creaturam offendentem, et Deum offensum, non recompensatur per gratiam, quia 
etsi elevet creaturam, et ordinet ad supematuralem finem non tamen ut gravitas 
offensae proportionetur, quod consistebat in hoc quod tolleretur jus Dei a tam 
inferiori creatura, seu persona, sicut est creatura. 


"Et explicatur hoc manifestius. Nam si homo haberet gratiam, et Deus eam illi 
subtraheret sine culpa, maneretque privatus illa, tunc intelligeremus ad aequali- 
tatem recompensari, et tolli privationem gratiae per infusionem ejus iterum in 
subjectum. Sic ergo homo non solum per peccatum amisit gratiam, sed etiam 
offendit laedendo jus Dei. Ratio est, quia injuria non potest intelligi sine laesione 
alicujus juris (ut dictum est) quod in principe est jus aequivalens toti multitudini, 
et in Deo est jus superans totam multitudinem creaturarum, quae offenso Deo 
offenduntur. Ad reparationem autem juris laesi, plus pretii, et valons requiritur, 
quam ad consecutionem, et exhibitionem talis juris, si laesum non esset; ergo 
valor procedens a gratia, et charitatc nullo modo reparat rationem injuriae in 
peccato. Major hujus sillogismi manifesta est, ex diffinitione injuriae, quae est 
laesio juris alieni: ubi non est jus, non est injuria. Minor probatur etiam mani- 
feste, nam reparatio juris laesi, si perfecta est, et aequalis ex sua natura, et non 
ex acceptione extrinseca, oportet quod quantum laesum est, et ablatum de jure, 
tantum reparet, et rccompenset; reddere autem idem, quod ante laesionem juris 
reddebatur, non est recompensare, quod laesum est, sed continuare, quod ante fiebat : 
ergo hoc praecise non est sufficiens valor ad reparandam laesionem juris. 


"Et patet exemplis, nam si quis existons in dignitate dehonoravit principem, aut 
amicus dehonoravit amicum per hoc praecise, quod iste redeat ad amicitiam, et 
ille ad dignitatem, licet restituatur id quod ipse amiserat, non tamen laesio principis 
per hoc solum manet reparata. Et si per impossibile fingeremus alterum Deum, 
qui ex aequalitate cum Deo tractaret, si ille alter Deus ipsum offenderet, non 
repararetur laesio juris divini per hoc quod tractaret cum eo sicut ante, sed 
requireretur, quod humiliaretur ante Deum quem offenderat, et signa majoris 
reverentiae exhiberet. Cujus ratio est, quia per injuriam, seu laesionem juris 
persona offensa deprimitur, et dehonoratur, et a jure suo cadit respectu ejus a 
quo offenditur; ergo non sufficit, quod persona offendens tractet cum eo sicut ante, 
sed requiritur, quod deprimat se, sicut persona offensa depressa est, et tunc erit 
aequalitas, et reparatio juris. Per hoc autem, quod homo Deum offendit persona 
infinita depressa est, et in suo jure diminuta; ergo non sufficit, quod exhibeat 
ilum valorem, quo antea conservabat, et reddebat jus debitum; sed requiritur, 

quod aliqua persona similiter divina deprimatur, et humilietur ante Deum, et hoc 
factum est per incarnationem "2p 


Probaturi QUOAD PECCATUM PROPRIU M. 


Si homo posset condigne satisfacere pro suo peccato, virtus Poeni- 
tentiae, ex qua procedit satisfactio tamquam elicitus et primarius actus, 
esset proprie dicta et formalis justitia hominis ad Deum; nihil enim 
ad hoc desideraretur, nam ex parte Dei habetur proprium et formale 
jus ad reparationem injuriae et ex parte hominis haberetur aequalis 
ejus reparatio. Atqui, ut probatum est in art. 12 (in tom. 1, p. 305- 
308), Poenitentia non est nec potest esse distincta et formalis virtus 
Justitiae, sed est tantum pars potentialis et deficiens istius. Ergo homo 
nequit condigne satisfacere pro peccato. 

Nec valet obicere contra majorem quod adhuc desideraretur tertia 
conditio, scilicet perfecta alteritas seu aequalitas inter Deum et homi- 
nem, quae exigitur a ratione strictae justitiae, ut patet etiam ex eo 
quod secus nec possemus condigne satisfacere pro poena temporali et 
peccato veniali. Nam si daretur ipsius peccati mortalis condigna satis- 
factio, supponeretur eo ipso etiam perfecta alteritas seu aequalitas 
inter Deum et hominem, quia nequit ad aequalitatem satisfacere qui 
pertinet ad alterum, tamquam sub ejus dominio constitutus. Ratio 
autem quare pro peccato veniali et poena temporali possimus condigne 
satisfacere per eandem virtutem Poenitentiae, quae non sit tamen vera 
justitia, est quia illa duo non important simpliciter dictum debitum erga 
Deum, sicut peccatum mortale quod est simpliciter dicta offensa, et actus 
quo pro eis satisfacimus non est principalis et specificus actus virtutis 
Poenitentiae, sed tantum secundarius et consequens, ut explicabitur 
infra in art. 52 et 54 (p. 138-142 et 214 sq.). 


Probatur 5. QUOAD PECCATUM ALIENUM. 


Ad hoc particulariter referuntur testimonia Patrum relata in Prob. 1. 
Praeterea, si homo non potest satisfacere pro proprio peccato, a for- 
tiori non potest pro alieno. Major enim videtur difficultas ad satis- 
faciendum pro alus quam pro se, tum quia gratia quae est funda- 
mentum satisfactionis est principaliter ordinata ad perficiendum et 
valorandum subjectum in ordine ad se, unde videmus quod in actuali 
ordine providentiae justus tantummodo pro se meretur gratiam de con- 
digno, pro aliis vero nonnisi de congruo; tum quia causalitas 1mportat 
quandam plenitudinem formae a subjecto possessae, cum unumquod- 
que agat in quantum est plene in actu, seu perfectum (ens enim cum 


Dc Incarnatione, disp. 1, a. 2, n. 46-48, Curs. Theol., t. 8, Parisiis, 1886, p. 21 sq. 

lit bonum, seu perfectum, tunc fit diffusivum sui), adeoque major 
requiritur gratia ad merendum et satisfaciendum pro aliis quam pro 
se; tum quia satisfactio pro aliis requirit speciale pactum seu liberam 
acceptationem creditoris, ut patet ex humana consuetudine, non enim 
offensus tenetur acceptare ut excusatio vel reparatio offensae fiat a 
persona distincta ab offensore, quantumvis digniori. 


Ceterum, non alia afferri potest peculiaris ratio quoad peccatum 
alienum, quam haec ratio a fortiori, cujus tota vis refunditur in prae- 
suppositam impossibilitatem condigne satisfaciendi pro peccato pro- 
prio; nam de se non repugnat quod in alio ordine providentiae, gratia 
ordinetur aequaliter in beneficium alienum, quod conferatur alicui 
homini magna gratia capitalis et quod Deus ex gratioso pacto 
acceptet satisfactionem unius pro alio. Unde impossibilitas condigne 
satisfaciendi pro aliis directe nequit probari nisi recurrendo ad funda- 
mentale argumentum allatum in Prob. 2, quod est commune omni 
peccato. 

Quidam, ut Vasquez (cf. supra, p. 41 sq.), praedictam impossibilita- 
tem conantur probare ex hoc quod homo non potest condigne mereri 
gratiam pro alio, et praecipue primam gratiam, cum gratia ex natura 
sua ordinetur ad perficiendum proprium subjectum, ita ut habeat valo- 
rem ad augmentum justitiae et in ordine ad vitam aeternam. Sed haec 
ratio non valet, quia non repugnat quod gratia in alio ordine provi- 
dentiae divinae detur ad perficiendum etiam alios per influxum meriti 
et satisfactionis de condigno, quemadmodum in praesenti ordine 
habet de facto influxum meriti de congruo et satisfactionis pro poena 
temporali aliorum. Propterea ali conantur id probare ex eo quod 
homo nequit mereri primam gratiam pro alio, qui sit peccator, seu 
primam gratiam remissivam peccati, quam necessario supponit con- 
digna satisfactio seu remissio offensae. Sed haec ratio non valet, quia 
unicum motivum quod affertur quare non possit homo gratiam remissi- 
vam mereri pro alio est quia haec exigeret remissionem ipsius offensae 
et consequenter condignam satisfactionem; jamvero haec consequen- 
tia dubia est, nam in eo casu ipsa remissio offensae concipi potest fieri 
ad modum simplicis condonationis (cf. infra, in resp. ad obj. S. p. 95). 


Probatur 6G6 QUOAD PECCATUM ORIGINALE. 


Peccatum originale vitiavit naturam humanam, quae est universalis 
et extensive infinita quatenus in ea possunt individua in infinitum 
multiplicari. Jamvero “bonum alicujus personae, vel etiam plurium, 
non potest per aequivalentiam totius naturae detrimentum compen- 
sare" (3 p., q. l, a. 2, ad 2; cf. De Veritate, q. 29, a. 7). "Unde pro 

ista communi corruptione non potest unus solus satisfacere nec etiam 
simul omnes; quia natura etiam excedit omnes illos qui naturam 
humanam habent, cum ad plures se extendere possit" (In 3 Sent, 
dist. 20, q. 1, a. 2, ad 4; cf. C. Gent., 4, 54, circa finem). 

Imo S. Doctor in Suppi., q. 13, a. 1, ad 5 addit quod ob eandem 
rationem purus homo pro peccato originali non posset satisfacere nec 
de congruo proprie dicto, sicut potest satisfacere per actum charitatis 
pro peccato actuali: 'Originale peccatum, etsi minus habeat de ratione 
peccati quam actuale, tamen est gravius malum, quia est ipsius 
humanae naturae infectio; et ideo per unius hominis puri satisfac- 
tonem expiari non potuit, sicut actuale" (cf. 2-2, q. 163, a. 3). 


Addit igitur peccatum originale peculiarem rationem impossibilitatis 
condigne satisfaciendi, praeter eam quae inest omni peccato ex infini- 
tate offensae divinae; quae ratio, proveniens ex extensiva infinitate 
naturae, aggravat ilam et est, abstracte loquendo, independens ab 
illa. Et primo aggravat illam, eam in infinitum multiplicando secun- 
dum potentiam; si enim peccatum est infinitum ex parte Dei, peccatum 
originale facit ut tot multiplicentur offensae infinitae quot multipli- 
cantur individua naturae peccatricis, imo ut multiplicentur in infi- 
nitum secundum potentiam; unde peccatum originale est actu pluries 
infinitum et potentia infinities infinitum. Secundo, impossibilitas satis- 
faciendi pro peccato originali est, abstracte loquendo, independens ab 
impossibilitate satisfaciendi pro actuali, nam peccatum originale in- 
tensivae infinitati, quae provenit ex infinitate Personae divinae, addit 
extensivam infinitatem provenientem ex potential! infinitate naturae 
humanae; ita ut si per impossibile peccatum non esset infinitum ex 
parte Dei, vel quomodolibet purus homo posset condigne satisfacere 
pro eo, adhuc esset infinitum ex parte naturae corruptae nec ideo purus 
homo posset pro eo satisfacere; et propterea S. Thomas in textu nuper 
citato addit quod de facto purus homo non potuit pro peccato originali 
offerre Deo etiam illam imperfectam satisfactionem quam per actum 
charitatis et contritionis offert pro peccato actuali. 

Hinc intelligitur Incarnationem fuisse magis necessariam ad condigne 
satisfaciendum pro originali quam pro actuali, ob duplex nempe caput 
necessitatis ibi concurrens, et satisfactionem Christi pro peccato origi- 
nali ex profundiori et nobiliori radice profluxisse quam ejus satisfactio 
pro peccato actuali, pro quanto ejus humana natura, substantialiter 
et immediate unita supposito divino, praecellit ejus humanam opera- 
tionem. procedentem ab eodem supposito tamquam a principio remoto. 
Oportuit nempe ad satisfaciendum pro peccato originali, ut humana 
natura per illud essentialiter vitiata, per unionem hypostaticam sub- 
stantialiter sanctificaretur, ut inde fieret aequalis compensatio, oblata 

natura pro natura, et operatio procedens ex illa natura sanctificata, 
evaderet infinita satisfactio tum pro vitio humanae naturae ejusque 
extensiva infinitate, tum pro actualibus peccatis individuorum eorum- 
que intensiva infinitate quam derivant ex infinitate Personae offensae. 


Unde profunditatem hujus rationis S. Thomae non videntur satis 
penetrasse illi theologi, etiam thomistae, uti Salmanticenses et Ilugon, 
qui denegant ei valorem absolutum et independentem, dicentes eam 
non valere nisi ob infinitatem quae provenit peccato ex dignitate 
Personae divinae, vel relative tantum ad praesentem ordinem divinae 
providentiae, in quo meritum creaturae non potest durare indefinite 
sed incipit in tempore et clauditur termino viae; si enim, addunt, per 
absurdum peccatum non esset infinitum ex parte divinae Personae, 
peccatum originale posset reparari per unam creaturam, puta angelum, 
ab aeterno creatam, quae tot eliceret actus satisfactorios quot multi- 
plicarentur humana individua in indefinitum, vel per plures creaturas 
innocentissimas eodem numero multiplicatas quo multiplicantur filii 
Adae peccatoris, vel per unam creaturam quae constitueretur caput 
aliorum in ordine ad satisfaciendum pro eis, sicut Adam constitutus 
est quodammodo caput aliorum in ordine ad demerendum in peccato, 
quaeque proinde haberet in sua operatione valorem meritorium et 
satisfactorium virtualiter infinitum, de eo genere quod competit opera- 
tioni Adae in ordine ad demerendum. 


Ad rem SALMANTICENSES: * Posse purum hominem in tali suppositione 
satisfacere ad aequalitatem, pro peccato originali in ratione offensae, facile ostendi- 
tur: quia peccatum originale in ratione offensae non est majus intensive, quam 
omne aliud peccatum actuale, vel personale; sed homo purus posset ad aequali- 
tatem satisfacere pro offensa cujusvis alterius peccati actualis proprii, vel alieni; 
sed praedicta offensa non est simpliciter infinita, ut constat ex hactenus dictis; 
ergo pariter posset satisfacere pro peccato originali. 

"Confirmatur praecludendo tacitam responsionem: quia licet peccatum originale 
addat supra personale infinitam quandam extensionem ob infinitatem eorum, qui 
in Adam peccaverunt; nihilominus haec etiam extensio posset ad aequalitatem 
compensari per satisfactionem purae creaturae. Si enim haec fuisset producta ab 
aeterno, posset in singulis annis temporis imaginarii aeternitati correspondentis 
elicere tot actus satisfactorios, quot requiruntur, et sufficiunt ad compensandum 
aequaliter pro offensis originalibus illorum hominum, qui in singulis annis nostri 
temporis concipiuntur. Supposito enim quod nulla offensa sit gravitatis simpliciter 
infinitae; poterit quaelibet carum per actum determinati valons ad aequalitatem 
compensari, v.g. offensa habens gravitatem, ut centum per actum habentem 
valorem satisfactorium ut centum, vel eo amplius: et sic de reliquis, et de tota 
illarum collectione. Cum ergo actus satisfactorii, qui per singulos annos de hoc 
nunc usque ad aeternitatem a parte ante potuerunt elici, non sint pauciores, quam 
parvuli, qui singulis annis generabuntur usque ad finem mundi, vel generari 
possunt ab hoc nunc usque ad aeternitatem a parte post: plane sequitur, quod 
praedicta creatura ab aeterno producta, et illos actus satisfactorios singulis annis 
eliciens haberet nunc valorem satisfactorium sufficientem, et condignum ad satis- 
faciendum aequaliter pro omnibus offensis originalibus, quae singulis hominibus 

correspondent. Et consequenter peccatum originale, si semel in ratione offensae 
asseritur simpliciter finitum; nec intensive, nec extensive excedit vim satisfactivam 
puri hominis.'?7 


HUGON: *Est utique demonstrativum hoc argumentum [deductum ex infinitate 
naturae corruptae] attento praesenti ordine, quem de facto speculatur S. Thomas, 
et in quo meritum creaturae non durat indefinite, sed termino viae clauditur. At 
efficacia careret ratio in hypothesi prius inducta, qua supponuntur existere crea- 
turae innocentissimae et capaces merendi et satisfaciendi pro aliis in perpetuum. 
Supposita quidem humana absque fine multiplicantur; at possent etiam creaturae 
illae pariter multiplicari, et semper absque termino multiplicarentur actus meritorii, 
et satisfactorii. Quare non videtur impossibile ut summa satisfactionum semper 
aucta semperque augenda possit omnia supposita semper multiplicanda reparare. 
Objicitur: Natura humana est virtualiter infinita, non autem operatio creaturarum 
illarum de quibus fit sermo. Resp.: Deus posset instituere creaturam hujusmodi 
perfectissimam caput hominum in ordine ad merendum et satisfaciendum, et hinc 
vi hujus institutionis esset in ipsa et in ejus operatione virtus quaedam universalis 
absque termino, quae idcirco virtualitatem naturae adaequaret vel superaret. At, 
quia ila hypothesis est mera fictio, stat inconcussum D. Thomae argumentum 
pro nostra praesenti oeconomia." 28 


Attamen, hae intellectio videtur prorsus diminuta et aliena a mente 
S. Thomae; imo ipse S. Doctor eam explicite repellit. Obicienti enim: 
"Natura non reparatur nisi in individuis, ut supra dictum est. Sed 
unus homo est ita bonus sicut humana natura quae est in ipso. Ergo 
unus homo satisfacere poterat pro natura humana quae in ipso est, 
et omnes pro humana natura in omnibus individuis existente”; 
respondet: *Quamvis natura non sit corrupta nec reparatione indigens, 
nisi secundum quod est in persona; tamen aliqua corruptio debetur 
naturae, non secundum quod est determinata in hac persona, sed 
secundum hoc quod est in omnibus illis qui per vitiatam originem ab 
Adam naturam humanam accipiunt. Unde pro ista communi corrup- 
tione non potest unus solus satisfacere nec etiam simul omnes; quia 
natura etiam excedit omnes illos qui naturam humanam habent, cum 
ad plures se extendere possit" (In 5 Sent., dist. 20, a. 2, ob. 4 et ad 4). 

Sicut igitur particulare nequit adaequare universale, ita bonum 
individui, quantumvis multiplicati, nequit adaequare malum naturae, 
quia multiplicatio individuorum, quorum unumquodque satisfaceret 
pro peccato originali prout est in se ipso, erit semper finita, et infra 
numerum individuorum qui in infinitum multiplicari possunt, cum 
infinitum pertransiri non possit, ac ita satisfactio pro peccato totius 
naturae numquam compleri posset. Si omnia illa infinita individua 
actu simul existérent, posset concipi illa satisfactio pro peccato origi- 
nali; sed quia id impossibile est, ideo satisfactio nequit offerri nisi 
per actum procedentem ab eadem humana natura ut substantialiter 
sanctificata per unionem hypostaticam. 


" De Incarnatione, disp. 1, dub. S, $3, n. 125, Curs. Theol., t. 13, Parisiis, 1878, p. 86. 
""Tractatus dogmatici, v. 2, Parisiis, 1935, p. 293. 

Nec valet praedictus recursus ad aliquam creaturam quae, sicut 
Adam, constitueretur caput aliorum in ordine morali, nam non esset 
eadem ratio utrobique. Gratia enim Adami fuit donum Dei indebitum, 
adeoque illa conditio a Deo apposita, de dono illo conservando vel 
amittendo etiam pro posteris, ingreditur quodammodo ejus essentiam 
moralem; e converso, satisfactio ab homine praestanda pro peccato 
non pendet a voluntate Dei quoad suam rationem condignae satis- 
factionis, nec potest Deus facere per suam acceptationem ut satisfac- 
tio quae ex se non est condigna, sit reapse condigna, sed tantum potest 
eam acceptare ut non condignam, nec exigere majorem. Unde si Deus 
constitueret hominem caput aliorum ad satisfaciendum pro peccato 
original, non ideo illius satisfactio esset condigna, cum ipsius actio 
esset finita, natura vero infinita, sed Deus contentus esset non con- 
digna satisfactione; juxta S. Thomam supra citatum, talis satisfactio 
nec esset proprie de congruo, sicut de congruo satisfacimus per actum 
contritionis, sed esset quaedam imperfecta et insufficiens satisfactio, 
vel potius quoddam meritum de congruo. 


Conclusio 2. Propria ct formalis ratio quare purus homo non possit con- 
digne satisfacere pro peccato mortali, est quia peccatum est infinitum in 
ratione offensae, imo quia est simpliciter infinitum, ita quod si non esset 
simpliciter infinitum, homo pro eo condigne satisfacere posset. Quoad pec- 
catum autem originale additur praeterea alia ratio, quia nempe illud pecca- 
tum est etiam simpliciter infinitum quoad extensionem ob extensivam in- 
finitatem naturae corruptae, quae quidem ratio est independens a priori, 
ita ut si per impossibile peccatum non esset simpliciter infinitum ex parte 
Personae offensae, adhuc condigne reparari non posset a puro homine eo 


quod est infinitum ex parte naturae corruptae. 


Probatur. 


Secunda pars hujus conclusionis quoad peccatum originale manet 
sufficienter probata et explicata ex nuper dictis, nec quidquam adden- 
dum est, eo vel magis quod pauci omnino sint qui hanc quaestionem 
tangant ex professo. Prima vero pars quae est praecipua et univer- 
salior, utpote respiciens quodlibet genus peccati, convenienter probatur 
primo, excludendo omnes alias rationes a quibusdam theologis allatas 
juxta dicta superius in Parte Negativa et Affirmativa, quarum quaedam 
abstrahunt a ratione infinitatis (Scotus, Durandus, Vasquez, Caje- 
tanus), aliae innituntur rationi solius infinitatis secundum quid 
(Suarez, Joannes a S. Thoma); secundo, eligendo cum aliquibus theo- 
logis (Salmanticensibus et Gonet) simplicem infinitatem peccati ut 

solam rationem impossibilitatis satisfaciendi et probando peccatum 
esse revera simpliciter infinitum. 


PRIMO igitur ipsa sententia SCOTI et Scotistarum, quae negat 
absolutam im possibilitatem condigne satisfaciendi pro mortali et affir- 
mat solam im possibilitatem de facto, de limine excludenda ac reicienda 
est, utpote contraria communi ipsi sententiae theologorum, statutae in 
Conci. 1. 

Ceterum, ipsa ratio quam adducunt, scilicet per actum charitatis 
tantum reddi Deo, quantum ablatum est per peccatum, falsa est vel 
deficiens. Nam, ut supra dictum est, peccatum duo importat, 1.e. 
malum hominis seu ipsam malitiam, et malum Dei seu ipsam rationem 
offensae et injuriae; charitas autem valet adaequate tollere primum 
sed non alterum, quia, utpote finita honoratio, nequit adaequare infini- 
tam dehonorationem; unde ratio Scoti sistit in secundario elemento, 
ignorans principale, tum in consideratione peccati, ubi non attendit 
ad ipsam rationem offensae, tum consequenter in consideratione satis- 
factionis, quam constanter confundit cum restitutione. Quod autem 
Scotus addit de Christo condigne satisfaciente per gratiam gratuito 
acceptam et per finitam passionem, nedum ejus doctrinam confirmet, 
eam duplici falsitate aggravat; nam Christo gratia sanctificans non 
gratuito data est sed ex necessario titulo [ncarnationis, et passio 
Christi non est finita in esse moris, seu in ratione meriti et satisfac- 
tonis, sed est infinita, imo non secundum quid tantum, sed simpliciter. 


SECUNDO, ratio DURANDI, quam late impugnat Vasquez, non 
est ad rem, tum quia ad summum probat tantum satisfactionem 
nostram non esse de toto rigore justitiae, eo quod non valeat extinguere 
omne debitum, imo inducat novum debitum; tum quia non agimus 
de extinctione omnis debiti aut debiti cujuscumque generis, puta sub- 
sequentis vel antecedentis remissionem peccati, sed de sola satisfac- 
tone pro ipso debito peccati, cui accidit concomitantia vel concur- 
rentia alterius debiti. Ceterum, ex ratione Durandi sequeretur 
hominem non posse condigne satisfacere neque pro temporali poena 


peccati aut pro peccato veniali; unde ea ratio nihil probat, cum nimis 
probet. 


TERTIO, nec melior est sententia VASQUESII, quam ex variis 
capitibus absurdam ostendunt Joannes a S. Thoma, Lugo et Salman- 
ticenses; cumulat enim in se duplicem essentialem falsitatem Scoti et 
Durandi, et tertiam addit de suo. 


Docet enim imprimis rationem quare satisfactio non sit condigna, 
esse quia auxilium excitans ad actum contritionis confertur gratis et 

ideo homo non satisfacit pro debito carendi illo auxilio, quod est 
aliquod debitum ob peccatum relictum, et ideo non satisfacit de 
condigno quia non satisfacit pro omni debito. Jamvero, illud debitum 
carendi auxilio (si debitum appellari queat, nam revera non agitur 
de debito carendi auxilio, sed de carentia juris auxilii) est debitum 
poenae, consequens peccatum, non secus ac ipsum debitum poenae 
temporalis, remanens post remissionem peccati, non est vero debitum 
culpae, in quo consistit ipsum peccatum et de cujus satisfactione hic 
quaeritur. Unde indebite Vasquez divertit a proprio puncto quaes- 
tionis, nec ex gratuitate auxili gratiae, unde procedit satisfactio, 
magis deducere potest quam hominem non posse satisfacere ex toto 
rigore justitiae, ut dictum est contra Durandum. 

Ceterum, negandum etiam est quod Vasquez gratis assumit, scilicet 
pro illo quocumque debito carendi auxilio esse proprie satisfaciendum, 
nam non datur hujus generis satisfactio nec illi debito correspondet 
obligatio satisfaciendi, sed merum meritum poenae. Profecto in pec- 
cato duo habentur, malitia scilicet et offensa; satisfactio autem non 
debetur malitiae sed offensae, nam malitia est malum ipsius peccatoris, 
satisfactio vero ordinatur ad reparandum malum illatum offenso, sed 
malitiae proprie debetur poena, nam poena ad hoc dirigitur ut reparetur 
ordo destructus per malitiam; unde malitia, necnon illud debitum ca- 
rendi auxilio quod ceterum cum ipsa malitia fere identificatur (nam 
peccatum ex parte peccatoris importat malitiam, maculam, absentiam 
gratiae, carentiam juris ad gratiam vel si placet Vasquezio debitum 
carendi gratia), non auferuntur per satisfactionem, sicut ratio of- 
fensae, sed alia via, seu per infusionem gratiae. 


Ad rem Joannes a S. Thoma: “Ex hoc apparet, quam diminute 
processerit pater Vazquez ... ex eo enim quod auxilium, et prima 
sancta cogitatio nobis est indebita, et si datur solum misericorditer 
datur, intulit quod satisfactio pro peccato exhibita non est perfecta, 
quia supponit partem debiti remissam. In quo valde diminute proces- 
sit. Primo, quia solum respexit ad restitutionem, et reparationem pec- 
cati ex parte eorum, quae ab homine ablata sunt per peccatum, sicut 
est gratia, et omnia gratiae auxilia, quae ei facta sunt indebita; de 
reparatione autem injuriae, ut tenet se ex parte Dei offensi, nihil 
omnino tangit; secundo, quia debitum carendi auxilio, est poena, et 
non culpa, neque injuria formaliter loquendo. Sicut ipsa gratia fruc- 
üficante carere non est culpa, sed poena, et ita dicit S. Thomas 
quaest. XXVIII de veritate, artic. VI, circa calcem corporis: ‘Quod 
absentia gratiae secundum se considerata, habet tantum rationem 
poenae, non autem rationem culpae, nisi secundum quod relinquitur 

ex actu voluntario praecedente’: hac enim ratione invenimus, quod 
macula sit culpa, et peccatum originale sit culpa, scilicet, secundum 
quod relinquitur ex actu voluntario. Caeterum ipsa carentia gratiae, 
vel denegatio auxilii, est poena. Nos autem in praesenti non quaerimus 
de satisfactione pro poena, sed pro culpa, in ratione injuriae, et culpae; 
ergo diminute procedit Vazquez ostendendo imperfectam satisfactio- 
nem, ex eo quod non satisfacit pro debito auxili."20 


Secundo, Vasquez docet actum contritionis esse aequalem reddi- 
tionem pro ipso debito culpae, quod est peccatum, cum per illum 
reddatur Deo quidquid ablatum est per peccatum. Jamvero haec 
affirmatio est falsa, cum attendat ad solam rationem malitiae (pro qua 
ceterum nec satisfactio dari potest, sed poena, ut dictum est), omittens 
considerationem rationis offensae, et tendat ad assimilandam satis- 
factionem cuidam generi restitutionis, ut dictum est contra Scotum. 
Praeterea, ex ea sequeretur hominem de facto condigne satisfacere 
pro ipsa culpa peccati, nam aequali illi redditioni nihil deest quominus 
dicatur aequalis satisfactio, nec id impedit absentia satisfactionis 
relate ad debitum carendi auxilio, quia, ut dictum est, hoc debitum 
est quid disparatum et distinctum ab ipso debito culpae, nec cetero- 
quin exigit proprie dictam satisfactionem; ex quo positio Vasquesii 
pejor evadit positione Scoti, qui saltem conatur evacuare ab actu 
contritionis rationem aequalis restitutionis, eam refundens in disposi- 
tionem divinae providentiae tribuentis passioni Christi omnem nostram 
sufficientiam. 


Ad rem Lugo: “Licet condonato debito carendi primo auxilio, cense- 
atur condonata pars aliqua poenae debitae ex peccato; culpa tamen 
in ratione culpae nullo modo censetur condonata, alioquin post col- 
lationem illius auxilii, et ante actum contritionis non esset in homine 
integra ratio peccati, et culpae habitualis, quod est valde absurdum; 
ergo etiam condonato illo debito carendi primo auxilio, manet integrum 
debitum culpae, ut culpae; ergo qui satisfacit pro toto illo quod tunc 
manet, satisfacit plane pro culpa in ratione culpae aequaliter et de 
condigno; sed per te per contritionem satisfacere potest homo pro 
toto illo praeter debitum carendi primo auxilio, ergo potest satisfacere 
adaequate pro culpa, ut condistinguitur a debito poenae; ergo sim- 
pliciter et absolute potest purus homo saltem ex viribus acceptis a 
Deo, liberare se, et redimere condigne a peccato." 


Tertio, ulterius aggravatur positio Vasquesii ex ratione unde conatur 


Dc Incarnatione, disp. 1, a. 1, n. SI, Curs. Theol. t. 8, Parisiis, 1886, p. 23; cf. 
Sabnanticenses, De Incarnatione, disp. 1, dub. 3, n. 26; dub. 5, n. 123. 


: Dc Incarnatione, disp. 5, sect. 1, n. 7, Disp. Schol., t. 2, Parisiis, 1890, p. 384. 

probare per actum contritionis reddi Deo quidquid ablatum est per 
peccatum. Negat enim in peccato haberi veram rationem injuriae 
seu injustitiae, ex eo quod nulla stricte dicta justitia vel injustitia 
possit haberi inter Deum et hominem, et solam concedit rationem 
inoboedientiae et transgressionis divini praecepti; ex quo facile infert 
actum contritionis, quo homo restituit Deo rationem ultimi finis et 
redit ad oboedientiam divinae legis, continere perfectam redditionem 
ejus quod debetur. Quae sententia, quamvis arriserit quibusdam aliis 
theologis, uti Bccano, Arauxo et Godoi, falsa est et auribus theologicis 
valde offensiva. Quis enim facile acquiescet cum audierit peccatum 
non esse vere et proprie injuriam Dei? Ceterum, ratio illius assertionis 
reponitur in quadam aequivocatione. Nam, quamvis defectus aequali- 
tatis inter Deum et hominem auferat rationem actus justitiae, pro- 
cedentis ab aliqua particulari et specifica virtute proprie dictae 
justitiae, et rationem specialis vitii et specifici peccati injustitiae pro- 
prie dictae, non aufert tamen a peccato generalem rationem injustitiae 
proprie dictae, seu violationis proprie dicti juris divini, quia non valet 
extinguere in Deo proprie dictum jus, ad hoc nempe ut ipse habeatur 
tamquam finis ultimus in omnibus actionibus nostris; est enim per 
accidens quod, ob defectum aequalitatis, hoc jus nequeat in nobis 
fundare distinctam et specificam virtutem justitiae, cui proinde substi- 
tuitur duplex virtus religionis et poenitentiae. Unde peccatum est vera 
injuria et injustitia in Deum, quamvis non constituat specificum et 
distinctum actum injustitiae sed imbibatur in omnibus actibus malis, 
ut generalis quaedam conditio eos injustificans. 


Ad rem Joannes a S. Thoma: “Ut hujus auctoris [i.e. Vasquesii] 
aequivocationem (in qua maxime laborat) ostendamus, advertendum 
est, aliud esse, an offensa, et injuria illata Deo possit habere rationem 
injuriae proprie, et stricte dictae ex parte juris laesi; aliud quam 
obligationem nos habemus ad illam resarciendam ex parte nostri, et 
attenta conditione subjecti. Nos enim non habemus obligationem red- 
dendi aliquid Deo debitum ex justitia stricte dicta, sed hoc non ex 
defectu ipsius debiti, et defectu injuriae proprie dictae illatae Deo, 
aut juris stricti, et proprii, in ipso laesi, sed ex defectu subjecti, et 
magnitudine injuriae, quia scilicet subjectum, non potest adaequare 
excellentiam ejus, cui debet. Unde S. Thomas 2-2, quaest. LXXX, 
articulo unico, et quaest. LVII, articulo primo ad tertium, debitum 
erga Deum non negat esse rigorosum, et strictum, sed potius, quia 
nimis excedit, non posse a nobis ei reddi aequale, propter inferiorita- 
tem nostram. Non autem diminuitur aliqua ratio injuriae, ex eo quod 
committatur a persona non habente aequalitatem ex parte subjecti 


Al 

ad recompensandum debitum, sed potius augetur; ergo ex defectu 
hujus aequalitatis negare propriissimam rationem injuriae, et injusti- 
tae ex parte juris laesi intolerabilis sententia est. Quis enim aequis 
auribus audiat offensam, et injurias unius hominis erga alium, veram 
injuriae rationem sortiri, ad cujus recompensationem stricte tenetur 
ex justitia: offensam autem hominis erga Deum non esse injustitiam, 
neque injuriam stricte dictam, cum majus jus laedatur, et consequenter 
quantum est ex parte juris laesi strictius obligari hominem ad recom- 
pensandum, quamvis ex conditione subjecti, cui impossibile est aequale 
reddere ex justitia stricta, id non possit. 

"In hoc ergo contradicimus Vazquez, et fundamentum hoc omnino 
falsum reputamus, valdeque diminuere gravitatem peccati, cujus in- 
juria, et offensa in Deum, ita in Scriptura exaggeratur, et per modum 
injuriae et injustitiae stricte dictae significatur, et hoc sic ostendo, 
quia Deus non solum se habet, ut legislator ex quo corresponde! ei in 
hominibus debitum obedientiae, et quasi observatio justitiae legalis, 
ut ejus mandata, et leges custodiantur (ut expresse dicit S. Thomas 
2-2, quaest. XVIII, artic. V ad tertium. Qua ratione inquit: Omne 
peccatum dicitur iniquitas I Joan. Ill, quia exorbitat ab aequitate 
divinae regulae, sicut etiam exponit 2-2, quaest. CX, artic. IV ad 
tertium, et ad Romanos I lect. VIII) sed etiam est finis ultimus 
omnium actionum moralium: unde habet strictum, et proprium jus, 
ut nullus ei finis praeponatur, sed ipse in omni actione finis sit. In quo 
valde differt a principe creato." 3l 


QUARTO, sententia CAJETANI, prout eam intelleximus et expli- 
cavimus, laborat eodem fundamentali defectu, quem vidimus apud 
Scotum et Vasquesium, scilicet diminuta consideratione peccati prout 
est offensa Dei. Impossibilitatem enim condigne satisfaciendi pro pec- 
cato per actum contritionis et charitatis, Cajetanus refundit tandem 
aliquando in ipsam gratuitatem gratiae ex qua contritio procedit; 
nam tenet peccatum et actum charitatis aequiparari in infinitate (quam 
vocat secundum quid) et proinde actum charitatis posse condigne 
satisfacere pro peccato si non procederet ex principio gratuito sed ex 
propriis viribus satisfacientis. Jamvero, quidquid sit de aequivalentia 
inter charitatis et peccati infinitates (quam infra negabimus), certum 
est non haberi compensativam aequivalentiam inter utriusque valorem 
moralem, quia dignitas charitatis et honor Deo per ipsam oblatus 
mensuratur ex subjecto, quod est finitum, dum indignitas peccati in 
ratione offensae mensuratur ex objecto seu persona offensa, quae est 


^ Dc Incarnatione, disp. 1, a. 1, n. 5. 7, Curs. Theol., t. 8, Parisiis, 1886, p. 7-9. Cf. 
Salmanticenses, Dc Incarnatione, disp. 1, dub. 1, ubi fuse tractatur haec quaestio de 
proprie dicta ratione injuriae in peccato ct objectionibus Vasquesii et aliorum satisfit. 

infinita. Unde etiam si per impossibile purus homo eliceret actum 
charitatis ex propriis viribus, puta si daretur aliqua substantia creata 
supernaturalis, adhuc non satisfaceret de condigno pro peccato, et 
ratio quare Christus, Deus-homo, satisfecit de condigno pro nostro 
peccato non est quia elicuit actum charitatis ex propriis viribus, sed 
quia illum elicuit in supposito divino infinitae dignitatis. Ex hoc igitur 
quod actus contritionis procedit ex gratuito principio gratiae sequitur 
tantum quod homo non possit satisfacere, sicut nec mereri, de toto 
rigore justitiae, non vero quod non possit satisfacere de condigno pro 
peccato mortali, sed hujus ulterioris impossibilitatis alia causa as- 
signanda est, nec alia assignari potest quam excessus indignitatis 
peccati super dignitatem contritionis et charitatis. 

Ceterum, si ratio impossibilitatis satisfaciendi de condigno pro 
peccato mortali esset gratuitas principii ex quo satisfactio procedit, 
ex eadem ratione suaderetur etiam impossibilitas satisfaciendi de con- 
gruo pro peccato mortali et de condigno pro peccato veniali et pro 
poena temporali, imo evacuaretur possibilitas omnis satisfactionis, 
quia magis et minus non mutat speciem. 


QUINTO, communis sententia docet rationem  impossibilitatis 
condigne satisfaciendi pro peccato mortali esse ipsum excessum in- 
dignitatis peccati super dignitatem actus satisfactionis puri hominis, 
vel, si placet, excessum infinitatis quae competit peccato super in- 
finitatem quae competit actui charitatis et contritionis. In deter- 
minando autem tali excessu, vel, si placet, in determinanda indole 
infinitatis peccati, ex qua talis excessus desumitur, duae generales 
afferuntur sententiae, quarum altera tenet peccatum esse tantum 
secundum quid infinitum, altera vero docet peccatum esse simpliciter 
infinitum. 

In priori sententia tres praecipuae jundantur explicationes: Lugo 
docet infinitatem secundum quid peccati non esse adaequabilem ab 
infinitate secundum quid charitatis quia est de facto et moraliter 
superior, quamvis non secundum se, absolute et physice; quidam, ut 
Suarez, rationem assignant quia infinitas peccati est absolute et 
secundum se superior infinitate charitatis; quidam, ut Joannes a 
$. Thoma (qui tamen opinative loquitur) rationem assignant quia 
infinitas peccati et infinitas charitatis sunt infinitates disparatae et 
ideo una non ponit quod altera tollit. 

Similiter in altera sententia tres afferuntur explicationes: quidam, 
ut Asturiccnsis, docent rationem quare infinitas charitatis non possit 
adaequare infinitatem peccati esse quia peccatum est infinitum sim- 
pliciter tum in. ratione offensae tum etiam in ratione malitiae; alii, 

ut Godoi, dicunt rationem esse quia peccatum est simpliciter infinitum 
tum in ratione offensae tum etiam in ratione demeriti seu reatus 
poenae; alii, ut Salmanticenses, dicunt rationem esse quia peccatum 
est simpliciter infinitum non in ratione malitiae aut. demeriti, sed 
tantummodo in ratione offensae. 

Praestat sex istas sententias singillatim exponere et judicare: 


SEXTO igitur LUGO (De Ineam., disp. 5, sect. 2-4) valde 
extremam et exsanguem proponit opinionem, in qua robur communis 
sententiae vix retinetur. Docet imprimis peccatum non esse simpliciter 
infinitum sed tantum secundum quid; secundo, ait valde difficile ex 
ratione hujus infinitatis secundum quid colligi impossibilitatem satis- 
faciendi; tertio, ait nihilominus illi argumento standum esse utpote 
communi inter theologos et consentaneo doctrinae Patrum; quarto, 
omissis aliis modis dicendi et illud argumentum conficiendi, suam 
explicationem proponit qua docet quod, quamvis inaequalitas peccati 
secundum se et absolute loquendo compensari possit numero et 
diuturnitate obsequiorum, tamen, de facto et attenta rerum  con- 
decentia, compensari non potest, quia non decet ut Deus secundum 
sapientem gubernationem qua statuit poenam ad arcendum homines 
a peccato, acceptet aequalia illa obsequia in aequalem satisfactionem, 
nam secus homo, sciens se posse aequaliter satisfacere, redderetur 
proclivior ad peccandum. 


Haec sententia reicienda est ut levis et voluntaria. 

Nam in ea non salvatur excessus ipsius peccati supra actum 
charitatis aut obsequii, sed asseritur aliquis excessus extrinsecus et 
adjacens, consistens in ipsa non acceptatione divina, et impossibilitas 
condigne satisfaciendi non deducitur ex intrinseca inaequalitate offensae 
cum satisfactione, sed tantum ab extrinseca lege Dei non acceptantis 
satisfactionem, tamquam aequalem, ob inconvenientia quae ex illa 
acceptatione sequerentur. Frustra autem Lugo conatur ostendere 
eam impossibilitatem esse intrinsecam, dicens aequalitatem  satisfac- 
tionis hic, secus ac in materia justitiae, non consistere in eo quod 
tantum detur quantum debetur, sed in eo quod tantum fiat quantum 
requiritur ab offenso et sufficit ad eum placandum. Nam hoc sufficit 
quidem ad rationem satisfactionis in. genere, non vero ad rationem 
condignae satisfactionis, quae essentialiter importat adaequationem 
inter id quod fit et id quod debetur, quin interveniat ex parte 
creditoris partialis condonatio debiti in qua fundatur ratio satis- 
factionis congruae et imperfectae. 

Praeterea, si impossibilitas condigne satisfaciendi proveniret non 
ex intrinseco excessu peccati sed ex praedicta ratione ponendi frenum 

proclivitati peccandi, sequeretur quod nec ipse Christus posset pro 
nobis satisfacere de condigno, nani similiter ex apprehensione satis- 
factionis Christi nobis applicatae per sacramenta, homines occasionem 
sumerent in peccata prolabendi, sub spe condignae et facilioris repara- 
tonis; item, sequeretur e converso, quod Deus potuerit constituere 
purum hominem ad satisfaciendum de condigno pro peccato originali, 
nam nullum inde provenisset periculum pro hominibus relabendi in 
peccatum, cum peccatum originale non possit iterum comm itti. 


SEPTIMO, SUAREZ (De Incarn., disp. 4, sect. 7; De Gratia, 
disp. 7, cap. 14) docet quod gravitas peccati, quamvis sit simpliciter 
finita, nequit adaequari per satisfactionem hominis puri quia est res 
superioris ordinis, eo quod gravitas offensae sumatur ex parte personae 
offensae quae est infinita; quod est idem ac dicere: infinitas secundum 
quid peccati nequit adaequari per infinitatem secundum quid charitatis et 
contritionis quia est superioris ordinis, etsi non sit infinitas simpliciter. 


Haec sententia, quantumvis melior praecedenti, est etiam reicicnda. 

Nam imprimis, inconsequenter affirmat infinitatem peccati esse 
superioris ordinis relate ad infinitatem charitatis et simul negat eam 
esse infinitatem simpliciter; nam ratio quare ipsa infinitas peccati 
dicatur esse superioris ordinis, vel est quia peccatum attingit Deum 
tantum ut objectum cui refertur, et tunc non est superioris ordinis, 
cum etiam charitas respiciat Deum ut immediatum objectum; vel 
est quia peccatum attingit Deum etiam quodammodo ut subjectum 
quod nioraliter afficit, et tunc ejus infinitas est non solum superioris 
ordinis sed etiam simpliciter talis, quia ipse Deus, ex quo offensa 
mensuratur, est non solum in superiori ordine, sed etiam simpliciter 
infinitus. Et confirmatur a simili; nam satisfactio Christi, ex eo quod 
est in supposito divino, dicitur simpliciter infinita in esse satisfactionis; 
ergo a pari injuria Dei, ex eo quod conjungitur personae divinae, 
dicenda est simpliciter infinita, nam sicut honor est in honorante et 
mensuratur ex ejus dignitate, ita offensa est in offenso et accipit 
mensuram suae gravitatis ex gradu dignitatis illius. 

Nec valet recurrere ad exemplum Maternitatis B. Virginis et 
visionis beatificae, quae sunt superioris ordinis relate ad gratiam et 
charitatem, quamvis sint adhuc infinitae secundum quid tantum; 
nam Maternitas et visio beatifica non superant gratiam in ipsa ratione 
infinitatis, cum referantur ad idem objectum infinitum, sed in intrin- 
seca sua perfectione creata et finita, quae subest attingentiae illius 
objecti infiniti, vel, si placet, in modo quo referuntur ad illud ob- 
jectum; de cetero nec sub isto respectu dici potest peccatum superare 
charitatem, quia utrumque ad Deum refertur eodem proportionaliter 

modo, scilicet tamquam ad terminum motus animi, ad quem acceditur 
per charitatem vel a quo receditur per peccatum; imo si in hoc 
aliquam superioritatem vel prioritatem distinguere vellemus, haec 
concedenda esset charitati quae refertur ad Deum positive, cum 
positivum sit prius negativo et ens sit prius non ente. 


Praeterea, quomodolibet concedatur vel explicetur superioritas 
ordinis peccati relate ad ordinem charitatis, si semel dicatur peccatum 
esse infinitum non simpliciter sed secundum quid, gravitas peccati 
poterit adaequari per gradum charitatis et purus homo poterit con- 
digne pro eo satisfacere; nam cum supponatur peccatum habere 
finitum aliquem gradum indignitatis, non repugnat ut gradus charitatis 
tantum augeatur ut dignitas et honor, in ea contentus, adaequet 
indignitatem peccati et honorem per illud subtractum. 


Nec valet opponere rem inferioris ordinis, quantumcumque augeatur, 
non posse attingere et adaequare rem superioris ordinis cum nequeat 
praetergredi suum ordinem et suam speciem, ut patet ex innumeris 
exemplis, puta multiplicationis argenti, vel petrarum, vel arborum, 
vel brutorum, vel hominum, vel pecuniae, vel actum naturalium, vel 
eratiae, vel visionis beatificae, qua nequit attingi aut adaequari per- 
fectio auri, vel viventis, vel animalis, vel hominis, vel angeli, vel 
honoris, vel actus supernaturalis, vel gloriae, vel divinae materni- 
tatis B. V. 

Respondetur enim id verum esse de perfectione rerum secundum 
speciem physicam, non vero secundum speciem moralem sub qua 
contingit unificari plures res, ad diversas species physicas pertinentes. 
Ita mille unciae argenti non adaequant physicam perfectionem unius 
unciae auri sed adaequant et superant istius perfectionem moralem 
in ratione pretii, seu in specie morali valoris commutationis et ac- 
quisitionis, et similiter melius est acquirere agrum quam capere 
muscam, habere mille gallinas quam unam ovem, possidere mille 
agros aut mille boves quam unum servum. Quidquid igitur cadit sub 
aliqua specie morali ejusque vim participat, potest per augmentum 
vel multiplicationem adaequare et compensare quidquid in eadem 
specie constituitur, quantumvis optimum et dignissimum. 

Ceterum negandum est quod peccatum et actus contritionis aut 
charitatis sint in diversa specie vel ordine morali, nisi admittatur 
quod peccatum sit simpliciter infinitum et ita constituatur in superiori 
ordine infinitatis relate ad infinitatem secundum quid actus charitatis. 
Cetera enim sunt utrique communia, proportionaliter ad indolem 
utriusque; utrumque enim est in ordine honoris, quem peccatum 
aufert, charitas affert, et utrumque est in ordine satisfactionis quae 

habet pro objecto peccatum et pro materia charitatem. Unde in 
ordine satisfactionis quidquid est finitum in ratione peccati, uti 
peccatum veniale et poena temporalis peccato debita, potest adaequari 
per finitum actum charitatis, et quidquid per hunc actum non potest 
adaequari, non est, sicut ille, finitum aut. infinitum. secundum quid, 
sed oportet esse infinitum simpliciter. 


OCTAVO, JOANNES A S. THOMA? (De Incarn., disp. 1, a. 2, 
n. 32. 39-43. 58), tenens ut valde probabile quod peccatum sit 
simpliciter infinitum, et ut probabile quod sit tantum secundum quid 
infinitum, docet quod, etiam admissa hac infinitate secundum quid, 
non sequitur quod actus charitatis possit condigne satisfacere pro 
peccato, quia infinitas peccati et infinitas charitatis, quamvis sint 
ambae secundum quid, sunt disparatae infinitates ac ideo nequeunt 
ad invicem compensari. 


Ad rem ipse: "Dato autem, quod peccatum sit infinitum solum 
secundum quid, adhuc non habet vim argumentum, quia illa infinitas 
in ratione injuriae, non est adaequabilis ab infinitate secundum quid, 
quam habet charitas, aut gratia, quia sunt infinitates disparatae, 
neque una adaequat, quod altera tollit: infinitas enim gratiae, et 
charitatis solum est infinitas ex parte finis, ad quem tendit, manente 
ratione formali finita, et modo attingendi, quia attingit positive ten- 
dendo in objectum infinitum, et consequenter sub modo capacitatis 
finitae. Infinitas vero peccati est infinitas injuriae laedens jus infini- 
tum, deserendo objectum infinitum, non sub capacitate istius vel illius, 
sed absolute; injuria autem Dei, sive sit infinita simpliciter, sive 
secundum quid, non resarcitur per hoc, quod habeatur pro fine 
ultimo ab illo, qui laesit tale jus; hoc enim debebat facere, etiamsi 
non laederet; sed per hoc quod sicut Persona divina per peccatum 
est offensa, et humiliata in jure suo, seu diminuta, ita sit aliqua 
Persona divina, quae se humiliet, et diminuatur in jure suo ipsi Deo 
offenso. Et per hoc fit aequalitas; non autem per hoc solum, quod 
habeatur pro fine ultimo quantumcumque intensissime.”3 

"Etiamsi gravitas peccati sit secundum quid, et gratia habeat 
aliquam infinitatem secundum quid, per unam tamen, non recom- 
pensatur alia, quia procedunt in diverso genere, ita quod una non 
ponit, quod alia tollit, sicut infinitas in genere quantitatis, non re- 
compensatur per infinitatem in genere qualitatis, quia sunt in diverso 
genere. Infinitas enim peccati est infinitas in genere injuriae laedens 
jus, et consequenter contemnens, et deprimens personam, cujus laedit 


"Quem sequitur Billuart, De Incarn., diss. 3, a. 2, $ 2. 
"De Incarnatione, disp. 1, a. 2, n. 58, Curs. Thcol., t. 8, Parisiis, 1586, p. 25 sq. 

jus, qui est Deus. At vero gratia non habet aliquid infinitum ex parte 
ejus, quod subjicit Deo pro tali satisfactione, sed solum ex parte ejus, 
cui subjicit; subjicit enim, et convertit hominem Deo, non vero aliquid 
divinum subjicit Deo, ut aequalitas fiat inter Deum, per offensam 
depressum, et laesum per injuriam, et Deum subjectum, et humiliatum, 
ut satisfiat injuriae, et sic non sunt infinitates facientes recompensa- 
tonem, et adaequationem; neque enim ex infinitate ejus, cui offertur, 
sumitur valor satisfactionis, sed ex parte ejus quod offertur." 3l 


Sed haec etiam sententia est reicienda, nec ipsa essentialiter differt 
ab opinione Suaresii, nisi quod conetur illam fulcire aliqua apta 
ratione ex qua non infinitas secundum quid sed infinitas simpliciter 
deduci deberet. 

Negamus nempe infinitates peccati et charitatis esse disparatas 
formaliter et in ordine morali satisfactionis, si dicatur utraque esse 
infinitas secundum quid. Disparitas illa in modo respiciendi Deum ut 
objectum, vera est et maxima est, sed est impertinens in ordine ad 
fundandam impossibilitatem condigne satisfaciendi, si consideratur 
ut mera disparitas in modo respiciendi objectum. Quamvis enim chan- 
tas respiciat Deum modo minus perfecto et absoluto, quam respicitur 
a peccato, stat tamen quod ipsa reddit honorem Deo et quod proinde, 
multiplicatis ejus actibus vel gradibus, possit Deo tantum afferre 
honorem quantum abstulit peccatum. Quod si dicatur propter illum 
absolutum modum respiciendi Deum, magis auferri honorem per 
peccatum quam possit afferri per charitatem, cum charitas non possit 
eodem absoluto modo respicere Deum et eum honorare, respondetur 
iterum quod dignitas illius modi qua talis est im pertinens ad impossi- 
bilitatem  condignae satisfactionis inducendam, quia, juxta te, ille 
modus se habet totus ex parte subjecti quod peccat quodque est 
finitae capacitatis et Deus non attingitur a peccato, ejusque modo 
tendendi, nisi ut objectum. Quod si dicas ex illo modo absoluto Deum 
respiciendi, Deum attingi non tantum ut objectum sed etiam ut 
subjectum cui moraliter insit offensa et a quo haec accipit infinitatem 
disparatam et majorem infinitate charitatis, bene dicis et bene con- 
cludis, sed falso supponis hanc infinitatem esse secundum quid, est 
enim infinitas simpliciter, quamvis non absolute et sub omni respectu, 
ut infra explicabitur. 


Unde non satis consequenter Joannes a S. Thoma renuit vocare sim- 
pliciter infinitum id quod sic apte describit: “[Per peccatum] non est 
facta laesio in hoc, quod homo non sit conversus ad Deum; hoc enim 
praecise restituit gratia ipsi homini ad aequalitatem, sed in hoc, quod 


Ibid., n. 63, p. 27. 

persona Dei est privata jure suo, quod habebat in actionibus humanis; 
et sic in affectu hominum est depressa, et diminuta jure suo post- 
ponendo illum creaturae. Hoc autem, quod est Personam divinam 
diminutam esse et dehonoratam non habet aequalitatem cum hoc, quod 
est creaturam esse ei subjectam, et ad ipsam conversam, quod facit 
gratia, sed si alia Persona divina ei diminuatur, et humilietur, in 
hoc est aequalitas. Infinitates ergo gratiae, et peccati non faciunt 
recompensationem in eodem, sed solum recompensatio fit in ratione 
bonitatis, et malitiae; et in eo in quo homo damnificatus est per 
privationem gratiae, in eo restituitur integre per gratiam: in eo autem 
in quo Deus offensus est, non fit aequalitas ad Deum, sed solum 
redditur Deo per gratiam, id quod debetur ei dari ab homine, etiamsi 
non peccasset, scilicet esse conversum ad ipsum. Non sufficit igitur 
ad aequalitatem injuriae subjici creaturam Deo, sed requiritur, quod 
aliquid divinum, seu infinitum  subjiciatur, sicut infinitum, qui erat 
Deus, qui subjectus est pro offensa, et postpositus moraliter 
creaturae." 3 


NONO, ASTURICENSIS (Relect. de Gratia Christi, q. 5, a. 2) 
docet peccatum esse simpliciter infinitum non solum sub ratione of- 
fensae sed etiam sub ratione malitiae, ac proinde ex utraque peccati 
infinitate provenire impossibilitatem condigne satisfaciendi. 


Haec tamen sententia est rcicienda ut excessiva. 

Ex sola enim parte offensae detegi potest fundamentum asserendi 
infinitatem simpliciter, eo quod offensa se habeat ex parte Dei qui 
est simpliciter infinitus; ex parte vero malitiae peccatum nequit esse 
nisi simpliciter finitum et secundum quid infinitum, sicut actus chari- 
tatis, quia sic est malum hominis et totum se habet ex parte hominis, 
qui est subjectum finitum, quamvis referatur ad Deum ut ad merum 
objectum, ex quo consequitur infinitatem secundum quid. Idque ex- 
plicatur discurrendo per varia elementa quae in malitia peccati con- 
siderari possunt; haec enim malitia vel accipitur secundum id quod 
importat privative, i.e. absentiam gratiae, maculam seu carentiam 
nitoris gratiae, privationem rectitudinis moralis, privationem ordinis 
ad ultimum finem, aversionem a Deo, et tunc patet ipsam esse quid 
finitum sicut ea quorum est privatio; vel accipitur secundum id quod 
importat positive, ie. actum malum, vitia et malas inclinationes, 
conversionem ad bonum commutabile, et similiter constat ipsam esse 
quid finitum, ut sunt omnes causae a quibus dependet, i.e. actus, 
habitus, voluntas, finis seu bonum commutabile. 


‘Dc Incarnatione, disp. 1, a. 2, n. 64, Cursus Theol., t. S, Parisiis, 1S56, p. 27 sq 

Et haec est mens et doctrina S. Thomae, ut innuitur in ipsa fre- 
quenti ejus affirmatione "Peccatum habere quandam infinitatem" 
(3 p. q. l, a. 2, ad 3; In 3 Sent., dist. 20, q. 1, a. 2; Suppi., q. 13, 
a. l, ad 1; cit. in p. 35), ubi non satis convenienter apponeretur 
particula diminutiva si peccatum esset infinitum totaliter, seu secun- 
dum utrumque elementum offensae et malitiae, quantumvis in solo 
esse morali, et ceteroquin clare exprimitur sequentibus verbis, De 
Malo, q. 2, a. 9, ad 5: *A bono infinito aliquis avertitur actu finito; 
et ideo peccatum essentialiter finitum est, licet habeat aliquam habi- 
tudinem ad bonum infinitum ". 

De hac finitate essentiali et infinitate secundum quid quae invenitur 
in ipso actu aversionis a Deo, qui fundat offensam simpliciter infini- 
tam, loquitur S. Doctor in /-2, q. 67, a. 4, cum scribit: “Poena pro- 
portionatur peccato. In peccato autem duo sunt: quorum unum est 
aversio ab incommutabili bono quod est infinitum; aliud. quod est in 
peccato, est inordinata conversio ad commutabile bonum; et ex hac 
parte peccatum est finitum, tum quia ipsum bonum commutabile est 
finitum, tum etiam quia ipsa conversio est finita; non enim possunt esse 
actus creaturae infiniti. Ex parte igitur aversionis respondet peccato 
poena damni, quae etiam est infinita; est enim amissio infiniti boni, 
scilicet Dei. Ex parte autem inordinatae conversionis respondet ei 
poena sensus, quae etiam est finita." 


Rationes autem cojitrariae sententiae non tenent. 

Obicitur primo, S. Thomam docere peccatum esse infinitum ex parte 
aversionis, aversionem autem esse malum in ipso homine et identi- 
ficari cum malitia. 

Respondetur S. Thomam non dicere ipsum actum aversionis esse 
infinitum, sed ex parte aversionis peccatum habere quod sit infinitum, 
quia ex hac parte habet quod sit offensa Dei ex qua desumitur infini- 
tas, ut ipse explicat in Suppi., q. 13, a. 1, ad 1. Ipsa autem aversio in 
quantum est quidam actus malitiae et in quantum se habet ex parte 
hominis, est finita, sicut ipse actus conversionis seu ipse actus chari- 
tatis, in quo consistit conversio. Ceterum objecta verba S. Thomae 
possunt etiam intelligi de infinitate secundum quid quae competit ipsi 
actui aversionis, ut constat ex eo quod in infinitate se tenente ex 
parte aversionis S. Doctor fundat similem infinitatem poenae damni 
("quae etiam est infinita"), quae profecto est infinita secundum quid, 
sicut ipsa visio beatifica cujus est privatio. 


Obicitur secundo, malitiam peccati importare privationem omnium 
graduum gratiae, quia omnibus opponitur, necnon ipsius unionis hy- 
postaticae cum qua est incompossibilis, gratiam vero secundum omnes 

suos gradus esse simpliciter infinitam et sine limite, et similiter 
unionem hypostaticam. 

Respondetur quod malitia peccati, secundum quod de facto est in 
animo, importat privationem gratiae consideratae abstractive secun- 
dum suam essentiam, non vero positive secundum omnes suos gradus, 
secus ipsa non posset auferri nisi per infusionem omnium possibilium 
graduum gratiae. Ceterum, etiam si consideratur malitia modo 
abstracto et generali prout opponitur omnibus gradibus gratiae et 
importat infinitum et inexauribilem numerum et gradationem pecca- 
torum, nondum habetur infinitas simpliciter sive in malitia sive in 
gratia, sed infinitas secundum quid, saltem in ordine morali, quia 
comparantur ad subjectum finitum et respiciunt Deum tantum ut 
objectum. Malitia peccati opponitur unioni hypostaticae non per se 
et immediate, sed per accidens et mediate, quia nempe opponitur 


gratiae, et ideo mensuratur ex gratia, cujus est privatio et quae est 
finita. 


Obicitur tertio, quodlibet peccatum esse summum malum, adeoque 
simpliciter infinitum, secus posset majus excogitari. 

Respondetur quodlibet peccatum, ut offensam Dei, esse summum 
malum et simpliciter infinitum, non vero ut malitiam afficientem homi- 
nem finitum, et ceteroquin nullam de facto esse malitiam in homine 
qua major haberi non possit. 


Obicitur quarto, malitiam peccati privare bono morali totam natu- 
ram intellectualem, in qua ipse Deus includitur et cujus bonum morale 
est simpliciter infinitum, adeoque ex hac saltem parte malitiam peccati 
esse simpliciter infinitam. 

Respondetur etiam peccatum veniale opponi toti naturae intellec- 
tuali et tamen non esse infinitum. “Caeterum ista consideratio non 
videtur sufficiens ad infinitatem proprie, et determinate, sed solum 
analogice, et in confuso, quia intellectualis natura, ut comprehendit 
Deum, et creaturas intellectuales, non est positive infinita, sed 
abstractive; abstrahit enim analogice a finito et infinito. Ex hoc ergo, 
quod peccatum sit contra naturam intellectualem, ut sic, solum sequi- 
tur, quod sit contra bonum intellectuale infinitum, analogice et inde- 
terminate, et in communi, quod est esse infinitum secundum quid, non 
autem opponitur bono morali determinate, ut infinito, et prout est 
bonum Dei, sed bonum morale homiunis."36 


Obicitur quinto, offensam Dei activam, seu peccatum consideratum 
ut malitiam, esse causam offensae Dei passivae, seu peccati considerati 


"Joannes a S. Thoma, De Incarnatione, disp. 1, a. 2, n. 51, Curs. Theol., t. 8, Parisiis, 
1866, p. 20. 

proprie ut offensae, adeoque esse simpliciter infinitam, sicut est ista, 
secus causa esset minor effectu. 

Respondetur negando sequelam et rationem additam, eo quod non 
agatur de proprie dicta causa agente per influxum positivum. Nam 
"offensa passiva Dei non est aliqua forma positiva, sed privatio quae- 
dam, indirecte ex actu peccaminoso resultans. Licet autem effectus 
positivus nequeat suam causam excedere, cum ab ea participet suam 
entitatem: effectus tamen privativus potest illam superare, cum non 
fiat proprie loquendo per influxum, sed magis per defectum ex parte 
principii. Quod satis liquet in ipso peccato actuali, quod pejus est, 
quam sua causa. Potestque insuper declarari exemplo: nam occidentes 
Christum causarunt immediate privationem vitae naturalis illius, et 
ex consequenti, atque indirecte privationem unionis hypostaticae ad 
sacram humanitatem [i.e. ut vivam et ut resultantem ex unione 
corporis et animae]: quae privatio fuit infinita moraliter in. aestima- 
tone prudentium, et pertinebat contrarie ad ordinem hypostaticum, 
sicut unio, vel forma, quam exclusit: atque ideo fuit simpliciter pejor, 
quam peccatum occidentium Christum, subjective, et formaliter in se 
ipso consideratum: quod sic acceptum nihil habuit, per quod posset 
infinitari simpliciter: fieri ergo potest, quod effectus privativus excedat 
in linea mali suam causam. Et hoc modo gravitas offensae passivae 
Dei excedit malitiam offensae activae contra ipsum. Quod si haec 
dicatur infinita causaliter; est additum. diminuens, denotans solam 
infinitatem extrinsecam, sive ex parte termini, et effectus." 37 


DECIMO, GODOI (De Incarnatione, disp. 1, $82, n. 28 et $9, 
n. 172 sq.) docet peccatum esse simpliciter infinitum non solum sub 
ratione offensae sed etiam sub ratione demeriti seu reatus poenae 
(quae ceterum ad rationem malitiae reduci potest, quatenus malitia 
stat generaliter pro peccato inquantum est malum hominis) ac proinde 
ex utraque infinitate deducendam esse impossibilitatem condigne satis- 
faciendi; imo ex infinitate peccati sub ratione demeriti conatur pro- 
bare ejus infinitatem sub ratione offensae, sequenti nempe argumento: 
ratio offensae est causa demeriti seu poenae, atqui peccatum est infini- 
tum in ratione demeriti seu meretur infinitam poenam, ergo est etiam 
infinitum in ratione offensae, cum effectus non possit superare suam 
causam. 


Attamen kaec etiam sententia est excessiva et reicienda M 


"Salmanticenses, Dc Incarnatione, disp. 1, dub. 2, $82, n. 22, Curs. Thcol, t. 13, 
Parisiis, 1878, p. 27. 

" Eum sequitur Gonet, De vitiis et peccatis, disp. 9, a. 7, $ 3, quamvis contrariae sen- 
tentiae videatur potius adhaerere, ibid., disp. 8, a. 8, n. 125 et 131 sq. 

" Cf. Salmanticenses, Dc Incarn., disp. 1, dub. 3; De vitiis et peccatis, disp. 17, dub. 
n. 83 sqq.; dub. 4. 

Negatur scilicet peccatum esse condignum poena simpliciter 
infinita. 

Nam, primo, homo non potest solvere poenam simpliciter infinitam, 
cum poena se habeat ex parte subjecti et subjectum sit finitum; si 
autem non potest solvere, non potest habere debitum solvendi infini- 
tam poenam, quia non datur debitum ubi non est potentia solvendi, 
juxta illud *ad impossibile nemo tenetur"; ergo peccatum nequit esse 
simpliciter infinitum. in. ratione demeriti. Quod autem homo nequeat 
sustinere poenam simpliciter infinitam constat etiam ex consideratione 
utriusque poenae quae debetur peccato, scilicet sensus et damni; 
poena enim sensus consistit in aliquo afflictivo naturae, ac proinde est 
necessario finita sicut ipsa natura, poena vero damni consistit in 
privatione visionis beatificae, nec proinde potest esse nisi simpliciter 
finita et secundum quid infinita sicut ipsa visio beatifica, cum quantitas 
privationis desumatur ex quantitate formae qua privat. 

Nec valet opponere poenam, tum sensus tum damni, quae peccato 
debetur, esse aeternam, adeoque simpliciter infinitam, saltem quoad 
durationem. Nam infinitas in sola duratione, quamvis sit infinitas 
simpliciter in ordihe durationis, est infinitas secundum quid in ordine 
poenae, quia non reddit poenam sub ratione poenae absolute et sine 
addito infinitam, nam ad rationem poenae pertinet etiam et praecipue 
intensio seu acerbitas. Idque patet a simili; nam etiam visio beatifica 
est aeterna, et tamen a nemine dicitur simpliciter infinita, eo quod 
ratio visionis beatificae consistat non in duratione visionis sed in ipsa 
visione, et ideo quamvis ejus duratio sit simpliciter infinita, non inde 
sequitur ipsam visionem esse simpliciter infinitam. Ceterum, aeternitas 
poenae non fundatur in demerito peccati, ut patet ex eo quod ipsum 
quoque peccatum veniale aeternaliter punitur in inferno, sed in 
obstinatione peccatoris seu in permanentia ipsius culpae; unde ex 


ipsa poenae aeternitate qua tali, non potest necessario deduci infinitas 
in demerito. 


Secundo, poena debetur ratione malitiae, non vero formaliter ra- 
tione offensae, malitia autem est finita, ergo et debitum poenae seu 
demeritum. Ut enim jam dictum est supra contra Vasquez, non est 
confundenda poena cum satisfactione, nec meritum poenae cum debito 
satisfactionis; satisfactio enim debetur pro offensa et se habet ex 
parte offensi, poena vero debetur pro malitia et se habet ex parte 
subjecti quod peccat; idque patet tum ex fine, nam satisfactio ordi- 
natur ad reparandum malum quod peccatum intulit alteri, poena vero 
dirigitur ad reparandam deordinationem in peccatorem inductam per 
peccatum; tum ex causa, nam satisfactio assumitur ab offendente et 
recipitur ab offenso, poena vero imponitur a judice vel ab offenso et 

suscipitur in offensore. Nec tamen inde negatur ipsam voluntariam 
assumptionem poenae ex parte peccatoris verti in rationem satisfac- 
tionis, imo in omni satisfactione pro peccato includi essentialiter ra- 
tionem poenalitatis, ut suo loco dicetur (art. 60, p. 259 sq.).4 

Ad rem S. Thomas, Suppi., q. 99, a. 1, ad 6: “Poena respondet 
culpae proprie loquendo secundum inordinationem quae invenitur in 
ipsa, et non secundum dignitatem ejus in quem peccatur, quia sic 
cuilibet peccato responderet poena infinita intensione" (cf. De Malo, 
q. 2, a. 9, ob. 5 collata cum resp. ad 5). 


Obides ex ipso S. Thoma: 

Suppi., q. 99, a. l, corp.: "Potest et alia ratio assignari, quare 
poena culpae mortalis sit aeterna: quia per eam contra Deum, qui est 
infinitus, peccatur. Unde cum non possit esse infinita poena per in- 
tensionem, quia creatura non est capax alicujus qualitatis infinitae, 
requiritur quod sit saltem duratione infinita." Idem repetit S. Doctor 
in Opusc. l, c. 167. 

In 2 Sent., dist. 42, q. 1, a. 5, sol. et ad 2: “Ratio quare mortale 
peccatum ad aeternam poenam obligat, potest sumi ex tribus. Primo 
ex parte ejus in quem peccatur, qui est infinite magnus, scilicet Deus, 
unde et oflensa illius infinita poena digna est: quia quanto est dignior 
in quem peccatur, tanto peccatum magis punitur. Secundo ex voluntate 
peccantis. Constat enim quod peccans mortaliter finem delectationis 
suae in eo quo mortaliter peccat, ponit, ut etiam Deum pro illo con- 
temnat. Constat autem quod quicumque summe diligit aliquid sicut 
finem suae voluntatis, ex hoc ipso vellet semper sibi adhaerere; et ideo 
peccans mortaliter illo actu voluntatis quo peccatum mortale eligit, 
eligit peccato semper adhaerere, nisi per accidens retrahatur vel timore 
poenae, vel aliquo hujusmodi; sed si infinite adhaerere posset, semper 
adhaereret: et ideo in suo aeterno peccat, et propter hoc aeterna poena 
est dignus. Tertio ex ipso statu peccantis mortaliter, qui per peccatum 
eratia privatur; unde cum sine gratia non possit fieri remissio culpae, 
si in peccato mortali moriatur, semper in culpa remanebit, cum ulterius 
non sit gratiae susceptibilis. Manente autem culpa, semper est ob- 
noxius poenae; alias remaneret aliquid inordinatum in universo: et 
ideo talis in aeternum punietur. . . Ex hoc [igitur] quod contra infini- 
tum peccat, debetur sibi poena infinita. Non autem potest esse infinita 


'" Ad rem Gonct: *Advertendum tamen est, quod licet offensae per se solum correspon- 
dent satisfactio, tamen interdum per accidens contingit ei satisfieri per poenam: vel quia 
saepissime accidit quod eadem res sit poenalis et satisfactoria; vel quia offensus putat 
sufficienter sibi satisfactum iri, si quod ipse passus est videat sustinere offendentem; vel 
denique quia debitore non valente alio modo satisfacere, expostulat offensus poenam loco 
satisfactionis" (De vitis et peccatis, disp. 8, a. 8, n. 132, Clypeus, t. 4, Parisiis, 1876, 
p. 292): 

acerbitate, quia in creatura finita non potest esse qualitas infinita; sed 
recompensatur per durationem infinitam, quia creatura rationalis dura- 
tions in infinitum capax est." 


Respondetur. Quidam tliomistae, ut Salmanticenses (De Incarn , 
disp. 1, dub. 3, $ 2; De vitiis et peccatis, disp. 17, n. 83), Gonet (De 
vitiis et peccatis, disp. 8, a. 8, n. 130 sq.) et Billuart (De peccatis, 
diss. 7, a. 4, $ 1) diversimode solvere conantur apparentem opposi- 
tionem inter hos textus et verba S. Thomae (Suppi., q. 99, a. 1, ad 6), 
nuper citata pro nostra sententia. 


Aliqui dicunt S. Thomam docere quod ratione offensae debetur 
quidem homini poena simpliciter infinita, sed haec de facto nequit 
esse infinita in subjecto, secundum intensitatem, ac ideo applicatur 
tantum eo modo quo possibilis est, scilicet secundum infinitam dura- 
tionem seu aeternitatem; quod quidem ad hoc reducitur ut dicatur 
demeritum quidem peccati esse simpliciter infinitum, ipsa vero poena 
esse finita. Sed haec explicatio reicienda est tum quia, ut supra dictum 
est, ipsa impossibilitas applicandi poenam simpliciter infinitam evacuat 
in demerito infinitatem simpliciter, cum ad impossibile non detur po- 
tentia, nec id potuit latere acumini S. Doctoris; tum quia in supra 
relatis verbis S. Doctor explicite docet demeritum peccati mensurari 
non ex parte dignitatis divinae, "proprie loquendo", sed ex parte 
malitiae hominis, quae est finita. 

Propterea alii, ut Salmanticenses et Billuart, dicunt S. Thomam in 
textibus objectis loqui non ex propria sed ex aliorum sententia. Sed 
haec responsio videtur voluntaria et oeconomica, nam id non apparet 
ex ipsa littera S. Doctoris, imo contrarium apparet saltem ex secundo 
ex objectis textibus. Ceterum, addunt iidem doctores quod, si dicatur 
S. Thomas loqui ex propria sententia, possunt ejus verba intelligi in 
sensu quodam improprio vel latiori, ita ut, cum dicit poenam deberi 
offensae, "non intelligat quod poena per se debeatur offensae, cum 
contrarium expresse doceat in resp. cit. ad 6 ejusdem art. sed per 
accidens, quia homo non potest aliter satisfacere quam per poenam" 
(Billuart), et cum videtur dicere peccatum esse meritorium poenae 
simpliciter infinitae, intelligatur in hoc improprio sensu quod “Deus 
satisfactionem infinitam sibi debitam, et non exhibitam posset conver- 
tere in poenam tantum . infligendo supplicii, quantum sibi debetur 
satisfactio" (Salmanticenses 


Nobis videtur ex allatis textibus nihil confici contra expositam doc- 
trinam et frustra quosdam insudare in explicanda littera 5. Thomae. 
Nam S. Doctor in utroque textu objecto affirmat solam infinitatem 
poenae in duratione, seu ejus aeternitatem, quae, ut dictum est, est 

infinitas secundum quid in ratione poenae, eamque deducit ex infini- 
tate offensae et ex consequenti demerito seu reatu ad poenam aeter- 
nam; ex quo non sequitur peccatum esse simpliciter infinitum in 
ratione demeriti, sed secundum quid tantum, i.e. in ratione debiti 
poenae infinitae secundum quid seu secundum solam durationem. 
Propterea in 1-2, q. 187, a. 4, supra cit. (p. 70) S. Doctor ex duabus 
poenis quae debentur peccato, seu poena sensus et poena damni, 
primam vocat finitam (non obstante sua aeternitate), alteram dicit 
infinitam, eo tantum sensu quod respicit infinitum objectum per ejus 
amissionem et corresponde! peccato ut aversioni a Deo, adeoque 
infinitam secundum quid, sicut est ipsa aversio. Ceterum cum S. 
Thomas in objecto loco 2 Sent, dicit offensae infinitae deberi poenam 
infinitam, non accipit offensam formaliter (i.e. offensam sub ratione 
offensae) sed identice (i.e. id quod est offensa), seu intelligit malitiam, 
in qua est offensa, et cui proprie debetur poena, ut aequivalenter docet 
in 1-2, q. 87, a. 4 et explicite omnino asserit in Suppi., q. 99, a. l, 
ad 6 supra citato. 


Ex dictis sequitur quod quando a S. Thoma aliisque passim doctori- 
bus dicitur offensa peccati, ob suam infinitatem, mereri poenam in- 
finitam, id intelligi potest et debet in sensu improprio, et quidem 
quadrupliciter: primo, quatenus si per absurdum homo esset capax 
poenae infinitae, eam mereretur, quia ejus malitia quantumvis finita, 
est fundamentum infinitae offensae; secundo, quatenus ipsa malitia 
peccati, quae fundat offensam, meretur poenam infinitam secundum 
quid, seu secundum aeternitatem, quae praeterea aeternitas includit 
simplicem infinitatem in duratione; tertio, quatenus ipsa infinita 
satisfactio quae proprie corresponde! et debetur offensae fit necessario 
per opera poenalia, ut dicetur in art. 60, et sic debitum infinitae 
satisfactionis aequivalet debito infinitae poenae; quarto, quatenus, si 
infinita ac debita satisfactio de facto non persolvitur, Deus potest eam 
commutare in extorsionem infinitae poenae, pro quanto haec infinitas 
esse potest in homine finito, et ita etiam potest explicari ac dici quod 
ipsa aeternitas poenae inferni debeatur indirecte in poenam peccati, 
quatenus Deus intelligatur de facto commutare non exhibitam sibi 
satisfactionem in poenam infinitam secundum durationem, quae nequit 
esse infinita secundum intensionem. 

Ad hanc ultimam rationem observant Salmanticenscs: * Quamvis 
poena directe et per se non correspondent offensae, quae Deo irro- 
gatur, sed malitiae existent! in peccatore; indirecte tamen potest illi 
applicari, et cum ea adaequari: quia potest persona offensa, dum ei 
alia satisfactio non exhibetur, poenam aequivalentem loco satisfac- 
tionis exigere: et judex debitorem compellere, ut eam poenam solvat, 

si alia via non satisfacit. Ut si quis debeat centum, nec sit solvendo, 
poterit creditor longo tempore illum incarceratum detinere, et satis- 
factionem in hanc poenam commutare. Quod potissime locum habet 
in satisfactione, quae reddenda est non pro accepta pecunia, sed pro 
injuriis et offensis irrogatis sive Deo sive hominibus: quippe harum 
satisfactio per se postulat fieri per abjecta et poenalia.” 4l 


UNDECIMO, SALMANTICENSES (De Incarn., disp. 1, dub. 2. 
3 et 4; De vitis et peccatis, disp. 7, dub. 2, n. 24—28; cf. ibid., 
disp. 17, dub. 3, n. 83 et dub. 4) docent peccatum esse simpliciter 
infinitum, et quidem tantum secundum rationem offensae, et ex hac sola 
infinitate posse deduci impossibilitatem condigne satisfaciendi, ita ut 
“si offensa Dei non esset simpliciter infinita, purus homo posset pro 
illa satisfacere ad aequalitatem atque ideo inconsequenter procedere 
omnes illos auctores, qui ex una parte negant gravem Dei offensam 
esse simpliciter infinitam, et ex alia parte affirmant purum hominem 
non posse pro illa aequalem satisfactionem offerre." 4 


Haec sententia, quam ut veriorem assumimus, tria docet: primo, 
quod peccatum est simpliciter infinitum in ratione offensae, et hoc 
tenent, saltem ut probabilius, non pauci theologi praecipue inter 
thomistas, scilicet S. Thomas (infra cit.), Bonaventura, Capreolus, 
Cajetanus (supra relatus, p. 42, quamvis hanc infinitatem appellet 
secundum quid ut distinguatur ab infinitate in esse physico quam 
simpliciter appellat), Medina, Alvarez, Cornejo, Arauxo, Asturicen- 
sis, Godoi, Coninck, Hurtado, Joannes a S. Thoma, Gonet, Salmanti- 
censes, Billuart, Hugon; secundo, quod peccatum est simpliciter in- 
finitum in sola ratione offensae, non vero in ratione malitiae et 
demeriti, et hoc tenent iidem theologi, exceptis paucis uti Medina, 
Asturicensi, Cornejo, Godoi et Gonet supra relatis; tertio, quod tan- 
tum ex eo quod peccatum est simpliciter infinitum, deduci potest im- 
possibilitas condigne satisfaciendi, ita ut si peccatum esset tantum 
secundum quid infinitum, homo posset condigne satisfacere, et hoc 
negant Scotus, Durandus, Vasquez, Cajetanus, Lugo, Suarez, Joannes 
a S. Thoma, Billuart, juxta eorum explicationes supra relatas, admit- 
tunt vero signanter Salmanticenscs, Gonet, Hugon. 


Secundum et tertium manent probata ex exclusione aliarum sen- 
tentiarum quam hucusque prosecuti sumus; restat ut primum pro- 
betur, ex quo robur accipit ipsum argumentum supra relatum ad 
probandam primam Conclusionem. 


"De vitiis ct peccatis, disp. 17, dub. 3, $ 3, n. S3, Curs. Theol., t. 8, Parisiis, 1577, p. 387. 
"De Incarn., disp. 1, dub. 4, $83, n. 122. 

Ad cujus intelligentiam recole divisionem infiniti jam allatam in 
tractatu de Eucharistia (art. 52, tom. 2, p. 1069 sq.), juxta quam alia 
est infinitas in esse physico, quae competit soli Deo, et alia est in 
esse morali, quae desumitur non ex ipsa natura alicujus rei absolute 
considerata, sed prout subest alicui habitudini ad intellectum et 
voluntatem ac proinde potest convenire enti creato ex quadam sui 
relatione ad ens divinum quod est infinitum physice et independenter 
ab illa habitudine et consideratione. Haec autem moralis infinitas 
duplex est, juxta sensum qui tribuitur verbo "moralis": alia nempe 
quae dicit habitudinem ad regulam morum (moralitatem intrinsecam | 
per quam rectificatur ens in suo appetitu et operatione per adaequa- 
tonem ad dictamen rationis, et haec iterum competit soli Deo 
ejusque appetitui et operationi; alia vero quae dicit habitudinem ad 
rectam aestimationem (moralitatem, ut aiunt, extrinsecam) et im- 
portat valorem aestimabilitatis, in qua fundatur honorabilitas et cor- 
respondens honor quae ab aliis personis alicui tribuitur. Haec autem 
infinitas secundum aestimabilitatein potest esse vel secundum quid, 
Si nempe provenit tantum ab extrinseco secundum denominationem a 
Deo tanquam ab objecto (nam quando aliquod praedicatum potest 
convenire intrinsece et extrinsece, si alicui subjecto convenit tantum 
extrinsece, recte dicitur convenire secundum quid), et ita infinita 
dicitur dignitas Maternitatis B. V., visionis beatificae, gratiae et vir- 
tutum theologicarum, vel simpliciter, si nempe provenit ab intrinseco, 
etsi in solo ordine morali aestimabilitatis et ob solam conjunctionem 
cum esse divino. Et haec iterum infinitas est duplex: alia totalis, seu 
omni modo et sub omni respectu, quae competit soli Deo, qui in 
omnibus suis perfectionibus et attributis est infinitae aestimabilitatis 
et honorabilitatis; alia vero mere absoluta, seu sine addito et sine 
conditione diminuente, sed tamen sub uno vel altero respectu,l) et ita 
infinitae dicuntur humanitas Christi, quaelibet ejus operatio vel pars, 
sacrificium crucis, sacrificium Missae, ob suam physicam coniunctio- 
nem cum esse divino, quamvis in suo esse physico sint finitae aestima- 
bilitatis et dignitatis. 


Dicimus ergo peccatum esse infinitum hoc ultimo modo, seu ampliori 
infinitate quam Maternitas B. V. et gratia sanctificans, seu simpliciter 
in esse aestimabilitatis et indignitatis, quamvis sub solo aspectu et 
ratione offensae divinae seu dehonorationis Dei, cum sit aliunde 
finitum tum sub physica ratione maculae et privationis gratiae, tum 

4 Hanc distinctionem verbi "simpliciter" facit S. Thomas in 3 p., q. 50, a. 5, scribens: 
"Hoc quod dico simpliciter potest accipi dupliciter. Uno modo, secundum quod simpliciter 
idem est quod absolute; sicut 'simpliciter dicitur, quod nullo addito dicitur' ut Philoso- 


phus dicit [in fine lib 2 Top.]. . . Alio modo simpliciter idem est quod omnino vel 
totaliter". 

sub morali ratione indignitatis in malitia et demerito. Idque probatur 
tum ex auctoritate S. Thomae, tum ex ratione et praecipue ex habitu- 
dine peccati ad Deum, quatenus superat extrinsecam habitudinem ad 
objectum et importat quandam coniunctionem cum Deo in esse morali, 
gignens in peccato quandam intrinsecam infinitatem in eodem esse 
morali. 


S. Thomas in tribus locis supra citatis (p. 45-47) et aliis pluribus, 
affirmat peccatum habere infinitatem eamque deducit ex infinitate 
personae offensae, eo quod gravitas offensae crescit in proportione 
dignitatis ejus qui offenditur. 

Profecto ex ipsa nuda littera S. Doctoris nequit decidi quaestio an 
loquatur de infinitate simpliciter vel secundum quid; nec ceterum 
refert quod eam quandoque appellet diminutive “quandam infinita- 
tem", ut in duobus ex illis textibus (3 p., q. 1, a. 2. ad 3; In 3 Sent., 
dist. 20, q. 1, a. 2; cf. Suppi., q. 13, a. 1, ad 1), tum quia id referri 
potest ad exclusionem infinitatis simpliciter et totalis quae competit 
soli Deo (quo sensu posset vocari etiam infinitas secundum quid, ut 
de facto vocatur a Cajetano, In 3 p., q. 1, a. 2), tum quia eodem 
modo vocatur a S. Thoma etiam infinitas dignitatis humanitatis 
Christi quam tamen constat esse simpliciter infinitam (1 p., q. 25, a. 6, 
ad 4; 3 p., q. 29, a. 3, ad 4; In 2 Sent., dist. 9, q. 1, a. 8. ad 2; In 
3 Sent., dist. 20, q. 1, a. 3, ad 2; In 4 Sent., dist. 14, q. 1. a. 2. q. 1. 
ad 4; dist. 15, q. 1, a. 2, ad 1; q. 2, a. 1, q. 1), tum quia in tertio ex 
praedictis tribus locis (De Verit., q. 28, a. 2) et alibi (1-2, q. $7, 
a. 4. ob. 2 et corp.; In 4 Sent., dist. 14, q. 2, a. 1, q. 2, ad 4; dist. 16, 
q.3,a. 2, q. 4) S. Doctor etiam vocat peccatum infinitum sine ulla 
particula diminuente. 

Unde mens S. Doctoris ex alis capitibus detegenda est. Ex tribus 
autem rationibus mox fusius explicandis, apparet eum habere peccatum 
ut simpliciter infinitum in ratione  offensae, scilicet primo ex ratione 
quam frequentissime affert quare peccatum sit infinitum, quia nempe 
gravitas offensae qua talis crescit in proportione dignitatis offensi; 
secundo ex ejus doctrina de necessitate satisfactionis simpliciter infini- 
tae ad compensandam offensam peccati, cujus ratio nequit esse nisi 
quia peccatum est simpliciter infinitum: tertio, ex eo quod juxta 
s. Thomam peccatum mortale excedit in infinitum peccatum veniale 
ex parte aversionis a Deo (1-2, q. 75, a. 5. ad 1; In 4 Sent., dist. 16, 
q.3,a. 2, q. 4 sol. et q. 2, a. 2, q. 3; ibid., q. 3, a. 2, q. 4 sol. et ad 5), 
quod quidem non esset, nisi mortale haberet infinitatem simpliciter, 
cum etiam peccatum veniale sit infinitum secundum quid. 


Opponunt adversarii sequentes textus S. Thomae: 


80 DE MATERIA POENITENTIAE 


Suppl., q. 13, a. l, ubi peccati infinitas comparatur cum infinitate 
satisfactionis puri hominis, quam constat esse infinitam secundum quid: 
"Sicut offensa habuit quandam infinitatem ex infinitate divinae majes- 
tatis, ita etiam satisfactio accipit quandam infinitatem ex infinitate 
divinae misericordiae, prout est gratia informata, per quam acceptum 
redditur quod homo reddere potest." 

In 4 Seni., dist. 17, q. l, a. 3, q. 1, ubi infinitas peccati aequiparatur 
infinitati visionis beatificae, quae est secundum quid: "Sicut . . . beati- 
tude futura infinitatem habet ex objecto, et per consequens facit actus 
suos meritorios aliquo modo infinitae virtutis, ut sint tali fini propor- 
tionate ita offensa in Deum commissa habet quamdam infinitatem 
ex eo in quem commissa est; et ideo ad culpae remissionem non sufficit 
humana natura; et propter hoc oportet quod ad ejus remissionem, 
sicut ad merendum vitam aeternam, gratia infundatur." 


Respondetur. S. Doctor comparat peccatum cum satisfactione et 
cum visione beatifica quoad hoc quod ex utraque parte habetur quae- 
dam infinitas, non vero quoad modum habendi infinitatem. Idque 
patet ex ipso fine comparationis. 

In primo enim textu docet quod, quamvis peccatum sit infinitum 
(et quidem simpliciter), etiam tamen satisfactio habet ex acceptatione 
divina suam infinitatem (etsi secundum quid) et ideo homo potest 
satisfacere pro peccato, quamvis non ad condignitatem, quae sup- 
pletur per ipsam divinam acceptationem. Quod quidem explicite de- 
clarat ad mentem S. Thomae auctor Comm. super Sententias ad Hanni- 
baldum, In 4 Sent., dist. 15, q. 1, a. 1: *Satisfactio aequatur offensae, 
prout est gratia informata, non per aequivalentiam, sed secundum 
acceptationem divinam: quia Deus ratione gratiae sic eam acceptat, 
ac si esset offensae aequivalens; et ita ex divina misericordia acceptante 
habet infinitatem, sicut ex divina majestate laesa, habet offensa 
infinitatem.” 

In secundo textu S. Doctor docet quod sicut ad merendum vitam 
aeternam requiritur infusio gratiae nec sufficiunt vires naturae, eo 
quod vita aeterna sit infinita, ita ad tollendam culpam quae est 
infinita, requiritur gratia; quae comparatio respicit infinitatem, non 
modum infinitatis. Ceterum, S. Doctor ibi non loquitur directe de 
satisfactione pro peccato, sed de justificatione a peccato; unde imme- 
diatus sensus textus respicit non ipsam offensam peccati, sed ejus 
maculam et malitiam; et sic currit utique comparatio etiam quoad 
modum infinitatis, sed tunc textus impertinenter invocatur in hac 
quaestione quae est de simplici infinitate peccati in sola ratione 
offensae. 

PRIMA RATIO quare peccatum dicendum sit simpliciter infinitum 
desumitur ex impossibilitate condigne satisfaciendi pro peccato mor- 
tali actuali, statuta in Conci, praecedenti. Si enim peccatum esset 
tantum secundum quid infinitum posset adaequari per satisfactionem 
actus charitatis, pariter infinitam, nec ulla alia ratio illius impossibili- 
tatis assignari posset, tam ab extrinseco quam ab intrinseco excessu 
peccati, ut supra ostensum est in refutatione aliarum sententiarum. 


SECUNDA RATIO desumi potest ex essentiali differentia inter 
veniale et mortale in ipsa ratione peccati. Si enim mortale non esset 
simpliciter infinitum, sed tantum secundum quid, non differret essen- 
tialiter a veniali in ipsa ratione peccati, sed tantum accidentaliter et 
secundum gradum, et a fortiori non haberetur inter mortale et veniale 
infinita distantia quae solet asseri a doctoribus; ratio est, quia etiam 
peccatum veniale est infinitum secundum quid seu ex parte objecti, 
jamvero inter duo infinita secundum quid non datur essentialis dif- 
ferentia in ea ratione qua dicuntur infinita, nec a fortiori datur 
infinita distantia cum sint simpliciter finita. 

Ad rem S. Thomas, In 2 Sent., dist. 42, q. 1l, a. 5, ad l: “Conversio 
mortalis et venialis peccati non sunt proportionabiles: quia per unam 
adhaeretur rei temporali ut fini, per aliam ut ei quod est ad finem; 
et haec duo non sunt proportionabilia, quia non sunt ejusdem generis; 
proportio enim est commensuratio quantitatum ejusdem generis, ut 
dicitur in V Euclidis, defin. 3." 


TERTIA RATIO accipitur ex paritate cum satisfactione Christi 
quae est simpliciter infinita. Nam ratio quare haec sit simpliciter 
infinita est quia se habet ex parte personae infinitae; jamvero etiam 
peccatum se habet ex parte personae infinitae. Nec valet discrimen 
inde desumere quod satisfactio se habet ex parce personae divinae 
tamquam in termino a quo, peccatum vero tanquam in termino ad 
quem; nam ipsa communis ratio se habendi ex parte divinae personae 
infinitae, seu ipsa ratio coniunctionis cum persona divina, quomodo- 
cumque explicetur et dummodo non sit mera referentia ad extrinse- 
cum objectum, sufficit ad simpliciter infinitandum utrumque, nec 
diversum modum coniunctionis influere potest nisi in diversum modum 
utrumque simpliciter infinitandi. Ceterum, ut mox explicabitur, tum 
satisfactio tum peccatum est quodammodo, quamvis diversa ratione, 
in ipsa persona divina tamquam in subjecto, juxta illud “Honor est in 
honorante, offensa vero in offenso”. 


QUARTA RATIO desumi potest cum S. Thoma (2-2, q. 65, a. 4) 
ex eo quod peccatum, laedens jus Dei, principis totius universi, laedit 
consequenter dignitatem multitudinis creaturarum simpliciter infinitae. 


ml A 

Ad reni Joannes a S. Thoma: “Ille, qui laedit divinam majestatem 
per injuriam, ex hoc solum, quod divinam majestatem laedat, attingit 
omnem multitudinem creaturarum, ita quod ratione hujus crescat illa 
injuria infinite simpliciter. Hoc autem probatur ex singulari doctrina 
S. Thomae 2 2, quaest. LXV, art. IV, ubi inquit: ‘Quod quanto aliqua 
injuria in plures redundat, caeteris paribus, tanto gravius est peccatum, 
et inde est, quod gravius est peccatum si quis percutiat principem, 
quam privatam personam, quia redundat in injuriam totius multitu- 
dinis. Sic S. Thomas, unde sumitur argumentum, et confirmatio prae- 
fatae doctrinae. Nam injuria facta principi, ex eo est gravior, quam 
injuria facta homini privato, quia injuria principis redundat in in- 
juriam totius multitudinis: princeps si quidem est caput totius multi- 
tudinis, et consequenter summum totius multitudinis, atque adeo eo 
laeso laeditur tota multitudo. Cum ergo Deus sit princeps omnium 
creaturarum in infinitum omnes excedens, qui injuriam infert Deo, 
redundat ejus injuria in totam multitudinem creaturarum, etiamsi 
omnes possibiles essent productae per impossibile; omnes enim quan- 
tum est de se, sufficiens est peccatum injuriare, et consequenter induit 
infinitatem injuriae simpliciter, quia attingit infinitas creaturas in- 
juriando, licet modus injuriae ex parte injuriantis, et in modo laedendi 
Deum in praeceptis suis, et displicendi ipsi possit crescere magis vel 
minus, secundum quod injurians majori conatu peccat, aut circa majus 
objectum, seu praeceptum.” 44 

"Cum [igitur] jus divinum, ut honoretur a creaturis rationalibus 
sit fundatum in suprema ejus majestate, et dignitate, injuria attingens 
hoc jus pertinet ad ordinem infinite superantem omnem dignitatem 
creatam, et non solum superantem, sed etiam laedentem omnes digni- 
tates creatas, ex eo quod laedit jus divinum. Et ex hac parte habet 
sufficientem rationem, ut in genere injuriae dicatur simpliciter, et 
absolute, id est, sine addito injuria infinita, quia laedit infinitam 
majestatem tali modo quod sufficit ad laedendum omnem multitudinem 
creaturarum, et consequenter dignitatem creaturarum, non tamen 
laedit ipsam majestatem Dei omni modo, quo injuriabilis est, et ex 
parte hac deficit ab infinitate simpliciter, prout ly simpliciter est idem 
quod omnibus modis tale.”45 


QUINTA AC FUNDAMENTALIS RATIO, ad quam aliae re- 
ducuntur, est ea quam continuo proponit 5. Thomas, quia scilicet 
gravitas offensae crescit in proportione cum dignitate personae offen- 
sae; ex quo sequitur quod cum dignitas Dei sit simpliciter infinita, 
gravitas offensae Dei sit etiam simpliciter infinita. 


‘De Incarnatione, disp. 1, a. 2, n. 35, Curs. Theol., t. 8, Parisis, 1886, p 17 sa 
4$ Ibid., p. 17. 

Cujus rationis sensus ac robur ut recte perspiciatur, sic in forma 
argumenti proponi potest. Gravitas offensae mensuratur ad strictam 
et arithmeticam aequalitatem cum dignitate personae offensae. Atqui 
dignitas Dei est simpliciter infinita. Ergo offensa Dei est simpliciter 
infinita. 

Probatur major. Gravitas alicujus passionis vel privationis men- 
suratur ad strictam et arithmeticam aequalitatem ex perfectione sub- 
jecti cui inest, nam privatio tota dicitur et intelligitur a forma qua 
privat. Atqui offensa, ex una parte est quaedam laesio seu privatio 
debiti honoris, et ex alia parte est in ipsa persona offensa tanquam 
in subjecto, juxta notum effatum theologorum et sensus communis 
Offensa est in offenso, honor vero in honorante”. Ergo gravitas offen- 
sae mensuratur ad strictam et arithmeticam aequalitatem ex perfec- 
tione seu dignitate personae offensae. 


Veritas illius asserti "Offensa est in offenso, tamquam in subjecto", 
in quo residet vis et cardo totius argumenti, imo et ipsius sententiae 
qua docemus peccatum esse simpliciter infinitum, ostenditur ex con- 
sideratione propriae indolis offensae. Quamvis enim offensa produca- 
tur per physicam actionem offendentis, quae dicitur offensa activa 
quaeque residet in offendente et mensuratur ab ejus conditione et 
dignitate, tamen ipsa offensa formaliter accepta (offensa passiva) non 
consistit in ipsa actione sed resultat ab ea, tanquam moralis effectus 
ejus, et est in persona offensa tamquam in subjecto, quamvis non 
physice sed moraliter, juxta suam naturam, quatenus in ordine com- 
munis aestimationis subjectum offensum afficit in seipso per priva- 
tonem debiti honoris. Nam, cum offensa consistat in privatione hono- 
ris et in passione damni, ille vere dicitur in seipso suscipere offensam 
et esse ejus subjectum, qui vere patitur damnum et privatur honore; 
nec potest assignari aliud. subjectum offensae. 

Inde intelligitur vis allati argumenti. Peccatum nempe, procedens 
a creatura ut actus ejus ac proinde finitus in ratione malitiae et 
demeriti, fundat et producit indirecte effectum formalis offensae, tam- 
quam formam resultantem in ipso Deo, sicut in subjecto in ordine 
morali, non quatenus nempe Deus afficiatur aut damnificetur in suo 
esse physico, sed in suo esse morali quod habet prout est subjectum 
jurium et honoris et prout qua tale subest communi judicio et aesti- 
mationi. Positis enim ex una parte jure atque honore divino et ex alia 
parte actu peccati ejusque oppositione cum illo jure et honore (in 
quo malitia consistit) resultat fundamentum ut in communi aestima- 
tione, seu in ordine morali, Deus se habeat in se ut laesus et offensus, 
et sit morale subjectum quod afficitur et damnificatur per offensam. 

Et, ut praecludatur via praecipuis adversariorum instantiis, exinde 
intelligitur differentia inter actum charitatis et peccatum in utriusque 
relatione ad Deum et in utriusque infinitate, quae inde resultat, et 
similiter convenientia simul et discrepantia inter modum quo humani- 
tas Christi ejusque actiones evadunt simpliciter infinitae et modum 
quo peccatum ex sua peculiari et morali coniunctione cum Deo accipit 
eandem infinitatem simpliciter. 


Actus charitatis nempe (et similiter gratia sanctificans, omnis virtus 
theologica, actus virtutis Poenitentiae seu contritio, malitia peccati 
mortalis, peccatum veniale, visio beatifica, Maternitas B. V.) respi- 
ciunt Deum ut merum objectum aut terminum et dignificantur seu 
infinitantur a Deo tanquam ab objecto vel termino. Objectum autem 
in finit in actum non immediate et intrinsece, sed mediate et ab ex- 
trinseco, terminando nempe habitudinem operationis ad ipsum, per 
quam actus immediate et intrinsece constituitur. Ea autem habitudo 
et ille actus est finitus in se et in suis principiis, intellectu nempe et 
voluntate. Unde Deus dignificat et infinitat actum charitatis, ab ex- 
trinseco, et modo mediato et limitato, et ideo nequit ei communicare 
infinitatem simpliciter, seu absolute et sine addito aut conditione, sed 
solam infinitatem secundum quid. 

E converso offensa peccati respicit Deum non ut objectum sed ut 
subjectum in ordine morali, et ideo qualificatur et infinitatur a Deo 
ab intrinseco et immediate, tamquam a morali subjecto privationis in 
qua ipsa consistit, vel ab aliqua perfectione divina, seu honore Deo 
debito, tanquam a forma qua privat; unde infinitatur simpliciter. Et 
ratio differentiae est quia quoties causa infinita influit immediate et 
ex se sola, communicat effectui totam suam vim, cum vero influit per 
medium aliquod finitum, ejus vis limitatur juxta conditiones hujus 
medii; quod quidem contingit quoties causa infinita influit ad modum 
objecti, ut in actum charitatis, nam objectum non est unica nec im- 
mediata causa et mensura actus, sed hic procedit et dependet a pluri- 
bus principiis, ut in casu charitatis, a finito intellectu et voluntate. 


Humanitas Christi ejusque operationes (inter quas ipsa sacrificia 
Crucis et Missae) sunt pariter simpliciter infinitae, et quidem ob 
immediatam et intrinsecam earum coniunctionem cum persona divina, 
eas dignificante et infinitante; sed modus quo ita infinitantur est 
diversus a modo quo infinitatur peccatum, juxta indolem coniunctionis 
cum persona divina, quae est ordinis physici seu substantialis unionis 
hypostaticae. Peccatum enim infinitatur a Deo, tanquam a subjecto 
morali et infinitate quadam privativa, quatenus Deus habet rationem 
formae contrariae, mensurantis quantitatem privationis sibi opposi- 

tae; humanitas vero Christi ejusque actiones infinitantur a Persona 
Verbi, tanquam a subjecto physico, vel melius tanquam a principio 
a quo humanitas sustentatur et actiones procedunt (actiones enim sunt 
suppositorum), et infinitate quadam positiva, qua actiones illae acci- 
piunt dignitatem et moralem valorem meriti et satisfactionis; propterea 
ipsae induunt perfectiorem rationem infinitatis in ordine moralitatis 
ac proinde ad finem satisfactionis compensant infinitatem peccati non 
solum aequivalenter sed superabundanter. 


Ad rem Gonet: “Ratio . . . discriminis [inter actum charitatis et 
offensam Dei in ratione infinitatis] patet ex supra dictis: nam bonitas 
infinita Dei ad actum charitatis comparatur ut objectum; persona 
autem offensa comparatur ad injuriam ut illius subjectum morale, 
id est in ordine ad aestimationem prudentum: in hoc autem subjectum 
ab objecto distinguitur, quod illud totum, quod ex se potest communi- 
cat actui; secus autem objectum, sed per commensurationem ad 
conatum actus, et influxum principii: et ideo licet divina bonitas 
actui charitatis, quem terminat, infinitam dignitatem non conferat; 
Dei tamen infinita majestas dat offensae gravitatem infinitam sim- 
pliciter: sicut infinita dignitas personae Christi actionibus ejus The- 
andricis, et supra Verbi suppositum reflexivis, conferebat valorem 
meritorium, et satisfactorium, in esse moris simpliciter infinitum, ut 
in tractatu de Incarnatione contra Scotum et ejus discipulos osten- 
demus. Ex quo intelliges, quod sicut persona Verbi, quia subjectum 
est actuum qui ab humanitate Christi eliciuntur, est in genere moris 
forma, tales actus dignificans, et infinito modo meritorios et satis- 
factorios constituens: ita quia Deus est subjectum morale offensae in 
peccato mortali repertae, habet rationem formae moralis talem offen- 
sam gravificantis. Unde inter actum charitatis, et peccatum mortale 
in ratione offensae, aliud discrimen reperitur, consistens in eo quod 
objectum actus charitatis, non se habet ad illum ut forma moraliter 
denominans, sed tantum ut objectum terminans: persona autem of- 
fensa, non ut terminans tantum sed ut forma denominans et consti- 
tuens, ad offensam comparatur; et ideo offensa non solum extrinsece 
et terminative dicitur infinita, id est terminata ad personam infinitam, 
sed absolute et simpliciter, sumpta denominatione a forma infinita, 
illam moraliter informante.” 40 


RESPONSIO 


QUOAD CONCL. l, qua docetur impossibilitas condignae satis- 
factionis. 


* De vitiis et peccatis, disp. 9, a. 7, n. 166, Clypeus, t. 4, Parisiis, 1876, p. 429. 

Obj. 1. S. Thomas in Suppi., q. 13, a. 1, ad 1 (supra cit. in art. 48, 
p. 35) videtur concedere quod purus homo possit de condigno satis- 
facere pro mortali. Nam obicienti quod satisfactio importat aequali- 
tatem et ideo homo per suam actionem quae est finita non potest satis- 
facere pro peccato quod est infinitum, respondet etiam actionem homi- 
nis habere infinitatem, adeoque posse satisfacere. 


Rcsp. S. Doctor non loquitur de possibilitate satisfactionis condig- 
nae, sed tantum congruae; nam dicit actionem hominis per infinitatem 
"acceptam ex infinitate divinae misericordiae, prout est gratia infor- 
matam" fieri talem ut Deo "acceptum reddatur quod homo reddere 
potest". 


Instes. In fine ejusdem textus S. Thomas, alio modo explicans quod 
prius dixerat, addit quod homo per gratiam "satisfacit virtute meriti 
Christi, quod quodammodo infinitum fuit. Et hoc in idem redit quod 
prius dictum est, quia per fidem Mediatoris gratia data credentibus 
est. Si tamen alio modo gratiam daret, sufficeret satisfactio per modum 


? 


praedictum." Ubi S. Doctor videtur docere quod homo non magis 
obtinet a Christo quam gratiam per quam satisfacit, ita ut si eam 
haberet non ex Christo, posset eodem modo satisfacere. Atqui ex vir- 
tute Christi homo satisfacit modo condigno. Ergo homo potest absolute 
de condigno satisfacere ex viribus gratiae sibi datae a Deo, quamvis 
in praesenti ordine non possit, eo quod gratia ex qua satisfacit, non 


sit gratia sua sed Christi. 


Rcsp. Negatur minor hujus rationis. Quamvis enim ipse Christus 
satisfaciat pro nobis de condigno, imo et de toto rigore, nos tamen 
per gratiam acceptam a Christo, non satisfacimus de condigno pro 
mortali sed tantum de congruo, nec satisfactio Christi elevat nostram 
satisfactionem ad ordinem suae satisfactionis (non enim id possibile 
est cum agatur de distincto actu satisfactionis; quod si ceteroquin id 
esset possibile, redderet satisfactionem nostram non tantum de con- 
digno sed de toto rigore), sed facit ut accipiamus gratiam ex qua modo 
nostro, seu congrue, satisfacere possimus. 


Quod si inquiras: quid ergo facit satisfactio Christi et quomodo 
per eam condigne remittitur peccatum nostrum, si adhuc hoc relin- 
quitur satisfaciendum per nostram satisfactionem congruam?, respon- 
detur quod satisfactio Christi ita condigne compensavit offensam Dei 
ut propter istam compensationem auferatur impedimentum offensae 
quantum ad hoc quod detur nobis gratia ex qua fit acceptabilis Deo 
congrua satisfactio hominis, loco condignae satisfactionis quam nos 
ipsi reddere deberemus. Unde satisfactio Christi non tollit nostram 

satisfactionem sed fundat, nec adjacet ei, sed complet, ita ut ex nostra 
et Christi satisfactione ascendat ad Deum veluti unica compensatio, 


condigna ex parte Christi, congrua et parte nostri prout fundamur in 
Christo. 


Hoc latiori sensu dici potest nostram satisfactionem, concretive 
cum satisfactione Christi et prout efficimur cum eo unum corpus 
mysticum, esse condignam, imo de toto rigore justitiae. Ad quem 
sensum referri possunt haec verba S. Thomae: *Quia omne imperfec- 
tum praesupponit aliquid perfectum, a quo sustentetur, inde est quod 
omnis puri hominis satisfactio efficaciam habet a satisfactione Christi" 
(3 p., q. l,a. 2, ad 2). “Meritum hominis est efficacius quam meritum 
angeli ... in quantum merita nostra efficaciam habent ex merito 
Christi, cujus gratia est quodammodo infinita: 'nusquam enim angelos 
apprehendit, sed semen Abrahae', Hebr. II, 16, et ideo magis possunt 
homines virtute meriti transferri in gradum altioris naturae quam 
etiam angeli" (/n 2 Sent., dist. 9, q. 1, a. 6, ad 2). 


CAIETANUS, praefata verba S. Thomae in 3 p. q. l, a. 2, ad 2, aptissime 
commentons, scribit: “‘Christus Dominus, secundum veritatem, dupliciter causát 
satisfactionem nostram: primo, ut causans caritatem et gratiam in nobis, qua 
satisfactio nostra acceptatur; secundo, ut satisfactor perfecte pro peccatis totius 
mundi. Et ex hoc, satisfactio mea habet ex duobus capitibus efficaciam: primo, 
ex caritate in me. qua fit et est Deo accepta; secundo, ex hoc quod innititur super 
satisfactione Christi. Et quoniam neutro modo satisfactio mea est sufficiens sim- 
pliciter, sed secundum acceptationem, quia caritas se tenet ex parte Dei acceptantis, 
et communicatio satisfactionis Christi misericorditer mihi fit, non transferendo 
aequalitatem simpliciter in meam satisfactionem, sed plus et minus participantem 
Christi satisfactionem constituendo; ideo non est sensus huius litterae quod satis- 
factio mea habeat efficaciam aequalitatis simpliciter ex satisfactione Christi | 
sed est sensus quod habet ex satisfactione Christi efficaciam sicut imperfecta par- 
ticipative habent a perfectis esse et posse, sicut ignita habent ab igne efficaciam. . . 


"Consideravit quoque. . . Auctor [In Suppi., q. 13, a. 1, ad 1] satisfactionem 
meam ut est ex merito Christi per communionem gratiae et caritatis, et ideo 
dixit quod, si aliunde gratiam quis haberet, eodem modo, scilicet secundum ac- 
ceptationem, satisfaceret. Hic autem altius et formaliter contemplatus est satis- 
factionem Christi ut perfectam simpliciter in ordine satisfactionum. Et addidit 
priori doctrinae quod hinc omnis puri hominis satisfactio sustentatur super satis- 
factione Christi. Ita quod, si quis aliunde gratiam haberet non ut membrum 
Christi, satisfactio ejus esset secundum acceptationem ex divina misericordia per 
caritatem gratificante illam, sed non haberet efficaciam ex satisfactione Christi: 
et ideo imperfectior esset. Mea autem satisfactio, quia membrum Christi sum. 
efficax est et ex caritate et ex satisfactione Christi. Et quia ex Christi capite et 
nobis membris constituitur una persona m ystica, ideo satisfactio mea, coniuncta 
satisfactioni Christi, fit aequalis simpliciter ut est satisfactio mysticae personae. 
Imo et quandoque supcrexcedit: iuxta illud ad Coloss. I: 'Adimpleo ea quae desunt 
passionum Christi in carne mea pro corpore eius, quod est Ecclesia"'." 


Obj. 2. Condigna satisfactio consistit in reddendo totum quod de- 
betur. Jamvero homo potest reddere Deo totum quod debet; nam 


88 DE MATERIA POENITENTIAE 


imprimis potest facere quod sibi possibile est, adeoque potest reddere 
totum quod debet, non enim tenetur ad impossibile; secundo, potest 
reddere Deo totum quod abstulit, adeoque potest reddere totum quod 
debet, non enim ad amplius tenetur quam ad reddendum quod 
abstulit. Ergo potest condigne satisfacere. 


Resp. Primo, ex hoc quod homo facit quod sibi possibile est, ex- 
cusatur quidem a peccato non faciendi totum ad quod tenetur, sed 
non propterea ejus satisfactio vel redditio evadit aequalis et condigna, 
quamvis ex divina acceptatione possit inaequalis ejus satisfactio 
suscipi, loco aequalis. Sic qui debet mihi viginti et solvit decem quia 
non amplius potest, excusatur a non reddendo magis, sed non ideo 
dici potest totum reddere quia reddit totum quod potest. 

Secundo, homo potest, v.g. per actum charitatis, reddere Deo totum 
quod abstulit ex parte hominis seu malitiae, sed non totum quod 
abstulit ex parte Dei seu offensae, ut supra in argumento explicatum 
est. Proprie loquendo, peccatum non consistit in ablatione seu furto, 
sed in destructione seu in inducendo duplicem privationem, alteram 
in homine, per maculam malitiae auferentem ordinationem M hominis 
ad ultimum finem, alteram in Deo, per offensam auferentem honorem 
seu jus divinum. Unde satisfactio non consistit proprie in restitutione, 
sed in reparatione duplicis rei destructae et in inductione duplicis 
formae ablatae. Jamvero actus charitatis reparat quidem destructam 
ordinationem hominis ad Deum, sed nequit aequaliter reparare hono- 
rem ablatum, ob istius improportionem cum honore quem ipsa offerre 
potest; reparat nempe malitiam, sed non reparat offensam, ad aequali- 
tatem, in qua offensae reparatione maxime satisfactio consistit. Cete- 
rum, si velimus satisfactionem concipere ad modum cujusdam resti- 
tutionis, dicimus per actum charitatis restitui Deo quod ei pertinet 
ex parte hominis, seu ordinationem animi ad ultimum finem, sed non 
totum quod ei pertinet ex parte suipsius, scilicet suum honorem, imo 
ipsam rationem ultimi finis, quae non consistit proprie in praedicta 
animi ordinatione ad ultimum finem sed illi praesupponitur ex parte 
Dei, tamquam intrinsecum attributum, quaeque secundum moralem 
aestimationem ablata est a Deo et translata ad creaturam. 


Obj. 3. Id quod offensa addit ad malitiam peccati est contemptus 
divini juris et divinae legis. Atqui hic comtemptus est aliquid finitum 
cum consistat in non reddendo Deo debitum honorem, qui honor est 
finitus utpote actus creaturae. Ergo non repugnat quod homo, per 
actum charitatis proportionate intensum, condigne satisfaciat reddendo 
honorem pro honore denegato. Et confirmatur minor ex eo quod si 


DE SATISFACTIONE 89 


daretur alius Deus qui Deum offenderet, illius offensa ideo esset ali- 
quid infinitum, seu infinita dehonoratio, quia perpetraretur ab ente 
infinito. 


Resp. Contemptus juris divini ejusque dehonoratio, prout est ex 
parte creaturae, est ipsa malitia peccati, quae dicitur offensa activa 
vel, si placet, dehonoratio activa; proprie dicta vero et formalis 
offensa est aliquid subsequens quod se habet ex parte Dei, et concipitur 
ut aliquid passivum quod moraliter patitur ipse Deus (offensa passiva). 
Hoc autem excedit actionem creaturae, quia est ultra ipsam, quamvis 
sit ratione ipsius; nec potest compensari seu auferri per novam bonam 
actionem creaturae, ex qua resultaret honor Dei, nam hic honor qua 
talis remaneret ex parte creaturae nec respiceret Deum nisi ut objectum, 
ac proinde esset finitus, dum e contra dehonoratio, resultans ex mala 
actione peccati, se habet ex parte Dei ac veluti transit in subjectum 
divinum, accipiens inde proportionalem quamdam superioritatem, quae 
ab illo honore adaequari non potest; honor enim se habet et mensura- 
tur ex parte honorantis, offensa vero ex parte personae offensae. 

Nec valet opponere quod homo potest reparare quod destruxit, cum 
destruere et reparare correlative se habeant; nam falsitas hujus asser- 
tonis mille exemplis ostendi potest, quibus convincimur facilius esse 
destruere quam reparare. Ut enim habet axioma, “Bonum ex integra 
causa, malum ex quocumque defectu"; unde, ait S. Thomas, “homo 
potest facilius in actum malum quam in actum perfecte bonum; quia 
plura requiruntur ad bonum quam ad malum, quod ex uno singulari 
defectu contingit" (In 5 Sent., dist. 20, a. 2, ad 2).4' 

Quod autem additur, in confirmatione, de Deo Deum offendente, 
nihil probat nisi quod in eo casu offensa esset infinita duplici modo, 
ie. etiam ex parte offendentis et in ratione malitiae, adeoque non 
solum infinita sed omni modo infinita. Ex parte autem Dei offensi non 
esset magis infinita quam offensa hominis, quia eadem infinita per- 
sona offenderetur; imo offensa hominis dici potest sub aliquo respectu 
major, ob majorem distantiam ipsius a Deo, quemadmodum major 
esset offensa illata principi a plebeio quam ea quae infertur ab alio 
principe aequalis dignitatis. 


Ad rem JOANNES A S. THOMA: ‘‘Honor, qui est in honorante potest du- 
pliciter considerari. Uno modo quantum ad redditionem honoris ex parte honorantis, 
et sic totum, quod homo potest Deo reddere, est quid finitum, et inferius ad 
ipsam Dei dignitatem: alio modo quantum ad jus, quod habet Deus ut sibi 
reddatur ab honorante ille parvus honor, et ne dehonoretur a creatura, quod aliis 


c Pscudo-Dionysius Alex., De div. nom., c. 4, $ 30 sq.: “Bonum cx una integraque causa 
exsistit, malum autem ex multis partialibusquc defectibus. . . Bonorum causa una est. 
Si bono malum est contrarium, malorum causae multae sunt" (M.G. 3, 730sq.). 

verbis dici potest, quod honor, vel consideratur quantum ad id quod exhibetur, 
vel quantum ad rationem, et fundamentum exhibendi ex parte Dei. Si primo modo 
consideretur, est quid finitum; si secundo modo, est quid infinitum: sicut domi- 
nium Dei est infinitum, non ex parte rei possessae, quae sunt creaturae, sed ex 
parte juris possidendi. Homo ergo reddendo honorem nunquam adaequat jus, quod 
habet Deus ut honoretur, quia ob suam infinitam excellentiam, non potest a 
creatura ei reddi aequale. zt vero offendendo adaequat jus Dei, quia totum Deum 
deserit, et ei praeponit creaturam in suo affectu; ad hoc autem, ut in nullius 
affectu, seu actione, Deus postponatur creaturae, habet Deus jus infinitum, 
fundatum in excellentia infinita. . . 


"Si per impossibile imaginaremur Deum offendi ab altero Deo, illa esset offensa 
infinita, pluribus modis quam nostra, seu alio modo, scilicet ex parte conatus, et 
intensionis infinitae, aut ex effectu aliquo infinito, non tamen ex hoc tollitur, quod 
offensa humana in aestimatione morali, et in genere injuriae, sit simpliciter absolute 
infinita fut explicatum est) imo in hac ratione injuriae, et moralis aestimationis, 
offensa facta ab homine, est major quam ab alio Deo facta, quia est a viliori 
persona, et postponit Deum creaturae, non autem postponit Deum Deo. Unde 
ex hac parte esset major moraliter, licet altera esset major, quasi physice, et 
intensive.'48 


Obj. 4. Condigna satisfactio habetur cum aliquid offertur offenso 
quod non minus ei placet quam displicuit offensa. Jamvero actus pro- 
cedens a gratia sanctificante non minus placet Deo quam displicet 
peccatum; nam per gratiam sanctificantem homo redditur sanctus, 
justus et simpliciter gratus Deo. 


Resp. Gratia sanctificans, per quam de facto tollitur peccatum se- 
cundum omnes suas rationes, dupliciter considerari potest, nempe ut 
justificativa, seu prout aufert peccatum in ratione malitiae, et ut 
remissiva, seu prout aufert peccatum in ratione offensae. Primo modo, 
gratia adaequat et ex se aufert malitiam peccati, et tantum Deo placet 
quantum displicuit peccatum; secundo vero modo, gratia non adaequat 
offensam peccati, nec illam aufert secundum se et ex intrinseca com- 
mensuratione, sed in quantum est effectus divinae largitatis accep- 
tantis finitam bonitatem ipsius gratiae et inaequalem et congruam 
satisfactionem pro infinita indignitate peccati, quae proinde multo 
magis displicet Deo quam placeat gratia. 

Ceterum, non est imaginandum quod Deus prius infundat gratiam, 
quae solum rectificet hominem auferendo malitiam quin. simul auferat 
offensam, et postea addat extrinsecum favorem remittentem offensam, 
vel acceptantem ipsum actum gratiae in congruam satisfactionem pro 
offensa; sed ille extrinsecus favor praecedit infusionem gratiae, ita ut 
eratia, procedens ex favore et liberalitate Dei, descendit in hominem, 
simul auferens malitiam et offensam, auferens tamen malitiam ex vi 
propria oppositae formae, auferens vero offensam non ex propria vi 


* Dc Incarnatione» disp. 1, q. 1, a. 2, n. 60-62, Curs. Thcol., t. 8, Parisiis, 1886, p. 26 sq. 

et commensuratione, sed formaliter prout procedit ex divino favore et 
ex remissiva acceptatione. 


Ad rem JOANNES A S. THOMA: *Supponit . . . gratia favorem gratuitum 
remissionis, ct misericordiae gratuitae abluentis, et ratione illius plene sanctificat, 
excludendo peccatum, et in ratione mali, et in ratione injuriae. Ita tamen, quod 
injuria per remissionem, intrinseca macula per renovationem interiorem excludatur; 
non vero renovatio interior dat valorem satisfaciendi ad aequalitatem pro injuria; 
nec gratia ratione solius renovationis remittit peccatum, sed ut est effectus dilecti- 
onis gratuitae. Et ita posita gratia in subjecto non displicet amplius subjectum, 
neque est offensum Deo; posita gratia, ut remissiva est, et renovativa, concedo; 
posita ut tantum renovativa intrinsece, sine remissione tamen Dei. nego. Sic enim 
adhuc manet ratio injuriae ad aequalitatem reducenda, vel gratis remittenda. 
Unde si per impossibile Deus poneret gratiam intrinsece renovantem in anima, et 
nollet remittere offensam, sine aequali satisfactione, aut mere gratis, ille homo 
perpetuo maneret exclusus a regno, quod est signum non esse sublatam offensam, 
sicut patres in limbo manserunt quousque injuria peccati satisfacta est per 
Christum, licet ipsi essent justi, et nihil purgandum haberent, et si Christus non 
veniret, perpetuo ibi manerent." 


"Unde ad gratiam pertinet tollere peccatum, etiam in ratione offensae secundum 
quod subjecto confert remissionem peccati, procedendo a Deo. ut effectus gratuitae 
dilectionis, ct placationis illius; unde habet pro effectu formali intrinsece tollere 
offensam, non quomodocumque, sed per modum gratuitae remissionis, et non aliter, 
quia gratia non tollit offensam, nisi ut est effectus procedens a gratuita dilectione 
Dei remittentis peccatum; ergo neque confert subjecto hunc effectum formalem, 
nisi per modum gratuitae condonationis, neque enim confert illum, nisi ut gerens 
vices illius dilectionis gratuitae, cujus est effectus, et a qua procedit; unde dicit 
5. Thomas, quaest. XVIII de veritate, art. II ad sextum; ‘Quod hoc ipsum, quod 
est Deum non imputare nobis nostra delicta, ex consequenti relinquit in nobis 
aliquid, per quod a reatu praedicto digni sumus absolvi, et hoc est gratia. Solum 
ergo pertinet ad illam, tollere rationem offensae formaliter gratuito, non tollere 
offensam formaliter satisfactive." 50 


Obj. 5. Non repugnat quod Deus conferat puro homini gratiam 
sanctificantem simpliciter infinitam. Atqui in eo casu actus procedens 
à gratia esset condigne satisfactorius, utpote simpliciter infinitus eadem 
ratione ac illa gratia. Ergo non repugnat quod purus homo condigne 
satisfaciat pro offensa peccati, etiam si haec dicatur simpliciter infinita. 


Resp. Negatur major. Repugnat enim actualis existentia alicuius 
qualitatis simpliciter infinitae; idque confirmatur etiam a signo, nam 
si talis gratia possibilis esset collata fuisset humanitati Christi, quippe 
cui maxime convenit omni gratia decorari, et tamen, ut ostenditur a 
theologis in tractatu De Verbo Incarnato, gratia creata Christi est 
finita et limitata. Ceterum, dimissa majori, negatur minor argumenti; 
nam, etiam si daretur talis infinita gratia, adhuc non valeret fundare 
condignam satisfactionem pro peccato mortali, quia quidquid ab ea 


"Dc Incarnatione, disp. 1, a. 2, n. 68, Curs. Thcol., t. 8, Parisiis, 1866, p. 28 sq. 
**[bid., n. 45, p. 21. 

procederet esset finitum et se haberet ex parte creaturae cui commen: 
suraretur, dum peccatum se habet ex parte Dei et commensuratur in 
sua indignitate ab infinitate dignitatis Dei, imo, ut diximus in Conci. 2, 
est secundum se simpliciter infinitum. 


Obj. 6. Sicut Adam peccando meruit filiis privationem gratiae, ita, 
Si non peccasset, meruisset omnibus collationem gratiae; si autem 
homo potest alteri mereri primam gratiam, potest etiam de condigno 
satisfacere pro offensa, nam infusio gratiae est incompossibilis cum 
permanentia offensae. 


Resp. Imprimis peccatum Adami non necessario concipiendum est 
ad modum meriti seu causae moralis relate ad privationem gratiae in 
filius, sed melius dicitur mera conditio amissionis gratiae. Secundo, 
quidquid sit de ipsa privatione illius gratiae, certum est quod ejus 
collatio, in hypothesi quod Adam non peccasset, non esset effectus 
meriti Adami, quia Deus non promisit se daturum aliis hominibus 
justitiam originalem ob merita Adami, sed omnino gratuito, sub con- 
ditione tamen quod primus homo non peccaret. Tertio, etiam si collatio 
illius gratiae fuisset dependens ex merito Adami, non inde sequitur 
Adam potuisse etiam mereri filiis qui forte peccassent, ut eis resti- 
tueretur prima gratia remissiva peccatorum. Quarto, etiam si hoc 
privilegium collatum ei fuisset, nondum sequeretur illud meritum 
habere rationem satisfactionis, ut explicabitur infra in resp. ad obj. $. 


Obj. 7. Non repugnat quod Deus ab aeterno creaverit perfectissi- 
mum angelum, cujus actus charitatis continuaretur usque ad praesens 
tempus in gradu intensissimo vel etiam in infinitum multiplicaretur; 
imo non repugnat quod crearetur ab aeterno infinita multitudo hujus- 
modi angelorum. Jamvero satisfactio illius, vel illorum angelorum, 
esset condigna pro peccato hominis; nam esset simpliciter infinita 
tum extensive, ut patet, tum etiam qualitative, nam in moralibus quan- 
titativa infinitas durationis actus vertitur etiam in qualitativam ejus 
infinitatem in ratione valoris, ut patet ex eo quod unus actus con- 
tinuatus per duas horas aequivalet in valore morali duobus actibus 
quorum uterque duret per unam horam. 


Resp. Quamvis praedicti actus essent simpliciter infiniti sub aliqua 
ratione, scilicet in duratione et numero, non possent tamen esse sim- 
pliciter infiniti in ratione honoris Deo redditi, nec ideo possent esse 
aequivalens satisfactio pro infinita dehonoratione offensae Dei. Nam 
honor qua talis mensuratur ex dignitate honorantis, dehonoratio vero 

ex dignitate personae offensae, et ideo honor a creatura exhibitus, 
quantumvis crescat per durationem vel multiplicationem actuum, 
numquam poterit esse simpliciter infinitus in ipsa ratione honoris. 

Ceterum, etiam si admitteretur summam valoris illorum actuum esse 
infinitam simpliciter in ratione honoris, adhuc non haberetur condigna 
seu aequalis satisfactio, quia infinitas dehonorationis offensae Dei 
haberet infinitatem simpliciter superioris ordinis, quia desumitur ex 
altiori causa seu ex altiori dignitate infinitae Personae, quemadmodum 
ipsa simplex infinitas offensae Dei superatur per simplicem infinitatem 
satisfactionis Christi, quippe quae habet altius fundamentum seu 
physicam unionem cum Deo, et haec simplex infinitas humanae opera- 
tionis Christi in immensum superatur a simplici et totali infinitate 
operationis divinae quae identificatur cum essentia Dei. 


Obj. $5. Aliquis purus homo posset a Deo ordinari ad merendum pro 
alis primam gratiam remissivam peccatorum, sive per hoc quod ipse 
constituatur caput aliorum in ordine ad merendum, ut accidit Christo 
qui est Deus homo, sive per hoc quod Deus constituat cum eo pactum 
ut, loco augmenti gratiae sibi debiti ex suo merito de condigno, det 
alteri primam gratiam remissivam peccati. Atqui in tali casu ille purus 
homo satisfaceret de condigno pro peccato mortali, saltem  aequiva- 
lenter, quia, cum mereretur primam gratiam pro altero et haec non 
possit conferri quin simul remittatur offensa, meritum pro prima 
gratia esset eo ipso etiam satisfactio pro offensa peccati. Ergo absolute 
loquendo purus homo potest condigne satisfacere pro peccato mortali. 


Resp. Disputatur in tractatu de Gratia (in quaestione de merito) 
an Deus possit ordinare purum hominem ad merendum de condigno 
primam gratiam pro altero. Tres habentur sententiae: Quidam pauci, 
ut Alvarez, Cornejo, Gregorius Martinez et Vasqucz, absolute negant 
quia dicunt gratiam esse formam ordinatam ad perficiendum ipsum 
subjectum operans et esse quasi semen quod crescit et evolvitur in 
praemium, adeoque totam respicere et terminari ad subjectum, etiam 
secundum suum valorem moralem; idque confirmant ex eo quod de 
facto nulli creaturae, nec B. Virgini, tale meritum concessum fuit. 
Ali, ut Scotus, Durandus, Soto, Suarez, Vega, Joannes a S. Thoma, 
Godoi, Gonet, absolute concedunt tale meritum sive relate ad primam 
gratiam dandam non peccatori, sive relate ad primam gratiam remis- 
sivam peccati; et ratio est quia omnes conditiones requisitae ad me- 
rendum verificantur etiam in ordine ad alterum, nec ulla afferri potest 
ratio quae aliunde petat exclusionem ordinationis meriti ad obtinen- 
dum alteri primam gratiam, etiam remissivam peccatorum. 

Alii denique, ut Salmanticenses, media via incedentes, affirmant 
contra Vasquez, meritum quoad primam gratiam dandam non pec- 
catori, et negant contra Joannem a S. Thoma aliosque, meritum quoad 
primam gratiam remissivam peccati; et ratio hujus sententiae desumi- 
tur praecise ex praesenti difficultate, quia nempe videtur his auctoribus 
quod haberetur condigna satisfactio pro peccato, si concedatur 
meritum de condigno quoad gratiam remissivam peccati. 


Allatae igitur objectioni duplicem afferemus solutionem juxta prae- 
dictas sententias doctorum, inter quae erit eligendum in proprio trac- 
tatu de Gratia: 

Primo respondetur cum patronis primae et tertiae sententiae, 
negando ipsam majorem, ea praecipue ratione quod ex concessione 
majoris videretur sequi veritas minoris. Nam, quamvis secundum se 
nihil obstet quominus homo possit condigne mereri alteri primam 
eratiam, tamen si agitur de prima gratia remissiva peccati, obstat 
ipsa ratio remissionis faciendae, quae involveret praemium aliquod 
simpliciter infinitum, scilicet remissionem infinitae offensae et dis- 
pensationem a debito infinitae satisfactionis, ad quod quidem impar 
est finitum meritum puri hominis. Unde negatur Deum posse ordinare 
purum hominem ad condigne merendum pro altero primam gratiam 
remissivam peccati, sed solum facere potest quod eam mereatur de 
congruo, seu potest cum illo inire pactum vi cujus, loco dandi ipsi 
augmentum gratiae de condigno, det alteri primam gratiam de congruo. 


Ad rem SALMANTICENSES: *Censemus . . . repugnare, quod purus homo 
mereatur de condigno gratiam justificantem ut peccatori conferendam. Tum quia 
praedicta gratia ut peccatori danda est praemium simpliciter infinitum, sive infinite 
aestimabile: eo quod praeter infusionem gratiae importat necessario remissionem 
offensae simpliciter infinitae: sed purus homo nequit mereri de condigno praemium 
simpliciter infinitum, nisi habeat meritum simpliciter infinitum; cujus tamen in- 
capax est: ergo purus homo nequit mereri de condigno gratiam ut communicandam 
peccatori. Tum etiam quia creditor non potest obligari ad remissionem debiti vel 
offensae, nisi illi satisfiat per satisfactionem, quae formaliter, aut eminenter debito 
sit aequalis, ut ex se liquet: sed Deus obligatus ex merito ad conferendam gratiam 
peccatori obligatur ex eodem merito ad remittendum offensam, quae importat 
debitum simpliciter infinitum: ergo meritum obligans Deum (quale est meritum 
de condigno) ad communicandum gratiam peccatori, est formaliter, vel eminenter 
satisfactio aequalis pro gravi Dei offensa. Cum ergo repugnet purum hominem pro 
gravi Dei offensa ad aequalitatem satisfacere, ut docet communis sententia supra 
proposita; pariter repugnabit, quod purus homo mereatur de condigno gratiam 
peccatori dandam, sive passivam peccatoris justificationem. . . 


*[Ceterum admittimus] non repugnare, quod Deus paciscatur cum puro homine, 
ut loco augmenti gratiae ipsi de condigno debiti, conferatur prima gratia justificans 
peccatorem. Sed in eo eventu meritum, quod esset de condigno respectu augmenti 
gratiae ipsi merenti dandae, solum foret de congruo respectu gratiae peccatori con- 
ferendae. Quoniam licet utraque gratia sit ejusdem rationis in esse entis; importaret 
tamen diversissimum valorem in esse termini, et praemii. Augmentum quippe 

gratiae justo dandae quid finitum est in utroque ordine: sed prima gratia pecca- 
torem justificans est simpliciter infinita in ratione praemii; cum necessario secum 
afferat remissionem debiti simpliciter infiniti, ut proxime dicebamus. Unde licet 
Deus in praedicto casu ob merita justi, et supposito pacto peccatorem ;justificaret; 
id tamen non praestaret ex justitia, nec obligatus merito de condigno; sed ex 
fidelitate et remunerans meritum de congruo: quia licet adessent aliae conditiones, 
deficeret tamen aequalitas, quae principaliter ad meritum de condigno desideratur." 5l 


Secundo respondetur cum patronis secundae sententiae, concedendo 
vel transmittendo majorem et negando minorem. Nam, ex hoc quod 
homo mereretur alteri primam gratiam remissivam peccati, sequitur 
quidem quod infinita offensa de facto remitteretur, sed non sequitur 
quod inde fieret condigna satisfactio nec etiam quod meritum at- 
üngeret objectum infinitum, quia illa remissio non fieret per viam 
meriti nec a fortiori per viam satisfactionis, sed per modum gratuitae 
condonationis eo fine ut auferatur impedimentum obstans infusioni 
gratiae quam exigit meritum. 


Ad rem JOANNES A S. THOMA: ‘‘Quidquid sit de hac controversia [circa 
possibilitatem merendi alteri primam gratiam], quam in praesenti nolo definire, 
quia hic non est proprius locus, quod attinet ad praesens dico conformiter ad ea. 
quae determinavimus, quod etiamsi demus purum hominem justum mereri pro 
altero primam gratiam, non debemus concedere, quod possit satisfacere ad aequali- 
tatem pro peccato in genere injuriae, existimoque esse longe diversam rationem 
meriti et satisfactionis. . . Ratio meriti respicit retributionem, pertinetque ad justi- 
tiam distributivam ; ratio autem satisfactionis respicit recompensationem aequali- 
tatis, pertinetque ad justitiam commutativam si sit perfecta, qua laesum jus 
alterius resarcitur, et adaequatur. Et potest contingere, quod aliquis mereatur 
gratiam sanctificantem, seu remissionem peccati pro altero dandam secundum 
formam justitiae distributivae, et recompensationem meritorum ejus, quod est 
mereri liberationem a peccato; non tamen detur ista remissio peccati secundum 
formam justitiae commutativae resarciendo ad aequalitatem jus laesum. Et hoc 
est, quod dicebat S. Thomas supra allatus in III, distinet. XX. quaest. I, art. IV: 
Quod si alio modo Deus liberaret genus humanum, haberet quidem modum libera- 
tionis tantum, sed non redemptionis, quia liberatio non fuisset facta per solutionem 
picti: si 


"Ad argumentum ergo .. . respondetur quod dato, quod aliquis possit mereri de 
condigno primam gratiam alteri, et facere illam debitam sibi ex justitia distributiva. 
negamus tamen, quod possit satisfacere perfecte, et reddere debitam illam remis- 
sionem ex vi justitiae commutativae. Ad probationem consequentiae [in qua 
asseritur in eo casu hominem offerre condignum valorem pro peccato], respondetur 
quod licet offerat condignum valorem pro prima gratia, et remissione peccati con- 
dignitate meriti, non tamen condignum condignitate satisfactionis, quia non offert 
valorem condignum recompensativum, cui respondeat evacuatio debiti, seu pro- 
portionatum, cui respondeat tamquam retributio ipsa condonatio debiti. Unde tunc 
non tollet Deus culpam, ut satisfactus ex vi compensationis sibi factae, sed potius 
ipse per condonationem, ct remissionem peccati vult compensare, et retribuere actum 
meritorium sibi exhibitum. Et est manifestum exemplum. . . Si rex attendens facta 
alicujus militis in eorum praemium velit remittere mille, quae sibi debet Petrus, 


nDe Incarnatione, disp. 1, dub. 5, $ 5, n. 141 sq., Curs. Theol., t. 13, Parisiis, 187$, 
p. 96 sq. 

tunc non fit illa remissio per modum satisfactionis ad aequalitatem, sed in recom- 
pensam meritorum; alius est enim titulus meriti, alius satisfactionis." 32 


QUOAD CONCL. 2, quatenus docetur peccatum esse simpliciter 
infinitum. 


Obj. 9 cum Lugo: * [Quod peccatum sit simpliciter infinitum sic 
probari solet:] Offensa crescit ex dignitate personae offensae; ergo ex 
persona infinita crescit infinite. . . [Sed] haec calculatio habet mille 
instantias, v. gr. Bonitas actus crescit ex bonitate objecti, ergo actus 
charitatis habet bonitatem infinitam ex objecto infinito; non valet 
consequentia, quia augmentum illud non fit proportione arithmetica, 
sed geometrica; hoc est, ex perfectiori objecto, caeteris paribus, actus 
erit melior aliis actibus, non tamen participat eumdem excessum, 
quem objectum habet respectu aliorum objectorum. Ita offensa erit 


major ex dignitate personae offensae, non tamen tanto excessu, quanto 
Deus excedit alias personas." 53 


Rcsp. Gradus rei mensuratae crescit juxta gradum rei mensurantis, 
quandoque in proportione geometrica, quandoque in proportione arith- 
metica, juxta subjectam materiam seu juxta diversam indolem men- 
surae et mensurati eorumque relationem ad invicem. [Ita vis cognosci- 
tiva crescit in proportione arithmetica cum gradu immaterialitatis a qua 
mensuratur, ita ut Deus sit summe cognoscitivus quia est summe 
immaterialis (1 p., q. 14, a. 1), et potentia crescit arithmetice cum 
eradu actualitatis, cum unumquodque agat inquantum est in actu, 
ita ut Deus sit infinite potens quia est infinite actualis seu actus 
purus (1 p., q. 25, a. 2). 

In ordine moralitatis, quando valor moralis actus, seu bonitas vel 
malitia, mensuratur ab aliquo tamquam mero objecto, uti actus 
charitatis mensuratur a Deo, valor moralis actus crescit cum dignitate 
objecti in sola proportione geometrica, et ideo objecto simpliciter 
infinito non necessario correspondet in actu infinitas simpliciter, quia, 
ut dictum est, objectum non est sola causa influens in valorem actus 
vel, si placet, influit mediantibus causis finitis. Unde tum actus 
charitatis, tum ipse actus peccati, ut est malitia et abstrahendo a 
ratione offensae, est simpliciter finitus et tantum secundum quid 
infinitus. Quando vero valor alicujus mensuratur ab alio non sicut 
a mero objecto, sed sicut a subjecto coniuncto, valor ejus crescit in 
proportione arithmetica cum dignitate istius, quia hoc se habet tan- 
quam forma vel principium dignificans ipsum ab intrinseco et im- 


" Dc Incarnatione, disp. 1, a. 1, n. 73 sq., Curs. Theol., t. 8, Parisiis, 1886, p. 30 sq. 
‘ De Incarnatione, disp. 5, sect. 3, n. 30, Disp. Schol., t. 2, Parisiis, 1890, p. 393. 

mediate. Et hoc, ut explicavimus, accidit in peccato prout est offensa; 
et similiter idem accidit in actibus humanitatis Christi, qui in pro- 
portione arithmetica dignificantur, et infinite et simpliciter, ab 
infinitate Personae cum qua coniunguntur, ut admittit ipse Lugo. 


Obj. 10 cum Lugo *'[peccatum mortale] non aggravari in ratione 
offensae a sola dignitate Dei offensi, ut a forma adaequata, vel suffi- 
cienti, sed requiri etiam cognitionem plenam divinae majestatis, quae 
offenditur; gravitas enim offensae crescit ex dignitate personae non 
utcumque, sed ut perfecte cognitae. Exemplum habemus in humanis; 
nam si quis regem alieno vestitu simulatum percussit, vel contumelia 
affecit; non censetur ejus offensa gravitatem accipere adaequate pro 
mensura regiae dignitatis. . . Requiritur ergo ad offensam gravem 
utraque conditio; scilicet cognitio dignitatis offensi, et quod reipsa 
eam dignitatem habeat offensus, et ab utraque conditione tamquam a 
forma extrinseca denominatur, seu constituitur meum peccatum in 
ratione offensae gravioris. Caeterum quia utraque est forma partialis; 
hinc est, altera deficiente non constitui peccatum in ratione offensae 
gravioris; quare cum omnis cognitio nostra de divina excellentia sit 
valde tenuis, licet aliquo modo percipiat Deum esse infinitum. Hinc 
est, ex eo capite deficere nostrum peccatum nimirum a gravitate 
infinita, quia peccatum esse offensam infinitam non est praecise esse 
contra Deum infinitum, sed esse contra Deum infinitum, et ejus 
infinitatem perfecte cognosci ab offendente.”54 


Resp. Totum hoc verum est de peccato in ratione malitiae, sic enim 
peccatum refertur ad Deum mere ut ad extrinsecum objectum, speci- 
ficans et influens in actum media cognitione et voluntate, et sic acci- 
pitur varietas peccatorum in specie et gravitate. Id autem verum non 
est de peccato in ratione offensae, quia sic refertur ad Deum non 
mere ut ab objectum, sed sicut ad subjectum quod moraliter afficit 
et ex quo proinde desumit infinitatem simpliciter. Utrum | autem 
diversae conditiones peccati ex parte cognitionis et voluntatis, valeant 
praeterea aggravare peccata in ipsa eorum infinitate simpliciter, sicut 
aggravant malitiam, ita ut sint inaequalia in ipsa eorum simplici 
infinitate, alia quaestio est, de qua dicetur in resp. ad obj. 18. 


Obj. 11. Data et non concessa illa distinctione et separatione inter 
offensam activam et passivam, adhuc non valet causare discrimen in 
ratione infinitatis. Nam offensa passiva est effectus offensae activae, 


*De Incarnatione, disp. 5, sect. 3, n. 36 et 41, Disp. Thcol., t. 2, Parisiis, 1890, p. 395 
et 393. 

quae est tantum secundum quid infinita, ergo non valet eam excedere 
in infinitate et esse simpliciter infinita, cum effectus nequeat suam 
causam superare. 


Resp. Offensa passiva est effectus offensae activae non per positivum 
et directum istius influxum, sic enim curreret veritas invocati princi- 
pi, sed per influxum indirectum et negativum, seu per quandam 
resultandam; sicut per positionem unius formae causatur exclusio 
alterius incompossibilis cum ea, quantumvis majoris vel perfectioris. 
Offensa enim activa causât vel potius consistit in conversione ad 
creaturam et aversione a Deo, quae, cum sit incompossibilis cum ser- 
vatione juris et honoris divini, secum trahit rationem offensae in Deo 
tamquam in subjecto, a quo tantummodo haec offensa infinitatur. 
Hoc modo unum personale peccatum Adami causavit originale pecca- 
tum multorum; item unum particulare peccatum mortale, operans 
directe contra unam virtutem, causát indirecte exclusionem omnium 
virtutum; item, finita actio occidentium Christum, separando duas 
partes humanitatis ejus, induxit indirecte privativum ac infinitum 
effectum cessationis unionis hypostaticae in illa humanitate qua tali, 
seu qua resultante ex composito corporis et animae; et tandem, ad rem 
nostram propius accedentes, humana et finita actio Christi inducit, 
per resultandam, infinitum valorem meritorium et satisfactorium. 
Unde sicut non valet arguere: actio Christi est finita, ergo non valet 
causare meritum infinitum, ita nec valet argumentari: offensa activa 
est finita, ergo non valet causare infinitam offensam. 


Obj. 12. Offensa formalis et passiva nihil aliud est quam ipsa offen- 
sa activa (ie. malitia) inquantum respicit Deum; unde residet in 
ipso offendente tanquam in subjecto et limitatur ab eo, nec refertur 
ad Deum nisi ut ad objectum. Ceterum, si fingeretur esse in Deo 
sicut in subjecto, Deus pateretur et mutaretur intrinsece, quod ab- 
surdum est. 


Resp. Offensa, cum sit passio et damnificatio, non est in eo qui 
damnificat sed in eo qui patitur et damnificatur, adeoque in Deo. 
Nec inde sequitur Deum intrinsece pati aut mutari in sua physica 
entitate, sed tantum in ordine morali et in sua dignitate et juribus, 
prout subest communi aestimationi. Inde etiam patet offensam passi- 
vam distingui ab activa, tanquam effectum a causa; nam formalis 
offensa, quamvis supponat actionem injuriosam, non consistit in ea. 
sed est aliquid consequenter resultans in persona injuriata. 

Obj. 13. Ex his sequitur non ipsum Deum esse subjectum offensae 
sed Deum prout existit in prudentum aestimatione, adeoque proprie 
loquendo offensam esse in aestimatione, et ita non sequitur quod 
infinitetur a Deo, quia revera non est in ipso Deo. 


Resp. Aestimatio, si accipiatur actualiter, i.e. pro actu aestimatio- 
nis, non est causa aut subjectum ordinis moralis, et, in casu, offensae, 
sed mera conditio vel extrinsecum objectum; si vero accipiatur 
fundamentaliter, 1.e. pro eo quod fundat aestimationem, potest quidem 
dici proprium subjectum offensae, sed ita vix differt ab ipso Deo in 
ordine morali. Positis enim ex una parte Deo cum suo jure et ex alia 
parte offensa activa peccatoris, resultat fundamentum ut in pruden- 
tum aestimatione Deus denominetur offensus et intelligatur affici ab 
offensa tanquam ejus subjectum; et hoc fundamentum sufficit ad 
constituendum ens morale et ad efficiendum ut Deus sit subjectum 
illius entis in eodem ordine moralitatis; hoc enim est proprium entium 
moralium quatenus mediant inter entia physica, quae subjectantur 
in physicis entitatibus, et entia rationis, quae subjectantur in actu 
cognitionis. 

Ad rem GONET: “Si .. . quaeras, quid sit uniri ut formam moraliter. et non 
physice, respondeo formam uniri solum moraliter. esse, sic uniri, ut licet physice 
non informet, praebeat tamen fundamentum prudenti existimationi ad judicandum 
taliter se habere ad illam, respectu effectuum moralium, ac si physice uniretur. 
Sicut in probabili sententia omissio pura est actus moralis, quia aequivalenter est 
actus physicus, eo quod praebeat fundamentum ad prudenter judicandum, volun- 


tatem pure omittentem taliter se habere in ordine ad transgressionem legis, ac si 
per physicum et positivum actum vellet omittere.”55 


SALMANTICENSES: ‘Licet . . . formalis offensa non existât physice in 
rerum natura, existit tamen moraliter in ordine ad prudentem aestimationem. 
Quia ad hoc posterius sufficit, quod existát fundamentum verum talis aestimationis, 
ut quidem existit. Nam hujusmodi fundamentum est ipse Deus connotans culpam 
gravem in peccatore, sive Deus, qui realiter extrinsece denominatur offensus ab 
offensa activa in peccatore existente. Posito enim hujusmodi fundamento, prudenter 
judicamus, quod Deus offensam patiatur: nam perinde se habet, ac si pateretur, 


sicut in opinione [quorumdam doctorum] . . . pura omissio voluntaria est actus 
interpretative, non quia physice actus sit; sed quia in ordine ad prudens judicium 
se habet ut actus, et illi acquivalet. Unio etiam moralis . . . inter offensam, et 


majestatem Dei illam gravificantem, non est aliquid physicum, sed morale, sive 
per habitudinem ad prudentum judicium. Ex quo tamen non inferet [quis], quod 
actus interpretativus, et unio moralis sint entia rationis: quia inter haec, et entia 
physica mediant moralia, hoc est fundamentum prudentis aestimationis. . . Quod 
si homines ultra progrederentur apprehendendo in Deo offensam passivam ad instar 
formae, vel privationis physicae (quod fere semper ex imperfecto nostro cog- 
noscendi modo continget), procul dubio ens rationis formarent. Sed hoc nihil refert: 
quia offensam formalem in eo non constituimus, sed in fundamento, quod est inter- 
pretative. atque aequivalenter privatio in ordine ad prudentem aestimationem." 50 

*pDe vitiis ct peccatis, disp. 9, a. 7, n. 169, Clypcus, t. 4, Parisiis, 1876, p. 429. 

JOANNES A S. THOMA: *[n peccato solum est reperire duo. Alterum est 
malitia moralis; alterum est ratio injuriae, quae inde consequitur contra Deum. 
Et quidem malitia moralis sumitur per conversionem ad objectum  dissonum 
rationi, cum aversione a fine recto, et ita includit contrarietatem ex parte objecti, 
et privationem ex parte aversionis, ad regulas rationis. Et haec duo intrinsece 
conveniunt peccato, et per denominationem intrinsecam, sicut motui convenit 
intrinsece ordo conversionis ad terminum ad quem, et privatio termini a quo, 
quem relinquit, ratione cujus privative ei opponitur. Ratio autem injuriae non 
consistit proprie in aliquo intrinseco ipsi peccato, sed est quaedam moralis aesti- 
matio, quae laedit jus alienum, non quidem physice tollendo, aut positive inferendo 
aliquid personae habenti jus, sed secundum moralem aestimationem laedere cense- 
tur, non servando id, quod tali juri debetur; ex hac enim privatione resultat moralis 
quaedam aestimatio, contraria debitae aestimationi talis rei, et non fundatur haec 
moralités in aliqua humana im positione, seu taxatione, sed in illa privatione debitae 
observationis, qua posita resultat ipso facto indebita aestimatio, et moralis indig- 
nitas personae, cui debebatur contraria aestimatio. Et sic, quia non est aliquid 
rcaliter, et positive personam tangens, nec resultans ex positiva aliqua ratione in 
peccato, sed ex privatione ejus, quod debetur personae, dicitur esse quasi extrinsece 
moralités."*| 


Obj. 14. Honor, quo Deus denominatur honoratus, non est in Deo 
sed in creatura; ergo etiam offensa, qua Deus denominatur offensus; 
nam honor et offensa sunt contraria, adeoque respiciunt idem sub- 
Jectum, et offensa nihil aliud est quam privatio honoris, adeoque est 
in eodem subjecto ac ipsa forma qua privat. 


Resp. cum Salmanticensibus: *Concesso antecedenti, negamus con- 
sequentiam: nam ut vulgo dicitur, offensa est in offenso, et honor in 
honorante. Et disparitatis ratio est: quoniam honor non est aliud, 
quam testificatio de excellentia alicujus, ut docet D. Thom. 2, 2, 
q. 103, art. | ad 2. Unde se habet per modum actionis pure im- 
manentis, quae supponit objectum, et nihil in eo ponit, nisi per 
denominationem extrinsecam: quocirca non respicit illud, ut subjectum, 
quod afficiat, sed mere ut objectum, quod denominat. Offensa autem 
activa, licet sit actio. formaliter immanens, est virtualiter transiens: 
quia, quantum est ex affectu offendentis (ad quem prudens considera- 
tio praecipue attendit), procedit ad deprimendum, vel etiam destruen- 
dum objectum, quod inhonorat: qua de causa non respicit illud ut 
purum objectum, sed etiam ut subjectum, in quo ponit offensam 
formalem, sive depressionem, et privationem M honoris. Probationes 
vero consequentiae non urgent: quia offensa formalis, sive passiva 
Dei non contrariatur immediate honori existent! in creatura (huic 
quippe opponitur immediate offensa activa, et causalis in eadem 
creatura recepta) sed contrariatur excellentiae divinae, et supremo 
juri, quod Deus habet, ut a creatura colatur: hanc enim eminentiam, 
dejicit, et tollit peccator, quantum est ex parte affectus interpretativi, 


w De Incarnatione, disp. 1, a. 2, n. 40, Curs. Theol., t. 8, Parisiis, 1886, p. 19. 

quo a Deo recedit, contemnendo ipsius praecepta. Et consequenter 
si opposita, vel contrarie, vel privative debent habere idem sub- 
jectum; potius hinc infertur offensam Dei formalem recipi in ipso 
Deo, in quo sunt praedicta eminentia, et jus." 50 


Obj. 15. Si offensa esset in Deo sicut in subjecto et infinitaretur 
ab eo simpliciter, sequeretur eam habere eandem infinitatem quam 
habet ipse honor et excellentia quae est Deo intrinseca, seu sequeretur 
quod offensa Dei esset aeque mala ac ejus honor est bonus; nam 
entitas privationis mensuratur a forma qua privat. Id autem dici 
nequit, quia nullum est malum tam magnum quod non excedatur a 
bonitate divinarum perfectionum. 


Resp. Honor et offensa Dei habent eandem infinitatem simpliciter, 
sed inaequalem, quia perfectio divina, cum sit in Deo non tantum 
moraliter sed physice, habet in ordine morali dignificationis infini- 
tatem non tantum simpliciter sed etiam totaliter, 1.e. sub omni modo 
et respectu. Nec id contradicit praefato principio correspondentiae 
inter formam ejusque privationem; nam in hoc casu excessus in in- 
finitate formae provenit ex alia radice, nec peccatum opponitur 
honori et perfectioni divinae sub tota latitudine et ratione infinitatis 
istius. Idem infinitatis discrimen observatur inter perfectiones atque 
operationes divinas et humanas operationes Christi, infinitatas per 
ipsam physicam unionem cum Verbo; hae enim sunt tantum  infini- 
tae simpliciter, ut procedentes a Persona divina ut a remoto principio 
quod, illae vero sunt infinitae simpliciter et totaliter quia intimius 
uniuntur cum natura divina, unione non tantum personali sed essentiali 
et procedunt non solum a supposito sed etiam a natura divina. 


Obj. 16 cum Lugo. Si offensa esset in Deo sicut in subjecto et 
infinitaretur ab eo simpliciter, sequeretur quod etiam peccatum 
veniale sit simpliciter infinitum, cum importet offensam Dei et ali- 
quam privationem sui juris. Ad rem ipse: "Hoc argumentum  [de- 
ductum ex Deo tamquam subjecto vel forma infinitante peccatum 
mortale] . . . pariter urget in peccato veniali, nam etiam accipiet 
non efficienter, sed formaliter gravitatem a persona offensa, et tamen 
non concedunt habere gravitatem infinitam; quia nimirum persona 
offensa non concurrit sola ad gravitatem offensae; sed simul cum 
gravitate materiae, et deliberatione, etc. quare deficiente deliberatione 
plena, vel gravitate materiae non denominatur offensa gravis; quia sola 


“ Ibid., $ 5, n. 74, p. 56. Cf. eosdem Salmanticcnses, De vitiis et peccatis, Disp. 7, 
dub. 2, $3, n. 26-28; item quae diximus supra in resp. ad obj. 3. 

dignitas personae non est forma adaequate denominans. Sic etiam cum 
proportione dici posset in peccato mortali” .50 


Resp. Negatur paritas inter peccatum mortale et veniale. Nam 
peccatum veniale importat solam conversionem ad creaturam sine 
aversione a Deo, quia non aufert rationem ultimi finis, sed tantum 
impedit extensionem influxus ultimi finis ad aliquam particularem 
actionem (cf. In 2 Sent., dist. 42, q. l, a. 5, ad 1, cit. in p. 81). Unde 
peccatum veniale non est offensa simpliciter dicta, nec proprie et 
simpliciter privat Deum suo jure, nec proprie et simpliciter ponit 
aliquam privationem in Deo (cf. infra, art. 52, p. 133); vel, si placet, 
ponit in Deo, ut subjecto moralitatis, privationem alicuius perfectionis 
seu juris quod non est simpliciter infinitum et a quo proinde nequit 
simpliciter infinitari. Nam peccatum veniale laedit perfectionem et 
jus divinum dominationis et ultimi finis non secundum seipsum, sed 
secundum quod connotát actualem ejus terminationem ad particu- 
larem actionem, ex qua parte jus divinum non explicat attributum 
infinitatis nec importat aliquam perfectionem cum infinitate neces- 
sario connexam. 


Ad rem SALMANTICENSES: *Privatio, quae ex peccato veniali in Deo resultat 
(estque offensa passiva, et formalis), non privat adhuc in affectu Deum jure, et 
titulo ultimi finis, ac supremi dominii: sed tantummodo privat, aut impedii, ne 
praedictum jus, et causalitas actu extendatur ad illam particularem operationem. 
Unde praedicta privatio non commensuratur cum perfectione ultimi finis, aut 
supremi dominii absolute considerati: quo pacto importat, et explicat infinitatem 
simpliciter. Sed commensuratur cum illa, ut actu finalizat, et terminat particularem 
aliquam operationem, et hanc connotationem supra suam entitatem addit secundum 
quam rationem non explicat perfectionem infinitam, nec aliquid cum ea necessario 
connexum. Et ideo privatio per peccatum veniale inducta non excludit aliquid 
simpliciter infinitum: et consequenter non est infinita simpliciter. Idemque de 
offensa, quam in hujusmodi privatione constituimus, dicendum est." 00 


Obj. 17. Ex eadem ratione sequeretur, ut revera sequitur, quod nec 
peccatum mortale est simpliciter infinitum; nam peccatum non est 
contra intrinsecam majestatem Dei sed contra ejus legem, sicut in 
humanis transgressio legis non est contra personam principis sed 
contra ejus legem. Ceterum, dato quod in divinis, transgrediendo 
legem, agatur consequenter contra ipsum Deum, Deus tamen attingi- 
tur non absolute sed sub ratione legislatoris, sub qua ratione non ex- 
plicat attributum infinitatis, cum ipsa lex, a qua Deus denominatur 
legislator, sit finita, et ipsum jus quod Deus habet ut a creatura 
oboediatur et honoretur sit finitum, sicut est finita ipsa oboedientia 
et honor creaturae; jus enim infinitum supponeret debitum infiniti 


De Incarnatione, disp. 5, sed. 3, n. 36, Disp. Schol, t. 2, Parisiis, 1890, p. 395. 
' Dc Incarnatione, disp. 1, dub. 4, $ 2, n. 44, Curs. Theol., t. 13, Parisiis, 1878, p. 39. 

honoris, quod a creatura praestari non potest, nec datur jus ad 
debitum impossibile. 


Rcsp. Peccatum mortale est contra ipsam majestatem Dei dupli- 
citer: primo, quia lex aeterna contra quam agit est ipsa essentia 
divina; secundo, quia in transgressione illius legis involvitur non 
solum conversio ad creaturam sed etiam aversio a Deo ut ab ultimo 
fine; et ita dupliciter peccatum differt a transgressione humanae legis 
et dupliciter attingit Deum in seipso et directe, sub aliqua ratione 
quae involvit infinitatem. 

Jus divinum ad honorem creaturae est vere infinitum, quia fundatur 
in eadem duplici et infinita dignitate supremi dominii et ultimi finis. 
Ipsum autem debitum honoris ex parte creaturae est actu finitum, 
non quidem ex deficientia juris in Deo sed ex imparitate solvendi ex 
parte creaturae, et simul est, quantum fieri potest, infinitum, seu 
in potentia, quatenus numquam creatura tantum Deo praestabit hono- 
rem quo majorem praestare adhuc sine limite non debeat, et quatenus 
potest Deus sine fine novas ac praestantiores producere creaturas 
quarum honor numquam adaequabit debitum sui juris. 


Obj. 18 cum Lugo. Si peccatum mortale esset simpliciter infinitum 
in ratione offensae, Deus per quodlibet peccatum offenderetur quan- 
tum offendibilis est, ita ut omnia peccata essent aequalia in ratione 
offensae; nam unum infinitum nequit esse majus alio in eo genere in 
quo est infinitum. Atqui unum peccatum potest esse majus altero 
in ratione offensae et nullum peccatum est tale quo majus cogitari 
non possit. Ergo peccatum nequit esse simpliciter infinitum. 

Ad rem Lugo: “Malum simpliciter infinitum in ratione mali est 
illud, quo non potest excogitari aliud majus malum, continet enim in 
se omnem malitiam excogitabilem; sicut bonum simpliciter infinitum 
in ratione boni, est quod continet in se omnem perfectionem excogi- 
tabileni, et quo non potest excogitari aliud majus bonum; alioquin 
non esset infinitum, sed finitum, nam licet, loquendo de infinito in 
quantitate, possit forsitan intelligi unum infinitum majus alio, ut 
dicitur in philosophia; hoc tamen locum non habet in infinito per- 
fectionis. Ratio discriminis est, quod infinitum quantitatis constituitur 
praecise in ratione infiniti per carentiam termini intrinseci, quia 
scilicet non habet finem, seu ultimum terminativum lineae, vel super- 
ficiei, etc. At vero infinitas perfectionis constituitur praecise per 
carentiam termini extrinseci, hoc est, per hoc quod est non posse 
excogitari perfectionem aliquam, quae ibi non reperiatur, alioquin 
cum illa entitas sit determinata per suam haecceitatem, et non habeat 

extensionem partium, non assignabis, cur dicatur infinita; ergo re- 
pugnat assignare aliquam perfectionem simpliciter infinitam in ratione 
perfectionis, et tamen habentem supra se aliam majorem perfectionem: 
ex hoc enim fit, nullam creaturam posse habere perfectionem simpli- 
citer infinitam, quia scilicet habet supra se aliam majorem perfec- 
tonem saltem divinam. Ergo similiter, loquendo de infinito, in ratione 
mali, illud erit, quod continet omnem malitiam excogitabilem, et 
non habet supra se aliud majus malum: peccatum autem non habet 
hoc, nullum enim est peccatum quod in se contineat malitiam, et 
gravitatem omnium peccatorum, et quo non possit aliud majus, et 
gravius excogitari; ergo nullum peccatum habet malitiam, et gravi- 
tatem simpliciter infinitam.” 61 


Rcsp. Haec objectio stricte loquendo deberet solvi etiam ab ipso 
Lugone aliisque theologis qui dicunt peccatum esse infinitum secundum 
quid. Nam imprimis attendendo ad genus, ut ita dicatur, quantitatis 
et modum excessus, ex allata ratione sequeretur quod, in genere ipso 
infiniti secundum quid, omnia infinita secundum quid deberent esse 
aequalia, et sic omnia peccata essent aequalia, et similiter peccatum, 
gratia, visio beatifica et Maternitas B. V., essent aequalia in genere 
infinitatis secundum quid; imo, in genere infinitatis simpliciter, actiones 
humanae Christi et actiones divinae essent aequales; imo, in genere 
infinitatis ut sic, Deus et creatura essent aequales; paucis, sup- 
primeretur inde distinctio et gradatio infinitatum. 


Praeterea, attendendo ad ipsum genus, ut ita dicatur, qualitatis in 
qua aliqua res dicitur infinita, omnia peccata mortalia accipiunt infini- 
tatem secundum quid ab eodem objecto divino, imo omnia comparantur 
ad Deum aequali modo, ie. per aversionem, nec proprie loquendo 
majorem aut minorem, adeoque ex allata ratione sequeretur quod 
omnia deberent esse aequalia in eorum infinitate secundum quid, imo 
sequeretur quod omnes res quae infinitatem accipiunt a Deo, tam- 
quam objecto aut termino, essent aequales, uti peccatum, gratia, vir- 
tutes theologicae, visio beatifica, Maternitas B. V., nam parificantur 
in eadem ratione et perfectione attingentiae divini objecti; imo quae- 
dam, ut fides et visio beatifica, parificantur in eodem genere attin- 
gentiae intellectualis. Cum ergo allatum argumentum nimis probet, 
nihil probat, vel potius probat contra ipsos adversarios. Ceterum a 
patronis nostrae sententiae duplici ac aeque valida solutione repelli- 
tur, cui addi potest tertia et melior explicatio, utramque in unam 
componens. 


“ De Incarnatione, disp. 5, sect. 3, n. 36, Disp. Schol., t. 2, Parisiis, 1890, p. 391. 

Quidam, ut Asturiccnsis, Alvarez, Cornejo, Godoi, Salmanticenses 
(qui loquuntur de solutione probabili, De Incarn., disp. 1, dub. 4, 
$6), concedunt majorem et negant minorem argumenti. Simpliciter 
nempe concedunt quod unum infinitum nequit esse altero majus in 
eodem genere, item quod peccata sunt prorsus aequalia in infinita 
ratione offensae et quod omne eorum discrimen se habet ex parte 
finitae rationis malitiae. 

Ratio est quia omnia peccata specificantur in ratione injuriae et 
infinitantur in eadem ratione ab eadem indivisibili forma, scilicet a 
privatione divini juris. 

Confirmatur tum a paritate cum actibus humanitatis Christi, qui 
sunt aequales in infinitate valoris meritorii et discrepant tantum in 
finita bonitate, quae unicuique competit secundum speciem moralem 
desumptam ex variis objectis, tum ex auctoritate S. Thomae qui non 
semel docet discrimen peccatorum desumi ex parte conversionis ad 
creaturam, non vero ex parte aversionis a Deo (in qua quidem 
fundatur ratio offensae), ita De Verit., q. 28, a. 2, ad 2 et 3; 1-2, 
q. 72, a. 6, ad 2; q. 73, a. 1; 3 p., q. 66, a. l, ubi ait: “In peccato 
mortali sunt duo, scilicet aversio a Deo, et conversio ad bonum 
creatum. Quidquid autem est ex parte aversionis in peccato mortali, 
secundum se consideratum, est commune omnibus peccatis mortalibus, 
quia per quodlibet peccatum mortale homo avertitur a Deo; unde 
et per consequens macula quae est per privationem gratiae, et reatus 
poenae aeternae communia sunt omnibus peccatis mortalibus." 


Cum autem obicitur quod Deus magis offenditur peccatis quibus 
insit major malitia, ut constat tum ex communi sensu fidelium, tum 
ex ipsa prudentum aestimatione in qua diximus fundari rationem 
offensae, tum ex S. Thoma docente quod “gravitas peccati magis at- 
tenditur ex parte aversionis" (1-2, q. 77, a. 6, ad 1) et “ex magis 
inordinato actu Deus magis offenditur" (In 4 Sent. dist. 17, q. 2, 
a. 2, q. 3), respondetur quod haec sunt vera et intelligenda non in 
sensu formali, seu attendendo unice ad rationem offensae, sed in 
sensu identico et concreto, seu accipiendo rationem offensae con- 
cretive cum sua causa seu cum malitia (offensa activa), quae variat 
pro peccatis, quaeque praeterea esset apta ad inducendam eandem 
varietatem in ipsam rationem offensae nisi haec esset indivisibilis, 
ob indivisibilitatem formae in qua fundatur, quemadmodum diversa 
vulnera quibus quis occidi possit, non sunt unum altero magis occisi- 
vum, sed unificantur et aequiparantur in ratione occisivi, quamvis 
sint inaequaliter destructiva et inde apta ad hanc inaequalitatem in- 
ducendam etiam in rationem occisivi, nisi haec esset indivisibilis ob 
indivisibilitatem vitae quam excludit. 

Propterea S. Thomas in 5 p., q. 66, a. l postquam, in verbis supra 
citatis, negaverit in sensu formali diversitatem peccatorum ex parte 
aversionis, aliquam eorum diversitatem ex eadem parte aversionis 
asserit in sensu concretivo, inquiens: "Verum quia aversio in peccato 
mortali ex conversione quodammodo causatur, recipiunt ea quae sunt 
ex parte aversionis, quodammodo diversitatem per comparationem ad 
diversas conversiones, sicut ad diversas causas, ita quod sit alia 
aversio, et alia macula, et alius reatus, prout consurgit ex alio et alio 
actu peccati mortalis." 


Alii, ut Arauxo, Joannes a S. Thoma, Salmanticenses (qui in loc. 
cit., $ 7, loquuntur de “solutione aeque probabili et minus dura" quam 
praecedens) negant majorem et concedunt minorem argumenti. Do- 
cent nempe quod unum infinitum potest esse majus alio infinito in 
eodem genere et consequenter quod peccata sunt inaequalia in ipsa 
ratione offensae, quamvis haec ratio sit simpliciter infinita. 

Ratio est quia peccatum, quamvis sit infinitum simpliciter, non est 
tamen infinitum totaliter seu omni modo et sub omni respectu, sed 
tantum sub uno modo et respectu, scilicet sub solo respectu offensae 
et non sub respectu malitiae. Jamvero, quamvis repugnet ut id quod 
est infinitum simpliciter et sub omni respectu, excedatur vel excedat 
aliud infinitum in eodem genere, ac propterea omnia attributa divina 
sint parilis infinitae dignitatis, inaequalitas tamen infinitorum in eodem 
genere non repugnat si agatur de his quae sunt infinita simpliciter 
sed non sub omni respectu, nam ex ea parte qua sunt finita, potest 
provenire aliquis influxus vel aliqua habitudo, qua ipsa inter se di- 
versificentur et disquiparentur in ipsa ratione secundum quam sunt 
infinita. 

Et hoc praecise accidit inter peccata in ipsa sua infinita ratione 
offensae. Quamvis enim omnia conveniant in unica ratione offensae, 
secundum se pariter in omnibus infinita ob paritatem et indivisibili- 
tatem formae in qua fundatur, tamen quia ratio offensae in unoquo- 
que peccato causatur per resultantiam ex diversa et inaequali malitia, 
ex ipsa sua habitudine ad diversas malitias, ex quibus causatur, of- 
fensa accipit in se aliquam diversam modalitatem, juxta quam dividi- 
tur in plura et ordinatur in gradus. Nam, cum quis graviori malitia 
peccat, sive ob intensionem voluntatis, sive ob durationem actus, 
sive ex aliis circumstantiis, quamvis non privet Deum majori per- 
fectione nec imprimat in subjecto divino majorem privationem, et 
ex hac parte non inferat majorem offensam, tamen eandem priva- 
tonem veluti magis imprimit, ita ut inde offensa evadat major quali- 
tative et accipiat in seipsa gradum quemdam modalem, ex ipso 
peculiari modo quo per majorem malitiam causata est. Hoc sensu 

offensa Dei non est proprie unum genus, nisi abstracte loquendo, sed 
plura genera (seu plures offensae infinitae), quorum unumquodque 
in sua latitudine non habet majus et minus, sed est majus vel minus 
relate ad simile genus. 

Quae quidem explicatio valde differt a sensu identico et concretivo, 
quo in praecedenti sententia concessum est peccata dici posse in- 
aequalia in ratione offensae; nam ille sensus est tantum materialis et 
improprius, quoniam inaequalitas refunditur in malitiam tanquam in 
proprium subjectum et est adjacens offensae, hic vero sensus est 
formalis et proprius, nam implicat inaequalitatem formaliter in ipsa 
ratione offensae, tamquam in proprio subjecto. 


Ad rem JOANNES A S. THOMA: *'Stando in sententia probabili, quod pecca- 
tum in ratione injuriae, sit simpliciter infinitum, adhuc potest crescere, quia non 
est simpliciter, id est, omnibus modis tale, sed solum simpliciter, id est, absolute 
tale, id est, vere, et absolute habet genus injuriae infinitae. Et hoc praesertim con- 
tingit in infinitate respectiva, et quae non est absoluta in toto genere entis, ut 
bene advertit Asturicensis . . . , et multo magis in infinitate morali, quae dependere 
potest a pluribus circumstantiis, ex quarum varia comparatione, diversificantur 
modus gravitatis injuriae, etiam intra genus infinitae injuriae simpliciter. Ut enim 
sit infinita simpliciter, hoc est absolute, [sufficit] quod vere habeat genus tollendi jus 
infinitum, et infinitae personae dignitatem deprimere, licet ex aliis respectibus, et 
circumstantiis diversificari possit, quia non est omnibus modis infinita. Simpliciter 
ergo infinita est. quia vere, et absolute attingit genus infinitae injuriae, licet non 
omnem modum infinitae injuriae. Sicut si daretur una linea infinita versus orientem 
non repugnaret dari aliam infinitam versus occidentem, et alias infinitas versus 
alias partes, et quaelibet illarum esset simpliciter, id est, absolute, et vere infinita, 
quia alia, atque alia individua sub tali specie infinita continerentur, quae diversis 
modis infinita essent.''02 


SALMANTICENSES, magis clare et determinate: *Concedimus . . . omnes 
offensas Dei consideratas materialiter in esse carentiae juris divini, et supremi 
dominii esse quantitative aequales: nam sic acceptae solum commensurantur cum 
forma qua privant, quae unica et simplex est. Caeterum si eaedem offensae suman- 
tur formaliter in ratione offensae, sive privationis objective, et affective voluntariae, 
possunt esse qualitative inaequales, et se formaliter excedere. Quoniam sicut non 
obstante unitate formae, quam affective excludunt, multiplicantur numero propter 
diversas habitudines ad diversa principia, et circumstantias, ut supra explicuimus: 
ita non obstante simplicitate, aut indivisibilitate, ejusdem formae, queunt inaequali- 
tatem in gravitate sortiri; cum earum principia possent magis, et minus in eas 
influere, ipsasque aggravare. Ubi enim quis gravius peccat, vel ob intensionem 
conatus, vel ob durationem majorem, vel ob alias circumstantias, magis imprimit 
Deo privationem dictam, ipsaque in seipsa redditur pejor, indigniorque remissione: 
quod est fieri majorem qualitative, vel secundum gravitatem. Ad quod non 
requiritur (ut tacitam objectionem praeoccupemus), quod plus formae oppositae 
excludatur: sed sufficit, quod privatio ejusdem formae magis in subjecto firmetur, 
et fiat irremissibilior ex praedictis capitibus. Sicut ad hoc, ut qualitas positiva, 
v.g. habitus scientiae augeatur, opus non est, quod ad diversas partes, vel objecta 
se extendat: sed sufficit, quod circa eandem partem, et circa idem objectum magis 
radicetur in subjecto firmiusque ipsi inhaereat: quod praestat praesupponendo, et 
connotando actus intensiores circa eandem materiam, ut recte explicant N. Com- 
plut. abbreviat, in lib. de generat, disp. 4, quaest. 6. Et sicut in hoc exemplo 


cDe Incarnatione, disp. 1, a. 2, n. 57, Curs. Thcol., t. 8, Parisiis, 1SS6, p. 25. 

habitus scientificus ex influxu, et connotatione praedictorum actuum fit major non 
solum, concretive ad tales actus, sed etiam formaliter in seipso: ita in nostro casu 
offensa Dei, sive privatio voluntaria divini juris ex influxu, et connotatione pecca- 
torum actualium redditur formaliter in seipsa firmior, pejor, ac gravior." 03 


Haec sententia confirmatur tum auctoritate S. Thomae tum ab 
exemplis seu ex alius materiis quae dicuntur infinitae. 

S. Thomas in 3 p., q. 10, a. 5, ad 5, ex eodem principio disparitatis 
inter infinitatem totalem et infinitatem non totalem, ostendit secun- 
dum hanc posse dari infinita inaequalia in eodem ordine generaliori, 
puta in genere lineae, vel numeri, vel potentiae, vel scientiae,0| quamvis 
non in eodem ordine determinato: “Id quod est infinitum omnibus 
modis, non potest esse nisi unum. Unde et Philosophus dicit [De caelo, 
lib. I, text. 2 et 3], quod quia corpus est ad omnem partem dimen- 
sionatum, impossibile est esse plura corpora infinita. Si tamen aliquid 
esset infinitum uno modo tantum, nihil prohiberet esse plura talia 
infinita; sicut si intelligeremus plures lineas infinitas secundum longi- 
tudinem protractas in aliqua superficie finita secundum latitudinem. 
Quia igitur infinitum non est substantia quaedam, sed accidit rebus 
quae dicuntur infinitae, ut dicitur [Phys., 1. 3], sicut infinitum multi- 
plicatur secundum diversa subjecta, ita necessc est quod proprietas 
infiniti multiplicetur, ita quod conveniat unicuique illorum secundum 
illud subjectum. Est autem quaedam proprietas infiniti quod infinito 
non sit aliquid majus. Sic igitur si accipiamus unam /ineam infinitam, 
in illa non est aliquid majus infinito; et similiter si accipiamus quam- 
cumque aliarum linearum infinitarum, manifestum est quod uniuscu- 
jusque earum partes sunt infinitae. Oportet ergo quod omnibus illis 
partibus infinitis non sit aliquid majus in illa linea; tamen in alia 
linea et in tertia erunt plures partes etiam infinitae praeter istas. 
Et hoc etiam videmus in numeris accidere: nam species numerorum 
parium sunt infinitae, et similiter species numerorum imparium; et 
tamen numeri pares et impares sunt plures quam pares. Sic igitur 
dicendum est quod infinito simpliciter et quoad omnia nihil est majus; 
infinito autem secundum aliquid determinatum non est aliquid majus 
in illo ordine; potest tamen accipi aliquid aliud. majus extra illum 
ordinem. Per hunc igitur modum infinita sunt in potentia creaturae; 
et tamen plura sunt in potentia Dei quam in potentia creaturae. 
Et similiter anima Christi scit infinita scientia simplicis intelligentiae: 
plura tamen scit Deus secundum hunc scientiae vel intelligentiae 
modum." 

Praeterea S. Doctor in verbis supra citatis (p. 106), ex 5 p., q. 66, 


** De Incarnatione, disp. 1, dub. 4, $ 7, n. 90, Curs. Theol., t. 13, Parisiis, 1878, p. 66. 
" De variis ordinibus et modis quibus infinitum accipi potest, confer S. Thomatn, 
C. Gent., 1, 43. 

a. l, postquam dixerit omnia peccata parificari in ratione aversionis, 
addit quod nihilominus ea ipsa quae sunt ex parte aversionis, i.e. ipsa 
aversio, macula et reatus (tum culpae tum poenae) quodammodo 
diversificantur "per comparationem ad diversas conversiones" ex 
quibus causantur. Quam distinctionem prosequitur inferius in eodem 
articulo, explicite etiam inducens diversitatem peccatorum in ipsa 
ratione offensae, seu contemptus divini honoris: "Nullo modo potest 
esse quod macula et reatus praecedentium peccatorum redeant se- 
cundum quod, ex talibus actibus causabantur. Contingit autem quod 
sequens actus peccati, virtualiter continet reatum prioris peccati 
inquantum scilicet aliquis homo secundo peccans, ex hoc ipso videtur 
gravius peccare quam prius peccaverat, secundum illud Rom. II, 5: 
Secundum duritiam tuam et cor impoenitens thesaurizas tibi iram 
in die irae', ex hoc scilicet solo quod contemnitur Dei bonitas, quae ad 
poenitentiam expectat. Multo autem magis contemnitur Dei bonitas, 
si post remissionem prioris peccati secundo peccatum iteretur, quanto 
majus est beneficium peccatum remittere quam peccatorem sustinere. 
Sic Igitur per peccatum sequens poenitentiam, redit quodammodo 
reatus peccatorum prius dimissorum, non inquantum causabatur ex illis 
peccatis prius dimissis, sed inquantum causatur ex peccato ultimo per- 
petrato, quod aggravatur ex peccatis prioribus. Et hoc non est peccata 
dimissa redire simpliciter, sed redire secundum quid, inquantum scilicet 
virtualiter in peccato sequenti continentur." 


supradicta igitur affirmatio et explicatio disparitatis peccatorum in 
ratione infinitae offensae, aequivalenter continetur in his tribus quae 
a S. Thoma docentur: primo, quod peccata sint simpliciter infinita in 
ratione offensae; secundo, quod peccata etiam in ipsa ratione of- 
fensae diversificentur; tertio, quod duo infinita possint se invicem 
excedere secundum eam rationem qua diversificantur. 

Varia qzioque exempla, quorum plura afferuntur in citato textu 
s. Thomae, ostendunt veritatem hujus sententiae. Ita in eodem ordine 
quantitatis continuae secundum quod determinatur ad lineam, acci- 
piuntur plures lineae simpliciter infinitae, imo eadem linea potest 
successive accipere duas disparatas, ac pro tanto inaequales, infinitates, 
secundum quod dirigitur versus orientem vel occidentem. In eodem 
ordine quantitatis discretae accipi possunt tres infinitates, numerorum 
scilicet absque specificatione, numerorum parium et numerorum 
imparium, quarum prima excedit alias. In eodem ordine potentiae, 
potentia creaturae et potentia Dei sunt simpliciter infinitae, et tamen 
infinitas potentiae Dei excedit infinitatem potentiae creaturae. In eodem 
ordine scientiae, datur infinitas scientiae animae Christi et infinitas 
scientiae divinae, quae illam excedit. In ordine valoris moralis, tum 

actio humana Christi tum offensa Dei habent infinitatem simpliciter et 
tamen illa excedit istam, et non solum aequivalenter sed superabun- 
danter meretur et satisfacit pro ista. 


Tertia coteroquin solutio praejato argumento opponi potest, in qua 
ita secunda explicetur et determinetur ut prioris etiam exigentiis satis 
fiat et utraque in unam componatur. 

Prima enim solutio, quamvis valde logice procedat, tamen illo 
laborat inconvenienti, quod doceat omnia peccata esse prorsus 
aequalia, etsi in solo ordine offensae, ita ut non plus contineatur in 
offensa quae fit per maximum peccatum quam in ea quae infertur 
per minimum peccatum mortale; cui quidem assertioni non facile 
mens acquiescit. Altera etiam solutio, quantumvis facilior et com- 
munior, non prorsus vitare videtur duplex inconveniens, primo nempe 
quod dicatur unum infinitum excedere aliud. in eodem formaliter 
genere offensae et sic videatur afferri aliqua exceptio illi S. Thomae 
principio “Infinito secundum aliquid determinatum non est magis 
in illo ordine; potest tamen accipi aliquid aliud. majus extra illum 
ordinem" (3 p., q. 10, a. 3, ad 3 supra cit.); secundo, quod videatur 
minus logice procedere ab unitate et aequalitate formae divinae, qua 
offensa privat, ad pluralitatem et inaequalitatem ipsarum offensarum, 
cum tamen assumat ut principium quod tota ratio offensae consistat 
formaliter in sola privatione illius formae. 


Ut igitur praedictis inconvenientibus occurratur, res ita explicari 
et componi posse videtur, ut distinguatur inter offensam et modum 
offensae, vel inter rationem offensae et rationem taleitatis offensae, 
et dicatur cum priori sententia omnia peccata esse aequalia in ratione 
offensae, et simul dicatur cum altera, peccata esse inaequalia in ratione 
modi offensae vel taleitatis offensae, et utraque quidem ratio sive 
offensae sive taleitatis, necnon aequalitatis et inaequalitatis in ea 
fundata, repetatur unice ex subjecto divino, seu ex ipsa forma et ex 
ipsa taleitate et modo formae, qua offensa privat. 

Ipsum quippe jus divinum, cui offensa contrariatur et in cujus 
privatione offensa consistit, dupliciter considerari potest, scilicet ut 
jus et ut tale jus, seu ut jus ne Deus deseratur in ratione ultimi finis, 
et ut Jus ne deseratur in ratione ultimi finis in tali ordine et materia, 
puta castitatis vel justitiae. Qui igitur peccat, duplicem in Deo 
causát privationem, juris nempe et ejus modi vel taleitatis, et ideo 
ejus peccatum habet duplicem rationem, scilicet offensae et taleitatis 
offensae, et consequenter duplicem infinitatem utrique rationi con- 
venientem, juxta propriam indolem rei et taleitatis seu modalitatis 

rei. In ratione igitur offensae ejusque simplici infinitate, omnia peccata 
sunt aequalia, imo specifice unum nec nisi numerice distincta, eo 
quod per unumquodque peccatum idem jus auferatur, quamvis per 
repetitas privationes; in ratione vero taleitatis et modi  offensae, 
peccata sunt distincta et inaequalia, eo quod unumquodque addat 
peculiarem modum ablationis juris et privationis inductae in sub- 
jectum divinum. Sic igitur intra eundem ordinem et genus offensae 
simpliciter infinitae, plures ordines et genera distinguuntur modali- 
tatum et taleitatum offensae, quorum unumquodque est simpliciter 
infinitum et distinctum ab alio et quorum plura sunt inaequalia inter 
se, non quidem secundum ipsam rationem offensae sed intra ipsam 
rationem offensae, et secundum modalitates rationis offensae. 


Et ita vitantur tria inconvenientia supra objecta prioribus solutio- 
nibus. Nam primo, quamvis omnia peccata sint absolute aequalia in 
ipsa ratione offensae, disquiparantur tamen in ratione taleitatis intra 
ordinem ipsius offensae; secundo, nullum infinitum superatur ab alio 
in eodem prorsus ordine, nam in ipso formaliter ordine offensae omnia 
peccata sunt aequalia, in ratione vero taleitatis non accipitur unus 
ordo habens inaequales infinitates, sed tot constituuntur ordines quot 
sunt modi et taleitates, unusquisque cum propria infinitate simpliciter; 
tertio, ratio inaequalitatis inter modos offensae et inter eorum infini- 
tates refunditur tota in inaequalitatem modorum privationis subjecti 
divini et haec in inaequalitatem modorum ipsius formae seu juris 
divini. 

Et si urgenter quaeratur: estne major offensa divina in uno quam 
in alio peccato?, respondetur quod proprie non est major offensa 
sed major modus offensae, sicut jus divinum ne Deus blasphemetur non 
est majus jure ne violetur virtus castitatis, sed est melior modus juris, 
seu in excellentiori materia. Si vero quaeratur: nonne Deus magis of- 
fenditur per unum peccatum quam per aliud?, respondetur quod pro- 
prie loquendo non magis offenditur sed pejori modo offenditur, seu 
aequalem suscipit offensam inaequali modo illatam. Si tandem quaera- 
tur: nonne modus offensae auget offensam, cum sit aliquid intra or- 
dinem offensae et addat ad offensam?, respondetur quod modus pertinet 
quidem ad offensam, sed non auget offensam, quia non addit ad 
offensam sed mere eam modificat et pure terminat; non enim 
modus rei est quaedam perfectio aut gradus perfectionis, sed 
purus terminus, nec est res, sed rei. Ceterum, cum plus entitatis 
sit res cum modo quam res sola, et offensa cum modo quam 
offensa ut sic, cumque modus offensae pertineat ad offensam 

etsi non sit offensa, loquendo minus proprie et materialiter, 
dici potest Deum per quaedam peccata magis offendi, ita ut sub- 
intelligatur inaequalitatem esse non in ipsa ratione offensae sed in 
ejus modo, et sensus sit quaedam peccata magis habere de eo quod 
pertinet ad ordinem offensae. 

Nec dicatur totam hanc solutionem esse magis verborum aut in- 
geniosam quam veram; nam per illam distinctionem inter rem et 
modum rei, et per rectam intellectionem propriae indolis modi, non 
pauca tum in philosophia tum in theologia explicari solent ac valent, 
quae aliter fere inintelligibilia sunt et perpetuis disputationibus 
subiciuntur. 


ART. 51. Utrum Purus Homo Possit Pro Peccato Mortali Satis- 
facere Saltem De Congruo (Suppi., q. 13, a. 1). 


STATUS QUAESTIONIS 


Agitur de proprie dicta satisfactione, quae nempe redditur ad 
aequalitatem, etsi sit imperfecta seu de congruo, qua nempe redditur 
ad aequalitatem non strictam seu arithmeticam, sed tantum propor- 
tionalem seu geometricam; unde non consideratur hic satisfactio im- 
proprie dicta, seu insufficiens (seu, ut quidam volunt, de congruo 
improprie dicto), quam nemo est qui non concedat cuilibet actui 
quantumvis imperfecto, quo quis conatur Deum placare, saltem si 
fiat ab homine in statu gratiae (cf. art. 61, p. 298 sq.). Agitur praeterea 
de peccato mortali tum proprio, tum alieno, tum originali. 

Si autem detur aliquis actus, quo quis possit Deo reddere aliquid 
proportionaliter aequale peccato, hic profecto non alius esse potest 
nisi actus qui directe et plene contrariatur peccato, scilicet actus 
perfectae contritionis et actus charitatis, in qua fundatur omnis valor 
supernaturalis tam meriti quam proprie dictae satisfactionis. Unde 
praesens quaestio ad haec tria determinate reducitur: 

l. Utrum homo per actum contritionis satisfaciat pro peccato pro- 
prio, satisfactione proprie dicta et de congruo, exhibens aliquid quod 
habet proportionalem aequalitatem cum ipsa culpa seu offensa Dei 
(quae quaestio huic aequivalet: an actus contritionis habeat veram 
rationem satisfactionis). 

2. Utrum homo per actum charitatis, vel alium actum in charitate 
fundatum, eodem modo satisfacere possit pro peccato alieno. 

3. Utrum homo per actum charitatis similiter. satisfacere possit 
pro peccato originali quod sit in se et in aliis, vel in aliis tantum. 


| 

PARS NEGATIVA et PARS AFFIRMATIVA 


Dissidium theologorum vertit fere unice circa primam quaestionem, 
seu circa proprie dictum valorem satisfactorium actus contritionis 
et circa ejus fundamentum. Nam de duabus aliis quaestionibus, quae 
respiciunt ordinem merae possibilitatis, non multum doctores occupan- 
tur; ceterum qui eas tangunt, conveniunt quoad secundam, 1.e. in af- 
firmandam possibilitatem satisfaciendi de congruo pro peccato alieno, 
et discrepant quoad tertiam. Nam 5. Thomas in Suppi., q. 13, a. 1, 
ad 5, videtur explicite negare purum hominem posse proprie satis- 
facere pro peccato originali; quidam vero, ut Salmanticenses et Hugon, 
videntur id concedere, ut logice sequitur ex eorum sententia (cf. art. 
praec., p. 55) qua docent unicam rationem quare homo non possit 
condigne satisfacere pro originali, non esse praecise quia est originale 
seu infinitum etiam ex parte naturae, sed tantum quia est peccatum, 
seu infinitum ex parte personae offensae; ex hoc enim sequitur quod 
si homo potest congrue satisfacere pro peccato proprio, potest eodem 
modo satisfacere etiam pro peccato originali, non quidem, inquiunt 
Salmanticenses (De Incarn., disp. 1, dub. 5, n. 126), in praesenti 
ordine providentiae, sed de possibilitate absoluta. 


Ad primam igitur quaestionem quod attinet, quidam, ut Richardus, 
Cajetanus (Opusc. de fide et operibus, c. 11 sq.), Medina, Zumcl et 
Soto (De natura et gratia, 1. 3, c. 6), negant possibilitatem proprie 
satisfaciendi de congruo pro peccato mortali proprio, et ideo denegant 
actui contritionis veram rationem satisfactionis. 

Ratio est, primo quia secus justificatio non esset gratis, contra 
doctrinam Traditionis et Ecclesiae; secundo, quia non est cogitabilis 
actus qui possit esse taliter satisfactorius, nam hic actus, v.g. contri- 
tionis, vel eliceretur ante justificationem ex solis viribus gratiae ac- 
tualis, et tunc non esset satisfactorius quia eliceretur a peccatore et 
non procederet a gratia sanctificante quae est principium omnis valoris 
supernaturalis, tam meritorii quam satisfactorii, vel eliceretur post 
justificationem procederetque ad ipsa gratia sanctificante, et tunc non 
posset esse satisfactorius pro ipso peccato mortali quod esset jam re- 
missum et ablatum. Nec valet dicere quod actus contritionis, pro- 
cedens a gratia, praecedit eam in ratione causae materialis et 
dispositivae, et ex hoc quod procedit ex gratia accipit vim satisfactivam, 
inquantum vero praecedit remittit peccatum; nam contritio remittit 
inquantum est satisfactoria, unde si remittit ut praecedens gratiam est 
etiam satisfactoria ut praecedens eam, et si est satisfactoria ut pro- 
cedens a gratia, est etiam remissoria ut procedens ab ea. 

His doctoribus favet BELLARMINUS, quatenus videtur velle limitare rationem 
proprie dictae satisfactionis soli satisfactioni pro poena et relegat praesentem 
quaestionem inter subtilitates de quibus non vacet in praesenti disputare. 


Ad rem ipse: ‘Cum homines peccant in Deum, amicitiam simul et justitiam 
violant, ut notum est. Ac pro amicitia quidem reformanda, non potest homo Deo 
satisfacere: nam, ut supra diximus, Satisfactio hominis erga Deum, acceptatione 
ipsius Dei necessario indiget; acceptatio autem amicitiam praesupponit. Et prae- 
terea ut Satisfactio sit aliquo modo ad aequalitatem, oportet ut sicut offensio habuit 
infinitatem quandam ex parte objecti: sic habeat satisfactio infinitatem aliquam ex 
parte principii Satisfacientis; proinde requiritur, ut opera satisfactoria fiant à 
Spiritu Dei hominem inhabitante, sive ab ipso homine ut membro Christi, ac filio 
Dei jam per gratiam et charitatem effecto. Non igitur fieri potest, ut pro instauranda 
amicitia cum Deo, homines satisfaciant: et hoc est quod theologi communiter 
docent, Satisfactionem non offerri Deo, neque exigi ab hominibus pro culpa; 
gratis enim nos a culpa justificat Deus, gratis amicitiam suam nobis restituit. 

‘Quod si veteres Patres interdum actionibus humanis tribuere videntur, ut Deum 
ex inimico amicum reddant, atque adeo pro expianda culpa satisfaciant: interpre- 
tandi sunt de Satisfactione ex congruo, non ex condigno, ut libro superiore diximus, 
de vi et merito contritionis. Docet quidem Ruardus Tapperus, insignis theologus in 
explicatione art. 6 Lovaniensium, posse hominem satisfacere Deo pro culpa et 
poena aeterna, per actus quosdam, qui ordine naturae sequantur gratiae gratum 
facientis infusionem, et praecedant remissionem peccatorum; et in eandem sen- 
tentiam citat s. Thornam in 4. dist. 15. quaest. 1. art. 2. sed neque necesse est 
nunc de his subtilitatibus disputare, neque certo constat an s. Thomas id voluerit; 
satis est nobis hoc loco, doctores omnes in eo convenire, ut non possit ullus ante 
gratiam gratum facientem adeptam, Deo satisfacere: in quo ne haeretici quidem 
nobis adversantur.'$5 


Ceteri vero theologi, tum illi qui negant possibilitatem condignae 
satisfactionis pro mortali tum a fortiori qui eam admittunt, docent 
hominem posse de congruo pro eo peccato satisfacere ac de facto ita 
satisfacere per actum contritionis justificantis. 

In explicando autem modo, quo contritio habeat veram rationem 
satisfactionis, et consequenter in respondendo praecipuae adver- 
sariorum rationi, nuper expositae, dividuntur hi doctores. Quidam, 
ut Suarez (De Incarn., disp. 4, sect. 8), Cabrera, Nugnus et Joannes 
à S. Thoma, (De Incarn., disp. 1, a. 3, Conclusio), docent actum con- 
tritionis justificantis non procedere a gratia sanctificante sed eam 
praecedere et elici a voluntate sub auxilio gratiae actualis, et hoc 
modo posse esse satisfactorium, utpote praevium ad justificationem; 
alii vero, ut Bancz, Alvarez, Nazarius, Arauxo, Godoi, Gonet (De 
justificatione, disp. 1, a. 8) et Salmanticenses (De justificatione, disp. 
3, dub. 5, $ 5; De Gratia, disp. 4, dub. 3; De Incarn., disp. 1, dub. 5, 
; 1, n. 110-1105; praecipue De Poenitentia, disp. 5, dub. 4, $6), 
docent actum contritionis justificantis procedere ab ipsa gratia sancti- 
ficante et esse nihilominus satisfactorium pro peccato secundum quod 
praecedit gratiam ut auferentem offensam. 


“ De Poenitentia, 1. 4, c. 1, Opera omnia, t. 3, Mediolani, 1859, p. 714. Cf. ibid., 1. 2, 
c. 12, p. 652. 653. 654. 

CONCLUSIO 


Conclusio 1. Punis homo potest ex viribus gratiae pro peccato mortali 
satisfacere de congnio, idque de facto facit per primum actum contritionis 


justificantis. 


Probatur 1. EX RATIONE CONGRUAE SATISFACTIONIS. 


Proprie dicta satisfactio de congruo est ea qua aliquid redditur 
quo fit compensatio offensae secundum aequalitatem proportionalem, 
quaeque attingit propriam satisfactionis sufficientiam ex acceptatione 
personae offensae. Jamvero haec duo verificantur in actu contritionis 
perfectae quo homo justificatur. Primo enim hic actus habet quan- 
dam proportionem aequalitatis cum offensa Dei, nam habet infini- 
tatem secundum quid ex parte objecti divini, quamvis non habeat 
infinitatem simpliciter sicut ipsa offensa, et removet formaliter et 
secundum se id quod fuit causa et fundamentum  offensae, scilicet 
malitiam et aversionem a fine ultimo, quamvis non auferat ispam 
offensam. Secundo, hic actus suscipit acceptationem Dei, nam est de 
ratione potentiae et providentiae divinae imperfectum adducere ad 
perfectum et convenit sapientiae et bonitati divinae accipere in 
aequalem satisfactionem id quod ad hanc rationem imperfecte tendit 
nec de se pertingere potest, juxta illud *Facienti quod in se est, 
Deus non denegat gratiam" seu benevolam acceptationem; inepte 
autem quis diceret Deum, stante tali hominis conatu ad condignam 
satisfactionem, et stante ejus imperfecta aequalitate cum perfecta 
satisfactione, haec secundum suam rationem compensativam com- 
putare non velle, sed potius eligere ex pura misericordia offensam 
condonare. 


Ad rem JOANNES A S. THOMA: ‘‘In sententia S. Thomae certum est, quod 
contritio satisfacit ex justitia imperfecta pro peccato, ita quod non solum conatur 
ad satisfactionem ex parte modi, quem servat [sicut actus attritionis], sed etiam 
de facto satisfacit. . . Totum . . . [hujus conclusionis] fundamentum pendet ex 
his principiis, quod per contritionem offertur Deo in recompensam peccati aliquid 
habens proportionem cum offensa, etsi non aequalitatem, scilicet aliquid super- 
naturale, et in hoc genere supcrnaturali offert aliquid, quod ante peccatum non 
offerebat, scilicet dolorem, et poenam pro peccato. Poena autem pro peccato 
assumpta praesertim voluntaria, ordinem rccompensandi dicit, quia ex natura rei, 
culpa per poenam recompcnsatur satisfaciendo: ergo si voluntarie assumat illam 
satisfaciet. Item ad imperfectam satisfactionem sufficit, quod offeratur aliquid, 
quod sit sufficiens ex acceptione creditoris, licet non ex acquivalenti valore; et hac 
ratione videmus, quod per religionem redditur Deo debitum secundum justitiam 
imperfectam, licet non reddatur aequale. 

“Ex his ergo principiis aperte colligitur, quod in actu poenitentiae debet con- 
currere satisfactio sufficiens ad imperfectam justitiam, et satisfactionem amicabilem, 
itaque acceptio creditoris non cadit super aliquid nullam habens proportionem 

cum offensa, sicut si Deus pacisceretur, quod propter opus mere naturale vellet 
remittere peccatum, tunc enim talis remissio esset pure gratuita, ita quod nullam 
rationem justitiae etiam imperfectae haberet, sed esset mere condonatio extrinscca; 
unde si hic non invenitur imperfecta justitia, non relinquitur aliquis locus inveniendi 
illam, quam tamen dari S. Thomas fatetur in praesenti articulo II ad primum.” 


Probatur 2. EX IPSA RATIONE VIRTUTIS POENITENTIAE. 


Virtus Poenitentiae, quae operatur ad destructionem offensae mor- 
talis, est vera justitia erga Deum, ut dictum est in art. 12 (tom. 1 
p. 300 sqq.). Atqui de ratione justitiae est reddere aequale, quamvis 
imperfecte si agatur de parte ejus potentiali. Ergo de ratione Poeni- 
tentiae, et signanter principalis et specifici ejus actus, qui est contritio, 
est reddere Deo aequale pro offensa peccati, quamvis imperfecte. 
Atqui reddere aequale pro offensa est satisfacere, quamvis imperfecte 
seu de congruo. Ergo de ratione actus contritionis est satisfacere de 
congruo pro offensa mortali. 

Ex hoc patet quam inepte quidam, dum loquuntur de satisfactione, 
oculos avertant a satisfactione pro ipsa offensa peccati, ac si non alia 
satisfactio haberetur quam ea quae offertur pro poena, cum tamen 
haec sit tantum secundarius actus virtutis Poenitentiae, quae primario 
consistit in satisfaciendo pro peccato et cujus formalissimum  objec- 
tum, imbibitum in primo ac specifico ejus actu, scilicet contritione, 
est ipsa ratio satisfactionis, ut probatum est in art. 14 (tom. 1, 
p. 364 sqq.). 


Probatur 3. EX DOCTRINA S. THOMAE. 


S. Doctor docet virtutem Poenitentiae ejusque actum, qui est con- 
tritio, esse veram justitiam atque ad hoc tendere ut restituat inter 
Deum et hominem aequalitatem, destructam per peccatum (cf. textus 
citatos in art. 12, tom. 1, p. 301-308. 328 sq.); eam aequalitatis resti- 
tutionem seu compensationem dicit consistere in animi dolore (cf. 
ibid., art. 14, p. 365 sq.), nam "oportet quod incipiat recompensatio 
fieri in ipso cordis affectu" (i1bid.); eam appellat satisfactionem  (ibid., 
p. 303. 329. 366); imo dicit hoc esse proprium virtutis poenitentiae, 
scilicet “de peccato commisso satisfacere" (1b1d., p. 366). Praeterea 
accipe sequentia: 

l p., q. 21, a. 4, corp, et ad l: “Necesse est quod in quolibet opere 
Dei misericordia et veritas inveniantur. . . [Tamen] quaedam opera 
attribuuntur justitiae, et quaedam misericordiae; quia in quibusdam 
vehementius apparet justitia, in quibusdam misericordia. . . In justi- 
ficatione impii apparet justitia; dum culpas relaxat propter dilectio- 
nem, quam tamen ipse misericorditer infundit". 


"De Incarnatione, disp. 1, a. 3, n. 21 sq., Curs. Theol., t. 8, Parisiis, 1886, p. 38-40. 

De Veritate, q. 26, a. 1l, ad 8: *Remissio peccatorum . . . est opus 
divinae misericordiae; quamvis et in remissione peccatorum aliqua 
justitia servetur, secundum quod ‘omnes viae domini sunt 'misericor- 
dia et veritas (Psal. XIV, vers. 10): praecipue quidem ex parte Dei, 
in quantum remittendo peccata facit quod Deum decet, secundum 
quod Anselmus dicit in Proslogio (cap. X): 'Cum parcis peccatoribus, 
justus es, decet enim te’. Et hoc est quod in Psal. XXX, 1, dicitur: 
[n justitia tua libera me’. Aliquo etiam modo, sed non sufficienter, 
apparet Justitia ex parte ejus cui peccatum remittitur, in quantum in 
eo aliqua dispositio ad gratiam invenitur, licet insufficiens." 


SUPRADICTAE RATIONI ADVERSARIORUM dupliciter, ut 
dictum est, respondent patroni hujus conclusionis. 


PRIMA SOLUTIO, quae defenditur praecipue a Suaresio et Joanne 
a $. Thoma, ad hoc reduci potest, juxta explicationem quam clare 


tradit ipse Joannes a S. Thoma: Actus contritionis dupliciter con- 
siderari potest: 


Primo nempe ut praecedit infusionem gratiae sanctificantis. Sic 
procedit effective a libero arbitrio quantum ad substantiam actus et 
ab auxilio gratiae actualis quantum ad rationem dispositionis ad in- 
fusionem gratiae, et est causa dispositiva justificationis et causa satis- 
factiva, quamvis imperfecta, remissionis offensae quae non distin- 
guitur ab ipsa infusione gratiae, non tamen est ullatenus causa 
meritoria. 

Quod autem actus contritionis habeat verum valorem satisfactivum, 
etsi imperfectum, sequitur ex eo quod habet dignitatem et valorem 
supernaturalem, tum praecise quia est actus supernaturalis productus 
a gratia actuali, tum quia est dispositio ad ipsam gratiam habitualem; 
hoc enim sufficit ad rationem satisfactionis, quamvis non sufficiat ad 
rationem meriti; nam satisfactio, secus ac meritum, non necessario 
supponit amicitiam nec necessario supponit dignitatem personae sed 
dignitatem actus. Inde solvitur triplex objectio quae opponi potest: 
cum enim opponitur quod ante justificationem non est meritum et ideo 
nec satisfactio, respondetur negando paritatem inter meritum et satis- 
factionem; cum vero opponitur quod ad satisfactionem requiritur 
quod persona sit grata, respondetur quod non requiritur ut procedat 
à persona grata sed quod saltem tendat et disponat ad faciendam 
personam gratam; cum tandem opponitur quod si satisfactio prae- 
cederet justificationem, haec non daretur a Deo omnino gratis, sed ex 
debito seu ob jus creaturae, respondetur quod omnimoda gratuitas 
justificationis excludit rationem meriti sed non excludit omnem dis- 

positionem, qualis est satisfactio, nec ceterum proprie loquendo satis- 


factio importat jus in solvente, sed tantum solutionem debiti et 
extinctionem juris creditoris. 


Secundo, actus contritionis considerari potest ut subsequens justi- 
ficationem et informatus a gratia sanctificante. Sic procedit effective a 
libero arbitrio quantum ad substantiam actus et a gratia habituali 
quantum ad rationem informationis, et accipit tum rationem meriti 
tum pleniorem rationem satisfactionis (non tamen relate ad ipsam 


offensam, quae est jam remissa), et procedit a persona grata elicitive, 
et est omni modo gratuitus. 


Nec ceteroquin est imaginandus in justificatione duplex actus con- 
tritionis, alter praecedens et elicitus sub gratia actuali et alter subse- 
quens et elicitus sub gratia habituali, sed in eodem instanti justifica- 
tionis idem actus contritionis procedit a pluribus causis secundum 
diversum respectum; nam secundum suam substantiam procedit a 
libero arbitrio; secundum rationem dispositionis ad gratiam habitu- 
alem, et consequenter satisfactionis pro offensa, procedit a gratia 
actuali; secundum rationem informationis, et consequenter meriti et 


plenioris satisfactionis, procedit ab ipsa gratia habituali et ab habitu 
virtutis poenitentiae. 


Ad rem JOANNES A S. THOMA: ‘‘Contritio in duplici statu consideratur, 
scilicet, ut formata, et ut subsequitur gratiam, et ut antecedit formationem, et per 
modum dispositionis se habet ad gratiam. Qui duo status non sunt aliud, quam 
duo respectus, et dependentia ipsius contritionis secundum diversam prioritatem 
naturae, secundum quam in una consideratione se habet, ut causa, et antecedit; 
secundum aliam se habet, ut effectus, et subsequitur (causae enim ad invicem sunt 
causae, et consequenter ad invicem etiam sunt causatae). Caeterum contritio sub 
formalitate, et statu dispositionis non procedit effective a gratia, sed a libero 
arbitrio, et auxilio supcmaturali; sub ratione autem formationis procedit a gratia 
effective. . . [Sic igitur] contritio secundum se et secundum suam substantiam 
nullo modo est ab habitu gratiae effective; ut formata autem quantum ad ipsam 
formationem est effective ab habitu gratiae; quoad substantiam ergo est a libero 
arbitrio, ut dicit S. Thomas, sed non a libero arbitrio nudo, sed ut adjuto per 
auxilium gratiae. Hoc enim est valde familiare in D. Thoma, quando dicit procedere 
aliquam dispositionem a libero arbitrio, ibi non excludere auxilium, sed donum 
habituale: ab auxilio ergo, et libero arbitrio procedit contritio in illo ultimo 
instanti, et ut sic est dispositio, respicitque pro effectu ipsam remissionem culpae, 
imo et physice in quodam genere expellit peccatum. 


"Non est autem inconveniens, quod idem in eodem instanti procedat a diversis 
causis efficientibus secundum diversas rationes, seu respectus, sicut homo procedit 
ab homine, et a sole; et actus virtutis inferioris imperative a superiori, et ab 
intellectu, ut moto a voluntate per actum imperii. Et sicut ipsemet actus contri- 
tionis, quando post existentem gratiam elicitur a virtute poenitentiae, et imperatur 
a charitate. sic loco virtutis poenitentiae procedit ab auxilio in instanti justifica- 
tionis, et formatur a gratia, et charitate. Et hoc ideo, quia procedit ut dispositio, et 
non ut mere actus consequens, vel concomitans, et sic in genere dispositionis antecedit 
habitum poenitentiae, et consequenter in hac consideratione non procedit ab ipso, 

et tamen in hac consideratione habet causam efficientem; ergo ab auxilo pendet 
effective, non ab habitu. 


"Valor . . . hujus satisfactionis probabile est, quod conveniat ipsi contritioni ex 
auxilio divino, ut antecedit gratiam, sed ab illa gratia habet acceptionem, et sup- 
plementum satisfactionis, non formalem rationem satisfactionis. . . 

“Et mihi videtur . . . [hoc] colligi ... ex D. Thoma quaest. XXV III de veritate 
[cf. supra, p. 117]. Illa enim verba ultima, si bene ponderentur, habent hanc 
efficaciam: 'Aliquo modo, sed non sufficienter apparet justitia ex parte ejus, cui 
peccatum remittitur, in quantum in eo aliqua dispositio ad gratiam reperitur, sed 
non sufficiens: Ergo dispositio, ut antecedit remissionem, fundat aliquam justitiam, 
et consequenter ut antecedit gratiam per quam fit remissio. Et hoc significavit ly 
dispositio ad gratiam, id est, non ut a gratia procedit, sed ut ad gratiam tendit. 
Et praesertim in sententia D. Thomae, qui eadem quaestione XXVIII, artic. VIII 
ad tertium . . . dicit: ‘Quod contritio ut procedit a libero arbitrio, est dispositio 
ad gratiam, et secundum quod est a gratia comparatur ut actus secundus ad gra- 
tiam. Hic autem dicit: ‘Quod in quantum est in homine dispositio ad gratiam 
fundatur illa justitia imperfecta. Ergo loquitur de contritione, non ut est a gratia; 
sic enim est actus secundus ipsius, ut docet S. Thomas, sed ut antecedit gratiam, 
quia sic est dispositio ad eam. 


"Fundamentum . . . [hujus] sententiae est . . . quia contritio, ut subsequitur 
gratiam, supponit gratiam in subjecto, et consequenter peccatum remissum; ergo 
jam non supponit debitum in subjecto; ergo prout sic non satisfacit in eodem ad 
remissionem peccati, sed si satisfacit est ex superabundantia; sicut per totam 
vitam postquam homo est in gratia, potest plures, ac plures contritionis actus 
elicere, qui satisfactorii sunt, licet jam peccatum sit remissum; ut ergo salvetur, 
quod contritio aliquando satisfacit pro ipso peccato in ordine ad ejus expulsionem, 
et remissionem, oportet quod non supponat peccatum remissum, et gratiam infusam, 
quia satisfactio de se non fundatur in amicitia praesupposita, sed tendit ad amici- 
tiam faciendam, et reconciliandum personas; ergo non fundatur ejus valor in 
amicitia eliciente, sed determinante actus contritionis, quia ad hoc fit, ut recon- 
ciliatio compleatur; non ergo satisfacit ut formata per gratiam, et amicitiam, sed 
ut egreditur ab auxilio, et terminatur ad conciliandam gratiam, quam habet in 
eodem instanti." 07 


Attamen haec sententia dura videtur, et derelinquenda. 

Imprimis haec explicatio adversatur communiori sententiae thomis- 
tarum juxta quam actus ultimo disponentes ad justificationem pro- 
cedunt ab ipsa gratia justificante; quae quidem videtur esse explicita 
doctrina 5. Thomae, praecipue in 1-2, q. 113, a. 8, coli, cum a. 7 
aliisque articulis ejusdem quaestionis. De hoc aliquid velut per trans- 
ennam dictum est in art. 17 et 18 (tom. 1) et est ex professo dispu- 
tandum in tractatu de Gratia, cum sit materia subtilis et difficilis. 

Inierim nota ob. 4, quam S. Thomas sibi proponit in a. 7 illius 
quaestionis; in ea asseritur explicite motum liberi arbitrii, quo homo 
detestatur peccatum et se disponit ad justificationem, procedere ex 
ipsa gratia, imo exinde esse meritorium; quod quidem totum conceditur 
a S. Doctore in sua responsione. Objectio sic se habet: “Motus liberi 
arbitrii, qui ad justificationem impii concurrit, est Mmeritorius; et ita 


‘Dc Incarnatione, disp. 1, a. 3, n. 13. 15. 17. 23. 25, Curs. Thcol., t. S, Parisiis, 1SS6, 
p. 37-41. 

oportet quod procedat a gratia, sine qua nullum est meritum, ut infra 
dicetur (quaest. CXIV, art. 2). Sed prius est aliquid consequi for- 
mam, quam secundum formam operari. Ergo prius infunditur gratia, 
et postea Uberum arbitrium movetur in Deum et in detestationem 
peccati. Non ergo justificatio est tota simul." Respondet S. Doctor: 
“In eodem instanti in quo forma acquiritur, incipit res operari secun- 
dum formam; sicut ignis statim cum est generatus movetur sursum; 
et si motus ejus esset instantaneus, in eodem instanti compleretur. 
Motus autem liberi arbitrii, qui est velle, non est successivus, sed 
instantaneus. Et ideo non oportet quod justificatio impii sit successiva." 

Ex textu allato a Joanne a 5. Thoma ex q. 28 de Veritate nihil aliud 
deduci potest quam actum contritionis, procedentem quidem a gratia 
et inde accipientem valorem satisfactorium, hunc valorem justitiae 
habere ex eo quod est actus ipsius liberi arbitrii informati a gratia 
sanctificante et non purum donum Dei uti est ipsa infusio gratiae 
totaliter et secundum se. 


Praeterea, ea explicatio adversatur communi sensui theologorum, 
juxta quem omnis valor supernaturalis, tum meriti tum satisfactionis, 
provenit ex gratia sanctificante et charitate, necnon explicitae doc- 
trinae S. Thomae id frequenter asserentis, nec ceterum distinguentis 
inter satisfactionem et meritum. Confer nuper citatam ob. 4 (ex 1-2, 
q. 113, a. 7), Suppi., q. 13, a. 1, ad | (cit. in p. 35), ubi docet 
hominem ideo posse satisfacere quia ejus satisfactio accipit quandam 
infinitatem "prout est gratia informata", In 4 Sent., dist. 17, q. 2, a. 5, 
q. 2, ad 4, ubi idem repetit. Nec valet dicere cum Joanne a S. Thoina 
actum contritionis accipere valorem satisfactorium a gratia tamquam 
a termino ad quem disponit, non vero tamquam a principio ex quo 
procedit, nam nequit actus accipere valorem nisi ex principiis ex 
quibus procedit; ceterum, non potest gratia quomodolibet se habere 
ut forma dignificans contritionem nisi jam supponatur existere et 
influere sub ea ratione, ac ideo hoc modo contritio fiat posterior gratia, 
ac ideo adhuc maneat illi doctori explicandum quomodo sit satisfactoria 
pro culpa, cum ipse doceat culpam jam intelligi remissam per ipsam 
gratiam. 


Praeterea, juxta doctrinam S. Thomae, virtus Poenitentiae, cujus 
elicitus et principalis actus est ipsa contritio (saltem cum haec 
elicitur ab homine jam justo), est essentialiter ordinata ad satisfa- 
ciendum pro peccato mortali. Jamvero si vera esset sententia Suaresii 
et Joannis a S. Thomae, virtus Poenitentiae nunquam posset attingere 
finem suum et esset essentialiter frustranea; nam actus contritionis 
quae justificat et satisfacit non procederet a Poenitentia quia non pro- 

cederet a gratia, actus vero contritionis qui post infusionem gratiae 
procedit a Poenitentia non est justificativus, quia jam supponit 
justificationem. 


ALTERA IGITUR SOLUTIO omnino praeferenda est, quam tra- 
dunt Salmanticenses quamque fusius explicavimus in art. 14 (tom. 1, 
p. 370-374). Scilicet: actus contritionis justificantis procedit ab ipsa 
gratia sanctificante et accipit ab ea valorem satisfactorium, quo opera- 
tur ad destruendam et compensandam offensam peccati qua talem, 
quae nondum intelligitur remissa quando infusa est gratia ut forma 
auferens maculam peccati. 

Quae solutio tota consistit in triplici distinctione, scilicet: peccati: 
in maculam et offensam; gratiae: in formam auferentem maculam et 
formam influentem in destructionem seu satisfactionem offensae; actus 
contritionis: in praeviam dispositionem ad gratiam, ut auferentem 
maculam, et subsequentem effectum, seu operationem ipsius gratiae 
ad destructionem offensae. In uno scilicet et eodem temporis instanti 
unius ac totalis justificationis, qua simul aufertur macula peccati et 
offensa Dei, quaeque consistit in infusione gratiae actu elicientis 
charitatem, plura instantia naturae distinguenda sunt, juxta quae 
datur varia prioritas et posterioritas inter contritionem et gratiam. In 
primo instanti concipitur actus contritionis (qui aliunde nihilominus 
procedit effective ab habitu gratiae) praecedere in ordine causae ma- 
terialis et dispositivae ipsam infusionem gratiae ut auferentis macu- 
lam; in secundo instanti concipitur gratia infundi, ratione contritionis 
ut dispositionis, et auferri macula seu fieri justificatio inquantum 
aufertur injustitia et malum peccati in ipso homine; in tertio instanti 
concipitur actus contritionis procedere physice et effective ex gratia 
infusa et operari moraliter effective ad ablationem offensae, seu peccati 
inquantum est injustitia et malum in ipso Deo; in quarto et ultimo 
instanti concipitur ablata ac remissa offensa et completa justificatio 
sub utraque ratione remotionis maculae et offensae. Hoc modo contritio 
praecedit gratiam et eam subsequitur; praecedit nempe gratiam sub 
duplici istius ratione et eam subsequitur sub prima tantum ratione, 
sequenti ordine: contritio ut dispositio, gratia ut ablatio maculae, 
contritio ut effectus gratiae et satisfactio, gratia ut ablatio offensae. 


Ad rem SALMANTICENSES: * Dicimus actus dilectionis, vel contritionis, qui 
in instanti justificationis reperiuntur procedere, et dependere absolute a gratia 
sanctificante, sicut a principio effectivo, ut supra ostendimus, et recte supponit 
objectio. Ipsi vero actus sumpti in ratione dispositionis praecedunt gratiam in 
genere causae materialis etiam secundum effectum formalem auferendi maculam: 
optine quippe cohaeret mutua haec inter causas dependentia, ut diximus Tract. 15. 
disp. 3, dub. 4; sed rursus 1demmet actus considerati in ratione satisfactionis 
supponunt gratiam sanctificantem, a qua habent esse, et valorem, et similiter sup- 

ponunt ablationem maculae, et alios effectus formales, quos gratia subjecto com- 
municat: nam ad nihil horum in ratione satisfactionis supponuntur; cum haec 
omnia, gratis, et independenter a satisfactione fiant. At supponuntur ad remissionem 
offensae passivae Dei, ad quam compensandam eliciuntur, et ordinantur. Unde inter 
gratiam ut delet maculam, et eandem gratiam ut delet offensam, mediant praedicti 
actus in ratione satisfactionis; quippe gratia non indiget praedictis actibus in 
ratione satisfactionis ad delendam maculam; cum hanc Deus omnino gratis per 
ipsam gratiam immediate destruat: indiget autem praedictis actibus in ratione 
satisfactionis ad delendam offensam, restituendo affective Deo rationem ultimi finis. 
Potestque id exemplo declarari desumpto ex divinis: nam inter relationem pater- 
nitatis ut constituit patris personam, et eandem relationem ut exercite refert per- 
sonam patris ad filium, mediat generatio activa, quae supponit illum primum 
conceptum, et supponitur ad secundum, ut explicuimus Tract. 9, disp. 18, a num. 
67 et 88.708 


Haec explicatio fundatur in his quae S. Thomas docet tum de modo 
quo fit jJustificatio impii (1-2, q. 113) tum de propria indole et effi- 
cacitate virtutis Poenitentiae quatenus est ordinata ad efficienter 
auferendum peccatum formaliter ut est offensa (cf. supra in Prob. 2, 
p. 116, et art. 18, in tom. 1, p. 448 sqq.). 

In 4 Sent., dist. 14, q. 2, a. 4, S. Doctor explicite distinguit inter 
remissionem maculae, quam tribuit gratiae, et remissionem  offensae, 
quam tribuit actui Poenitentiae procedentis ex gratia: "In peccato 
duo possunt considerari; scilicet ipsa inordinatio quae in actu est, et 
macula quae ex actu inordinato consequitur in anima; et secundum 
hoc peccatum dupliciter remittitur. Quia enim ex ipsa actus inordina- 
tione homo, quantum in se erat, injuriam Deo jaciebat; ideo ex parte 
illa peccatum remittitur, secundum quod inaequalitas praedicta in- 
juriae ad aequalitatem justitiae reducitur; quod jacit poenitentia, in 
quantum est virtus quaedam, per suum actum, ut prius dictum est. 
Sed ex parte maculae peccatum remittitur per gratiam, quae jormali- 
ter maculam tollit, sicut albedo nigredinem; et per consequens per 
alias virtutes gratia formatas. Et quia poenitentia est talis virtus, ideo 
etiam ipsa formaliter peccatum remittit ex parte habitus; et hic est 
quod quidam dicunt, quod remittit peccatum inquantum est gratia. 
Non enim potest dici gratia nisi inquantum est gratia informata, vel 
propter similitudinem effectus." 


Ceterum eadem solutio paulo aliter tradi potest cum Gonet, con- 
gruentius fortasse cum modo quo S. Thomas explicat justificationem 
impii in 1-2, q. 113. Omissa scilicet distinctione inter gratiam ut 
auferentem maculam et gratiam ut auferentem offensam, distingui 
potest in ipsa simplici et totali gratia seu justificatione, inter gratiam 
ut in fieri et gratiam ut in facto esse, vel inter gratiam prout infunditur 
ex parte Dei et gratiam prout infunditur ex parte hominis, vel inter 


De Incarnatione, disp. 1, dub. 5, $ 1, n. 114, Curs. Theol., t. 13, Parisiis, 1878, p. 79. 

gratiam prout exercet munus auxilii Dei moventis et gratiam prout 
exercet munus formae in homine receptae. Priori scilicet modo, con- 
tritio subsequitur gratiam tamquam ejus effectus, et accipit ab ea 
vim suam satisfactoriam, altero vero modo contritio praecedit gra- 
tiam tanquam ejus dispositio; priori modo gratia expellit peccatum 
efficienter, movendo liberum arbitrium ut per actum contritionis satis- 
faciat pro offensa, altero vero modo expellit peccatum formaliter, ipsa 
sui positione. 


Ad rem GONET: *'Dicimus . . . cum Cajetano, Conrado, Ferrariensi, et aliis 
celebrioribus Thomistis, quod gratia habitualis potest considerari duobus modis, 
secundum quos duo munia omnino diversa exercet: primo ut est in fieri, seu infundi, 
et prout se tenet ex parte Dei illam communicantis; secundo ut est infusa, 
et in facto esse, et quatenus se tenet ex parte hominis illam recipientis. 
Primo modo gerit vices auxili moventis; secundo modo habet rationem 
habitus et formae permanentis, et animam sanctificantis, ac dantis esse divi- 
num participative, esse gratum Deo, et objectum congruum dilectionis ipsius; 
et quia primum munus est propter secundum, exercet prius primum quam secun- 
dum, ordine executionis: unde prius prioritate a quo communicatur animae, in 
ratione auxilii moventis, et ut se tenet ex parte agentis, quam in ratione habitus, 
et formae sanctificantis; ut communicata prius in ratione auxilii moventis, 
disponat ad sui connaturalem receptionem in ratione habitus, per actus contritionis 
et charitatis. Ex quo facile intelligitur, quomodo illi actus sint causa et effectus 
gratiae in diverso genere: sunt enim effectus a gratia active procedentes, prout est 
in fieri, et se tenet ex parte agentis, habetque rationem auxilii moventis: sunt vero 
causa materialis dispositiva ejusdem gratiae, ut est in facto esse, et prout se tenet 
ex parte subjecti recipientis, habetque rationem habitus et formae permanentis, 
atque animam sanctificantis. 


"[Ad objectionem quam Joannes a S. Thoma desumit ex De X'eritate, q. 28. 
a. 869J, dico S. Thomam ibi loqui de gratia habituali, ut est in facto esse, et habet 
rationem habitus, et formae justificantis; quo pacto formaliter, et non efficienter, 
remittit seu expellit peccatum, non vero loqui de ipsa ut est in fieri, et habet 
rationem auxilii moventis: nam sub hac ratione non remittit peccatum formaliter, 
sed tantum efficienter, movendo liberum arbitrium, ut per actus contritionis et 
charitatis ad talem remissionem ultimo se disponat. 

"Objicies . . . cum Suarez: Si actus charitatis et contritionis in instanti justifi- 
cationis sint a gratia, praesupponunt eam existentem (cum causa efficiens causet 
ut existens) ac proinde et unitam animae; cum gratia sit accidens, et existentia 
accidentis sit inexistentia, seu inhaerentia: ergo non possunt animam disponere ad 
receptionem ejus in subjecto. Sed facile respondetur ex dictis, distinguendo ante- 
cedens: praesupponunt eam ut existentem et unitam animae, in ratione auxilii 
actualis, concedo antecedens: in ratione habitus et formae sanctificantis, nego 
antecedens, et consequentiam: potest enim gratia habitualis prius natura animae 
unii per modum auxili moventis, ut illam ultimo praeparet ac disponat per 
actus contritionis et charitatis, ad recipiendos effectus formales quos tribuit, ut 
habet rationem habitus et formae sanctificantis. 

"Dices: Hujusmodi actus procedunt a gratia, tamquam a principio radicali vir- 
tutum charitatis et poenitentiae: sed in quantum est principium radicale talium 
virtutum, et aliarum infusarum habet rationem habitus, et formae sanctificantis: 
ergo tales actus procedunt a gratia, in quantum habet rationem habitus, non vero 
ut gerit vices auxilii. Respondeo gratiam, ut principium radicale virtutum infusarum, 
habere rationem habitus et formae sanctificantis, sed hanc non exercere, nisi prius 


*Cf. supra in art. 18, tom. 1, p. 451. 

prioritate a quo, seu naturae, et ordine executions, exercendo rationem auxilii 
moventis, radicaliter per seipsam, et formaliter per habitus infusos, quia ab ipsa 
emanant ut proprietates ab essentia, ut sic praeparet sibi subjectum, ut con- 
naturaliter suum effectum formalem illi communicet."70 


Unde ruit supradictum jundamentum quod opponit Joannes d 
$. Thoma. 

Instat tamen hic doctor: “Nec sufficit solutio Alvarez, quod quando 
infunditur gratia solum tollitur peccatum, ut macula est; ut autem 
est injuria non tollitur tunc formaliter sed radicaliter; formaliter tolli- 
tur per contritionem subsequentem gratiam, quatenus tollit inaequali- 
tatem. Contra hoc enim est, nam gratia non solum radicaliter, sed 
jormaliter tollit rationem injuriae, quia non solum habet pro effectu 
formali physico delere maculam, sed etiam moraliter tollere rationem 
offensae, et dare remissionem injuriae; alias non perfecte, et simplici- 
ter justificaret per formam intrinsecam, ut dicit Concilium sess. VI, 
cap. VII: ergo omni alio remoto tollit formaliter omnem rationem 
injuriae, quia non manet simpliciter homo justificatus, et amicus nisi 
tollatur peccatum, etiam moraliter in ratione injuriae, et non solum in 
ratione maculae. 

"Et patet evidenter in justificatione parvuli, in quo non solum ratio 
maculae, sed etiam ratio injuriae tollitur formaliter; alias maneret 
adhuc parvulus baptizatus inimicus Dei moraliter, et offensus illi. 
Cum sit valde absurdum, quod forma justificans aliter justificet in 
parvulis, quam in adultis, consequenter etiam in adultis, fatendum est, 
tolli rationem formaliter injuriae, et non solum radicaliter per ipsam 
gratiam justificantem."7l 


Resp. Eadem gratia sanctificans in eodem temporis instanti tollit 
tum maculam tum offensam peccati, sed diversa ratione et veluti per 
successiva instantia naturae; prius enim prioritate naturae tollit 
maculam ad modum formae informantis, subinde vero tollit offensam 
ad modum formae operantis, media charitate et contritione; non 
enim actus contritionis est satisfactorius nisi quatenus procedit a 
eratia sanctificante ac veluti vehit ejus formam et virtutem usque ad 
destructionem offensae. Sic verum est gratiam non tantum radicaliter 
sed formaliter auferre tum maculam tum offensam et perfecte ac 
simpliciter justificare, sed id facit duobus modis et duobus instantibus 
natura distinctis. Et idem valet si justificatio accipitur secundum ex- 
plicationem Gonet. Ceterum, ampliorem responsionem dedimus in art. 
14 (tom. 1, p. 373), ubi diximus ipsam rationem offensae Dei posse 


De Justificatione, disp. 1, a. 8, n. 196. 206. 208. 211, Clypcus, v. 5, Parisius, 1876, 
p. 46. 49. 50. 

adhuc dupliciter considerari, i.e. ex parte Dei, prout est divina displi- 
centia, et ex parte hominis, prout est ipsa ratio violationis juris divini 
homini voluntaria; primo modo offensa aufertur inde ab initio seu 
in ipso instanti in quo infunditur gratia ut auferens maculam, nam 
gratam Deus non infunderet nisi prius deposuerit displicentiam, se- 
cundo vero modo offensa aufertur tantummodo in altero instanti per 
satisfactionem actus contritionis. 

In parvulis utraque remissio maculae et offensae peccati originalis 
fit eodem naturae instanti quo infunditur gratia; gratia quidem per se 
et formaliter aufert solam maculam, offensa vero originalis aufertur 
non per satisfactionem hominis (non enim parvulus potest emittere 
actum contritionis, nec aliunde adultus potest satisfacere pro origi- 
nali, sed ad modum remotionis impedimenti, quod obest ablationi 
ipsius maculae, idque per applicationem satisfactionis Christi, qui 
solus pro peccato originali satisfacere potest. 


Conclusio 2. Punis homo potest, absolute loquendo, per actum charitatis 
vel in charitate fundatum, satisfacere de congruo pro peccato alieno; de 


facto tamen in praesenti ordine providentiae non potest. 


Probatur. 


Nam, ut diximus in Conci, praec. (p. 115), congrua satisfactio duo 
requirit, aequalem nempe seu proportionalem redditionem pro peccato 
et acceptationem Dei. Jamvero ex una parte actus charitatis, ratione 
suae infinitatis, habet proportionalem aequalitatem cum peccato ali- 
eno, non enim hoc quod sit alienum impedit eam proportionem, cum 
peccatum alienum non sit magis peccatum quam peccatum proprium; 
ex alia vero parte, Deus potest suam acceptationem praebere, ut opera 
bona unius hominis valeant in satisfactionem pro peccatis aliorum, ut 
si constitueret aliquem hominem caput aliorum in ordine gratiae; unde 
$. Thomas docet quod Christus "potestatem [excellentiae] potuit mi- 
nistris communicare, dando scilicet eis tantam gratiae plenitudinem, 
ut eorum meritum operaretur ad sacramentorum effectus, ut ad invo- 
cationem nominum ipsorum sanctificarentur sacramenta, et ut ipsi 
possent sacramenta instituere, et sine ritu sacramentorum effectum 
sacramentorum conferre solo imperio" (3 p., q. 64, a. 4}. 

Adverte quod in tali hypothesi satisfactio illius hominis, qui esset 
caput aliorum, operaretur eo proportionali modo quo nunc operatur 
pro nobis satisfactio Christi (cf. supra, art. 50, p. 86 sq.), quae tamen 
est de condigno et de toto rigore justitiae; per illius nempe satisfac- 
tionem de congruo auferretur impedimentum offensae quantum ad hoc 
quod daretur aliis hominibus gratia qua fieret acceptabilis Deo ipsa 

congrua satisfactio eorum, ac ita satisfactio capitis non tolleret sed 
fundaret satisfactionem ceterorum et copularetur illi in unicam con- 
gruam satisfactionem majoris dignitatis et valoris. 


In praesenti autem ordine providentiae justus potest de congruo 
mereri aliis primam gratiam justificativam, at non potest satisfacere 
pro peccatis alienis, sed tantum pro poenis ut infra dicetur; nam talis 
ordinatio satisfactionis unius pro peccatis aliorum requireret divinam 
acceptationem et pactum, quod non tantum non constat ex revela- 
tione sed excluditur ex modo generali et pleno quo Christus dicitur 
esse causa satisfactionis pro peccatis nostris. Nec obstat quod possi- 
mus satisfacere pro poenis aliorum; nam haec satisfactio est tantum 
quaedam extensio efficacitatis satisfactivae quae propriissime et prin- 
cipaliter refertur ad peccatum (proprie enim pro offensa satisfacimus, 
poenam vero solvimus pro malitia). Item non obstat quod possimus 
aliis mereri de congruo primam gratiam; nam magis est satisfacere 
quam mereri, sicut difficilius est reparare quam aedificare (cf. infra, 
p. 300), et magis est satisfacere de congruo quam mereri de congruo, 
quia meritum de congruo est meritum secundum quid, utpote non 
attingens aequalitatem cum premio, dum satisfactio de congruo est 
satisfactio simpliciter dicta, utpote quae attingit aequalitatem compen- 
sativam cum offensa, quamvis imperfecte tantum (cf. infra, p. 299 sq.). 


Conclusio 3. Purus homo non test etiam de congruo satisfacere pro- 


peccato originali qu sit in se et in aliis, vel in aliis tantum. 


Probatur. 


Id videtur explicite docere S. Thomas, in Suppi., q. 13, a. 1, ad 5, 
ut diximus in art. praec. (p. 54). Ratio autem est quia, ob extensivam 
infinitatem quae est propria naturae corruptae, secundum quod in ea 
possunt individua in infinitum multiplicari, non datur proportionalis 
aequalitas inter bonum individui et detrimentum multitudinis, nec 
inter satisfactionem unius et offensam infinitae multitudinis. Prae- 
terea, ratione hujus extensivae infinitatis, peccatum originale quod 
ex parte personae offensae est infinitum, evadit infinities infinitum; 
ex quo crescit disproportio. Unde homo nequit pro peccato originali 
offerre nisi insufficientem satisfactionem vel potius quoddam meritum 
de congruo. 

ART. 52. Utrum Purus Homo Possit Satisfacere De Condigno 
Pro Peccato Veniali. 


STATUS QUAESTIONIS 


Huic quaestioni plura supponenda sunt, quae facile a doctoribus 
conceduntur vel quorum disceptatio non valet notabiliter influere in 
ipsum punctum quaestionis, scilicet: primo, peccatum veniale esse 
verum peccatum, licet analogice et secundum quid relate ad peccatum 
mortale, adeoque importare rationem tum maculae, tum offensae; 
secundo, peccatum veniale non remitti seu auferri per ipsam gratiam 
habitualem, cum sit compossibile cum gratia sanctificante et habitu 
charitatis; fertio, peccatum veniale non posse auferri nec pro eo posse 
satisfieri nisi prius auferatur mortale et fiat satisfactio pro mortali, 
nam satisfactio implicat acceptabilitatem et placationem, peccatum 
vero mortale inducit statum absolutae inimicitiae; quarto, in statu 
naturae purae vel per actus mere naturales in praesenti statu, homi- 
nem non posse nec de condigno nec etiam de congruo satisfacere pro 
ipso peccato veniali, ut constat ex dictis in art. 48; quinto, ex viribus 
gratiae seu per actus supernaturales hominem posse de congruo satis- 
facere pro peccato veniali, quod facile sequitur tum ex dictis in 
articulo praecedenti quoad peccatum mortale tum ex dicendis hic in 
Conclusione; sexto, non tamen hominem posse satisfacere de toto 
rigore ut patet ex dictis in art. 49 (p. 36 sq.). 


Quaeritur ergo an ex viribus gratiae homo possit tum absolute tum 
in praesenti ordine satisfacere de condigno 1. pro veniali peccato 
proprio; 2. pro veniali peccato alieno. 


PARS NEGATIVA ct PARS AFFIRMATIVA 
1. QUOAD PRIMAM QUAESTIONEM communis sententia theo- 


logorum est hominem posse de condigno satisfacere pro veniali, et 
de facto ita satisfacere per actus charitatis vel aliarum virtutum in 
charitate fundatos. Non defuit tamen aliquis dissensus. 


Et primo, quidam pauci, ut Petrus Soto (De institutione sacerdo- 
tum, c. 18), Zumel, Cipullus et Antonius Parra'- (De Incarn., tract. 1, 
disp. 1, q. 4, a. 5), directe et totaliter dissentierunt, docentes hominem 
pro nullo peccato, etiam veniali, posse condigne satisfacere, quia omne 
peccatum habet communem rationem offensae infinitae quae per actus 
humanos coaequari non potest, et ideo sola remissione seu condona- 
tione extingui valet. 


"Antonius de la Parra et Arteaga, clericus regularis, qui floruit in Hispania circa a. 1668. 

Secundo, quidam antiquiores, ut Gerson et Almainus, docuerunt 
omne peccatum ex natura sua esse simpliciter infinitum, utpote op- 
positum infinitae Dei Majestati, mererique aeternam poenam, quibus- 
dam tamen peccatis Deum illam poenam remittere seu potius con- 
vertere in temporalem, et hoc sensu ea peccata per Dei misericordiam 
verti in venialia. Unde de mente illorum doctorum est hominem non 
posse de condigno satisfacere pro ullo peccato, cum omnibus peccatis 
insit per se aequalis ratio offensae simpliciter infinitae et peccata 
venialia non distinguantur ab alis nisi ex extrinseca habitudine ad 
poenam temporalem et dependenter ab extrinseca dispositione miseri- 
cordiae divinae. 

Ceterum tum hi, tum praecedentes doctores, non improbabiliter 
benigne interpretari possunt in eo sensu quod negent tantummodo 
possibilitatem pro veniali satisfaciendi de toto rigore justitiae, prae- 
cipue quia impossibilitatem satisfaciendi de condigno deducunt in- 
sistenter non ex conditione actuum charitatis et peccati venialis 
eorumque disproportione, sed ex conditione personarum, Dei scilicet 
et creaturae, et ex earum infinita distantia. 


lertio, Lugo docet, ut probabilius, quod homo potest satisfacere de 
condigno pro peccato veniali, sed negat quod de facto sic satisfaciat, 
saltem regulariter loquendo, idque ob maximam rei difficultatem; 
quod redit ad hoc: homo physice potest, moraliter non potest. Dupli- 
cem autem affert rationem, emolliendo et accommodando duplicem 
rationem praecedentium opinionum; prima est quia de facto peccata 
venialia non solvuntur nisi per modum remissionis seu condonationis, 
ut constat ex modo loquendi Scripturae et Patrum; altera est quia 
peccatum veniale est vera offensa Dei, etsi levis, et meretur acerbis- 
simam poenam Purgatorii, adeoque nonnisi difficillime compensari 
potest per actus nostros virtuosos. 


Ad rem LUGO: *Probabilius videtur, posse purum hominem justum satisfacere 
condigne pro peccato veniali proprio. . . Dices, ergo Christus non fuit nobis neces- 
sarius ut redimeret nos a venialibus. . . Respondeo . . . [quod] omnes indigemus 
liberari per Christum etiam a venialibus, quatenus tollit debitum carendi auxilio 
efficaci, quod debitum non contraximus per peccatum veniale, sed per lethale 
actuale, vel originale. Adde, Christum solvere etiam pro venialibus, quia nostra 
satisfactio nunquam de jacto attingit condignita-tem sufficientem, ut postea dicam. 

“Dico ergo . . . , licet purus homo possit utcumque et difficile satisfacere con- 
digne pro culpa veniali; de facto tamen crediderim, saltem regulariter, non tolli 
peccatum veniale sine gratuita Dei condonatione, et remissione, licet antecedat 
aliqua satisfactio nostra saltem de congruo. 

"Hanc conclusionem suadet mihi in primis fundamentum primae sententiae, 
quod peccata etiam venialia de facto non solvuntur nisi per remissionem Dei; 
Scriptura enim et Patres de peccatis in universum loquentes nunquam dicunt, tolli 
per nostram solutionem, sed per Dei misericordiam, et condonationem. Ita Joann 
epist. 1, c. I. postquam dixerat, "Si dixerimus quoniam peccatum non habemus, ipsi 

nos seducimus, et veritas in nobis non est', ubi de venialibus loquitur; de his enim 
certissimum est. reperiri in omnibus nobis; statim de isdem subjungit: 'Si con- 
fiteamur peccata nostra’ (scilicet per veram poenitentiam) “fidelis est, et justus, 
ut remittat nobis peccata nostra'. Ecce post poenitentiam de venialibus consequitur 
remissio; ergo poenitentia nostra non tollit condigne, et sufficienter se sola maculam 
peccati venialis. Sic omnis debiti remissionem petimus, et pro omnium peccatorum 
remissione gratias agimus; ergo credibile est Deum non expectare nostram con- 
dignam satisfactionem, sed posita congrua per poenitentiam, et detestationem, 
condonare offensam venialem. Ideo Ambrosius I de Poenit., c. IV, de omnibus 
peccatis loquens dixit: ‘Expectat Deus lacrymas, ut profundat ipse pietatem suam. 

"Dices, lacrymae ipsae, et poenitentia erunt condigna satisfactio. Sed contra, 
quia peccatum veniale, licet intra genus divinae offensae sit leve, adhuc tamen est 
offensa Dei, et meretur condigne poenam purgatori acerbissimam  excedentem 
poenas omnes, quas, leges humanae condigne taxant pro offensis humanis; ergo 
similiter satisfactio condigna pro ea culpa excedere debebit satisfactiones alias, 
quae ab uno homine respectu alterius exhibentur; nam eadem est ratio exigendi 
graviorem poenam pro offensa aliqua, et  desiderandi etiam | majorem 
satisfactionem .'"73 


2. QUOAD SECUNDAM QUAESTIONEM communis sententia 
est quod, absolute loquendo et in alio ordine, homo posset condigne 
satisfacere pro veniali alieno, de facto tamen et in praesenti ordine 
non potest. Huic tamen sententiae, quoad priorem partem de possibili- 
tate absoluta, logice adversantur duae priores opiniones nuper expositae. 


CONCLUSIO 


Conclusio 1l. Purus homo cx viribus gratiae potest condigne satisfacere 
pro peccato veniali proprio, et de facto ita satisfacit per actum charitatis vel 


alium actum in charitate fundatum. 


Probatur. 


Condigna satisfactio habetur cum in compensationem pro offensa 
offertur aliquod quod in suo valore morali adaequat, ad strictam 
aequalitatem, moralem gravitatem ipsius offensae. Atqui per actum 
charitatis, vel alium actum in charitate fundatum, homo offert Deo 
aliquid quod in suo valore morali adaequat, ad strictam aequalitatem, 
moralem gravitatem offensae venialis. Ergo homo potest condigne 
satisfacere pro peccato veniali proprio, et ita de facto satisfacit per 
actum charitatis vel in charitate fundatum. 

Minor, in qua est tota vis argumenti et qua directe removetur prae- 
cipuum fundamentum adversariorum, probatur c.r consideratione na- 
turae peccati venialis, relate ad naturam peccati mortalis ejusque 
excessum, ex quo provenit, ut diximus in art. 50, impossibilitas con- 
digne satisfaciendi pro mortali. In hac autem consideratione auctores 


"Dc Incarnatione, disp. 5, sect. 7, n. 129 sq., Disp. Schol., t. 2, Parisiis, 1890, p. 434 sq. 

diversimode procedunt, quemadmodum in quaestione de impossibilitate 
condigne satisfaciendi pro peccato mortali, et varias assignant rationes, 
quarum quaedam vel nihil vel non immediate probant. 


Vasquez (De Incarn., disp. 3, c. 3), congruenter ad suam doctrinam, 
supra expositam (art. 50, p. 41 sq.), de ratione impossibilitatis condigne 
satisfaciendi pro mortali, docet quod ratio quare homo per actum 
charitatis offerat aequivalentem compensationem pro peccato veniali, 
et ideo condigne satisfaciat, est quia per hoc peccatum homo non 
incurrit, sicut per mortale, debitum perpetuo carendi auxilio gratiae 
quo movetur ad actum charitatis compensativae (secus pro veniali 
puniretur poena aeterna), et ita per charitatem solvit Deo omne 
debitum, cum unicum debitum quod non potest solvere est praefatum 
debitum carendi auxilio gratiae, et ita condigne satisfacit, cum con- 
digna satisfactio nihil aliud sit quam solutio omnis debiti. 

Attamen haec explicatio imprimis falso innititur fundamento, male 
assignans rationem impossibilitatis condigne satisfaciendi pro mor- 
tali, ut supra ostensum est (ibid., p. 58-62); secundo et consequenter, 
ipsa est mere negativa et male assignat discrimen unde provenit possi- 
bilitas condigne satisfaciendi pro veniali. Nam, juxta Vasquez, actus 
quo homo se convertit ad Deum reparat tum aversionem peccati mor- 
talis tum conversionem ad creaturam quae est in peccato veniali, 
cum utrique opponatur conversio ad Deum; ratio autem quare con- 
versio ad Deum a peccato mortali non sit condigna satisfactio, est 
quia aliunde homo non potest auferre aliud debitum; ratio vero quare 
conversio ad Deum a peccato veniali sit condigna satisfactio, est quia 
aliunde non adest aliud debitum. 

Unde ratio condignitatis in satisfactione est tota negativa et ex- 
trinseca ipsi rationi et indoli peccati, tam mortalis quam venialis. Nec 
valet dicere peccatum mortale ab intrinseco habere quod producat 
debitum illud ab homine insolubile; nam adhuc restat explicandum 
quaenam sit ea intrinseca ratio quae illud debitum producit et ex qua 
mortale differt a veniali, et tantum in ejus excessu supra veniale 
quaerenda est propria ratio quare pro peccato mortali non possit fieri 
condigna satisfactio, possit vero pro veniali. 


Lugo (De Incarn., disp. 5, sect. 7, n. 128), juxta suam sententiam, 
supra expositam (art. 50, p. 64), ait rationem quare homo non possit 
condigne satisfacere pro peccato mortali esse istius gravitatem, qua- 
tenus non decet divinae providentiae acceptare, pro condigna satis- 
factione, aequalem compensationem quam homo absolute reddere 
potest, ne facilitas satisfaciendi reddat hominem procliviorem in tam 
grave peccatum; haec autem ratio, addit, non valet in casu peccati 

venialis, quia est offensa levis, nec ideo oportuit ut ab ea homo deter- 
reretur per poenam aeternam et per impotentiam condigne satisfa- 
ciendi, sed sufficienter deterretur per acerbissimam poenam purgatorii 
et per solam magnam difficultatem condigne satisfaciendi. 

Attamen, haec explicatio est non minus voluntaria et negativa quam 
solutio Vasquesii. Ratio enim condignitatis vel non condignitatis satis- 
factionis refunditur tanquam in propriam causam non in ipsam for- 
malem indolem peccati mortalis et venialis eorumque essentiale discri- 
men, sed in divinam voluntatem et providentiam. Nec refert quod 
haec Dei providentia moveatur a discrimine illorum peccatorum in 
gravitate, tanquam a motivo, tum quia adhuc illa gravitas manet 
extrinseca et remota causa quare satisfactio sit condigna vel non con- 
digna, tum quia de cetero ipsa ratio gravitatis secundum se non as- 
signat proprium discrimen inter peccatum mortale et veniale, cum 
etiam peccata mortalia differant inter se secundum gravitatem. 


Frequens ratio quae affertur est quia peccatum veniale, cum non 
auferat gratiam et in justo coexistát cum gratia, est ab intrinseco 
reparabile, per actum nempe ipsius gratiae.4 Attamen haec ratio im- 
mediate et secundum se probat tantum possibilitatem reparationis, non 
vero reparationis per satisfactionem, et maxime condignam; potest 
enim aliquid reparari sine satisfactione vel per satisfactionem con- 
gruam, sicut reparatur ipsum peccatum mortale per actum contritionis 
procedentem a libero arbitrio et a gratia; praeterea haec ratio attendit 
tantum ad rationem maculae reparandae, non vero ad offensam 
compensandam. 


Nec melior est similis ratio deducta ex eo quod gratia, coexistens 
cum peccato veniali, importat jus ad gloriam, nec potest hoc jus 
expleri et attingere suum objectum, nisi tollatur impedimentum peccati 
venialis, quod quidem impedimentum perpetuo maneret nisi possit pro 
eo condigne satisfieri. Haec ratio iterum nimis probat; nam praedictum 
jus gratiae exigit tantum ut tollatur peccatum veniale, sed non exigit 
ut tollatur per satisfactionem, maxime condignam; potest enim tolli 
per meram condonationem vel per congruam satisfactionem. 


Frequenter etiam haec ratio affertur, quia peccatum mortale est 
aversio a Deo, peccatum vero veniale est mera conversio ad creaturam 
sine aversione a Deo, et 1deo habet, in concomitante gratia sanctificante, 
principium unde auferri possit. Sed haec ratio iterum probat solam 
possibilitatem reparationis, non vero condignae satisfactionis, et at- 


‘Cf. praecipue Joanncm a S. Thoma, De Incarn., disp. 1, a. 4, n. 4sq.; item Billuart, 
De Incarn., diss. 3, a. 2; Galtier, De Poenitentia, thes. 32, n. 4S5 sq. 

tendit ad rationem malitiae in peccato, dum satisfactio refertur ad 
rationem offensae. 


Communior et vera ratio, quae ab auctoribus assignatur, est quia 
peccatum veniale non est offensa Dei simpliciter dicta, sicut peccatum 
mortale, et ideo adaequari potest per actum charitatis. Sed iterum 
hujus discriminis influxum in diversam rationem satisfaciendi alii aliis 
modis assignant, qui tandem aliquando, ut sint probativi debent ad 
unam et ultimam causam reduci, in qua consistat ipsa essentialis di- 
versitas gravitatis in utroque peccato. Haec autem ratio nulla alia 
est quam diversa infinitas utriusque peccati in ratione offensae, quae 
fundatur in diversa utriusque malitia, prout est diversa oppositio ad 
Deum ut ad finem ultimum. 

Peccatum scilicet mortale est simpliciter infinitum, peccatum vero 
veniale est infinitum tantum secundum quid, et ideo potest compensari 
et quidem ad abundantiam, per actum charitatis qui est pariter 
infinitus secundum quid, cum inter duo infinita secundum quid, utpote 
simpliciter finita, habeatur finita distantia, quae ideo pertransiri potest, 
Si ea sint in eodem ordine et in eadem linea, sicut sunt peccatum 
veniale et actus charitatis in eodem ordine valoris moralis et in 
eadem habitudine ad voluntatem quae complacet et displicet de con- 
trariis, contrariorum enim una est ratio et unus ordo. 


Haec autem diversa infinitas in offensa utriusque peccati sic exurgit 
ex diversa utriusque malitia, in qua ratio offensae fundatur.7$ Pecca- 
tum mortale nempe est non solum conversio ad creaturam sed etiam 
aversio a Deo. Ergo est separatio a fine ultimo; et consequenter est 
separatio ipsius personae creatae, et non tantum actus ejus, ab influxu 
finis ultimi, nam finis ultimus est finis operantis et non solum operis, 
nec finalizat opus nisi mediante finalizatione operantis; et consequen- 
ter est totalis et simpliciter dicta separatio a fine ultimo, cum a per- 
sona pendeant omnes actus ejus. Ergo est violatio juris Dei ut habeatur 
tanquam finis ultimus, et quidem violatio juris divini secundum seip- 
sum et secundum immediatam suam attingentiam; et consequenter 
violatio totalis et simpliciter dicta. Ergo est offensa personae divinae 
in seipsa, cum jus Dei ut habeatur tanquam finis ultimus vel, si placet, 
lex aeterna, identificetur cum essentia divina; et consequenter est 
offensa, seu honoris privatio, totalis et simpliciter dicta. Ergo est 
quaedam privatio suscepta in ipso Deo, tanquam in subjecto morali 
secundum moralem aestimationem. Ergo est offensa simpliciter infinita, 


"Cf 5. Thomam, 1-2, q. 72, a. 5; q. 88, a. 1; 3 p., q. 87, a. 2; Dc Malo, q. 7, a. 11; 
Cajetanum, praecipue in 1-2, q. 88, a. 1. 

sicut ipsa forma divina qua privat. Ergo nequit ad aequalitatem 
compensari, seu condigna satisfactione reparari, per actum charitatis 
qui est simpliciter finitus et nonnisi secundum quid infinitus. 


E converso, peccatum veniale est mera conversio ad creaturam sine 
aversione a Deo. Ergo non est separatio a fine ultimo, sed mera sub- 
tractio actus conversionis ad creaturam ab actuali influxu finis ultimi: 
et consequenter non est separatio ipsius personae creatae ab inlluxu 
finis ultimi, sed solius actus ejus et quidem secundum quod hic im- 
mediate finalizatur a suo objecto, non enim immediatum objectum 
finalizans actum est ipse finis ultimus, cum hic finalizet actum medi- 
ante finalizatione operantis; et consequenter non est totalis et sim- 
pliciter dicta subtractio a fine ultimo. Ergo non est violatio juris Dei 
ut habeatur tanquam finis ultimus, nec ideo est violatio juris divini 
secundum seipsum et secundum immediatam suam attingentiam, sed 
tantum secundum quod connotát mediatam attingentiam operationis 
creaturae seu actualem terminationem ad particularem actionem; nec 
consequenter est violatio juris divini totalis et simpliciter dicta. Ergo 
non est offensa personae divinae in seipsa, cum illa attingentia et 
terminatio finis ultimi ad particularem actionem sit tantum remota 
et mediata, nec identificetur cum essentia divina; et consequenter non 
est offensa, seu privatio honoris, totalis et simpliciter dicta. Ergo non 
est quaedam privatio suscepta in ipso Deo, adhuc ut subjecto morali 
et secundum communem aestimationem, nisi dicatur suscipi in Deo 
non directe et immediate sed secundum quod connotát mediatam at- 
üngentiam operationis creatae, quo sensu subjectum divinum non 
explicat attributum infinitatis vel, si placet, illud non communicat 
peccato veniali, eo quod hoc sit incapax infinitatis.76 Ergo non est 
offensa simpliciter infinita, sed secundum quid tantum et objective, 
sicut non est simpliciter infinita ipsa forma qua privat, seu praedicta 
attingentia operationis creatae. Ergo potest ad aequalitatem compen- 
sari, seu condigna satisfactione reparari, per actum charitatis, qui est 
similiter secundum quid seu objective infinitum. 


Ad rem BILLUART: *3deo a puro homine non potest reparari injuria peccati 
mortalis, quia per illud persona infinita deprimitur et subjicitur vili creaturae, 
jusque quod habet ut sit ultimus finis simpliciter laeditur: cui injuriae humiliatio 
cujusvis creaturae non aequiparatur, ut ponderavimus modo: atqui per peccatum 
veniale persona divina non subjicitur creaturae, nec jus quod habet ut sit ultimus 


‘Ad rem Rilltiart: “Cum peccatum veniale sit injuria imperfecte et secundum quid 
tantum, quia non tollit rationem ultimi finis, quamvis in Deo subjectetur, non tamen ab 
illo accipit infinitatem; forma enim non communicat subjecto, nec subjectum formae, nisi 
effectum cujus est capax: sic si subsistentia divina uniretur hypostatice creaturae irrationali, 
illam non sanctificaret, quia sanctitatis est incapax" (De peccatis, diss. 8, a. 5, Curs. 
Thcol., t. 4, Parisius, 1904, p. 437). 

finis laeditur simpliciter, sed tantum secundum quid, in quantum Deus remanet 
semper finis ultimus hominis peccantis venialiter, et impeditur tantum extensio 
fmalizationis quoad actum "77 


"Est igitur Deus finis ultimus habitu operis, in quantum immediate finalizat 
operantem; est autem finis ultimus actu operis mediate, mediante scilicet finaliza- 
tionc operantis: nam finis ultimus non potest finalizare actum nisi finalizet ipsum 
operantem, quia finis ultimus est finis operantis non solum operis, et est causa 
cur efficiens causet et operetur: unde causalitas causae finalis non potest extendi 
ad ipsum actum, nisi mediante operante et fmalizando ipsum. In hac igitur finaliza- 
tione operantis est radicaliter tota ratio divini juris, licet impediatur extensio qua 
derivatur in actum, ut fit in peccato veniali: unde quandiu non tollitur jus supra 
ipsum operantem, sed tantum retardatur et impeditur ne exeat in opus, non tol- 
litur jus a Deo etiam quod habet ut opus ad se referatur actualiter, quia manet 
radicaliter hoc jus quandiu operans manet ei subordinatus licet impeditus. Et ideo 
non requiritur quod aliqua persona cedat juri suo ut ad aequalitatem satisfaciat, 
sed quod retardationem ipsam tollat ex vi ipsius fmalizationis habitualis seu sub- 
jectionis operantis ad Deum, in qua radicaliter conservatur jus divinum, ut dictum 
est, etsi non explicetur." 78 


JOANNES A S. THOMA: “Ut ergo penetrari possit, et intelligi, quo modo 
peccatum veniale non laedat jus divinum, nec sit contra dignitatem personae 
infinitae, est notandum, quod respectu peccati venialis Deus habet jus per modum 
legislatoris, contra cujus praeceptum fit actus peccati venialis; respectu autem 
peccati mortalis, et habet jus legislatoris, et simul finis ultim i, quod tollitur per tale 
peccatum subtrahendo hominem ab ipso; nam finis ultimus non potest finalizare 
actum, nisi finalizet etiam ipsum operantem, quia finis ultimus est finis operantis, 
et non solum operis; est enim finis ultimus causa ipsius efficientis ut causet, et 
consequenter non debet finalizare solum ipsum actum, sed etiam ipsum agens ut 
operetur, et eliciat. Non potest ergo causalitas causae finalis extendi ad ipsum 
actum, nisi medio operante, et fmalizando ipsum operantem. Unde ulterius fit, 
quod peccatum veniale, cum supponat operantem finalizatum a fine ultimo, non 
potest habere alium finem ultimum, a quo finalizetur, cum hic non possit influere 
in actum, nisi influendo, et fmalizando operantem. Nec requiritur, quod finis influat 
in omnem actum, et eodem modo, id est, in se et jorm aliter; sed sufficit, quod 
habitualiter, mediate, et negative, id est, mediante aliquo, quod non habet con- 
trarietatem cum ipso, nec tollit rationem finis ultimi ab illo: qui enim venialiter 
peccat, intendit aliquid facere propter aliquid, dummodo non contrarietur charitati, 
quia si contrarietur, non vult illud, et in hoc quod vult, dummodo non contrarietur 
charitati, finalizatur a charitate habitualiter, et quasi negative, et in alio sibi 
conjuncto, non in se; compatitur enim hunc modum finalizandi charitatis ipsum 
veniale, vel quia materia ipsa, seu objectum ita leve est, quod non est contra 
finem, vel quia ipsum agens non tali modo agit, quod agat contra finem, quia 
indeliberate agit. 


"Sic ergo dicimus, quod jus divinum ut sit finis ultimus omnium actionum 
humanarum, est primo, et per se ut sit finis ultimus mediante ipso operante, et sit 
finis operantis: quod autem ulterius extendatur, ita ut non solum negative, sed 
dispositive, et formaliter influat in actum, pertinet quidem ad causdlitatem finis; 
non tamen privatio ejus est contra dignitatem finis, sed contra extensionem quam - 
dam hujus finis ab operante ad actum, quod non tollit, quin Deus possideat ut 
finis ultimus ipsum operantem, et possidendo operantem, etiam possideat, et 
subjiciat sibi actionem habitualiter, licet non actualiter: unde non simpliciter 
facit contra jus divinum, quia non simpliciter facit contra possessionem Dei, et 


" De Incarnatione, diss. 3, a. 2, Curs. Theol., t. 2, Parisis, 1904, p. 349. 
'"e[bid., p. 351. 

subjectionem hominis ad Deum, sed contra modum juris divini, quia scilicet Deus 
non omnimodo subjicit sibi illum actum, id est, secundum relationem actualem 
in Deum; bene tamen secundum habitualem. Facit tamen contra Deum, ut legis- 
latorem, quia in rei veritate contra legem virtutis alicujus est peccatum veniale, 
utpote displicens Deo, non tamen est contra finem legis, ut bene observat Cajetanus 
l-2, quaest. LXXXVIII, artic. I, in calce commentarii, quia: (Finis legis est 
charitas, ut dicit Apostolus, quam veniale non tollit, sed solum impedit egressum 
ejus ad extra, id est, ad actionem, et materiam virtutum; ideo peccatum veniale 
non facit peccantem Deo displicentem, quia non tollit charitatem, et gratiam, 
licet ipsum peccatum Deo displiceat, et ideo macula ejus non est proprie, et 
simpliciter macula, quia non tollit interiorem pulchritudinem, sed solum impedit, 
ne exterius appareat, sicut pulvis, aut lutum inhaerens in facie, ut bene notat 
S. Thomas in IV, dist. XVI, quaest. II, art. I, quaest. II, et III, et articul. II, 
quaest. I ad primum, et 1—2, quaest. LXXXIX, artic. I.”T0 


Conclusio 2. Purus homo cx viribus gratiae potest, absolute loquendo, 
condigne satisfacere etiam pro peccato veniali alieno; de facto tamen in 


praesenti ordine providentiae nequit pro eo satisfacere. 


Probatur eodem prorsus modo, quo in art. praec. (p. 125 sq.), osten- 
dimus absolutam possibilitatem satisfactionis de congruo pro peccato 
mortali alieno et negavimus ejusdem possibilitatem in praesenti ordine. 
Nam ex una parte peccatum alienum non est magis peccatum quam 
proprium, et ex alia parte potest accedere divina acceptatio seu ordi- 
natio satisfactionis unius hominis in favorem alterius. 

In praesenti tamen ordine satisfactio unius potest ordinari tantum 
ad compensandum pro poenis aliorum, non vero pro culpis, ob ra- 
tionem assignatam in eodem loco (p. 126). 


RESPONSIO 


Obj. 1. Peccatum veniale, cum sit vera offensa Dei, excedit satis- 
factionem hominis pro quanto dignitas Dei excedit dignitatem hominis. 
Ergo homo nequit condigne pro eo satisfacere. 


Resp. Praecipuum hoc adversariorum fundamentum manet sufficien- 
ter solutum ex dictis in Conci. l. 

Ad id autem quod tum Lugo tum alii urgent ex modo loquendi 
Scripturae et Patrum, respondetur quod peccata venialia vere dicuntur 
nobis a Deo remitti, seu gratis dimitti, quamvis solvenda sit condigna 
satisfactio; nam gratia ipsa per quam satisfacimus, gratis nobis con- 
ceditur; est enim aequivalens remissio, cum ad idem redeat quod 
creditor remittat debitum sine ullo pretio aut quod ipse det debitori 
pretium quo sibi solvere possit. Gratuitas gratiae, quae est principium 


nDe Incarnatione, disp. 1, a. 4, n. 10-12, Curs. Theol., t. S, Parisiis, 1886, p. 48sq. 

nostrae satisfactionis, excludit quidem rationem satisfactionis de toto 
rigore justitiae, sed non excludit rationem satisfactionis mere con- 
dignae. “Adde quod etiam de facto saepe fit vera, et formalis remissio 
peccati venialis, quoniam scilicet ipse motus, seu actus ratione cujus 
remittitur, non est directe contra veniale, sed virtualiter tantum: tunc 
enim Deus supplet remittendo, quod actus non habet formaliter tollere, 
sicut in aspersione aquae benedictae, et aliis sacramentalibus docent 
peritiores theologi" .80 

Hinc ruit praecipuum fundamentum mediae illius ac fluctuantis 
Lugonis sententiae, qua docet possibilitatem condigne satisfaciendi pro 
peccato veniali proprio et negat factum (vel, admissa physica possi- 
bilitate, negat moralem). Ad id autem quod addit, indolem nempe 
peccati venialis, prout est offensa Dei excedens offensas hominum, et 
gravitatem ejus demeriti, prout exigit poenas purgatorii excedentes 
alias poenas, requirere majorem satisfactionem quam eam quae fit pro 
aliis offensis, probat ad summum quod requiratur intensior caritas 
majorque honoris exhibitio, sed non probat quod haec major satis- 
factio, quaecumque sit, non possit esse condigna. Ceterum, ipse actus 
charitatis, quantumvis remissus, talem exhibet satisfactionem, cum 
magis placeat Deo quam ei displiceat peccatum veniale, eo quod major 
honor Deo exhibeatur per illum actum quo homo ei adhaeret ex toto 
corde, ex tota anima et ex tota mente, quam inferatur dehonoratio per 
illum actum quo homo adhaeret creaturae non ex toto corde, nec ex 
tota anima, nec ex tota mente. 


Obj. 2. Ad hoc ut quis possit de condigno satisfacere requiritur ac- 
ceptatio seu pactum divinum, cum Deus non teneatur nostram satis- 
factionem acceptare; de hujusmodi autem pacto nihil scimus. 


Resp. Dist. assertum. Ad condignam satisfactionem requiritur ac- 
ceptatio divina, tanquam elementum intrinsecum quo suppleatur de- 
fectus aequalitatis, sicut requiritur ad congruam satisfactionem, nego; 
tanquam extrinseca conditio, qua opus acceptetur ut satisfactorium et 
creet verum jus ad extinctionem debiti, non obstante supremo jure 
dominii quod Deus habet in illud opus et quo posset debitum urgere, 
etiam post solutam compensationem, concedo. De existentia autem 
talis acceptationis scimus ex revelatione, quatenus, absque distinctione, 
docet opera nostra bona habere valorem satisfactorium apud Deum 
pro debito peccatorum. 


Obj. 3. Si homo condigne satisfaceret pro veniali, Deus non posset 


Joannes a S. Thonia, Dc Incarnatione, disp. 1, a. 4, n. 18, Curs. Thcol., t. 8, Parisiis, 
1886, p. 51. 

satisfactionem non acceptare, et homo haberet jus ut acceptetur; 
jamvero Deus potest satisfactionem non acceptare, secus renuntiaret 
supremo dominio in humanas actiones, et nostra satisfactio esset non 
solum de condigno sed etiam de toto rigore justitiae. 


Rcsp. Deus potest condignam satisfactionem non acceptare, si con- 
sideratur tantum ut supremus Dominus, non vero si consideratur ut 
justus judex, ligatus legibus quas sibi ipsi imposuit; semel enim posito 
pacto, quo elegerit satisfactionem acceptare, non potest judicare et 
habere ut insufficientem quae est secundum se aequalis compensatio. 


Ad rem JOANNES A S. THOMA: “Deus potest non acceptare de facto illam 
satisfactionem, si consideretur ut supremus Dominus; non tamen si consideretur 
ut justus judex, quia Deus ex suppositione talis satisfactionis debet necessario 
judicare, quod illa sit condigna respectu talis peccati, et ita non judicat insuffi- 
cientem. Quia tamen est supremus Dominus omnis creaturae potest non acceptare 
illam, non quidem jure judicii, sed jure supremi dominii, ratione cujus etiam 
hominem justum (imo beatum) potest perpetuo privare gloria de potentia absoluta. 
Unde illa satisfactio, ut de facto acceptetur, indiget pacto, et lege Dei. non quidem 
favorabili, et supplente aliquem valorem in satisfactione, sed tanquam conditio 
applicans et requisita, ut de facto non rejiciatur a Deo tanquam supremo Domino, 
quod nullatenus minuit condignitatem, et aequalitatem satisfactionis in genere 
justitiae, quia justitia diminuitur quidem ex eo. quod fiat mediante aliquo favore, 
et pacto cxtrinseco; non tamen ex pacto per modum contractus, qui antecedat 
ipsam operationem, non superveniat ipsi. 


"Unde solvitur illa difficultas quam saepe, et importune inculcat Vazquez, quod 
si justificatio nostra, praeter formam interius renovantem, requireret pro com- 
plemento pactum, et acceptationem Dei, illa forma non esset condigna ad justi- 
ficandum. quia illa posita adhuc maneret aliquid, quod displiceret Deo, indigens 
pacto, ct acceptatione ipsius ut remittatur. Sed ex dictis hoc facile explicatur. 
Nam in justificatione nostra (ut supra dictum est) requiritur quidem favor, et 
remissio gratuita, non tamen superveniens gratiae, sed causans gratiam, a qua ipsa 
gratia dimanat, ut effectus gratuitae dilectionis Dei, sed etiam in satisfactione 
omnino aequali illa acceptatio, seu pactum dicitur esse complementum, non ad 
praestandum dignitatem, et supplendum valorem, qui desit ili formae, sed ut 
applicans ipsam condignam satisfactionem, ne rejiciatur a Deo; sicut laborans in 
vinea facit actum  condignum mercedc, ct tamen nisi fiat pactum tamquam 
applicatio illius laboris ad conductum, non tenetur illud solvere ex justitia, non 


quia id requiratur ad supplendum valorem, sed ut applicatio, ut de facto solvatur 
ex Justitia" "61 


Obj. 4. Per ipsum primum actum contritionis justificantis, qui est 
maxime satisfactorius, non possumus satisfacere de condigno pro 


venialibus; ergo a fortiori nec per actus contritionis vel charitatis, 
subséquentes justificationem. 


Resp. Quidam theologi, ut Salmanticcnses (De Incarn., disp. 1|, 


.Dc Incarnatione, disp. 1, a. 4, n. 19-20, Curs. Thcol. t. 8, Parisiis, 1886, p. 5l. 


Cf. quae dicuntur infra in art. 63, circa necessitatem divinae acceptationis ad condignam 
satisfactionem. 

dub. 5, n. 130 sq.), concedunt antecedens, quia per illum actum con- 
tritionis solvitur debitum peccati mortalis, et quidem satisfactione 
non condigna, unde hoc debitum absorbit totam vim illius satisfac- 
tonis, ita ut peccata venialia vel gratis remittantur vel pro eis fiat 
satisfactio deinceps. In qua suppositione, negatur consequens et con- 
sequentia objectionis; nam ratio quare ille actus non satisfaciat con- 
digne pro venialibus nos est quia caret vi, sed quia non applicatur 
materiae. Ceterum, nobis videtur negandum esse ipsum antecedens; 
nulla enim apparet cogens ratio denegandi illi actui effectum satis- 
factivum in ipsa peccata venialia; charitas enim et contritio limites 
non habent, et sicut idem actus potest simul satisfacere pro centum 
mortalibus, ita potest pro mortali simul et veniali satisfacere, juxta 
utriusque conditionem, ita nempe quod relate ad mortale sit satis- 
factio de congruo, relate vero ad venialia sit satisfactio de condigno. 


Obj. 5. Virtus Poenitentiae, cum sit essentialiter imperfecta justi- 
tia seu pars potentialis justitiae, deficit in solutione debiti a perfecta 
aequalitate. Atqui satisfactio est actus elicitus virtutis Poenitentiae, 
nec ullus actus elicitus ab aliqua virtute potest excedere objectum 
formale illius aut praetergredi illius speciem, quia actus est tum speci- 
ficativum potentiae tum ejus effectus. Ergo nulla satisfactio potest 
esse condigna, sive sit pro peccato mortali, sive pro peccato veniali, 
sive pro poena temporali. Ergo homo nequit condigne satisfacere pro 
peccato veniali proprio. 


Resp. Huic objectioni triplex solutio opponi potest: 


Primo dici potest solam satisfactionem pro peccato mortali esse 
actum elicitum virtutis Poenitentiae, satisfactionem vero pro peccato 
veniali et pro poena temporali esse actum imperatum a Poenitentia 
et elicitum vel ab alus virtutibus, puta a justitia commutativa infusa 
quatenus respicit omnia debita solvenda, abstrahendo ab hoc quod 
referantur ad Deum vel ad hominem (quod quidem evidentius dici 
potest de satisfactione poenae temporalis), vel a sola voluntate sub 
auxilio gratiae actualis. Nulla enim videtur adesse peculiaris difficultas 
in satisfaciendo pro veniali vel poena temporali, quae petat ut haec 
satisfactio eliciatur a peculiari virtute. 

"Ut enim pro aliquo actu constituatur specialis virtus, non sufficit, 
quod talis actus sit supernaturalis, et honestus: sed insuper desidera- 
tur, quod habeat aliquam difficultatem  objectivam, quam virtus 
superet. Ubi enim non occurrit talis difficultas, nec actus proprie 
loquendo est exercitium virtutis, nec habet eminentiam supra principia 

communia sui ordinis. Unde sufficienter reducitur vel ad auxilia 
transeuntia, vel ad aliquem habitum virtute inferiorem, vel denique 
ad virtutes ipsas per modum exercitii secundarii. Hac de causa licet 
affectus simplex piae affectionis ad credendum sit honestus, et super- 
naturalis non petit specialem virtutem, nec Theologi illam hactenus 
designarunt. Simplex etiam desiderium beatitudinis licet honestum, et 
supernaturale non exposcit virtutem specialem. Idemque accidit in 
gaudio de Deo."92 


Secundo, et melius, dicitur satisfactionem pro mortali esse prae- 
cipuum et specificativum actum virtutis Poenitentiae, satisfactionem 
vero pro veniali et pro poena temporali esse actum secundarium elici- 
tum ab eadem virtute, nec esse inconveniens quod in actu secundario 
alicujus virtutis inveniatur aliqua peculiaris et secundaria ratio quae 
nequeat convenire actui principali et specificativo, ut, in praesenti 
casu, aequalitas solutionis. Idque confirmatur a simili; nam etiam 
religio, quae est imperfecta justitia, servat strictae justitiae aequalita- 
tem in aliquo actu secundario, uti in solutione decimarum (cf. 2-2, 
q. 85 in prologo et q. 87 per totam). Et ratio est quia quando ab una 
virtute eliciuntur plures actus, virtus denominatur et specificatur ab 
actu priori et sequitur conditiones illius. Ad rem 5. Thomas, 2-2, 
q. 26, a. 4: "Est . . . contingens ex uno habitu plures actus ejusdem 
rationis ordinatos provenire, quorum unus sequatur ex altero. Et quia 
posteriores actus non procedunt ab habitu virtutis nisi per actum 
priorem, inde est quod virtus non definitur, nec denominatur nisi ab 
actu priori; quamvis etiam alii actus ab ea consequantur." 


Xec valet insistere quod etiam actus secundarii debent procedere 
sub eadem ratione formali ac actus principalis, secus nequeunt elici 
ab eadem virtute; nam, ut jam notavimus in art. 12 (in tom. 1, 
p. 332 sq.), sufficit ut actus secundarii procedant sub ratione formali 
specificativa virtutis, tamquam sub ratione remota et directiva, sub 
qua nihil prohibet ut ipsi habeant peculiare objectum immediatum et 
sibi proprium, ut patet de ipsa virtute charitatis, cujus actus secun- 
darius, seu amor proximi, habet objectum immediatum diversum ab 
objecto principalis actus, seu amoris Dei. Ceterum, proprium et for- 
male objectum Poenitentiae est satisfacere juri divino pro peccato, 
cui quidem ratio aequalis vel inaequalis satisfactionis accidit ex con- 
ditione subjecti, non vero ex defectu juris in Deo vel debiti in creatura; 
unde si per impossibile non haberetur in creatura defectus aequalitatis 
cum Deo, eadem virtus Poenitentiae transformaretur in perfectam 


eSalmanticenscs, De Incarnatione, disp. 1, dub. 9, $ 1, n. 252, Curs. Theol. t. 13, 
Parisiis, 1878, p. 199. Cf. eorundem Comm. in 1-2, q. 62, a. 4; tract. 17, disp. 3, dub. 4; 
tract. 18, disp. 1, dub. 2, n. 39; tract. 19, disp. 3, n. 33. 

justitiam commutativam hominis ad Deum, qualis est, proportione 
servata, virtus qua Christus satisfecit pro peccatis alienis. 


Ad rem SALMANTICENSES: “Licet quilibet actus habitus, aut virtutis debea! 
respicere objectum formale ejusdem virtutis, aut habitus; hoc tamen non ita 
intelligi debet, ut omnis virtutis actus, etiam secundarius, habeat pro objecto 
formali immediato objectum formale immediatum virtutis; sed si actus secun- 
darius est, sufficit illud attingere tanquam causam, et radicem initiative moventem 
ad attingentiam objecti sub objecto primario contenti. Indeque notavimus tract. S. 
de ultimo fine, disp. 1, dub. 4, distinguendam esse duplicem rationem sub qua 
virtutis, et potentiae; aliam primariam, proximam, et immediatam respectu actus, 
et objecti primarii; et haec radicat, et fundat aliam secundariam, sub qua imme- 
diate oritur a potentia, seu virtute actus secundarius, et ab hac praedictus actus 
speciem accipit, non vero a ratione sub qua primaria, quae est radix illius. Quocirca 
ratio sub qua proxima, et inmediata respectu electionis non est bonitas finis, quae 
est ratio sub qua proxima respectu actus intentionis ipsius finis, qui est actus pri- 
marius voluntatis, sed utilitas, et conducentia intrinseca mediorum ad finem. 


“Ex quo facile constat, quomodo poenitentia per ordinem ad terminum prima- 
rium habeat pro ratione sub qua proxima inaequalitatem solutionis, et per ordinem 
ad terminum secundarium, qualis est offensa Dei, et poena temporalis, respiciat 
solutionem condignam, quin per hoc extrahatur a sua specie, et ratione sub qua 
primaria, quae est inaequalitas in solvendo debito primario. Ad hoc enim sufficit, 
rationem sub qua proximam, et immediatam solutionis condignae poenae tem- 
poralis, quae est actus secundarius poenitentiae, attingi ab hac virtute per ordinem 
ad rationem formalem sub qua actus primarii, tanquam ad causam, ac radicem 
illius; quod, et non amplius desideratur. 


"Unde sicut C/iaritas non amittit esse virtutem Theologicam per hoc, quod ejus 
actus secundarius proximi dilectio immediate terminetur ad proximum, ab eoque 
ut talis mutuetur speciem, ut loco relato num. 97 stabilivimus; ita non inconvenit, 
poenitentiam ex primaria tendentia esse justitiam imperfectam, et habere pro 
ratione sub qua proxima inaequalitatem, licet respectu poenae temporalis aequali- 
tatem servet, et ejus actus secundarius habeat pro ratione sub qua immediata 
aequalitatem a qua prout talis speciem sortiatur."83 


Tertio, ct plenius, respondetur quod satisfactio pro peccato veniali 
et poena temporali, quamvis sit condigna, adhuc deficit a ratione 
strictae justitiae, quia deficit a ratione debiti stricte et simpliciter 
talis, cum justitia non solum requirat aequalitatem solutionis sed etiam 
aequalitatem solutionis debiti rigorosi et simpliciter talis. Et quidem 
peccatum veniale, cum sit offensa Dei non simpliciter sed secundum 
quid, importat tantum reatum et debitum secundum quid, adeoque 
ejus solutio, quamvis aequalis, non servat ex omni parte conditionem 
strictae justitiae, quia est completa solutio incompleti debiti; et hoc 
modo adhuc in ea solutione verificatur formalis ratio virtutis Poeni- 
tentiae quatenus est imperfecta justitia. Idem dici potest de debito 
poenae temporalis; cum enim haec debeatur non pro ratione aver- 
sionis a Deo quae est in peccato mortali sed pro ratione conversionis 
ad creaturam, et haec conversio fundet reatum secundum quid, cum 


u Dc Poenitentia, disp. 10, dub. 1, $3, n. 21, Curs. Theol., t. 20, Parisiis, 1883, p. 592 sq. 
Ci. ibid., disp. 5, dub. 4, m. 137. 

conveniat etiam peccato veniali quod consistit in reatu et debito 
secundum quid, ipsa etiam non magis importat quam debitum secun- 
dum cjuid, et ideo ejus satisfactio, quamvis aequalis, non servat ratio- 
nem strictae justitiae et verificat ipsum formale objectum virtutis 
Poenitentiae. 

Hinc intelligitur virtus Poenitentiae, sub eadem formali ratione im- 
proprie dictae justitiae, elicere ordinatim tres illos actus satisfactionis; 
prus nempe satisfactionem pro mortali in qua ea formalis ratio stric- 
tiori modo verificatur, secundum nempe defectum ipsius aequalitatis 
in solutione rigorosi debiti, subinde autem secundariam satisfactionem 
pro veniali et poena temporali, in qua eadem formalis ratio verificatur, 
diminuto quodam modo, secundum defectum nempe rigoris in debito 
quod solvitur ad aequalitatem. 


Ceterum, quod attinet ad actum satisfactionis pro poena, aliam nec 
inprobabilem solutionem addunt Salmanticenses, juxta quam ille 
actus, etsi concedatur essse condignam solutionem debiti rigorosi, 
potest sub diversa consideratione pertinere tanquam secundarius actus 
tum ad Poenitentiam tum ad infusam virtutem justitiae commutativae, 
ad hanc nempe prout importat aequalem solutionem stricti debiti, ad 
ilam vero prout importat alias rationes proprie poenitentiales, uti 
emendationem culpae et renovationem vitae. 


Ad rem SALMANTICENSES: *Nullum est inconveniens, quod actus intendens 
pati, et luere poenas ad aequalitatem rigorosam. quae pro peccatis venialibus de- 
bentur, pertineat per modum exercitii proprii licet inadaequati ad justitiam com- 
mutativam infusam, qua caetera alia debita ad aequalitatem solvimus: sicut de 
actu, quo Deo honorem ablatum ad aequalitatem restituimus, dicebamus n. 263. 
Nec propterca negamus, quod talis satisfactio pertineat saltem secundario ad 
poenitentiam: quia optime potest pertinere ad diversas has virtutes sub motivis 
valde diversis, quae habent: nam justitia respicit satisfactionem aequalem pro 
poenis, quatenus rigorose debitam, et aequalem: ita quod haec sit ratio per se illi 
correspondons; aliae vero, ut puta, quod debeatur Deo, aut pro culpis, vel pro 
emendatione per accidens, et de materiali se habent ad praedictam virtutem. 


“At poenitentia non respicit per se in praedicta satisfactione rigorosam aequali- 
tatem; cum ilam non attendat in actu, et objecto primariis: sed respicit alias 
rationes sibi proprias, ut quod deserviat ad emendationem culpae, et renova- 
tionem vitae. Non enim motivum poenitentiae est satisfacere, vel recompensare 
quolibet modo, sicut quidam falso putant, ut in alis consequentiis circa justitiam 
commutativam facile decipiantur: sed importat determ inatas modificationes, quibus 
et non aliter satisjacere pertinet ad poenitentiam, ut satis exprimit D. Th. loco cit. 
Iq. 85] ex 3 p. art. 1, ad 3, ubi ait: ‘Dolor poenitentiae est displicentia, seu 
reprobatio facti praeteriti cum intentione removendi sequelam ipsius*. Et art. 2, 
in corp: ‘In poenitentia invenitur specialis ratio actus laudabilis, scilicet operari 
ad destructionem peccati praeteriti, in quantum est Dei offensa: quod non per- 
tinet ad rationem alterius virtutis. Et in resp. ad 2: "Poenitentia habet quidem 
materiam generalem, in quantum respicit omnia peccata: sed tamen sub ratione 
speciali; in quantum scilicet sunt emendabilia per actum hominis cooperantis Deo 
ad suam justificationem *. 

"Quae omnes rationes per accidens se habent ad justitiam commutativam : unde 
quantum est ex hoc capite fieri potest, quod praedicta justitia imperet, aut regulet 
satisfactionem pro poenis temporalibus ex proprio sibi motivo aequalitatis perfectae 
supposito debito rigoroso: et quod poenitentia imperet etiam, et regulet eandem 
satisfactionem ex alis motivis, qualia repraesentat D. Thom, in verbis relatis. 
Verum quidem est poenam non ordinari per se ad satisfaciendum alteri; sed ad 
emendationem culpae in subjecto peccante . . . , qua ratione non pertinet per se 
ad justitiam commutativam. Sed fieri potest, ut creditor, sive offensus exigat poenam 
debitoris, sive offensoris loco satisfactionis. Et tunc locum habet doctrina hactenus 
tradita, quantum attinet ad justitiam commutativam. Quod difficultate caret in 
poenitentia, quae poenam respicit non solum ut satisfactionem, sed ut emenda- 
tionem culpae in proprio subjecto: ut docet D. Th. loco cit. art. 3 ad 1."$4 


ART. 53. Utrum Homo Possit Vere Satisfacere Pro Poena 
Temporali, Relicta Post Remissionem Culpae (3 p., q. 86, a. 4; 1-2, 
q. 87, a. 6; In 2 Sent., (list. 42, q. 1, a. 2; In 4 Sent., (list. 14, q. 2, a. 1, 
q. 2; De Malo, q. 7, a. 10, ad ultimum; C. Gent., 3, 141. 145. 159; 4, 
72; Suppl., q. 18, a. 2). 


STATUS QUAESTIONIS 


Hactenus quaestio fuit de possibilitate primariae satisfactionis quae 
respicit culpam quaeque coincidit cum ipso actu contritionis, imo cum 
ipsa virtute poenitentiae cujus contritio est principalis et specificus 
actus. Succedit nunc QUAESTIO DE SECUNDARIA SATISFAC- 
TIONE QUAE RESPICIT POENAM TEMPORALEM (nam poena 
aeterna est inseparabilis ab ipsa culpa et remittitur cum ea, quod 
quidem est saltem proximum fidei, utpote definitum, etsi in forma 
indirecta, in can. 30, sess. 6, et can. 15, sess. 14 Cone. Trid.$5), 
quaeque inde a medio aevo peculiariter satisfactionis nomen sibi vin- 
dicavit, tum quia est magis sensibilis, tum quia est signum et com- 
plementum prioris illius satisfactionis, tum quia peculiarem aspectum 
assumit in sacramento poenitentiae, in quo mediaevales doctores 
libenter distinxerunt trinomium illud “Contritio cordis, confessio oris, 
satisfactio operis" (cf. art. 46, p. 12). 


Circa hujusmodi autem satisfactionem tres praecipue agitantur 
quaestiones: 1. de ipsa ejus possibilitate (in hoc art.); 2. de ejus 
modo, an nempe sit de condigno (art. 54); 3. de ejus fine, an nempe 
justus possit etiam pro aliis satisfacere, ita ut illis poena dimittatur 
(art. 55). 

Prima quaestio de POSSIBILITATE TALIS SATISFACTIONIS, 
quae est objectum hujus articuli, supponit aliam possibilitatem, scilicet 
PERMANENTIAE POENAE TEMPORALIS, remissa culpa, quam 


“ De Incarnatione, disp. 1, dub. 9, $ 5, n. 269, Curs. Theol., 1.13, Parisiis, 1878, p. 218 sq. 
‘ Cf. in art. 87, tom. 4. 

quidem 5. Thomas considerat praecipue in alio loco hujus tractatus, 
scilicet ubi de effectu Poenitentiae (3 p., q. 86, a. 4) et plures theologi 
determinant etiam in aliis tractatibus, praecipue De peccatis et De 
justificatione. Polemica tamen ratio praesentis materiae cogit utramque 
quaestionem ad hunc articulum revocare et per binas, intime con- 
nexas, conclusiones resolvere. Utraque enim possibilitas ad modum 
unius negatur et iisdem fere rationibus impugnatur a modernioribus 
haeresibus, praecipue Protestantica. 


PARS NEGATIVA 


Praecipua haeresis in hac re est doctrina Protestantium, quos prae- 
cessit Petrus de Osma et secuti sunt, cum quadam apparente mitiga- 
tione, tum Jansenistae et Baius, tum praesertim moderniores doctores 
Schismatici. Protestantes funditus negant omnem vim satisfactivam 
operum poenalium, peculiariter praeterea impugnantes satisfactionem 
sacramentalem; Schismatici fere idem docent, quamvis admittant po- 
testatem ecclesiae imponendi satisfactionem  sacramentalem, quam 
tamen evacuant sua indole satisfactiva seu redemptiva poenae pec- 
cati, ut ei tribuant solam indolem sanativam et medicinalem; Jan- 
senistae docent satisfactionem totam ordinari ad augendam charitatem 
et contritionem, in quam solam videntur refundere omnem vim 
remissivam debiti peccati; Petrus de Osma idem docere videtur; 
Baius docet opera poenalia esse satisfactoria non proprie loquendo et 


secundum se, sed quatenus sunt conditio, qua posita, applicatur nobis 
satisfactio Christi. 


I. PROTESTANTES. 


Novatorum doctrina de satisfactione breviter et apte resumitur in 
hac propositione, examini theologorum tridentinorum proposita: “To- 
tam poenam et culpam simul remitti semper a Deo, satisfactionemque 
poenitentiam non esse aliam quam fidem, qua apprehendunt Christum 
pro eis satisfecisse; ideoque satisfactiones canonicas, quondam exem- 
pli gratia, vel disciplinae, vel probandi fideles causa, fuisse a patribus 


institutas et in concilio Nicaeno exortas; nunquam autem ad remis- 
sionem poenae." 


Variae eorum assertiones et argumenta ad sex capita reduci possunt: 
|l. Doctrinam catholicam de satisfactione pro poena quam maxime 
reprobant ac vituperant, utpote directe oppositam eorum fundamen- 
tali dogmati de gratuitate justificationis per solam fidem in merita 
Christi. 2. Negant ipsum suppositum illius doctrinae, scilicet perma- 
nendam poenae post remissam culpam, utpote oppositum ipsi con- 

ceptui justificationis seu remissionis, maxime prout praedicatur in 
Scripturis et convenit infinitae efficacitati meritorum Christi. 3. Negant 
directe ipsam doctrinam, ut oppositam tum justificationi per solani 
fidem, fundatae in totali corruptione humanae naturae, tum justifi- 
cationi per Christum, cui convenit universalis efficacitas et sufficientia. 
4. Assignant puram et veram notionem satisfactionis, scilicet vitae 
novitatem et reformationem. 5. Ut eludant praecipuum fundamentum 
catholicorum seu doctrinam Scripturae et Patrum de utilitate et effi- 
cacitate poenitendi et luendi poenas, distinguunt inter poenas alterius 
vitae, quas reiciunt, et poenas hujus vitae, quas vel dicunt non esse 
vindicativas sed pure medicinales (Calvinus), vel, admissa ratione 
vindicativa, dicunt esse a Deo necessario impositas, ita ut extingui 
nequeant neque per hominis satisfactionem neque a fortiori per 
Ecclesiae remissionem (Lutherus, Melanchthonius et alii communius). 
6. Peculiariter impugnant satisfactionem sacramentalem, indulgentias 
et Purgatorium. 


PRIMO igitur Novatores maximo impetu  vituperant dogma 
satisfactionis. 

Nomen ipsum satisfactionis, quamvis ab antiquis usitatum, est abi- 
ciendum, utpote maxime periculosum. Lutherus: “Vehementer odi et 
sublatum vellem hoc vocabulum satisfactio, quod non modo in Scrip- 
turis non invenitur, sed et periculosum habet sensum, quasi Deo 
quisquam possit pro ullo peccato satisfacere, cum gratis illi ignoscat 
omnia. . . Vellem magis, ut disciplina, castigatio, visitatio, correptio 
aut alio quopiam Scripturae vocabulo nominaretur, quo significaretur 


non esse remissibilem, sicut revera remissibilis non est, disciplinam 
Domini". 


In doctrina de Poenitentia, maxime evertenda est satisfactio, etiam 
si contritio et confessio aliquatenus retineantur. Lutherus contra art. 
5 Bullae Leonis X: "Malitiose hunc articulum congesserunt, non enim 
negavi contritionem et confessionem, sicut tamen sonat articulus, et 


ipsi videri me talia docuisse volunt, sed satisfactionem negavi, qualem 
ipsi docent”. 


Doctrina satisfactionis processit ex fine lucratorio et convertit poe- 
nitentiam in mercaturam. Lutherus: *E salutari poenitentiae remedio 
nundinas fecerunt", ita ut "disciplina Domini vendibilis et caupona- 
bilis crederetur", eo fine “ut habeat [Romanae sedis] sanguisuga in- 
satiabilis, quibus dicat: Affer, affer, et peccata vendat." *Contra hanc 
eorum fictam et falsam satisfactionem ego pugnavi, quam ideo solum 
finxerunt, ut lucra sua augerent, et homines exhaurirent, fallerent ac 
perderent”. 

Ea doctrina processit ex deliriis quorundam monachorum, quorum 
libri sub nomine Patrum, uti Augustini, ab ignaris recepti sunt. 
Calvinus: *Bona pars eorum, quibus Lombardus, eorum coryphaeus, 
centones suos contexuit, ex insulsis quorundam monachorum detliriis, 
quae sub Ambrosii, Hieronymi, Augustini et Chrysostomi nomine 
feruntur, decerpta sunt. Ut in praesenti argumento, omnia fere sumit 
c libro Augustini de poenitentia qui a rhapsodo aliquo inepte ex bonis 
pariter ac malis auctoribus consarcinatus, Augustini quidem nomen 
praefert, sed quem nemo vel mediocriter doctus, agnoscere pro suo 
dignetur." 


Ea doctrina produxit degenerationem antiquae disciplinae poeni- 
tentialis in quandam vipeream et homicidam disciplinam, qua crude- 
liter excarnificantur corpus et anima. Calvinus: “Ex antiquo eo ritu 
sumpserunt originem confessiones et satisfactiones, quae hodie in usu 
sunt. Viperei sane partus, quibus factum est ut ne umbra quidem 
melioris illus formae supersit." Melanchthonius: “Omnium piorum 
conscientiae . . . fatentur illas inextricabiles disputationes theologorum, 
et traditiones infinitas de poenitentia, horribilem carnificinam consci- 
entiarum fuisse". Lutherus: *'*[Satisfactione] egregie abusi sunt ad 
perdendos Christianos in corpore et anima. . . Sic [eam] instant et 
necessariam faciunt, ut fidei in Christum non relinquant locum, 
miserrime excarnificatis eo scrupulo conscientiis, alio currente ad 
Romam, alio huc, alio illuc, illo in carthusiam, illo in alium locum, 
alio virgis se flagellante, alio corpus suum vigiliis et ieiuniis occi- 
dente. .. Quae monstra tibi debemus, Romana sedes, et tuis homicidis 
legibus et ritibus, quibus mundum totum eo perdidisti, ut arbitrentur 
sese posse Deo per opera pro peccatis satisfacere". 


Ea doctrina evacuavit sanctitatem vitae et renovationem morum, 
imbuens animos falsa persuasione se esse in statu salutis per hoc 
tantum quod, absque vitae mutatione, peragitur externa satisfactio. 
Lutherus: “Quanta, quaeso, pars ea est imbuta opinione, se esse in 
statu salutis, et pro peccatis satisfecisse, si preculas a sacerdote im- 
positas vocetenus murmuraverit? etiamsi interim nec cogitet quidem 
vitae rationem emendare. Uno enim momento contritionis et confes- 
sionis mutatam esse vitam credunt, superesse vero tantum, ut satis- 
faciant pro praeteritis peccatis". 


Ea doctrina produxit obscurationem fundamentalium  veritatum 
Christianarum de poenitentia et satisfactione Christi. Melanchthonius: 
"Doctrinae Christianae de poenitentia magnas tenebras offuderunt 
theologi et canonistae". “Satisfactiones Scholasticae obscurant Legem 

et Evangelium, et amplificant dignitatem  traditionum | humanarum, 
fingunt enim in satisfactionibus aliquid amplius lege fieri, et somniant 
reliquis operibus legem impletam esse". “Satisfactiones obscuraverunt 
beneficium Christi, quia etiam docti fingunt per eas compensari 
aeternam mortem. Indocti putabant his operibus emi remissionem 
culpae. Ita fuit obruta ingenti acervo inutilium ac malarum opinionum, 
simplex doctrina de poenitentia. Et constat multis saeculis bonos 
desiderasse doctrinam puriorem". Lutherus: ‘‘[Satisfactionem] sic 
docuerunt, ut populus veram satisfactionem non intelligeret unquam, 
quae est innovatio vitae". 


Ea doctrina continet magnam contumeliam et blasphemiam in 
Christum. Mdanchthonius: “Christum contumelia afficit, si quis 
remissionem mortis aeternae transfert in nostram compensationem”. 
Calvinus: “Si Christi sanguis unica est pro fidelium peccatis satis- 
factio, quid superest, nisi purgatorium esse in Christo blasphemiam ?" 


SECUNDO Novatores negant ipsum suppositum catholicae satis- 
factionis, seu permanentiam alicujus poenae post remissam culpam. 

Id enim est imprimis contra ipsam rationem, cum repugnet remitti 
peccatum et permanere ejus poenam, quod esset peccatum remitti et 
non remitti. Calvinus: “Quid est remissio, nisi merae liberalitatis 
donum? Non enim remittere dicitur creditor, qui antapocha testatur 
sibi numeratam pecuniam, sed qui nulla solutione, ultro, sua benefi- 
cientia, nomen expungit". 


Praeterea id est contra doctrinam Scripturae testantis Deum omnino 
oblivisci peccatorum, nullam manere damnationem  regeneratis in 
Christo, Christum satisfecisse pro peccatis nostris: Rom. $, 1; Hebr. 
10, 18; Ezech. 18, 21 sq.; 33, 12; Isai. 43, 25; Jerem. 31, 34. 
Calvinus: “Quid quaeso nobis praestitit Christus, si adhuc pro peccato 
poena exigeretur?" Ceterum, ut explicabitur infra, Lutherus, aliter ac 
Calvinus, admittit existentiam quarundam poenarum vindicativaruni, 
sed negat pro eis satisfieri posse. 


TERTIO, Novatores, abstrahendo ab ipsa permanentia poenae, 
negant directe ac praecipue ipsam doctrinam de possibilitate satis- 
faciendi pro ea. 


Id enim imprimis repugnat doctrinae de totali corruptione humanae 
naturae, ex qua nihil bonum aut meritorium procedere potest, sed 
tantum peccata et opera mortis (cf. dicta in art. 3, in tom. 1, p. 
156-158). Calvinus: “Quem ergo satisfaciendi exitum invenient, in 
tanto peccatorum cumulo? Si unius diei est satisfactio peccati unius, 

dum illam meditantur, septies peccant (loquor de iustissimis) ; si ad 
septem satisfactiones se accingunt, cumulabunt quadraginta novem 
peccata (Prov. 24). Jam praecisa est satisfaciendi fiducia. Quid 
morantur) Quomodo adhuc de satisfaciendo cogitare audent?" 


Praeterea, id repugnat doctrinae de justificatione per solam fidem 
in Christum. Lutherus: “Sic [satisfactionem] instant et necessariam 
faciunt, ut fidei in Christum non relinquant locum. . . Arbitrantur sese 
posse Deo per opera pro peccatis satisfacere, cui sola fide cordis 
contriti satisfit". Melanchthonius: “Fide liberamur gratis propter 
Christum a culpa et ira Dei. . . In ipsa remissione cum fide erigimur, 
liberamur a morte aeterna; juxta illud [Rom. 5, 1]: Justificati fide 
pacem habemus". 


Praeterea, id repugnat toti Scripturae, praedicanti gratuitatcm re- 
missionis peccatorum. Calvinus: “Talibus mendaciis [theologorum de 
operibus satisfactionis] oppono gratuitam peccatorum remissionem: 
qua nihil in Scriptura clarius praedicatur (les. 52. Rom. 3. Coi. 2. 
Tit. 3 et alibi)". 


Praeterea, id repugnat infinitae efficacitati satisjactionis | Christi, 
ac si haec fuerit insufficiens vel imcompleta, necnon veritati Scriptu- 
rae de Christo unica causa salutis. Calvinus: “Cum scriptura universa 
testimonium Christo deferat, quod per nomen eius sit accipienda 
peccatorum remissio (Act. 10), nonne alia nomina omnia excludit? 
Quomodo igitur per satisfactionum nomen accipi docent?" Melanch- 
thonius: “Nos remissionem culpae et mortis aeternae coniungimus, 
et docemus utrumque esse beneficium Christi gratuitum. Fide libera- 
mur gratis propter Christum a culpa et ira Dei seu morte aeterna, iuxta 
has sententias [1 Cor. 15, 56]: Aculeus mortis peccatum est etc. 
Deo autem gratia, per quem habemus victoriam. Item [Oseae 13. 14]: 
Omors, ero mors tua. Item Rom. 6 [vs. 23.] : Donum Dei vita aeterna 
est per lesum Christum etc." 


QUARTO, Novatores tradunt puram et restauratam in Ecclesia 
notionem verae satisjactionis, scilicet mutationem et novitatem vitae, 
in qua ceterum ipsa essentia totius poenitentiae consistit (cf. art. 3, in 
tom. 1, p. 156-158). Satisfactio nempe, si accipiatur secundum defini- 
tionem catholicam, non datur ex parte hominis, sed tantum in Christo, 
adeoque unica satisfactio est ipsa satisfactio Christi cujus merita nobis 
applicantur; ex parte vero nostri satisfactio nihil aliud est quam ipsa 
renovatio morum seu propositum non amplius peccandi, quo respici- 
mus futuram vitam, relictis iniquitatibus praeteritae vitae compensa- 
tioni satisfactionis Christi. 

Concilium Tridentinum protestanticam notionem satisfactionis ad 
has duas expressiones reducit: 'Optima poenitentia [seu satisfactio] 
est tantum nova vita" (sess. 14, can. 13) et "Satisfactio poenitentium 
non est alia quam fides, qua apprehendunt Christum pro eis satis- 
fecisse" (ibid. can. 12). Lutherus: ‘‘[Satisfactionem]| sic docuerunt 
ut populus veram satisfactionem non intelligeret unquam, quae est 


innovatio vitae". "Deo ... sola fide cordis contriti [seu proponentis 
renovare vitam] satisfit". "[Putat papista] pro peccatis satisfa- 
cere . . . etiamsi interim nec cogitet quidem vitae rationem emen- 


dare". 'Optimum autem fuerit, si nos ipsos puniremus, hoc autem 
facimus, quando ex toto corde vitam totam mutamus, hac enim 
poenitentia et satsifactione Deus contentus est". Melanchthonius: 
“Fuit obruta ingenti acervo inutilium ac malarum opinionum, simplex 
doctrina de poenitentia. Et constat multis saeculis bonos desiderasse 
doctrinam puriorem. Porro praecipue opus est in Ecclesia extare puris- 
simam et simplicissimam de poenitentia doctrinam." 


QUINTO, Novatores ut eludant principale fundamentum satis- 
factionis catholicae, scilicet doctrinam Scripturae et Traditionis de 
utilitate poenitendi in redemptionem peccatorum, distinguunt inter 
poenas alterius vitae seu Purgatorii, quas absolute et concorditer 
negant, et poenalitates hujus vitae, cujus concedunt medicinalem et 
reformativam utilitatem, negant vero vim satisfactivam seu com- 
pensativam. Et in hoc sensu interpretantur indolem ipsius poeni- 
tentialis disciplinae in antiqua ecclesia. Praeter hoc autem, quaedam 
habetur differentia inter Calvinum et Lutherum ejusque asseclas; 
nam, quantum est ex parte Dei, Calvinus docet poenas hujus vitae non 
esse vindicativas, sed tantum medicinales, Lutherus vero, Melanch- 
thonius alique lutherani, admittunt characterem  vindicativum qua- 
rumdam poenarum, sed ex hoc ipso deducunt inhabilitatem hominis 
ad satisfaciendum pro eis et a fortiori potestatis Ecclesiae ad decerne- 
dum de eis in ordine ad satisfactionem, per sacramentale nempe judi- 
cium vel per indulgentiarum concessionem, nam, cum illae poenae sint a 
Deo impositae, sunt necessariae et irremissibiles. 


Lutherus: *Legimus sane multos a Deo propter peccatum casti- 
gatos. . . Sed haec non est satisfactio, quam isti docent, scilicet 
remissibilem per claves. . . Quare verum dixi, arbitrariam istam 
satisfactionem nec in Scripturis, nec in Patribus inveniri, inveniri 
autem poenam 1irremissibilem a Deo impositam. . . Quare divinitus 
aut nulla est satisfactio, aut remitti humanitus non potest. Hoc 
libens concesserim, quod ecclesia mater, pio affectu praeventura 
manum Dei, castigat filios suos satisfactionibus quibusdam, ne in- 

currant flagella Dei. . . Optimum [ctiam] . . . fuerit, si nos ipsos 
puniremus, hoc autem facimus, quando ex toto corde vitam totam 
mutamus, hac enim poenitentia et satisfactione Deus contentus est. 
Ecce poena et correptio prorsus irremissibilis, quae a Deo imponitur 
et exigitur". “Hui perversitati [contentae in doctrina romana de satis- 
factione] dedit occasionem non modicam, quod peccantes absolvimus 
ante satisfactionem impletam, qua fit, ut magis solliciti sint de im- 
plenda satisfactione, quae durat, quam de contritione, quam transisse 
inter confitendum credunt: cum e contra absolutionem oporteat esse, 
sicut erat in primitiva ecclesia, posteriorem, satisfactione impleta, quo 
fiebat, ut opere cessante postea magis in fide et novitate vitae 
exercerentur". 


Calvinus: "Parum autem me movent, quae in veterum scriptis de 
satisfactione passim occurrunt. Video quidem eorum nonnullos (dicam 
simpliciter omnes fere, quorum libri extant) hac in parte lapsos esse; 
sed non concedam, eos ipsos adeo fuisse rudes et imperitos, ut eo sensu 
ila scripserint, quo a novis istis satisfactionariis leguntur. Vocarunt 
enm, ut plurimum, satisfactionem, non compensationem quae Deo 
redderetur, sed publicam testificationem, qua qui excommunicatione 
mulctati fuerant, cum in communionem recipi vellent, ecclesiam redde- 
bant de sua poenitentia certiorem. Indicebantur enim illis poenitenti- 
bus certa ieiunia et alia, quibus se prioris vitae vere et ex animo 
pertaesos esse approbarent, vel potius priorum memoriam obliterarent, 
atque ità dicebantur, non Deo, sed ecclesiae satisfacere". 


SEXTO, Novatores quam maxime impugnant eam satisfactionem 
quae regulatur a potestate Ecclesiae, per sacramentum nempe vel 
indulgentias, docentes Ecclesiam attentare remissionem rei irremissi- 
biis et a divina justitia requisitae, et velle remittere, etiam invita 
justitia divina. Hinc occasionem etiam arripiunt impugnandi doctrinam 
de existentia Purgatorii. 


Lutherus: *Legimus sane multos a Deo propter peccatum casti- 
gatos. . . Sed haec non erat satisfactio, quam isti docent, scilicet 
remissibilem per claves, ita et modo multos punit Deus pro peccatis, 
quas paenas tamen ecclesia non potest auferre per claves". "Semper 
volui exceptam disciplinam Domini, quam esse negavi ab ullo remissi- 
bilem, sed tantum imponibilem, ideo aliam necessario fore, et nus- 
quam descriptam, quam illi satisfactionem docent, totam in manu 
Papae positam, etiam invita iustitia divina." 

Melanchthonius: “Claves habent mandatum remittendi peccata, et 
docent de gratuita remissione peccatorum, non habent mandatum 
imponendi poenam". 

Calvinus: “lam nec de suo purgatorio molesti nobis sint, quod 
hac securi fractum, dirutum et a fundamentis prorsus eversum est. 
Neque enim quibusdam [protestantibus] assentior, qui dissimulan- 
dum hac in parte censent et mentionem purgatorii omittendam . ., 
[nam] ubi peccatorum expiatio alibi quam in Christi sanguine quae- 
ritur, ubi satisfactio alio transfertur, periculosissimum silentium. 
Clamandum ergo, non modo vocis, sed gutturis ac laterum con- 
tentione: purgatorium exitiale satanae esse commentum, quod Christi 
crucem evacuat, quod fidem nostram labefacit et evertit. . . Purga- 
torium mera est in Christum blasphemia." 


En praecipui loci Lutheri, Melanchthonii et Calvini: 


LUTHERUS, De captivitate babylonica (De sacramento poenitentiae): "Satis- 
factionem quam indigne [papistae] tractarint, abunde dixi in causis indulgentiarum, 
qua egregie sunt abusi ad perdendos Christianos in corpore et anima. Primum eam 
sic docuerunt, ut populus veram satisfactionem non intelligeret unquam, quae est 
innovatio vitae. Deinde sic instant et necessariam faciunt, ut fidei in Christum 
non relinquant locum, miserrime excarnificatis eo scrupulo conscientiis, alio currente 
ad Romam, alio huc, alio illuc, illo in carthusiam, illo in alium locum, alio virgis se 
flagellante, alio corpus suum vigiliis et ieiuniis occidente, omnibus uno furore 
dicentibus: Ecce hic et hic est Christus, et regnum Dei, quod intra nos est, cum 
observatione venturum putantibus. Quae monstra tibi debemus, Romana sedes, 
et tuis homicidis legibus et ritibus, quibus mundum totum eo perdidisti, ut arbi- 
trentur sese posse Deo per opera pro peccatis satisfacere, cui sola fide cordis 
contriti satisfit, quam tu his tumultibus non solum taceri facis, sed opprimis etiam, 
tantum ut habeat sanguisuga tua insatiabilis, quibus dicat: Affer, affer, et peccata 
vendat. 


"Processerunt ex his quidam ad eas desperationis machinas animabus parandas, 
ut statuerent, omnia peccata denuo esse repetenda confitenti, pro quibus iniuncta 
satisfactio esset neglecta. Et quid non auderent, qui in hoc nati fuerunt, ut nihil 
non decies captivarent? Porro quanta quaeso, pars ea est imbuta opinione, se 
esse in statu salutis, et pro peccatis satisfacere, si preculas a sacerdote impositas 
vocetenus murmuraverit? etiamsi interim nec cogitet quidem vitae rationem 
emendare. Uno enim momento contritionis et confessionis mutatam esse vitam 
credunt, superesse vero tantum, ut satisfaciant pro praeteritis peccatis. Quomodo 
aliter saperent, qui aliud non docentur? Nihil hic de mortificatione carnis cogitatur, 
nihil valet exemplum Christi, qui adulteram absolvens dixit: Vade, et amplius noli 
peccare, crucem scilicet carnis mortificandae ei imponens. Huic perversitati dedit 
occasionem non modicam, quod peccantes absolvimus ante satisfactionem impletam, 
qua fit, ut magis solliciti sint de implenda satisfactione, quae durat, quam de con- 
tritione, quam transisse inter confitendum credunt: cum econtra absolutionem 
oporteat esse, sicut erat in primitiva ecclesia, posteriorem, satisfactione impleta, 
quo fiebat, ut opere cessante postea magis in fide et novitate vitae exercerentur."0$ 


Assertio omnium articulorum Martini Lutheri per Bullam Leonis novissimam 
damnatorum: "Quintus [articulus Bullae]: ‘Tres esse partes poenitentiae, contri- 
tionem, confessionem, satisfactionem, non est fundatum in sacra Scriptura, nec in 
antiquis S. Doctoribus’. 


*Malitiose hunc articulum congesserunt, non enim negavi contritionem et con- 
fessionem, sicut tamen sonat articulus, et ipsi videri me talia docuisse volunt, 


**Opera latina (cura H. Schmidt), v. 5, Francofurti ad M., 1868, p. 8S sq. 

sed satisfactionem negavi, qualem ipsi docent, quod mihi non erit difficile probare. 
Ostendant, si possunt, ubi in tota Scriptura unus apex aut iota scribatur, pro 
peccato mortali uno debere satisfieri septem annis? dicant, ubi pro differentibus 
peccatis differentes poenas statuat Christus et apostoli? Nonne haec omnia sunt 
postea inventa ab episcopis, imo dent unum ex antiquis Patribus, in quo legantur 
quadragenae, septenae, et similia; ubi fecerint, libens revocabo. 


“Legimus sane multos a Deo propter peccatum castigatos, ut David, Mosen, 
Aaron, Mariam, populum Israel, et aliquos eorum, quos Christus in evangelio 
curavit; et I. Corinth. 11: Multi infirmi inter vos, et dormiunt multi. Sed haec non 
erat satisfactio, quam isti docent, scilicet remissibilem per claves, ita et modo 
multos punit Deus pro peccatis, quas poenas tamen ecclesia non potest auferre per 
claves. Quare verum dixi, arbitrariam istam satisfactionem nec in Scripturis, nec 
Patribus inveniri, inveniri autem poenam  irrem issibilem a Deo impositam, ut 
Psal. S9. dicit: Visitabo in virga iniquitates eorum, et in verberibus hominum 
peccata eorum. 


"Dicent forte: Relictum arbitrio ecclesiae taxandam poenam pro peccatis. 
Respondeo: Hoc iam non est Scripturas, sed propriam sententiam afferre. Probetur, 
quo loco Christus hoc arbitrium reliquerit ecclesiae, tibi enim non credo. Nam ubi 
dicit: Quodcumque ligaveris etc. magis ad culpam, quam ad satisfactionem per- 
tinet. Culpa enim ligari et solvi proprie dicitur, non confessio aut satisfactio. Ita 
illud: Quorum  remiseritis peccata, remittuntur eis, alioquin dicere debuit: 
Quorum remiseritis satisfactiones, remittuntur eis. Quare divinitus aut nulla est 


satisfactio, aut rem itti humanitus non potest. 


"Hoc libens concesserim, quod ecclesia mater, pio affectu praeventura manum 
Dei, castigat filios suos satisfactionibus quibusdam, ne incurrant flagella Dei. sicut 
Ninivitae operibus suis spontaneis praevenerunt indicium Dei. Haec poena quidem 
est arbitraria, non in totum, ut illi volunt, sed tamen necessaria. At nostri indul- 
gentiari etiam contra ecclesiam asserunt, remitti penitus omnem satisfactionem, 
etiam a iustitia divina requisitam, quod est erroneum et impium. Nam aut nos aut 
homines, aut Deus punit peccata, quod illi per indulgentias tollunt omnino. 


"Contra hanc eorum fictam et falsam satisfactionem, quam et solam habent, 
ego pugnavi, quam ideo solum finxerunt, ut lucra sua augerent, et homines exhauri- 
rent, falerent ac perderent, cum, si essent pii pastores, potius imponerent poenas, 
et ecclesiae exemplo praevenirent Deum, sicut Moses eum praevenit occidendo 
fiios Israel propter peccatum vituli aurei. Optimum autem fuerit, si nos ipsos 
pimiremtls, hoc autem facimus, quando ex toto corde vitam totam mutamus, hac 
enim poenitentia et satisfactione Deus contentus est, quantum probant Scripturae 
sanctae, et praesertim Iohannes Baptista, Luc. 3. Sic I. Corinth. 11: Si nos ipsos 
iudicaremus, non utique iudicarcinur a Domino, cum autem iudicamur, a Domino 
corripimur, ut non cum hoc mundo damnemur. Ecce poena et correptio prorsus 
irremissibilis, quae a Deo imponitur et exigitur. 


"Vehementer autem odi et sublatum vellem hoc vocabulum satisfactio, quod non 
modo in Scripturis non invenitur, sed et periculosum habet sensum, quasi Deo 
quisquam possit pro ullo peccato satisfacere, cum gratis ille ignoscat omnia. 
Deinde occasio fuit, ut e salutari poenitentiae remedio nundinas facerent. V'ellem 
magis, ut disciplina, castigatio, visitatio, correptio aut alio quopiam Scripturae 
sanctae vocabulo nominaretur, quo significaretur non esse remissibilem, sicut revera 
remissibilis non est, disciplinam Domini, multo minus vendibilis et cauponabilis 
aliquando crederetur, sicut hodie videmus fieri conficta ista nova satisfactione, 
quae plenarie remittitur, cum talis, ut dixi, esse non possit, nedum poenitentiae 
tertia pars censeri debeat. 


"Unde in sermone meo vernaculo insigniter adieci, non esse istas tres partes 

poenitentiae, ut ipsi morem habent de eis loqui; semper enim volui exceptam 
disciplinam Dom itii, quam esse negavi ab ullo rem issibilem , sed tantum imponibilem. 


ideo aliam necessario fore, et nusquam descriptam, quam illi satisfactionem docent, 
totam in manu Papae positam, etiam invita iustitia divina. $7 


MELANCHTHONIUS, Confessio Augustana (De confessione): “Huic parti doc- 
trinae Christianae de poenitentia, in primis magnas tenebras offuderunt theologi 
et canonistae. Idque testantur non solum ipsorum bibliothecae, sed etiam omnium 
piorum conscientiae, quae fatentur illas inextricabiles disputationes theologorum, 
et traditiones infinitas de poenitentia, horribilem carnificinam conscientiarum fuisse. 
Nusquam enim quidquam certi docent quomodo contingat remissio peccatorum, 
de fide prorsus est altissimum silentium. Imo iubent perpetuo dubitare de remis- 
sione peccatorum, Postea excruciant conscientias acerba enumeratione delictorum. 


Item satisfactionibus, Qualis enim laqueus conscientiae fuit traditio, quae praecipit 
omnia peccata enumerare? 


"Satisfactiones vero obscuraverunt beneficium Christi, quia etiam docti fingunt 
per eas compensari aeternam mortem. Indocti putabant his operibus emi remis- 
sionem culpae, Quid quod plerumque fuerint cultus non mandati a deo, farro4oyía 
precum, invocationes sanctorum, peregrinationes, et hoc genus alia, Ita fuit obruta 
ingenti acervo inutilium ac malarum opinionum, simplex doctrina de poenitentia. 
Et constat multis seculis bonos desiderasse doctrinam puriorem. Porro praecipue 
opus est in Ecclesia extare purissimam et simplicissimam de poenitentia doctrinam. "" 


Ibidem (Articuli fidei praecipui, 11): *Damnant [ecclesiae nostrae] et istos, qui 
Canonicas satisfactiones docent necessarias esse ad redimendas poenas aeternas 
aut poenas purgatorii, et si fatemur bonis operibus mitigari praesentes calamitates 
sicut Esaias docet, Capi. 58. Frange esurienti panem tuum, etc. Et requiem tibi 


dabit Dominus semper. Rejiciunt et indulgentias, qui sunt condonationes com- 
menticiarum satisfactionum "80 


Articuli Visitatorii (De Poenitentia): *'Satisfactio ita docenda est, n-on esse aliam 
satisfactionem, nisi passionem | Christi, et sic moveantur et augeatur eis contritio, 
tantopere displicere Deo peccatum, ut nulla creatura pro peccatis satisfacere 
potuerit, sed ipsum solum Dei filium mittendum, qui satisfaceret. Necesse est 
igitur, Deum vehementer odisse peccatum, et valde duros esse eos, qui, cum 
videant filium Dei pro nostris peccatis occidi, non commoveantur, nec cogitent, 
quantas poenas daturi sint, quum pergunt peccare. Secundo, augeri fides debet, 
cum audiant tantam esse misericordiam, ut Christus ipse suam mortem voluerit 
pro nobis offerre. Quae potest alia uberior consolatio esse in corde afflicto, quam 
cum sentiant sibi Christum peccata sustulisse, et suam satisfactionem velle respici, 
non respici nostra aliqua opera, Conscientia enim horrore iudicii tacta, sentit ea 
non esse salis ad placandum Deum. Fides autem est certe sentire, quod propter 


Christum peccata nobis condonata sunt, et quod Deus iam receptum in gratiam 
velit regere et detendere. 00 


Loci Theologici (De satisfactione): “Olim in Ecclesia famosi non recipiebantur 
sine quadam publica castigatione, quam vocabant Satisfactionem. Hoc more iam 
olim antiquato, tamen manet vocabulum, et vestigium quoddam veteris moris, 
quod peperit multas disputationes. Vetera illa spectacula publicae poenitentiae 
fuerunt quaedam externa et politica disciplina Ecclesiae, humana auctoritate insti- 
tuta, quae non pertinuit ad conscientiam seu ad remissionem peccatorum coram 
Deo; sed homines indocti, ut in aliis multis accidit, ex re politica fecerunt spiritu- 


"Opera latina (cura H. Schmidt), v. 5, Francofurti ad M., 1868, p. 181-184. 
‘Corpus Reformatorum, v. 26, Brunsvigae, 1858, coi. 382 sq. 

e [bid., col. 358. 

w Ibid., col. 20 sq. 

alem, et finxerunt satisfactiones necessarias esse ad remissionem peccatorum 
coram Deo. De hac tota re quid sentiendum sit, breviter dicemus. Nam et prodest 
in hac materia errores, qui pericula conscientiis afferunt refellere; et quaedam hic 
de discrimine remissionis culpae ct poenae dicenda sunt, quae utile est in Ecclesia 


extare. . 


"Satisfactiones hoc loco definiunt opera non debita, quibus redimendae sunt 
poenae purgatorii, aut certae aliae temporales poenae. Sic enim dicunt Scholastici: 
Deum, cum sit misericors, remittere culpam, sed cum sit etiam iustus et vindex, 
mutare poenam aeternam in temporalem purgatorii. Deinde addunt partem illarum 
poenarum remitti potestate clavium, partem redimendam esse satisfactionibus. 
Haec est summa commenti. Recte autem fatentur non remitti culpam propter 
satisfactiones. Postea autem de compensatione aeternae poenae hallucinantur. 
Error est enim sentire, quod aeternae poenae rem iittantur propter nostram compen- 
sationem. Et multo absurdius est, quod fingunt propter opera non debita rem itti. 


"Nos igitur remissionem culpae et mortis aeternae coniungimus, et docemus 
utrumque esse beneficium Christi gratuitum. Fide liberamur gratis propter Christum 
a culpa et ira Dei seu morte aeterna iuxta has sententias [I. Cor. 15, 56.] : Aculeus 
mortis peccatum est etc. Deo autem gratia, per quem habemus victoriam. Item 
[Oseae 13, 14.]: O mors, ero mors tua. Item Rom. 6. [vs. 23.]: Donum Dei vita 
aeterna est per lesum Christum etc. Et in ipsa remissione cum fide erigimur, 
liberamur a morte aeterna; iuxta illud [Rom. 5, 1.]: lustificati fide pacem habemus. 
Quare Christum contumelia afficit, si quis remissionem mortis aeternae transfert 
in nostram compensationem. 


"Quamquam non diveli debent remissio culpae et mortis aeternae, tamen 
discerni debent remissio culpae et rem issio temporalium poenarum; sustinent enim 
sancti communes aerumnas humani generis. Praeterea Deus punit certa peccata 


peculiaribus poenis. Sicut David plectebatur propter adulterium. . . Discendum est. 
nostrà poenitentia mitigari has poenas. Hic prodest discernere remissionem culpae a 
remissione poenae in hac vita. . . Prodest in Ecclesia docere utrumque, quod 


poenae et propositae sint pro delictis, et mitigentur nostra poenitentia; loquimur 
enim de tota poenitentia, non de illis ridiculis satisfactionibus, quas fingunt valere, 
etiam cum fiunt in peccato mortali; quod quam sit absurdum, facile potest iudicari... 


"Satisfactiones Scholasticae obscurant Legem et Evangelium, et amplificant 
dignitatem traditionum humanarum, fingunt enim in satisfactionibus aliquid amplius 
lege fieri; et somniant reliquis operibus legem impletam esse. . . Deinde Evan- 
gelium obscurant, quia fingunt mortem aeternam nostra compensatione aboleri. 
Item, indocti facile transferunt in satisfactiones etiam remissionem culpae. Tertio 
amplificant traditiones humanas, fatentur enim satisfactiones esse opera non debita, 
hoc est, traditiones humanas certorum dierum ieiunia, certorum ciborum abstinen- 
tiam, certarum precum lectiones etc. 


"Ex his omnibus satis liquet, non esse onerandas conscientias satisfactionibus 
ilis usitatis: Primum enim claves habent mandatum remittendi peccata, et docent 
de gratuita remissione peccatorum, non habent mandatum imponendi poenam. 
Secundo falsum est, mortem aeternam aboleri nostra compensatione. Tertio, opinio 
de satisfactionibus legem et Evangelium obscurat, et falso amplificat traditiones 
humanas. Et tamen sentiendum est tota nostra poenitentia ac debitis operibus 
mitigari poenas temporales. Ergo augendum est studium bene operandi etiam hac 
adhortatione: quia calamitates mitigentur nostra poenitentia. 


"Quod autem veteres scriptores Ecclesiastici et Concilia mentionem faciunt 
Satisfactionum, loquuntur de ritu ac spectaculo sui temporis, nec sentiebant 
homines eo ritu mereri remissionem culpae aut poenarum, purgatorii aut aliarum; 


sed sciebant politicum morem Ecclesiae esse institutum humana auctoritate exempli 

causa ad caeteros dehortandos a flagitiis aut ad explorandos eos, qui ad Ecclesiam 
redibant, an ex animo resipuissent. Et Ambrosius diserte inquit: satis esse, si m 
vita semel haec publica poenitentia fiat. Quibus verbis significat, non requiri illas 
Satisfactiones ad remissionem peccatorum, alioqui toties iussisset repeti, quoties 
opus est poenitentia." 0l 


CALVINUS, Instit. rei. christ, (c. 5 De falsis sacramentis): *Tertium locum 
satisfactioni in poenitentia assignant. De qua quidquid blaterant, uno verbo subveni 
potest. Dicunt non sufficere poenitenti, a praeteritis malis abstinere et mores in 
melius commutare, nisi de iis quae facta sunt, satisfaciat Domino; esse autem 
multa praesidia quibus peccata redimamus: lacrymas, ieiunia, oblationes, eleemo- 
synas, caeteraque caritatis officia; iis Dominum propitiandum, iis debita iustiliae 
Dei persolvenda, iis compensanda delicta, iis veniam emerendam; et quamquam 
Dominus largitate misericordiae, culpam remiserit, poenam tamen retinere, disci- 
plina iustitiae: hanc esse poenam, quae satisfactionibus redimenda sit. 


"Talibus mendaciis oppono, gratuitam peccatorum remissionem: qua nihil in 
scriptura clarius praedicatur (les. 52. Rom. 3. Col. 2. Tit. 3 et alibi). Primum, 
quid est remissio, nisi merae liberalitatis donum ? Non enim remittere dicitur 
creditor, qui antapocha testatur sibi numeratam pecuniam, sed qui nulla solu- 
tionem ultro, sua beneficentia, nomen expungit. Cur deinde gratis additur, nisi 
ad tollendam omnem satisfactionis opinionem? Qua igitur confidentia suas satis- 
factiones adhuc erigunt, quae tam valido fulmine prosternuntur? Praeterea, cum 
scriptura universa testimonium Christo deferat, quod per nomen eius sit accipienda 
peccatorum remissio (Act. 10), nonne alia nomina omnia excludit? Quomodo igitur 
per satisfactionum nomen accipi docent? neque per satisfactionum nomen accipi 
negent, sed per Christi nomen, etiam si intercedant satisfactiones. Nam quod scrip- 
tura ait, per nomen Christi, intelligit nihil non afferre, nihil nostrum praetendere, sed 
sola Christi commendatione niti; quemadmodum Paulus ait (2 Cor. 5): quod Deus 
erat mundum sibi in filio reconcilians, non imputans propter ipsum hominibus 
delicta. Vereor ne (qua sunt perversitate) et peccatorum remissionem et recon- 
ciiationem fieri semel dicant, cum in gratiam Dei per Christum in baptismo 
recipimur; post baptismum, resurgendum esse per satisfactiones, sanguinem 


Christi nihil prodesse, nisi quatenus per claves ecclesiae dispensatur.'92 


‘Quem ergo satisfaciendi exitum invenient [doctores catholici], in tanto pec- 
catorum cumulo [quo opprimitur humana natura]? Si unius dici est satisfactio 
peccati unius, dum illam meditantur, septies peccant (loquor de iustissimis); si 
ad septem satisfactiones se accingunt, cumulabunt quadraginta novem peccata 
(Prov. 24). lam praecisa est satisfaciendi fiducia. Quid morantur? Quomodo adhuc 
de satisfaciendo cogitare audent? Conantur quidem se expedire, sed aqua, ut 
dicitur, illis haeret. Fingunt sibi distinctionem, poenae et culpae. Culpam remitti 
fatentur Dei misericordia, etsi ipsam, lacrymis et precibus mereri nos, doceant. Sed 
culpa remissa, poenam restare, quam persolvi, Dei iustitia postulat; ad poenae 
igitur remissionem proprie spectare satisfactiones. Verum, cum ista distinctione 
ex diametro pugnat, quidquid de peccatorum remissione in scriptura nobis traditur, 
hoc est, testamentum novum, quod Deus in Christo suo nobiscum pepigit: quod 
iniquitatum nostrarum non recordabitur (les. 31). Quid his significaverit, discimus 
ex altero propheta, ubi Dominus: si iustus, inquit, a iustitia sua deflexerit, omnium 
iustitiarum eius non recordabor. Si impius ab impietate sua recesserit, omnium 
iniquitatum eius non recordabor (Ez. 18). Quod se iustitiarum recordaturum negat, 
utique hoc est, nullam se carum habiturum rationem, ut remuneretur. Ergo et pec- 
catorum non recordari est ea non postulare ad poenam. Id ipsum alibi (Psal. 32) 
dicitur, non imputare, tecta habere. 


'"" Corpus reformatorum, v. 21, Brunsvigae, 1854, coi. 495-500. 
" Corpus reformatorum, v. 29, Brunsvigae, 1863, coi. 167 sq. 

"Quid quaeso nobis praestitisset Christus, si adhuc pro peccatis poena exigeretur? 
Nam cum dicimus, cum pertulisse omnia peccata nostra in corpore suo super 
lignum, non aliud significamus quam defunctum poena et vindicta, quae peccatis 
nostris debebatur (1 Petr. 2). Id ipsum significantius declaravit lesaias, cum 
dicit (les. 53), castigationem sive correctionem pacis nostrae fuisse super eum. 
Quid vero est correctio pacis nostrae, nisi poena peccatis debita et nobis per- 
solvenda, ante quam Deo reconciliari possemus, nisi vices nostras ipse subiisset? 
En clare vides, Christum peccatorum poenas sustinuisse, ut suos ab illis eximeret. 


"Ouando et ipsi [catholici] scripturae testimoniis sese annant, videamus qualia 
sint, quae ipsi obtendunt argumenta. David, inquiunt, de adulterio et homicidio a 
propheta Nathan obiurgatus, veniam peccati accipit, et tamen morte filii, quem ex 
adulterio sustulerat, postea plectitur (2 Sam. 12). . . At si observassent, quod 
minime praetereundum erat, duo esse divini iudicii genera, longe aliud in hac 
Davidis correptione vidissent, quam peccati poenam et ultionem; iudicium unum, 
docendi causa, vocemus vindictae, alterum castigationis. ludicio vindictae iram 
suam in reprobos exercet Dominus, ulciscitur, confundit, dissipat, in nihilum 
redigit. Id proprie est peccatum punire et vindicare. Idque poena proprie aut sup- 
plicium dici potest. ludicio castigationis, non supplicium sumit, non irascitur, non 
vindicat, sed suos erudit, admonet, castigat, vellicat. Id non poena est, aut vindicta, 
sed correctio atque admonitio. Alterum iudicis est, alterum patris; iudex, cum 
facinorosum punit, in ipsum delictum animadvertit et de ipso facinore poenam 
expetit. Pater, cum filium severius corrigit, non hoc agit, ut vindicet, aut mulctct 
eius admissa, sed magis ut doceat et cautiorem in posterum reddat. Breviter, 
ubicunque poena est, ibi maledictio et ira Dei, quam ipse a fidelibus continet. 
Castigatio, Dei benedictio est et amoris testimonium. Illam sanctos omnes semper 
deprecatos fuisse legimus, hanc placido animo suscepisse. 


"Perspiciunt omnes, ni fallor, quo spectet illa Domini animadversio in Davidem, 
nempe, ut documentum esset, graviter Deo displicere homicidium et adulterium, 
adversum quod tantam offensionem declarasset; ut eruditio esset ipsi David, ne 
postea tale facinus auderet, non autem ut poena esset, qua compensationem quan- 
dam Deo penderet. . . Omnes, quae in scriptura commemorantur, absolutiones, 
gratuitae describuntur. Ex hac exemplorum frequentia regula potius peti debuerat, 
quam ab unico illo: quod nescio quid singulare continet. 


"Parum autem me movent, quae in veterum scriptis de satisfactione passim 
occurrunt. Video quidem eorum nonnullos (dicam simpliciter omnes fere, quorum 
libri extant) hac in parte lapsos esse; sed non concedam, eos ipsos adeo fuisse 
rudes et imperitos, ut eo sensu illa scripserint, quo a novis istis satisfactionariis 
leguntur. Vocarunt enim, ut plurimum, satisfactionem, non compensationem quae 
Deo redderetur, sed publicam testificationem, qua qui excommunicatione mulctati 
fuerant, cum in communionem recipi vellent, ecclesiam reddebant de sua poeni- 
tentia certiorem. Indicebantur enim illis poenitentibus certa ieiunia et alia, quibus 
se prioris vitae vere et ex animo pertaesos esse approbarent, vel potius, priorum 
memoriam obliterarent, atque ita dicebantur, non Deo, sed ecclesiae satisfacere. 
Ex antiquo illo ritu sumpserunt originem confessiones et satisfactiones, quae hodie 
in usu sunt. Viperei sane partus, quibus factum est ut ne umbra quidem melioris 
ilius formae supersit. Scio veteres interdum duriuscule loqui, nec, ut nuper dixi, 
lapsos esse nego; sed quae pauculis naevis aspersa erant, dum illotis istorum 
manibus tractantur, prorsus inquinantur. Et si veterum auctoritate pugnandum est, 
quos, Deus bone, veteres nobis obtrudunt? Bona pars eorum, quibus Lom bardus, 
eorum coryphaeus, centones suos contexuit, ex insulsis quorundam monachorum 
delrus, quae sub Ambrosii, Hieronymi, Augustini et Chrysostomi nomine feruntur, 
decerpta sunt. Ut in praesenti argumento, omnia fere sumit e libro Augustini de 
poenitentia, qui a rhapsodo aliquo inepte ex bonis pariter ac malis auctoribus 
consarcinatus, Augustini quidem nomen praefert, sed quem nemo vel mediocriter 
doctus, agnoscere pro suo dignetur. 

"lam nec de suo purgatorio molesti nobis sint, quod hac securi fractum, 
dirutum et a fundamentis prorsus eversum est. Neque enim quibusdam assentior, 
qui dissimulandum hac in parte censent et mentionem purgatorii omittendam; ex 
qua acres, ut aiunt, pugnae oriuntur, minimum aedificationis referri potest. Equidem 
et ipse tales nugas negligendas consulerem, nisi seria ducerent. Sed cum ex multis 
blasphemiis constructum sit purgatorium et novis quotidie fulciatur, cum multas 
et graves offensiones suscitet, profecto connivendum non est. Illud forte utcunque 
ad tempus dissimulari poterat, quod sine Dei verbo curiosa audacique temeritate 
excogitatum erat, quod de ipso creditum erat nescio quibus revelationibus satanae 
arte confictis, quod ad ipsius confirmationem aliquot scripturae loci inscite detorti 
erant. Quanquam non leviter fert Dominus, humanam audaciam sic in abditos 
iudiciorum suorum recessus perrumpere (Deut. 18), et severe prohibuit, neglecta 
voce sua, sciscitari a mortuis veritatem; nec verbum suum tam irreligiose contami- 
nari permittit; demus tamen, illa omnia tolerari aliquantisper potuisse, ut res non 
magni momenti, at ubi peccatorum expiatio alibi quam in Christi sanguine quaeri- 
tur, ubi satisfactio alio transfertur, periculosissimum silentium. Clamandum ergo,non 
modo vocis, sed gutturis ac laterum contentione: purgatorium exitiale satanae esse 


commentum, quod Christi crucem evacuat, quod fidem nostram labefacit et evertit. 


‘Quid autem illis est purgatorium, nisi poena quam luunt animae defunctorum 
pro peccatorum satisfactione? Quod si proxima disputatione plus quam perspicuum 
est, Christi sanguinem unicam esse pro fidelium peccatis satisfactionem, expiatio- 
nem, purgationem, quid superest, nisi purgatorium meram esse in Christum blasphc- 
miam ? Praetereo sacrilegia quibus quotidie defenditur, offendicula quae in religione 
parit, aliaque innumera, quae ex tali impietatis fonte prodire solent.''03 


Il. LIBERALES PROTESTANTES in sua historica explicatione 
dogmatis Poenitentiae jam prorsus renuntiarunt infirmissimo conatui 
priorum reformatorum, trahendi ad sensum suae negationis ipsam 
antiquorum Patrum doctrinam et disciplinam, et mere affirmant no- 
tionem satisfactionis Deo praestandae pro peccatis introductam esse 


in ecclesiam latinam inde a Tertulliano sub influxu conceptuum juridi- 
corum tunc temporis vigentium.0l 


III. PETRUS DE OSMA, JANSENISTAE, BAIUS. 


Non defuerunt apud ipsos catholicos quaedam sententiae quae, 
quanvis ambiguo modo propositae, tamen ex doctrinali saltem funda- 
mento ex quo procedunt, non levem habent cognationem cum pro- 
testanticis ideis de satisfactione, et cum praesenti eorum doctrina de 
impossibilitate satisfaciendi pro poena temporali, relicta post re- 
missionem peccati. Huc praesertim faciunt doctrina Petri de Osma. 
qui vix quinquaginta annis praecessit Lutherum, et Jansenistarum et 
Baii, qui post ipsum Concilium Trid. reliquias Protestantismi apud 
se retinuerunt, praecipue in quaestionibus de gratia et de supernatural! 


7 Ibid., col. 170-175. 

**Cf. A. Harnack, Lehrbuch der Dogmoengcschichtc, Freiburg, 1888, t. 2 et 3: Seeberg, 
Lchrbuch der Dogmoengceschichtc, t. 1, p. 366 et 546. Vide quomodo H. Ch. Lea explicet, 
modo superficiali sibi proprio, evolutionem doctrinae satisfactionis in Traditione, in suo 


opere A Historv of Auricular Confession, Philadelphia, 1896, vol. 1, p. 78-82; vol 2, 
p. 210. 229.232. 

valore operum ex gratia procedentium. Ad rem quod attinet, Petrus 
de Osma tribuit satisfactioni valorem mere disciplinarem, Jansen- 
istae tribuunt ili valorem quendam praesertim dispositivum, Baius 
concedit etiam valorem quendam expiatorium sed mere conditionalem. 


PETRUS DE OSMA% (Petrus Martinez, ab urbe natali dictus de 
Osma), doctor Salmanticensis circa medium saec. 15, in suo opere de 
Confessione plures emisit sententias, praecipue circa sacramentum 
Poenitentiae, quas, in undecim propositiones redactas, damnavit a. 
1479 Alphonsus Carillo, arch, toletanus; eodem anno Sixtus IV in 
bula “Licet ea", novem ex praedictis propositionibus solemniter 
damnavit ut “manifestam haeresim continentes" .00 

Prop. 5 habet: “Non sunt absolvendi poenitentes, nisi peracta prius 
poenitentia eis iniuncta:" (Denz. 728). Ratio hujus assertionis est in 
ipso conceptu quem Petrus habet de sacramento Poenitentiae. Col- 
latis enim propositionibus 2 et 9, ipse videtur habere hoc sacra- 
mentum, prout exercetur per absolutionem, confessionem et satis- 
factionem, ut merum exercitium disciplinare ecclesiasticae institu- 
tionis, nam in prop. 9 docet "Sacramentum poenitentiae, quantum ad 
collationem gratiae, sacramentum naturae est, non alicuius institu- 
tionis Veteris vel Novi Testamenti" (Denz. 732) et in prop. 2 addit: 
"Confessio de peccatis in specie fu (er)it ex aliquo statuto universalis 
Ecclesiae, non de iure divino" (Denz. 725). Exinde sequitur satis- 
factionem, saltem sacramentalem, habere valorem mere disciplinarem, 
seu solvere tantum debitum poenae ecclesiasticae; propterea logice 
deducit in prop. 5 quod oportet ut poenitentes satisfaciant antequam 
absolvantur; cum quo etiam logice connectitur id quod congruenter 
cum doctrina Protestandum pronuntiat in prop. 6: "Papa non potest 


indulgere alicui vivo [quidam legunt: viro] poenam  purgatorii" 
(Denz. 729). 


Quamvis hic doctor agat directe de sola satisfactione sacramentali, 
non inepte conicitur de ejus mente esse quod extra sacramentum non 
fiat satisfactio pro peccatis, tum quia si hanc admitteret, non congrue 


De hujus doctoris vita, doctrina ct condemnatione confer N. Antonio, Bibliotheca 
Hispana vetus, cd. Bayér, t. 2, 1788, p. 310sq.; Menendez Pelayo, Heterodoxos espanoles, 
t. 1, 1880, 1. 3, c. 6, 83, p. 548-566; Hurter, Nomenclator litterarius, t. 2, coi. 1025; 
V Paulus, Petrus von Osma under der Ablass fur die Gestorbenen, in Der Katholik, 
t. 2 (1898), p. 92-94; /t. Lehntkuhl, Petrus von Osma und der Ablass fiir die Gestor- 
benen, in Pastor Bonus (Treviri) t. 11 (1898-1899). p. 8-14; F. Stegniiiller, Pedro de 
Osma, in Romische Quartalschrift, 1935, p. 221-266; Dictionnaire de Théologie Catholique, 
art. Pierre d'Osma; art. Pénitence, col. 1047 sq.; art. Satisfaction, col. 1191. 

'"Denzinger in Enchiridion Symbolorum (n. 724 733) refert textum vulgatum ex decreto 
condemnationis lato ab archicpiscopo tolctano, eo quod Osmae propositiones fuerint a 
Papa damnatae prout continentur in eo decreto. Cavallera vero in Thesauro doctrinae 
catholicae (n. 1203. 1219. 1227. 1255. 1269) refert textum ipsius Bullae Sixti IV, addens 
in notis praedictum textum vulgatum. 

intelligeretur quare denegaret vim ipsius sacrainentalis satisfactionis, 
cum eadem opera inserviant utrique satisfactioni, tum praesertim 
quia in prop. | videtur, ad modum Protestantium, totam vim remis- 
sivam, sive culpae sive poenae, refundere in solam contritionem, cum 
ait: "Peccata mortalia, quantum ad culpam et poenam alterius 
saeculi, delentur per solam cordis contritionem sine ordine ad claves" 
(Denz. 724). Id etiam suadet parallelismus ejus doctrinae cum opini- 
onibus Novatorum in his quinque: sacramentum poenitentiae est in- 
stitutionis ecclesiasticae; omnis remissio etiam poenarum fit per solam 
contritionem; nulla remissio fit per claves; Papa non potest indulgere 
poenam purgatorii; satisfactio est praemittenda absolutioni. 


JANSENISTARUM doctrina de satisfactione apte exprimitur in 
duobus Ecclesiae documentis quibus ipsa damnatur. 

Alexander VIII in decreto S. Officii, 7 dec. 1690, damnans 31 
eorum propositiones, tres sequentes refert circa satisfactionem: 
Prop. 16: ‘Ordinem praemittendi satisfactionem absolutioni induxit 
non politia aut institutio Ecclesiae, sed ipsa Christi lex et praescriptio, 
natura rei id ipsum quodammodo dictante" (Denz. 1306). Prop. 17: 
"Per illam praxim mox absolvendi ordo poenitentiae est inversus” 
(Denz. 1307). Prop. 18: "Consuetudo moderna quoad administra- 
tionem sacramenti poenitentiae, etiamsi eam plurimorum hominum 
sustentet auctoritas et multi temporis diuturnitas confirmet, nihilo- 
minus ab Ecclesia non habetur pro usu sed abusu" (Denz. 1308). 


Clemens XI hanc Paschasii Quesncl propositionem damnavit: 
"Modus plenus sapientia, lumine et caritate est dare animabus tempus 
portandi cum humilitate et sentiendi statum peccati, petendi spiritum 
poenitentiae et contritionis, et incipiendi ad minus satisfacere iustitiae 
Dei, antequam reconcilientur" (Denz. 1437). 


Pius VI in Bulla “Auctorem fidei" 28 aug. 1794, damnat duas se- 
quentes propositiones Cone. Pistoriensis: 

“34. Declaratio synodi, qua, postquam praemisit, ordinem poeni- 
tentiae canonicae sic ad Apostolorum exemplum ab Ecclesia statutum 
fuisse, ut esset communis omnibus, nec tantum pro punitione culpae, 
sed praecipue pro dispositione ad gratiam, subdit, se in ordine illo 
mirabili et augusto totam agnoscere dignitatem sacramenti adeo 
necessarii, liberam a subtilitatibus, quae ipsi decursu temporis ad- 
iunctae sunt; quasi per ordinem, quo sine peracto canonicae poeni- 
tentiae cursu hoc sacramentum per totam Ecclesiam administrari 
consuevit, illius fuisset dignitas imminuta: temeraria, scandalosa, in- 
ducens in contemptum dignitatis sacramenti, prout per Ecclesiam 
totam consuevit administrari, Ecclesiae ipsi iniuriosa" (Denz. 1534). 

“35. Propositio his verbis concepta: ‘Si caritas in principio semper 
debilis est, de via ordinaria ad obtinendum augmentum huius caritatis 
oportet, ut sacerdos praecedere faciat eos actus humiliationis et poe- 
nitentiae, qui fuerunt omni aetate ab Ecclesia commendati: redigere 
hos actus ad paucas orationes aut ad aliquod ieiunium post iam col- 
latam absolutionem, videtur potius materiale desiderium conservandi 
huic sacramento nudum nomen poenitentiae, quam medium illumin- 
atum et aptum ad augendum illum fervorem caritatis, qui debet 
praecedere absolutionem; longe quidem absumus ab improbanda praxi 
imponendi poenitentias etiam post absolutionem adimplendas: si 
omnia nostra bona opera semper adiunctos habent nostros defectus, 
quanto magis vereri debemus, ne plurimas imperfectiones admiseri- 
mus in difficillimo et magni momenti opere nostrae reconciliationis’; 
quatenus innuit, poenitentias, quae imponuntur adimplendae post 
absolutionem, spectandas potius esse velut supplementum pro de- 
fectibus admissis in opere nostrae reconciliationis, quam ut poeni- 
tentias vere sacramentales et satisfactorias pro peccatis confessis; 
quasi, ut vera ratio sacramenti, non nudum nomen servetur, oporteat 
de via ordinaria, ut actus humiliationis et poenitentiae, qui imponuntur 
per modum satisfactionis sacramentalis, praecedere debeant absolu- 
tionem: falsa, temeraria, communi praxi Ecclesiae iniuriosa, inducens 
in errorem haereticali nota in Petro de Osma confixum" (Denz. 1535). 


Jansenistae directe insistunt in necessitate praemittendi satisfac- 
tonem absolutioni. Ut autem abstrahamus a praecipuo errore, quem 
Pius VI reprehendit in Cone. Pistoriensi, scilicet negatione sacra- 
mentalis indolis satisfactionis quae sequitur absolutionem (quem 
Papa explicite connectit cum haeresi Petri de Osma), in ipsa ratione 
quam ipsi assignant illius necessitatis, deprehendi potest error circa 
praesentem materiam, seu circa possibilitatem satisfaciendi pro poenis 
peccati. Nam, juxta Jansenistas, indoles et finis satisfactionis, abso- 
lutioni praemittendae, est "dispositio ad gratiam" seu “ad augendum 
ilum fervorem caritatis, qui debet praecedere absolutionem", unde 
in charitatem seu contritionem ipsi videntur refundere vim remissi- 
vam, ad mentem quidem Petri de Osma et Protestantium; quod etiam 
confirmatur ex unico fine quem tribuunt poenitentiis quae imponuntur 
adimplendae post absolutionem, scilicet eas "spectandas potius esse 
velut supplementum pro defectibus admissis in opere nostrae recon- 
ciliationis quam ut poenitentias vere sacramentales et satisfactorias 
pro peccatis confessis". Nec refert quod Cone. Pistoriense dicat eas 
poenitentias esse etiam ‘pro punitione culpae", tum quia punitio 
non est satisfactio, tum quia Concilium loquitur de punitione im- 


160 DE MATERIA POENITENTIAE 


posita ab Ecclesia seu de "ordine poenitentiae canonicae ab Ecclesia 
instituto" eo fine ut simul puniat peccata et praecipue impellat fideles 
ad acquirendam eam contritionis dispositionem, ex qua sola vini ob- 
tinet subsequens absolutio sacerdotis. In hoc sensu intelligenda est 
etiam propositio 22, damnata ab Alexandro VIII in supradicto decreto: 
"Sacrilegi sunt iudicandi qui ius ad communionem percipiendam prae- 


tendunt, antequam condignam de delictis poenitentiam egerint 
(Denz. 1312). 


BAII sententia de satisfactione exprimitur in quatuor ex 79 ejus 
propositionibus, damnatis a Pio V in Bulla *Ex omnibus afflictioni- 
bus", | oct. 1567: 

Prop. 10: *Solutio poenae temporalis, quae peccato dimisso saepe 
remanet, et corporis resurrectio proprie nonnisi meritis Christi ad- 
scribenda est" (Denz. 1010). 

Prop. 59: “Quando per eleemosynas aliaque poenitentiae opera 
Deo satisfacimus pro poenis temporalibus, non dignum pretium Deo 
pro peccatis nostris offerimus, sicut quidam errantes autumant (nam 
alioqui essemus, saltem aliqua ex parte, redemptores); sed aliquid 
facimus, cuius intuitu Christi satisfactio nobis applicatur et com- 
municatur" (Denz. 1059). 

Prop. 60: “Per passiones Sanctorum in indulgentiis communicatas 
non proprie redimuntur nostra delicta; sed per communionem cari- 
tatis nobis eorum passiones impertiuntur, ut digni simus, qui pretio 
sanguinis Christi a poenis pro peccatis debitis liberemur" (Denz. 
1060). 

Prop. 7/7: “Satisfactiones laboriosae iustificatorum non valent ex- 


piare de condigno poenam temporalem restantem post culpam con- 
donatam" (Denz. 1077). 


Baii igitur sententia, ut patet ex propositionibus ab eo prolatis in 
tractatu de Indulgentiis, cap. 8, et explicatis in sua Apologia ad S. 
Pontificem post acceptam condemnationem, ad hoc reducitur: Soli 
Christo tribuenda est satisfactio seu ipsa solutio pretii pro poena 
peccati nobis debita, cum ipse solus sit redemptor. Ergo actus nostri 
poenitentiales non sunt condigna satisfactio pro poena temporali, 
secus essemus saltem partiales redemptores, imo nec sunt ullo modo 
vera satisfactio seu vera pretii solutio, quia ubi est vera satisfactio, 
seu compensatio et pretium, ibi est satisfactio de condigno seu meri- 
tum independens. Ergo reliquum est ut ipsi sint merae conditiones, 
quibus positis, applicatur nobis satisfactio Christi; et similiter pas- 
siones sanctorum, quarum fructui participamus per indulgentias, non 
fiunt proprie satisfactio pro nobis, sed nobis attribuuntur, loco pas- 

Sionum personalium, ad modum conditionis, qua posita, applicatur 
nobis ipsius Christi satisfactio. 

Ceterum haec Baii sententia logice connectitur cum fundamentaliori 
ejus doctrina, quae exaggerat tum corruptionem naturae lapsae tum 
modum quo ipsa restauratur per meritum Christi. 


IV. SCHISMATICI ORIENTALES. *l 


Ut iam notavimus in Introductione tractatus (in tom. 1, p. 34) 
praecipuus error et dissidium | Orientalium in materia Poenitentiae 
vertit circa doctrinam de satisfactione, et consequenter de indulgentiis; 
quod quidem dissidium nec est valde antiquum nec est universale apud 
ipsos. Major nempe pars modernorum theologorum, sub influxu 
Protestandum, docet justum non posse pro poena temporali satis- 
facere, cum tota satisfactio nostra praestetur a Christo; unde in 
sacramento Poenitentiae per absolutionem sacerdotis remitti tum 
culpam tum totam poenam peccati, epitimia autem seu poenas, a con- 
fessore impositas, nullam habere rationem  vindicativam aut satis- 
factivam, sed tantum rationem  correctoriam et vim medicinalem. 
ordinatam ad profectum in virtute. 

Praecipuae eorum rationes, quas mutuant ex officina protestantica, 
sunt tum universalitas et efficacia satisfactionis Christi, cui fit injuria 
per doctrinam catholicam, tum perfectio divinae justitiae cui non 
convenit bis in eodem punire, seu exigere duplicem Christi et hominis 
satisfactionem, tum largitas divinae charitatis erga filios adoptionis, 
cui non convenit vindictae appetitum tribuere. 

"His argumentis ex ratione theologica petitis adjiciunt testimonia 
sacrae Scripturae et Patrum. Provocant praesertim ad absolutionem 
paralytici et peccatricis ab ipso Christo, ad parabolam prodigi, ad 
plenam veniam latroni in cruce concessam. Ad testimonia autem 
Patrum quod attinet, fatentur quidem Patres quosdam, praesertim 
inter Latinos, antiquam exomologesim seu poenitentiam publicam 
voce satisfactionis nuncupasse; sed, inquiunt, vox ista in operibus 
Patrum non eum sensum prae se fert, quem Catholici ei tribuunt; 
significat enim vel satisfactionem erga Ecclesiam, vel satisfactionem 


rCf. Jugie, Theologia Dogmatica Christianorum Orientalium, t. 3, c. 5, a. 4, Parisiis. 

1930, p. 342 sqq.; La peine temporelle duc au péché d'aprés les théologiens orthodoxes, in 
Échos d'Orient, t. 9 (1916), p. 321-330; B. Suciu. De natura medicinali et vindicativa 
epitimiorum in Ecclesia graeca, in Actis secundi conventus Velehradensis, 1910, p. 95-103; 
1. Bukowski, Die Gcnugtuung fur dic Sünde nach der Auffassung der russischen Ortho- 
doxie, Paderborn, 1911; Louis Petit (latinus archiep. Athcn.), Documents relatifs au 
Concile de Florence, I. La question du Purgatoire à Fcrrare, Documents I-VI, Patrologia 
Orientalis, t. 15, fasc. 1, Parisiis, 1920; D'Alés, La question du Purgatoire au Concile de 
Florence en 1438, in Grcgorianum, t. 3 (1922), p. 9-50; P. Bernard, art. Purgatoire, in 
Diet. Apol; Gruntel, in Échos d'Orient, 1926, p. 252; Spacil, Orient. Christiana, v. 4 
(1925), p. 244. 

pro peccatis sensu omnino improprio et latissimo. Seligunt autem, 
inter textus patristicos, quos inveniunt rationem  medicinalem epiti- 
miorum vel hujus vitae poenalitatum ac malorum diserte exserentes — 
et hi quidem non desunt; — ubi autem Patres simpliciter affirmant — 
verum est enim epitimia habere rationem medicinalem et paternae 
castigationis — illi propositiones ponunt exclusivas, quemadmodum et 
faciunt, quando de processione Spiritus Sancti agitur:  Procedit à 
Patre; ergo procedit a solo Patre — Epitimia sunt medicinalia; 
ergo sunt fantummodo medicinalia et nullo modo pro peccatis satis- 
factoria'." 08 


Hanc doctrinam theologi Graeco-Russi non ex antiquis Patribus 
graecis mutuarunt, quamvis, ut videbimus in Conci., verum sit hos, 
secus ac latinos, magis extollere nostrarum poenarum aspectum 
medicinalem quam vindicativum et satisfactorium; nec mutuarunt ex 
antiquioribus doctoribus suae ipsius ecclesiae schismaticae, qui, ut 
mox videbimus, consentiunt doctrinae catholicae; nec etiam valent 
firmare universali consensu ipsius modernae eorum theologiae, cum 
plures adhuc extiterint discordantes, nec pauperiores, voces; sed unice 
derivarunt ex Protestantismo, cujus infiltrationes in ecclesiam orien- 
talem coeperunt praecipue saec. 17, sub patriarcha constant. Cyrillo 
Lucaris. 

Usque ad medium saeculum 18, theologi tam graeci quam russi 
doctrinae catholicae consentierunt, vix uno vel altero excepto. Eam 
docuerunt Confessio fidei Michaelis Palaeologi (Denz. 464); omnes 
doctores qui adhaeserunt unioni Florentinae, quibus ceteroquin alii, 
qui hanc unionem respuerunt, nequaquam in hac quaestione de satis- 
factione contradixerunt; Simeon Thessalonicensis iDe poenitentia; 
De ordine sepulturae, c. 372; Responsa ad Grabielem Pentapolitam; 
in M.G., 155, 469. 693. 846. 921); Georgius Scholarius (Doctrina 
de mortalibus et venialibus peccatis); C. Smirnov (De patre spirituali 
in Russia antiqua). Post ipsam vero Reformationem, saec. 16 et 17: 
Gabriel Severus (Enchiridion de sacramentis; Tractatus de quinque 
differentiis), Jcremias ll patr. const, (in suo I Responso ad Tubin- 
genses). Petrus Moghila (in Trebniko; in Confessione quidem Ortho- 
doxa videtur negari existentia poenae temporalis post mortem, sed 
haec negatio tribuenda est Meletio Syrigo, correctori illius Confes- 


sionis"), Dositheus (in celebri Confessione fidei); Metrophanes 
Critopulus (in sua Confessione fidei). 


" Jugie, Theologia . . . Orientalium, t. 3, c. S, a. 4, Parisiis, 1930, p. 346. 


**Cf. Jugie, ibid., p. 359; .4. Malvy et M. Viller, La confession orthodoxe de Pierre 
Moghila, Roma-Paris, 1927, p. 146 sq. 

In tota hac aetate nonnisi duae voces discordant, nempe saec. 15 
Marcus Ephesinus, cujus nec certus est dissensus, et saec. 16 Meletius 
Pigas, qui influxum Novatorum subiit. Adhuc postquam medio saec. 
18 contraria sententia communis evasit apud Russos, theologi graeci 
traditional! doctrinae adhaeserunt usque ad alteram partem saec. 19; 
imo apud ipsos russos, Philarctus Drozdov eandem doctrinam tradit 
in suo ipso Catechismo longiori, qui est liber symbolicus illius ec- 
clesiae, ubi legitur: 

"Quaestio: Nonne sancta Ecclesia speciale medium adhuc adhibet 
ad purificationem et pacationem conscientiae peccatoris paenitentis? 

"Responsio: Tale medium est epitimium, 

"Quaestio: Quid est epitimium? Resp.: Hujusmodi vox significat: 
interdictum seu prohibitio (cf. II Corinth., II, 6). Sub hac denomina- 
tione, pro opportunitate et necessitate, paenitenti praescribuntur quae- 
dam piae exercitationes, quaedam abstinentiae ad reparationem (k 
zaglagdeniu) iniquitatis peccati, necnon ad exstirpationem peccami- 
nosae consuetudinis, ut, v.g., jejunium ab illo distinctum quod est 
pro omnibus obligatorium et, pro gravibus peccatis, privatio sanctae 
communionis ad certum tempus." 

similiter inter ipsos modernos Graecos, non solum circumferuntur 
plures ex supradictis libris antiquioribus, in quibus doctrina satis- 
factionis affirmatur, uti Catechismus Philareti et Confessio Dosithei, 
sed etiam non deest qui illi doctrinae explicite adhaereat, uti Sectarius 
Kcphalas, non parvae auctoritatis theologus, qui scribit: “Qui hanc 
satisfactionem rejiciunt, quasi haec satisfactionem | Christi evacuet, 
obliviscuntur quaestionem esse de Christianis peccatoribus, non vero 
de infidelibus. Reconciliatio nostra jam facta est per Jesum Christum; 
peccando autem iram ipsius Salvatoris excitavimus, et per paeni- 
tentiam confessionemque eum placare quaerimus, per bona opera nos 
voluntatem nostram cum voluntate Christi unam facere ostendentes. 
Haec vocamus /kavomoinoiv divinae justitiae, cujus jura per iniquitatem 
attentavimus. Satisfactio ejus qui non est baptizatus nequaquam 
valet ad satisfaciendum divinae justitiae. Satisfactio christiani vero, 
quae fit per paenitentiam et bona opera, est potius actio eo spectans 
ut propter peccata propria Deum propitium reddat."? 


Dissidentes igitur et impugnatores doctrinae catholicae sunt Marcus 
Ephesinus saec. 15; Meletius Pigas saec. 16; fere omnes theologi russi 
sub influxu Protestantium, inde a medio saec. 18, inter quos Samuel 
Mislavskii (Christiana orthodoxa theologia), Gabriel Petrov (Ex- 


| l 

‘Apud Jugie, op. cit., p. 348 sq. 

HiAérai irepl Twv Odwyv uvornpiwy, Athenis, 1915, p. 72 et 94, apud Jugie, op cit., 
p.351. 

plicatio liturgiae), Sylvester Lebedinskii (Compendium classicum), 
Macarius Bulgakov, Malinovskii, Bieliaev (Doctrina romano-catho- 
lica de praetensa satisfactione, in Pravoslavnyi Sobieciednik, 1876, 
t. 1); plerique theologi graeci inde ab altera parte saec. 19, inter 
quos praecipue Mcsoloras, Andrutsus, Dyovuniotis. 


sint quaedam istorum dissidentium testimonia: 

Marcus Ephcsinus (saec. 15), in secunda de Purgatorio oratione, 
quam habuit Ferrariae, tempore Cone. Florentini, pronuntiavit: “$ 
Dei offensa poenam promeretur, sublata causa et facta reconciliatione, 
effectus ipse, id est, poena, simul necessario tollatur oportet. Si 
publicanus, animo contrito ubi oravit, non a peccatis modo solutus 
est, verum etiam justificatus descendit, quod idem est ac si diceretur 
nulli amplius poenae obnoxius". Ceterum sententia hujus doctoris 
constans non fuit, nam in prima et tertia oratione quas habuit de 
eodem argumento, existentiam et expiabilitatem poenae  Purgatorii 
admisit. 

Meletius Pigas (saec. 16), qui primus inter orientales, sub influxu 
Protestantium, doctrinam satisfactionis explicite negavit, haec scribit 
in suo opere '0pÜo0o£oi OlDackaAia. (Vilnae, 1596): “Quamquam . .. prop- 
ter peccatum juste punit Deus, at vero ubi per poenitentiam deleta 
fuerint peccata, transit omnino et evanescit punitio. Non enim correctio 
(y zaiüela) est punitio (Kkdkaot ). Deus punit ad sumendam vindictam 
de inimicis; castigat vero filios ad monitionem; ‘Si enim, inquit, cor- 
rectionem sustinetis, cujus participes facti sunt omnes sancti, tanquam 
filiis vobis se offert Deus (Hebr., XII, 7-8). Punitio est irae vindicta; 
correctio vero est paternae benevolentiae admonitio." 

Gabriel Petrov (saec. 18}, Novogrodii et Petropolis metropolita, 
scribit in sua Explicatione liturgiae: "Sacerdos poenitenti confesso 
quandoque imponit epitimium; quod non est revera satisfactio — hanc 
enim in Salvatore solo, qui peccatum mundi sustulit, invenimus — 
sed tanquam medium ad vitae emendationem statuitur." 

Sylvester Lebedinskii (saec. 18) scribit in suo Compendio classico: 
"Remissionem culpae sive peccatorum obtinemus gratis ex meritis 
Christi infinitis: satisfactio enim Deo pro peccatis commissis per 
opera est aotorato? (— pugnat) cum gratuita remissione peccatorum. 
Hinc fit, ut satisfactio hic accipiatur nonnisi in sensu improprio et 


significato latissimo. Unde merito a nonnullis satisfactio operis 
rejicitur." 


"Hodie, scribit Jugie, ... si unum de compendiis theologiae dog- 


' Haec et alia habes apud Jugie, op. cit., p. 347 sqq. 


*L Petit, Documents relatifs au concile de Florence. I. La question du purgatoire à 
Ferrare, in Patrologia Orientali, t. XV, p. 130-131. E 

maticae in seminariis vel academiis ecclesiasticis Graeco — Russorum 
tritis aperias; si eorumdem Symbolicas vel Theologias polemicas per- 
curras, non pauca contra doctrinam catholicam de sacramentali satis- 
factione necnon de indulgentiis et Ecclesiae thesauro in eis invenies. 
In Symbolica, Ch. Andrutsi, v.g., non minus quam 40 paginae (ex 
350) quaestionibus hujusmodi dicantur. Macarius Bulgakov, in sua 
Theologia orthodoxa, per 24 densas paginas doctrinam catholicam de 
iisdem convellere nititur. Recentior vero theologus russus, nomine 
Malinovskii, Ecclesiam romanam accusat quod 'in doctrina de sacra- 
mento poenitentiae errores tales admiserit, qui spiritum et indolem 
hujus sacramenti omnino adulterent. 56 


PARS AFFIRMATIVA 


Nota theologica. 


Utrumque est de fi-de distincte definita a Cone. Trid., scilicet 1. 
non semper ac necessario remitti omnem poenam, remissa culpa 
postbaptismali, sed posse remanere poenam temporalem; 2. pro hac 
poena hominem vere satisfacere posse tam sacramentaliter quam 
extrasacramentaliter. Proinde doctrina Novatorum est formaliter et 
directe haeretica. Sententia vero Baii, quatenus docet nostra opera non 
habere proprie dictum valorem satisfactorium, sed esse meram condi- 
tionem applicationis satisfactionis Christi, est proxima haeresi (et 
ita judicatur a Suaresio), nam vix, nisi verbaliter, differt a doctrina 
Novatorum; quatenus vero ulterius docet nostram satisfactionem 
saltem non esse de condigno, est erronea, ut constabit ex art. seq. 


Documenta Ecclesiae. 


Praesens res est tam clare significata in tota Traditionis doctrina de 
utilitate exercendi opera poenitentiae ad expiationem peccatorum et 
in ipso exercitio totius ecclesiasticae disciplinae poenitentialis, ut nun- 
quam Ecclesia cogitaverit de ea signate et solemniter definienda, donec 
coacta fuerit a petulantia Novatorum. Antequam exponamus Tri- 
dentini definitionem, dabimus quaedam documenta, in quibus occur- 
runt expressiones vis satisfactivae seu expiativae operum nostrorum, 
missa expositione sensus Traditionis, quo integratur doctrina docu- 
mentorum Ecclesiae, ad ipsam Conclusionem, ut fiat satis ipsis rationi- 
bus Novatorum, quibus quidam conati sunt sensum antiquioris saltem 
traditionis ad suam mentem detorquere. 


‘Summa orthodoxae dogmaticae theologiae (russice), t. 2, Serghief-Possad, 1908, p. 405. 
OD. ett; P 331 

Et imprimis huc faciunt omnia documenta de poenitentia publica, 
inde a Decreto Callisti (“Ego et moechiae et fornicationis delicta 
poenitentia functis dimitto"; Denz. 43), quae attulimus in art. 43, 


ex quibus manifeste apparet eam, juxta mentem Ecclesiae, fuisse et 
satisfactoriam et sacramentalem. Praeterea: 


Innocentius I, Ep. “Si instituta” ad Decentium Eugubinum (cit. 
in art. 1, tom. 1, p. 122): “Ceterum de pondere aestimando delic- 
torum, sacerdotis est iudicare ut attendat ad confessionem poenitentis 
et ad fletus atque lacrimas corrigentis ac tunc iubere dimitti cum 
viderit congruam satisjactionem suam." 

Caelestinus Il, Ep. *Cuperemus quidem" ad episc. Vien. et Narb.: 
"Perdidisset latro praemium in cruce ad Christi dexteram pendens si 
illum unius horae poenitentia non iuvisset. Cum esset in poena poenituit 
et per unius sermonis professionem habitaculum paradisi in Deo pro- 
mittente promeruit" (Cavallera, 1251). 

Leo I, Ep. “Sollicitudinis quidem tuae" ad Theodorum foroiulien- 
sem (cit. in art. 1, tom. 1, p. 61 sq.): "Hanc [Christus] praepositis 
Ecclesiae tradidit potestatem, ut et confitentibus actionem poenitentiae 
darent, et eosdem salubri satisjactione purgatos ad communionem 
sacramentorum per ianuam reconciliationis admitterent". Ep. "Re- 
gressus ad nos" ad Nicetam aquileensem: "Tempora poenitudinis 
habita moderatione tuo constituente iudicio prout conversorum perspex- 
eris esse devotos: pariter etiam habens senilis aetatis intuitum et 
periculorum quorumque aut aegritudinis respiciens necessitates” 
(Cavallera, 1252). 

Alexander II, Ep. “Quae in canonibus" ad Stephanum alvernensem 
(a. 1066-1067): “Quae in canonibus determinata est paenitentia est 
omnino observanda. Sed misericordiae gratia quae nulla lege conclu- 
ditur, nullo temporis spatio coercetur, non est pie paenitentibus dene- 
ganda. Pastoralis itaque discretionis est uniuscuiusque contritionem 
cordis et doloris affectum magis quam temporis spatium attendere et 
pro meritis operum fructuque paenitentiae misericordiae oleum adhi- 
bere" (Cavallera, 1259). 

Cone. Later. IV, cap. 21 De confessione: *'[Confitens] iniunc- 
tam sibi poenitentiam pro viribus studeat adimplere. . . Sacerdos 
autem sit discretus et cautus, ut more periti medici 'superinfundat 
vinum et oleum' [cf. Lc 10, 34] vulneribus sauciati, diligenter inqui- 
rens et peccatoris circumstantias et peccati, quibus prudenter intelli- 
gat, quale debeat ei praebere consilium et cuiusmodi remedium adhi- 


bere, diversis experimentis utendo ad salvandum aegrotum" (Denz. 
437). 

Cone. Lugdunense IT, Professio fidei Michaelis Palaeologi: “Quod 
si vere poenitentes in caritate decesserint, antequam dignis poeniten- 
tiae fructibus de commissis satisfecerint et omissis: eorum animas 
poenis purgatoriis seu catharteriis, sicut nobis frater loannes expla- 
navit, post mortem purgari: et ad poenas huiusmodi relevandas pro- 
desse eis fidelium vivorum suffragia, Missarum scilicet sacrificia, ora- 
tiones et eleemosynas et alia pietatis officia, quae a fidelibus pro aliis 
fidelibus fieri consueverunt secundum Ecclesiae instituta"  (Denz. 
464). 

Cone. Florentinum, Decr. pro Armenis: “Tertia [pars Poen.] est 
satisfactio pro peccatis secundum arbitrium sacerdotis, quae quidem 
praecipue fit per orationem, ieiunium et eleemosynam" (Denz. 699). 

Sixtus IV, contra Petrum de Osma, supra cit., p. 157. 

Catechismus Cone. Trid., p. 2, c. 5, q. 65-79, magnifice doctrinam 
ipsius Concilii commentatur et amplificat, explicans tum varias 
rationes ipsius fundamenti satisfactionis, i.e. permanentiae poenae 
post remissam culpam, tum indolem satisfactionis ut vindicativae 
et medicinalis, tum proprium characterem satisfactionis sacramentalis. 


Pius V, contra Baium, supra cit., p. 160. 

Alexander VIII, contra Jansenistas, supra cit., p. 158. 
Clemens XI, contra Quesnel, supra cit., p. 158. 

Pius VI, contra Cone. Pistoriense, supra cit., p. 158 sq. 


Codex J. C., can. 887: “Pro qualitate et numero peccatorum et con- 
ditione poenitentis salutares et convenientes satisfactiones confessarius 
iniungat; quas poenitens volenti animo excipere atque ipse per se debet 
implere.” Can. 888, $ 1: “Meminerit sacerdos in audiendis confessio- 
nibus se iudicis pariter et medici personam sustinere ac divinae iusti- 
tiae simul et misericordiae ministrum a Deo constitutum esse ut 
honor divino et animarum saluti consulat." 


CONCILIUM TRIDENTINUM .I 


Concilium speciali cura et instantia doctrinam catholicam de satis- 
factione explicat et definit, eo quod Novatores peculiari impetu et 
speciosiori praetextu eam impugnaverint, ut ipsum declarat: *[Satis- 
factio] ex omnibus poenitentiae partibus, . . . una maxime nostra 
aetate summae pietatis praetextu impugnatur ab iis, qui speciem 
pietatis habent, virtutem autem eius abnegarunt" (Denz. 904). In 
duplici sessione rem tractat, agendo de modo et medio justificationis: 
ses$. 6 (de justificatione), cap. 14 (de lapsis et eorum reparatione) 
Cf. F. Cavallera, Le Décret du Concile du Trente sur la Pénitence (XIV session), in 


Bulletin de Litt. eccl., 1923-1935; P. Galtier, art. Satisfaction, in Diet. Théol. Cath., 
col. 1130—1134. 

et can. 30 correspondente; sess. 14 (de Poenitentia), per duo capita, 
&. cap. $ (de satisfactionis necessitate et fructu) et cap. 9 (de 
operibus satisfactionis), et quatuor canones (ex 15 de Poenitentia), 
ie. can. 12-15. In sessione 6 res brevius sed satis complete tractatur; 
in sess. 14 vero ex professo et exhaurienter. 


Summa doctrinae ad haec reducitur: 

l. Novatorum doctrinae novitas (sess. 14, cap. 8, initio); praetextus 
falsae pietatis (1b.) ; finis evertendi vim et usum satisfactionis (cap. 8, 
fin.); essentia, ie. satisfactionem esse "novitatem vitae" (cap. $, fin; 


can. 13) vel "fidem, qua poenitentes apprehendunt Christum pro eis 
satisfecisse" (can. 12). 


2. Fundamentum doctrinae catholicae de satisfactione, seu perma- 
nentia poenae, remissa culpa. Asseritur et definitur (sess. 6, cap. 
14 et can. 30; sess. 14, cap. 8 et can. 12 et 15). Explicatur ex dif- 
ferentia inter Justificationem per Baptismum et postbaptismalem 
(sess. 6, cap. 14; sess. 14, cap. 8). Probatur tum ex Scriptura 
(ibid, in utroque loco), tum ex Traditione (sess. 14, cap. 8), tum ex 
ratione convenientiae, ie. ex divina justitia cui convenit amplius re- 
quirere a lapso post Baptismum quam a non baptizato, ex divina 
clementia cui decet auferre ab homine occasionem peccati, proveni- 
entem ex spe facilis veniae, et afferre medicinam poenae vulneribus 


peccatorum, et ex comparatione cum Christo satisfaciente (sess. 14, 
cap. $). 


3. Satisfactio ipsa asseritur et probatur ex Scriptura, Traditione et 
ratione, ut supra (in omnibus praedictis locis, passim). Nota prae- 
sertim: "Neque vero securior ulla via in Ecclesia Dei unquam existi- 
mata fuit ad amovendam imminentem a Domino poenam, quam ut 


haec poenitentiae opera homines cum vero animi dolore frequentent" 
(sess. 14, cap. à). 


4. Objectum satisfactionis est non omnis poena peccati, sed sola 
poena temporalis exsolvenda vel in hac vita vel in Purgatorio; nam 
aeterna poena necessario remittitur simul cum peccato (sess. 6, cap. 14 
et can. 30; sess. 14, cap. 8 et can. 12 et 15). 


5. Materia satisfactionis sunt omnes poenae tum sponte susceptae, 
tum impositae a sacerdote in sacramento, tum etiam a Deo inflictae 
(sess. 14, cap. 9 et can. 13). In concreto sunt ieiunium, oratio et 
eleemosyna, necnon alia pietatis opera (sess. 6, cap. 14; sess. 14, 
cap. 9 et can. 13). 


6. Finis et effectus satisfactionis est duplex, vindicativus, qui respicit 
praeteritum, et medicinalis, qui respicit futurum (sess. 14, cap. $). 

1. Sacromentalis satisjactio est necessario a sacerdote imponenda; 
est prudenter regulanda juxta utrumque finem vindicativum et medi- 
cinaem; est verum exercitium potestatis clavium, ut patet ex Scrip- 
tura et Patribus (sess. 14, cap. 8, in fine et can. 15). 


8. Objectiones Novatorum refelluntur, scilicet nostra satisfactio non 
minuit aut obscurat vim satisfactionis Christi, quinimo in ea fundatur 
et ex ea vim accipit (sess. 14, cap. 8, semel et iterum, et can. 14); 
item, non obstat clementiae divinae, imo ex ea procedit (sess. 14, 
cap. 8, circa medium), nec sacramentum convertit in “forum irae vel 
poenarum, sicut nemo unquam catholicus sensit" (ibid., circa finem ). 


Sess. 6, cap. 14: *Docendum est, christiani hominis poenitentiam 
post lapsum multo aliam esse a baptismali, eaque contineri non modo 
cessationem a peccatis, et eorum detestationem, aut 'cor contritum et 
humiliatum [Ps 50, 19], verum etiam et eorundem sacramentalem 
confessionem, saltem in voto et suo tempore faciendam, et sacerdo- 
talem absolutionem, itemque satisfactionem per ieiunium, eleemosynas, 
orationes et alia pia spiritualis vitae exercitia, non quidem pro poena 
aeterna, quae vel sacramento vel sacramenti voto una cum culpa remit- 
titur, sed pro poena temporali, quae (ut sacrae litterae docent) non tota 
semper, ut in baptismo fit, dimittitur illis, qui gratiae Dei, quam accepe- 
runt, ingrati Spiritum Sanctum contristaverunt [cf. Eph 4, 30] et'tem- 
plum Dei violare [1 Cor 3, 17] non sunt veriti. De qua poenitentia 
scriptum est: Memor esto, unde excideris, age poenitentiam, et prima 
opera fac [Apoc 2, 5], et iterum: ‘Quae secundum Deum tristitia est. 
poenitentiam in salutem stabilem operatur [2 Cor 7, 10], et rursus: 
Poenitentiam agite [Mt 3, 2; 4, 17], et: ‘Facite fructus dignos 
poenitentiae [Mt 3, 8|" (Denz. 807). 


Ibid., can. 30: “Si quis post acceptam iustificationis gratiam cuilibet 
peccatori poenitenti ita culpam remitti et reatum poenae deleri dixerit, 
ut nullus remaneat reatus poenae temporalis, exsolvendae vel in hoc 
saeculo vel in futuro in purgatorio, antequam ad regna coelorum aditus 
patere possit: A. S." (Denz. 840). 


Sess. 14, cap. 8: “Demum quoad satisfactionem, quae ex omnibus 
poenitentiae partibus, quemadmodum a Patribus nostris christiano 
populo fuit perpetuo tempore commendata, ita una maxime nostra 
aetate summo pietatis praetextu impugnatur ab iis, qui speciem 
pietatis habent, virtutem autem eius abnegarunt, sancta Synodus 
declarat, falsum omnino esse et a verbo Dei alienum, culpam a Domino 
nunquam remitti, quin universa etiam poena condonetur. 

"Perspicua enim et illustria in sacris litteris exempla [cf. Gn 3, 

l6sqq; Nm 12, 14 sq; 20, Il sq; 2 Rg 12, 13 sq etc.] reperiuntur, 
quibus praeter divinam traditionem hic error quam manifestissime 
revincitur. 

“Sane et divinae iustitiae ratio exigere videtur, ut aliter ab eo in 
gratiam recipiantur, qui ante baptismum per ignorantiam deliquerint; 
aliter vero, qui semel a peccati et daemonis servitute liberati, et ac- 
cepto Spiritus Sancti dono, scientes templum Dei violare' [1 Cor 3, 
17] et Spiritum Sanctum contristare [Eph 4, 30] non formidaverint. 
Et divinam clementiam decet, ne ita nobis absque ulla satisfactione 
peccata dimittantur, ut, occasione accepta, peccata leviora putantes, 
velut iniurii et 'contumeliosi Spiritui Sancto [Hebr 10, 29], in gra- 
viora labamur, 'thesaurizantes nobis iram in die irae [Rom 2, 5; 
lac 5, 3]. Procul dubio enim magnopere a peccato revocant, et quasi 
freno quodam coercent hae satisfactoriae poenae, cautioresque et vigi- 
lantiores in futurum poenitentes efficiunt; medentur quoque pecca- 
torum reliquiis, et vitiosos habitus male vivendo comparatos con- 
trariis virtutum actionibus tollunt. Neque vero securior ulla via in 
Ecclesia Dei unquam existimata fuit ad amovendam imminentem a 
Domino poenam, quam ut haec poenitentiae opera [Mt 3, 28; 4, 17; 
11, 21 etc.] homines cum vero animi dolore frequentent. Accedit ad 
haec, quod, dum satisfaciendo patimur pro peccatis, Christo lesu, qui 
pro peccatis nostris satisfecit [Rom 5, 10; | Io 2, Isq], ‘ex quo 
omnis ‘nostra sufficientia est [2 Cor 3, 5], conformes efficimur, cer- 
tissimam quoque inde arrham habentes, quod, ‘si compatimur, et 
conglorificabimur [cf. Rom 8, 17]. 

"Neque vero ita nostra est satisfactio haec, quam pro peccatis nos- 
tris exsolvimus, ut non sit per Christum lesum; nam qui ex nobis 
tanquam ex nobis nihil possumus, ‘eo coopérante, ‘qui nos confortat, 
omnia possumus' [cf. Phil 4, 13]. Ita non habet homo, unde glorietur; 
sed omnis gloriatio [cf. 1 Cor 1, 31; 2 Cor 10, 17; Gal 6, 14] nostra 
in Christo estt ‘in quo vivimus, in quo movemur [cf. Act 17, 28], in 
quo satisfacimus, 'facientes fructus dignos poenitentiae [cf. Lc 3, 8], 
qui ex illo vim habent, ab illo offeruntur Patri, et per illum acceptantur 
a Patre. 

"Debent ergo sacerdotes Domini, quantum spiritus et prudentia 
suggesserit, pro qualitate criminum et poenitentium facultate, salutares 
et convenientes satisfactiones iniungere, ne, si forte peccatis conni- 
veant et indulgentius cum poenitentibus agant, levissima quaedam 
opera pro gravissimis delictis iniungendo, alienorum peccatorum par- 
ücipes efficiantur. Habeant autem prae oculis, ut satisfactio, quam 
imponunt, non sit tantum ad novae vitae custodiam et infirmitatis 
medicamentum, sed etiam ad praeteritorum peccatorum vindictam et 

castigationem: nam claves sacerdotum non ad solvendum dumtaxat, 
sed et ad ligandum concessas [cf. Mt 16, 19; 18, 18; Io 20, 23] etiam 
antiqui Patres et credunt et docent. 

"Nec propterea existimarunt, sacramentum poenitentiae esse forum 
irae vel poenarum, sicut nemo unquam catholicus sensit, ex huiusmodi 
nostris satisfactionibus vim meriti et satisfactionis Domini nostri lesu 
Christi vel obscurari vel aliqua ex parte imminui; quod dum Novatores 
intelligere volunt, ita optimam poenitentiam novam vitam esse docent, 
ut omnem satisfactionis vim et usum tollant" (Denz. 904 sq.). 

Ibid., cap. 9: “Docet praeterea [Sancta Synodus], tantam esse di- 
vinae munificentiae largitatem, ut non solum poenis sponte a nobis 
pro vindicando peccato susceptis, aut sacerdotis arbitrio pro mensura 
delicti impositis, sed etiam (quod maximum amoris argumentum est) 
temporalibus flagellis a Deo inflictis et a nobis patienter toleratis apud 
Deum Patrem per Christum lesum satisfacere valeamus" (Denz. 906). 


Ibid., can. 12: “Si quis dixerit, totam poenam simul cum culpa 
remitti semper a Deo, satisjactionemque poenitentium non esse aliam 
quam fidem, qua apprehendunt Christum pro eis satisfecisse: A. S." 
(Denz. 922). 

Ibid., can. 13: “Si quis dixerit, pro peccatis, quoad poenam tem- 
poralem, minime Deo per Christi merita satisfieri poenis ab eo in- 
flictis et patienter toleratis vel a sacerdote iniunctis, sed neque sponte 
susceptis, ut ieiuniis, orationibus, eleemosynis vel aliis pietatis operi- 
bus, atque adeo optimam poenitentiam esse tantum novam vitam: 
À. S." (Denz. 923). 

Ibid., can. 14: “Si quis dixerit, satisfactiones, quibus poenitentes 
per Christum lesum peccata redimunt, non esse cultus Dei, sed tra- 
ditiones hominum, doctrinam de gratia et verum Dei cultum atque 
ipsum beneficium mortis Christi obscurantes: A. S." (Denz. 924). 

Ibid., can. 15: “Si quis dixerit, claves Ecclesiae esse datas tantum 
ad solvendum, non etiam ad ligandum, et propterea sacerdotes, dum 
imponunt poenas confitentibus, agere contra finem clavium et contra 
institutionem Christi; et fictionem esse, quod, virtute clavium sublata 
poena aeterna, poena temporalis plerumque solvenda remaneat: A. S." 
(Denz. 925). 


CONCLUSIO 


Conclusio 1l. Remissa culpa ct poena aeterna, non necessario et per se 
remittitur poena tem ralis, sed dependentor a divina voluntate regulata per 
sapientiam. Quamvis autem dc facto in Baptismo et martyrio haec remittatur 


tota, ob plenissimum modum quo satisfactio Christi nobis applicatur, in 

Poenitentia, tum sacramentali tum extrasacramentali, haec poena remittitur 
vel tota vel partialiter tantum, juxta mensuram qua per sacramentum appli- 
catur nobis passio Christi et simul juxta mensuram qua ipse actus poeniten- 
tiae seu contritionis est satisfactivus, ita ut quilibet gradus poenae hanc 
mensuram excedens, remaneat adhuc solvendus vel per satisfactionem in 


hac vita vel per satispassionem in Purgatorio. 


Probatur 1. EX SCRIPTURA. 


"Perspicua ... et illustria in sacris litteris exempla reperiuntur, 
quibus ... error [Novatorum] quam manifestissime revincitur" (Cone. 
Trid., sess. 14, cap. 8), in quibus nempe ostenditur homines puniri 
propter peccatum, etiam post remissam ipsam culpam. Gen. 3, 16-24 
Adam et Eva in poenam peccati damnantur aerumnis "cunctis diebus 
vitae" et ipsi morti, quamvis saltem ante mortem ab ipsa culpa 
absoluti sint, juxta Sap. 10, 2: “Eduxit illum a delicto suo". Exod. 
32 sq. ostenditur Deus, ob peccatum adorati vituli, populo parcens et 
simul puniens (32, 14. 31. 34; 33, 2-4. 15-16). Num. 12, 14 soror 
Moysis adhuc septem diebus punitur post remissam ejus culpam, im- 
petratione fratris. Num. 14, 18-24 Deus ad orationem Moysis dimittit 
peccatum populi rebellantis et tamen immediate addit poenam, juxta 
quam nullus eorum, exceptis Caleb et Josue, intrarent terram promis- 
sam (“Dimisi juxta verbum tuum. .. Attamen ...non videbunt terram 
pro qua juravi patribus eorum"). Num. 20, 12. 24 et Derd. 52, 48-52 
Moyses et Aaron, quamvis Domino dilecti, prohibentur ab ingressu 
in eandem terram, ob peccatum diffidentiae. 2 Reg. 12, 10-14 Davidi 
remittitur peccatum adulterii et simul punitur morte filii, necnon 
rebellione Absalon et divisione regni ("Dominus transtulit peccatum 
tuum ... ; verum tamen quoniam blasphemare fecisti inimicos 
Domini, propter verbum hoc filius qui natus est tibi morte morietur"). 


Î Cor. 11, 30-32: "Ideo [i.e. ob indignam communionem] inter vos 
multi infirmi et imbecilles, et dormiunt multi. Quod si nosmetipsos 
dijudicaremus, non utique judicaremur. Dum ;judicamur autem, a 
Domino corripimur, ut non cum hoc mundo damnemur". 

Cum exegetae legitime explicent verba "dormiunt multi" de ipsa 
morte temporali (cf. 1 Cor. 7, 39; 15, 6. 18. 20; | Thess. 4, 12 sqq.), 
patet hanc, in primitiva ecclesia et ad ejus confirmationem in bonum, 
Deum in punitionem profanationis Eucharistiae saepe immisisse, etiam 
remisso peccato. Ultima verba illius textus sic intelligi possunt: "Ideo a 
Deo sic castigamur, etiam post remissum peccatum, ne majorem 
poenam solvere debeamus in altera vita". Verba "S1 nosmetipsos di- 
judicaremus, non utique judicaremur" ita intelligi possunt: “Ex hoc 

quod, ob remissum nobis peccatum, non simus conscii de peccato ac 
judicamus nos esse justos, nondum sequitur nos esse sine omni reatu, 
etiam poenae, sicut si judicaremur a Deo"; qui etiam sensus videtur 
subesse sequentibus verbis ejusdem epistolae, 7 Cor. 4, 4: “Nihil 
mihi conscius sum, sed non in hoc justificatus sum; qui autem judicat 
me, Dominus est.” Idem legitur in sermone Eliu ad justum Job, 33, 


7-12: *Dixisti ... : Mundus sum ego et absque delicto; immaculatus, 
et non est iniquitas in me. Quia querelas in me reperit [Deus], ideo 
arbitratus est me inimicum sibi. . . Hoc est ergo in quo non es justi- 


ficatus.” Item, in Psal. 50, 4: “Amplius lava me ab iniquitate mea et 
à peccato meo munda me. Quoniam iniquitatem meam ego cognosco 
et peccatum meum contra me est semper." 


Praeterea, permanentiam poenae, quae post remissum peccatum 
sit solvenda vel in hac vita vel in futura, ostendunt tum frequens 
scripturae exhortatio ad redimenda peccata, de qua dicetur in Conci. 
à, tum duo textus ex quibus solet probari existentia Purgatorii, 
scilicet 2 Mach. 12, 43-46: “Salubris est cogitatio pro defunctis 
exorare, ut a peccatis solvantur" et 1 Cor. 3, 11-15: *Si cujus opus 
arserit, detrimentum patietur, ipse autem salvus erit, sic famen quasi 
per ignem”. 


Ex his manifeste patet ipsam culpae remissionem non necessario 
secum ferre remissionem poenae temporalis quae ob culpam incur- 
ratur, contrà Novatorum doctrinam. 


Nec valet cum istis opponere quod in praedictis textibus agatur de 
poenis non vindicativis sed medicinalibus. 

Nam talis finis mere medicinalis nullibi indicatur in Scripturis, 
sed vera poena indicitur ratione peccati (v.g. Lc. 2 Reg. dicitur 
Davidi: “Quoniam blasphemare fecisti inimicos Domini, propter ver- 
bum hoc filius qui natus est tibi morte morietur"). Praeterea ipse 
conceptus poenae mere medicinalis repugnat in terminis; si enim 
poena infligitur ratione culpae, est eo ipso vindicativa, et indoles 
medicinalis nequit esse nisi aliquid concomitans et secundarie in- 
tentum; medicina vero quae alicui applicatur non ratione culpae, 
sed ratione alicujus defectus, fortasse ex culpa consequenti, potest 
quidem esse quid physice poenosum, sed poena non est, in sensu 
morali, nec infligitur aut comminatur, sed mere affertur et ministratur. 
Praeterea, in quibusdam ex adductis exemplis, ubi agitur de poena 
mortis (ut in Adamo, Aaron, Moyse) vel de poena futura (ut in 
Davide qui punitur in filis suis per regni divisionem), vix ratio 
medicinalis intelligi potest. 

Oppones praeterea ad mentem eorundem Novatorum, in illis texti- 
bus agi primo, de particularibus tantum casibus, in quibus punitio 
intelligitur ratione dignitatis personarum vel ad exemplum aliorum; 
secundo, de antiquo testamento, in quo vigebat lex severitatis, adeoque 
inepte inde concludi permanendam poenae etiam post remissionem 
quae fit in nova lege, quae est lex gratiae et lenitatis, fecundata ab 
infinita efficacitate satisfactionis Christi, jam peractae; tertio, de 
poenis praesentis vitae, adeoque inepte saltem colligi permanendam 
poenae exsolvendae in altera vita. 

Respondetur exinde nullo modo confortatur assertum Novatorum 
de impossibilitate permanendae poenae vindicativae post remissam 
culpam. Hac enim semel admissa in aliquo casu, falsum est eam 
permanendam repugnare tum ipsi conceptui remissionis, tum largitati 
divinae, tum infinitae efficacitati passionis Christi, ex cujus futuris 
meritis pependit etiam omnis salus et omnis supernaturalis effectus 
in A. T. 

Ceterum, primo, praedicti particulares casus ostendunt legem ipsam 
generalem, nam causa ob quam poena in illis casibus infligeretur non 
fuit dignitas vel conditio personae, sed ipsum ejus peccatum, quam- 
vis indoles personae potuit esse conditio gravitatis poenae, sicut fuit 
gravitatis peccati, vel etiam applicationis poenae, quam Deus non 
urget eodem modo in omnibus peccatoribus. 

Secundo, novum et vetus testamentum non differunt essentialiter 
quoad rationem poenae, et consequentis debiti satisfactionis, sicut non 
differunt quoad rationem peccati; unde Apostolus ait: “Castigo corpus 
meum et in servitutem redigo, ne forte, cum aliis praedicaverim, ipse 
reprobus efficiar” (1 Cor. 9, 27), nec etiam essentialiter. differunt 
quoad influxum passionis Christi, ex qua, ut dictum est, pendet 
omnis effectus supernaturalis in utroque testamento. 

lertio, non refert an agatur de poena praesentis vel alterius vitae, 
dummodo verum sit quod ex peccato sequatur obligatio luendi poenam 
temporalem nec ista obligatio extinguatur per ipsam remissionem 
culpae, imo ex hoc ipso sequitur quod si tali obligationi non satisfit in 
hac vita, erit pro ea satisfaciendum seu compensandum in altera vita; 
ceterum in duobus ultimis textibus 2 Mach. et 1 Cor. agitur expresse 
de poenis alterius vitae. 


Probatur 2. EX TRADITION E. 


Persuasio totius traditionis de possibilitate et de communi facto 
permanentiae poenae, adhuc in hoc saeculo vel in futuro luendae, post 
remissam culpam, ostenditur: Primo ex ipsa doctrina de Purgatorio, 
suffragiis et indulgentiis. Secundo, ex generali doctrina de satisfac- 

tiva vi poenitentiae seu assumptionis poenarum (de qua in Conci, 
seq.), quatenus haec commendatur indistincte omnibus fidelibus, etiam 
remissionem peccatorum jam consecutis, quibus poenitentia nequit 
esse remissiva nisi poenarum. Tertio, peculiariter ex tota antiqua dis- 
ciplina poenitentiali, cujus scopus erat satisfactivus; nam si cum 
quibusdam dicatur eam subsecutam esse absolutionem (sicut a multis 
jam saeculis imponi solet sacramentalis satisfactio), vis ejus satisfac- 
tiva non potuit nisi poenam temporalem respicere, si vero cum aliis di- 
catur eam praecessisse absolutionem, ordinabatur ad pleniorem peccati 
remissionem obtinendam, quod convenienter intelligi debet non solum 
de consecutione abundantioris gratiae sed etiam de ablatione poenarum, 
ut sequitur sive ex ipso modo poenitendi, per assumptionem nempe 
poenarum potiusquam per ferventes orationes et actus charitatis ali- 
arumque virtutum, sive ex mox addenda ratione. Quarto, peculiariter 
ex praxi obligandi ad complendam nondum expletam publicam poeni- 
tentiam eos qui reconciliabantur in periculo mortis, seu in casu gravis 
infirmitatis vel imminentis persecutionis; his enim subsequens poeni- 
tentia non potuit esse nisi satisfactiva et expiativa pro poena tem- 
pora. Quinto, ex quibusdam disertis Patrum testimoniis de satis- 
factione Deo praestanda etiam pro peccatis jam remissis et de ipsa 
permanentia temporalis poenae post peccatorum remissionem. 


ORIGENES, In Jcrcm., hom. 19, 6: *Quando [orator] ad promis- 
siones ducit tamquam per angustam et moeroribus plenam viam ad 
vitam, ita per fletum ducit ad beatum risum. . . Utinam unusquisque 
nostrum pro singulis suis peccatis diceret: Lavabo per singulas noctes 
lectum meum, et lacrymis meis stratum meum rigabo'. . . ‘Fuerunt 
mihi lacrymae meae panis die ac nocte " (M.G. 13, 514). 

In Lev., hom. 14, 5: **[In eo quod dicitur in | Cor. 3, 12] manifeste 
ostenditur esse quaedam peccata ita levia, ut stipulae comparentur, 
cui utique ignis illatus diu non potest immorari. Alia vero feno esse 
similia, quae ipsa non difficulter ignis absumat, verum aliquando 
tardius quam in stipulis immoretur. Alia vero esse, quae lignis con- 
ferantur, in quibus pro qualitate criminum diutinum et grande pabu- 
lum ignis inveniat. Ita ergo unumquodque peccatum pro qualitate, 
vel quantitate sui, poenarum justa persolvit" (M.G. 12, 555). 

Ibid., hom. 15, 2: “Quoniam accidere solet, ut etiam qui bene aedifi- 
caverit, et domum sibi caelestem bene agendo et bene vivendo, ac 
recte credendo construxerit, incurrat alicujus peccati debitum, et hanc 
a crudelissimo feneratore venundare cogatur, ac labores suos trans- 
fundere in alium, pietas et clementia legislatoris succurrit, ut intra 
certum tempus redimi possit. ‘Si tamen invenerit, inquit, manus tua 

pretium quod restituas'. Quale pretium? Poenitentiae sine dubio lacry- 
mis congregatum, et manibus, id est labore boni operis inventum" 
(M.G. 12, 560). 

In Psal. 57, hom. 2, 5: * ‘Quoniam ego in flagella paratus sum. 
Etiam haec vox boni et optimi, ut ita dixerim, peccatoris est, qui 
deliquerit quidem, expectet tamen delictorum flagella, quibus in prae- 
senti optet emendari, ne puniatur et pereat in futuro. Propone tibi ante 
oculos peccatorem dicentem ad Dominum: Ego quoniam peccavi, jam 
nunc in flagella paratus sum, noli me reservare igni aeterno, noli 
me reservare exterioribus tenebris. Dum in hac vita sum, redde mihi 


peccata mea, quoniam flagellas omnem filium quem recipis" (M.G. 
12, 1385). 


CYPRIANUS, proposito sibi dubio de sufficientia satisfactionis il- 
lorum poenitentium, quos ipse, imminente persecutione et nondum 
expleta ecclesiastica poenitentia, jubebat reconciliari, per eam “pacem 
et communicationem” quae est “pignus vitae”, docet eos accipere 
quidem Dei veniam, sed Dei judicio reservari utrum revera suffi- 
cienter satisfecerint ac ideo debeant etiam accipere coronam, seu im- 
mediatum ingressum in gloriam, an e contra, ob  insufficientem 
satisfactionem, debeant adhuc in carcere retineri et in igne purgari, 
donec solvant novissimum quadrantem: 

Epist. 52 (Antoniano), 77. 16. 20: “Placuit, frater charissime, 
examinatis causis singulorum, libellaticos interim admitti, sacrificatis 
in exitu subveniri: quia Exomologesis apud inferos non est, nec ad 
poenitentiam quis a nobis compelli potest, si fructus poenitentiae 
subtrahatur. $1 praelium prius venerit, corroboratus a nobis invenietur 
armatus ad praelium. Si vero ante praelium infirmitas urserit, cum 
solatio pacis et communicationis abscedit. Neque enim praejudicamus 
Domino judicaturo quo minus si poenitentiam plenam et justam pecca- 
toris invenerit, tunc ratum faciat quod a nobis fuerit statutum. Si 
vero nos aliquis poenitentiae simulatione deluserit [Intellige: ‘Sive 
mala fide, sive etiam bona fide, seu, sive simulatione formali, sive 
etiam materiali', ut patet ex contextu], Deus, qui non deridetur (Gal. 
6) et cor hominis intuetur (1 Reg. 16), de his quae nos minus per- 
speximus judicet et servorum suorum sententiam Dominus emendet. .. 
Nec putes, frater charissime, hinc aut virtutem fratrum minui aut 
martyria deficere quod lapsis laxata sit poenitentia, et quod poeni- 
tentibus spes pacis oblata. . . Aliud |cw/zzz] est ad veniam stare, aliud 
ad gloriam pervenire, aliud missum in carcere non exire inde donec 

stalim fidei et 
peccatis longo 

dolore cruciatum emundari et purgari diu igne, aliud peccata omnia 
passione purgasse, aliud denique pendere in diem judicii ad sen- 
tentiam Domini, aliud statim a Domino coronari" (M.L. 3, 783-786). 


HILARIUS PICT., In psal. 118, littera 17, n. 13: *Conscius pecca- 
torum veterum, ut historia ipsa docetur, [David] licet toto corde se 
ad Deum direxit; tamen quia et peccati sui dolorem psalmo anteriore 
et ipse jam scripserit, tunc cum Nathan propheta arguente crimen 
suum recognovit et flevit: nunc quoque non desinit verae poenitentiae 
lacrymis facti veteris crimen abluere, dicens, 'Exitus aquarum transi- 
erunt oculi mer’: fontes scilicet lacrymarum suarum, fontes fluminum 
esse transgressos. . . Confessio quidem criminis semper in tempore 
est; quia oporteat peccati poenitentiam non desinere: finis autem 
peccati anterioris est temporis: quia vera peccati confessio est, sine 
intermissione temporis poenitere; peccati vero poenitentia est, ab 
eo quod poenitendum intellexeris, destitisse. Atque ob id Propheta 
nec confiteri peccatum desinit, et peccatum ex praeterito confitetur" 
(M.L. 9, 619 sq.). 


AUGUSTINUS omnino explicite asserit reatum poenae, in hac vel 
altera vita luendae, saepe remanere post remissionem culpae; cujus 
etiam rationem assignat, inquiens: "Productior est poena quam culpa, 
ne parva putaretur culpa, si cum illa finiretur et poena". 

In Joan., tract. 124, 5: “Cogitur homo tolerare [hanc vitam] etiam 
remissis peccatis, quamvis, ut in eam veniret miseriam, primum fuerit 
causa peccatum. Productior est enim poena quam culpa; ne parva 
putaretur culpa, si cum illa finiretur et poena. Ac per hoc vel ad 
demonstrationem debitae miseriae, vel ad emendationem labilis vitae, 
vel ad exercitationem necessariae patientiae, temporaliter hominem 
detinet poena et quem jam ad damnationem sempiternam reum non 
detinet culpa” (M.L. 35, 1972). 

In Psal. 50, 11 et 15: * ‘Veritatem dilexisti: id est, impunita pec- 
cata etiam eorum quibus ignoscis, non dereliquisti. ‘Veritatem di- 
lexisti: sic misericordiam  praerogasti, ut servares et veritatem. 
Ignoscis confitenti, 1ignoscis, sed seipsum punienti: ita servatur miseri- 
cordia et veritas; misericordia, quia homo liberatur; veritas, quia 
peccatum punitur. . . Aliquando Deus cui ignoscit in futuro saeculo, 
corripit eum de peccato in isto saeculo. Nam et ipsi David cui dictum 
jam fuerat per Prophetam, ‘Dimissum est peccatum tuum’, evenerunt 
quaedam quae minatus erat Deus propter ipsum peccatum. . . Am- 
bulabat ille in dolore, in tribulatione humiliationis suae, ita subditus 
Deo, ut omnia justa ei tribuens confiteretur quod nihil pateretur 


indigne, habens jam rectum cor cui non displicebat Deus" (M.L. 
36, 592. 595). 

Scrm. 351, 5, 12: “Non . . . sufficit mores in melius commutare, et 
a factis malis recedere; nisi etiam de his quae facta sunt, satisfiat 
Deo per poenitentiae dolorem, per humilitatis gemitum, per contriti 
cordis sacrificium. . . Non enim dictum est, ut tantum  abstineamus 
a peccatis: ‘Sed et de praeteritis’, inquit, deprecare Dominum, ut tibi 
dimittantur (Eccli. xxi, 1). Et Petrus jam erat fidelis, jam in Christo 
et alios baptizaverat. Intuere ergo Petrum praesumentem accusatum, 
timentem vulneratum, flentem sanatum" (M.L. 39, 1549). 


GREGORIUS M., Moralia, 9, 34, 54: *Delinquenti . . . Dominus 
nequaquam parcit, quia delictum sine ultione non deserit. r\ut enim 
ipse hoc homo in se poenitens punit, aut hoc Deus cum homine vindi- 
cans percutit. Nequaquam igitur peccato parcitur, quia nullatenus 
sine vindicta laxatur. Sic David audire post confessionem meruit: 
Dominus transtulit peccatum tuum (II Reg. xi, 13). Et tamen multis 
post cruciatibus afflictus ac fugiens, reatum culpae quam perpetra- 
verat exsolvit. Sic nos salutis unda a culpa primi parentis absolvimur; 
sed tamen, reatum ejusdem culpae diluentes, absoluti quoque adhuc 
carnaliter obimus" (M.L. 75, 889). 


Probatur 3. EX RATIONE. 


Hanc probationem transmittimus ad Conci, seq., nam eisdem rationi- 
bus probatur possibilitas et convenientia tum permanentiae poenae, 
tum satisfactionis pro poena, si maneat, et eodem modo satisfit eisdem 
fere objectionibus Novatorum. 


Conclusio 2. Homo potest vcrc satisfacere pro poena temporali, sibi 


relicta post remissam culpam ct poenam aeternam. 


Probatur 1. EX SCRIPTURAL 


Scriptura, considerans peccatum ut debitum erga Deum (Matth. 6, 
12: “Dimitte nobis debita nostra"; Luc. 13, 2 et 4: *Peccatores ... 
debitores"), continuo docet homines per poenitentiam, per opera 
poenalia, per eleemosynam, Deum placare, peccata auferre, flagella 
temporalia avertere, imo "redimere" peccata. Haec autem involvunt 
conceptum satisfactionis, et quidem etiam pro poena temporali, relicta 
post remissionem culpae. 

Ea enim testimonia, in illa generalitate et communi conceptu quibus 
inter se colligantur, nequeunt intelligi de sola aversione alicujus poena- 
litatis mere temporalis, absque relatione ad peccatum, nam in eis 


"Hoc argumentum late Bcllarminus exponit ct apte ab argutiis Novatorum vindicat, 
in De Poenitentia, 1. 4, c. $ ct 15. 

agitur explicite de flagellis Dei vindicantis culpas vel de ipsis peccatis. 
Nec agitur tantum de extraordinariis quibusdam flagellis a Deo in- 
fictis, et non generaliter de poenis quae quomodolibet sequuntur 
peccatum ac sunt luendae in hoc vel futuro saeculo, nam in quibus- 
dam textibus agitur de praeservatione a futuris "tenebris", a "ventura 
ira”, a "mundi damnatione". Nec agitur directe de solis peccatis, 
abstrahendo a poena, tum quia plura ex illis testimoniis agunt de 
ipsis poenis, tum quia saepe in Scriptura peccatum accipitur pro 
poena consequente peccatum, tanquam causa pro effectu (cf. Gen. 
43, 9; Deut. 5, 10; 3 Reg. 1, 21), tum quia quaedam testimonia 
respiciunt generaliter homines vel fideles quorum plures sunt absque 
actuali peccato mortali. Nec agitur de mera bona dispositione, qua 
homo se praeparat congruo quodam modo ad justificationem, tum 
quia quaedam testimonia respiciunt generaliter omnes fideles, quorum 
non pauci sunt in statu gratiae; tum quia quaedam tribuunt bonis 
operibus necessarium effectum aversionis peccatorum vel proponunt 
conceptum redemptionis, seu compensationis, quorum neutrum con- 
venit operibus quae fiunt ante justificationem. 


Ex quibus sufficienter colligitur mens Scripturae de possibilitate 
satisfaciendi seu compensandi pro poenis, relictis post remissionem 
culpae, maxime si ea testimonia comparantur sive cum generali doc- 
trina Scripturae de necessitate et utilitate poenitendi; sive cum ejus 
doctrina de salutari valore operum justorum in ordine ad vitam aeter- 
nam, ad quam ordinatur tum meritum tum satisfactio; sive cum inter- 
pretatione quam Patres illis tribuunt; sive cum magis explicita et 
determinata doctrina prioris traditionis et praxis Ecclesiae, quae nequit 
esse nisi quaedam legitima interpretatio et connaturalis continuatio 
eorum quae in Scriptura traduntur. 


Lev. 4. 5 ct 6 varia describuntur sacrificia in compensationem et 
satisfactionem quarundam legis transgressionum, quibus nempe pro- 
mittitur remissio peccatorum. Ea autem satisfactio et remissio, saltem 
in offerentibus jam justificatis, nequit intelligi nisi de poenis tem pora- 
libus manentibus post remissionem peccati. 

2 Parai. 7, 13 sq.: “Si clausero caelum, et pluvia non fluxerit, et 
mandavero et praecepero locustae ut devoret terram, et misero 
pestilentiam in populum meum; conversus autem populus meus, super 
quos invocatum est nomen meum, deprecatus me fuerit, et exquisierit 
faciem meam, et egerit poenitentiam a viis suis pessimis; ego exaudiam 
de caelo, et propitius ero peccatis eorum, et sanabo terram eorum." 

Tob. 4, Il: *Eleemosyna ab omni peccato et a morte liberat, et 
non patietur animam ire in tenebras". 12, 9: *Eleemosyna a morte 

liberat, et ipsa est quae purgat peccata, et facit invenire misericordiam 
et vitam aeternam." 

Prov. 14, 22: “Misericordia et veritas praeparant bona"; 15, 27: 
“Per misericordiam et fidem purgantur peccata"; 16, 6: “Misericordia 
et veritate redimitur iniquitas". 

Eccli. 3, 33: "Ignem ardentem extinguit aqua, et eleemosyna resistit 
peccatis"; 29, 15: “Conclude eleemosynam in corde pauperis, et haec 
pro te exorabit ab omni malo”. 

Isai. l, 17 sq.: “Discite benefacere; quaerite judicium, subvenite 
oppresso, judicate pupillo, defendite viduam. Et venite, et arguite 
me, dicit Dominus. Si fuerint peccata vestra ut coccinum, quasi nix 
dealbabuntur; et si fuerint quasi vermiculus, velut lana alba erunt." 

Jerem. 168, 8: “Si poenitentiam egerit gens illa a malo suo, quod 
locutus sum adversus eam, agam et ego poenitentiam super malo 
quod cogitavi ut facerem ei." 

Dan. 4, 24: “Quamobrem rex, consilium meum placeat tibi; et 
peccata tua eleemosynis redime, et iniquitates tuas  misericordiis 
pauperum: forsitan ignoscet [Deus] delictis tuis" (cf. ibid. 25-34). 


Ad hunc textum scribit BELLARMINUS: “Locus . . . Danielis duobus modis 
exponi solet. Uno modo ut per peccatum intelligatur culpa, sive inimicitia cum 
Deo: et tunc significatur ills verbis, posse hominem poenitentem per eleemosynas 
placare Deum ex congruo, atque ab eo gratiam reconciliationis impetrare. Ex qua 
interpretatione id sequitur, ut si opera hominis nondum justificati, tamen cum 
auxilio Dei speciali facta tantum valent ad reconciliationem, ut ex congruo 
dicantur redimere culpam: multo magis opera hominis justi, ex Spiritu inhabitante 
facta, tantum valeant ad expiandam poenam temporalem, ut ex condigno dicantur 
redimere poenam. 

"Alio modo exponuntur a nonnullis ea verba, ut per peccatum sola poena intel- 
ligatur. Sed quia Nabuchodonosor impius erat, et non solum poenae, sed etiam 
culpae remissionem indigebat, idcirco auctores ili volunt, sententiam Danielis 
esse hiulcam, ac subintelligi alia verba, quibus ad agendam poenitentiam, et 
quaerendam reconciliationem Daniel regem sit cohortatus, ac tum demum addiderit 
de expianda poena: ‘Peccata tua eleemosynis redime’. Caeterum plenus commen- 
tarius erit si verba Danielis intelligamus de perfecta remissione peccati quoad 
culpam et poenam; ita ut cohortatio sit ad magnas et frequentes eleemosynas, qui- 
bus primum disponatur rex ad reconciliationem, deinde etiam poenam ex condigno 
redimat; quemadmodum intelligendus esse videtur locus ille Luc. 11. ‘Date eleemo- 
synam. et ecce omnia munda sunt vobis. Ad quem modum etiam loquitur s. 
Cyprianus in serm. de lapsis, ubi opera poenitentiae requirit, quibus primum venia 
peccatorum impetretur, deinde etiam corona gloriae acquiratur.''Ü 


Joci, 2, 12-17: *Convertimini ad me in toto corde vestro, in jejunio, 
et in fletu, et in planctu. . . Parce, Domine, parce populo tuo; et ne 
des hereditatem tuam in opprobrium". 

Matth. 6, 12. 14: “Dimitte nobis debita nostra, sicut et nos di- 
mittimus debitoribus nostris. . . Si enim dimiseritis hominibus peccata 


*Dc Poenitentia, 1. 4, c. 8, Opera omnia, t. 3, Mediolani, 1859, p. 723 sq. 

eorum, dimittet et vobis Pater vester caelestis delicta vestra.” 

Luc. 3, 7 sqq.: “Dicebat ergo [Joannes] ad turbas ..., quis ostendit 
vobis fugere a ventura ira? Facite ergo fructus dignos poenitentiae. 
Qui habet duas tunicas, det non habenti; et qui habet escas, similiter 
faciat; 11, 41: “Date eleemosynam; et ecce omnia munda sunt 
vobis"; 12, 33: “Date eleemosynam. Facite vobis sacculos qui non 
veterascunt, thesaurum non deficientem in caelis"; 16, 9: “Facite 
vobis amicos de mammona iniquitatis; ut, cum defeceritis, accipiant 
vos in aeterna tabernacula". 

Act. 10, 1-4: Cornelio *viro religioso et timenti Deum" dicitur in 
visione: "Orationes et eleemosynae tuae ascenderunt in memo- 
nam Dei." 

| Cor. 11, 31 sq.: “Quod si nosmetipsos dijudicaremus, non utique 
judicaremur. Dum judicamur autem, a Domino corripimur, ut non 
cum hoc mundo damnemur." 
in Conci. | (p. 172 sq.). 


De hujus textus interpretatione confer 


2 Cor. 7, 10: “Quae enim secundum Deum tristitia est, poenitentiam 
in saluttn stabilem operatur; saeculi autem tristitia mortem opera- 
tur". Inter varios fructus hujus tristitiae et poenitentiae, Apostolus 
memorat “vindictam”, quae conceptum satisfactionis involvit. 


Ad rem BELLARMINUS: ‘2 Corinth. 7. . . . b. Paulus inter alios bonos fructus 
sanctae tristitiae, quae Poenitentiam in salutem stabilem operatur, ponit vindictam. 
Neque multum refert an Apostolus loquatur de vindicta, quam is, qui Poenitentiam 
agit, de seipso sumit, an de ea, quae injungitur ab alio: satis enim nobis est. 
probari ab Apostolo poenas, quae vindictae nomine inveniuntur in Poenitentia. 
Vindicta enim ad praeteritum respicit, et ad justitiam pertinet, neque aliud est, 
nisi id quod nos dicimus Satisfactionem: ideo enim sumit unusquisque de peccatis 
Suis pro amore Dei vindictam, vel a sacerdote injunctam libenter admittit, ut 
inuriam Deo factam ea ratione compenset. 

"Et quamvis Calvinus, ut supra notavimus, multis in locis neget, ullam poenam 
pro peccatis nostris exigi a nobis; tamen lib. 3. Instit. cap. 3. $ 15. hunc locum 
Apostoli tractans, ita loquitur: ‘Postrema est vindicta: quo enim severiores in nos 
sumus et acriore censura quaestionem habemus de peccatis nostris, eo sperare 
debemus magis propitium, ac misericordem Deum. Et certe fieri non potest, 
quin anima divini judicii horrore perculsa, partes ultionis in exigenda de se poena 
occupet. Quo loco aperte concedit, apostolum Paulum loqui de poena, quae vin- 
dictae nomine a poenitente suscipitur.''l0 


Probatur 2. EX TRADITION E. 


Huc faciunt quae diximus in eadem probatione Conci, praec. 


(p. 174 sq.), necnon textus Patrum citati tum ibidem tum in art. 46 
(p. 9-12). 


Patrum doctrina ad haec capita reducitur: 
l. Generaliter asserunt nos per actus bonos et laboriosos cooperari 


" [bid., p. 724 sq. 

ad obtinendam peccatorum remissionem et Dei placationem, imo ad 

pleniorem et perfectam peccatorum remissionem. 

2. Id non referunt tantum ad tempus quod praecedit justifica- 
tionem et ad peccatores nondum justificatos, sed etiam ad totum vitae 
tempus, et ad omnes fideles, adeoque etiam ad tempus subsequens 
justificationem et ad ipsos homines jam justificatos. 

3. Praedictam cooperationem concipiunt ad modum pretii, com- 
pensationis, redemptionis, satisfactionis. Cf. v.g. Didache, Pseudo 
Barnabam, Origenem, Tertullianum, Cyprianum, Hilarium, Ambrosi- 
um, Hieronymum, Augustinum, Caesarium, infra citandos. 

4. Hunc modum cooperationis Patres latini inde a Tertulliano 
exprimunt communissime voce satisfactionis, ex jure romano derivata, 
quae significat veram et proprie dictam compensationem de genere 
justitiae; ipsa fortuna, quam ista vox obtinuit in Traditione, pandit 
qui fuerit verus conceptus et intima Patrum persuasio de supernatural! 
efficacitate bonorum operum ad finem extinctionis peccatorum. Ipsa 
quoque vox «nti/xiov, qua usi sunt Graeci scriptores, significans taxa- 
tionem quamdam vel emendam pro culpa, sensum satisfactionis refert 
et conceptum aliquem vindictae exprimit, quamvis non pleno modo, 
ita ut dici possit mediare inter duos conceptus, quibus notio catholica 
satisfactionis integratur, vindictae scilicet seu punitionis et correc- 

tonis seu medicinae (cf. supra, art. 46, p. 8 sq. 15). 

5. Non raro Patres explicite indicant rationem, quare opera laborio- 
sa exequenda sint, esse ne propter praeterita peccata puniamur in 
altera vita; nec id referunt ad solam inferni punitionem. Cf. Cypria- 
num, Origenem, Hilarium, Caesarium Arei. 

6. Quidam Patres, ut Cyprianus, Origenes et Augustinus, explicite 
distinguunt inter peccatum jam remissum et permanentiam poenae 
quae pro eo peccato luenda est. 

7. Nullum est essentiale discrimen inter scriptores occidentales et 
orientales quoad indolem satisfactionis, et ideo quoad existentiam 
proprie dictae satisfactionis, quamvis occidentales in aspectum vindi- 
cativum poenae, orientales vero in aspectum medicinalem ejusdem, 
potius insistant. Quod quidem discrimen traducitur fere in ipsa dif- 
ferentia vocum "satisfactio" et imitiuiov, quibus utuntur doctores 
utriusque ecclesiae; simile discrimen observatur inter voces "poeni- 
tentia" et /yirüi-o104, quibus appellant totam poenitentiam, nam haec 
vox significat mutationem consilii et renovationem cordis, illa vero 
suipsius punitionem vel intimum dolorem (juxta duplicem eruditorum 
sententiam), quod directius exprimit essentiale elementum poeni- 
tentiae, sicut justa compensatio directius exprimit essentiale elemen- 

tum satisfactionis, quod completur per elementum correctorium et 
m edicinale.1l 

Ceterum apud orientales vindicativam rationem poenae explicite 
exhibent inter alios Origcnes, Patres Cappadoces, seu Basilius et 
Nyssenus (adhibentes vocem zririucov in canonibus poenitentialibus) 
necnon Firmilianus Caesariensis (Epist. ad Cyprianum) et Sozomcnus. 
Apud occidentales medicinalis ratio satisfactionis passim etiam exhi- 
betur, ut a Tertulliano, Ambrosio, Augustino,BlCassiano, Gregorio M., 
Bcda et Gennadio, a quo prodiit celebris illa definitio satisfactionis 
ut medicinalis, diu Augustino tributa et a theologis mediaevalibus 
suscepta et explicata: "Satisfactio poenitentiae est, causas peccatorum 
excidere, nec earum suggestionibus aditum indulgere" .l3 


DIDACIIE, 4, 6: “Si quid habes per manus tuas, dabis pretium 
ad redimenda peccata" (Funk 1, 13). 


EPISTULA PSEUDO-BARNABAE, 19, 10: “In memoriam tuam 
nocte ac die revocabis iudicii diem, et exquires cotidie vultus sanc- 
torum, sive sermone contendens et ad exhortandum incedens et 
meditans, quomodo animam verbo tuo servare possis, sive manibus 
tuis operaberis ad redemptionem peccatorum tuorum" (Funk 1, 93). 


PSEUDO-CLEMENS ROM., Ep. 2 ad Corinthios, 16, 4: *Bona 
igitur eleemosyna quasi poenitentia peccati; 'caritas operit multi- 
tudinem peccatorum’, oratio autem a bona conscientia a morte liberat. 
Beatus omnis qui invenitur in his rebus perfectus; eleemosyna enim 
fit levamen peccati" (Funk 2, 205). 


ORIGENES, In Jcrem., hom. 19, 6, cit. in Conci, praec. (p. 175). 

In Lev., hom. 14, 3 et hom. 15, 2, cit. ibid. (p. 175 sq.). 

In Psal. 37, hom. 2, 5, cit. ibid. (p. 176). 

In Exod., hom. 6, 4. 9: “Qui salvus fit, per ignem salvus fit, ut 
s quid forte de specie plumbi habuerit admistum, id ignis decoquat 
et resolvat, ut efficiantur omnes aurum bonum: quia aurum terrae 
ilius bonum esse dicitur, quam habituri sunt sancti, ut sicut fornax 
probat aurum, sic homines justos tentatio. Veniendum est ergo omni- 


bus ad ignem, veniendum est ad conflatorium. . . Si quis forte 
a diabolo deceptus [sit] . . . , non usquequaque desperet; misericors 
enim est et miserator Dominus. . . Poenitendo, flendo, satisfaciendo 


deleat quod admissum est" (M.G. 12, 334. 338). 


I| Cf. Introd, tract., in tom. 1, p. 5-12. 
* De fide et oper. 2, 3 sq.; 26, AS; Serm. 82, 8; Epist. 153, 21. 
"Cf. supra, art. 46, p. 11 sq. 16. 17. 

In Lev., /toni. 2, 4: “Si ... in amaritudine fletus tui fueris luctu, 
lacrymis et lamentatione confectus, si carnem tuam maceraveris, et 
jejuniis ac multa abstinentia aridam feceris, et dixeris, quia sicut 
frixorium confrixa sunt ossa mea, tunc sacrificium similam a sartagine, 
vel a craticula obtulisse te noveris: et hoc modo inveneris tu verius, 
et perfectius secundum Evangelium offerre sacrificia, quae secundum 
legem jam offerre non potest Israel" (M.G. 12, 419). 

In Judic., hom. 3, 2: “Vide benignum Dominum, misericordiam 
cum severitate miscentem, et ipsius poenae modum justa et clementi 
libratione pensantem. Non in perpetuum tradit delinquentes, sed 
quanto, inquit, tempore servierunt Baalim, tanto etiam servierunt 
Chusarsaton; hoc est, octo annis. Disce haec et tu, o auditor, quisquis 
ille es, qui tibi conscius es alicujus erroris. Et quanto tempore deli- 
quisti, tanto nihilominus tempore humilia teipsum Deo, et satisfactio 
ei in confessione poenitentiae. Non expectes ut humiliet te Chusar- 
saton, et invito necessitas extorqueat poenitentiam, sed ipse praeveni 
tortoris istius manus: quia si te ipse emendaveris, si te ipse correxeris, 
pius est Dominus et misericors, qui vindictam temperet ab eo qui 
illam poenitendo praevenit?” (M.G. 12, 963). 


TERTULLIANUS, De bapt. 20; De Poenit. 6. 7. 9. 10, cit. in art. 
46 (p. 9 sq.). 

De Poenit. 6: *Quam . . . ineptum, quam iniquum, poenitentiam 
non adimplere, et veniam delictorum sustinere, hoc est, pretium non 
exhibere, ad mercem manum emittere! Hoc enim pretio Dominus 
veniam addicere instituit; hac poenitentiae compensatione redimendam 
proponit impunitatem" (M.L. 1, 1347). Ibid. 7: “Verum non statim 
succidendus ac subruendus est animus desperatione, si secundae quis 
poenitentiae debitor fuerit: pigeat sane peccare rursus, sed rursus 
poenitere non pigeat: pigeat iterum periclitari, sed non iterum liberari. 
Neminem pudeat; iteratae valetudinis iteranda medicina est: gratus in 
Dominum exstiteris, si quod tibi Dominus offert, non recusaveris: 


offendisti, sed reconciliari adhuc potes. Habes cui satisfacias, et quidem 
volentem" (M.L. 1, 1352). 


CYPRIANUS. Vide locos citatos in art. 46, p. 10. 

Epist. 52 (Antoniano), 17. 18. 20, cit. in Conci, praec., p. 176sq. 

De lapsis, 36: “Si precem toto corde quis faciat, si veris poeni- 
tentiae lamentationibus et lacrymis ingemiscat, si ad veniam delicti 
sui Dominum justis et continuis operibus inflectat, misereri talium 
potest qui et misericordiam suam protulit. . . Vel si quis plus eum 
suis satisfactionibus moverit, si ejus iram, si indignantis offensam 
justa deprecatione placaverit, dat ille et arma rursum quibus victus 

armetur, reparat et corroborat vires quibus fides instaurata vegetetur. 
Repetet certamen suum miles, iterabit aciem, provocabit hostem, et 
quidem factus ad praelium fortior per dolorem. Qui sic Deo satis- 
fecerit, qui poenitentia facti sui, qui pudore delicti, plus et virtutis 
et fidei de ipso lapsus sui dolore conceperit, exauditus et adjutus a 
Domino, quam contristaverat, nuper laetam faciet Ecclesiam; nec 
jam solam Dei veniam merebitur, sed et coronam" (M.L. 4, 508 sq.). 

De opere et eleemosynis, 5: “Remedia propitiando Deo ipsius Dei 
verbis data sunt, quid deberent facere peccantes magisteria divina 
docuerunt, operationibus justis Deo satisfieri, misericordiae meritis 
peccata purgari. . . Revelat Angelus [Tob. 12, 8] et manifestat et 
firmat eleemosynis petitiones nostras efficaces fieri, eleemosynis vitam 


de periculis redimi, eleemosynis animas a morte liberari" (M.L. 4, 
605). 


FIRMILIANUS, Epist. 75 (inter Cypriani), 4: “Lapsis quoque 
fratribus et post lavacrum salutare a diabolo vulneratis per poeni- 
tentiam medela quaeratur; non quasi a nobis remissionem peccatorum 
consequantur, sed ut per nos ad intelligentiam delictorum suorum 
convertantur et Domino plenius satisfacere cogantur" (M.L. 3, 1158). 


HILARIUS PICT., In Psal. 116, littera 17, n. 13, cit. in Conci, 
praec., p. 177. In Matth., cap. 4, 19: “Charitas plurimum peccatorum 
tegit (I Petr. IV, 8), et errorum nostrorum ambitiosa ad Deum 
patrona est; novissimum poenae quadrantem solvemus, nisi pretio 
ipsius aliquantorum criminum culpa redimatur" (M.L. 9. 938). 


PACIANUS, Paraenesis ad Poenit. 4 et ll: “Peccata meliorum 
operum compensatione curantur. . . Quare tenacitas humanitate redi- 
metur; convicium satisfactione pensabitur; tristitia Jucunditate . . . ; 
et quaecumque contrariis emendata proficiunt. . . Ne pigeat [fratres] 
opportuna quamprimum remedia salutis invadere, dejicere moeroribus 
animum, sacco corpus involvere, cinere perfundere, macerari jejunio... 
In quantum poenae vestrae non pepercistis, in tantum vobis Deus 


parcet" (M.L. 13, 1089). 


AMBROSIUS, In Lue., 7, 156, cit. in art. 46 (p. 10). 

De lapsu virginis, 8, 37 sq.: “Grandi plagae alta et prolixa est 
medicina: grande scelus grandem habet necessariam satisfactionem. . . 
Inhaere poenitentiae usque ad extremum vitae, nec tibi praesumas ab 
humana die veniam dari" (M.L. 16, 378 sq.). 

De Poenit., 2, 5, 35 sq.: " ‘Beati quorum remissae sunt iniquitates, 
et quorum tecta sunt peccata’. . . Utrumque enim beatum dixit et 
cujus iniquitas remittitur per lavacrum, et cujus peccatum tegitur 

operibus bonis. Qui enim agit poenitentiam, non solum diluere lacry- 
mis debet peccatum suum, sed etiam emendatioribus factis operire 
et tegere delicta superiora, ut non ei imputetur peccatum. Ergo 


tegamus lapsus nostros posterioribus factis, mundemus fletibus" 
(M.L. 16, 506). 


HIERONYMUS, Epist. 108 (ad Eustochium, de obitu Paulae 
matris), /5, Paulam sic loquentem inducit: *Turpanda est facies, 
quam contra Dei praeceptum purpurisso et cerussa et stibio saepe 
depinxi. Affligendum corpus, quod multis vacavit deliciis. Longus risus, 
perpeti compensandus est fletu. Mollia linteamina et serica pretiosis- 
sima, asperitate cilici commutanda" (M.L. 22, 891). 


AUGUSTINUS, Epist. 153, 3, 6, cit. in art. 45 (tom. 2, p. 963 sq). 
Serm. 19, 2 sq., cit. in art. 46 (p. 10 sq.). 

Serm. 351, 5, 2, cit. ibid. (p. 11). 

In Joan, tract. 124, 5, cit. in Conci, praec. (p. 177). 

In Psal. 50, 11 et 15, cit. ibid. 

Serm. 351, 5, 12, cit. ibid. (p. 178). 


Enchiridion, 70: *In melius ... est vita mutanda, et per eleemo- 
synas de peccatis praeteritis est propitiandus Deus . . . [qui] mise- 
rando delet jam facta peccata, si non satisfactio congrua negligatur 
(M.L. 40, 265). 

Serm. 20, 2: *Si vis ut ille [Deus] ignoscat, tu agnosce. Impunitum 
non potest esse peccatum, impunitum esse non decet, non oportet, 
non est justum. Ergo quia impunitum non debet esse peccatum, puni- 
atur a te, ne puniaris pro illo. Peccatum tuum judicem te habeat, non 
patronum. In tribunal mentis tuae ascende contra te, et reum constitue 
te ante te" (M.L. 38, 139). 


SOZOMENUS, Hist. eccl. 7, 16, 9 sq.: “Privatim autem unusquis- 
que sua sponte se macerans, aut jejuniis, aut illuvie, aut ciborum 
abstinentia, vel aliis quibus jussus est modis, tempus quantumcumque 
ipsi ab episcopo constitutum est, exspectat. Ubi vero praestitutus dies 
advenit, tanquam debito quodam persoluto, a poena commissi sceleris 
liberatur [woxp Ti 0oAÀn/ya diaïvoa Tyv TL[xopiav) vrlg auapriav àvccrai] et 
reliquo Ecclesiae populo sociatur" (M.G. 67, 1460). Quod ibi appellat 


debitam poenam f[ri/xopiav], inferius in 1. 8 appellat Îririuiov (ibid. 
1461). 


CASSIANUS, Collationes, 20, 5, cit. in art. 46 (p. 11). 
GENNADIUS, De eccles. dogm. 53 et 54, cit. ibid. (p. 11 sq.). 
CAESARIUS AREL., Serm. 104 (De verbis Apostoli | Cor. 3, 


I 

11-15), 5: “Totis viribus unusquisque laboret, ut capitalia crimina 
possit evadere, et minuta peccata ita operibus bonis redimere, ut de 
ipsis nihil videatur remanere, quod ille ignis possit absumere. Illi 
autem qui capitalia crimina committunt, si quamdiu vivunt, ea redi- 
mere poenitentiae medicamentis noluerint, ad illum ignem, de quo 
dicit Apostolus, Tpse autem salvus erit, sic tamen quasi per ignem ',. . . 
venire non poterunt; sed magis illam duram et irrevocabilem 
sententiam audituri sunt, ‘Discedite a me, maledicti, in ignem aeter- 
num (Matth. xxv 41). Et ideo, qui ab ista perpetua poena, et ab 
ilo purgatorio igne desiderant liberari, crimina capitalia non ad- 
mittant aut si Jam commiserunt, fructuosam agant poenitentiam, et 
ila parva vel quotidiana peccata bonis operibus redimere non desis- 
tant" (M.L. 39, 1948). 


GREGORIUS M., In evang., hom. 34, 16, et Reg. past., 3, 30, cit. 
in art. 46, p. 12. Moralia, 9, 34, 54, cit. in Conci, praec., p. 178. 


Huic firmissimo Traditionis argumento nihil fere Novatores op- 
ponunt, nisi protervam aut ignorantem negationem Lutheri ac Me- 
lanchthonii, asserentium nihil in Patribus catholicae satisfactionis 
inveniri sed totum esse a Scholasticis confictum, vel procacem im- 
pudentiam Calvini, Kemnitii et Illyrici reprehendentium in antiquis 
Patribus errorem ipsum, aut periculosum excessum, vel partialiter ac 
benigne excusantium hyperbolicas et commendatorias locutiones. 


Ad rem BELLARMINUS: “Videamus ... quid adversarii ad Patrum 
testimonia respondere soleant. Lutherus in assert, artic. 5. non con- 
cedit, testimonia ulla veterum esse, quae de Satisfactione loquantur: 
‘Quare’, inquit, ‘verum dixi, arbitrariam istam Satisfactionem nec in 
Scripturis, nec in Patribus inveniri: inveniri autem poenam irremissi- 
bilem a Deo impositam, ut psalm. 88. Visitabo in virga iniquitates 
eorum. Sed Lutherus, aut non legerat, aut se non legisse fingebat, 
monimenta veterum; jam enim ostendimus, singulis aetatibus non 
defuisse, qui Satisfactionem docerent. 


"Lutherum sequutus Philippus [Mclanchthonius] in apologia con- 
fessionis augustanae art. de confessione et Satisfactione negat exstare 
veterum testimonia de Satisfactione, qua Deo pro peccatis satisfiat: 
Haec tota res', inquit, commentitia est, recens conficta, sine auctori- 
tate Scripturae, et veterum scriptorum ecclesiasticorum. Ac ne 
Lombardus quidem de Satisfactione hoc modo loquitur. Scholastici 
viderunt in Ecclesia esse Satisfactiones, nec animadverterunt, illa 
spectacula instituta esse, tum exempli causa, tum ad probandos hos, 
qui petebant recipi in Ecclesia. In summa, non viderunt esse dis- 

ciplinam, et rem prorsus politicam ideo superstitiose finxerunt, eas non 
ad disciplinam coram Ecclesia, sed ad placandum Deum valere. 

"Primum nescio qua fronte Philippus negare audeat, apud Lom- 
bardum exstare testimonia de Satisfactione illa, de qua Scholastici 
loquuntur, cum Scholastici apud Lombardum invenerint ea, de quibus 
ipsi copiosius disserunt. . . Deinde non solum testimonia a nobis 
allata plane convincunt errorem Philippi, sed etiam Calvinus, Kcm- 
nitius, et Îllyricus ejusdem Philippi vanitatem redarguunt. 


"Illyricus enim ingenue fatetur, omnes fere Patres agnoscere 
satisfactionem, quae Dominum placet, et peccata redimat . . . quos 

. reprehendit, ut qui ea de Satisfactione docuerint, quae a catholicis 
nunc docentur. Sed quemadmodum laudanda est Illyrici ingenuitas 
et diligentia, qui sententias omnium ferme Patrum studiose collegit, 
eaque Lutheri dogmatibus esse contraria, negare contra manifestam 
veritatem noluit: ita caecitas animi et impudentia, ne dicam stoliditas 
et vecordia vituperanda, quod sibi persuadere potuerit, plus uni 
Luthero, quam omnibus omnium aetatum doctoribus esse credendum. 
Scilicet omnes Patres, quamvis alioqui doctissimi et sapientissimi, in 
hoc articulo caeci fuerunt, et sacras litteras 1gnorarunt: unus Lutherus 
lumen aspexit, unus Scripturas recte interpretari potuit. 


"Joannes Calvinus tametsi conetur utcumque respondere, tamen 
fatetur, quod res est, Patres a partibus nostris stare, eosque repre- 
hendere, quam sequi, stultissime judicavit. Lib. 3. Institut, cap. 3. 
$ 16. ‘Ejusmodi’, inquit, ‘exercitia saepe commemorant vetusti scrip- 
tores, cum de poenitentiae fructibus loquuntur: quamquam autem 
vim poenitentiae minime in illis reponunt, veniam tamen mihi dabunt 
lectores, si dixero quod sentio. Plus aequo certe insistere in his mihi 
videntur: ac si quis prudenter expendat, mihi (ut spero) assentietur 
dupliciter eos modum excessisse. Et cap. 4. $ 38. ‘Parum’, inquit, me 
movent, quae in veterum scriptis de Satisfactione passim occurrunt. 
Video quidem eorum nonnullos, dicam simpliciter omnes fere quorum 
libri exstant, aut hac in parte lapsos esse, aut nimis aspere et dure 
loquutos. Et lib. 4. cap. 12. $ 8. ‘Qua in parte, inquit, 'excusari 
nullo modo potest immodica veterum austeritas, quae et prorsus à 
Domini praescripto dissidebat, et erat mirum in modum periculosa. 
Haec ille, qui satis aperte arrogantiam suam et superbiam intoleran- 
dam prodit; dum ipse unus tot Ecclesiae lumina, quae variis tem- 
poribus non solum insigni doctrina, sed etiam probitate incomparabili, 


pars etiam miraculis, aut martyrio claruerunt, prorsus contemnere 
et castigare non erubescit. 

"Martinus Kemnitius non negat in Patribus inulta de Satisfactione 
exstare, sed partim aperte reprehendit eorum sententias, partim revo- 
cat ad tropicas atque hyperbolicas loquutiones; sic enim loquitur 
in 2. par. exam. pag. 1082. ‘Veteres, ut ritus illos Satisfactionum 
hominibus magis commendarent, saepe cohortatorie magis, quam vere, 
juxta Chrysostomi dictum, de ritibus illis per hyperbolem loquuti 
sunt, peccata scilicet, et poenas peccatis debitas, purgari, compensari, 
tegi, Judicem placari et reconciliari operibus illis Satisfactionum; et 
paulo infra, ubi citasset Origenem, Cyprianum, Ambrosium. Augusti- 
num et Gregorium, ita subjungit: 'Et Cyprianus in illis hyperbolicis 
Satisfactionum commendationibus, eo usque progreditur, ut affirmet 
peccatum non dimitti, nisi absolutis et completis illis canonicis Satisfac- 
tionibus; et in sermone de eleemosyna, excidit ipsi hoc inconsiderate 
dictum: Delicta, quae ante Baptismum contracta fuerunt, Christi san- 
guine et Satisfactione purgari; sordes vero postmodum contractas, 
eleemosynis ablui: et addit, remedia propitiando Deo in lapsibus 
post Baptismum, haec esse: operationibus justis Deo satisfacere, 
misericordiae meritis delicta purgare. Haec profecto nimium trans- 
cendens veritatem est oratio. Joannes enim illis, qui post Baptismum 
peccant, dicit: Haec scribo vobis, ut non peccatis; sed si quis pecca- 
verit, advocatum habemus apud Patrem Jesum Christum, et ipse est 
propitiatio pro peccatis nostris; nec pro nostris tantum, sed etiam 
pro totius mundi. Haec ille, 

"Sed quod attinet ad reprehensionem sanctorum Patrum, qui claris- 
sima illa lumina vituperare audet, non illis ignorantiae aut imperitiae, 
sed sibi superbiae, atque arrogantiae notam inurit. . . Quod autem 
Kemnitius hyperbolem esse contendit in sententiis Patrum de Satis- 
factione, duobus modis refellitur. Primum enim etiamsi concederemus 
esse hyperbolem in illis testimoniis Patrum, adhuc tamen haberemus 
argumentum | solidissimum contra adversarios. Hyperbolica enim 
loquutio requirit, ut vere aliquid subsit in re, licet non tam excellenter, 
quam verba significant: alioqui enim non hyperbole, sed mendacium 
esset. . . [UndeJ nisi opera laboriosa aliquid, vel potius nisi multum 
valerent ad poenam peccatorum expiandam et Deum placandum, non 
hyperbolicae, sed falsae prorsus veterum sententiae dici deberent. 

"Caeterum etiamsi in eorum Patrum testimoniis hyperbole admitti 
possit, qui in concionibus ad populum de Satisfactione disserebant; 
tamen nullo modo probabile est, hyperbolice esse loquutos eos qui 
vel contra haereticos libros de Poenitentia scripserunt, ut Ambrosium, 
Tertullianum, et alios; vel in epist. decret, ad consulta episcoporum 
respondebant, ut Innocentium, Leonem, Gelasium; vel in common- 

tariis, aut alnus ejusmodi libris doctrinam ecclesiasticam simpli- 
citer tradebant, ut Hieronymum in comment, prophetarum, Augusti- 
num in enchiridio, Gregorium in explicatione libr. Regum, Theodorum 
in epitome divinorum decretorum, Cassiodorum, Isichium, Isidorum, 
Bedam, Rabanum, Radulphum, et alios quos capite superiore pro- 
tulimus. Porro isti omnes non minus perspicue Satisfactionibus peccata 
redimi docent, quam Cyprianus, Pacianus, Chrysostomus, et alii, qui 
in concionibus ad populum de Satisfactione disseruerunt.”" 


Probatur 3. EX RATIONE. 


Nequit quidem ex ratione probari necessitas permanentiae poenae 
temporalis, et satisfactionis a nobis praestandae, post remissam cul- 
pam, cum Deus potuerit simul culpam et totam poenam remittere 
sicut fit in Baptismo et martyrio, obtinendo nempe plenam satisfac- 
tionem, quae necessario pro peccato ei debetur, per plenissimam ap- 
plicationem satisfactionis Christi, sed potest probari convenientia, et a 
fortiori possibilitas, tum permanentiae poenae tum satisfactionis pro 
ea praestandae, et consequenter apodictice refellere praedicatam a 
Protestantibus utriusque impossibilitatem et indecentiam. Quod qui- 
dem apte fit appellando, ad mentem Cone. Trid., tria praecipua capita, 
ex quibus Novatores sua argumenta vel recriminationes deducunt. 


PRIMO, EX PARTE IPSIUS DEI, seu divinorum attributorum, 
nihil obstat permanentiae poenae et peragendae satisfactionis post re- 
missam culpam, sed omnia utriusque convenientiam ostendunt. Omnia 
enim divina attributa, maxime prout referuntur ad culpam hominis 


ejusque justificationem, ad tria reduci possunt, justitiam nempe, 
misericordiam et sapientiam. 


In relicta autem hominis poena et satisfactione post remissam cul- 
pam, relucet imprimis justitia divina, tum quia ita Deus res ad 
aequalitatem reducit, obtinens, eo modo quo fieri potest, restauratio- 
nem ordinis per ipsum hominem qui ordinem perturbavit, tum quia ita 
reddit possibilem quandam justitiam hominis erga Deum, cum satis- 
factio quae a Deo exigitur, fit sua vice exigitiva placationis divinae, 


veluti justitia a justitia generata. Et haec ratio respicit poenam ut 
vindicativam. 


Praeterea, relucet ipsa misericordia et bonitas divina, tum quia con- 
fert nobis tam grandem dignitatem ut simus et ipsi quasi redemptores 
cum Christo nostrorum debitorum, necnon inde Dei ipsius creditores, 
dignius enim est ex jure quam gratuito accipere, sicut dignius est 


MDc Poenitentia, 1. 4, c. 10, Opera omnia, t. 3, Mediolani, 1859, p. 729-732. 

causare quam pati; tum quia Deus per impositionem poenarum et 
satisfactionis aufert ab homine occasionem novorum peccatorum et 
reatum novarum poenarum, eum reddendo cautiorem et vigilantiorem 
in futurum per timorem et difficultatem operum poenalium et simul 
eum obligando ad quaerendam medelam contrariarum virtutum vul- 
neribus et reliquiis praeteritorum peccatorum. Et hae ratio respicit 
poenam ut medicinalem. 

Ad rem Cone. Trid., cap. 8: “Et divinam clementiam decet, ne ita 
nobis absque ulla satisfactione peccata dimittantur, ut, occasione 
accepta, peccata leviora putantes, velut iniurii et 'contumeliosi Spiritui 
sancto [Hebr 10, 29], in graviora labamur, thesaurizantes nobis iram 
indie irae [Rom 2, 5; lac 5, 3]. Procul dubio enim magnopere a pec- 
cato revocant, et quasi freno quodam coercent hae satisfactoriae poe- 
nae, cautioresque et vigilantiores in futurum poenitentes efficiunt; 
medentur quoque peccatorum reliquiis, et vitiosos habitus male vivendo 
comparatos contrariis virtutum actionibus tollunt" (Denz. 904). 


Tandem, divina praecipue sapientia relucet in suo altissimo munere 
in unum reducendi distantia et coniungendi contraria: justitiam nempe 
et misericordiam; justitiam divinam et justitiam humanam; remis- 
sionem culpae et retentionem poenae; satisfactionem culpae per actum 
contritionis et satisfactionem poenae per opera charitatis; opus Dei 
justificantis et opus hominis satisfacientis; gratiam operantem in 
remissionem et gratiam cooperantem in satisfactionem; influxum Capi- 
tis et cooperationem membrorum, recapitulatis omnibus in unum fun- 
damentum passionis et satisfactionis Christi, in quo primo “Misericor- 
dia et veritas obviaverunt sibi, justitia et pax osculatae sunt" (Psal. 84, 
ll; cf. Augustinum, In Psal. 50, supra cit., p. 177). Et haec ratio 
respicit poenam ut vindicativam simul et medicinalem. 

Ad rem S. Thomas, ostendens quomodo sapientia divina per virtu- 
tem suae gratiae, quasi per gradus procedit ad perfectum opus expul- 
sionis peccati, assumens successive rationem gratiae operantis et 
cooperantis: "Sicut in secunda parte habitum est (1-2, qu. eix, art. 
1 et 8, et quaest. exi, art. 2), ad gratiam pertinet operari in homine, 
justificando ipsum a peccato, et cooperari homini ad recte operandum. 
Remissio igitur culpae et reatus poenae aeternae pertinet ad gratiam 
operantem; sed remissio reatus poenae temporalis pertinet ad gratiam 
cooperantem, inquantum scilicet homo cum auxilio divinae gratiae 
patienter poenas tolerando, absolvitur etiam a reatu poenae temporalis. 
sicut igitur prius est effectus gratiae operantis quam gratiae cooperan- 
tis, ita etiam prius est remissio culpae et poenae aeternae quam plena 
absolutio a poena temporali; utrumque enim est a gratia, sed primum 

a gratia sola, secundum ex gratia et libero arbitrio" (5 p., q. 66, a. 4 


ad 2). 


SECUNDO, EX PARTE CHRISTI, seu infinitae efficacitatis satis- 
factionis ejus, nihil obstat quominus permaneat poena temporalis à 
nobis per satisfactionem luenda, quoniam, etsi ea satisfactio sit plus 
quam sufficiens ad tollendum omnem reatum poenae, non tamen appli- 
catur in Poenitentia secundum omnem modum suae sufficientiae, sicut 
in Baptismo et martyrio; imo ex ipso graduali ac limitato modo quo 
in Poenitentia applicatur mediante cooperatione hominis, peculiariter 
ostenditur ejus efficacitas, cum ipsa sit fundamentum et causa omnis 
satisfactionis humanae, quemadmodum infinita potentia Dei per hoc 
magis ostenditur quod suos effectus attingit gradatim per causas secun- 
das, quibus communicat suam efficacitatem. Ex quo evertitur una ex 
praecipuis objectionibus Novatorum, deducta ex infinita efficacitate 
passionis Christi; nam nostra satisfactio nec arguit insufficientiam il- 
lius, imo vim ejus ostendit, nec proinde derogat Redemptoris digni- 
tati, sed eam extollit, sicut perfectio et dignitas capitis extollitur à 
perfectione membrorum et excellentia ducis a virtute militum. Et haec 
est ratio illius confidentiae qua Apostolus non cunctatur asserere; 
“Gaudeo in passionibus pro vobis, et adimpleo ea quae desunt passio- 


num Christi in carne mea, pro corpore ejus, quod est ecclesia" 
(Col. 1, 24). 


Ad rem S. Thomas, 3 p., q. 86, a. 4, ad 3: “Passio Christi de se 
sufficiens est ad tollendum omnem reatum poenae temporalis; et 
secundum modum quo homo participat virtutem passionis Christi, per- 
cipit etiam absolutionem a reatu poenae. In baptismo autem homo 
participat totaliter virtutem passionis Christi, utpote per aquam et 
spiritum Christi commortuus peccato, et in eo regeneratus ad novam 
vitam; et ideo in baptismo homo consequitur remissionem reatus 
totius poenae. In poenitentia vero consequitur virtutem passionis 
Christi secundum modum propriorum actuum, qui sunt materia poeni- 
tentiae, sicut aqua baptismi, ut supra dictum est (quaest. Ixxxiv, art. | 
et 8). Et ideo non statim per primum actum poenitentiae, quo remit- 
titur culpa, solvitur reatus totius poenae, sed completis omnibus poeni- 
tentiae actibus." 

Suppi., q. 16, a. 2: *[Per Poenitentiam] remittitur temporalis poe- 
na ... , non tamen tota, sicut in baptismo, sed pars ejus, quia in 
baptismo regeneratus homo configuratur passioni Christi, totaliter effi- 
caciam passionis Christi, quae sufficit ad omnem poenam delendam, 
in se suscipiens, ut nihil de prioris peccati actualis poena remaneat, 
quia non debet alicui imputari ad poenam nisi quod ipsemet fecit. In 

baptismo autem homo novam vitam accipiens, fit per gratiam baptis- 
malem novus homo; et ideo nullus reatus poenae in eo remanet pro 
praecedenti peccato. Sed in poenitentia non mutatur homo in aliam 
vitam, quia non est regeneratio, sed sanatio quaedam.” 

C. Gent. 4, 72: “Non omnes effectum remissionis perfecte consequ- 
untur, sed unusquisque in tantum consequitur, in quantum Christo 
pro peccatis patienti conjungitur. Quia igitur conjunctio nostri ad 
Christum in baptismo non est secundum operationem nostram quasi 
ab interiori, quia nulla res seipsam generat ut sit, sed a Christo, qui 
nos regenerat in spem vivam; remissio peccatorum in baptismo fit 
secundum potestatem ipsius Christi nos sibi conjungentis perfecte et 
integre, ut non solum impuritas peccati tollatur, sed etiam solvatur 
penitus omnis poenae reatus, nisi forte per accidens in his qui non 
consequuntur effectum sacramenti propter hoc quod ficte accedunt. 
In hac vero spirituali sanatione Christo conjungimur secundum opera- 
tonem nostram divina gratia informatam: unde non semper totaliter, 
nec omnes aequaliter remissionis effectum per hanc conjunctionem 
consequuntur. Potest enim esse conversio mentis in Deum, et in 
detestationem peccati tam vehemens, quod perfecte remissionem pec- 
cati homo consequitur non solum quantum ad purgationem culpae, 
sed etiam quantum ad remissionem totius poenae. Hoc autem non 
semper contingit. Unde quandoque per contritionem amota culpa, et 
reatu poenae aeternae soluto, ut dictum est, remanet obligatio ad 
aliquam poenam temporalem, ut justitia Dei salvetur, secundum quam 
culpa ordinatur per poenam." 


Catechismus Cone. Trid., p. 2, c. 5, n. 72: *Neque vero [nostra 
satisfactio] . . . perfectissimam et cumulatissimam Christi domini 
satisfactionem  obscurat, sed illud potius contra evenit, ut multo 
clariorem et illustriorem reddat. Eo enim copiosior Christi gratia 
videtur esse, quod non solum ea nobiscum communicantur, quae ipse 
solus, sed illa etiam, quae, tamquam caput in membra, suis sanctis et 
justis hominibus promeruit ac persolvit. Qua ratione fieri perspicuum 
est. ut Justae et honestae piorum actiones tantum ponderis et dignitatis 
habeant. Christus enim dominus, tamquam caput in membra et vitis 
in palmites, gratiam suam in eos, qui sibi per caritatem conjuncti sunt, 
continenter diffundit." 


TERTIO, EX PARTE HOMINIS JAM JUSTIFICATI per remis- 
sionem reatus culpae et poenae aeternae, non repugnat permanentia 
reatus poenae temporalis, nec nostra satisfactio. Et primo quod non 
repugnet nos vere satisfacere pro poena peccati, si haec permaneat, 
deducitur ex ipsa ratione satisfactionis, seu compensationis pro debito, 

collata cum indole et dignitate humanae operationis vivificatae per 
gratiam sanctificantem et fundatae in merito et satisfactione Christi. 
Tali enim operationi nihil deest quominus dicatur aliqualis et vera 
compensatio pro debito poenae peccati; est enim aliquid poenosum, 
assumptum ex intentione extinguendi debitum erga Deum et corri- 
gendi ipsam radicem unde profluit peccatum et poena; est aliquid 
dignificatum in oculis divinae justitiae et misericordiae ab ipso statu 
gratiae et amicitiae. Idipsum confirmatur a paritate tum cum actu 
contritionis qui est vera satisfactio pro ipsa culpa, facilius est enim 
satisfacere pro poena quam pro culpa, tum cum merito, facilius enim 
est satisfacere seu auferre aliquod impedimentum vitae aeternae, quam 
ipsam vitam aeternam mereri, quamvis generice loquendo facilius sit 
mereri quam satisfacere. 


Quod autem non repugnet ipsa permanentia poenae post remissionem 
culpae, probatur ex eo quod reatus poenae est distinctus et separabilis 
a reatu culpae, cum Deus non teneatur remittere simpliciter et totaliter 
poenam peccati si culpam dimittit; imo in sententia S. Thomae, Deus 
id non potest de potentia ordinata, nisi obtenta satisfactione, eo quod, 
etiam remissa culpa, remaneat a parte rei quaedam deordinatio, fun- 
data in conversione ad creaturam, quae est regulanda per voluntariam 
satisfactionem, vel per impositam satispassionem, vel per coactam 
passionem. 


Summis labiis retulimus duas theologorum responsiones objectioni 
Novatorum quae difficultate non caret quaeque est paulo fusius discu- 
tienda. Objectio ipsa sic perstringi et urgeri potest: Quamdiu manet 
poena ab homine luenda ob peccatum, hoc nequit dici vere remitti, 
vel saltem non totaliter, vel saltem non eo absoluto modo quo remissio 
promittitur in Scriptura, juxta Ezech. 16, 21 sq.: “Si impius egerit 
poenitentiam . . . omnium iniquitatum ejus, quas operatus est, non 
recordabor"; 33, 12: "Impietas impii non nocebit ei, in quacumque 
die conversus fuerit ab impietate sua"; Rom. 6, 1: “Nihil ergo nunc 
damnationis est iis qui sunt in Christo Jesu". 

Huic objectioni sufficienter respondetur ipsam restitutionem amici- 
tae Dei per remissionem culpae, vere, totaliter et absolute evacuare 
debitum peccati, quia quidquid manet pro poena solvendum, fuit qui- 
dem inductum per culpam, sed non amplius solvitur ratione culpae, 
sed alio titulo, seu ex exigentia restituendi ordinem justitiae, quae est 
compossibilis cum statu amicitiae. Ad rem Palmieri: “Sane obligatio 
subeundae poenae id postulat, ut culpa praecesserit, nimirum hoc 
facto posito, ratio exsistit sufficiens cur aliqua poena ab eo, qui 
offendit, exigatur. Iam vero obligatio alicuius poenae temporalis non 

repugnat cum statu amicitiae. Liquet id primum ex communi conceptu 
amicitiae inter homines; potest enim offensus restituere amicitiam, 
quin renuntiet iuri, quod habet ad compensationem damni vel iniuriae 
illatae. Ratio autem est, quia cum statu amicitiae multoque minus 
cum eo amicitiae statu, quae est inter inaequales, non pugnat obligatio 
iustitiae erga amicum: unde nec pugnat cum eo statu ius in amico 
exigendi quod alter debet; sicut vero exigere potest debitum ex re 
accepta, h.e. restitutionem, ita exigere potest debitum ex iniuria illata, 
sive satisfactionem. Quod si offensus restituens amicitiam non sit 
solum amicus, sed superior et princeps, poterit exigere satisfactionem 
positam in poena jerenda, quam ipse constituit in vindictam iniuriae. 
Atqui vera remissio culpae tunc habetur cum amicitia restituitur, ergo 
potest remitti culpa, quin tota poena remittatur. Probatur haec minor: 
cum enim Deus amicitiam restituit, desinit esse homo obiectum odii 
abominationis, cessat perseverantia moralis culpae propter quam odio 
habebatur ut inimicus, et idcirco desinit reatus culpae et culpa ita 
deletur ut non amplius redire possit; atqui haec est vera remissio 
culpae: ergo."l$ 


CETERUM OBJECTIO NOVATORUM MODO MAGIS SCIEN- 
TIFICO AB IPSIS THEOLOGIS SUSCIPITUR ET SUB DUPLICI 
EJUS DIFFICULTATE SOLVENDA PROPONITUR, scilicet: 
primo, quo pacto, remissa culpa, possit adhuc relinqui aliquis verus 
reatus, quantumvis restrictus ad poenam temporalem, cum omnis 
reatus fundetur in culpa; secundo, undenam proveniat illa poena tem- 
poralis, nam peccato mortali non debetur poena temporalis sed aeterna, 
qua proinde dimissa, nihil est quod possit remanere, nisi gratis fingatur 
additio novae poenae temporalis pro casu quo poena aeterna dimittatur. 

In hac duplici difficultate solvenda insudant doctores in hoc loco 
vel in tractatibus de Peccatis, de Justificatione et de Incarnatione. 
Omnes autem eorum solutiones ad duas praecipuas reduci possunt: 
alteram quae ponit fundamentum permanentiae reatus poenae tem- 
poralis in sola voluntate Dei, vel si placet in jure quod Deus acquisivit 
post commissum ab homine peccatum cuique non necessario debet 
totaliter renuntiare, etiam si vult dimittere culpam; alteram quae ponit 
ilius fundamentum in ipsa natura rei, vel si placet in ipsa deordina- 
tione quae per se potest manere in homine, etiam post remissam culpam 
et poenam aeternam. 


PRIMA SENTENTIA, quae est Scoti,l0 Suaresii,]] Lugonis!M et ex 


‘De Poenitentia, thesis 36, n. 2, Romae, 1879, p. 407 sq. 

‘Opus Oxon., In 4 Sent., dist. 14, q. 1, n. 9sqq.; q. 4, n. 10; dist. 21, q. 1, n. 6. 

"De Poenit., disp. 7, sect. 5, n. 49 sq.; disp. 8, sect. 2, n. 52; disp. 24, sect. 1, n. 2-6. 


196 DE MATERIA POENITENTIAE 


parte Salmanticensium,!M docet quod, ob commissum peccatum, Deus 
acquisivit duplex jus, jus nempe retinendi inimicitiam erga hominem, 
ratione offensae quae est in peccato, et jus puniendi peccatorem, 
ratione inordinationis quae est in peccato, seu exigendi ut per com- 
pensationem poenae restituatur ordo destructus; et similiter homo 
duplicem  correspondentem reatum incurrit, sustinendi nempe tum 
inimicitiam tum punitionem Dei. Jamvero Deus remittendo peccatum 
potest alterum reatum non simpliciter remittere, sed tantum quoad 
ejus aeternitatem, ita ut urgeat poenam temporalem. 

Inde ab his doctoribus solvitur difficultas, dicendo quod, remisso 
reatu culpae et poenae aeternae, remanet vere reatus poenae tempora- 
lis, quia hic pendet ab illo non in esse sed tantum in fieri, sicut filius 
manet mortuo patre et aedificium subsistit mortuo artifice. Hic autem 
reatus non consistit in aliquo reatu praesentis demeriti, seu in aliqua 
entitate intrinseca homini qui jam est justificatus, sed in aliquo actuali 
reatu Justitiae, seu in actuali denominatione proveniente in hominem 
ex Justitia divina vel ex jure quod Deus acquisivit, ob praeteritum 
hominis peccatum et demeritum, deputandi eum ad poenam tempo- 
ralem quodque ex voluntate Dei pergit urgere. 


Ad alteram vero difficultatem respondent communiter Deum com- 
mutare poenam aeternam in temporalem, seu urgere poenam tempo- 
ralem loco aeternae; nec inde sequitur poenam aeternam non dimitti, 
vel non gratuito dimitti, vel aliam poenam addi quae prius non debe- 
batur, sed eadem poena, prius debita, remittitur partialiter seu tantum 
quoad rationem aeternitatis. Suarez autem, ut expellat omnem con- 
ceptum proprie dictae commutationis poenae, eam commutationem 
explicat per quandam conditionalem substitutionem unius poenae alteri, 
a Deo ab aeterno statutam. Deus nempe ab aeterno unumquodque 
peccatum mortale taxavit duplici poena, altera aeterna et altera tem- 
porali, quarum una vel altera applicari debet juxta casum, ita nempe 
quod si peccatum non remittitur, puniatur poena aeterna, si vero 
dimittitur, puniatur poena temporali diversimode determinata pro uno- 


" In tractatu Dc vitiis et peccatis, disp. 17, dub. 1, n. 15, quatenus asserunt hanc sen- 
tentiam sufficere ad explicandum reatum poenae, quamvis de facto addant etiam aliam 
solutionem, juxta secundam sententiam mox referendam: “Satis est ad hoc ut reatus 
justitiae respectu poenae temporalis permaneat, quod reatus demeriti praecesserit in eo 
qui reus dicitur, quamvis non existát de facto: quia ob demeritum praecedens habet 
divina justitia sufficiens jus, ut obliget ad talem poenam, quamdiu ea non est totaliter 
soluta aut condonata. Ex quo enim homo mortaliter peccavit, acquisivit jus divina justitia 
ad illum aeternaliter puniendum: et quamvis, in justificatione remittat ei totam culpam, 
non tamen totam poenam; sed commutat aeternam in temporalem: ccdensque juri suo 
quantum ad illam, conservat jus et vim obligandi ad istam: a quo quidem jure homo 
denominatur reus et obligatus ad praedictam poenam; quousque ponatur integra satis- 
factio, vel totalis remissio" (Curs. Theol., t. 8, Parisiis, 1877, p. 354). 

* Cf. Salmanticenses, nuper citatos. 

quoque peccato juxta beneplacitum divinae voluntatis. Ceterum, dici 
etiam posset, ad mentem saltem Salmanticensium, quod unicuique pec- 
cato corresponde! duplex poena, altera aeterna pro aversione a Deo, 
et altera temporalis pro conversione ad creaturam, et quod remissa 
poena aeterna, adhuc manet jus divinum, et consequens obligatio seu 
reatus in creatura, ut applicetur poena temporalis. 


SECUNDA SENTENTIA, quae est 5. Thomae et thomistarum, 
nominatim Cajetani (In 3 p., q. 86, a. 4; Opusc., t. 1, tract. 4, q. 4), 
Solo (In 4 Sent., dist. 15, q. 1, a. 4), Gonet (De Poenit., disp. 3, a. 5, 
n. 68 sq.), Salmanticensium (De vitiis et peccatis, disp. 17, dub. 1, 
n. 14-20; De Poenitentia, disp. 10, dub. 1, n. 7-10), docet quod 
praeter praedictam  extrinsecam rationem reatus justitiae, fundatam 
injure divino urgendi poenam peccati, adest a parte rei, vel si placet 
in ipso homine justificato, aliquis intrinsecus reatus demeriti, qui sit 
ratio et fundamentum illius reatus justitiae, quia “remanet illud quod 
est materiale [in peccato], scilicet inordinata conversio ad bonum 


creatum, pro qua debetur reatus poenae temporalis" (3 p., q. 86, a. 4, 
ad 4). 


Ex hoc scilicet quod homo mortaliter peccavit, incurrit duplicem 
reatum poenae, alterum poenae aeternae pro aversione a Deo. alterum 
poenae temporalis pro conversione ad creaturam, qui quidem con- 
venit etiam peccato veniali in quo habetur sola conversio sine aver- 
sione.” Cum igitur homo manet in peccato et damnatur, punitur 
poena aeterna, a qua temporalis poena tunc non distinguitur nec 
separatur, sicut non distinguitur nec separatur conversio ad creaturam 
ab aversione a Deo; cum vero homo justificatur, necessario aufertur 
aversio a Deo et consequenter poena aeterna illi correspondons, sed 
non necessario aufertur conversio ad creaturam, et ideo non necessario 
aufertur poena temporalis illi correspondons, quaeque est communis 
peccato mortali et peccato veniali. 

Quod autem non necessario auferatur conversio ad creaturam patet, 
qua haec consistit in eo quod homo “voluntati suae plus induisit quam 
debuit” et ideo ut ipsa auferatur oportet quod homo “contra volun- 
tatem suam aliquid patiatur" (3 p., q. 86, a. 4) et quod "quantum 
voluntati suae oboedivit praeter legem Dei, tantum etiam in contrarium 
recompenset" (In 2 Sent., dist. 42); quod quidem non necessario fit in 
hoc quod quis justificatur, puta per actum contritionis justificantis. 


nHis videtur consentire inter modernos Galticr, De Paenitentia, thes. 40, n. 539-543. 
aSalmanticenses plenius et subtilius distinguunt: reatum culpae pro offensa, reatum 
poenae damni pro aversione a Deo, reatum poenae sensus aeternae pro conversione ad 
creaturam prout est aversio a Deo, reatum poenae sensus temporalis pro conversione ad 
aeaturam formalitcr ut est conversio ad creaturam. Cf. supra, art. 46, p. 13 sq., et hic 
infra, p. 207 sq. 

Hoc docet explicite S. Thomas, et quidem in pluribus locis ubi 
directe quaerit an, remissa culpa, adhuc remaneat poena temporalis, 
scilicet: 

3 p., q. 86, a. 4: "Sicut in secunda parte habitum est (1-2, quaest. 
Ixxxvii, art. 4) in peccato mortali sunt duo, scilicet aversio ab in- 
commutabili bono, et conversio ad commutabile bonum inordinata. 
Ex parte ergo aversionis ab incommutabili bono consequitur peccatum 
mortale reatus poenae aeternae, ut qui contra aeternum bonum pec- 
cavit, in aeternum puniatur; ex parte etiam conversionis ad bonum 
commutabile, inquantum est inordinata, consequitur peccatum mortale 
reatus alicujus poenae, quia inordinatio culpae non reducitur ad 
ordinem justitiae nisi per poenam: justum est enim ut qui voluntati 
suae plus induisit quam debuit, contra voluntatem suam aliquid pati- 
atur: sic enim erit aequalitas. Unde Apoc. xvin, 7 dicitur: ‘Quantum 
glorificavit se et in deliciis fuit, tantum date illi tormentum et luctum. 
Quia tamen conversio ad bonum commutabile est finita, non habet 
ex hac parte peccatum, quod debeatur ei poena aeterna. Unde si sit 
inordinata conversio ad bonum commutabile sine aversione a Deo, sicut 
est in peccatis venialibus, non debetur peccato poena aeterna, sed 
temporalis. Quando igitur per gratiam remittitur culpa, tollitur aversio 
animae a Deo, inquantum per gratiam anima Deo conjungitur. Unde 
et per consequens simul tollitur reatus poenae aeternae; potest tamen 
remanere reatus alicujus poenae temporalis." 

Ibid., ad 1: *Culpa mortalis utrumque habet, et aversionem a Deo, 
et conversionem ad bonum creatum. Sed, sicut in secunda parte habi- 
tum est (1-2, quaest. Ixxi, art. 6), aversio a Deo est ibi sicut formale; 
conversio autem ad bonum creatum, est ibi sicut materiale. Remoto 
autem formali cujuscumque rei, tollitur species; sicut remoto rationali, 
tollitur species humana. Et ideo ex hoc ipso dicitur culpa mortalis 
remitti, quod per gratiam tollitur aversio mentis a Deo simul cum 
reatu poenae aeternae; remanet tamen illud quod est materiale, scili- 
cet inordinata conversio ad bonum creatum, pro qua debetur reatus 
poenae temporalis." 


1-2, q. 87, a. 6: “In peccato duo possunt considerari, scilicet actus 
culpae, et macula sequens. Planum est autem quod cessante actu pec- 
cati, remanet reatus in omnibus peccatis actualibus. Actus enim pec- 
cati facit hominem reum poenae, inquantum transgreditur ordinem 
divinae justitiae, ad quem non redit nisi per quamdam recompensa- 
tionem poenae, quae ad aequalitatem justitiae reducit, ut scilicet qui 
plus voluntati suae induisit quam debuit, contra mandatum Dei agens, 
secundum ordinem divinae justitiae, aliquid contra illud quod vellet, 

spontaneus vei invitus patiatur. Quod etiam in injuriis hominibus factis 
observatur, ut per recompensationem poenae reintegretur aequalitas 
justitiae. Unde patet quod cessante actu peccati vel injuriae illatae, 
adhuc remanet debitum poenae. 

"Sed si loquamur de ablatione peccati quantum ad maculam, sic 
manifestum est quod macula peccati ab anima auferri non potest, nisi 
per hoc quod anima Deo conjungitur; per cujus distantiam detrimen- 
tum proprii nitoris incurrebat, quod est macula, ut supra dictum est 
(quaest. Ixxxvi, art. 1). Conjungitur autem Deo homo per voluntatem. 
Unde macula peccati ab homine tolli non potest, nisi voluntas hominis 
ordinem divinae justitiae acceptet, ut scilicet vel ipse sibi poenam 
spontaneus assumat in recompensationem culpae praeteritae, vel etiam 
à Deo illatam patienter sustineat; utroque enim modo poena rationem 
satisfactionis habet. Poena autem satisfactoria diminuit aliquid. de 
ratione poenae. Est enim de ratione poenae quod sit contra volun- 
tatem. Poena autem satisfactoria, etsi secundum absolutam considera- 
tonem sit contra voluntatem, non tamen ut nunc; et per hoc est 
voluntaria; unde simpliciter est voluntaria, secundum quid autem in- 
voluntaria, sicut patet ex his quae supra de voluntario et involuntario 
dicta sunt (quaest. vi, art. 6). Dicendum est ergo quod remota macula 
culpae, potest quidem remanere reatus, non poenae simpliciter, sed 
satisfactoriae." 

Ibid., ad 5: “Remota macula sanatum est vulnus peccati quantum 
ad voluntatem. Requiritur autem adhuc poena ad sanationem aliarum 
virium animae, quae per peccatum praecedens deordinatae fuerunt, ut 
scilicet per contraria curentur. Requiritur etiam ad restituendum ae- 
qualitatem justitiae et ad removendum scandalum aliorum, ut aedifi- 
centur in poena qui sunt scandalizati culpa, ut patet ex exemplo de 
David inducto (in arg. Sed- cont.j." 


In 2 S&nt., dist. 42, q. 1, a. 2, ad 5: “Reatus dicitur secundum quod 
aliquis est reus poenae; et ideo proprie reatus nihil est aliud quam 
obligatio ad poenam; et quia haec obligatio quodammodo est media 
inter culpam et poenam, ex eo quod propter culpam aliquis ad poenam 
obligatur, ideo nomen medii transumitur ad extrema, ut interdum 
ipsa culpa, vel etiam poena, reatus dicatur, ut in Littera dicitur. Cum 
autem poena sit medicina quaedam, ut Philosophus, in II Ethic., cap. 
ii, dicit, et medicina non detur nisi contra defectum aliquem, oportet 
quod ad poenam aliquis pro aliquo defectu obligetur: non quod ille 
defectus semper sanetur per poenam in eo in quo est, ut patet in 
damnatis, et in fure qui suspenditur, sed poena récompensát dejectum 
in statu universi, vel etiam reipublicae, propter ordinem justitiae quae 
in poena apparet. Non autem defectus quilibet ad poenam obligat; 

sunt enim defectus quidam involuntarii magis misericordiam quam 
iram provocantes, sed ilh solum defectus qui ex actibus voluntatis 
relinquuntur poenam merentur in eo qui voluntarie in defectum 
inducitur; unde cum transeunte actu remaneat dejectus, oportet quod 
etiam reatus remaneat post actum." 


Ibid, ad 5: "In peccante sunt suo defectus: unus qui est in ipso actu 
peccati, secundum quod aliquis limites legis divinae et rationis rectae 
transgreditur; alius est in ipso peccante, id est privatio virtutis ex 
priori defectu actus inducta. Quamvis autem cum aliquis gratiam 
recuperat, secundus defectus tollatur, non tamen ex toto primus subla- 
tus est: quia oportet ut quantum voluntati suae obedivit praeter legem 
Dei, tantum etiam in contrarium recompenset, ut sic justitiae servetur 
aequalitas; et ideo post gratiam recuperatam injungitur satisfactio, et 
est adhuc homo reus temporalis poenae." 


In 4 Sent., dist. 14, q. 2, a. 1, q. 2: “Secundum Philosophum in 
V Ethic., cap. iv, et lib. VII, cap. x, tam justitia quam amicitia in 
aequalitate quadam consistit. Qui ergo aliquem offendit, contra aequali- 
tatem amicitiae peccat, inquantum affectum debitum non impendit; 
et contra aequalitatem justitiae, inquantum rem debitam subtrahit. Et 
sicut haec duo in offensa quandoque dividuntur, ita etiam in recom- 
pensatione separantur; sicut quando poena per violentiam offendenti 
infertur, fit recompensatio quantum ad justitiam, sed non quantum 
ad amicitiam. Similiter quando offendens offensum verbis placat, non- 
dum re subtracta restituta, fit recompensatio amicitiae, sed non justi- 
tae. Peccator ergo per effectum peccati amicitiam Dei violavit, et per 
inobedientiam divinae legis honorem debitum Deo subtraxit; et ex 
primo amittit gratiam et incurrit offensam; ex secundo meretur 
poenam, ut ab eo qui per inobedientiam subtraxit, subtrahatur per 
poenam; et hoc poenae meritum reatus dicitur; et ideo per poeniten- 
taam, qua homo se Deo supponit, peccata praeterita detestando cum 
emendationis proposito, remittitur quidem peccatum quantum ad of- 
fensam, sed non oportet quod remittatur quantum ad totum reatum 


nisi poena jam soluta; et sic per poenitentiam non simul cum culpae 
dimissione totus etiam reatus dimittitur." 


De Malo, q. 7, a. 10, ad ultimum: “Poena sensus quae infertur in 
inferno pro peccato mortali et veniali, non distant in infinitum, cum 
ambae sint finitae, et correspondeant conversioni ad bonum commuta- 
bile, quae etiam in peccato mortali est finita; quamvis forte remorsus 
conscientiae, qui dicitur vermis, incomparabiliter sit major in uno 
quam in alio; distantia autem infinita peccati mortalis a veniali est 
ex aversione a Deo, quae tantum est in mortali, ex qua perpetuo pri- 

vatur divina visione; non autem per peccatum veniale, nisi per acci- 
dens, ut dictum est. Nec tamen sequitur quod ex multiplicatione veni- 
alum fiat poena secundum intensionem aequalis poenae peccati mor- 
talis, sed secundum extensionem, quia pluribus modis punietur”. 


C. Geni., 3, 141: “Ad perfectam Dei bonitatem pertinet quod nihil 
inordinatum in rebus relinquat; unde in rebus naturalibus videmus 
contingere quod omne malum sub ordine alicujus boni concluditur; 
sicut corruptio aéris est ignis generatio, et occisio ovis est pastus lupi. 
Quum igitur actus humani divinae providentiae subdantur, sicut et res 
naturales, oportet malum quod accidit in humanis actibus sub ordine 
alicujus boni concludi. Hoc autem convenientissime fit per hoc quod 
peccata puniuntur; sic enim sub ordine justitiae quae ad aequalitatem 
reducit, comprehenduntur ea quae debitam quantitatem excedunt. Ex- 
cedit autem homo debitum suae quantitatis gradum, dum voluntatem 
suam divinae voluntati praefert, satisfaciendo ei contra ordinem Dei; 
quae quidem inaequalitas tollitur, dum contra voluntatem suam homo 
aliquid pati cogitur secundum ordinationem. Oportet igitur quod pec- 
cata humana puniantur divinitus, et eadem ratione bona facta re- 
munerationem accipiant." 


C. Gent., 5, 145: *Poenae inferuntur a Deo, non propter se, quasi 
Deus in ipsis delectetur, sed propter aliud, scilicet propter ordinem 
imponendum creaturis, in quo bonum universi consistit. Exigit autem 
hoc ordo rerum ut proportionaliter omnia divinitus dispensentur; 
propter quod dicitur (Sap. XI, 21) quod Deus 'omnia facit ‘in pon- 
dere, numero et mensura’. Sicut autem praemia proportionaliter respon- 
dent actibus virtuosis, ita poena peccatis". 


C. Gent., 3, 159: “Postquam homo per gratiam remissionem peccati 
consecutus est, et ad statum gratiae reductus, remanet obligatus ex 
Dei justitia ad aliquam poenam pro peccato commisso. Quam quidem 
poenam si propria voluntate a se exegerit, per hoc Deo satisfacere 
dicitur, in quantum cum labore et poena ordinem divinitus institutum 
exsequitur, pro peccato se puniendo, quem peccando transgressus 
fuerat, propriam voluntatem sequendo. Si autem a se hanc poenam 
non exigat, quum ea quae divinae providentiae subjacent inordinata 
remanere non possint, haec poena infligetur a Deo; nec talis poena 
satisfactoria dicetur, quum non fuerit ex electione patientis, sed dicetur 
purgatoria, quia alio puniente quasi purgabitur, dum quidquid inordi- 
natum fuit in eo ad debitum ordinem reducetur. Hinc est quod Apos- 
tolus dicit (I. Corinth. XI, 31): ‘Si nosmetipsos dijudicaremus, non 
utique judicaremur. Dum judicamur autem, a Domino corripimur, ut 
non cum hoc mundo damnemur. 

"Considerandum tamen quod, quum mens a peccato avertitur, tam 
vehemens potest esse peccati displicentia et inhaesio mentis ad Deum 
quod non remanebit obligatio ad aliquam poenam. Nam, ut ex prae- 
dictis colligi potest, poena quam quis patitur post peccati remissionem 
ad hoc necessaria est ut mens firmius bono inhaereat, homine per 
poenas castigato, poenae enim medicinae quaedam sunt, et uf etiam 
ordo justitiae servetur, dum qui peccavit sustinet poenam. Dilectio 
autem ad Deum sufficit mentem hominis firmare in bono, praecipue si 
vehemens fuerit; displicentia autem culpae praeteritae, quum fuerit 
intensa, magnum affert dolorem. Unde per vehementiam dilectionis 
Dei et odii peccati praeteriti excluditur necessitas satisfactoriae vel 
purgatoriae poenae; et si non sit tanta vehementia quod totaliter 


poenam excludat, tamen, quanto vehementior fuerit, tanto minus de 
poena sufficiet." 


EX HAC AUTEM DOCTRINA S. THOMAE QUIDAM DIFFI- 
CULTATEM AUT ADMIRATIONEM PATIUNTUR, praesertim 
ob assertum illud, in quo cardo solutionis consistit: “[Remota aver- 
sione a Deo per justificationem] REMANET INORDINATA CON- 
VERSIO AD BONUM CREATUM" (3 p., q. 86, a. 4, ad 1). Nam 
non videtur quid in homine inordinatum remaneat post justificationem, 
quod possit fundare reatum poenae; tollitur enim tum aversio a Deo, 
tum macula peccati, tum ipsa conversio ad creaturam, quae, quomodo- 
cumque habitualiter vel actualiter intelligatur, est incompossibilis cum 
conversione ad Deum; ipsa quoque vitia seu malae dispositiones ad 
similes actus nec semper generantur a peccatis, nec semper manent 
post justificationem, imo quandoque auferuntur ante justificationem 
vel per cessationem a peccato vel per repetitionem actuum contrariorum. 


Hinc Gonet ait: “In hac ratione D. Thomae difficile est explicare, 
quid intelligat nomine inordinatae conversionis. . . Respondeo cum 
Cajetano. . . T). Thomam per inordinatam conversionem intelligere in- 
ordinationem relictam ex conversione ad creaturam " 23 


Salmanticenses ipsi aiunt: “Quid sit autem conversio inordinata 
manens post justificationem, difficile est explicare. . . Quod ait Caje- 
tanus, videlicet manere inordinationem conversionis, quamvis non 
maneat ipsa conversio, non minorem ingerit difficultatem. . . Haec diffi- 
cilem reddunt. . . Cajetani expositionem, compelluntque aliam inqui- 
rere: quae licet non omnino a difficultatibus immunis, erit tamen con- 
formis menti D. Thomae et veritati. . . [Dicimus ergo] S. Doctorem 
nomine conversionis manentis post sublatam aversionem culpae mor- 


= De Poenit., disp. 3, a. 5, n. 68 sq., Clypcus, v. 6, Parisiis, 1876, p. 5SI. 

talis non intelligere aliquid sive positivum, sive privativum, quod tunc 
physice permaneat; sed peccatum actuale praeteritum non retracta- 
tum quantum ad conversionem ad bonum commutabile cum praecisione 
sumptum, adeoque permanens moraliter quoad talem conversionem. 
Haec autem ratio sic moraliter permanens, sufficit ad fundandum 
reatum demeriti respectu poenae temporalis, et ad tribuendam hanc 
denominationem. . . Neque obest, quod praedicta conversio non existât 
physice, sed tantum moraliter, quia ad tribuendam denominationem 
moralem, uti est haec de qua loquimur, sufficit ex parte formae talis 
modus existendi." ?l 


Suarez triplicem difficultatem accumulat, quam dirigit praecipue 
contra Cajetanum, indulgens S. Thomae quod “aliquantulum obscu- 
rus loquatur": “In hoc vero modo explicandi tria dici videntur, mihi 
creditu difficilia. Primum est, reatum poenae temporalis, qui manet 
remissa culpa, esse ratione solius conversionis, et non ratione aver- 
sionis. . . Illud autem alienum videtur a modo loquendi Sanctorum 
et Conciliorum. . . Secundo sentiunt dicti auctores [i.e. Cajetanus 
et Soto] temporalem poenam, quae remanet remissa culpa, esse ean- 
dem omnino quae antea debebatur, ablata aeternitate. Hoc autem 
non videtur verum, quia altera est poena inferni, altera purgatorii, per 
se loquendo. . . Tertio indicant auctores dicti, praesertim Cajetanus, 
poenam per se aeternam prorsus tolli, quia inordinatio aversionis 
omnino tollitur; inordinationem autem conversionis non omnino tolli, 


et ideo manere alteram poenam. . . Sed interrogo quid intelligant per 
inordinationem conversionis. . . [Exposita supra dicta sua sententia, 
addit: ] 


“Non existimo tamen D. Thornam ili esse contrarium; voluit enim 
propriam totius rei rationem reddere, et ideo aliquantulum obscurius 
locutus est. Ejus tamen intelligentia ab eodem petenda est in 4, dist. 
14, q. 2, art. 1, quaestiunc. 2 [supra cit.]. . . Dicit D. Thomas, aver- 
sionem (id est inimicitiam) omnino tolli, manere autem 1inordinatio- 
nem conversionis, non secundum affectum, nec quia macula moralis 
aliquo modo maneat, sed secundum effectum, et quia in se ipsa semper 
manet quaedam inaequalitas, quamdiu satisfactum non est injuriae 
factae. Ut enim dixit Aristoteles, culpa per poenam reducitur ad ordi- 
nem justitiae; et ideo semper manet inordinatio, aut inaequalitas 
quaedam, quandiu non fit plena satisfactio vel punitio. Quam explica- 
tionem etiam attigit et indicavit Soto. Et ita facile consonant omnia" .-j 


"De vitiis ct peccatis, disp. 17, dub. 1, n. 16. 17. 19, Curs. Thcol., t. 8, Parisiis, 1877, 


p. 356 sq. 
aDe Poenit., disp. 10, sect. 3, n. 11 16, Opera omnia, t. 22, Parisiis, 1866, p. 188-191. 

Galtier similiter tres detegit difficultates, quibus satisfacere conatur: 
"Solutionem ultimam dat S. Thomas. . . Placet sane haec explicatio. 
Attamen fatente ipso Gonet (disp. 3, a. 5, n. 68), noti paucas patitur 
difficultates, quia — a) non videtur quomodo inordinatio conversionis 
sufficienter distinguatur ab aversione ut fundet reatum distinctum; 
— b) quomodo possit illa inordinatio manere post deletam culpam; 
— c) quomodo possit manere, apud eum qui ex integro justificatus sit. 
reatus poenae'. Solutio non datur clara et completa ab omnibus. Sed 
stando eis quae habet S. Thomas hoc loco, in corpore, et alibi, de 
malitia et specificatione peccatorum, haec dici possunt. . ." Secundam 
autem ac praecipuam difficultatem sic solvit, juxta ultima verba 
Suaresii: “Potest dici [illa inordinatio conversionis] remanere effectu 
[non affectu], quatenus ordo objective laesus non resarcitus est."7 


Lugo autem rationem illam S. Thomae nequidem considerare digna- 
tur, sed de ea transeunter haec tantum notat: 'Omitto rationem con- 
gruentiae, quam affert 5. Thomas, hac q. Ixxxvi, art. 4, quam explicare 
conatur Suarez disp. I, sect, iu, n. 16. Sed difficilis est, et eam 
impugnat Vazq. infra q. xciv, art. 1, dub. 11.721 


solutio quae affertur a Cajetano, Gonet, Salmanticensibus, Galtier 
et ipso Suaresio (ad finem citati textus), vera est, et una est, et eadem 
est quam proposuit et quidem formalius et completius ipse S. Thomas. 
Frustra autem citati auctores inter se decertant et ineptius difficulta- 
tem vel obscuritatem refundunt in ipsam litteram S. Thomae. 

Doctrina S. Doctoris in textibus nuper citatis ad hoc reducitur: 
Praeter reatum culpae, peccatum mortale inducit duplicem reatum 
poenae, alterum poenae aeternae qui debetur pro aversione a Deo, 
alterum poenae temporalis qui debetur pro conversione ad creaturam. 
Remissa culpa, remittitur primus reatus, quia tollitur aversio a 
Deo. manet vero alter reatus, quia "remanet inordinata conversio 
ad bonum creatum" (3 p. q. 86, a. 4, ad 1), “manet defectus" 
(In 2 Sent, supra cit.), quem oportet compensare per poenam, et 
aliquid superest agendum “ad restituendam aequalitatem justitiae” 
(1-2, q. 87, a. 6, ad 3). Quomodo et ubinam haec maneant? 
Respondet S. Doctor quod ille defectus manet in universo (“Poena 
récompensát defectum in statu universi", In 2 Sent.), nec in uni- 
verso abstrahendo ab homine qui peccavit, sed in ipso homine 
qui prius peccavit et nunc est justificatus ("In peccante sunt duo 
defectus", 1bid.); non tamen in ipso peccante abstrahendo ab actu 
peccati, prout participat aliquem defectum ab eo resultantem, uti 


x Dc Poenitentia, thes. 40, n. S40. 542, Parisiis, 1931, p. 414 sq. 
11 De Poenitentia, disp. 8, sect. 2, n. 46, Disp. Schol., t. 4, Parisiis, 1892, p. 571. 

privationem virtutis, sed formaliter prout ad eum pertinet actus 
peccati (“In peccante sunt duo defectus, unus qui est in ipso actu 
peccati . . . alius est in ipso peccante. . . Quamvis autem cum aliquis 
gratiam recuperat, secundus defectus tollatur, non tamen ex toto 
primus sublatus est"); nec in ipso peccante eo tantum sensu quod 
actus peccati olim ad eum pertinuit, sed etiam quia nunc, post justifi- 
cationem, adhuc ad eum pertinet, et ideo moraliter in ipso permanet 
(ibid., ad 2: "Non solum quia verum est dicere aliquem actum pec- 
cati quandoque egisse, ad poenam obligatur, quia sic quandocumque 
verum esset dicere eum hoc fecisse, esset poenae obnoxius: sed quia 
defectus manet in ipso adhuc propter actum quem prius fecit"). 

Unde, juxta S. Thomam, ipse quidem actus conversionis ad creatu- 
ram, quem commisit homo qui nunc est justificatus, non amplius est, 
sed ipsa deordinatio in qua ille actus consistit, adhuc manet, ut bene 
aiunt Cajetanus et Gonet, quia nondum est ablata, cum non auferatur 
nisi per positivum actum contrarium, quo homo separetur et adversetur 
creaturae per voluntariam poenae assumptionem, ut non semel repetit 
$. Thomas. Ea autem deordinatio remanet non in affectu aut secun- 
dum maculam, sed in effectu et quatenus a parte rei manet inaequalitas 
inducta per conversionem ad creaturam, ut bene dicunt Suarez et 
Galtier. Et ita ipsum peccatum conversionis ad creaturam manet mo- 
raliter, formaliter inquantum fuit conversio, etsi transeat formaliter 
inquantum fuit aversio a Deo, quia hoc quidem modo retractatur per 
justificationem, non vero necessario priori modo, et ita valet fundare 
reatum poenae in ipso homine justificato et hoc sensu dici potest mora- 
liter remanere in ipso homine, ut bene explicant Salmanticenses. 


Praeterea, S. Thomas valde signanter duo addit quae praefati doc- 
tores non videntur perspexisse et ex quibus complete evacuatur objectio 
Protestantium. Imprimis enim in 3 p., q. 86, a. 4, ad 1, docet quod illa 
conversio ad creaturam, prout adhuc permanet, est quid materiale tan- 
tum et nihil amplius habet de ratione culpae, quia culpa mortalis 
consistit formaliter in aversione a Deo et materialiter in conversione 
ad creaturam, “remoto autem formali cujuscumque rei, tollitur spe- 
cies"; unde simpliciter verum est peccatum mortale esse remissum, 
quamvis maneat materiale illius et reatus poenae in eo fundatus, quia 
nihil manet de peccato, soluta ejus specie et ratione formali; et ideo 
falsa est objectio Protestantium, quod nempe dimissio peccati et 
retentio poenae temporalis pugnent in terminis, vel quod peccatum 
nequeat saltem dici complete et simpliciter remissum, si manet reatus 
illius poenae. 

Secundo, in 1-2, q. 87, a. 6, corp, et ad 1, S. Doctor, complens hanc 
doctrinam praefati loci 3ae partis, ait quod ille ipse reatus poenae 


206 DE MATERIA POENITENTIAE 


temporalis, non solum se habet veluti materialiter, sed nec est reatui 
poenae simpliciter, sed solius poenae satisjactoriae. Nam de ratione 
poenae est quod sit contra voluntatem; homo autem non justificatur 
nisi per hoc quod per voluntatem adhaeret Deo et consequenter "ac- 
ceptat ordinem divinae justitiae, ut scilicet vel ipse sibi poenam spon- 
taneus assumat in recompensationem culpae praeteritae, vel etiam à 
Deo illatam patienter sustineat"; unde reatus poenae qui relinquitur 
in homine justificato est reatus alicujus poenae, simpliciter voluntariae 
et secundum quid involuntariae, adeoque in eo "remanet reatus, non 
poenae simpliciter, sed satisfactoriae". Unde falsa est objectio Pro- 
testandum, quod nempe homo adhuc puniretur propter peccatum 
remissum, quoniam ea poena non est simpliciter poena, sed voluntaria 
assumptio poenalitatis et complementum quoddam illius poenosae 
compensationis, qua homo jam satisfecit pro formali peccati per ipsum 
actum contritionis. 


Hinc plene intelligitur tota ratio 5. Thomae et tota oeconomia su- 
pernaturalis satisfactionis in reparatione peccati. "Ad perfectam enim 
Dei bonitatem pertinet quod nihil inordinatum in rebus relinquat 
(C. Gent. 3, 141). “Poenae autem inferuntur a Deo, non propter se, 
quasi Deus in ipsis delectetur, sed propter aliud, scilicet propter 
ordinem imponendum creaturis, in quo bonum universi consistit. Exi- 
git autem hoc ordo rerum ut proportionaliter omnia divinitus dispen- 
sentur; propter quod dicitur (Sap. XI. 21.) quod Deus 'omnia facit 
jin pondere, numero et mensura’. Sicut autem premia proportionaliter 
respondent actibus virtuosis, ita poena peccatis" (C. Gent. 3, 145); 
"jnordinatio enim culpae non reducitur ad ordinem justitiae nisi per 
poenam" (3 p., q. 86, a. 4). 

Cum autem duplex sit in peccato inordinatio, scilicet aversio a Deo 
et conversio ad creatura, oportet quod utraque reducatur per poenam 
ad ordinem justitiae, et quidem aut per poenam a Deo inflictam in 
vindictam, seu per poenam involuntariam et simpliciter dictam, aut 
per poenam ab homine assumptam in satisfactionem, seu per poenam 
satisfactoriam et secundum quid dictam. Sicut igitur reatus culpae et 
poenae aeternae, fundatus in peccato ut est aversio a Deo, reducitur 
ad ordinem justitiae vel per passionem inferni vel per satisfactionem 
actus contritionis, quo ponitur conversio ad Deum, ita reatus poenae 
temporalis, fundatus in peccato ut est conversio ad creaturam, non 
reducitur ad ordinem justitiae nisi per satispassionem purgatorii vel 
per satisfactionem alicujus actus quo homo positive avertitur a crea- 
tura. Quae quidem satisfactio potest praestari vel ex opere operantis 
ab ipso homine qui peccavit, tum per ipsum actum contritionis, qua- 
tenus in suo modo et intensitate importat majorem vel minorem ali- 

quem gradum positivae aversionis a creatura, tum per-alios actus et 
opera poenalia, vel per substitutionem actus satisfactorii alterius homi- 
nis, fundatam in utriusque unione in unum corpus mysticum quod 
vegetat merito et satisfactione Christi; et quidem aut iterum ex opere 
operantis unius membri transferentis in aliud suam satisfactionem 
(ut dicetur in art. 55), aut quasi ex opere operato indulgentiarum 
Ecclesiae, transferentis in unum hominem thesaurum relictum ex 
satisfactione aliorum et praecipue Christi, aut proprie ex opere operato 
per applicationem sacrificii Missae. 

Ex aliquo igitur defectu istarum causarum potest contingere, et 
plerumque contingit, ut, remissa culpa et poena aeterna, adhuc re- 
maneat poena temporalis solvenda in hoc saeculo vel in futuro, ut 
compleatur satisfactio incepta per actum contritionis vel restauretur 
quomodolibet subversio ordinis inducta per peccatum, perficiendo con- 
versionem ad Deum per aversionem a creatura. 


Hinc intelligitur duas theologorum sententias, initio relatas, circa 
fundamentum reatus poenae temporalis remanentis post justificatio- 
nem, in unam copulandas et subordinandas esse. Ratio nempe quare 
remaneat reatus poenae est duplex: prima est permanentia juris divini 
puniendi peccatum prout est conversio ad creaturam, etiam postquam 
fuerit remissum prout est aversio; secunda, in qua prior fundatur, est 
moralis et objectiva permanentia ipsius conversionis ad creaturam, 
etam postquam remota fuerit aversio a Deo, cujus rationis funda- 
mentum est ipsa objectiva distinctio inter conversionem ad creaturam 
et aversionem a Deo, quae etiam physice et realiter verificatur in 
peccato veniali prout distinguitur a mortali. Quia nempe in peccato 
mortali conversio ad creaturam distinguitur objective ab aversione a 
Deo, ideo potest objective et moraliter permanere post ablatam aver- 
sionem a Deo per justificationem, et ideo, si manet, fundat condigni- 
tatem ad poenam seu reatum poenae inquantum est reatus demeriti, 
et subsequenter in hoc ipso reatu fundat jus divinum urgendi puni- 
tionem, ex quo, tanquam ab extrinseco denominative, formaliter 
constituitur reatus Justitiae. 


Haec omnia apte explicantur a SALMANTICENSIBUS tum in tractatu De 
vitiis et peccatis, disp. 17, dub. 1, tum compendiosius in tractatu De Poenitentia, 
disp. 10, dub. 1, n. 7-9, ubi scribunt: *«[Adverte] ex tractat. 13. disput. 17, dub. 1, 
num. 15, et seq. reatum poenae temporalis in justificato ex duplici capite ortum 
diacre. 

"Prino ex eo, quod divina justitia, semel quod homo mortaliter peccaverit, ad 
eum aeternaliter puniendum jus acquisivit: et quamvis dum Jjustificatur, ei totam 
remittat culpam, non totam poenam; quin aeternam in temporalem commutat, 
cedensque suo juri quoad illam, jus, ac vim obligandi ad istam conservat. Porro 
ab hoc jure homo denominatur reus, ac poena temporali obstrictus, donec integra 
exhibeatur satisfactio, et totalis fiat remissio. Jus vero divinae justitiae non aliquid 

est ab ea distinctum in esse rei, sed quaedam veluti divinae justitiae explicatio ia 
munus illud obligandi hominem ad temporalem poenam ob ejus praecedentem 
culpam. 

"Secundo, ex alio satis diverso principio provenit. Pro quo nota, in peccato 
mortali plura inveniri. Primo, aversio a Deo ultimo fine; secundo, conversio ad 
bonum commutabile ut aversiva, vel prout induit praedictam aversionem; tertio, 
eadem conversio ad bonum commutabile ut praecise conversio est, praescindendo 
ab eo, quod aversiva sit. Igitur ex his rationibus duae primae sunt mortaliter 
peccaminosae, unde illis aeterna poena debetur: aversioni aeterna poena damni, 
conversioni vero, ut aversiva est, aeterna poena sensus. Ceterum tertia ratio, con- 
versio nimirum ad bonum commutabile, ut praecise conversio est, quamvis adhuc 
prout sic sit inordinata, non tamen ex hoc capite ad lethalem culpam pertingit, sed 
est etiam communis peccato venia li, in quo non absimiliter invenitur inordinata, ac 
peccaminosa, conversio ad commutabile bonum, non a Deo aversiva, sed tantum 
diversiva. Quocirca conversio ad commutabile bonum in peccato mortali reperta, 
et praecise ut conversio est considerata, cum non sit mortaliter peccaminosa, nec 
ex parte termini infinita, fundat reatum poenae temporalis, non vero aeternae. 


"Sed objicies: conversio in mortali peccato reperta, ut praecise conceptum con- 
versionis dicit, non est a se ipsa ut aversiva separabilis, cum nulla intercedat real): 
distinctio inter has rationes: ergo ablata per justificationem secunda, nequit per- 
sistere prima. Sed hoc parum urget: solum enim convincit, utramque rationem 
inseparabilem fore quoad esse entitativum, ac physicam permanentiam, non vero 
quoad esse, et durationem moralem, vel per non retractationem. Potest quippe 
voluntas circa rationes realiter identificatas adeo diversimode versari, ut uni 
physicam auferat permanentiam, illam retractando, et aliam moraliter conservet, 
ipsi adhaerendo, ut passim accidit, et in praesenti regulariter contingit. 


“Ex hoc fit, quod cum tamdiu duret reatus ad poenam, quamdiu ejus funda- 
mentum; hoc stante, nequit non ille persistere; ac illo deficiente, nequit non hic 
cessare. Ut autem fundamentum, peccatum nempe actuale, quod ante justifica- 
tionem moraliter perseverabat, omnino auferatur, requiritur, ut quoad totum 
quod in illo fuit, formaliler, aut virtualiter retractetur: si enim quoad aliquid ir- 
retractatum sit, quoad id etiam post justificationem moraliter permanebit. In 
justificatione vero semper retractatur peccatum actuale praecedens, ex quo ortum 
duxit habituale, quantum ad id. quod habet aversionis a Deo. et conversionis ad 
commutabile bonum ut aversivae, quo pacto ad poenam aeternam tam damni, 
quam sensus fundabat reatum; unde per justificationem tollitur reatus quoad 
ulramque eam poenam. Verum non est necesse, quod retractetur quantum ad 
conversionem ut conversio est ad bonum commutabile, quo pacto reatus poenae 
temporalis est fundamentum: etenim illa ratio, sic praecisive accepta, cum gratia 
conjungibilis est, ut in peccatis venialibus liquido constat. Unde adhuc post justi- 
ficationem moraliter permanere valet, et frequenter contingit, usque dum voluntas 
per poenam, ac mortificationem tantum sibi displiceat, et delectationis adimat, 
quantum per illam conversionem indulserat, eamque omnino retractet; nisi in ipsa 
justificatione per maximum contritionis dolorem hoc fieri contingat. Quare per- 
severante post justificationem conversione ad bonum commutabile, ut conversio 


praecise est, qualiter ad poenam temporalem fundat reatum, hunc etiam neces- 
sarium est permanere.'28 


FUNDAMENTALES OBJECTIONES NOVATORUM praeoccu- 


pavimus in ipso decursu geminae Conclusionis. 
Sententiae PETRI DE OSMA et JANSENISTARUM, quoad id 
quod explicite et determinate docent, refutantur alibi in proprio loco, 


" Curs. Thcol., t. 20, Parisiis, 1883, p. 584. 


DE SATISFACTIONE 209 


quoad earum vero connexionem in praesenti cum doctrina Novatorum 
manent expulsae una cum ista. 

Sententia BAILII quoad ulteriorem ejus negationem condignitatis 
nostrae satisfactionis, refelletur in art. seq.; quoad principalem vero 
ejus negationem ipsius veritatis nostrae satisfactionis, cui tribuit 
meram rationem conditionis ut applicetur nobis satisfactio Christi, 
manet refutata ex iisdem principiis quibus refellitur ipsa doctrina 
Novatorum, a qua vix nisi verbaliter differt. Potest praeterea cum 
Suarcsio impugnari a paritate cum merito. Nam “nos vere coram Deo 
meremur, et non solum ad praesentiam nostrorum operum applicatur 
nobis meritum Christi; ergo similiter per nostra opera satisfacimus. 
Patet consequentia, tum quia non est majus hoc posterius, quam prius, 
imo potius minus; tum etiam quia Concilia, maxime Tridentinum 
in sess. 6, cap. 14 et 26, eodem modo de utroque loquuntur: tum prae- 
terea, quia eadem virtus gratiae, et omnes aliae conditiones requisitae, 
in satisfactione, sicut in merito, concurrunt; et sicut per meritum 
jus ad premium acquirimus, ita per satisfactionem poenam nobis 
debitam compensamus et solvimus ... ; tum maxime, quia non magis 
satisfactio nostra repugnat dignitati Christi satisfacientis, quam meri- 
tum dignitati Christi merentis; quia nostra satisfactio ejus satisfac- 
tioni innititur, non solum quia per illum habemus virtutem satisfaci- 
endi, sed etiam quia nostra satisfactio propter ipsum acceptatur, et ut 
rationem justitiae participet, in ejus satisfactione fundatur.”2 


PECULIARES A UTEM PROTESTANTIUM AFFIRMA TIONES 
ad argumentum tum Scripturae, tum Traditionis, tum rationis, longius 
prosequi non vacat, cum sint vel inutiles repetitiones, vel voluntariae 
interpretationes textuum Scripturae, quas apud exegetas facile ex- 
pulsas invenies, vel inanis ac petulans allegatio paucorum ex dictis 
Patrum, quibus nec ipsi fidere possunt cum audeant eosdem Patres 
reprehendere de errore vel exaggeratione in hac re. Ceterum, plures 
ex his particularibus Novatorum assertionibus, uti eas quas narravi- 
mus in Parte Negativa (p. 143-150), valide impugnatas invenies apud 
Bellarminum in 1. 4 De Poenitentia, ubi ex ordine dissolvuntur argu- 
menta Lutheri (in cap. 11), Melanchthonii (in cap. 12 et 13) et 
Calvini (in cap. 14. 15. 16). 

sufficiat brevi verbo refellere, juxta ea quae longius exposuimus, sex 
capita quibus in Parte Negativa perstrinximus Novatorum doctrinam: 


Primo, inepte Novatores invehunt in catholicam satisfactionem. 
Nomen ipsum non est reiciendum, utpote venerabilis antiquitatis 
inde a Tertulliano, nec Patres putarunt illud esse ambiguum vel peri- 


"Suarez, De Poenitentia, disp. 37, sect. 1, n. S, Opera omnia, t. 22, Parisiis, 1S66, p. 76S. 


Em pu —: 


2.10 DE MATERIA POENITENTIAE 


culosum, sed potius aptissimum ad mentem Traditionis exprimendam. 

Mirum non est Lutherum satisfactionem, potius quam contritionem 
et confessionem, vehementer reicere, cum has facilius potuit interpre- 
tari et accommodare ad sensum suae doctrinae de sola fide justificante. 

satisfactionem natam esse ex fine lucratorio, est vulgaris calumnia 
Lutheri. Satisfactio diu viguit in Ecclesia in toto suo rigore antequam 
coeperit indulgentiis redimi, quibus praecipue Lutherus calumniam 
mercaturae affigit. 

Doctrina satisfactionis non provenit, ut sustinet Calvinus, ex ignaris 
deliris monachorum; ipse sibi mentitur cum simul agnoscat antiquos 
Patres fere omnes eam proposuisse ("Dicam simpliciter omnes fere 
quorum libri extant, aut in hac parte lapsos esse, aut nimis aspere et 
dure loquutos"). Unde non eam scholastici desumpserunt ex unico 
opere Pseudo-Augustini De vera et falsa poenitentia, ceteroquin bonae 
notae et satis antiquo (circa 1100). Calvinus vocat Petrum Lombar- 
dum coryphaeum ceterorum in hac re, Melanchthonius vero asserit 
"ne Lombardum quidem de satisfactionibus hoc modo loquutum esse", 

Doctrina satisfactionis non produxit degenerationem antiquae praxis 
in crudeliorem disciplinam, sed, si aliquam induxit mutationem, haec 
tota fuit in sensum cujusdam mitigationis antiqui rigoris. 

Haec doctrina sanctitatem. vitae non evacuat sed multipliciter fovet, 
ut patet ex medicinali indole poenarum, supra explicata cum Conc.Trid. 

Item, non obscuravit veritates fidei de vera poenitentia et satisfac- 
tione Christi, nec Christi dignitatem offendit, cum verus conceptus poe- 
nitentiae totus claudatur in satisfactione seu compensatione pro debito 
peccati, quae extenditur usque ad renovationem vitae seu remotionem 
causarum futurorum peccatorum, dignitas vero meriti et satisfactionis 
Christi non extinguatur sed extollatur in causando et sustinendo 
nostrum meritum et satisfactionem. 


Secundo, ex hoc quod poena luenda relinquatur, non sequitur quod 
culpa non vere aut plene remittatur; nec quod aliquid damnationis 
maneat in renatis in Christo; nec quod eis culpa adhuc noceat; nec 
quod Deus culpae adhuc recordetur. Nam culpa et poena perfecte 
distinguuntur, quamvis poena fuerit inducta per culpam, sicut dis- 
tünguuntur amicitia et justitia a quibus respiciuntur, et ratio quare 
poena a Deo urgeatur, nullum arguit defectum in amicitia, sed solam 
exigentiam ordinis et perfectionem justitiae; nec per poenam Deus 
amplius prosequitur peccatorem, sed amicum ut subjectum ordinis; 
nec ipsa culpa amplius nocet justo, sed sola poena, quae imo nec 
nocet sed perficit multipliciter. 


lertio, doctrina satisfactionis certissime repugnat, sicut tota catho- 

lica doctrina de justificatione, duobus principiis fundamentalibus 
Novatorum de totali corruptione naturae et de justificatione per solam 
fidem. Sed haec sunt figmenta, alibi a Theologis abunde refutata. 

Ea doctrina non repugnat gratuitati remissionis peccatorum tum 
quia remissio peccati consistit proprie in ablatione culpae seu resti- 
tutione amicitiae, tum quia ipsa extinctio poenae non fit nisi ex 
viribus gratiae, gratis acceptae in remotione culpae. 

Nec similiter repugnat infinitae efficacitati passionis Christi, quia 
nostra satisfactio non ponit in numero cum satisfactione Christi sed 
influt ex virtute passionis Christi, ex qua ipsa gratia provenit, quae 
est fundamentum satisfactionis. Eodem modo influxus causarum 
secundarum non arguunt inefficacitatem potentiae Dei et causae 
primae, sed eam ostendunt. 


Quarto, notio satisfactionis quam assignant Novatores, seu “novitas 
vitae", est contra mentem totius Traditionis, praedicantis necessitatem 
dolendi et patiendi in reparationem peccatorum, ad imitationem ipsius 
Christi dolentis et morientis, et offendit ipsum sensum communem, 
cum nemo censeatur satisfacere et reparare offensam per hoc tantum 
quod cesset ab offendendo et priorem agendi modum resumat. 


Quinto, cum Novatores, ipsa evidentia coacti, admittunt Deum 
ratione peccatorum infligere quasdam poenas medicinales (ut vult 
Calvinus) vel vindicativas (ut vult Lutherus), coguntur eo ipso 
recedere a sua positione ex qua clamant permanentiam poenae post 
remissam culpam repugnare. Ceterum poena medicinalis, a Calvino 
asserta, vix differt a poena vindicativa quam Catholici sustinent, nam 
per hanc poenam Deus non agit vindicative in personam peccatoris, 
ac si aliquid odii retineat, sed mere vindicat objectivum ordinem 
justitiae. Poena vero vindicativa et irremissibilis, quam asserit 
Lutherus, magis odibilis est quam poena vindicativa quam defendimus, 
cum dicatur exigi a pura Dei justitia quam nulla hominis bona volun- 
tas vel satisfactio flectere possit. 


ART. 54. Utrum Homo Pro Poena Temporali Possit Satisfacere 
Non Solum De Congruo, Sed Etiam De Condigno, Quamvis Non De 
Toto Rigore Justitiae (ad reni faciunt loci S. Thomae relati in art. 
praec. et in art. 48). 


STATUS QUAESTIONIS 


Agitur de modo quo homo satisfacere possit {et de jacto satisfaciat) 
pro poena temporali, nam triplex est modus satisfactionis, scilicet de 

congruo, dc condigno, de toto rigore justitiae. Jam vero quod homo 
possit satisfacere saltem de congruo sequitur ex ipsa possibilitate 
satisfactionis asserta in art. praec., infimus enim gradus satisfactionis 
est satisfactio de congruo; quod vero non possit satisfacere de toto 
rigore justitiae, probatum est in art. 48, ubi hunc modum satisfactionis 
praestitum a puro homine, absolute exclusimus tam quoad peccatum 
quam quoad poenam.)) Unde sola superest quaestio: an homo possit 
satisjacere de condigno, ac ita de jacto satisjaciat. 

Cujus difficultas provenit tum ex paritate cum debito culpae, pro 
quo vidimus non dari condignam satisfactionem, tum ex indole poenae 
compensandae, seu poenae Purgatorii, quae superat omnem poenam 
hujus vitae, tum ex indole virtutis poenitentiae ex qua satisfactio pro 


poena procedit quaeque, cum non sit stricte dicta justitia, nequit ad 
aequalitatem compensare. 


PARS NEGATIVA ct PARS AFFIRMATIVA 


Nota theologica. Documenta Ecclesiae. Theologi. 


Sententia negativa, quae est contra communissimam doctrinam 
theologorum, est saltem temeraria, probabiliter erronea (ita ut con- 
traria sit probabiliter theologice certa). Attenta quidem sola damna- 
tone lata a Pio V duarum propositionum Baii (supra cit., in p. 160; 
prop. 59 "Non dignum pretium Deo pro peccatis nostris offerimus, 
sicut quidam errantes autumant"; prop. 77 “Satisfactiones ... non 
valent expiare de condigno poenam temporalem"), ea sententia est, ex 
explicita declaratione Ecclesiae, ad minus piarum aurium  offensiva, 
nam propositiones Ban declarantur "haereticae, erroneae, suspectae, 
temerariae, scandalosae, et in pias aures offensionem  immittentes 
respective" (Denz. 1080). Attentis tum indole et gravitate materiae, 
tum repetita damnatione ejusdem doctrinae, tum parallela doctrina 
Tridentini (de qua infra), ea sententia multo gravius judicanda est 
et a theologis modernis judicatur, ita ut quidam, ut Galtier (n. 477) 
et Hervé (n. 308) eam habeant tamquam erroneam, cum contrariam 
dicant theologice certam. 


Ceterum eam sententiam explicite et absolute solus Baius docere 


3) Quidam, ut Lftigo (Disp. 24, sect. 1, n. 19) concedunt hominem satisfacere “dc rigore 
justitiae pro debito poenae temporalis", sed addunt id intclligcendum esse attenta sola 
aequivalentia operis cum poena et supposita Dei acceptatione. Attamen tunc fit quaestio de 
verbis, et inepte receditur a communi modo loquendi et definiendi; omnes enim concedunt 
hominem satisfacere de justitia, hoc est de condigno et ad aequalitatem, sed cum dicitur 
"dc rigore justitiae" vel *de toto rigore justitiae" aliquid additur supra ipsum essentialem 
conceptum justitiae. Unde reicicndus est hic modus loquendi Lugonis: “Poterit ergo dici 
simpliciter, ct absolute, quod, posita Dei acceptatione, homo justus suis operibus satisfacit 
de rigore justitiae, nempe, vindicalivac, quae communiter appellari solet justitia" (l.c.). 

ausus est. E1 accedunt Durandus (In 4 Sent., dist. 15, p. 5, ad 2) et 
Martinus Ledesma, quatenus docent vim satisfactivam nostrorum 
operum esse repetendam ex sola divina acceptatione, quod proprie 
dici nequit si satisfactio est de condigno, necnon explicitius Joannes 
Medina (Cod. de Poenit., c. 1), qui ait nostram satisfactionem esse 
de condigno si poena Purgatorii est ejusdem rationis ac ea quam in 
hac vita sustinemus, non esse vero de condigno si poena Purgatorii 
est alterius rationis. 


CONCLUSIO 


Homo potest satisfacere, et de facto satisfacit, dc condigno seu ad strictam 
aequalitatem pro poena temporali, quae sibi debetur post remissam culpam 


et pro qua secus debet satispati in Purgatorio. 


Probatur 1. EX SENSU ECCLESIAE. 


Verba Joannis Baptistae: "Facite ergo fructus dignos poenitentiae" 
(Luc. 3, 8) praedictam satisfactionis condignitatem innuunt, quam 


66 


sic explicitius aperit Gregorius M. ea verba commentans: ‘Facite 
ergo fructus dignos poenitentiae’. In quibus verbis notandum est 
quod amicus sponsi non solum fructus poenitentiae, sed dignos poe- 
nitentiae admonet esse faciendos. Aliud namque est poenitentiae fruc- 
tum facere, aliud dignum poenitentiae fructum facere. Ut enim 
secundum dignos poenitentiae fructus loquamur, sciendum est quia 
quisquis illicita nulla commisit, huic jure conceditur ut licitis utatur, 
sicque pietatis opera faciat, ut tamen, si noluerit, ea quae mundi sunt 
non relinquat. At si quis in fornicationis culpam, vel fortasse, quod est 
gravius, in adulterium lapsus est, tanto a se licita debet abscindere 
quanto se meminit et illicita perpetrasse. Neque enim par fructus boni 
operis esse debet ejus qui minus et ejus qui amplius deliquit, aut ejus 
qui in nullis et ejus qui in multis est lapsus. Per hoc ergo quod dicitur: 
Facite dignos fructus poenitentiae’, uniuscujusque conscientia con- 
venitur, ut tanto majora quaerat per poenitentiam, quanto graviora 
sibi intulit damna per culpam” (In Evang., hom. 20, 8, M.L. 76, 


1163 sq.). 


Eandem condignitatem docet S. Thomas, dum insistit in necessitate 
satisfaciendi ad aequalitatem, ut nempe tantum quis patiatur quantum 
sibi induisit peccando (3 p., q. 86, a. 4; 1-2, q. 87, a. 6; In 2 Sent., 
dist. 42, q. 1, a. 2, ad 5: ‘Oportet ut quantum voluntati suae obedivit 
praeter legem Dei, tantum etiam in contrarium recompenset, ut sic 


justitiae servetur aequalitas”). 

Cone. Trid. in sess. 14, cap. 8 et 9, referens eadem evangelii verba 
(cap. 8: "Facientes fructus dignos poenitentiae"), poenitentiam justi 
in Christo vocat satisfactionem simpliciter et absolute, seu nulla ap- 
posita diminutione aut restrictione, quod quidem convenit soli satis- 
factioni de condigno. Praeterea, Concilium vim satisfactivam et vim 
meritoriam nostrorum operum eodem modo explicat, scilicet tamquam 
veram efficacitatem fundatam in satisfactione et merito Christi, nec 
ullam innuit differentiam inter utramque vim (sess. 6, cap. 10: "In 
ipsa justitia per Christi gratiam accepta crescunt atque magis justi- 
ficantur"; sess. 14, cap. 8: "Qui ex nobis tamquam ex nobis nihil pos- 
sumus, eo coopérante, qui nos confortat, omnia possumus. [ta non 
habet homo unde glorietur; sed omnis gloriatio nostra in Christo 
est, in quo movemur, in quo satisfacimus, facientes fructus dignos 
poenitentiae, qui ex illo vim habent"); jamvero, juxta mentem Con- 
cili, meritum justi est de condigno, ergo et satisfactio. Praeterea, 
Concilium (sess. 6, cap. 14 et can. 30; sess. 14, cap. 8. 12. 15) docet in 
justificatione poenam aeternam necessario remitti, non ita vero poenam 
temporalem, sed hanc esse per satisfactionem auferendam; hoc autem 
discrimen non servaretur si satisfactio pro poena temporali esset tan- 
tum de congruo, nam vix negari potest nos etiam pro poena aeterna, 
simul ac pro offensa peccati, satisfacere de congruo, per ipsum nempe 
actum contritionis justificantis. 

Nihil igitur mirum Pium V, ad mentem prorsus Tridentini, contra- 
riam Bai sententiam explicite damnasse. 


Probatur 2 EX RATIONE. 


Condigna satisfactio est ea quam quis solvit pro debito ad strictam 
seu arithmeticam aequalitatem ita ut tantum det quantum debet. 
Jamvero taliter solvit justus per opera poenalia sponte suscepta; nam 
poena temporalis, debita pro peccato, est secundum se finita, adeoque 
nihil obstat quominus compensetur ad aequalitatem, secundum partem 
vel totaliter, per finitam poenam voluntarie assumptam in hac vita. 
Nulla enim alia ratio excogitari potest impossibilitatis condignae satis- 
faciendi quam infinitas debiti, ac propterea supra (art. 50 et 52) 
diximus hominem non posse condigne satisfacere pro peccato mortali, 
posse vero pro veniali, eo quod illud sit infinitum, hoc vero finitum. 


Confirmatur. 

Primo, a paritate cum satisfactione pro peccato veniali; si enim 
haec potest esse de condigno, a fortiori talis esse potest satisfactio pro 
poena, cum debitum peccati sit secundum se strictius et gravius debito 
poenae, pro quanto ratio peccati superat et fundat rationem poenae. 

Secundo, a disparitate cum satisfactione pro peccato mortali per 
actum contritionis; nani alius modus satisfactionis assignandus est 
peccato mortali et alius poenae temporali, tum quia haec duo debita 
infinite distant, tum quia, ut nuper dictum est, Cone. Trid. dicit pec- 
catum auferri per remissionem, poenam vero temporalem per satisfac- 
tonem, ex quo sequitur quod remissio peccati vel nullam importat 
satisfactionem vel importat satisfactionem inferioris ordinis ea per 
quam aufertur poena; jamvero vix ullus negabit ablationem peccati 
per actum contritionis esse satisfactionem de congruo; ergo ablatio 
poenae fit per satisfactionem de condigno. 

Tertio, a paritate cum merito; sicut enim possumus mereri de con- 
digno vitam aeternam eo quod opera nostra, quamvis physice inferiora 
hoc praemio, tamen, utpote procedentia a gratia quae est semen gloriae, 
aequivalent ei in morali dignitate, ita et a fortiori possumus condigne 
satisfacere pro poena temporali, cum opera nostra poenalia, ut infor- 
mata a gratia sanctificante, superent poenam temporalem in esse satis- 
factionis seu moralis dignitatis. 


Ex tribus autem objectionibus, quas innuimus in Statu Quaestionis, 
prima jam soluta est inter arguendum, non datur scilicet paritas inter 
culpam gravem et poenam temporalem, nam illa est infinita et propterea 
nequit de condigno compensari; tertia soluta est in art. 52 (resp. ad 
obj. 5, p. 138-142; cf. 1bidem obj. 2 et 3, quae possent etiam hic 
urgeri, ubi dictum est satisfactionem de condigno, tam pro veniali 
peccato quam pro poena temporali, esse actum secundarium virtutis 
Poenitentiae et praeterea aliquo modo deficere a ratione justitiae; 
manet ergo solvenda secunda objectio, quae est praecipua et ex cujus 
solutione declaratur vis ipsius adducti argumenti. 


DIFFICULTAS igitur ad hoc reducitur, quod videatur impossibile 
per poenas hujus vitae adaequare poenam temporalem luendam in pur- 
gatorio, quippe quae sit diversae rationis et multo majoris intensitatis, 
ut docet S. Thomas in sequentibus: 3 p., q. 46, a. 6, ad 3: "Dolor 
animae separatae patientis [in purgatorio vel in inferno] pertinet ad 
statum futurae damnationis, quae excedit omne malum hujus vitae, 
sicut Sanctorum gloria excedit omne bonum praesentis vitae"; In 
4 Sent., dist. 20, q. 1, a. 1, q. 3, ob. 2: "Poena purgatorii excedit 
omnem poenam hujus mundi, ut in Littera dicitur"; ibid., dist. 21, 
q. |, a. 1, q. 3: “Poena purgatorii minima excedit maximam poenam 


hujus vitae". 


RESPONDETUR imprimis quod ipsa diversa indoles poenae pur- 
ecatori (puta quod suscipiatur immediate in ipsa anima, et quod fiat 
per ignem instrumentaliter ac spiritualiter agentem) est impertinens ad 

quaestionem de aequali vel non aequali compensatione, tum quia ae- 
qualitas refertur ad quantitatem, tum quia etiam in hac vita poenae non 
taxantur secundum diversam earum qualitatem, sed per quamlibet 
poenam cujuslibet peccati debito satisfieri potest. 

Secundo, ad poenae quantitatem quod attinet, ex allata objectione 
sequeretur tantum quod homo non posset de condigno satisfacere pro 
tota poena purgatorii, non vero quod non posset pro aliqua parte 
adhuc de condigno; nam poena purgatorii, quantumvis magna, est 
secundum se divisibilis, sicut omnis quantitas, et ideo per divisionem 
reduci potest ad quantitatem alicujus poenae hujus vitae per quam 
possit compensari; unde verba S. Thomae intelligenda sunt de quali- 
tate, in qua non fit divisio. 

lertio, non est necesse dicere quod poena temporalis, luenda pro 
peccato, sit per se et ex directa Dei intentione ipsa poena purgatorii, 
quae ex secundaria intentione permittatur expiari per poenas hujus 
vitae, sed potest dici eam esse, indeterminate et sub disiunctione, ali- 
quam proportionatam poenam luendam aliquando, aut in vita aut in 
purgatorio, vel melius poenam luendam per se et satisfactorie in hac 
vita, per accidens vero, et ex suppositione non praestitae satisfactionis, 
luendam satispassione in purgatorio. Quod quidem videtur innuere 
S. Thomas, In 4 Sent., dist. 20, q. 1, a. 1, q. 5: ‘Oportet quod adhuc 
in fine poenitens quicumque satisfactionem non implet in hac vita, post 
hanc vitam puniatur, nisi tanta fuerit contritio quod totaliter a poena 
purgetur"; ibid., ad 1l: “Ille qui in fine vitae poenitet, non punitur 
post hanc vitam quia non satisfecit quando satisfacere non potuit; 
sed quia peccavit, et quia satisfacere neglexit quando potuit". Unde 
potest homo satisfacere ad aequalitatem per poenas hujus vitae, cum 
objectum satisfactionis sit similiter poena hujus vitae, et nonnisi sup- 
positive aut disiunctive sit ipsa poena purgatorii. 

Quarto, etiam si directum objectum satisfactionis intelligatur esse 
ipsa poena purgatorii, adhuc convenienter explicatur aequalitas com- 
pensationis inter eam et poenam hujus vitae; nam haec poena quam- 
vis sit inferior in esse physico, potest esse aequalis in esse morali com- 
pensationis, quia ipsa voluntarie assumitur et habet propriam digni- 
tatem satisfactionis, dum poena purgatorii sustinetur tantum seu 
supportatur (etsi voluntarie) et importat quamdam necessitatem 
quae est propria satispassionis, melius autem compensat qui parum 
voluntarie assumit, quam qui multum nonnisi sustinet et supportat. 


Et ex hoc discrimine inter conditiones subjecti, luentis poenam in 
hac vita aut in purgatorio, desumitur discrimen poenae in utroque 


casu luendae, nec argui potest justitia divina, quod magis requirat in 
|| Ci. infra, art. 62, p. 311-313. 

purgatorio. Poena enim in utroque casu est physice diversa ob diversi- 
tatem fori in quo exercetur, ut ait S. Thomas, sed compensatio est 
formaliter eadem, quemadmodum, si eadem res, quae solet venumdari 
pretio unius libellae, venumdetur pretio viginti libellarum tempore 
penuriae, illius pretium in utroque casu est idem formaliter et in ratione 
aequalis compensationis, quamvis sit materialiter et physice inaequale. 
Ad rem S. Thomas, In 4 Sent., dist. 20, q. Il, a. 1, q. 3, ad 2: "Justitia 
assimilatur mensurae, ut Philosophus dicit in V Ethic., cap. viii; 
unde sicut in diversis terris sunt diversae mensurae rerum venalium, ita 
et diversae poenae secundum justitiam pro eisdem culpis inferuntur; et 
similiter pro eadem culpa gravius punitur quis in purgatorio quam in 
hac vità ratione alterius fori. Tamen illa aggravatio proportionaliter 
respondet poenae cujus homo in hac vita reus erat: et hoc debet homo 
sibi imputare, quia illuc reservavit sibi poenam pro culpa accipiendam." 


Ceterum, ex eodem principio sufficientiae aequalitatis formalis ad 
rationem condignae satisfactionis, provenit quod ipsa poena per quam 
satisfacimus in hac vita non debeat esse physice aequalis delectationi 
quam assumpsimus in peccando, sed tanta quanta requiritur ad 
restaurandum ordinem justitiae perturbatum per peccatum, ad quod 
quidem non requiritur physica commensuratio inter peccatum et poe- 
nam, quemadmodum ad restaurandum in ipsa voluntate ordinem lae- 
sum per multa peccata mortalia non requiruntur multi actus contri- 
tonis, sed unus sufficit. Et ratio est quia ex una parte omnis satisfactio 
seu compensatio pro debito peccati, magis consistit in affectu quam in 
opere (cf. Suppi., q. 13, a. 2), non secus ac ipsum peccatum, et ex 
alia parte voluntas satisfaciens est per se potentior voluntate peccante, 
et voluntas bona est efficacior voluntate mala, quia bonum est efficacius 
malo quamvis non omne bonum sit eversivum omnis mali, cum ipsa 
eversio mali possit esse majus bonum, ut accidit in ipsa satisfactione 
actus contritionis qui non valet condigne compensare pro infinita Dei 
offensa nec etiam necessario extinguere omne debitum poenae. 


S. Thomas huic objectioni: “Videtur quod [poenitentia] etiam 
totaliter reatum tollat. Bonum enim est efficacius ad agendum quam 
malum, quia malum non agit nisi in virtute boni, ut Dionysius dicit, 
De divin, nomin., cap. iv. . . Sed per unum actum peccati homo et 
culpam et reatum incurrit. Ergo et per actum contritionis et a culpa 
et a reatu absolvitur", respondet: “Dicendum quod sicut quod est per- 
fectum, est efficacius ad agendum quam imperfectum; ita quod est 
perfectum, est difficilius ad fiendum; unde sicut bonum est efficacius 
quam malum, ita difficilius est ad constituendum quam malum. In hoc 
ergo efficacior apparet actio boni quam actio mali, quod actio mali 


—. 

nunquam terminatur ad malum quod non habet admixtum bonum: sed 
actio boni terminatur ad bonum quandoque cui non admiscetur malum. 
Non tamen oportet quod, si aliquod malum per unum actum malum 
incurrit, per unum actum bonum opposita bona reparentur" (In 4 Sem. 


dist. 14, q. 2, a. 1, q. 2, ob. 1, et ad 1). 


NOTA. DE SECUNDARIIS QUIBUSDAM QUAESTIONIBUS 
CIRCA SATISFACTIONEM PRO POENA ET CIRCA POENAM 
RESTANTEM POST REMISSIONEM CULPAE. 


Quaestio de conditionibus requisitis ad satisfaciendum distincte et 
diffuse considerabitur in sequentibus articulis 56-63, tum quia est 
magni momenti, tum quia ceteroquin respicit satisfactionem in genere, 
scilicet tam pro culpa quam pro poena. Ad complementum igitur dic- 
torum in praecedenti articulo circa satisfactionem pro poena, breviter 
dicemus de quibusdam secundariis quaestionibus quae ab aliquibus 
theologis agitantur; ceterum in art. seq. distincte solvetur gravior 
quaestio de satisfactione vicaria, seu de possibilitate satisfaciendi 
pro alio. 


PRIMO QUAERITUR an satisfactio pro poena sit necessaria. 
Haec quaestio tripliciter intelligi potest: 


Prinio, an oporteat ut quomodolibet poena solvatur ad hoc ut per- 
ficiatur remissio peccati, et possit quis admitti in. gloriam. Et de hoc 
nullum dubium esse potest, quoniam justitia petit ut culpa reparetur 
per poenam et ideo haec aliquando vel ab aliquo solvatur, sive à 
Christo applicante nobis suam satisfactionem ex opere operato sacra- 
menti (Baptismi vel Poenitentiae), martyrii, sacrificii et indulgentiae, 
sive ab alio justo ex opere operantis, sive ab ipso reo per satisfactionem 
in hac vita vel satispassionem in purgatorio. Unde notes sequentem 
conspectum: 


Poena luitur 


per meram passionem in infemo vel in hac vita (per poenam coactam) 
per satispassionem in purgatorio (per poenam toleratam) 
per satisfactionem in hac vita (per poenam assumptam) 


Poena aufertur 


per satispassionem in purgatorio 
per satisfactionem in hac vita 
per propriam satisfactionem (seu per satisfactionem stricte 
dictam ) 
per alienam satisfactionem (seu per satisfactionem late dictam, 


i. e. per applicationem stricte dictae satisfactionis 
alterius) 


F'— 

applicatam ex opere operantis (seu per directam transla- 
tionem satisfactionis ex uno fideli in alterum) 
applicatam ex opere operato 


per sacramentum 
Baptismi 
Poenitentiae 
per essentiam sacramenti 
per partem integralem, quae dicitur 
satisfactio 
per sacrificium Missae 
per indulgentiam 
per martyrium 


Secundo, an extra casum applicationis satisfactionis Christi ex opere 
operato (martyrii, sacramenti, sacrificii et indulgentiae) sit neces- 
sarium ut debitum poenae aliquando ab homine solvatur per poenam 
(satisfactoriam vel satispassoriam), ita ut non possit extingui per 
yam impetrationis vel meriti, quod se haberet v. g. tanquam conditio 
ut applicetur nobis satisfactio Christi simpliciter et absque con- 
ditione addendae nostrae solutionis. Cui quaestioni respondetur affir- 
mative. Nam jura divinae justitiae et ordo rerum exigunt ut culpa 
reparetur per poenam; unde oratio seu impetratio nequit habere pro 
effectu extinctionem poenae non solutae, cum infallibilitas orationis 
ejusque objectum limitetur quisbusdam objecti vel subjecti exigentiis 
sicut misericordia Dei, cui dirigitur oratio, proportionatur justitiae, 
cui dirigitur satisfactio; meritum vero proprie dictum, seu de condigno, 
non habet pro objecto ablationem debiti seu poenae, sed tantum con- 
secutionem premii, seu gratiae et gloriae. 


Ad rem SUAREZ: * De hac quaestione nihil fere invenio a Theologis expresse 
dictum; considerata autem doctrina Concilii Tridentini et modo loquendi Sanc- 
torum et Theologorum de necessitate satisfactionis, videtur probabilius, unicam 
vam ad consequendam in hac vita remissionem peccati per propriam actionem 
operantis, esse condignam satisfactionem, et recompensationem delicti, sicut unica 
via ad consequendam gloriam est meritum de condigno ipsius operantis. . . Nulla 
vel auctoritas, vel ratio fingi potest, ut tribuamus nostris operibus hanc duplicem 
vm seu efficaciam remittendi poenam [scilicet per orationem vel meritum]. 
Nunquam in sacra Scriptura legimus esse promissam remissionem poenae nostris 
operibus, nisi quatenus satisfactoria sunt, atque adeo, ut poenalia, ut supra ostendi- 
mus; ergo ex praecisa ratione meriti de condigno, seclusa ratione satisfactionis, 
non respondet nostris operibus aliqua remissio temporalis poenae. 

"Confirmatur, quia hac ratione non meretur homo de condigno bona temporalia, 
nisi quatenus necessaria sunt, et aliter obtineri non possunt. Unde si homo indiget 
re temporali, quam emere, verbi gratia, potest, non est cur per sua merita velit 
extraordinarie illam a Deo obtinere; sic ergo, cum possit homo hanc poenam 
proprio et statuto pretio redimere, non est cur alia via de condigno illam mere- 
atur, nec censeri debet facere quod in se est ad hanc remissionem obtinendam, 
donec proportionalem poenam solvat. . . Quod satis quidem consonum est tum 
divinae justitiae vindicativae, ut sicut commutativa postulat meritum, ita vindica- 
tive satisfactionem exigat, nec una cum altera confundatur; tum etiam divinae 
providentiae ordinanti satisfactionem hanc ad animae curationem, ut saltem 
timore poenae homines a peccando abstineant, quod remedium valde redderetur 

inefficax, si aliis remediis possent homines facile sine condigno labore et dolore, 
talis poenae remissionem obtinere. . . Accedit ad haec, quod ex opere operato 
multis aliis modis fit remissio hujus poenae, praesertim per sacrificium Missae, et 
aliqua sacramenta, et ideo necesse non est alios modos remissionis ex opere 
operantis multiplicare."32 


Lugo nihilominus contrariam sententiam eligit, pro qua affert duplex 
praecipuum fundamentum, scilicet orationes tum Beatorum tum Ec- 
clesiae pro animabus purgatorii. 

Ad rem ipse: "*[Opposita sententia] verior mihi videtur, quam, licet 
in terminis non doceant expresse auctores; docent tamen illam in simili 
fere puncto, dum dicunt, posse nos aliquando sine satisfactione impe- 
trare precibus remissionem poenae alicui defuncto, quod docent Cajet, 
tom. I. Opusc. tract. XVI, quaest. v. Navarrus in Comment, de 
Jubilaeo, notab. xxii. num. 15. Durand, in IV dist. xli. quaest. i. num. 6. 
et alii, quos affert Suarez infra, disp. XLVIII, sect. v. num. 4. ubi 
num. 5. eam sententiam fatetur esse piam, et probabilem, et simul 
fatetur, facilius posse aliquem sibimetipsi impetrare quam alteri. Unde, 
si probabile et pium est, quod possimus absque satisfactione impetrare 
aliquando expiationem reatus poenae animabus purgatorii, probabilius 
erit, vel aeque probabile, quod id possimus aliquando nobis obtinere. 

"Porro, posse aliquando orationibus obtineri remissionem poenae 
alicujus defuncti; colligi videtur primo: quia B. Virgo Deipara, et alii 
sancti orant pro dejunctis: unde Ecclesia petit saepe, ut, ‘Beata Virgine 
intercedente cum omnibus Sanctis, suorum delictorum veniam conse- 
quantur". .. [Secundo] Ecclesia in officio defunctorum saepius petit, ut 
Deus condonet poenas debitas animabus in purgatorio existentibus. 


Non est hic locus discutiendi contra Lugonem et alios de vi ct modo quo 
animae purgantes adiuventur per suffragia et orationes aliorum. Sufficiat opponere 
responsionem SUARESII duplici fundamento Lugonis: 


"Possunt. . . Sancti orare pro illis animabus, primo exorando ut satisfactiones 
vivorum pro eis acceptentur, quod maxime locum habet, si illa acceptatio non est 
infallibilis ex lege. . . Secundo, postulando ut Deus praebeat viventibus auxilia 


ad satisfaciendum debito modo pro animabus purgatorii, ita ut efficaciter earum 
liberationem consequantur. Tertio petere possunt ut liberatio animarum a purga- 
torio acceleretur, etiamsi necesse sit diuturnitatem temporis intensione poenarum 
compensari; hoc enim commutationis genus, quamvis aliquam gratiam continere 
videatur, non tamen omnino excludit aequalitatem justitiae; et ideo minus repugnat 
illi statui. Quarto, verisimile est Sanctos, qui in hac vita reliquerunt aliquas 
superabundantes satisfactiones proprias, posse obtinere a Deo, ut his vel illis 
animabus purgatorii ad remissionem poenae applicentur. Cum enim illae satisfac- 
tiones non habuerint effectum, nec fuerint remuneratae, applicari possunt alicui, 
in quo talem effectum habeant, et ad hoc manent in thesauro Ecclesiae, ut infra 
videbimus; cum vero talis satisfactio fuerit propria alicujus Sancti, qui in hac vita 
poterat eam applicare cui vellet, non videtur amisisse hoc jus ac potestatem per 


‘De Poenitentia, disp. 37, sect. 10, n. 4-7, Opera omnia, t. 22, Parisiis, 1866, p. 785 sq. 
" De Poenitentia, disp. 24, sect. 1, n. 20 sq., Disp. Schol., t. S, Parisiis, 1893, p. 411. 

mortem, aut bcatitudinis statum. Quod si hoc verum est, quamvis aliquis beatus 
immediate obtineat alteri remissionem poenae, non tamen gratis vel sine solutione 
faciendam, quia de sua satisfactione persolvit quod alter debet. Secus vero est de 
satisfactionibus alienis; non enim est similis ratio, nec videtur uni Sancto com- 
missum, ut satisfactiones alterius applicet cui voluerit, multoque minus datum 
est Sanctis omnibus ut applicent satisfactiones Christi; et ideo, seclusa satisfac- 


tione propria, non possunt aliam applicare, et consequenter neque immediate 
impetrare remissionem poenae. 


“Facile constat, quid dicendum sit de orationibus, vel suffragiis, nomine totius 
Ecclesiae factis. De quibus procedebat secundum fundamentum prioris sententiae. 
D. Thomas autem [In 4 Sent., dist. 45, q. 3, a. 3, ad 6] . . . generatim ait, haec 
suffraga in tantum solvere mortuos a poena, in quantum sunt satisfactiones quae- 
dam vice illorum, et idem sentit Bonavent., d. 45, art. 1, q. 1, ad ult.. dum inquit, 
quamvis propter suffragia remittatur poena, nihil manere impunitum, quia punitur 
in ipso qui peccavit, vel in aliis pro ipso. Et ad eundum modum loquuntur Soto 
ct ali Scholastici. Igitur quando Ecclesia pro defunctis orat, imprimis illa omnia 
petere potest, quae beatos petere diximus, quod difficultatem non habet quoad 
tria priora; quoad quartum vero incertum est an ecclesia, per has orationes 
publicas, quas fundit pro defunctis, intendat eis applicare aliquam partem  satis- 
factionis ex thesauro suo, constante ex superabundantibus satisfactionibus Christi 
et Sanctorum; nam haec applicatio fieri non solet, nisi per indulgentias; non 
constat autem factam esse ab Ecclesia generalem concessionem alicujus indulgentiae, 
quae cx vi talium orationum seu suffragiorum communium applicetur. . . Praeter 
haec vero orat Ecclesia pro defunctis, ut pro eis satisfiat, et ut eis applicetur talium 
orationum valor; et in hoc excellunt orationes Ecclesiae militantis orationes 
Ecclesiae triumphantis, ratione diversi status.'3l 


lertio, an sit necesse satisfacere in hac vita nec possit quis licite 
remittere solutionem ad alteram vitam, eligens satispati in purgatorio 
potius quam satisfacere in vita. Cui quaestioni respondetur quod, data 
divina concessione et beneficio satisfactionis in hac vita, sequitur 
quaedam obligatio ea utendi, non quidem directe ex aliqua lege satis- 
faciendi, cum agatur de beneficio, sed indirecte ex lege tum charitatis 
erga seipsum, attenta ratione vindicativae poenae, tum poenitentiae 
peccatorum, attenta ratione medicinali ejusdem. Unde qui non suffi- 
cienter uteretur medio satisfactionis peccaret peccato negligentiae, 
omittens imprudenter saluberrima media salutis et poenitentiae, ac 
pro eo peccato puniretur in purgatorio, ut docet S. Thomas, In 4 Sent., 
dist. 20, q. 1, a. 1, q. 3, ad 1, supra cit., in p. 216 ("Punitur . . . quia 
satisfacere neglexit, quando potuit"). 


SECUNDO QUAERITUR quaenam sit poena temporalis quae 
primo et per se debetur peccato jam remisso. 

Quidam respondent eam esse ipsam poenam inferni, dempta aeter- 
nitate; alii, generaliter poenam alterius vitae; alii, poenam purgatorii; 
ali, absolute poenam alterius vitae, suppositive vero (i.e. in supposi- 
tione quod fiat satisfactio) poenam hujus vitae; alii vicissim, absolute 
poenam hujus vitae, suppositive vero (i.e. si non fit satisfactio) poe- 


“De Poenitentia, disp. 48, sect. 5, n. 9 et 11, Opera omnia, t. 22, Parisiis, 1866, p. 960 sq. 


222 DE MATERIA POENITENTIAE 


nam alterius vitae seu purgatorii; alii, poenam indeterminate et disj- 
unctive, aut hujus aut alterius vitae. Qui omnes dicendi modi aliquid 
veri continent nec inter se opponuntur, sed proveniunt ex duplici con- 
sideratione poenae, prout est effectus peccati et prout est objectum 
satisfactionis hujus vitae vel satispassionis purgatorii. 


Stricte et proprie loquendo, poena quae manet post remissionem 
peccati non est nec determinate poena hujus vitae, tum quia non sem- 
per peccatum punitur directe in hac vita tum quia satisfactio poenae 
in hac vita non est absolute et omni modo necessaria secus peccaret 
quis ex hoc ipso quod relinquat aliquid persolvendum in purgatorio, 
nec determinate poena alterius vitae seu purgatorii, cum haec possit 
evacuari per satisfactionem hujus vitae; sed est indeterminate aliqua 
poena temporalis proportionata ad hoc ut restauretur ordo perturbatus 
per peccatum; quae quidem, supposita existentia satisfactionis, sol- 
venda est aliquando vel per assumptam satisfactionem in hac vita, vel 
per vindictam divinam in altera vita seu in purgatorio. 

Cum tamen Deus condiderit privilegium satisfactionis et ad ejus 
usum per testimonia Traditionis et Ecclesiae nos vehementer impellat, 
dici debet quod poena quae manet post remissum peccatum est illa 
poena indeterminata, ut solvenda per se in hac vita per satisfactionem, 


per accidens vero, seu ex suppositione non peractae satisfactionis, in 
altera vita. 


TERTIO QUAERITUR, an simul cum culpa poena aeterna remit- 
tatur ex ipsa natura rei et non tantum ex concessione divina, ita ut 
absolute repugnet quod remittatur peccatum et non remittatur poena 
aeterna. 


Cui quaestioni satisfit infra in art. 87 (in torn. 4) ubi de effectu 
Poenitentiae. 


QUARTO QUAERITUR, an per eundem actum contritionis jus- 
üficantis, quo tollitur culpa et poena aeterna, tollatur etiam poena 
temporalis, partialiter vel totaliter juxta gradum charitatis, et an id 
semper ac necessario contingat, ita ut quoties tollitur poena aeterna, 


tollatur etiam aliquid de poena temporali. Cui quaestioni similiter 
satisfit in eodem art. 87. 

ART. 55. Utrum Unus Homo Possit Pro Alio Satisfacere De 
Condigno Quoad Poenam Temporalem (Suppi., q. 13, a. 2 [i.e. In 4 
Sent., dist. 20. q. unica, a. 2. q. 3]; C. Gent., 3, 159; Suppi., q. 71, 
a. 1.2.6.9; 3 p., q. 48, a. 2, ad | ; De veritate, q. 29, a. 7). 


STATUS QUAESTIONIS 


Diximus in art. 51 et 52 quod homo, quamvis absolute posset satis- 
facere pro peccato alieno (de congruo quidem pro mortali, de condigno 
vero pro veniali), tamen de facto id non potest, deficiente divino pacto 
seu acceptatione, ad hoc requisita. Quaeritur nunc an saltem possit de 
facto satisfacere (et quidem de condigno) pro poena temporali debita 
pro peccato alterius hominis, ita ut ille ab hac poena solvenda liberetur. 

Cum autem duplex sit finis et effectus satisfactionis, alter vindicati- 
vus qui consistit in solutione debiti poenae per restitutionem ordinis 
media compensatione, alter medicinalis qui consistit in cohibitione 
radicis peccatorum et refrenatione illorum, planum est nonnisi de priori 
effectu praesentem quaestionem agitari, cum medicina non operetur 
nisi in eo in quo suscipitur. Ad rem S. Thomas: “Poena satisfactoria 
est ad duo ordinata, scilicet ad solutionem debiti et ad medicinam pro 
peccato vitando. Inquantum ergo est ad medicinam sequentis peccati, 
sic satisfactio unius non prodest alteri, quia ex jejunio unius caro 
alterius non domatur; nec ex actibus unius alius bene agere consuevit, 
nisi secundum accidens, inquantum scilicet aliquis per bona opera 
potest alteri mereri augmentum gratiae, quae efficacissimum remedium 
est ad vitandum peccatum. Sed hoc est per modum meriti magis quam 
per modum satisfactionis” {Suppi., q. 13, a. 2). 


Ad effectum autem vindicativum quod attinet, duo in praesenti 
quaestione involvuntur: an haec satisfactio sit possibilis, et an sit 
de condigno.3 Jamvero hoc secundum nihil offert difficultatis, si pri- 
mum concedatur; nam eadem ratio qua in art. praec. probavimus 
condignitatem satisfactionis pro poena temporali proprii peccati, scili- 
cet finita quantitas istius poenae, valet hic quoad condignitatem satis- 
factionis pro poena aliena, imo valet a fortiori, “quia poena habet vim 
maxime satisfaciendi ratione charitatis, qua homo ipsam sustinet; 
et quia major charitas apparet in hoc quod aliquis pro altero satisfacit, 
quam si ipse satisfaceret, ideo minor poena requiritur in eo qui pro 
alio satisfacit, quam in principali requireretur" fibid.) Unde tota quaes- 


“ Intellige condignitatem in actu primo, seu ipsam aequalitatem operis praestiti cum 
debito solvendo, non vero in actu secundo, seu ipsum jus ut ipsum opus praestitum 
acceptetur necessario et infallibiliter a Deo in satisfactionem. Nam haec est ulterior 
quaestio de qua mox dicetur. De ea distinctione condignitatis in actu primo ct in actu 


secundo dicetur infra in art. 63. 

tio reducitur ad ipsam possibilitatem satisfaciendi, nec tantum absolute 
loquendo, sed etiam de facto; et quia haec possibilitas seu potentia 
de facto, unice dependet a divina acceptatione, totum negotium re- 
ducitur ad probandam vel suadendam existentiam hujus acceptationis, 


sicut eam exclusimus quoad satisfactionem pro peccato alieno, tam 
mortali quam veniali. 


Tria autem principaliter quaerimus, remissis secundariis quibusdam 
determinationibus ad calcem articuli: 

l. An homo possit quomodolibet suffragari pro poena peccati alte- 
rius, ita ut hic ab onere solvatur. 

2. An haec suffragatio fiat non quomodolibet, puta per modum 
orationis vel meriti, sed per modum verae satisfactionis, seu solutionis 
poenae pro poena. 

3. An haec satisfactio (quae supponitur eo ipso esse condigna) 
habeat necessarium et infallibilem effectum, sicut ea quam quis solvit 
pro debito propriae poenae.jl 


S. Thomas in Commento super Sententias hanc quaestionem tractat 
post quaestionem de potestate clavium simul cum materia de indul- 
gentiis (Dist. 20, q. unica, a. 2, q. 3); in Supplemento vero tertiae 
partis idem articulus S. Doctoris separatur a materia de indulgentiis et 
transfertur inter quaestiones de satisfactione (Suppi., q. 13, a. 2). 
Alii theologi similiter eam considerant vel ad calcem hujus tractatus 
in capite de suffragiis (ita Suarez, Lugo, Diekamp, Hervé) vel in capite 
de satisfactione (ita Salmanticenses, Gonet, Palmieri). 


PARS NEGATIVA et PARS AFFIRMATIVA 


IN PRIMA QUAESTIONE, quae respicit suffragia generaliter ac- 
cepta tam pro vivis quam pro defunctis, tam ad modum satisfactionis 
quam ad modum meriti, negativam partem assumunt peculiariter 
Wiclefl (apud Thomam Waldensem, De sacram., t. 3, c. 93-100) et 
Protestantes, nominatim Lutherani, juxta communia sua principia 
quibus impugnant generaliter existentiam ipsius satisfactionis quaeque 
exposuimus in art. 53 (p. 143 sqq.). 

Quod attinet ad ipsam satisfactionem, ad tria reducitur doctrina 
Novatorum, scilicet: 1. non manet poena post remissum peccatum; 
2. etiam si datur poena, homo nequit satisfacere pro ea, tum ob in- 
trinsecam inhabilitatem naturae corruptae tum quia Christus pro 
omnibus satisfecit; 3. etiam si datur satisfactio, haec non est ad alios 
transferibilis. 


' Alii, ut Suarez (Disp. 48, sect. 3, n. 1-4) hanc quaestionem ponunt hoc modo: Utrum 
satisfactio unius prosit aliis ex justitia seu de condigno; ubi condignilas intelligitur in actu 
secundo, ut dictum est supra, in nota praecedenti ad calcem paginae. 

Generalis autem doctrina de suffragiis, seu de communicatione 
spiritualium bonorum inter fideles, est de fide definita tum in com- 
muni a magisterio ordinario, tum, peculiariter quoad suffragia pro 
defunctis, a magisterio solemni in Cone. Lugd. IT (Confessio fidei 
Michaelis Palaeologi, Denz. 464), Cone. Flor. (Decr. pro Graecis, 
Denz. 693) et Cone. Trid. (sess. 25, Decr. de purgatorio, Denz. 983). 
In ea generali doctrina fundatur praeterea thesis de indulgentiis, 
seu de communicatione satisfactionum sanctorum in alios fideles, facta 
per modum exercitii potestatis Ecclesiae, quae similiter est de fide 
definita (Clemens VI, Denz. 550-552; Cone. Const., Denz. 522 et 
676; Leo X, Denz. 757-762; Cone. Trid., sess. 25, Denz. 989) et de 
qua agemus in proprio loco (torn. 4, Cap. X-XI), ubi de generali 
potestate clavium. 


LV SECUNDA QUAESTIONE, quae directe pertinet ad caput de 
satisfactione, affirmativae et communissimae sententiae theologorum 
adversantur non solum praedicti haeretici, qui respuunt omne genus 
satisfactionis, etiam pro propriis peccatis, et peculiariter translationem 
satisfactionis unius in alterum, sed pauci quoque theologi, a Suaresio 
memorati absque nominis mentione et sub generica expressione 
"quidam moderni theologi", qui docuerunt justum non posse proprie pro 
alis satisfacere, solvendo nempe poenam pro poena, sed tantum posse 
pro eis suffragari ad modum impetrationis vel meriti, impetrando nempe 
pro eis vel merendo de congruo ut Deus eis remittat poenam vel 
det gratiae auxilium quo ipsi moveantur ad satisfaciendum pro poenis 
sibi debitis; ex quo praeterea logice inferunt justum, alis ita suffra- 
gando, nequaquam amittere fructum satisfactorium sui operis, sed 
eodem opere quo impetrat vel meretur pro alio, proprie satisfacere 
pro semetipso. Ratio hujus sententiae est quia debitum poenae est 
debitum personale, quod nempe solvitur per aliquam actionem vel 
passionem, et ideo nequit solvi per aliam personam sicut solvi potest 
debitum. reale, puta pecuniae, eo quod non possit quis alteri com- 
municare propriam actionem vel passionem. 


Attenta tum communissima sententia theologorum, tum connexione 
hujus rei cum doctrina fidei de communione sanctorum et de suffragiis, 
tum declaratione sensus vocis satisfactionis facta a Pio V contra Baium 
(cl. in art. praec., p. 212), tum explicita doctrina Catechismi Cone. 
Trid., ea sententia non potest nunc saltem sustineri sine aliqua nota 
temeritatis. Suarez sic eam graviter judicat: “Hanc sententiam censeo 
esse falsam, et valde novam in Theologia, ideoque omnino vitandam 
i materia adeo gravi". Catechismus Cono. Trid. gravius ait: “Nec 
vero de hoc cuiquam fidelium dubitandi locus relictus est, qui in 
Apostolorum symbolo Sanctorum communionem confitemur". Galtier 

ait: "Doctrina catholica est alium fidelem posse satisfacere pro altero, 
ita ut ipse dici possit, Deo hoc acceptante, transferre alteri suam 
satisfactionem." Attamen haec expressio "Doctrina catholica est” ac- 
cipienda est cum grano salis et potius moderanda; nam si intelligitur 
de doctrina fidei, vel etiam theologice certa, non potest dici de satis- 
factione in sensu proprio, sed tantum de suffragiis, seu de translatione 
spiritualium bonorum de uno in alterum (inter quae utique est 
auxilium ad solvendam poenam), abstrahendo a modo quo fiat, an 
scilicet fiat per proprie dictam satisfactionem unius pro altero. 


Catechismus Cone. Trid., p. 2, c. 5, q. 76 sq., haec habet: “In eo vero 
summa Dei bonitas et clementia maximis laudibus et gratiarum actioni- 
bus praedicanda est, qui humanae imbecillitati hoc condonavit, ut unus 
posset pro altero satisfacere; quod quidem hujus partis poenitentiae 
maxime proprium est. Ut enim, quod ad contritionem attinet, nemo 
pro altero dolere aut confiteri potest; ita qui divina gratia praediti sunt, 
alterius nomine possunt, quod Deo debetur, persolvere. Quare fit, ut 
quodam pacto alter alterius onera portare videatur. Nec vero de hoc 
cuiquam fidelium dubitandi locus relictus est, qui in Apostolorum 
symbolo Sanctorum communionem confitemur. Nam quum omnes 
eodem baptismo abluti Christo renascamur, eorumdem sacramentorum 
participes simus, in primis vero ejusdem corporis et sanguinis Christi 
domini cibo et potu recreemur; hoc apertissime demonstrat, nos omnes 
esse ejusdem corporis membra. Quemadmodum igitur neque pes suae 
tantum, sed etiam oculorum utilitatis causa munere suo fungitur; 
neque rursus, quod oculi videant, ad illorum propriam, sed ad com- 
munem omnium membrorum utilitatem referendum est; ita communia 
inter nos satisfactionis officia existimari debent. . . Neque tamen id 
sine ulla exceptione verum est, si commoda omnia, quae ex ea 
capiuntur, spectemus. Nam satisfactionis opera medicinae etiam et 
curationes quaedam sunt, quae poenitenti ad sanandos pravos animi 
affectus praescribuntur: quo quidem utilitatis fructu eos, qui per 
se non satisfaciunt, prorsus carere perspicuum est." 


IN TERTIA VERO QUAESTIONE non prorsus conveniunt 
theologi. Communior quidem sententia, quam explicite defendunt 
Suarez (Disp. 48, sect. 3, n. 10), Lugo (Disp. 26, sect. 1, n. 5 sq.), 
Salmanticenses (Disp. 10, dub. 2, $ 2, n. 34) et supponunt alii, dum 
absque restrictione dicunt justum satisfacere posse pro poena tem- 
porali aliena sicut pro propria, docet hanc satisfactionem habere 
necessarium et infallibilem effectum, vel, quod ad idem redit, Deum 
per suum liberum pactum et promissionem sese obligare in justitia 
ad eam acceptandam. Suarez tamen hanc sententiam defendit tantum 

ut verisimiliorem, negans eam posse probari necessaria ratione (cf. 
infra, in. Conci. 3). 

Quidam, vero, ut Modifia, Corduba et Bonacina, id negant dicentes 
efficacitatem illius satisfactionis manere jugiter pendulam a divina 
acceptatione, seu Deum concessisse quidem ut unus offerat satis- 
factionem pro alio, sed non promisisse se eam accepturum, necessario 
etin omni casu, sicut promisit quoad satisfactionem quae solvitur pro 
poena propria. Hanc sententiam probabilem reputat Coninck (Disp. 
10, dub. 7) et inter modernos Palmieri, qui scribit: “Estne ullum 
documentum certum promissionis divinae hujus, ut infallibiliter satis- 
factionis pro alio oblatae effectus semper obtineatur? Nemo hactenus 


illud protulit. .. Hanc sententiam contendit Lugus contineri in verbis 
Catechismi romani. . . Nulla quidem est hac in re definitio fidei 
et argumentum Lugi non satis efficax. videtur. . . Ceterum durum 


videtur non esse relictum in potestate Dei ut alterius satisfactiones 
reliciat et sic, si iusti velint pro aliquo satisfacere suaque opera 
poenalia offerant, nequeat Deus ab ipso reo exigere, si vellet, propriam 
satisfactionem. Rem ergo in medio relinquimus: licet probetur nobis 


magis sententia negans."3] 


CONCLUSIO 


Conclusio 1l. Homo potest quomodolibet suffragari pro poena temporali 


alterius, ita ut hic ab onere solvatur. 


Probatur ex generali fidei doctrina de "Communione Sanctorum", 
deducta ex unitate corporis mystici et applicata in particulari com- 
municationi satisfactionis seu auxilii unius fidelis directi ad alium ut 
quomodolibet a poena peccati solvatur. 


Ex doctrina nempe paulina ac traditional! de communicatione omnium 
fidelium in unum ac verum corpus mysticum (Rom. 12, 4 sq. 
| Cor. 12, 12 sqq.; Eph. 5, 30), connaturaliter et ex vi illius analogiae 
ab Apostolo et Patribus tam insistenter inculcatae, deducitur eorumdem 
communicatio in mysticis bonis illius corporis quae dicitur “com- 
munio sanctorum" quaeque his ipsis verbis consignata est ab antiqua 
Ecclesia occidentali in ipso symbolo suae fidei (Symbolum Apostolicum 
juxta formam occidentalem recentiorem) ut extat in ‘Ordine 
Romano": “Credo . . . sanctam Ecclesiam catholicam, sanctorum 
communionem"). Ex hac autem generali communicatione in spirituali- 
bus bonis, quae reducuntur ad fructus orationis, meriti et satisfactionis, 


De Poenitentia, thes. 39, Romae, 1579, p. 434 sq. 
* Cf. Dcitzingcr, Enchiridion Symbolorum, circa initium. 

connaturaliter deducitur particularis communicatio in bonis et operibus 
satisfactoriis. Nec ista duplex sequela oritur tantum ex indole et 
natura rei, sed etiam a tota Ecclesiae traditione, inde ab ipso 
Apostolo, exprimitur in sua doctrina et praxi. 


APOSTOLUS, 1 Cor. 12, 25 sq., generaliter statuit: "Idipsum pro 
invicem sollicita sint membra. Et si quid patitur unum membrum, com- 
patiuntur omnia membra; sive gloriatur unum membrum, congaudent 
omnia membra". 


In 2 Cor. 6, 14, commendans eleemosynas, ait: “In praesenti tem- 
pore vestra abundantia illorum inopiam suppleat, ut et illorum 
abundantia vestrae inopiae sit supplementum, ut fiat aequalitas". 

Ad hunc textum observat Comely: “Moderni acath. plerique (Mej. 
Heinr. KI. Br. Schn. etc.) cum paucis cath. /lust. Mai. Ramb.) in 
utroque membro abundantiam inopiamque rerum temporalium in- 
telligunt, ita ut Paulus Corinthios admoneat, instabiles esse huius 
temporis rationes atque fieri posse, ut ipsi quoque ad inopiam redigan- 
tur, Palaestinenses autem opibus potiantur. Sensus igitur sententiae 
iuxta illos est: nunc bonis vestris superfluis adiuvate Palaestinenses, 
ut deinceps, si ipsi inopiae molestiis affligemini, a Palaestinensibus 
adiutum iri mereatis, atque hoc pacto semper aequalitas quaedam 
bonorum temporalium inter Christianos habeatur. 

"Cui explicationi, quamvis inepta dici nequeat, longe tamen praefer- 
enda est communis antiquorum sententia (cfr. Chrys. Theod. etc. 
Aler, Pct. Prim, etc., Heru. Thom. Lyr. etc. Cai. Est. Lap. etc., M Ev. 
L R. Bisp. Dr. Schaj. etc.), qui Rom. 15, 27 intuentes in priore 
quidem membro de temporalibus, in altero vero de spiritualibus bonis 
agi censent vos opibus vestris carnalibus sublevate inopiam 
Palaestinensium, ut illi vicissim precibus suis vobis impetrent copiam 
donorum coelestium, quibus illi abundant, atque hac ratione vos inter 
et illos habeatur aequalitas quaedam quum in bonis temporalibus 
tum in spiritualibus. Quae explicatio est praeferenda primum quidem, 
quia temporis differentia inter duo membra non est indicata, contra 
vero illud in praesenti tempore ad utrumque membrum pertinet; 
deinde parum conveniens videtur esse, ut Apostolus spe similis auxilii 
in futuro tempore obtinendi Corinthios ad largitionem provocet; iure 
merito enim Est. ad doctrinam Domini /Luc. 14, 12 sqq.) provocat, 
qua eiusmodi ratio motiva beneficentiae excluditur." 30 


In ep. ad Gal. 6, 2, dicitur: “Alter alterius onera portate, et sic 
adimplebitis legem Christi", quae verba sequuntur immediate post al- 


" Commentarium in S. Pauli Ap. epistolas, III, Ep. ad Cor. altera et ad Galatas, Parisiis 
1909. P- 227 

lusionem ad hominem qui aliquo delicto praeoccupetur, v. 1: “Fratres, 
et si praeoccupatus fuerit homo in aliquo delicto, vos qui spirituales 
estis, hujusmodi instruite in spiritu lenitatis; considerans te ipsum, 


? 


ne et tu tenteris." Haec verba, quae immediate sonant praebendum 
auxilium. fraternae correptionis atque mutuam et auxiliantem sup- 
portationem spiritualium defectuum et necessitatum, intelligi possunt 
cum Catechismo Cone. Trid. (supra cit., in p. 226) et 5. Thoma (In 
Gal. 6, 2; Suppi., q. 13, a. 2, Sed contra; C. Gent. 3, 159), saltem 
per extensivam interpretationem juxta mentem Apostoli, etiam de 
auxilio ordinato ad satisfactionem pro poena delictorum. Nec huic 


interpretationi repugnant exegetae. 


Ad rem Estius, in h. 1: "Alter alterius onera portate. Onera vocat 
peccata, quae reatu suo nos deprimunt et poenis obnoxios reddunt. 
Est autem sermo metaphoricus ab iis sumptus, qui in portandis oneri- 
bus invicem sublevant. Monet ergo Galatas, ut alii aliorum infirmitates 
et peccata quodammodo reputent sua, condolendo, dissimulando, fe- 
rendo, leniter admonendo, fraterne corripiendo, denique hoc agendo, 
ut corrigatur frater potius, quam puniatur. Addo fraternam correp- 
tionem, neque enim correptio fraterna supportationi infirmorum op- 
ponitur, sed potius ex ea consequitur, ut bene docet S. Thomas 2. 2. 
q. 33. art. 1. ad 3. In tantum enim, inquit, aliquis supportat peccantem, 
in quantum adversus eum non turbatur, sed benevolentiam erga eum 
servat: ex quo fit, ut eum satagat emendare." 40 

Similiter Comely, quamvis reiciat unam ex triplici interpretatione 
verbi "onera", allata a S. Thoma, scribit: “Quod mansuetudinis 
praeceptum [v. 1] Apostolo tanti momenti est, ut illud universaliore 
forma repetat: 'alter alterius onera portate, et sic adimplebitis legem 
Christ. Quidnam nomine oneris hic intelligat, in controversia est. 
Tripliciter alterum alterius onus portare debere censet Thom.: ‘uno 
modo defectum alterius corporalem vel spiritualem patienter tolerando 
(Rom. 15, 1), alio modo necessitati mutuae subveniendo (Rom. 12, 
13), tertio modo pro poena sibi debita satisfaciendo orationibus et 
bonis operibus (Prov. 18, 18)'. Quae tria metaphora oneris portandi 
aptissime designari fatemur, quare etiam Aug. (ser. 169. n. 9) Apostoli 
verba ad sublevandam paupertatem, quia sit onus, accommodat. At 
contextu verba tam late intelligere prohibemur, ita ut de defectu 
corporali aut de necessitate temporali hic cogitare non liceat. Rectius 
cum Thcod. Mopsu. Hier, multisque irinioribus de solis peccatis defecti- 
busque moralibus agi dicemus.” ll 


‘In omnes D. Pauli epistolas, t. 2, Moguntiae, 1859, p. 310. 
ll Op. cit., p. 593 sq. 

In Col. 1, 24, Apostolus magis ad rein nostram accedere videtur, 
cum ait: "Qui nunc gaudeo in passionibus pro vobis, et adimpleo ea 
quae desunt passionum Christi in carne mea, pro corpore ejus, quod 
est ecclesia". Haec verba de translatione satisfactionum legitime cum 
quibusdam theologis, ut 5. Tkoma, et exegetis, ut Lusseau-Collomb, 
exponi possunt, nec illi exegetae qui, ut £Esfius, refragantur, valent 


hunc sensum reicere, aut magis probare quam non esse necessarium 
et unicum. 


Ad rem S. Thomas, In h. 1: *Haec verba secundum superficiem 
malum possent habere intellectum, sc. quod Christi passio non esset 
sufficiens ad redemptionem; sed additae sunt ad complendum passiones 
sanctorum. Sed hoc est haereticum, quia sanguis Christi est sufficiens 
ad redemptionem, etiam multorum mundorum. "Ipse est propitiatio 
pro peccatis nostris, etc. [1 Joan. 2]. Sed intelligendum est, quod 
Christus et ecclesia est una persona mystica, cujus caput est Christus, 
corpus omnes justi: quilibet autem justus est quasi membrum hujus 
capitis. Et membra de membro (1 Cor. 12). Deus autem ordinavit 
in sua praedestinatione quantum meritorum debet esse per totam 
ecclesiam, tam in capite quam in membris, sicut et praedestinavit 
numerum electorum. Et inter haec merita praecipue sunt passiones 
sanctorum Martyrum. Christi, sc. capitis, merita sunt infinita, quilibet 
vero sanctus exhibet aliqua merita secundum mensuram suam. Et 
ideo dicit: 'Adimpleo ea quae desunt passionum Christi’, id est, totius 
ecclesiae, cujus caput est Christus. Adimpleo', id est, addo mensuram 
meam. Et hoc 'in carne', id est, ego ipse patiens. Vel quae passiones 
desunt in carne mea. Hoc enim deerat, quod sicut Christus passus 
erat in corpore suo, ita pateretur in Paulo membro suo, et similiter 
in aliis. Et ‘ro corpore’, quod est ecclesia, quae erat redimenda per 
Christum." 

Lusseau-Collomb: “Nous pensons que b -nj oápkxi doive se rattacher 
à àvravazAgpv. Paul, dés lors, achève de combler, par les souffrances 
de son propre corps, ce qui manque encore aux tribulations endurées 
par le Sauveur pour que celles-ci soient vraiment opérantes de l'uni- 
versel salut, pour qu'elles contribuent efficacement au développement du 
corps des fidèles, de l'Eglise. Il est clair que la Passion et la Mort du 
Seigneur sont à Jamais complétes dans l'ordre de la satisfaction et du 
mérite. Mais, dans l'ordre de l'application des expiations et des graces, 
le Christ personnel a voulu que ses disciples fussent aussi ses co- 
opérateurs. Il leur appartient de continuer son oeuvre, d'en étendre 


les bienfaits et, dans ce but, d'ajouter leurs souffrances aux siennes 
et, par là, de compléter l'oeuvre du Calvaire.”4 


"Manuel d'études bibliques, t. V, II p., Paris, 1941, p. 82. 

Estius, In h. 1: '***Pro corpore ejus, quod est Ecclesia’. Id est, ut 
corpus Christi mysticum, quod est ecclesia, congregetur et perficiatur. 
Significat non tantum, passiones suas fructuosas esse ecclesiae; verum 
etiam, se patiendo id spectare, ut suae passiones ecclesiae prosint. 
Hinc autem Theologi quidam putant passiones fidelibus prodesse ad 
remissionem poenarum, quae vocatur indulgentia. Quae quidem 
doctrina, etsi Catholica et Apostolica sit, atque aliunde satis probetur; 
ex hoc tamen Apostoli loco nobis non videtur admodum solide statui 
posse. Non enim sermo iste, quo dicit Apostolus se pati pro ecclesia, 
necessario sic accipiendus est, quod pro redimendis peccatorum poenis, 
quas fideles debent, patiatur, quod forte nonnihil haberet arrogantiae: 
sed percommode sic accipitur, quomodo proxime dixerat: ‘Gaudeo in 
passionibus meis pro vobis’; ut nimirum utraque parte significet 
afflictiones et persecutiones pro salute fidelium, ipsiusque ecclesiae 
promovenda toleratas.”43 


COMMUNIS EST PATRUM DOCTRINA, continuans et illus- 
trans sensum ipsius Apostoli, passiones sanctorum valere ad aliorum 
fidelium utilitatem, et peccatores ex communi Ecclesiae suffragio 
adjuvari in expiatione suorum delictorum: 


Clemens Alex., Quis dives salvetur, 42 (cit. in art. 1, tom. 1, p. 96) 
inducit Joannem evangelistam orationibus et jejuniis adjuvantem 
latronem quemdam in sua poenitentia et satisfactione. 

Tertullianus, De Poenit., 10, loquens de adjutorio publicae poeni- 
tentiae: “Plerosque tamen hoc opus, ut publicationem sui, aut suf- 
fugere, aut de die in diem differre, praesumo; pudoris magis memores 
quam salutis. . . Caeterum inter fratres atque conservos, ubi com- 
munis spes, metus, gaudium, dolor, passio (quia communis spiritus 
de communi Domino et Patre), quis tu hos aliud quam te opinaris? 
Quid consortes casuum tuorum, ut plausores, fugis? Non potest corpus 
de unius membri vexatione laetum agere: condoleat universum, et 
ad remedium conlaborct, necesse est. In uno ct altero Ecclesia est, 
Ecclesia vero Christus. Ergo cum te ad fratrum genua protendis, 
Christum  contrectas, Christum  exoras. Aeque ili cum super te 
lacrymas agunt, Christus patitur, Christus Patrem deprecatur" (M.L. 
S 1355 sq.). 

Ambrosius, De poenit., 1, 15, 80: “Velut operibus quibusdam totius 
populi purgatur, et plebis lacrymis abluitur, qui orationibus et fletibus 
plebis redimitur a peccato, et in homine mundatur interiore. Donavit 
enim Christus ecclesiae suae, ut unum per omnes redimeret, quae 
Domini Jesu meruit adventum, ut per unum omnes redimerentur” 


° In omnes D. Pauli epistolas, t. 2, Moguntiac, 1859, p. 500 sq. 

(M.L. 16, 490). Expos, evang. sec. Luc., 7, 225: “Confitere, ut inter- 
veniat pro te Christus; ...roget pro te Ecclesia et illacrimet populus" 
(M.L. 15, 1760). 

Padanus, Epist. 3, 12, explicans concordantiam inter verba Christi 
“Si peccaverit in te frater . . . corrige eum solus cum solo” et alia 
"Quaecumque solveritis . . scribit: “Illud uni jussit, hoc pluribus 
relaxavit; illud ipse solvit in quem admittitur, hoc vero Ecclesia; illud 
sine sacerdote, sine fratribus, hoc ab omnibus impetratur" (M.L. 
13, 1071). 

Augustinus, In Psal. 61, 4, commentans praedicta verba Apostoli 
ad Col. 1, 24, ait: “Si ergo in membris Christi es . . . quidquid patieris 
.. . deerat passionibus Christi. Ideo additur, quia deerat; mensuram 
imples, non superfundis: tantum pateris, quantum ex passionibus 
tuis inferendum erat universae passioni Christi, qui passus est in 
capite nostro, et patitur in membris suis, id est in nobis ipsis. Ad 
communem hanc quasi rempublicam nostram quisque pro modulo 
nostro exsolvimus quod debemus, et pro possessione virium nostrarum 
quasi canonem passionum inferimus. Pariatoria plenaria passionum 
omnium non erit, nisi cum saeculum finitum fuerit” (M.L. 36, 731). 

Chrysostomus, In | Cor., hom. 41, 5, loquens de suffragiis pro 
mortuis, scribit: "Ne nos pigeat opem ferre iis qui excesserunt, 
et pro eis offerre preces: est enim propositum orbis terrae commune 
piaculum. Propterea fidenter pro orbe terrae tunc rogamus, et cum 
martyribus eos vocamus, cum confessoribus, cum sacerdotibus. Etenim 
unum corpus omnes sumus, etiamsi membra membris splendidiora: 
et fieri potest ut veniam eis omni ex parte conciliemus, a precibus, a 
donis quae pro eis offeruntur, ab iis qui cum ipsis vocantur" (M.G. 
61, 341). 

Caesarius Arei., Serm. 261, 1 sq., cit. in art. 45 (tom. 2, p. 965 sq.), 
loquens, sicut Tertullianus supra, de adjutorio poenitentiae publicae, 
ait: "Quid enim voluimus quando ad poenitentiae remedium pervenire 
meruimus, nisi ut omnis populus pro nobis intenderet divinam miseri- 
cordiam exorare?" 


SENSUS TOTIUS ECCLESIAE proditur: Primo in doctrina fidei 
de thesauro ecclesiae et praxi dispensationis illius per indulgentias, 
intendit enim ecclesia ut vis satisfactionum sanctorum applicetur in 
satisfactionem ceterorum fidelium. Secundo, ex peculiari doctrina de 
suffragiis pro animabus Purgatorii, non enim major ratio est quare 
bona opera et satisfactiones fidelium debeant prodesse defunctis 
potiusquam alis fidelibus vivis; quinimo ratio in qua auxilium funda- 
tur, scilicet unitas corporis mystici, magis videtur valere pro vivis, 
quippe qui alus fidelibus non solum vinculo charitatis uniuntur sed 

etiam vinculo societatis, illius nempe visibilis Ecclesiae cui concredita 
sunt media salutis et poenitentiae. Tertio, ex antiqua disciplina pub- 
licae poenitentiae, cujus finis erat ut tota ecclesia concurreret in 
auxilium fratris poenitentis et satisfacientis pro suis peccatis, cujus 
auxilii vis tantopere a Patribus inculcatur, ut quandoque videantur 
asserere ipsam communitatem ecclesiasticam ad modum communis 
suffragii et judicii absolvisse peccata ac inde ipsi adversarii Liberales 
occasionem sumant firmandi suam sententiam qua docent primitivam 
ecclesiam non fuisse hierarchicam sed pneumaticam (cf. art. 1, in 
tom. 1, p. 127 sq.). Quarto, ex antiquo usu concedendi martyribus 
facultatem dandi “libellum pacis”, seu commendationem qua facilior 
reis evaderet poenitentia et venia peccatorum per Ecclesiam (cf. art. 
l, in tom. 1, p. 128 sq., et art. 98, in torn. 4). Quinto, ex praxi 
conjessariorum permittendi ut satisfactio sacramentalis, poenitenti 
imposita, persolvatur ab alio. Sexto, ex communi et generali sensu 
fidelium, quorum persuasio est se posse suis bonis operibus adjuvare 
alios in eorum poenitentia et satisfactione. 


Hunc Ecclesiae sensum collegit Catechisnius Cone. Trid., explicans 
vim noni articuli symboli fidei “Credo ... Sanctorum communionem” : 
“Hanc autem Sanctorum communionem sacramentorum communionem 
intelligi debere, Patres in Symbolo significant illis verbis: ‘Confiteor 
unum Baptisma’; Baptismum vero in primis Eucharistia, et deinceps 
cetera sacramenta consequuntur. Nam etsi hoc nomen omnibus sacra- 
mentis convenit, quum Deo nos conjungant, illiusque participes, cujus 
eratiam recipimus, efficiant; magis tamen proprium est Eucharistiae, 
quae hanc efficit communionem. . . Sed alia etiam communio in Ec- 
clesia cogitanda est. Quaecumque enim pie sancteque ab uno suscipi- 
untur, ea ad omnes pertinent, et ut illis prosint, charitate, quae non 
quaerit, quae sua sunt, efficitur. Id vero sancti Ambrosii testimonio 
comprobatur, qui locum illum Psalmi explanans: ‘Particeps ego sum 
omnium timentium te’; ita inquit: ‘Sicut membrum particeps esse 
dicimus totius corporis, sic conjunctum omnibus timentibus Deum. 
Quare Christus eam nobis orandi formam praescripsit, ut diceremus: 
Panem nostrum, non meum: ac reliqua ejus generis, non nobis tantum, 
sed omnium saluti et commodis prospicientes'. At vero haec bonorum 
communicatio, membrorum humani corporis aptissima similitudine, in 
sacris Litteris saepe demonstratur: nam in corpore multa sunt mem- 
bra: sed etsi multa sunt, unum tamen corpus constituunt, in quo 
singula proprio, non autem omnia eodem munere funguntur. Nec 
vero omnia eamdem dignitatem habent, aut aeque utiles et decoras 
functiones exsequuntur, nullique suum, sed totius corporis commodum 
atque utilitas proposita est: omnia deinde tam apta inter se et connexa 

sunt, ut, si unum aliquod dolore afficitur, cetera item naturae cogna- 
tione et consensu doleant; si contra bene affectum est, communis sit 
omnibus ille jucunditatis sensus. Atque haec eadem in Ecclesia licet 
contemplari" (p. 1, c. 10, n. 24 sq.). 


Conclusio 2. Homo potest suffragari pro poena temporali peccati alterius 
non tantum quomodolibet, puta per viam impetrationis vel meriti, sed 


etiam per modum proprie dictae satisfactionis, solvendo nempe vicariam 
et condignam satisfactionem. 


Probatur 1. Ex pleno sensu Scripturae et Patrum  relatorum in 
praec. Conci. 

Supradicta verba Scripturae, pro quanto referuntur ad auxilium 
praestitum fidelibus in ordine ad satisfaciendum pro suis peccatis, 
legitime accipiuntur in sensu auxili proprie satisfactorii, scilicet 
ponentis solutionem pro solutione, tum quia saltem generaliter sonant, 
ita ut importent omnem modum auxilium ferendi et bona spiritualia 
communicandi (“Compatiuntur omnia membra", “Illorum abundantia 
vestrae inopiae sit supplementum", "Alterius onera portate", "Adim- 
pleo ea quae desunt passionum Christi pro . . . ecclesia"), tum quia 
peculiariter referuntur ad auxilium per modum passionis, in quo ratio 
satisfactionis consistit, scilicet ad compatiendum, ad onera ferenda, 
ad adimplendum id quod Christus ipse egit quodque maxime in vicaria 
satisfactione consistit. 

Similiter verba Patrum ad omnem modum auxilii ferendi referuntur, 
et peculiariter ad illud quod fit per passionem, seu per fletum, gemitus 


et poenitentiam, cuique tanta vis praebetur, ut dicatur redimere pec- 
cata aliorum. 


Probatur 2. À paritate cum doctrina fidei de thesauro Ecclesiae et 
de sufragiis pro animabus Purgatorii. 

Nam dispensatio ilius thesauri per indulgentias, tum vivis tum 
defunctis, et applicatio bonorum operum fidelium pro animabus de- 
functorum, non fit per modum orationis vel meriti sed per modum 
vicariae satisfactionis. Non enim indulgentia pro vivis ordinatur ad 
hoc ut impetretur a Deo gratia qua fideles moveantur ad praestandam 
suam satisfactionem, tum quia secus frustra ad hoc applicaretur 
thesaurus satisfactionum sanctorum, cum sufficeret oratio Ecclesiae 
et ceteroquin satisfactio non sit oratio, tum quia secus indulgentiae 
non haberent certum effectum liberandi a poena, quippe qui penderet 
a praestanda satisfactione; et multo minus id dici potest de indulgentiis 

vel suffragiis pro animabus purgatorii, cum istae animae non sint 
amplius capaces satisfaciendi. 

Si igitur in his casibus habetur vera translatio satisfactionis unius 
in alium, seu solutio pro solutione, nulla est ratio quare negetur haec 
fieri etiam inter fideles vivos, ad modum vicariae et proprie dictae 
satisfactionis. Nam, intima ratio ex qua deducitur uterque ille 
modus translationis satisfactionum est Communio Sanctorum, fundata 
in unitate corporis mystici; jamvero haec ratio valet similiter, et a 
fortiori, ad deducendam eandem translationem inter vivos, tum quia 
hi uniuntur inter se in corpore mystico non solum vinculo charitatis, 
sicut uniuntur cum animabus purgantibus vel beatis, sed etiam vin- 
culo societatis, tum quia si Ecclesia potest disponere de satisfactionibus 
à Sanctis relictis, quasi eorum haeres, a fortiori ipsi dum vivunt 
possunt de eisdem disponere, quarum sunt domini et possessores. 


Probatur 3. Ex sensu Ecclesiae. 


Communis sensus fidelium est se proprie satisfacere pro aliis, seu 
suam satisfactionem in alios transferre. Communis doctrina the- 
ologorum inde ab antiquo id explicite asserit, quod quidem nequit 
esse sine gravi fundamento, cum agatur de re tanti momenti, intime 
connexa cum fide et praxi Ecclesiae. Catechismus Cone. Trid. (supra 
cit, p. 226) etiam explicite docet "unum posse pro altero satisfacere". 

Nec potest vox satisfactionis in his testimoniis detorqueri ad im- 
proprium sensum impetrationis auxilii per quod possit praestari satis- 
factio ab ipso qui peccavit. Nam, primo, hic sensus est alienus ab 
usu Ecclesiae. Secundo, est explicite damnatus, in quaestione saltem 
de propria seu personali satisfactione, a Pio V in doctrina Baii as- 
serentis quod “quando per eleemosynas aliaque poenitentiae opera 
Deo satisfacimus pro poenis temporalibus, non dignum pretium Deo 
pro peccatis nostris offerimus . . . sed aliquid facimus, cujus intuitu 
Christi satisfactio nobis applicatur et communicatur" (Denz. 1059; 
cf. 1060). Tertio, explicite excluditur, in hac ipsa quaestione de satis- 
factione pro alis, a Catechismo Cone. Trid. distinguente inter con- 
fessionem, contritionem et satisfactionem, et asserente quod dum 
"nemo pro altero dolere aut confiteri potest . . . qui divina gratia 
praediti sunt, alterius nomine possunt, quod Deo debetur, persolvere 

[ita] ut quodam pacto alter alterius onera portare videatur". 
Quarto, si satisfactio acciperetur eo latiori sensu, dici posset satisfacere 
tum omnis justus qui oret Deum ut det aliis auxilium impellens ad 
satisfaciendum, tum homo in statu peccati, tum anima in purgatorio, 
tum beatus in coelo, hi enim omnes similem orationem persolvere 

possunt; et ita pervertuntur plura capita communis doctrinae de satis- 
factione, qua asseritur satisfactionem essentialiter. distingui ab ora- 
tone ejusque conditiones esse statum gratiae et statum  viatoris. 


Probatur 4. Ex indirecta ratione, seu ex impossibilitate concipiendi 
satisfactionem pro poena temporali aliorum, eo duplici improprio 
modo quo explicatur ab adversariis, scilicet vel per impetrationem 
auxilii quo ipse reus moveatur ad satisfaciendum pro se vel per im- 
petrationem qua obtineatur a Deo immediata remissio poenae. 


Primus enim modus est possibilis, sed non est satisfactio, tum quia 
objectum illius impetrationis non est ipsa remissio poenae, sed 
auxilium unde aliquis adjuvetur ad ponendum actum satisfactorium; 
tum quia sic non possemus satisfacere pro animabus Purgatorii quae 
nequeunt operari ad suam satisfactionem, vel oporteret fingere duos 
diversos modos satisfaciendi, alium pro vivis et alium pro defunctis; 
tum quia secus nihil obstaret quominus dicamur similiter satisfacere 
pro aliorum culpa tam veniali quam mortali. 


Secrindus vero modus est impossibilis, quia ita Deus non obtineret 
solutionem poenae nec ab ipso reo nec ab alus, sed gratis remitteret, 
nec ordini justitiae satis fieret, quae exigit ut culpa reparetur per 
poenam; unde videmus ipsum Christum pro nobis satisfacere non 
per impetrationem immediatae extinctionis poenae sed per ipsam suae 
poenae solutionem. Praeterea, talis modus esset Jrustrancus, nam si 
ad extinguendam poenam valet simplex oratio, a fortiori ad id valet 
solutio ipsius poenae, adeoque frustra quis facit recursum ad miseri- 
cordiam Dei cum habet unde possit solvere debitum justitiae. Prae- 
terea, talis modus esset injuriosus satisfactioni Christi, a quo Deus 
exigit solutionem poenae pro nobis potius quam meram impetrationem, 
utut infiniti valoris et dignitatis. Nec valet rem ita concipere ut per 
unius impetrationem obtineatur extinctio poenae in altero per applica- 
tonem satisfactionis Christi; nam imprimis talis modus adhuc esset 
frustraneus, ut diximus, quia facilius et convenientius aliquis obtineret 
applicationem satisfactionis Christi per solutionem poenae, quam 
ponere potest, quam per meram impetrationem, et praeterea hic modus 
applicationis satisfactionis Christi nullum habet fundamentum in 
Traditione, ex qua potius convincimur non esse alios modos illius 
applicationis, citra ipsam personalem satisfactionem, quam ex opere 
operato sacramenti, sacrificii et indulgentiae. 


Probatur 5. Ex directa et propria ratione, quam assignat S. Thomas 
et in qua fundatur ipsa generalis doctrina de Communione Sanctorum, 

scilicet ex unione fidelium in unum corpus mysticum per glutinum 
charitatis. 

Ex hac enim unione amicitiae provenit ut opera unius possint pro 
operibus alterius computari, seu fieri alterius secundum moralem 
aestimationem et ad morales eorum effectus; nam "quod per amicos 
facimus, per nos ipsos facere videmur, quia amicitia ex duobus facit 
unum per affectum" et consequenter "poenam quam amicus propter 
hominem patitur, reputat aliquis ac si ipse pateretur" (C. Gent. 3, 
159). Unde, posito fundamento amicitiae seu charitatis, nihil. aliud 
requiritur ad hoc ut actio unius moraliter reputetur esse alterius, et 
ita valeat ad omnes ejus effectus morales, nisi ut per intentionem 
agentis dirigatur in beneficium et morales fines alterius; sic communi- 
catio moralium bonorum, et, in ordine supernaturali, sic dicta “com- 
munio sanctorum", resultat ex duobus, ie. ex amicitia seu charitate 
tanquam ex fundamento, et ex intentione dirigentis tamquam ex 
conditione (cf. dicta in tractatu De Eucharistia, art. 55, tom. 2, p. 
1126 sq.; Suppi., q. 71, a. 1. 2. 6. 9). 

Ex hoc autem quod actio mea poenalis evadit moraliter actio 
alterius secundum modum praedictum, nihil jam amplius desideratur 
quominus evadat satisfactio ejus, vel, si placet, quominus ego dicar 
vere satisfacere pro eo, sicut satisfacio pro me, et quominus Deus 
necessario eam satisfactionem  acceptet, eadem prorsus ratione et 
necessitate, in ipsa rei natura fundata et a libero Dei pacto dependente, 
qua acceptat satisfactionem meam pro me. 


Paucis: cum justus offert Deo sua opera poenalia cum intentione 
satisfaciendi pro poena temporali alteri debita, nihil deest ex his 
quae requiruntur ad rationem proprie dictae satisfactionis; adest 
nempe opus bonum et poenale, adest aequalitas cum poena seu con- 
dignitas ex parte rei et in actu primo, adest ratio dominii qua vere 
dicitur opus pertinere moraliter ad alterum, idque ratione communis 
charitatis et meae intentionis dirigentis opus ad alterum, adest denique 
Dei acceptatio, eadem ratione et eadem necessitate qua adest cum 
dirigo opus in satisfactionem poenae meae. 


Confirmatur ex ipsa humana consuetudine, nam etiam apud homines 
acceptatur, quantum fieri potest, ut unus ex amicitia solvat debitum 
pro alio, nec minus potens est amicitia charitatis apud Deum quam 
naturalis amicitia apud homines (cf. tamen infra in resp. ad obj. 5). 


Ad rem S. Thomas, Suppi., q. 13, a. 2, ad I: “Quantum ad poenae 
remissionem unus alteri potest mereri; et actus unius efficitur alterius, 
charitate mediante, per quam 'omnes unum sumus in Christo 

Ibid., Sed contra: “Charitas magis potest apud Deum quam apud 
homines. Sed unus potest apud homines pro alterius amore debitum 
ejus solvere. Ergo multo fortius hoc in divino judicio fieri potest." 


C. Gent. 5, 159: "Quod . . . per amicos jacimus, per nos ipsos jacere 
videmur, quia amicitia ex duobus facit unum per affectum, et praecipue 
dilectio caritatis; et ideo, sicut per seipsum, ita et per alium potest 
aliquis satisfacere Deo, praecipue quum necessitas fuerit; nam et 
poenam quam amicus propter ipsum patitur, reputat aliquis ac si ipse 
pateretur: et sic poena ei non deest dum patienti amico compatitur, 
et tanto amplius quanto ipse est ei causa patiendi. Et iterum affectio 
caritatis in eo qui pro amico patitur Jacit magis satisjactionem Deo 
acceptam quam si pro se pateretur: hoc enim est promptae caritatis, 
illud autem est necessitatis. Ex quo accipitur quod unus pro alio satis- 
facere potest dummodo uterque in caritate fuerit. Hinc est quod 


Apostolus dicit (Gal. VI. 2.) 'Alter alterius onera portate, et sic 
adimplebitis legem Christi 


Suppi., q. 71, a. l: “Quantum ad aliquid quod est consequens, vel 
necessarium, vel accessorium ad statum [beatitudinis], opus unius 
potest valere alteri, non solum per viam orationis, sed etiam per 
viam meriti. Quod quidem dupliciter contingit: vel propter communi- 
cantium in radice operis, quae est charitas in operibus meritoriis: et 
ideo omnes qui sibi invicem charitate connectuntur, aliquod emolu- 
mentum ex mutuis operibus reportant; tamen secundum mensuram 
status uniuscujusque, quia etiam in patria unusquisque gaudebit de 
bonis alterius; et inde est quod articulus fidei ponitur 'sanctorum com- 
munio’. Alio modo ex intentione Jjacientis, qui aliqua opera specialiter 
ad hoc facit ut talibus prosint. Unde ista opera quodammodo efficiuntur 
eorum pro quibus jiunt, quasi eis a faciente collata; unde possunt eis 
valere vel ad impletionem satisfactionis, vel ad aliquid hujusmodi 
quod statum non mutat." 

Ibid., a. 1, ad 2: “Opus quod pro aliquo fit, ejjicitur ejus pro quo 
fit: et similiter opus quod est ejus qui mecum est unum, quodammodo 
est et meum. Unde non est contra divinam justitiam, si unus fructum 
percipit de operibus factis ab eo qui est unum secum in charitate, vel 
ab operibus pro se factis. Hoc etiam secundum humanam justitiam 
contingit ut satisfactio unius pro alio accipiatur." 

Ibid., a. 2: “Charitas, quae est vinculum Ecclesiae, non solum ad 
vivos se extendit, sed etiam ad mortuos, qui in charitate decedunt. 
Charitas enim, quae est vita animae, sicut anima est vita corporis, 
non finitur. ‘Charitas nunquam excidit. [1 Cor. 13, 8]. Similiter etiam 
mortui in memoriis hominum viventium vivunt. Et ideo intentio viven- 

tum ad eos dirigi potest. Et sic suffragia vivorum mortuis dupliciter 
prosunt, sicut et vivis, et propter charitatis unionem, et propter in- 
tentionem in eos directam. Non tamen sic eis valere credenda sunt 
vivorum suffragia, ut status eorum mutetur de miseria ad felicitatem, 
vel e converso; sed valent ad diminutionem poenae, vel aliquid 
hujusmodi, quod statum mortui non transmutat.” 

Ibid., a. 6: “Poena purgatorii est in supplementum satisfactionis 
quae non fuerat plene in corpore consummata. Et ideo quia, sicut ex 
dictis patet (art. ] et 2 huj. quaest. et quaest. xiii, art. 2), opera unius 
possunt valere alteri ad satisfactionem, sive vivus, sive mortuus fuerit, 
non est dubium quin suffragia per vivos facta existentibus in purga- 
torio prosint" (cf. ad 2 et 3). 

Ibid., a. 9: *Suffragia vivorum prosunt defunctis, secundum quod 
uniuntur viventibus in charitate, et secundum quod intentio viventium 
fertur in mortuos. Et ideo illa opera praecipue nata sunt mortuis 
suffragari quae maxime ad communicationem charitatis pertinent, vel 
ad directionem intentionis in alterum" (cf. ad | et 2). 


Conclusio 3. Satisfactio pro aliis habet necessarium et infallibilem effec- 


tum, non minus quam satisfactio pro se. 


Probatur |1 cum Suaresio ex rationibus convenientiae, ex quibus 
sequitur saltem probabilitas hujus sententiae. 

Etiam nempe si, absolute loquendo, posset haberi vera satisfactio 
pro aliis quae non habeat infallibilem effectum, hanc tamen infallibili- 
tatem dari de facto non uno modo suadetur. Et imprimis ex ipsa pari- 
tate cum satisfactione pro se; non enim est ratio quare haec et non 
illa gaudere debeat infallibilitate, cum ex utraque parte habeatur 
opus poenosum, intentio solvendi, ordinatio ad divinam justitiam, 
unitas saltem moralis inter eum qui satisfacit et eum pro quo satis- 
facit, quae omnia immediate fundant divinam acceptibilitatem; nec 
officit in casu satisfactionis pro altero physica distinctio inter eum 
qui satisfacit et eum pro quo satisfacit, ut patet ex ipsa satisfactione 
Christi pro nobis. Secundo, in Traditione nullum est fundamentum ad 
negandam talem infallibilitatem, imo sensus Patrum et praxis Ec- 
clesiae satisfactionem pro aliis ut efficacissimam habent. Tertio, frus- 
trabilitas satisfactionis non congruit sive ipsi indoli satisfactionis, quae 
tota ordinatur ad causandum suum effectum; sive dignitati gratiae et 
efficacitati unionis mysticae inter fideles; sive efficacitati charitatis, 
quae major est in satisfactione pro alis quam pro se; sive pleniori 
sensui dogmatis communionis Sanctorum; sive largitati divinae quae 
praesumitur velle concedere quantum potest, dummodo salvetur 

exigentia justitiae, nec severius distinguere inter satisfactionem pro se 
et satisfactionem pro alio; sive praxi hujusmodi satisfactionis, nam 
si ipsa non esset infallibilis relinqueretur apud fideles locus semper 


dubitandi de ejus acceptatione, quo certe non efficaciter ad ejus usum 
impellerentur. 


Probatur 2 contra Suarez ex ratione necessaria, seu ex absoluta 
paritate inter satisfactionem pro se et satisfactionem pro alio, et con- 
sequenter ex ipsa ratione satisfactionis. 

Absoluta habetur paritas inter satisfactionem pro se et satisfac- 
tionem pro alio; ergo si illa est infallibilis, similiter et ista. In utraque 
enim eadem est ratio essentiae et efficacitatis. Ratio enim satisfactionis 
ex tribus elementis consurgit, quorum duo priora sunt remota et 
faciunt ut opus aliquod possit esse satisfactorium de condigno, tertium 
est proximum constitutivum ex quo opus accipit ut habeat rationem 
et vim satisfactionis. Primum elementum, vel requisitum, est quod 
opus vere pertineat ad eum cujus poena extinguenda est; secundum 
est quod opus habeat aequalitatem cum poena extinguenda; tertium 
est divina acceptatio seu ordinatio illius operis ad extinguendam poe- 
nam, nam, cum Deus non teneatur illud opus, quantumvis aequale, 
acceptare ut aliquid habens vim et jus ad extinctionem poenae, nonnisi 
ex ejus acceptatione pendet ultimo et formaliter efficacitas illius et 
ipsa ejus ratio satisfactiva; posita autem hac acceptatione et ordina- 
tione, satisfactio necessario consequitur suam efficacitatem et effectum 
ob efficacitatem et immutabilitatem divinae voluntatis, a qua sola 
pendet extinctio poenae. 

Jamvero haec tria verificantur in satisfactione pro alio, non minus 
quam in satisfactione pro se. Nam, primo, opus poenale, a me praesti- 
tum pro alio, vere pertinet ad illum, ratione unionis charitatis et inten- 
tionis dirigentis, ut dictum est supra nec negatur ab adversariis; 
secundo, illud opus habet aequalitatem cum poena extinguenda, non 
secus ac si poneretur ab alio, nec id negant adversarii; tertio, ipsum 
subest acceptationi divinae seu ordinationi ad extinguendam poenam 
alterius, ut probat ipsa existentia satisfactionis pro alio, statuta in 
Conci. | et 2. 

Ergo satisfactio pro alio est infallibilis, eadem ratione et eadem 
necessitate, qua est infallibilis satisfactio pro se. Unde implicat dicere 
quod quis satisfaciat pro aliis et quod haec satisfactio non sit infalli- 
bilis, sicut repugnat dicere quod quis satisfaciat et non satisfaciat; 
et similiter repugnat dicere quod quis satisfaciat et quod Deus satis- 
factionem non acceptet, sicut repugnat dicere quod Deus velit opus 
esse satisfactorium et postea illud ut satisfactorium nolit acceptare. 


T3 

Breviter: Cum satisfactio ultimo constituatur in suo esse per ipsam 
divinam ordinationem seu acceptationem, quae est infallibilis, nequit 
non esse infallibilis, et quidquid obicitur contra infallibilitatem satis- 
factionis tendit ad excludendam ipsam ejus existentiam (cf. infra 
in resp. ad obj. 6 et 7, p. 251-253). 


Obicit Saurez:ll Ex hoc quod Deus instituerit satisfactionem pro 
alis, seu ordinaverit poenam unius in satisfactionem alterius, non 
necessario sequitur quod debeat eam acceptare, nec ideo quod satis-' 
factio sit infallibilis. Nam est locus distinguendi inter institutionem 
pennissivam et institutionem promissivam. Potest enim res ita concipi 
quod Deus concedat quidem ut possimus pro aliis satisfacere, seu 
quod opera unius offerri possint in solutionem poenae alterius, non 
tamen promittat se eam oblationem acceptaturum ita ut necessario 
debitum poenae extinguatur (Potuit... esse institutio concessiva .. ., 
quamvis non fuerit promissiva"); si quando tamen Deus illi solutioni 
praebeat suam acceptationem (ut saepe de facto contingit), ea tunc 
evadit satisfactio infallibilis et in pleno sensu condigna. 


Respondetur vix intelligi posse quid Suarez sibi velit. Nam prae- 
via illa ordinatio permissiva, cum nihil in se habeat necessitatis et 
infallibilitatis, non valet conferre operi poenali ullam rationem infalli- 
bilitatis et necessitatis nec ideo constituere in ipso rationem satis- 
factionis, quae involvit necessitatem eo quod respicit justitiam, non 
secus ac meritum; subsequens vero acceptatio Dei, cum sit de se 
absoluta et efficax, necessario addit operi poenali infallibilitatem 
effectus, unde si quis velit tunc illud opus considerare ut satisfactorium, 
habebitur quidem satisfactio sed infallibilis. Numquam ergo dabitur 
satisfactio non infallibilis. Imo ex hac sententia sequitur quod nec 
postquam accedit divina acceptatio, habetur satisfactio, sed mera 
efficacia et infallibilitas divinae acceptationis et liberalitatis, quia 
nisi divina promissio de acceptatione praecedat opus poenale, hoc 
nunquam habebit efficaciam justitiae et vim obligandi Deum in virtute 
ipsius praeviae promissionis, nec ideo unquam erit satisfactio, cum non 
possit sanari in radice eo quod non possit Deus facere ut fuerit, 
promissio quae non fuit. Pone dominum vineae dicentem quibusdam 
operariis: Permitto vobis ut eatis in vineam meam et laboretis in ea, 
sed nullam volo constituere pactionem vobiscum nec promitto me 
vobis daturum pretium, sed postea videbo, et forte acceptabo laborem 
vestrum et dabo proportionatam labori mercedem. Fac tandem domi- 
num illum in fine laboris dare illis praedictam mercedem; a primo ad 
ultimum, a momento permissionis ad inclusum momentum ipsius ac- 


M Disp. 48, sect. 3, n. 9 per totum ct n. 10 circa finem. 

ceptationis laboris et collationis mercedis, nulla invenitur ratio justi- 
tae, sed merae liberalitatis aut congruentiae et condecentiae. 


Unde explicatio Suaresii tendit ad negandam ipsam existentiam 
satisfactionis pro alio. Nam ea explicatio ad hoc reducitur ut Deus non 
instituerit modo generali satisfactionem pro alis, sed in aliquibus 
casibus, ex libera prorsus et actuali electione et absque ulla praevia 
promissione, elevet solutionem oblatam pro alis ad rationem satis- 
factionis, per hoc quod eam acceptat ad extinctionem poenae. Ex 
quo sequitur primo, quod neganda est ipsa existentia satisfactionis 
pro aliis, tamquam lex et institutum generale. Secundo, quod admit- 
tenda est existentia satisfactionis in quibusdam tantum casibus, de 
quibus nemini certo innotescere potest, cum pendeat a libera et non 
promissa acceptatione Dei; et ita practice et veluti antecedenter 
negatur existentia satisfactionis pro omni casu et admittitur sola ejus 
possibilitas vel probabilitas, nam in quocumque momento aliquis in- 
tendit offerre opus poenale pro alio, potest tantum sibi dicere: nescio 
an hoc opus meum erit satisfactio, forte Deus illud acceptabit et tunc 
erit satisfactio, forte non acceptabit et tunc non erit satisfactio. Tertio, 
adhuc in explicatione Suaresii stat quod diximus in argumento, quod 
scilicet si habetur satisfactio, ipsa est infallibilis. Ceterum, ut modo 
dictum est, ea explicatio nullam prorsus relinquit satisfactionem, etiam 
in casibus quo Deus acceptat opus poenale, quia haec acceptatio, 
utpote subsequens opus, est mera liberalitas nec valet in eo fundare 
ullam rationem justitiae et necessitatis. 


NOTA. DE SECUNDARIIS QUISBUSDAM QUAESTIONIBUS 
CIRCA MODUM ET CONDITIONES SATISFACTIONIS PRO 
ALIO. 


Quinque a theologis quaeri solent, quae ab ipso S. Thoma breviter 
resolvuntur in Suppi., q. 13, a. 2, corp, et ad 3 et 4: 


PRIMO QUAERITUR, utrum ad hoc ut quis possit satisfacere 
pro alio, requiratur ut hic sit impotens ad satisfaciendum per se. 

Respondetur negative, quia nullum hujusmodi restrictionis funda- 
mentum est sive in documentis traditionis, quae generaliter et absolute 
proponunt satisfactionem pro alis, sive in ipsa ratione ex qua talis 
satisfactio deducitur, non enim ipsa fundatur in impotentia alterius 
sed in unione charitatis et unitate corporis mystici. Ceterum, quia 
satisfactio est non solum vindicativa, sed etiam medicinalis, hic modus 
satisfactionis est prudenter regulandus, praesertim ex parte con- 
fessarii imponentis sacramentalem satisfactionem, ne totaliter frus- 
tretur ille finis medicinalis. 

Ad rem S. Thomas: “Nec etiam exigitur quantum ad solutionem 
debiti, quod ille pro quo fit satisfactio, sit impotens ad satisfaciendum, 
quia etiamsi esset potens, alio satisfaciente pro ipso, ipse a debito 
immunis esset. Sed hoc requiritur, in quantum poena satisfactoria 
est remedium. Unde non est permittendum quod aliquis pro alio poeni- 
tentiam agat, nisi defectus aliquis appareat in poenitente; vel cor- 
poralis, per quem sit impotens ad sustinendum; vel spiritualis, per 
quem non sit promptus ad portandam poenam" (ibid., in corp.). 


SECUNDO QUAERITUR, utrum ad eam satisfactionem requira- 
tur quod ille pro quo satisfit petat vel saltem sciat sibi satisfactionem 
applicari. 

Respondetur negative, tum quia ratio illius satisfactionis est unio 
charitatis, quae est independens a petitione vel cognitione; tum quia 
ceteroquin unusquisque habet implicitam voluntatem acceptandi bona, 
quae sibi prosunt; tum quia frustra etiam recusaret bonum quod ex 
ipsa rei natura et conditione sibi obvenit, sicut frustra quis recusaret 
augmentum gratiae ex merito, si agit opus aliquod in charitate; quod 
si revera et absolute recusaret, hoc vix esse posset nisi ex aliqua 
mala voluntate graviter peccaminosa, ex qua amitteret ipsum statum 
eratiae et charitatis, in quo meritum et satisfactio fundantur. Ceterum, 
planum est majorem fructum posse aliquem aliunde capere ex peti- 
tone vel cognitione illius satisfactionis, pro quanto in ea continetur 
aliquod meritum vel aliqua satisfactio, quae additur satisfactioni 
alterius. 


TERTIO QUAERITUR, utrum ex ipso facto quod aliquis promittat 
satisfacere pro alio, hic maneat solutus a debito, etiam si ille reapse 
non satisfaciat, puta ex negligentia, vel malitia, vel impotentia, vel 
morte. 

Respondetur negative, nam extinctio poenae non fit per promis- 
sionem satisfactionis sed per ipsam satisfactionem, unde etiam ipse 
qui satisfacit pro se non solvitur a debito ex hoc ipso quod deter- 
minat vel sibi promittit satisfacere. 

Confirmatur primo, ex eo quod secus si quis promitteret in se 
suscipere totam poenam alteri debitam et hic statim moreretur, im- 
mediate iste evolaret in coelum antequam ulla satisfactio completa 
esset; secundo, ex eo quod secus, in casu omissae satisfactionis a 
fidejussore, peccatum maneret impunitum, quia a nemine poena 
solveretur, nec potest dici quod haec solvitur in purgatorio ab ipso 
fidejussore, quia hic in purgatorio nequit puniri pro ipso peccato 
alterius, quod non commisit, quamvis puniatur pro alio peccato quod 
ipse commisit omittendo promissam satisfactionem. 

Haec S. Thomas docet in responsione ad hanc objectionem: “$i 
unus pro alio satisfacere potest, ergo ex quo unus sibi suscipit debitum 
poenae, alius statim a debito liberatur. Ergo si moriatur postquam 
tota poena sibi debita ab alio suscepta est, statim evolabit; vel si 
adhuc puniatur, duplex poena reddetur pro eodem peccato, scilicet 
ilius qui satisfacere incipit, et illius qui punitur in purgatorio." 
Respondet enim: "S1 ipsemet ad aliquam poenam se obligasset, non 
prius a debito esset immunis quam eam solvisset; et ideo poenam ipse 
patietur, quamdiu ille satisfactionem pro eo fecerit; quam si non 
fecerit, tunc uterque est debitor illius poenae, unus pro commisso, 
alius pro omisso; et ita non sequitur quod peccatum unum 
bis puniatur" (ibid., ob 4 et ad 4). 


QUARTO QUAERITUR, utrum relate ad aequalem poenam ex- 
ünguendam, ille qui satisfacit pro alio debet majorem suscipere 
poenam quam si satisfacit pro se. Quam quaestionem aliqui, ut 


Suarez, sic ponunt: utrum satisfactio pro alio habeat aequalem effi- 
caciam ac satisfactio pro se. 


Respondent doctores triplici sententia, duabus extremis, altera 
media. 

Quidam, quos suppresso nomine refert S. Thomas, dicunt satis- 
factionem pro alio habere minorem efficaciam quam satisfactio pro 
se, adeoque oportere ut in ea major poena solvatur. Ratio est quia 
poena ab ipso reo soluta, est magis satisfactoria. 


sed haec ratio est reicienda, quia modus pertinentiae physicae vel 
moralis non influit in gradum satisfactionis. 


Quidam, ut Suarez et Lugo, docent satisfactionem pro alio esse 
aequalis efficaciae ac satisfactio pro se, formaliter loquendo et quan- 
tum est ex parte operis poenalis, adeoque per se non requiri ut 
satisfaciens pro alio assumat majorem poenam, quamvis aliunde et 
materialiter, seu ex aliis circumstantiis, satisfactio pro alio possit esse 
vel major vel minor quam satisfactio pro se. 

Suarez quidem hanc accidentariam inaequalitatem accipit ex parte 
subjecti quod satisfacit eamque refundat in indolem interioris charitatis 
unde procedit satisfactio et in modum quo haec charitas concurrit in 
utraque satisfactione pro se vel pro alio. Distinguit enim duplicem val- 
orem satisfactorium, alium residentem in opere exteriori et alium in ipsa 
voluntate satisfaciendi. Cum ergo quis satisfacit pro alio, valor satis- 
factorius operis est idem ac cum satisfacit pro se, sed valor satisfac- 
torius totalis potest esse aequalis, vel minor, vel major, prout quis 
dirigit vel non dirigit in alium etiam valorem voluntatis satisfacientis 
seu charitatis, una cum valore ipsius operis, vel etiam prout charitas 

ipsa est aequalis aut minoris aut majoris perfectionis in diverso casu, 
nam intentio satisfaciendi ex Dei amore, est perfectior quam intentio 
satisfaciendi ex amore charitatis erga seipsum, et charitas movens ad 
satisfaciendum pro se est perfectior secundum unum aspectum, quate- 
nus omnis charitas bene ordinata incipit a seipso, et est imperfectior 
secundum alium aspectum, quam charitas movens ad satisfaciendum 
pro alio, cum haec sit difficilior ac 1deo magis meritoria. 

Lugo vero praedictam accidentariam inaequalitatem accipit ex parte 
subjecti, pro quo fit satisfactio, eamque refundit in inaequalitatem 
dignitatis illius seu status gratiae in quo est. Idem nempe opus secun- 
dum se habet eandem efficaciam, sed haec efficacia mensuratur etiam ex 
parte subjecti, nam difficilius est solvere poenam pro homine sanctiori 
quam pro homine minus sancto, quia v.g. manere in purgatorio per 
triduum gravior poena moraliter est pro illo quam pro isto, ratione suae 
nobilitatis, et ideo major poena requiritur, ad aequaliter satisfacien- 
dum pro sanctiori. Si ille qui satisfacit pro alio sit minus sanctus 
quam iste, idem opus satisfactorium minorem efficaciam habet si 
applicatur pro alio quam si applicatur pro se, et ideo ut in eo casu 
satisfactio pro alio habeat eandem efficaciam ac satisfactio pro se, 
non sufficit offerre idem opus satisfactorium, sed oportet majorem 
suscipere poenam. Oppositum vero accidit si ille qui satisfacit sit 
sanctior; aequalis vero effectus obtinetur, si uterque sit aequalis 
sanctitatis. 


Attamen haec sententia, pro qua Suarez voluntarie citat S. Thomam 
("Ita sentit D. Thom. ... si bene exponatur"), est reicienda, non 
solum quia laborat arbitraria quadam et complicata computatione, qua 
nec ipsi ejus patroni confidere videntur, sed praecipue quia procedit 
ex labili fundamento. Suarez enim inepte separat valorem satisfactivum 
voluntatis ponendi opus poenale a valore satisfactivo ipsius operis 
poenalis; nam opus poenale non est satisfactivum nisi ut informatum 
a voluntate satisfactiva, et ideo si opus poenale dirigitur in satis- 
factionem pro alio, etiam voluntas satisfaciendi ejusque valor dirigitur 
ad eundem finem et ad eandem personam, nec potest separari et 
retineri pro se. Praeterea, voluntas satisfaciendi pro alio ostendit ma- 
jrem charitatem quam voluntas satisfaciendi pro se, ut docet S. 
Thomas. Lugo vero arbitrarie asserit majorem poenam requiri ad 
satisfaciendum pro homine sanctiori quam pro minus sancto; nam 
solvenda satisfactio mensuratur a sola poena quae debetur, haec autem 
mensuratur a solo peccato commisso, cum hoc sit unica causa poenae, 
non vero a statu sanctitatis in quo homo invenitur. Quod quidem ut 
per se planum affirmat S. Thomas scribens: "Poena temporalis pro 

peccato debita post culpae remissionem non taxatur secundum dis- 


positionem ejus cui debetur, quia quandoque ille qui est melior, habet 
majoris poenae reatus" (ibid., ad 7). 


Alii ergo cum S. Thoma docent satisfactionem pro alio habere 
majorem efficaciam quam satisfactio pro se, ac ideo qui satisfacit pro 
alio non teneri ad suscipiendam majorem poenam ut extinguat aequale 
debitum poenae, quinimo posse suscipere minorem. Et ratio est quia 
poena habet vim maxime satisfactivam ex charitate qua sustinetur, 
et satisfactio pro alio procedit ex majori charitate quam satisfactio 
pro se, quia illa procedit ex quadam promptitudine charitatis, haec 
vero ex quadam necessitate amoris suipsius; difficilius igitur, et ideo 
magis satisfactorium, est pati pro alio quam pati pro se. 

Ad rem S. Thomas: “Nec oportet quod major poena imponatur 
ei qui pro altero satisfacit, quam principali 1mponeretur, ut quidam 
dicunt, hac ratione moti, quod poena propria magis satisfaciat quam 
aliena, quia poena habet vim maxime satisfaciendi ratione charitatis, 
qua homo ipsam sustinet. Et quia major charitas apparet in hoc 
quod aliquis pro altero satisfacit, quam si ipse satisfaceret, ideo 
minor poena requiritur in eo qui pro alio satisfacit, quam in prin- 
cipali requireretur; unde dicitur in Vitis Patrum [L. 5, 1. 5, n. 27], 
quod propter charitatem unius qui alterius fratris sui charitate ductus, 
poenitentiam fecit pro peccato quod non commiserat, alteri pecca- 
tum quod commiserat, dimissum est” (ibid., in corp.). "Affectio 
caritatis in eo qui pro amico patitur facit magis satisfactionem Deo 
acceptam quam si pro se pateretur: hoc enim est promptae caritatis, 
illud autem est necessitatis" (C. Gent., 5, 159). 


QUINTO QUAERITUR, utrum per idem opus quo quis satisfacit 
pro alio, satisfaciat etiam pro se, ita ut ipse non privetur fructu suae 
satisfactionis. 

Respondetur negative. Cum nempe quis pro alio satisfacit, acquirit 
quidem pro se fructum meritorium suae satisfactionis, imo acquirit 
necessarium effectum medicinalem qui est proprius omnis satisfac- 
tonis, sed non acquirit proprie fructum satisfactionis qui est vindica- 
tiva extinctio poenae. Ratio est quia satisfactio est solutio pretii seu 
debiti, ad aequalitatem, nec potest unum pretium esse aequale duobus 
debitis solvendis aut duabus rebus comparandis, sicut una quantitas 
non est aequalis duplici quantitati; unde tota vis satisfactiva operis 
poenalis exhauritur in solutione debiti pro alio, nec potest solvere 
duplex debitum, alienum scilicet et proprium. 

Ob eandem rationem e converso non repugnat quod quis oret 

simul pro se et pro alio, quia in impretatione non attenditur aequalitas 
nec solvitur justitiae, sed attenditur liberalitas quae non exhauritur in 
concessione unius favoris; similiter non repugnat ut per idem opus 
aliquis satisfaciat pro alio et simul mereatur pro se, quia, quamvis 
tum satisfactio tum meritum dicant respectum ad aequalitatem et 
justitiam, diversimode ad has referuntur et diversam in se habent 
rationem, ita ut inducant formalem diversitatem et duplicationem in 
ipsum opus, quod prout est poenale, satisfacit pro alio, et prout est 
honestum, meretur pro propria persona; similiter non repugnat ut 
in eodem opere habeatur meritum de condigno pro se et meritum 
de congruo pro alio, quia hae duae meriti rationes sunt longe diversae 
et ad diversa principia referuntur, scilicet ad justitiam et ad con- 
decentiam liberalitatis. 

Ad rem S. Thomas: *In solutione debiti attenditur quantitas poenae, 
sed in merito attenditur charitatis radix; et ideo ille qui ex charitate 
pro alio meretur saltem merito congrui, etiam sibi magis meretur; non 
autem qui pro alio satisfacit, etiam pro se satisfacit; quia illa quanti- 
tas poenae non sufficit ad utrumque peccatum; tamen satisfaciendo 
pro alio sibi meretur aliquid majus quam sit dimissio poenae, scilicet 
vitam aeternam" (ibid., ad 3). 


Adverte autem hic agi de sola satisfactione ex opere operantis seu 
extrasacramentali; nam in satisfactione sacramentali, de qua erit 
quaestio inferius, duplex habetur vis satisfactoria, altera ex opere 
operantis et altera ex opere operato (cf. art. 71), et ideo aliquis 
potest satisfacere etiam pro se dum satisfacit pro alio. Quod quidem 
dupliciter contingere potest; nam cum poenitens satisfacit ex opere 
operato per propriam actionem, potest alienare satisfactionem ex 
opere operantis in favorem alterius; cum vero alius satisfacit sacra- 
mentaliter seu ex opere operato loco poenitentis (cujus rei possibilitas 
probabitur in art. 76), potest ipse retinere pro se satisfactionem ex 
opere operantis sui actus. 


RESPONSIO 


Obj. | [contra Conci. 1 ct 2). Si unus potest condigne satisfacere 
pro poena alterius, posset etiam de condigno mereri pro altero, tum 
qua meritum et satisfactio pari passu procedunt, cum utrumque 
importet valorem supernaturalem, sit qualitas actus supernaturalis, et 
ordinetur ad gloriam, tum quia praeterea satisfactio involvit aliquod 
meritum seu jus ad remotionem poenae. Atqui unus homo nequit 
de condigno mereri pro alio. Ergo nec satisfacere. 


248 DE MATERIA POENITENTIAE 


Resp. Negatur major seu paritas inter meritum proprie dictum et 
satisfactionem quoad hanc rem, etsi in pluribus sit paritas inter ea, 
ut constabit ex dicendis in sequentibus articulis circa conditiones re- 
quisitas ad satisfactionem. Meritum enim proprie dictum ordinatur 
ad premium quod est augmentum gratiae et vita aeterna, hoc autem 
premium redditur unicuique secundum interiorem ejus dispositionem; 
unde, cum unum non disponatur interius per dispositionem quae est 
in altero, nequit alter pro altero mereri, merito proprie dicto quod 
est de condigno, nisi meritum ejus habeat efficaciam infinitam, sicut 
meritum Christi quod propterea influit diversa et altiori ratione. 
satisfactio vero ordinatur non ad obtinendum premium sed ad tollen- 
dam poenam, poena autem temporalis quae remanet post remissionem 
peccati non taxatur unicuique secundum interiorem ejus dispositionem, 
ut patet ex eo quod aliquis potest esse melior et tamen adhuc habere 
majorem poenae reatum, sed secundum mensuram praeteritorum 
peccatorum jam remissorum; unde, cum haec mensura possit compleri 
per poenam alterius, alter potest pro altero satisfacere. 

Ceterum, si satisfactio concipiatur ad modum cujusdam meriti, 
quatenus fundat jus ad acceptationem creditoris et ad extinguendam 
poenam, potest dici quod quis meretur de condigno pro alio dum 
nempe pro alio satisfacit, sed est impropria locutio, tum quia meritum 
dicit jus ad premium, extinctio autem poenae non est premium, tum 
quia nec proprie et directe satisfactio fundat aliquod jus in debitore, 
sed tantum solvit debitum et extinguit jus creditoris ad extorquendam 
poenam (Suppi., q. 13, a. 2, ad 1). 


Obj. 2. Satisfactio dividitur contra contritionem et confessionem. At- 
qui unus pro alio nequit conteri aut confiteri. Ergo nec satisfacere. 


Resp. Contritio operatur per modum interioris dispositionis ad re- 
movendam oppositam indispositionem culpae; unde, cum nemo interius 
disponatur per dispositionem alterius, unus pro alio conteri non valet. 
Confessio autem est pars sacramenti, unde, sicut unus nequit suscipere 
sacramentum pro alio, quia sacramentum operatur tantummodo in 
suscipiente, ita nequit unus pro alio confiteri. Satisfactio vero non 
operatur per modum interioris dispositionis, sed exterioris solutionis, 
nec ordinatur ad removendam interiorem aliquam indispositionem, sed 
exteriorem poenam; item ipsa satisfactio sacramentalis non est pars 
essentialis sacramenti, sed tantum integralis, et ideo potest solvi ab 
alio, licet 1psa ejus relatio ad sacramentum limitet hanc substitutionem 
seu exigat ut non fiat nisi de consensu confessarii ac ita ipsa retineatur 
sub sacramentali dominio (ibid., ad 2; 3 p., q. 48, a. 2, ad 1). 

Obj. 3. Unus nequit satisfacere pro culpa alterius tam mortali quam 
veniali. Ergo nec pro alterius poena temporali. 


Resp. Omisso quod non est paritas inter culpam et poenam, cum illa 
sit interior, haec vero exterior, dictum est in art. 51 et 52 quod 
absolute loquendo unus potest satisfacere de congruo tantum pro culpa 
mortali alterius et de condigno pro ejus culpa veniali; de facto tamen 
non potest ob defectum pacti seu acceptationis Dei, cujus existentia 
non tantum non constat ex revelatione sed potius excluditur ex modo 
generali et pleno quo Christus dicitur esse causa satisfactionis pro 
peccatis nostris. E contrario, divina acceptatio quoad satisfactionem 
unius pro alterius poena datur, ut constat ex traditione et sensu 
Ecclesiae. 


Obj. 4. Satisfactio est essentialiter medicinalis. Atqui nulli prodest 
medicina ab alio assumpta. Ergo nec satisfactio. 


Resp. Poena quae solvitur per satisfactionem est etiam vindicativa. 
imo primario et principaliter talis, consequenter vero et integrative 
medicinalis. Primo igitur modo potest solvi pro alio. Duae illae rationes 
poenae sunt separabiles, ut patet tum in animabus purgatorii, qui 
solvunt poenam ad vindictam nec ullam inde capiunt curationem 
vitiorum vel profectum virtutum, tum in animabus sanctis quae susci- 
piunt poenas et se mortificant ad medicinam praeservativam et pro- 
fectum virtutis. Ceterum, medicinalis finis poenae non frustratur in 
satisfactione pro alio, sed completur in eo qui satisfacit, dum finis 
vindicative completur in eo pro quo satisfacit. 

Praeterea, conceditur quod medicinalis ratio poenae exigat ut satis- 
factio pro alio reguletur aliqua discretione, nominatim ex parte con- 
fessarii et ad finem sacramenti; unde, ait S. Thomas, “non est per- 
mittendum quod aliquis pro alio poenitentiam agat, nisi defectus 
aliquis appareat in poenitente; vel corporalis, per quem sit impotens 
ad sustinendum; vel spiritualis, per quem non sit promptus ad por- 
tandam poenam" /Suppi., q. 13, a. 2). 


0bj. $. Solutio poenae est debitum personale, non vero debitum 
aliquod reale sicut est v.g. solutio pecuniae. Ergo debet solvi ab 
ipsa persona quae peccavit, ut ita servetur justitia. Confirmatur primo 
ex eo quod qui solvit debitum poenae, est vere reus, nam debitum 
poenae est verus reatus, nemo autem constitui potest reus per culpam 
alterius; secundo, ex eo quod judex humanus nequit permittere ut 

poena personalis, qua aliquis plectitur propter crimen, solvatur ab alio 
qui voluntarie sese offerat. 


Resp. Dist. antec.: Solutio poenae est debitum personale, i.e. res- 
piciens personam vel physicam vel moralem, concedo; i.e. respiciens 
semper et necessario solam personam physicam, nego. Pariter dist. 
cons. Debet solvi ab ipsa persona quae peccavit, si persona intelligatur 
vel physica vel moralis, concedo; si intelligatur tantum physica, wego. 

Ut enim dictum est in Conci. 2, propter unionem charitatis in unum 
corpus mysticum duae personae physicae fiunt una persona moralis 
et actio unius potest fieri actio. alterius in ordine moralitatis, seu 
secundum moralem hominum aestimationem, et ad fines morales, qualis 
est satisfactio. Id contingit etiam, proportione servata, in humana 
consuetudine, dum unus solvit debitum alterius et dum unus punitur 
pro alio, uti ex jure belli; idque eo facilius contingit quo major est 
moralis unio inter physicas personas, uti inter membra unius familiae 
facilius quam inter membra civilis societatis; adeoque maxime con- 
üngere potest inter membra mystici corporis, quorum unio est intimior 
et altioris ordinis quam mera unio moralis, pro quanto gratia et 
charitas superant naturam et amorem naturalem. Nec id tantum 
contingere potest, sed, abstrahendo a satisfactione unius vivi pro altero, 
de facto contingit, juxta doctrinam catholicam, in suffragiis pro de- 
functis, et, juxta ipsam doctrinam protestanticam, in satisfactione 
Christi. 

Ad rem 5. Thomas: *Opus quod pro aliquo fit, efficitur ejus pro 
quo fit: et similiter opus quod est ejus qui mecum est unum, quo- 
dammodo est et meum. Unde non est contra divinam justitiam, si 
unus fructum percipit de operibus factis ab eo qui est unum secum 
in charitate, vel ab operibus pro se factis. Hoc etiam secundum 
humanam justitiam contingit ut satisfactio unius pro alio accipiatur" 
[Suppi., q. 71, a. 1, ad 2). 


Ad primam confimationem respondetur quod, ratione unionis moralis 
qua quis unitur reo et assumit ejus poenam, potest dici quod et ipse 
fit reus seu dignus poenae, eo modo quo in Scriptura Christus dicitur 
factus peccatum pro nobis; proprie tamen loquendo denominatio rei 
convenit soli illi qui peccavit, quia haec denominatio fundatur et 
provenit ex debito poenae, non simpliciter et quomodolibet, sed prout 
signat subjectum culpae ex qua debitum poenae prodivit; unde qui 
pro alio satisfacit, proprie non dicitur reus, quasi habens reatum, sed 
quasi ferens et solvens reatum. 


Ad alteram confirmationem respondetur negando paritatem inter 

causam humanam et hanc causam divinam. Nam judex humanus est 
inferior lege, saltem naturali, juxta quam judicat et quam applicat; 
lex autem dictat ut qui deliquerit, ipse in se puniatur, nec ulla substi- 
tutio acceptetur, pro quanto haec verteret in discrimen societatis, ut 
regulariter quidem contingeret, si permitteretur substitutio, tum quia 
delinquentes facile redirent ad crimina, tum quia ex spe comparandae 
substitutionis plures ad crimina impellerentur. Judex autem divinus est 
supra legem satisfactionis, quam ipse imposuit, et aliunde finem 
ipsum satisfactionis, qui est restitutio ordinis per peccatum perturbati, 
convenienter obtinere potest per vicariam satisfactionem, quin de- 
fraudentur exigentiae suae justitiae aut perturbetur ordo universi qui 
petit culpam ordinari per poenam; nam ea satisfactio, quae est 
ordinis interioris ac spiritualis, nullum habet effectum nisi ille qui 
deliquit, per interiorem satisfactionem suae propriae contritionis prius 
à peccato recesserit. 


Obj. 6 (contra Conci. 5) cum Palmieri: *Durum videtur non esse 
relictum in potestate Dei ut alterius satisfactiones reiciat et sic, si 
iusti velint pro aliquo satisfacere suaque opera poenalia offerant, 
nequeat Deus ab ipso reo exigere, si vellet, propriam satisfactionem" 
(De Poenitentia, thes. 39, Romae, 1879, p. 435). 


Resp. Imprimis haec objectio nimis probat, quia non est tantum 
nec directe contra infallibilitatem satisfactionis pro aliis, sed contra 
ipsam ejus existentiam. Nam existentia omnis satisfactionis pendet a 
libero pacto divino, quo Deus promittit se accepturum poenam sponte 
exhibitam, pro poena quam posset extorquere; posito hoc pacto, 
existit satisfactio, et posita satisfactione, jam Deus tenetur eam 
acceptare, ea obligatione quam ipse libere sibi imposuit, promit- 
tendo. Nonnisi ergo unum potest obicienti durum videri, quod 
nempe Deus velit liberum illud emittere pactum acceptandi in satis- 
factionem poenae, debitae uni homini, etiam opus poenale quod pro 
illo solvitur ab alio homine, cui unitur per charitatem; hoc autem est 
arguere contra ipsam existentiam satisfactionis pro alio. 


Secundo, si objectio aliquid valeret, posset retorqueri in obicientem 
quatenus admittat infallibilitatem effectus indulgentiarum. Similiter 
enm durum videretur non esse in potestate Dei ut satisfactionem 
Chrsti et sanctorum, nobis applicatam per indulgentias, reiciat, et a 
nobis exigat, si velit, propriam satisfactionem. 


lertio, nihil ceteroquin durum aut inconveniens in eo pacto divino 
deprehenditur, si quis consideret tum indolem poenae quae manet 

jx)st remissum peccatum, tum fundamentum satisfactionis, quod est 
charitas, tum veram rationem corporis mystici. Poena enim, quae post 
peccati remissionem solvenda relinquitur, non procedit ex odio nec 
est in vindictam personae, quae jam est Deo gratissima per justifica- 
tonem, sed procedit ex amore justitiae et est in vindictam ordinis 
objectivi, perturbati per praecedentem culpam personae. Dummodo 
hic ordo restauretur, parum refert a qua persona id fiat, utrum ab 
ipsa quae peccavit an ab alia, quae tamen sit sibi moraliter unita ut 
sic reparetur etiam materiale ligamen quod mansit inter personam 
quae peccavit et inductam ordinis perturbationem. Praeterea, funda- 
mentum satisfactionis est charitas; satisfactio autem pro alis ex 
majore charitate procedit; unde per eam melius satisfit ipsi justitiae 
divinae, nam "affectio charitatis in eo qui pro amico patitur facit magis 
satisfactionem Deo acceptam quam si pro se pateretur: hoc enim est 
promptae charitatis, illud autem est necessitatis" (C. Gent. 3, 159; 
cf. Suppi., q. 13, a. 2 supra cit.). Praeterea, vera ratio corporis mystici 
importat intimam unionem membrorum ac veluti identificationem in 
ordine supematurali cujusdam moralitatis de linea charitatis, qua 
intimior infra ordinem physicae unionis cogitari non potest; unde 
ratione hujus maximae unionis, satisfactio unius fit quam maxime 
satisfactio alterius, et unus dici potest in alio satisfacere, sicut unus 
est in alio, quia sunt in eodem corpore; et ideo nulla ratione de- 
fraudatur justitia divina per hoc quod ejus misericordia acceptat 
satisfactionem unius pro altero membro ejusdem corporis, cum. 
accipiendo physice ab uno, reapse moraliter et mystice accipiat ab 
alio, seu ab ipso qui peccavit.J Unde allata objectio procedit ex in- 


adaequata intellectione indolis tum poenae, tum satisfactionis, tum 
corporis mystici. 


Obj. 7 cum Palmieri: “Verum ... est hanc potestatem  [satisfaciendi 
pro aliis] nos doceri illo articulo Symboli [de Sanctorum Communione, 
sed eo] . .. pariter docemur posse justos intercedere pro aliis et pro 


aliis mereri, licet injallibiUs non sit intercessio aut injallibile meritum. 
Et sane nonne se obligavit Deus ad exaudiendas preces nostras, et 
tamen haud semper obtinemus quod petimus, etsi bene rogemus? 
Dices id fieri cum Deus scit nostrae saluti non expedire quod petimus, 
aliud vero tum magis conveniens concedere. Bene est. Sed cur non 
idem valebit in satisfactione, ut Deus alterius pro altero satisfactiones 
haud recipiat, cum saluti hujus magis expedire novit ut ipse solvat 
de suo, satisfactionem oblatam proinde recipiens pro eo, qui obtulit, 
vel pro alio? Si illud non impedit quominus dicamus Deum se obligasse 


** Cf. Suppi., q. 71, a. 1, ad 2, supra cit., p. 238sq. 

ad preces nostras exaudiendas, non video cur istud prohibeat dicere 
Deum velle aliorum pro aliis satisfactiones recipere et ad id se 
obligasse." 40 


Resp. Haec objectio immerito arguit a paritate inter infallibilitatem 
satisfactionis et infallibilitatem orationis et meriti de congruo quo 
meremur aliquid pro aliis. Nam non datur paritas, sed omnibus bene 
nota disparitas, quoniam satisfactio, sicut etiam proprium meritum 
quod dicitur de condigno, innititur justitiae et proinde infert absolutam 
necessitatem quae est propria hujus virtutis, dum oratio, sicut etiam 
meritum de congruo quod parum differt a ratione impetrationis, in- 
nititur misericordiae et liberalitati ac proinde infert necessitatem non 
absolutam sed veluti conditionatam ex parte objecti quod petitur et 
subjecti quod petit. Ad rem S. Thomas: “Actus noster dupliciter valere 
potes: uno modo per viam meriti [i.e. meriti proprie dicti seu de 
condigno] ; alio modo per viam orationis [et similiter meriti improprie 
dicti seu de congruo]. Et est differentia inter istas duas vias, quia 
meritum innititur justitiae, oratio autem misericordiae; orans enim 
impetrat petitum ex sola liberalitate ejus qui oratur” /Suppi. 
q. /1, a. 1). 

Ceterum, si ea objectio valeret, sequeretur etiam satisfactionem 
pro se, necnon indulgentias et meritum de condigno, non obtinere ef- 
fectum infallibiliter, cum possit contingere ut expediat hunc effectum 
non concedi, vel retardari, vel limitari, quod maxime patet quoad 
indulgentiam, quae aequivalet cuidam satisfactioni pro alio. 


ART. 56. Utrum Ad Satisfaciendum Requiratur Actus Liber. 


STATUS QUAESTIONIS 
Agitur DE CONDITIONIBUS SATISFACTIONIS, vel si placet, 


de proprietatibus actus satisfactorii, ex quarum consideratione maxime 
illustratur tum ipsa essentia satisfactionis, unde illae mensurantur, 
tum convenientia et discrepantia inter satisfactionem et meritum, cui 
fere eaedem conditiones assignari solent in tractatu De Gratia. 
Quinque generaliter requisita utrique tribuuntur, quamvis non ab 
omnibus auctoribus simul et sub generali nomine conditionis con- 
siderentur, scilicet: libertas, bonitas, status gratiae, status viatoris 
acceptatio Dei; quarum duae priores sumuntur ex parte operis vel 
actus, duae sequentes ex parte subjecti, ultima ex parte Dei. His a 


“De Poenitentia, thes. 39, n. 7, Romae, 1579, p. 435. 

quibusdam apte adduntur tria alia requisita satisfactionis ex parte 
actus, scilicet: intentio satisfaciendi, supernaturalitas et poenalitas. 

Inde OCTO CONDITIONES SATISFACTIONIS singillatim per 
totidem articulos considerabuntur, scilicet, ex parte actus: libertas 
(art. 56), intentio satisfaciendi (art. 57), bonitas (art. 58), super- 
naturalitas (art. 59), poenalitas (art. 60); ex parte subjecti: status 
gratiae (art. 61), status viatoris (art. 62); ex parte Dei: divina ac- 
ceptatio (art. 63). 


S. Thomas in q. 14, sub titulo de qualitate satisfactionis, agit de con- 
ditione status gratiae, et in q. 15, ubi de operibus satisfactoriis, in a. 1, 
agit de conditione poenalitatis; quae quidem duae conditiones sunt 
praecipuae quae peculiarem considerationem appellent. 


CONCLUSIO 


Ad satisfaciendum requiritur actus liber, libertate quidem physica, saltem 


contradictionis, non vero libertate morali. 


Probatur. 


Quod ad satisfaciendum requiratur physica Ubertas sequitur: 

Primo, ex ratione moralitatis; nam ut dicetur in art. 58, ad satis- 
faciendum requiritur actus bonus seu honestus, moralitatis autem fun- 
damentum est libertas. 

Secundo, ex ratione virtutis; dictum est enim supra quod satisfactio 
est actus virtutis Poenitentiae, virtus autem consistit essentialiter in 
electione, quae est actus liberi arbitrii. 

lertio, ex ratione compensationis, in qua formaliter consistit satis- 
factio; compensatio enim est solutio debiti, debitum autem, sicut cor- 
relativum jus, pertinet ad ordinem moralitatis et libertatis. 

Quarto, ex paritate cum injuria compensanda; sicut enim injuria 
fit per liberum actum, eodem modo oportet ut fiat compensatio seu 
satisfactio. 

Quinto, a paritate cum merito quod ab ipso sensu communi intelligi- 
tur esse proprietas actus liberi; eaedem enim conditiones assignantur 
a doctoribus merito et satisfactioni, imo dicitur opus aliquod esse non 
posse satisfactorium, nisi sit simul meritorium (Suppi., q. 4, a. 3, ad X: 
“Satisfactio opus meritorium requirit"). Haec ceterum paritas inter 
meritum et satisfactionem patet ex communi utriusque relatione ad 
debitum, quod meritum inducit, satisfactio persolvit; debitum enim, 
sicut correlativum jus, pertinet ad ordinem moralitatis et libertatis. 

Nec valet obicere calamitates, quibus a Deo nolentes affligimur 

quaeque necessario nobis contingunt, esse nihilominus satisfactorias, 
juxta Cone. Trid.; nam, ut explicabimus infra, in art. 66, eae in tantum 
fiunt satisfactivae in quantum libere acceptantur. 


Quod ad satisfactionem sufficiat libertas contradictionis (i.e. ad 
actum vel non actum), nec requiratur libertas contrarietatis (1.e. ad 
actum bonum vel malum), sequitur ex eo quod ea libertas sufficit ad 
fundandam honestatem et virtutem, et ceteroquin constat ex facto 
verae satisfactionis Christi, in quo non fuit libertas contrarietatis ad 
bonum et malum. 


Quod vero ad satisfaciendum non requiratur libertas moralis, ita ut 
opus aliunde debitum ex praecepto, possit esse satisfactorium, patet 
ex eo quod ratio debiti ex praecepto non aufert ab opere valorem suum 
compensativum, quod fundatur in bonitate et poenalitate actus, qui- 
nimo haec laudabilitas et poenalitas augetur ex ipsa observatione prae- 
cepti. At de hac re fusius dicetur in art. 66. 


ART. 57. U trum Ad Satisfactionem Requiratur Intentio 
Satisfaciendi. 


STATUS QUAESTIONIS 


Cum conditione libertatis, de qua in art. praec., intime connectitur 
conditio intentionis satisjaciendi; intentio enim est actus liberi arbitrii. 
Nec in hac conditione, quam pauci doctores tangunt, necesse esset 
immorari, nisi occurrerent apud aliquos minus rectae quaedam ex- 
pressiones. Adverte autem objectum hujus intentionis intelligi proprie 
ipsam satisfactionem seu assumptionem poenae in compensationem, 
non vero meram supportationem poenae, quae habetur in Purgatorio, 
quaeque est mera satispassio, ut explicabitur infra in art. 62 


(p. 312 sq.). 


Hcnricus Gandavensis (t 1293), Quodlib. 4, q. 18, docuit (ut refe- 
runt Suarez et Salmanticenses) requiri formalem intentionem satis- 
faciendi, quia sine ea non habetur actus virtutis, seu justitiae vindi- 
cativae, in quo consistit satisfactio. Alii ex extremo opposito dicunt 
nullam intentionem satisfaciendi requiri, sed sufficere ut ponatur actus 
qui sit de se compensativus poenae peccati, quemadmodum ad meren- 
dum non requiritur intentio merendi sed sufficit positio operis laude 
digni; quinimo ratio meriti crescit quo magis abstrahitur a lucrativa 
intentione premii. Haec sententia a quibusdam tribuitur Suarcsio 
(Disp. 37, sect. 3, n. 5) et Lugoni (Disp. 24, sect. 3, $ 3, n. 43), sed 
hi doctores non clare loquuntur, et, saltem Suarez, videtur velle exclu- 
dere tantum necessitatem intentionis formalis et explicitae, assertam 

a Gandavensi; uterque tamen inepte invocat praedictam paritatem 
inter meritum et satisfactionem. Vera autem doctrina, quam defendunt 
Salmanticenses (Disp. 10, dub. 3, $ 4, n. 54-57) quamque forte nullus 


nunc theologus repudiabit, ad quatuor reducitur, quae sequenti con- 
clusione comprehenduntur. 


CONCLUSIO 


Ad hoc ut actus sit satisfactorius requiritur ct sufficit virtualis intentio 
satisfaciendi. 


Probatur. 


Primo, ad satisfaciendum requiritur absque dubio quaedam vera 
intentio satisfaciendi. Nam satisfactio est actus elicitus a virtute Poeni- 
tentiae, ergo quilibet actus ut sit satisfactorius debet elici ex intentione 
satisfaciendi quae est propria hujus virtutis; quod si eliciatur ex 
intentione alterius virtutis, puta religionis vel gratitudinis, pertinebit, 
qua talis, ad istas virtutes. Confirmatur ex eo quod si quis legit sacras 
lectiones vel psalmos non ex intentione orandi sed studendi, non orat, 
sed studet; a pari qui opus poenosum exequitur non ex intentione 
satisfaciendi, sed mere ut amico placeat vel sese in ludis aut m 
propria arte exerceat, non satisfacit. 

Secundo tamen, nequaquam requiritur Jormalis et explicita intentio 
satisfaciendi, cum id in nullo actu virtutis exigatur; nec ceterum id 
Deus convenienter exigere potuit ab humana fragilitate, nisi voluerit 
satisfactionem difficilem reddere et ad paucos actus limitare. 

Tertio, non sufficit intentio habitualis/1 quae nempe fuit sed actu 
non est, nec in se nec in sua virtute, nam satisfactio est actus, nec 
ideo potest procedere nisi ab actuali intentione. 

Quarto igitur, requiritur et sufficit intentio virtualis, etiam implicita 
in alia intentione generaliori; nam haec est intentio actualis, quamvis 
manens tantum secundum suam virtutem, ac proinde valet influere in 
operationem et constituere actum elicitum virtutis. Talis intentio satis: 
factiva facile invenitur in pluribus generalibus intentionibus, quas 
elicere solemus, puta, nobis propitiandi divinam misericordiam, detes- 
tandi peccatum, nobis applicandi fructus passionis Christi, acquirendi 
omnem fructum ex operibus bonis provenientem, etc. Hinc convenien- 
tia hujusmodi generales saltem intentiones non infrequenter eliciendi, 
ut certior sit fructus satisfactionis in tot actionibus liberis et naturali- 


‘ De notione formalis, virtualis et habitualis intentionis confer tractatum De sacr. in 
genere, art. 23, p. 345 sq. 

bus, quas ad immediatos fines naturales dirigimus in vita nostra 
quotidiana. 

Ad supradictam paritatem inter meritum et satisfactionem, a Sua- 
resio et Lugone invocatam, dicendum quod non datur. Nam meritum 
non est actio, sicut satisfactio, sed qualitas actus boni; unde ad meren- 
dum non requiritur specialis intentio merentis, sed sufficit status gratiae 
et actus charitatis, qui ex ipsa sua ordinatione, imperativa actuum 
aliarum virtutum ad proprium ultimum finem, praebet illis qualitatem 
meritoriam. 


ART. 58. Utrum Ad Satisfaciendum Requiratur Actus Bonus Seu 
Honestus. 


CONCLUSIO affirmativa 


Probatur. 


Primo, ex eo quod Cone. Trid., sess. 14, cap. S, docet ex Christo 
provenire sufficientiam nostrae satisfactionis et nos per satisfactionem 
conformari Christo satisfacienti; Christus autem nonnisi per opera 
bona satisfecit. 

Secundo, ex ratione verae virtutis, quae competit satisfactioni; omnis 
enim actus virtutis est necessario bonus et honestus, cum honestas sit 
ipsa forma virtutis. 

Tertio, ex ipsa ratione compensationis pro injuria, quae est essentia 
satisfactionis; injuria enim est opus malum et subtractio honoris 
divini; ergo satisfactio debet esse opus bonum et redditio honoris divini, 
nam contrarium per contrarium curatur. Nec fingi potest compensatio 
per actum indifferentem, seu neque bonum neque malum, tum quia 
non haberetur adaequatio cum offensa compensanda, eo quod malo 
opponatur bonum, tum quia actus compensationis, utpote liber, nequit 
esse moraliter indifferens. Unde satisfactio per actum non honestum 
undequaque repugnat. 

Quarto, ex eo quod repugnat remotio debiti poenae per actum quod 
est inductivum debiti poenae (secus idem esset auferre et inferre, seu 
idem essent duo contraria, adeoque duo essent contraria et non essent 
contraria, quod est contradictio); jamvero per actum non honestum, 
utpote malum quia liberum, inducitur debitum poenae; ergo per eum 
nequt debitum poenae auferri, quod est satisfacere; nec refert quod 
agatur de inductione distinctae poenae, quia haec distinctio est mere 
materialis et impertinens ad rationem satisfactionis. Ad rem S. Thomas, 

Suppl., q. 14, a. I: “Homini non satisfaceret qui pro alapa ei data se e 
prosterneret, et aliam similem daret." 

Quinto, ex paritate et connexione inter satisfactionem et meritum; 
ut enim dictum est in Conci, praec., satisfactioni tribuuntur eaedem 
conditiones quae competunt merito, et quarum una est ratio operis 
boni. Praeterea opus aliquod nequit esse satisfactorium, quin sit meri- 
torium (adeoque honestum), quia, ex contraria et correlativa habitu- 
dine quam meritum et satisfactio habent ad debitum et quam premium 
et poena habent ad invicem, inde procedit meritum unde absolvitur 
satisfactio et inde exurgit jus ad praemium unde extinguitur debitum 
poenae, ac si fiat quaedam translatio debiti, a debitore in creditorem, 
vel quaedam mutatio debiti poenae in debitum praemii. 

Sexto, ex eo quod, ut infra explicabitur, conditio satisfactionis est ac- 
ceptatio Dei, nec potest actus non honestus esse Deo acceptabilis, cum 
imo sit summe odibilis, utpote peccatum. 


ART. 59. Utrum Ad Satisfaciendum Requiratur Actus Super- 
naturalis, Et Quidem Quoad Substantiam. 


CONCLUSIO affirmativa 


Probatur. 


Primo, ex eo quod satisfactio nostra est conformis satisfactioni 
Christi et ex Christo vim accipit, juxta verba Cone. Trid., sess. |4. 
cap. 8: "Dum satisfaciendo patimur pro peccatis, Christo lesu qui pro 
peccatis nostris satisfecit, ex quo omnis nostra sufficientia est, con- 
formes efficimur. . . In quo satisfacimus, facientes fructus dignos poe- 
nitentiae, qui ex illo vim habent" (Denz. 904); jamvero satisfactio 
Christi ejusque influxus in nos est supernaturalis; ergo actus noster 
satisfactionis est supernaturalis. 

Secundo, ex eo quod satisfactio ordinatur ad objectum supernaturale, 
&. ad compensandum pro peccato et ad tollendam poenam quae est 
ex peccato, quaeque nos deputat ad purgatorium et retardat a conse- 
cutione finis beatitudinis. 

lertio, ex supradicta paritate et connexione inter satisfactionem et 
meritum; meritum enim est supernaturale ex suo principio et ex suo 
objecto quod est gratia. 

Quarto et praecipue, ex eo quod, ut probatum est in art. 47, satis- 
factio est actus elicitus virtutis Poenitentiae, quae est essentialiter 
supernaturalis (cf. art. 16, in tom. 1, p. 399 sqq.). Quod quidem dici- 
mus non tantum de actu contritionis, quem constat esse supernaturalem 

quoad substantiam, sed de quolibet actu satisfactorio, etiam externo, 
formaliter ut satisfactorius est. Quidquid enim elicitur ab aliquo habitu 
seu virtute, ejusdem speciem sortitur, etiam si sit actus secundarius. 
Unde opera externa satisfactoria, uti jejunium et eleemosyna, quam vis 
in esse physico sint actus naturales quoad substantiam et eliciantur a 
facultatibus naturalibus, in esse tamen morali virtutis et satisfactionis 
sunt supernaturales quoad substantiam et eliciuntur a virtute Poeni- 
tentiae (cf. dicta supra in art. 35, tom. 2, p. 347 sq.). 


Inde confutatur sequens conclusio Suaresii, concedentis satisfactioni, 
imo et merito, solam quandam supernaturalitatem quoad modum, pro- 
venientem ex sola conditione existentiae in statu gratiae: "Quaeres, 
an oporteat hunc actum voluntatis formaliter esse supernaturalem, vel 
imperatum ab actu supernaturali. Henricus enim, Quodlib. 4, q. 1$, 
significat imperium charitatis esse necessarium. Sed proprie et in rigore 
non ita est, sufficit enim ut ab habente charitatem proficiscatur, sicut 
alas de merito dictum est; nulla est enim de satisfactione major ratio. 
Videtur tamen necessarium ut actus ipse aliquo modo supernaturalis 
sit, vel in se, vel saltem quatenus procedit ab aliqua intentione super- 
naturali, ut de merito dici solet; est enim eadem ratio, et Tridentinum 
supra etiam favet, et D. Thomas supra, qui vult cum satisfactione 
simpliciter esse conjunctum aliquod meritum. Imo ipsa satisfactio 
nostra est per modum cujusdam meriti, quia non est per exactam 
poenae inflictionem, sed per quamdam recompensationem proportiona- 
lam secundum moralem valorem et existimationem; sicut ergo ad 
meritum necessarium est opus aliquo modo supernaturale, ita etiam 
ad satisfactionem " 40 


ART. 60. Utrum Ad Satisfaciendum Requiratur Actus Poenalis 
seu Laboriosus (Suppi., q. 15,a. 1; 1-2, q. 87, a. 6). 


STATUS QUAESTIONIS 


Agitur de quadam conditione respiciente ipsam intimam et specificam 
indolem satisfactionis, nam, ut ait S. Thomas, “culpa per poenam 
ordinatur" (C. Gent. 4, 72), "debitum pro peccato est recompensatio 
offensae, quae sine poena peccantis non fit" (Suppi., q. 15, a. 1, ad 3) 
et "ideo ad hoc quod aliquod opus sit satisfactorium, oportet quod 
sit... poenale", quia homo ad "ordinem divinae justitiae . . . non 
redit nisi per quandam recompensationem poenae, quae ad aequali- 
tatem justitiae reducit" (1-2, q. 87, a. 6). 


"De Poenitentia, disp. 37, sect. 3, n. 3, Opera omnia, t. 22, Parisiis, 1866, p. 772. 

Mirabitur igitur quis, audiens in hoc dissentire theologos, nisi dis- 
sensus rationem attente perpendat. In hoc scilicet omnes convenire 
videntur quod quilibet actus bonus seu meritorius sit simul, saltem de 
facto et identice, satisfactorius (salva illa exceptional! differentia ne- 
cessitatis intentionis satisfaciendi, de qua diximus in art. 57); quaestio 
vero est de jure seu de jormalitate, an scilicet valor satisfactorius 
proveniat formaliter ex ipsa honestate actus, sicut in merito (quamvis 
sub diversa ratione), an ex superaddita ratione poenalitatis, ita ut si 
datur vel si daretur actus bonus qui non sit poenalis, hic non esset 
satisfactorius, sed tantum meritorius. Praecipua ratio dissensus videtur 
esse in hoc quod quidam putarunt plura opera satisfactoria, praecipue 
indolis interioris, ut contritionem, pietatem et orationem, nullam fre- 
quenter in subjecto importare difficultatem seu laboriositatem, unde ad 
justificandum eorum valorem satisfactivum, necnon veritatem com- 
munis ilius ac practici axiomatis Omne opus meritorium est satis- 
factorium, ac vicissim", dixerunt rationem poenalitatis non esse neces- 
sariam ad satisfaciendum. Unde dissidium est potius de modo rem 
considerandi, quam de ipsa re, quamvis exinde transeat in rectam vel 
falsam notionem satisfactionis nec sit proinde de meris verbis. 


PARS NEGATIVA et PARS AFFIRMATIVA 
Triplex datur sententia, duae extremae, una media. 


l. Quidam, ut Victoria, Soto (In 4 Sent., Dist. 19, q. 2, a. 1), Petrus 
Ledesma, Joannes Medina et notanter Vazquez (q. 94, a. 1, dub. 5, 
n. 3 sq.), dixerunt ad satisfaciendum non requiri actum  poenalem, 
sed sufficere actum bonum, ita ut omnis actus bonus ex eadem ra- 
tione honestatis habeat ut sit simul et meritorius et satisfactorius. 

Ratio triplex affertur: primo, quia opus honestum qua tale valet 
ad merendam gratiam, ergo a fortiori ad extinguendam poenam, quod 
enim potest magis, potest minus (ita praecipue Softoj; secundo, quia 
opus bonum, utpote vitae aeternae meritorium, est etiam consequenter 
meritorium remotionis impedimenti ad consequendam vitam aeternam, 
seu poenae, adeoque est necessario satisfactorium (ita praecipue Vaz- 
quez): tertio, quia de facto plura opera spiritualis indolis, ut contritio, 
pietas et contemplatio, non necessario important poenalitatem, et 
ordinarie minus poenosa sunt quam afflictiones corporales, et tamen 
sunt semper satisfactoria, et magis satisfactoria quam corporales et 
externae poenalitates (ita passim ). 


2. Alii, ut Scotus (In 4 Sent., dist. 15, q. 1, “De tertio dico"), Bicl 
(In 4 Sent., dist. 16. q. 2, a. 1, notab. 1), Hyquaeus, Frassen, Monte- 
fortino aliique Scotistae, qui a quibusdam pro prima sententia citantur, 

media quasi via incedentes, docent satisfactionem regulariter fieri 
debere per actus poenosos, sed quandoque fieri posse per actum non 
poenosum, quatenus Deus acceptet in compensationem actum aliquem 
qui, ut actus charitatis, magis ei det honorem quam ipsa punitio. 

Ad rem Scotiis: “De tertio dico, quod satisfactio in isto intellectu 
magis consistit in actibus poenalibus vel passionibus voluntariis quam 
in aliis actibus bonis non poenalibus, licet quandoque posset per ali- 
quem actum bonum non poenalem satisfieri, quia bene potest Deus 
actum magnum charitatis acceptare pro punitione debita uni culpae; 
licet enim non sit propria punitio, est tamen majus bonum, et magis 
Deo reddens honorem quam illa quae esset propria illius punitio. Sed 
regulariter, sicut culpa ordinatur per poenam et non per aliquod aliud 
magis bonum, quam sit culpa, ita satisfactio isto modo dicta consistit 
in actionibus vel passionibus habentibus rationem poenae." 


3. Communis et vera sententia, quam tenent S. Thomas (infra cit.), 
Bonaventura, Durandus, Paludanus, Silvester, Suarez (Disp. 37, sect. 
6),L//go (Disp. 24, sect. 3, $ 2), Gonct (Disp. 13, a. 2. $ 2), Salman- 
ficcnses (disp. 10, dub. 3, $ 5), Billuart (Disp. 9, a. 8) et moderni, 
docet ad satisfactionem requiri actum poenalem, eumque, formaliter 
ex ipsa sua poenalitate, vim satisfactivam accipere; rationem tamen 
poenalitatis adesse de facto in omnibus actibus bonis et hoc sensu 
meritum et satisfactionem in unum actum convenire et pari passu 
procedere. 


CONCLUSIO affirmativa 


Probatur ! ex Scriptura et Patribus, quatenus ubicumque ad poeni- 
tendum seu satisfaciendum exhortantur, opera poenalia proponunt. 
Confer supra, art. 53 (p. 172-187); item Introductionem Tractatus, 
art. 10, art. 22 (tom. 1, p. 10. 265 sq. 478 sq.). 

signanter Patres Poenitentiam vocant "baptismum laboriosum" 
ejusque essentiam definiunt per planctum seu dolorem, juxta illud 
Gregorii M. *Poenitentiam agere est perpetrata mala plangere" (Hom. 
34 in Evang., 15); imo Pseudo-Augustinus post Isidorum Hisp. Poe- 
nitentiam definit per propriam vindictam et punitionem: "Poenitentia 
est vindicta semper puniens in se quod dolet commisisse" (De vera 
et falsa poenit., 19, 35, M.L. 40, 1128 sq., cit. in tom. 1, p. 5). Augus- 
tinus ipsam rationem satisfactionis describit immediate per dolorem, 
gemitum et cordis contritionem, inquiens: "Non . .. sufficit mores in 
melius commutare, et a factis malis recedere; nisi etiam de his quae 


Opera omnia, Parisiis, 1594, t. IS, p. 198, n. S. 

facta sunt, satisfiat Deo per poenitentiae dolorem, per humilitatis 
gemitum, per contriti cordis sacrificium" (Serm. 351, 5, 12, M.L. 39, 
1549). Gregorius M. videtur assignare etiam rationem, quare opus 
satisfactorium debeat esse poenale, scilicet rationem justitiae, quae 
est de essentia poenitentiae et satisfactionis: "Justum est ut peccator 
tanto majora sibi inferat lamenta per poenitentiam, quanto majora 
sibi intulit damna per culpam” .50 


Probatur 2. Ex Cone. Tridentino. 


Concilium in sess. 14, cap. 8, nonnisi per exhibitionem operum poe- 
nalium describit satisfactionem pro poena temporali peccato debita. 
Loquitur enim de "satisfactoriis poenis" quae "quasi freno quodam 
coercent... ; medentur quoque peccatorum reliquiis, et vitiosos habi- 
tus .. . tollunt"; ait satisfactiones nostras fieri in similitudinem poe- 
nosae satisfactionis Christi, cui “si compatimur, et conglorificabimur"; 
addit "satisfactionem ... [a confessariis] imponi ... ad praeteritorum 
peccatorum vindictam et castigationem"'; in can. 13 definit satisfac- 
tonem fieri "poenis a Deo inflictis et patienter toleratis vel a sacerdote 
iniunctis ... [vel] sponte susceptis, ut ieiuniis, orationibus, eleemosynis 
vel aliis etiam pietatis operibus". 

Catechismus Cone. Trid., p. 2, c. 5, q. 73, mentem Concilii aperiens, 
explicite statuit duas praecipuas esse conditiones necessarias satis- 
factionis, nempe statum gratiae et poenalitatem operis: “Duo prae- 
cipue in satisfactione requiruntur: primum est, ut is, qui satisfacit, 
justus sit ac Dei amicus: opera enim, quae sine fide et caritate fiunt, 
nullo modo Deo grata esse possunt: alterum, ut ejusmodi opera susci- 
piantur, quae natura sua molestiam et dolorem afferant; quum enim 
praeteritorum scelerum compensationes sint, atque, ut s. martyr Cypr. 
inquit, redemptrices peccatorum, omnino necesse est, ut aliquid acer- 
bitatis habeant. Quamquam non semper illud consequitur, ut qui se in 
ilis molestis actionibus exercent, doloris sensum habeant. Saepe enim 
vel patiendi consuetudo, vel accensa in Deum caritas efficit, ut quae 
perpessu gravissima sunt, ne sentiantur quidem. Nec tamen idcirco 
fit, quominus ea ipsa opera satisfaciendi vim habeant: siquidem hoc 
proprium est filiorum Dei, ita ejus amore et pietate inflammari, ut 
acerbissimis laboribus cruciati aut nihil fere incommodi sentiant, aut 
omnia laetissimo animo perferant." 


Probatur 3. Ex ipsa indole satisjactionis, et quidem quintupliciter. 


**Sic S. Thomas (Suppi., q. IS, a. 1, Sed contra) citat, ad mentem, textum Gregorii ci 
Hom. 20, in Evang., n. 8, M.L. 76, 1163 sq., quem supra (p. 213) ex integro retulimus. 

Prima ratio desumitur cum S. Thoma ex primaria indole satisfac- 
tionis, prout est compensatio pro offensa praeterita et pertinet ad jus- 
ttam commutativam. Compensatio enim offensae cum sit actus justi- 
tiae, consistit in quadam restitutione aequalitatis, ablatae per offensam. 
Per offensam autem aufertur aequalitas per hoc quod offensor subtrahit 
aliquid ab alio, saltem quatenus contra illum utitur propria voluntate 
in hoc quod non debet, ac inde inaequalitatem inducit, cum ita offensus 
habeat minus, offensor vero plus. Unde compensatio pro peccato debet 
consistere in tali restitutione qua subtrahatur aliquid a peccatore ut 
addatur Deo, seu cedat in honorem Dei. Jamvero talis subtractio poena 
est, cum poena definiatur privatio boni utilis vel delectabilis. Ergo 
satisfactio seu compensatio offensae Dei nequit fieri nisi per opus 
poenale, seu per opus quod sit simul bonum et poenale, ut ex hoc quod 
est bonum cedat in honorem Dei et ex hoc quod est poenale sit in 
privationem hominis, ac ita restituat disruptam aequalitatem. 

Ad rem S. Thomas, Suppi., q. 15, a. l: *Satisfactio, ut dictum est 
(qu. xii, art. 3), respectum habet et ad praeteritam offensam, pro qua 
recompensatio fit per satisfactionem, et etiam ad futuram culpam, a 
qua per eam praeservamur. Et quantum ad utrumque exigitur quod 
satisfactio per opera poenalia fiat. Recompensatio enim offensae im- 
portat adaequationem, quam oportet esse ejus qui offendit, ad eum in 
quem offensa commissa est. Adaequatio autem in humana justitia 
attenditur per subtractionem ab uno qui plus habet justo, et additionem 
ad alterum cui subtractum est aliquid. Quamvis autem Deo, quantum 
est ex parte ejus, nihil subtrahi possit, tamen peccator, quantum in 
ipso est, aliquid ei subtraxit peccando, ut dictum est (qu. xii, art. 3 
ad 4).” Cf. In 4 Sent., dist. 14, q. 1, a. 1, q. 4, ad 4, cit. supra in 
tom. 1, art. 12, p. 301 et 328 sq. 

Item, /-2, q. 87, a. 6, cit. in art. 53 (p. 198 sq.). 


Secunda ratio desumitur ex indole satisfactionis prout compensat 
offensam per modum vindictae, accedens quodammodo ad speciem 
justitiae vindicativae (juxta dicta in art. 12, in tom. 1. p. 305, et verba 
S. Thomae, relata in art. 47, p. 27: “Quodammodo poenitentia vin- 
dicativae justitiae species est”). 

Vindicta enim proprie fit per poenam. Unde satisfactio non fit nisi 
per opus poenale. Ad rem S. Thomas, In 4 Sent., dist. 14, q. 1, a. 1, 
q. 4, ad 4: “Vindicativa justitia ab eo qui offensam fecit, quantum 
habuit plus debito, tantum subtrahit ei, et dat illi qui est laesus, dum 
ad honorem et in satisfactionem ejus alium punit. Sic ergo vindicativa 
justitia constituit medium in offensis . . . omni offensae proportionando 
poenam debitam. Et similiter poenitentia pro quolibet peccato com- 
misso poenam infert sibi ipsi debitam". 

Tertia ratio desumitur cum S. Thoma. (Suppi., q. 15, a. 1, nuper 
cit.) ex secundaria indole satisfactionis, prout est medicinalis pro 
culpa futura. Nam "justitia non ad hoc tantum tendit ut inaequalita- 
tem praecedentem auferat, puniendo culpam praeteritam, sed etiam ut 
in futurum aequalitatem custodiat, quia, secundum Philosophum 
[Ethic., I. 2, c. 3], poenae medicinae sunt’. Unde et satisfactio, quae 
est justitiae actus poenam inferentis, est medicina curans peccata 
praeterita, et praeservans a futuris" (Suppi., q. 12, a. 5). Jamvero 
"poena a culpa futura praeservat, quia non facile homo ad peccata 
redit, ex quo poenam expertus est" (ibid., q. 15, a. 7). Ergo satisfactio 
non fit nisi per actum poenalem. 


Quarta ratio desumi potest cum Suaresio (Disp. 37, sect. 6, n. 5) 
ex effectu satisfactionis, prout est compensatio pro poenis Purgatorii, 
juxta divinam ordinationem; conveniens enim ratio Providentiae est 
ut poena per poenam compensetur; unde satisfactio exigit opus poenale. 


Quinta ratio desumi potest cum Lugone (Disp. 24, sect. 3, $ 2, n. 40) 
ex influxu actus externi in efficaciam satisfactionis. Ut enim explica- 
bitur in art. 66, opus externum auget vim satisfactivam actus interni 
(magis scilicet quis satisfacit cum de facto ponit opus externum quam 
cum proponit illud exequi) et tamen non auget illius moralitatem seu 
bonitatem; ergo non formaliter ex bonitate pendet vis satisfactiva 
actus boni, sed ex alia ratione, nec alia fingi potest, quam ratio 
poenalitatis. 


RESPONSIO 


Obj. 1. Opus honestum qua tale valet ad merendam gratiam, ergo 
a fortiori ad extinguendam poenam, quod enim potest magis, potest 
minus (ita praecipue Soto). 


Resp. l. Consequentia est falsa et applicatio axiomatis est inepta. 
Nam gratia et poena, meritum et satisfactio, sunt res diversi generis 
et procedunt ex diversis principiis, illud vero axioma “Quod potest 
magis, potest minus" valet tantum de rebus ejusdem generis vel quae 
possunt produci per eundem prorsus influxum. Ita qui potest ambulare 
usque ad decem millia passuum, a fortiori id potest usque ad duo 
millia; agens quod potest producere formam, a fortiori inducere potest 
dispositionem ad formam; sacramentum quod potest producere gra- 
tam, a fortiori potest influere characterem ad illam disponentem. 
E contrario, quaedam sacramenta conferunt gratiam, sicut et cetera, 
et tamen non auferunt poenam temporalem; gratia sanctificans valet 

expellere peccatum mortale et tamen non valet per se solam tollere 
venialia; imo ipse actus satisfactionis qui valet compensare pro pec- 
cato ut offensa Dei et pro poena aeterna, non necessario compensat 
pro poena temporali; nam gratia et poena, mortale et veniale, offensa 
et poena, poena aeterna et poena temporalis, ad diversa formalia 
principia referuntur et diversis formalibus influxibus subiciuntur. 

2. Ceterum, si considerantur praedicti effectus in eadem generali 
linea influxus et causalitatis supernaturalis, potest etiam negari sup- 
positum illius objectionis; nam, quamvis plus sit mereri gratiam quam 
extinguere poenam, tamen plus est mereri gratiam et extinguere poe- 
nam, cum hoc importet ulteriorem influxum et effectum; unde ex 
influxu in gratiam male arguitur ad ulteriorem influxum in poenam, 
sicut ex influxu in mortale ad ulteriorem influxum in veniale et ex 
influxu in ablationem offensae et poenae aeternae in ulteriorem in- 
fluxum in ablationem poenae temporalis. Sed haec secunda responsio 
reincidit et fundatur in prima. 


Obj. 2. Opus bonum, utpote vitae aeternae meritorium, est etiam 

consequenter meritorium remotionis impedimenti ad consequendam 
vitam aeternam, seu poenae, adeoque est necessario satisfactorium 
(ita praecipue Vasqucz). 


Rcsp. Ex hoc quod opus bonum sit meritorium vitae aeternae sequi- 
tur quod consequatur remotionem illorum impedimentorum consecu- 
tionis vitae aeternae quae se habent ex parte praemii et ex parte 
praemiantis, non vero illorum quae inveniri possint ex parte ipsius 
subjecti merentis. Secus sequeretur quod ex vi ejusdem operis meritorii 
tollerentur peccata venialia, quae non minus quam poena temporalis 
impediunt consecutionem gloriae; tolleretur tota poena temporalis et 
non tantum pars ejus, nam secundum se totam est impedimentum 
gloriae; daretur jus ad reparationem in casu lapsus in peccatum mor- 
tale, quod est maximum impedimentum gloriae; conferretur jus ad 
finalem perseverantiam, sine qua gloria nullatenus attingi potest. 


Obj. 3. De facto plura opera spiritualis ordinis, ut contritio, pietas 
et contemplatio, non necessario important poenalitatem, et ordinarie 
minus poenosa sunt quam afflictiones corporales, et tamen sunt semper 
satisfactoria, ct magis satisfactoria quam corporales et externae poe- 
nalitates (ita passim adversarii). 


Resp. Nullum est opus bonum, cui non insit de facto essentialis et 
objectiva pocnalitas, ex qua sola provenit tum vis satisfactiva, tum 

ejus gradus, quamvis quaedam opera bona habeant minorem poenali- 
tatem subjectivam, seu minorem pocnositatem, quatenus, ob voluntatis 
promptitudinem in bono, non valeant totam vim suam exerere in 
subjecto, causando simpliciter et absolute renisum voluntatis, ex quo 
simpliciter provenit ratio poenae .l 

Haec autem diminutio poenositatis seu renisus et involuntarietatis, 
non minuit rationem satisfactionis, quia non minuit objectivam operis 
poenalitatem, imo auget gradum satisfactionis, quia redundat in aug- 
mentum ipsius objectivae poenalitatis, poena enim in privatione boni 
consistit. 

Ad rem S. Thomas, respondens ipsi objectioni adversariorum: “Sicut 
in satisfactione consideratur poenalitas, ita et in merito consideratur 
difficultas. Diminutio autem difficultatis quae est ex parte ipsius actus, 
diminuit, caeteris paribus, meritum; sed diminutio difficultatis quae 
est ex promptitudine voluntatis, non diminuit meritum, sed auget; 
et similiter diminutio poenalitatis ex promptitudine voluntatis, quam 
facit. charitas, non diminuit efficaciam satisfactionis, sed auget" 


[Suppi., q. 15, a. 1, ad 2). 


Ad intelligentiam doctrinae S. Thomae et ad evacuandam objectio- 
nem adversariorum, observa quomodo binae rationes meriti et satis- 
factionis in eodem opere bono fundentur et ab eodem veluti pari passu 
procedant, quamvis sub diverso principio et formalitate. Omne opus 
importat tum arduitatem, in qua fundatur meritum, tum poenalitatem, 
in qua fundatur satisfactio. 


Arduitas seu difficultas est quaedam disproportio inter potentiam 
et actum, consistens in hoc quod actus transcendit potentiam, quod 
quidem provenire potest vel ratione naturalis superioritatis ipsius actus 
relate ad potentiam vel ratione impedimenti adjuncti potentiae relate 
ad elicientiam sui actus (1 p., q. 62, a. 2; a. 4, ad 1; 1-2, q. 114, a. 4, 
ad 2). Talis arduitas boni constituit opus virtuosum; nam, ut docet 
S. Thomas cum Aristotele, virtus est circa bonum arduum, et con- 
sistit in habitu quo potentia inclinatur ad facile et connaturaliter 
agendum id quod est ipsi arduum, ita ut quotiescumque inveniatur 
aliqua specialis arduitas in objecto, nova et specifice distincta virtus 
exigatur et constituatur (2-2, q. 129, a. 2; q. 123, a. 12, ad 2; q. 137, 
a. 1l; q. 141, a. 8, ad 2; 1-2, q. 107, a. 4). In hoc autem opere 


M 1-2, q. S7, a. 6, supra cit: “Est de ratione poenae quod sit contra voluntatem. . . 
Poena autem satisfactoria . . . simpliciter est voluntaria, secundum quid autem involun- 
taria". Suppi., Appendix, q. 2, a. 2 (ex Comm. In 4 Sent., dist. 21, q. 1, a. 1, q. 4) infra 
cit. in art. 62: "Nulla poena est voluntaria [simpliciter et absolute], quia cx hoc est ratio 
poenae quod voluntati contrariatur." 

virtuoso, ie. bono et arduo, fundatur meritum (quod est quaedam 
qualitas actus virtuosi, fundans jus ad praemium). Tres inde rationes 
habentur, sequenti modo dispositae: bonitas, arduitas, meritum, seu 
bonum, arduum, meritorium. Omne autem opus bonum, ut subest 
electioni voluntatis, est eo ipso objective et secundum se arduum, 
duplici supradicta arduitate, cum ex una parte nonnisi ad intentionem 
finis naturalis, seu ad volitionem boni in communi voluntas naturaliter 
inclinetur, et ex alia parte plura adjungantur potentiae operativae 
impedimenta tum ex naturali labilitate liberi arbitrii tum praecipue ex 
pravis inclinationibus naturae lapsae. Subjective tamen spectata, ardu- 
itas potest minui, tum per roborationem voluntatis in bono tum per 
remotionem vel attenuationem praedictorum impedimentorum. Nec 
inde minuitur meritum, sed augetur, quia non minuitur ipsa objectiva 
arduitas, sed tantum subjectiva, imo ex quo minuitur subjectiva, crescit 
objectiva arduitas operis, quia difficilius est operari cum promptitudine 
voluntatis et remotis impedimentis (cf. 1-2, q. 114, a. 4, ad 2). 


Poenalitas vero est quaedam disproportio inter potentiam et bonum 
utile vel delectabile quo ipsa caret, poena enim definitur privatio boni 
utiis vel delectabilis, in quantum nata est causare renisum voluntatis. 
Haec autem boni privatio, potest induci in subjectum vel directe per 
actionem privativam boni, vel indirecte per positionem alicujus boni, 
cui necessario coniungatur privatio alterius boni. Hoc secundo modo, 
opus aliquod moraliter bonum induit rationem poenalitatis quae fundat 
rationem satisfactionis; unde in satisfactione tres rationes colliguntur, 
sequenti ordine dispositae: bonitas, poenalitas, satisfactio, vel bonum, 
poenale, satisfactorium. Ex quo intelligitur differentia inter arduitatem, 
in qua fundatur meritum, et poenalitatem, in qua fundatur satisfactio. 
Utraque refertur ad bonum aliquod; utraque consistit in aliqua dis- 
proportione potentiae ad suum bonum, et ob hanc disproportionem 
utraque dici solet difficultas; utraque fundatur in bono morali et fundat 
qualitatem moralem. Attamen prior refertur ad bonum positive, cum 
sit proprietas boni assequendi a potentia, altera privative, cum sit 
privatio boni in potentia; prior proprie dicitur difficultas, altera, im- 
propre; prior fundatur seu residet in ipso bono cui refertur, est enim 
proprietas ipsius boni assequendi a potentia, altera residet seu fun- 
datur in bono quod inducit privationem alterius; prior fundat meritum, 
quo acquiritur jus ad praemium, altera fundat satisfactionem, qua 
solvitur debitum. poenae. 


Omne autem opus moraliter bonum, et maxime supernaturale, im- 
portat de facto et sub aliqua ratione privationem boni utilis vel delecta- 

bilis, et ita fit poenale,2 quia, ob ipsam naturalem diversitatem 
naturalium potentiarum et praeterea ob superadditam corruptionem 
naturae lapsae, prosecutio boni rationalis, in quo virtus consistit, im- 
portat necessario quandam repressionem et, ut ita dicatur, priva- 
tionem, exercitii actuum inferiorum potentiarum secundum modum et 
mensuram qua exigitur ad prosecutionem boni rationalis. 

In ipsis actibus, tam sensitivis quam spiritualibus, quibus maxime 
quandoque delectamur, uti ludere et manducare, studere et contem- 
plari, semper aliqua adest poenalitas, saltem quatenus oportet eos 
fieri secundum modum et medium rationis, cujus assecutio ardua est 
et cujus influxus est secundum se coercitivus virium inferiorum 
utriusque appetitus. Actus contritionis, qui, ut alibi dictum est (torn. 
|, art. 13, p. 351), est maxime satisfactivus, utpote formalis et speci- 
ficus actus illius virtutis quae sola satisfacit, est quoque ex sua 
vi maxime poenalis, utpote fractio et contribulatio cordis, et quaedam 
intima privatio et a proprio sensu separatio illius facultatis quae 
est maxime unitiva; ac propterea ab Augustino satisfactio vocatur 
"contriti cordis sacrificium” ?] 

Ipse actus charitatis, ex quo dicuntur omnia fieri levia ac suavia, 
ideo est maxime satisfactivus quia est maxime difficilis) et poenalis, 
cum ab eo generetur ipsa contritio et in eum colligantur omnes labores 
aliarum virtutum, juxta illud Apostoli, 1 Cor. 13: *Charitas patiens 
est ... ; omnia suffert, omnia credit, omnia sperat, omnia sustinet." 


Ceterum, subjective spectata, poenalitas operis boni, non secus 
ac ejus arduitas, potest minui quatenus ratione promptitudinis volun- 
tatis in bono, non exercet totum psychologicum influxum quem nata 
est habere in appetitum provocando nempe ejus renisum, in quo 
proprie et formaliter poena consistit, et sic non transit ex poenalitate 
in poenositatem; quo sensu dicuntur ex charitate omnia levia fieri 
et facilia, juxta vulgatum illud Augustino tributum: “Ubi amatur, 
non laboratur, et si laboratur, labor amatur". Non tamen inde 
minuitur vis satisfactiva, quia nullatenus minuitur propria et intrin- 
seca poenalitas operis, imo ex quo minuitur poenositas inde augetur 
poenalitas, cum promptitudo voluntatis magis evacuet et absorbeat 


‘*Plures auctores, ut Lugo, Gonet, Billuart, hoc absolute asserunt; alii vero minus 
absolute loquuntur, ita Suarez: “Probabile est omne opus bonum et meritorium simul esse 
satisfactorium . . . [quia.] aliquo modo est poenale" (Disp. 37, sect. 6, n. 8) et 
Salmanticenses: “Nullum forte est opus meritorium, quod ex se aliqualiter laboriosum, ac 
poenale non sit" (Disp. 10, dub. 3, $ 5, n. 60). 

* Cf. Suppi., q. l, a. 1, cit. in art. 13, tom. 1, p. 351. 

l| Serm. 351, 5, 12, cit. in tom. 1, p. 10. 

"5. Thomas, l p. q. 62, a. 2, ad 2, ait: “Converti ... ad beatitudinem ultimam, 
homini ... est difficile, et quia est supra naturam, et quia habet impedimentum ex cor- 
ruptione corporis et infectione peccati." 


“SCT. 1-2. q. S7, a. 6, cit. in p. 198 sq., et Suppi., Appendix, q. 2, a. 2, cit. in p. 312 sq. 

proprium bonum naturae inferioris, quemadmodum aquila vel navis 
aérea nihil sui ponderis amittit, dum, ascendens in altum, influxum 
gravitatis extinguit. 


Ad rem 5. THOMAS, In 4 Sent., dist. 15, q. 4: Ud. 7: Ug. À, dd À GU Suppi., q. 15, 
a. 3, ad 1, infra citand. in art. 67, p. 354 sq. 


SALMANTICENSES: *Nullum forte est opus meritorium, quod ex se aliqualiter 
laboriosum, ac poenale non sit: nam ut sit meritorium, debet esse moraliter bonum, 
ac honestum; hoc autem nequit absque aliqua poenalitate exerceri. Quid enim 
aliquibus delectabilius, quam suavi, ac delicato uti alimento? Et nihilominus si 
juxta regulas morum fiat (quod ut sit honestum desideratur) non nisi moderate, 
et in ordine ad honestum finem fieri debet; hoc autem exercere sub tali regula, 
ac moderamine, aliquam affert poenalitatem, cum  coercitivum sit sensitivae 
naturae."57 


GONET: *Nullum est opus moraliter bonum, quod non habeat aliquam poenali- 
tatem annexam, vel ex parte subjecti, vel ex parte objecti; comedere enim cibos 
delicatos, de quo maxime potest esse dubium, non est actus virtutis temperantiae 
et opus moraliter bonum, nisi moderate fiat, et ordinetur ad bonum finem: sub 
ista autem ratione habet poenalitatem annexam, scilicet carentiam majoris delecta- 
tionis quae esset in majori comestione. Instabis: Si talis actus esset satisfactorius, 
posset Sacerdos injungere poenitenti in remissionem peccatorum, ut comederet cibos 
delicatos, vel biberet vinum delectabile: sed hoc videtur ridiculum: ergo et illud. 
Respondeo dupliciter posse confessarium injungere poenitenti in satisfactionem, 
ut comedat cibos delicatos: primo nullam exprimendo poenalitatem in tali opere; 
quod contingeret si diceret tantum, comedes cibos delicatos; et hoc sine dubio 
esset ridiculum, nulliusque poenitentiae injunctio. Secundo, praescribendo poenitenti 
tale opus sub forma poenalitatis. ut si diceret, comedes cibos delicatos moderate, 
ordinando ad actum virtutis; et tunc veram injungeret poenitentiam; peccaret 
tamen, idque mortaliter, si confessio fuisset de mortalibus; vel venialiter. si de 
venialibus tantum; nam quando peccata sunt gravia, satisfactio debet esse gravis, 
atque adeo opus satisfactorium simpliciter poenale, quale est opus jejunii, vel 
orationis, vel eleemosynae, non vero poenale tantum secundum quid, et simpliciter 
delectabile, qualis est comestio, etiam temperata, cibi delicati." 5$ 


LUGO: “De facto omnis nostra operatio meritoria est simul satisfactoria: quia 
omnis de facto poenalis est. . . Ratio autem a priori est. quia nullum est opus 
honestum, quod non adversetur alicui bono, vel delectabili, vel utili, vel afferat 
aliquod malum secum, alioquin non esset merum bonum ex parte objecti, et in 
exercitio ipsius actus: affert ergo semper aliquid difficultatis vincendae: quod 
quidem etiam in iis operibus, quae maxime videntur esse juxta propensionem 
naturae, locum habet: nam. licet in manducatione, aut potu, v.g. non sit difficultas 
homini famelico, aut sitibundo; in ipsa tamen rectificatione intentionis difficultas 
maxima est. Unde Augustinus ita universaliter ausus est dicere, infideles nullum 
prorsus opus bonum fecisse; quia, nimirum, vel ex parte objecti, vel saltem ex 
parte intentionis erat aliquis defectus; quod saltem regulariter verum erat, ut 
dixi in tract, de gratia. 

"Negari enim non potest, quod sit difficile, etiam ejusmodi objecta delectabilia, 
et facilia, non amplecti propter eorum delectationem, sed propter finem honestum 
et elevatum: semper ergo vincitur aliqua repugnantia, quae licet in homine spirituali 
et fervente minor, vel nulla appareat; id tamen non tollit poenalitatem operis; sed 
indicat fervorem et desiderium patiendi, quo de ipsa passione et poenalitate gaudet: 
nam, qui cum exultatione se verberat et cruciat, negari non potest quod patiatur 


"De Poenitentia, disp. 10, dub. 3, $ 5, Curs. Theol., t. 20, Parisiis, 1853, p. 618. 
"De Poenitentia, disp. 13, a. 2, $ 2, Clypcus, t. 6, Parisis, 1876, p. 677 sq. 

et puniat se; sic, qui ex ferventi Dei amore opes ac voluptates relinquit, vere pati- 
tur, licet cum gaudio propter amoris vehementiam; quia vere privat se aliquo 
bono aestimabili secundum praesentem statum "50 


ART. 61. Utrum Ad Satisfaciendum Requiratur Status Gratiae 
(q. 14). 


STATUS QUAESTIONIS 


Agitur de praecipua conditione satisfactionis, seu statu gratiae, 
qui est fundamentum omnis valoris et fructus supernaturalis tam 
meriti quam satisfactionis, et, ut bene ait Suarez, "principium omnis 
justitiae apud Deum". 

Quaestionem, in tota sua amplitudine, per 5 partes enucleamus, 
quinque conclusionibus subinde resolvendas: 

l. An generice loquendo homo in statu peccati nequeat proprie 
satisfacere, tam pro culpa quam pro poena. 

2. An nequeat satisfacere de uno peccato sine alio. 

3. An nequeat satisfacere pro poena temporali, etiam peccatorum 
jam remissorum. 

4. An nequeat satisfacere pro ea poena etiam eo sensu quod ejus 
opera, quamvis non actu satisfactoria, reviviscant tamen in satis- 
factionem, adveniente charitate. 


5. An nequeat pro ea poena satisfacere etiam improprie, seu de 
congruo improprie dicto. 


S. Thomas 2am, 3am et 4am quaestionem, formaliter et distincte 
pertractat in a. 1. 2 et 3 hujus q. 14; a. 4 et 5 referuntur ad 5am 
quaestionem; prima vero ac generalis quaestio imbibitur in omnibus 
articulis et solutionibus S. Doctoris. Non pauci inveniuntur apud 
theologos sensus et modi dicendi in hac materia, quorum causa est 
tum fluctuans quaedam ac falsa notio satisfactionis apud quosdam; 
tum diversus modus satisfactionis pro culpa et satisfactionis pro poena, 
qui a quibusdam parum ponderatur; tum diversa ratio satisfactionis 
sacramentalis et satisfactionis extrasacramentalis, quae quandoque 
absque debito discrimine in considerationem vocantur. 


PARS AFFIRMATIVA 


Sententia affirmativa, quae statuit necessitatem status gratiae in 
omnibus quinque casibus nuper enumeratis, dici potest sententia longe 
communior apud doctores. Praetermissis enim minoribus quibusdam 


" Dc Poenitentia, disp. 24, sect. 3, $ 2, n. 42, Disp. Schol., t. 5, Parisiis, 1893, p. 41S. 


DE SATISFACTIONE 271 


discrepantiis, eam tenent cum S. Thoma, Alex. Halensis (Summa, 4 p., 
q. 24, m. 4, a. 1), Bonaventura, Richardus, Durandus (cum quadam 
attenuatione), Henricus Gandavensis, Marsilius, Cajetanus (Opusc., 
tract. 6, q. 2), uterque Soto, Ledesma, Suarez (Disp. 37, sect. 2), 
Vasquez (q. 94, a. 1, dub. 4; cum quadam attenuatione de qua infra, 
p. 274 sq.), Valentia, Lugo (Disp. 24, sect. 2), Salmanticenscs (Disp. 
10, dub. 3, 83), Gonet, Billuart et frequentes moderni, qui rem 
leviter tangunt. 


PARS NEGATIVA 


Si omittantur pauci et innominati doctores temporis S. Thomae, 
praecipuus dissensus contra praedictam sententiam affirmativam pro- 
venit ex Scoto et schola scotistica, ratione diversi conceptus quam sibi 
fingunt de poenitentia et satisfactione. Juverit breviter varias opiniones 
colligere juxta divisionem praedictarum quaestionum, ut infra per 
tot Conclusiones eodem ordine refutentur. 


l. Quidam, ut scotistae Frassen et Montejortino (infra citandi, p. 
275 sq.), docent actum contritionis justificativae, quem admittunt esse 
satisfacttvum pro culpa, non procedere a charitate sed praecedere 
charitatem. et statum gratiae. Unde negant quod generaliter requiratur 
necessario status gratiae ad satisfaciendum. 

His accenseri possunt Suarez et Joannes a S. Thoma, quatenus, ut 
exposuimus in art. 51 (p. 117 sq.), docent actum contritionis justifi- 
cantis non esse satisfactivum nisi prout praecedit statum gratiae et 
procedit a. libero arbitrio sub auxilio gratiae actualis. 

Similiter loquuntur quidam moderni, uti Galtier, qui scribit: “Homo 
potest in hac vita satisfacere pro peccato suo. . . Potest satisfacere de 
congruo. Hoc affirmatur ut certum, non tantum de homine jam meritis 
Christi justificato sed etiam de peccatore, qui sub et cum auxilio gratiae 
viam sibi parat ad justificationem. . . Neque, si praescindatur a 
condignitate illius satisfactionis, dissensus est hac de re inter 
theologos [?]".co 


2. Quidam antiqui, quos suppresso nomine referunt Petrus Lom- 
bardus et S. Thomas, dixerunt quod potest praestari Deo satisfactio 
pro uno peccato sine alio; ex quo, si intelligatur etiam de satisfactione 
pro ipsa culpa mortali (ut eos doctores interpretatur S. Thomas), 
sequitur illos sensisse quod satisfactio pro culpa mortali potest fieri 
sine statu gratiae (antecedente vel consequente), dummodo peccator 
sit dispositus, puta per gratiam actualem, ut velit absolute recedere ab 
uno peccato. 


wDe Poenitentia, thes. 32, Parisiis, 1931, p. 359 ct 361. 

Ad rem S. Thomas: "Quidam dixerunt quod potest de uno peccato 
satisfieri sine alio, ut Magister in littera dicit" (tz. 7). Petrus Loin- 
bardus, Sent., 1. 4, dist. 15, n. 1: *Praedictis auctoritatibus . . . illorum 
oppositio eliditur, qui pluribus irretitum peccatis asserunt de uno vere 
poenitere, ejusdemque veniam a Domino consequi posse sine alterius 
poenitentia. Quod etiam auctoritatibus astruere conantur. Ait enim 
Propheta, Nahum, c. 1: Non judicabit Deus bis in idipsum’; vel, ut 
alii transtulerunt: ‘Non consurget duplex tribulatio’. Si ergo, inquiunt 
illi, aliquis sacerdoti fuerit confessus unum peccatum de duobus vel 
pluribus peccatis, et de illo injunctam sibi poenitentiam a sacerdote 
in satisfactionem expleverit, ceteris tacitis, non pro illo peccato amplius 
judicandus est, de quo satisfecit ad arbitrium sacerdotis qui vicem 
Christi in Ecclesia gerit” (M.L. 192, 872). 


3. Quidani dicunt quod pro poena peccatorum, jam per contritionem 
aut sacramentum remissorum, potest homo in statu peccati proprie 
satisfacere (abstrahendo ab hoc quod haec satisfactio sit sacra- 
mentaliter imposita vel sponte suscepta). Pro qua sententia S. Thomas 
(a. 2 infra cit.) refert, suppresso nomine, quosdam antiquos doctores; 
Suarez refert Scotum (in 4 Sent., dist. 15, q. 1, $ “De quarto dicitur" 
[alias art. 4], infra cit.), Biel (In 4 Sent., dist. 16, q. 2, a. 3, dub. 3), 
Majorem, Medinam, et Navarrum. Addi debent plures saltem Scotistae, 
et imprimis Ayquaeus (in suo Comm, in Scot., infra cit.). 

Fundamentalis istorum ratio est male intellecta indoles satisfactionis 
(ut maxime apparet apud Scotum ejusque discipulos), quam as- 
similant compensationi debiti qualiter fit in proprie dicta redditione 
vel restitutione alicujus rei. Sic enim arguunt: Satisfactio est com- 
pensatio debiti, ac pertinet ad justitiam, non vero ad amicitiam sicut 
meritum. Ergo potest fieri etiam ab eo qui caret amicitia Dei seu 
statu gratiae, si tamen ipse potest compensare ad aequalitatem pro 
poena temporali peccato debitae. Atqui homo potest pro hac poena 
compensare ad aequalitatem, cum sit finita. Ergo homo in statu 
peccati potest Deo satisfacere proprie dicta satisfactione, quamvis 
non possit mereri ac ideo ea satisfactio non sit meritoria, seu simpliciter 
dicta, seu reconcilians et placans. 


Ad rem S. THOMAS, a. 2: "Quidam dixerunt quod postquam omnia peccata per 
praecedentem contritionem remissa sunt, si aliquis ante satisfactionem peractam 
in peccatum decidat, et in peccato existons satisfaciat, satisfactio talis ei valet, ita 
quod si in peccato illo moreretur, in inferno de illis peccatis non puniretur””. 


SCOTUS: *Dicitur [a doctoribus] quod etsi satisfactio exterior pro uno peccato 
possit separari a satisfactione pro alio, ut quando orat, tunc non dat eleemosynam, 
tamen non potest satisfactio exterior fieri de uno, ita quod remaneat iste in alio 
peccato. Et probatur, quia placaret Deum, et tamen esset inimicus ejus; et quoad 

hoc oportet satisfactiones esse conjunctas saltem in voluntate, ad minus habitualiter, 
licet non in effectu, nec in voluntate, tunc actualiter. 

"Sed ista sententia videtur nimis dura contra peccatores, et occasio majoris 
obstinationis. Si enim iste hodie vere poenitens, et humiliter recipiens satisfactio- 
nem, esto jejunium trium dierum, cras récidivát in peccatum mortale, et de illo 
non poenitens, secundo die jejunat, quia sibi fuit impositum, si dicas quod illud 
jejunium secundae diei non est aliqua satisfactio exterior, magis occasio est in- 
ducendi istum jam lapsum, ut tertio die non jejunet, et per consequens ad novum 
peccatum mortale, quia transgrediendo istam poenam injunctam a Sacerdote, et 
receptam, videtur esse peccatum mortale, cum sit transgressio praecepti Ecclesiae, 
et Vicarii Dei in illo actu. 

"Ex isto potest formari talis ratio: Si post lapsum, et ante poenitentiam novam 
non exequatur quis satisfactionem pristinam sibi impositam, peccat mortaliter novo 
peccato; ergo si exequatur, bene facit, quia actum obedientiae facit, sed non 
facit actum oboedientiae, nisi inquantum illud est sibi impositum tanquam pars 
satisfactionis. 


"Dico ergo sine praejudicio, quod qui semel vere poenitet, et recipit satisfactio- 
nem, vel poenitentiam condignam sibi impositam ab Ecclesia, clave non errante, 
quantumcumque postea recidivet, nunquam tenebitur, nisi ad illam unicam sa- 
tisfactionem adimplendam; et si eam impleat in charitate, melius est, quia non 
tantum solvit poenam, sed meretur. Sed si adimpleat eam voluntarie extra charita- 
tem, Solvit quidem poenam, sed non meretur gratiam; si autem ipsa ab eo extra 
charitatem exigitur, solvitur poena, licet ipse non solvat. Et in primo est satisfactio 
simpliciter, quia reconcilians et placans; in secundo est quidem satisfactio, quia 
voluntaria redditio, etc. sed nec reconcilians, nec placans; in tertio autem est 
satisfactio, ultra quam non exigetur poena ulterior. 


"Ex secundo membro sequitur, quod si magnam partem satisfactionis sibi 
impositae explevit in peccato mortali, et post iterum poenitet de peccato novo, 
non est sibi iterato poenitentia imponenda pro peccato de quo satisfecit, licet extra 
charitatem, sed tantum de novis peccatis, quae fuerunt causa, quare illa satisfactio 
fuit mortua. 

"Bt si arguas, mortua est, ergo non est satisfactio, non sequitur, nisi quod non 
est satisfactio placans, nec reconcilians in amicitiam. Et si dicitur, ergo non est 
satisfactio, non sequitur, quia sufficit Deo, quod quis voluntarie solvat poenam 
debitam ad punitionem peccati commissi, quia etiam quod minus apparet, sufficit 
satispassio. Patet in actibus humanis: si enim alicui offensae in Regem correspondeat 
praecise secundum legem abscissio manus, si isti etiam invito abscinditur manus, 
satis patitur, et intantum sufficit Regi, quod secundum legem et justitiam, non debet 
abeo poenam ulteriorem exigere, et tamen non recipit eum in gratiam vel amici- 
tiam; multo magis ergo posset sufficere pro punitione culpae, si aliquis sibi poenam 
debitam infligeret, licet non esset in gratia, vel amicitia ipsius judicis offensi. 


"Ex tertio membro potest elici, quod talis, si propter novum peccatum in quo 
récidivât, damnaretur, antequam complessct totam poenam sibi impositam, punire- 
tur in infemo temporaliter poena correspondente illi, quae non fuit hic soluta; et 
ila soluta post tempus aliquod non puniretur amplius illa poena, sicut et de 
veniali, quia moriens, in peccato veniali simul cum mortali, non puniretur aeternali- 
ter pro veniali, ut dicetur inferius. Et eodem modo in proposito: ex quo enim 
secundum plenam justitiam punitivam semel imposita est poena temporalis isti pro 
peccato, de quo vere poenituit, nunquam isti pro illo debebitur nisi poena temporalis, 
et illa soluta, nulla alia.”01 


"Opus Oxoniensc, In 4 Sent. dist. 15, q. 1, n. 15-17, Opera omnia, t. 18, Parisiis, 
1894, p. 227 sq. 

HYQUAEUS: *Negativam partem [i.e. non valere satisfactionem in statu peccati 
tenet D. Thomas. . . Affirmativam docet Doctor /Scotus] hic, ubi tantum loquitur 
de satisfactione sacramentali, et a confessore imposita, non autem de satisfactione 
ab ipso voluntarie assumpta. Quod advertere volui, quia inulti trahentes quaestio- 
nem ad utramque, eum citant, quasi perinde de utraque determinaret hic. 

"Prima conclusio: satisfactio a Sacerdote imposita, et adimpleta etiam in peccato 
mortali habet suum effectum. Haec est Doctoris $ Dico ergo, etc. quam modeste 
asserit, et sine praejudicio, quia vidit antiquos fuisse in sententia opposita. 
... Videtur etiam D. Thomae [?] in 4 dist. 22, q. 1. art. 1l. ad 5. in 2. responsione... 

"Secunda conclusio. Opera etiam satisfactoria in peccato ad redimendam poenam 
temporalem, valent in statu peccati02 Haec sequitur ex dictis, et est Doctoris, hic 
satisfactionem valere ait ut fit a peccatore; et infra eam in terminis tradit vers. 
‘Et si arguas', etc. in fine, ubi dicit poenam inflictam per modum satisfactionis, si 
voluntarie assumeretur, valere per modum satisfactionis pro peccato remisso. 

. . Conclusio haec iisdem rationibus probatur, quibus conclusio antecedens; nihil 
enim obstat, nisi status peccatti, hoc non obstare probatum est; ergo valent illa 
opera ei, qui ea offert pro redimenda poena debita peccati remissi. Deus enim 
misericors et justus permisit hoc peccatoribus, ut possint per talia opera redimere 
poenas debitas peccatis remissis, quia et hoc plurimum facit ad aversionem a 
peccatis iisdem, et conversionem a peccato. .. 

‘Valent opera [a peccatore sub influxu gratiae actualis assumpta ex intentione 
satisfaciendi] ad istum finem, ne dicamus otiose et sine fructu ullo salutis vocatio- 
nem Dei, et gratiam specialem dari peccatori, imo quod absit dicere, illusorie; quia 
nisi acceptarentur opera ad eum finem ad quem inclinat gratia voluntatem ex regula 
fidei, illa gratia non esset gratia, neque apparet unde Deus misereatur peccatoris, 
si nihil valent opera ad finem vocationis, nempe redimendae poenae. Dices illa 
opera reviviscere ad suum effectum remissionis poenae, sicut satisfactio poeni- 
tentialis, ut quidam asserunt, et imposita a Sacerdote valet recedente fictione. 
Contra, non omnes oppositae sententiae admittunt hoc de satisfactione poeniten- 
tiali seu sacramentali. Deinde, qui asserunt, fundantur in eo quod talis satisfactio 
ex opere operato habeat hunc effectum, quod non convenit operibus libere oblatis... 

"Tertia conclusio. Poena temporalis inflicta a Deo, et patienter tolerata in finem 
remissionis poenae debitae satisfacit pro poena temporali, etiam in peccato. Con- 
clusio quoad primam partem est communis, quoad secundam partem est Doctoris, 
ut patet in textu, et sequitur ex dictis "".03 


Quidam hanc sententiam restringunt ad casum satisjactionis sacra- 
mentalis, docentes poenam impositam a confessario, si exsolvatur in 
statu peccati, esse vere et proprie satisfactoriam. Ita Frassen, Monte- 
fortino et generatin'! schola scotistica, exceptis illis qui, ut Hyquaeus, 
fidelius verbis Scoti adhaerent, juxta sensum praecedentis opinionis; 
Hyquaeus in citato loco Commentarii ait: “Hanc conclusionem 
[tenent] . . . praeter antiquos moderni etiam Doctores nostrae 
Scholae". Scotistis adjungendi sunt pauci extranei, uti Vasquez (In 
3 p., q. 94, a. 2, dub. 5), Tournely (De Poenit., q. 7, a. 2); Hyquaeus 
refert etiam Gerson, Hadrianum, Almainum, Rubionem, Cordubam, 
Angelum. 

Ratio praecipua quam assignant Scotistae est eadem quam audi 


60 Agitur hic ct in Tertia conclusione non amplius de satisfactione sacramentali, «d 
sponte accepta, ut patet ex toto contextu. 

“Comm, in Scotum (In 4 Sent., dist. 15, q. 1), n. 107. 108. 141 sq. 148 sq. 152, Scoti 
Opera omnia, t. 18, Parisiis, 1894, p. 229. 243. 246. 248. 

vimus a Scoto in praecedenti opinione, scilicet ratio justitiae et aequalis 
redditionis, abstrahendo ab amicitia. Sed cum urgetur contra eos quod 
haec ratio valeret etiam de satisfactione non sacramentali, recurrunt 
ad aliam rationem, dicentes poenam sacramentaliter impositam, vim 
satisfactoriam accipere ex opere operato sacramenti, ex meritis et 
satisfactione Christi, imo ex ipsa gratia sanctificante prius a peccatore 
habita; quando ei remissa sunt peccata. Hanc secundam Scotistarum 
rationem affert Tournely; Vasquez vero insistit potius in priori, i.e. 
in ratione expiationis quae non exigit statum gratiae. 


Haec mitigata Scotistarum sententia est formaliter distinguenda ab 
opinione aliquorum theologorum quae tantum docet poenam impositam 
a confessario habere proprium effectum, etiam si persolvatur in pec- 
cato; aliud enim est dicere eam habere suum effectum et aliud eam 
esse proprie dictam satisfactionem, ut inde inferatur hominem posse 
absque statu gratiae proprie satisfacere. De sacramentali enim poeni- 
tentia, soluta in statu peccati, quinque quaeri possunt, scilicet an 
sufficiat ad extinguendam confessarii obligationem, ita ut non debeat 
repeti; an sit valida in ratione partis integrantis sacramenti; an 
habeat suum effectum sacramentalem; an saltem hunc consequatur 
subinde, adveniente charitate, per quandam reviviscendam; an influxus 
in hunc effectum, formaliter ut sacramentalis, seu abstrahendo a 
satisfactione ex opere operantis, dici possit proprie et formaliter satis- 
factio poenitentis. Quatuor priores quaestiones persolvemus infra in 
art. 77, ubi de satisfactione sacramentali; ultima tantum huc directe 
pertinet ac persolvenda est, pro quanto attinet ad formale objectum 
praesentis conclusionis, qua contendimus numquam actum verae et 
propriae satisfactionis elici posse a subjecto in statu peccati. Ad has 
distinctiones pauci attendunt, ac inde fit ut, ratione ambiguitatis ipsius 
verbi satisfactionis, difficile sit mentem quorumdam auctorum inter- 
pretari. Hoc forte dici potest etiam de Tournely; contraria vero mens 
Scotistarum videtur satis clara ex priori argumento quod afferunt, seu 
ex falsa notione verae satisfactionis quam derivant ex suo Magistro, 
et qua sola logice inniti deberent, adhaerendo potius praecedenti 
opinioni nuper expositae. 


Ad rem FRASSEN: *'Satisfactio illa [sacramentalis peracta in statu peccati] 
non est de condigno ex opere operantis, nec suum mutuatur valorem, suamque 
moralem proportionem ad debitum persolvendum ex dignitate personae, sed habet 
ilam condignitatem ex opere operato, seu quatenus Sacramentalis est, et suum 
valorem, suamque moralem proportionem ad debitum persolvendum accipit ex 
dignitate Sacramenti, per quod opus istud elevatur et constituitur pars integralis 
Sacramenti; quia injungitur virtute clavium, et acceptatur a Deo, quatenus con- 
donando peccatum per Absolutionem Sacramentalem, commutavit poenam aeter- 
nam in hanc temporalem Satisfactionem. 

"Fateor itaque, Satisfactionem impensam in statu peccati mortalis, non esse 
condignam ex opere operantis; sed nullus hactenus probavit, eam sic non debere 
fieri, nec quod sufficere non possit, si sit tantum condigna ex opere operato 
Nihilominus, quamquam haec forte vera sint, quantum ad speculationem, attamen 
si praxim attendas, tutius est suadere poenitentibus, ut omni studio incumbant 
injunctas sibi Satisfactiones implere in statu gratiae, secundum prudentem eorum 
existimationem, hoc est, quando non sunt conscii alicujus peccati mortalis; quia 
Satisfactio in eo statu exhibita, non solum est solutiva poenae debitae, sed etiam 
promeritoria ulterioris gradus gratiae, sicut et novi juris ad augmentum gloriae.'A 


HIERONYMUS DE MONTEFORTINO: “Opera satisfactoria a Confessam 
iniuncta prosunt peccatori eadem exhibenti, pro solutione poenae temporalis, in 
quam fuit aeterna commutata. Quod genus satisfactionis adhuc in Christo et per 
Christum esset. Is enim non solum nobis gratiam sanctificantem promeruit, sed 
etiam omnia auxilia gratiae excitantis, quae iustis et peccatoribus a Deo tribuuntur, 
et sine quibus peccator opera satisfactoria exhibere non valeret. Vel etiam in 
Christo ea satisfactio esset, quia virtute gratiae sanctificantis, quae infuit, cum 
peccata remittebantur, atque eorum poena aeterna fuit in temporalem commutata. 
Tunc enim satisfactio virtute clavium peccatori imposita elevata fuit, cum sit 
pars integrans Sacramentum, ut per ipsam poena solveretur peccatorum, ex opere 
operato. Quamvis ergo talia opera non sint meritoria, nec Deo accepta in ordine 
ad gratiam augendam et gloriam promerendam, quia tamen per ipsa satisfit iustitiae 
vindicativae, exigenti poenam pro peccatis infligi, cum fuerint repraesentata, nihil 
praeterea poenarum de iustitiae praescripto ab eo exigendum videtur. Et alioquin 
si, quia a peccatore exhibetur, satisfactio dicenda non esset, ne ipsa quidem contritio, 
ut est dispositio congrua et praevia ad iustificationem, et quatenus remittit regulari- 
ter aliquid de poena temporali debita peccatis, a Deo acceptaretur, quia quatenus 
talis, a peccatore est. . . [Peccator] quamquam gratiam non mereatur, solvit tamen 
debitam poenam. Satisfactio enim, qua talis, separabilis est a ratione meriti et 
acceptabilitatis, quae est communis sibi, quando ex charitate procedit, et aliis 
actibus meritoriis. /psa enim satisfactio formaliter tantum dicit solutionem poenae 
temporalis, iuxta exigentiam iustitiae vindicantis, ex praescripto legis in quam 
peccatum fuit; ac proinde, cum exhibetur quicquid lege praescribitur reddendum, 
manet ratio satisfactionis, et eius acceptatio, esto meritoria non sit." 65 


TOURNELY: ‘An valeat satisfactio facta in peccato mortali. . . Resp. 1. Ho- 
minem in statu peccati mortalis non satisfacere Deo extra Sacramentum pro 
poena temporali, neque de condigno, neque etiam de congruo. . . Resp. 2. Eum 


qui injunctam a Sacerdote sacramentalcm satisfactionem implendo vel actu peccat, 
ut qui v.g. recitando Psalterium voluntarie alio distrahitur, aut voluntatem et 
propositum peccandi actu gerit, vere non satisfacere divinae justitiae pro poena 
temporali: vix enim intelligas, qui fieri possit ut eadem actione quis simul Deum 
et offendat, et propitium habeat. . . Resp. 3. Satisfactionem sacramentalcm quae 
fit in statu peccati mortalis non obesse integritati Sacramenti, suumque assequi 
effectum ex opere operato, tanquam partem Sacramenti integrantem, modo fiat 
animo poenitenti. Ratio est, quia justitia et sanctitas fructus est seu effectus 
Sacramenti Poenitentiae, non vero dispositio omnino necessaria ad illud percipi- 
endum, cum sit Sacramentum mortuorum: unde confessio etiam facta in statu 
peccati mortalis, valida est. et vera Sacramenti pars. Atque haec fuisse videtur 
mens Ecclesiae, cum absolutionem nonnisi post expletam satisfactionem olim 
conferebat: ejusmodi quippe poenitentes nondum Deo reconciliatos supponebat, 
quos tamen prolixiori, ac severiori exercebat poenitentia. Addidi, si fiat animo 
poenitenti; alias irrisio potius foret, quam vera satisfactio. Si vero quaeras, quo 
tempore suum effectum obtineat ejusmodi satisfactio, an cum impleta est; an cum 


** De Poenitentia, a. 4, q. 2, Scotus Academicus, t. 10, Romae, 1902, p. 550. 
*" Duns Scoti Summa Theologica, Suppi., q. 14, a. 2, t. 6, Romae, 1903, p. 221. 

recessit fictio; Resp. rem esse plane dubiam et incertam, de qua litigant 
Scholastici."65 


4. Quidam docuerunt quod, quamvis opera in statu peccati peracta, 
non sint actu satisfactoria pro poena temporali, sunt tamen talia in 
virtute, ita nempe quod, adveniente charitate, reviviscant quoad suum 
effectum satisfaciendi. Et quidem aliqui, quos reticito nomine referunt 
Petrus Lombardus et S. Thomas, videntur id asserere generaliter et 
absque distinctione, etiam nempe quoad satisfactionem peccatorum 
nondum remissorum, imo quoad satisfactionem quae fiat de uno pec- 
cato et non de alio; alii vero loquuntur de peccatis jam remissis, et 
inter hos quidam loquuntur generice de omni satisfactione, alii tantum 
de satisfactione sacramentali. Haec ultima sententia signanter pro- 
ponitur a quibusdam Scotistis, ut Montejortino (saltem sub forma 
hypothetica, i.e. pro casu quo non verificaretur prior sententia, quam 
sustinent, poenitentiam nempe sacramentalem, factam in statu pec- 
cati. esse satisfactoriam actualiter et immediate) estque iterum for- 
maliter distinguenda a generaliori sententia plurium theologorum, uti 
Cajetani, Victoriae, Petri Soto, Navarri et Suaresii, quae tantummodo 
docet illam poenitentiam reviviscere quoad suum effectum (quin 
necessario inde sequatur hunc effectum esse veram et propriam sub- 
jecti satisfactionem) et de qua agemus in art. 77 ubi de sacramentali 
satisfactione. 


Ad rem PETRUS LOMBARDUS, Sent. 1. 4, dist. 15, n. 4: “Quibusdam 
videtur [poenitentia acta de uno peccato] fuisse satisfactio, sed infructuosa, dum 
in peccato altero persistit; percipietur tamen fructus ejus, incipietque proficere, 
cum peccati alterius poenituerit. Tunc enim utrumque dimittitur peccatum, et 
satisfactio praecedens vivificatur, quae fuerat mortua; sicut Baptismus ili qui 
ficte accedit tunc primitus valet, cum fictio a mente recedit per poenitentiam. Et 
in hujus opinionis munimentum auctoritates inducunt [citat Pseudo-Augustinum 
et Hieronymum]. . . Sed haec dicta intelligimus de illo qui in charitate quodam 
tempore bona facit et bonus est, alio vero tempore malus est et multa peccata facit. 
Non ergo intelligendum est eum inter multa peccata, justa opera fecisse, quasi 
simul eodemque tempore peccata fecerit et justa opera; sed diversis temporibus 
utraque fecisse. . . Destructis ergo malis post opera bona commissis, priora bona, 
in charitate scilicet facta, quae sequentia mala mortificavcrant, poenitentia de illis 
malis habita vivificantur et remunerantur" (192, S75). 


5. THOMAS, a. 3: "Quidam dixerunt quod postquam omnia peccata per praece- 
cedentem contritionem remissa sunt, si aliquis ante satisfactionem peractam in 
peccatum decidat, et in peccato existons satisfaciat, satisfactio talis ei valet, ita 
quod si in peccato illo moreretur, in inferno de illis peccatis non puniretur." 


MONTEFORTINO: ‘Respondeo dicendum, si satisfactio a peccatore exhibita 
pro peccatis (modo prius rite is poenituerit) non habeat suum effectum, pro 
quo fuit a Sacerdote iniuncta (de quo actum fuit in art. praec.), pie sentiendum 
esse obtinere suum valorem et efficaciam, quam primum peccator in gratiam 
redierit. [Oxom. 4. d. 16. q. 1. n. 7.] Probatio: etenim satisfactio, ad hoc ut valida, 


De Poenitentia, aq. 7, a. 2, Praei. Theol., t. 9, Parisiis, 1765, p. 254. 

rataque sit, debet sequi Sacramentum Poenitentiae; ergo efficaciam a Sacramento 
accipit, et consequenter ex opere operato valida est, perinde ut Sacramentum, 
cuius est pars. /Ozon. 4. d. 4. q. 5. n. 4.] Quoniam autem Baptismus tribuit effec- 
tum suum ex Christi meritis, si cum aliquando non consequatur, ut cum ficte quis 
accedit, recedente fictione, habet suam efficaciam et effectum; pariter et satisfactio 
sacramentalis acceptabitis videtur a Deo, si non acceptetur cum persolvitur a pec- 
catore, quando restituitur gratiae et amicitiae Dei; ac tunc denique debitum 
extinguatur poenae temporalis; non quia quod debetur, eo facto persolvitur, quum 
iam redditum, et subita poena fuerit in statu peccati, sed quia tunc primum a Deo 
rata habetur ad eum effectum. . . 

"Ad primum [ex objectis in contrarium] respondeo, concedendo, opera etiam ei 
eorum ratione bona extra charitatem facta, nec esse meritoria, nec aliquando 
reviviscere in acceptatione divina, in ordine ad gratiam et gloriam ; sed tamen non 
esse parem rationem de satisfactione sacramentali. Non solum quia haec suam 
efficaciam habet ex opere operato, operibus vere meritoriis quicquid retribuitur, 
per modum personalis meriti rependitur, verum etiam, quia satisfactio sacramentalis 
adimpleta in statu peccati, licet non habuerit vitam spiritualem a gratia inhaerente, 
ut a principio proximo, desumpsit nihilominus vitam a principio remoto prin- 
cipali, quod est meritum Christi, et gratia sanctificante praeterita, infusa in sus- 
ceptione Sacramenti, qua et remissa fuit culpa, eiusque poena aeterna in temporalem 
commutata; et ideo reviviscere sentiendum est satisfactionem poenitentialem extra 
charitatem  exhibitam, non vero caetera opera bona peccatoris, quae alias sibi 
profuissent per modum meriti personalis.'67 


5. Quidam, ut Billuart et Collet dicunt quod pro poena peccatorum 
tam remissorum quam nondum remissorum potest homo in statu pec- 
cati satisfacere de congruo late dicto, seu improprie, quatenus intuitu 
boni operis poenalis, praecipue procedentis ex gratia actuali, remittatur 
a Deo, non quidem ex aliquo jure, etiam mere amicabili, sed ex sola 
liberali condecentia, aliquid de poena temporali (Collet), vel saltem 
ita Deus bene disponatur erga peccatorem ut in subsequent! justifi- 
catione concedat majorem poenae remissionem  (Billuart). In qua 
quidem sententia habetur quaedam confusio inter meritum et satis- 
factionem, non rara apud theologos, praesertim moderniores. 


Ad rem BILLUART: “Opus in reatu peccati factum, si, deposito affectu ad pec- 
catum, procedat ex gratia actuali, ut in poenitentibus, satisfacit, non de condigno, 
nec de congruo stricte, sed de congruo late, cum hoc discrimine, quod respectu 
peccati quoad culpam dimissi, obtineat aliquam diminutionem poenae, respectu 
vero peccati nondum quoad culpam dimissi, disponat tantum ad majorem contritio- 
nem, et ut inde Deus in justificatione abundantius cedat juri suo, atque ampliorem 
faciat poenae remissionem. .. 

"Prob. . . . Sicut ad meritum de congruo late sufficit actus, non per quem 
efficitur ut agens habeat jus, sed per quem efficitur ut in dante sit aliquale 
debitum decentiae secundum ejus bonitatem et liberalitatem, ita ad satisfa- 
ciendum de congruo late: atqui divinam bonitatem et liberalitatem decet ut 
operibus satisfactoriis ex sua gratia actuali procedentibus, aliquam poenae 
remissionem concedat pro peccatis quoad culpam dimissis, pro peccatis vero 
quoad culpam nondum dimissis, propter meliorem dispositionem, abundantius 
in ipsa justificatione cedat juri suo et minorem requirat poenam: ergo. . . Atque 
ita docet Auctor [S. Thomas] his verbis: Quanto major est contritio, tanto magis 
diminuit de poena, et quanto aliquis plura bona facit in peccato existons, magis 


" Duns Scoti Summa Theologica, Suppi., q. 14, a. 3, t. 6, Romae, 1903, p. 223. 

sc ad gratiam contritionis disponit, et ideo est probabile quod minoris poenae sit 
debitor: et propter hoc deberent a sacerdote discrete computari, ut ei minorem 
poenam injungat, in quantum invenit eum melius dispositum ’.”88 


COLLET: * Conclusio. . . Opus in statu mortalis peccati ex actualis gratiae 
auxilio factum, satisfactorium est, non quidem de condigno, sed de congruo 
saltem latius sumpto; non tamen eadem semper ratione. 

"Prob. prim, pars, nempe quod hujusmodi opus satisfactorium esse possit, 1. 
quia opus non plane mortuum et poenale potest utcumque satisfacere Deo; atqui 
opus de quo agitur et poenale est ex hypothesi; et ut ex auxilio actualis gratiae 
elicitum, non omnino mortuum dici potest. Se enim ferme habet ut contritio et 
confessio absolutioni praeviae; atqui haec, licet extra statum gratiae fiant, nedum 
opera sint mortua, una cum absolutione ad Sacramenti constitutionem concurrunt. 

“2, Quia si satisfactio ab homine necdum justificato procedens omni frustraretur 
effectu, neque hanc olim ante absolutionem praestari voluisset Ecclesia; neque 
hodieque identidem antea praestari juberet. Ita Henricus a S. Ignatio, cap. 213, 
Martinon, disp. 51, n. 16, etc. 

“3. Quia sicut ad meritum de congruo latius sumptum sufficit actio, quae licet 
praemium stricto jure non exigat, illud tamen ex aliquali decentiae debito praestola- 
tur, ita et ad satisfactionem sufficit actio, cujus aliquam a Deo rationem haberi 
deceat; atqui divinam decet benignitatem ut satisfactionem ab homine necdum 
licet justificato factam nonnihil aestimet. Eaque videtur esse practica confes- 
sariorum opinio. Neque enim poenitentem qui propter adulterium jejuniis, pinguibus 
eleemosynis, piis laboriosisque peregrinationibus vacaverit, eidem addicent poeni- 
tentiae, ac si nihil horum praestiterit; atque id docere videtur S. Thomas, q. 14, 
a. 3, ad 1, ubi haec habet: ‘Quanto major est contritio, tanto magis diminuit 
poena, et quanto aliquis plura bona facit in peccato existens, magis se ad gratiam 
contritionis disponit, et ideo est probabile quod minoris poenae sit debitor; et 
propter hoc deberent a sacerdote discrete computari, ut ei minorem poenam 
injungat, in quantum invenit eum melius dispositum. 

"Prob. secunda pars, videlicet quod hujusmodi opus non satisfaciat de con- 
digno. Satisfactio, ut et meritum de condigno importat jus quoddam justitiae . .. ; 
jus... [autem] illud divina amicitia nititur. 

"Prob. tertia pars, nimirum quod idem opus non semper eadem ratione satis- 
factorium sit: nempe vel opus illud a Poenitentiae ministro ante vel post absolutio- 
nem impositum est; vel a poenitente sponte susceptum; atqui utriusque dispar 
esse conditio videtur: opus enim sacramentale efficacius ad poenae remissionem 
conducit, quam electitium. Unde sicut attritio et confessio, licet opera hominis 
saepissime necdum justificati, ad Sacramenti effectum iisdem operibus corresponden- 
tem, nimirum divinae amicitiae reparationem concurrunt, sic et satisfactio sacra- 
mentalis ad remissionem poenae, qui ejus est finis, concurrere debet. Opus vero 
electitium, cum nec a statu personae, nec ab efficacia Sacramenti vim ullam 
trahat, multo minoris coram Deo momenti esse debet. Quanquam et id efficere 
videtur, ut Deus propter bonam hanc subjecti dispositionem | abundantius cedat 
pirisuo, et minorem poenam repetat; quod et a confessario faciendum esse admonet 
S. Thomas in textu supra citato."'ce 


CONCLUSIO 


Conclusio 1l. Homo in statu peccati nequit satisfacere, seu elicere actum 
qui sit vera et proprie dicta satisfactio pro culpa aut pro poena temporali, 
peccato debita (a. 1. 2. 3). 


*Dc Poenitentia, diss. 9, a. 7, Curs. Theol., t. 9, Parisiis, 1904, p. 467. 
"De Poenitentia, pars 2, c. 6, n. 68-73, in Migne, Theol. Cursus, t. 22, Parisiis, I860, 
col. 580 sq. 

Probatur |. Ex sensu Scripturae. 


$. Paulus in 1 Cor. 13, 3 docet opera quae a theologis habentur ut 
insignis materia satisfactionis, seu eleemosynam et corporalem casti- 
gationem, nihil prodesse sine qgjiaritate: "Et si distribuero in cibos 
pauperum omnes facultates meas, et si tradidero corpus meum ita ut 
ardeam, charitatem autem non habuero, nihil mihi prodest." Quod 
quidem nequit intelligi nisi de merito et satisfactione, quae con- 
stituunt valorem bonorum operum in ordine supernatural!, de quo 
loquitur Apostolus. 

Plures praeterea inveniuntur Scripturae loci in quibus dicitur bona 
opera quae fiunt a peccatoribus, eis coram Deo non prodesse; nec 
refert quod illi loci intelligi possint de peccatoribus prout sunt in 
actu peccati vel in actuali affectu peccati, tum quia in ipso habituali 
statu peccati eadem habetur fundamentalis ratio quare opera non 
possint esse secundum se acceptabilia Deo, scilicet divina inimicitia, 
tum quia homo qui non est in statu gratiae, non infrequenter ac- 
tualiter peccat. 

Prov. 15, 8 sq.: “Victimae impiorum abominabiles Domino. 
Abominatio est Domino via impit”. 

Eccli. 34, 23: “Dona iniquorum non probat Altissimus, nec respicit 
in oblationes iniquorum, nec in multitudine sacrificiorum — eorum 
propitiabitur peccatis"; 34, 37: “Homo qui jejunat in peccatis suis, 
et iterum eadem faciens, quid proficit humiliando se?" 

Isai. 56, 5 sq.: “Quare jejunavimus, et non aspexisti; humiliavimus 
animas nostras, et nescisti? Ecce in die jejunii vestri invenitur volun- 
tas vestra. . . Ecce ad lites et contentiones jejunatis". 

Ezech. 16, 24: “Si autem averterit se justus a justitia sua, et fecerit 
iniquitatem ... omnes justitiae ejus, quas fecerat, non recordabuntur". 
Si autem ipsa opera prius facta in ipso statu gratiae, valorem non 
habent, a fortiori id dicendum est de operibus factis in ipso statu 
peccati. 


Ab his leviter sese expedit Frassen, scribens: "Respondeo, prioribus 
Scripturae oraculis [i.e. Prov. 15 et Isai. 55], idcirco reprobari opera 
peccatorum, non praecise quia fiunt in statu peccati, sed quia eliciuntur 
cum affectu peccandi; ideo namque Isaias dicit reprobari jejunia 
Judaeorum, quia annexa habebant levia peccata contentionis et inimi- 
citiae: ‘Ecce’, inquit, ad lites et contentiones jejunatis, et percutitis 
pugno impie', etc. Ad Apostolum dico, ipsum non loqui tantum de 
charitate habituali, sed etiam de actuali. Porro constat sine charitate 
actuali aliquem posse justificari, ut fit in. infantibus, qui martyrium 
subeunt, nec non et in eo adulto qui bona fide pro Christo moritur. 

quamvis ejus memoriae non occurrat peccatum quo reus tenetur, 
quodque affectu charitatis detestari deberet. Non igitur loquitur 
Apostolus generaliter, sed tantum de homine adulto, qui suis bonis 
operibus intendit promereri vitam aeternam. Quod utique exequi non 
potest, nisi sit in statu gratiae, et habeat charitatem habitualem.”7 


Probatur 2. Ex Concilio Tridentino. 


Sess. 14, cap. 8: “Neque vero ita nostra est satisfactio haec, quam 
pro peccatis nostris exsolvimus, ut non sit per Christum lesum; nam 
qui ex nobis tamquam ex nobis nihil possumus, ‘eo coopérante, ‘qui 
nos confortat, omnia possumus  [cf. Phil 4, 13]. Ita non habet 
homo, unde glorietur; sed omnis ‘gloriatio [cf. 1 Cor 1, 31; 2 Cor 
10, 17; Gal 6, 14] nostra in Christo est, ‘in quo vivimus, in quo 
movemur [cf. Act 17, 28], in quo satisfacimus, 'facientes fructus 
dignos poenitentiae [cf. Lc 3, 8], qui ex illo vim habent, ab illo 
offeruntur Patri, et per illum acceptantur a Patre" (Denz. 904). 
Concilium docet satisfactionem nostram habere suam efficaciam ex 
Christo (“Ex illo vim habent"); nec valet id referre ad solum auxilium 
gratiae actualis, nam Concilium illam efficaciam coniungit cum nostra 
vita in Christo, quae est per statum gratiae (“In quo vivimus . .. , in 
quo satisfacimus"), quasi dicat: Per virtutem Christi. satisfacimus, 
vivendo in Christo, seu quia vivimus in Christo. 

Catechismus Cone. Trid., in p. 2, c. 5, q. 73, cit. in art. praec., p. 262, 
mentem Concilii aperiens, explicite docet ad satisfactionem requiri 
statum gratiae. 

Ob ea Tridentini verba, Suarez judicat hanc conclusionem esse fheo- 
logice certam: “Post Concilium Tridentinum videtur res adeo certa, 
ut contrarium non possit probabiliter defendi; aperte enim, sess. 14, 
cap. 8, et can. 13 et 14, definit satisfactionem hanc non esse opus 
nostrarum virium, sed esse opus gratiae datae per Christum lesum, 
a quo omnis nostra sufficientia est" (Disp. 37, sect. 2, n. 3). 


Prorsus autem voluntarius videtur modus quo idem Frasscn conatur 
vm utriusque documenti eludere, scribens: “Ad Concilium Triden- 
tium dico, illud verbis laudatis loqui de Satisfactione simpliciter, 
nempe quatenus est reconciliativa et meritoria de condigno, ad quam 
haud dubie requiritur vita in Christo, seu status gratiae; de hac autem 
satisfactione hic non est sermo, sed tantum de Satisfactione, quatenus 
est solutio debiti et vindicativa peccati, quae utique fieri potest quovis 
in statu; de hac satisfactione reconciliativa, et meritoria loquitur 
Catechismus Romanus, ut colligitur ex num. praecedenti, ubi ait: 


"De Poenitentia, a. 4, q. 2, Scotus Academicus, t. 10, Romae, 1902, p. 549. 

Atque ita fit, ut justis nihil deesse videatur, cum operibus, quae Dei 
virtute efficiunt, et divinae legi pro humana mortalique conditione 
satisfacere, et vitam aeternam, quam scilicet, si Dei gratia ornati e 
vita decesserint, consequentur, mereri possint. Quibus verbis, ut ap- 
paret, loquitur Catechismus de Satisfactione reconciliativa et merito- 
ra de condigno vitae aeternae, non autem ut est solutiva poenae 
debitae peccato.”1l 


Probatur 3. Ex essentia satisfactionis. 


satisfactio consistit in aequali compensatione pro injuria Dei; haec 
autem aequalitas non habetur in opere hominis secundum se, sed 
suppletur seu potius completur per acceptationem Dei; haec autem 
Dei acceptatio non habetur si non adsit status gratiae seu amicitiae, 
ex qua sola res Deo acceptabiles seu placentes fieri possunt, qui 
peccatum ejusque statum abominatur. 

Ad rem S. Thomas, Suppi., q. 14, a. 2: “In satisfactione oportet 
quod . . . aequalitas restituatur. . . Aequalitas autem in satisfactione 
ad Deum non est secundum aequivalentiam, sed magis secundum ac- 
ceptationem ipsius. Et ideo oportet quod . . . opera satisfactoria sint 
accepta Deo, quod dat eis charitas. Et ideo sine charitate opera facta 
non sunt satisfactoria" (cf. a. 4). 


Profecto, si attendatur imprimis ipsa ratio offensae quae est in- 
finita, actus contritionis, secundum se finitus, impar est ad eam 
aequaliter compensandam, nisi accedat acceptatio Dei, supplens de- 
fectum, seu suscipiens contritionem uti satisfactionem congrue 
aequalem; quae quidem Dei acceptatio supponit statum gratiae, ex 
qua sola homo fit Deo acceptabilis.72 Si vero attendatur ratio poenae 
temporalis, supposito quod opus pro ea praestitum sit ei aequale in 
poenalitate, habebitur quidem compensatio condigna ex parte materiae, 
sed non simpliciter et ex parte formae, adeoque ea non erit satis- 
factio nisi accedat divina acceptatio, cum Deus non teneatur eam 
compensationem suscipere. 


Probatur 4. Ex fine satisfactionis, qui est restitutio amicitiae. 

Nequit enim fieri satisfactio, nisi tollatur id quod impedit assecu- 
tionem finis ipsius; status autem peccati impedit  assecutionem 
amicitiae Dei, quae est finis satisfactionis; ergo nequit fieri satis- 
factio nisi tollatur status peccati per statum gratiae. Ita S. Thomas, 
a. |, cit. in seq. Conci, (p. 284). 


n De Poenitentia» a. 4, q. 2, Scotus Academicus, t. 10, Romae, 1902, p. 548. 
n Ex quo desumi potest, contra quosdam theologos, peculiaris nec inefficax ratio pro 


sententia quae docet actum contritionis justificantis debere procedere ex ipsa gratia 
sanctificante, ct non ex sola gratia actuali. 

Probatur 5. Ex causa scu principio satisfactionis, quod est virtus 
Poenitentiae. 

Haec enim virtus, a qua, ut diximus in art. 47, elicitur tum actus 
contritionis tum quilibet actus satisfactionis pro ipsa offensa peccati 
ejusque poena temporali, est habitus essentialiter supernaturalis. pro- 
cedens ab ipsa gratia sanctificante et foecundatus ab ipso actu 
virtutis charitatis, ut dictum est in art. 16 (tom. 1) et art. 30 (tom. 2). 


Probatur 6. Ex paritate cum merito. 


Ut enim non semel in praec. articulis dictum est, meritum et satis- 
factio pari passu procedunt eisdemque subiciuntur conditionibus, eo 
quod habeant communem quamdam habitudinem ad debitum et per- 
tineant ad eandem lineam cujusdam justitiae inter Deum et hominem. 
Nullum autem datur meritum in statu peccati, nec ideo ulla satis- 
factio, sed “gratia est principium omnis justitiae apud Deum"; cum 
sit principium illius acceptabilitatis, in qua haec justitia fundatur. 

Ad rem Lugo: “Satisfactio, licet non sit meritum formaliter; imitatur 
tamen rationem meriti: quare, sicut peccator et inimicus Dei, dum 
manet inimicus, non potest mereri condigne: quia non placet Deo, 
et ideo non possunt ejus opera esse Deo accepta ad praemium; sic 
nec possunt esse accepta ad placandum Deum pro poena debita, quae 
placatio est quasi quaedam retributio pro castigatione voluntaria, 
quam homo exhibet, et offert Deo: qui enim non potest esse dignus 
retributione, et praemio, propter inimicitiam permanentem: non potest 
etiam esse dignus, ut acceptetur ejus castigatio voluntaria ad compen- 
sandam poenam aliunde debitam.” 14 


Ex iisdem principiis resolvuntur particulares vel secundariae 
quaestiones, supra tactae in Statu Quaestionis, quas tamen juverit 
cum S. Thoma per distinctas Conclusiones enucleare, ut inde etiam 
pateat solutio quarundam instantiarum quae contra ipsam generalem 
Conclusionem, adduci possunt. 


Conclusio 2. Homo in statu peccati nequit satisfacere <lc uno peccato 
mortali sine alio, sive quoad rationem culpae sive quoad rationem poenae 
temporalis, et quoad hanc sive actualitcr sive in virtute cujusdam revivis- 
cendae (a. 1; cf. 3 p., q. 86, a. 375). 


"Suarez, Disp. 37, sect. 2, n. 4. 

'De Poenitentia, disp. 24, sect. 2, n. 25, Disp. Schol., t. 5, Parisiis, 1893, p. 412 sq. 

[bi agitur amplior quaestio quod non possit unum peccatum sine alio remitti, quam 
quidem tractabimus infra in art. 86, tom. 4, ubi de effectu Poenitentiae. 

Probatur. 


l. Homo non potest satisfacere de uno peccato mortali et non de 
alio, quoad rationem offensae, tum quia haec ratio est una in omnibus 
peccatis, ac tollitur per unicam causam satisfactoriam contrariantem 
omni peccato, scilicet universalem contritionem, tum quia satisfactio 
fit per restitutionem amicitiae, nec potest homo simul esse amicus 
Dei per ablationem unius peccati et inimicus per permanentiam 
alterius, sic enim esset simul amicus et non amicus. 

Ad rem S. Thomas: “Cum ... per satisfactionem tolli debeat 
offensa praecedens, oportet quod talis sit modus satisfactionis qui 
competat ad tollendam offensam. Offensae autem ablatio est amicitiae 
restitutio. Et ideo si aliquid sit quod amicitiae restitutionem impediat, 
etiam apud homines, satisfactio esse non potest. Cum ergo quodlibet 
peccatum amicitiam charitatis impediat, quae est hominis ad Deum, 
impossibile est ut homo de uno peccato satisfaciat, alio retento; 
sicut nec homini satisfaceret qui pro alapa ei data se ei prosterneret, 
et aliam alapam similem daret" (w corp.). 

Nec valet opponere quod peccata non habent connexionem ad 
invicem et ideo possunt separatim remitti; nam, quamvis peccata non 
connectantur in commissione, eo quod a pluribus principiis procedant, 
necessario tamen connectuntur in remissione, eo quod nonnisi per 
unum et idem principium remitti possunt; cujus ceterum discriminis 
ratio est quia, post eorum commissionem, omnia peccata uniuntur in 
unicam rationem offensae Dei, cui opponitur unica ratio contritionis 
et amoris Dei (ad 1). Item, non valet opponere quod inter homines 
potest unum debitum solvi sine alio, adeoque etiam apud Deum qui 
est magis benignus quam homo; nam satisfactio non est mera solutio 
debiti aut restitutio, sed est compensatio offensae per quam tollitur 
tum justitia tum amicitia, adeoque exigit non solum quod reparetur 
injustitia sed etiam quod redintegretur amicitia (ad 2). 


2. Similiter homo in statu peccati nequit satisfacere pro poena 
temporali unius peccati et non pro poena alterius. Nam quamvis 
poenae diversorum peccatorum non concurrant in unum, sicut ipsa 
peccata, pro nulla tamen poena potest satisfieri in illo statu, tum 
quia nequit satisfieri pro poena antequam satisfiat pro culpa, eo quod 
poena incurritur ratione culpae et ideo nequit remitti nisi ratione 
remissionis culpae,76 tum quia, ut dictum est in Conci, praec., omnis 
satisfactio, etiam poenae, fundatur in acceptatione Dei, cum Deus 


* Suppi., q. 14, a. S: “Nullus liberatur a poena, nisi sit absolutus a culpa, quia effectus 
non diminuuntur neque tolluntur, nisi diminuta vel ablata causa”. 

non teneatur nostram compensationem suscipere, et ea acceptatio 
fundatur in amicitia. 

Ad rem Petrus Lombardus: “Ex his datur intelligi quod in pec- 
cato mortali permanentes, etsi eleemosynas largas faciant, non tamen 
per eas satisfaciunt, quia inordinate agunt, dum a se non incipiunt. 
Nec proprie dicitur eleemosyna tale opus, dum sibi ipsis crudeles 
existunt, non placentes Deo. Non ergo dicenda est illa peccati satis- 
factio, quam quis agit pro uno peccato, dum perdurat in altero. Quia 
nihil prodest jejunare et orare, et alia bona agere, nisi mens revocetur 
a peccato, et si aliquando conversus tacitum peccatum sacerdoti fuerit 
confessus, de utroque imponenda est ei satisfactio, quia de primo 
condigne non satisfecit" (Sent., 1. 4, dist. 15, n. 3, M.L. 192, 875). 


3. Nec potest fingi quaedam reviviscentia satisfactionis pro poena 
unius peccati, hoc sensu nempe quod poena voluntarie suscepta ad 
satisfaciendum pro uno peccato, valeat in satisfactionem illius quando 
peccator conteritur et satisfacit etiam pro alio peccato; nam, ut dicetur 
in Conci. 4, nullum opus, actum in statu peccati, potest reviviscere in 
satisfactionem, cum nullum antea valorem satisfactivum habuerit, 
nemo enim ullo modo dat, quod nullo modo habet; quod si id valet 
de satisfactione peccatorum jam remissorum, ut ibidem ostendetur, 
a fortiori verum est de satisfactione nondum remissorum. 


Nota. Post remissionem vero culpae, potest homo satisfacere pro 
poena temporali unius peccati mortalis et non pro alterius, si et 
quatenus illae poenae sunt distinctae; si autem coalescunt in unicam 
poenam majorem, poterit tantum satisfacere partialiter pro omnibus 
simul. Praeterea, quoad peccata venialia homo, jam justificatus a 
mortali, potest satisfacere pro uno peccato vel pro poena unius, et 
non pro altero peccato vel pro poena alterius. Cuius ratio est quia 
peccata venialia, cum non importent offensam Dei simpliciter talem, 
nula ratione inter se connectuntur, et ideo sicut possunt separatim 
committi, ita possunt separatim removeri et reparari, sive quoad 
culpam sive quoad poenam. 


Conclusio 3. Homo in statu peccati non potest satisfacere pro poena tem- 
porali, etiam peccatorum jam remissorum per contritionem vel sacramentum; 
proinde ipsa poenitentia quae imposita fuerit a confessario in sacramentalem 
satisfactionem, non est proprie actus satisfactionis si persolvitur in statu 


peccati (a. 2). 


Probatur. 


Nam, ut dictum est in Conci. 1, omnis satisfactio, etiam pro poena, 

supponit amicitiam, et ideo statum gratiae. Nec refert quod amicitia 
fuerit prius restituta per remissionem peccatorum, nam oportet etiam 
quod sit praesens, quando fit satisfactio pro poena, quia, ut non semel 
dictum est, non datur satisfactio seu compensatio ad aequalitatem si 
non datur libera acceptatio Dei, ex qua tantum potest aequalis fieri 
nostra compensatio, nec datur acceptatio Dei si non datur amicitia 
Dei ex qua res fiunt ipsi acceptabiles, nec datur amicitia Dei si non 
datur status gratiae. 

Ad rem S. Thomas: “In satisfactione oportet quod amicitia resti- 
tuta. etiam justitiae aequalitas restituatur, cujus contrarium amicitiam 
tollit, ut Philosophus dicit. Aequalitas autem in satisfactione ad Deum 
non est secundum aequivalentiam, sed magis secundum acceptationem 
ipsius. Et ideo oportet quod etiam si jam offensa sit dimissa per 
praecedentem contritionem, opera satisfactoria sint Deo accepta, quod 
dat eis charitas. Et ideo sine charitate opera facta non sunt satis- 
factoria" [in corp.). 


Ex quo patet ineptitudo fund'amentatis rationis adversariorum. 
Imprimis enim satisfactio, generice spectata et prout fit etiam inter 
homines, quamvis pertineat ad justitiam, non sic ad eam pertinet sicut 
quaelibet redditio vel restitutio; nam consistit non in qualibet com- 
pensatione sed in compensatione pro offensa, vel pro poena proveniente 
ex offensa, adeoque oportet ut qui satisfacit, tantum reddat offenso 
quantum sufficit ad tollendam offensam, seu ad placandum offensum, 
ita ut hic iterum concipiat erga offensorem eum benevolentiae sen- 
sum, puta amicitiae vel merae urbanitatis, quem habebat ante offen- 
sam, quod quidem fit per hoc quod offensor reddat illi aliquid quod 
magis ei placet quam displicuit offensa. Praeterea, satisfactio erga 
Deum hoc habet peculiare quod homo non possit ad aequalitatem 
reddere Deo id quod ad aequalitatem reddere debet, nisi accedat 
amicabilis acceptatio Dei, quippe qui non tenetur nostram compensa- 
tonem acceptare; unde necessario praetergreditur limites justitiae 
et involvit amicitiam et statum gratiae, assumens rationem alterius 
virtutis, Poenitentiae nempe, quae veluti ex copulatis influxibus justi- 
tiae et charitatis generatur. Unde negatur quod homo sine statu 
eratiae possit solvere ad aequalitatem pro ipsa poena temporali pec- 
cati, quia quamvis possit sponte sustinere poenam ill aequalem, 
ac ideo voluntarie satispati, nequit tamen eam sustinere ut accepta- 
bilem Deo, quod est solvere ad aequalitatem, seu satisfacere. 


Nec sacramentalis ordinatio poenae, quae a peccatore sustineatur, 
valet quidquam immutare, aut ullatenus auferre intrinsecam hominis 

inhabilitatem ad eliciendum actum satisfactionis in statu peccati, sed 
est ad rem prorsus impertinens. 

Nam imprimis, non improbabiliter dici potest cum quibusdam 
theologis, ut Salmanticcnsibus (cf. infra, in art. 77), sacramentalem 
satisfactionem non esse meram solutionem poenae a sacerdote im- 
positae, sed veram satisfactionem ex opere operantis, quae assumitur 
et elevatur a Deo in satisfactionem ex opere operato ad causandum 
ampliorem effectum; ex qua sententia sequitur non dari satisfactionem 
sacramentalem ex opere operato, ubi non datur satisfactio hominis ex 
opere operantis, quae, ut dictum est, statum gratiae requirit. 

Secimdo, admissa ut probabiliori sententia quae docet solutionem 
poenae, a sacerdote impositae, sufficere ad constituendam validam 
satisfactionem in ratione partis integrantis sacramentum, inde non 
sequitur eam esse proprie actum satisfactionis quia negamus absque 
charitate ipsam consequi suum effectum  extinctionis poenae, sive 
statim, sive per reviviscentiam (cf. art. 77). 

lertio ac praecipue, etiam si admittatur cum quibusdam theologis 
(cf. ibidem) sacramentalem satisfactionem persolutam in statu pec- 
cati consequi suum effectum, adhuc inde non sequitur quod homo 
eliciat actum satisfactionis in statu peccati; nam ea satisfactio, for- 
maliter ut satisfactio, non esset actus hominis, sed merus effectus 
sacramenti, applicantis et substituentis satisfactionem Christi defectui 
satisfactionis hominis; ex vi nempe sacramenti et ex opere operato, 
solutio poenae ab homine praestita, tam in peccato mortali quam 
etiam in statu gratiae, non accipit formaliter quod sit satisfactio seu 
actus satisfactivus ipsius poenitentis, cum hic sit necessario opus 
operantis, sed tantum quod sit opus aliquod satisfactivum, seu opus 
stans pro satisfactione, quatenus ex acceptatione et ordinatione Dei 
fit veluti instrumentum applicans homini satisfactionem Christi ex vi 
sacramenti, eo modo quo, ut diximus in art. 22 (tom. 1, p. 492 sq.), 
attritio assumpta a sacramento non fit proprie contritio, sed stat pro 
contritione coram Deo, qui, loco contritionis satisfactoriae et justi- 
ficativae, acceptat attritionem cum sacramento applicante vim satis- 
factoriam et justificativam passionis Christi. 


DICES 1. Eleemosyna facta a peccatore confert ad redimenda ejus 

peccata, juxta consilium Danielis (4, 24) Nabuchodonosor regi: 
"Peccata tua eleemosynis redime, et iniquitates tuas misericordiis 
pauperum: forsitan ignoscet [Deus] delictis tuis". 


RESP. Eleemosyna est satisfactiva, sed post conversionem et ea 
manente, ut patet per ipsam Scripturam in | Cor. 13, 3: “Si distribuero 

in cibos pauperum omnes facultates meas . . . , charitatem autem non 
habuero, nihil mihi prodest." In statu vero peccati, opera bona etiam 
poenalia, sunt tantum meritoria de congruo et improprie, ut explica- 
bitur infra in Conci. 5. Utroque autem modo intelligi possunt ex- 
hortationes quae in Scriptura vel Patribus diriguntur ad peccatores ut 
redimant sua peccata per opera bona: hi nempe, prius conversi ad 
Deum, redimant per bona opera poenas suis peccatis debitas, vel 
agant opera bona et sic incipiant recedere a peccato et inducant Deum 
ad miserendum ex quadam meriti congruitate (ad 1; cf. etiam supra in 
tom. 1, art. 22, p. 480). 


DICES 2. Si non posset homo satisfacere etiam in statu peccati, 
deberemus anxie vivere et continuo satisfactiones nostras repetere, 
ob incertitudinem status gratiae, juxta illud Eccli. 9, 1: "Nescit homo 
utrum amore an odio dignus sit." 


RESP. Moralis certitudo de statu gratiae sufficit ad expellendam 
eam anxietatem et eam obligationem. Ad rem S. Thomas: “Sicut homo 
nescit pro certo utrum charitatem habuerit in satisfaciendo vel 
habeat, ita etiam nescit pro certo utrum plene satisfecerit: et ideo 
dicitur Eccli., v, 5: ‘De propitiato peccato noli esse sine metu’. Nec 
tamen exigitur quod propter hunc metum homo satisfactionem ex- 
pletam iteret, si conscientiam peccati mortalis non habeat. Quamvis 
enim poenam non expiet per hujusmodi satisfactionem, tamen non 
incurrit reatum omissionis ex satisfactione neglecta; sicut nec ille qui 
accedit ad Eucharistiam sine conscientia peccati mortalis cui subjacet, 
reatum indignae sumptionis incurrit" (ad 2). 


DICES 3. Ex intentione quam homo habet in principio actus, totus 
actus informatur. Sed poenitens, quando poenitentiam inchoavit, in 
charitate erat. Ergo tota satisfactio sequens ex illa charitate, in- 
tentionem ejus informante, efficaciam habebit. 


RESP. “Intentio illa interrupta est per peccatum sequens, et ideo 
non dat vim aliquam operibus post peccatum factis" (ad 3). 


DICES 4. Poena quae manet sub statu gratiae post remissam 
culpam, est temporalis et finita. Jamvero, cum advenit novum pecca- 
tum. ea poena non mutatur, non enim fit aeterna aut ullatenus crescit, 
sicut nec minor facta est cum advenit status gratiae. Ergo homo 
potest pro ea satisfacere etiam in statu peccati, sicut potest in 
statu gratiae. 


RESP. Illa poena temporalis, prout transit a statu gratiae ad 
statum peccati, non mutatur secundum se et entitative, sed mutatur 

secundum suas conditiones et moraliter, quatenus sub statu gratiae 
habet ab ipsa gratia conditionem acceptabilitatis apud. Deum, quam 
amittit in statu peccati; mutatur nempe ac quodammodo major fit 
non in ratione poenae, sed in ratione solubilis et expiabilis, et con- 
sequenter in ratione poenae satisfacibilis. 


DICES 5. Si homo in statu peccati non posset satisfacere pro aliis 
peccatis jam remissis, sequeretur quod posset in aeternum puniri pro 
peccatis Jam remissis, Si nempe moriatur in novo peccato. Et ex hoc 
ulterius sequeretur quod poena, quae per poenitentiam ex aeterna 
facta est temporalis, per omissionem satisfactionis iterum mutaretur 
in aeternam. Utrumque autem est contra illud Rom. 11, 29: “Sine 
poenitentia sunt dona Dei", et illud theologorum “Deus non vindicat 
bis in idipsum” .7] 


RESP. Duplex illud inconveniens sequeretur etiam si homo posset 
satisfacere in statu peccati et de facto tamen non satisfaciat; unde 
haec objectio est potius contra ipsam doctrinam catholicam quae 
tenet post remissionem culpae posse remanere poenam temporalem, 
ac proinde solvenda est in omni sententia. 


Ad ejus igitur solutionem, quidam, ut Durandus (In 4 Sent., dist. 21, 
q. 2) Scotus (cit. in p. 273), Biel, Major, Almainus, Joannes a S. 
Thoma (De Poenit., disp. 36, a. 1, n. 12 sq.), Gonet (Clypeus, tract. 5, 
disp. 8, a. 7), Billuart, negant eam poenam converti in aeternam, seu 
docent peccatorem in inferno pro illa poena pati temporaliter tantum, 
adeoque vere satispati, et, illa persoluta, pergere in aeternum puniri 
pro alia poena quae debetur peccatis non remissis. 

Ad rem Billuart: *Etsi talis non possit placare Deum ut illi poenam 
restantem relaxet, nihilominus quando erit passus tantam poenam 
quanta restabat, non amplius pro illo peccato punietur, sed solum 
pro alis. Neque inde sequitur quod in inferno sit redemptio, aut 
quod damnati possunt pro peccatis satisfacere Deo, sed tantum quod 
possint satispati, ac satisfacere in poena, non pro poena, ut explicatum 
est superius." 78 

Etiam Salmanticenscs hanc sententiam, quamvis non amplectantur, 
probabilem dicunt, ob sequentia verba S. Thomae, in quibus tamen 
non constat an S. Doctor loquatur ex sola sententia aliorum et an ipse 
neget tantum absolutam paritatem, inter veniale et mortale remissum. 


"Verba Nahum 1, 9 “Non vindicabit bis in idipsum in tribulatione" (juxta LX X), vel 
‘Non consurget duplex tribulatio" (juxta Vulgatam), vel “Non consurget bis tribulatio" 
(juxta hebr.), ad doctrinam de remissione peccatorum retulerunt antiqui theologi, necnon 
2uidam exegetac, ut Hieronymus, Gregorius AZ Albertus M., S. Thomas, Cornelius a 
apide, Sanctius. 

"De Poenitentia, diss. 9, a. 7, Curs. Thcol., t. 9, Parisiis, 1904, p. 469. 

quoad rationem quare aeterna poena utrumque puniatur in inferno: 
"Pro illa parte poenae quae sibi dimissa est in confessione vel con- 
tritione, numquam punietur, sed pro residua; in aeternum tamen, ut 
quidam dicunt: quia ratione fori in quo punitur, aeterna poena debe- 
tur; sicut est in venialibus, quae in purgatorio puniuntur poena tem- 
porali, et in inferno aeterna. Sed hoc non videtur simile; quia veniale 
ideo in inferno aeternaliter punitur, quia semper manet, cum non sit 
ibi aliquid quod culpam delere possit; sed poena ex hoc ipso quod 
solvitur, expiatur. Et ideo alii dicunt, quod poena cujus est aliquis 
debitor post culpam remissam, in inferno punietur temporaliter. Nec 
propter hoc sequitur quod sit in inferno redemptio; quia poena quae 
solvitur, non redimitur. Nec est inconveniens quod quantum ad 
aliquid accidentale poena inferni minuatur usque ad diem judicii 
sicut etiam augetur" {In 4 Sent., dist. 22, q. l, a. 7). 


Alii vero frequentiores theologi, probabilius docent poenam illam 
fieri aeternam, nec proinde peccatorem in inferno posse satispati. ita 
nempe ut aliquando absolvat expiationem quam debet. Nam nemo 
potest pro poena peccati satisfacere vel etiam satispati, ita ut cessent 
jura justitiae punientis, nisi poenam voluntarie sustineat, sicut volun- 
tarie peccavit, et poena redundet in honorem Dei, quem abstulit 
peccatum; jamvero a damnatis in inferno nullo modo poena voluntarie 
acceptatur, nec ideo ullo modo in honorem Dei ipsa refertur. 


Cui quidem sententiae videtur S. Thomas adhaerere, non obstanti- 
bus nuper citatis verbis, quae signanter invocat Gonet in suum 
favorem, dicens S. Thomam ibi mutasse priorem sententiam, ex- 
pressam in sequenti textu ejusdem Commentarii in Sent., dist. 2l. 
qd. 71, a. 2, q. 3, ubi ait: "Culpa non potest ordinari nisi per poenam: 
et quia Deus nihil inordinatum relinquit, ideo numquam culpam sine 
poena dimittit. /n illis autem qui damnantur, non potest aliqua culpa 
dimitti, cum careant caritate, per quam et cidpa purgatur, et reatus 
tollitur; et ideo culpa venialis in eis semper manebit, vel reatus ejus, 
Si etiam ante peccatum mortale veniale dimissum fuisset quantum ad 
culpam, manente reatu; et propter hoc aeternaliter damnati de illis 
venialibus punientur." Ibid, ad 1: “Peccatum mortale meretur poenam 
inquantum gratiam tollit, et a Deo aeterno separat; et secundum hoc 
in infinitum distat a veniali. In illo ergo qui gratia caret, et a Deo in 
perpetuum separatus est, per accidens veniali aeterna poena debetur 
ratione subjecti, quae per se debetur mortali." Idem autem dici potest 
de poena peccati mortalis jam remissi, scilicet eam fieri aeternam per 
accidens et ratione subjecti. 

Eodem modo S. Doctor sese exprimit quotiescumque agit de aeter- 

nitate poenae debitae veniali in inferno, et eandem rationem assignat, 
quae convenit etiam poenae peccati mortalis jam remissi: 1-2, q. 87, 
a. 5, ad 2 et 3; De Malo, q. 5, a. 2, ad 8; q. 7, a. 10; In 2 Sent., dist. 
33, q. 2, a. 1, ad 2; In 4 Sent., dist. 16, q. 2, a. 1, q. 3, ad 3; dist. 45, 
q. |, a. 3, ad 3. 


Quod autem ex aeternitate illius poenae non sequatur peccata jam re- 
missa puniri, aut Deum dona sua repetere et de illis poenitere, doctores 
vanis modis explicant qui in eundem fere reincidunt. Cajetanus ait 
eam poenam fieri aeternam non per se, qualis est ea quae debetur 
peccatis non remissis, sed per accidens et ratione novi peccati, quatenus 
hoc inducit impossibilitatem eam solvendi (quae distinctio continetur 
in citatis verbis S. Thomae). Suarez (qui pro hac sententia citat 
plures doctores) ait Deum in remissione peccati commutare poenam 
aeternam in temporalem non quamcumque, sed voluntarie et amica- 
biliter persolvendam, quo tamen modo in inferno nunquam persolvi- 
tur ac proinde manet aeterna. Salmanticenses similiter dicunt quod, 
ratione novi peccati et descensus in infernum, homo sese constituit in 
tali conditione in qua nunquam solvit poenam temporalem, eam nempe 
patiendo modo qui sit Deo acceptabilis, et quia numquam solvit, 
semper sustinet, et hoc sensu poena quae secundum se est temporalis, 
fit de facto aeterna. Lugo (qui hanc quaestionem fusius pertractat 
in Disp. 10, ubi de remissione peccati venialis, et affirmativam sen- 
tentiam magis resolutive amplectitur) communem illum dicendi 
modum, quod nempe poena temporalis fit per accidens aeterna, ex- 
plicat potius ex aeterna perseverantia ipsius culpae, quatenus damnatus 
peccatum prius remissum, iterum admittit in. affectu, non solum non 
dolens de illo sed potius volens illud iterum committere si posset; et 
quia haec voluntas in aeternum manet, in aeternum quoque punitur. 
Quae quidem explicatio, quantumvis ingeniosa, videtur ita solvere 
quaestionem, ut eam divertat ad aliud objectum; quaestio enim est 
de primo peccato jam remisso et de aeternitate ejus poenae, non vero 
de alio peccato affectus vel obstinationis in malo quod postea com- 
mittitur in inferno et cujus punitio est ipsa sui aeterna obstinatio; 
nec valet addere cum Lugone quod revera id quod punitur est 
antiquum ipsum peccatum quod manet in peccato affectus, nam illud 
non est in affectu nisi ut objectum, poena vero respicit actum, non 
objectum ejus. 


Communis igitur sententia et mens horum doctorum sic convenienter 
explican potest. Deus quidem simpliciter remittit, et tamen sibi 
reservat jus ulterius puniendi per poenam temporalem conversionem 
hominis ad creaturam; quod quidem jus et voluntas compleri non 

potest nisi per voluntariam expiationem poenae, in qua tum satisfactio 
tum satispassio consistit; praecipuus enim finis quare Deus punit 
peccatum, est ut obtineat debitam compensationem, ut nempe qui 
voluntarie peccavit, voluntarie puniatur. Sicut autem per novum pec- 
catum redit remissa inimicitia, ita etiam redit impossibilitas reddendi 
Deo voluntariam, ac inde congruam et acceptabilem, satisfactionem 
aut satispassionem, quousque permaneat status ille inimicitiae et ab- 
sentiae gratiae; cum autem per descensum in infernum hic status fiat 
aeternus, etiam praedicta impossibilitas remanet in aeternum. Cum 
ergo oporteat ut homo exsolvat in inferno poenam nondum expiatam, 
haec ex temporali secundum se et juxta intrinsecum meritum, fit 
aeterna per accidens et ratione praedictae impossibilitatis, non secus 
ac ipsa culpa venialis peccati, quamvis sit secundum se expiabilis, 
tamen ex conditione subjecti est in inferno inexpiabilis et irremissibilis. 

Nec inde dici potest puniri aut redire peccatum jam remissum, tum 
quia poena temporalis distinguitur ab ipso peccato, quamvis inducta 
fuerit occasione ipsius, tum praecisius quia formale in peccato est 
aversio a Deo, materiale vero est conversio ad creaturam, pro qua 
debetur poena temporalis, remoto autem formali in unaquaque re 
solvitur ejus species (3 p., q. 86, a. 4, ad 1, cit. in art. 46, p. 198), 
adeoque per poenam illam nullo modo punitur peccatum jam remissum, 
sed punitur homo pro materiali illo, quod fuit peccati, quodque, ob 
ipsius permanendam, fundat jus, quod sibi Deus reservat, puniendi 
hominem adhuc post remissionem culpae et exigendi poenam tem- 
poralem voluntarie solutam. Ratio ergo quare haec poena ex voluntaria 
et temporali transeat in coactam et aeternam, est novum peccatum 
quod reddit voluntariam et temporalem poenam impossibilem; unde 
de facto haec poena magis debetur huic peccato quam priori peccato 
jam remisso. 


Ad rem CAJETANUS: ‘‘Distinctio inter per se et per accidens evitat haec 
inconvenientia. Poenam siquidem temporalem fieri per se aeternam est inconveniens: 
per accidens autem aeternari non inconvenit. Sic autem est in proposito: quoniam 
temporalis poena amice solvenda propterea ordinatur in inferno, quia nunquam 
amice solvitur. Unde nec propterea redeunt simpliciter dim issa peccata, nec aeque 
punitur pro peccato dim isso et pro non dim isso. Si enim redirent simpliciter, debere- 
tur per se poena aeterna, et similiter peccato non dimisso deberetur per se poena 
aetema: in proposito autem aeternitas poenae invenitur per accidens. Non tamen 
sicut in poena venialium. Ratio enim proxima aeternitatis poenae perseverantium 
venialium in inferno est aeternitas culpae: perseverante enim culpa, semper debet 
perseverare poena. Ratio autem aeternitatis poenae in proposito est defectus 


acceptabilitatis: quia scilicet solutio poenae nunquam est acceptabilis, quia nun- 
quam solvitur amice.'78 


SUAREZ: “Qui in peccato mortali decedit, non potest satispati in vita futura 


n Quaestiones de Satisfactione, quaesitum 2, n. 7, in editione leonina Operum S. Thomae, 
t. 12 Pe 337. 

pro reatu poenae, ex peccatis remissis relicto. Hanc docent omnes auctores citati 
in praecedenti conclusione, excepto Durando, et ad eam confirmandam valent 
omnia, quae supra, q. 87, adduximus ad probandum, veniale peccatum non posse 
in inferno remitti. Est enim fere eadem ratio, quia poena per se debita veniali 
peccato temporalis est, et omnis remissio, seu liberatio tam a culpa, quam a 
poena, est effectus gratiae. Ratio vero propria est, quia apud Deum nulla poena 
valet ad expiandum delictum, seu reatum ejus, nisi voluntarie acceptata, quia Deus 
non punit peccatum solum in aliorum exemplum, sed praecipue propter compensa- 
tionem debitam, ut qui voluntarie peccavit, voluntarie puniatur; et sicut peccatum 
intulit injuriam Deo, ita et poena in illius honorem redundet; sed in inferno nulla 
poena voluntarie acceptatur, neque ullo modo refertur a peccatore in Dei honorem, 
vel satisfactionem ; ergo nulla poena sufficiet ad tollendum reatum. Et confirmatur, 
quia alias etiam poena hujus vitae, ut suspendium latronis, valeret (praesertim in 
opinione Scoti) ad minuendum reatum poenae temporalis coram Deo, etiamsi 
peccator summa cum impatientia, et Dei offensione illam sustineret; consequens 
vero absurdissimum est, et contra omnes Sanctos. 


"Denique contraria sententia nullum habet fundamentum, nam poena aeterna 
commutatur in temporalem non quamcumque, sed voluntariam, et (ut ita dicam) 
amicabilem, et quia homo in inferno nunquam hujusmodi poenam persolvit, mirum 
non est, quod simpliciter puniatur. Nec propterea Deum poenitet gratiae, seu 
liberalitatis factae, quia ipse jam remittendo peccatum contulit gratiam, et constituit 
hominem in statu, in quo posset hanc poenam persolvere; homo vero postea sua 


culpa se constituit in eo statu, in quo non posset satisfacere, nec debitam persolvere 
poenam." 


LUGO: “Haec sententia [Scoti et aliorum], licet ab aliquibus censeatur proba- 
bilis, m ihi sem per durissima est: Videtur enim contra communem fidelium sensum, 
qui acerbitatem poenarum inferni concipiunt cum perpetuitate in eodem tenore, 
sine ulla spe refrigerii, aut diminutionis. Quod videtur colligi ex c. ult. Isaiae et 
Marci, ix, 43. Ubi de damnatis dicitur, quod ‘vermis eorum non moritur, et ignis 
eorum non extinguitur'. Extingueretur autem fortasse magna ex parte, si poenae 
pars aliquando finiretur, et per consequens poena illus damnati magna ex parte 
mitigaretur, et minueretur post illud tempus, atque ideo non essent ita expertes 
solatii et lenimenti in suis poenis damnati, sicut a fidelibus praedicantur, et 
concipiuntur: imo et a sanctis Patribus. 

"Communis ergo et verior sententia affirmat, eam poenam futuram esse aeter- 
nam. . . Sed tamen non consentiunt [doctores] in ratione hujus communis 
doctrinae reddenda. Si enim poena aetema erat jam absolute remissa; difficile est 
explicare, quomodo iterum redeat non redeunte culpa: quod difficilius est in pec- 
cato veniali; cum hoc non fiat gravius ex adjunctione ad mortale, et aliunde ex 
se non sit dignum poena aeterna. . . Communior solutio est, peccatum veniale per 
se loquendo mereri poenam temporalem, sed tamen poenam illam per accidens 
heri aeternam per conjunctionem ad mortale; quia culpa venialis non potest remitti 
sine mortali, perseverante autem culpa debet perseverare poena; tamdiu enim 
manet dignitas ad poenam, quandiu manet culpa. Hac ratione utitur S. Th. et 
ali communiter: sed revera difficilis est, nisi explicetur. 


"Fortasse magis ad mentem S. Th. et communis sententiae possumus hoc ex- 
plicare cx perseverantia culpae, ratione cujus poena continuatur sine fine, ita tamen 
ut sermo sit non de perseverantia culpae habitualis utcumque, sed de perseverantia 
etiam in affectu, quatenus damnatus non solum non dolet de peccato praeterito, 
sive venial, sive mortali, sed vellet, si posset, iterum illud committere cx odio, 
quod habet contra Deum, quae culpae perseverantia videtur impedire solutionem 
totalem poenae: poena enim temporalis ex natura sua ordinari solet ad correctionem 


"*De Poenitentia, disp. 37, sect. 2, n. 9. Opera omnia, t. 22, Parisiis, 1866, p. 770Ssq. 

etiam delinquentis ut per supplicii dolores melius agnoscat turpitudinem sui delicti, 
et ut dolor ipse aperiat oculos, quos clauserat culpa. Ad hoc quippe jubet princeps 
flagellari reum, non solum ad exemplum aliorum, sed etiam ad correctionem ipsius 
rei, ut melius, et firmius resipiscat: quod si reus inter flagella ipsa clamaret 
approbando semper quod fecerat, et animum suum ostendendo redeundi ad idem 
delictum, si posset, merito sane verbera continuarentur, et multiplicarentur, quia 
lex praescribens certum numerum verberationum intelligitur posita resipiscentia, 
et poenitentia rei. Ita sane poena temporalis praescripta peccato veniali, vel illa, 
in quam commutatur poena aeterna peccati mortalis remissi, videtur includere 
semper hanc conditionem, quia utraque ordinatur etiam ad correctionem pec- 
catoris, ut per dolorem poenae melius agnoscat foeditatem, et gravitatem peccati. 


"Cum autem in inferno anima propter ultimum peccatum mortale contraxerit 
obstinationem in omni peccato, et cordis obdurationem, hinc fit, poenam etiam 
peccati venialis nunquam finiri, quia nunquam invenitur correctio, et resipiscentia, 
ad quam ordinabatur: non quia puniatur illa culpa nova obstinationis, et affectu; 
ad peccatum praeteritum, sed quia punitur culpa praeterita, quandiu non apparet 
resipiscentia illius. Et hoc est fieri aeternam illam poenam per accidens ex con- 
junctione ad mortale; quia per se debebat esse temporalis, per accidens autem est 
quod detur illa obstinatio propter ultimum peccatum mortale, et ita per accidens 
continuatur etiam poena peccati venialis: in quo differt valde a peccato mortali, 
hoc enim per se affert poenam aeternam, quia per se affert obstinationem in culpa 
et per consequens interminabilitatem poenae: at vero veniale per se non affert 
illam obstinationem, quae solum contrahitur propter mortale, et ideo solum propter 
conjunctionem ad mortale habet poena illa peccati venialis eamdem perpetuitatem 

"Haec ratio sic explicata probat pariter de poena peccati jam prius remissi 
quoad culpam in hac vita, quia damnatus etiam de isto peccato complacet 
in inferno, et habet similem affectum erga illud, sicut erga caetera omnia quae 
non fuerunt ei remissa, quare merito etiam punitur perpetuo propter illud, quia 
illa etiam poena, quae ex se ordinabatur ad ejus correctionem, invenit illum semper 
incorrigibilem, et obstinatum."'$l 


SALMANTICENSES: "Licet .. . Scot, absolute . . . neget [hominem in inferno 
expiare in aeternum poenam nondum solutam pro peccato remisso]; conceditur 
tamen ab aliis, et a D. Th. in eod. 4, dist. citata. . . Neque id nimis durum videatur: 


quia qui debet sive parum sive multum, et numquam solvit, semper manet sub 
reatu et obligatione solvendi: damnatus autem numquam solvit residuum illud 
poenae temporalis, quia nullam affert solutionem Deo acceptabilem et condignam: 
quid ergo mirum, si semper maneat sub obligatione sustinendi talem poenam, 
semperque eam sustineat. . . | Contrarium tamen] adhuc in via D. Th. posset 
probabiliter concedi, ut indicat S. Doct. in 4, dist. 22, q. 1, art. 1 ad 5, ubi reddit 
disparitatem inter casum hujus confirmationis, et illum alium de peccato veniali 
non dimisso quoad culpam. . . Forte tamen D. Th. non hic loquitur asserendo ex 
propria sententia, sed dubitando ex aliorum opinione. Et ideo magis standum 
videtur primae solutioni ex dist. 21, quaest. 1, art. 2, q. 3."82 


Conclusio 4. Homo in statu peccati nequit satisfacere pro poena temporali 
peccatorum etiam eo sensu quod ejus opera bona postmodum reviviscant, 


seu quod nonnisi postea consequantur valorem satisfactorium quando ad- 


“ De Poenitentia, disp. 10, sect. 2, n. 34. 35. 38. 42. 43, Disp. Thcol., t. 4, Parisiis, 1892, 
p. 655-659. nC 
* De vitiis et peccatis, disp. 17, dub. 3, $ 2, n. 75, Curs. Thcol., t. 8, Parisiis, 1877, 
p. 383. Cf. ibid., dub. 1, n. 15 sq.; item De Poenitentia, disp 10, dub. 1, $1, n. 7-9. 
Tamen in Commento super 3 p., q. 88, a. | (n. 10, t. 19, p. 828) Salmanticenses alteram 
solutionem de cessatione poenae debitae pro peccatis remissis, ut meliorem amplectuntur. 

venit charitas. Idquc verum est non tantum relate ad poenam peccatorum 
nondum remissorum, sed etiam remissorum, nec tantum de operibus bonis 
sponte susceptis, sed etiam sacramcntalitcr im sitis, adeoque neganda est 


omnis reviviscentia proprie dictae satisfactionis (a. 3; 3 p., q. S9, a. 6). 


Probatur 1. Ex dejectu principii satisfactionis quod est charitas. 


Ut dictum est in praec. conclusionibus, bona opera quae fiant in statu 
peccati non sunt in se satisfactoria, ob actualem defectum charitatis, 
quae est principium satisfactionis. Ergo nihil in se habent quod possit 
postea computari seu reviviscere, adveniente charitate. Ceterum super- 
veniens ista charitas nihil satisfactorii ipsis nunc praestare potest, cum 
opera nunc non amplius sint (si enim fingeretur ipsa adhuc esse, non 
ageretur amplius de operibus in statu peccati nec de eorum reviviscen- 
tia, nec similiter prius praestare potuit, antequam ipsa esset, quia 
nulla causa influit antequam sit. 

Ad rem S. Thomas: 'Opera extra charitatem facta ideo non erant 
satisfactoria, quia fuerunt mortua. Sed per poenitentiam non vivifi- 
cantur. Ergo nec incipiunt esse satisfactoria. Praeterea, charitas non 
informat actum, nisi qui ab ipsa aliqualiter procedit. Sed opera non 
possunt esse Deo accepta, ac per hoc nec satisfactoria, nisi sint chari- 
tate informata. Ergo cum opera facta extra charitatem nullo modo ex 
charitate processerint, vel de caetero procedere possint, nullo modo 
poterunt in satisfactionem computari" (a. 2, Sed contra). 


Generaliorem quaestionem de non reviviscentia operum mortuorum 
(tam relate ad meritum quam ad satisfactionem), quatenus distingu- 
untur ab operibus mere mortificatis, eodem modo resolvit S. Doctor 
ins p., q. 69, a. 6, inquiens: “Opus aliquod dicitur mortuum dupliciter: 
uno modo effective, quia scilicet est causa mortis, et secundum hoc 
opera peccati dicuntur mortua, secundum illud Hebr. ix, 14: 'Sanguis 
Christi . . . emundabit conscientias nostras ab operibus mortuis'. Haec 
igitur opera mortua non vivificantur per poenitentiam, sed magis abo- 
lentur, secundum illud Hebr. vi, 1: ‘Non rursus jacientes fundamentum 
poenitentiae ab operibus mortuis. Alio modo dicuntur opera mortua 
privative, scilicet quia carent vita spirituali, quae est ex charitate, per 
quam anima Deo conjungitur, ex quo vivit, sicut corpus per animam; 
et per hunc modum etiam fides, quae est sine charitate, dicitur mortua, 
secundum illud Jacobi 11, 20: ‘Fides sine operibus mortua est’. Et per 
hunc etiam modum omnia opera quae sunt bona ex genere, si sine 
charitate fiant dicuntur mortua, inquantum scilicet non procedunt ex 
principio vitae; sicut si dicamus sonum citharae vocem mortuam. Sic 
igitur differentia mortis et vitae in operibus est secundum compara- 

t tonem ad principium a quo procedunt. Opera autem non possunt ite- 
rum a principio procedere, quia transeunt, et iterum eadem numero 
resumi non possunt. Unde impossibile est quod opera mortua iterum 
fiant viva per poenitentiam." 


Dices l. Difficilius videtur quod ad vitam perveniat illud quod fuit 
mortificatum, quod numquam fit secundum naturam, quam illud quod 
nunquam fuit vivum, vivificetur, quia ex non vivis secundum naturam 
aliqua viva generantur, uti vermes ex cadavere. 


Resp. “In rebus naturalibus tam mortua quam mortificata carent 
principio vitae. Sed opera dicuntur mortificata, non ex parte principii 
ex quo processerunt, sed ex parte impedimenti extrinseci; mortua 
autem dicuntur ex parte principii. Et ideo non est similis ratio 


[ibid., ad I). 


Dices 2. Remota causa removetur effectus. Sed causa quare opera 
bona sine charitate facta non fuerunt viva, fuit defectus charitatis et 
gratiae; sed iste defectus tollitur per poenitentiam. Ergo per poeniten- 
tiam opera mortua vivificantur. 


Rcsp. “Opera de genere bonorum sine charitate facta dicuntur mor- 
tua propter defectum charitatis et gratiae, sicut principii. Hoc autem 
non praestatur eis per poenitentiam sequentem, ut ex tali principio 
procedant. Unde ratio non sequitur" fibid., ad 2). 


Probatur 2. Ex ipsa ratione reviviscentiae. 


Ut patet ex ipsa reviviscentia sacramentorum, explicata in tractatu 
De sacr. in genere (art. 11), reviviscentia proprie duo importat: 
primo nempe aliquam causam exercentem suum influxum, qui nequit 
pertingere ad proprium effectum ratione obicis; secundo, permanen- 
tiam alicujus in quo causa illa, semel praeterita secundum se, remaneat 
quasi virtualiter, et ratione cujus, remoto obice, possit influxus causae 
continuari et pertingere ad frustratum effectum. Jamvero, ut abstra- 
hamus ab hac secunda conditione quam quidam negare videntur, hic 
in casu manifeste deest prima et praecipua conditio; nam opera bona, 
facta in statu peccati, nullum valorem aut influxum  satisfactivum 
habent, sed sunt opera mortua ob defectum charitatis; ergo hujusmodi 
influxum nequeunt exercere cum advenit charitas, eo quod nemo det 
quod non habet. 


Inde intelligitur disparités cum triplici casu reviviscentiae, de 
quo alibi disputatur, sacramentorum scilicet, meritorum et peccato- 
rum. Sacramentum nempe ideo reviviscit, quia est de se efficax et, 

mediante re et sacramento a se relicto, pergit exercere proprium in- 
fluxum, remoto obice; merita ideo reviviscunt, quia aliquando extite- 
runt in suo valore operum laudabilium; peccata, ideo secundum quid 
dicuntur reviviscere, quia prius extiterunt secundum eandem genericam 
aut specificam rationem ac ea quae postea committuntur. E contra 
opus, quantumvis bonum, factum in statu peccati, numquam habuit 
influxum in satisfactionem, nec valorem aliquem satisfactivum, nec 
eandem speciem moralem ac opera quae fiunt in statu gratiae; unde 
implicat esse satisfactorium per reviviscendam, id quod nunquam fuit 
tale in existentia, ac proinde ipsum est potius comparandum cum 
sacramento invalido, cum opere non meritorio et cum peccato secun- 
dum individuum, quae, ob similem rationem, reviviscere non possunt. 

Ad rem S. Thomas: “Baptismus imprimit characterem in anima, non 
autem satisfactio. Et ideo adveniens charitas, quae fictionem tollit et 
peccatum, facit quod baptismus effectum suum habeat; non autem 
facit hoc de satisfactione. Et praeterea baptismus ex ipso opere operato 
justificat, quod non est hominis, sed Dei; et ideo non eodem modo 
mortificatur sicut et satisfactio, quae est opus hominis" (ad 2). Ex 
quibus patet inepte Hieronymum de Montejortino supra cit. (p. 278) 
arguere in favorem suae sententiae ex paritate cum reviviscentia 
Baptismi. 


Probatur 3. Ex paritate cum merito. 


Meritum et satisfactio procedunt ex eodem principio, i.e. charitate, 
et quidem sub eadem ratione, quatenus nempe charitas, informando 
opera bona, reddit ea Deo grata, et consequenter fructuosa, in ordine 
ad duos fines et objecta, quae sunt praemium accipiendum vel debitum 
solvendum. Jamvero opera facta in statu peccati non reviviscunt in 
meritum; ergo ex eadem ratione nec reviviscunt in satisfactionem; si 
enm in satisfactionem reviviscerent, id esset ob rationem accepta- 
bilitatis quam adveniens charitas induceret in ea, ex qua ratione revi- 
viscerent etiam in meritum. 

Ad rem S. Thomas: *Utrumque [sive meritum sive satisfactionem] 
habent ex eadem ratione opera ex charitate facta, scilicet ex hoc quod 
sunt Deo grata: unde sicut charitas adveniens non potest opera extra 
charitatem. facta grata facere quantum ad unum, ita nec quantum ad 
aliud” (in corp.). Ex quibus patet immerito Montejortino, supra cit. 
(p. 276 et 278) negare paritatem quoad reviviscentiam inter meritum 
et satisfactionem, etiam, ut ait, abstrahendo a vi ex opere operato quae 
inest satisfactioni sacramentali. 


Ceterum haec nostra conclusio valet de omni genere satisfactionis 
exhibitae in statu peccati. Opera enim exhibita pro expiatione poenae 

peccatorum jam remissorum nihil satisfactorii aut meritorii consequi 
possunt ex charitate praeterita, quia ab ea non pendent nec physice 
nec moraliter; unde prorsus voluntarie Montejortino supra cit. (p. 
278), statuit illa opera “desumere vitam a principio remoto principali, 
quod est meritum Christi, et gratia sanctificante praeterita, infusa in 
susceptione Sacramenti, qua et remissa fuit culpa, ejusque poena 
aeterna in temporalem commutata". Similiter, sacramentalis ordinatio 
poenae quae a peccatore sustinetur non valet auferre intrinsecam ejus 
inhabilitatem ad eliciendum actum verae satisfactionis, ut explicatum 
est in Conci, praec. (p. 286 sq.), nec ideo ponit quidquam in ejus 
operibus bonis, propter quod sub ea ratione reviviscere queant. 


Dices. Si quis in statu peccati persolvit sacramentalcm satisfactio- 
nem, non debet eam postea iterare nec ad id cogi potest a confessario. 
Atqui si non esset vera satisfactio deberet iterari. Ergo homo in statu 
peccati potest vere satisfacere, saltem satisfactione sacramentali. 


Resp. Hanc objectionem, quae est ipsa doctrina Scoti supra citati 
(p. 273), jam sibi proposuerat S. Thomas (hic ob. 3), eique respondit 
quod si opera peracta in statu peccati reliquerunt aliquem effectum, 
puta debilitatem corporis ex jejunio, non debent iterari, quia secun- 
dum illum effectum fiunt actu satisfactoria sub restituta charitate; si 
vero nullum reliquerunt effectum, ut oratio, debent iterari. Sed quia 
haec responsio ex una parte patitur instantiam et a quibusdam subici- 
tur variis interpretationibus, et ex alia parte magis pertinet ad 
quaestionem de indole sacramentalis satisfactionis (in qua, ut notavi- 
mus supra, p. 275, involvuntur plures quaestiones), ideo ejus discus- 
sionem remittimus ad art. 77. Ad praesentem scopum quod attinet, 
sic breviter solvitur objectio: ratio quare opus illud, impositum a con- 
fessario et exeeutum a poenitente in statu peccati, non debeat iterari, 
est quia ipsum est vera satisfactio sacramentalis, 1.e. adimpletio prae- 
cepti sacerdotis et pars integrans sacramentum (addunt quidam: quia 
illud opus est etiam fructuosum, saltem ex reviviscentia) ; inde tamen 
non sequitur ipsum esse proprie dictam satisfactionem, seu actum for- 
maliter satisfactivum ipsius poenitentis, cum sit mera conditio applica- 
tionis satisfactionis Christi, ut dictum est in Conci, praec. (p. 287). 


Conclusio 5. Homo in statu peccati nequit etiam improprie, seu de con- 
eruo improprie dicto, satisfacere pro poena temporali peccatorum, tam non 
remissorum quam etiam remissorum, quamvis possit mereri improprie, seu 
de congruo improprie dicto, collationem quorumdam bonorum vel remo- 
tionem quorumdam malorum ordinis tam naturalis quam supernaturalis. 


inter quae ipsam diminutionem poenae temporalis peccatis debitae et quan- 

dam improprie dictam mitigationem poenae inferni. Quae omnia valent, pro- 
portionali ratione, etiam de bonis operibus factis in statu gratiae quandiu 
manent mortificata sub statu peccati (a. 4 et 5; a. 3, ad 1; Suppi., q. 99, 
a. 4 et 5; 3 p., q. 89, a. 6, ad 3; 1-2, q. 114, a. 10). 


Probatur. 


Ea improprie dicta satisfactio bonorum operum peccatoris, quam 
asserunt Billuart et Collet, consisteret in hoc quod Deus, ex mera 
liberalitate, acceptet in satisfactionem, seu compensationem pro poena 
debita peccatis, opera bona et poenalia facta in statu peccati, ita ut 
inde extinguatur vel minuatur debitum illius poenae. Jamvero id 
imprimis “dici non potest, nisi mere gratis; ubi enim revelatum est, 
aut unde constat Deum hac liberalitate uti cum inimicis suis, ut eis 
remittat poenas, pro quibus ipsi vere non satisfaciunt?”83; nec valet 
invocare eandem condecentiam divinae liberalitatis ex qua profluit 
meritum improprium, quia non datur in hoc paritas inter meritum et 
satisfactionem, ut mox explicabitur. 


Praeterea, ut saepe docet S. Thomas, deordinatio inducta per cul- 
pam, seu per voluntarium recessum a Deo, non ordinatur nisi per 
veram poenae satisfactionem, seu per actum expiationis poenae pro- 
cedentem ex voluntario accessu ad Deum, qui est per statum gratiae; 
ergo non decet divinam justitiam aliud genus expiationis acceptare loco 
proprie dictae satisjactionis, quamvis deceat divinam liberalitatem poe- 
nam debitam non urgere ratione alicujus meriti improprie dicti ex parte 
bonorum operum peccatoris. 

Unde non negamus intuitu bonorum operum peccatoris posse Deum 
liberaliter oblivisci poenae aut minorem urgere, juxta ordinem nempe 
alicujus meriti improprie dicti, sed negamus quod id Deus ageret in 
linea satisfactionis, ita ut non tantum acceptet poenam pro praemio, 
sed etiam poenam pro poena. Quodsi non aliud intelligant Billuart et 
Collet, absolvi potest eorum sententia, nisi quod confundant meritum 
cum satisfactione et assertive proponant quod est tantum possibile nec 
nisi divinando affirmari potest. 


Dices l. Peccator potest mereri de congruo improprie dicto. Ergo 
potest eodem modo satisfacere cum eaedem sint conditiones meriti et 
satisfactionis. 


Resp. Merito et satisfactioni conveniunt eaedem conditiones quae 
connectuntur cum eorum generali indole operis supernaturaliter fruc- 


"Suarcz, Disp. 37, sect. 2, n. 4, Opera omnia, t. 22, Parisiis, 1866, p. 769. 

tuosi et cum eorum fundamentali principio gratiae et charitatis, non 
vero eae quae connectuntur cum utriusque distincta et specifica indole. 
Sic homo potest ex viribus gratiae mereri de condigno proprium 
objectum meriti, seu augmentum gratiae et vitam aeternam, nequit 
vero ex viribus ejusdem gratiae satisfacere de condigno pro proprio 
objecto satisfactionis, seu pro offensa mortali, sed id potest tantum 
de congruo, per actum contritionis. Similiter ergo dicimus extra statum 
gratiae posse hominem mereri de congruo improprio et non posse 
satisfacere de congruo improprio, idque ostenditur ex diversa utriusque 
indole. 

Profecto meritum consistit in operando bonum, satisfactio vero in 
reparando malum, facilius autem est facere quam reparare;fl meri- 
tum respicit dantem benevolum, satisfactio vero personam invisam, 
facilius autem est reddere inimicum sibi benevolum quam sibi placa- 
tum, aut illum inducere ad respiciendum offensoris opus quam offen- 
soris personam; meritum respicit statum gratiae potius ad modum 
conditionis, satisfactio vero respicit amicitiam tamquam finem, facilius 
autem est rem subsistere remota conditione quam remoto fine. In- 
trinseca autem ratio discriminis inter meritum et satisfactionem, relate 
ad opus bonum factum in statu peccati, est in hoc quod opus illud 
habet in se aliquam objectivam rationem bonitatis, quae potest ab ex- 
trinseco conditionare divinae liberalitatis acceptationem et ita fundare 
aliquod improprium meritum congruitatis; idem autem opus, utut 
poenale, nullam in se habet rationem satisfacibilitatis, quia satisfactio 
essentialiter imbibit elementum aliquod. subjectivum et voluntarium 
quo sic poena sustineatur sicut offensa perpetratur, seu quo poena 
amice solvatur sicut offensa inimice inducitur, quod quidem semper ac 
necessario requirit statum gratiae et amicitiae, nec locum relinquit ulli 
generi improprie dictae satisfactionis ubi adsit status inimicitiae. 


Dices 2. Opera poenalia, qua talia, et maxime ea quae fiunt ex su- 
pernatural! principio gratiae actualis necnon ex intentione satisfactoria 
et ex fine conversionis ad Deum, uti attritio, sacramentalis confessio 
et sacramentalis satisfactio ante absolutionem peracta, habent quidquid 
requiri potest ad fundandam rationem satisfactionis de congruo impro- 
prie dicto; sunt enim aliquid poenale et simul aliquid Deo acceptabile. 


Rcsp. Ea opera sunt quidem poenalia, sed non amice assumpta; 
sunt acceptabilia Deo, sed improprie tantum, adeoque ad meritum sed 
non ad satisfactionem, ob discrimen nuper explicatum. 


Dices 3. S. Thomas, a. 5, ad l, ait: “Quanto est major contritio, 


M Ad rem Tertullianus, De Poen., 7: “Majus est enim restituere, quam dare: quoniam 
miserius est perdidisse, quam omnino non accepisse" (M.L. 1, 1241). 

tanto magis diminuit de poena, et quanto aliquis plura bona facit in 
peccato existens, magis se ad gratiam contritionis disponit; ef ideo 
probabile est quod minoris poenae sit debitor, et propter hoc deberent 
a sacerdote discrete computari, ut ei minorem poenam injungat, in- 
quantum invenit eum melius dispositum". 


Rcsp. Ex contextu articuli et objectionis cui S. Doctor ibi respondet, 
et ex ipsa littera hujus textus patet ejus sensum esse: Cum quis in 
statu peccati plura bona facit, melius se disponit ad actum contritionis, 
et ideo probabile est quod accedat ad confessionem jam contritus, et 
propterea probabile est quod habeat minorem poenam luendam, cum 
contritio remittat poenam juxta gradum suae intensionis, et propterea 
pertinet ad prudentem discretionem sacerdotis iniungere minorem 
poenam melius disposito. 


QUOD ATTINET AD MERITUM DE CONGRUO IMPROPRIE 
DICTO, cujus consideratio ab ipso S. Thoma in Commento super 
Sent. (dist. 15, q. 7) adjungitur huic quaestioni de satisfactione, ob 
cognationem materiae, et iterum in Summa Theologica tangitur ubi est 
quaestio de merito proprie dicto in fine tractatus de gratia (1-2, q. 114, 
demerito, a. 10), res non magnam patitur difficultatem. 

S. Doctor hic in Supplemento {q. 14] tria facit: primo ostendit 
opera extra charitatem exhibita non esse proprie et de condigno meri- 
toria alicujus boni, sed tantum improprie et de congruo /a. 4}; 
secundo, declarat quorumnam bonorum ipsa sint taliter meritoria 
(o. 4); tertio, explicat quo sensu ipsa valeant etiam ad quandam 
mitigationem poenarum inferni fa. 5). 


Primo, existentiam talis meriti de congruo sic ostendit: 

"Meritum proprie dicitur actio qua efficitur ut ei qui agit, sit justum 
aliquid dari. Sed justitia dupliciter dicitur: uno modo proprie, quae 
scilicet respicit debitum ex parte recipientis; alio modo quasi simili- 
tudinarie, quae scilicet respicit debitum ex parte dantis; aliquid enim 
decet dantem dare, quod tamen non habet recipiens debitum recipiendi. 
Et sic justitia dicitur ‘decentia divinae bonitatis’; sicut Anselmus dicit 
[Prosi. 10], quod 'Deus justus est, cum peccatoribus parcit, quia eum 
decet. Et secundum hoc etiam meritum dupliciter dicitur: uno modo 
actus ille per quem efficitur ut ipse agens habeat debitum recipiendi, 
et hoc vocatur meritum condigni; alio modo ille per quem efficitur 
ut sit debitum dandi in dante secundum decentiam ipsius, et ideo hoc 
vocatur meritum congrui. 

"Cum autem in omnibus illis quae gratis dantur, prima ratio dandi 
sit amor, impossibile est quod aliquis proprie sibi debitum faciat qui 
amicitia caret. Et ideo cum omnia et temporalia, et aeterna ex divina 

liberalitate nobis donentur, nullus acquirere potest debitum recipiendi 
aliquid illorum, nisi per charitatem ad Deum. Et ideo opera extra 
charitatem facta non sunt meritoria ex condigno neque aeterni neque 
temporalis alicujus boni apud Deum. Sed quia divinam bonitatem deed 
ut ubicumque dispositionem invenit, perfectionem  adjiciat, ideo ex 
merito congrui dicitur aliquis mereri aliquod bonum per opera bona 
extra charitatem facta. Et secundum hoc opera ista ad triplex bonum 
valent, scilicet ad temporalium consecutionem, ad dispositionem ad 
gratiam, et ad assuefactionem bonorum operum. Quia tamen hoc 
meritum non proprie dicitur meritum, ideo magis concedendum est 
quod hujusmodi opera non sint alicujus boni meritoria, quam quod 
sint" (fl. 47. 


Secundo, objectum talis meriti S. Doctor ibidem ad tria capita revo- 
cat, scilicet: 

|l. Consecutionem temporalium bonorum, quae est peculiariter effec- 
tus ipsorum bonorum naturalium. 

Ad rem faciunt Exod. 1, 20 sq.: “Bene ergo fecit Deus obstetricibus 
[quae contra praeceptum Pharaonis servabant pueros Hebraeorum |... 
Et quia timuerunt obstetrices Deum, aedificavit eis domos"; Ezech. 
29, 16-20: "Nabuchodonosor, rex Babylonis, servire fecit exercitum 
suum servitute magna adversus Tyrum. . . Ecce ego dabo Nabuchodo- 
nosor, regem Babylonis in terra Aegypti ... et erit merces exercitui 
illius, et operi quo servivit adversus eam. Dedi ei terram Aegypti pro 
eo quod laboraverit mihi, ait Dominus Deus" (cf. 1-2, q. 114, a. 10; 
3 p., q. S9, a. 6, ad 3); Daniel 4, 24-35: “Quamobrem, rex, consilium 
meum placeat tibi; et peccata tua eleemosynis redime, et iniquitates 
tuas misericordiis pauperum: forsitan ignoscet delictis tuis. . . [Igitur 
post finem dierum [divinae punitionis], ego, Nabuchodonosor, oculos 
meos ad caelum levavi; et sensus meus redditus est mihi, et Altissimo 
benedixi, et viventem in sempiternum laudavi et glorificavi. . . In ipso 
tempore sensus meus reversus est ad me, et ad honorem regni mei 
decoremque perveni; et figura mea reversa est ad me; et optimates mei 
et magistratus mei requisierunt me, et in regno meo restitutus sum, 
et magnificentia amplior addita est mihi." 


Ad eundem effectum reducitur etiam diminutio vel dilatio poenae 
temporalis, ut patet de Achab in 5 Rcg. 21, 29, de quo dixit Dominus 
ad Eliam: "Nonne vidisti humiliatum Achab coram me? Quia igitur 
humiliatus est mei causa, non inducam malum in diebus ejus, sed in 
diebus filii sui inferam malum domui ejus" (cf. a. 5). 

Ad hunc sensum referuntur plures Patrum textus, uti Hieronymi et 
Grcgorii M., quos citat S. Thomas in 5 p., q. 69, a. 6, ob. 3 et ad 3, 

scribens: "Hieronymus dicit in illud Aggaei I: 'Seminastis multum’: 
$i quando videris inter multa mala opera facere peccatorum quem- 
quam aliqua quae justa sunt, non est tam injustus Deus ut propter 
multa mala obliviscatur paucorum bonorum’. . . Deus recordatur bo- 
norum quae quis facit in statu peccati, non ut remuneret ea in vita 
aeterna, quae debetur solis operibus vivis, id est ex charitate factis: 
sed remunerat ea temporali remuneratione, sicut Gregorius dicit in 
horn. De divite et Lazaro, quod "nisi dives ille aliquid bonum egisset, 
et in praesenti saeculo remunerationem accepisset, nequaquam ei 


9 99 


Abraham diceret: 'Recepisti bona in vita tua’. 


2. Assuejactionem bonorum operum, quod refertur ad bona opera 
tum naturalia tum supernaturalia. Ea enim opera mitigant passiones; 
assuefaciunt ad adimplenda divina praecepta: disponunt ad ponenda 
ejusdem generis opera, cum majori facilitate et satisfactione, quando 
aderit status gratiae. 


3. Dispositionem ad gratiam; quod maxime competit bonis operibus 
supernaturalibus, elicitis sub auxilio gratiae actualis, uti attritioni et 
timori, vel ex habitibus fidei et spei. 

In hunc effectum peculiariter influunt opera misericordiae; ad quod 
refer possunt Jac. 2, 13: "Judicium sine misericordia illi qui non 
fecit misericordiam;  superexaltat autem misericordia judicium"; 
Matth. 5, 7: *Beati misericordes, quoniam ipsi misericordiam conse- 
quentur"; Matth. 6, 9-15: “Sic ergo orabitis: Pater noster . . . dimitte 
nobis debita nostra, sicut et nos dimittimus debitoribus nostris. . . Si 
enim dimiseritis hominibus peccata eorum, dimittet et vobis Pater ves- 
ter caelestis delicta vestra"; Luc. 16, 9: *Facite vobis amicos de mam- 
mona iniquitatis; ut, cum defeceritis, recipiant vos in aeterna taber- 
nacula"; Tob. 4, 7—12: “Ex substantia tua fac eleemosynam, et noli 
avertere faciem tuam ab ullo paupere; ita enim fiet, ut nec a te averta- 
tur facies Domini. Quomodo potueris, ita esto misericors. Si multum 
tibi fuerit, abundanter tribue; si exiguum tibi fuerit, etiam exiguum 
libenter impertiri stude. Praemium enim bonum tibi thesaurizas in die 
necessitatis; quoniam eleemosyna ab omni peccato et a morte liberat, 
et non patietur animam ire in tenebras: fiducia magna erit coram 
summo Deo eleemosyna, omnibus facientibus eam"; Daniel 4, 24-33 
nuper cit.; Eccli. 4, 16; 14, 13. 

Ad rem S. Thomas: “Illi misericordiam consequentur qui misericor- 
diam ordinate impendunt. Non autem ordinate misericordiam impen- 
dunt qui seipsos in miserendo negligunt, sed magis se impugnant male 
agendo. Et ideo tales misericordiam penitus absolventem non conse- 
quentur, etiam si consequentur misericordiam de poenis debitis aliquid 

relaxantem" /Suppi., q. 99, a. 5, ad 1). “Illi ab aeterna poena libera- 
buntur post peccata, qui per opera misericordiae sibi veniam impetra- 
verunt, ‘facientes sibi amicos de mammona iniquitatis " /ibid., ad 2). 
“Illi qui ex fragilitate in carnalia peccata incidunt, per opera miseri- 
cordiae ad poenitentiam disponuntur. Unde talis non peribit, id est, 
disponetur per talia opera ad non pereundum, gratia introducta a 


Domino" [ibid., ad 4). 


Tertio, extensionem talis meriti ad quemdam negativum modum 
mitigandi poenas inferni, sic explicat 5. Doctor: 

"Diminuere poenam infernalem potest intelligi dupliciter: uno modo 
ita quod quis liberetur a poena quam jam meruit; et sic cum nullus 
liberetur a poena, nisi sit absolutus a culpa, quia effectus non diminu- 
untur neque tolluntur, nisi diminuta vel ablata causa; per opera extra 
charitatem. facta, quae neque culpam tollere, neque diminuere possunt, 
poena inferni mitigari non potest. Alio modo ifa quod meritum poenae, 
impediatur, et sic hujusmodi opera minuunt poenam inferni: primo 
quia homo reatum omissionis evadit, qui hujusmodi opera perficit; 
secundo quia hujusmodi opera aliquo modo ad bonum disponunt, ut 
homo ex minori contemptu peccata faciat, atque etiam a multis pec- 
catis per hujusmodi opera retrahatur. Veruntamen diminutionem vel 
dilationem temporalis poenae merentur hujusmodi opera, sicut patet 
de Achab [3 Reg. 21], eodem modo sicut et bonorum temporalium 
consecutionem" fa. 5). 


In eodem a. 5 et in q. 99, a. 4 et 5 ejusdem Supplementi, S. Doctor 
refert et refutat plures antiquorum excessus, quorum quidam docue- 
runt propter bona opera, a damnatis in vita exhibita, eorum poenam 
mitigari, alii dixerunt eam aliquando penitus cessare. 

"Quidam . . . dicunt quod diminuunt poenam inferni, non subtra- 
hendo aliquid de ipsa quantum ad substantiam, sed fortificando subjec- 
tum, ut melius sustinere possit. Sed hoc non potest esse, quia fortifi- 
catio non est nisi ex ablatione passibilitatis. Passibilitas autem est 
secundum mensuram culpae, et ideo si culpa non diminuitur, nec 
subjectum fortificari potest. Quidam etiam dicunt quod diminuitur 
poena quantum ad vermem conscientiae, licet non quantum ad ignem. 
sed hoc etiam nihil est, quia sicut poena ignis aequatur culpae; ita 
etiam poena remorsionis conscientiae. Unde similis ratio est de 
utroque" fa. 5). 

"Quidam fuerunt, ut dicit Augustinus, qui non omnibus hominibus 
promiserunt absolutionem a poena aeterna, sed solis Christianis; et in 
hoc diversificati sunt. Quidam enim dixerunt quod quicumque sacra- 
menta fidei perceperunt, ab aeterna poena erunt immunes. . . Alii 

dixerunt quod solum illi ab aeterna poena erunt immunes, qui sacra- 
menta fidei sunt consecuti, et fidem catholicam tenuerunt. . . Alii dixe- 
runt quod illi soli sunt ab aeterna poena immunes, qui in fide catholica 
finaliter perseverant, quantumcumque alis criminibus involvantur - 
(q. 99, a. 4). "Quidam posuerunt non omnes qui catholicam fidem 
tenent, a poena aeterna esse liberandos, sed solum illos qui operibus 
misericordiae insistunt, quamvis etiam aliis criminibus sint subjecti. 
sed istud [sicut et praecedentes assertiones] non potest stare, quia sine 
charitate non. potest aliquid Deo esse acceptum, nec sine ea prodest 
aliquid ad vitam aeternam" (q. 99, a. 5). 


Unde totus efiectus, quem bona opera peccatoris habent in mitiga- 
tionem poenae inferni est indirectus et negativus ac refunditur in ipsum 
effectum quem ea habent in statum moralem ipsius vitae, ex quo postea 
immutabiliter et interminabiliter dependet poena inferni; totus nempe 
consistit in hoc quod, ratione bonorum operum, peccator meretur vel 
quomodolibet assequitur ut pauciora vel minora peccata committat et 
consequenter minorem habeat poenam in inferno sustinendam. Hoc 
modo intelligendae sunt quaedam antiquorum expressiones de aliqua 
relaxatione poenae, vel de sensu mitioris poenae, vel de tolerabiliori 
judicio et damnatione. 


Augustinus, ex quo tota haec quaestio de influxu bonorum operum 
in mitigationem poenae inferni ortum habuit, haec scribit, in libro 
Dc Patientia, 26, 23: “Si quis autem non habens charitatem, quae 
pertinet ad unitatem spiritus et vinculum pacis, quo catholica Ec- 
clesia congragata connectitur, in aliquo schismate constitutus, ne 
Christum neget, patitur tribulationes, angustias, famem, nuditatem, 
persecutionem, pericula, carceres, vincula, tormenta, gladium, vel flam- 
mas, vel bestias, vel ipsam crucem timore gehennarum, et ignis aeterni; 
nullo modo ista culpanda sunt, imo vero et haec laudanda patientia 
est. Non enim dicere poterimus, melius ei fuisse ut Christum negando 
nihil eorum pateretur, quae passus est confitendo; sed existimandum 
est fortasse tolerabilius ei juturum judicium, quam si Christum ne- 
gando cuncta illa vitaret: ut illud quod ait Apostolus, ‘Si tradidero 
corpus meum ut ardeam, charitatem autem non habeam, nihil mihi 
prodest (1 Cor. XIII, 5); nihil prodesse intelligatur ad regnum 
caelorum obtinendum, non ad extremi judicii tolerabilius supplicium 
subeundum" (M.L. 40, 623 sq.).5 

Petrus Lombardus, Sent., 1. 4, dist. 15, n. 5, scribit: “Bona quae 
sine caritate fiunt prosunt quidem ad tolerabiliorem poenam sentien- 


"Dc mente Augustini quoad "tolerabiliorem damnationem" (Enchir., c. 110) et quoad 
"evamen et interpositos cruciatus" (Enchir., c. 112) cf. dicta in tractatu De Eucharistia, 


tom. 2, p. 1144 sq. ct 1060 sq. 

dam, sed non ad vitam obtinendam. . . Et bona ergo sine charitate 
facta [et bona in charitate facta$]] quae concomitatur mortalis culpa, 
quam non delet sequens poenitentia, ad sensum maitioris poenae pro- 
ficiunt, non ad vitae fructum" (M.L. 192, 876). Haec in recto sensu 
intelligi debent non de diminutione poenae, quam damnati jam 
patiuntur, sed de diminutione poenae et sensus poenae, postea à 
peccatoribus in inferno habendae et sentiendae; ob bona opera scilicet, 
quibus minuuntur peccata, peccatores minorem poenam habebunt in 
inferno et consequenter minorem poenam sentient. 

5. Thomas, Suppi., q. 99, a. 3, ad 4, et a. 5, ad 1, loquitur de Dei 
"misericordia de poenis debitis aliquid relaxante", sed ipsemet hoc 
explicat in a. 2, ad 1, inquiens: "Potest dici quod etiam in eis [ie. 
damnatis] misericordia locum habet, inquantum citra condignum puni- 
untur [|i.e. minus quam posset homo ob infinitam offensam puniri], 
non quod a poena totaliter absolvantur". 


ART. 62. Utrum Ad Satisfaciendum  Requiratur Status Viae 
(Suppi., q. 4, a. 3, corp, et ad 3; Suppi., Appendix, q. 2, a. 2; Qu. Disp. 
de Malo, q. /, a. 11, corp, ad 9 et 17a7). 


STATUS QUAESTIONIS 


De hac quaestione brevissime loquuntur theologi, etiam prolixiores, 
eo quod status viatoris communis sit merito et satisfactioni, ac inde 
quae in tractatu De Gratia dicunt de necessitate status viatoris ad 
meritum, intellecta volunt etiam de necessitate ejusdem status ad 
satisfactionem. Nec ceterum ulla habetur controversia de hac re. 

Status viatoris intelligitur status in quo homo nondum pervenit ad 
terminum suae viae moralis, seu finis beatitudinis assecutionem vel 
amissionem. De facto in nobis importat duo elementa: vitam mortalem 
in coniunctione corporis et animae et statum fidei prout opponitur 
statui visionis beatificae, quod quidem est essentiale elementum status 
viatoris simpliciter dicti. In Adamo innocente defuit primum elemen- 
tum, ratione doni immortalitatis, in Christo patiente defuit alterum 
elementum, eo quod esset viator non simpliciter, sed secundum quid, 
relate nempe ad finem accidentalem glorificationis corporis, simul exis- 
tens comprehensor relate ad finem ipsum essentialem. 

Animae purgantes dicuntur in statu termini, sed non simpliciter et 


“ Haec verba desunt in editione Migniana, ex manifesto errore seu lapsu. 

* De necessitate status viatoris ad merendum S. Thomas agit in | p., q. 62, a. 9; 2-2, 
q. 13, a. 45 q. 83, a. 11; 3 p., q. 19, a. 3; Qu. Disp. de Malo, q. 7, a. 11; Qu. Disp. De 
Veritate, q. 29, a. 6; In 3 Sent., dist. 18, q. 1, a. 1; In 4 Sent., dist. 15, q. 4, a. 6, 
q. 2, ad 3. 

omni modo; nam ex una quidem parte sunt in statu separationis cor- 
poris et animae et habent inamissibile jus ad beatitudinem ob decisum 
judicium. particulare et ob quandam confirmationem in statu gratiae, 
qua fiunt impeccabiles, et sic sunt in statu termini; ex alia tamen 
parte, nondum de facto ipsum terminum consecutae sunt, cum careant 
visione beatifica et habeant reatum peccatorum auferendum, tum quoad 
culpam venialem, si forte aliqua permanserit, tum certe quoad poenam 
nondum pro mortalibus aut venialibus solutam, et ita sunt adhuc 
quodammodo in statu viae.88 Porro in hac purgatione reddenda, illae 
animae possunt quidem orationibus et suffragiis vivorum adjuvari, 
sed nequeunt amplius ipsae propriis operibus bonis cooperari et per 
vam meriti suam perfectionem augere, cum, absoluto judicio particu- 
lan et consecuto inamissibili jure ad certum gradum gloriae, non ideo 
in eo statu detinentur ut in bono proficiant, sed potius ut a malo, quod 
fecerunt, perfecte retrahantur, purgando animam et luendo poenas. 
Unde dicuntur extra statum meriti. 


Quaeritur ergo an illae animae sint etiam extra statum satisfactionis, 
ita ut, dum voluntarie luunt poenas et alios actus bonos eliciunt, non 
solum non mereantur ad augmentum gratiae et gloriae, sed nec proprie 
satisfaciant, sed satispatiantur. Ceterum, quamvis quaestio praecipue 
respiciat animas purgatorii, sonat tamen generaliter, an scilicet. ad 
propre dictam satisfactionem requiratur status viae, seu status con- 
iunctionis animae cum corpore, in quo adhuc peregrinamur a Domino, 
incerti de assecutione finis. 


CONCLUSIO 


Nonnisi in statu viatoris homo proprie satisfacere potest. 


Probatur 1. Ex generali doctrina Scripturae, Traditionis et Eccle- 
siae, quae exhibetur a theologis in tractatu De Gratia, ubi de condi- 
tionibus meriti, et juxta quam praesens vita est tempus operandi ad 
nostram salutem, cum adhuc opera nostra habeant valorem seu fruc- 
tum supernaturalem, fundatum in misericordia et acceptatione divina, 
dum per mortem incipit tempus justitiae. Quae quidem valent non 
solum quoad meritum sed etiam quoad satisfactionem, cum per utrum- 
que ad nostrum bonum operemur et nosmetipsos adiuvemus, conce- 
dente benignitate divina. 


"Suppi. q. 71, a. 2, ad 3: “Quamvis . . . animae post mortem non sint simpliciter in 
statu viae; tamen quantum ad aliquid adhuc sunt in via, inquantum scilicet earum 
progressus adhuc retardatur ab ultima retributione." 

Probatur 2. Ex doctrina dc judicio particulari quod expletur imme- 
diate post mortem et in quo finalis sors animae determinatur. Quid- 
quid enim sequitur sententiam judicialem, se habet ut mera ejus 
applicatio secundum stricta jura justitiae, et si agitur de poena luenda, 
se habet ut mera executio poenae, quantumvis voluntarie sustineatur à 
reo, nec proinde habere potest rationem verae satisfactionis, seu com- 
pensationis a reo voluntarie assumptae in reparationem reatus. 


Probatur 3. Ex variis congruentiis. 


Primo quidem, ut non semel dictum est, praeter propriam et essen- 
talem rationem  compensativam, satisfactio habet etiam rationem 
medicinalem, quatenus cohibendo passiones aufert occasiones relabendi 
in peccatum; jamvero in altera vita poena amittit hanc vim medi- 
cinalem, nam in caelo et purgatorio non est possibile peccatum, in 
inferno vero non est possibilis poenitentia; ergo satisfactio non con- 
venit alteri vitae. 

Secundo, conveniens est rationi justitiae, qua nititur satisfactio, ut 
sicut homo in statu coniunctionis animae et corporis peccavit, ita in 
eodem statu satisfaciat, et organo quo usus est ad peccandum, utatur 
ad satisfaciendum. Item, connaturale est homini ut suam perfectionem 
acquirat per corpus et in statu naturalis ejus coniunctionis ad animam; 
satisfactio autem et meritum important supernaturalem hominis 
perfectionem. 

lertio, si homo posset satisfacere in altera vita, tolleretur necessi- 
tas et utilitas Purgatorii, vel saltem fere evacuaretur Purgatorium, cum 
ob actus ardentissimae et satisfactoriae charitatis, animae quam citius 
in caelum evolarent; nec praeterea convenienter explicarentur plures 
privatae nec despiciendae revelationes de diuturnitate poenarum 
et quaedam universales consuetudines fidelium in applicatione 
suffragiorum. 


Probatur 4. Ex paritate cum merito. 


Absoluto statu viatoris, cessat status merendi, ut ostenditur in trac- 
tatu De Gratia, idque generaliter sive pro beatis, sive pro animabus 
Purgatorii sive pro damnatis (qui in inferno non demerentur, sed mere 
patiuntur pro demeritis vitae anteactae).80 Jamvero meritum et satis- 
factio habent eandem generalem indolem cujusdam justitiae ad Deum 


"2-2, q. 13, a. 4, ad 2: *Mereri et demereri pertinent ad statum viae; unde bona in 
viatoribus sunt meritoria; mala vero demeritoria. In bratis autem bona non sunt 
meritoria, sed pertinentia ad eorum beatitudinis praemium; et similiter mala in damnatis 
non sunt demeritoria, sed pertinent ad damnationis poenam." 

et ad eundem finem ultimae retributionis et unionis cum Deo referuntur. 
Ergo similiter, cessante statu viatoris, cessat status satisfactionis, idque 
non solum quoad beatos, qui pati non possunt, et quoad damnatos, 
qui in aeternum patiuntur, sed etiam quoad animas Purgatorii quae 
patiendo nonnisi exigentias justitiae persolvunt. 


Probatur 5. Ex necessaria connexione satisjactionis et meriti in eodem 
actu. 


Actus enim nequit esse vere satisfactorius nisi sit eo ipso etiam 
meritorius, nam ipsa voluntas compensandi reatum peccati est super- 
naturale bonum quod requirit apud Deum compensationem et prae- 
mium. Jamvero in altera vita nullus actus potest esse meritorius. 
Ergo nec satisfactorius. 


In hac ratione coniunctionis meriti et satisfactionis non semel 
insistit S. Thomas, hi 4 Sent., dist. 15, q. 4, a. 7, q. 1, ad l, agens de 
satisfactiva indole orationis, ait: “Oratio . . . vocalis satisfactoria est, 
si in caritate fiat... , quia habet exteriorem laborem, et sic poenam 
quandam; et inquantum in ea manet virtus praecedentis intentionis, 
habet etiam rationem boni meritorii, quae duo ad opus satisjactorium 
requiruntur". In Suppi., q. 4, a. 5 [i.e. In 4 Sent., dist. 17, q. 2, a. 4, 
q. 3] explicite asserit poenam purgatorii non esse satisfactoriam quia 
non est meritoria: "Poena illa quam animae in purgatorio sustinent, 
non potest proprie dici satisfactio, quia satisfactio opus meritorium 
requirit; sed largo modo dicitur satisfactio poenae debitae solutio" 
(ad 3). 

Imo $. Doctor, deducta absentia satisfactionis ex absentia meriti, ex 
utraque deducit carentiam actus contritionis, ex quo necessario fluunt 
meritum et satisfactio: "In contritione tria consideranda sunt: pri- 
mum est contritionis genus, quod est dolor; secundum est contritionis 
forma, quae est actus virtutis gratia informatus; tertium est contri- 
tionis efficacia, quae est actus meritorius, et sacramentalis, et quodam- 
modo satisfactorius. Animae igitur post hanc vitam, quae in patria 
sunt, contritionem habere non possunt, quia carent dolore propter 
gaudii plenitudinem. Illae vero quae sunt in inferno, carent contritione, 
quia etsi dolorem habeant, deficit tamen in eis gratia dolorem infor- 
mans; sed illae quae in purgatorio sunt, habent dolorem de peccatis 
gratia informatum, sed non meritorium, quia non sunt in statu merendi. 
In hac autem vita omnia tria praedicta inveniri possunt" (ibid., in 
corp.. “Animae in purgatorio dolent de peccatis; sed ille dolor non 
est contritio, quia deest ei contritionis efficacia" (ibid., ad 2}. 

In Quaestione Disputata De Malo, q. 7, a. 11, S. Doctor ostendit 

quomodo peccata venialia tollantur in purgatorio tum quoad culpam, 
per actum charitatis, tum quoad poenam per ipsam satispassionem, 
sed quoad neutram per modum meriti aut satisfactionis: 

Oportet dicere, quod venialia remittuntur eis post hanc vitam 
quantum ad culpam, eo modo quo remittuntur in hac vita; scilicet per 
actum charitatis in Deum, repugnantem venialibus in hac vita com- 
missis. Quia tamen post hanc vitam non est status merendi, ille dilec- 
tionis motus in eis tollit quidem impedimentum venialis culpae; non 
tamen meretur absolutionem vel diminutionem poenae, sicut in hac 
vita" (in corp.). 

“Remissio venialis peccati in purgatorio quantum ad poenam est ex 
parte purgatorii, quia homo et patiendo exsolvit quod debet, et ita 
cessat reatus; sed quantum ad culpam non remittitur per poenam 
neque secundum quod actu sustinetur, quia non est meritoria, nec 
secundum quod recogitatur. Non enim esset motus caritatis quod 
aliquis detestaretur peccatum veniale propter poenam; sed magis esset 
motus timoris servilis vel naturalis. Remittitur ergo in purgatorio veni- 
ale quantum ad culpam virtute gratiae, non solum secundum quod est 
in habitu, quia sic compatitur veniale peccatum, sed prout exit in actum 
caritatis detestantis veniale peccatum" (ad 9). 

"Sicut Jam dictum est, remissio culpae non fit per poenam, sed per 
usum gratiae, quae est effectus divinae misericordiae" (ad 17). 


Dices. S. Thomas in Suppi., Appendix, q. 2, a. 4 [/.e. In 4 Sent., dist. 
21, q. l, a. 3, q. T], docet quod voluntaria expiatio poenae purgatorii 
habet vim tollendi ipsam culpam peccati venialis et quidem ad modum 
meriti, quia, cum illae animae sint aliquo modo in statu viae, possunt 
habere actum meritorium relate ad aliquid accidentale, etsi non relate 
ad praemium essentiale. Ex quo sequitur primo quod potest esse 
satisfactio in Purgatorio cum possit esse meritum; secundo quod 
ruit vis allati argumenti quo ex absentia meriti deducitur absentia 
satisfactionis; tertio quod S. Thomas sibimetipsi contradicit. 

Textus S. Thomae sic se habet: "Dicendum quod culpa venialis in 
eo qui cum gratia decedit, post hanc vitam dimittitur per ignem pur- 
gatorium; quia poena illa aliqualiter voluntaria, virtute gratiae habebit 
vim expiandi culpam omnem, quae simul cum gratia stare potesf 
(in corp.). “Post hanc vitam non potest esse meritum respectu praemii 
essentialis, sed respectu alicujus accidentalis potest esse, quamdiu 
manet homo in statu viae aliquo modo. Et ideo in purgatorio potest 
esse actus meritorius quantum ad remissionem culpae venialis" (ad 4). 


Rcsp. Primo, etiam si daretur meritum in purgatorio, non inde neces- 


" Cf. infra, art. 90, in tom. 4. 

sario sequeretur quod esset satisfactio, quia voluntas supportandi 
poenam posset a Deo computari in meritum, ratione suae honestatis, 
sed non sufficeret ad satisfactionem, in qua non sufficit passiva et per- 
missiva illa voluntas supportationis, sed requiritur positiva et activa 
voluntas assumendi poenam, ut infra explicabitur. 

Secundo, ipsa littera S. Thomae, prout sonat, non evacuat formalem 
vim nostri argumenti; nam littera videtur quidem concedere efficaciam 
meritoriam poenae relate ad remissionem culpae, sed non relate ad 
remissionem poenae in quo consistit satisfactio; unde sic instaurari 
posset nostrum argumentum: Actus nequit esse satisfactorius nisi sit 
eo ipso meritorius; atqui in purgatorio nullus actus est meritorius relate 
ad ipsam poenam; ergo nec satisfactorius. 

Tertio, ad ipsum S. Thomam quod attinet, quidam concedunt objec- 
tonem et dicunt S. Doctorem sententiam expressam in Commento, 
dist. 21, abiecisse in quaestione De Malo. Attamen haec responsio non 
convincit quia S. Doctor etiam in Commento, dist. 17, idem docet ac 
in quaestione De Malo, excludens a purgatorio omne meritum, ex quo 
sequeretur ipsum abiecisse in dist. 21 id quod dixerat in dist. 17 
et iterum admisisse in quaestione De Malo, seu bis mutasse sententiam, 
et mutasse quidem in eodem libro post paucas distinctiones. Potest 
igitur dissonantia loci objecti ex dist. 21 explicari intelligendo verbum 
"meritum" (in expressione illa: “In purgatorio potest esse actus meri- 
torius quantum ad remissionem culpae venialis") in sensu quodam 
generaliori supernaturalis efficacitatis et non in particulari et classico 
sensu talis efficacitatis quae competit merito stricte dicto,0l ita ut sensus 
textus sit: In purgatorio actus voluntatis, quo poena sustinetur, habet 
efficaciam, non ex ipsa poena sed "virtute gratiae" seu inquantum est 
actus charitatis, auferendi culpam venialem, et hoc sensu opera bona 
in purgatorio adhuc retinent aliquod meritum seu efficacitatem respectu 
alicujus accidentalis, etsi non respectu praemii essentialis. S. Thomas 
in utroque loco dist. 21 et De Malo ad eandem conclusionem pervenit; 
in priori ait: “Poena illa aliqualiter voluntaria, virtute gratiae habet 
vim expiandi culpam", in altero exactius statuit: “Remittitur in pur- 
gatorio veniale quantum ad culpam virtute gratiae" et “Remissio 
culpae non fit per poenam, sed per usum gratiae, quae est effectus 
divinae misericordiae". 


Probatur 6. Ex propria ratione satisfactionis. 


Satisfactio est voluntaria assumptio poenae in reparationem culpae. 


Ceterum, culpa non remittitur per viam meriti proprie dicti, sed per viam efficientiae 
<i satisfactionis, quamvis ipse actus quo peccatum remittitur sit eo ipso sed concomitanter 
meritorius. 

Jamvero haec definitio non verificatur in ullo ex quatuor statibus qui 
succedunt post statum viatoris. Nam in limbo deest ratio culpae repa- 
randae; in caelo deest ratio poenae quae possit reparari; in inferno 
deest voluntas reparandi; in purgatorio tandem deest assumptio poe- 
nae, sed habetur mera voluntaria tolerantia et supportatio poenae, 
taxatae quoad modum et durationem ab ipsa justitia divina per defi- 
nitivum judicium. Deest igitur in purgatorio proprium illud elementum 
voluntarium quod requiritur ad satisfactionem. 


Ad cujus intelligentiam nota quod, quamvis poena secundum se 
opponatur voluntario absoluto, seu nequeat esse absolute voluntaria 
(quia ex hoc provenit ratio poenae quod voluntati contrarietur), tamen 
non opponitur voluntario conditionato, seu potest esse voluntaria con- 
ditionate, quatenus est medium obtinendi aliquem finem quem sim- 
pliciter volumus. Hoc autem dupliciter contingit, vel quatenus poena 
est positivum medium ex quo provenit bonum, et tunc voluntas proprie 
assumit poenam, seu eam vult actu quodam positivo, quantumvis con- 
ditionato; vel quatenus poena est negativum medium ad obtinendum 
bonum, eo sensu quod sine poena non possumus ad bonum pervenire, 
et tunc voluntas tolerat et supportat poenam seu eam vult quasi 
passive, in quo minus habetur voluntarii. 

In priori casu habetur satisfactio, in altero mera satispassio; nam 
satisfactio est compensatio pro offensa et ideo sicut homo voluntarie 
ac positive adhaesit peccato, ita ad compensationem requiritur quod 
similiter voluntarie ac positive adhaereat ei per quod peccatum repa- 
ratur; unde non sufficit quod quomodocumque ac veluti passive velit 
poenam, eam tolerando, sed requiritur quod voluntarie eam assumat. 
Jamvero anima purgans non est, sicut anima militans, in conditione 
ut possit poenam assumere, sed tantum ut possit eam supportare, quia 
ex illa poena nihil boni acquirere potest sed tantum removere impedi- 
mentum ad consecutionem illius boni quod jam possidet jure inamissi- 
bili post absolutum judicium particulare. Unde nequit satisfacere, sed 
mere satispati. 


Ad rem S. Thomas, Suppi., Appendix, q. 2, a. 2 [i.e. In 4 Sent., dist. 
21, q. 1, a. 1, q. 4]: "Aliquid dicitur voluntarium dupliciter. Uno 
modo voluntate absoluta; et sic nulla poena est voluntaria, quia ex 
hoc est ratio poenae quod voluntati contrariatur. Alio modo dicitur 
aliquid voluntarium voluntate conditionata; sicut ustio est voluntaria 
propter sanitatem consequendam. Et sic aliqua poena potest esse 
voluntaria dupliciter. Uno modo quia per poenam aliquod bonum 
acquirimus; et sic ipsa voluntas assumit poenam aliquam, ut patet in 
satisfactione: vel etiam quia ille libenter eam accipit, et non vellet 

eam non esse, sicut accidit in martyrio. Alio modo quia quamvis per 
poenam nullum bonum nobis accrescat, tamen sine poena ad bonum 
pervenire non possumus, sicut patet de morte naturali; et tunc voluntas 
non assumit poenam, et vellet ab ea liberari; sed eam supportat, et 
quantum ad hoc voluntaria dicitur. Et sic poena purgatorii est volun- 
taria? (cf. 1—2, q. 87, a. 6, cit. in art. 53, p. 198 sq.). 


ART. 63. Utrum Ad Satisfaciendum Requiratur Acceptatio Dei. 


STATUS QUAESTIONIS 


Agitur de conditione requisita ex parte Dei, quam theologi dicunt 
esse divinam acceptationem, non secus ac in quaestione de merito in 
tractatu De Gratia. Cum tamen in hujus conditionis explicatione non 
unius labii sint doctores, et quaestionem suscitatam a quibusdam ne- 
gantibus hujus conditionis necessitatem, non eodem modo proponant, 
sedulo observa divinam acceptationem multipliciter in nostra satisjac- 
tione involvi dici posse. 


Primo enim, divina acceptatio involvitur remote et fundamentaliter 
in ipsa gratia sanctificante, per quam gratis a Deo suscipimus ipsum 
principium et fundamentum omnis meriti et satisfactionis. 


Secundo, etiam supposita gratuitate hujus fundamenti, nulla satis* 
lactio hominis potest esse condigna de rigore justitiae, et hoc sensu 
divina acceptatio iterum imbibit omnem humanam satisfactionem. 


Tertio, satisfactio de congruo, quam supra descripsimus in art. 46 
(p. 20-23), cum sit imperfecta nec possit pertingere ad aequalitatem 
requisitam a ratione satisfactionis nisi per beneplacitum creditoris 
acceptantis minus quam debetur, involvit novo titulo divinam accepta- 
tionem. Attamen, haec Dei acceptatio non afficit opus veluti ab intrin- 
seco, sed se habet ut mera conditio ab extrinseco et ex parte Dei; non 
enim ipsa proprie praebet operi suum valorem, ex quo dicitur congrue 
satisfactorium, secus ageretur de mera debiti condonatione sicut in 
satisfactione improprie dicta, nec proinde proprie fundat jus congrui- 
tatis, nam non ideo opus dicitur satisfactorium de congruo quia accep- 
tatur a Deo, sed ideo acceptatur a Deo quia est satisfactorium de 
congruo, seu quia habet talem valorem cui congruum est ut acceptetur 
a Deo pro aequali compensatione. Hoc sensu quidam doctores dicunt 
ad satisfactionem de congruo non requiri acceptationem seu pactum 
Dei, quia nempe ea satisfactio non importat proprie jus, sed congrui- 
tatem, congruitas autem non pendet a pacto divino sed a natura rei, 

nec potest Deus facere ut quod non est materia justitiae fiat talis per 
suum pactum, ita ut ipse ex justitia teneatur reddere debitum. 


Quarto, satisfactio de condigno dupliciter considerari potest; primo 
nempe materialiter, in actu primo et in suo esse rei quo fundat aequali- 
tatem cum objecto compensando, secundo formaliter, in actu secundo 
et in suo esse justitiae quo fundat jus relate ad personam cui solvitur 
et correlativum debitum in ea ut compensationem acceptet. 

Si consideratur primo modo, certum est eam non requirere divinam 
acceptationem, quoniam potest homo, abstrahendo ab acceptatione 
divina, solvere Deo opus poenale quod sit ad aequalitatem compen- 
sativum pro poena temporali peccato debitae, saltem secundum ejus 
partem. Si vero consideratur secundo modo, jam exurgit sola et propria 
quaestio quae movetur et controvertitiir ab auctoribus qui hoc punc- 
tum attingunt: utrum scilicet acceptatio divina sit necessaria conditio 
ad hoc ut opus nostrum sit formaliter et in actu secundo satisfactio 
condigna, quae nempe importet in opere jus ut suscipiatur et in Deo 
debitum suscipiendi; vel quod ad idem redit: utrum ratio quare 
Deus teneatur ex justitia satisfactionem nostram suscipere et extin- 
guere poenam, sit ipsa sola aequalitas operis cum debito compensando 
an etiam promissio quam Deus addit acceptandi illud opus in com- 
pensationem; vel breviter: utrum Deus teneatur ex justitia ad accep- 
tandam aequalem compensationem nostram. 


PARS NEGATIVA et PARS AFFIRMATIVA 


Affirmativam sententiam (requiri nempe divinam acceptationem) 
tenent vel supponunt communiter theologi (quamvis quidam videantur 
punctum quaestionis non attingere vel non satis distinguere), signantius 
Suarez (Disp. 37, sect. 8), Lugo (Disp. 24, sect. 1, n. 12-19), Sul 
manticenses (Disp. 10, dub. 4) et Gonet (Disp. 13, a. 2, $ 3). 

Negativam vero defendunt pauci, inter quos clarius et signantius 
Vasquez (In 3 p., q. 94, a. 1, dub. 3; In 1-2, disp. 221, n. 32), qui. 
quamvis admittat necessitatem divinae acceptationis ad condignitatem 
meriti, idipsum negat quoad condignitatem satisfactionis, ea praecipue 
innixus ratione, quod qui ad aequalitatem. solvit quod debet, nullo 
indiget pacto vel promissione ad hoc ut debitum ei remitti. debeat. 


CONCLUSIO 


Ad satisfaciendum requiritur acceptatio Dei non tantum ad hoc ut debitum 
poenae de facto et quomodolibet remittatur, ut fit in satisfactione de congruo, 


sed etiam ad hoc ut remittatur per modum justitiae, ut fit in satisfactione de 

condigno, adeoque haec condigna satisfactio, formaliter et in actu secundo, 


dependet ab acceptatione Dei, qua deficiente, Deus non teneretur ex justitia 


remittere enam. 


Probatur 1. Ex sensu Traditionis. 


Communis ac traditionalis doctrina est, omnem sufficientiam operum 
nostrorum in ordine supernaturali provenire ex largitate divina et 
omnem justitiam atque debitum Dei relate ad nos pendere ex ipso 
divino beneplacito et acceptatione. 

Quam doctrinam sic breviter complectitur Augustinus, in Serm. 158, 
2,2: “Debitor . . . [Deus] factus est, non aliquid a nobis accipiendo, 
sed quod ei placuit promittendo. . . Illo ergo modo possumus exigere 
Dominum nostrum, ut dicamus: Redde quod promisisti, quia fecimus 
quod jussisti; et hoc tu fecisti, quia laborantes juvisti" (M.L. 38, 863). 
Eandem solemniter statuit Cone. Trid., sess. 6, cap. 16: “Proponenda 
est vita aeterna, et tamquam gratia filiis Dei per Christum lesum 
misericorditer promissa, et tanquam merces ex ipsius Dei promissione 
bonis ipsorum operibus et meritis fideliter reddenda" (Denz. 809). 

Nulla autem est sufficiens ratio quare ea doctrina, universaliter 
sonans, coarctetur ad solam gratuitatem gratiae, quae est tantum 
remotum fundamentum  gratuitatis meriti et satisfactionis, nec ad 
solum meritum, quod de cetero habet cum satisfactione communem 
indolem alicujus justitiae inter Deum et hominem. Ceterum, Cone. 
Trid., in sess. 14, satis aperte nostram conclusionem confirmat, cum, 
agens de ipsa satisfactione, eam refert ad divinam "*acceptationem" et 
ad "divinae munificentiae largitatem", distinguens quoque inter “vim 
quam habent" satisfactiones nostrae ex gratia Christi et earum "*accep- 
tationem” quam obtinent apud Patrem ex oblatione Christi: "Omnis 
gloriatio nostra in Christo est, in quo vivimus, in quo movemur, in 
quo satisfacimus, facientes fructus dignos poenitentiae, qui ex illo vim 
habent, ab illo offeruntur Patri, et per illum acceptantur a Patre" 
(sess. 14, cap. 8, Denz. 904). "Tanta est divinae munificentiae largitas, 
ut... poenis . . . apud Deum Patrem per Christum lesum satisfacere 
valeamus" (ibid., cap. 9, Denz. 906). 


Probatur 2. Ex paritate cum merito. 


Ad meritum de condigno requiritur acceptatio divina, ut omnes, non 
excluso Vasquesio, facile concedunt. Ergo eadem requiritur etiam ad 
satisfactionem de condigno. Paritas vim habet ex eo quod utrumque 
pertinet ad communem rationem cujusdam justitiae inter Deum et 
hominem, et utrumque inducit in Deum debitum de ordine justitiae; 

unde sicut Deus nequit, independenter a suo beneplacito, fieri debitor in 
ordine ad dandum praemium, ita nec fieri debitor in ordine ad ab- 
solvendam poenam, nec discrimen inter dationem praemii et absolutio- 


nem poenae est plusquam materiale et impertinens relate ad rationem 
debiti. 


Probatur 3. Ex diversa ratione poenae qua satisfacimus et poenae 
quae est luenda in purgatorio. 

satisfactio consistit in compensando, per poenam a nobis assump- 
tam, poenam quae esset luenda in purgatorio, ita ut ab hoc debito 
liberemur. Jamvero, quantumvis cogitetur aequalitas totalis vel par- 
talis inter utramque poenam, ipsae sunt diversae indolis et diversae 
conditionis. Ergo per unam nequit homo ab altera absolvi nisi ex bene- 
placito divino acceptante substitutionem, quemadmodum reus non 
satisfacit poenae a judice statutae per aliquam poenam forte majorem 
a semetipso electam, nisi id judici placuerit, nec debitum quis solvit 
reddendo pecuniam pro domo, aut equum pro vacca, esto aequalis vel 
majoris valoris. 

Nec valet opponere id nimis probare ac inde sequi nunquam posse 
hominem reddere Deo aequalem poenam nec ullatenus posse de con- 
digno satisfacere, etiam accedente divina acceptatione. Nam post di- 
vinam acceptationem fit ut ea proportionalis aequalitas, quae habetur 
inter poenam a nobis libere susceptam et poenam in purgatorio a Deo 
determinatam, accipiat rationem aequalitatis compensativae, dempta 
disparitate speciei et retenta paritate valoris, quemadmodum ex ac- 
ceptatione creditoris fit ut redditio equi sit non quomodolibet sed ad 
aequalitatem compensativa pro redditione vaccae ejusdem valoris vel 
utilitatis. 


Probatur 4. Ex perfectione divini juris quatenus transcendit omne 
jus creatum, seu ex impossibilitate ponendi in Deo strictam justitiae 
obligationem respectu creaturae, independenter a suo beneplacito. Ex 
tali enim obligatione Deus fieret quodammodo subjectus creaturae, cum 
omne debitum importet quamdam alligationem et subjectionem juri 
alterius. 

Nec valet opponere talem obligationem esse tantum consequentem 
et conditionatam, eo quod ultimo fundetur in libera collatione gratiae, 
quae est principium satisfactionis. Nam, semel libere collata gratia, 
non amplius manet in Deo libertas quoad jura satisfactionis, eo vel 
magis quod, quamvis absolute posset repetere gratiam, id tamen non 
potest ex potentia ordinata quae facit ut "sine poenitentia sint dona 
Dei" (Rom. 11, 29). Nec valet instare quod, etiam post concessum 

beneplacitum, Deus manet adstrictus juri creaturae et debito remit- 
tendae poenae. Nam, quavis beneplacitum creet jus creaturae et 
obligationem Dei, tamen haec obligatio nullam importat in Deo im- 
perfectionem aut subjectionem creaturae, quia cum ipsa actualiter 
dominetur et informetur a beneplacito, tota refunditur in libertatem 
Dei, conditionantis suos ipsius actus ac veluti obligantis semetipsum 
mediante creatura. 


Probatur 5. Ex perfectione divini juris, quatenus est inexhauribile 
per satisfactionem aut meritum aut quodlibet jus vel obligationem 
creaturae. Quidquid enim Deo debemus, debemus ei non uno sed pluri- 
bus titulis, ad invicem independentibus, uti Creatoris, Domini, Motoris 
et Benefactoris, ita ut idem quod Deo praestatur sub uno titulo, adhuc 
a Deo urgeri possit sub alio titulo. Cum ergo intendimus solvere Deo 
poenam in satisfactionem ut offenso per peccatum, Deus non tenetur 
poenam illam suscipere ad ilium finem extinctionis poenae et sub illo 
titulo placationis, cum ille actus quo solvitur poena possit exigi a Deo 
ex alus titulis. Ad hoc ergo ut talis actus talem effectum consequatur 
et habeatur condigna satisfactio, oportet ut interveniat libera promissio 
et pactum Dei, acceptantis illum sub titulo compensationis pro poena 
peccati. 

Ceterum, ut avertatur inepta cogitatio vel instantia, nequaquam 
necesse est ut pactum illud vel acceptatio aut promissio Dei, sit actus 
formalis et expressus, sed sufficit pactum virtuale et implicitum, quod 
continetur in ipso actu quo Deus voluit nobis conferre gratiam ut sit 
principium merendi et satisfaciendi etiam de condigno. 


Hinc soluta manet ratio Vasquesii, quoniam ad hoc ut quis condigne 
satisfaciat non sufficit ut quomodocumque solvat quod debet, sed ita 
ut extinguat jus creditoris ad urgendam obligationem, quod quidem 
nequit fieri, ubi res pluribus titulis debeatur creditori, nisi accedat 
ilius acceptatio; unde negatur quod generaliter assumitur, scilicet eum 
qu ad aequalitatem solvit quod debet, habere jus ut debitum ei 
remittatur. Nec valet urgere quod actus per quem fit satisfactio, debe- 
tur Deo solo titulo reparationis pro peccato, non vero titulo creationis 
aut alio supra invocato, eo quod si homo non pecasset, nequaquam ad 
satisfactionem teneretur ex titulo creationis. Respondetur enim quod, 
supposito peccato, actus per quem fit satisfactio non debetur quidem 
Deo praecedenti titulo creationis hominis, sed debetur tamen novo 
titulo creationis seu productionis ipsius actus, qui, totus quantus est, 
pertinet ad Deum et producitur a Deo, ut a primo principio a quo 
movetur omnis actus et a quo infunditur ipsa virtus poenitentiae, unde 
satisfactio procedit. 

ART. 64. Utrum Valor Seu Efficacia Actus Satisfactorii Proveniat 
Ac Mensuretur Ex Sola Ratione Poenalitatis Ejusque Gradu (Suppi., 
q. 13, a. 2, ad 3; q. 15, a. 1, corp, et ad 2). 


STATUS QUAESTIONIS 


In art. praecedentibus vidimus plures conditiones requiri ad hoc ut 
actus sit satisfactorius, duas tamen intrinsece illum constituere, scilicet 
bonitatem et poenalitatem, ita tamen ut sola poenalitas sit proxime et 
formaliter elementum constitutivum ex quo satisfactio distinguitur à 
merito. Quaeritur igitur ex quo proprie et formaliter proveniat ac 
mensuretur efficacitas actus satisfactorii, utrum ex sola ratione poe- 
nalitatis an etiam ex alius conditionibus, nominatim ex ipsa bonitate 
actus, in quam de cetero concurrunt plures ex aliis conditionibus, uti 
libertas, supernaturalitas et status gratiae. 


PARS NEGATIVA et PARS AFFIRMATIVA 


In art. 60 diximus quosdam reposuisse rationem satisfactionis non 
in poenalitate actus sed in ejus bonitate, unde consequenter docere 
debent ex hac sola ratione provenire ac mensurari efficacitatem actus 
satisfactorii. Praeterea quidam ex illis doctoribus qui nobiscum sen- 
tiunt rationem satisfactionis reponendam esse in poenalitate actus boni, 
docent tamen ejus efficacitatem mensurandam esse non solum ex ra- 
tione poenalitatis sed etiam ex ratione bonitatis, quia ex utraque satis- 
factio consurgit. Ita signanter Suarez et Lugo qui docent quod, stante 
eadem poenalitate, actus est magis satisfactorius si est moraliter melior, 
juxta varias circumstantias quae solent in moralitatem actus influere, 
ut si sit magis voluntarius, si procedat ex meliori voluntate, vel ex 
altiori motivo, vel a digniori persona, vel ab intensiori charitate, vel 
ab ampliori statu gratiae. 


Ad rem SUAREZ: "Haec duo quodammodo mutuo se juvant et includunt, 
bonitas et poena. . . Quamvis actus bonus formaliter sit meritorius, est tamen 
quasi principium | constituetis ipsam poenam in esse morali, ut possit habere 
rationem satisfactionis. Et hinc etiam fieri potest ut, caeteris paribus, actus melior 
magis possit conferre ad satisfactionem, in quantum poena voluntaria per talem 
actum est moraliter majoris valons et dignitatis; sic etiam poena magis voluntaria 
est magis satisfactiva, et similiter, quae est a digniori persona, vel quae habet alias 
circum stantias morales meliores; quanquam enim satisfactio fiat per poenam, non 
est tamen solum illa physice consideranda, sed moraliter. Et hinc etiam intelligi- 
tur, quomodo actus charitatis sit satisfactorius, non solum quia melior, sed etiam 


quia difficilior, et quasi virtute continens et complectens aliarum virtutum 
laborem .'92 


"Unde fit, ceteris paribus, plus satisfacere, qui majorem poenam patitur, cum 


"De Poenitentia, disp. 37, sect. 6, n. 9, Opera omnia, t. 22, Parisiis, 1866, p. 777. 

ipsa etiam ad satisfaciendum conducat. Fit etiam hinc magis satisfacere, qui patitur 
ut innocens, quam qui ut malefactor, etiamsi ipsa poena sit aequalis, tum quia 
habet majorem improportionem, et ideo majorem rationem mali; tum quia heri 
potest, ut plus satisfaciat quis per hanc poenam toleratam, quam per sponte 
assumptam, quia licet poena ex ea parte, qua est magis voluntaria, magisque 
propria, magis satisjactiva sit, tamen ex parte difficultatis, quae est in sustinendis 
passionibus extrinsecus advenientibus, multum excedere potest haec poena tolerata; 
praesertim si cum illa aliqua injuria conjuncta sit.”03 


LUGO: *[Dubium] est an valor satisfactionis crescat pro majori gratia, quam 
homo habet. Haec quaestio coincidit fere cum illa alia, an valor meriti crescat 
pro majori gratia, de qua dixi late disp. vi de Incarnat, sect. 2. ubi sententiam 
affirmantem amplexus sum: quare consequenter idem dicendum est in ordine ad 
satisfactionem, cum ad illam attendi etiam debeat dignitas subjecti, ut fatetur 
Suarez in praesenti, disp. XXXVII. sect. vi. num. 9."w 


"Dubitari potest, utrum major bonitas voluntatis, ex qua procedit castigatio, 
augeat valorem satisfactionis, ita ut plus satisfaciat flagellatio, vel eleemosyna 
procedens ex actu voluntatis honesto ut octo, quam idem opus procedens ex 
voluntate honesta ut quatuor. Ratio dubitandi esse potest: quia ad meritum con- 
sideratur difficultas actus; ad satisfactionem vero poenalitas, ut dixit S. Thomas 
in IV. dist. xv. quaest. 1. art. 4. ergo non crescente poenalitate, non crescit satis- 
factio in ratione satisfactionis, sed solum in ratione meriti. 

"Respondetur tamen affirmative: quod fatetur etiam Suar, in praesenti, sect, 
vi. nu. 9. Et probari potest ex dictis: Primo, quia opus non satisfacit solum ut 
poenale, sed etiam ut honestum, ita ut deficiente honestate, non sit satisfactorium : 
ergo crescente honestate, crescere etiam debet efficacia ad satisfaciendum. Quod 
exemplis ostendi potest: nam professio religiosa, v.g. teste S. Thoma 2. 2. quaest. 
cixxxix. art. 3. ad 3. affert secum expiationem totius poenae temporalis debitae: et 
hoc quidem ex opere operantis, teste eodem in iv, dist. iv. quaest. 3. ad finem, 
nempe, propter excellentiam actionis, ut colligitur ex c. 'Admonere', xxxii. quaest. 
2. et tamen non habet ille actus multum poenalitatis formaliter. Item, eleemosyna 
est magis satisfactoria, quam jejunium, juxta communem theologorum doctrinam 
licet majorem poenalitatcm afferat jejunium: ergo major bonitas reddit actum 
magis satisfactorium. Ratio denique est: quia castigatio, ut diximus, non placat, 
nisi ut informata affectu, quo peccator vult se laudabiliter castigare: ergo quo 
laudabilius vult, eo magis placat, crescente forma, a qua habet ejusmodi activita- 
tem placandi,"06 


"Licet opus satisfactorium | debeat esse poenale; ejus tamen dignitas non 
desumitur, ut diximus, ex mera poena; sed ex poena laudabiliter accepta: unde, 
quo major fuerit poena, vel etiam quo magis laudabiliter accipiatur; eo magis 
aptum erit opus ad satisfaciendum, cum crescat; ex aliquo saltem capite, motivum 
aptum ad placandum judicem, et impediendam punitionem .”00 


Sententiam affirmativam, quae est prorsus de mente S. Thomae, ut 
infra ostendetur, supponunt potiusquam explicent alii theologi. Cete- 
rum nec ab ea recedunt Suarez et Lugo nisi ex inepta confusione for- 
malitatum, seu ex eo quod in operibus honestioribus, quae recte dicunt 
esse magis satisfactoria, considerent solam rationem honestatis nec 
advertant in eis adesse intimiorem rationem poenalitatis quam ea quae 


"Ibid., sect. 7, n. 8, p. 780. 

MDc Poenitentia, disp. 24, sect. 2, n. 27, Disp. Schol., t. S, Parisis, 1893, p. 413. 
* [bid., sect. 3, n. 33, p. 415. 

"Ibid., sect. 4, $ 2, n. 42, p. 418 sq. 

invenitur in poenalitatibus exterioribus quas praefati auctores vi- 
dentur praecipue attendere. 


CONCLUSIO affirmativa 


Probatur 1. Ex ipsa formali ratione satisfactionis. 


Ut dictum est in art. 60, satisfactio consistit formaliter in poenali- 
tate actus, cum sit actus elicitus poenitentiae, et haec consistat in 
reparanda culpa mediante poena. Atqui ex sola forma provenit effica- 
citas cujuslibet rei, sicut et ejus species. Ergo ex sola poenalitate 
ejusque gradu desumenda est efficacitas satisfactionis ejusque gradus, 
non vero etiam ex bonitate qua tali. 

Xec refert, quod bonitas actus necessario praerequiratur, inio in- 
cludatur etiam in essentia actus satisfactorii qui definitur actus bonus 
et poenalis; nam bonitas in eo actu se habet ut elementum materiale 
et genericum, utut essentiale, in quo satisfactio convenit cum merito; 
unde non ab eo satisfactio accipit suam formalem efficaciam sicut non 
accipit suam speciem, sed ab eo potest tantum accipere concomitantem, 
materialem aut genericam efficacitatem actus laudabilis quae potest 
fundare rationem meriti in ipso actu satisfactionis. 

Ita quamvis homo sit essentialiter et animal et rationale, tamen 
specifica ejus ratio non est animalitas sed rationalitas, et in hac 
tantum fundatur et mensuratur ejus nobilitas qua homo est, quamvis 
in ejus animalitate fundetur ac mensuretur alia perfectio, concomitans, 
materialis et generica, quae est communis animalibus brutis. Similiter, 
quamvis actus supernaturalis, uti visionis beatificae, fidei vel charitatis. 
sit essentialiter actus procedens a naturali facultate intellectus vel 
voluntatis, a qua accipit suam vitalitatem, et ab habitu infuso, a quo 
accipit suam supernaturalitatem, tamen in propria ratione actus super- 
naturalis, suam efficacitatem et gradum derivat ex solo habitu infuso, 
ita ut, dato eodem gradu istius habitus in duobus subjectis, non magis 


Deum credat vel amet qui nobiliorem intellectum vel voluntatem 
possidet. 


Est igitur bonitas actus quasi ratio sustentans et vitalizans poenali- 
tatem, non vero directe et secundum se influens in rationem satisfac- 
tionis, quae ex sola poenalitate procedit ac mensuratur, quemadmodum 
formalis perfectio hominis procedit et mensuratur a sola rationalitate 
et supernaturalitas fidei vel charitatis procedit et mensuratur ex solo 
habitu infuso Xon tamen inde negamus bonitatem actus posse influere 
in valorem satisfactionis, imo ordinarie opera perfectiora vel dignioris 
subjecti esse magis satisfactoria; sed dicimus id contingere non quia 

bonitas componit cum poenalitate, quasi altera radix et causa satisfac- 
tionis, sed quia et quatenus refunditur in illam et ratione illius. 

Omne quippe opus bonum habet rationem poenalitatis, ut dictum 
est in art. 60 (p. 265 sq.) et saepe, sin minus semper, opera perfectiora 
habent majorem vel subtiliorem rationem poenalitatis ob intimiorem 
mortificationem inferioris naturae, praesertim corruptae per peccatum, 
ut patet in actu contritionis; unde mirum non est opera meliora esse 
ordinarie magis satisfactoria, non quia meliora sunt, sed quia, ex hoc 
quod sunt meliora, possunt esse poenaliora. 


Confirmatur conclusio ex hoc quod, ut dicetur in art. 66 et admit- 
tunt ipsi Suarez et Lugo, opus externum addit rationem satisfactionis 
ad opus satisfactorium internum, a quo fluit vel imperatur, et tamen 
nullam addit ei moralitatem vel meritum; ex quo datur intelligi ratio- 
nem satisfactionis pendere formaliter et directe a sola poenalitate, 
quamvis bonitas actus essentialiter praesupponatur, si enim ipsa pen- 
deret formaliter et directe etiam a bonitate, nunquam a sola poenali- 
tate directe procederet sed utramque sui causam requireret. 


Probatur 2. Ex auctoritate S. Thomae. 


s. Doctor nonnisi rationem poenalitatis appellat cum proponit spe- 
cificam indolem et gradum satisfactionis, necnon distinctionem inter 
meritum et satisfactionem, imo positive excludit bonum inquantum 
tale esse satisfactivum. 

Suppi., q. 15, a. 1: ‘Oportet ad hoc quod recompensatio fiat, quod 
aliquid subtrahatur a peccante per satisfactionem, quod in honorem 
Dei cedat. Opus autem bonum, ex hoc quod est hujusmodi, non sub- 
trahit aliquid ab operante, sed magis perficit ipsum. Unde subtractio 
non potest fieri per opus bonum, nisi sit poenale. Et ideo ad hoc quod 
aliquod opus sit satisfactorium, oportet quod sit bonum, ut in honorem 
Dei sit; et poenale, ut per hoc aliquid peccatori subtrahatur." 

Suppi, q. 13, a. 2, ad 3: “In solutione debiti [ie. satisfactione] 
attenditur quantitas poenae, sed in merito attenditur charitatis radix." 

Suppi., q. 15, a. 1, ad 2: “Sicut in satisfactione consideratur poenali- 
tas, ita et in merito consideratur difficultas [1.e. bonum ut excedens 
facultatem]. Diminutio autem difficultatis quae est ex parte ipsius 
actus, diminuit, caeteris paribus, meritum: sed diminutio difficultatis 
quae est ex promptitudine voluntatis, non diminuit meritum, sed auget; 
et similiter diminutio poenalitatis ex promptitudine voluntatis, quam 
facit charitas, non diminuit efficaciam satisfactionis, sed auget." 


[1 
Il 

RESPONSIO 


Obj. | cum Suaresio et Lugone. Opus satisfactorium includit ratio- 
nem tum bonitatis, tum poenalitatis et ex utraque resultat. Ergo ex 
utraque et ex utriusque gradu proprium influxum derivat. 


Resp. Opus satisfactorium includit utramque rationem, sed ita ut 
prior sit materialis, altera formalis et ideo sola influens, cum forma 
sit principium essendi et agendi. Unde arguere ex materiali continentia 
bonitatis in actu satisfactionis ad ejus influxum in efficacitatem for- 
maliter satisfactivam est assumere sophisma illud: Post hoc, ergo prop- 
ter hoc; ex ea continentia deberet recte concludi tantummodo influxus 
bonitatis in valorem meritorium ipsius actus satisfactionis. 


Quod si instet Lugo, opus ideo esse satisfactorium quia est placati- 
vum, et ideo placativum quia laudabile seu bonum, secus non placaret 
quia non placeret, respondetur quod adhuc praedictum sophisma sub- 
sistit quoniam laudabilitati seu bonitati quae est tantum causa remota 
vel necessaria conditio placationis et satisfactionis, tribuitur ratio 
causae proximae vel primae formae, quae soli poenalitati convenit, 
cum nonnisi per hanc fiat directe restitutio ordinis justitiae, in qua 
satisfactio formaliter consistit. 


Quod si insistas exinde sequi rationem poenalitatis habere suam 
efficacitatem satisfactoriam etiam in actu carente bonitate, uti in poenis 
quae involuntarie expiantur, eo quod forma retineat suum effectum 
formalem ubicumque inveniatur; respondetur id non sequi, nam poe- 
nalitas constituit formaliter satisfactionem non. quomodocumque nec 
in qualibet materia sed in materia honestatis, seu in actu honesto, ita 
ut honestas actus se habeat ut conditio essentialiter requisita, quamvis 
non ex parte formae, quasi determinans poenalitatem ad esse satisfac- 
tionis, sed ex parte materiae, et quasi determinata ad idem esse per 
rationem poenalitatis, secus satisfactio non specifice differret a merito 
sed esset tantum quaedam formalitas specificata a ratione meriti, seu 
unus ex modis merendi. 

Ita, quamvis a sola ratione intellectualitatis homo habeat formaliter 
ut sit rationalis, seu intelligens per ratiocinium, non inde sequitur quod 
etiam extra animalitatem intellectualitas possit habere suum effectum 
ratiocinandi; nam intellectualitas est forma constituens rationalitatem 
non quomodocumque sed prout afficit animalitatem, ita ut animalitas 
se habeat ut materia et conditio essentialiter requisita ad hoc ut in- 
tellectualitas possit evadere rationalitas et explicare suum effectum 
ratiocinandi. Similiter, quamvis ex sola propria forma et figura con- 

sequatur domus suas proprietates et usus, non sequitur quod possit 
ea consequi etiam extra fundamentum, quia sic nec subsisteret. Item, 
quamvis ex solo lumine infuso habeat visio beatifica suam vim attin- 
gendi essentiam divinam, non sequitur ipsam posse subsistere aut illam 
vim exercere extra intellectum vel in aliqua facultate quae intellectus 


non sit. 


Obj. 2 cum Lugone. Valor satisfactionis crescit pro majori gratia 
quam homo habet, nam valor satisfactionis, non secus ac meriti, crescit 
ex dignitate subjecti, ut clare constat ex valore operum Christi. 
“Opera [enim] . . . Christi non solum in ratione meriti, sed etiam 
in ratione satisfactionis habuerunt valorem infinitum, qui non pro- 
veniebat praecise ex honestate operum, quae tota erat finita et limitata, 
sed ex dignitate personae satisfacientis: ergo quo major fuerit haec 
dignitas, et excellentia in homine justo: eo major etiam erit valor operis 
satisfactorii, caeteris paribus." 


Resp. Dignitas subjecti in tantum influit in valorem meriti aut satis- 
factionis inquantum copulatur honestati aut poenalitati actus ac veluti 
transeat in ejus conditionem; non enim formaliter in quantum est 
dignus, aliquis meretur aut satisfacit, sed inquantum agit, ponens 
nempe actum bonum vel poenalem. Unde eatenus poena dignioris 
personae est magis satisfactiva quatenus, ratione illius dignitatis, fit 
secundum se magis poenalis; majoris enim rationem punitionis et 
poenalitatis habet eadem poena inflicta digniori personae, eo quod sit 
magis privativa, cum afficiat majus bonum et aliquid subtrahat a majori 
perfectione, juxta illud "*Corruptio optimi pessima". Hoc igitur modo 
poena suscepta a sanctiori persona potest esse magis satisfactiva, non 
formaliter quia afficit digniorem personam, sed quia exinde fit magis 
poenalis; et similiter satisfactio Christi fuit infinitae efficacitatis, quia, 
ratione infinitae dignitatis personae divinae, fuit maxime poenalis 
relate ad perfectissimam illam naturam assumptam et substantialiter 
sanctificatam .(8 

Ceterum, ipse Lugo in meliorem sensum descendit cum, post objecta 
verba, subjungit: “Addo tertiam rationem: nam licet valor meriti non 
cresceret ex majori gratia; in satisfactione tamen esset peculiaris ratio 
ad id asserendum: quia eadem poena inflicta viro nobiliori, aestimatur 
moraliter poena gravior, quam inflicta homini ignobili: unde pro eodem 


rLugo, Dc Poenitentia, disp. 24, sect. 2, n. 27, Disp. Schol., t. 5, Parisiis, 1893, p. 413. 

*In tractatu Dc Gratia, ubi de merito, opportunius et fusius explicatur a theologis 
quomodo ipsa dignitas personae possit influere in valorem actus et quae sit differentia 
quoad hoc inter influxum dignitatis Christi, quae est dignitas personalis, et dignitatem 
hominis justi, quae est dignitas mere habitualis et adventitia. 

delicto minori poena punitur marchio, aut dux, quam alius nobilis 
inferioris notae, et hic etiam minori, quam plebeius: quia exilium 
principis gravior poena aestimatur, quam verberatio plebeii: ergo et 
castigatio carnis in homine sanctiori habenti gratiam ut centum aesti- 
mabitur major poena, et gravior castigatio, quam in alio justo habente 
gratiam, ut quatuor; quia excellentior, ac illustrior persona castiga- 
tur; atque adeo sufficiet ad solvendum pro pluribus peccatis, vel 
gravioribus, cum moraliter sit major satisfactio." 09 


Obj. 3 cum Lugone (in textu supra cit., p. 319): "Professio religi- 
osa . . . teste S. Thoma . . . affert secum expiationem totius poenae 
temporalis debitae . . . propter excellentiam actionis ... et tamen non 
habet ille actus multum poenalitatis formaliter. Item, eleemosyna est 
magis satisfactoria, quam jejunium, juxta communem theologorum 
doctrinam, licet majorem poenalitatem afferat jejunium; ergo major 
bonitas reddit actum magis satisfactorium." 


Resp. Ut explicabitur in art. 67 cum S. Thoma, professio religiosa 
multam secundum se importat poenalitatem, et eleemosyna, prout 
satisfactoria, importat majorem poenalitatem quam jejunium. 


Obj. 4. Ipse S. Thomas, In 4 Sent., disp. 15, q. 2, a. 2, q. 2, ad 2, ait: 
"(Quamvis poena in satisfactione requiratur, tamen principalius est in 
ea bonitas actus quam poenalitas. Et quia eleemosyna plus habet de 
ratione boni quam jejunium, inquantum immediatius se ad caritatem 
habet, et inquantum non est singulare bonum facientis, sed commune 
facienti et patienti; eleemosyna plus erit satisfactoria quam jejunium, 
similiter et quam oratio". 


Resp. 5$. Doctor ibi intelligendus est de poena sensibili, quae est 
major in jejunio, et de majori bonitate actus eleemosynae non for- 
maliter qua bonitate, sed qua poenali, quatenus altius bonum appetere 
majorem importat difficultatem et poenalitatem; secus S. Doctor sibi- 
metipsi contradiceret, cum in textibus supra citatis explicite asserat 
bonum fundare satisfactionem non qua bonum, sed qua poenale. 


w Ibid., n. 28, p. 413. 

ART. 65. Utrum Efficacitas Satisfactionis Pro Poena Sit Infal- 
libilis Relate Ad Proprium Objectum Quod Est Extinctio Poenae 
Vitae Futurae. 


CONCLUSIO 


Conclusio 1. Efficacitas satisfactionis est infallibilis. 


Probatur. 


Non solum ea quae agunt ex opere operato, uti sacramentum et 
sacrificium, sed etiam ea quae vim habent ex solo opere operantis, 
scilicet oratio, meritum et satisfactio, habent infallibilem efficaciam juxta 
propriam indolem et conditiones, cum, sive haec sive illa, vim suam 
derivent ex aliqua indefectibili virtute divina et ultimo ex acceptatione 
vel promissione divinae voluntatis, quae nec falli nec fallere potest. 
Sicut vis sacramentorum et sacrificii fundatur in divina institutione, 
ita vis orationis fundatur in divina misericordia, et vis meriti atque 
satisfactionis in divina justitia. Satisfactio quidem de condigno vim 
habet ex divina justitia retribuente unicuique juxta opera sua, satis- 
factio vero de congruo importat tantum jus quoddam congruitatis et 
condecentiae suamque vim derivat non ex proprie dicta justitia, sed 
ex aliqua virtuosa condecentia quae rationem justitiae analogice par- 
ticipat. Ex his sequitur quod, soluta poena, Deus, ut judex et de 
potentia ordinata, non possit amplius exigere ab homine illam poenam, 
prout est poena, quamvis, ut Dominus et de potentia absoluta, possit 
hominem adhuc affligere per idem malum quod fuit poena peccati. 


Conclusio 2. Satisfactio habet infallibilem efficaciam relate ad proprium 
objectum, seu poenas futurae vitae, non vero relate ad poenalitates vitae prae- 
sentis, tam ordinarias, quam extraordinarias, quae tantummodo occasione 


peccat a divina Providentia statutae sunt. 


Probatur. 


Proprium objectum satisfactionis est poena quae immediate et for- 
maliter fluit ex peccato, seu poena aeterna, quae, remissa culpa, com- 
mutatur in poenam temporalem, luendam in Purgatorio. Unde nonnisi 
ad eam refertur satisfactio, per quam peccatum ejusque effectus 
reparatur. 

Praeter eam poenam, quae nonnisi ratione peccati ejusque repara- 
tionis a Deo statuitur, variae habentur poenalitates vitae praesentis, 
quae vel derivantur ex ordinario cursu divinae Providentiae et causa- 

rum naturalium, occasione praecipue peccati originalis ex quo natura 
deordinata atque veluti sibimetipsi inimica facta est, vel inducuntur 
ex extraordinaria dispositione Dei, non tam ratione quam occasione 
quorumdam actualium peccatorum; quae omnes poenae rationem 
providentialem et medicinalem retinent, etiam abdicata propria indole 
vindicativa, ac proinde bonis aeque ac impiis non raro contingunt et pro 
quibusdam gravioribus peccatis, etiam remissis, pergunt urgere. Quod 
quidem etiam contingit in humana oeconomia; patres enim familias 
quibusdam privationibus filios subdunt, quos impares sciunt ad qui- 
busdam cibis vel delectabilibus operibus recte fruendum, ratione nempe 
alicujus corporis defectus ex naturali generatione provenientis, et simi- 
liter filios culpabiles, in jura familiae et amicitiam utut plene restitutos, 
quibusdam poenalitatibus vel privationibus subiciunt ne in easdem 
culpas reincidant. 


Ad eas igitur utriusque generis calamitates, quae potiusquam poenae, 
solius poenalitatis rationem retinent, efficacitas satisfactionis nequa- 
quam se extendit, nisi quatenus, amissa natura proprie dictae satis- 
factionis, expiatio nostra assumit rationem orationis vel meriti et 
subicitur istorum conditionibus, quarum una est ut quod petitur non 
infallibiliter obtineatur nisi expediat ad salutem. Et ratio est ea quam 
jam innuimus, quia nempe eae poenae non sunt inductae formaliter 
ratione peccati nec necessario a Deo infliguntur, sed eas Deus libere 
inducit, occasione quidem peccati, ob varios fines suae providentiae, 
et ideo sicut non inducuntur ex justitia, sed libere, ita non remittuntur 
secundum legem justitiae et satisfactionis, sed secundum latiores leges 
meriti et orationis et secundum modum gratiosae et liberalis Dei 
voluntatis. Ad rem apte Medina, Tract. 2 de Confessione, q. 46: 
"Poenas hujus saeculi Deus nec de justitia legis infligit, nec de justitia 
legis eas tollit, sed pro voluntate sua, poenas autem alterius saeculi de 
justitia legis infert, et similiter de justitia. legis eas remittit, ob 
satisfactionem debitoris." 

Ceterum, id luculenter patet tum ex usu Ecclesiae, fundentis spe- 
ciales preces et adducentis fideles ad extraordinarias poenitentias oc- 
casione quarumdam majorum calamitatum, quae quandoque tolluntur 
quandoque persistunt, tum ex pluribus Scripturae locis ubi Deus osten- 
ditur flagella, debita pro quibusdam peccatis, fortasse remissis, ob 
orationes vel merita justorum, aliquando remittens, aliquando urgens. 
Cf. Gen. 18, 23 sqq., de aversione conflagrationis Sodomae; lonae 3, 
10, de salvatione Ninivitarum; 3 Reg. 21, 29, de remissione poenae 
Achab; 2 Parai. 7, 13 et lerem. 18, 7, de generali Dei promissione 
avertendi flagella a populo converso et poenitente; Deuter. 32, 49-51, 
ubi Moysi poena non remittitur pro peccato diffidentiae; | Reg. 16, |, 

ubi Samuel iram Dei in Saulem flectere non valet; 2 Reg. 2, 14 sqq., 
ubi Davidi, a culpa plene soluto, promittitur in poenam mors filii 
adulterini; 3 Reg. 21, 29, ubi poena, ipsi Achab remissa, infligitur 
domui ejus. 


Conclusio 3. Efficacia satisfactionis ad omnes peccatorum poenas indis- 
tincte refertur, ita ut per quodlibet opus poenale pro quolibet peccato satis- 


fieri queat. 


Probatur. 


Quamvis congruum sit ut variis peccatis variae poenae correspon- 
deant, juxta illud Sap. 11, 17: “Per quae quis peccat, per haec et 
torquetur", et verisimile sit id secundum aliquam saltem rationem et 
proportionem observari in satispassione Purgatorii, tamen nostra satis- 
factio per quodlibet opus ad quaslibet poenas diluendas indifferenter 
et velut in solidum dirigi potest et efficaciam habet. 

Id patet, primo ex eo quod in revelatione ejusque documentis nulla 
assignatur efficacitatis satisfactionis discriminatio aut limitatio. Se- 
cundo, ex eo quod divinus honor et compensatio, quae est vindicativus 
et principalis finis satisfactionis, necnon bonum ipsius peccatoris, quod 
est medicinalis et secundarius ejus finis, non tam pendent a materiali 
qualitate poenae quae sustinetur quam ab ipsa sustinentia poenae, 
adeoque per cujuslibet poenae assumptionem procurari queunt. 
lertio, ex benignitate divinae justitiae, quae sicut acceptat ut possimus 
satisfacere in terra, loco durius satispatiendi in Purgatorio, ita a for- 
tiori censetur materialem distinctionem satisfactionum pro materiali 
distinctione poenarum non urgere, sed valore pretii contenta esse, eo 
vel magis quod vix divinare possimus quae et quanta poena huic vel 
ili peccato correspondeat in negotio Purgatorii, quod totum regulatur 
numeris divinae scientiae et pondere divinae justitiae. Quarto, ex pari- 
tate cum contritione, quae est praecipua satisfactio pro ipsa culpa 
peccati, quaeque pro omnibus peccatis ad modum unius indifferenter 
satisfacit, adeoque convenit ut similiter quodlibet opus poenale pro 
qualibet poena temporali indifferenter, quamvis pro rata, satisfaciat, 
ut quod fuit secundarium in commissione assimiletur principali in 
remissione. 

Ad rem S. Thomas, Suppi., q. 15, a. 5, ad 3, agens de tribus prae- 
cipuis operibus satisfactoriis, eleemosyna scilicet, jejunio et oratione: 
"Quamvis singula istorum trium per quandam convenientiam singulis 
peccatis approprientur, quia congruum est ut in quo quis peccavit, in 
hoc puniatur, et quod peccati commissi per satisfactionem radix abscin- 
datur, tamen quodlibet horum pro quolibet peccato satisfacere potest. 

Unde ei qui non potest unum ex his perficere, injungitur aliud, et prae- 
cipue eleemosyna, quae aliorum vices supplere potest, inquantum alia 
satisfactionis opera per eleemosynam quisque sibi mercatur quodam- 
modo in illis quibus eleemosynam tribuit." 


Ceterum valde conveniens est, praecipue ad ejus finem medicinalem, 
ut satisfactio sive sponte suscepta sive sacramentaliter imposita, apte- 
tur generi et circumstantiis peccati commissi. 

Ad rem Scotus: ‘“Peccatis in genere distinctis in tria membra, scilicet 
in peccatum carnis, in peccatum concupiscentiae oculorum, et super- 
biam vitae, l. Joan. 2. correspondent de congruo propriae satisfac- 
tiones in genere, scilicet peccato carnis jejunium, vel universaliter 
quaecumque maceratio carnis magis ordinata ad reprimendum tale 
peccatum carnis, et sub isto comprehendo vigilias, peregrinationes, 
asperitates vestium, nuditatem vel discalceationem, imo generaliter 
quemcumque laborem fatigantem. Peccato autem superbiae, et caeteris 
spiritualibus, magis appropriate correspondet oratio, quae et humiliat 
spiritum Deo, et roborat contra peccata spiritualia. Peccatis autem 
circa temporalia, ut avaritiae, vel cupiditati cuicumque, ut rapinae, 
furti, vel ablationis injustae, magis appropriate correspondet erogatio 
eleemosynarum. Et ratio istorum est, propter majorem corresponden- 
tiam poenae ad culpam, quia 'per quae peccat quis, per haec et 
torquetur'. 

“Sic dictum est de correspondentia ista in generali et de congruo. 
Sed de necessario vel congruo in casibus specialibus non sic, nam alicui 
potest non competere unum istorum operum poenalium, qui tamen 
peccavit peccato, cui de congruo correspondet talis poena, vel satis- 
factio, ut pauperi qui furatus est, non competit dare eleemosynas, et 
sic in alis casibus; et tunc, si contritio non sufficiat, non debet pec- 
catum omnino manere inultum. Et possibile est, ergo et congruum 
pro tunc, imponere pro satisfactione propria huic peccato, aliquid, 
quod tamen non est sibi proprium secundum universalem correspon- 
dentiam de congruo; et hic requiritur discretio Sacerdotis, ut non 
imponat alicui poenam nimis sibi disconvenientem, sed aliam, quae 
magis sibi convenit, et quam forte melius adimplebit.”| 


| In 4 Sent., dist. 15, q. 1, n. 12 sq., Opera omnia, t. 18, Parisiis, 1894, p. 216. 

ART. 66. Utrum Omne Opus Bonum Et Poenale Sit Satis- 
factorium, Sive Sit Internum Sive Externum, Sive Sit Libere Assump- 
tum Sive Physica Vel Morali Necessitate Impositum (Suppi., q. 15, 
a. 2; q. 13, a. 1, corp, et ad 3 et 4). 


STATUS QUAESTIONIS 


In hoc et sequenti articulo agitur de operibus satisjactoriis. Porro 
jam in art. 56-63 generaliter assignavimus omnes conditiones requi- 
sitas ad hoc ut aliquod opus sit satisfactorium, unde nihil superesset 
scientifica consideratione dignum nisi occurreret peculiare dubium 
quoad quaedam opera in quibus videtur aliqua ex praedictis conditioni- 
bus desiderari, scilicet 1. quoad opus externum, quod non videtur 
habere suam propriam  moralitatem, in qua satisfactio fundatur; 
2. quoad poenas necessario nobis inflictas, quibus deest physica liber- 
tas; 3. quoad poenas ex praecepto impositas, quibus deest libertas 
moralis. Propterea non defuerunt, olim saltem, doctores qui unum vel 
alterum ex his operibus a serie operum satisfactionis excludere vellent. 


PARS NEGATIVA ct PARS AFFIRMATIVA 
l. QUOAD OPUS EXTERNUM, triplex datur sententia: 


Quidam, ut Scotus (In 4 Sent., dist. 15, q. 1, $ De secundo princi- 
pali), Biel, Almainus, Hyquacus aliique Scotistae, docent satisfactio- 
nem pro poena temporali totam consistere in actu externo. Xon tamen 
negant dari actus internos satisfactorios, et imprimis ipsam contri- 
tionem, sed docent quod in illis operibus quae exterius fiunt in satis- 
factionem liberam vel sacramentalem, quaeque vocari solet satisfactio, 
tota vis satisfactoria residet in actu exteriori, utut informato vel 
imperato ab interiori actu voluntatis. 

Ratio hujus sententiae est quia actus externus habet suum valorem 
moralem, imo et suam libertatem, distinctam a valore et libertate 
actus interni. 

Ad rem facit ipsa definitio satisfactionis a Scoto assignata, quam 
retulimus supra (art. 46, p. 17 sq.); post quam Scotus addit: **[Quae 
vero sint opera satisfactoria] patet, quia ut opus exterius, vel passio 
distinguitur contra actum, vel passionem interiorem mentis, et contra 
actum oris, vel passionem concomitantem; non consistit satisfactio, 
nisi in illis tribus operibus difficilibus, scilicet jejunio, oratione et 
eleemosyna, de quibus dictum est tertio articulo praecedenti; vel in 
passionibus voluntariis concomitantibus ista tria opera difficillima."? 


"Opera omnia, t. 18, Parisiis, 1894, p. 207. 

HYQUAEUS sic commentatur et amplectitur sententiam sui magistri: "Dicit 
[Scotus] satisfactionem, hoc modo sumptam distingui ab ea, quam hactenus 
declaravit, in eo quod satisfactio primo modo sumpta comprehendatur in actu 
interno contritionis, et poenitentiae seu tristitiae, quae est passio ex ipso, et in 
actu extemo confessionis et erubescentiae; haec autem in actu externo voluntario 
aut passione voluntarie tolerata, et sit opus in quo tertia pars poenitentiae, quae 
appellatur communiter a Doctoribus et Conciliis 'satisfactio pro poena temporali, 
tantum consistit, quae satisfactio, ut postea subjicit, exercetur communiter in 
tribus operationibus difficilibus orationis, jejunii et eleemosynae, et passionibus 
consequentibus, prout declarat in sequenti paragrapho. De satisfactione hoc modo 
sumpta agit Tridentinum cap. 8. et 9. sess. 14. et sess. 6. cap. 14. ... 

"Nescio quid in mentem venit Soto in 4. distinet. 19. q. 2. art. 1. quem sequitur 
Suarez disp. 37. sect. 5. ut dixerint Doctorem [Scotum] ex praemissa definitione 
satisfactionis stricte sumptae, negare satisfactionem ullo modo consistere in actu 
interno, sed in solo actu extemo, ita ut si quis dederit eleemosynam ex intenso 
conatu voluntatis, et alius tantumdem elargiatur ex conatu remisso, aequaliter 
satisfacerent. Miror tam perfunctorie eos legisse Doctorem, nam ipsi eum inter- 
pretantur, quasi in actu interiori nihil esset satisfactionis, cum contrarium probet 
manifeste tota quaestione in praecedentibus, et potissimum in articulo tertio 
praecedente, ubi docet satisfactionem late sumptam consistere tam in actu interno 
quam in extemo. Superius etiam docuit actum perfectum charitatis valere ad 
satisfactionem; quod ipsi objicit Soto, quasi inconstans esset et contradicens. 
Melius profecto Doctor, et clarius tractat naturam satisfactionis tam in genere 
quam in specie, et magis conformiter ad Scripturas et Concilia. . . 


"Conclusio: satisfactio hoc modo sumpta consistit in operatione ipsa externa 
et voluntaria, seu in passione voluntaria in recto, et non in actu interiori. Est 
contra praefatos, qui statuunt eam consistere in actu interno, et perfici accidentaliter 
ab actu extemo, qua est poenalis; neque in reipsa differunt ab opinione Henrici 
[Gandavensis], quam impugnant in eo quod dixerit totam vim satisfaciendi esse 
in actu interno, et non in externo; nam si totus valor consistit in actu interno 
formaliter, et actus externus poenalis non facit ad valorem, nisi inquantum perficit 
internum, non per valorem, qui est in ipso, sed tanquam causa perfectionis in actu 
interno per modum effectus conjuncti, aut quovis alio modo eam communicet, 
sequitur satisfactionem formaliter compleri in actu interno, qui tantum ordinat 
peccatum, et poenam ejus, licet per ordinem ad suas causas, a quibus actus ipse 
recipit hunc valorem, ut sit satisfactivus. Aliud non dicit Henricus quaest. 8. q. 13. 
totam enim radicem satisfactionis et meriti refundit in charitatem, neque per hoc 
excludit actum externum satisfactionis, imo illum requirit, distinguens in liberale, 
poenitentiale et indulgentiale; ex conatu majori voluntatis asserens augeri in eo 
rationem satisfactionis. 


Alii, ut Henricus Gandavensis (Quodlib. 8, q. 13) et Ledesma (2 p., 
q. 14, art. 1, dub. 4), ex contrario excessu dixerunt totam vim satis- 
factivam esse in actu interno, a quo imperatur et regitur exterior satis- 
factio, ita ut actus exterior nihil addat ad satisfactionem actus interi- 
oris sicut non addit ad ejus moralitatem vel meritum, sed tantummodo 
ab illo denominetur moralis vel meritorius vel satisfactorius. 

Ratio hujus sententiae est quia tota libertas et moralis valor actus 
residet in voluntate, nec communicatur ad exteriorem actum nisi per 
denominationem. 


‘Comm, in Scotum (In 4 Sent., dist. 15, q. 1), n. 68-70, Scoti Opera omnia, t. IS, 
Parisiis, 1894, p. 207 sq. 

Sententia media et communior, quam tenent Soto (In 4 Sent., dist. 
19, q. 2, a. 1), Suarez (Disp. 37, sect. 5), Coninck (Disp. 10, dub. 4, 
n. 16), Lugo (Disp. 24, sect. 4), Gonet (Disp. 13, a. 2, $ 3, n. 20), 
Salmanticenses (Disp. 10, dub. 3, $ 1, n. 43), Billuart (Diss. 9, a. 8, 
$2), docet in eodem externo opere satisfactorio tum actum internum 
tum actum externum qui ab illo inform atur, habere propriam rationem 
satisfactivam, coalescentem in unicam satisfactionem ipsius operis, 
ita ut actus exterior addat ad satisfactionem actus interioris, quam vis 
non addat ad ejus moralitatem et meritum, et proinde plus satisfac- 
tionis habeatur in eo qui actu jejunat, quam in eo qui intendit jejunare, 
et similiter in eo qui cum eadem interiori dispositione magis a cibo 
abstinet vel, aequaliter abstinendo, a meliori dispositione movetur. 

Ratio hujus sententiae est quia, quamvis libertas et moralitas sit 
tota in actu interno, poenalitas tamen est etiam in actu externo, et 
ideo hic addit ad valorem satisfactivum actus interioris, quamvis ne- 
queat addere ad ejus moralitatem et meritum. 


2. QUOAD POENALITATES quibus necessario subicimur, quae 
nempe proveniunt ex circumstantiis vitae, vel ab hominibus aut ipso 
Deo nobis infliguntur, nemini dubium esse potest justum per eas 
satisfacere, si voluntarie eas sustineat ex fine satisfactorio, cum id sit 
de fide definita a Cone. Trid., sess. 14, can. 13 et cap. 9 (cit. in art. 53, 
p. 171). 


Disputatur autem de modo quo illae sint satis/actoriae, atque triplex 
profertur sententia. 

Quidam, ut Biel et Richardus, quibus Lugo adiungit Vasquesium 
(In 3 p., q. 94, a. 1, dub. 7, n. 10), dicunt totam rationem satisfactionis 
se habere in interiori actu voluntatis et patientiae, quo eae poenae 
sustinentur; unde duorum, quorum unus eas tantum desideret, alius 
vero aequaliter desideret et actu patiatur, aequalis est satisfactio. 
Ratio est quia satisfactio est actio, elicita vel imperata ab ipso patiente, 
illae vero poenae sunt passiones quas homo ab aliis sustinet, nec ideo 
possunt esse voluntariae nisi ut objectum, ita quod proprie non sint 
voluntariae sed volitae. 

Alii mitigant hanc sententiam, concedentes ipsi externae poenae 
aliquam vim expiatoriam de genere satispassionis quae fit in Purga- 
torio. Et quidem Medina (tract. 3, q. 5, in fine primi dubii) admittit 
vm expiativam tum in actu interno tum in passione externa, sed distin- 
guit inter satisfactionem, quam tribuit illi, et satispassionem, quam 
tribuit isti. In voluntaria scilicet sustinentia illarum poenarum distin- 
guit patientiam internam, et patientiam externam; per priorem poena 
remittitur tanquam per propriam subjecti satisfactionem, per alteram 

remittitur tanquam per satispassionem et ad modum vindictae, sicut 
in Purgatorio. Soto vero (In 4 Sent., dist. 19, q. 2, a. 2) et Ledesma 
(2 p., q. 14, a. 2) admittunt primum assertum Medinae, scilicet susti- 
nentiam illam poenarum esse satisfactoriam tantummodo in actu in- 
terno, sed distinguunt alterum membrum, dicentes per eas poenas fieri 
satispassionem tantummodo quando infliguntur ab ipso Deo per spe- 
cialem actum vel dispositionem, non vero quando proveniunt a causis 
naturalibus vel juste aut injuste infliguntur ab hominibus, uti sunt 
molestiae vitae, fames, sitis, infirmitates, bella et carceris punitio, nam 
in hoc casu poenae non sunt inflictae a judice per modum vindictae 
peccatorum. 

Communis sententia, quam tenent S. Thomas (Suppi., q. 15, a. 2), 
Silvester, Victoria, Navarrus, Suarez (Disp. 37, sect. 7), Lugo (Disp. 
24, sect. 5), Salmanticenscs (Disp. 10, dub. 3, $ 1, n. 43 sq.), Billuart 
(Diss. 9, a. 8, $84), docet praedictas poenas esse satisfactorias non 
solum ratione actus interioris sed etiam secundum se, quatenus per 
interiorem acceptationem “fiunt aliquo modo ipsius patientis" (S. 
Thomas). In assignando autem isto modo in varias explicationes doc- 
tores discedunt, ut explicabitur in Conci. 2. 


3. QUOAD OPERA PRAECEPTA, vel ex voto Deo debita, iterum 
triplex datur sententia. 


Quidam, ut Paludanus, Scotus (In 4 Sent., dist. 15, q. 1, circa ini- 
tium, quatenus definit: "Satisfactio est redditio voluntaria aequiva- 
lentis alias indebiti”), Biel, Richardus, Major, Almainus, Faventinus, 
Hyquaeus (Comm, in Scotum, dist. 15, q. 1) et communius Scotis- 
tae (“Plerique Scotistae", ut testatur Frassen, qui tamen ab illis dis- 
sentit), docent non posse satisfieri per opera jam praecepta, quia 
nequit unica solutione duplici obligationi satisfieri. Inepte autem Suarez 
et Hyquaeus dicunt ipsum S. Thomam (Suppi., q. 13, a. 1, ad 3), 
favere huic sententiae, ut ostendetur in fine Conci. 3. 


HYQUAEUS hanc sententiam amplectens, conatur eam verbaliter mitigare, dicens 
eam regulariter quidem valere, sed in casu quo pocnitens est tam fragilis ut non 
sit aliam poenitentiam adimpleturus, posse ei injungi aliquod opus praeceptum, 
eo quod ceteroquin satisfactio non sit essentialiter requisita ad sacramentum. 


Haec ipse: "Dico primo [hanc] sententiam esse magis congruam praxi primitivae 
Ecclesiae, loquendo de satisfactione pro poena temporali, et regulariter, ut patet 
ex Patribus, quos supra citavimus, et aliis passim, quia illa praescribebatur in 
operibus poenalibus et alias supererogationis, non autem praecepti; et simpliciter 
est tenenda in praxi, nisi status aut infirmitas pocnitentis aliud suadeat. 
Confirmatur, quia oppositum plurimum relaxaret vigorem et rigorem poenitentiae. 
Unde Trident, praefato cap. 8. hanc rationem adducit, unde divina clementia 
voluit remanere poenam temporalem, peccato dimisso, ne facilitas veniae et 
indulgentiae esset occasio contemptus divinae legis et lapsus, peccatori; ideoque 

hanc poenam voluit esse fraenum, quo retraheretur a peccato; facilius enim 
peccator affectu commodi movetur quam justitiae, propter inclinationem ad 
sensum ‘pronum ad malum ab adolescentia sua’. Ergo ut digne fiat haec satisfactio, 
debet in aliquo constitui ex divina justitia et clementia, quae absterrent a peccato, 
quod nullo modo fieret injungendo sola opera praecepti; ergo non in illis Deus 
ordinavit satisfactionem pro poena temporali. .. 


"Dico secundo. Quando poenitens est talis, ut non subsit facultas adimplendi 
alam poenitentiam --- ; vel etiam quando est tam fragilis, ut verisimiliter non 
sit adimpleturus poenitentiam delicto proportionatam, et quae alias imponi deberet, 
... non esse injiciendum ei laqueum, et occludendam viam salutis, ideoque recte 
imponi, vel ipsa opera praecepti, vel poenitentiam praeservativam, et aliud quod 
magis expedire videbitur, juxta discretionem confessarii prudentis --- ; et in hac 
amplectenda est tertia sententia [docens posse satisfieri per opera praecepta], 
nempe in casu et particulari necessitate poenitentis licere uti tali indulgentia, non 
tamen regulariter. Ratio autem hujus conclusionis petenda est ex eo, quod Deus 
non derelinquit peccatorem in statu viae sine remedio salutis; ergo per poeni- 
tentiam potest salvari etiam in casu quo non esset ei possibilis alia satisfactio, vel 
certe quo judicaretur esse periculosa; haec enim pars poenitentiae, cum ordinetur 
ad remissionem poenae temporalis, et non peccati, non exigitur essentialiter ad 
remissionem peccati, sicut confessio et contritio, ideo sine illa contingit Sacra- 
mentum ministrari in certis casibus, in quibus nequit adimpleri, aut non expedit 
eam imponi.'4 


Alii mitigant praecedentem sententiam, dicentes hominem non posse 
satisfacere per opera praecepta a jure naturali, posse vero per ea 
quae praecipiuntur a jure humano; cujus ratio videtur esse quia 
Ecclesia non intendit auferre vim satisfactionis ab operibus quae ipsa 
praecipit. Haec sententia tribui solet Archidiacono et 5. Antonino 
(3 p. tit. 14, c. 20, $ 1). 


Communis sententia docet hominem posse satisfacere etiam per 
opera quolibet jure praecepta vel debita (quo includitur etiam opus 
debitum ex voto). Eam tenent Cajetanus (In editione leonina operum 
$. Thomae, t. 12, p. 355, Quaestiones de satisfactione, quaesitum pri- 
mum), Hadrianus, Victoria, Doni. Soto (In 4 Sent., dist. 19, q. 2, a. 1), 
Petrus Soto, Ledesma, Medina, Suarez (Disp. 37, sect. 4), Vasquez 
(In 3 p., q. 94, a. 1, dub. 6), Lugo (Disp. 24, sect. 3, $ 1), Gonet 
(Disp. 13, a. 2, $ 3), Salmanticenscs (Disp. 10, dub. 3, $ 5, n. 60-63), 
Frasscn (De Poenit., a. 4, q. 2, quaeres 2, ubi contra alios Scotistas, 
hoc tenet ut probabilius), Billuart (Diss. 9, a. 8, $ 3). 


CONCLUSIO 


Conclusio 1. In externa satisfactione vis satisfactoria non provenit ex solo 


opere externo aut ex solo interno, sed ex utroque, ado ue opus externum 


"Comm, in Scotum (In 4 Sent. dist. 15, q. 1), n. 92. 94. 106, Scoti Opera omnia, 
| IS, Parisiis, 1894, p. 220. 221. 226. 

addit satisfactioni operis interni, quamvis non addat ejus voluntarietati vel 
moralitati vel merito. 


Probatur la Pars, scilicet vim satisjactivam in externa satisfactione 
non provenire ex solo opere externo. 

Id patet eo quod ex una parte opus internum habet valorem satis- 
factivum, utpote poenale (hoc v.g. quod est velle jejunare importat 
conatum aliquem voluntatis), et ex alia parte opus externum nequit 
separari, etiam prout est satisfactivum, ab actu interiori a quo vivifi- 
catur et essentialiter dependet in ratione voluntarietatis et moralitatis; 
non aliter enim externum meum jejunium est voluntarium, nisi quia 
volo jejunare et quia ab hac voluntate procedit et informatur. Unde 
binae poenalitates actus exterioris et interioris, subordinata quadam 
ratione, conveniunt in unicam vim operis externae satisfactionis. 


Dices cum Hyquaeo. Actus exterioris satisfactionis habet proprium 
et directum valorem moralem, abstrahendo ab actu interiori a quo 
imperatur, ac proinde satisfactio consistit formaliter et in recto in ipso 
actu exteriori, quamvis connotet interiorem a quo procedit. Nam "illa 
operatio, in qua consistit medium requisitae justitiae vindicativae est 
satisfactio in recto, quia per eam ponitur aequalitas et solutio debiti; 
sed per opus externum ponitur tale medium, ergo in eo consistit satis- 
factio in recto, loquendo de satisfactione stricte sumpta, ut ordinat 
poenam temporalem." 

Resp. Neg. assertum. Ad prob. dist. min.: Tale medium ponitur 
directe abstrahendo ab actu interno vel eum tantummodo ab extrinseco 
connotando, nego; tale medium ponitur per opus externum formaliter 
prout informatum ab actu interno, concedo. Confundit obiciens me- 
dium rei cum medio rationis, vel potius materiam virtutis cum formali 
objecto virtutis; debiti enim solutio, restituens aequalitatem in rebus, 
non fit virtus nisi prout assumitur et informatur a ratione et voluntate, 
in qua residet forma virtutis. Quis in scientia morali novitius hoc 
ignoret? Quare bonum est jejunium meum, merene quia materialiter 
Jejuno an quia volenter jejuno? 


Instes cum Hyquaeo. *Poena aequivalens, quae exigitur, consistit in 
actu externo, et non in interno, quia internus nullam poenalitatem 
includit, quia ad implendam et assumendam hanc satisfactionem per 
poenam externam, non requiritur tristitia seu dolor antecedens, sed 
sufficit voluntas efficax et imperans opera externa, in quibus tantum 
consistit difficultas propter repugnantiam appetitus, et inclinationem 
voluntatis ad suum delectabile; si autem est aliqua difficultas in actu 


$ Op. cit., n. 76, p. 210. 

interno imperii, oritur ex opere externo, ad quod solum est repugnantia 
interna et externa." 

Rcsp. Ipse actus internus, quo voluntas vult et resolvit assumere 
poenam exteriorem, habet in se poenalitatem, et est poenosus, quia est, 
ut ait ipse obiciens, contra "inclinationem voluntatis ad suum delecta- 
bile". Nihil autem refert quod haec poenalitas proveniat in actu interno 
ex actu exteriori, si tandem de facto provenit et in eo est; nec ceterum 
est imaginandum eam in actu interiori provenire tantummodo impro- 
prie per quandam denominationem ab exteriori actu, in quo solo 
resideat, nam ipsa est et residet in ipso actu interiori dependenter ab 
actu exteriori non tanquam a subjecto, quomodolibet connexo cum 
interiori, sed tanquam ab objecto specificante interiorem actum. 


Probatur 2a Pars, scilicet vim satisjactivam in externa satisjactione 
non provenire ex solo actu interno, eo modo quo provenit ratio volun- 
tarietatis, moralitatis et meriti. 

Id sequitur ex eo quod ipse actus externus qua talis, etsi non habeat 
suam propriam moralitatem, habet suam distinctam  poenalitatem, 
quatenus repugnat appetitui sensitivo et exterioribus facultatibus; 
magis enim poenosum est jejunare quam velle jejunare, et plus patitur 
qui jejunat quam qui vult jejunare, et aliquid novi quis patitur cum 
de facto Jejunat postquam interius passus est resolvendo jejunare. 
Unde haec poenalitas, prout est volita et abstrahendo a poenalitate 
ipsius velle, habet rationem satisfactionis et addit vim satisfactivam 
actui interiori, quamvis nihil addat ad ejus voluntarietatem aut 
moralitatem aut meritum. 


Inde patet falso supposito laborare rationem Hcnrici Gandavcnsis 
et Lcdesmae, totam nempe libertatem et moralitatem actus exterioris 
esse in ipso actu interiori; nam satisfactio non fundatur formaliter 
in ipsa moratitate actus, sicut meritum, sed in ejus poenalitate, quamvis 
supponat moralitatem materialiter et connotative. Nec valet instare 
quod poenalitas, accepta per se solam, fundat rationem passionis seu 
satispassionis, non vero satisfactionis, quae proinde debet fundari 
in alia ratione, seu in moralitate; nam ipsa poenalitas directe fundat 
sive satispassionem, sive satisfactionem, sed illam in actu non morali; 
hanc in actu morali, ita ut moralitas se habeat ut necessaria conditio 
non vero ut ratio fundans; ita arbor non fit fructuosa nisi sit in fun- 
damento terrae, sed inde non sequitur fructus tribuendos esse non ar- 
bori sed terrae. Nec valet ulterius insistere quod, cum moralitas resideat 
in solo actu interiori, poenalitas actus exterioris nequit in eo fundare 


Ibid., n. 78, p. 212. 
"Confer tamen dicta de variis acceptionibus satispassionis, in art. 46, Nota 3, p. 24. 

nisi rationem satispassionis; nam, quamvis moralitas sit in solo actu 
interiori tanquam in proprio et fontali subjecto, ab eo tamen com- 
municatur ipsi actui exteriori estque in eo tanquam in subjecto ex- 
tensivo, eo quod ex interiori et exteriori resultat unus actus moralis, 


quatenus actus internus fit forma actus externi in ordine intentionis 
et moralitatis. 


NOTA. Quaeri potest an ad hoc ut opus externum addat vim satis- 
jactivam actui interno necesse sit ut quando ponitur, adhuc perseveret 
actus internus, seu voluntas illum ponendi. 

Lugo qui longius disputat de hac re (Disp. 24, sect. 4, n. 46-55), 
id negat; Suarez, vero, ut observat ipse Lugo, id videtur negare in 
uno loco (Disp. 37, sect. 6, n. 7; sect. 7, n. 13) et affirmare in alio 


(Disp. 48, sect. 8, n. 12. 13. 16). Dissidium tamen videtur potius de 
modo considerandi. 


Ad hoc nempe ut actus externus sit satisfactorius, oportet ut, quando 
ponitur, sit tum voluntarius, nam poenalitas nequit esse satisfactoria 
nisi sit voluntaria, tum voluntarius ut actus et non tantum ut ob- 
Jectum, secus tota ratio satisfactiva esset in solo actu interno cujus 
objectum est actus externus. Ad hoc autem ut sit voluntarius ut 
actus, non sufficit ut intentio interna perseveret habitualiter tantum, 
nam ita fieret voluntarius tantum in causa et ut objectum, sed requiri- 
tur ut intentio perseveret actualiter; non tamen necesse est ut 
perseveret actualiter formaliter, sed sufficit actualiter virtualiter, etiam 
implicite, ita nempe quod actus sit aliqua ratione sub actuali influxu 
voluntatis.$ 

Praeterea, ad hunc influxum voluntatis in opus externum recte in- 
telligendum, oportet attendere ipsam indolem illius operis; potest 
enim hoc consistere vel proprie in aliqua actione, vel in aliqua 
passione, vel in utraque, quasi utramque complectens, ita v.g. proprii 
corporis flagellatio est simul actio et passio, et debilitas carnis, ex 
ea resultans, est quaedam passio in corpore relicta; actio autem fit 
voluntaria, ut imperata a voluntate, passio vero ut acceptata. Item, 
opus externum potest considerari vel in singulis suis elementis aut 
partibus, vel ad modum unius seu prout omnia ejus elementa efformant 
unum moraliter opus juxta communem aestimationem; et ita potest 
contingere ut totum opus ad modum unius sit voluntarium, quin tamen 
omnes et singulae partes voluntariae sint, sic v.g. in martyre qui 
voluntarie se committit persecutioni inimicorum fidei, tota persecutio 


'CÍ dicta dc ipsa intentione satisfaciendi in art. 57, p. 256 et de notione habitualis, 
formalis et virtualis intentionis in tractatu De sacr. in genere, p. 345 sq. ct 466 sq. 

ad modum unius est ipsi virtualiter voluntaria, et ideo satisfactoria, 
quin tamen, necessario et vi illius intentionis, sint virtualiter voluntarii 
omnes actus quos ipse elicit, vel poenae quas ipse aliunde et quomodo- 
libet patitur, toto tempore quo durat persecutio. 


Hinc facile resolvuntur varii casus particulares, quorum plures 
discutiuntur a Suarcsio et Lugone. 

Qui dormit, non satisfacit per aliquid poenosum quod simpliciter 
et formaliter contingeret in somno, etiam si praevisum fuerit; tale 
enim opus est involuntarium vel tantum voluntarium in causa. 
Attamen si somnus ipse, ut poenosus, prius assumitur ab actu volun- 
tario ponente causam poenositatis somnii, ut si quis se committat 
somno cilicio indutus, illud opus dormiendi cum poena est stftis- 
factorium, nec tantum in suo initio, cum quis advertenter se com- 
mittit somno poenoso, sed in tota sua inconscia duratione et secundum 
totam suam poenositatem ex cilicio provenientem, nam secundum se 
totum est unum moraliter opus, volitum et positum in sua causa 
naturali quae pergit influere; non tamen est satisfactorium secundum 
aliam rationem poenositatis quae posset contingere in somno ex 
alis causis prius a dormiente non positis, ut si, dum dormit, maligne 
ab alio homine indueretur duplici cilicio, nec a fortiori est satis- 
factorium secundum eam partem somni, in qua forte careret cilicio, 
ut si miserans frater solveret eum a cilicio. 

Qui dat eleemosynam, satisfacit tum per ipsum actum dandi, tum per 
ipsam privationem poecuniae quae in ipso manet post datam poecuni- 
am, etiam dum dormit; sed, ut patet, utrumque illud efformat unum 
opus poenale et satisfactorium quod non mensuratur duratione, sed 
magnitudine privationis, semel positae et jugiter manentis. Si autem 
qus mittit eleemosynam per legatum, satisfacit non solum cum eam 
tradit legato, sed etiam cum ea a legato traditur pauperi (quamvis 
ineo momento ipse dormiat), non tamen quasi per novum actum 
satisfactionis sed per eundem actum dationis continuatum per legatum 
ac moraliter unum; unde si legatus in via expolietur a fure, non ideo 
actus eleemosynae fit minus satisfactorius. 

Tempore persecutionis, tota actio persecutoris, ad modum tamen 
unius operis, est satisfactoria martyri, et non tantum illi actus 
poenales, qui advertenter ab ipso martyre assumuntur vel a persecu- 
toribus infliguntur; ita satisfactorius est somnus poenosus in carcere 
necnon afflictiones quibus forte ipse a persecutoribus subicitur dum 
estin somno vel deliquio. 

Ceterum in pluribus ex his casibus potius quam de actibus poenali- 

bus agitur de necessariis passionibus, quae quomodo sint voluntariae 
et satisfactoriae dicetur in sequenti Conclusione. 


Conclusio 2. Poenalitatcs quibus in vita nostra necessario subicimur, sive 
obveniant ex causis naturalibus sive infligantur ab hominibus aut Deo, si 
voluntarie acceptantur, sunt vere satisfactoriae pro poena temporali, et qui- 
dem non denominative tantum seu ratione solius actus voluntatis, sed etiam 


secundum se et inquantum fiunt indirecte voluntariae. 


Probatur la Pars, scilicet eas poenalitatcs esse vere satisjactorias. 

Hoc est de fide definita a Cone. Trid. supra memorato. Ceterum, 
cum in 2a Parte explicabitur contra supradictos adversarios modus 
quo ipsae sint satisfactoriae, probabitur etiam ex theologica ratione 
quod revera sint tales. 


Quod autem doctrina Concilii de vi satisfactoria "temporalium 
flagellorum a Deo inflictorum ', sit intelligenda non tantum de proprie 
dictis flagellis, seu calamitatibus a Deo speciali quadam providentia 
vel actione occasionaliter inflictis, sed generaliter de omnibus poenis 
quibus in hac vita necessario subicimur, ob directum influxum 
causarum quarumcumque tam naturalium quam liberarum, sequitur: 

Primo, ex ipso tenore verborum Concilii; nam collatae hominibus 
facultati satisfaciendi per extraordinaria tantum flagella non apte 
convenirent verba "divinae munificentiae largitatem" et “a nobis 
toleratis", cum ea flagella sint rara nec nobis omnibus contingant. 

Secundo, ex interpretatione Catechismi Cone. Trid., p. 2, c. 5, q. 15: 
“Quoniam multae variaeque erumnae et calamitates, dum in hac vita 
sumus, nos premunt; ilud maxime fideles docendi sunt, eos, qui 
patienti animo, quicquid laboriosi et incommodi Deus immiserit, 
ferant, amplam satisfaciendi et merendi materiam nactos esse; qui 
autem inviti et repugnantes poenam hujusmodi sustineant, omni satis- 
factionis fructu privari, sed Dei tantum peccata justo judicio ulcis- 
centis animadversionem et supplicium perferre." 

Tertio, ex eo quod de facto omnis poena hujus vitae est vere 
quoddam flagellum Dei, vindicantis peccata, quia "si in humana 
natura nulla culpa praecessisset, nulla poena fuisset" .0 

Quarto, a paritate inter proprie dicta Dei flagella et ceteras 
poenalitates; nam istae, quantumcumque a liberis et nocivis causis 
immediate proveniant, omnes tamen de facto reguntur universali 
Dei causalitate et Providentia, adeoque induunt rationem divini 
flagelli, punientis creaturam per creaturam. 

Quinto, a fortiori ratione; si enim Deus in satisfactionem acceptat 

' Suppi., q. 16, a. 2, ad 3. 


DE SATISFACTIONE 339 


ipsa majora flagella quae homo immediate et directe meretur ratione 
peccati, a fortiori censendus est velle acceptare poenas quas homo 
veluti innocenter patitur ab indebito persecutore naturali vel libero. 

Sexto, ex communi “sensu fidelium, qui absque ullo examine, statim 
recurrunt ad Dei providentiam, cujus voluntati se conformantes acci- 
piunt, tanquam ex ejus paterna manu, universa mala obvenientia; 
scientes, quod ‘non est malum in civitate, quod non fecerit Dominus"; 
et de quocumque passionis calice usurpantes Christi verba: 'Calicem, 
quem dedit mihi Pater, non vis, ut bibam illum?" Quod solatium, 
si nobis deesset, aut si necesse esset examinare, an malum illud a 
Deo proveniat, et an animo puniendi, vel ex alio fine diverso, graviores 
multo nobis redderentur hujus saeculi calamitates." l0 


Probatur 2a Pars, scilicet praedictas poenalitatcs esse satisjactorias 
non solum ratione interioris actus voluntatis patienter acceptantis, 
sed etiam secundum se et ex propria vi, ita ut addant ad satisfactionem 
actus interioris. 

Id ostenditur tum ex connaturali sensu verborum Cone. Trid., tum 
ex ratione voluntarietatis quae ipsis inest et quae sola videretur 
desiderari. 


Concilium | Tridentinum imprimis eandem vocem satisfactionis 
tribuit tum poenis sponte susceptis tum temporalibus flagellis a Deo 
inflictis; ergo sicut satisfactio pro poenis sponte susceptis non con- 
sistit in solo interiori actu voluntatis, ita nec satisfactio pro praedictis 
flagellis, juxta mentem Concilii. Prorsus enim inverisimile est Concilium 
adhibere eandem vocem in duplici diverso sensu in eodem contextu 
et quidem tanquam specificam rationem in qua conveniunt utriusque 
generis poenae, eo vel magis quod vocare aliquid satisfactorium eo 
tantum sensu quod sit objectum interni actus satisfactorii est prorsus 
impropria locutio, quae ceterum conveniret etiam multis objectis quae 
nequaquam satisfactoria dicuntur, uti beneficiis divinis quae im- 
ploramus vel laudamus per internam orationem satisfactoriam. 

Praeterea, Concilium dicit maxime commendari divinam largitatem 
et amorem in hoc ipso quod detur nobis ut valeamus, satisfacere non 
solum per poenas sponte susceptas sed etiam per ipsas necessarias 
poenas mere patienter toleratas. Jamvero incisum "sed etiam" urget 
identitatem rationis satisfactionis quae habetur in utriusque generis 
poenis sustinendis, et similiter commendatio divinae largitatis ostendit 
in necessariis poenis patienter toleratis adesse vim propriam satis- 
factoriam quae sit speciale donum divinae largitatis, satisfacere enim 


"Lugo, Dc Poenitentia, disp. 26, sect. 5, n. 79, Disp. Schol., t. 5, Parisiis, 1893, p. 431. 

per merum actum interiorem non est speciale donum, cum egregius 
conveniat multis aliis operibus, uti amori inimicorum et observantiae 
divinae legis. 

Praefata autem distinctio Medinae et Soto inter satisfactionem et 
satispassionem, imprimis non congruit sensui Tridentini, modo ex- 
planato; secundo, est ficta et voluntaria; tertio, redolet excessum 
quia, dum ex una parte expellit a praedictis poenalitatibus debitam 
rationem satisfactionis, ex alia parte inducit in eas indebitam rationem 
satispassionis, nam illae poenae si non sunt satisfactoriae, nihil etiam 
sunt in ratione satispassionis, hanc enim rationem non possunt habere 
nisi ex hoc quod sunt voluntariae, ut contingit in animabus Purgatorii, 
Si autem ex hoc quod sunt voluntariae, aliquem valorem in se acci- 
piunt, huic valori nihil jam deest quominus dicatur satisfactorius. 


Ratio autem interna quare illae poenalitates sint vere et secundum 
se satisfactoriae est ea quam assignat S. Thomas, quia scilicet, ratione 
voluntariae ac patientis acceptationis, ipsae evadunt in se voluntariae 
seu "fiunt aliquo modo ipsius patientis, inquantum eis utitur ad finem 
purgationis peccatorum”. 

Ad rem S. Doctor, Suppi., q. 15, a. 2: "*Recompensatio offensae 
praeteritae potest fieri ab eo qui offendit, et ab alio. Quando autem 
fit ab alio, talis recompensatio vindicationis magis quam satisfactionis 
rationem habet; quando autem fit ab ipso qui offendit, etiam rationem 
satisfactionis habet. Unde si flagella, quae pro peccatis a Deo in- 
flhiguntur, fiant aliquo modo ipsius patientis, rationem satisfactionis 
accipiunt. Fiunt autem ipsius, inquantum ea acceptat ad purgationem 
peccatorum, eis utens patienter. Si autem omnino eis per impatientiam 
dissentiat, tunc non efficiuntur aliquo modo ipsius, et ideo non habent 
rationem satisfactionis, sed vindicationis tantum." 


Hic quidam doctores insudant in ostendendo quo sensu vere dici 
possit cum S. Thoma illas poenalitates "fieri aliquo modo ipsius 
patientis". 

Suarez ait hominem, patienter sustinendo poenam, “moraliter jacere 
cam suam”, quod quidem sufficit ad satisfaciendum, quia vis satis- 
factionis etiam in poenis sponte susceptis, non provenit ex hoc quod 
actus poenalis fiat a nobis physica actione, sed ex hoc quod poena 
propter Deum sustineatur. 

Lugo ulterius conatur dupliciter explicare quomodo illa poena fiat 
moraliter propria patientis, prino nempe, quia est aequivalentcr sua. 
secundo quia est sua non solum aequivalenter sed etiam vere et 
formaliter, quamvis indirecta et nimis imperfecta ratione. 

Ad rem ipse: "Possumus explicare, quomodo fiat moraliter nostra 

illa passio ex duplici capite. Primo, quia qui patienter acceptat Dei 
flagella, eo ipso consentit Deo in illa punitione, et quantum est de 
se vult Deo cooperari ad illa. Quare, licet reipsa non sit causa flagelli, 
est tamen aequivalenter causa in conspectu Dei; quia aequitati con- 
sonum est, ut qui judici punienti consentit, nec ullo modo repugnat, 
mitius puniatur. Et in hoc sensu dici potest, quod per patientiam 
jacit aequivalenter suam illam passionem: ideo enim August, lib. 
[xxx quaestionum, quaest. 31. dixit, quod patientia est, honestatis 
causa, rerum arduarum voluntaria perpessio. Quia, licet voluntarium 
proprie non sit, nisi quod procedit a voluntate; per illam tamen ac- 
ceptationem, et patientiam fit quasi voluntaria, hoc est aequivalenter 
nostra illa flagellatio, quatenus consentiendo Deo in illa punitione, 
offerimus quasi nos ipsos ad cooperandum positive, si Deus ita 
voluerit. Fateor, non esse proprie voluntariam et ideo, caeteris paribus, 
non ita esse efficacem ad satisfaciendum: habet tamen moraliter aliquid 
voluntarii, et ideo aliquam condignitatem ad satisfaciendum. 

"Secundo possumus hanc causalitatem nostram ex alio capite ex- 
plicare, ita ut non sit solum aequivalens, sed aliquo modo vera, licet 
indirecta. Pro quo adverte, patientiam, ut colligitur ex verbis supra 
adductis Augustini, esse voluntariam mali perpessionem, honestatis 
causa: quia, licet non sit in nostra potestate pati, et non pati; in 
potestate tamen nostra est malle pati, quam ab officio desciscere: 
etin hoc sensu illa passio non solum est volita, sed voluntaria indirecte, 
quatenus homo praeelegit pati potius illud malum, quam admittere 
solatium illicitum, quale esset indignatio, querela, et impatientia ad 
leniendum dolorem: . . . atque ideo, ablato, honestatis causa, solatio 
illo, videtur indirecte a nobis procedere et perseverare passio dagciP 
ü Deo immissi. Quia tamen haec etiam dependentia indirecta est nimis 
imperfecta; ideo minus conducit, ut dixi, quam illud aliud, quando 
homo ipse sponte assumit ipsas passiones.” [I 


Non autem intelligimus quare tantum sit in illius assertionis ex- 
plicatione insudandum, cum S. Thomas in textu modo citato clare 
assignet ejus rationem, brevi illa expressione "/nquantum cis utitur". 
Illa scilicet poena fit proprie ipsius patientis sub aliqua ratione, in- 
quantum fit proprie voluntaria sub aliqua ratione, seu indirecte, 
quatenus voluntas potest agere contra eam et non agit, contendendo 
avertere ejus causam vel aliunde quaerendo compensationem contra 
ejus effectum per impatientiam aliudve solatium; et pro tanto illa 
poena transit vere in dominium voluntatis et voluntas dominative ea 
utitur, eam ordinando ad finem satisfactionis et “faciens de necessitate 


virtutem" (ad 7). 
^DePocnitentia, disp. 24, sect. 5, n. 74 sq., Disp. Schol., t. 5, Parisiis, 1893, p. 429 sq. 

Haec explicatio est mera applicatio generalis doctrinae de voluntario 
quam 5. Thomas tradit in prima secundae Summae Theologicae: 

1—2, q. 6, a. 3, corp, et ad 1: *Voluntarium dicitur non solum quod 
procedit a voluntate directe sicut ab agente, sed etiam quod est ab 
ea indirecte, sicut a non agente", quod quidem accidit “ex defectu 
actionis" quando quis "potest et debet agere". 

Ibid., a. 5: *Voluntarium potest aliquid dici dupliciter: uno modo 
secundum actionem, puta cum aliquis vult aliquid agere; alio modo 
secundum passionem, scilicet cum aliquis vult pati ab alio. Unde cum 
actio infertur ab aliquo exteriori, manente in eo qui patitur voluntate 
patiendi, non est simpliciter violentum; quia, licet ille qui patitur 
non conferat agendo, conjert tamen volendo pati; unde non potest 
dici involuntarium." 

Ibid., a. 7, ad 5: “Voluntarium dicitur quod est in potestate volun- 
fatis, ut non agere et non velle". 

Ibid., q. 77, a. 7: *Aliquid dicitur voluntarium directe vel indirecte; 
directe quidem id in quod voluntas fertur; indirecte autem illud quod 
voluntas potuit prohibere, sed non prohibet". 


Ex dictis intelligitur differentiam inter poenas sponte susceptas et 
poenas necessario inflictas non esse essentialem, quod attinet ad 
eorum vim satisfactivam, et totam consistere in modo et gradu 
voluntarietatis quae in ipsis invenitur, rie. in directa vel indirecta 
ratione voluntarietatis. Imo plures ex poenis quae dicuntur sponte 
susceptae, non multum distant ab ills quae dicuntur inflictae, eo 
quod voluntarius modus quibus ipsae inducuntur, consistat in non 
agendo potius quam in agendo, seu in non impediendo influxum 
causae poenosae potius quam in inducendo hanc causam per positivam 
actionem; ita quis sese exponit poenae corporis, vel fami, vel frigori, 
mere per hoc quod non sumit medicinam, vel cibum, vel vestem. 
Istae tamen poenae important procul dubio majorem influxum volun- 
tatis et fortiorem rationem voluntarietatis, quam eae quae dicuntur 
simpliciter inflictae eo quod non sit in potestate voluntatis has 
simpliciter removere, quamvis, ut dictum est supra, voluntas possit 
minuere eorum psychologicum influxum, sese quodammodo compen- 
sando per internum renisum impatientiae, quo satisfacit proprio sen- 
sui libertatis, vel quaerendo aliunde extrinsecum solatium. 


NOTA. De iisdem pocnalitatibus prout nullo modo, nec indirecte, 
fiunt voluntariae, ratione nempe solius inadvertentiae vel defectus 
ipsius usus rationis, ut quae contingunt amenti vel dormienti, dis- 
putant quidam theologi an valeant saltem in satispassionem, ita ut 
absolvant ab aliqua poena Purgatori, etsi non in satisfactionem. 

Conveniunt omnes, eas poenalitates nihil prodesse, si expientur 
positive contrariante voluntate, imo facile augere poenam luendam 
in Purgatorio, ratione novi peccati impatientiae; item, etiam deficiente 
contraria voluntate, eas poenas nullo modo valere in proprie dictam 
satisfactionem. Quaestio est an in hoc casu valeant ad aliquem 
modum improprie dictae satisfactionis vel potius satispassionis, de 
genere illius quae praestatur in Purgatorio. 


Affirmant Medina et Soto, qui concedunt eandem vim satispasso- 
riam illis poenalitatibus, sive sint omni voluntarietate destitutae sive a 
fortiori sint libere assumptae (in quo casu denegant eis rationem 
propriae satisfactionis, ut dictum est supra, p. 331 sq.), eisque par- 
tialiter consentit Lzigo quoad priorem casum, scribens: 

"S1... sermo sit in ordine ad satispatiendum, et solvendum debitum 
poenae, patiendo vere poenam debitam: probabile puto, posse ali- 
quando eam passionem absque voluntate patientis habere talem ef- 
fectum: quando, scilicet, homo est in statu gratiae, et Deus ad eum 
finem immittit tale genus flagelli. Nec Tridentinum loquitur de hoc 
genere solvendi, sed de satisfactione sola, quam dicit, posse fieri per 
ea flagella patienter tolerata. Nec etiam ex hoc sequitur virtus aliqua in 
flagellis similis sacramentis ad expiandum debitum poenae ex opere 
operato. Nam ad tollendum debitum per veram passionem poenae 
debitae non requiritur aliud, quam pati vere poenam debitam; alioquin 
etiam poena purgatorii esset similis sacramentis, cum se ipsa auferat 
et extinguat debitum poenae. Alia vero est virtus sacramenti, quae sine 
solutione extinguit debitum per missionem poenae. Unde minus proprie 
locutus est Pater Vasqtiez, qui num. 6. impugnans hanc satispassionem 
sine actu patientis, infert, quod flagella ipsa, et eorum passio re- 
mitteret poenam: qui modus loquendi non est melior, quam si diceres 
poenam purgatorii habere hoc, ut per ejus passionem remittatur poena 
debita: sicut, si diceres, solutionem debiti habere hanc virtutem, ut 
eo ipso remittatur debitum; quae omnia in rigore sunt falsa: nam 
remissio significat extinctionem debiti absque solutione, qui autem 
patitur totam poenam quam meretur, solvit totum: ergo non accipit 
remissionem poenae debitae. Qui ergo solum dicit posse per illa 
flagella satispati hominem, ita ut minus debeat pati in purgatorio, 
quod hic, puniente Deo, passus est, non ponit ullam virtutem in 
flagellis ad remissionem poenae ex opere operato." 


Attamen Jalsitas hujus sententiae patet ex eo quod prorsus divinando 
procedit, et absque ullo fundamento asserit esse id quod tantummodo 
possibile est, quodque in praesenti casu a sola libera Dei voluntate 


nDc Poenitentia, Disp. 24, sect. 5, n. 84, Disp. Schol., t. 5, Parisiis, 1893, p. 433. 

dependet. Principium enim, solide in Traditione fundatum, docet 
liberam culpam reparandam esse per poenam libere susceptam, vel in 
hac vita per liberam assumptionem poenae, quae dicitur satisfactio, 
vel in Purgatorio per liberam ejusdem supportationem, quae dicitur 
satispassio. Undenam autem tertium illud genus satispassionis, seu 
remissionis poenae absque ulla libertatis cooperatione, deducent illi 
theologi nisi ex propria divinatione, praefato principio ceteroquin 
opposita? 


Conclusio 3. Justus potest vere et proprie satisfacere per opera quolibet 


jure divino vel humano debita vel praecepta. 


Probatur 1l. Ex communi sensu Ecclesiae. 


Primo, testimonia Traditionis in quibus agitur de operibus satis- 
factoriis numquam distinguunt inter opera praecepta et non praecepta, 
imo frequentissime loquuntur de operibus quae solent praecipi ab 
Ecclesia, uti eleemosynis, jejuniis et orationibus. Frustra autem 
obicitur sententia Anscimi, juxta quam satisfactio praestari debet per 
ea opera quae non possent ab homine exigi, si non peccasset: "Cum 
reddis aliquid quod debes Deo, etiamsi non peccasti, non debes com- 
putare hoc pro debito quod debes pro peccato" (Cur Deus Homo, 
l. 1, c. 20, M.L. 158, 392). Nam sensus illius sententiae non est 
satisfactionem debere fieri per opera quae non sint aliunde praecepta, 
sed eam fieri debere per opera poenalia, haec enim sunt opera quae, 
si homo non peccasset, non exigerentur. Unde praefatus textus sic 
glossari potest: “Quando solvis Deo pro uno titulo id quod pluribus 
titulis ei debetur, non putes te solvisse pro omnibus illis titulis, ita ut 
Deus non possit ex aliis titulis eandem obligationem urgere"; quibus 
verbis negatur tantum hominem posse satisfacere de toto rigore justi- 
tiae, cujus una conditio est quod res soluta non debeatur creditori ex 
aliis etiam titulis. 


Secundo, Ecclesia non raro quaedam opera, uti jejunia aliasque 
corporis afflictiones, praecipit praecise ob finem satisfactionis; ergo 
sentit per ipsum praeceptum non toll ab eis operibus facultatem 
satisfaciendi, sed potius eam urgeri et foveri. 


Tertio, confessarii solent imponere in sacramentalem satisfactionem 
etiam opera aliunde praecepta; sacramentalis autem satisfactio ex 
opere operato non extinguit vim satisfactionis ex opere operantis, 
imo illam ipsam exigit, assumit et foecundat. 


Quarto, Cone. Trid., sess. 14, cap. 9 et can. 13 nullam inter ea 

opera distinctionem facit aut innuit, imo, commendando largitatem 
divinam ex hoc quod extendat facultatem nostram satisfaciendi usque 
in necessariis flagellis, innuit vel supponit eam a fortiori sese extendere 
ad bona opera praecepta, quae ex libera oboedientia persolvuntur. 
Praeterea, in sess. 6, cap. 10 et 16, docet per adimpletionem divinorum 
praeceptorum justum mereri augmentum gratiae; ergo a pari sentit per 
eandem posse satisfacere pro poena, quod minus est; ceterum 
Concilium ibidem inter opera, quibus, observando divina mandata, 
dicit nos proficere in accepta Jjustificatione, citat poenale opus 
mortificationis, in quo satisfactio fundatur, et dum assignat vim 
merii, eam repetit ex influxu virtutis Christi, eodem prorsus modo 
et eadem fere expressione qua in sess. 14, cap. 8 assignat vim satis- 
factionis (cf. Denz. 809 et 904). Propterea Catechismus Cone. Trid., 
p.2,c. 5, q. 72, utrumque Concilii locum in unum colligit sub 
titulo de satisfactione et merito, inquiens: “Quae quidem gratia 
[Christi] bona opera nostra semper antecedit, comitatur et conse- 
quitur, et sine qua mereri aut satisjacere Deo nullo modo possumus. 
Atque ita fit, ut justis nihil deesse videatur, cum operibus, quae Dei 
virtute efficiunt, et divinae legi pro humana mortalique conditione 
satisfacere, et vitam aeternam, quam scilicet, si Dei gratia ornati e 
vita decesserint, consequentur, mereri possint." 


Probatur 2. Ex paritate sive cum merito sive cum aliis operibus 
satisfactoriis. 


Primo, homo potest mereri per opera praecepta, ut docet Cone. 
Trid, ergo a pari, imo a fortiori, potest per eadem satisfacere. 
Utrumque enim involvit quoddam debitum Dei erga homines et 
pertinet ad eandem lineam cujusdam justitiae inter Deum et hominem; 
imo magis est mereri per opus praeceptum quam per idem satisfacere, 
cum meritum importet directe acquisitionem juris, dum satisfactio 
tantummodo extinguat obligationem, et difficilius videtur quod quis 
acquirat jus dum solvit ipsum debitum, quam quod extinguat unum 
debitum dum solvit alterum. Haec paritas inter meritum et satis- 
factionem confirmatur ex praedicto modo loquendi Cone. Trid. et 
Catechismi Cone. Trid. 


Secundo, homo potest satisfacere per ipsa necessaria Dei flagella et 
vitae calamitates; ergo a pari, imo a fortiori, potest satisfacere per 
observationem operum praeceptorum in qua involvitur major volun- 
tarietas et libertas. Praeterea, plures ex his calamitatibus sunt opera 
praecepta vel cum eis connectuntur. 

Tertio, martyrium, quod est excellentissimum opus satisfactorium, 
potest esse de praecepto, quando nempe exigitur ad confitendam 
fidem; jamvero nemo dicet tunc martyrium amittere eo ipso vim 
suam satisfactoriam. Ergo ratio praecepti non impedit quominus opus 
sit satisfactorium. Nec valet dicere id computari posse inter peculiaria 
martyrii privilegia; nam imprimis hoc gratis asseritur nec talis favor 
a theologis numeratur inter varia martyrii privilegia; praeterea, si 
ipse daretur, conveniret martyrio prout formaliter completur per 
mortem (nam juxta S. Thomam non habetur proprie martyrium, nisi 
mors sequatur), et tamen omnia tormenta quibus martyr subicitur 
ante mortem, sunt tum praecepta, tum satisfactoria. 


Quarto, actus contritionis est maxime satisfactorius, imo prima et 
principalis satisfactio pro ipso reatu culpae, et tamen potest esse 
de praecepto, quando nempe urget praeceptum poenitendi nec praesto 
sit remedium sacramenti. 


Quinto, passio Christi fuit maxime satisfactoria, quamvis, juxta 
plures theologos, Christus teneretur ex vero Patris praecepto eam 
subire pro mundi redemptione. Ergo ratio praecepti non impedit 
satisfactionem. 


Probatur 3. Ex ipsa ratione operis satisfactorii. 


Opus est satisfactorium si est liberum, bonum et poenale. Jamvero 
ex hoc quod praecipiatur, opus non cessat esse liberum, quinimo 
praeceptum supponit libertatem in subjecto, secus non posset adimpleri 
et nullum esset; nec cessat esse bonum, imo ex hoc quod est objectum 
praecepti augetur ejus bonitas objectiva, ut patet de operibus secundum 
se indifferentibus quae fiunt bona ex hoc ipso quod praecipiuntur; nec 
cessat esse poenale, imo additur ei poenalitas oboedientiae. Ergo nihil 
operi praecepto deest quominus dicatur satisfactorium. 


DICES l. Nequit per solutionem unius et ejusdem operis satisfieri 
duplici obligationi. Ergo nequit per solutionem operis quo obligamur 
ex praecepto satisfieri obligationi reparandi peccatum per poenam, seu 
satisfaciendi, adeoque opus praeceptum nequit esse satisfactorium. 


RESP. Dist. antec. Nequit per solutionem unius et ejusdem operis 
satisfieri duabus obligationibus, si hae sunt ejusdem generis, aego, 
nam tunc habent idem objectum; si sunt diversi generis, subdist.: 
si opus quod solvitur non contineat in se formale objectum utriusque 
obligationis, concedo; si continet, nego. Et nego cons, quia in opere 
praecepto continetur tum bonitas, quae est objectum ipsius praecepti, 
tum poenalitas, quae est objectum satisfactionis. 

In respondendo huic objectioni frustra insudant quidam doctores, 
diversas solutiones afferentes, quae tandem  reincidere debent in 
brevem illam quam assignavimus. Quidam, ut Suarez, dicunt prin- 
cipium. illud, assumptum in antecedenti, valere quando utraque ob- 
ligatio est ex justitia, uti si debeam centum dollara vel libellas ex 
duplici titulo justitiae, sed non valere si una tantum obligatio est justi- 
tiae et altera est ex alia virtute, puta ex oboedientia, ut in casu satis- 
factionis per opus praeceptum. Alii, ut Gonet, reiecta hac responsione, 
ut incompleta, utpote quae non valeat explicare quomodo possimus 
satisfacere etiam per opus Deo debitum ex voto, quod importat titulum 
justitiae seu religionis, dicunt principium illud non esse generaliter 
verum etiam quando duplex obligatio est ex justitia, sed tunc tantum 
quando opus non continet duplicem valorem quo valeat satisfacere 
duplici titulo justitiae. Alii, ut Salmanticcnscs, dicunt per unam solu- 
tionem non posse satisfieri duplici obligationi, si utraque ut talis sub- 
sistat. secus vero si creditor acceptet ut pro utraque obligatione fiat 


unica solutio. 


Vera solutio praedictae objectionis danda est ex ipsa ratione 
praecepti ejusque objecti, vel, si placet, motivi virtutis quae involvitur 
in praecepto, et esse debet solutio generalis, ita ut conveniat omni 
obligationi, etiam illi quae provenit ex justitia vel voto. Nihil scilicet 
obstat quominus per idem opus satisfiat duplici debito si ipsum in se 
contineat utriusque objectum; cum enim debitum non obliget nisi ad 
positionem rei, posita re, exurgit in ea bifurcata relatio ad utrumque 
debitum ut adimpletum. Ita aliquis per unicam annuam confessionem 
valet satisfacere praecepto tum ecclesiastico tum divino, quia idem 
prorsus est utriusque objectum tum materiale tum formale; et 
similiter per Missae auditionem satisfacere potest tum praecepto 
Ecclesiae tum obligationi sacramentalis satisfactionis; quod si con- 
fessarius explicite praecipiat auditionem Missae praeter eam quae 
est de praecepto Ecclesiae, tunc non agitur de eodem opere nisi 
materialiter et impertinenter ad casum in quaestione. Item, filius, qui 
pati indigenti promiserat auxilium, non ex justitia debitum, per 
eandem solutionem satisfacit debito fidelitatis et pietatis. Item, filius, 
ex cujus injusta actione pater indigens factus est, per eandem pecuniae 
solutionem satisfacit debito tum justitiae tum pietatis. 

Idipsum accidere potest in materia Justitiae, si duplici titulo justitiae 
corresponde! unicum objectum, quamvis sub diversa ratione. Hoc 
quidem proprie contingere non potest in humanis solutionibus et 
commutationibus, quarum singulis corresponde! distinctum objectum, 
quantumvis materialiter cumulatum in unum; ita si ex contractu debeas 
Petro viginti et interim fureris ei alia viginti, non solves utrique 

debito per viginti sed per bis viginti, et e converso si pro bis viginti 
quae pro utroque titulo debes, solvis Petro vaccam valoris bis viginti. 
satisfacies utrique debito sed non proprie per unam solutionem, nisi 
materialiter, nam datio illus vaccae est formaliter duplex solutio 
sicut esset datio unius summae quadraginta, et idem valet si loco 
vaccae solveris fortasse nummus aureum, cujus valor esset cumulative 
quadraginta, viginti nempe pro ipso metallo et viginti pro imagine 
regis artistice sculpta. 


In juribus vero quae intercedunt inter homines et Deum, ubi non 
datur propria et specifica ratio justitiae, sed haec substituitur per 
religionem et Poenitentiam seu satisfactionem, contingit ut duplex 
titulus hujus imperfectae justitiae in idem objectum conveniat, quam- 
vis sub diversa formali ratione, et proinde per eandem solutionem 
utrique satisfiat, sub diversa utique formalitate. Unde homo per 
eundem actum, quo satisfacit pro peccato ex titulo Poenitentiae, solvit 
Deo honorem pro titulo religionis, quia idem actus cumulat in se 
duplex objectum illorum titulorum, seu bonitatem et poenalitatem. 
et ut bonus solvit Deo honorem religionis, ut poenalis vero solvit 
satisfactionem Poenitentiae. Similiter idem actus inquantum bonus 
solvit Deo votum, et inquantum poenalis solvit satisfactionem, et 
generice loquendo, abstrahendo nempe a materia religionis vel alterius 
particularis virtutis concurrentis in divinis praeceptis, idem actus 
inquantum bonus solvit debitum cujuscumque praecepti divini et 
inquantum poenalis solvit debitum satisfactionis et Poenitentiae. 

Exinde intelligitur quomodo sine ulla oppositione aut exclusione 
conveniant in idem opus honestum fres rationes observantiae praecepti, 
meriti et satisfactionis; illud enim opus est et actus a praecepto requisi- 
tus, et bonum, et poenale, ac ideo juxta has tres rationes fundat tres 
illos valores et qualitates. Praeceptum secundum se hoc unum respicit, 
ut nempe actus ponatur; prorsus autem accidentarium est ipsi quod 
ille actus nequeat exerceri sine poena ac ideo eo ipso fiat satisfactorius, 
sicut accidentarium est ipsi quod, ob ejus honestatem, fiat meritorius. 


Instes. Ex hac responsione sequeretur quod homo satisfaciat de 
toto rigore justitiae; nam per unicam solutionem satisfactoriam sol- 
veret Deo pro omnibus titulis quibus idem actus ipsi debetur. 


Resp. Per eandem solutionem satisfactoriam homo solvit tantum 
pro immediatis titulis praecepti et justitiae, seu solvit Deo ut Legis- 
latori, Praemianti et Offenso, non vero pro remotis et fundamentalibus 
titulis Creationis, dominationis et efficientiae, qui imbibunt ipsum 
meritum et satisfactionem hominis et ex quibus solis provenit quod 
homo possit oboedire mandatis, mereri et satisfacere; uno verbo, 

homo solvit legi, non dominio (cf. Suppl., q. 13, a. 1, ob. 3 et ad 3, 


mox citand.). 


DICES 2. S. Thomas, Suppi., q. 15, a. l, ad 3, videtur docere nos 
non posse satisfacere nisi per opera supererogatoria; nam, asserta 
necessitate observandi praecepta, immediate addit: "Et super ea 
potest [homo] aliquid erogare, ut satisfaciat". 


RESP. Attenta ipsa littera illius resp. ad 3, et collatis tum ipsa 
objectione cui respondet tum corpore articuli et resp. ad 4, apparet 
nullo modo id esse in verbis aut de mente 5. Doctoris. Asserit quidem 
in objectis verbis nos per opera supererogationis satisfacere, sed non 
dicit per ea tantum, nec excludit id fieri posse etiam per observationem 
praeceptorum, imo tum processus litterae tum contextus articuli videtur 
id potius includere, ita ut sensus resp. ad 3 sit: Quamvis homo non 
possit. satisfacere aequivalenter, potest tamen sufficienter, et haec 
satisfactionis sufficientia consistit tum in observantia ejus quod ab 
homine exigitur de praecepto tum praeterea in eo quod ipse per 
supererogationem praestat. En objectio et resp. S. Doctoris: 

"Hle cujus totum quod habet non sufficit ad unum debitum ex- 
solvendum, non potest pro alio debito satisfacere. Sed quidquid homo 
est, et potest, et habet, non sufficit ad solvendum debitum pro bene- 
ficio creationis; unde Isa. xl, 16 dicitur quod "igna Libani non 
sufficient ad holocaustum'. Ergo nullo modo potest satisfacere pro 
debito offensae commissae." 

"[Resp. Ratio illa concludit quod Deo aequivalens satisfactio 
fieri non possit, non autem quod non possit ei sufficiens fieri. Quamvis 
enim suum totum posse homo Deo debeat, non tamen ab eo exigitur 
de necessitate salutis ut totum quod possit faciat, quia hoc est ei 
impossibile secundum statum praesentis vitae, ut totum posse suum 
in aliquid unum expendat, cum oporteat eum circa multa esse sollici- 
tum; sed est quaedam mensura homini adhibita, quae ab eo requiritur, 
scilicet impletio mandatorum Dei; et super ea potest aliquid erogare, 
ut satisfaciat." 

In resp. ad subsequentem objectionem (ob. 4), qua opponitur 
hominem non posse satisfacere quia nequit recuperare tempus amissum 
per non observationem praeceptorum, S. Thomas manifestius supponit 
per adimpletionem praecepti posse satisfieri; ait enim: "Quamvis homo 
non possit tempus praeteritum recuperare, potest tamen in futuro 
recompensare illud quod in praeterito facere debuisset, quia non 
debuit debito praecepti totum quod potuit, ut dictum est (in solut. 
praec.) Sensus legitimus est: Homo per futuram observationem 
praeceptorum potest compensare seu satisfacere pro praeterita omis- 
sione ejusdem observationis. 

Instes. S. Thomas agens tum de eleemosyna tum de jejunio, non 
semel inculcat opera non esse satisfactoria si sunt de praecepto. 

In 4 Sent., dist. 15, q. 2, a. l, q. 2: “A peccato desistere non est 
de essentia satisfactionis, ut ex praedictis patet; sed est ad satisfactio- 
nem praeambulum, sicut fundamentum ipsius. Unde cum aliquis peccet 
hoc ipso quod non facit quod facere tenetur, constat quod id quod quis 
alias facere tenetur, non est de essentia satisfactionis, sed praeam- 
bulum ad ipsam. Unde cum ad eleemosynarum largitionem quandoque 
aliquis teneatur, quandoque non, ut postea patebit; constat quod 
illarum eleemosynarum largitio ad quam quis tenetur, non est pars 
satisfactionis, sed praeambulum ad ipsam. Illae vero eleemosynae ad 
quas alias non tenetur, possunt satisfactoriae esse, cum sint opera 
bona et poenalia, quod exigebatur ad opus satisfactorium: punitur 
enim quis non solum afflictione corporis facta, sed ex subtractione 
rerum. . . Quidam tamen dicunt, quod etiam primae satisfactoriae 
sunt ex largitione divinae misericordiae." 

Ibid., q. 3, a. 1, q. 1: 'Jejunium dupliciter dicitur; scilicet jejunium 
naturae, et jejunium Ecclesiae. À primo jejunio dicitur aliquis quolibet 
die jejunus antequam cibum sumat: a secundo autem dicitur jejunans, 
quasi ordinatam ab Ecclesia propter peccatorum satisfactionem ab- 
stinentiam servans. In satisfactionem autem peccatorum non solum 
oportet quod ab illis homo abstineat quae lex virtutis prohibet, sed 
etiam ab illis quibus salva virtute uti possemus; quia qui illicita com- 
misit oportet etiam a licitis abstinere, ut dicit Auctor lib. De vera 
et falsa poenitentia, cap. xv. Unde jejunium ab Ecclesia institutum 
supponit abstinentiam illam quae ad virtutem exigitur, et addit ab- 
stinentiam quamdam ab illis quae medium virtutis non corrumpunt." 

Ibid., q. 3, a. 1, q. 5, ad 2: “Praeceptum legis naturae non est nisi 
de eo quod est necessarium ad salutem; et ideo quod sub tali praecepto 
cadit, non est satisfactorium, sed ad satisfactionem exigitur: et sic 
est de eleemosyna, secundum quod cadit sub praecepto. Sed praecep- 
tum Ecclesiae potest ad idem ordinari ad quod ordinatur satisfactio: 


et ideo jejunium quod sub praecepto Ecclesiae cadit, satisfactorium 
esse potest." 


Resp. Quidquid sit obscuritatis in his verbis, , saltem ex ipsa 
littera quae obicitur, duo sunt quae favent nostrae sententiae; primum 
est, quod ad finem primi textus S. Thomas non reprobat sententiam 
eorum qui dicunt etiam eleemosynas, lege naturali praeceptas, esse 
satisfactorias; secundum est quod in tertio textu explicite asserit 
jejunium impositum ab Ecclesia esse satisfactorium. Quod autem 
ait ea quae debentur lege naturali vel lege virtutis non esse satis- 
factoria, sed ad satisfactionem requiri ut quis abstineat non ab illicitis 

sed a licitis, sic videtur interpretari posse: Homo non satisfacit per 
hoc praecise quod dat eleemosynam quando lex naturalis hoc exigit, 
sic enim mere abstinet ab illicito 1.e. a peccato non dandi, sed 
satisfacit cum dat eleemosynam ad quam non tenetur ex lege naturali, 
sic enim abstinet a licito, i.e. a retentione pecuniae quam dare non 
tenetur. Unde negat S. Doctor quod ipsum quod est abstinere ab 
illicito, sit, qua tale, satisfactorium, sed non negat quod ipse actus 
positivus quo datur praecepta eleemosyna sit satisfactorius, non 
inquantum est abstinentia ab illicita non datione, sed inquantum est 
actus poenosus, cujus poenalitas libere acceptatur etsi possit licite 
repelli per renisum voluntatis; proprie enim satisfactio consistit non 
in hoc quod detur eleemosyna et privemur bono (quod sufficit ad 
legis observationem), sed in hoc quod ipsam privationem seu poenali- 
tatem eligamus in reparationem peccati. 


ART. 67. Utrum Opus Satisfactorium Dividatur In Eleemosynam, 
Jejunium Et Orationem, Tanquam In Partes Subjectivas Et Quodam- 
modo Potentiales, Ad Quas, Sicut Ad Praecipuas Et Cardinales, 
Reducuntur Cetera Opera Satisfactoria (Suppi., q. 15, a. 3; In 4 Sent., 
dist; 15, q. 2, a. 1, q. 2, sol. et ad 2. 3. 4; q. 2, a. 2, q. 2, sol. et ad 1. 2; 
q. 2,a.2,q.3;q. 3,a. 1, q. 5, sol. et ad 3. 5; q.d, X. 7. d. 1, sol. et ad 1). 


STATUS QUAESTIONIS 


Classica est, inde a medio aevo, trimembris divisio satisjactionis 
consideratae materialiter (seu in eleemosynam, jejunium et ora- 
tionem), ad cujus justificationem S. Thomas consecrat specialem 
articulum.13 


Jam in Tob. 12, $ triplex membrum illius divisionis exhibetur: 
"Bona est oratio cum jejunio et eleemosyna". 

In Mare. 9, 26 “Hoc genus [daemoniorum] in nullo potest exire, 
nisi in oratione et jejunio", tantummodo bimembris divisio effertur. 
Ceterum tertium elementum est in contextu mentis Christi, satis- 
iactoriam et meritoriam vim eleemosynae magnifice commendantis: 
Lue 11, 41: “Date eleemosynam; et ecce omnia munda sunt vobis"; 
12,33: “Date eleemosynam. Facite vobis sacculos qui non veterascunt, 
thesaurum non deficientem in caelis"; /6, 9: *Facite vobis amicos de 
mammona iniquitatis; ut, cum defeceritis, recipiant vos in aeterna 


"Scilicet Suppi., q. 15, a. 3 qui est quaestiuncula 3, a. 4, q. 1, dist. 15 Comm. in 4 Sent. 
In eadem distinctione 15 S. Thomas occasionem sumit singillatim ac diffuse explicandi 
tia membra hujus divisionis, scilicet eleemosynam (q. 2), jejunium (q. 3) et orationem 
(q. 4). In Summa Theologica vero de his agit in 2-2, q. 32 (de eleemosyna), q. 53 (de 


oratione) et q. 147 (de jejunio). 

tabernacula". Praeterea in Matth. 6, 1. 2. 5. 16, exponit regulas ob- 
servandas in tribus illis operibus, quae appellat "justitiam vestram”. 

Pseudo-Hieronymus, quem citat 5. Thomas in Suppi., q. 15, a. 3, 
ob. 2, supra dicta verba Christi, in Mare. 9, 28 de jejunio et oratione, 
exponit ut exhibentia duo remedia omnium peccatorum: "Medicina 
cujusque vulneris adhibenda est ei. . . Jejunio passiones corporis, et 
oratione pestes sanandae sunt mentis" (In Mare. 9, 28, M.L. 30, 
616). His tamen nequaquam excludi remedium eleemosynae sic ex- 
plicat S. Thomas: “Peccatum carnale [seu pestes corporis] dicitur 
dupliciter: uno modo quod in ipsa delectatione carnis completur, ut 
gula et luxuria; alio modo quod completur in his quae ad carnem 
ordinantur, quamvis non in delectatione carnis, sed in delectatione 
animae magis perficiatur, ut avaritia. Unde talia peccata sunt quasi 
media inter spiritualia et carnalia; et ideo oportet quod eis etiam 
aliqua satisfactio respondeat propria, scilicet eleemosyna" fad 2). 


Saec. 2 Pseudo-Clemens Rom., Ep. 2 ad Corinthios, 16, 4, com- 
pletam formulam exhibet: “Bona igitur eleemosyna quasi poenitentia 
peccati; melius jejunium oratione, eleemosyna autem utroque; ‘caritas 
operit multitudinem peccatorum’, oratio autem a bona conscientia à 
morte liberat. Beatus omnis qui invenitur in his rebus perfectus; 
eleemosyna enim fit levamen peccati" (Funk, 2, 205). 

Inter posteriores Patres, Augustinus, Enarr. in Psal. 42, 8, scribit: 
"Haec justitia hominis in hac vita, jejunium, eleemosyna, oratio. Vis 
orationem tuam volare ad Deum? Fac illi duas alas, jejunium et 
eleemosynam" (M.L. 36, 482). 

Leo M., Serm. 12, 4: “Tria . . . sunt quae maxime ad religiosas 
pertinent actiones, oratio scilicet, jejunium, et eleemosyna. . . Oratione 
propitiatio Dei quaeritur, jejunio concupiscentia carnis extinguitur, 
eleemosynis peccata redimuntur" (M.L. 54, 171). Idem, Serm. 16,2: 
"Efficacissima enim pro peccatis deprecatio est in eleemosynis atque 
Jejuniis, et velociter ad divinas conscendit aures talibus oratio elevata 
suffragiis" (M.L. 54, 177). 

Cone. Florentinum in Decreto pro Armenis eam divisionem conse- 
crat, dum loquitur de sacramentali satisfactione: "Tertia [pars sacr. 
Poenit.] est satisfactio pro peccatis secundum arbitrium sacerdotis 
quae quidem praecipue fit per orationem, jejunium et eleemosynam" 
(Denz. 699). Cone. Trid., bis eandem divisionem memorat, agens de 
satisfactione tum sacramentali (sess. 6, cap. 14) tum extrasacramen- 
tali (sess. 14, can. 13), addens utramque satisfactionem fieri etiam 
“aliis pietatis operibus". Catechismus Cone. Trid., p. 2, c. 5, q. 14. 
ait "omne satisfactionis genus ... ad haec tria praecipue conferendum 

esse, orationem, jejunium et eleemosynam" idque explicat assumendo 
tres rationes S. Thomae, mox referendas. 


CONCLUSIO 


Conclusio 1l. Eleemosyna, jejunium et oratio sunt opera vere et proprie 


satisfactoria. 


Probatur ex eo quod ratio operis boni et poenalis plene verificatur 
in tribus illis operibus, non exclusa oratione, etiam mentali, de qua 
haberi posset aliquod. dubium quod induxit aliquos antiquos (cf. 
S. Thomam, infra) ad ei denegandum valorem satisfactorium. 


l. Quoad eleemosynam. 


"Eleemosynae . . . possunt satisfactoriae esse, cum sint opera bona 
et poenalia, quod exigitur ad opus satisfactorium: punitur enim quis 
non solum afflictione corporis facta, sed ex subtractione rerum" {In 
4 Sent., dist. 15, q. 2, a. 1, q. 2). 

Imo satisfactoria vis eleemosynae provenit ex duplici capite, i.e. ex 
ipso qui dat et ex ipso qui recipit. "Eleemosyna . . . habet efficaciam 
et ex Ipso faciente, inquantum est quoddam opus meritorium, et ex 
recipiente, inquantum obligatur ad orandum pro illo qui eleemosynam 
dedit. Si ergo consideratur eleemosynae efficacia ex parte recipientis, 
sic major efficacia in majori dato consistit, inquantum per hoc plures 
et magis debitores efficiuntur; ex parte autem dantis sic respectu 
praemii essentialis, efficacia eleemosynae magis pensatur ex affectu 
quam ex dato; sed respectu praemii accidentalis, ut puta remissionis 
poenae, vel alicujus hujusmodi, magnificatur efficacia eleemosynae ex 
magnitudine dati, nisi ex parte altera intentio voluntatis magnitudini 
exterioris dati praeponderet. Potest enim tam intensa esse voluntas 
quod etiam omnem poenam absorbeat et reatum, sicut de contritione 
dicitur" /ibid., q. 2, a. 2, q. 5). 

Ceterum notandum est eleemosynam non consistere in sola datione 
pecuniae, sed in quolibet adjutorio, etiam indolis spiritualis, quod 
datur proximo propter Deum. “Eleemosyna non tantum consistit in 
collatione pecuniae, sed etiam in aliis obsequiis propter Deum proximis 
factis ... ; unde etsi pecunia alicui desit, non tamen facultas dandi 
eleemosynam deest; et si deesset omnino facultas respectu eleemosy- 
narum corporalium propter penuriam rerum et corporis debilitatem, 
non tamen deesset facultas respectu eleemosynarum spiritualium, quia 
posset alteri vel consulere, vel orare saltem; et si etiam facultas 

omnino deesset, voluntas completa sufficeret" (ibid., q. 2, a. 1, q. 2. 


ad 4 ). 
2. Quoad jejunium. 


“Jejunium actus satisfactorius est: quia et pro libidine peccati prae- 
teriti subtractionem delectationis récompensát, afflictionem etiam ad- 
dens; et futura peccata impedit, concupiscentiam debilitans" (ibid., 
ge 3,4. 1.4.2; €f 2-2,4. 147, à. Ll 3. 5. TX 

Nec valet obicere verba 7 Tim. 4, 8: *Corporalis exercitatio ad 
modicum utilis est". Nam eorum sensus est *ad modicum valere cor- 
poralem exercitationem in comparatione ad pietatem: vel quia ad unum 
tantum valet, scilicet ad concupiscentiam domandam" (ibid., ad 5). 
Item non valet opponere quod satisfactio debet fieri ab eo qui peccat, 
&. ab anima, adeoque jejunium, quod est actus corporis, non est 
satisfactorium. Nam “neque corpus peccat neque anima, proprie lo- 
quendo, sed homo; et ideo ipse qui peccat, punitur, sive sit poena 
corporalis sive spiritualis. Tamen etiam poena corporalis in animam 
redundat, quae ipsam sentit, sicut et per corpus delectatione illicita 
fruebatur in peccato" (ibid., ad 3). 


3. Quoad orationem. 


In 4 Sent., dist. 15, q. 4, a. 7, q. I: “Satisfactio respicit et culpam 
praeteritam, pro cujus offensa recompensationem facit, et culpam fu- 
turam, contra quam est medicina salvans; et haec duo orationi compe- 
tunt. Initium enim peccati et radix est superbia; et ideo per quod 
homo spiritum suum humiliter Deo subdit in oratione, et pro superbia 
praecedentis offensae recompensationem facit, et aditum futurae culpae 
aufert, radicem ei amputans; et ideo oratio plene habet satisfaciendi 
rationem." 

Ibid., ad l: “Oratio mentalis et vocalis satisfactoria est, si in cari- 
tate fiat. Vocalis quidem, quia habet exteriorem laborem, et sic poenam 
quandam; et inquantum in ea manet virtus praecedentis intentionis, 
habet etiam rationem boni meritorii, quae duo ad opus satisfactorium 
requiruntur. Et sic patet quomodo respondendum sit ad auctoritatem 
Isidori [De Summo Bono, 1. 3, c. 7, ubi ait non sonum vocis sed mentis 
intentionem reconciliare Deo]; quia sonus vocis non reconciliat Deo 
inquantum hujusmodi, sed inquantum manet in ipsa purae intentionis 
efficacia. Similiter etiam oratio mentalis tantum satisfactoria est: quia 
quamvis habeat jucunditatem, habet tamen et poenam admixtam: quia 
dicit Gregorius, lib. XXXIII Moral., cap. xxiii, $ 43, col. 701, t. 2: 
Orare est amaros gemitus in compunctione resonare', vel pro peccatis, 
vel pro dilatione patriae; et praeterea ipsa mentis elevatio est carnis 

afflictio, ut supra dictum est; et afflictio carnis redundat in mentem, 
inquantum ei unita est, et etiam in superbientem spiritum, cujus vulnus 
oratio sanat. Sine poena oratio humilis esse non potest." 

Suppi., q. 15, a. 3, ad l: “Secundum quosdam duplex est oratio: 
quaedam quae est contemplativorum, quorum  'conversatio in coelis 
est’, et talis, quia totaliter est delectabilis, non est satisfactoria; alia 
est quae pro peccatis gemitus fundit, et talis habet poenam, et est 
satisfactionis pars. Vel dicendum, et melius, quod quaelibet oratio 
habet rationem satisfactionis, quia quamvis habeat suavitatem spiritus, 
habet tamen afflictionem carnis, quia, ut dicit Gregorius [In Ezech., 
1.2, hom. 2], ‘dum crescit in nobis fortitudo amoris intimi, infirmatur 
procul dubio fortitudo carnis', unde et nervus femoris Jacob ex lucta 
angeli emarcuisse legitur." 


Conclusio 2. Opus satisfactorium dividitur in eleemosynam, jejunium et 
orationem, tanquam totum universale in partes subjectivas et sub aliqua 


ratione tanquam totum potentiale in partes tentiales." 


Probatur. 
|. Quoad divisionem in partes subjectivas. 


$1 consideratur ipsum opus satisjactivum, trimembris illa divisio est 
per partes subjectivas, quia in unoquoque illorum tota essentia et 
virtus operis satisfactorii invenitur. Ad rem S. Thomas, In 4 Sent., 
dist. 15, q. 2, a. 1, q. 2, ad 5: “Poena dicitur malum inquantum sub- 
trahit aliquod bonum, quia sic naturae nocet. Unde sicut est diversa 
ratio boni in divitiis, quas appetit concupiscentia oculorum et deliciis 
quas appetit concupiscentia carnis, et honoribus, in quos tendit super- 
bia vitae; ita est diversa ratio poenae in eleemosyna quae subtrahit 
divitias, et in jejunio quod subtrahit delicias, et in oratione, quae 
altitudinem superbi spiritus deprimit per humilitatem; et propter hoc 
sunt diversae partes satisfactionis. Nec differt de praedictis bonis utrum 
sint simpliciter bona, vel aestimata bona, quantum ad rationem poenae, 
sicut neque quantum ad rationem appetitus; poena enim voluntati 
contrariatur, ut Anselmus dicit.” 

Ibid., ad 2, obicienti quod eleemosyna nequit dici pars satisfactionis, 
eo quod possit haberi satisfactio sine ulla eleemosyna, respondet: 
"Ratio illa procedit de parte integrali. Eleemosyna autem non est talis 
pars satisfactionis, sed magis subjectiva; et ideo etiam sine ipsa satis- 
factio suam completam rationem habet in qualibet suarum partium 
per se, sicut animal in qualibet suarum specierum." 


«De his distinctionibus confer dicta in art. 5, tom. 1, p. 199 sq. 

$1, loco considerandi ipsum opus satisfactivum, consideratur veluti 
metaphysice ipsa perfectio et virtus satisfactivi, seu “hoc quod est esse 
satisfactivum", eo modo quo consideratur perfectio et virtus animae 
relate ad rationale, sensitivum et vegetativum, illa divisio est per partes 
potentiates, quia efficacitas eleemosynae includit efficaciam jejunii et 
orationis, sicut virtus rationalis includit virtutem sensitivi et vegetativi. 

Ad rem S. Thomas, In 4 Sent., dist. 15, q. 2, a. 2, q. 2: “Efficacia 
satisfactionis invenitur in tribus satisfactionis partibus, sicut virtus 
totius potentials in partibus ejus, quae quidem complete in una in- 
venitur, et in aliis diminute: sicut tota virtus animae invenitur in 
rationali; sed in sensibili anima invenitur diminute, et adhuc magis 
diminute in vegetabili: quia anima sensibilis includit in se virtutem 
animae vegetabilis, et non convertitur. Eleemosyna enim includit in se 
virtutem orationis et jejunii duplici ratione. Primo, quia eleemosyna 
eum constituit cui datur debitorem ad orandum et jejunandum, et alia 
bona quae potest faciendum pro eo qui dedit. Secundo, quia eleemosyna 
propter Deum data, est quasi quaedam oblatio Deo facta; unde Phi- 
losophus etiam dicit in I Ethic., cap. xiv, quod dona habent aliquid 
simile Deo sacratis; oblatio autem ipsa Deo facta vim orationis habet. 
Et similiter inquantum bona exteriora ad corporis conservationem 
ordinantur, subtractio exteriorum bonorum per eleemosynam quasi 
virtute continet jejunium, quo maceratur corpus. Similiter etiam oratio 
virtute continet jejunium, quia extensio intellectus ad Deum debilita- 
tem corporis parit, ut dictum est. Unde eleemosyna completius habet 
vim satisfactionis quam oratio, et oratio quam jejunium; et ideo dicitur 
I Timoth., iv, 8: ‘Corporalis exercitatio ad modicum utilis est. Et 
propter hoc eleemosyna magis indicitur ut universalis medicina peccati, 
quam alia, sicut Luc. xi, 41: Date eleemosynam, et omnia munda 
sunt vobis’; et Dan., vi, 24: ‘Peccata tua eleemosynis redime’; et 
Tobiae, iv, 11: 'Eleemosyna ab omni peccato liberat’; et I Timoth., 
iv, 8: ‘Pietas ad omnia utilis est.” 

Ibid., ad 2: “Quamvis poena in satisfactione requiratur, tamen prin- 
cipalius est in ea bonitas actus quam poenalitas. Et quia eleemosyna 
plus habet de ratione boni quam jejunium, inquantum immediatius se 
ad caritatem habet, et inquantum non est singulare bonum facientis, 
sed commune facienti et patienti; eleemosyna plus erit satisfactoria 
quam jejunium; similiter etiam oratio, quamvis hominem magis fa- 
miliarem Deo reddat quam eleemosyna, sicut contemplativa plus quam 
activa, tamen intercessorum per eleemosynam multiplicatio plus valet 
ad impetrandum peccatorum remissionem quam singularis unius 
hominis oratio." 

Attamen, etiam attenta virtute satisfactivi, haec divisio non est sub 
omni respectu secundum partes potentiales, quia eleemosyna non sub 
omni respectu includit virtutem jejunii et orationis. Ad rem S. Thomas, 
ibid, ad 1: “Satisfactio est medicina praeservans a peccato futuro, et 
expians a praeterito. Et quamvis eleemosyna habeat vim expiandi 
quodcumque peccatum praeteritum, non tamen habet omnem vim 
praeservandi a juturo peccato: quia oratio et jejunium praeservant a 
quibusdam peccatis non solum per modum meriti, quod etiam eleemo- 
syna facit, sed per modum contrariae assuetudinis; et sic ibidem dicit 
Glossa quod jejunio sanantur corporis pestes, sed oratione pestes 
mentis; et secundum hoc intelligitur quod aliqua peccata tantum 
jejunio vel oratione sanantur." 


Conclusio 3. Eleemosyna, jejunium et oratio sunt praecipua ac veluti car- 


dinalia opera satisfactoria, ad quae cetera omnia reducuntur. 


Probatur. 


5. Thomas rem ingeniose probat triplici ratione, ex ipsius natura 
satisfactionis deducta. Primo scilicet, satisfactio est essentialiter poe- 
nalis compensatio pro peccatis per privationem alicujus boni; ad tria 
autem reducuntur omnia hominis bona, scilicet animae, corporis et 
exterioris fortunae; unde tres habentur modi privationis, qui prae- 
cipue consistunt in oratione, jejunio et eleemosyna. Secundo, satis- 
factio est consequenter etiam medicinalis peccatori et quidem imprimis 
quatenus extirpát radicem peccatorum, quae, cum sit triplex concu- 
piscentia carnis, oculorum et superbiae, exigit jejunium, eleemosynam 
et orationem. Tertio, satisfactio ut sit perfecta medicina debet aditum 
praecludere suggestionibus peccatorum quae quidem ad tria capita 
reducuntur juxta tres personas in quas committuntur, scilicet Deum, 
proximum et nosmetipsos, adeoque satisfactio exigit opera quibus 
efficaciter inclinationem in illa peccata praevenimus, scilicet orationem, 
eleemosynam et jejunium. 

Ad rem ipse S. Doctor: "Satisfactio debet esse talis, per quam ali- 
quid nobis subtrahamus ad honorem Dei. Nos autem non habemus 
nisi tria bona, scilicet bona animae, et bona corporis, et bona fortunae, 
scilicet exteriora. Ex bonis quidem fortunae subtrahimus nobis aliquid 
per eleemosynam; sed ex bonis corporis per jejunium; ex bonis autem 
animae non oportet quod aliquid subtrahatur nobis quantum ad es- 
sentiam, vel quantum ad diminutionem ipsorum, quia per ea efficimur 
Deo accepti, sed per hoc quod ea submittimus Deo totaliter; et hoc 
ht per orationem. Competit etiam iste numerus ex parte illa qua 
satisfactio peccatorum causas excidit, quia radices peccatorum tres 
ponuntur I. Joan, 11, 16, scilicet 'concupiscentia carnis, concupiscentia 

oculorum' et 'superbia vitae'. Contra concupiscentiam carnis ordinatur 
jejunium: contra concupiscentiam oculorum ordinatur eleemosyna: 
contra superbiam vitae ordinatur oratio, ut Augustinus dicit super 
Matthaeum. Competit etiam quantum ad hoc quod satisfactio est pec- 
catorum suggestionibus aditum non indulgcre, quia omne peccatum 
vel in Deum committimus, et contra hoc ordinatur oratio; vel in proxi- 
mum, et contra hoc ordinatur eleemosyna; vel in nos ipsos, et contra 
hoc ordinatur jejunium" {Suppi., q. 15, a. 3). 


Ad intelligent'am hujus conclusionis et doctrinae S. Thomae, observa 
quod ea trium operum enumeratio nequaquam affertur ut completa, ita 
ut identificetur cum ipsa trimembri divisione operum satisfactoriorum, 
sive materialiter, quasi nonnisi illa tria sint opera satisfactoria, sive 
formaliter, quasi ea sint tria genera sub quibus cetera specifice redu- 
cantur; sed est quaedam "conveniens enumeratio" (a. 3 “Utrum con- 
venienter enumerentur opera satisfactoria"), exhibens tres veluti cardi- 
nales lineas materiae satisfactivae, ad quarum caput collocantur tria 
excellentiora opera satisfactoria, eo fere modo et ratione qua omnes 
virtutes morales reducuntur ad quatuor cardinales. 

Ad rem S. Thomas: “Quidquid ad afflictionem corporis pertinet, to- 
tum ad jejunium refertur, et quidquid in proximi utilitatem expenditur, 
totum eleemosynae rationem habet, et similiter quaecumque latria exhi- 
betur Deo, orationis accipit rationem, et ideo etiam unum opus potest 
habere plures rationes satisfaciendi" (ad 5). Ita ad jejunium reducun- 
tur flagellatio, vigiliae, austeritas victus, asperitas vestitus, lacrimae, 
peregrinationes, vita solitaria; ad eleemosynam, vero, quatenus defini- 
tur *opus quo datur aliquid indigenti ex compassione propter Deum", 
pertinent non solum septem opera corporalia, quae aequivalent dationi 
pecuniae, scilicet pascere esurientem, potare sitientem, vestire nudum, 
recolligere hospitem, visitare infirmum, redimere captivum et sepelire 
mortuum, sed etiam septem opera spiritualia (eleemosynae spirituales 
dicta), scilicet docere ignorantem, consulere dubitanti, consolari tris- 
tem. corrigere peccantem, remittere offendenti, portare onerosos et 
graves, et pro omnibus orare (cf. 2-2, q. 32, a. 1 et 2); ad orationem 
tandem reducuntur contemplatio, laus, gratiarum actio, sacrificium, etc. 


Ratio autem satisfactoriae illius excellentiae in eleemosyna, jejunio 
et oratione, est quia haec opera sunt tum frequentissime et asseveranter 
commendata in Scriptura (cf. Concordantias biblicas, ad eas voces) et 
Traditione, tum notiora fidelibus, tum usu faciliora, tum de facto fre- 
quentiora, tum etiam ac signanter, utiliora et magis conducentia ad 
praedictum compensativum et medicinalem finem satisfactionis. 

Profecto, inter externas privationes, ea quae, per se et generaliter 

loquendo, est magis nostri boni subtractiva, et consequenter afflictiva, 
est carentia pecuniae, per quam omnia bona temporalia facile et im- 
mediate comparari possunt, vel quarumlibet divitiarum, ex quibus po- 
tentia et felicitas hujus mundi mensuratur et judicatur. Item, id quod 
maxime pascit humanas passiones et aditum aperit cupiditatibus pec- 
catorum, pecunia est et opulentia, quae in ipso evangelio definitur 
mammona et instrumentum iniquitatis. Propterea religiosa professio 
a remotione hujus impedimenti, tanquam a sublimiori eleemosyna, 
initium capit. 

Inde fit ut eleemosyna sit maxime satisfactiva. Imo. cum bonum 
bonum appellet sitque suiipsius diffusivum, ex ipsa ejus abrenuntia- 
tione in favorem proximi, refluit indirecte et multipliciter in ampliorem 
dantis utilitatem et satisfactionem, ita ut instrumenta iniquitatis con- 
vertantur in pretium spiritualis emptionis. Et ex hoc praesertim 
capite provenit quod, ut jam audivimus a S. Thoma in praecedenti 
conclusione, eleemosyna praecellat alia opera satisfactoria, nominatim 
jejunium et orationem, et “aliorum vices supplere possit, inquantum 
alia satisfactionis opera per eleemosynam quisque sibi mercatur quo- 
dammodo in illis quibus eleemosynam tribuit” {Suppi., q. 15, a. 3, 
ad 3 ). 

Inter corporales vero castigationes et privationes, peculiarem in- 
fluxum mortificativum habet subtractio: cibi seu jejunium, eo quod 
cibus maxime accedat ad principia vitae corporalis et nutritio sit quae- 
dam continuata generatio; propterea excellentissimum sacramentum 
vitae Christianae constitutum est in forma cibi, quo baptismalis gene- 
ratio perficiatur. Jejunium praeterea, cum sit initium quoddam mortis 
corporalis, peculiariter extinguit fomitem interiorum passionum et 
aditum praecludit suggestionibus carnis, quae sunt frequentissima 
causa peccatorum; quod quidem opus perficit in religiosa professione 
votum castitatis, ad modum cujusdam intimioris jejunii carnis quo 
cohibetur etiam influxus assumpti cibi in via generationis. 

Inter spirituales tandem ipsius animi afflictiones, nulla est secundum 
se magis punitiva et privativa quam Oratio quae, cum sit elevatio 
mentis ad Deum, supponit depressionem superbiae et submissionem 
animi, ex qua ipsa procedit quasi vox humilitatis et indigentiae; et 
sub hac intima et universaliori ratione oratio colligit in se omnes animi 
labores ac vincit in satisfactione ipsum actum charitatis et contritionis, 
qui nihil aliud est quam quidam gemitus deprecationis. Eminenter 
praeterea oratio cohibet causas peccati eisque aditum praecludit tum 
quia deprimit superbiam, radicem omnium malorum, tum quia ‘“ele- 
vatio mentis est carnis afflictio"|5 necnon separatio a sensibilibus ele- 


ubi 4 Sint., ditt. IS, q. 4, a. 7, q. 1, ad I. 

mentis unde provenit in hominem error et peccatum. Propterea religiosa 
professio consummatur per votum oboedientiae, quo profundius depri- 
mitur superbia et elevatur mens ad sublimius quoddam genus orationis. 


Ceterum, ex dictis nequaquam negatur perfectioribus quibusdam 
operibus supererogatoriis, uti virginitati, doctrinae et religiosae profes- 
sioni, posse convenire accidentalem quandam superioritatem quoad vim 
satisfactoriam, maxime prout excellenter includunt unum vel alterum 
ex tribus praedictis operibus. Si enim virginitati et doctrinae tribuitur 
in coelo specialis aureolae corona, ob meritorium ipsarum valorem, 
facile creditur ipsis specialem quoque competere efficaciam satisfac- 
toriam. Imo religiosae professioni tribuitur a quibusdam, non minus 
quam eleemosynae, universalis quaedam vis satisfactoria et assi- 
milatur Baptismo et martyrio quibus ea vis inest ex opere operato; 
ut enim dictum est, tria vota paupertatis, castitatis et oboedientiae, 
considerari queunt ut sublimior quaedam forma eleemosynae, jejunii 
et orationis, et, ad finem reparationis directa, possunt illorum vim in 
se colligere, tanquam in unum apicem Christianae satisfactionis. Prop- 
terea, olim ingressus in religionem habebatur ut aequivalens poeniten- 
tiae publicae et ab hoc exercitio eximebantur statum perfectionis 
suscipientes (cf. Diet. Théol. Cath., art. Satisfaction, col. 1162 sq). 


Ad rem S. Thomas, In 4 Sent., dist. 4, q. 3, a. 5, q. 3, ad 3: "In 
aliis supererogationis vel perfectionis operibus vel statibus [uti vir- 
ginitatis et doctrinae], non est ita expressa conformitas ad passionem 
Christi sicut in baptismo sanguinis, neque etiam in baptismo poeniten- 
tiae; et ideo non oportet quod in eis omnis poena dimittatur. Tamen in 
Vitis Patrum dicitur, quod quidam Patrum vidit eandem gratiam descen- 
dentem super eum qui habitum religionis assumit, et super eum qui 
baptizatur. Sed hoc non est quia talis a satisfactione absolvatur, sed 
quia eo ipso quod suam voluntatem etiam in servitutem redigit 
propter Deum, plenarie jam pro omni peccato satisjecit, quam [scilicet 
voluntatem] cariorem habet omnibus rebus mundi, de quibus tantum 
posset dare quod eleemosynis omnia peccata redimeret, etiam quantum 
ad poenam." 

2-2, q. 189, a. 5, ad 3: “Votum religionis, cum sit perpetuum, est 
majus quam votum peregrinationis Terrae sanctae, quod est temporale: 
et sicut Alexander III dicit, reus fracti voti aliquatenus non habetur, 
qui temporale obsequium in perpetuam noscitur religionis observantiam 
commutare'. Rationabiliter autem dici potest quod etiam per ingressum 
religionis aliquis consequatur remissionem omnium peccatorum. Si 
enim aliquibus eleemosynis factis, homo potest statim satisfacere de 
peccatis suis, secundum illud Daniel, iv, 24: ‘Peccata tua eleemosynis 

redime, multo magis in satisfactionem pro omnibus peccatis sufficit 
quod aliquis se totaliter obsequiis mancipet per religionis ingressum, 
quae excedit omne genus satisfactionis, etiam publicae poenitentiae, 
ut habetur in Decret. 33; sicut etiam holocaustum excedit sacrificium, 
ut Gregorius dicit.il Unde legitur in Vitis Patrum, quod eamdem 
gratam consequuntur religionem intrantes quam consequuntur bap- 
tizati. Si tamen non absolverentur per hoc ab omni reatu poenae, nihilo- 
minus ingressus religionis utilior est quam peregrinatio Terrae sanctae, 
quae quantum ad promotionem in bonum, praeponderat absolutioni 
à poena." 


ART. 68. Utrum Satisfactio Adaequate Distinguatur A Merito, 
Quamvis Communem Cum Eo Habeat Generalem Indolem Et 
Conditionem. 


CONCLUSIO affirmativa 


Exponitu 


Ad terminum quaestionis de satisfactione in genere juverit hanc 
directe comparare cum merito, nam meritum, satisfactio et oratio 
dividunt inter se campum supernaturalis efficaciae ex opere operantis, 
et meritum ac satisfactio sibi vindicant in communi eam partem quae 
refertur ad justitiam divinam, relicta orationi latitudine misericordiae. 
Ceterum, cum eam comparationem per omnes praecedentium articu- 
lorum conclusiones sparsim prosecuti fuerimus, reliquum est ut supe- 
rus dicta in brevem synthesim colligamus, attendentes principaliora 
elementa quae ad utrumque opus referuntur. 


1. Quoad existentiam. 


Abstracte et communiter loquendo, satisfactio et meritum sunt ab 
invicem separabilia, seu potest aliquod opus esse satisfactorium quin 
sit meritorium, et e converso. Ita, qui mere solvit compensationem 
quam pro injuria debet, satisfacit sed non ideo meretur; e converso, 
qui in favorem alterius exequitur opus quod non debet, meretur sed 
non satisfacit; simul vero satisfacit et meretur qui pro offensa solvit 
majorem quam debet compensationem. Attamen in ordine supernatural! 
satisfactio et meritum in eodem opere conjuncta inveniuntur, saltem 
de facto et generaliter, cum procedant ab eodem fundamento gratiae 
et charitatis easdemque consequantur conditiones. 


*Super Ezcch., 1. 2, hom. 8. 
"Lib. vi, libello 1, num. 9. 

Satisfactio est aequalis compensatio pro offensa Dei; meritum vero 
est proprietas actus boni, importans proportionem ad nostrum prae- 
mium et fundans jus ad illud. Unde satisfactio est actio, ut ipsa vox 
sonat; meritum vero non est proprie actio, sed qualitas actus, imo 
pressius est qualitas operis, vel, si placet, actionis prout est opus, non 
enim formaliter meremur quia agimus, sed quia egimus, aliquid bonum. 
satisfactio importat aequalitatem compensationis; meritum vero 
aequalitatem bonitatis. Satisfactio solvit debitum et pertinet ad jus- 
ttiam commutativam; meritum vero fundat jus et pertinet ad justitiam 
distributivam. Satisfactio habet pro objecto, vel fine cujus, malum re- 
movendum, et pro fine cui alteram personam ejusque utilitatem; 
meritum vero habet pro objecto et fine cujus bonum obtinendum et 
pro fine cui ipsam personam agentis ejusque utilitatem. Satisfactio 
habet, pro materia in qua fundatur, poenalitatem, meritum vero fun- 
datur in bonitate. 


3. Quoad divisionem. 


Satisfactio et meritum paribus membris et vocibus dividuntur; at- 
tamen meritum de congruo est meritum secundum quid tantum, quia 
non attingit aequalitatem cum praemio quod obtinetur, dum e converso 
satisfactio de congruo est satisfactio simpliciter dicta, quamvis im- 
perfecta, quia attingit aequalitatem compensationis cum offensa, quam- 
vis non perfectam et arithmeticam, sed imperfectam et geometricam, 
quae supponit acceptationem creditoris. 


Satisfactio Meritum 
improprie dicta (juxta aliquos, improprie dictum (juxta aliquos, 
de congruo improprie dicto) de congruo improprie dicto) 
proprie dicta proprie dictum 
de congruo de congruo 
de condigno de condigno 
mere de condigno mere de condigno 
de toto rigore justitiae de toto rigore justitiae 


4. Quoad principium. 


Utrumque fundatur in gratia et charitate, et praesupponit statum 
gratiae; sed meritum, cum sit qualitas actus boni, residet in omni 
actu virtuoso ut informato a charitate; satisfactio vero, cum sit actio, 
elicitur ab una distincta virtute, scilicet Poenitentia, et in suo actu 


DE SATISFACTIONE 363 


principali et fundamentali, seu contritione, involvit charitatem in ipso 
suo formali objecto, ut explicatum est in art. 30 (tom. 2, p. 217-219). 


Praeterea, meritum, etiam si consideretur ut actio seu ut actualis 
intentio merendi (nam proprie meritum est ipsa qualitas actus boni, 
nec ceterum requirit inter suas conditiones plus quam intentionem 
habitualem, ut dictum est in art. 57, p. 257), non exigit specialem 
virtutem a qua eliciatur, quemadmodum intentio satisfaciendi, quia 
non importat specialem difficultatem praeter eam quae est propria 
unicuique materiae variarum virtutum, quarum actus dicitur meri- 
torius. Satisfacere enim, cum sit solvere et privari, importat peculiarem 
difficultatem saltem objectivam; meritum vero, cum sit accipere et 
perfici, talem difficultatem non importat, eo quod connaturaliter res 
petat suam perfectionem. Ita, quod Petrus postquam laboraverit pro 
Paulo intendat ab eo mercedem accipere, nullam difficultatem importat, 
sed potius connaturalitatem et facilitatem, et tota difficultas praecessit 
in laborando; e converso, quod Petrus postquam offendit Paulum 
intendat ei satisfacere, im portat peculiarem difficultatem, provenientem 
ab ipso opere quod elicitur, nam satisfactio nequit perfici nisi per 
opus poenale seu privativum. Unde intentio merendi non elicitur a 
peculiari virtute, sed vel a variis virtutibus, tamquam actus secundarius 
aut tamquam actus imperatus, vel ab ipsa voluntate sub auxilio gratiae 
actualis.l$ 


Praeterea, satisfactio non necessario subsequitur statum gratiae 
simpliciter et sub omni respectu, nam. ut dictum est in art. 14 (in 
tom. 1, p. 369-374), ipse actus contritionis justificativae, quae est 
prima et principalis satisfactio, quamvis subsequatur justificationem 
sub ratione infusionis gratiae, eam praecedit sub ratione remissionis 
offensae. E converso, meritum subsequitur gratiam et justificationem 
simpliciter et sub omni respectu, eo quod actus contritionis justificati- 
vae. quamvis habeat rationem satisfactionis, nequeat ullo modo habere 
rationem meriti relate ad ipsam remissionem offensae, tum quia meri- 
tum supponit hominem simpliciter amicum, et consequenter simpliciter 
justificatum et reconciliatum, ac proinde ejus objectum nequit esse 
nis augmentum gratiae in ipsa jam consecuta justificatione, tum quia 
si haberet rationem meriti, hoc esset meritum de condigno seu ad 
aequalitatem (nihil enim ad hoc desideraretur ex parte subjecti), quod 
quidem repugnat ex parte objecti, cum nullum hominis meritum aut 
satisfactio possit adaequare infinitam offensam. 


uCf. dicta in art. 17, tom. 1, p. 447, et art. 23, tom. 2, p. 20sq.; item Salmanlicenses, 
De Incarnatione, disp 1, dub. 9, $ 1, n. 252. 

5. Quoad requisitas conditiones. 


satisfactio et meritum practice aequiparantur quoad conditiones 
utrique assignatas (excipitur quidem conditio poenalitatis, quae con- 
venit soli satisfactioni, sed ipsa invenitur de facto in omni opere bono 
seu meritorio), ac propterea dici solet quod omnis actus meritorius 
est satisfactorius ac vicissim. Quoad aliquas tamen ex octo conditioni- 
bus numeratis in art. 56 (p. 254) habetur inter meritum et satisfac- 
tionem quaedam differentia, tum formalis tum realis, procedens ex 
ipsa diversitate essentiae et principii utriusque, ita ut praedictum 
effaum non valeat absolute, sed in sensu restricto, seu salvis tribus 
exceptionibus: actus enim externus est secundum se satisfactorius. 
sed non meritorius; actus contritionis justificantis similiter est satis- 
factorius et non meritorius; actus bonus qui non procedat ex inten- 
tone saltem virtuali satisfaciendi est meritorius ex ipsa sola habituali 
intentione merendi, sed non est satisfactorius. Hae tamen exceptiones 
non auferunt valorem practicum illius effati, tum quia de satisfactiva 
indole illorum actuum disputatur inter doctores, tum quia satisfactio 
et meritum solent considerari in ordinariis circumstantiis actuum 
hominis jam justificati, ac proinde excluditur triplex consideratio con- 
tritionis justificativae, actus externi ut distincti ab interno et extraordi- 
nariae absentiae virtualis intentionis satisfaciendi. Et a fortiori ex- 
cluditur consideratio abstractae differentiae quae est inter meritum 
et satisfactionem ex parte status viatoris, qui absolute loquendo soli 
satisfactioni est necessarius. 


Sit brevis comparatio quoad singulas conditiones. 

Libertas illa denominativa et extensiva, quae competit actui externo 
ex influxu interioris actus, sufficit ad fundandam propriam rationem 
satisfactionis in actu externo et non ad fundandam rationem meriti; 
adeoque actus externus addit ad satisfactionem et non ad meritum 
actus interni. Ex quo sequitur quod non omne quod est satisfactorium, 
est etiam qua tale meritorium, quamvis ipsa intentio satisfaciendi per 
actum externum sit meritoria. 

Intentio merendi sufficit quod sit habitualis, intentio vero satisfa- 
ciendi debet esse virtualis saltem implicita, quia satisfactio, secus ac 
meritum, consistit in actione. Ex quo sequitur non omne opus meri- 
torium esse necessario satisfactorium. De facto tamen ea virtualis et 
implicita intentio communissime adest, cum sit facillima. Praeterea 
in satisfactione non sufficit quaelibet intentio patiendi, sed requiritur 
intentio proprie assumendi poenam, et propterea in Purgatorio, prout 
est constitutum, non potest dari satisfactio sed sola satispassio, dum 

absolute loquendo potest dari meritum ad praemium aliquod acciden- 
tale, etsi de facto non detur. 

Bonitas actus fundat sive meritum sive satisfactionem, sed meritum 
fere immediate et ratione sui, satisfactionem vero mediate et ratione 
poenalitatis quae in ipsa bonitate forte inveniatur. Propterea, in coelo 
et in statu innocentiae repugnat satisfactio, quia repugnat poena; 
meritum vero in coelo non repugnat relate ad praemium accidentale, 
etsi de facto non detur, et in Adamo innocente dabatur sine satisfac- 
tione. Bonitas actus meritorii concurrit cum poenalitate ad fundandam 
satisfactionem, et vicissim bonitas quae inest actui satisfaciendi fundat 
ulteriorem meriti rationem; unde satisfactio dupliciter involvit boni- 
tatem, i.e. antecedenter ex parte objecti in quo fundatur et consequenter 
ex parte actus in quo consistit. 

Supernaturalitas in actu meritorio exteriori est tantum quoad mo- 
dum, quia actus externus imperatur tantum ab actu interno meritorio, 
supernaturali quoad substantiam, et dirigitur ad suum finem; ipsa 
vero satisfactio externa est supernaturalis quoad substantiam, quia 
elicitur a virtute Poenitentiae, non quidem secundum suam essentiam 
physicam sed secundum suum esse morale. 

Poenalitas est veluti formale elementum in materia satisfactionis, 
quo distinguitur ab objecto meriti in quo consideratur bonitas. Prop- 
terea satisfactio repugnat statui beatitudinis vel innocentiae, non vero 
meritum. Merito quidem competit arduitas, imo haec est proxima ratio 
fundans meritum, scilicet bonum ut arduum, sed haec arduitas, quae 
est propria perfectionis, non est idem ac poenalitas, quia non est pri- 
vativa sed perfectiva, quamvis, ratione naturae lapsae, possit acciden- 
taliter verti in poenalitatem et privationem relate ad inferiorem volun- 
tatem, et hoc sensu esse causa quare de facto omnis actus bonus sit 
poenalis, et omnis actus meritorius sit satisfactorius. 

Status gratiae est requisitus tum ad meritum tum ad satisfactionem, 
sed alia et alia est utriusque ab eo dependentia, nam, ut dictum est 
sub numero 4, satisfactio in actu contritionis justificantis praecedit 
gratiam sub uno respectu quoad formalem effectum remissionis of- 
fensae et elicitur a peculiari virtute; quae non competunt merito. 

Status viatoris est absolute requisitus ad satisfactionem, saltem 
prout importat nondum consecutam gloriam quoad praemium acci- 
dentale glorificationis inferioris naturae, qua ratione Christus satis- 
facere potuit; meritum vero non absolute requirit statum viatoris sed 
absolute posset haberi tam in Purgatorio quam in coelo, relate nempe 
ad aliquod accidentale augmentum beatitudinis. 

Divina acceptatio fundat jus congruitatis in merito de congruo, non 

vero in satisfactione de congruo, quia, abstrahendo ab illa acceptatione, 
haec satisfactio 1mportat aequalitatem, quamvis tantum proportionalem 
et geometricam; tum tamen in merito tum in satisfactione, sola divina 
acceptatio fundat immediate jus condignitatis seu strictae justitiae. 


5. Quoad efficacitatem. 


Tum meritum tum satisfactio influunt ex opere operantis; sed 
merito repugnat ut assumatur ad influendum etiam ex opere operato 
(secus haberetur gratuita collatio ejus quod ex justitia debetur), satis- 
factio vero assumitur ad agendum etiam ex opere operato in sacra- 
mento Poenitentiae, imo fit anima totius sacramenti, sicut est forma 
ipsius virtutis Poenitentiae. Praeterea, meritum hominis potest attin- 
gere infinitum objectum, quale est beatifica visio, sed satisfactio puri 
hominis nequit condigne compensare infinitam offensam, quae habetur 
in peccato. Item, juxta plures doctores, potest Deus constituere purum 
hominem caput aliorum, in ordinem ad merendum de condigno pro illis 
primam gratiam remissivam peccatorum; nequit vero id facere imn 
ordine ad condigne satisfaciendum pro peccato. 

Quoad suum autem gradum, efficacitas meriti pendet ex gradu boni- 
tatis, ac proinde gratiae et charitatis; satisfactionis vero efficacitas 
mensuratur immediate et formaliter ex solo gradu poenalitatis. Proinde 
in actu externo, copulato interiori, habetur major satisfactio sed non 
majus meritum quam in solo interno; inter duos actus exteriores, ille 
est magis satisfactorius qui est magis poenosus; non tamen sequitur 
quod actus externus sit magis satisfactorius quam internus, nam hic 
potest importare intensiorem poenam; imo, attenta conditione naturae 
lapsae, generaliter loquendo dici potest quod quo melior est actus, eo 
magis est poenalis et ideo satisfactorius, et ita indirecte verificatur 
quod quo magis opus est meritorium, eo magis est satisfactorium, sicut 
vicissim. 


ART. 69. Utrum Sacerdos Habeat Jus Et Obligationem Im- 
ponendi Satisfactionem In Sacramento Poenitentiae (3 p. q. 864, 
a. 8; Suppi., q. 18, a. 3 ct 4; In 4 Sent., dist. 20. q. 1, a. 2, q. 1). 


STATUS QUAESTIONIS 


Hucusque egimus de satisfactione in communi, seu secundum sc ct 
prout est actus virtutis; jam sermo venit determinate DE SATIS- 
FACTIONE SACRAMENTALI PROUT EST PARS SACRA- 
MENTI. Ceterum, cum ratio sacramentalis non sit conditio diminuens, 
sed potius addens, quaecumque superius dicta sunt de satisfactione in 

communi, valent, proportione servata, de satisfactione sacramentali, 
salva ea differentia quod satisfactio sacramentalis respicit tantum- 
modo satisfactionem pro poena temporali, non enim sacerdos imponere 
potest satisfactionem pro offensa quae est ipsa contritio. 


Sacramentalis satisfactio dupliciter considerari potest, i.e. in execu- 
fione ct in proposito, et quidem in proposito explicito et in proposito 
implicito. Agitur autem hic de satisfactione priori modo, nam de 
proposito satisfactionis sufficienter actum est in art. 3, 4 et 5 (in 
tom. 1), ubi statuimus ipsum esse de essentia hujus sacramenti, quod 
quidem intelligendum est de proposito saltem implicito, contento in 
ipsa contritione et confessione, ut patet de sacramento administrato 
moribundo, eo fere modo quo in art. 25 (tom. 2, p. 57 sq.) diximus 
virtuale seu implicitum propositum de cetero non peccandi sufficere 
ad rationem salutaris contritionis. 

Hoc modo accepta satisfactio sacramentalis definitur: Satsfactio 
quae solvitur justa sententiam sacerdotis, latam in sacramento Poeni- 
tentiae; vel, explicitando definitionem satisfactionis in communi, datam 
in art. 46 (p. 6): Voluntaria et aequalis compensatio pro debito 
poenae temporalis inducto per peccatum, soluta juxta sententiam 
sacerdotis in sacramento Poenitentiae. 


Agemus de hujus satisfactionis existentia (hic, art. 69), de essentia 
(art. 70), de efficacitate et effectu (art. 71), de objecto seu materia 
(art. 72), de modo, et quidem tum ex parte ministri, seu de gravitate 
obligationis imponendi poenitentiam (art. 73), tum ex parte poeni- 
tentis, et quidem sive de ipsa obligatione acceptandi et implendi satis- 
factionem (art. 74), sive de modo eam exequendi. et peculiariter tum 
de tempore exeeutionis (art. 75), tum de persona exequente (art. 76). 
tum de requisito statu gratiae (art. 77). 

Quaestio dc existentia involvitur in textu praesentis articuli, in quo 
quaeritur de potestate et necessitate imponendi satisfactionem in 
ministro sacramenti Poenitentiae, dimissa determinatione modi illius 
potestatis et necessitatis ad art. 73. 


PARS NEGATIVA 


Protestantes, ut dictum est in art. 53 (p. 149), reicientes satisfac- 
tionem in communi, peculiariter impugnant satisfactionem sacramen- 
talem, quippe quae insigniter manifestet vim potestatis clavium. Le- 
gantur textus ibidem relati. Melanchthonius non cunctatur quasdam 
fingere claves in remissionem peccatorum, dummodo repellat potesta- 
tem imponendi satisfactionem: “Claves habent mandatum remittendi 

peccata, et docent de gratuita remissione peccatorum, non habent 
mandatum imponendi poenam”. 

Apud Orientales Schismaticos praxis est non imponendi sacramen- 
talem satisfactionem nisi quibusdam poenitentibus; quae praxis fun- 
datur in plurium doctrina de indole mere medicinali illius satisfactionis, 
relata in art. 53 (p. 161). Unde limitant jus et officium sacerdotis 
imponendi sacramentalem satisfactionem. 


PARS AFFIRMATIVA 


Nota theologica. 


Confessarium habere jus imponendi satisfactionem est de fide defi- 
nita (Cone. Trid., sess. 14, can. 15); eum habere obligationem im- 
ponendi satisfactionem est proximum fidei (ex Cone. Trid., sess. 14, 
cap. 8). 


Documenta Ecclesiae. 


Huc veniunt imprimis omnia antiqua documenta de poenitentia 
publica, de qua actum est in art. 45 (tom. 2); cf. Cone. Ancyranum 
a. 314, can. 4. 5. 6. 7. 8. 9. 22. 23; Cone. Laodicenum a. 372, can. 2; 
Cone. Carthag. a. 397, can. 31; Cone. Cabillonense a. 650, can. 8; 
Cone. Trullanum a. 692, can. 102; Cone. Turonense a. 813, can. 22; 
Cone. Wormatiense a. 868, can. 25. 


Cone. Hipponense a. 393, can. 30, praescribit: “Secundum differen- 
tiam peccatorum episcopi arbitrio poenitentiae tempora decernantur". 

Cono. Cabillonense a. 650, can. 8, testatur: “Ut poenitentibus a 
sacerdotibus data confessione indicatur poenitentia, universitas sacer- 
dotum noscitur consentire" .l( 

Leo M., ep. 108, ad Theodorum Foroiuliensem, communem Ecclesiae 
fidem et praxim exprimit inquiens: "Hanc [Christus] praepositis Ec- 
clesiae tradidit potestatem, ut et confitentibus actionem poenitentiae 
darent, et eosdem salubri satisfactione purgatos ad communionem 
sacramentorum per ianuam reconciliationis ad mitterent" (Denz. 146). 

Alexander IT, Ep. ad Stephanum Alverniensem a. 1066: “Quae in 
canonibus determinata est poenitentia est omnino observanda. 
Pastoralis itaque discretionis est uniuscuiusque contritionem cordis et 
doloris affectum magis quam temporis spatium attendere et pro meritis 


operum fructusque paenitentiae misericordiae oleum adhibere" (Caval- 
lera, 1259). 


* Monum. Germ, hist., Leg., t. 3, 1, p. 197. 

Cone. Later. IV, cap. 21: 'Omnis utriusque sexus fidelis . . . saltem 
semel in anno fideliter confiteatur proprio sacerdoti, et iniunctam sibi 
poenitentiam pro viribus studeat adimplere" (Denz. 437). 

Cone. Flor., Decr. pro Armenis: “Tertia [Poenitentiae pars] est 
satisfactio pro peccatis secundum arbitrium sacerdotis" (Denz. 699). 

Sixtus IV docet contra Petrum de Osma posse absolvi poenitentes 
ante "peractam . . . poenitentiam eis iniunctam" (Denz. 72$). 


CONC. TRIDENTINU M, sess. 6, cap. 14: *Docendum est, Chris- 


tani hominis poenitentiam post lapsum [importare] . . . cessationem 
à peccatis, et eorum detestationem . . . , eorum sacramentalem con- 
fessionem ... et sacerdotalem absolutionem, itemque satisfactionem" 
(Denz. 807). 


Sess. 14, cap. 6: "Debent ergo sacerdotes Domini, quantum spiritus 
et prudentia suggesserit, pro qualitate criminum et poenitentium facul- 
tate, salutares et convenientes satisfactiones iniungere, ne, si forte 
peccatis conniveant et indulgentius cum poenitentibus agant, levissima 
quaedam opera pro gravissimis delictis iniungendo, alienorum pecca- 
torum participes efficiantur. Habeant autem prae oculis, ut satisfactio, 
quam imponunt, non sit tantum ad novae vitae custodiam et infirmi- 
tatis medicamentum, sed etiam ad praeteritorum peccatorum vindictam 
et castigationem : nam claves sacerdotum non ad solvendum dumtaxat, 
sedet ad ligandum concessas [cf. Mt 16, 19; 18, 18; Io 20, 23]; 
etiam antiqui Patres et credunt et docent" (Denz. 905). 

Ibid., can. 15: “Si quis dixerit, claves Ecclesiae esse datas tantum 
ad solvendum, non etiam ad ligandum, et propterea sacerdotes, dum 
imponunt poenas confitentibus, agere contra finem clavium et contra 
institutionem Christi... A.S.” (Denz. 925). 

Catechismus Cone. Trid., p. 2, c. 5, q. 61, 64 et 79: “Nunc ad 
tertiam poenitentiae partem, quae satisfactio appellatur, veniendum 
es. . . Illa tantum [satisfactio] sacramenti pars censenda est, quam 
diximus ex praecepto Sacerdotis Deo pro peccatis rependi. . . In irro- 
ganda autem satisfactionis poena Sacerdotes nihil sibi suo arbitratui 
statuendum esse, sed omnia justitia, prudentia et pietate dirigenda 
existimabunt. Atque ut hac regula peccata metiri videantur, et poeni- 
tentes suorum scelerum gravitatem magis agnoscant, opere pretium 
ent eis interdum significare, quae poenae quibusdam delictis, ex vete- 
rim Canonum praescripto, qui Poenitentiales vocantur, constitutae 
sint. Igitur universae satisfactionis modum culpae ratio temperabit. 
Sed ex omni satisfactionum genere maxime convenit poenitentibus 
praecipere, ut certis aliquot et definitis diebus orationi vacent, ac pro 
omnibus et praesertim pro iis, qui ex hac vita in Domino decesserunt, 

preces Deo faciant. Hortari vero etiam eos oportet, ut saepe eadem 
satisfactionis opera a Sacerdote indicta ultro suscipiant ac repetant; 
atque ita mores suos componant, ut iis omnibus, quae ad poenitentiae 
sacramentum pertinent, diligenter absolutis, tamen virtutis poeniten- 
tiae studia numquam intermittant. Quod si interdum etiam ob publicam 
offensionem publica poenitentia praescribenda fuerit, quamvis eam 
poenitens refugiat ac deprecetur, non erit facile audiendus: verum 
persuadere ei oportebit, ut quae tum sibi, tum alus salutaria futura 
sunt, libenti atque alacri animo suscipiat." 

Alexander VII hanc propositionem damnavit: ‘“Poenitens propria 
auctoritate substituere sibi alium potest, qui loco ipsius poenitentiam 
adimpleat" (Denz. 1115). 

Alexander VIII, Clemens XI et Pius VI eandem doctrinam de 
sacramcntali satisfactione supponunt et docent dum damnant varias 
propositiones jansenistarum de satisfactione absolutioni praemittenda, 
quas retulimus in art. 53 (p. 158 sq.). 

Codex J. C., can. 887 et 888, $ 1, cit. ibid., p. 167. 


CONCLUSIO 


Sacerdoti competit jus et obligatio imponendi satisfactionem in sacramento 


Poenitentiae, adeoque existit sacramentalis satisfactio. 


Probatur 1. Ex scriptura. 


Verba institutionis, Joan. 20, 23 "Quorum remiseritis . . . quorum 
retinueritis” (cf. Matth. 16, 19: "Quodcumque ligaveris . . . quod- 
cumque solveris"; 18, 18: "Quaecumque alligaveritis . . . quaecumque 


solveritis") important duplicem potestatem, et correspondcntem obli- 
gationem, solvendi et ligandi vincula peccati. Poena autem temporalis 
est vinculum peccati. Ergo et ipsa cadit sub potestate sacerdotis, et 
quidem sub potestate ligandi; sacerdos nempe ligat vel retinet quodam- 
modo peccatum imponendo poenam, seu vinculando poenitentem cum 
poena eumque obligando ad satisfaciendum. 

Hanc potestatem ex ipsa clavium potestate derivari intellexit tota 
Traditio (cf. v.g. Leonem M. supra cit.) et ex Traditione desumpsit 
Cone. Trid. (cap. 8 et can. 15 supra cit.). Inepte vero M elanchthonius 
(supra cit.) non aliam in clavibus potestatem considerat quam remit- 
tendi et solvendi, suppressa potestate retinendi et ligandi. "Ridicula 
autem est objectio Lutheri [cf. supra, art. 53, p. 151], quod peccata, 
ligari et solvi dicantur: non confessio, aut satisfactio. Nam neque nos 
dicimus, ligari vel solvi confessionem, aut satisfactionem: neque pro- 

prie peccata solvuntur, aut ligantur; sed homines sunt, qui a vinculis 
peccatorum absolvuntur, vel poenarum vinculis alligantur.”20 


Probatur 2. Ex Traditione. 


Sensum Traditionis produnt tum institutio et praxis poenitentiae 
publicae; tum ipsa antiqua praxis poenitentiae privatae; tum canones 
poenitentiales (cf. epistulas canonicas Patrum Cappadocum. notanter 
Basilii); tum decreta conciliaria supra relata; tum posteriores libri 
poenitentiales, uno verbo, tota praxis Ecclesiae imponendi satisfac- 
tonem poenitentibus ac veluti alligandi sacramentalem suam absolu- 
tionem illi satisfactioni tanquam cuidam conditioni praeponendae vel 
addendae. Haec enim manifeste ostendunt constantem et firmam Ec- 
clesiae persuasionem quod sacerdoti competat jus et officium im- 
ponendi sacramentalem satisfactionem. 


Ceterum, non pauca Patrum testimonia illum sensum manifeste 
produnt: 

Cyprianus, De lapsis 29, loquitur de “satisfactione et remissione 
facta per sacerdotes”. In Ep. 52, 29, ait a sacerdotibus “admittendum 
esse plangentium gemitum, et poenitentiae fructum dolentibus non 
negandum". In Ep. 10, | sq., reprobat sacerdotes qui veniam lapsis 
concedebant “ante actam poenitentiam” (cf. art. 1, tom. 1, p. 113 sq.). 

Augustinus, Serm. 351, n. 9: “Veniat [poenitens] ad antistites, per 
quos in Ecclesia claves ministrantur .. . , a praepositis Sacramen- 
torum accipiat satisfactionis suae modum” (M.L. 39, 1545; cf. in 
art. 1, tom. 1, p. 121). 

Innocentius /, Ep. ad Decentium Eugubinum, cit. in art. 46 (p. 11). 

Leo M., Ep. ad Theodorum Foroiuliensem, supra cit. (p. 368). Item, 
Ep. ad Rusticum Narbonensem, 161, ing. 19: “Si convivio solo gen- 
tilium et escis immolaticiis usi sunt, possunt ieiuniis et manus imposi- 
tione purgari, ut deinceps ab idolothytis abstinentes Sacramentorum 
Christi possint esse participes. Si autem aut idola adoraverunt aut 
homicidus vel fornicationibus contaminati sunt, ad communionem eos 
nisi per poenitentiam publicam, non oportet admitti" (M.L. 54. 1209). 

Gregorius M., In | Reg., 1. 3, c. 5, n. 13: *Afflictio poenitentiae ad 
delenda peccata tunc demum idonea est, cum sacerdotis fuerit judicio 
imperata, cum ab eo confitentium actibus discussis, pro modo criminis, 
onus eis decernitur afflictionis" (M.L. 79, 207; cf. Hom. in Ev., 26. 
4-6, cit. in art. 1, tom. 1, p. 123). 


Probatur 3. Ex ratione, tum vindicative, tum medicinali, sacramenti 


Poenitentiae. 
S0Bcllarniinus, Dc poenitentia, 1. 4, c. 5, O[x?ra omnia, t. 3, Mediolani, 1859, p. "19. 

Hoc enim sacramentum, ut vindicativum, importat veram potestatem 
judicialem. Atqui potestas judicialis fundat potestatem coercitivam seu 
punitivam, sine qua judicium frustraneum esset. Ergo sacerdoti ad- 
ministranti hoc sacramentum competit, praeter potestatem  judicialem, 
etiam potestas punitiva, quae quidem nullo aptiori modo expletur 
quam per impositionem satisfactionis, seu per iniunctionem operis 
poenosi quo compensetur poena temporalis pro peccato debita et in 
remissione culpae non necessario remissa. Si autem competit ei haec 
potestas, competit etiam obligatio eam exercendi, non secus ac judi- 
candi et absolvendi. 

Praeterea, hoc sacramentum est non tantum vindicativum, sed etiam 
medicinale, cum fuerit institutum non solum in reparationem ordinis, 
sed etiam ac praecipue in reparationem hominis. Jam vero ad hunc 
medicinalem finem nihil aptius ducit quam impositio operum poena- 
lium, quibus, ut dictum est in art. 53 (p. 191), reprimitur radix et 
occasio peccatorum. Ergo sacerdoti administranti sacramentalem medi- 
cinam competit jus, et consequens obligatio, satisfactionem imponendi, 


Probatur 4. Ex ratione remissiva hujus sacramenti. 


sacramentum Poenitentiae ordinatur ad remittendum seu delendum 
peccatum, completa autem deletio peccati importat ablationem tum 
culpae tum poenae pro peccato debitae. Jam vero, deleta culpa per ab- 
solutionem, potest manere, et ordinarie manet, poena temporalis quae 
quidem potest auferri per satisfactionem. Ergo ad hoc ut sacramentum 
possit totalem suum finem attingere, oportet ut sacerdoti competat 


potestas imponendi satisfactionem quae ex virtute sacramenti valeat 
poenam peccati delere. 


Ad rem S. Thomas, Suppi., q. l6, a. 3, ubi ostendit potestatem 
ligandi, quae est propria hujus sacramenti, consistere signanter in 
impositione satisfactionis: "Operatio sacerdotis in usu clavium est 
conformis Dei operationi, cujus minister est. Deus autem habet opera- 
tionem et in culpam et in poenam; sed in culpam ad solvendum quidem 
directe, ad ligandum autem indirecte, inquantum obdurare dicitur, dum 
eratiam non largitur; sed in poenam habet operationem directe quan- 
tum ad utrumque, quia et poenae parcit, et poenam infligit. Similiter 
ergo et sacerdos, etsi in absolvendo ex vi clavium habeat aliquam 
operationem ordinatam ad culpae dimissionem modo jam praedicto 
(art. | huj. quaest.), non tamen ligando aliquam operationem habet 
in culpam, nisi ligare dicatur, inquantum non absolvit, sed ligatos 
ostendit; sed in poenam habet potestatem et ligandi et solvendi. 
Solvit enim a poena quam dimittit; sed ligat quantum ad poenam 

quae remanet. Sed et hanc ligare dupliciter dicitur: uno modo con- 
siderando ipsam quantitatem poenae in communi, et sic non ligat, 
nis inquantum non solvit, sed ligatum ostendit; alio modo conside- 
rando poenam hanc vel illam determinate, et sic ligat ad poenam, 


imponendo eam." 


ART. 70. Utrum Satisfactio Sit Pars Integrals Sacramenti Poeni- 
tentiae (3 p., q. 90, a. 2, corp, et ad 2 et 3; In 4 Sent., dist. 16, q. 1, 
a. l, q. 2, ad 3; Quodlib. 3, q. 13, a. 28). 


STATUS QUAESTIONIS 


Est quaestio de essentia seu sacramentali indole satisfactionis. Ut 
notatum est in Statu Quaestionis art. praec., agitur de ipsa satisfactione 
in executione, nam quoad satisfactionem acceptam pro proposito 
saltem implicito satisfaciendi, dictum est in art. 3, 4 et 5 (tom. 1) 
eam pertinere ad essentiam sacramenti, seu esse partem integralem 
ipsius partis essentialis sacramenti, quae est ejus materia. 

Ceterum in hac quaestione nullus fere est dissensus inter theologos. 
Solet quidem in contrarium citari Durandus (In 4 Sent., dist. 16, q. 4, 
circa finem). qui videtur habere satisfactionem pro parte essentiali 
sacramenti, eo fortasse modo quo dicimus secundam consecrationem 
esse de essentia sacramenti Eucharistiae quod tamen jam essentialiter 
subsistit in prima consecratione, sed ejus sententia clara non est et 
forte solis verbis differt a sententia communi. Item, pro negativa qui- 
dam afferunt Petrum de Osma et Jansenistas, relatos in art. 53 
(p. 157 sq.), quatenus requirunt ut satisfactio necessario praecedat ab- 
solutionem; ceterum, hi profundius errant de natura et efficacitate satis- 
factionis, ut ibidem explicatum est, nec ideo multum refert si suae 
sententiae addant hunc etiam errorem, ut dicant satisfactionem esse 
de essentia sacramenti. Inter Schismaticos Orientales, quidam, ut 
Mesoloras2' et Andrutsus2) negant satisfactionem (àntiuiov) pertinere 
ad essentiam vel integritatem sacramenti, quod quidem confirmant ex 
ipsa praxi, apud Orientales recepta, non imponendi satisfactionem 
nisi quibusdam poenitentibus; ceterum haec praxis et ille error logice 
procedunt ex profundiori plurium illorum doctorum errore de indole 
mere medicinali satisfactionis sacramentalis, de quo dictum est in 


art. 53 (p. 161 sq.). 


In art. 3 (tom. 1, p. 159; cf. art. 4, p. 186) dictum est de fide esse 
quod satisfactio indeterminate considerata, seu abstrahendo a distin- 


nXvupoAikg], t. 2, Athenis, 1904, p. 305. 
3Aoyuankn, Athenis, 1907, p. 388. 

ctione inter satisfactionem in proposito et in executione, pertineat ad 
sacramentum Poenitentiae; item, saltem theologice certum esse quod 
satisfactio, eodem modo considerata, pertineat ad integritatem ejusdem 
sacramenti. 


CONCLUSIO 
Conclusio 1. Satisfactio est pars sacramenti Poenitentiae, saltem integralis. 


Probatur ex indole ;judiciali, medicinali et  remissiva hujus 
sacramenti. 

sacramentum scilicet Poenitentiae consistit in causa judiciali; jam- 
vero punitio pertinet connaturaliter ad integritatem et complementum 
sententiae judicialis. fem, hoc sacramentum est in medicinam; jam- 
vero medicina poenitenti praestatur etiam, et signanter, per satisfac- 
tionem. Jtem, hoc sacramentum ordinatur ad remissionem peccati, non 
tantum secundum culpam sed etiam secundum poenam; ergo etiam id 
per quod poena extinguitur, seu satisfactio, pertinet ad sacramentum, 
saltem ut pars ejus integralis. 


Dices. Satisfactio non est necessario aliquid sensibile, cum possit in 
satisfactionem imponi actus mere internus, uti oratio et meditatio: 
ergo non est pars sacramenti, quod est signum sensibile. Praeterea, 
satisfactio nonnisi ex parte materiae ad sacramentum pertineret, si 
esset pars sacramenti; jamvero materia debet praecedere formam, 
satisfactio vero potest subsequi formam absolutionis; ergo nullatenus 
potest ad sacramentum pertinere. Praeterea, nequit ceteroquin as- 
signari forma qua informatur satisfactio, cum unica forma sacramenti 
sit absolutio et haec ex una parte possit praecedere satisfactionem et ex 
alia parte referatur non ad remissionem poenae sed ad solam remis- 
sionem peccati. 

Rcsp. Satisfactio interior fit sensibilis per sensibilem impositionem 
sacerdotis et acceptationem poenitentis, eo modo quo ipsa interior con- 
tritio fit sensibilis per signa externa et per confessionem. 

Non est necesse ut omnes partes materiae praecedant formam, sed 
tantum eae quibus materia essentialiter constituitur, ut patet de denti- 
bus et capillis qui accedunt corpori humano jam essentialiter constituto. 

satisfactio informatur ipsa forma absolutionis, sicut informatur 
propositum satisfactionis cum quo satisfactio moraliter connectitur. 
Quamvis scilicet satisfactio peragatur post absolutionem, informatur 
tamen moraliter per ipsam formam absolutionis, quia connectitur cum 
ea triplici vinculo, scilicet per propositum satisfactionis, per imposi- 

lionem satisfactionis factam a sacerdote et per acceptationem poeni- 
tentis, non enim datur absolutio a sacerdote nisi ob propositum satis- 
factionis et ob actualem vel praevisam acceptationem satisfactionis; 
ac ita absolutio cadit super satisfactionem tanquam in radice existen- 
tem. Cum autem satisfactio ponitur in executione, connaturaliter con- 
tinuatur cum absolutione, continuatione quadam morali, vi praedictae 
ordinationis, quemadmodum dentes et capilli, advenientes corpori hu- 
mano, tanquam pars integralis non constitutiva, assumuntur sub forma 
compositi, physice tamen perseverante eo quod agatur de composito 


physico.2 


Conclusio 2. Satisfactio non est pars essentialis sacramenti, aut pars inte- 


gralis ejus essentiae, sed est mera pars integralis extrinseca. 


Probatur. 


Primo enim, in nulla causa judiciali punitio est de ejus essentia, sed 
merum extrinsecum complementum. Secundo, satisfactio, cum possit 
exequi post absolutionem, supponit sacramentum essentialiter com- 
pletum, eo quod absolutio sit forma sacramenti et. ea posita, sacramen- 
tum consequatur suum effectum essentialem, qui est remissio peccati. 
lertio, stante sacramento, satisfactio potest deesse. ratione vel im- 
potentiae, ut in moribundo, vel oblivionis, ut si sacerdos obliviscatur 
satisfactionem imponere vel poenitentes eam exequi. 

Ergo satisfactio est mera pars integralis hujus sacramenti, afferens 
ei accidentale et secundarium complementum et perfectionem. Ex 
dictis in art. 5 (tom. 1), patet quod contritio, confessio et propositum 
satisfactionis, sumpta ad modum unius et in comparatione ad abso- 
lutionem, sunt ipsa atque unica materia sacramenti, adeoque pars 
ejus essentialis (altera autem pars est forma absolutionis). lidem vero 
actus sumpti divisim et comparative ad invicem, non sunt pars essen- 
tialis, sed partes quantitativae seu integrantes ipsius materiae, quae 
est proprie pars essentialis, eo modo quo caput et cor sunt partes 
integrantes corporis humani. Satisfactio tandem in executione, de qua 
nunc est sermo, non est nec pars essentialis, nec pars integralis es- 
sentiae seu materiae, sed est pars mere integralis et accidentaliter 
complementaris (sine qua essentia totius consistere potest), eo modo 
quo manus et pedes sunt partes intégrales corporis humani. 


nCf. Salmanticcnscs, Disp. 1. dub 2, n. 119-121; Lugo, Disp. 12, sect. 2, n 43-17. 

ART. 7]. Utrum  Satisfactio Sacramentalis Causet Ex Opere 
Operato Remissionem Poenae Temporalis, Non Tamen Gratias 
Actuales Et Augmentum Gratiae Habitualis (Quodlib. 3, q. 13, a. 28; 
In 4 Sent., dist. 16, q. 1, 4 1, 4. 2, ad 3; 3 p., q. 90, a. 2, ad 25; C. Gent. 
4, 12). 


STATUS QUAESTIONIS 


Agitur de efficacitate et effectu satisfactionis sacramentalis. Quatuor 
quaeruntur: |. an satisfactio habeat efficacitatem ex opere operato, 
quae est propria sacramenti; 2. an causet remissionem poenae tem- 
poralis, praeter ipsam remissionem poenae quae fit ex opere operantis 
per eandem satisfactionem; 3. an causet obtentionem gratiarum actu- 
alium; 4. an causet ipsum augmentum gratiae habitualis quae confertur 
per ipsum sacramentum. 


PARS NEGATIVA et PARS AFFIRMATIVA 


Quatuor dantur sententiae juxta quatuor praedictas quaestiones: 

l. Quidam pauci, ut Hadrianus, D. Soto (In 4 Sent., dist. 19, q. |, 
a. 5), Martinus Ledesma, et inter modernos Oswald, contra commu- 
nem sententiam denegant satisfactioni sacramentali influxum ex opere 
operato, eo quod non sit pars essentiae sacramenti, eique tantum 
concedunt quendam majorem influxum ex opere operantis quatenus 
exequitur ex praecepto sacerdotis. 

Haec sententia severe judicatur a quibusdam theologis. Suarez ait: 
"Haec opinio nullum habet fundamentum; quare nec probabilem esse 
censeo", Contrariam sententiam Pesch dicit ‘theologice certam", 
Galtier et Hervé “communem et certam", Diekamp: “Fidei proxi- 
mam". Attamen distinguendum est; quod per sacramentum Poeniten- 
tiae quomodolibet remittatur ex opere operato saltem partialiter poena 
temporalis, ^theologice certum, nam id manifeste supponit Cone. Trid. 
cum ait: "Tota poena non semper simul cum culpa aeterna remittitur 
et "Virtute clavium sublata poena aeterna, poena temporalis plerumque 
exsolvenda remanet" (sess. 14, cap. 8, et can. 12. 15; sess. 6, can. 30); 
quod vero id fiat ex opere operato per ipsam satisfactionem quae 
subsequitur peractum sacramentum, non ita evidenter deducitur ex 
Cone. Trid. (sess. 14, cap. 2 et 3, infra referend. in Conci. 1), et hoc 
sensu illa sententia, utut valde peregrina et singularis, effugit fortasse 
proprie dictam censuram theologicam aut multo leviori censura mul- 
ctanda est. 


Sakramcentcnlehrc, v. 2, p. 184. 

2. Inter theologos qui admittunt efficaciam ex opere operato, qui- 
dam, ut Vazquez (q. 94, a. 1, dub. 2; a. 2, dub. 5, n. 9), Lugo (Disp. 
25, sect. 1), Billot (De Poenit., thés. 20), quorum sententiam de- 
fendemus in Conci., docent unicum effectum satisfactionis sacramen- 
talis esse remissionem temporalis poenae, cum ad hanc solam satis- 


factio ordinetur. 


3. Alii, ut Coninck (Disp. 10, n. 90. 92. 94), Salmanticenses (Disp. 
Il, dub. 6, n. 88. 90. 91), addunt secundum effectum, 1.e. impetratio- 
nem gratiarum actualium ad praecavenda peccata; nam, inquiunt, 
satisfactio ut medicinalis ordinatur ad praecavenda peccata. 


4. Alii plures, ut Cajetanus (In 3 p., q. 90, a. 2, ad 2), Suarez 
(Disp. 38, sect. 2, n. 2 sq.), Nugnus, Petrus Ledesma, Gonet (Disp. 13, 
4. 3, $ I, n. 31), Billuart (Diss. 9, a. 9), Hugon, Galtier, Boycr, Mer- 
kclbach (n. 565), addunt tertium effectum, i.e. augmentum ipsius 
gratae habitualis, tum quia satisfactio est pars sacramenti quod est 
causa gratiae habitualis, tum quia ipsa est in medicinam, ad quem ef- 
fectum confert gratia habitualis, tum quia S. Thomas videtur id 
explicite docere in 3 p., q. 90, a. 2, ad 2. 

Ad rem Cajetanus, l.c.: “In responsione ad secundum, nota diligen- 
ter et praedica doctrinam hanc, quod satisfactio sacramentalis auget 
gratiam, ex hoc quod est pars sacramenti. Et potes hoc intelligere ex 
differentia quae est inter satisfactionem sacramentalem et non sacra- 
mentalem. Nam satisfactio sacramentalis valet non solum secundum 
se, sed etiam ex virtute clavium: satisfactio autem non sacramentalis 
valet solum secundum se, quoniam a clavibus non emanavit. Quocirca 
plus prodest unus ieiunii dies aut unum psalterium ex impositione 
confessoris quam sine tali impositione. Et hinc sequuntur duo. Primum, 
quod poenitentes errant parvam satisfactionem volentes sibi a con- 
fessore imponi. Secundum, quod confessores minus bene provident 
poenitentibus (paratis tamen) dando eis levem poenitentiam. Ipsa 
enm prorogatio satisfactionis sacramentalis virtute clavium et augere 
nata est gratiam; et plus valere ad satisfaciendum pro peccatis." 

Suarcz: “Haec res [i.e. an satisfactio causet gratiamJ mihi dubia 
est, quia pendet ex institutione, quae nulla sufficienti auctoritate habe- 
tur, et conjecturae pro utraque parte probabiles sunt, et facile etiam 
soülu possunt; tamen in re incerta placet adhaerere parti favorabili, 
praesertim cum D. Thom. auctoritas intercedat. Et mihi saltem verum 
videtur, dari ex opere operato per hanc satisfactionem sacramentalem 
aliquam gratiam, id est, auxilium aliquod praeservans, seu adjuvans 
ad emendanda peccata, quia, cum propter hunc finem primario sit 
instituta haec pars, non videtur dubium quin illi sit data virtus adju- 

vans hunc finem. Et hinc etiam fit probabile, dari aliquam gratiam 
gratum facientem, quia in sacramentali effectu semper haec duo con- 
juncta sunt, ut constat ex doctrina de sacramentis in genere".* 


CONCLUSIO 
Conclusio 1. Satisfactio sacramcntalis habet efficaciam ex opere operato. 


Probatur 1. Ex sacramentali ratione satisfactionis. 


Satisfactio iniuncta a confessario est pars sacramenti. Atqui sacra- 
mentum habet efficaciam ex opere operato. Ergo et satisfactio. Nec 
refert quod satisfactio sit pars tantum integralis. Nam, quamvis id possit 
obstare quominus ipsa causet principalem effectum sacramenti, 1e. 
gratiam sanctificantem, nequaquam obstat quominus ipsa causet ali- 
quem effectum secundarium et integrativum, i.e. remissionem poenae. 
Item, non refert quod in sententia thomistica sacramentum sit causa 
physica, quod nequit competere satisfactioni respectu remissionis 
poenae quippe quae sit debitum aliquod morale. Nam  causalitas 
physica in sacramento respicit tantum effectus physicos, qui ita causari 
possunt, scilicet gratiam et characterem; unde ipsum sacramentum 
Poenitentiae, antequam ponatur satisfactio, confert partialiter re- 
missionem poenae temporalis ad modum causae moralis, vel potius 
conditionalis. Item, non refert quod quando ponitur satisfactio sacra- 
mentum sit absolutum et pertransierit. Nam satisfactio refertur ad 
absolutionem et ex vi istius relationis potest efficaciam habere, prae- 
sertim cum haec efficacia non sit physica sed moralis seu conditionalis 
(cf. infra in p. 385 sq.). Item, non refert quod satisfactio se habeat ex 
parte materiae et non formae. Nam virtus sacramenti competit etiam 
materiae quamvis minus principaliter quam formae et ratione formae 
(cf. 3 p., q. 86, a. 6). 

Praeterea, nisi satisfactio sacramentalis haberet influxum ex opere 
operato nullum esset discrimen inter eam et satisfactionem non sacra- 
mentalem. Discrimen autem proveniens ex eo quod non libere eligatur 
sed imponatur a sacerdote, est prorsus impertinens ad ejus essentiam, 
necnon ad ejus efficaciam, cum vis satisfactionis ex opere operantis 
mensuretur ex poenalitate operis. 

Praeterea, sacramentalis satisfactio imponitur a sacerdote et pro- 
cedit ab ejus potestate ligandi atque solvendi; item sacerdos, eam 
imponendo, intendit et significat remittere poenam sub conditione 
exeeutae satisfactionis. Jamvero potestas ligandi atque solvendi est 
effectiva et, utpote sacramentalis, est effectiva ejus quod significat. 


* De Poenitentia, disp. 38, sect. 2, n. 3, Opera omnia, t. 22, Parisiis, 1866, p. 788. 

Probatur 2. Ex Concilio Tridcntino. 


In sess. 14, cap. 3, Concilium docet satisfactionem, confessionem 
et contritionem ea ratione esse partes sacramenti “quatenus ad in- 
tegritatem sacramenti ad plenamque et perfectam peccatorum re- 
missionem ex Dei institutione requiruntur”; jamvero Cone, non loqui- 
tur tantum de proposito satisfactionis sed in communi de satisfactione, 
imo magis directe de satisfactione in exeeutione; ergo haec suo modo 
concurrit, non secus ac confessio et contritio, ad peccatorum remis- 
sionem, seu ex opere operato, sicut ipsum sacramentum. 

Ibid., cap. 2 (cf. sess. 6, cap. 14), Concilium docet quod tam per 
Baptismum quam per Poenitentiam possumus ad “plenam et integram 
peccatorum omnium remissionem” pervenire, cum hoc tamen discri- 
mine quod “ad [eam] novitatem et integritatem per sacramentum 
poenitentiae, sine magnis nostris fletibus et laboribus, divina id exi- 
gente justitia, pervenire nequaquam possumus”; ergo sicut Baptismus 
sine laboribus confert ad remissionem peccatorum ex opere operato, 
ita Poenitentia per labores, seu satisfactionem, ad eundem effectum 
eodem modo confert. 


Probatur 3. Ex auctoritate S. Thomae. 


3 p., q. 90, a. 2, ob. 2: “In sacramento novae legis confertur gratia... 
sed in satisfactione non confertur aliqua gratia. Ergo satisfactio non 
est pars sacramenti." Respondet, ad 2: “Satisfactio confert gratiam, 
prout est in proposito, et auget eam, prout est in exeeutione sicut 
etiam baptismus in adultis, ut supra dictum est (qu. LXVIII, art. 2, 
etqu. LXIX, art. 8)”. 

In 4 Sent., dist. 16, q. 1, a. 1, q. 2, ob. 3: “In sacramento novae 
legis gratia suscipienti confertur. Sed in satisfactione non confertur 
aliqua gratia. Ergo non est sacramenti pars." Respondet, ad 3: “Ex 
proposito satisfaciendi gratia confertur, quamvis satisfactio actualis 
gratiam praesupponat. Vel dicendum, quod per satisfactionem conse- 
quitur poenitens perfectum effectum gratiae peccatum abolentis, quia 
liberatur totaliter a reatu peccati." 

C. Gent. 4, 72: “Virtute clavium minister Ecclesiae, absolvendo, 
aliquid de poena temporalis dimittit, cujus debitor remansit poenitens 
post contritionem; ad residuum vero sua injunctione obligat poeni- 
tentem; cujus quidem obligationis impletio satisfactio dicitur, quae 
est tertia poenitentiae pars, per quam homo totaliter a reatu poenae 
liberatur, dum poenam exsolvit quam debuit". 

Quodlib. 5, q. 15, a. 2S: “Opus quod quis facit ex injunctione sacer- 
dotis, dupliciter valet poenitenti: uno modo ex natura operis; alio modo 

ex vi clavium. Cum enim satisfactio a sacerdote absolvente injuncta 
sit pars poenitentiae, manifestum est quod in ea operatur vis clavium: 


ità quod amplius valet ad expiandum peccatum quam si proprio arbi- 
trio homo faceret idem opus." 


Conclusio 2. Satisfactio sacramentalis aufert cx opere operato poenam 
temporalem. 


Probatur. 


si enim satisfactio habet aliquem effectum ex opere operato, hic 
potissime saltem erit remissio poenae temporalis, cum ad istam satis- 
factio ordinetur ex sua natura et istam directe significet; est enim 
compensatio pro poena temporali debita pro peccato. Praeterea, sacra- 
mentum Poenitentiae est ordinatum ad plenam remissionem peccati, 
quae est secundum culpam et poenam; jamvero satisfactio non ordi- 
natur ad remissionem culpae; ergo ordinatur ad remissionem poenae 
(cf. Suppi., q. 18, a. 3, cit. in art. 69, p. 372). Praeterea, satisfactio 
est pars secundaria et integralis sacramenti; ergo ordinatur ad id quod 
est secundarium et intégrale in effectu sacramenti seu in remissione 
peccatorum, scilicet ad remissionem poenae, sicut partes essentiales 
sacramenti (i.e. contritio, confessio et propositum satisfactionis) 


ordinantur ad effectum primarium et essentialem, scilicet remissionem 
culpae. 


Conclusio 3. Satisfactio sacramentalis non confert ex opere operato gratias 
actuales. 


Probatur. 


Nam imprimis auxilia actualia sequuntur gratiam habitualem et ad 
eam ordinantur, ut patet ex natura gratiae sacramentalis quae con- 
fertur per varia sacramenta; ergo si satisfactio non ordinatur ad con- 
ferendam gratiam habitualem, ut probabitur in Conci, sequenti, nec 
gratias actuales confert. Praeterea, satisfactio ex natura sua non dicit 
directum ordinem ad gratiam, etiam actualem, sed ad solam extinctio- 
nem poenae; nec refert quod ex natura sua ordinetur etiam ad praeca- 
venda peccata, nam id facit non ex extrinseco auxilio sed ex propria 


vi operis poenosi quatenus est extinctiva passionum et remotiva occa- 
sionum peccati. 


Conclusio 4. Satisfactio sacramentalis non confert ex opere operato aug- 
mentum gratiae habitualis. 

Probatur. 


Nam imprimis satisfactio ex natura sua non dicit ordinem ad pro- 
ducendam gratiam sed tantum ad remotionem poenae. Praeterea, in 
Cone. Trid. nullum occurrit vestigium talis effectus, sed unice sermo 
est de extinctione poenae. Praeterea, S. Thomas, In 4 Sent., dist. 16, 
q. l, a. 1, q. 2, ad 3 (cit. in p. 379), talem effectum manifeste ex- 
cludit, nec necessario illum affirmat in alio loco, i.e. 3 p., q. 90, a. 2, 
ad 2, ut ostendetur infra (p. 384). Praeterea, si satisfactio haberet 
talem effectum, posset justificare peccatorem, seu conferre primam 
gratiam ei qui post absolutionem incideret in peccatum mortale et 
de eo conciperet attritionem, nullus enim in ipso adesset obex gratiae. 
Praeterea, si satisfactio esset ordinata ad conferendum effectum gra- 
tiae, poenitens sacrilegium committeret solvendo satisfactionem in 
statu peccati mortalis, quia poneret obicem gratiae; jamvero com- 
munis doctorum sententia negat in eo casu sacrilegium aut culpam 
gravem committi. Praeterea, per unum sacramentum non datur nisi 
una gratia sacramentalis, quae ipsum specificat; si autem satisfactio 
conferret gratiam, daretur in sacramento Poenitentiae duplex gratia 
sacramentalis, altera per absolutionem, altera per satisfactionem, imo 
duplex gratia diversi generis, seu gratia per se prima et gratia per se 
secunda. Praeterea, in doctrina thomistica de physica causalitate sacra- 
mentorum, oporteret hanc concedere ipsi satisfactioni relate ad hunc 
effectum gratiae et ita adstruere duas causas physicas gratiae, ipsum 
nempe sacramentum et subsequentem satisfactionem sacramentalem .2$ 


Dices 1 cum Galticr (n. 495): “Illae rationes [quod nempe satis- 
factio non significat gratiam nec ordinatur nisi ad remotionem poenae] 
parum convincunt, nam, etsi satisfactio significat primario et immedi- 
ate poenae remissionem, tamen significat etiam culpae detestationem, 
reparationem et compensationem, proindeque ordinatur ad illius 
remissionem." 

Resp. Significatio et ordinatio ad remissionem culpae et consecu- 
tonem gratiae se habent ex parte causae et finis satisfactionis, non 
vero ex parte ejus formae et essentiae; cujus signum est quod variis 
peccatis variae satisfactiones assignantur, dum idem gratiae effectus 
aequaliter se habet ad remissionem quorumlibet peccatorum. 


Dices 2 cum Suarez et Gonet. Sacramentum est essentialiter causa- 
tüvum gratiae. Ergo si satisfactio est pars sacramenti, ordinatur ad 
causandam gratiam. 


*Gonel, Disp. 13, a. 3, 82, n. 37-44, totis viribus conatur ab his rationibus sese 


extricare. 

Resp. Satisfactio est pars sacramenti, non tamen essentialis et prin- 
cipalis, sed tantum integralis et secundaria; unde effectus sacramenti 
ei tribuitur quidem, sed non eo modo quo convenit parti essential 
sacramenti. Effectus enim Poenitentiae est remissio peccati, princi- 
paliter quoad culpam per infusionem gratiae, et hoc convenit essentiae 
sacramenti, secundario quoad poenam sine infusione gratiae, et hoc 
convenit parti integrali seu satisfactioni. 


Dices 3. Nisi satisfactio sacramentalis haberet pro effectu etiam 
augmentum gratiae, non differret a satisfactione non sacramentali. 

Resp. Discrimen est in eo quod satisfactio sacramentalis agit ex 
opere operato et consequenter duplicat effectum ipsius satisfactionis 
extrasacramentalis; nam idem actus poenalis fit satisfactivus et re- 
motivus poenae tum ex opere operantis tum ex opere operato, ita ut 
dum ex opere operantis removet poenam, ut duo, ex opere simul 
operantis et operato removet poenam ut quatuor. 


Dices 4. Satisfactio extrasacramentalis non solum removet poenam 
sed etiam obtinet gratiam ex opere operantis, nam omne opus bonum 
meretur gratiam; ergo a pari satisfactio sacramentalis utrumque ef- 
fectum producit ex opere operato. 

Resp. Satisfactio extrasacramentalis consequitur gratiam non ut 
satisfactio, sed ut opus meritorium, nam in eodem opere duae rationes 
satisfactionis et meriti concurrunt. Unde non valet paritas, vel potius 
contra obicientem retorquetur, nam, ut dictum est supra, satisfactio 
de se ordinatur ad solam extinctionem poenae et ideo eandem ordi- 
nationem retinet cum assumitur ad rationem sacramentalem. Ceterum, 
ut praeoccupetur instantia, non est necesse ut ratio meriti simul cum 
ratione satisfactionis assumatur in eodem opere ad rationem sacra- 
mentalem, nec etiam potest, quia ratio meriti repugnat rationi operis 
operati, quamvis ipsa susceptio sacramenti agentis ex opere operato 
sit etiam meritoria, necnon satisfactoria ex opere operantis. 


Dices 5 cum Suarez. Cum satisfactio peragitur ante absolutionem, 
ipsa concurrit ad causandam gratiam quae in absolutione confertur, 
imo ob jam peractam satisfactionem sacramentum confert majorem 
eratiam. Ergo eundem effectum gratiae satisfactio confert etiam cum 
peragitur post absolutionem; non enim tunc amittit suam rationem 
et efficaciam. 

Resp. Cum satisfactio fit ante absolutionem, concurrit ad causan- 
dam gratiam non proprie et ratione sui, sed ratione sacramenti, nisi 
accipiatur ut dispositio subjecti, nam juxta meliorem dispositionem 
major gratia causatur a sacramento; secundum se vero et ex propria 

vi, satisfactio concurrit directe ad solam extinctionem poenae, sive fiat 
ante absolutionem sive postea. 


Dices 6. Per absolutionem confertur tum remissio culpae tum aliqua 
extinctio poenae (cf. In 4 Sent., dist. 20, q. 1, a. 2, q. 1; Quodlib. 3, 
q. 13, a. 28; cf. infra, art. 91, in torn. 4); ergo a pari satisfactioni 
tribuenda est tum extinctio poenae tum aliqua infusio gratiae. 

Resp. Negatur paritas. Nam accessorium sequitur principale, non 
necessario vicissim; unde ex hoc quod extinctio culpae exigat aliquam 
extinctionnem poenae, non sequitur quod similiter. extinctio poenae 
exigat extinctionem culpae aut infusionem gratiae. Ceterum, absolutio 
ordinatur modo generali ad remissionem peccati quod importat tum 
culpam tum poenam, satisfactio vero ordinatur particulariter ad ex- 
tinctionem poenae. Praeterea, ideo absolutio extinguit aliquid poenae 
qua informat et vivificat contritionem, confessionem et propositum 
satisfactionis, quae sunt opera satisfactiva; hi enim tres actus, simul 
cum absolutione, cum sint satisfactorii ex opere operantis, elevantur 
vi absolutionis et sacramenti ad hoc ut sint etiam satisfactivi ex opere 


operato. 


Dices 7. Satisfactionem habere aliquem effectum gratiae patet ex 
ipsis verbis sacerdotis: "Quidquid boni feceris sit tibi in augmentum 
gratiae". 

Resp. Sacerdos dicit etiam: “Sit tibi in remissionem peccatorum", 
et tamen peccata supponuntur jam dimissa per absolutionem; item 
sacerdos hos effectus tribuit meritis B. Virginis et Sanctorum, et tamen 
satisfactio agit ex seipsa et ex opere operato. Unde omnia quae sacer- 
dos dicit in ea deprecatione, accommodanda et intelligenda sunt cum 
grano salis et juxta naturam rei. Ceterum, ipsa extinctio poenae, quae 
sola fit ex opere operato per satisfactionem, bene vocari potest cum 
S. Thoma quoddam augmentum seu complementum gratiae remissivae 
collatae per sacramentum. 


Dices 8. Sumptio calicis in Eucharistia post sumptionem hostiae 
confert novam gratiam vel augmentum gratiae, cum sit pars 
sacramenti. Ergo ob eandem rationem satisfactio eundem effectum 
confert in Sacramento Poenitentiae. 

Resp. In tractatu De Eucharistia (tom. 1, art. 31 et 33, p. 630 sq. 
et 647 sqq.) negavimus communionem sub utraque specie, aut etiam 
communionem in pluribus hostiis successive sumptis, producere ma- 
jorem effectum. Unde ex hoc potius argumentum conficere possumus 
contra aliquos adversarios qui, ut Gonet, nobiscum sentiunt sumptionem 
calidis non causare novam gratiam; si enim hoc verum est de sump- 


3 8 4 DE MATERIA POENITENTIAE 


tione calicis, quae est pars essentialis sacramenti, a fortiori verum est 
de satisfactione, quae est tantum pars integralis. 

Ceterum, objectio est impertinens, nam, etiam si concedatur ante- 
cedens cum quibusdam theologis, respondetur negando paritatem; 
nam sumptio calicis est pars essentialis sacramenti Eucharistiae seu 
pertinet ad intrinsecum ejus complementum, dum satisfactio est mera 
pars integralis et pertinet ad extrinsecum complementum sacramenti 
Poenitentiae. 


Dices 9. S. Thomas in 5 p., q. 90, a. 2, ad 2, cit. in Conci. | 
(p. 379), explicite docet quod satisfactio “auget gratiam prout est in 
executione", imo addit "sicut baptismus in adultis", significans quod 
sicut ex baptismo in voto suscepto aliquis accipit gratiam et haec 
augetur per baptismum in re, ita ex sacramento Poenitentiae, seu ex 
satisfactione in voto, aliquis accipit gratiam et haec augetur per 
satisfactionem in executione. 

Resp. Idem S. Doctor, In 4 Sent., dist. 16, q. 1, a. 1, q. 2, ad 3, cit. 
ibidem, explicite docet quod satisfactio in executione non confert sed 
praesupponit gratiam, quae confertur ex sacramento seu ex satisfac- 
tone in proposito. Quid inde? Numquid sibimetipsi contradixit aut 
sententiam mutavit, ut adversarii (v.g. Gonet et Billuart) facile con- 
cedunt in favorem suae sententiae? Etiam si S. Doctor, nihil aliud 
dixisset, ineptus esset commodus iste recursus ad ejus retractationem, 
cum augmentum gratiae non arbitrarie nec inconsulte intelligi posset 
in sensu extensivo de ipsa extinctione poenae, quae quidem est favor 
divinus et complementum quoddam gratiae- sanctificantis et remissivae 
culpae per sacramentum collatae. Ceterum, ipse S. Doctor hunc 
sensum profert in eodem textu Comm, in Sent., addens: “Vel dicendum, 
quod per satisfactionem consequitur poenitens perjectum effectum 
gratiae peccatum abolentis, quia liberatur totaliter a reatu peccati 
[1.e. a poena”. 

Comparatio autem cum adultis baptizatis non est necessario intelli- 
genda quoad omnia, et nominatim quoad augmentum ipsius gratiae 
sanctificantis, sed tenet quoad augmentum gratiae, intellectum quo- 
modolibet, seu secundum extinctionem poenae; unde in uno ex locis 
quibus S. Doctor sese refert in illa comparatione cum adultis bapti- 
zatis, i.e. 3 p., q. 68, a. 2, ad 2, ipse non loquitur nisi de ea completa 
remissione qua quis “absolvitur ab omni culpa et reatu poenae; quae 
quidem universalis absolutio fit in. [ipsa] perceptione baptismi". Ple- 
nior comparatio cum Baptismo, tum nempe quoad remissionem poenae 
tum quoad augmentum gratiae, convenit non ipsi satisfactioni sed 
sacramento Poenitentiae, et hanc libentius prosequitur S. Thomas in 
aliis locis, uti in Suppi., q. 18, a. 2, et C. Gent. 4, 72 circa finem. 

NOTA 1. De indole influxus satisfactionis, an sit physicus vel 


moralis. 


Salmanticenses elocent satisfactionem causare suum effectum ex 
opere operato causalitate physica, sicut sacramentum. Ratio est quia 
ipsa est pars sacramenti, quod influit physice. Rem autem ita videntur 
explicare, quod absolutio sacerdotis elevet satisfactionem ad esse sacra- 
mentale et in eam influat vel immediate, cum satisfactio coniungitur 
absolutioni, vel mediante gratia sacramentali, ab ea producta, quando 
satisfactio separatur ab absolutione et persolvitur post ipsam. 

Ad rem ipsi, dum probant satisfactionem impletam in statu peccati, 
reviviscere non posse: “Etenim causa instrumentalis physica (qualia 
sunt omnia sacramenta, et satisfactio ut pars sacramenti) debet, dum 
effectum producit, vel in se formaliter, vel saltem virtualiter in aliquo 
permanere: effectus quippe nequit physice produci a causa nec for- 
maliter nec virtualiter existente; atqui satisfactio sacramentalis in 
peccato mortali exercita nullum effectum sacramentalem relinquit, in 
quo virtualiter ejus virtus persistat: ergo eo ipso quod extra statum 
eratiae fiat, nequit obice recedente effectum proprium obtinere; atque 
ideo omnino per culpam mortificatur; et fit tamquam opus hominis. 
Oppositum autem in Baptismo contingit: hic enim quamvis in se for- 
maliter transeat, relinquitur virtualiter in charactere, quem imprimit; 
unde dum fictio tollitur, potest physice effectum producere ratione 
virtualis permanentiae."27 


Attamen haec sententia reicienda videtur cum sola moralis causalitas 
convenienter concedi possit satisfactioni sacramentali. Nam si attenda- 
tur ad ejus naturam prout est pars sacramenti, physica causalitas quam 
concedimus sacramentis non requiritur in satisfactione, cum ipsa sit 
mera pars integralis et separata, nec ideo necessario participare debeat 
eundem modum causalitatis qui competit sacramento, imo non videtur 
quomodo talis causalitas exerceri possit dependenter a sacramento 
jam praeterito (nec subtilis illa explicatio per virtutem relictam a 
sacramento in ipsa gratia sacramentali prorsus convincit) ; et praecipue 
non videtur quomodo salvetur efficax elevatio satisfactionis ad esse 
sacramentale in casu quo satisfactio peragatur in statu peccati post 
absolutionem (de quo dicetur in art. 77), nam, sublata gratia sacra- 
mentali, nulla amplius physica coniunctio manet inter sacramentum 
et satisfactionem. Si autem attendatur ad effectum satisfactionis, hujus 
moralis indolis excludit physicam actionem in causa; nam. ut dictum 
est in Conci., effectus proprius, imo unicus, satisfactionis sacramen- 


"De Poenitentia, disp. 1l, dub. 6, $83, Curs. Theol. t. 20, Parisis, 1553, p. 706; 
d. alium textum cit. infra, in art. 77, p. 479. 


386 DE MATERIA POENITENTIAE 


talis est extinctio poenae, quae nequit physice causari, cum sit aliquid 
morale, seu debitum aliquod. 

Ceterum, et ipsi Salmanticenses negant satisfactionem causare aug- 
mentum gratiae habitualis et praeter extinctionem poenae admittunt 
tantum effectum gratiarum  actualium, quae similiter sunt aliquid 
morale, quatenus a sacramento non conferuntur re, sed jure. Ipse 
Suarez qui admittit tum causalitatem physicam sacramentorum tum 
effectum gratiae habitualis in. satisfactione, reicit nihilominus istius 
causalitatem physicam, scribens: "Ad hunc autem effectum non est 
necessaria aliqua actio physica, sed tantum moralis condonatio, quae 
fit a Deo intuitu prioris applicationis sacramentalis satisfactionis; et 
ideo impertinens est quod illa satisfactio aliquem physicum seu na- 
turalem effectum relinquat in operante, ut habeat effectum, recedente 
fictione.” 28 


NOTA 2. De tempore quo satisfactio suum effectum consequitur. 


Si satisfactio impletur ante absolutionem, ut olim saepe fiebat et 
hodie interdum contingit, non habet effectum suum ante absolutionem, 
quamvis nitatur virtute clavium, sed in momento quo persolvitur 
sacramentum; nam nequit accipere formaliter rationem partis sacra- 
menti, nec ejus vim participare, nisi cum sacramentum est et operatur: 
praeterea, si agitur de peccatis nondum remissis per contritionem vel 
praecedentem confessionem, accedit alia ratio, quod nempe nequit 
poena remitti antequam remittatur culpa seu auferatur status inimici- 
tiae qui obstat omni remissioni. 

Si vero satisfactio persolvitur post sacramentum, non obtinet suum 
effectum immediate, i.e. a momento quo imponitur a sacerdote et 
terminatum est sacramentum, ut videtur putare Alexander ffaletisis 
(Summa, 4 p., q. 8, m. 2, a. 3), ea innixus ratione quod ipsa actio 
sacerdotis imponentis, utpote exercitium potestatis clavium, habet 
efficaciam, sed tantum in momento quo reapse persolvitur. Nam nequit 
causa influere antequam existát; causa autem remotionis poenae est 
ipsa executio satisfactionis, non vero ipsa sola actio sacerdotis impo- 
nentis satisfactionem, quae se habet tantum ut principium vivificans 
seu sacramentans satisfactionem. Unde qui moritur ante peractam 
satisfactionem, debet solvere in Purgatorio per satispassionem id quod 
nondum solvit per satisfactionem. 


NOTA 3. De quantitate effectus satisfactionis sacramentalis. 


Effectus satisfactionis non sacramentalis mensuratur procul dubio 
juxta ipsam quantitatem satisfactionis quae est in opere poenoso. 


* Dc Poenitentia, disp. 38, sect. 8, n. S, Opera omnia, t. 22, Parisiis, 1866, p. 799. 

Quaeritur utrum eodem proportionaliter modo mensuretur etiam satis- 
factio Sacramentalis, an e contrario per quamlibet poenitentiam sacra- 
mentalem tota poena relicta remittatur, eo ipso nempe quod adimpletur 
poenitentia prudenter imposita a confessario, etiam si iste ex errore et 
in bona fide minimam aut imparem poenitentiam imponat. 


Pro hac secunda sententia Suarez affert Scotum, Bid, Majorcm, 
D. Soto et Medinam. Ratio illius esset, quia satisfactio sacramentalis 
commissa est sacerdoti tamquam judici; unde, quamvis hic possit 
errare, ejus tamen sententia effectum habet, ita ut, si poenitens im- 
pleat satisfactionem sibi impositam, nihil amplius debeat ad hoc ut 
obtineat totaliter effectum  extinctionis illius poenae temporalis ad 
quam Deus sacramentalem satisfactionem ordinavit. 

Priorem vero sententiam merito docent post S. Thomam, Petrus 
Soto, Vazquez (q. 94, a. 2, dub. 6), Suarez (Disp. 38, sect. 2, n. 6 sq.; 
sect. 5), Coninck (Disp. 10, dub. 10), Lugo (Disp. 25, sect. 2, 
n. 18-25). Ratio est quia, quamvis Deus commiserit sacerdoti potesta- 
tem judicandi et imponendi satisfactionem, non fecit illum dominum 
satisfactionis, quasi suo arbitrio disponere possit, sed ita ut, salvo 
semper a parte rei ordine justitiae seu aequalitatis, dirigat actiones 
poenitentis ad finem et effectum satisfactionis. Nec videtur credibile 
quod Deus reliquerit arbitrio sacerdotis judicium de aequalitate satis- 
factionis cum debito, ita ut inde satisfactio habeat effectum extinguendi 
totam poenam, cum sacerdos nequeat scire quanta purgatorii poena 
punientur varia peccata necnon quae sit interior poenitentis dispo- 
siio et culpabilitas, cui satisfactio commensuranda est. 


Ad rem 5. Thomas, Suppi., q. 16, a. 4: *Sacerdos operatur in usu 
clavium sicut instrumentum et minister Dei. Nullum autem instrumen- 
tum habet efficacem actum, nisi secundum quod movetur a principali 
agente. . . Unde si quis praeter illum modum divinum uti sua potestate 
praesumeret, non consequeretur effectum". Agit S. Thomas de potes- 
tate ligandi atque solvendi, peculiariter quoad remissionem poenae per 
satisfactionem, ut constat ex toto corpore art., quod ex integro cita- 
tur infra in art. 73 (p. 428). 

Quolibet. 5, q. 13, a. 26: "Peccator est debitor alicujus satisfac- 
tionis dupliciter: uno modo ex injunctione sacerdotis; alio modo ex 
peccato commisso: unde si contingat quod sacerdos minorem satis- 
factionem imponat poenitenti quam sit illa ad quam obligatur ex 
quantitate sui peccati, subtracto eo quod remittitur virtute clavium et 
contritionis praecedentis, nihilominus poenitens ad aliquid ulterius 
obligatur; quod si in hac vita non perficiat, in purgatorio exsolvet: et 
econverso si sacerdos imponat majorem poenitentiam quam poenitens 

facere teneatur, pensata remissione quae est facta per vim clavium et 
contritione praecedente, nihilominus poenitens tenetur facere quod sibi 
injunctum est, si adsit facultas." 

In 4 Sent., dist. 20. q. 1, a. 2, q. 2: “Actus ministri bonus vel malus 
nihil diversifient in efficacia sacramentorum. Unde sive sacerdos dis- 
crete se habeat in injunctione poenitentiae, sive non; nihil diversifi- 
catur quantum ad efficaciam absolutionis et confessionis et contritionis; 
et ideo sive discrete poenitentiam injungat, sive non; semper remanet 
reatus ad quantitatis ejusdem poenam; et ideo si eam hic non explet, 
ab eo in purgatorio exigetur." 

Ibid., ad 1: *Quandocumque injungitur poenitentia minor, defectus 
est ex parte imponentis vel ex parte recipientis. Sed quandoque potest 
esse sine culpa utriusque; sicut quando imponens debitam diligentiam 
adhibet, et recipiens paratus est ad implendum; et propter hoc non 
est inconveniens, si totaliter a reatu poenae non liberetur." 

Ibid., ad 2: Si alicui confessarius imposuerit satisfactionem insuffi- 
cientem relate ad poenam debitam, haec “post hanc non exigitur ab eo 
tota, sed solum quantum sufficit ad debitum solvendum." 


NOTA 4. Dc influxu dispositionis in effectum satisfactionis. 


Major dicendus est satisfactionis effectus pro meliori dispositione, 
et quidem quae habetur in subjecto non in momento quo suscipit ab- 
solutionem, sed in momento quo perficit satisfactionem. Nam satis- 
factio est sacramentalis, sacramenta autem  influunt juxta gradum 
dispositionis in subjecto; aliunde satisfactio tunc est et influit, cum 
reapse exequitur, non vero cum imponitur a sacerdote vel perficitur per 
absolutionem ipsa essentia sacramenti. Unde major poena remittitur 
ei qui cum meliori dispositione satisfactionem persolvit. 


NOTA 5. De effectu et reviviscentia satisfactionis peractae in statu 
peccati mortalis dicetur infra in speciali articulo (art. 77), ubi utrum- 
que negabitur. 


NOTA 6. De alienatione seu abdicatione fructus sacramentalis 
satisfactionis. 


Quamvis aliquis possit in favorem alterius abdicare fructum satis- 
factionis qui sibi obvenit ex proprio opere operantis, ut diximus in 
art. 55, imo et fructum satisfactionis Christi qui sibi obvenit ex 
opere operato sacrificii Missae, ut constat ex tractatu De Eucharistia, 
nequit tamen abdicare fructum qui sibi contingit ex opere operato 
satisfactionis sacramentalis (sive haec persolvatur a se, sive ab alio 
pro se ex consensu sacerdotis de quo dicetur in art. 76). 

Ratio est quia haec satisfactio est sacramentalis, sacramentum 

autem respicit subjectum ipsum, in quod agit tanquam causa ab 
extrinseco et ex opere operato; unde sicut nemo potest suscipere 
sacramentum pro alio et abdicare effectum sacramenti in favorem 
alterius, ita nec potest sacramentaiiter satisfacere pro alio ita nempe 
quod satisfactio quae est proprium complementum sacramenti a se 
suscepti, sit fructuosa alteri. Et confirmatur a pari cum extinctione 
poenae quae absque satisfactione obtinetur ex opere operato in Bap- 
tüsmo et martyrio, quaeque non potest alienari, secus posset fieri ut 
qui moriatiir immediate post susceptum Baptismum vel martyrium 
deputetur purgatorio ad expiandam poenam temporalem, si illum 
effectum alienaret in favorem alterius, quod quidem est contra sensum 
doctorum et Ecclesiae, dicentium injuriam esse pro martyribus orare.*" 


NOTA 7. Disputant theologi de sensu verborum "Quidquid boni 
jeceris et mali sustinueris sit tibi in remissionem peccatorum", an 
nempe sensus sit omnia opera vitae elevari ad valorem satisfactionis 
sacramentalis. 


Ea verba inveniuntur in hac formula quae sequitur immediate for- 
mam absolutionis: “Passio Domini nostri Jesu Christi, merita beatae 
Mariae Virginis, et omnium Sanctorum, quidquid boni feceris, et mali 
sustinueris, sint tibi in remissionem peccatorum, augmentum gratiae, 
et praemium vitae aeternae. Arnen." 


Plures theologi affirmant per ea verba omnia opera vitae elevari ad 
dignitatem satisfactionis sacramentalis. Ita minus vel magis assertive 
S. Thomas (Quodlib. 3, a. 28), Paludanus, Cajetanus (Quaestiones de 
satisfactione, Qu. 1, in editione leonina operum S. Thomae, t. 12, 
p. 355). Petrus Soto, Navarrus, Fagundez, Suarez (Disp. 38, sect. 6, 
n1. 7) Diana, Candidus, Leander, Salmanticenses (Disp. 11, dub. 2, 
n. 38), Filiuccius, Elbel, Holzmami, Rcginaldus, Stoz, S. Alphonsus 
(n. 507), Pesch (n. 253), Ballerini-Palmieri (v. 5, n. 484-488), 
Acrtnys-Damcn (n. 328), D'Aleés (De Paen., th. 10, p. 135), Noldin- 
Schmitt (n. 236), Hervé (n. 314). Nec refragantur alii inter notiores 
Moralistas modernos, uti Génicot-Salsmans (n. 265, 4; n. 313, 6), 
Vcnncersch (n. 444), Cappello (n. 242; paulo aliter in n. 56), 
Piscetta-Gcnnaro (n. 261), Sabetti-Barrett (n. 728), quamvis de 
hac re, utpote incerta, renuant firmius judicare. 

Ratio, quae hanc sententiam probabilem facit, est quia ex una parte 
omnia opera vitae possunt elevari per potestatem sacerdotis ad valorem 
satisfactionis sacramentalis et ex alia parte id videtur satis clare 
exprimi in praedictis verbis nec sine ratione Ecclesia ea verba proferri 


"CL Suarez, Disp. 38, sect. 9. n. 3; Luro, Disp. 26, sect. 1, n. 11-15. 

jubet. Praeterea, huic sententiae favet Benedictus XIV in Enc. 
"Apostolica Constitutio", mox citanda (in textu JBallerini-Palmien; 
et accedit copulata auctoritas S. Thomae (quamvis S. Doctor rem 
tantummodo transeunter tangat} et 5. Alphonsi. Ceterum, quidam post 
Suarez ita hanc sententiam mitigant ut dicant opera vitae habere 
vim satisfactoriam sacramentalem non modo indefinito, sed tantum 
relate ad peccata accusata in illa confessione et quousque eorum poena 
extinguatur. 


Ad rem 5. THOMAS, Quolib. 3, q. 13, a. 28: **Melius est quod sacerdos poe- 
nitenti indicet quanta poenitentia esset sibi pro peccatis injungenda; et injungat 
sibi nihilominus aliquid quod poenitens tolerabiliter ferat, ex cujus impletione assue- 
fiat ut majora impleat, quae etiam sacerdos sibi injungere non attentasset; et haec 
quae praeter injunctionem expressam facit, accipiunt majorem vim  expiationis 
culpae praeteritae ex illa generali injunctione qua sacerdos dicit: Quidquid boni 
jeceris, sit tibi in remissionem peccatorum *. Unde laudabiliter consuevit hoc à 
multis sacerdotibus dici, licet non habeant majorem vim ad praebendum remedium 
contra cuipam futuram; et quantum ad hoc talis satisfactio est sacramentalis, in 
quantum virtute clavium est culpae commissae expiativa." 


SUAREZ: “Quaeri potest an oporteat hoc opus esse aliquod particulare, vel per 
clausulam generalem, ‘quidquid boni feceris, et mali sustinueris', eleventur operi 
ad satisfactionem ex opere operato. Quam quaestionem ponit S. Thom., Quodl. 3. 
art. 28, et respondet, hoc posterius affirmando, quem secuti sunt Palud., supra, 
et Petrus Soto, lect. 2, de Satisfact., et Navarr. in Sum. c. 26, n. 24, et de Poenit,, 
d. 6, c. 1, in prine, n. 36, quibus in re pia et favorabili ego non contradicam; et 
quia, si peccatum in communi potest esse materia hujus sacramenti, cur non etiam 
satisfactio in communi? Ne autem possint inferre aliqua absurda, existimo intel- 
ligendum hoc esse quoad satisfactionem pro peccatis in illa confessione confessis, 
quia de illis tantum fertur judicium, et ita postquam illa plene fuerint remissa, 
ille effectus cessabit." 30 


S. ALPHONSUS: “Utrum per illa verba: ‘Quidquid boni feceris, etc.', eleventur 
ad effectum satisfactionis sacramentalis omnia bona opera poenitentis, licet non 
imposita? Negat Viva; quia virtus clavium tum elevat poenitentis opera cum 
ligat: quapropter, cum verba illa ad nihil obligent in particulari, non ligant, et 
consequenter nec opera elevari possunt. Sed longe probabilius et communius ex 
D. Thoma affirmant Navarrus, Filiuccius, Salmant., Elbel, Sporer, Holzmann cum 
Reginaldo et Stoz; et probabile vocat ipse Viva. Ratio, quia Ecclesia non frustra, 
sed ad hoc quidem verba illa proferri praescripsit, ut omnia bona opera poenitentis, 
quamvis ex ejus electione fiant, ad satisfactionis sacramentalis meritum  eleventur. 
Id omne docet D. Thomas, ubi sic ait: ‘Et haec quae praeter injunctionem ex- 
pressam' (poenitens) “facit, accipiunt majorem vim  expiationis culpae prae- 
teritae ex illa generali injunctione qua sacerdos dicit: ‘Quidquid boni feceris, 
etc... > Et quantum ad hoc, talis satisfactio est sacramentalis. in quantum virtute 
clavium est culpae commissae expiativa'.3] 


BALLERINI-PALMIERI : “Quoniam in potestate est Confessarii eam imponere 
satisfactionem, quam velit, in eius quoque potestate erit situm per ea verba 
alterutrum efficere, aut elevare scilicet opera bona poenitentis ad satisfactionem 
sacramentalem aut tantum deprecari. Alis verbis, ut ea elevatio obtineat, opus 


" De Poenitentia, disp. 38, sect. 6, n. 7, Opera omnia, t. 22, Parisiis, 1866, p. 795 sq. 
"De Poenitentia, cap. 1, dub. 4, a. 1, n. 507, Theologia Moralis, t. 3, Romae, 1909, 
p. 517 sq. 

est ut Sacerdos id intendat: sufficere vero putamus intentionem implicitam, cum 
Sacerdos intendit facere quidquid per ea verba potest in favorem poenitentis. In 
hanc rem Benedictus XIV. Encyclica 'ApostoJica Constitutio’ $. 25. certa poeni- 
tendum vivendi ratione exposita, qui post Confessionem rursus ad peccata redeunt 
atque nulla aut fere nulla bona opera eliciunt nec, ut par est, aequo animo ferunt 
aerumnas, quibus aliquando premuntur"; istam subiicit animadversionem: ‘Ex 
quo fit, ut uberiori fructu fraudentur, quem Ecclesiae preces, sacerdotis ore in 
poenitentes prolatae, a Deo postulant hisce verbis: ‘ut quidquid boni feceris etc.'. 
Ubi habes deprecationem utique sed efficacem, afferentem nempe operibus bonis 
fructum uberiorem, quam per se ipsa ferrent."32 


NOLDIN-SCHMITT: *Ne sententia, quae his verbis maiorem tribuit efficaciam, 
plane incredibilis appareat, saltem in hunc modum restringenda est. Opera scilicet 
poenitentis hac oratione non acquirere vim nisi remittendi poenas debitas pro 
peccatis in illa confessione remissis: nam potestas clavium qua utitur confessarius, 
solum se extendit ad peccata quoad culpam delenda, quae hic et nunc clavibus 
subiiciuntur. Quam ob rem illis verbis non omnia poenitentis opera indefinite 
elevantur ad vim satisfactionis sacramentalis, sed ea tantum, quae requiruntur ad 
delendam poenam temporalem pro peccatis in illa confessione remissis debitam." 2 


Alii vero theologi, numero pauciores (nam plures moderni Moralistae 
rem potius ut incertam praetermittunt), negant praedictum sensum 
contineri in illis verbis, et totam illam formulam “Passio Domini nostri 
Jesu Christi etc." habent ut meram sacerdotis orationem, seu ut 
aliquod sacramentale Ecclesiae quo sacerdos nomine Ecclesiae invocat 
super poenitentem abundantiorem applicationem meritorum Christi et 
sanctorum. Ita Vazquez (q. 94, a. 2), Viva (De Poenit., q. 6, a. 1, 
n. 3), Lugo (Disp. 25, sect. 4, n. 56 sq.), Sporer (editio 1905, n. 
567-569), Billuart (Diss. 9, a. 9), Galtier (n. 497), Merkelbach 
(n. 563), in quorum sententiam videntur inclinare quidam alii moderni 
Moralistae. Ceterum ex his quidam, ut Vazquez, Viva et Lugo, viden- 
tur negare ipsam possibilitatem generalis elevationis operum vitae ad 
valorem satisfactionis sacramentalis per intentionem sacerdotis; ali 
vero, ut Sporer, Billuart et Galtier, explicite hanc possibilitatem. ad- 
mittunt, et tantum negant de facto per praedicta verba hanc elevatio- 
nem fieri, seu negant sacerdotem eam intentionem implicite habere 
ex hoc ipso quod res agit et dicit Juxta intentionem Ecclesiae et quin 
eliciat specialem intentionem utendi illis verbis ad praedictam 


elevationem. 


Ad rem LUGO: *'Objciunt [quidam] verba illa sacerdotis, quae post absolu- 
tionem adjungit: ‘Quidquid boni feceris, et mali sustinueris, sit tibi in remissionem 
peccatorum’, quibus verbis videtur elevare omnia opera poenitentis ad fructum 
ex opere operato. Respondeo, si hoc esset, elevarentur etiam ad eum effectum 
merita B. Virginis, et omnium Sanctorum, et Sanctarum, quorum ibi etiam fit 
mentio. Quare debemus fateri, illam esse meram deprecationem, sicut et verba 
praecedentia: ‘“Misereatur tui, etc. Et quidem ex se videtur esse parum credibile, 
quod per illa verba generalia, omnia opera poenitentis maneant sacramentalia. 


"Opus theologicum Morale, v. 5, n. 487 sq., Prati, 1893, p. 243 sq. 
"summa Theologiae Moralis, v. 3, n. 236, Ocnipontc-Lipsiae, 1940, p. 243. 


392 DE MATERIA POENITENTIAE 


Quam absurditatem ut vitaret Suarez sect, vi, in fine, advertit, illam virtutem 
extendi solum ad satisfaciendum pro peccatis in illa confessione confessis; quia 
de illis tantum fertur judicium, atque adeo, postquam illa fuerint plane remissa, 
ille effectus cessabit. Sed haec limitatio adhuc non tollit omnino difficultatem; 
quia, licet postea ex defectu indigentiae illa opera ulteriora non causent remissio- 
nem poenae, adhuc vere sunt pars sacramenti: sicut si alicui, qui nullam poenam 
debet, imponatur jejunium, vere illud erit pars sacramenti poenitentiae.”34 


SPORER: *Haec elevatio operum in satisfactionem sacramentalem sane regu- 
lariter non fit iis verbis consuetae formulae: ‘Passio Domini nostri . . . cum 
verba illa tantum deprecatoria sint, quibus sacerdos solum bene precatur poeni- 
tenti, nullam autem circa poenitentem potestatem exercet, ideoque sic prolata 
nullam habent vim elevandi omnia opera ad effectum aliquem  sacramentalem. 
sicut certe non elevant passionem Christi, merita B. V. M. et omnium Sanctorum, 
uti cum aliis merito docent Tannerus, Laym,, Lugo, March. . . Dixi . . . sic prolata: 
nam per illa, quando pronunciantur auctoritative seu sententialiter cum intentione 
elevandi in sacramentalem satisfactionem (et quid, quaeso, obstet plane ad hujus 
vim elevari quidquid poenitens in statu gratiae boni fecerit vel patienter sus- 
tinuerit ut proinde fieri possit, ut quis toto vitae tempore satisfaciat ex opere 
operato pro suis delictis seu obeat poenitentiam sacramentalem?), docent magni 
DD. cum Navarro D. p. 2, c. 33. q. 3. d. 5. c. 6, Diana p. 3. tr. 4. res. 82. monens 
proinde, ea verba non facile omittenda a confessario, atque ob idipsum, quando 
a confessario proferuntur illa verba, jure imponi poenitentias minores, contra Lugo 
et alios citatos, Bassaeo, Leandro, Candido aliisque citatis docet idem Diana p. Il 
tr. 2. res. 3., nec mihi displicet: quia licet illa verba prout in contextu sonant 
deprecatoria sint, non video tamen, cur non possint a confessario speciali inten- 
tione enuntiari ita auctoritative cum intentione praedicta elevandi, dummodo 
idipsum poenitenti significet eumque exstimulet ad bona opera facienda et mala 
patienter toleranda, tanquam pro satisfactione et poenitentia sacramcentali."} 


BILLUART: **Consultum est quod confessarius post injunctam satisfactionem 
determinatam, simul injungat in satisfactionem sacramentalem omnia bona opera 
futura poenitentis saltem ad certum tempus, ad octiduum, ad mensem, etiam ad 
annum. Quidam id putant fieri per ea quae adduntur post absolutionem: Passio 
Domini nostri Jesu Christi, etc. ‘Quidquid boni feceris’, etc. Verum haec, eo modo 
quo proferuntur, videntur potius esse oratio sacerdotis deprecantis omnia bene esse 
poenitenti; non enim elevat ad esse sacramentale passionem Christi, merita B. 
Virginis ct omnium sanctorum: si tamen id intenderet de bonis futuris poenitentis, 
ct id ipsi indicaret, non video quid obstaret, etiamsi id fieret pro toto vitae 
tempore." 38 


MERKELBACH: *'Censent plurcs, propter aliquod dictum S. Thomae, oratione. 
Passio D. N. J. C... ?, a confessario elevari, ad dignitatem sacramentalis satis- 
factionis, omnia subsequentia opera bona poenitentis, seu (quidquid boni egerit et 
mali sustinuerit'. Id tamen in nullo habet fundamentum, nam verba 'eo modo quo 
proferuntur, videntur potius esse oratio sacerdotis deprecantis omnia bene esse 
poenitenti: non enim elevat ad esse sacramentale passionem Christi, merita B. V, 
et omnium Sanctorum’. Ita Billuart. de Pocn., diss. IX, art. 9, qui tamen addit 
id admitti posse, si confessarius hoc intenderet de bonis futuris poenitentis, et 
hoc ipsi indicaret. Cum res sit valde dubia, nulla adest ratio minuendi poeni- 
tentiam sacramentalem poenitentibus imponendam.'37 


GALTIER: “Quaeritur num omnia bona subsequentis vitae eleventur ad valorem 


**De Poenitentia, disp. 25, sect. 4, n. 56, Disp. Schol., t. 5, Parisiis, 1893, p. 451. 
* Theologia Moralis, t. 3, n. 569, Paderbornae, 1905, p. 664 (cf. n. 591). 

^"Dc Poenitentia, diss. 9, art. 9, Curs. Thcol., t. 9, Parisiis, 1904, p. 474. 
"Summa Theologiae Moralis, t. 3, n. 563, Brugis, 1939, p. 521. 

sacramentalem, seu ad satisfactionem ex opere operato, vi formulae quae absolu- 


tioni subjungi solet: ‘Quidquid boni feceris et mali sustinueris . . . sint tibi in 
remissionem peccati... Negant multi cum Lugo (disp. 24, s. 4, n. 56) ct negandum 
re vera videtur, si haec formula non subjungitur — ut fieri solet — nisi per modum 


deprecationis, quin intentio sit sacerdotis injungendi saltem de concilio subse- 
quentia opera in supplementum satisfactionis. Planum est enim non agere ex opere 
operato nisi id quod informetur forma sacramcntali; jamvero opera paenitcntis 
non informantur forma sacramcntali nisi quatenus injuncta et acceptata ratione 
sacramenti. Affirmandum vero cum pluribus videtur, si intentio sit confessarii 
suggerendi paenitenti ut per haec sua opera compleat et perficiat parvam illam 
satisfactionem quae ei in sacramento injungitur [citat S. Thomam. Quodlib. 3, 
a. 28]. . . Hinc apparet optimo jure posse dici etiam hodie paenitentiam de pec- 
catis in sacramento tam facile remissis fieri continuam et, aliquo vero sensu, 
usque ad finem vitae perdurare (III, q. S4, a. 9 et 8).7738 


Rationes hujus sententiae examinantur: 


l. Forma totius formulae manifestat ipsam esse deprecationem 
quandam, non secus ac ceterae preces quae absolutionem praecedunt; 
ceterum, inverisimile est hanc orationem habere vim elevandi omnia 
futura opera ad valorem sacramentalem. 

Resp. Forma deprecativa non obstat, nam etiam ipsa verba abso- 
lutionis possent dici in forma deprecativa. Quaestio proprie non est de 
ipsis verbis, seu an ea verba habeant vim elevandi futura opera ad 
dignitatem sacramentalem, nam hoc adseribendum est ipsi formae 
absolutionis vel potius intentioni sacerdotis quomodolibet manifestatae, 
etiam sine praedictis verbis, sed quaestio est de ipsa re, an scilicet de 
facto sacerdos, sese conformando menti Ecclesiae, intendat vim satis- 
factivam conferre praedictis operibus idque manifestetur in illis verbis. 


2. Si ea verba haberent sensum sacramentalem, dicendum esset 
sacerdotem elevare etiam passionem Christi et merita Sanctorum ad 
esse sacramentale, quod est absurdum. Ipsa quoque verba "Quidquid 
boni feceris ... sit tibi in augmentum gratiae" manifeste ostendunt 
non agi de elevatione operum ad esse satisfactivum sed de mera 
oratione, cum augmentum gratiae non sit effectus satisfactionis, ut 
supra probatum est. 

Resp. Sacerdos in tota illa oratione intendit facere quod potest et 
eo modo quo potest, potest autem elevare omnia futura opera poeni- 
tentis ad esse satisfactionis seu extinctionis poenae, non vero ad 
causalitatem gratiae, nec praebere passioni Christi et meritis Sanc- 
torum vim satisfactivam. Unde ejus verba diversum sensum et valorem 
habent pro diverso objecto quod exprimunt, ita ut exprimant et ora- 
tionem et intentionem elevativam ad esse sacramentale juxta diversum 
objectum. Ceterum verba “in augmentum gratiae" possunt intelligi. 
in sensu extensivo, de ipsa remissione poenae (cf. supra, p. 384). 


De Pacnitcntia, thes. 33, n. 497, Parisiis, 1931, p. 376. 

3. Incredibile est quod per unam confessionem omnia vitae opera 
eleventur ad vim sacramentalem ac veluti tota vita sacramentetur. 

Resp. Si agitur de rei possibilitate, nullus theologus legitime dubita- 
bit, cum omnes doctores doceant sacerdotem posse quaecumque opera 
poenalia imponere in poenitentiam sacramentalem. Si agitur de facto 
et de convenientia rei, nulla ratio in contrarium affertur; quoad 
factum, habemus praedicta verba "Quidquid boni feceris sit tibi in 
remissionem peccatorum"; quoad convenientiam vero, quis dicet non 
convenire ut Ecclesia velit sua potestate ligandi atque solvendi adju- 
vare poenitentem quantum potest et ita ut tota hominis vita tam 
necessario sacramento veluti informetur? Ceterum, si quis velit limites 
invenire, dicat cum quibusdam opera vitae elevari non indefinite sed 
pro quanto requiritur ut per ea satisfiat pro poena debita peccatis 
in praesenti confessione accusatis. 


4. Si omnia opera vitae elevarentur ad valorem satisfactorium, non 
intelligeretur quare Cone. Trid. (sess. 14, cap. 8) et Rituale Romanum 
(tit. 3, c. 1, n. 19) districte admoneant confessarios ut poenitentias 
imponant juxta gravitatem criminum eosque deterreant a nimia indul- 
gentia in satisfactionibus imponendis. 

Resp. Ratio istius sollicitudinis est tum quia doctrina de sacra- 
mentali sensu praedictae formulae non est communis nec certa, tum 
quia non quaelibet opera poenalia ordinariae vitae sunt proportionata 
ad quaelibet crimina expianda, cum praesertim non raro contingat ut 
vita scelestissimorum hominum parum in se habeat poenalitatis, ut 
patet de divitibus et magnatis. Propterea theologi morales fere con- 
sentiunt in dicendo quod doctrina de sacramentali valore illius for- 
mulae, etiam si admittatur, non est per se ratio sufficiens pro confes- 
sario ut minuat poenitentias aut minus sollicitus se habeat in eis 
imponendis. “Ceterum sententia s. Thomae et s. Alphonsi identidem 
proderit, ut minus difficilem se exhibeat Confessarius in minuendis 
poenitentiis pro gravibus peccatis imponendis: cum nempe rationa- 
biliter timet, ne poenitens nimis terreatur nec aliter videt ei, licet 
disposito, succurri posse".30 Hoc commendat ipse S. Thomas in verbis 
supra citatis. 


5. Non potest sacerdos omnia opera vitae elevare ad vim satisfac- 
toriam; nam satisfactio ut sit sacramentalis debet a sacerdote imponi 
praeceptive, nec potest relinqui arbitrio poenitentis; varia autem opera 
vitae sunt secundum se indeterminata et potius in arbitrio poenitentis 
relicta (Ita Vazquez et Viva). 

Resp. Potest sacerdos imponere praeceptive aliqua opera sub qua- 


n Ballerini-Palmüûri, Opus Theologicum Morale, v. 5, n. 486, Prati, 1893, p. 243. 

dam disiunctione, ut si dicat: Recitabis rosarium vel Missam audies, 
ubi determinatio habetur quoad unum de duobus, quamvis ulterior 
determinatio relinquatur poenitenti; non ergo requiritur ex parte 
sacerdotis omnis modus determinationis. Futura opera vitae erunt 
aliquando in se determinata ex electione poenitentis, et, prout ita deter- 
minata, possunt a sacerdote dirigi in sacramentalem satisfactionem; 
nec inde deficit vera ratio praeceptiva, nam intelligitur sacerdos prae- 
cipere poenitenti ut ea opera, quae de facto libere faciet, ordinet 
in satisfactionem peccatorum ut quoddam complementum suae 


confessionis. 


ART. 72. Utrum In Satisfactionem Sacramentalem Iniungi Possit 
Quodlibet Opus Poenale, Seu Omne Opus Quod Est Satisfactorium 
Ex Opere O perantis. 


STATUS QUAESTIONIS 


Agitur de materia satisjactionis sacramentalis et quaeritur an habe- 
atur quoad hoc aequivalentia inter satisfactionem sacramentalem et 
satisfactionem non sacramentalem, ita quod quidquid est satis- 
factorium ex opere operantis possit assumi et iniungi in satisfactionem 
sacramentalem quae influit ex opere operato. Quamvis enim possibili- 
tati et convenientiae talis assumptionis nihil obstet ex parte operis 
ipsius, prout est satisfactorium, potest aliunde obstare aliqua ratio 
petita ex indole et bono sacramenti vel ex utilitate subjecti, quod 
attinet v.g. ad actum internum, qui non videtur congruere indoli 
sacramenti, et ad poenitentiam publicam, quae videtur officere sigillo 
sacramentali et frequentationi sacramenti. 

In art. 66 diximus omne prorsus opus poenosum esse satisfactorium 
ex opere operantis, scilicet actus externos, actus internos, poenalitates 
vitae, opera praecepta, et in art. 67 addidimus tria opera, scilicet elee- 
mosynam, jejunium et orationem, praecellere inter alia. Restat ut haec 
omnia breviter comparemus cum sacramentali satisfactione, addito 
verbo de quibusdam particularibus poenitentiis quae dubium aliquod 
ingerere possent. Praeterea, nonnulla minoris momenti invenies apud 


theologos M orales. 


CONCLUSIO 


Per sc quodlibct opus poenale, seu omne opus quod est satisfactorium ex 
opere operantis, test assumi et iniungi in sacramentalem satisfactionem, 
quamvis ea opera congruentius assumantur quibus magis consulitur bono 


sacramenti et utilitati enitentis. 

Exponitur, discurrendo per varia operum genera: 


l. Actus externi maxime conveniunt sacramentali satisfactioni tum 
ex parte sacramenti, quod est signum sensibile, tum ex parte poeni- 
tentis, cum opera externa ex una parte sint notiora et usu faciliora 
(communiter saltem loquendo et praesertim quoad rudes) et ex alia 
parte sint non uno modo magis laboriosa et consequenter magis satis- 
factoria. Inter opera externa, aptiora sunt eleemosyna, jejunium et 
oratio, idque ob easdem rationes, ut explicatum est in art. 67. 

Ceterum, haec opera non omnia omnibus aut omni modo conveniunt, 
sed juxta circumstantias et conditiones poenitentium. Sic poenitentiae 
nimis diuturnae, vel nimis graves, vel quae quomodolibet sacramenti 
frequentationem odiosam vel difficilem reddunt, nulli conveniunt; in 
particulari et ratione moralis impotentiae, non convenit eleemosyna 
poenitentibus pauperibus, pueris et uxoribus, nec jejunium pueris, 
debilibus et onerose laborantibus, nec longiores orationes infirmis et 
rudibus.4( 


2. Actus interni (puta mentalis oratio, actus spei, examen consci- 
entiae, propositum non peccandi) imponi possunt in poenitentiam; 
nam, ex una parte, ut ostensum est in art. 60 et 66, actus interni sunt 
vere poenosi et satisfactorii, et ex alia parte nihil obstat eorum 
sacramentalitati. 

Iyo contraria quidem sententia citantur Alexander  Halensis 
(Summa, 4 p., q. S4, m. 2, a.) et Almainus (In 4 Sent., dist. 15, 
q. 1), sed istorum dissidium quoad praxim sperni potest, quia ex una 
parte non agitur de valore sacramenti, et ex alia parte rationes, quas 
illi afferunt, sunt valde debiles. Dicunt enim quod satisfactio, utpotc 
pars sacramenti debet esse sensibilis; attamen, sufficit ut sit sensibilis 
indirecte et per aliud, ratione nempe impositionis sacerdotis et accep- 
tationis poenitentis, sicut ipsa contritio fit sensibilis per signa et 
confessionem; dicunt praeterea, actum mere internum imponi non 
posse, sed non attendunt quod hic agitur de foro interno in quo homo 
se habet ut instrumentum Dei, adeoque sicut homo potest auctoritative 
et judicialiter solvere ab interiori vinculo peccati, ita potest ligare ad 
interiorem actum satisfactionis. 


3. Necessariae poenalitates vitae imponi possunt in poenitentiam: 
nam, ut dictum est in art. 66 et definitur a Cone. Trid. (sess. 14, 
can. 13), ipsae sunt vere satisfactoriae, si patienter tolerentur, quid- 
quid sit de modo quo earum vis satisfactiva a variis doctoribus ex- 


"Cf Moralistas, v.g. Cappello, n. 244. 

plicetur. Saltem enim ipsa patiens earum acceptatio dicenda est satis- 
factoria, adeoque in sacramentalem satisfactionem dirigi potest. 


4. Opera aliunde praecepta (y.g. auditio Missae die dominico) 
imponi possunt in poenitentiam, cum sint satisfactoria, ut dictum est 
in art. 66, quamvis magis per se conveniant opera supererogatoria ad 
finem tum vindicativum tum praesertim medicinalem, ut detur nempe 
poenitenti occasio plura operandi. Nec refert quod, ut ibidem dictum 
est, quidam doctores negaverint satisfieri posse per opera praecepta, 
nam in praxi haec sententia sperni potest quia ex una parte contraria 
doctrina est secundum se solida et hodie communissima, et ex alia 
parte non agitur de validitate sacramenti. 


Notat Cappello: “Utrum expediat ut opus aliunde debitum impona- 
tur necne, ex variis poenitentis adiunctis pendet. Ordinarie convenit 
ut aliquod opus non debitum, saltem minimum, iniungatur. At interdum 
consultius forte erit, ut confessarius opus iam praeceptum poenitenti 
imponat, v.g. auditionem Missae diebus dominicis per unum vel duos 
menses, si poenitens illi intéressé non soleat. Quo in casu si omittat 
ipse opus impositum, duo committit peccata, alterum contra praecep- 
tum Ecclesiae, alterum contra praeceptum confessarii seu virtutem 
poenitentiae." 4l 

Plures dicunt quod quando sacerdos nihil explicat, intelligendus est 
imponere opus alias non praeceptum (puta auditionem Missae praeter 
eam ad quam quis obligatur ex praecepto); sed hoc est nimis genera- 
liter dictum, nam res pendet a sola intentione sacerdotis et haec etiam 
alter quam ex explicita ipsius declaratione colligi potest, scilicet ex 
indole materiae et ex variis circumstantiis. Unde rectius ait Suarez: 
"Totum . . . pendet ex intentione confessoris, quae tamen ex cir- 
cumstantiis, et ex materia interpretanda est; nam, si rationabiliter 
creditur noluisse adeo gravare poenitentem, merito potest credi, quod 
haec fuerit intentio. ejus, quia semper credendum est prudenter et 
rationabiliter operari; consultius tamen esset, quando materia talis 
est, ut conjuncta aliis praeceptis posset grave onus imponere, explicite 
interrogare confessorem intentionem ejus." 4) 


5. De impositione operum in generali, ut si sacerdos dicat “Tibi in 
satisfactionem applico omnia opera bona et laboriosa quae facies vel 
sustinebis per hunc diem, vel per hanc hebdomadam, vel per hunc 
mensem, vel usque ad proximam confessionem”. 

In art. praec. (p. 389-395) dictum est communius theologos 


"De Sacramentis, v. 2, De Poenitentia, n. 244, Taurini-Romae, 1944, p. 209. 
cDe Poenitentia, disp. 38, sect. 6, n. 5, Opera omnia, t. 22, Parisiis, 1866, p. 795. Idem 
sentiunt 5. Alphonsus, n. 513, Bucceroni, n. 733, et Cappello, n. 244. 

admittere possibilitatem hujus modi imponendi satisfactionem, sed 
an de facto contineatur in illa formula “Quidquid boni feceris et mali 
sustinueris sit tibi in remissionem peccatorum”, magis inter se doctores 
dissentire. Ceterum, consultius sacerdos illi generali impositioni addet 
opus aliquod determinatum. Cappello praedictam generalem impositio- 
nem sic magis determinate proponit: "Possunt imponi etiam opera 
bona, qtiae poenitens determinato tempore, v.g. hac die, hac hebdo- 
mada, hoc mense, Jacturus est, ut preces quotidianae, consuetae elee- 
mosynae etc.; idque praesertim expedit in illis poenitentibus, quibus 
propter occupationes aut fragilitatem poenitentia proportionata pec- 
catis imponi nequit." 43 


6. Poenitentia publica, quae nempe ex circumstantiis sit per se 
revelativa sigilli sacramentalis, imponi non potest etiam si agatur de 
peccatis publicis, ut probatum est in art. 45 (tom. 2, p. 958-970). 

Hoc explicite asserunt quidam doctores, ut Génicot-Salsmans (n. 
314) et Cappello (n. 203. 244. 245); auctores vero qui oppositum 
asserere videntur, sunt cum grano salis interpretandi, ut mox 
explicabitur. 

Rituale Romanum, t. 3, c. 1, n. 22, explicite vetat impositionem 
poenitentiae publicae pro peccatis occultis: "Pro peccatis occultis, 
quantumvis gravibus, manifestam poenitentiam ne imponant". Im- 
positio publicae poenitentiae pro publicis peccatis de qua loquitur 
Cone. Trid. (sess. 24, Decret, de reformatione, cap. 8, cit. in art. 43, 
tom. 2, p. 745, et art. 45, p. 866 et 964), non respicit forum sacra- 
mentale, sed forum externum. Quomodo autem antiqua praxis publicae 
poenitentiae esset compossibilis cum lege sigilli, dictum est in art. 44 
(tom. 2, p. 797 sq.; cf. art. 45, p. 966 sq.). 

Animadvertit Génicot-Salsmans (n. 314): “Hoc tamen minime im- 
pedit quominus imponatur opus publicum, sed quod non ut satisfactio 
sacramentalis cognoscatur, praesertim si aliunde obligatorium est, puta 
si quis publicas inimicitias gessit ideoque ad publicam reconciliationem 
cum inimico suo obligatur; si quis notus ut impius vel massonicus iube- 
tur publice adire ecclesias et sacramenta frequentare, ut se Christianum 
fidelem omnibus probet." 


Ad tramitem tum istius animadversionis tum eorum quae diximus in 
art. 44 (p. 797 sq.) de compatibilitate antiquae poenitentiae publicae 
cum lege sigilli, intelligi potest in recto sensu affirmatio plurium doc- 
torum, sive inter modernos (ut Noldin-Schmitt, n. 307, et Aertnys- 
Danien, n. 321), sive praesertim inter antiquiores quibus minus 
perspicue lex sigilli in toto suo rigore et latitudine apparuit (cf. 


u Op. cit., n. 244, p. 210. 

apud S. Alphonsum, n. 512), qui dicunt publicam poenitentiam 
pro publicis peccatis imponi posse. Idem dicendum de verbis 
Ritualis Romani, t. 3, c. 1, n. 23: "Absolutionis sunt incapaces 
qui publicum scandalum dederunt, nisi publice satisfaciant, et 
scandalum tollant” et Catechismi Cone. Trid., p. 2, c. 5, q. 79: 
“Si interdum etiam ob publicam offensionem publica poenitentia 
praescribenda fuerit, quamvis eam poenitens refugiat ac deprecetur, 
non erit facile audiendus: verum persuadere ei oportebit, ut 
quae tum sibi, tum aliis salutaria futura sunt, libenti atque alacri 
animo suscipiat" (cf. q. 07). 


De hac quaestione aptius inter modernos loquitur Ballerini-Palmieri, 
scribens: “Quoad publicam poenitentiam, sunt qui negant imponi 
posse, quia est manifestatio confessionis. Quam rationem non esse 
efficacem alii contendunt, quia id accidit ex consensu poenitentis. 
Quae pariter responsio non satis est firma; quia consensus poeni- 
tentis, si adest praeceptum Confessari, non est liber. Praeterea in- 
quirendum superest, an prudenter id fiat; ob invidiam in Confessarios 
et sacramentum. Hoc igitur concludi debet, tunc solum hanc quaes- 
tonem habere locum, quando ingens aliquod scandalum reparari non 
posset nisi per publicam poenitentiam, v.gr. (inquiunt) publice 
restituendo honorem publice dehonorato: quod tamen exemplum minus 
ad rem facit, quia ad id poenitens posset aliunde obligari, nec 
liberum esset Confessario hoc illi iniungere vel non iniungere. Ceterum 
scandalum reparari aliter potest, v.gr. publice adeundo sacramenta, 
visitando ecclesias, audiendo Missas, dando nomen alicui confraterni- 
tati, ubi pietatis opera exerceantur etc. Haec igitur iniungi ad repara- 
tionem scandali possent. Et generatim notoria resipiscentia est repara- 
tio scandali. Universim ergo concluditur, extra casum necessitatis 
numquam publicam poenitentiam reluctanti esse imponendam. Ligor, 
n. 512. Necessitas autem non est, nisi quando obligationem hanc 
reparandi scandalum (intellige proprie dictum) poenitens habet, 
etiamsi non iniungatur ceu satisfactio." 4 


1. Status religiosus et Matrimonium nequeunt imponi in poeni- 
tentiam; nam talis impositio non est rationabiliter proportionata 
viribus et conditionibus humanis, quia status religiosus est status per- 
fectionis et Matrimonium importat susceptionem talium onerum quae 
omnimodam libertatem requirunt. Ad rem S. Alphonsus, cui con- 
sentiunt omnes moderni Moralistae: “Commune est apud DD. non 
posse imponi in poenitentiam ingressum in religionem. . . An autem 
possit alicui imponi ut recipiat sacramentum Matrimonii? Affirmat 


I Opus Theologicum Morale, v. 5, n. 493, Prati, 1893, p. 246. 

Leander cum quibusdam, casu quo confessarius noverit matrimonium 
esse illi remedium necessarium. Sed melius hoc reprobant Laymann, 
et Escobar cum Fagundez; quia matrimonium omnimodam requirit 
libertatem ."45 


8. Opus applicandum pro aliis, nominatim pro animabus purgatorii, 
potest imponi in poenitentiam.4) Id docent communiter doctores, con- 
firmat praxis confessariorum et sensus fidelium, commendat ipse 
Catechismus Cone. Trid., p. 2, c. 5, q. 74, inquiens: *Ex omni satis- 
factionum genere maxime convenit poenitentibus praecipere, ut certis 
aliquot et definitis diebus orationi vacent, ac pro omnibus et praesertim 
pro iis, qui ex hac vita in Domino decesserunt, preces Deo faciant." 

Id quidem negarunt pauci antiquiores, ut Vega (Summa, t. 2, c. 65, 
cas. 4), Joannes Sanchez (in suis selectis disputationibus de adminis- 
tratione sacramentorum, disp. 16, n. 1), ea speciosa ratione quod 
Si opus satisfactorium offertur pro aliis, puta pro animabus purgatorii, 
nequit prodesse ipsi poenitenti in propriam satisfactionem. Sed haec 
ratio nihil est. Nam praeter valorem impetratorium (si agatur de 
oratione) et satisfactorium ex opere operantis, habetur in opere 
imposito a confessario valor satisfactorius ex opere operato qui 
semper obvenit ipsi poenitenti, dum primus et alter valor in alios 
transfertur, ex impositione confessarii. Etiam in casu quo confessarius 
praescribat ut poenitens celebret missam pro defunctis, valor satis- 
factorius ex opere operato, qui inest illi celebrationi ut est poenitentia 
sacramentalis, remanet apud poenitentem, etsi transferatur in de- 
functos tum valor impetratorius Missae, tum valor satisfactorius ex 
opere operantis qui inest celebrationi Missae, tum etiam ipse valor 
satisfactorius ex opere operato sacrificii. 


9. Opus indulgentiis ditatum potest imponi in poenitentiam quin 
inde poenitens amittat indulgentiarum effectum. De hoc quidem olim 
disputabatur, sed hodie certum est ex declaratione S. C. Indulgenti- 
arum (14 junii 1901) et ex explicite canone 932 Codicis J. C.: "Qui 
praestat opus sibi in sacramentalem poenitentiam iniunctum et in- 
dulgentiis forte ditatum, potest simul et poenitentiae satisfacere et 
indulgentias lucrari." 

Attamen adiunctio indulgentiae alicui operi nequit esse legitima 
ratio minuendi gravitatem poenitentiae, seu nequit confessarius in 
poenitentiam gravis peccati imponere opus leve eo quod sit indulgentia 
ditatum, etiam plenaria; nam alia est ratio et finis indulgentiae et 


"Theologia Moralis, t. 3, n. 511, Romae, 1909, p. 521. 
** Cf. Lugo, Disp. 25, sect. 4, n. 82-84. 

aliaa ratio et finis satisfactionis sacramentalis, quae est per se propor- 
tionanda gravitati peccatorum (cf. infra, p. 409-413. 427. 450). 


10. Abstinentia seu cessatio ab aliquo opere bono (puta a jejunio) 
potest per se imponi in poenitentiam, quatenus cedat in spiritualem 
utilitatem poenitentis. 

Olim controversum est de abstinentia a communione, aliis, ut Joannes 
Sanchez (in opere nuper memorato, disp. 33), negantibus quod imponi 
possit eo quod non sit opus aliquod meritorium, aliis vero ut Lugo, 
Salmanticensibus, Diana, S. Alphonso (n. 514), affirmantibus, eo 
quod id possit esse in utilitatem poenitentis, saltem quatenus poeni- 
tens sic servat oboedientiam confessarii. Moralistae moderni recte 
dicunt: Per se et absolute loquendo ea abstinentia imponi potest et 
esse potest in utilitatem poenitentis, dummodo, ut patet, non sit 
revelativa sigilli; regulariter tamen loquendo non expedit, imo 
rarisSsimus est casus in quo expediat seu possit esse in utilitatem 
poenitentis (quod quidem jam aliqui antiquiores explicite adverte- 
bant, nominatim Lugo); praeterea ea impositio hodie esset contra 
mentem Ecclesiae, vehementer impellentis fideles ad frequentem 
communionem (quod quidem intelligendum est ad tramitem eorum 
quae de frequenti communione diximus in tractatu De Eucharistia, 
tom. 1, art. 38). 


Discrimen inter antiquiores et modernos est in hoc quod illi faciliorem con- 
cedant confessario facultatem imponendi abstinentiam a communione. Sint pro 
exemplo sequentia verba Salmanticensium et Lugonis (qui inter omnes modera- 
tissimus se ostendit) : 


SALMANTICENSES: "Potest sacerdos in poenitentiam praecipere abstinentiam 
à frequenti communione, dum sibi expediens ob urgentia motiva videtur, uti si 
deprehenderet Eucharistiam indignissime tractari, poenitentemque saepe in heb- 
domada communicantem ad sacramentum sine debita reverentia, ac vitiis, crimi- 
nibusque onustum accedere. Ita Diana II part, tract. 7 Miscell. résolut. 15, ubi 
oppositum, inquit, non esse admittendum, utpote contra praxim Ecclesiae, et usum 
omnium confessariorum. Idem sentit Laurentius a Ponte in cap. 2 Matth. annot. 
moral. 46, num. 28, ubi haec habet: 'Ex qua doctrina elicitur falsitas illius, quam 
in Ecclesia Dei introducere preasumpsit quidam Joannes Sanctius in selectis suis 
disputationibus, affirmans in receptione Sanctissimi Sacramenti Eucharistiae non 
solum non debere poenitentem stare, neque obcdire confessario praecipienti 
abstinentiam a sacramenti sumptione, imo quod poenitens melius aget si non 
obediat. Quam doctrinam (si tale meretur nomen) uti novam, et in Ecclesia Dei 
nunquam auditam, et contra communem sensum Patrum, et magisterii spiritualis 
praxim, reputo falsam, et periculis plenam. Recolantur quae expendimus tract. 
23, disp. 7, ubi explicantes decretum SS. D. N. Innocentii XI, haec et plura 
ad communionem spectantia adduximus.'47 


LUGO: *Dubitari . . . potest, an possit confessarius imponere in poenitentiam, 


"De Poenitentia, disp. 11, dub. 2, $4, n. 34, Curs. Thcol., t. 20, Parisiis, 1853, p. 659. 

quod abstineat pocnitens a communione aliquot diebus: de quo controversia fuit 
annis praeteritis, quibusdam id negantibus, quos late defendit Joann. Sancitis in 
selectis, disput. xxxiii. per totam, ubi multa congerit; quibusdam vero affirmantibus, 
quos defendit Pater Ferdinandus de Salazar tract, de frequent. Communionis, 
cap. xiv, $ 1. Ex iis autem, quae diximus disput. xvii. de Eucharist, facile respondere 
possumus; ostendimus enim, frequentem usum communionis non esse rem ita 
determinate bonam, ut non possit aliquando, et in aliquibus circumstantiis melius 
esse abstinere, quam accedere, etiamsi non sit conscientia peccati mortalis. Quod 
auctoritate, ratione, et exemplis late probavimus. Cum ergo confessarius possit 
praecipere opera honesta, et virtutum, in poenitentiam; non videtur dubium in 
genere, et de possibili loquendo, quod possit aliquando praecipere poenitenti, ut 
abstineat a communione tali die: quando, scilicet, constat, melius esse tunc 
abstinere, quam accedere; quod ex statu poenitentis, et defectu reverentiae, et 
dispositionis colligi prudenter potest. Dum tamen illa omissio communionis non 
sit occasio alus judicandi, quod a confessario fuerit in poenitentiam imposita, ne 
forte hac via cogeretur poenitens suam confessionem manifestare. Regulariter 
tamen non expedit talem poenitentiam imponere, licet in casu rarissimo negandum 
non sit, quod possit utiliter imponi."49 


NOTA. DE EVOLUTIONE PRAXIS ECCLESIAE IN IMPO- 
NENDIS OPERIBUS SATISFACTORY sufficienter dictum est in 
art. 45 (tom. 2, p. 862 sqq.), cum exposuimus indolem antiquae 
poenitentiae publicae ejusque evolutionem in sic dictam poenitentiam 
privatam. 

Si quis plura desideret, adeat P. Galtier qui in Diet. Théol. Cath., 
art. Satisfaction, col. 1141 sqq., de ea fuse et erudite disserit. Clarus 
auctor, primo considerat antiquam poenitentiam publicam (col. 
1141-1169). Secundo, exponit successivam periodum poenitentiae 
privatae mediaevalis, expressae praesertim in Libris Poenitentialibus 
et in decretis particularium Conciliorum; in qua varios gradus evolu- 
tonis distinguit, scilicet imprimis sic dictam "poenitentiam taxatam" 
(“Pénitence taxée ou tarifée"), qua nempe in antecessum canonice 
determinabatur quae et quanta poena pro variis peccatis esset iniun- 
genda (col. 1169-1176)/^ deinde introductionem usus postponendi 
satisfactionem  absolutioni (coi. 1176-1178), tandem  mitigationem 
disciplinae satisfactoriae per sic dictas "redemptiones poenarum" et 
indulgentias (coi. 1178-1190). Tertio, exponit moderniorem disci- 
plinam satisfactoriam inde a Cone. Trid. (col. 1190-1210), peculiariter 
proponens et resolvens, tum theoretice tum historice, problema ‘“re- 
laxationis poenitentialis" a Jansenistis invocatum (col. 1193—1204). 


Ad hoc ultimum punctum haec apte observat: ‘II reste à résoudre le probléme 
historique --- : dans le matériel de la satisfaction à imposer pour le sacrement 
de pénitence, pourquoi et comment, au cours des áges, se sont produits tant de 


changements et d'adoucissements? 


**De Poenitentia, disp. 25, sect. 4, n. 65, Disp. Schol., t. 5, Parisiis, 1893, p. 454. 

** Cf. v.g. De Poenitentiarum Mensura Taxanda Liber (M.L. 80, 223-230). De Remediis 
Peccatorum, Poenitentiale Animarum (M.L. 94, 567-576). Liber Poenitentialis, Poeni- 
tentiale Romanum (M.L. 105, 693-710). 

"l|. La prédominance du point de vue sacramentel. Pour le comprendre, i! n'est 
que de regarder à la solution doctrinale déjà indiquée. La pratique, ici. s'est 
vraiment inspirée de la théorie, laquelle, à son tour, s'est plus ou moins inspirée 
de la pratique. Plus s'est précisée la conception du sacrement de pénitence et de 
son efficacité propre ou essentielle, plus aussi s'est précisée la distinction vaguement 
entrevue dés l’origine entre la rémission de la coulpe et celle de la peine 
temporelle. Par là méme aussi est apparu plus distinct le rôle propre de la 


satisfaction ou de la peine imposée par l'Eglise; en tant que distincte de la 
pénitence intérieure ou contrition, la satisfaction s'est révélée moins indispensable 
pour la rémission du péché lui-même. L'effet auquel elle était proprement et 
directement ordonée pouvant être réservé à plus tard ou supléé en diverses manières, 
lattention, pourrait-on dire, s'est toute concentrée sur le fruit à retirer du 
sacrement en tant que tel et, dés là qu'elle a été jugée suffisante pour le rendre 
possible, on a passé outre à ce que la satisfaction elle-même pouvait avoir 
d'insuffisant pour atteindre son objet particulier. Du point de vue proprement 
sacramentel la simplification a paru pouvoir en étre poussée jusqu'à l'extréme 
limite. Il est vrai que l'efficacité expiatoire n'est pas la seule qu'il faille considérer 
dans la satisfaction. Celle-ci a aussi d'autres buts, qui auraient pu lui faire con- 
server une plus large place. Nous les avons vu énumérés par le Concile de Trente; 


b 


de tout temps, dans l'Eglise, on y fut attentif. Destinée à réparer le scandai, la 
satisfaction a aussi un but penal et social; elle doit faire ressortir la gravité du 
péché et contribuer ainsi à en détourner. Elle est également un reméde, c'est-à-dire 
qu’elle pourvoit à guérir le mal que, méme pardonné, le péché laisse nécessairement 
aprés lui: elle doit armer contre les rechutes et faire prendre des forces contre 
les nouvelles tentations à prévoir. 


"Aucun de ces effets n'est donc à perdre de vue dans l'administration de la 
pénitence; mais ni les uns ni les autres n'ont rien de proprement sacramentel. Pour 
autant qu'il est ordonné à la production de la gráce, le rite institué par le Christ 
ne les produit pas ex opere operato; i est le gage de gráces actuelles qui les 
assureront, si l'on y correspond; il en est aussi l'occasion; mais on peut les obtenir 
et on les obtient, de fait, par d'autres voies que par celle du sacrement. L'enseigne- 
ment, par exemple, l'enseignement catéchétique, en particulier, tel qu'il se donne 


dans l'Eglise depuis des siécles, remplace trés heureusement les lecons qu'on tirait 


jadis de la condamnation à la pénitence publique. . . Etre assujetti ou s'assujettir à 
recourir au prétre chaque fois que l'on a péché ne va pas sans de grandes victoires 
à remporter sur soi et n'est donc pas d'une petite efficacité pour aider ou entraîner 
les âmes à se dégager elles-mêmes des emprises du péché. La vertu médicinale des 
privations et austérités auxquelles se peuvent astreindre les particuliers est indépen- 
dante de la prescription qu'aurait pu en faire un confesseur: celle-ci n'aurait pu y 
ajouter que trés indirectement. 


"2. La régression du poit de vue pénal et social. Seul, sans être lui non plus 
proprement sacramentel, le but répressif, pénal ou social, que poursuit la satisfac- 
tion, la met en plus étroite dépendencc du pouvoir des clefs. Aussi, plus qu'aucune 
autre, cette considération a-t-elle longtemps contribué à lui conserver sa rigueur 
Cest ici le domaine propre du for externe et ce n'est que lentement, nous l'avons 
vu, que s'en est distingué le for interne. L’administration de la pénitence releva 


* 


donc d'abord des deux: la pénitence publique, en particulier, répondait à une 


préoccupation d'ordre nettement social. L'Eglise pourvoyait ainsi, comme société, à 
réprimer et à écarter le mal résultant du péché de chacun pour l'ensemble de ses mem- 
bres. De là venait, avons nous entendu dire à saint Augustin, la durée et la rigidité 
des peines destinées à lui donner satisfaction à elle. Enchiridion, c. Lxv, P.L., t. xl, 
col. 262-263. Par la méme raison s'expliquait que seuls pussent étre absolument 


contraints à les subir les pécheurs reconnus coupables au for externe. 

"Plus tard, alors méme qu'elle eut laissé tomber totalement ou en partie ces 
prescriptions et ces rites, ladministration de la pénitence conserva longtemps 
encore ce caractére d'institution sociale. Parfois méme, nous l'avons vu, le pouvoir 
civil tint la main à en assurer le fonctionnement régulier. La loi ecclésiastique de la 
confession annuelle n'était pas faite pour modifier cette conception. Elle parlait 
de la confession au ‘propre prêtre”, c'est à dire au propre curé et la discussion 
fut aussi ápre que longue pour savoir si elle édictait par là une obligation stricte et 
indispensable. . . 


‘Même une fois éteintes ces controverses, la tendance persista chez maints 
pasteurs d'ámes, à voir dans la confession un des moyens les plus sûrs et les plus 
efficaces de pourvoir à leur bon gouvernement. Peut-étre méme cette tendance ne 
fut elle pas étrangère à la faveur que témoignérent certains d'entre eux, sinon aux 
doctrines, du moins aux doléances et aux suggestions des jansénistes. C'est bien, 
en tout cas, à ces sortes de préoccupations que répondent la sévérité et la rigueur 
qui caractérisérent, en certains pays, au xvii® siècle et au début du xix*, l'ad- 
ministration du sacrement de pénitence. Saint Alphonse de Liguori, qui lavait 
constaté, le déplorait: pour guérir les pécheurs invétérés, on comptait uniquement 
ou surtout sur la sévérité de la satisfaction à leur imposer et l'on aboutissait en 
pratique à les éloigner des sacrements. . . Cependant, l'importance attachée à ce 
point de vue disciplinaire et pénal décroissait-elle aussi de jour en jour. La 
distinction toujours plus marquée du for interne, la fréquence et la régularité des 
confessions, la conception plus nettement acquise et plus largement répandue de la 
nature du sacrement et de ses effets propres, tout contribuait à faire de l'absolution 


à accorder et de la satisfaction à imposer pour cela une question d'ordre stricte- 
ment individuel" (col. 1201-1203). 


ART. 73. Utrum Sacerdos Obligetur Sub Gravi Ad Imponendam 
Modo Praeceptivo Satisfactionem Proportionatam Tum Indoli Peccati 
Tum Conditioni Poenitentis (Suppi., q. 14, a. 3, ad 15; q. 18, a. 4; In 
4 Sent., dist. 20, q. 1l, a. 2, q. 15q. l1, a. 2, q. 2, ad 3; Quodlib. 3, q. 13, 
a. 28). 


STATUS QUAESTIONIS 


Est quaestio DE MODO SATISFACTIONIS, ET QUIDEM EX 
PARTE MINISTRI, seu de modo eam imponendi, nam de ipsa 
existentia obligationis actum est in art. 69. Quatuor autem quaeruntur: 

|l. Utrum obligatio intimandi satisfactionem sit gravis, secundum 
se et ex genere suo. 

2. Utium haec intimatio debeat fieri modo praeceptivo, nec possit 
satisfactionis exeeutio proponi sub consilio seu relinqui arbitrio 
poenitentis. 

3. Utrum satisfactio sit per se proportionanda indoli, seu qualitati, 
quantitati et numero peccatorum. 

4. Utrum tamen haec proportio sit attemperanda seu moderanda, 
juxta exigentias et conditiones poenitentis. 

PARS NEGATIVA ct PARS AFFIRMATIVA 


l. Quoad primam quaestionem communis sententia docet obliga- 
tionem intimandi satisfactionem esse gravem ex genere suo, sed 
admittere levitatem materiae, adeoque esse gravem quoad peccata 
mortalia, nondum confessa, levem vero quoad venialia et quoad mor- 
tala jam accusata in alia confessione. Dissentierunt tamen quidam 
doctores, uti Joannes Sanchez (in suis selectis disputationibus de 
administratione sacramentorum, disp. 15, n. 14 et 17), Palaus, Re- 
ginaldus et Billuart, docentes obligationem esse gravem in utroque 
casu, quia in utroque agitur de materia gravi, ie. de complenda 
integritate sacramenti. Juxta Lugonem etiam Suarez videtur hanc 
sententiam tenere, eo quod absque ulla distinctione doceat "hanc 
obligationem ex genere suo gravem esse, cum ad integritatem sacra- 
ment, et religionem Deo debitam, pertineat." 


Ad rem Billuart: *Colliges . . . extra hunc duplicem casum [i.e. 
moribundi vel ejus de quo ex revelatione constaret nulla indigere 
poenitentia], obligationem  injungendi satisfactionem esse gravem; 
quia gravis est irreverentia sacramenti quod maneat mutilum dum 
integrari potest et debet, graveque nocumentum infertur poenitenti. 
qui inde manet obnoxius poenis longe gravioribus luendis, et privatur 
remedio contra futura peccata: unde peccaret mortaliter confessarius 
qui non solum pro peccatis mortalibus, sed etiam pro venialibus aut 
mortalibus jam confessis nullam injungeret satisfactionem, nisi ex 
inadvertentia excusaretur. Neque refert quod satisfactio pro solis 
venialibus aut mortalibus jam confessis videatur quid leve: esto sit 
ita secundum se, est tamen, respectu sacramenti quod manet mutilum, 
quid grave in ratione irreverentiae: unde confessarius pro novo pec- 
cato oblito, addito post absolutionem, si novam conferat absolu- 
tionem, debet novam injungere satisfactionem." 5l 


2. Quoad secundam quaestionem, communior, ut videtur, sententia 
est satisfactionem imponendam esse per modum praecepti, nec suf- 
ficere sub consilio. Ita Vazquez (q. 94, a. 2, dub. 1 et 9), Coninck, 
Nugnus, Torres, Sylvius, Lugo (Disp. 25, sect. 4, n. 54-58), Salmanti- 
censcs (Disp. 11, dub. 2, n. 37 sq.), S. Alphonsus (n. 518; qui con- 
trarium sententiam dicit “omnino improbabilem"), Pesch (n. 236), 
Aertnys-Damen (n. 318; qui contrariam sententiam similiter dicit 
"omnino improbabilem"); quorum ratio est quia absque vero prae- 


"Suarez, Disp. 38, sect. 3, n. 1. 
"Dc Poenitentia, diss. 9, a. 2, Curs. Thcol., t. 9, Parisiis, 1904, p. 456. 

cepto non sufficienter seu efficaciter consulitur integritati sacramenti, 
nec amplius subsistit vera ratio impositionis satisfactionis. 

Ad rem S. Alphonsus: “Minime autem approbo id quod dicunt 
Medina apud Suarez, et alii apud Busenbaum . . . , nempe quod con- 
fessarius possit aliquando injungere poenitentiam sine ulla obliga- 
tone. Hoc, dico, est omnino improbabile. Nam legislator potest ferre 
et non ferre legem; sed si ferat, non potest quidem eam ferre sine 
obligatione, cum lex debeat necessario, saltem sub levi, obligare: lex 
enim quae non obligat non est lex, sed consilium." 52 


Contrariam sententiam, seu sufficere consilium, tenet praecipue et 
explicite Suarez (Disp. 38, sect. 3, n. 2-4; sect. 7, n. 5), citans pro 
se Paludanum, Petrum Soto, Victoriam et Ledesmam, imo et S. 
Thomam (inepte quidem ut ostendetur infra in Conci.); consentiunt 
quidam moralistae moderni, ut Ballerini-Palmieri (n. 512), Noldin- 
Schmitt (n. 302) et Cappello qui scribit: “Confessarius imponit per 
modum praecepti; at potest etiam imponere per modum consilii sine 
ulla obligatione stricte dicta" (n. 238, 5).53 Ratio est quia impositio 
per modum consilii sufficit ad hoc ut satisfactio sit objectum et exerci- 
tum potestatis clavium, sicut concessio indulgentiae est verum 
exercitium ejusdem potestatis. 


Ad rem Suarez: “Non tenetur semper confessor ad imponendam 
poenitentiam per modum praecepti, sed potest interdum applicare 
poenitentiam, si poenitens velit illam assumere, vel solum consilium, 
ut faciat. Haec conclusio supponit imprimis, confessorem posse satis- 
factionem praecipere, quod mihi certum est, quia Concilium Tri- 
dentinum ita interpretatur potestatem ligandi, ut latius dicam infra, 
sect. 7. Et hinc fit saepe posse teneri ad imponendam hoc modo satis- 
factionem, si causa et poenitentis conditio hoc requirat; imo censeo 
hoc esse regulariter et frequentius servandum, propter rationes factas. 
supponit deinde satisfactionem posse etiam imponi, seu applicari 
sine obligatione sub illa forma quasi conditionata: ‘Si hoc feceris, 
tbi serviat in satisfactionem', ut supra cum S. Thoma docuimus. 
quia satis est, ut illa satisjactio elevetur per virtutem clavium; sicut 
indulgentiae concedi etiam solent simili modo, quarum applicatio 
ad claves suo modo pertinet. Et hinc concluditur, posse interdum hoc 
modo imponi satisfactionem, vel totam, vel partem ejus, prout con- 


“ Theologia Moralis, t. 3, Romae, 1909, p. 529 sq. 

u Ceterum, idem Cappello paulo inferius (n. 247, 3) videtur oppositum docere, asserens 
"Recte 5. Ligorius (l.c.) dicit improbandam esse opinionem Medinae et aliorum, qui 
censent confessarium posse aliquando iniungere poenitentiam sine ulla obligatione. Sane 
legislator potest ferre et non ferre legem ; at si ferat, non potest quidem eam ferre sine 
obligatione, cum lex debeat necessario saltem sub levi obligare ; lex enim quae non obligat, 
non est lex, sed consilium." 

lessor judicaverit magis expedire poenitenti; nam, cum haec satis- 
factio medicinalis sit, accommodari debet dispositioni poenitentis, ut 
saepe etiam infra dicemus. Et haec sententia colligitur ex D. Thom., 
Quodl. 3, art. 26; Palud., d. 20, q. 2, art. 2; Pet. Soto, lect. 2 de 
satisfactione; Victor., in Sum., n. 210; Ledes., q. 11, art. 3, dub. 14."w 


3. Quoad tertiam quaestionem nullus est dissensus inter doctores. 
Affirmativa enim est explicita doctrina Cone. Trid., sess. 14, cap. 8, 
Ritualis Romani, tit. 3, c. 1, n. 19, et Codicis J. C., can. 887. 


4. Quoad quartam quaestionem similiter mira habetur doctorum 
concordia, firmata a praxi confessariorum et fundata in ipsa doctrina 
praedictorum documentorum. 


CONCLUSIO 


Conclusio 1. Obligatio intimandi satisfactionem est secundum se et ex 
genere suo gravis, sed admittit levitatem ex parvitate materiae, ita ut sit 
gravis quoad peccata mortalia nondum confessa, levis vero quoad peccata 


venialia et quoad mortalia jam confessa. 


Probatur. 


Eam obligationem esse ex genere suo gravem patet ex gravitate 
objecti seu motivi; gravis enim res est tum integritas sacramenti, 
quae nequit obtineri sine satisfactione, tum ordinis reparatio quae 
fit per satisfactionem prout est poena vindicativa, tum bonum spirituale 
animarum, quod fovetur per satisfactionem prout est poena medici- 
nalis. Gravitatem obligationis sonant etiam verba Cone. Trid., sess. 
14, cap. 8 "Debent sacerdotes satisfactionem iniungere ne alienorum 
peccatorum participes efficiantur", quae repetit Rituale Romanum, 
tit. 3, cap. 1, n. 19. 


Eam obligationem admittere levitatem ex parvitate materiae, seu 
non esse gravem ex foto genere suo, patet ex eo quod praedicta bona 
sacramenti, justitiae et medicinae, non respiciunt Deum directe, nec 
consistunt in re gravi indivisibili, nec sunt talia ut, si daretur levitas 
materiae, genus humanum alliceretur ad peccandum cum magno sui 
detrimento; haec enim sunt tria capita ex quibus Moralistae deducunt 
aliquid esse grave ex toto genere suo. 


Levem autem esse obligationem imponendi satisfactionem pro pec- 
catis venialibus et pro jam confessis mortalibus, ostenditur ex parvitate 


"De Poenitentia, disp. 38, sect. 3, n. 2, Opera omnia, t. 22. Parisiis, 1866, p. 790. 

ipsius materiae. "Nam poenitentiae injunctio ob peccata venialia, vel 
mortalia jam confessa, ad tria dirigitur, nempe, ad debitam sacra- 
menti integritatem, justam criminis punitionem, et animae congruentem 
salutem; sed ad nullum ex his graviter conducit, quum absque levis 
aegritudinis medicamento animae salus simpliciter obtineatur, et 
sine levis delicti punitione, vel gravis jam sufficienter puniti, sub- 
stantialis judicii rectitudo subsistat, ac tandem sine levi parte integrali 
substantialiter maneat integra sacramenti materia, quemadmodum 
defectus in dente, quia levis, substantialem hominis integritatem non 
tollit, licet alias defectus brachii, vel manus, quia reputatur gravis, id 
efficiat ergo levis poenitentiae impositio in confessione venialium, vel 
mortalium vitae ante actae, levis materia est: haec quippe ex fine, 
ad quem dirigitur, regulatur. 

"Confirmatur primo: nam judex civilis lethaliter non delinquit, si 
leve delictum non punit; nec medicus corporis, si languori tenuissimo 
medicamentum non exhibet; nec culpae gravis reatum contrahit 
minister, qui in re parvi momenti proprio muneri non satisfacit; sed 
ita se habet sacerdos poenitentiam non injungens ob venialia crimina, 
aut mortalia saepius jam confessa, et punita: ergo ad hujusmodi 
satisfactionem imponendam sub lethali culpa non adstringitur. 

"Confirmatur secundo: nam poenitentes, qui levem satisfactionem, 
ob peccata venialia impositam, omittunt, in omnium fere sententia 
non graviter peccant, nisi ex contemptu omittant: ergo nec sacerdos 
sub mortali adstringitur illius impositioni. . . Consequentia ... ex 
paritate liquet: quippe eadem sequuntur inconvenientia ex omissione 
exequendi satisfactionem, ac ex omissione illam injungendi."5 


NOTA. DE CAUSIS EXCUSANTIBUS AB IMPONENDA 
SATISFACTIONE.) 


PRIMUS CASUS qui affertur est infirmitas corporalis, seu potius 
impotentia physica quae habetur v.g. in moribundo sensibus destituto. 
Si autem moribundus non sit omnino sensibus destitutus, jam or- 
dinarie adest facultas exercendi levissimum aliquod opus satisfactivum, 
puta invocationem nominis Jesu, vel osculationem crucis, vel tun- 
sionem pectoris vel piam cogitationem, et tunc casus numerandus est 
inter excusantes a proportionanda satisfactione, de quibus erit sermo 
in Nota post Conci. 4. 


SECUNDUS CASUS est si sacerdos ex revelatione sciret poeni- 
tentem jam pro tota poena suorum peccatorum satisfecisse et simul 


u Salmanticenses, Dc Poenitentia, disp. 11, dub. 1, $ 2, n. 11, Curs. Theol., t. 20, Parisiis, 
1883. p. 636. 

“ De causis vero excusantibus a proportionanda satisfactione qualitati et quantitati 
peccatorum, dicetur in nota ad calcem Conci. 4, p. 425-430. 

contra relapsum praemunitum esse. In tali casu sacerdos non teneretur 
poenitentiam imponere, quia cessaret uterque finis vindicativus et 
medicinalis, et consequenter etiam ipsa necessitas complendi sacra- 
mentum. Sed casus est fere metaphysicus et ad praxim nihil referens, 
qua supponit tum insignem revelationem, tum quandam confirma- 
tionem in gratia. Si tamen sacerdoti revelaretur tantum inexistentiam 
poenae luendae, quidam dicunt ipsum teneri ad imponendam poeni- 
tentiam ad finem medicinalem, seu ad praecavendum absolute possi- 
bilem relapsum, et hoc modo ad complendum sacramentum. 


TERTIUS CASUS est si sacerdos ex ipsa confessione, contritione 
aliisque signis, prudenter existimet poenitentem Jam pro tota poena 
satisfecisse. 

In hoc casu sacerdotem excusari ab imponenda satisfactione docent 
Cajetanus (Opusc., t. 1, q. 2, a. 2), Navarrus, Petrus Soto, Suarez 
(Disp. 38, sect. 3, n. 4; qui addit: "Fateor tamen raro posse constare 
sacerdoti de sufficienti satisfactione jam facta, et ideo consultius esse 
aliquam, vel levem satisfactionem imponere"), Lugo (Disp. 25, sect. 
4 n. 48). Alii vero, ut Gonet (Disp. 13, a. 3, n. 45), Salmanticenses 
(Disp. 11, dub. 1, n. 5), 5. Alphonsus (n. 507), Billuart (Disp. 9, 
a. 2, circa finem) negant casum esse vere practicum, cum ‘id raro vel 
nunquam constare satis possit" (S. Alphonsus), vel possibilem, cum 
"ex nullo principio moraliter loquendo (seclusa divina revelatione) 
sacerdoti constare valet, poenitentem integre, et omnino pro poena 
peccatis debita satisfecisse" (Salmanticenses). 

Attamen haec ratio necessaria non videtur, nec apparet casum 
esse prorsus metaphysicum; non desunt enim in Ecclesia animae 
sanctissimae, quae nempe postea canonizantur; si ergo una ex istis, 
suo confessario intime nota, accuset peccata levia de quibus maxime 
doleat, quis dicet confessarium non satis prudenter judicare eam 
jam pro poena peccatorum, post plures actus contritionis et charitatis 
vitamque sanctam, totaliter satisfecisse? Tutius tamen erit ut confes- 
sanus aliquam levem poenitentiam imponat, quamvis non teneatur, 
ut securius consulat bono poenitentis et perfectioni sacramenti. 


QUARTUS CASUS est quando instat susceptio alicujus remedii, 
quo possit consequi remissio totius poenae temporalis, ie. martyrii 
et indulgentiae plenariae, sive agatur de jubilaeo sive de alia qualibet 
plenaria indulgentia (addi potest etiam applicatio sacrificii Missae, 
nam, ut dictum est in tractatu De Eucharistia, art. 54, tom. 2, 
p. 1103 sq., remissio poenae est hujus sacrificii effectus, immediate 
et ex opere operato). De hoc casu judicandum est sicut de duobus 
praecedentibus, cum quibus strictam habet cognationem. Per se 


hHMiuutimuit 

nempe et speculative loquendo admittendus est, ubi revera prudenter 
judicari possit in aliquo casu particulari cessare utrumque finem 
vindicativum et medicinalem satisfactionis sacramentalis; practice 
vero et ut in pluribus negandus est, nam nonnisi rarissime de eo 
prudenter judicari posset; praeterea, ad indulgentiam quod attinet, 
de facto obstat, ut mox explicabitur, conditio apposita ab auctoritate 
ecclesiastica, quod nempe nec confessarius nec poenitens possit in- 


dulgentia uti ad implendam obligationem sacramentalis satisfactionis 
imponendae vel exequendae. 


Haec quaestio de indulgentiis olim non mediocriter controvertebatur, 
nec adhuc doctrinaliter resoluta est, etiam post declarationem Bene- 
dicti XIV et Leonis XIII. Triplex olim fuit sententia. Quidam pauci, 
ut Gregorius de Valentia (In 3 p., disp. 7, q. 20), Vivaldus, Candidus, 
et E. Amort, simpliciter negarunt indulgentiam supplere satisfac- 
tonem sacramentalcm, quia haec exigitur de jure divino et ad inte- 
eritatem sacramenti, in quibus nequit Ecclesia dispensare cum 
concedit indulgentiam. Communissime vero ali affirmarunt, quia 
indulgentia, extinguendo poenam, aufert finem satisfactionis sacra- 
mentalis et consequenter necessitatem integrandi sacramentum, nec 
Ecclesia ita dispensat in jure divino sed tantum aufert materiam ex 
qua obligatio divini juris consurgit. Hi tamen doctores in duplici 
sententia divisi sunt. Quidam, ut Cajetanus (De indulg., q. 4, ad 4), 
Soto, Nugnus, Suarez (Disp. 38, sect. 10, n. 10), Bonacina, Diana, 
Dicastillo, Salmanticenses (Disp. 11, dub. 5, n. 78 sqq.), dixerunt 
indulgentiam supplere satisfactionem tantum ut vindicativam, non 
vero ut medicinalem, quia ipsa extinctio poenae qua talis non affert 
remedium peccati, adeoque adhuc ob finem medicinalem, si et pro 
quanto hic exigit, confessarium debere satisfactionem imponere et 
poenitentem eam adimplere." Alii vero, ut Lugo (Disp. 27, sect. 2. 
82), et forte Hadrianus, Navarrus, Sylvester, Angelus, Armilla, 
Vasquez (q. 94, a. 2, dub. 3, n. 1) et Coninck (qui a Lugo prose 


Ad rem Suarez: *Intelligendum est ... , per has indulgentias remitti poenitentiis 
impositas, ut satisfactivae sunt, non ut medicinales, quia indulgentia non datur im 
destructionem, sed in aedificationem animae; tollere autem remedium, seu medicinam 
curativam peccati, esset in magnum animarum detrimentum ; non est ergo haec intentio 
concedentis indulgentiam, nec ad hoc habet potestatem, sed solum ad remittendam 
vindictam. Cum enim sit velut dispensator supremi judicis, et Domini, potest remittere 
poenam debitam pro aliqua culpa, et consequenter tollere obligationem  satisfaciendi pro 
illa. De qua re latius in materia de Indulgentiis. Ex dicta vero limitatione obiter 
intclligitur, his temporibus, considerato modo, quo poenitentiae imponi solent, raro vel 
nunquam licere omittere poenitentias impositas propter indulgentias, quia revera imponun- 
tur levissimae poenitentiae, et quae vix sufficiunt per modum medicinae" (De Poenitentia 
disD. 38. sect 10. n. 10, Opera omnia, t. 22, Parisiis. 1866, p. 804). 

Eandem doctrinam Suarez extendit non solum ad indulgentias, sed per se ad omnia 
media quibus, tam ex opere operato quam ex opere operantis, fit extinctio poenae 
temporalis pro peccatis debitae (cf. disp. 50, sect. 2, n. 5-10). 

citantur, sed potius generaliter et absque distinctione loquuntur ita 
ut intelligi possint etiam in sensu praecedentis sententiae) dixerunt 
indulgentiam supplere satisfactionem simpliciter seu tam ut vin- 
dicativam quam ut medicinalem, tum quia cessat formaliter obligatio 
ubi cessat finis primarius in quo proprie fundatur obligatio (nam 
haec procedit a sacerdote ut a judice, non vero ut a medico, quia 
medicus non obligat, sed consulit), tum quia de cetero ipsa indulgentia 
per suos spirituales effectus affert indirecte remedium contra futura 
peccata. 

Ut constat ex dicendis in Cap. XI De Indulgentis (art. 110, in 
toni. 4), ubi de sensu antiquae formulae "Indulgentia de injunctis 
poenitentiis", Ecclesia potest per concessionem indulgentiae deobligare 
ab imponenda et implenda satisfactione sacramentali, et hoc modo 
talis concessio de facto intelligebatur in medio aevo. 


Ad praesentem statum quod attinet, quaestio practice resoluta est 
per decisionem Benedicti XIV, Constit. “Inter praeteritos". 3 dec. 
1749, $ 65 (cit. in art. seq., p. 437) et Leonis XII, Constit. “Caritate 
Christi”, 15 sept. 1824, qua declaratur quod lucratio indulgentiae 
jubilaei non est ratio quare sacerdos excusetur a satisfactione im- 
ponenda aut poemtens ab ea adimplenda; potest enim Papa indul- 
gentiam concedere cum ea conditione ut non subrogetur poenitentiae 
sacramentali. An vero per eam decisionem ipsa doctrina tangatur, 
ita ut communis sententia antiquorum, affirmans indulgentiam esse 
causam partialiter vel totaliter deobligantem a satisfactione sacra- 
mentali, vulneretur verbis Benedicti XIV “Nobis huiusmodi ratio 
laxior visa est", nullatenus constat, tum quia haec verba intelligi 
possunt non de ipsa doctrina sed de sola interpretatione mentis Ec- 
clesiae in concedenda indulgentia, tum quia secus indulgentia non 
posset similiter esse ratio attenuandi sacramentalem satisfactionem 
(quod tamen admittitur communiter a modernis), tum quia inveri- 
simile est Papam voluisse tam communem doctrinam, suffultam etiam 
aliquo S. Thomae patrocinio, vulnerare, tum quia aliter vim illius 
decreti interpretantur plures moderni doctores (cf. Gcnicot-Salsmans, 
Cappello, Pcsch et praecipue Bcdlerini-Palmieri]. Ceterum, cum Euse- 
bius Amort, acriter impugnans supradictam communem sententiam 
antiquorum, postulasset a S. C. de Indulgentiis illius condemnationem, 
die 11 maii 1737 sequens obtinuit responsum: "Dilata, et praesens 
causa non amplius proponatur". 

Unde theoretice duae adhuc manent probabiles sententiae, altera 
negans causam excusationis, altera affirmans (in casu quo non detur 
prohibitio Ecclesiae, quae tamen de facto datur ex declaratione 
Benedicti et Leonis), cui adhaeret explicite Ballerini-PalmicrL 

Ad rem S. ALPHONSUS: *Hodie non est amplius de hoc dubitandum, dum 
noster Summus Pontifex Benedictus XIV sententiam contrariam tamquam laxio- 
rem reprobat, dicens non posse putari verum poenitentem qui indulgentias consequi 
cupit, si hujus praetextu se vult eximere a poenitentia sacramentali adimplenda 
Ratio 1“, quia, ut poenitens posset per indulgentiam liberari a poenitentia certe 
debita, certus esse deberet illam lucrari: sed patet hoc valde incertum esse; unde 
non potest debito certo satisfacere per incertam solutionem. Ratio 2a, quia, licet 
certo quis indulgentias lucraretur, debet tamen semper aliquam poenitentiam (quae 
est integralis pars sacramenti) implere, ne sacramentum mutilum maneat." 3$ 


BALLERINI-PALMIERI: *Communis quidem erat sententia Theologorum, 
per indulgentias etiam partiales, praesertim si darentur de poenitentiis imunclis, 
liberari poenitentem ab obligatione implendi poenitentiam iis aequivalentem. Qua 
de re cf. Lugo disp. 27. n. 22. seq. Vera per se est doctrina: sed limitanda est I 
nisi qui indulgentias concedunt, declarent, nolle se prorsus tollere obligationem 
alicuius poenitentiae sacramentalis: quam quidem declarationem exstare colligi 
potest ex Bulla Leonis XII. et Const. Benedicti XIV. 2° Si partialis solum indulgen- 
tia obtineatur, cum nesciat poenitens, an ea respondeat toti debito poenae, quam 
ipse debet vel pro illis peccatis, pro quibus ei imposita est poenitentia sacramentalis; 
ratio non est, cur is ab hac se liberum putet. Lugo ibid. n. 31. Sed si probabilis 
vere sit consecutio indulgentiae plenariae, levis poenitentia et pro gravibus imponi 
poterit; restat enim unice faciendum satis integritati sacramenti. Cf. s. Alph. n. 519. 
in fine. Lugo ibid. n. 30.59 


Ceterum in praxi non magnum est discrimen utriusque sententiae; 
nam rationes prioris sententiae, seu incertitudo de quantitate poenae 
quae de facto extinguitur per ipsam indulgentiam plenariam, neces- 
sitas consulendi integritati sacramenti, medicinalis ratio poenae sacra- 
mentalis, id efficiunt ut, etiam abstrahendo ab Ecclesiae prohibitione, 
nonnisi raro et cum prudenti cautela altera sententia in praxi deduci 
posset, ut sapienter advertit Suarez (supra cit.), nisi agatur de mera 
alleviatione satisfactionis, quam omnes doctores admittunt fieri posse 
ratione consequendae indulgentiae. In hoc moderato sensu intelligenda 
sunt sequentia verba S. Thomae, manifeste faventia alteri sententiae, 
quae fuit longe communior apud theologos nec, ut nuper diximus, 
vulnerata est a decisione Benedicti XIV, quamvis id quidam putare 
videantur, non satis distinguentes inter quaestionem de jure et quaes- 
tonem de facto et inter theoriam et praxim: 

Suppi., q. 25, a. l (i.e. In 4 Sent., dist. 20, q. 1, a. 3, q. 1): “Ab 


**"Theologia Moralis, t. 3, Romae, 1909, p. 530. | 

69 Opus theologicum morale, v. 5, n. 481, Prati, 1893, p. 240. Mirum tamen est, adhuc 
inter modernos Billot, quasi ignarus praesentis status quaestionis et decisionis Benedicti 
XIV, haec verba absolute proferre: *Sequitur secundo, iniunctac satisfactionis obliga- 
tionem posse simpliciter auferri per concessionem indulgentiae, idque non per modum 
directae solutionis vinculi a confessario impositi, sed per applicationem thesauri Ecclesiae 
in ordine ad extinctionem reatus, quo cessante, eo ipso, quasi sublato fundamento, cessat 
vinculi obligatio. Unde Snares de Poenit., D. 50, Sect. 2, n. 6, docet: ‘Pontificem con- 
cedentem indulgentias, quibus lucratis, deficit obligatio poenitentis, minime  abrogare 
ius divinum ex quo oritur integritas sacramenti, sed ponere aliquid ad quod indirecte 
sequitur ius divinum non obligare, eo quod finis ab eo intentus deficit. . . ' Sequitur 
tertio, impositam satisfactionem non posse a quocumque relaxari extra sacramentale 


iudicium, alio modo quam per indulgentiarum clargitionem" (De Eccl. Sacr. t. 2 
Romae, 1930, p. 217). 

omnibus conceditur indulgentias aliquid valere, quia impium esset 
dicere quod Ecclesia aliquid vane faceret. Sed quidam dicunt quod 
non valent ad absolvendum a reatu poenae, quam quis in purgatorio 
secundum judicium Dei meretur; sed valent ad absolvendum ab obli- 
gatione, qua sacerdos obligavit poenitentem ad poenam aliquam, vel 
ad quam etiam obligatur ex canonum statutis. Sed haec opinio non 
videtur vera. Primo quia est expresse contra privilegium Petro datum 
cui dictum est, ut quod in terra remitteret, in caelo remitteretur. Unde 
remissio quae fit quantum ad forum Ecclesiae, valet etiam quantum ad 
iorum Dei. Et praeterea Ecclesia hujusmodi indulgentias faciens magis 
damnificaret quam adjuvaret, quia remitteret ad graviores poenas, 
scilicet purgatorii, absolvendo a poenitentiis injunctis. Et ideo aliter 
dicendum quod valent et quantum ad forum Ecclesiae, et quantum 
ad judicium Dei ad remissionem poenae residuae post contritionem, 
cl confessionem, et absolutionem, sive sit injuncta, sive non. Ratio 
autem quare valere possint, est unitas corporis mystici, in qua 
multi in operibus poenitentiae supererogaverunt. . . Et sic praedicti 
merita sunt communia totius Ecclesiae. Ea autem quae sunt alicujus 
multitudinis communia, distribuuntur singulis de multitudine, secun- 
dum arbitrium ejus qui multitudini praeest. Unde sicut aliquis con- 
sequeretur remissionem poenae, si alius pro eo satisfecisset, ita si 
satisfactio alterius sibi per eum qui potest, distribuatur." 

Ibid, ad 3: “Effectus sacramentalis absolutionis est diminutio 
reatus: et hic effectus non inducitur per indulgentias; sed faciens 
indulgentias poenam pro eo, quam debuit, solvit de bonis Ecclesiae 
communibus, ut ex dictis patet (in corp, art.)" (cf. ob. 3, cui S. 
Doctor respondet). 

Ibid, ad 4: “Majus remedium praebetur contra peccata vitanda 
ex gratia quam ex assuetudine nostrorum operum. Et quia ex affectu, 
quem accipiens indulgentias concipit ad causam pro qua indulgentia 
datur, ad gratiam disponitur; ideo etiam per indulgentias remedium ad 
peccata vitanda datur. Et ideo non est in destructionem indulgentias 
dare, nisi inordinate dentur. Tamen consulendum est eis qui indulgen- 
tias consequuntur, ne propter hoc ab operibus poenitentiae injunctis 
abstineant, ut etiam ex his remedium consequantur quamvis a debito 
poenae essent immunes; et praecipue quia quandoque sunt plurium 
debitores quam credant." 


QUINTUS CASUS est si quis statim post absolutionem accusat 
novum peccatum et iterum absolvitur, vel si poenitens scrupulosus 
semel et iterum redit brevi temporis intervallo ad easdem, vel novas 
culpas ex oblivione omissas, accusandas. 

Quidam, ut Palaus, Candidus, Roncaglia, Salmanticenscs (Disp. 

11, dub. 1, n. 8), S. Alphonsus (n. 513), Aertnys-Damen (n. 3211. 
docent in hoc casu novam poenitentiam imponendam esse, tum quia 
"adest novum sacramentum, quod distinctam poenitentiam exigit: 
eadem quippe satisfactio nequit esse pars integralis duplicis sacra- 
menti, quemadmodum nec idem digitus duplicem hominem integrare 
valet" (ita Salmanticenses), tum quia "licet opus alias praeceptum 
bene possit injungi in poenitentiam ... ,non tamen opus praeceptum 
eodem titulo satisfactionis sacramentalis" (sic S. Alphonsus). 

Id vero non inepte negant alii doctores, ut Lugo (Disp. 14, n. 28), 
Bonacina, Lacroix, Ballerini-Palmieri, Génicot-Salsnians, Noldin: 
Schmitt, Vermeersch, Cappello, Merkclbach, dicentes eandem poeni- 
tentiam . extendi ad novum peccatum ad modum  implicitae 
commutationis prioris satisfactionis, qua veluti detrahitur aliquid 
a priori satisfactione et extenditur ad novum peccatum, potest 
enim confessarius commutare poenitentiam. Alia vero ratio quam 
quidam addunt, quia scilicet “videtur ibi non adesse nisi unum 
moraliter sacramentale judicium" (sic Merkelbach), imo ibi "non 
est novum judicium sacramentale, sed solum complementum prioris” 
(ita Noldin), inepta est, nam habetur duplex judicium et duplex 
sacramentum, nec ceterum unitas desumitur ex unitate ministri, sub- 
Jecti et circumstantiarum, sed ex intrinseca unitate materiae et 
formae. Stante diversitate opinionum, tutius est aliquam parvam 
poenitentiam imponere. 

Ceterum, advertendum est quod in praesenti casu, etsi confessarius 
novam poenitentiam non teneatur imponere, non proprie tamen exi- 
mitur ab obligatione imponendi poenitentiam, sed tantum priorem 
impositionem extendit, ita ut aequivaleat duplici impositioni. Unde 
proprie hic non agitur de casu excusationis ab obligatione. 


SEXTUS CASUS est fragilitas poenitentis. 

Quidam enim, ut Scofus, contra communem sententiam, dixerunt 
sacerdotem non obligari ad imponendam poenitentiam si poenitens 
ob ejus fragilitatem nolit absolute eam acceptare, ne inde praecludat 
ei viam salutis. Quae sententia est falsa et, prout sonat, incogitabilis: 
nam, quamvis spiritualis fragilitas sit ratio minuendi poenitentiam, 
nequit esse ratio eam omittendi, nec potest poenitens habere suffici- 
entem dispositionem ad absolutionem si renuat etiam mitiorem ac- 
ceptare poenitentiam. Ceterum, Scotus respondet (cf. art. seq., p. 433) 
poenitentem adhuc retinere sufficientem dispositionem eo quod velit 
se subicere clavibus Ecclesiae in ordine ad obtinendam remissionem 
nec aliunde absolute teneatur se subicere confessario praecise quantum 
ad finem satisfactivum, sed possit eligere compensare pro poena in 

purgatorio; sed haec opinio est falsa, ut ostendetur in art. seq., ubi 
de obligatione acceptandi poenitentiam impositam a confessore. 

Ad rem Scotus: *Si [poenitens] omnino nullam poenitentiam velit 
recipere a Sacerdote impositam, dicit tamen se habere displicentiam 
de peccato commisso, et firmum propositum non recidivandi, ab- 
solvendus est, et non est respuendus, ne cadat in desperationem; et 
nuntianda est sibi poena, quae esset pro peccatis facienda, et quod 
eam in se, vel in aequivalenti absque impositione studeat adimplere, 
alioquin solvet ad plenum in Purgatorio. Haec misericordia satis con- 
sonat illi Prophetiae Isai. 42. de Christo, quam Matth. 12. ca. 
recitat: 'Arundinem quassatam non coníringet, et linum fumigans 
non extinguet. Arundo quassata est peccator quassatus tentationibus 
et peccatis; linum fumigans est linum nimis humidum et peccatis, 
tamen aliquid habens de igne charitatis; et hic extinguitur, si per 
duritiam Sacerdotis ad nimis difficile obligetur; sed non extinguitur, 
si praedicatur sibi quod oportet eum hic vel alibi, poenam solvere et 
quod studeat hic tantam poenam solvere, quanta peccatis debetur, ne 
alibi acrior exigatur.” (0 


SEPTIMUS CASUS, qui forte afferri posset, est si sacerdos eligat 
ipse satisfacere loco poenitentis; attamen Moralistae hunc casum 
afferre melius solent inter causas permittentes diminutionem satis- 
factionis, de quibus infra. 


Quapropter unicus practicus casus, in quo sacerdos certe et proprie 
non tenetur satisfactionem imponere, est primus supra relatus, scilicet 
casus absolutae impotentiae physicae, uti in moribundo, sensibus 
omnino destituto. 


Conclusio 2. Intimatio satisfactionis debet fieri per modum praecepti, non 
vero ad modum consilii seu ita ut nulla obligatio oriatur in enitente exe- 


quendi satisfactionem. 


Probatur. 


Si sufficeret proponere satisfactionem per modum consilii, nullam 
causando proprie dictam obligationem in poenitente: 

Primo, sacerdos non sufficienter nec efficaciter consuleret integritati 
sacramenti; imo, quantum est ex se, relinqueret sacramentum  in- 
completum, cum positio satisfactionis proprie dependeret ex solo 
arbitrio poenitentis nec actio sacerdotis in eam determinate influeret. 


' In 4 Sent., dist. 15, q. 1, n. 14, Opera omnia, t. 18, Parisiis, 1894, p. 217 (cf. alia 
Scoti verba in art. seq., p. 433 sq.). 

Secundo, ut advertit S. Alphonsus supra citatus, evacuaretur ipsa 
ratio impositionis ex parte confessarii, quae tamen asseritur ab omnibus 
doctoribus cum Cone. Trid. dicente: "Debent sacerdotes satisfactionem 
iniungere"; qua enim logica asseri potest: "Confessarius poenitentiam 
potest imponere per modum consili sine ulla obligatione stricte 
dicta" ?*' Dices fortasse id fieri posse eo modo quo regulae religiosorum 
sunt praeceptivae et tamen non obligant sub culpa; sed, ut advertit 
Lugo, “in hoc casu non potest excogitari illa distinctio: quia, si 
confessarius non obligat ad culpam, non obligat etiam ad poenam: 
non enim imponit aliam poenam, si poenitentia non impleatur"0) et 
ita nulla relinquitur vera ratio obligationis et praecepti, sed mera 
propositio consilii. 

Tertio, hujusmodi consilii propositio non esset verum exercitium 
potestatis ligandi, cum poenitens nullatenus ligaretur, dum tamen 
theologi omnes asserunt in impositione satisfactionis vere exerceri 
potestatem ligandi idque explicite proponit Cone. Trid., cum, reddens 
rationem quare sacerdotes debeant vindicativam satisfactionem 1n- 
jungere, ait: "Nam claves sacerdotum non ad solvendum dumtaxat, 
sed et ad ligandum concessas etiam antiqui Patres et credunt et 
docent." 


Inepte autem Suarez recurrit ad exemplum indulgentiarum; nam 
indulgentia conceditur, poena vero imponitur, nec est paritas inter 
exercitium potestatis clavium per modum concessionis et exercitium 
ejusdem per modum impositionis. 

Item, inepte quidam arguunt ex potestate statuendi satisfactionem 
modo illo generali de quo locuti sumus in art. 71 (p. 389-395) 
scilicet per verba “Quidquid boni feceris, sit tibi in satisfactionem": 
nam, ut ibidem dictum est (p. 394 sq.), etiam in illo modo non deficit 
ratio veri praecepti. 

Item, inepte Suarez recurrit ad auctoritatem S. Thomae dicentis: 
"Sicut potest sacerdos injungere satisfactionem poenitenti ex arbitrio 
alieno, ita et ex arbitrio ipsius poenitentis; sicut si dicat: Facias 
hoc, si potes; et si non potes, facias hoc" (Quodlib. 3, q. 13, a. 28; 
infra cit., p. 429 sq.); nam in hac formula satisfactio nequaquam pro- 
ponitur sub consilio aut proprie relinquitur arbitrio poenitentis, sed 
tantum imponitur sub quadam determinatione ab ipso poenitenle 
judicanda, tenetur enim poenitens facere determinate hoc si potest, 
et facere determinate illud, si prius non potest. 


* Cappello, n. 238, 5. Similiter sese exprimit Noldiit, n. 302. 
“ Disp. 25, sect. 4, n. 58. 

NOTA | DE TEMPORE QUO SATISFACTIO IMPONI 
DEBET. 


satisfactio ante absolutionem consultius injungitur. Id enim petit 
tum conformatio ordini Ritualis Romani (t. 3, c. 1, n. 19 coli, cum 
n. 23); tum consuetudo ecclesiarum; tum ipsa ratio sacramenti, nam 
convenit ut sicut materia, ita ejus complementum, praecedat formam, 
et explicita acceptatio satisfactionis perficiat ejus implicitum votum 
antequam detur absolutio, itemque convenit ut in hoc judicio con- 
ciliativo et poenitentiali reus ad reparationem ordinis se obliget ante- 
quam a crimine absolvatur. 

"At nulla datur stricta obligatio servandi talem ordinem; ideoque 
nullum est peccatum si poenitentia imponatur post absolutionem, 
praesertim si poenitens, ut fere contingit, praevideatur poenitentiae 
consensurus.03'64 


sufficit autem ut impositio satisfactionis ita moraliter cum absolu- 
tione coniungatur ut in communi aestimatione dici possit imponi in 
eodem judicio sacramentali. Si confessarius eam imponere oblitus 
fuerit et poenitens jam recesserit, nihil amplius ex ejus parte agendum 
es, cum non possit postmodum cum poenitente loqui de confessione 
cum periculo violationis sigilli; si vero poenitens ipse adverterit, debet 
poenitentiam a confessario petere immediate vel intra breve tempus 
si discesserit, ubi tamen confessarius absque incommodo adiri possit, 
secus potest eam petere in proxima confessione sed non tenetur, cum 
incertum sit an adhuc salvetur sufficiens unio moralis inter praece- 
dentem absolutionem et dilatam poenitentiae impositionem. 


NOTA 2. QUAERITUR A DOCTORIBUS AN, EX PROPOR- 

TIONATA ET JUSTA CAUSA, CONFESSARIUS POSSIT 
POENITENTIAM | GRAVEM IMPONERE PRO PECCATO 
LEVL VEL PRO PECCATIS GRAVIBUS JAM CONFESSIS, 
sicut e converso, juxta dicenda in Conci, seq. potest imponere 
poenitentiam levem pro peccato gravi nondum confesso. 


Affirmant communiter auctores, etsi quidam negent talem poeni- 
tentiam imponi posse sub gravi, de quo mox in Nota 3. Ad rem 
5. Thomas, In 4 Sent., dist. 20, q. 1, a. 2, q. I: “Quandoque pro 
minori peccato major injungitur poena: vel quia peccato unius diffi- 
cilius potest resisti quam peccato alterius; sicut juveni pro fornica- 
tione imponitur major poenitentia quam seni, quamvis minus peccet; 


"Noldin, III, n. 302; Génicot-Salsnians, n. 311; Ferreres, II. n. 625 ss; Vermeersch, 


III, n. 546. 
“ Cappello, Dc Sacr., v. 2, De Poenitentia, n. 243, Taurini-Romac, 1944, p. 20S. 

vel quia in uno peccatum est periculosius, sicut in sacerdote, quam 
in alio; vel quia multitudo magis prona est ad illud peccatum; et 
ideo per poenam unius alii sunt exterrendi." 

Salmanticenses: “Non dubitant Authores posse aliquando inter- 
venire, ut gravis injungatur poenitentia pro levibus, aut lethalibus 
jam confessis. . . [Id] contingit, dum id sacerdos expediens judicat 
ad praecavendum viri Religiosi frequentem  relapsum in aliqua 
venialia, vel ad abscindendam mortalium consuetudinem ab eo, qui 
in praecedenti confessione illa peccata, et consuetudinem exposuit, 
et in sequenti magnam ad eadem peccata propensionem explicat, ac 
de illis iterum vult absolvi; in quo eventu valet sacerdos gravem 
poenitentiam injungere, servatis prudentiae regulis.”03 

S. Alphonsus: “Sentio . . . dicendum cum Roncaglia (cui consentit 
etiam Laymann), quod si per accidens peccata illa venialia valde 
disponerent poenitentem ad mortale, tunc posset confessarius gravem 
ei imponere poenitentiam, ut ipsum removeat a periculo peccandi 
mortaliter; et tunc tenebitur poenitens, si velit absolvi, illam acceptare 
et adimplere. Praeterea censeo quod si poenitens pro mortalibus 
confessis condignam non egerit poenitentiam: tunc si iterum eadem 
peccata clavibus subjiciat, bene poterit confessarius gravem injungere 
poenitentiam; et poenitens, si acceptet, tenetur eam implere." 


NOTA 3. DISPUTATUR AN SACERDOS POSSIT POENI- 
TENTIAM GRAVEM SUB LEVI IMPONERE. 


Omnes quidem videntur admittere quod sacerdos non possit poeni- 
tentiam levem (etiam quae datur pro peccatis gravibus nondum con- 
fessis) imponere sub gravi, quia, inquiunt, materia levis non est capax 
gravis obligationis. Disputatio est an vicissim confessarius possit 
imponere tantum sub levi poenitentiam gravem sive detur pro peccatis 
gravibus nondum confessis sive pro venialibus vel gravibus jam 
confessis. Quam quidem quaestionem auctores satis confuse proponunt 
ac resolvunt; confusioni autem ipsa res ansam praebet, eo quod 
facultas sacerdotis imponendi obligationem sub gravi vel sub levi 
fundari possit, varia quidem ratione, super tria elementa, 1e. ipsa 
peccata gravia vel levia, ipsam poenitentiam gravem vel levem, et 
ipsum arbitrium sacerdotis qui est verus judex a cujus voluntate 
pendet gradus obligationis. Variae doctorum sententiae ad tres reduci 
possunt. 


Quidam, magis attendentes ad ipsam poenitentiam impositam, quam 
ad peccata pro quibus imponitur, dicunt obligationem mensurari juxta 


‘De Poenitentia, disp. 11. dub. 2, n. 28, Curs. Theol., t. 20, Parisiis, 1883, p. 654. 
*"Theologia Moralis, t. 3, Romae, 1909, p. 528. 

materiam praeceptam, adeoque levem poenitentiam inducere levem 
obligationem et gravem poenitentiam gravem obligationem, sive haec 
imponatur pro peccatis mortalibus nondum confessis sive pro jam 
confessis vel venialibus; ex quo sequitur confessarium non posse 
imponere poenitentiam gravem sub levi. Pro hac sententia S. Al- 
phonsus adducit Palao, Bonacinam, Roncagliam, Concinam, Escobar, 
Henriquez, Coninck, Fagundez, Nugnum et Lugo. 


LUGO, insignior patronus hujus sententiae, scribit: **Gravitas obligationis non 
videtur desumenda ex peccato, pro quo imponitur: nam poenitentia levis imposita 
pro peccato mortali non obligat sub mortali: si autem materia gravis, v. gr. 
jejunium imponatur pro multis peccatis venialibus, non apparet, cur non obliget 
graviter; cum oriatur a potestate judicis, et res praecepta sit gravis, et capax 


praecepti gravis." 07 

"Licet praelatus fortasse possit rem gravem praecipere sub veniali: non tamen 
posse confessarium gravem poenitentiam imponere sub veniali: quia non obligat 
in persona sua; sed gerens personam Dei et juxta institutionem sacramenti, cujus 
vim ipse minister temperare non potest. Quae illatio confirmari potest ex sacra- 
mento matrimonii, in quo non fieret procul dubio sacramentum, si contrahentes 
vellent se obligare solum sub veniali: nam institutio sacramenti exigit obligationem 
gravem, juxta capacitatem materiae: sic ergo institutio hujus judicii videtur 
exigere obligationem gravem, juxta capacitatem materiae; ita ut sententia obliget 
reum, sicut in judiciis humanis, scilicet, juxta gravitatem, vel levitatem materiae 
de qua agitur."'08 


Alii vero, magis attendentes ad peccata pro quibus imponitur 
poenitentia et ad qualitatem judicis et legislatoris in sacerdote, docent 
sacerdotem posse poenitentiam gravem imponere sub levi, imo, si 
agitur de peccatis venialibus vel de mortalibus jam confessis, sacer- 
dotem poenitentiam gravem (quam fortasse imponet) nonnisi sub 
levi imponere posse. Ratio prioris asserti est quia omnis superior vel 
judex habet talem facultatem imponendi rem gravem sub levi; ratio 
vero alterius asserti est quia peccata venialia vel mortalia jam con- 
fessa sunt materia levis sacramenti nec proinde sunt susceptibilia 
gravis obligationis, cum Cone. Trid., sess. 14, cap. 8, dicat poenitentiam 
esse imponendam pro qualitate peccatorum. Ita magis vel minus 
assertive Navarrus, Suarez, Diana, Sparer, Lehmkuhl (n. 353), 
BaUerini-Palmieri (n. 507 sq.; inclinat saltem), Priimmer (n. 400), 
Génicot-Salsmans (n. 318), Cappello (n. 247), Merkelbach (n. 559), 
Noldin-Schmitt (n. 308). 


Ad rem SUAREZ: ‘‘Addit Medina supra, omissionem fore venialem, si con- 
fessor noluit sub majori obligatione ligare, etiamsi materia seu poenitentia imposita 
gravis fuerit; ad quod necessarium erit, ut sacerdos suam intentionem poenitenti 
declaret. Aliis autem videtur, non esse hoc in potestate sacerdotis, qui in hoc 
se habet sicut legislator, qui potest praeceptum ferre, aut non ferre; si autem ferat, 
non est in potestate ejus magis vel minus obligare, sed id necessario sequitur ex 


'!De Poenitentia, disp. 25, sect. 5, n. 74, Disp. Schol., t. 5, Parisiis, 1893, p. 457. 
**[bid., sect. 4, n. 59, p. 452. 

materiae gravitate. Verumtamen, licet praecipiens non possit excedere gravitatem 
materiae in imponenda obligatione, quia hoc superat potestatem, et non pendet ex 
sola voluntate, tamen satis probabile videtur, posse obligationem moderari infra 
materiae gravitatem, quia in hoc non se habet tamquam agens naturale, ut 
necessario agat secundum ultimum actum potentiae suae. Probabilis ergo videtur 
haec opinio Medinae, praesertim cum dixerimus, posse sacerdotem poenitentiam 
imponere sine ulla obligatione; cur ergo non poterit eam imponere cum minori, seu 
levi obligatione, cum hoc pendeat ex voluntate ejus, infra limites suae potestatis?”* 


Alii, ut S. Alphonsus (n. 517 sq.), Salmanticenses (Disp. 11, dub. 2, 
n. 25. 28. 29. 30), Aertnys-Damen (n. 318), mediam viam rationa- 
biliter sequentes, dicunt regulariter, etsi non necessario, poenitentiam 
gravem sub gravi et poenitentiam levem sub levi imponendam esse. 
Docent nempe pro peccatis gravibus nondum confessis posse quidem 
imponi poenitentiam gravem sub levi, sed id raro agendum esse; item 
pro peccatis venialibus vel mortalibus jam confessis sacerdotem posse 
imponere poenitentiam gravem tum sub gravi tum sub levi, juxta 
casus; sub gravi, v.g. eam imponere posse, si peccata venialia valde 
disponerent poenitentem ad mortale vel si de mortalibus jam con- 
fessis poenitens non egerit sufficientem poenitentiam .10 


S. Alphonsi sententia sic colligunt et exponunt ejus discipuli AERTNYS- 
DAMEN: *'Quaer. 2° Sub quanta obligatione poenitentia imponi debeat. Resp. 
Regulariter saltem poenitentia gravis sub gravi, poenitentia levis sub levi im- 
ponenda est. Nihilominus sententia valde probabilis affirmat posse Confessarium 
pro culpis gravibus gravem poenitentiam imponere sub obligatione levi, quia Con- 
fessarius, quamvis vices Christi gerat, est tamen a Christo constitutus verus judex 
et legislator, qui ex potestate sibi tradita solvit remittendo peccata, et ligat 
statuendo obligationem satisfactionis implendae; unde hujus obligationis gravitas 
oritur non ex Sacramento, sed ex praecepto Confessarii. Haec de potestate. 
Interim Confessarius perperam ageret, si hanc sententiam regulariter in praxim 
traduceret; nam, ut S. Alfonsus censet, secundum mentem Cone. Trident, tenetur 
regulariter injungere aliquod opus grave sub obligatione gravi, quamvis sit leve 
comparate ad numerum et gravitatem peccatorum (n. 518). 

"Quaer. 3° An possit Confessarius gravem poenitentiam  [szl o grow] imponere 
peccatis venialibus vel mortalibus jam confessis. Resp. Per se non potest qu: 
poenitentia gravis non est proportionata materiae levi. Aliquando tamen, uti 
S. Alf. cum aliis censet, potest Confessarius pro levibus peccatis gravem poeniten- 
tiam imponere, et poenitens, si absolvi velit, tenetur eam acceptare et implere, si 
nempe venialia ejusmodi sint, quae poenitentem valde disponunt ad mortale: 
tunc enim potest gravis satisfactio medicinalis etiam sub gravi praescribi, ut 
poenitens amoveatur a periculo labendi in mortale. Etiam pro peccatis mortalibus 
jam rite confessis potest satisfactio gravis injungi, si pro illis poenitens dignam 
non egerit poenitentiam (n. 517. H. A. n. 56). Pari modo si sciat Confessarius 
poenitentem libenter esse acceptaturum poenitentiam gravem pro peccato levi, 
poterit ei gravem injungere poenitentiam, sub levi adimplendam ."7l 


SALMANTICENSES sic principale punctum hujus sententiae exponunt et à 
praecipua adversariorum ratione et objectione defendunt: ‘“‘Inquires secundo, an 


"Dc Poenitentia, Disp. 38, sect. 7, n. 5, Opera omnia, t. 22, Parisiis, 1866, p. 797. 

" Vide tamen quae Ballerini-Palntieri (n. 502), Génicot-Salsmans (n. 318) et Cappello 
(n. 247), opponunt his restrictionibus S. Alphonsi. 

"Theologia Moralis, t. 2, Taurini, 1944, p. 245. 

dum sacerdos gravem injungit poenitentiam pro venialibus, aut mortalibus jam 
confessis, teneatur poenitens sub lethali illius acceptationi et execution!? Responde- 
tur affirmative, si sacerdos justis de causis eam poenitentiam injungit, et aliunde 
nihil aliud exprimit. . . Ratio autem constat . . . quia videlicet hujus obligationis 
gravitas, vel levitas non ex causa motiva sed ex materia praecepta, et poenitentia 
rationabiliter injuncta regulanda est. Eo vel maxime quia obligatio acceptandi 
poenitentiam ex genere suo est gravis: ergo cum alias materia rationabiliter 
praecepta sit gravis, non est unde poenitens a gravi obligatione extrahatur. 

"Si materia est levis tam in se, quam in ordine ad finem praecepti, sub veniali 
tantum affert obligationem; si vero tam poenitentia quam materia, ob quam im- 
ponitur, sint quid grave, et alias justa interveniat causa moderandi rigorem, et 
leviorem imponendi satisfactionem, poterit sacerdos gravem poenitentiam  in- 
jungere sub obligatione levi; quod tamen exprimere debet, alioqui supposita gravi- 
tate poenitentiae prudenter injunctae, et potestate legitima ligandi, qua gaudet 
sacerdos, semper credendum est adstringere sub mortali. 


"Ncc desunt Authores, quibus opposita sententia arrideat, asserentes omissionem 
poenitentiae gravis injunctae pro venialibus, aut mortalibus jam confessis non 
excedere venialem culpam: durum enim illis videtur gravem obligationem satis- 
faciendi posse consurgere ex culpa levi, aut lethali jam dimissa. Hi sunt Suarez . .. 
Granados . . . Layman . . . Diana . . . Stephanus a S. Paulo `... et Aversa. 
Quae sententia potest suaderi ex eo, quod obligatio satisfaciendi nequit esse major, 
quam obligatio vitandi peccata, pro quibus satisfactio imponitur; sed obligatio 
vitandi venialia solum sub veniali ligat: ergo, et obligatio pro illis satisfaciendi. 
Minor, et consequentia liquent. Major autem ostenditur: nam obligatio satisfaciendi 
est effectus relictus ex peccatis, pro quibus satisfactio exposcitur; sed nullus effectus 
superare potest virtutem suae causae: ergo obligatio satisfaciendi nequit esse 
major, quam obligatio vitandi peccata, ob quae satisfactio injungitur. 

"Confirmatur --- : quoniam obligatio satisfaciendi pro peccatis est ejusdem 
conditionis, ac obligatio confitendi eadem peccata; atqui poenitens non adstringitur 
sub lethali ad confitendum venialia, aut mortalia jam rite confessa: ergo nec sub 
lethali obligatur ad satisfactionem pro illis adimplendam. Major .  . suadetur: 
nam obligatio exhibendi satisfactionem oritur a confessione: quippe si poenitens 
ila peccata venialia, aut mortalia jam confessa confessioni non subjiceret, minime 
posset a sacerdote compelli ad satisfactionem pro eisdem exhibendam: ergo haec 
obligatio ex illa regulanda est, atque ideo est ejusdem qualitatis. 


"Sed haec, quibus ista fidit sententia, parum premunt et facile dehiscent 
animadvertendo triplicem dari in peccatore obligationem. Prima est vitandi 
peccata. Secunda fatendi coram sacerdote culpas commissas. Tertia acceptandi, 
et exequendi poenitentiam pro eis injunctam. Quae obligationes quamvis inter se 
connexionem, et ordinem dicant, non tamen semper in quantitate, et qualitate 
adaequationem servant: etenim obligatio vitandi venialia per se semper est levis; 
obligatio autem eadem fatendi non adest aliqua; ex suppositione tamen quod 
clavibus subjiciantur, certum est apud omnes dari aliquam obligationem saltem 
acceptandi poenitentiam pro ilis injunctam. Deinde obligatio vitandi mortalia 
semper est gravis, et nihilominus semel confessa, nulla urget obligatio eadem 
iterum confitendi. Sicut ergo cum gravi, aut levi obligatione vitandi peccata, nulla 
stat obligatio ea fatendi, et cum ulla obligatione fatendi, aliqua obligatio poeniten- 
tiam acceptandi ex suppositione quod peccata semel confessa iterum clavibus 
subjiciantur; ita cum levi obligatione vitandi peccata, et cum nulla fatendi ea. 
optine potest dari gravis obligatio satisfaciendi pro eisdem, si subjiciantur con- 
fessioni. Nec durum reputandum est, poenitentem gravi obligatione adstringi ad 
acceptandam gravem poenitentiam pro venialibus, aut lethalibus jam confessis, si 
haec iterum ad majorem conscientiae securitatem, ac uberiorem fructum capiendum 
confiteantur. Supponimus namque causas adesse juxta praescriptum prudentiae, ut 
sacerdos illam poenitentiam injungat: si enim errante clave ob sacerdotis im- 

prudentiam talis satisfactio imponatur, nullam dari in poenitente obligationem 
gravem, aut levem eam acceptandi quoad id. in quo excedit, extra dubium est /: 


Conclusio 3. Sacerdos per se gravi obligatione tenetur imponere satisfac- 


tionem proportionatam qualitati, gravitati et numero peccatorum. 


Probatur. 


Sacerdotem debere satisfactionem proportionate peccatis, et quidem 
eorum qualitati, gravitati et numero, edicitur a Cone. Trid., Cato 
chismo Cone. Trid., Codice J. C. (citatis in art. 69, p. 369 sq.) et patet 
ex ipsa triplici qualitate tum ministri sacramenti, qui debet ritum 
sacramentalem perficere et complere proportionando satisfactionem 
confessioni; tum medici, qui debet remedium aptare infirmitatibus: 
tum peculiariter judicis, cujus est servare aequalitatem et aequitatem 
in omnibus, sicut enim injuria fieret poenitenti imponendo gravem 
poenam pro levi culpa, ita injuria fieret Deo et ordini divino im- 
ponendo levem poenam pro gravi culpa. 

Hanc obligationem esse gravem patet, sicut de ipso facto imposi- 
tonis dictum est in Conci. 1, tum ex gravitate objecti, tum ex sensu 
Ecclesiae. Admittit tamen parvitatem materiae ita ut theologi Morales 
censent non peccare graviter nisi qui poenas levissimas pro gravissimis 
peccatis imponat, juxta verba Cone. Trid. (sess. 14, cap. 8): “Levis- 
sima quaedam opera pro gravissimis delictis iniungendo, alienorum 
peccatorum participes efficiuntur". 


Ad impletionem autem talis obligationis quod attinet, notandum est 
quod in praedicta proportione judicanda, plura elementa concurrunt, 
scilicet duo fines satisfactionis, i.e. vindicativus et medicinalis: duo 
termini, ie. poena a Deo imposita pro culpa et ipsa peccata; duae 
rationes punibiles, i.e. qualitas et quantitas peccatorum; duae regulae 
judicii, i.e. propria prudentia confessarii et judicium Ecclesiae aut sal- 
tem communis aestimatio doctorum. 

Porro finis vindicativus temperatur fine medicinali, et ei cedit, ubi 
habeatur apparens conflictus in aestimatione sacerdotis, cum sacra- 
menta sint in bonum hominis et hoc praecipue sacramentum sit judi- 
cium quoddam reconciliativum, in quo forma justitiae temperatur 
fine amicitiae et charitatis. Ipsa determinata poena, quam apud Deum 
meretur unumquodque peccatum, quod attinet sive ad quantitatem 
sive ad qualitatem peccati, nobis prorsus ignota est, nec citra revela- 
tonem cognosci potest; nonnisi unum certo scitur, majora scilicet 
peccata majori poena puniri et diversis generibus peccatorum diversa 
poenarum genera, multiplici quadam qualitatum proportione, corres- 


" Dc Poenitentia, disp. 11, dub. 2, n. 28-29, Curs. Thcol., t. 20, Parisiis, 1883, p. 654-656. 


DE SATISFACTIONE 423 


pondere posse. Ipsa qualitas et quantitas peccatorum non uno modo 
judicari potest, et multum pendet a variis conditionibus et dispositioni- 
bus poenitentis et maxime ab interiori ejus psychologia, in qua pec- 
catum residet et consummatur. Ecclesia nullam determinatam poenam 
pro variis peccatis nunc taxat, etsi olim in quibusdam locis determinata 
quorumdam peccatorum taxatio haberetur, tum tempore publicae 
poenitentiae in Canonibus Poenitentialibus, de quorum sacramentali 
indole non satis constat, tum tempore privatae poenitentiae in sic 
dictis Libris Poenitentialibus,7) quorum auctoritas infirmissima est et 
eo ipso tempore a non paucis despecta fuit.’{ 


Quapropter judicium de proportione satisfactionis relinquitur arbi- 
trio et prudentiae confessarii, confortatae auxilio communis aestima- 
tionis doctorum. Generaliter, quod attinet tum ad qualitatem, tum ad 
gravitatem, tum ad numerum peccatorum, haec sufficiat adnotare, 
relicta auctoribus Moralibus majori eorumdem determinatione: 

"Curet [sacerdos], quantum fieri potest, ut contrarias peccatis poe- 
nitentias 1njungat, veluti avaris eleemosynas, libidinosis jejunia, vel 
alias carnis afflictiones, superbis humilitatis officia, desidiosis devo- 
tionis studia. Rarius autem vel serius confitentibus vel in peccata 
facile recidentibus, utilissimum erit consulere, ut saepe, puta semel in 
mense, vel certis diebus solemnibus, confiteantur, et si expediat, 
communicent." 75 

"Censent . . . communiter AA. pro peccato mortali nondum vi cla- 
vium remisso, nisi detur causa excusans, imponendam esse poenitentiam 
quae in praesenti Ecclesiae disciplina spectetur gravis. Talia censentur 
omnia bona opera quae sub gravi implenda sunt quando ab Ecclesia 
praecipiuntur, ut ieiunium, auditio Missae; vel iis aequivalent, ut reci- 
tatio precum quae per quadrantem circiter durent, Corona B. M. V., 
parvum Officium eiusdem; minime vero recitatio Psalmi Miserere, 
quinquies Pater et Ave, Litaniarum Lauretanarum, etc. Quando ha- 

Dc Canonibus ct Libris Poenitentialibus confer dicta in art. 45 (toni. 2. p. S65). 
Euros canones cx antiquis documentis colligit ac refert Gratianus in suo decreto. Ad 
cos alludit tum . Catechisnius Cone. Trid., p. 2, c. 5, q. 79: 'Operae pretium erit eis 
[.e. pocnitentibusl interdum significare, quae poenae quibusdam delictis, ex veterum 
Canonum praescripto, qui Pocnitcntialcs vocantur, constitutae sint", tum 5. Thomas, 
Suppi, q. IS, a. 4: *Poenae satisfactoriac in canonibus determinatae non competunt 
omnibus, sed variandae sunt secundum arbitrium sacerdotis divino instinctu regulatum." 
"Eani vehementer rcicit Cone. Cabilloncnsc, can. 38, statuens: “Modus autem poeni- 
tentiae peccata sua confitentibus aut per antiquorum canonum institutionem aut per 
sanctarum Scripturarum auctoritatem aut per ecclesiasticam consuetudinem . . . imponi 
debet, repudiatis ac penitus eliminatis libellis quos poenitentialcs vocant, quorum sunt 
certi errores, incerti auctores, de quibus recte dici potest Mortificabant animas quae 
non moriuntur et vivificabant animas quae non vivebant (Ez, 3, 9). Qui dum pro 
peccatis gravibus leves quosdam et inusitatos imponunt poenitentiae modos, consuunt 
pulvillos, secundum propheticum sermonem, sub omni cubito manus, et faciunt cervi- 


calia sub capite universae aetatis ad capiendas animas" (Mansi, 14. 98). 
Rituale Romanum, tit. 3, c. 1, n. 20. 

bcntur plura peccata mortalia, sicut non semper sufficit imponere ali- 
quam huiusmodi poenitentiam gravem, ita nulla datur obligatio poe- 
nitentias pro peccatis multiplicandi, puta imponendo decem Rosaria 
pro decem peccatis mortalibus." 


Conclusio 4. Proportio inter poenam et peccatum attemperanda seu mode- 
randa est juxta exigentias et conditiones subjecti, ita ut sacerdos per acci- 


dens possit et saepe debeat mitiorem satisfactionem imponere. 


Probatur. 


l. Ex indole hujus sacramenti. 

Quamvis ratio ipsius satisfactionis sit primo et principaliter vindi- 
cativa, secundario vero medicinalis, ratio tamen ipsius sacramenti est 
vicissim primo et principaliter medicinalis, secundario vero vindica- 
tiva; per ipsum enim non tam vindicatio divinae justitae, quam hominis 
salus et reconciliatio intenditur. Ex duplici ergo radice sequitur quod 
finis vindicativus satisfactionis sit attemperandus et moderandus juxta 
exigentias et conditiones subjecti, primo nempe ex ipsa indole satis- 
factionis quae, utut vindicativa est etiam medicinalis; secundo et 
praecipue ex indole sacramenti, quae est principaliter sanativa et cui 
debet subservire et attemperari satisfactio, utpote ejusdem sacramenti 
pars accidentaliter integrativa et completiva. 


2. Ex sensu et praxi Ecclesiae. 

Ipse Apostolus, 2 Cor. 2, 7, attemperandam poenitentis fragilitati 
satisfactionem edocet, commendans scelestissimo incestuoso Corinthi- 
aco "magis donari, ne forte abundatiori tristitia absorbeatur". Quae 
verba commentans, ait Chrysostomus: “Ex quo illud discimus, non ex 
scelerum tantum natura, sed ex peccantium etiam animo atque affec- 
tione indicendam esse poenitentiam, ut tum fecit Apostolus, quod 
ipsius imbecillitatem extimesceret" (In 2 Cor., hom. 4, 4, M. G. 61, 
422). In antiqua Ecclesia ipsa rigorosa disciplina publicae poenitentiae 
vario modo conditionibus poenitentium attemperabatur, et per saecu- 
lorum decursum, facta evolutione disciplinae ex publica in privatam, 
mitior in dies evasit sacramentalis exigentia, jugiter quidem in sua 
essentiali puritate servata poenitentiali indole hujus sacramenti, in 
quo justitiae et pacis divinae jura temperantur. In doctrina de satis- 
factione pro subjecti conditione moderanda, universalis ac constans 
fuit consensus doctorum, quorum plura testimonia colligit S. Alphon- 
sus (n. 508-510) et ad informativa principia reducit 5. Thomas (infra 
citandus). Totius Ecclesiae sensum et praxim ad legem revocant Cone. 


Ginicol-Salsmans, Institutiones Theologiae Moralis, v. 2, n. 312, Bruxellis, 1922, p. 282. 

Trid. (sess. 14, cap. 8: “Pro qualitate criminum et poenitentium facul- 
tate"), Rituale Romanum (t. 3, c. 1, n. 19: *Habita ratione dispo- 
sitionis poenitentium") et Codex J. C. (can. 887: “Pro qualitate et 
numero peccatorum et conditione poenitentis"; cf. can. 888, $ 1). 


NOTA. DE CAUSIS EXCUSANTIBUS A PROPORTIONANDA 
SATISFACTIONE IPSIS PECCATIS, SEU PERMITTENTIBUS 
DIMINUTIONEM SATISFACTIONIS." 


Sequentes a theologis Moralibus proponi solent: 


PRIMA CAUSA est infirmitas corporalis. Juxta gradum infirmitatis 
et infirmi conditiones, est proportionanda poenitentia, ita ut gravissime 
infirmo ac fere sensibus destituto, sufficiat levissima quae aptari possit 
poenitentia, uti susurratio nominis Jesu, osculatio vel conatus osculandi 
crucem, tunsio pectoris, aliqua pia cogitatio vel actus interior accepta- 
tionis divinae voluntatis. 

Rituale Romanum, t. 3, c. 2, n. 26, ai: "Meminerit porro Sacerdos, 
aegris non esse injungendam gravem, aut laboriosam poenitentiam: sed 
indicendam tantum illam, quam, si convaluerint, opportuno tempore 
peragant. Interim juxta gravitatem morbi, aliqua oratione, aut levi 
satisfactione imposita, et acceptata, absolvantur, prout opus erit." 
Ceterum, ait Cappello, “si nulla adest spes probabilis infirmum vires 
suas recuperaturum esse, aut timetur ne gravior poenitentia in futurum 
noceat eius bonis dispositionibus, sacerdos non nisi levissimam poeni- 
tentiam praesentem imponat" (n. 241). 


SECUNDA CAUSA est fragilitas seu infirmitas spiritualis, cum 
nempe satisfactio peccatis proportionata ita poenitenti esset gravis, 
ac inde nociva, ut praevideatur eam non impleturus vel ratione illius 
ad sacramentum rarius accessurus. Ad hanc causam praecipue re- 
feruntur testimonia S. Alphonsi, S. Thomae, Cone. Trid., Ritualis 
Romani et Codicis J. C., nuper memorata. 

S. Alphonsus, relatis plurium doctorum testimoniis, scribit: “Ex his 
omnibus colligitur quam imprudenter se gerant confessarii illi qui 
magnas imponunt poenitentias, quas praevident poenitentes non im- 
pleturos. O quam plures confessarii indocti inveniuntur (loquor, ex- 
perientia doctus in missionibus, in quibus fere triginta annos sum 
versatus), qui non dubitant absolvere eos qui vel sunt in proxima 
occasione peccandi, vel recidivos indispositos; et insipienter putant 
Ipsos curare graves eis imponendo poenitentias! Ex quo fit quod illi, 
etsi poenitentiam. acceptent ut absolutionem carpant; tamen post ab- 
solutionem obtentam, quia nullum eis remedium praescribitur quo 


"Dc causis excusantibus ab imponenda satisfactione dictum est supra, p. 408-415. 

praeserventur, brevi misere relabuntur, poenitentiam non impiem, 
et ab ejus gravitate deterriti, deinde a confessione abhorrent, et sic in 
peccatis diutius tabescunt."72 


Interdum quidem anceps erit confessarii animus inter jura justitiae 
et exigentias misericordiae, sui etiam judicii rationem divino judicio 
redditurus; sed in dubio consultius semper erit tutiorem arripere 
partem. “Tutius [autem] ... est ponere minorem debito, quam ma- 
Jorem: quia melius excusamur apud Deum propter multam misericor- 
diam, quam per nimiam severitatem". Nam "etsi erramus, modicam 
poenitentiam imponentes: nonne melius est propter misericordiam 
rationem dare, quam propter crudelitatem ?" $80 

Ceterum, non deerunt misericordi ac prudenti confessario media 
mitigandi poenitentias, quoad modum tantum, servata earum gravitate 
quoad rem. Génicot-Salsmans: *Media quibus gravior poenitentia 
absque periculo scandali imponatur, varia indicantur, nempe: a) Ut 
imponatur oratio (praesertim Corona) quam sub Sacro cui mox inté- 
resse debent, poenitentes recitare queant, b) Ut cum levi poenitentia 
imponatur opus quod iam ex obligatione peragere debeant, ex. gr. as- 
sistendam Sacro die Dominica, nam nihil obstat quominus opus prae- 
ceptum ad meritum satisfactionis sacramentalis elevetur et ob dupli- 
cem titulum obliget. S. Alph. n. 513. À jortiori idem dicendum de opere 
supererogatorio quod poenitens ex adiunctis praevidetur peracturus, 
qualis est assistentia Sacro infra hebdomadam vel communio libera 
c) Ut inter opus gravius vel levius optio detur. Nam ‘sicut potest 
sacerdos iniungere satisfactionem paenitenti ex arbitrio alieno, ita et 
ex arbitrio ipsius paenitentis, sicut si dicas: fac hoc si potes, et, sinon 
potes, facias hoc'.81"82 


TERTIA CAUSA est optima dispositio pocnitentis, seu si sacerdos 
prudenter existimet poenitentem, ob magnam quam ostendit contri- 
tionem, jam pro notabili saltem parte debitae poenae satisfecisse. 
Haec tamen causa raro assumi potest, cum difficile sit ex exterioribus 
signis prudenter judicare de intima cordis dispositione (cf. dicta su- 
perius, p. 409). Ad rem S. Thomas, Suppi., q. 14, a. 3, ad l: "Quanto 
est major contritio, tanto magis diminuit poena, ct quanto aliquis plura 


""Theoloeia Moralis, t. 3, n. 510, Romae, 1909, p. 521. 

'* Inter Apocrypha S. Thomae, Opusc. 65, De officio sacerdotis, $ De cautela in conic- 
sionc habenda. 

" Pseudo-Chrysoslomus, Opus imperfectum, In Matth., hom. 43, ex cap. 23 Mattb 
ad v. 4 (M.G. 56, 878). Eadem verba referuntur in Decreto Gratiani, p. 2, causa 26. 
q. 7. c. 12 (M.L. 187, 1368). 

* $. Thomas, Quodl. 13, a. 28. 


** Institutiones Theologiae Moralis, v. 2, n. 313, Bruxellis, 1922, p. 282 sq. 

bona facit in peccato existons, magis se ad gratiam contritionis dis- 
ponit; et ideo probabile est quod minoris poenae sit debitor; et 
propter hoc deberent a sacerdote discrete computari, ut ei minorem 
poenam injungat, inquantum invenit eum melius dispositum." 


QUARTA CAUSA est recurrentia alterius remedii, quo obtineri 
possit ex opere operato remissio poenae temporalis, quae est ipse finis 
satisfactionis sacramentalis. Casus est imminentia martyrii, tempus 
jubilaei et facilis accessus ad indulgentias plenarias; quibus addi 
potest assistentia sacrificio Missae. Quamvis enim haec opera de facto 
non sint ratio excusans ab ipsa impositione satisfactionis, ut dictum 
est supra (p. 409-413), possunt tamen esse rationabilis causa mitiga- 
tionis ejus. 


QUINTA CAUSA est satisfactio conjessarii pro poenitente; nam 
unus pro alio satisfacere potest, saltem extrasacramentaliter. 

$1 haec sacerdotis vicaria satisfactio intelligitur extrasacramentalis 
et ex opere operantis, ut plures moderni eam intelligere videntur, habe- 
tur verus casus mitigationis poenitentiae sacramentalis; si autem 
intelligitur vere sacramentalis et ex opere operato, juxta ea quae 
dicemus in art. 76 (p. 475), habetur potius casus translationis satis- 
factionis in alium, nam tunc poenitentia censetur aequivalenter inti- 
mari ipsi poenitenti et deinde, ex tacito consensu, transferri partialiter 
in sacerdotem. Ceterum, ut advertit Aertnys-Damen (n. 318), “si 
sacerdos hanc doctrinam in praxim deducere vult, saepe praestabit 
poenitentem de hac re monere, ne ob levem poenitentiam impositam 


peccata parvipendere incipiat. Cf. Rit. Rom., tit. 3, cap. 1, n. 19." 


SEXTA CAUSA allata a quibusdam antiquioribus, ut Diana (tract, 
de Sacramentis, resol. 97), et Sporcr (editio Bierbaum, n. 558. 567. 
569. 591), est impositio bonorum operum in generali, seu si sacerdos 
dirigat in satisfactionem sacramentalem bona et laboriosa opera vitae 
poenitentis, juxta dicta in art. 71 (p. 389-395). Tunc dicunt sufficere, 
praeter illam generalem impositionem, levem aliquam determinatam 
poenitentiam imponere pro gravibus peccatis. 

Plures vero doctores, ut Lugo (disp. 25. sect. 4. n. 57), Ballerini- 
Pabnicri (n. 486), Génicot-Salsmans (n. 313), Cappello (n. 242), Mer- 
kelbach (n. 563), rationabilius docent quod, quidquid sit de sacra- 
mentali valorc illius generalis operum impositionis, ipsa tamen nequit 
esse pro confessario ratio sufficiens ad imponendam /evem poeniten- 
tiam pro peccatis gravibus, *ut patet ex Concilio Trid. quod, licet 
cognosceret hanc formulam, a confessariis adhiberi et a multis theo- 
logis illa efficacia donari, gravibus tamen verbis confessarios deterruit 

a nimia indulgentia in satisfactionibus imponendis.” Ceterum, cum 
sententia de sacramentali valore praedictae generalis impositionis sit 
solide probabilis (ut ostendimus in art. 71, p. 389 sq.), ea potest esse 
ratio ut sacerdos, non quidem ita minuat poenitentiam ut pro gravibus 
levem imponat, sed saltem ut "minus difficilem se exhibeat in minu- 
endis poenitentiis pro gravibus peccatis imponendis”. Hoc explicite et 
apte notat Ballerini-Palmieri, jam citat, in art. 71 (p. 394) et satis 
clare innuit S. Thomas in Quodlib. 3, q. 13, a. 28, cit. ibid. (p. 390) 
atque congruit doctrinae S. Alphonsi. 


Ad hujus articuli coronidem placet colligere sequentes aureos textus 
5. Thomae, in quibus plura traduntur principia, illuminativa et infor- 
mativa doctrinae et praxis de habitudine confessarii ad satisfactionem 
sacramentalem : 

Suppi., q. 16, a. 4: *Sacerdos operatur in usu clavium sicut instru- 
mentum et minister Dei. Nullum autem instrumentum habet efficacem 
actum, nisi secundum quod movetur a principali agente. Et ideo dicit 
Dionysius [De eccl. hier., c. 7, p. 3, $ 7] quod 'sacerdotibus utendum 
est virtutibus hierarchicis, quomodo Divinitas eos moverit. In cujus 
signum Matth. xvi, ante potestatem clavium Petro traditam fit mentio 
de revelatione Divinitatis ei facta, et Joan, xx praemittitur potestati 
remissionis apostolis datae Spiritus sancti donum, quo ‘fili Dei 
aguntur’. Unde si quis praeter illum modum divinum uti sua potestate 
praesumeret, non consequeretur effectum, ut Dionysius [ibid.] dicit, 
et praeter hoc a divino ordine averteretur et sic culpam incurreret. 

“Et quia poenae satis(adoriae infligendae, medicinae sunt, sicut 
medicinae in arte determinatae non omnibus competunt, sed variandae 
sunt secundum arbitrium medici non propriam voluntatem sequentis, 
sed scientiam medicinae, ita poenae satisfactoriae in canonibus deter- 
minatae non competunt omnibus, sed variandae sunt secundum arbi- 
trium sacerdotis divino instinctu regulatum. Sicut ergo medicus ali- 
quando prudenter non dat medicinam ita efficacem, quae ad morbi 
curationem sufficiat, ne propter debilitatem naturae majus periculum 
oriatur, ita sacerdos divino instinctu motus non semper totam poenam 
quae uni peccato debetur, injungit, ne infirmus aliquis ex magnitudine 
poenae desperet, et a poenitentia totaliter recedat." 


In 4 Sent., dist. 20, q. 1, a. 2, q. 1 (i.e. Suppi., q. 8, a. 7): "Poena 
post dimissionem culpae exigitur ad duo; scilicet ad debitum solven- 
dum, et ad remedium praestandum. Potest ergo taxatio poenae con- 
siderari quantum ad duo. Primo quantum ad debitum; et sic quantitas 


* Ita Cappello, n. 242. Eandem rationem afferunt alii, ut  Ballerini-Pahnitri et 
Génicot -Salsmans. 

poenae radicaliter respondet quantitati culpae, antequam de ea aliquid 
dimittatur. Sed tamen quantum per primum eorum quae nata sunt 
remittere poenam, plus remittitur, secundum hoc per aliud minus re- 
mittendum vel solvendum restat; quia quanto per contritionem plus 
de poena dimissum est, tanto per confessionem minus dimittendum 
restat. Secundo quantum ad remedium vel illius qui peccavit, vel ali- 
orum; et sic quandoque pro minori peccato major injungitur poena: 
vel quia peccato unius difficilius potest resisti quam peccato alterius; 
sicut juveni pro fornicatione imponitur major poenitentia quam seni, 
quamvis minus peccet; vel quia in uno peccatum est periculosius, sicut 
in sacerdote, quam in alio; vel quia multitudo magis prona est ad 
illud peccatum; et ideo per poenam unius alii sunt exterrendi. 
"Poena ergo in Joro poenitentiae quantum ad utrumque taxanda est; 
et ideo non semper pro majori peccato major poenitentia imponitur. 
sed poena purgatorii solum est ad solvendum debitum, quia jam ulte- 
rus non manet locus peccandi; et ideo illa poena taxatur solum secun- 
dum quantitatem peccati, considerata tamen contritionis quantitate, 
et confessione, et absolutione; quia per omnia haec aliquid de poena 
dimittitur. Unde etiam a sacerdote, injungendo satisfactionem, sunt 


consideranda." 


Ibid., q. 1, a. 2, q. 2, ad 3: “Sacerdos minorem condigno poeniten- 
tiam injungens, non semper peccat; tum quia non potest determinate 
quanitatem poenae debitae cognoscere, quamvis aliquid proprie con- 
sideratis regulis Patrum determinare possit; tum quia quandoque 
etiam ex industria minorem poenitentiam imponens, plus prodest 
poenitenti quam noceat, qui forte magnitudine poenae posset a poeni- 
tentia peragenda impediri propter debilitatem virtutis adhuc in eo de 
novo recuperatae: et ideo negligit minus damnum, ut majus evitet; 
et iterum paulatim confortatus in eo divinus amor ad plura poeniten- 
tiae opera peragenda ipsum incitabit propria sponte quam sacerdos 
sibi secundum quantitatem peccatorum injungere potuisset." 


Quodiib. 3, q. 13, a. 26: “Sicut potest sacerdos injungere satisfactio- 
nem poenitenti ex arbitrio alieno, ita et ex arbitrio ipsius poenitentis; 
sicut si dicat: Facias hoc, si potes; et si non potes, facias hoc; et 
simile videtur cum sacerdos dicit, quidquid boni feceris, sit tibi in 
remissionem peccatorum'. Videtur autem satis conveniens quod sacer- 
dos non oneret poenitentem gravi pondere satisfactionis; quia sicut 
parvus ignis a multis lignis superpositis de facili extinguitur, ita posset 
contingere quod parvus affectus contritionis in poenitente nuper exci- 
tatus, propter grave onus satisfactionis extingueretur, peccatore totali- 
ter desperante. Unde melius est quod sacerdos poenitenti indicet quanta 

poenitentia esset sibi pro peccatis injungenda; et injungat sibi nihilo- 
minus aliquid quod poenitens tolerabiliter ferat, ex cujus impletione 
assuefiat ut majora impleat, quae etiam sacerdos sibi injungere non 
attentasset; et haec quae praeter injunctionem expressam facit, acci- 
piunt majorem vim expiationis culpae praeteritae ex illa generali 
injunctione qua sacerdos dicit: ‘Quidquid boni feceris, sit tibi in 
remissionem peccatorum'. Unde laudabiliter consuevit hoc a multis 
sacerdotibus dici, licet non habeant majorem vim ad praebendum 
remedium contra culpam futuram; et quantum ad hoc talis satisfactio 
est sacramentalis, in quantum virtute clavium est culpae commissae 
expiativa." 


ART. 74. Utrum Poenitens Obligetur Sub Gravi Ad Acceptandam 
Et Exequendam Sacramentalem Satisfactionem  (Quodlib. 3, q. B. 
a. 28; Suppi., q. 18, a. 3; C. Gent. 4, 72). 


STATUS QUAESTIONIS 


Agitur per quatuor articulos DE MODO SATISFACTIONIS, EX 
PARTE POENITENTIS; sive nempe de ipsa obligatione eam accep- 
tandi et exequendi (art. 74), sive de modo executionis, quod attinet 
tam ad ipsum opus praescriptum quam ad ipsum subjectum. Quaesti- 
ones de modo executionis resolventur in notis ad calcem hujus articuli, 
exceptis tribus quae, utpote maioris momenti, peculiarem tractationem 
sibi vindicant, scilicet: de tempore, an nempe satisfactio possit persolvi 
tam ante quam post absolutionem (art. 75); de persona satisfaciente, 
an scilicet satisfactio possit impleri per alium (art. 76); de statu 
gratiae, an scilicet requiratur ad satisfaciendum etiam sacramentaliter 
(art. 77). 

Ad praesentem quaestionem quod attinet, adverte hic non agi de 
ipso proposito satisfaciendi, nam hoc praesupponitur, utpote essentialis 
pars sacramenti, sed de acceptatione determinatae poenitentiae à 
confessario impositae. Quod si istius non acceptatio aequivaleat vel 
redundet in defectum ipsius propositi satisfaciendi, jam versamur 
extra quaestionem de integritate sacramenti et agitur de gravi obliga- 
tone non frustrandi essentiam sacramenti. De qua quidem obligatione 
haec incidenter nota cum JToH/ers.. *Poenitens tenetur sub gravi ha- 
bere voluntatem implendi satisfactionem impositam, si de satisfactione 
gravi agitur. Si satisfactio levis est, ali voluntatem eam implendi sub 
gravi requirunt, quia secundum eos voluntas implendi pertinet ad es- 
sentiam sacramenti. Alii dictam voluntatem sub levi tantum exigunt, 
ob rationem contrariam. Quia prior sententia probabilis est, practice 

dii debet, sub gravi requiri voluntatem levem satisfactionem adim- 
plendi, ne, scilicet sacramentum periculo nullitatis exponatur 


PARS NEGATIVA ct PARS AFFIRMATIVA 


Ires numerantur sententiae, quarum duae priores sunt obsoletae 
nec hodie theologice sustineri possunt: 


PRIMA SENTENTIA, pro qua citantur Cajetanus (cf. infra). 
Vega et Reginaldus quamque probabilem dicunt Emmanuel Sà, Villa- 
lobos, Sparer (p. 3, c. 4, n. 548), Tamburini (Methodus confess.. 1. 4. 
c. 2, 1. 7), docet poenitentem non teneri, saltem sub gravi, ad satis- 
factionem acceptandam aut exequendam. Ratio est quia poenitens 
potest eligere expiationem poenae pati in purgatorio, et ceteroquin 
ex nullo alio capite, tam ex parte ministri quam sacramenti, potest 
praedicta obligatio sub gravi demonstrari. 


Ad rem CAJETAN US, Quaestiones de satisfactione. Quaesitum secundum (in 
editione leonina operum S. Thomae, t. 12. p. 357): *Quantum ad materiam quae 
tangitur, de novo peccato mortali omittentis poenitentiam iniunctam a confessore 
pro mortalibus, [dico] quod nulla ratione apparet omissionem | huiusmodi esse 
peccatum mortale: ut patet discurrendo per omnia concurrentia ad huiusmodi 
actum. Iniuncta siquidem a confessore pro mortalibus satisfactio quatuor habet 
capita. Primum est quod est iudicata ct praecepta a Christi vicario: et hinc 
satisfactio fit actus iustitiae cuiusdam et obedientiae. Et hinc satisfactionis omissio 
non habet peccati mortalis rationem: si desit contemptus, qui contrariatur prae- 
cepto, ct abiiceret gratiam iudicii facti. Secundum est ex parte poenitentis. quod 
est actus poenitentiae et caritatis. Et hinc nulla est in omissione ratio peccati 
mortalis, nisi actus iste iustitiae, poenitentiae et caritatis sit necessarius ad salutem. 
Quod constat esse falsum: quia actus iste non est necessarius ad dilectionem Dei 
aut sui ipsius aut proximi; quoniam versatur circa ea quae sunt ad finem, scilicet 
solutionem poenae temporalis; quam potest poenitens reservare sibi in purgatorio 
absque mortali offensa Dei. Tertium est ex parte finis, quod est expiativa poenae 
pro peccato debitae. Et hinc, ut nunc monstratum est, non habet omissio quod 
st mortale peccatum, sed quod sit reservatio luendae poenae. Quartum est quod 
est pars sacramenti. Et hinc quod omissio non constituat sacrilegium, ex eo apparet 
quod Ecclesia utitur poenitentiae sacramento quandoque absque hac tertia parte, 
ut patet de pocnitentibus in fine, quibus non imponitur, secundum canones, 
satisfactio; et ex eo quod, si quis sua sponte ante confessionem satisfecisset. non 
esset imponenda satisfactio aliqua a confessore. Nec desunt dicentes posse poeni- 
tentem male paratum ad suscipiendam satisfactionem in hac vita, absolvi, reservata 
satisfactione in purgatorio. 

“Ex his omnibus habetur quod omissio huius partis sacramenti non est peccatum 
mortale ex genere suo. Unde, cum satisfactio a confessore non imponatur nisi ut 
descripta est; et, ut sic, illius omissio non habeat ex suo genere rationem peccati 
mortalis: concludendum est peccare quidem  omittentem  iniunctam satisfactio- 
nem. cum agat praeter obedientiam et alias virtutes; non tamen mortaliter, 
deficiente contemptu, cum nec contra obedientiam caritatemve omittat." 


SECUNDA SENTENTIA, pro qua citantur Hosticnsis, Scotus (cf. 
infra), Panormitanus, Bicl, Navarrus, Joannes Medina, Sylvester, 


‘Theologia Mor., t. 2, n. 355, Brugis (1933), P- 272. 

Armilla, docet poenitentem non teneri quidem satisfactionem acceptare, 
sed si eam acceptet teneri ad eam adimplendam. Quae quidem restric- 
tio vel concessio inepta et illogica apparet, nam si poenitens non 
tenetur acceptare, non est unde post acceptationem teneatur exequi, 
cum ea acceptatio nullam importet promissionem aut votum, unde 
obligare queat, sed simplex propositum. Ratio praecipua quae affertur 
non differt a ratione sententiae praecedentis. Scotus distinguit in con- 
fessario duo judicia, alterum circa absolutionem culpae necnon com- 
mutationem poenae aeternae in temporalem, alterum circa taxationem 
poenae temporalis, et ait quod poenitens debet velle se subicere priori, 
non vero necessario alteri, quamvis debeat velle se subicere taxationi 
poenae divinae sub quadam disiunctione, seu vel hic per opus sacer- 
dotis vel in purgatorio; si tamen sponte acceptat se subicere potestati 
sacerdotis quoad hoc judicium, tenetur poenitentiam adimplere, quia 
tunc obligatur praecepto Ecclesiae cui voluntarie se submisit. 


Perperam autem quidam conantur purgare patronos utriusque sen- 
tentiae a sua negatione; nam Cajetanus manifeste probare contendit 
poenitentem non teneri sub gravi ad exequendam satisfactionem et 
Scotus claram assignat rationem quare poenitens, stricte loquendo, 
non teneatur se subicere judicio sacerdotis quantum ad poenae impo- 
sitionem; nec refert quod Scotus loquatur de casu particulari hominis 
spiritualiter valde fragilis, nam de facto generalem rationem et doc- 
trinam clare et constanter assignat. Unde absque fundamento Ballcrini- 
Palmieri ait: “Hi doctores, potius quam negare obligationem poeni- 
tentis acceptandae satisfactionis, dicendi sunt affirmare, quod identi- 
dem, ratione habita dispositionis poenitentis, sufficiat vel levissimam 
imponere pro gravibus quoque peccatis" (n. 500). 


Item, voluntaria est haec Scoti expositio quam cum alis Scotistis 
tradit ejus discipulus et commentator Hyquaeus: “Noster doctor non 
tenet absolute hanc sententiam, quae eidem communiter imponitur à 
Doctoribus utriusque scholae; multum enim interest inter hoc, quod 
est Sacerdotem habere potestatem obligandi seu ligandi ad opus satis- 
factorium, et inter hoc quod est uti hic et nunc in casu tali potestate, 
et an congruat non uti, quando alias in poenitente est periculum dam- 
nationis et desperationis. Doctor non docet in Sacerdote non esse 
potestatem ligandi et obligandi poenitentem absolute, sed contrarium 
docet, cum dicat teneri eum poenitentiam acceptatam [Sed quid de 
ipsa acceptatione poenitentiae?] adimplere sub poena peccati, quae 
obligatio nulla esset, nisi potestas ligandi induceret obligationem, in 
qua fundatur haec obligatio, non in sola acceptatione poenitentis: 
Tunc enim', inquit, 'obligatur praecepto Ecclesiae, cui se voluntarie 

submisit. . . Non negat . . . potestatem esse in Sacerdote injungendi 
poenitentiam, aut repellendi poenitentem, suspendendo absolutionem, 
sed dicit eum debere in eo casu non uti sua potestate, aut durum et 
difficilem se gerere; sed ad exemplum Christi non confringere arundi- 
nem quassatam, aut extinguere linum fumigans, sed condescendere 
intimando obligationem et debitum, et lucrando illam animam ne 
caderet in desperationem." 5 


Ad rem ipse SCOTUS, Opus Parisiense, In 4 Sent., dist. 15, q. l1, cit. in art. 
praec. (p. 415). 

Ibid., dist. 17, quaestio unica: “‘[Confessio debet fieri] cum displicentia peccati 
commissi, et cum proposito abstinendi a peccato, et obediendi Ecclesiae in satis- 
factionem pro isto peccato. Intelligo, non quod oporteat eum velle poenam vel 
poenitentiam suscipere a Sacerdote, quia etsi nullam sibi oblatam a Sacerdote 
vellet recipere, tamen duas idoneitates vel conditiones haberet praepositas hic, 
et propositum recipiendi poenam  infligendam sibi a Deo hic vel in purgatorio; 
talis, inquam, citius esset absolvendus quam repellendus, ut dictum est supra 
distinet. 15. quaest. 1. Sed si suscipiat aliquam poenitentiam vel satisjactionem 
sibi impositam ab Ecclesia, tenetur illam servare; et hoc propositum oportet quod 
habeat, ut debito modo confiteatur, scilicet ut velit obedire confessori in. servando 
vel solvendo illam satisfactionem, quam voluntarie suscipiet ab ipso impositam .”86 


Ibid. dist. 19, quaestio unica: "Sed numquid poenam a clave non errante im- 
positam tenetur poenitens adimplere? Respondeo quod sic, si velit se submittere 
Sacerdoti huic; et quantum ad absolutionem culpae, et quantum ad susceptionem 
poenae totalis correspondentis, quia tunc obligatur praecepto Ecclesiae, cui se 
voluntarie submisit. 

“Si autem tantummodo se velit submittere huic quantum ad commutationem 
poenae aeternae in temporalem, et non quantum ad taxationem poenae totalis, 
sed tantum quantum ad illam, et illius taxationem, vult se subdere manui Dei, 
vel hic, vel in purgatorio, non expediret talem sine absolutione repellere, tunc 
enim recederet desperatus. Nec videtur propter istam voluntatem esse in peccato 
mortal, cum conteratur de peccato, et velit puniri poena condigna pro eo, et ab 
eo cujus est juste eam infligere licet nolit eam sibi infligi ab isto, Sacerdote, nec 
ipsemet velit eam recipere, ut sit minister ipsius infligendae. 

"Nec potest dici hunc inobedientem Ecclesiae esse, quia potest se submittere 
arbitrio Ecclesiae quantum ad judicium illud poenitentiale, ad quod necessario 
tenetur se submittere, licet nolit se submittere illi sequenti. Et patet quod illud 
non includitur necessario in primo, quia Sacerdotes, primo existente quantum- 
cumque uniformiter, valde variant sequens |i.e. judicium de poena]. Unde et 
frequenter propter voluntatem confitentis ad subeundam poenam non magnam, 
dant aliquam modicam, praedicendo sibi, quod oportet residuum solvere in 
purgatorio; et cum illa parva sit manifeste improportionata culpae, ct omnino 
extra illam latitudinem, non propter hoc non recipit talis Sacramentum 
Poenitentiae. 

"Eodem modo videtur quod potest omnino poenam nullam sibi imponere, 
propter resistentiam ejus ad sustinendum, praedicendo sibi quod totam illam 
oportet solvere in purgatorio; et Augustinus hoc innuit, quod si tali vix inclinabili 
imponatur poenitentia aliqua displicens, timendum est ne inde accipiat occasionem 
recidivandi in peccatum mortale, quia projiciendi illam poenitentiam, in quo 
peccabit mortaliter, postquam voluit se submittere Sacerdoti in ejus susceptione."97 


“Comm, in Scotum (In 4 Sent., dist. 19, q. unica), Scoti Opera omnia, t. 18, Parisiis, 


1894, p. 661 sq. 
"Opera omnia, t. 18, Parisiis, 1894, p. 547sq. 


' Ibid., p. 659. 

Opus Oxonicnse, In 4 Sent., dist. 19, quaestio unica: “Sed habetnc Sacerdos 
auctoritatem ligandi subditum poena temporali? Dico quod si subditus submittat 
se arbitrio Sacerdotis, non tantum ad recipiendum absolutionem sacerdotalem de 
peccatis, sed etiam ad poenam, tunc dico quod subditus tenetur eam facere, etiamsi 
excedat poenam debitam pro culpa, dummodo sit intra medium rectae rationis 
cognitae per Scripturam. S1 autem subditus se submittat arbitrio Sacerdotis quan- 
tum ad absolutionem sacerdotalem tantum, non ponens obicem, sed contritus de 
peccatis, et non se submittat ei quantum ad poenam ei infligendam pro peccatis, 
quia non potest talem poenam explere, jejunare, vigilare, et hujusmodi, quia talis 
pracelcgit immediate se submittere Deo, et poenae Purgatorii, dico quod Sacerdos 
potest et debet talem absolvere, licet non habet auctoritatem ei poenam imponere, 
quia alius quantum ad poenam non vult esse ejus subditus, sed tantum Dei, nec 
potest, nec debet eum cogere ad recipiendum talem poenam, nisi per pulchras et 
mites inductiones, dicendo ei quod dimittat duritiam voluntatis suae, et accipiat 
hujusmodi poenam pro peccatis suis, quia aliter necesse est eum solvere incom- 
parabiliter duriorem post mortem in Purgatorio, ubi exigetur ab eo sine misericordia 
secundum rigorem strictae justitiae commutativae. 

“Et si nolit aliquo modo acquiescere, non propter hoc est damnandus, vel non 
absolvendus, quia alias vult voluntarie satisfacere per poenam duriorem, sed non 
modo, et non contemnit, vel negat satisfactionem pro peccato voluntarie, sed modo 
se obligat ad poenam futuram solvendam, et non praesentem. Si enim Sacerdos 
daret sibi poenitentiam, et ipse licet invite reciperel eam, teneretur implere eam; 
et ideo imponendo ei violenter aliquam poenam gravem, quam non posset sine 
magno taedio sustinere, datur ei occasio peccandi mortaliter, scilicet non servandi 
eam, et tales poenae non essent medicinae curativae, sed mortiferae, quod est 
contra naturam poenitentiae et satisfactionis sacramentalis. Unde talibus habentibus 
duras et malas, et indisciplinabiles voluntates, propter desperationem cavendam in 
eis injungendae essent leves poenitentiae, in principio, et deinde duriores, vel 
nullae in praesenti, sed in futuro in Purgatorio solvendae.'$$ 


TERTIA SENTENTIA, olim longe communior et hodie commu- 
nissima, docet poenitentem teneri, et quidem obligatione gravi ex 
genere suo (nisi forte agatur de materia levi), ad acceptandam poeni- 
tentiam sibi a sacerdote impositam. 

Id docent, praeter modernos omnes, antiquiores et notiores theologi 
ex omni Schola post Petrum Lombafdum et S. Thomam, nominatim 
Alexander Halensis (Summa, 4 p., q. 24, m. 4, a. 5), Paludanus, Vic- 
toria, uterque Solo, Cano (Rei. de Poen., p. 5 in fine), Suarez (Disp. 
38, sect. 7), Lugo (Disp. 25, sect. 5), Salmanticenses (Disp. 11, dub. 
2), S. Alphonsus (n. 516), Billuart (Diss. 9, a. 4). 


Ad rem Petrus Lombardus, Sent., 1. 4, dist. 18, n. 7: *Ligant quoque 
sacerdotes, dum satisfactionem Poenitentiae confitentibus imponunt. 
Solvunt, cum de ea aliquid dimittunt, vel per eam purgatos ad sacra- 
mentorum communionem admittunt. . . Secundum hunc modum di- 
cuntur etiam sacerdotes dimittere peccata vel retinere. . . Et notandum 
est quia quos satisfactione poenitentiae ligant, eo ipso a peccatis 
solutos ostendunt, quia non imponitur alicui satisfactio poenitentialis. 
nisi quem sacerdos vere poenitentem arbitratur. Aliis vero non impo- 


* Opera omnia, t. 24, Parisiis, 1894, p. 306 sq. 

mint; et eo ipso peccatum retineri a Deo judicant. Quod autem hoc ac 
claves pertineat Augustinus ostendit . . .” (M.L. 192, 888). 

S. Thomas, Suppi., q. 16, a. 3 (cit. in art. 69, p. 372): ‘‘[Sacerdos] 
ligat ad poenam imponendo eam." 

C. Gent. 4, 72: “Ad residuum [poenae sacerdos] ... sua injunctione 
obligat poenitentem; cujus quidem obligationis impletio satisfactio 
dicitur, quae est tertia poenitentiae pars". 

Quodlib. 3, q. 15, a. 26: *Peccator est debitor . . . satisfactionis . . . 
ex injunctione sacerdotis. . . [Etiam] si sacerdos imponat majorem 
poenitentiam quam poenitens facere teneatur, pensata remissione quae 
est facta per vim clavium et contritione praecedente: nihilominus 
poenitens tenetur facere quod sibi injunctum est, si adsit facultas." 
Cf. cetera verba hujus loci, citata in art. praec. (p. 429 sq.) et in 
art. 71 (p. 380 sq.). 


Non defuerunt quidam rigidiores qui gravitatem obligationis asse- 
ruerint etiam ubi agatur de materia levi. Ita Billuart, scribens: “Scio 
quosdam censere non esse plusquam veniale recusare aut omittere 
levem satisfactionem pro solis venialibus, aut mortalibus jam confessis 
injunctam; quia, inquiunt, est levitas materiae: verum id multis et 
nobis non probatur; quamvis enim sit secundum se materia levis, non 
est tamen levis respectu sacramenti cui gravis injuria irrogatur, quod 
sine causa maneat mutilum et carens sua principali parte integranti, 
ut diximus artic. praeced. Aliud esset si. adimpleta satisfactione pro 


majori parte, aliqua ejus levis pars omitteretur." 00 


Nota theologica. 


Poenitentem vere obligari ac teneri ad acceptandam injunctam satis- 
factionem, si velit absolvi, et ad eam exequendam, est hodie fheologice 
certum, tum quia necessario concludi potest ex doctrina de jure sacer- 
dotis eam imponendi, quam in art. 69 (p. 368) diximus esse de fide, 
tum quia aequivalenter aut virtualiter continetur in documentis Ec- 
clesiae quae discutientur in Conclusione. Id quidam, ut Vasquez, Vic- 
toria et Hervé, dicunt esse de fide. Alii dicunt certum, atque manifeste 
intelligunt theologice certum: ita, Suarez: “Haec conclusio videtur mihi 
hoc tempore tam certa, ut sine temeritate negari non possit, nam vere 
aperte definivit illam Tridentinum, adeo ut Victoria existimaverit eam 
esse de fide"; Salmanticenses consentientes Suaresio; Lugo: "*Senten- 
tia vera, et certa est. . . Unde non sunt audiendi aliqui, qui eam 
sententiam [i.e. contrariam] adhuc probabilem vocant"; Galtier: 
"Certum est, saltem post Tridentinum, obligationem esse poenitenti 


Dc Poenitentia, diss. 9, a. 4, Curs. Thcol., t. 9, Parisiis, 1904, p. 458 sq. 

[satisfactionem] . . . acceptandi"; Diekamp, referens verba Codicis 
J. C.: “Sententia certa”. 


CONCLUSIO 


Conclusio 1. Poenitens vera et propria obligatione tenetur ad sacramen- 


talem satisfactionem acceptandam et exequendam. 


Probatur 1. Ex sensu Traditionis et Ecclesiae. 


Hic sensus aequivalenter aut virtualiter exprimitur in isdem docu- 
mentis allatis in art. 69 (p. 368-371) ad probandam sacerdotis potesta- 
tem injungendi satisfactionem, et imprimis in ipsa antiqua praxi 
publicae poenitentiae, in variis canonibus poenitentialibus, qui mani- 
feste intelligebantur ligare poenitentes, et in communi et constanti 
aestimatione confessariorum et fidelium. Augustinus impellit poeni- 
tentes ad adeundum sacerdotes ut ab eis “accipiant satisfactionis suae 
modum", i.e. poenalia opera quibus satisfacere debeant. Innocentius | 
ait quod sacerdotis est "jubere dimitti cum viderit congruam satisfac- 
tionem"; jussio autem dimissionis importat jussionem satisfactionis, et 
haec obligationem satisfaciendi. Leo M. docet sacerdotes habere po- 
testatem "confitentibus actionem poenitentiae dare" et hanc obliga- 
tionem persolutos ad reconciliationem admittere. Gregorius M. ait 
satisfactionem "sacerdotis judicio imperari" et a sacerdote confitenti- 
bus "onus decerni afflictionis". Alexander JI ait “quae in canonibus 
determinata est poenitentiam esse omnino observandam". 


CONC. LATER. IV in cap. “Omnis utriusque sexus", in eodem textu 
et ad modum unius praecepti, imponit fidelibus ut semel in anno con- 
fiteantur et ut injunctam sibi poenitentiam adimpleant; jamvero ineo 
textu confessio importat veram obligationem in fidelibus, ergo hanc 
importat etiam injunctio atque adimpletio satisfactionis. Nec ceterum 
verba “Studeant adimplere" important conditionem minuentem, ita ut 
sonent consilium, sed potius determinationem urgentem praeceptum, 


ita ut sonent: "adimpleant cum studio seu cum diligentia" (cf. infra 
Benedictum XIV ). 


CATECHISMUS CONC. TRID., p. 2, c. 5, q. 64, loquens de 
satisfactione sacramentali, ait: "Facile erit fidelibus persuadere, quam 
necessarium sit, ut poenitentes in hoc satisfactionis studio se exerce- 
ant." Ibid., q. 79 loquitur de satisfactionis poena a sacerdote poeni- 
tentibus "irrogata", "praecepta", “indicta”. 


RITUALE ROMANUM, t. 3, c. 1, n. 19. 20. 22. 26, loquitur de 

satisfactionis injunctione, impositione, indictione per sacerdotem; 
praeterea ait: Graviter infirmi “levi satisfactione imposita, et acceptata, 
absolvantur” (n. 26). 


BENEDICTUS XIV, Const. “Inter praeteritos", 3 dec. 1749, $ 65, 
clare docet obligationem poenitentis, eam deducens ex Cone. Later. IV 
et ex necessaria correlatione, quae inter auctoritatem | imponendi 
poenitentiam et obligationem ejusdem adimplendae intercedit: "Super 
prima Quaestione, sicut etiam super qualitate satisfactionis, sive poe- 
nitentiae a Confessario imponendae, quantum sufficere existimavimus, 
in Encyclica Epistola Nostra diximus, quam ad Patriarchas, Archie- 
piscopos, et Episcopos super praeparatione ad Annum Sanctum dedi- 
mus in Arce Castri Gandulfi die 26. Junii Anni vertentis, atque ad 
illam Nos referimus. Unum tantum modo reliquum erat, ut super im- 
positione poenitentiae a Confessario non omittenda diceremus, quo- 
niam Poenitens, qui Indulgentiam consecutus erat, non teneri dice- 
batur ad eandem adimplendam. Cum autem hujusmodi ratio laxior 
visa esset, Instructione, de qua numer. XXVI. agitur, mentem Nostram 
declaravimus, statuentes, salutarem poenitentiam a Confessario in- 
jungendam esse Poenitenti etiamsi hic ad recipiendum  lubilaeum 
praeparatus sit, ex quo sane Poenitentis obligatio exoritur eandem 
adimplendi: Omnia sua peccata confiteatur fideliter, et injunctam 
sibi poenitentiam studeat pro viribus adimplere’: verba sunt Cone. 
Lateranensis, dum de Sacramentali Confessione loquitur in celebri 
Decretali: Omnis utriusque sexus, de Poenitentiis, et Remissionibus"; 
et sane praeter necessariam correlationem, quae inter auctoritatem 
imponendi poenitentiam, et obligationem ejusdem adimplendae inter- 
cedit: difficillima perceptu res Nobis visa est. eum posse dici, aut esse 
vere Poenitentem', sicut ille debet esse, qui plenariam Indulgentiam 
consequi cupit, si hujus praetextu, eximere se velit a poenitentia illa 
adimplenda, quae ipsi in Sacramentali Confessione a Confessario 
injuncta est." 00 


CODEX J. C., can. 887, ait: *Salutares et convenientes satisfac- 
tiones confessarius iniungat; quas poenitens volenti animo excipere 
atque ipse per se debet adimplere." Debitum seu obligatio hic refertur 
tum ad acceptationem tum ad impletionem; verba "volenti animo" 
non sunt conditio minuens sed urgens, cum agatur de explicita obli- 
gatione ("debet"), ut dictum est de verbis Cone. Later. IV “Studeat 


adimplere". 
CONC. TRID., sess. 14, cap. 8 et can. 15, jus et officium sacerdotis 


"Bullarium Romanum, t. 3, Prati. 1846, p. 181 sq. 

satisfactionis imponendae revocat ad potestatem ligandi, seu docet 
sacerdotem, imponendo poenam, ligare poenitentem; jamvero si poe- 
nitens non tenetur poenitentiam acceptare, non ligatur a sacerdote, 
cum liber maneat; ergo Concilium, asserendo in sacerdote potestatem 
ligandi per satisfactionem, implicite seu  aequivalenter asserit in 
poenitente obligationem suscipiendi satisfactionem. Aliis verbis, frus: 
tranea esset, ac ideo non existens, potestas ligandi poenitentem, si poe- 
nitens ligari non potest, cum ad impossibile non detur potentia. 

Praeterea, Concilium ait ideo sacerdotes debere satisfactionem im- 
ponere juxta qualitatem peccatorum, quia secus, indulgendo peccatis 
poenitentium, et ipsi peccant seu fiunt participes peccatorum; unde 
supponit impositionem sacerdotis, qua talem, habere efficaciam in 
correctionem peccatorum poenitentis, secus eam omittere non esset 
indulgere peccatis poenitentis nec proinde esset peccatum. Jamvero, si 
ex illa impositione poenitens non manet obligatus, ipsa nullam hujus- 
modi efficaciam habet, quia poenitens eodem modo se habet et eadem 
libertate gaudet sive ante sive post impositionem, nec ideo indulget 
sacerdos peccatis poenitentis aut peccat, non imponendo poenitentiam. 
Ergo affirmatio Concilii supponit poenitentem obligari ad satisfac- 
tionem impositam a sacerdote. 


Probatur 2. Ex triplici ratione, qua confoditur triplex praecipuum 
negativum argumentum adversariorum. 

Adversarii sustinent ex nulla ratione obligationem  poenitentis ad 
poenam acceptandam probari posse, quia ex triplici praesertim capite 
ex qua ipsa provenire posset, de facto deduci nequit.!! Non, inquiunt, 
ex potestate sacerdotis imponendi poenam, nam haec stare potest cum 
absentia obligationis ex parte poenitentis; neque ex necessitate inte- 
grandi sacramentum, tum quia haec incumbit soli sacerdoti seu minis- 
tro, tum quia integritas sacramenti non est stricte necessaria, ut patet 
ex eo quod Ecclesia administrat sacramentum moribundis; neque el 
necessitate satisfaciendi seu expiandi poenam, nam homo potest eligere 
satisfacere alio modo, scilicet ex opere operantis vel in Purgatorio. 

Jamvero ex his tribus rationibus efficaciter probatur ea obligatio 
poenitentis: 


Primo, ex ratione juris et obligationis quae habet sacerdos imponendi 
poenam, ut probatum est in art. 69, et ut docetur a Cone. Trid. $i 
enim sacerdos habet jus et potestatem imponendi poenam, poenitens 
habet officium et obligationem eam acceptandi et exequendi, tum quia 


Cajetanus, qui in textu supra, citato (p. 431) has rationes in unum colligit, arguit 
tantum ad non existentiam obligationis sub gravi. 

jura et officia, potestas et obligatio, sunt correlativa; tum quia secus 
frustranea esset potestas imponendi poenam, cum non possit suum 
effectum habere, supposita facultate acceptandi vel non acceptandi in 
poenitente, et ita esset non existens, quia ad impossibile non datur 
potentia. Simili argumento, ex institutione potestatis remittendi pec- 
cata probant theologi necessitatem suscipiendi hoc sacramentum et 
confitendi (cf. supra art. 37, tom. 2, p. 378-382) ; mirum autem non est 
Scotum, etiam ibi, negare efficacem vim hujus argumenti, procedens 
cx eodem principio quod existentia potestatis in uno, non importat 
necessario in aliis obligationem illi potestati se subiciendi (cf. ibid., 
p 219), | 

Item, si sacerdos habet obligationem poenam imponendi, ita ut non 
imponendo peccet, poenitens habet similiter obligationem eam ac- 
ceptandi, secus frustranea et absque objecto esset obligatio sacerdotis, 
cum impositio poenae careret efficacitate et effectu, si poenitens non 
teneretur eam acceptare. 

Hoc argumentum breviter perstringit Benedictus XIV (supra cit., 
p. 437), deducens obligationem poenitentis ex "necessaria correlatione, 
quae inter auctoritatem | imponendi poenitentiam, et obligationem 
ejusderii adimplendae intercedit". Confirmatur ex eo quod potestas 
confessarii est tum potestas judicialis, in omni autem foro judex habet 
potestatem coercitivam, seu poenae impositivam et applicativam, 
quae quidem in hoc foro interno nequit exerceri nisi media accepta- 
tione et exeeutione ipsius poenitentis; tum potestas vicaria potestatis 
Christi, et ideo sicut Christus imponere potest poenitenti obligationem 
poenam acceptandi et exequendi, ita et sacerdos (cf. Suppi., q. 18, a. 3, 
cit. in art. 69, p. 372 sq.). 


Secundo, cx necessitate integrandi sacramentum. 

Supposita enim institutione sacramenti et satisfactionis tamquam 
partis ejus 1ntegrantis, virtus religionis imponit obligationem integrandi 
sacramentum per satisfactionem; nec obstat quod moribundo possit 
sacramentum administrari absque satisfactione, quoniam id non ar- 
guit absentiam obligationis, sed tantum quod ex una parte satisfactio 
non sit pars essentialis, sine qua sacramentum attentari non potest, et 
ex alia parte cessat obligatio ratione impossibilitatis, sicut, ex hoc 
quod ratione impossibilitatis aliquis non teneatur ad materialem in- 
tegritatem confessionis, non sequitur hanc non esse necessariam et sub 
praecepto. 

Jamvero necessitas integrandi sacramentum per satisfactionem 1n- 
cumbit non solum sacerdoti, sed etiam poenitenti; nam ab utroque, 
tanquam a duabus causis indivisibiliter concurrentibus, satisfactio 
dependet, imo a poenitentis acceptatione et exeeutione dependet effi- 

cacia ipsius actionis ministri. Ergo ad hoc ipsum ut integretur sacra- 
mentum, poenitens tenetur acceptare et exequi satisfactionem. 


Tertio, ex necessitate sacramentalis satisfactionis. 

Etsi enim absolute loquendo poenitentia non exigat immediatam 
poenae solutionem, nec forte ipsam solutionem in hac vita (quod non 
simpliciter concessimus supra, p. 216 et 222) ac integrum sit homini eli- 
gere satisfactionem extrasacramentalem et satispassionem  purgatorii, 
tamen suppositis tum institutione sacramenti tum recursu ad ipsum, 
homo tenetur sacramentaliter satisfacere sub arbitrio sacerdotis, eadem 
obligatione qua tenetur se subicere clavibus seu recurrere ad sacra- 
mentum. Simili modo, quamvis poenitentia non exigat immediatam 
contritionem de peccatis, tamen, supposito praecepto annuae confes- 
sionis, eam potest exigere adimpletio istius praecepti, cum sine aliqua 
contritione sacramentum confessionis consistere non possit. 


Conclusio 2. Obligatio adimplendi et exequendi satisfactionem est gravis 


ex genere suo, sed admittit levitatem ex parvitate materiae. 


Probatur. 


Eam obligationem esse gravem ex genere suo patet tum indirecte à 
paritate cum gravitate obligationis imponendi poenitentiam quae est 
in sacerdote (de qua supra in art. 73, p. 407), nam gravitati obliga- 
tonis in sacerdote debet correspondere gravitas obligationis in poeni- 
tente, cum utraque nonnisi ex iisdem motivis procedere possit et una 
alteram supponat; tum directe ex consideratione gravitatis motivi, 
nam obligatio satisfaciendi procedit ex motivo religionis et poenitentiae, 
seu ex necessitate integrandi sacramentum et reparandi peccatum tum 
vindicative tum medicinaliter. 

Inepte autem Cajetanus hanc gravitatem negat, ea speciosa ratione 
quod praeceptum de re quae non respicit directe et simpliciter finem 
ultimum, seu vitam aeternam, nec ad finem ultimum ducit simpliciter 
sed tantum secundum quid, qualis est solutio poenae, non inducit 
gravem obligationem. Nam, etiam ea quae secundum se non respiciunt 
directe finem ultimum, si versantur circa objectum et motivum grave, 
referuntur simpliciter ad finem ultimum, modo indirecto, quatenus 
sine ipsis nequit salvari debitus ordo subjectionis ad Deum et ita 
indirecte et radicaliter laeditur in eis praeceptum dilectionis Dei super 
omnia. 

Eam obligationem admittere levitatem ex parvitate materiae, seu 


non esse gravem et toto genere suo patet ex dictis in art. 73 (p. 407 sq.) 
de ipsa obligatione sacerdotis. 

Quandonam autem habeatur parvitas vel gravitas materiae, ex qua 
mensuretur levitas vel gravitas hujus obligationis, non uno modo nec 
concorditer judicatur ab auctoribus, aliter ac in quaestione de obli- 
gatione confessarii: nani in praesenti ad alleviandam vel gravitandam 
obligationem poenitentis, tria elementa in considerationem venire pos- 
sunt, scilicet diversitas materiae impositae in satisfactionem, diversi- 
tas peccatorum pro quibus imponitur et diversa vis impositionis sacer- 
dotis. Unde res pendet ex dictis in art. praec. (p. 417 sq.), seu ex 
quaestione an sacerdos possit imponere gravem satisfactionem sub 
levi, praecipue cum agitur de peccatis venialibus et de mortalibus 
jam confessis, et an insuper in hoc casu debeat sub levi imponere. 
Ex ibidem igitur dictis, haec sequuntur: 

Si agitur de poenitentia levi, etiam imposita pro peccatis gravibus, 
poenitens obligatur tantum sub levi ad eam implendam, quia materia 
levis non est capax gravis obligationis. Hoc certum est et fere ab 
omnibus admissum; contradicunt pauci, uti Nugnus et Joannes 
Sanchez (in suis selectis disputationibus de admin, sacram., disp. 15. 
1. 14), ea ducti ratione quod integritas sacramenti, procuranda per 
satisfactionem, sit res gravissima; sed haec ratio non tenet, quia res 
ila non est gravis ex toto genere suo, ut supra dictum est, et omittere 
integritatem sacramenti in quantitate levi fit levis ex ipsa parvitate 
materiae." '? 

Si vero agitur de poenitentia gravi, assignata pro peccatis gravibus 
nondum confessis, et simul imposita sub gravi, iterum certum est et 
a nemine dubitatur, poenitentem obligari sub gravi. Observant autem 
auctores quod tertia conditio, seu voluntas sacerdotis obligandi sub 
gravi, adesse praesumitur quando adsunt aliae duae conditiones, seu 
cum imponitur poenitentia gravis pro mortalibus nondum confessis, 
quia sacerdos, nisi aliud manifestet, rationabiliter censetur gravem 
poenitentiam sub gravi et levem sub levi imponere velle. 

Si tandem agitur de poenitentia gravi imposita pro peccatis veniali- 
bus vel mortalibus jam confessis, triplex datur opinio. Quidam nempe, 
cum Lugo, dicunt poenitentem semper obligari sub gravi, cum agatur 
de materia seu poenitentia gravi; alii vero, cum Suarez, dicunt ipsum 
semper obligari sub levi tantum, cum sacerdos nequeat imponere 
gravem obligationem circa peccata quae non sunt necessaria materia 
sacramenti; alii tandem, cum S. Alphonso, rationabilius distinguunt, 
dicentes poenitentem quandoque teneri sub levi, quandoque sub gravi, 
eo quod sacerdos possit imponere poenitentiam gravem sub gravi etiam 


"Hanc rationem contra Nugnum fusius prosequuntur Salmanticenses, Disp 11. dub. 2, 


n 26 sq. 

pro venialibus vel mortalibus jam confessis, quando nempe venialia 
valde disponunt ad mortale vel quando poenitens pro mortalibus jam 
confessis non sufficienter satisfecit. Imo hi doctores sentiunt quod, 
cum imponitur poenitentia gravis pro venialibus vel mortalibus jam 
confessis, ea praesumitur imponi sub gravi, nisi sacerdos aliud mani- 
festet; hoc docent explicite Salmanticenses (cf. supra, p. 420 sq.) et 
implicite 5. Alphonsus (n. 517). 


DICES l. Ex mente Concilii, sic se habet potestas ligandi relate 
ad impositionem poenae, sicut se habet potestas solvendi relate ad 
absolutionem culpae. Atqui sacerdos neminem nolentem potest ab- 
solvere a culpa. Ergo similiter neminem nolentem potest ligare 
seu obligare ad poenam. 


RESP. Imprimis ratio paritatis, assumpta in majori, retorqueri 
potest in obicientem. Nam, posita institutione sacramenti Poenitentiae 
et collatione sacerdotibus potestatis solvendi atque ligandi, peccator 
non est liber adeundi vel non adeundi sacerdotem sed tenetur ab eo 
exquirere absolutionem culpae; ex invocata ergo paritate sequitur quod 
similiter homo obligatur exquirere et acceptare a sacerdote poeniten- 
tiam pro poena. 

Secundo, ea paritas valet quantum ad effectum utriusque potestatis, 
quatenus nempe sicut qui nolit absolvi non consequitur effectum ab- 
solutionis, sic qui nolit acceptare poenitentiam nequit consequi effectum 
satisfactionis, abstrahendo ab eo quod nec possit absolvi, si dissentiat 
ante ipsam absolutionem; non valet vero quantum ad impositionem 
obligationis. Nam nolens absolvi, nondum se subiecit potestati cla- 
vium, unde nequit attingi ab actu potestatis solvendi, qui est ipsa 
absolutio (quamvis attingatur ab obligatione divinae legis ut recurrat 
ad claves, ut nuper dictum est); e converso, volens absolvi cadit sub 
potestate sacerdotis et ideo sub consequenti jure imponendi poeniten- 
tiam, cui parere tenetur, nec potest veluti separare duas illas potestates 
ita ut velit se subicere sacerdoti quantum ad absolutionem et non se 
subicere quantum ad impositionem poenae, nam binae potestates sunt 
inseparabiles, cum una sequatur ex alia, ac proinde voluntas se 
subiciendi uni est implicite voluntas se subiciendi et alteri. 


DICES 2. Verba ejusdem Concilii Tridentini, necnon aliorum docu- 
mentorum supra relatorum, possunt intelligi de potestate non imposi- 
tiva sed mere arbitrativa, hoc sensu nempe quod sacerdos possit et 
debeat taxare poenam, seu judicare et designare poenitenti quanta et 
quae satisfactio sit ab ipso exequenda, si velit suscipere tum absolu- 
tionem tum fructum satisfactionis ex opere operato. Ex quo quidem 
non imponitur poenitenti proprie dicta obligatio, sed tantum judicialiter 

intimatur ei aliqua conditio suscipiendae absolutionis ejusque fructus. 
Ceterum, quod ita res sit intelligenda, sequitur ex eo quod de facto, 
imposita poenitenti satisfactione, ipse potest recedere a confessario, 
renuntians ejus judicio et absolutioni, et recurrere ad alium ut ab 
eo convenientem sibi satisfactionem accipiat. 


RESP. Sacerdotem habere potestatem vere imponendi et obligandi 
ad acceptandam et exequendam poenam, et non tantum ad arbitran- 
dum seu judicandum de ejus taxatione, ex tot sequitur rationibus quot 
attulimus in Probatione. Concilium non loquitur de judicio et designa- 
tione poenae, sed de ejus impositione et de vera potestate ligandi; nec 
merum judicium aut designatio poenae dici potest impositio vel po- 
testas ligandi, sed ad summum potestas auctoritative declarandi, quae 
ceterum nec magnam efficaciam haberet, cum sacerdos nonnisi quadam 
conjecturali ac generica ratione possit judicare de proportione poenae 
luendae, nec multum differret a judicio et designatione poenae quae 
potest fieri extrasacramentaliter a quolibet viro docto. 


Ad id autem quod in objectione additur de jure poenitentis decli- 
nandi impositionem satisjactionis et recurrendi ad alium conjessorem 
utab eo benigniorem recipiat poenitentiam, praenotandum est doctores 
communiter dicere poenitentem id per se facere posse sine culpa gravi. 
Quod vero attinet ad majorem hujus facultatis determinationem, alii 


aliter loquuntur, magis vel minus severe. 


Scotus quidem alique qui negant obligationem acceptandi poeni- 
tentiam, ultro, ut patet, id concedunt nec ullam culpam in praedicto 
modo agendi invenire possunt. Ad rem Scotus: “Cum arguitur quod 
tunc teneretur obedire erranti, et indiscretas poenitentias imponenti, 
dico quod ubi manifestum est quod clavis errat imponendo alicui poe- 
nam immoderatam et indiscretam, posset ille cui talis poenitentia 
imponitur, adire alium judicem discretiorem, et ejus potestati se sub- 
mittere, et poenam ab eo discrete taxatam facere, nihil explicando de 
illa, quam alius sibi imposuit." 03 

$. Thomas non directe casum considerat, sed mere statuit poeniten- 
tem teneri si potest ad adimplendam injunctam poenitentiam, etiam si 
haec superet debitum poenae, eo quod poenitentia ordinetur non solum 
ad solvendum debitum poenae, sed etiam in remedium. Quodlib. 3, 
c. 13, a. 28: “Si sacerdos imponat majorem poenitentiam quam poeni- 
lens facere teneatur . . . , nihilominus poenitens tenetur facere quod 
sibi injunctum est, si adsit facultas". In 4 Sent., dist. 20, q. l, a. 2, 


"Opus Parisicnsc, In 4 Sent., dist. 19, quaest. un., n. 30, Opera omnia, t. 24, Parisiis, 
1894, p. 307. 

qd. 2, ad 2: "Poenitens cui major condigno poenitentia injuncta est, 
tenetur eam explere ex sacerdotis injunctione, qui non solum debitum 
poenae considerat, sed peccato remedium adhibet". 

S. Alphonsus (n. 516) ait poenitentem posse saltem sine culpa gravi 
discedere, si tamen poenitentia sit vere irrationabilis vel impar viribus 
poenitentis; secus, si potest poenitentiam adimplere et ex mera desidia 
vellet absolvi a gravi peccato cum levi poenitentia, non posse excusari 
a peccato gravi. Cui rationi obicit Ballerini-Palmieri quod si poeni- 
tentia est irrationabilis, difficile foret affirmare etiam culpam levem. 

Suarez ait: “Facile potest hoc a gravi culpa excusari, praesertim si 
poenitenti liberum sit huic, vel alteri sacerdoti confiteri. Nihilominus, 
si revera confessor nullam moralem vim inferat, sed convenientem 
satisfactionem imponat, non est absolute liberum, nec licitum poeni- 
tenti sacramentum inchoatum relinquere, et effugere sacerdotis justum 
judicium, cui jam semel se subdidit; confessores tamen in hoc non 
debent esse nimis difficiles, sed accommodari oportet fragilitati poeni- 
tentis, et leviores illis poenitentias imponere, si graviores illi acceptare 
nolint; praesertim quando non est aperta eorum malitia, et medicinae 
necessitas in futurum non urget, et ita fiet, ut moraliter vix possit 
fieri magna dissensio inter confessorem et poenitentem, si uterque 
licite et juste suo munere fungatur." 04 

Lugo mitius: “Probabile mihi est, posse id fieri absque culpa mor- 
tali, . . . quia non apparet, cur aliquis, postquam incepit confessionem, 
ex aliqua causa relinquere non possit illam in aliud tempus, et nolle 
pro tunc perficere sacramentum: sicut in matrimonio posset conjus 
post consensum expressum ab alio conjuge, non praestare suum: sicut 
ergo ex alia causa posset poenitens nolle recipere absolutionem: sic 
posset ob metum obligationis subeundae ad talem poenitentiam: saltem 
in hoc non apparet culpa gravis; nondum enim contraxerat obligatio- 
nem absolutam illius poenitentiae" .(5 

Salmanticenses mitius et rectius: “Vel poenitens ex legitima, ratio- 
nabilique causa procedit? Vel ex 1gnavia, aut levitate animi, ne videlicet 
graviorem cogatur sustinere poenam, etiam intra limites aequitatis 
taxatam? In primo eventu communis Doctorum sententia affirmat, id 
licere poenitenti. In secundo autem dicendum est, non esse licitum. 
Cujus ratio est: quia sine rationabili causa sacramentum inchoatum 
relinquere, nequit non aliquam indecentiam, et sacramenti irreveren- 
tam redolere, atque ideo nequit non aliquod peccatum esse contra 
Religionem. Ceterum, cum poenitentiae sacramentum in peccatorum 
medicinam, et commodum sit institutum, de Christi benignitate prae- 


'" De Poenitentia, disp. 38, sect 7, n. 4. Opera omnia, t. 22, Parisiis, 1366, p. 797. 
" De Poenitentia, disp. 25, sect. 5, n. 77, Disp. Schol., t. 5, Parisiis, 1893, p. 455. 

sumendum est, noluisse sub lethali obligatione gravare poenitentem, 
ut confessionem cum uno sacerdote inchoatam cum eodem perficeret: 
sio namque hujus sacramenti usus, alias ex se difficilis, suavior red- 
ditur, poenitentesque libentius culpas detegunt, ac poenitentias accep- 
tant. Unde solum venialiter peccaret poenitens, qui absque legitima 
causa inceptam confessionem relinquit, et alium prudentem sacerdotem 
adit, ut mitiorem poenitentiam injungat" 0 


Moderni Moralistae remisse quidem sed non valde clare loquuntur. 
Cappello excusat poenitentem ab omni culpa, etiam veniali, sed non 
distinguit motivum ex quo agit poenitens, et praeterea loquitur de 
casu quo satisfactio sit manifeste injusta. Scribit: “Si injuncta satis- 
factio sit manifesto injusta, poenitens rogare potest confessarium ut 
alam imponat. Si confessarius id facere renuat, poenitens recedere 
potest sine absolutione, eam apud alium confessarium quaesiturus. 
Quidam putant poenitentem teneri sub gravi vel saltem sub levi ad 
confessionem prosequendam donec absolutionem receperit. Probabilius 
nulla datur stricta obligatio ne sub veniali quidem. "0l 

Melius loquitur Ballerini-Palmieri, fere ut Salmanticenses: ‘“Puta- 
mus nec culpam gravem fore, si poenitens a quadam speciali poeni- 
tentia etsi rationabili abhorrens alium adeat, a quo sperat, aliam, 
rationabilem quidem, sed minus a suo ingenio alienam imponendam 
poenitentiam. Nihil enim facit, quod sit contra reverentiam debitam 
sacramento: e contrario onus grave subit repetendae confessionis. Nec 
est irreverens in sacerdotem, apud quem facile se excusare potest. 
Quocirca id omni quoque culpa vacare potest. Nam peccatum dicitur 
esse situm in desidia poenitentis: at opus non est. hanc esse causam, 
cur certa poenitentia detrectetur.” 08 


Nobis videtur rationes quae assignantur ad statuendam culpam, 
etiam levem, non esse urgentes. Invocatur irreverentia in confessarium: 
sed haec recte negatur a Salmanticensibus et Ballerini-Palmieri. quia 
poenitens utitur jure suo et ceterum potest apud confessarium se 
excusare. Invocatur irreverentia in sacramentum; sed haec non inepte 
negatur a Ballerini-Palmieri quia e contrario poenitens onus grave 
subit repetendae confessionis, et ceterum sacramentum nondum exis- 
tit, nec poenitens male disponitur erga sacramentum sed tantum non 
eligit pro nunc et ab hoc confessario illud recipere, ut observat Lugo. 
Invocatur a Suaresio necessitas prosequendi inchoatum sacramentum; 
sed stricte loquendo sacramentum nondum inchoatum est, quoad 
ipsam essentiam, quia quidquid praecedit absolutionem, sacramentatur 
HDe Poenitentia, disp. 11, dub. 2, $84, n. 30, Curs. Thcol., t. 20, Parisiis, ISS3, p 657. 


rDe Sacramentis, v. 2, Do Poenitentia, n. 247, Taurini-Romae, 1944, p. 212. 
"Opus theologicum morale, v. 5, n. 514. Prati, 1893, p. 255. 

per ipsam, et ceterum poenitens prosequitur inchoatam subjectionem 
clavibus cum accedit ad alium confessarium. Invocatur ratio desidiae; 
sed haec potest deesse etsi poenitens leviorem et sibi faciliorem poeni- 
tentiam desideret. Invocatur a S. Alphonso ratio malae dispositionis 
volentis absolvi a gravi cum poenitentia levi; sed haec ratio non est 
practica quia ordinarie poenitens tantum vult sibi imponi poenitentiam 
minus difficilem, convenientem tamen rationi sacramenti et ab alio 
confessario judicandam, qui ceterum potest, ut omnes admittunt (cum 
Suarez, nuper cit., et ipso S. Alphonso, n. 509), indulgere fragilitati 
poenitentis ob ipsam causam fragilitatis. Ceterum nemo negabit tum 
in tali voluntate, tum in ratione desidiae, tum in aliis motivis quibus 
moveatur poenitens ad quaerendum alium confessarium, posse inter- 
venire rationem peccati, levis vel gravis;00 sed id videtur impertinens 
ad quaestionem de liceitate ipsius recursus ad alium confessarium ex 
ipsa intentione accipiendi levem poenitentiam juxta limites facultatis 
quam confessarius habet alleviandi satisfactionem ex quacumque 
causa justa. 


Quidquid autem sit de ratione et modo liceitatis recursus ad alium 
confessarium, respondetur obicienti, quod ex liceitate hujus recursus 
non sequitur impositionem poenitentiae per sacerdotem esse meram 
taxationem seu declarationem poenae. Nam impositio poenitentiae in- 
telligenda est cum ordine ad absolutionem et veluti ad modum unius 
cum absolutione a qua ipsa formaliter accipit quod sit impositio sacra- 
mentalis, etsi possit intimari ante ipsam. Unde ex hoc ipso quod quis 
recedit a confessario ante absolutionem, impositio poenitentiae non 
obtinet proprium complementum formale in ordine sacramentali, nec 
est dicenda simpliciter et formaliter impositio, pariens obligationem 
sacramentalem seu importans actualiter et formaliter exercitium po- 
testatis ligandi. Idque confirmatur ex eo quod, si sacerdos, post im- 
positam satisfactionem et ante absolutionem, moriatur, vel si confessio 
fuerit invalida, vel si quomodolibet valida absolutio non detur, poeni- 
tens ad impositam satisfactionem non obligatur. Nec valet opponere 
quod satisfactio potest a poenitente exequi ante absolutionem, imo ad 
id cogi potest a sacerdote ex justa causa, adeoque impositio satisfac- 
tonis habet totam suam rationem sacramentalem ante ipsam abso- 
lutionem; nam ipsa executio satisfactionis non mutat indolem satisfac- 
tionis prout est impositio et acceptatio, et haec iterum, sive exequatur 
ante absolutionem sive postea, rationem suam potestativam et obii- 
gativam accipit ex solo ordine ad absolutionem, eo proportionaliter 


" Ita, si poenitens absolute et reflexe ita esset dispositus ut in quacumque hypothesi ft 
à quocumque confessario nonnisi levem satisfactionem pro gravi peccato acceptare vellit. 
esset in dispositione graviter mala, seu careret dispositione ad absolutionem. 

modo quo, ut explicatum est in tractatu De sacr. in genere (art. 1. 
p. 56 sq.), elementum sensibile constituitur formaliter in ratione sacra- 
menti per ipsam relationem rationis et denominatur tale per ordinem 
ad hanc relationem, etiam antequam haec actualiter existát, seu ante 
ipsam considerationem intellectus a qua relatio rationis producitur. 


DICES 3. Si confessarius haberet potestatem obligandi poenitentem 
ad satisfactionem, posset illum obligare ad quamcumque, quantumvis 
gravem, poenitentiam; nam posset imponere ei condignam satisfac- 
tonem, ad quam quidem non sufficit quaelibet poena, cum tum pec- 
catum, etiam veniale, tum poena purgatorii, superet quamlibet poenam 
hujus vitae. Confirmatur ex eo quod confessarius reapse nequit obligare 
poenitentem ad condignam et totalem satisfactionem; ergo neque ad 
partialem, adeoque nullo modo potest eum obligare, nam ex qua ratione 
deducitur unum potest deduci et alterum. 


RESP. Ut ait S. Thomas, Suppi., q. 18, a. 3, Sed contra: "Potestas 
clavium est potestas rationabilis, cum habeat discretionem adjunctam ". 
Unde sacerdos nequit imponere, nec poenitens acceptare tenetur, nisi 
poenam rationabilem et proportionatam, attenta tum gravitate pecca- 
torum tum conditione poenitentis; et hoc etiam sensu intelligenda est 
condignitas poenitentiae quae imponi potest, scilicet de condignitate 
non absoluta, sed relativa et proportionata duplici rationi indolis pec- 
cat et conditionis poenitentis. Ex quo patet etiam responsio ad 
confirmationem; nam ratio aequitatis et rationabilitatis excludit unum, 
t. ut possit sacerdos totam poenam imponere, sed non excludit 
alterum, ut nempe possit imponere partem poenae juxta proportionem 
peccati et poenitentis, et hoc sensu proportionaliter totam et moraliter 
condignam. 


NOTA 1. QUAENAM SPECIES PECCATI SIT NON ACCEP- 
TATIO VEL NON EXECUTIO SATISFACTIONIS. 


Quamvis obligatio satisfactionis oriatur in poenitente ex pluribus 
titulis seu virtutibus, scilicet ex poenitentia, religione, charitate in 
Deum, charitate et misericordia in seipsum, oboedientia (ubi inter- 
cedat Ecclesiae praeceptum, ut de annua confessione), tamen poeni- 
tens, illam obligationem non implendo, nequaquam tot distincta pec- 
cata committit, sed tantum duo, specifice diversa, scilicet peccatum 
sacrilegii contra religionem, eo quod defraudet sacramentum debita 
integritate seu perfectione, et peccatum impoenitentiae contra virtutem 
poenitentiae cujus actum omitti, quamvis in praxi formale peccatum 
sacrilegii saepius absit eo quod communiter fideles hanc peccati ratio- 
nem in sua satisfactionis omissione non apprehendant. 

"Ratio autem cur . . . peccatum illud sit contra religionem, ac 
poenitentiam, non vero contra charitatem, aliasque virtutes, ex quibus 
obligatio insurgit, est duplex: [Prima estj .. . quia . .. violatio harum 


virtutum, et similium est quaedam circumstantia generalis in omni 
peccato inventa, atque ideo illi specialem malitiam non tribuit: ad hoc 
enim opus erat ut essent illae circumstantiae per se volitae ex parle 
objecti, ut si quis frangat praeceptum, ne Deo praestet obedientiam, 
sive ut ipsimet poenitenti, aut Deo damnum inferat, vel irroget in- 
juriam. . . [Secunda est| quod peccata non multiplicantur specie penes 
motiva adhuc intrinseca, et operis, nisi quando immediate, et proxime 
procedunt contra illa motiva: si enim solum mediate, et indirecte contra 
ea versentur, peculiarem malitiae speciem non accipiunt. Omissio igitur 
satisfactionis, vel ejus non acceptatio versatur immediate contra motiva 
poenitentiae, et religionis, contra motiva vero charitatis, et aliarum vir- 
tutum solum indirecte, et remote: quippe eo modo omissio actus prae- 
cepti versatur penes motiva virtutum, quo ipsae virtutes concurrunt ad 
illum actum: charitas autem, et illa virtus, contra quam imminet peri- 
culum peccati futuri, solum concurrunt ad satisfactionem radicaliter, 
et remote, illam videlicet imperando, ut ea mediante finem proprium 
ipsarum assequantur. Religio vero, ac poenitentia immediate influunt 
in satisfactionem: haec enim, et est actus proprius poenitentiae, per 
quem nullo alio mediante intendit, et assequitur solutionem debiti, 
quod est ejus motivum; et etiam religionis, quia satisfactio est pars 
integratis sacramenti, per quam immediate, et intransitive perficitur, 
ac reverentia ipsi debita exhibetur, quod ad religionem attinet. Quo- 
circa satisfactionis omissio immediate, et directe contra harum virtutum 
motiva militat, atque ideo malitiae species ipsis oppositas vindicat."| 


NOTA 2. DE CAUSIS EXCUSANTIBUS AB ACCEPTATIONE 
SATISFACTIONIS. 


Ab acceptatione satisfactionis, impositae a confessario, excusatur 
poenitens in solo casu quo, ex malitia, vel imprudentia, vel ignorantia 
(nam ex his causis clavis scientiae deficere potest), imponatur ei poeni- 
tentia certo irrationabilis, seu moraliter impossibilis, seu nimis onerosa, 
attenta tum poenitentis conditione tum hodierna Ecclesiae et doc- 
torum interpretatione de gravitate poenitentiarum (cf. dicta in art. 72. 
Conci. sub numeris 1 et 6; item Moralistas, v.g. Cappello, n. 244! 
Ratio est quia sacramenta sunt propter homines et in eorum utilitatem 
instituta, et ideo in impositione sacramentalis satisfactionis judex 
debet sententiam ferre proportionaliter ad humanam conditionem. 


"Salmanticenses, Dc Poenitentia, disp. 11, dub. 2, $ 3, n. 21, Curs. Theol., t. 20, Parisis, 
1883, p. 647 sq. 

quae secum fert naturalem fragilitatem, et ad humanas consuetudines, 
quae sunt variabiles quaeque redundant in ipsam rationem fragilitatis. 

Casus poenitentis licite renuntiantis absolutioni et recurrentis ad ali- 
um confessarium non est proprie casus excusationis ab acceptatione 
poenitentiae, sed potius casus remotionis conditionis requisitae ad im- 
positionem et acceptationem; et discrimen maxime apparet ex hoc quod 
cum imponitur poenitentia impossibilis, poenitens habet jus ad abso- 
lutionem, quod quidem, quantum in se est, potest urgere, ita ut cum 
rationabili poenitentia accipiat absolutionem. 

Si adest dubium de rationabilitate poenitentiae, ipsum cedit in 
favorem judicis seu confessarii ita ut praesumptio stet pro rationa- 
bilitate. Si poenitentia videtur poenitenti omnino irrationabilis, ita ut 
conflictus exurgat cum confessario, ipse rogabit confessarium ut aliam 
inungat; quod si non obtinet, potest vel recedere sine absolutione, 
vel ad alium confessarium recurrere. Noídin (n. 308) tertium suggerit 
medium, inquiens: "Aut poenitentiam acceptare potest, ut absolu- 
tionem recipiat, at poenitentiam acceptatam implere non tenetur" 
(tunc enim defectus integritatis in sacramento imputatur sacerdoti), 
quod tamen Cappello (n. 246) sic temperat: “Id eatenus admittendum 
videtur, quatenus poenitens habeat intentionem postea petendi illius 
satisfactionis commutationem; secus, non potest admitti"; JUoMtcri 
vro (n. 355) hanc adducit mitigationem: “Videtur fin eo casu 
poenitens] teneri, si materia poenitentiae bene divisibilis est, ad partem 
peccatis aequam implendam." 

Etiam in casu quo poenitentia est rationabilis, sed gravior poeni- 
tenti, hic potest recurrere ad alium confessarium, juxta superius dicta 
(p. 445 sq.). In utroque tamen casu humilitas poenitentis et prudentia 
confessarii facile condictum vitabunt “et ita fiet, ut moraliter vix 
possit fieri magna dissensio inter confessorem et poenitentem, si uter- 
que licite et juste suo munere fungatur" (Suarez, cit. in p. 444). 


NOTA 3. DE CAUSIS EXCUSANTIBUS AB EXECUTIONE 
SATISFACTIONIS. 


Ab executione satisfactionis excusat unice causa impotentiae, et 
quidem tempore quo haec durat (secus redit obligatio, nisi ratio tem- 
poris sit essentialis quaedam conditio operis praescripti ita ut praescri- 
batur ad finiendam obligationem). Impotentia autem duplex est. alia 
physica, alia moralis. 

Utraque ex multis causis induci potest. Ita impotentia physica induci 
potest ex infirmitate; ex paupertate; ex oblivione (coniuncta cum 
physica impossibilitate adeundi confessarium). Impotentia vero moralis 
induci potest ex magna difficultate; ex mutatione status (puta ingressu 

in religionem vel matrimonio); ex mutatione moralitatis operis quod 
ex licito, quando impositum est, fit illicitum ratione supervenientis 
novi praecepti vel obligationis; ex oblivione coniuncta cum morali 
impossibilitate adeundi priorem confessarium. 


Ad oblivionem quod attinet (sive culpabilem sive inculpabilem), 
quidam veteres, ut Paludanus, Richardus, Silvester et Angelus, nega- 
runt eam esse causam excusationis, in casu nempe quo aliquis con- 
fessarium adire possit, docentes poenitentem debere adire priorem 
confessarium, si moraliter potest, vel secus ad iterum confitendum 
apud alium, ut ab eo novam satisfactionem accipiat qua possit con- 
sulere integritati sacramenti. Communis vero sententia tum antiqui- 
orum, ut Majorini, Vasquez, Suarez, Coninck, Dianae, Lugo, Salman- 
ficensium, tum modernorum, docet poenitentem per se teneri ad 
adeundum priorem confessarium si nempe commode fieri potest et 
prudenter existimatur illum adhuc poenitentiae esse memorem, ita ut 
quodlibet rationabile incommodum ab hac obligatione excuset, nulla- 
tenus vero teneri ad instituendam novam confessionem, tum quia nemo 
tenetur bis peccata confiteri, tum quia obligatio integrandi sacramen- 
tum respicit satisfactionem acceptam in eodem sacramento, tum quia 
ceteroquin poenitentia accepta in nova confessione nequit integrare 
nisi novum sacramentum et integritas prioris irreparabilis facta est, 
cum ab eodem complemento nequeat integrari duplex subjectum sicut 
una manus nequit duo corpora integrare. 


Olim a compluribus inter causas excusantes numerabatur lucratio 
indulgentiarum, quibus fit extinctio poenae temporalis quae est prae- 
cipuus finis satisfactionis. Post declarationem Benedicti XIV et Leonis 
XII certum est hanc non esse de facto causam excusantem; an vero, 
si non haberetur Ecclesiae prohibitio, ea posset per se esse causa 
excusationis, disputatur, ut dictum est in art. 73 (p. 409-413), ubi haec 
quaestio explicite agitata est ad modum unius quoad obligationem tam 
ministri quam poenitentis. 


Quoad casum fere metaphysicum quo quis vel ex revelatione vd c 
prudenti aestimatione conscius esset se jam pro tota poena sibi debita 
satisfecisse, an nempe talis excusaretur ab implenda sacramentali 
satisfactione, idem fere dicendum est ac in simili casu de obligatione 
confessarii ad injungendam satisfactionem (cf. art. 73, p. 408 sq.),cum 
hac aggravante additione, quod multo difficilius est, et in hac re 
eminenter morali fere impossibile, ut ipse poenitens prudenter judicet 


se Jam perfecte satisfecisse, cum nemo convenienter in propria causa 
judicare possit. 

Quidam inter causas excusantes numerant commutationem poenl- 
tentiae, de qua mox dicetur; attamen haec proprie non importat ex- 
cusationem, quae generat extinctionem obligationis et remotionem 
poenitentiae, sed est quaedam continuatio ejusdem obligationis in alia 
materia seu poenitentia. 


NOTA 4. DE COMMUTATIONE POENITENTIAE SACRA- 
MENTALIS. 


De hujus commutationis auctore et modo fusius olim a doctoribus 
disputabatur,? quorum conclusiones et rationes breviter colligunt mo- 
derni moralistae, similiter in pluribus inter se dissentientes. Praecipua 
capita consensus et dissensus ad haec reducuntur: 


I. Commutatio fieri potest saltem ex aliqua justa seu rationabili 
causa, etiam levi, quae proinde vix deesse potest. A confessario qui 
poenitentiam imposuit, semper valide fit commutatio etiam sine causa, 
sed an licite sine causa, disputatur; ut vero fiat ab alio confessario, 
semper requiritur justa causa. Ratio est quia sacramenta non sunt in 
destructionem sed in aedificationem et quia potestas clavium non ita 
est concessa ut quolibet arbitrio exerceatur, sed modo rationabili. 


2. Commutatio est verus actus judicialis, sicut ipsa impositio satis- 
factionis, adeoque est exercenda a confessario et in confessione vel in 
actu quo praecedens confessio moraliter continuatur. De temporis 
spatio quod possit intercedere inter confessionem et commutationem 
disputatur, juxta modum quo judicatur moralis unitas requisita ad 
unitatem causae judicialis et sacramentalis, aliis, ut Salnianticcnsibus 
(Disp. 11, dub. 4), 5. Alphonso (n. 529, dub. 3), Aertnys-Damen 
(n. 325) et Lehmkuhl (ed. 1902, n. 366), severius judicantibus ac 
requirentibus commutationem fieri immediate post confessionem; aliis 
vero, ut Soto, Valentia, Ledesma, variam latitudinem unius, vel duo- 
rum, vel plurium dierum assignantibus; aliis tandem cum Lugone 
longum ac indeterminatum tempus permittentibus eo quod semper 
salvari possit unitas moralis ad judicium requisita et judicium sacra- 
mentale intelligatur esse suspensum et incompletum quousque non sit 
executa imposita satisfactio. 


3. Ut commutatio valorem habeat, seu ut possit extingui per novam 
poenitentiam obligatio prioris, probabilius oportet ut confessarius 
habeat intentionem commutandi, adeoque ut poenitens petat commu- 
tationem, mentionem faciens prioris confessionis et poenitentiae; ratio 
est quia oportet prius sacramentum aliquomodo integrare per novam 
poenitentiam judicialiter impositam, quod nequit fieri nisi a confessario 


l Suarez, Disp. 38, sect. 10; Lugo, Disp. 25, sect 6; Salmanticenses, Disp 11, dub. 4. 

sciente et volente. Unde si poenitens tantummodo eadem peccata 
iterum confiteatur et novam poenitentiam accipiat, quin manifestet 
propositum obtinendi commutationem, probabilius tenetur ad implen- 
dam etiam priorem poenitentiam .ì 

Ceterum, accepta nova poenitentia, poenitens potest hanc vel pri- 
orem pro libito persolvere, tum quia finis commutationis est favere 
poenitenti, tum quia generalius “haec est judicii sacramentalis natura 
ut super eandem causam sit iterabile in favorem paenitentis, idque 
non per modum appellationis, sed per modum novi judicii aequalis 
praecedenti" Ad rem Suarez: “Posterior [confessarius] non revocat 
proprie sententiam prioris, sed suam profert, et poenitenti liberum est. 
quam voluerit poenam eligere") et S. Alphonsus: “Facta commutatione 
semper potest poenitens eligere primam poenitentiam, ut docet Suarez, 
Lessius, Bonacina et alii cum Mazzotta” ? 


4. Commutatio a solo confessorio fieri potest, non vero ab ipso 
poenitente vel alio, sacramentali carente jurisdictione. Ratio est quia 
commutatio est actus judicialis sacramentalis, qui proinde nequit 
exerceri in seipsum aut a carente sacramentali jurisdictione. Con- 
trariam sententiam vix unus vel alter, uti Portel et Villalobos, defen- 
dere attentavit, ea praecipue nixus ratione quod per aliam satisfactio- 
nem, aequalem vel meliorem, potest poenitens aequaliter vel melius 
assequi finem a confessario intentum, seu spiritualem utilitatem ipsius. 


5. Confessarius qui poenitentiam imposuit potest commutationem 
facere tum intra confessionem (i.e. ante absolutionem vel post, sed 
priusquam poenitens discedat) tum extra (1.e. postquam poenitens 
discessit). De hac secunda parte tamen controvertitur inter theologos, 
ut dictum est supra. Moderniores moralistae generatim adhaerent 
affirmativae et benigniori sententiae, etsi inter se dissentiant circa 
latitudinem temporis ultra quod inter confessionem et commutationem 
non amplius haberetur unio moralis requisita ad judicium sacramen- 
tale. Ad commutationem faciendam requiritur sufficiens cognitio status 
poenitentis, secus non potest nova poenitentia ei proportionari; quanta 
vero cognitio ad hoc requiratur, controvertitur: quidam, ut Salinunti- 
censes (n. 55), exigunt memoriam vel cognitionem aliquam saltem 
praecipuorum peccatorum; alii, ut Lugo (n. 112) et S. Alphonsus 
(n. 529) requirunt saltem aliquam confusam memoriam peccatorum 
vel status conscientiae; ali denique, praecipue inter modernos, ut 
Lehmkuhl, Bucceroni, Gcnicot-Salsmans, Cappello, dicunt confessa- 


3 Bucceroni, n. 747; Génicot-Salsmans, n. 316; Cappello, n. 259; Merkelbach, n. 563. 
' Génicot-Salsmans, n. 316. 


Disp. 38. seg, 10. n. T. 
‘Homo Apost., tr. 16, n. 61. 

rum posse commutationem facere "etsi ne confusam quidem prioris 
confessionis memoriam retineat: peccatorum enim cognitionem satis 
acquirit ex gravitate et qualitate poenitentiae impositae." 


6. Alius confessorius, saltem aliquis (abstrahendo an sit inferior, 
aequalis vel superior), potest poenitentiam commutare, tum quia est 
successor prioris in eodem tribunali, potest autem successor mutare 
legem particularem antecessoris, tum quia habet aequalem prorsus 
auctoritatem ac prior confessarius, adeoque potest, sicut ille, facere 
commutationem. Id tamen nequit facere nisi accepta nova confessione 
poenitentis, secus ea impositio nullam haberet relationem ad sacra- 
mentum, nec esset actus judicialis et sacramentalis. 


Contra possibilitatem ipsius commutationis duplex difficultas afferri 
potest, altera petita ex injuria quae videtur fieri priori confessario et 
judicio, altera ex injuria prioris sacramenti quod videtur privari 
integritate: 


Prima objectio sic proponitur et resolvitur a Suaresio: “Dices, per 
hoc fieri injuriam priori confessori, quia ille juste tulit sententiam, et 
praeceptum justum; ergo non potest juste revocari ab alio aequali. 
Item, jam causa fuit priori commissa, et poenitens ab illo obtinuit 
remissionem culpae; ergo illi debet omnino parere in executione poenae. 
Respondetur nullam hic intervenire injuriam sacerdotis, tum quia ju- 
dicium hoc ad bonum rei ordinatur, non in aliquam utilitatem judicis; 
tum maxime quia hoc judicium tale est, ut super eamdem causam sit 
iterabile in favorem poenitentis, idque non per modum appellationis, 
sed per modum novi judicii aequalis praecedenti; et ideo nec posterior 
judex facit injuriam priori, nec e converso, imo illa temporis antecessio 
accidentaria est, neque hic acquiritur specialis jurisdictio quasi per 
anticipationem, seu praeoccupationem judicii, quia reus a principio 
habet hunc favorem, ut saepius possit judicari, si velit, et aequaliter 
a singulis, si aequales habeant jurisdictiones. Unde posterior non 
revocat proprie sententiam prioris, sed suam profert, et poenitenti 
liberum est, quam voluerit poenam eligere." $ 


Altera objectio sic proponitur et resolvitur a Salmanticcnsibus: 
"Arguitur. . . In eventu commutationis duo judicia poenitentialis fori, 
duoque sacramenta perficienda, et integranda occurrunt. Inquirimus 
ergo, cujus sacramenti, et judicii est integralis perfectio illa poenitentia, 
quae per commutationem subrogatur? Prioris, aut posterioris, vel 
utriusque? Non prioris: quia in prima confessione non fuit imposita. 
Non utriusque: quia integritas cujuslibet exigit in solidum adaequate 


 Capptllo, n. 256, 
‘De poenitentia, disp. 38, sect. 10, n. 7, Opera omnia, t. 22, Parisiis, 1866, p. 802 sq. 

omnem illam satisfactionem, unde utrumque nequit integrare. Si autem 
solius posterioris sit integralis perfectio: ergo primum sacramentum 
absque debita integritate relinquitur. Non igitur hujusmodi commutatio 
fieri potest. 

"Posset quis non improbabiliter respondere, primum sacramentum 
manere formaliter integrum, secundum autem tam formaliter, quam 
materialiter; id quod sufficit, et nihil amplius exposcitur. Satisfactio 
formalis consistit in sacramentali punitione delicti, et solutione reatus 
ab eo inducti, per quamcumque poenae tolerationem fiat. Materialis 
vero in eo sita est, quod praedicta punitio, vel reatus solutio determi- 
nate fiat per poenitentiam illam, quam sacerdos in confessione injunxit, 
et non per aliam. Igitur cum delictum in prima confessione judicatum 
puniatur per poenitentiam in secunda confessione loco prioris designa- 
tam, fit quod primum sacramentum relinquatur formaliter integrum, 
licet non materialiter: ad hoc enim opus erat, ut exhiberetur illa 
determinata poenitentia, quae in prima confessione indicta fuit. Deinde 
secundum sacramentum manet etiam formaliter, et materialiter inte- 
grum; tum quia poenitentia in eo injuncta mandatur execution!; tum 
quia delictum in eodem sacramento judicatum punitur, reatusque 
culpae solvitur. Quocirca eademmet poenitentia, quae per commuta- 
tonem loco prioris subrogatur, est satisfactio formalis utriusque 
sacramenti, eo quod delictum in utroque judicio punitum est idem... 
Ceterum, quia non ita exploratum est, an eadem poenitentia possit 
esse pars formalis duplicis sacramenti; ideo: 

"Secundo, et melius respondetur, quod in eventu commutationis, 
poenitentia loco prioris subrogata pertinet per modum partis integralis 
ad secundum sacramentum, in quo injungitur, non vero ad primum. 
Ex quo solum infertur, primum sacramentum manere non integrum 
negative, id est, sine integritate sibi non debita, non secus ac lapis 
dicitur irrationalis negative, eo quod rationalitas a lapide non ex- 
poscitur. Ratio autem cur in eventu commutationis priori sacramento 
illa integritas non debeatur, est quia poenitens bis puniri pro eodem 
peccato non debet; per commutationem autem poenitentiae in secundo 
judicio factam peccatum ad mensuram punitur. Quocirca licet ante 
commutationem prima poenitentia deberetur sacramento; facta tamen 
commutatione, jam illi indebita redditur, cum sacramentum illam 
non exposcat: sufficit enim peccatum puniri, poenaeque reatum 
extingui per secundam loco prioris subrogatam."'( 


Quoad majorem tamen doctrinae determinationem triplex hic dis- 
sensus habetur inter doctores: 


‘De Poenitentia, disp. 11, dub. 4, $6, n. 67. 68, Curs. Thcol., t. 20, Parisiis, 1883, 
p. 680 sq. 

Primo disputatur quanta requiratur prioris confessionis cognitio in 
novo confessario ut possit convenienter novam poenitentiam imponere. 
Respondent tripliciter, fere sicut quoad priorem confessarium. Quidam, 
ut Suarez, Vasquez, Coninck, Laymann, Lugo, Salmanticenses, Holz: 
mann, Lacroix, Roncaglia, Elbel, Sporer, requirunt repetitam accusa- 
tionem peccatorum, vel omnium graviorum (ita videntur aliqui sentire) 
vel saltem aliquorum (ita explicite ali1), ad hoc nempe ut confessarius 
possit judicare et proportionatam assignare poenitentiam; alii, ut 
Navarrus, Toletus, Sà, Diana, Henriquez, Rodriguez, Villalobos, et 
generatim moderni Moralistae, uti Ballerini-Palmieri, Lehmkuhl, Buc- 
ceroni, Génicot-Salsmans, Priimmer, Merkelbach, negant requiri dis- 
tinctam accusationem, etiam aliquorum peccatorum, quia, aiunt, in 
commutatione non agitur de judicio ferendo circa peccata sed circa 
poenitentiam, seu circa difficultatem poenitentis ad eam implendam, 
adeoque sufficit confusa notitia peccatorum seu status poenitentis, 
habita vel ex accusatione generica vel saltem (inquiunt moderni) ex 
ipsa notitia gravis poenitentiae injunctae; unde, ait Génicot-Salsmans 
(n. 316), "practice nihil amplius exigendum quam confessio, et pecca- 
torum confusa notitia saltem per notitiam poenitentiae antea imposi- 
tae.” Lugo (n. 109) dicit hanc secundam sententiam esse speculative 
et intrinsece prorsus improbabilem (“nihil habere probabilitatis”), 
practice vero et extrinsece probabilem. S. Alphonsus (n. 529), nulli 
adhaerens, ait eandem sententiam esse "satis probabilem", imo ‘“diffi- 
cilius esse respondere" ad ejus rationem. 


Secundo disputatur utrum superior tantum confessarius possit com- 
mutare poenitentiam alterius, non vero aequalis. Id olim affirmarunt 
pauci, ut Soto, Ledesma, Vasquez et Vcga, ea innixi ratione quod par 
in parem non habet imperium; negant vero communissime alii theologi 
tam antiquiores quam moderni, ob rationes jam supra generaliter 
assignatas. Ratio autem a prima sententia invocata, non tenet, quia 
alter confessor in casu nullam in priorem exercet jurisdictionem, sed 
tantum in poenitentem, et judicat de causa sibi submissa. 


Tertio et principaliter disputatur utrum inferior confessarius possit 
commutare poenitentiam impositam a superiori confessario. intelli- 
gendo superiorem eum qui absolvit a peccato reservato; alis verbis: 
utrum poenitentia imposita pro absolutione peccati reservati possit 
commutari ab altero confessario qui careat facultate absolvendi ab 
eodem reservato. 

Negant complures antiquiores et aliqui moderni, uti Suarez, Coninck, 
Lugo, Valentia, Gonet, Concina, Holzmann, Sporer, S. Alphonsus (n. 
529, dub. 2: “Prima sententia mihi arridet"), Aertnys-Damcn, Merkel- 

bach, qui tamen post S. Alphonsum hanc concessionem faciunt: “Nisi 
grave accedat incommodum pro poenitente et non facilis sit accessus 
ad superiorem, quo casu ipsa reservatio cessare potest (can. 900). 
Ratio est quia nihil valet inferior in legem latam a superiore et quia 
reservatio cadit non solum in peccatum sed etiam in poenitentiam, 
ratione peccati, eo quod accessorium sequatur principale. ` 

Affirmant- vero plures alii doctores, ut Vasquez, Henriquez, Bonu- 
cina, Dicastillo, Diana, Salmanticenses (Disp. 11, dub. 4, n. 59. 
69-71), quia reservatio peccatorum extincta est per ipsam absolutio- 
nem, ita ut, si eadem peccata iterum subiciantur confessioni, quilibet 
confessarius possit ea nova absolutione donare, nec ceterum ratio est 
quare, sublata reservatione a peccatis, haec manere debeat quoad 
ipsam poenitentiam. Quidam autem moderni, ut Génicot-Salsmam, 
Bucceroni et Cappello (n. 258; quatenus dicit: “Solide probabilis 
videtur") post Ballcrini-Palmieri (n. 532), utriusque sententiae con- 
ciliationem attentant, extendendo supradictam concessionem 5. Al- 
phonsi ad casum quo sola causa commutationis sit fragilitas poeni- 
tentis, etiam si superior adiri possit, “nam Superior, aiunt, supponendus 
est vir prudens, qui, si comperisset hanc poenitentis fragilitatem, id 
ipse fecisset, atque ideo consentire merito censetur ut, quod natura 
rei postulat, fiat ab alio, etiam se non consulto" /Cappello, n. 258. et 
Gcnicot-Salsmans, n. 316). Quidquid sit de hac eleganti explicatione, 
ipsa certe, etsi verbotenus invite, reincidit in supradictam sententiam 
affirmativam. 


NOTA 5. DE MODO EXEQUENDI POENITENTIAM SACRA- 
MENTALEM, QUOD ATTINET AD IPSUM OPUS QUOD 
IMPONITUR. 


Cum poenitentiae obligatio proveniat ex impositione sacerdotis, opus 
satisfactorium eo modo et eo tempore adimplendum est quo a sacerdote 
adimplendum edicitur vel intenditur. Haec autem intentio, praeter- 
quam ex explicita declaratione, colligenda est ex indole objecti, ex 
fine poenitentiae, ex circumstantiis et ex consuetudine. 


Quod attinet ad MODUM implendae satisfactionis, haec notentur: 

Si imponitur opus aliunde praeceptum (puta auditio Missae), in- 
telligendum est ipsum persolvi debere in is conditionibus in quibus 
non est praeceptum (puta audiendam esse aliquam Missam praeter 
eam quae est de praecepto), nisi aliunde prudenter colligi possit aliam 
esse sacerdotis mentem (ita si sacerdos praeciperet quotidianam audi- 
tionem Missae per mensem, praesumi potest nolle obligare ad audi- 
endam duplicem missam in die festo). Cf. dicta in art. 72, p. 397. 

l0 Merkelbach, n. 562. k 

Si operi additur circumstantia temporis (v.g. cras audies missam; 
die Veneris jejunabis), ea intelligitur accidentalis, seu posita non ad 
finiendam sed ad urgendam obligationem, ita ut qui una die nequeat 
vel omittat satisfacere, possit et debeat alia die persolvere. Id valet, 
nisi ex indole operis vel circumstantiis aliud manifeste constet (ut si 
poenitenti imponatur ut comitetur processionem B. V., occurrentem in 
determinato die festo). 

Poenitentia impleri potest eo tempore quo aliud opus praeceptum 
persolvitur; ita potest quis iniunctum rosarium recitare dum missam 
audit die festo. 

Nisi confessarius aliud expresse significaverit, preces iniunctae in 
poenitentiam recitandae sunt eo modo quo ex praxi Ecclesiae recitari 
solent; ita psalmi, litaniae, rosarium, recitari possunt etiam alternatim 
cum socio; si imponuntur orationes quae vocaliter recitari solent, ut 
Psalmus Miserere, 3 Pater et Ave, etc., vocaliter recitandae sunt; si 
vero praecipitur oratio coram SS. Sacramento, vel actus fidei, spei, 
charitatis, haec etiam mentaliter persolvi possunt; si praescribitur 
auditio duarum missarum, non satisfit audiendo duas missas eodem 
tempore celebratas, saltem quia talis non est communis modus duobus 
sacrificiis participandi. 

Si praescribitur oratio flexis genibus vel coram imagine B. Virginis 
recitanda, haec circumstantia levis censetur; si vero praescriberetur 
rosarium recitandum extensis brachiis, circumstantia per se gravis 
censetur, ratione finis satisfactionis qui intenditur, ac ideo ejus omissio 
esset grave peccatum, utpote omissio gravis poenitentiae (in casu, ut 
patet, quo praescribatur sub gravi, juxta dicta in art. praec.). 


Quod attinet ad TEMPUS exequendae satisfactionis, haec nota: 

Per se satisfactio adimpleri potest fam ante quam post absolutionem. 
De hoc erit specialis quaestio in art. 75. Necesse non est ut satisfactio 
persolvatur antequam iterum accedatur ad sacramentum. Ita com- 
munius doctores, praecipue moderni. Dissentit tamen inter alios Gonct 
qui scribit "poenitentem teneri, quam primum commode potest, vel 
saltem antequam novam confessionem faciat, poenitentiam sibi in- 
junctam adimplere; quia antequam ad novum Sacramentum confi- 
ciendum accedat, tenetur praecedens perficere."]| Attamen talis obli- 
gatio ex indole satisfactionis non colligitur, nam prius sacramentum 
potest integrari etiam post susceptionem alterius et impositionem cor- 
respondentis poenitentiae; per hanc tamen nullatenus extinguitur obli- 
gatio prioris poenitentiae, nisi agatur de istius commutatione, juxta 


superius dicta. 


" De Poenitentia, disp. 13, a. 3, $ 3, n. 46, Clypcus, v. 6. Parisiis, 1876, p. 656. 

A fortiori ex nulla ratione asseri potest poenitentiam persolvendam 
esse ante communionem, ut volebant Jansenistae, juxta sequentem 
propositionem ab Alexandro VIII a. 1690 damnatam: "Sacrilegi sunt 
iudicandi, qui ius ad communionem percipiendam praetendunt, ante- 
quam condignam de delictis suis poenitentiam egerint" (Denz. 1312). 


Dilatio satisfactionis, si agitur de poenitentia levi vel de gravi 
sub levi imposita, non est nisi peccatum veniale. Si vero agitur de 
poenitentia gravi et quidem sub gravi imposita, dilatio est peccatum 
leve quando non est notabilis, est vero grave peccatum quando est 
notabilis, scilicet quando tanta est ut inde vel solvatur unio moralis 
requisita ad hoc ut satisfactio sit pars integrans sacramenti; vel gravi- 
ter praejudicetur bono spirituali poenitentis quod est finis satisfac- 
tionis; vel minuatur substantia operis impositi (ita qui jubetur com- 
municare singulis mensibus intra annum, non peccat graviter differendo 
communionem per aliquot dies, dummodo in summa tot faciat com- 
muniones quot menses elabuntur); vel immineat proximum periculum 
oblivionis; vel praevideatur impotentia adimplendi satisfactionem. In 
his enim casibus graviter afficitur aut finis, aut essentia, aut existentia 
satisfactionis. 

Determinatio autem ipsius spatii temporis, quo hi effectus induci 
valeant per dilationem (ut si quaeratur quot dierum dilatio censetur 
abrumpere unionem moralem satisfactionis cum sacramento vel indu- 
cere periculum oblivionis aut impotentiae) minus utiliter attentaretur, 
cum res pendeat tum a fluctuanti doctorum aestimatione tum a varia- 
bili indole et conditione poenitentium. Unde consultius moderni Mora- 
listae abstinent ab eo modo rem computandi per dies et menses, quo 
procedebant antiquiores, quorum alii gravitati dilationis assignabant 
unam hebdomadam, alii unum mensem, ali sex menses, alii unum 
annum.l? 


Satisfactio exequenda est intra tempus a sacerdote determination; 
Si autem sacerdos nullum tempus determinaverit, exequenda est quam 
primum moraliter, juxta prudentem aestimationem colligendam ex 
indole operis et circumstantiis. Hoc exigit tum prudens interpretatio 
mentis sacerdotis, tum necessitas integrandi sacramentum, tum spiri- 
tualis utilitas poenitentis, considerato effectu satisfactionis sive vindica- 
tivo sive medicinali.l? 


NOTA 6. DE MODO EXEQUENDI POENITENTIAM SACRA- 
MENTALEM, QUOD ATTINET AD IPSUM SUBJECTUM. SEU 
DE REQUISITA INTENTIONE SATISFACIENDI. 


|| Cf. apud S. Alphonsum, n. 521 ct Ballerini-Palmieri, n. 522. Utiliter leges quae dt 
hac quaestione habet Lugo, Disp. 25, sect. 5, n. 89-94. 
u Cf. Suarez, Disp. 38, sect. 7, n. 6. 

De modo satisfaciendi ex parte subjecti tres quaestiones agitari 
solent, scilicet de necessitate intentionis, de necessitate status gratiae, 
de possibilitate satisfaciendi per alium. Secunda et tertia quaestiones 
solventur infra per distinctos articulos (art. 76 et 77). 

Quod attinet ad necessitatem intentionis satisfaciendi, divisa in- 
tentione in formalem, virtualem, habitualem et interpretativam, juxta 
sensum assignatum in tractatu De sacr. in genere (art. 23, p. 345 sq.), 
haec dicenda sunt: 


l. Non requiritur ipsa intentio satisjaciendi, seu formaliter obti- 
nendi remissionem poenae et ejusdem effectum medicinalem; haec 
enim respicit intimum objectum seu intrinsecum finem satisfactionis, 
qui intenditur a sacerdote satisfactionem imponente; jamvero ad im- 
plendam legem non requiritur ut subditus intendat formaliter finem 
legis, sed sufficit ut intendat adimplere rem praeceptam per quam finis 
obtinetur. Unde in casu sufficit intentio adimplendi opus praeceptum 
à sacerdote in satisfactionem. 


2. Non requiritur ut intentio adimplendi satisfactionem sit Jormalis; 
haec enim esset praeter humanam conditionem et fragilitatem, ut dic- 
tum est etiam de intentione satisfactionis extrasacramentalis in art. 57 
(p. 256). 


3. Nec requiritur intentio virtualis, sicut e converso requiritur ad 
satisfactionem extrasacramentalem (cf. ibid., p. 256). Ratio discriminis 
est quia haec habet vim ex opere operantis, dum satisfactio sacramen- 
tais habet vim ex opere operato; nec refert quod etiam ista, utpote 
actus virtutis et utpote pars sacramenti ponenda ab ipso poenitente. 
debet procedere ab intentione formali vel virtuali, nam ita revera pro- 
cedit sed non ut est formaliter satisfactio sacramentalis; aliis verbis, 
actio qua quis adimplet satisfactionem  sacramentalem debet esse 
conscia et procedere ab intentione formali vel virtuali ponendi eam 
actionem, imo etiam prout est satisfactiva ex opere operantis, sed 
non debet procedere ab intentione formali vel virtuali adimplendi per 
eam actionem ipsam obligationem impositam a sacerdote seu ipsam 
satisfactionem sacramentalem. 


4. Sufficit ergo intentio habitualis, seu semel habita et non retractata, 
et quidem etiam implicita seu contenta in alia generaliori intentione, 
ut in intentione prius satisfaciendi debitis quam  vacandi operibus 
supererogatoriis. Unde si quis, immemor acceptae poenitentiae, de 
facto exequitur impositum opus, satisfacit sacramentaliter sive ponat 
opus illud libere seu ex mera devotione, sive ad adimplendum aliud 
debitum seu praeceptum, si tamen ex consensu sacerdotis, juxta dicta 

superius, potest adimplere satisfactionem sacramentalem per opus ali- 
unde praeceptum. Ita qui, accepto rosario in poenitentiam, recitat ali- 
quod rosarium ex devotione, nihil cogitans de implenda poenitentia, 
hanc reapse adimplet, et similiter satisfacit qui, immemor sacramentalis 
obligationis, audit Missam dominicalem quam sibi confessarius im 
poenitentiam imposuit. “Hinc quando poenitentes confitentur neglec- 
tum poenitentiae, cum tamen easdem preces ex devotione, poenitentiae 
immemores, recitaverint, tunc debito satisfecerunt, et Confessarius non 
debet aliam satisfactionem ab eis exigere, nisi de contraria voluntate 
poenitentiam excludente constet. Merito enim praesumitur poenitens 
prius voluisse obligationi suae satisfacere." 14 


5. Habitualis intentio non tantum sufficit sed etiam requiritur, ita 
ut nullatenus sufficiat contraria ac positiva intentio (sive explicita sive 
implicita) applicandi opus ad alium finem et non ad finem satisfaciendi 
poenitentiae sacramentali. 


Hic aliquis dissensus habetur inter doctores, eo quod quidam velint 
praedictam contrariam intentionem non officere adimpletioni poeni- 
tentiae. Ad cujus rei intellectionem nota quod infra intentionem habi- 
tualem, triplex intentio concipi potest: 

Prima est interpretativa, quae datur in eo qui, etsi nullam unquam 
intentionem alicujus rei habuerit nec de ea unquam cogitaverit, tamen 
ita dispositus est, ut si de ea cogitaret vel ipsi proponeretur, eam 
probabilissime vellet; secunda est negativa, quae est mera absentia 
tum intentionis tum praedictae dispositionis; tertia est contraria quae 
est in eo qui rem positive renuit (formaliter, virtualiter vel habituali- 
ter). Porro hic nequit agi de intentione interpretativa aut negativa, 
quia poenitens jam posuit positivum aliquem actum intentionis satis- 
faciendi, in momento nempe quo acceptavit poenitentiam impositam 
a sacerdote, et eam intentionem retinet saltem habitualiter; quod si 
post multum tempus ea intentio complete evanuerit ita ut revera 
transierit in intentionem mere interpretativam, vel negativam, jam 
etiam possibilitas satisfaciendi ablata est, cum non amplius haberi 
possit sufficiens unio moralis inter satisfactionem et sacramentum: 
ceterum etiam si haec possibilitas admitteretur, insufficientia utriusque 
intentionis sequitur ex iisdem rationibus quibus mox probabitur in- 
sufficientia contrariae intentionis. 

Quaestio igitur est tantum de intentione habituali et de intentione 
contraria, et quidem non de contraria mala intentione qua quis nollet 
absolute satisfacere, sed qua quis non vult per praesens opus satis- 
facere et reservat satisfactionem adimplendam per idem opus postea 


M Acrtnys-Damen, n. 324. 

in alis circumstantiis exequendum, ut si quis, recitans nunc rosarium, 
proponit hoc recitare ex devotione et postea recitare aliud ad adim- 
plendam poenitentiam sacramentalem. 


Quidam, ut Thomas Sanchez (in Decal., 1. l, c. 13, n. 17; 1.4, c. 13), 
Lugo (Disp. 25, sect. 3, n. 34-37), Génicot-Salsmans (n. 319), Cap- 
pello (n. 252), dicunt contrariam illam intentionem sufficere (Sanchez 
simpliciter affirmat, Lugo ut probabile, Génicot et Cappello ut proba- 
bilius). Ratio est tum quia generaliter loquendo contraria intentio non 
officit adimpletioni legis, ad quam sufficit ut quis de facto ponat 
actum praeceptum, nam ipsa intentio non praecipitur, tum quia ratio 
et efficacitas operis satisfactorii pendet ab actione sacerdotis, unde eo 
ipso quod opus a sacerdote requisitum ponatur a poenitente, etiam si 
non fit ex animo satisfaciendi, elevatur per praecedentem voluntatem 
confessarii ad rationem satisfactionis sacramentalis. 

Ad rem Lugo: “Probabile mihi videtur, non requiri intentionem in 
satisfactione . . . nam illa postea non fit a poenitente, tamquam a 
ministro operante nomine Christi; sed solum fit obligatione, et debito 
propter sententiam et praeceptum praecedens confessarii; ad hoc 
autem ut fiat aliquid ex debito et obligatione; non requiritur quod 
fiat cx animo satisjacicndi illi debito. Et quidem per hoc praecise, 
quod fiat opus impositum a confessario nomine Christi, elevatur illud 
opus ad eficetum sacramentalem causandum per volantatem sacerdotis 
praecedentem. Quod confirmari potest: quia ille poenitens vere satis- 
fecit praecepto confessarii: posuit enim jejunium quod praecepit illi 
confessarius: ergo posuit totum opus praeceptum: nam intentio non 
praecipitur: ergo postea non tenetur ad aliud jejunium; ergo, etiamsi 
ponat aliud, illud non erit pars sacramenti; non enim est satisfactio 
sacramentalis, nisi quae ponitur ex praecepto sacerdotis, non quae 
ponitur ex mera devotione. Unde jam ille homo non posset perficere 
sacramentum illud, quod videtur absurdum ."1j 


Sed haec sententia merito reicitur ab alis theologis, ut Vasques, 
Mazzotta, Billuart (De legibus, diss. 4, a. 2, circa finem), Lehmkuhl 
(n. 358), Merkclbach (n. 560), Acrtnys-Damen (n. 324), Wouters 
(n. 356); nam, quidquid sit de necessitate intentionis ad implendam 
legem generice loquendo,ló intentio adimplendi praeceptum sacerdotis, 
seu exequendi impositam poenitentiam, requiritur necessario saltem 
ex sacramentali istius ratione; sicut enim ad susceptionem sacramenti 
requiritur intentio in subjecto, ita etiam requiritur ad susceptionem 
partis sacramenti, qualis est satisfactio. Nec refert quod haec sit 
tantum pars integralis sacramenti, nam id non aufert ejus indolem 


I De Poenitentia, disp. 25, sect. 3, n. 37, Disp. Schol., t. 5, Parisiis, 1893, p. 445. 
K Cf. Billuart, De legibus, diss. 4, q. 2, Dico 3; Merkclbach, Mon, t. 1, n. 360 sq. 

sacramentalem, quamvis causa sit quare ad satisfactionem implendam 
non requiratur intentio virtualis, sicut requiritur in confessione, con- 
tritione et proposito satisfactionis, quae sunt partes essentiales sacra- 
menti, sed sufficiat intentio habitualis. 


Ceterum in duobus casibus, qui ab adversariis afferuntur quique 
eos movere videntur ad suam sententiam amplectendam, facile inveniri 
potest absoluta intentio satisfaciendi cum apparenti contraria inten- 
tone. Primus est casus quo quis recitans v.g. rosarium, proponit illud 
recitare more solito ex mera devotione ut postea aliud rosarium recitet 
pro debita poenitentia (ea forte intentione ut cum majori devotione 
hoc recitet et majorem fructum consequatur ex sua satisfactione). 
Jamvero in hoc casu poenitens ita facile dispositus esse potest ut velit 
primum rosarium a Deo, qui futurum novit, computari in satisfactio- 
nem si forte aliud recitare non poterit aut obliviscatur, vel, si placet, 
velit duo rosaria Deo offerre, alterum ex devotione, alterum pro poeni- 
tentia, et quasi disiunctive (aut unum aut alterum) in poenitentiam, 
quamvis praeferat ut secundum computetur, adeoque non absolute 
renuat per primum rosarium satisfacere, sed quasi conditionaliter, 
si Scilicet possit alterum apponere; si autem revera absolute 
vellet tantummodo per alterum rosarium satisfacere, nequaquam 
per primum satisfacit. Idem dicendum est de secundo casu, qui 
affertur a Sanchez (apud Lugo], si scilicet ipse confessarius imposuit 
poenitenti jejunium vel eleemosynam disiunctive, et poenitens facit 
eleemosynam cum intentione non adimplendi poenitentiam, quam pro- 
ponit adimplere postea per jejunium. 


ART. 75. Utrum Satisfactio Sacramentalis Persolvi Possit Tam 
Ante Quam Post Absolutionem. 


STATUS QUAESTIONIS 


Agitur de modo implendi sacramentalem satisfactionem, quod attinet 
ad ipsum opus quod imponitur, ut notatum est in art. praec. (p. 457). 
Quaeritur tantum de ipso ordine satisfactionis relate ad absolutionem, 
nam ceterae quaestiones minoris momenti jam praeoccupavimus ibi- 
dem. Prima autem pars hujus quaestionis, an scilicet satisfactio possit 
absolutioni praeponi, videretur negativam solutionem exigere ex ipsa 
hodierna praxi Ecclesiae satisfactionem absolutioni postponendi et ex 
ipsa indole partis integralis sacramenti quae competit satisfactioni: 
altera vero pars, an scilicet ipsa possit absolutioni postponi, facile 
quidem solvitur ex isdem rationibus, sed aliunde impingere videtur 


DE SATISFACTIONE 463 


in non parvam difficultatem ob antiquam disciplinam poenitentiae 
publicae, quae videtur satisfactionem ante absolutionem exegisse, et 
in consequentem impugnationem Petri de Osma, Lutheri et Jansenis- 
tarum, modernam Ecclesiae praxim reprobantium/ 


Ceterum haec secunda pars solemniter decisa est in documentis 
Ecclesiae, praecipue a Sixto IV a. 1479 damnante, ut haereticam, hanc 
Petri de Osma propositionem: “Non sunt absolvendi poenitentes, nisi 
peracta prius poenitentia eis iniuncta" (Denz. 728; ut ibidem dicitur, 
n. 733, omnes propositiones Petri de Osma declarantur a Papa "mani- 
festam haeresim continere"). Unde de fide est satisfactionem persolvi 
posse, et convenienter persolvi, post absolutionem. 

Doctrina Petri de Osma, Lutheri, Jansenistarum, Quesnel et Pisto- 
riensium retulimus et explicavimus in art. 53, una cum adversis docu- 


mentis Sixti IV, Alexandri VIII, Clementis XI et Pii VI. 


CONCLUSIO 


Conclusio 1l. Satisfactio persolvi potest ante absolutionem. 
| 


Probatur 1. Ex praxi Ecclesiae et sensu doctorum. 


Si quis cum pluribus modernis admittat in antiqua disciplina poeni- 
tentiae publicae absolutionem fuisse terminum ritus poenitentialis, 
habet validissimum argumentum pro hac conclusione. In art. 45 con- 
cessimus probabilitatem hujus sententiae, in oppositam tamen incli- 
nantes. Unde tantum huic argumento valorem concedimus, quantum 
illi sententiae. Ceterum, omnes theologi conveniunt in docendo satis- 
factionem posse impleri ante absolutionem, eamque doctrinam confes- 
sarii in praxim deducunt, ut in casu moribundi vel dilatae absolutionis. 
Ad rem Noldin-Schmitt (n. 309) cum aliis modernis: “Poenitentia 
ordinarie quidem post absolutionem impletur, quandoque tamen acci- 
dit, ut confessarius parvam poenitentiam, quam moribundo imponit, 
statim cum ipso impleat et postea absolutionem concedat. Item con- 
fessarii quandoque poenitentibus, quibus absolutionem differunt, non- 
nulla opera pietatis iniungunt, quibus ad absolutionem recipiendam 
melius disponantur; iam vero si has orationes in salutarem poeniten- 
tam iniungant, postea, quando absolutio conceditur, sufficiet parvam 
tantum poenitentiam imponere.” 


” Inter monophysitas Copti et Syri poenilcntein non absolvunt nec ad communionem 
admittunt nisi expicta satisfactione, quae ceterum est multo severior quam apud nos. 
Cf. Jugie, Theologia Dogmatica Christianorum Orientalium, t. 5, Parisiis, 1935, p. 720 sq 
EL 17298 

Probatur 2. Ex ratione. 


Si quidquam obstaret impletioni satisfactionis ante absolutionem, 
id esset vel ratio sacramentalitatis, quatenus exigeret ut omnis pars 
sacramenti sit simul cum forma a qua sacramentum in esse constitui- 
tur; vel ratio partis integralis quae debet subsequi essentiam; vel effi- 
cacitas ex opere operato, quae est propria satisfactionis quaeque haberi 
non potest ante absolutionem; vel ratio ipsius satisfactionis, quae 
nequit, saltem fructuose, subsistere in subjecto carente gratia sancti- 
ficante, qualis potest esse poenitens ante acceptam absolutionem. 

Jamvero non obstat ratio sacramentalitatis, nam haec petit tantum 
moralem unionem cum forma, ut patet de ipsa confessione, et cetero- 
quin tum confessio tum satisfactio possunt actu adesse formae secun- 
dum aliquod externum sui signum, et tunc tantum fiunt formalissime 
sacramentales cum accedit forma absolutionis. Nec obstat ratio partis 
integrantis, nam, ut diximus in art. praec. (p. 446 sq.), satisfactio im- 
pleta ante absolutionem, sacramentatur ex suo ordine ad absolutionem 
nec accipit suum formale complementum in esse sacramentali nisi per 
absolutionem, ac pro tanto est posterior ipsa. Nec obstat efficacitas ex 
opere operato, nam, ut dictum est in art. 71 (p. 386), satisfactio 
hanc efficaciam non accipit nisi ex forma absolutionis, et ideo natura 
posterius. Nec obstat status peccati in subjecto ante absolutionem 
satisfaciente, nam ipsum fit formaliter satisfaciens cum suscipit abso- 
lutionem, adeoque cum jam in statu gratiae invenitur. 


NOTA. Quaerunt doctores an sacerdos possit imponere poenitenti 
ut satisjactionem persolvat ante absolutionem. 

Quamvis satisfactio solvi possit ante absolutionem, id tamen sacer- 
dos nequit, per se et proprie loquendo, imponere poenitenti sub con- 
ditione denegandae absolutionis. Nam ut poenitens jus habeat ad abso- 
lutionem, sufficit ut ostendat congruas dispositiones, et nominatim 
propositum satisfaciendi. Per accidens tamen sacerdos potest exigere 
ut aliqua poenitentia solvatur ante absolutionem, si nempe poenitens 
nondum solverit satisfactionem acceptam in praecedenti confessione 
(potest tunc confessarius urgere hujus adimpletionem, cum ipsius 
omissio possit arguere defectum dispositionis in poenitente), vel si 
adsit ratio existimandi poenitentem satisfactionem post absolutionem 
non impleturum, vel si quomodolibet adsit aliquod dubium de dispo- 
sitionibus poenitentis, tunc enim potest confessarius differre absolutio- 
nem (si id prudenter fieri queat) et interim imponere aliquam poeni- 
tentiam, medicinalem et dispositivam. 

In his tamen casibus non agitur proprie de impositione sacramen- 
talis satisfactionis, sed potius de declaratione necessariae dispositionis 

requisitae ad absolutionem, quam proinde sacerdos non imponit sed 
exigit. 


Ad rem Suarez: “An possit sacerdos obligare poenitentem ad im- 
plendam poenitentiam priusquam illum absolvat. Dico enim, si sermo 
sit de satisfactione tantum ut est vindicta, non posse sacerdotem hoc 
facere, per se loquendo, quia nullum ad hoc habet jus; nec habet per 
se causam differendi absolutionem, si poenitens acceptat poenitentiam, 
et nulla est ratio existimandi non impleturum illam. Et ideo dixi, ‘per 
se loquendo’; nam per accidens ob tale periculum, si verum sit, poterit 
sacerdos juste id facere. Sicut etiam potest, et interdum debet, non 
absolvere, donec impleat poenitentiam in praecedenti confessione im- 
positam, et inique, ac saepius omissam, quanquam in hoc prudentia 
confessoris necessaria est. At vero, si propter curationem et medicinam 
judicet confessor id expedire, poterit facere, et poenitens tenebitur 
obedire, quia tunc potius agitur de condigna dispositione ad remis- 
sionem peccatorum, quam de satisfactione pro temporali poena. Unde 
illud praeceptum a confessore positum, non tam est nova impositio, 
quam declaratio alicujus obligationis, quam poenitens de se habet, 
ut possit de illius dispositione et proposito vitandi peccata moraliter 
constare; et ad summum videtur sacerdos tunc modum seu medium 
determinare; in quo, si sint plura et sufficientia, potest se voluntati 
poenitentis accommodare, ut medicinam eligat, quia hoc satis est ad 
illius curationem, ad quam solam sacerdos jus habet et potestatem in 
eo actu, ut declaratum est.” 18 


Conclusio 2. Satisfactio impleri potest post absolutionem, et quidem valde 


convenienter. 


Probatur 1. Ex praxi Ecclesiae. 


Ea enim est communis et constans praxis Ecclesiae inde a tempore 
quo universaliter praevaluit usus poenitentiae privatae, juxta dicta 
in art. 45 (tom. 2, p. 866 sqq.).19 Probabiliter etiam in antiqua dis- 
ciplina publicae poenitentiae satisfactio, consistens in toto ritu poeni- 
tentiali, communiter subsecuta est absolutionem, ut dictum est ibidem 
(p. 924 sqq.). 

Ceterum, etiam admissa cum pluribus modernis contraria opinione, 
certum est absolutionem praecessisse satisfactionem in pluribus casibus 
privatae, ut dicitur, poenitentiae, cum scilicet moribundi et i quibus 


"De Poenitentia, disp. 38, sect. 7, n. 7, Opera omnia, t. 22, Parisiis, 1866, p. 798. 
Cf. Lugo, De Poenitentia, disp. 14, sect. 10, n. 170sq.; Catechismum Cone. Trid., p. 2, 


C3, d. 07: 
"Cf. praeterea Galtier, in Diet. Théol. Cath., art. Satisfaction, col. 1176 1178. 

imminebat persecutio absolvebantur cum onere perficiendae vel com- 
plendae poenitentiae (cf. supra art. 45, tom. 2, p. 970 sqq.; art. 53, 
p. 175). 


Probatur 2. Ex ratione. 


Ratio quare satisfactio non posset absolutioni postponi, esset vel 
quia non potest, aut non convenit, remitti culpa nisi prius praestetur 
satisfactio pro poena, sed hoc falsum esse convincitur tum ex ipsa 
distinctione et separabilitate debiti culpae, quod solvitur satisfactione 
cordis seu contritione, a debito poenae temporalis, quod solvi potest 
multiplici genere satisfactionis, tum ex pluribus locis Scripturae allatis 
in art. 53 (p. 172 sq.) in quibus inducitur Deus puniens homines ob 
peccata jam remissa; vel quia, ut volunt Jansenistae, satisfactio non 
ad aliud ordinatur quam ad disponendum animum ad remissionem 
peccati, sed hoc esse falsum sequitur ex vindicativa seu expiativa 
indole satisfactionis; vel quia satisfactio utpote pars sacramenti debet 
informari ab absolutione necnon concurrere ad effectum sacramenti 
qui in momento absolutionis conceditur, sed hanc rationem non valere, 
patet ex eo quod satisfactio est tantum integralis pars sacramenti, cui 
quidem proprium est subsequi essentiam eamque complere, et ipsa 
similiter concurrit ad complementum effectus sacramenti quod est 
extinctio debiti poenae temporalis. 

Ipsa autem convenientia -postponendi satisfactionem absolutioni, 
patet, praeterquam ex dictis, ex eo quod ita omnis peccator, etiam 
mere attritus, statim solvitur ab onere peccati et incipit vivere Deo 
ac fructus bonos facere in via meriti et ipsius satisfactionis; item, ex 
eo quod vis et fructus satisfactionis peractae post absolutionem abun- 
dantiores sunt, nam, post consecutam gratiam per sacramentum, 
satisfactio influit ex opere operato et ex opere operantis, ante absolu- 
tonem vero homo contritus satisfacit ex solo opere operantis, quamvis 
ejus satisfactio effectum suum ex opere operato obtineat subinde per 
absolutionem, homo vero attritus neutro modo actualiter satisfacit, 
quamvis ejus satisfactio influat posterius ex opere operato, in momento 
absolutionis. 


ART. 76. Utrum Poenitens Possit Sacramentalem Satisfactionem 
Implere Per Alium (Suppi., q. 13,a. 2; 3 p., q. 48, a. 2, ad 1). 


STATUS QUAESTIONIS 


Agitur de modo implendi sacramentalem satisfactionem, quantum 
est ex parte subjecti, et quaeritur primo an possit impleri per alium. 

Haec quaestio est complementum generalioris quaestionis de vicaria 
satisfactione agitatae in art. 55; cum enim ibi cum communi sententia 
theologorum probatum sit unum posse pro alio satisfacere, hic ulterius 
inquiritur an unus possit pro alio satisfacere etiam sacramentaliter, 
ita ut satisfactio imposita uni persolvatur ab alio; quod quidem non 
videtur necessario sequi ex principiis ibidem positis, ob peculiarem 
indolem satisfactionis sacramentalis, cum sacramentum resultet ex 
actibus ipsius poenitentis, nec possit unus pro alio ponere aut susci- 
pere sacramentum ejusque effectum. Inde dissensus theologorum in 
hac re. 

Cum autem in sacramentalem satisfactionem duplex actio concurrat, 
impositio nempe sacerdotis et executio poenitentis, et utriusque arbi- 
trium in eam influat, quaestio necessario duplicatur: 

l. An praedicta substitutio possit fieri ex solo arbitrio poenitentis. 

2. An saltem fieri possit ex arbitrio sacerdotis. 


». 


PARS NEGATIVA et PARS AFFIRMATIVA 


QUOAD PRIMAM QUAESTIONEM communis doctorum senten- 
tia negat poenitentem posse ex proprio arbitrio alium sibi substituere 
ad satisfaciendum sacramentaliter, sed id debere exequi per seipsum. 
Hoc docent fere omnes theologi posttridentini et, ut videtur, etiam 
antiquiores, quamvis quidam, loquentes modo tantum generali de 
possibilitate vicariae satisfactionis nec explicite distinguentes inter 
satisfactionem sacramentalem et extrasacramentalem vel inter substi- 
tutionem ex arbitrio poenitentis et ex arbitrio sacerdotis, ansam dede- 
rnt Lugoni existimandi ipsos contrarium docuisse. 


Unde exaggerata videtur peregrina haec affirmatio Lugonis: “Multi 
affirmant fieri posse, saltem quando subest rationabilis causa, ut im- 
potentiae, vel melioris occupationis; vel, quod ille alius propter ma- 
jorem devotionem melius exequetur illud opus; atque ita erit poeni- 
tentia magis fructuosa illa satisfactio per alium. Ita Palud. distinet, 
xx. quaest. 3. Antonin. III. part, tract, xiv. cap. 20. $. 1. Silvest. verbo. 
Satisfactio, quaest. iu. Altisiodor. lib. IV. tract, vi. quaest. 3. Unde 
immerito Suarez in praesenti, disputat, xxxviii, sect. 9. supponit tan- 
quam certum apud omnes theologos, non posse id fieri, quando 
determinate ipsi poenitenti imponitur satisfactio ab ipso implenda." | 

Non tamen diffitemur illum errorem affirmasse, ipsa aetate Lugonis 
(t 1660), quosdam theologos laxistas, ut constat ex sequenti laxis- 
tarum propositione, inter alias damnata ab .Alexandro VII (Decret. 
24 sept. 1665): "Poenitens propria auctoritate substituere sibi alium 


20Dc Poenitentia, disp. 25, sect. 5, n. 79, Disp. Schol., t. 5, Parisiis, 1895, p. 458. 

potest, qui loco ipsius poenitentiam adimpleat" (Denz. 1115). Pro hac 
sententia Busembaum (t 1668), apud S. Alphonsum (n. 526), refert 
nominatim FiUiuccium (t 1622), Reginaldum, Valerium | Raynauld 
(t 1623), Fagundez (t 1645) et Diana (t 1663),11 docentes "posse 
satisfacere per alium cui confessor id concedit: vel qui per se non 
potest" (Busembaum), ie. poenitentem posse ex propria electione 
alium sibi substituere ratione impotentiae ad satisfaciendum. 


Ceterum, haec sententia vulnerata est per praedictum decretum 
Alexandri VII, quo omnes propositiones laxistarum damnantur "ut 
minimum tanquam scandalosae", ita ut nequeat sustineri sine aliqua 
nota temeritatis, attentis etiam tum communissima theologorum doc- 
trina, tum connatural! sensu verborum Cone. Later. [V (*Iniunctam 
sibi poenitentiam pro viribus studeat adimplere", Denz. 437), Cone. 
Flor. (“Satisfactio pro peccatis secundum arbitrium sacerdotis", Denz. 
699), Ritualis Rom. (*Quam [poenitentiam aegri], si convaluerint, 
opportuno tempore peragant", tit. 3, c. 1, n. 26), tum explicitis verbis 
Codicis J. C., can. 887: *Satsfactiones . . . poenitens volenti animo 
excipere atque ipse per se debet implere". 


QUOAD ALTERAM QUAESTIONEM verus habetur theologorum 
dissensus. 

Quidam enim affirmant ex consensu sacerdotis unum pro alio vere 
sacramentaliter satisfacere posse, eadem ratione ac potest extrasacra- 
mentaliter, i.e. eo quod ob vinculum charitatis actio unius evadere 
potest actio alterius, nec obstare rationem partis sacramenti, quia 
satisfactio est pars non essentialis sed integralis. Hanc sententiam im 
terminis et explicite tenent ac defendunt praecipue Suarez (Disp. 38, 
sect. 9, n. 3 sq.) et Salmanticenses (Disp. 11, dub. 3, n. 50 sq.). Eam 
etiam tenent vel absque controversia supponunt S. Thomas (Suppi., 
q. 13, a. 2; cf. infra, p. 476), Bonaventura, Durandus, Biel, Cajetanus 
(In Summa, ad verb. Satisfactio), Soto, S. Alphonsus (n. 526), et a 
fortiori Filliuccius, Regindldus, Fagundez et Diana (ut patet ex prae- 
cedenti quaestione). Inter modernos, dogmatici hanc quaestionem tan- 
gere non solent, unus vero vel alter moralista, ut Aertnys-Damcn 
(n. 318 et 323 coll, cum S. Alphonso, n. 526) et Vermeersch (n. 601), 
videtur huic sententiae favere. 


Alii vero praedictam substitutionem, in proprio sensu sacramentali. 
negant. Ita Vazquez (q. 94, a. 2, dub. 1, n. 11), Ledesma, Coninck, 
Lugo (Disp. 25, sect. 5, n. 82-85), Gonct (Disp. 13, n. 65-67), 
Billuart (Disp. 9, a. 5, Dico 2), Hugon, et communiter notiores mora- 


3 De hoc doctore ait S. Alphonsus (n. 257): “In seligendis sententiis ut plurimum in 
partem benignam declinat et non raro plus declinat, quam par est." 

lisiae qui ceterum non aliud faciunt nisi breviter repetere sententiam 
Lugonis, ita Ballerini-Palmieri (n. 526, in nota), Lehmkuhl (n. 361), 
Mcrkclbach (n. 560), Génicot-Sdlsmans (n. 319), Cappello (n. 250), 
Piscetta-Gcnnaro (n. 925). 

Ratio hujus sententiae est quia juxta Cone. Trid. materia sacra- 
menti, ad quam pertinet satisfactio, sunt actus ipsius poenitentis, nec 
ceterum concipi potest quomodo satisfactio, impleta ab uno, possit 
esse pars sacramenti, suscepti ab alio. 


Ne autem fiat confusio inter utramque sententiam, necnon inter 
utriusque patronos, nota quod dum asseritur poenitentiam sacramen- 
talem posse vel non posse exequi per alium, id intelligendum est om- 
nino jormaliter, an nempe ipsum opus quod alius exequitur pro me. 
non vero tantummodo mea actio qua eum induco ad exequendum 
illud opus, sit formaliter satisfactio sacramentalis et pars integrans 
sacramenti a me suscepti. Omnes enim theologi dicunt sacerdotem 
posse permittere, rogante poenitente, ut aliquod opus quod ipse 
deberet in satisfactionem exequi, fiat ab alio; sed patroni secundae 
sententiae dicunt quod in tali casu satisfactio sacramentalis non con- 
sistit in ipso opere quod alius exequitur, sed tantummodo in actione 
qua poenitens inducit alium ad ponendum illud opus pro se, seu in 
ipsa procuratione operis ab alio exeeuti, vel si placet, juxta expres- 
sionem Goneti et Billuart, in ipso opere non materialiter et ut fit ab 
alio, sed formaliter ut petitur a poenitente, ita ut ipsa petitio sit formale 
in hac satisfactione, opus vero ipsum sit materiale. 


Ad rem LUGO: Si aliquis, ex consensu confessarii et ad meam petitionem, 
jejunat pro me ‘‘motio, seu petitio mea erit satisfactio sacramentalis; non vero 
effectus jejunii consecutus: nam in illo jejunio possumus considerare duplicem 
moralitatem; unam, quam habet a voluntate mea, a qua aliquo modo procedit; 
alteram, quam habet a voluntate ipsius jejunantis. Et quidem, si prima moralitas 
consideretur, fatemur, illud opus esse meum, sicut jejunium equi, vel canis mei à 
me procuratum esset actus meus ob eamdem rationem: quare, sicut jejunium mei 
canis posset mihi praecipi, et imponi si procurare illud esset opus bonum, sic 
posset imponi mihi jejunium Petri. At vero considerando moralitatem. quam 
habet a voluntate ipsius Petri, non potest dici actus meus, sed solum Petri; quare, 
ut sic, non potest habere valorem ex opere operato sacramentalem ad tollendum 


meum reatum.'22 


GONET: ‘‘Unus non potest satisfacere pro alio satisfactione sacramentali. 
Dices. . . Confessarius potest poenitenti injungere poenitentiam per alium 
excquendam, ad petitionem ipsius poenitentis, ut communiter docent Theologi: 
ergo potest unus satisfacere pro alio, satisfactione sacramentali. Sed nego con- 
sequentiam. nam in tali casu opus illud satisfactorium, si consideretur praecise 
ut fit ab alio, non est pars Sacramenti, sed solum ut fit ex poenitentis ipsius 
petitione; quare talis petitio est formale in hac satisfactione, opus autem satis- 
factorium alterius est materiale illius, ordinatum ab ipso poenitente; unde semper 
habetur quod satisfactio sacramentalis, quantum ad formale, est actus poenitentis." 2" 


2; De Poenitentia, disp. 25, sect. 5, n. 82. Disp. Schol., t. 5, Parisiis, 1893, p. 459. 
aDc Poenitentia, disp. 13, a. 5, n. 66, Clypcus, v. 6, Parisiis, 1876, p. 690. 

BILLUART: *'Satisfactio sacramentalis uni injuncta, non potest qua sacra- 
mentalis per alium impleri. . . Dixi, qua sacramentalis; quia licet confessarius 
possit ex legitima causa injungere poenitenti satisfactionem per alium ad ejus 
petitionem  exsequendam, v.g. peregrinationem, opus tamen  satisfactorium, ut 
est ab alio, non est sacramentale, seu pars sacramenti, sed solum ut fit ei 
petitione poenitentis, seu formaliter ut ab eo imperatum: sicque ipsa petitio est 
formale in hac satisfactione; opus autem alterius, materiale.'74 


MERKELBACH: ‘‘Confessarius potest, iusta accedente causa, permittere, ut 
satisfactio ab alio praestetur (v.g. ieiunium, peregrinatio) ex monitione et petitione 
poenitentis: tunc satisfactio imposita poenitenti est id ab alio petere seu ipsa 
procuratio operis per alium. Quod tamen ordinario non expedit, quia tunc poeni- 
tentia non est medicinalis, maxime si sit actus omnino personalis et qua talis 
afflictivus" (n. 560; explicitius adhuc loquitur in n. 546, repetens expressiones 
Goneti et Billuart). 


CAPPELLO: ‘‘Poenitens opus bonum, v.g. ieiunium, quod personaliter ponere 
iussus est, nequit alteri faciendum committere. . . Aliter dicendum, si ipse con- 
fessarius iusserit poenitentem procurare ut bonum opus ab alio peragatur: tunc 
patet eius voluntatem esse, ut tanquam pars sacramenti ponatur actus, quo alter 
ad hoc opus bonum inducatur. Id universim affirmandum, ubi confessarius concedat 
ut poenitens satisfactioni iniunctae satisfacere valeat per alium" (n. 250). 


CONCLUSIO 


Conclusio 1. Absque consensu confessarii nemo potest pro alio sacramcn- 
taliter satisfacere, seu enitens nequit ex proprio arbitrio sibi substituere 


aliam personam ad implendam satisfactionem sibi impositam. 


Probatur. 


Talis enim voluntaria substitutio non solum est contra connatu- 
ralem sensum documentorum Ecclesiae et explicitant prohibitionem 
Alexandri VII et Codicis J. C., supra relatorum, sed adversatur ipsi 
rationi sacramentalis satisfactionis. Nam satisfactio non est sacra- 
mentalis nisi per hoc quod elevetur ad hanc dignitatem et efficacitatem 
per virtutem clavium, quae tota est in solo sacerdotis arbitrio; unde 
deficiente actu voluntatis sacerdotis, seu ex ipso arbitrio poenitentis. 
nulla satisfactio, sive ab ipso poenitente peracta, sive a fortiori ab alio 
pro ipso, sacramentalis esse potest. 

Praeterea, sacramentalis satisfactio importat verum praeceptum sa- 
cerdotis; nemo autem potest ex suo arbitrio sibi substituere alium ad 
implendum praeceptum sibi impositum, etsi possit ex consensu legis- 
latoris obtinere ut opus ab eo requisitum solvatur per alium; ergo 
poenitens nequit ex proprio arbitrio sacramentaliter satisfacere per 
alium, sicut nequit Missam audire aut jejunare per alium. 


* Dc Poenitentia, diss. 9, a. 6, Curs. Thcol., t. 9, Parisiis, 1904, p. 462. 

DICES l. Potest praesumi consensus sacerdotis ad adimplendam 
satisfactionem per alium, saltem cum adsit rationabilis causa id 
faciendi, uti impotentia adimplendi per se, melior occupatio, major 
devotio in alio satisfaciente. 


RESP. “Ratihabitio [sacerdotis], aut consensus praesumptus, si 
peteretur, in praesenti parum juvat: ad satisfactionem enim sacramen- 
talem requiritur, quod actio sit ex praecepto confessarii: non autem 
lit ex ejus praecepto, quod ego scio praecipiendum, si ego peterem; 
haec enim voluntas est solum conditionata, quae in sacramentis non 
potest induere. Adde, non excusari subditum ab inobedientia, eo quod 
sciat praelatum dispensaturum fore in lege, aut praecepto, si peteretur 
dispensatio, hoc enim modo frequenter possemus agere contra prae- 
cepta cum tali dispensatione praesumpta. Aliud quidem est quando 
excusamur per epikiam: quia tunc judicamus, hunc casum nunquam 
fuisse ab 1nitio comprehensum sub lege, aut praecepto: at vero posito 
semel praecepto, dispensatio, vel consensus praesumptus, si peteretur, 
non sufficit ad excusandum."25 


DICES 2. Cum sacerdos imponit largitionem eleemosynae, poeni- 
lens potest hanc facere per substitutum. Ergo potest ex proprio arbitrio 
satisfacere per alium, saltem cum, ut in hoc casu, imponitur in poeni- 
tentiam aliquod opus reale, potiusquam personale et affiictivum. quale 
esset jejunium. 


RESP. Si substitutus est merum instrumentum transmittens pecu- 
niam ipsius poenitentis, id procul dubio fieri potest ad implendam 
satisfactionem, sed casus non est ad rem, quia non agitur de satis- 
factione per alium, seu per eleemosynam alterius, sed de mera trans- 
missione pecuniae per alium, et datio pecuniae est actio ipsius poeni- 
tentis ut causae principalis. 

Si vero substitutus est formaliter talis in elargiendo eleemosynam, 
seu si hanc det ex sua propria pecunia, rogatus a poenitente, quidam, 
ut Salmanticenses (n. 49), dicunt poenitentem non satisfacere, quia 
eleemosyna tunc est actio substituti, tanquam causae principalis, non 
vero ipsius poenitentis, ut oportet; alii vero, ut Billuart, Merkclbach 
et Piscetta-Gennaro, dicunt poenitentem satisfacere eo quod actio 
substituti sit moraliter et aequivalenter actio poenitentis, seu perinde 
sit ac s1 substitutus daret pecuniam poenitenti et hic eam erogaret in 
eleemosynam. 


Haec secunda sententia vera est, si et quatenus eleemosyna substi- 
tuti aequivalenter evadat non solum actio poenitentis, sed eleemosyna23 


) Lugo, Dc Poenitentia, disp. 25, sect. 5, n. 86, Disp. Schol., t. 5, Parisiis, 1893, p. 461. 

poenitentis, seu si sit tale opus quo poenitens dicatur vere, etsi tantum 
aequivalenter, privari pecunia a se aliquo modo possessa, quam nempe 
ad alium proprium finem convertere posset, etsi mediante substituto. 
Si nempe poenitens posset ab alio ad nutum obtinere ut ipse largiatur 
pecuniam ad hunc vel illum finem a se intentum et de facto eam 
largitionem determinet ad opus eleemosynae (ut si dicat vel scribat 
amico: faveas mittere tantam pecuniam illi personae vel illi instituto 
aut ecclesiae), revera satisfacit, quia actio eleemosynae est aequiva- 
lenter sua et est quodammodo privativa suae pecuniae, cum posset 
illam dirigere ad alium finem. Si vero formaliter petat ab alio ut faciat 
ipse actum eleemosynae vice sua, vel si alius non sit ita dispositus ut 
pecuniam aeque largiretur ad alium finem, pro quo rogaretur à 
poenitente, hic non videtur satisfacere, quia non sufficiens haberet 
dominium pecuniae alterius ut possit aequivalenter dici dominus ejus, 
et largitio pecuniae esset eleemosyna alterius, quamvis facta sub 
impulsu seu petitione poenitentis. 

Ceterum, inepte Billuart et Piscetta-Gennaro, considerant hunc ca- 
sum (quo nempe imponitur a confessario aliquod opus reale, ut elee- 
mosyna, potiusquam personale et afflictivum, ut jejunium) tanquam 
exceptionem regulae generali, statutae in hac Conclusione, quod nempe 
poenitens non possit satisfacere per alium absque explicito consensu 
confessoris. Nam in hoc casu, modo explicato, non agitur de satisfac- 
tione per alium, sed per se, quia actio alterius quasi materialiter et 
impertinenter se habet in ratione eleemosynae. 


BILLUART scribit: ‘Quando confessarius nihil explicat, sed simpliciter poeni- 
tentiam  injungit, semper censendus est obligare poenitentem ut per se illam 
adimpleat, maxime si sit actus omnino personalis et qua talis afflictivus. . . Dixi, 
‘maxime si sit actus omnino personalis et qua talis afflictivus”; quia alias videtur 
posse poenitens alteri committere: ut si debeat pro satisfactione dare eleemosynas, 
perinde est si per se vel per alium mandatarium id faciat, etiamsi mandatarius ex 
propriis daret; quia tunc idem est ac si ipse mandatarius poenitenti mandanti 
daret pecunias ad eleemosynam, ac proinde poenitens censetur semper in hoc 
principalis minister." 26 


PISCETTA-GENNARO clarius sed ineptius: ‘‘Satisfactio regulariter implenda 
est a poenitente ipso. . . Diximus regulariter. Nam: 1. Excipiendus est casus in 
quo poenitens a confessario iubeatur procurare ut alius bonum aliquod opus 
peragat. Ceterum, et in hoc casu satisfactio ab ipso poenitente impletur: nam 
satisfactionis loco est conatus quo poenitens ad opus bonum faciendum proximum 
inducere debet. 2. Probabile est posse poenitentem satisfactionem rcalem per 
alium vel rogatum implere, v.gr. iniunctam eleemosynam pauperibus vel operi 
pio erogare. Qui enim meo nomine eleemosynam pauperibus vel pio operi dat. 
perinde est ac si mihi donet. Qui igitur pauperibus dat quod donatione meum 
factum est. Exinde facile colligitur in damnatam propositionem [ab Alexandro 
VII] non incidere eum qui per alium satisfactionem realem implet.'7?7 


; Dc Poenitentia, diss. 9, a. 5, Curs. Theol., t. 9, Parisiis, 1904, p. 462. 
" De Poenitentia, n. 925, Theol. Mor., v. 5, Taurini, 1944, p. 760. 

Conclusio 2. Ex consensu sacerdotis unus test pro alio sacramentaliter 
satisfacere, seu potest poenitens sibi substituere aliam personam ad implen- 


dam ipsam formaliter satisfactionem sacramentalem sibi im sitam. 


Probatur 1. Unus potest pro alio satisfacere extrasacramentaliter et 
ex opere operantis; ergo potest etiam sacramentaliter et ex opere 
operato. Nam ratio ex qua in art. 55 probavimus unum posse pro alio 
satisfacere extrasacramentaliter, est quia, ob unitatem charitatis in 
uno corpore mystico, actio unius fit moraliter actio alterius, seu com- 
putatur pro actione alterius secundum moralem aestimationem et ad 
morales ejus effectus, inter quos invenitur satisfactio. Jamvero haec 
ratio universaliter valet de omni actione, et integra subsistit etiam re- 
late ad actionem seu opus quod imponitur in poenitentiam sacramen- 
talem, cum nihil praedictae unioni et communicationi obstet ex parte 


actionis sacramentalis. 


Non obstat imprimis quod satisfactio, juxta Cone. Trid., debet esse 
actus poenitentis; nam actio unius vere fit, etsi moraliter tantum, actio 
alterius in satisfactione vicaria, secus nec extrasacramentaliter posset 
unus pro alio satisfacere. Unde potest sacerdos elevare ad esse sacra- 
mentale non solum physicam actionem poenitentis qua ipse rogat alium 
ut poenitentiam sibi impositam exequatur pro se, sed etiam ipsam 
executionem operis ab alio physice factam, inquantum est moraliter 


exeeutio ipsius poenitentis. 


Nec obstat generica ratio sacramenti; nam sacramentum potest con- 
sistere in actione alterius a subjecto suscipiente, ut patet de forma in 
omni sacramento et de ipsa materia in quatuor sacramentis, scilicet 
Baptismo, Confirmatione, Extrema Unctione et Ordine, in quibus tum 
materia tum forma est actio ministri. 


Nec obstat specifica ratio sacramenti Poenitentiae, cujus tota materia 
ponitur a subjecto, tum quia satisfactio non est ejus pars essentialis 
sed tantum integralis, adeoque non necessario debet habere easdem 
conditiones ac contritio et propositum satisfactionis; tum quia satis- 
factio de facto potest esse actio poenitentis moraliter, quin debeat 
simul esse ejus actio physica, dum hoc repugnat quoad contritionem, 
confessionem et propositum satisfactionis, cum nemo possit conteri vel 
confiteri vel actum propositi ponere per alium vel pro alio, cujus ratio 
est quia haec tria consistunt formaliter in actione, seu in ipso exercitio 
facultatis, dum satisfactio consistit in opere, quod est terminus actio- 
nis, vel, si in actione, non formaliter ut est actio, sed ut est opus, ac 
ideo non necessario involvit physicam subjecti participationem (Suppi., 
q. 13, a. 2, ad 2; 3 p., q. 48, a. 2, ad 1). 

Nec obstat ratio efficacitatis ex opere operato sacramentali, quae 
competit satisfactioni, quaeque, ut dictum est in art. 71 (p. 388 sq), 
nequit alienari (secus ac efficacitas ex opere operato sacrificii et in- 
dulgentiae); nam hic non agitur de illius efficacitatis alienatione, sed 
tantum de alienatione alicujus actionis quae inde assumitur in poeni- 
tentiam sacramentalem et tunc influit ex opere operato atque inalie- 
nabiliter fructificat in favorem ejus cui illa actio jam moraliter pertinet, 
scilicet ipsius poenitentis (cf. dicta in art. 55, p. 247, et art. 71, p. 388). 


Dices cum Lugone: *Si jejunium alterius esset pars mei sacramenti, 
videtur sequi, quod, licet ipse sit in peccato mortali, acquiret mihi 
fructum ex opere operato; ad hoc enim solum requiritur status gratiae 
in eo, qui recipit fructum sacramenti, non in alio; ut constat ineo, 
qui contrahit matrimonium per procuratorem existentem in peccato; 
nam conjux adhuc recipit gratiam per illam actionem. Consequens 
autem videtur absurdum, quod jejunium hominis peccatoris sit satis- 
lactorium tunc ex opere operato pro me."2$ 

Resp. Ut constabit ex dicendis in art. seq., si substitutus solvit 
satisfactionem pro me in statu peccati, ejus actio erit quidem valida 
pars integrans sacramentum meum et adimpletio praecepti sacerdotis, 
ita ut nec ille nec ego teneamur ad iterandam satisfactionem, sed non 
praestabit proprium effectum, quia satisfactio adimpleta in peccato est 
perfecte mortificata ita ut non possit in effectum transire, etiam remoto 
obice per reviviscendam. Nec refert quod ego sim in statu gratiae, quia 
bona subjecti dispositio nihil confert, ubi causa suo influxu destituatur: 
nec etiam refert quod satisfactio alterius computetur pro mea, quia 
computatur pro mea qualis in se est, scilicet sine gratia et charitate. 


Nec obstat ratio praecepti, seu quia satisfactio ut talis debet fieri 
ex praecepto sacerdotis, quod tamen nequit imponi nisi poenitenti. 
Nam ex hoc quod actio alterius fit moraliter. actio poenitentis, ipsa 
qua talis cadit sub praecepto quo proprie et formaliter attingitur solus 
poenitens; unde ei qui exequitur satisfactionem pro poenitente, satis- 
factio a sacerdote praecipitur non prout est alter, sed prout est idem 
moraliter cum poenitente. “Quod [enim] ... per amicos facimus, per 
nos ipsos facere videmur, quia amicitia ex duobus facit unum per 
affectum, et praecipue dilectio caritatis" (C. Gent. 5, 159). 


Probatur 2, argumento ad hominem. 


Primo, ipsi adversarii, cum explicant decretum Alexandri VII, aiunt 
quod quamvis poenitens non possit ex proprio arbitrio substituere sibi 


De Poenitentia, disp. 25, sect. 5, n. 81, Disp. Schol., t. 5, Parisiis, 1893, p. 459 

alium "qui loco ipsius poenitentiam adimpleat", potest tamen id facere 
ex sacerdotis consensu; unde intendunt loqui de vero quodam modo 
satisfaciendi per alium, secus frustra mentionem faciunt illius decreti, 
in quo agitur de "adimplenda poenitentia" loco alterius, et frustra ipsi 
loquuntur de "satisfactione ab alio praestita" ( Merkelbach), de "satis- 
factioni iniunctae satisfaciendo per alium" (Cappello), de "satisfac- 
tione regulariter implenda a poenitente ipso, excepto casu in quo poe- 
nitens a confessario iubeatur procurare ut alius bonum aliquod opus 
peragat" (Piscetta-Gennaro). 

Jamvero si, ut volunt adversarii, ipsum opus ab alio peractum, non 
est formaliter satisfactio sacramentalis, sed haec tota consistit in. sola 
actione qua poenitens procurat ut opus ab alio perficiatur, nullus verus 
habetur modus satisfactionis per alium, et ideo frustra fit sermo de 
ista, inaniter fit mentio decreti Alexandri VII, inaniter circumfertur in 
manualibus specialis iste modus imponendi satisfactionem, in quo 
ceterum nihil fere relinquitur satisfactionis ex parte ipsius poenitentis, 
cum actio poenitentis procurantis opus per substitutum, possit reduci 
ad meram petitionem, etiam medio sacerdote factam, ut ille velit exequi 
opus, in qua quidem petitione vel procuratione nihil fere poenale et 
afflicivum habetur, et a fortiori nihil proportionatum gravitati pec- 
cati, Juxta quam ordinarie oportet satisfactionem regulare. 


Secundo, ipsi adversarii cum aliis theologis admittunt confessarium 
satisfacere posse loco poenitentis, idque afferunt ut causam minuendi 
satisfactionem quae imponitur poenitenti, idque ea ratione justificant 
quod ex communione Sanctorum clare eruitur unum pro alio satisfa- 
cere posse. Ita v.g. Cappello: ‘“Satisfactio confessarii pro poeni- 
tente . . . fieri potest, dummodo poenitens in illam consentiat: unus 
enim pro altero satisfacere profecto valet, positis debitis conditionibus, 
ut clare eruitur a communione Sanctorum. Non requiritur consensus 
explicitus; sufficit implicitus, et probabiliter etiam tacitus, qui nun- 
quam deesse censetur" (n. 206). 

Jamvero quaeri potest an adversarii loquantur de satisfactione sacra- 
mentali vel extrasacramentali; si prius, ergo falsum est unum pro 
allo non posse sacramentaliter satisfacere; si alterum, non satis intel- 
ligitur quare satisfactio confessarii, quae sit ex opere operantis, ad- 
ducatur ut specialis ratio minuendae satisfactionis sacramentalis: 
numquid ipsa melior est satisfactione ex opere operantis quam potest 
persolvere ipse poenitens vel alii fideles pro ipso? Multo ergo conse- 
quentius scribit Vermeersch: "Poenitentia per ipsum poenitentem 
implenda est, nisi confessarius plus permiserit (cfr. prop. 15 ab 
Alex. VII reprobatam ut minimum tamquam scandalosam, 24 sept. 
1665. Denz. n. 1115). Ac possit confessarius interdum, cum fructu 


476 DE MATERIA POENITENTIAE 


aedificationis, peccatori levem poenitentiam imponere, et sibi susci- 
pere pro poenitente maiorem, facta poenitenti rei declaratione. Is tunc 
in vicariam satisfactionem consentiendo, efficit ut opus a confessorio 
praestitum pars sit poenitentiae sacramentalis" (n. 601). 


Probatur 3. Ex sensu Catechismi Cone. Trid., Alexandri VII ct 
S. Thomae. 


Catechismus Cone. Trid., p. 2, c. 5, q. 76 sq., cit. in art. 55 (p. 226), 
loquens de satisfactione sacramentali, eamque opponens confessioni et 
contritioni, docet hoc esse ei peculiare ut unus pro alio satisfacere 
possit, dum nequeat unus pro alio confiteri ac conteri; deinde addit 
id verum esse de satisfactione ut vindicativa, non vero ut medicinali. 
"Nam quum omnes eodem baptismo abluti Christo renascamur, eo- 
rumdem sacramentorum participes simus, in primis vero ejusdem 
corporis et sanguinis Christi domini cibo et potu recreemur; hoc 
apertissime demonstrat, nos omnes esse ejusdem corporis membra. 
Quemadmodum igitur neque pes suae tantum, sed etiam oculorum 
utilitatis causa munere suo fungitur; neque rursus, quod oculi videant, 
ad illorum propriam, sed etiam ad communem omnium membrorum 
utilitatem referendum est; ita communia inter nos satisfactionis officia 
existimari debent. .. Neque tamen id sine ulla exceptione verum est, si 
commoda omnia, quae ex ea capiuntur, spectemus. Nam satisfactionis 
opera medicinae etiam curationes quaedam sunt, quae poenitenti ad 
sanandos pravos animi affectus praescribuntur: quo quidem utilitatis 
fructu eos, qui per se non Jaciunt, prorsus carere perspicuum est." 


Alexander VII negans poenitentem posse ex proprio arbitrio sibi 
substituere alium ad implendam satisfactionem sacramentalem, eo ipso 
implicite saltem innuit poenitentem id facere posse ex consensu sacer- 
dotis. Consequentia patet tum ex doctrina laxistarum, quos reprobat 
Papa quique utrumque admittebant; tum ex ipso consensu adversa- 
riorum qui occasione istius decreti solent docere poenitentem posse 
ex consensu sacerdotis exequi per alium suam satisfactionem, quamvis 
conentur ex hac substitutione expungere propriam rationem sacramen- 
talem. Quod autem hic conatus sit inanis, patet ex eo quod Papa 
loquitur de vera et proprie dicta poenitentia sacramentali, et laxistae. 
qui ab eo damnantur, docebant tum ex arbitrio poenitentis tum à 
fortiori ex arbitrio sacerdotis, unum pro alio satisfacere posse for- 
maliter sacramentaliter. 


S. Thomas, in Suppi., q. 13, a. 2 (cit. in art. 55, p. 223), manifeste 
docet unum posse pro alio satisfacere, etiam sacramentaliter. Arbitrarie 
autem Lugo (Disp. 25, sect. 5, n. 85) ab hac auctoritate festinanter 

sese expedit, scribens: "Respondetur, ibi S. Thomam non dicere, quod 
possit ex opere operato et sacramentaliter: sed quod possit ad suble- 
vandum debitum, quod nos non negamus." Nam S. Doctorem in eo 
articulo agere etiam, et maxime, de ipsa satisfactione sacramentali, 
patet tum ex Com. in 4 Sent., dist. 20, q. 1, unde ille articulus de- 
sumptus est et in cujus prologo legitur: “Hic quaeruntur quinque: 
|. utrum ... ; 2. de poena quam sacerdos ad satisfaciendum im- 
ponit.. ." (hoc subinde evolvitur ibidem, a. 2, q. 3, quae est praecise 
Suppi, q. 13, a. 2); tum ex ipsa littera articuli, i.e. ob. 2: “Satisfactio 
contra contritionem et confessionem dividitur. Sed unus pro alio non 
potest conteri, nec confiteri. Ergo nec satisfacere" (cf. ad 2 et 3 p., 
q. 48, a. 2, ad 1); Sed Contra: “Ergo videtur quod unus possit onus 
poenitentiae impositae pro alio portare"; in corp.: “Nec oportet quod 
major poena imponatur ei qui pro altero satisfacit", "Non est permit- 
tendum quod aliquis pro alio poenitentiam agat, nisi defectus aliquis 
appareat in poenitente". 


ART. 77. Utrum Ad Implendam Sacramentalem Satisfactionem 
Requiratur Status Gratiae (Suppi., q. 14, a. 2 et 3). 


STATUS QUAESTIONIS 


Agitur, sicut in praecedenti articulo, de modo implendi sacramen- 
talem satisfactionem, et quaeritur an requiratur status gratiae vel 
possit satisfactio persolvi in statu peccati. In qua quidem quaestione 
tria involvuntur: 

l. An satisfactio valide impleatur in statu peccati, et quidem tam 
quoad adimpletionem praecepti sacerdotis quam quoad rationem partis 
integrantis sacramentum. 

2. An licite impleatur in statu peccati, et quidem tam absque culpa 
gravi quam absque culpa levi. 

3. An fructuose impleatur in statu peccati, et quidem an per im- 
mediatam fructus consecutionem vel tantum per ejus reviviscendam. 


Jam in art. 61 similem quaestionem agitavimus de satisfactione in 
genere eamque facilius resolutive decidere potuimus, ob majorem ma- 
teriae claritatem et consensum theologorum. Praesens vero quaestio 
non parum difficultatis prae se fert ob peculiarem ipsam indolem 
satisfactionis sacramentalis. Si enim admittitur ipsam posse solvi in 
statu peccati, videtur jam perire ejus indoles satisfactoria, nam vera 
satisfactio fundatur in statu gratiae; si vero id negatur, jam difficile 
onus imponitur poenitentibus nec quidquam  privilégiát! conceditur 

virtuti sacramenti; item, si admittitur ipsam esse fructuosam in statu 
peccati, id vix intelligibile est, cum poena non remittatur nisi prius 
remissa culpa, quod si dicatur ipsam esse fructuosam per reviviscen- 
tiam remoto obice, difficile apparet opus mortuum reviviscere posse, si 
vero satisfactioni fructuositas omnino negatur, vix intelligitur ad quid 
satisfactio inserviat et qua ratione ejus usus justificari possit. Diffi- 
cultatem praeterea augent tum modus confusus vel indeterminatus quo 
quaestio a quibusdam proponitur et resolvitur; tum varietas senten- 
tiarum; tum aliqui textus S. Thomae qui videtur varia docere. Non 
mirum inde est ipsos patronos variarum opinionum suam sententiam 
quasi dubitative proponere nec nisi in hanc propositionem firmius ac 
communius convenire, scilicet per satisfactionem impletam in statu 
peccati satisfieri saltem praecepto confessarii. 


Ad rem Cajetanus: “Haec quaestio [An sit iteranda satisfactio 
impleta in statu peccati] sub iudice ab omnibus communiter videtur 
derelicta: cum ipse Scotiis, qui partem negativam tenet ... non audeat 
eam asserere, sed dicat se absque praeiudicio loqui ... et divus Thomas 
varia videatur sentire" .2( 

Priimmer: *Quaestio difficilis est, num satisfaciat obligationi poeni- 
tens, qui persolvit opus iniunctum in statu peccati mortalis? Theologi 
in varias sententias abeunt. . . Nihil certi de hac re dici potest. Ex 
omni parte sunt difficultates. Etenim difficulter intelligitur, quomodo 
opus bonum in statu peccati mortalis peractum, cum sit opus mor- 
tuum, apud Deum impetrare possit remissionem poenae temporalis, et 
hoc eo magis, quod talis homo sit dignus poena aeterna. Deinde adhuc 
difficilius intelligitur, quomodo opus mortuum, quod nunquam vixit, 
ablato obice reviviscere possit. Quidquid est, concludi potest cum 
Billuart: ‘Probabile est per opus in statu peccati mortalis satisfieri 
praecepto confessarii, nec esse iterandum; quia est aliquo modo satis- 
factorium. Est saltem sententia communior et communis sensus fide- 
lium. qui non solent se accusare, quod satisfactionem impleverint extra 
caritatem, eaque videtur intentio confessariorum, praesertim dum poe- 
nitentias diu duraturas imponunt. Quia tamen non est absolute certum, 
Deum acceptare haec opera ad satisfactionem, consultum est, ut 


confessarii aliquam saltem poenitentiae partem statim  implendam 
semper iniungant.'30"3l 


19 Quaestiones dc satisfactione, quaesitum secundum, in editione leonina operum $ 
Thomae, t. 12, p. 356. 


° De Poenitentia, diss. 9, a. 7. 
‘Manuale Theol. Mor., t. 3, Friburgi Br., 1923, p. 276 sq. 

PARS AFFIRMATIVA ct PARS NEGATIVA 


QUOAD PRIMAM QUAESTIONEM, an nempe satisfactio sacra- 
mentalis valide impleatur in statu peccati. 


Negant pauci, inter quos Alexander Halensis (Summa, 4 p., q. 85, 
m. 1) et Archidiaconus (De Poenit., dist. 3), quia poenitentia impleta 
in peccato non attingit finem satisfactionis, nec est satisfactio tum in 
ratione vindictae, quia non extinguit poenam, tum a fortiori in ratione 
medicinae. Pro qua sententia quandoque invocatur S. Thomas, Suppi., 


q. 14, a. 2 et 3. 


Affirmant communius doctores, tum quia generatim ad implendum 
praeceptum non requiritur status gratiae, tum quia satisfactio sacra- 
mentalis differt ab extrasacramentali in eo quod ipsa elevatur ad 
altiorem efficacitatem ex virtute clavium. Ita inter alios Paludatius, 
Cajetanus, Silvester, Hadrianus, Soto, Navarrus, Valentia, Toletus, 
Suarcz (Disp. 38, sect. 8), Vazquez, Coninck, Lugo (Disp. 25, sect. 3), 
Gonet (Disp. 13, a. 3, n. 47), Dicastillo, Diana, S. Alphonsus (n. 522), 
et communiter moderni. Hanc sententiam defendemus in Conci. 1. 


Distinguunt quidam, ut Salmanticenses, docentes satisfactionem 
solutam in peccato esse quidem validam impletionem praecepti sacer- 
dotis, ita ut quis non teneatur eam repetere (Disp. 11, dub. 3, n. 39). 
sed non esse validam partem integrantem sacramentum (Disp. 11, 


dub. 6, n. 106). 


Ad rem ipsi SALMANTICENSES: "Ideo, [S. Thomas, Suppi., q. 14, a. 3, 
ad 2] inquit, Baptismum recedente fictione effectum obtinere, quia est opus Dei; 
non vero satisfactionem, quia est opus hominis. Hoc autem de utraque satis- 
factione in statu peccati exercita absolute verificatur; satisfactio namque sacra- 
mentalis, de qua difficultas esse poterat, eo ipso quod extra gratiae statum mandetur 
hominis. Ratio est: quoniam in tantum esset opus Dei in 
sacramenti, vel clavium ad productionem sui 


satisfactione exercita in statu 


exeeutioni, est opus 
quantum esset elevata virtute 
effectus; haec autem elevatio salvari nequit in 
Peccati, licet alias sit injuncta a sacerdote: nam virtus elevans in se formaliter non 
persistit, siquidem sacerdos jam absolutionem, et sacramentum complevit. Deinde 
n aliquo effectu per eandem producto virtualiter non persistit: quia gratia 
habitualis per sacramentum, ct illam virtutem producta, jam periit ratione peccati, 
cum quo incompossibilis est. Ac tandem gratia sacramentalis, quae sanativa dicitur, 
etiam defecit: haec enim cum sit quidam modus determinans gratiam habitualem 

. neccsse est deficere deficiente gratia, quam modificat. Non igitur persistit virtus 
elevans satisfactionem nec in se, nec in aliquo effectu; atque ideo satisfactio illa 


omnino est opus hominis, ac subinde incapax producendi ex opere operato 


effectum sacramentalcm fictione recedente. 
"Dicitur tamen satisfactio sacramentalis, quia 
quia per ejus exhibitionem fit satis praecepto sacerdotis, qui solum praecepit opus 
absolute exhibendum; et insuper quia sacramentum pure materialiter complet, 
non vero formaliter, cum alas opus virtute sacramenti elevatum non sit. In quo 
sacramentali in statu gratiae mandata exeeutioni, quae 


injuncta fuit in sacramento, et 


differt a satisfactione 

elevata est per gratiam habitualem, et sacramentalem, quae saltem effective, et 
virtualiter sunt virtus clavium, vel sacramenti, a qua productae fuerunt.”3 

Distinguunt alii, ut Tabiena (ad verb. Satisfactio, n. 9) et Viguerim 
(cap. 16, n. 4), dicentes satisfactionem factam in statu peccati valere, 
si relinquit aliquem effectum qui postea coniungatur cum statu gratiae 
(ita jejunium, quod relinquit debilitatem carnis), non valere vero si 
nullum talem effectum relinquit (ita oratio, quae simpliciter transit). 
Ratio est quia ex una parte prior illa satisfactio remanet virtualiter in 
suo effectu et ex alia parte status gratiae requiritur ad hoc ut habeatur 
vera satisfactio, etiam sacramentalis. Pro hac sententia invocatur 
S. Thomas, Suppi., q. 14, a. 3, ad 3. 


Distinguunt alii, ut Sylvius, Tournely, Billuart, Guérin, Antoine et 
Collet, dicentes satisfactionem factam in statu peccati sed sine actuali 
affectu ad peccatum valere, eam vero quam comitatur actuale peccatum 
vel actualis affectus ad peccatum non valere, ac ideo esse repetendam. 
Ratio est quia ad satisfaciendum requiritur voluntas Deum placandi; 
haec autem compossibilis est cum statu peccati sed non cum actuali 
peccato vel cum affectu ad peccatum. Ad rem Billuart: “Dico 1. Opus 
in actu vel affectu peccati factum, nullo modo satisfacit. . . Hinc 
sequitur quod, si sit opus injunctum a confessario in satisfactionem, 
debeat iterari, ut satisfiat ejus praecepto et integretur sacramentum. 
Dico 2. Opus in reatu peccati factum, si, deposito affectu ad peccatum, 
procedat ex gratia actuali, ut in poenitentibus, satisfacit, non de con- 
digno, nec de congruo stricte, sed de congruo late.”3 


QUOAD SECUNDAM QUAESTIONEM, an scilicet satisfactio 


sacramentalis licite impleatur in statu peccati. 


Negant communius doctores, docentes impletionem satisfactionis in 
statu peccati esse peccatum, saltem veniale, quia est frustratio partis 
integrantis sacramenti (ita, ut videtur, Alex. Halensis et Archidiaconus, 
supra relati), vel quia est indigna receptio partis integralis sacramenti 
et simul frustratio partialis effectus sacramenti: ita Cajetanus, Soto, 
Fagundez, Henriquez, Laymann, Bonacina, Busembaum, Palans, Nng- 
nus, Suarez (Disp. 38, sect. 8), Salmanticenses (Disp. 11, dub. 3. 
n. 40 sq.), S. Alphonsus (n. 523). 

Praeterea hi doctores addunt id esse tantum peccatum veniale, ita 
ut dici possit non haberi in ea impletione peccatum mortale, esse com- 
munem sententiam theologorum, quam quidem defendemus in Conci. 2. 


3 De Poenitentia, disp. 11, dub. 6, $83, Curs. Thcol., t. 20, Parisiis, 1883, p. 706. 

3 De Poenitentia, diss. 9. a. 7, Cursus Theol., t. 9, Parisis, 1904, p. 466 sq. Ct 
sententiam  Billuart de satisfactione in genere, expositam et impugnatam in art. 61. 
p. 278 sq. et 298-301. 

Vix enim unus vel alter contrarium asserit, et quidem non simpliciter 
et absolute. Ita Suarez, scribens: “Quaeres, an peccet mortaliter is, 
qui implet poenam injunctam in peccato mortali. Quod enim peccet 
venialiter, videtur clarum ex dictis, quia recipit partem sacramenti in- 
digne, et ponit obicem effectui sacramenti. Unde si verum est, quod 
supra cum S. Thom. dixi, hanc partem dare gratiae augmentum ex 
opere operato, videtur plane sequi etiam mortaliter peccare, sicut susci- 
piendo matrimonium, vel aliud simile sacramentum, quia ponit obicem 
gratiae sanctificanti. Et revera si speculative argumentum consideretur, 
est ratio facta valde efficax et probabilis; tamen quia hic effectus est 
valde incertus, et probabiliter etiam negari potest, ideo practice et 
moraliter non censeo esse imponendum tantum onus sine majori 
certitudine; et ita existimo, practice loquendo, hoc non esse peccatum 
mortale.” 34 


Affirmant vero pauciores, inter quos Aversa, Dicastillo, Lugo (sig- 
nanter in Disp. 25, sect. 3, n. 32, ubi pro se citat Petrum Soto, lect. 2 
desatisf.), Cappello (ut vere probabile), dicentes nullum esse peccatum 
nequidem veniale, satisfacere in statu peccati, quia ponere obicem soli 
extinctioni poenae quae est unicus effectus satisfactionis non est pec- 
catum, sicut est ponere obicem gratiae, secus esset peccatum audire 
missam in statu peccati aut adesse benedictioni Pontificis qua conce- 
dantur indulgentiae; eo vel magis, inquiunt, quod illud detrimentum 
resarcitur, cum, remoto obice, effectus reviviscit, quod non contingit 
in concessione indulgentiarum. 


QUOAD TERTIAM QUAESTIONEM, an scilicet satisfactio sa- 
cramentalis Jructuosc impleatur in statu peccati. 


Negant simpliciter quidam, tum nempe illi qui reiciunt simpliciter 
vel partialiter ipsam validitatem satisfactionis, signanter Salmanti- 
censes (Disp. 10, dub. 3, n. 66-68; disp. 11, dub. 6, n. 104-107), tum 
quidam ex aliis, uti Soto, Hadrianus et Ledesma, qui aiunt talem satis- 
factionem esse opus mortuum sicut cetera quae fiunt in peccato, nec 
ideo posse esse fructuosam, sive statim sive etiam ex reviviscentia. 
Hanc sententiam defendemus in Conci. 3. 


Affirmant simpliciter Marsilius, Medina, Vasquez (q. 94. a. 2, dub. 
5, n. 11), Tourncly, Scotus, plures Scotistae, inter quos praecipue 
Hyquacus, Frassen et Montejortino (quorum fere omnium verba et 
sententiam accuratius explicavimus in art. 61,p. 274-277), et modernus 
De San,3| dicentes fructum satisfactionis, peractae in statu peccati. 


"Dc Poenitentia, disp. 28, sect. 8, n. 7, Opera omnia, t. 22, Parisiis, 1S66. p. 800. 
*Dc Poenitentia, Brugis, 1900, n. 930, p. 687 sq. 

conferri statim, quia remissio poenae non requirit statum gratiae, seu 
quia ex una parte sacramentum confert effectum ex opere operato non 
ponentibus obicem et ex alia parte status peccati non est obex extinc- 
tion! poenae, quamvis possit esse obex collationi gratiae. 


Distinguunt alii communius, inter quos Cajetanus, Navarrus, Petrus 
Soto, Victoria, Suarez (Disp. 38, sect. 8), Fagundez, Coninck, Diana, 
Lugo (Disp. 25, sect. 3, n. 40), Gonet (Disp. 13, a. 3, n. 47), etplures 
moderni, uti Billot (thes. 20), Van Noort-Verhaar (n. 100 et 119), 
Galticr «n. 496), Bellacasa (n. 857), Boycr (thes. 30), Noldin-Schmilt 
(n. 301), Cappello (n. 237; nota tamen n. 251) et Merkclbach (n. 
566), dicentes fructum satisfactionis conferri non statim, sed, recedente 
fictione et accedente statu gratiae, ad modum nempe reviviscentiac. 
Ratio est quia ex una parte status peccati est obex relate ad extinctio- 
nem poenae, quia nondum remissa culpa nequit ulla poena remitti, 
ex alia vero parte satisfactio peracta in statu peccati est valida pars 
sacramenti et sacramenta consequuntur effectum, remoto obice. 


Ad rem SUAREZ: "Licet res sit incerta, probabilius videtur hanc satisfactionem 
habere effectum, recedente fictione. . . Probatur, quia sacramentum poenitentiae, 
si contingat esse informe, habet effectum, recedente fictione; credibile autem est 
partem imitari naturam totius. Et confirmatur, quia sicut non tenetur quis iterare 
confessionem informem, ita nec satisfactionem extra statum gratiae exhibitam; 
ergo, etc. Fateor rationes non esse adeo efficaces, quia haec satisfactio sacramentalis 
non est medium necessarium ad satisfactionem poenae, sicut confessio est necessaria 
ad remissionem culpae; et ideo neque est tam necessarium ut redeat hic effectus. 
Propter quod dixi, rem hanc esse incertam; conjecturae sunt tamen valde proba- 
biles et sufficientes. Considerandum est enim, opus illud satisfactorium, licet, ut 
est opus operantis, sit mortuum, et ideo nunquam habeat effectum, tamen ut est 
opus sacramentale, et applicatio meritorum seu satisfactionis Christi, semper esse 
opus ex se vivum, quodammodo tamen mortificatum ratione subjecti, ut non 
possit in eo habere effectum, secundum praesentem dispositionem. Sicut autem 
opera mortificata reviviscunt et operantur, recedente fictione, ita opus illud 
incipit habere suum effectum, ablata fictione.'30 


CA JETANUS communiorem sententiam theologorum quoad tres simul praedictas 
quaestiones, sic proponit ac defendit: *'Quia igitur neutra via solide fundata 
videtur, occurrit media via incedendum, dicendo tria. Primum est quod omnis 
poenitentialis satisfactio a confessore imposita, etiam si extra caritatem fat 
sufficiens est quoad forum militantis Ecclesiae. Probatur hoc: quia satisfactio 
huiusmodi est sacramentalis. est enim tertia pars sacramenti; ac per hoc. satisfacit 
Ecclesiae si est informis, sicut confessio informis. Et hinc oritur ut non solum 
ieiunia et eleemosynas, verum etiam orationes non sit solita Ecclesia iterum im- 
ponere poenitentibus qui eas semel solverunt: quamvis iuniores nonnulli, ‘trepidan- 
tes timore ubi non est timor', adinvenerint quandam momentaneam satisfactiunculam 
pro poenitentia sacramentali. et deinde arbitrantur quasi condignam poenitentiam 
quae aut non est poenitentia sacramentalis, aut, si est, vanum monstrat eorum 
timorem. Nec hoc facere sunt edocti a sancta Catholica Ecclesia. Et propterea 
reprehensione magis dignum est quam usu. 

"Secundum est quod quaecumque sacramentalis satisfactio, si extra caritatem 


M De Poenitentia, disp. 38, sect. 8, n. 5, Opera omnia, t. 22, Parisiis, 1866, p. 799. 

fit, nihil tunc valet ad expiationem poenae pro peccato debitae apud Deum. Hoc 
exsupra dictis satis probatum est; et a Magistro Sententiarum multis auctoritatibus, 
in xv distinctione Quarti, firmatur. 

"Tertium est quod omnis satisfactio sacramentalis, si extra caritatem fit, valere 
incipiet quando, recuperata caritate, poenitens 'ad cor redibit', etc. Probatur hoc 
ex eo quod regulariter opus sacramentale, utpote opus Dei, recedente fictione, 
sortitur effectum: ut de baptismo, confessione et extrema unctione dictum est. 
Satisfactio autem sacramentalis pars sacramenti est, vimque habet ex clavibus. 
Ergo, si est informis, sortietur postea, recedente fictione, effectum ."37 


CONCLUSIO 


Conclusio 1. Probabilius satisfactio imposita a confcssario valide impletur 
in statu peccati, tam quoad adimpletionem praecepti confessarii quam quoad 
rationem partis integrantis sacramentum, dummodo non sit actus ex se 
peccaminosus. Id autem valet non solum de poenitentia quae post se relin- 
quat aliquem effectum afflictivum qui coniungatur cum supervenienti statu 


gratiae, sed etiam de poenitentia quae nullum hujusmodi effectum relinquat. 


Probatur la Pars, quod nempe satisjactio peracta in statu peccati 
valeat ad implendum praeceptum sacerdotis, ita ut iterari non debeat. 


Id constat primo ex communissima sententia doctorum, praesertim 
modernorum. Secundo, ex sensu fidelium qui non solent se accusare 
quod satisfactionem impleverint in statu peccati. Tertio, ex usu con- 
fessoriorum imponendi poenitentias diuturnas, etsi fortasse minus 
graves, non enim prudens esset exponere poenitentes periculo peccati, 
non implendo satisfactionem aut eam perficiendo in statu peccati; 
iem ex usu imponendi quasdam poenitentias quae manifeste statum 
gratiae non requirunt, ut cum quis jubetur post singulos lapsus statim 
elicere actum contritionis. Quarto, ex eo quod, ut mox dicetur, satis- 
factio impleta in statu peccati est valida pars integralis sacramenti, 
nec praeceptum sacerdotis se extendit ad magis quam ad ponendam 
poenitentiam quae sit vere sacramentalis, non vero ad obtinendum 
ejus effectum, dependentem a solo statu gratiae, nam hic est extrinsecus 
fins operis et, ut constat in alis etiam materiis, finis legis non cadit 


sub lege. 


Generatim auctores (inter alios Suarez, Lugo, Salmanticenses] hanc 
rationem sic proponunt: Sub praecepto confessarii cadit sola substan- 
tia operis et non ejus modus, vel solum opus et non ejus finis, nam, 
sicut in aliis praeceptis, finis legis non cadit sub lege; unde non refert 
utrum necne poenitentia impicatur in statu gratiae et inducat proprium 


"Quaestiones de Satisfactione, quaesitum secundum, In editione leonina Operum 5S. 
Thomae, t. 12, p. 357. 

effectum extinguendi poenam. Attamen haec ratio nihil probare videtur 
sed petere principium; supponit enim statum gratiae non pertinere ad 
substantiam operis; jamvero opus quod confessarius intendit imponere 
non est materialis executio operis poenalis, sed tale opus quod sit 
revera pars integralis sacramenti, nam sacerdos imponit poenitenti 
satisfactionem sacramentalem; oportet igitur ut probetur statum gra- 
tiae non requiri ad hoc ut poenitentia sit vere sacramentalis, quod mox 
probabitur. 

Quidam assertum probant vel confirmant ex eo quod in antiqua 
disciplina poenitentiae publicae satisfactio praecedebat absolutionem 
adeoque non censebatur necessario adimpleri in statu gratiae. "Sane, 
inquit D'Alés (thes. 10), poenitentes veteris Ecclesiae laborabant ut 
iustificarentur, non ut iam iustificati.” Cui quidem addi potest quod 
etiam in hodierna praxi sacerdotes interdum praecipiunt ut peccator 
persolvat poenitentiam ante absolutionem. Attamen, quidquid sit de 
praedicta antiqua praxi (de qua merito dubitatur, ut dictum est in 
art. 45) necnon de modo quo sacerdos jubere potest ut poenitentia 
persolvatur ante absolutionem (cf. art. 75, p. 464), hoc argumentum 
frustra adducitur, cum poenitentia quae persolvitur ante absolutionem 
non accipiat suum sacramentale complementum, nec sit stricte satis- 
factio sacramentalis, nisi ex ordine ad absolutionem et ideo posterius 
ad ipsam, loquendo formaliter et de posterioritate naturae (ut dictum 
est supra, p. 386. 446 sq. 464), adeoque, qua talis, non persolvitur 
in peccato sed in statu gratiae, acquisito per ipsam absolutionem. 


Probatur 2a Pars, quod nempe satisjactio impleta in statu peccati sit 
vera pars integralis sacramenti, quamvis nequeat esse vera et subjec- 
tiva satisfactio, seu actus satisfactivus ipsius subjecti qui vim habeat 
extinguendi poenam, ut dictum est in art. 61, ubi de satisfactione ex 
opere operantis seu extrasacramentali. 

Etenim, finis et vis sacramentalis satisfactionis sequitur finem et vim 
ipsius sacramenti, cujus est integrativa pars. Sicut nempe Deus ad 
hoc instituit ipsum sacramentum, ut quodammodo in auxilium hominis 
suppleretur per ipsum vis perfectae contritionis, quae est de se, seu 
ex opere operantis, justificativa, et ad hunc finem voluit ut actus at- 
tritionis, qui de se est insufficiens ad justificandum, acciperet vim 
justificativam ex opere operato et ex vi absolutionis in sacramento, ita 
similiter, ad complementum sacramenti ejusque principalis effectus, 
instituit sacramentalem satisfactionem, eo nempe fine ut opus aliquod 
poenale elevaretur, ex vi ipsius absolutionis et sacerdotalis intimatio- 
nis, ad extinguendam poenam ex opere operato, sicut quaedam conditio 
applicationis satisfactionis Christi. Unde ad habendam satisfactionem 
sacramentalem, praeditam nempe sua vi ex opere operato, non re- 

quiritur gratia, sicut ad habendam contritionem sacramentalem, prae- 
ditam vi justificativa ex opere operato, non requiritur status gratiae 
aut perfecta contritio. 


Nec rejert quod satisfactio sacramentalis nequeat suum effectum 
consequi nisi fiat in statu gratiae et una cum satisfactione ex opere 
operantis, quoniam aliud est effectus et aliud virtus causae, et status 
gratiae se habet ut mera conditio vel dispositio ex parte subjecti ad hoc 
ut causa exerat virtutem suam. Idem ceteroquin accidit in ipso sacra- 
mento in genere spectato, quod est de se validum et efficax, quamvis, 
ob defectum dispositionis in subjecto, nequeat consequi suum effectum, 
ut patet in Baptismo suscepto sine attritione, et accidit, juxta quosdam, 
in ipso sacramento Poenitentiae ob aliquem defectum in ipsa valida 
et efficaci attritione (quod si nos negavimus in art. 29, ratio fuit quia 
non admittimus attritionem particularem vel non appretiative summam 
sufficere ad hoc ut sit pars sacramenti justificativi). 


ltem, non rejert quod satisfactio sacramentalis vocetur et sit vera 
satisfactio, quae quidem necessario requirit statum gratiae, ut dictum 
estin art. 61. Nam, ut ibidem dictum est, non eadem prorsus ratione, 
sed tantum analogice et aequivalenter, poenitentia extrasacramentalis 
et poenitentia sacramentalis, satisfactio dicuntur; prior enim est for- 
maliter et simpliciter satisfactio, seu actus satisfactivus ipsius poeni- 
tentis; altera vero est aequivalenter et secundum quid satisfactio, seu 
congruum opus poenitentiale, cui adnectitur satisfactio Christi quae 
est vera et formalis satisfactio, quemadmodum scheda bancaria (vulgo 
check) est pecunia non formaliter sed aequivalenter, eo quod ei 
adnectatur jus ad pecuniam. 


ltem, non rejert quod, quando satisfactio sacramentalis impletur in 
statu gratiae, ipsa sit satisfactio formaliter talis et influat ex opere 
operantis; nam ex hoc non amittit propriam naturam nec desinit esse 
efficax ex opere operato, sed fit concomitanter etiam satisfactio formalis 
et influit etiam ex opere operantis, imo obtinet requisitam conditionem 
ut possit actualiter influere ex propria vi sacramentali, seu ex opere 
operato. Idem proportionaliter accidit in ipsa contritione sacramentali, 
quando quis accedit ad sacramentum Poenitentiae in statu gratiae et 
cum contritione perfecta; haec enim agit non solum ex opere operantis 
et ex propria vi justificativa, sed etiam ex opere operato et ex vi sacra- 
menti, quatenus in se eminenter continet requisitam attritionem. 


ltem, non rejert quod ipsum sacramentum Poenitentiae nequeat 
esse validum et informe, juxta sententiam quam elegimus in art. 29; 
nam ex hoc non sequitur satisfactionem debere in omnibus sequi con- 

ditiones ipsius sacramenti, cum sit tantummodo pars integralis et sepa- 
rata, ac ideo possit, ob aliquam rationem sibi propriam, ei convenire 
validitas cum informitate, quae nequit convenire sacramento; sacra- 
mentum enim ideo nequit esse validum et informe quia eadem 
attritio quae constituit sacramentum est sufficiens dispositio ad 
gratiam sacramentalem, nulla autem similis ratio  invocari potest 
quoad satisfactionem. 


Quod autem res ita se habeat, seu quod Deus elevaverit ad rationem 
satisfactionis sacramentalis ipsum opus poenale impositum a sacerdote 
et non necessario idem opus prout est formalis satisfactio ex opere 
operantis (quod quidem nemo negabit potuisse convenienter fieri), 
suadetur tum ex supradicta paritate alterius partis ejusdem sacra- 
menti, seu contritionis, vel, si placet, ex ipsa indole sacramenti Poeni- 
tentiae; tum ex eo quod secus integritas sacramenti frustraretur nec 
satis fragilitati humanae consultum esset, quod attinet ad obligationem 
implendi satisfactionem sacramentalem; tum ex communi consensu 
theologorum, saltem modernorum (pauci ceteroquin inter ipsos anti- 
quiores inveniuntur qui explicite vel simpliciter refragentur); tum ex 
communi prorsus sententia doctorum qua asseritur per impletionem 
poenitentiae in statu peccati satisfieri saltem praecepto confessarii ita 
ut nulla sit obligatio poenitentiam iterandi, hoc enim dici non posset 
si per eam impletionem non integraretur sacramentum, cum praecise 
ex necessitate integrandi sacramentum desumatur tum obligatio poe- 
nitentiam imponendi ex parte ministri tum obligatio eam adimplendi 
ex parte subjecti, nec proinde censeatur minister praecipere nisi satis- 
factionem sacramentalem, seu integrativam sacramenti. Unde incon- 
sequenter Salmanticcnses supra citati admittunt unum, seu fieri satis 
praecepto confessoris, et negant alterum, seu vere et formaliter inte- 
grari sacramentum. 


Xec aliam in hac re videmus notabilem difficultatem, nisi apparentem 
saltem oppositionem quorumdam verborum 5. Thomae, quorum gravi- 
tatem dissimulare non intendimus. 

Contra statutam enim doctrinam sequentes textus obici possunt: 

S. Doctor in Suppi., q. 14, a. 2, ad 2 (cit. in art. 61, p. 288), ait 
quod ex hoc quod non possumus certo scire nos esse in statu gratiae, 
non sequitur quod debeamus anxii esse de non impleta satisfactione 
eamque repetere, nam in casu quo de facto inveniamur in statu peccati 
ac ideo nihil valeat nostra satisfactio, excusamur ab obligatione satis- 
faciendi seu non incurrimus peccatum omissionis satisfactionis. Unde 
S. Doctor supponit quod satisfactio adimpleta in peccato nihil est et 

quod, si adest conscientia status peccati, debet repeti; ergo juxta 
S. Doctorem, per satisfactionem impletam in statu peccati nec inte- 
geratur sacramentum nec impletur praeceptum confessarii. 

Ibid., a. 5, ad 2, ait: “Baptismus imprimit characterem in anima, 
non autem satisfactio. Et ideo adveniens charitas, quae fictionem tollit 
et peccatum, facit quod baptismus effectum suum habeat; non autem 
facit hoc de satisfactione. Et praeterea baptismus ex ipso opere operato 
justificat, quod non est hominis, sed Dei; et ideo non eodem modo 
mortificatur sicut et satisfactio, quae est opus hominis." Unde, juxta 
S. Doctorem, satisfactio impleta in statu peccati non est pars sacra- 
mentalis, vim habens ex opere operato, sed aliquid pure mortificatum 
et purus actus hominis. 

Ibid., ob. 3, hanc difficultatem refert: “Si alicui pro peccatis com- 
missis injuncta fuerint jejunia, et in peccatum cadens ea perfecerit, 
non injungitur, cum iterum confitetur, ut jejunia illa iteret. Injungere- 
tur autem ei, si per ea satisfactio non impleretur. Ergo per poeniten- 
tiam sequentem opera praecedentia satisfaciendi efficaciam accipiunt". 
Respondet autem (ad 3): ‘“Aliquae satisfactiones sunt ex quibus 
manet aliquis effectus in satisfacientibus, etiam postquam actus satis- 
factionis transiit; sicut ex jejunio manet corporis debilitatio, et ex 
eleemosynarum elargitione substantiae diminutio; et sic de similibus. 
Et tales satisfactiones in peccatis factae non oportet quod iterentur, 
quia quantum ad hoc quod de eis manet, per poenitentiam Deo accep- 
tae sunt. Satisfactiones autem quae non relinquunt aliquem effectum 
in satisfaciente, postquam actus transiit, oportet quod iterentur, sicut 
est de oratione, et similibus. Actus autem interior, quia totaliter transit, 
nullo modo vivificatur, sed oportet quod iteretur." Ubi S. Doctor 
manifeste docet quod quidquid satisfactionis in statu peccati adimple- 
tum est, nihil valet et repeti debet. 


Respondetur. Hos textus claros non esse constat ex ipsa varia inter- 
pretatione Thomistarum qui propterea in hac quaestione in varias 
discedunt opiniones. Cajetanus fatetur quod “divus Thomas varia 
videtur sentire".38 Ad ultimum textum obiectum notant Salmanticcnses 
(Disp. 10, dub. 3, n. 67): “Ex hoc Praeceptoris Angelici testimonio, 
ut recte vidit Sotus . . . vehementer non pauci allucinantur Thomis- 
tae". Frustra autem quidam, ab his textibus sese extricant, dicentes 
S. Doctorem loqui de sola satisfactione extrasacramentali: id falsum 
esse patet manifeste ex ultimo textu adducto (necnon ex resp. ad | 
ejusdem articuli) et satis suggestive ex secundo textu in quo fit com- 


"Quaestiones de satisfactione, quaesitum secundum, in editione leonina Operum 5S. 
Thomae, t 12, p. 3560. 

paratio inter satisfactionem et Baptismum. Agit ergo S. Thomas de 
utraque satisfactione, et utrique eadem principia applicat, salvis utrius- 
que differentiis. 

s. Doctor igitur nunquam negat satisfactionem impletam in statu 
peccati esse sacramentalem, imo in secundo textu id satis clare pro- 
ponit cum inducit comparationem inter Baptismum  imprimentem 
characterem et satisfactionem nihil tale imprimentem aut post se 
relinquentem, vi cujus reviviscere possit, sicut Baptismus. Nec refert 
quod dicat Baptismum justificare ex opere operato et esse opus Dei, 
satisfactionem vero esse opus hominis, quia haec verba ibi non refe- 
runtur ad solam satisfactionem peractam in peccato, sed ad satisfac- 
tonem secundum se, et proinde nequeunt significare quod satisfactio 
non agat ex opere operato et non sit etiam opus Dei et non sit 
sacramentalis, siquidem satisfactio totum hoc est, in doctrina S. Tho- 
mae et aliorum theologorum. 

s. Doctor in illis textibus totus est in negando tum effectum satis- 
factionis impletae in peccato, tum ejus reviviscentiam. Propterea ait 
quod ea satisfactio "poenam non expiat" (in primo textu), et quod 
est "mortificata" magis quam mortificetur Baptismus qui relinquit 
aliquem effectum et potest reviviscere ad ultimum effectum, ac ideo 
omni effectu expoliatur et redigitur quoad hoc ad meram conditionem 
operis hominis,3 quod nec charitate vivificatur nec effectu sacramen- 
tali donatur. 


Cum autem S. Doctor docet quod satisfactio impleta in peccato 
debet repeti, id intelligit non in ordine ad implendum praeceptum 
sacerdotis aut ad integrandum sacramentum, sed in ordine ad obti- 
nendum frustratum effectum satisfactorium. Cum nempe satisfactio 
sacramentalis effectum non habuit, nec unquam habebit ob impossi- 
bilitatem reviviscentiae, poenitens extinctionem poenae non consequi- 
tur nisi iteret opera poenalia, sive ea quae fuerunt infructuosa sive 
quaelibet alia, idque sive extrasacramentaliter, sive sacramentaliter. 
iterum nempe accedendo ad sacramentum ut novam absolutionem et 
satisfactionem accipiat a sacerdote. Nec refert quod in ob. 3, à 
s. Thoma relata, obiciens loquatur de iteratione satisfactionis sacra- 
mentalis, nam non loquitur de simplici iteratione prioris poenitentiae 
sed de nova sacerdotis injunctione “cum poenitens iterum confitetur". 


"S. Thomas oppositas expressiones “opus Dei" et “opus hominis" semper accipit in 


ordine ad justificativam efficacitatem. 3 p., q. 69, a. 10, ad 1: “Sacramentum baptismi 
est opus Dei, et non hominis; et ideo non est mortuum in ficto, qui sine charitate 
baptizatur." 3 p., q. 64, a. 1: “Sacerdos per ea quae agit ct dicit circa poenitentem. 


significat opus Dei remittentis peccata". In 4 Sent., dist. 22, q l, a. 1, ad 6: "Remissio 
peccatorum est principaliter opus Dei: sed mortificatio meritorum praecedentium est 
opus hominis. Homo autem sua actione non potest evacuare simpliciter opus Dei, quamvis 
possit impedire nc sibi prosit". Cf. 3 p., q. 69, a. 5 ct 6. 


DE SATISFACTIONE 489 


Id autem quod S. Doctor ibidem addit de non iterandis poenitentiis 
relinquentibus post se aliquem effectum qui coniungatur cum super- 
veniente statu gratiae, connectitur logice cum explicata doctrina; 
nam, ratione illius effectus, poenitens consequitur extinctionem poenae 
vel ex opere operantis, vel forte etiam ex opere operato, prout nempe 
tais effectus est continuatio quaedam sacramentalis satisfactionis 
impletae in statu peccati et permanentis virtualiter in illo sub conse- 
quenti statu gratiae (cf. infra, p. 490 sq. 499). 


Paucis, id quod S. Thomas in objectis locis implicite vel explicite 
docet, ad hoc reducitur: Satisfactio impleta in statu peccati est pars 
integralis sacramenti et adimpletio praecepti sacerdotis, sed nullum 
effectum inducit nec actualiter nec subinde per reviviscentiam; debet 
ergo poenitens iterare satisfactionem, extrasacramentaliter vel sacra- 
mentaliter, non quidem ad hoc ut compleat sacramentum aut adimpleat 
praeceptum sacerdotis, sed ut possit consequi extinctionem poenae, 
quae est ipse finis utriusque satisfactionis quique frustratus est per 
adimpletionem poenitentiae in statu peccati. 

Haec interpretatio mentis 5. Doctoris videtur satis solida, imo logice 
admittenda si quis velit sustinere rationabile illud et tam commune 
assertum moralistarum, praecipue modernorum, quod poenitens non 
tenetur repetere in statu gratiae poenitentiam persolutam in statu 
peccati. Ceterum, si quis velit eam interpretationem repudiare nonnisi 
hanc alteram logice eligere potest, scilicet 5. Thomam omnino assimi- 
lare satisfactionem sacramentalem satisfactioni extrasacramentali ita 
ut ipsa in statu peccati nullo modo persolvatur, neque ut pars sacra- 
menti, neque etiam ut adimpletio praecepti sacerdotis, ac proinde 
poenitens teneatur ad eam repetendam ad utrumque finem integrandi 
sacramentum et adimplendi sacerdotis praeceptum. 


Probatur 3a Pars, quod nempe per opus secundum se pcccaminosum 
satisfactio persolvi non valeat, ac proinde sit repetenda ad implendum 
tum integritatem sacramenti tum praeceptum confessarii. 

Ratio est tum quia non convenit ut elevetur ad rationem instru- 
menti salutis et extinctionis poenae peccati id quod secundum se 
opponitur saluti et est inductivum novae poenae: tum quia generaliter 
nuli legi satisfit per opus secundum se malum, cum hoc essentialiter 
adversetur fini et rationi legis. Tta manifeste non satisfacit qui. accepta 
flagellatione in poenitentiam, utitur ea ad sese occidendum, vel qui. 
accepto onere eleemosynarum, elargitur pecuniam feminae indigenti, 
tanquam medium patrandae fornicationis; sic enim corrumpitur ipsum 
opus, quod non est amplius mortificativa flagellatio sed occisio, nec 
eleemosvna sed instrumentum fornicationis, 

E converso satisfactio valide persolvitur per opus, cui accedit pec- 
catum, ut si quis opus bonum persolvit ex vanagloria vel cum pravis 
cogitationibus aut dispositionibus. Breviter satisfactio impleri potest 
in peccato, imo cum peccato, sed non per peccatum. 


Quapropter, nisi ad hunc sensum trahantur, reiciendae sunt exag- 
geratae et ambiguae expressiones tum Tournely, Guérin, Antoine et 
Billuart (cf. in p. 480), dicentium satisfactionem non valere si per- 
solvatur cum affectu ad peccatum, tum Suaresii et Lugonis qui € 
regione asserunt valere satisfactionem quae persolvatur per actum 
peccaminosum. 

Ad rem Suarez: “Dices: ergo non solum satisfactio impleta in statu 
peccati, sed etiam impleta per opus peccaminosum habebit effectum, 
recedente fictione. Respondetur primo negando sequelam; quia ut 
illud opus sit satisfactorium, etiam ex opere operato, oportet ut non 
sit malum, quia alias non habet congruitatem, ut sit quasi instrumen- 
tum morale ad hunc effectum. Secundo, et magis consequenter respon- 
detur, concedendo sequelam, quia baptismus, etiamsi ex parte susci- 
pientis fuerit actus peccaminosus, postea, recedente fictione, remittit 
totam poenam simul cum culpa; et confessio ipsa, vel susceptio alterius 
sacramenti, etiamsi fiat peccando venialiter, confert gratiam. Denique, 
illa actio quoad substantiam est bona, et est punitio delicti, et, ut sic. 
est instrumentum quo applicatur Christi satisfactio." 10 

Lugo: “Ad hoc ... , quod appelletur satisfactio, sufficit, quod opus 
ipsum secundum se sit poenale, et per illud possit poenitens puniri: 
hoc enim satis est, ut sit pars sacramenti, ut constat, licet opus hic et 
nunc non sit honestum." 40 


Probatur 4a Pars. Quae diximus nempe intelligenda sunt non solum 
de satisfactione relinquente post se aliquem efiectum afflictivum qui 
coniungatur cum superveniente statu gratiae, sed etiam de satisfac- 
tione quae nullum hujusmodi efiectum relinquat. 

Rationes enim jam adductae, conclusionem probant de ipsa poeni- 
tentia quae fit in statu peccati, abstrahendo ab effectu qui forte relin- 
quatur ac cum statu gratiae coniungatur. Ceterum, ea distinctio, à 
quibusdam ut Tabiena et Viguerio invocata, est prorsus impertinens 
ad rem: nam, praedictus effectus procedit a poenitentia impleta in 
statu peccati, non formaliter ut est satisfactio, sed materialiter ut à 
causa naturali.2 unde ipse non accipit rationem satisfactionis sacra- 


4| De Poenitentia, disp. 38, sect. 8, n. 6. Opera omnia, t. 22, Parisiis, 1866, p. 799sq. 

4|] De Poenitentia, disp. 25. sect. 3, n. 46. Disp. SchoL, t. 5, Parisiis, 1893, p. 448. 

4 Ad rem Cajetanum: “Hujusmodi relictus effectus non est sacramentalis: quia non 
est effectus operis satisfactorii ut est sacramentalc aut morale, sed secundum naturam 

mentalis sed influit ex mero opere operantis, nec proinde sacramentali- 
ter prodest ei qui satisfactionem ipsam adimplevit in statu peccati; 
quod si etiam ipse explicite elevaretur a sacerdote ad rationem poeni- 
tentiae sacramentalis, tunc utique evaderet secundum se satisfactio 
sacramentalis, sed iterum nihil sacramentaliter conferret suae causae 
naturali, nec faceret ut haec evaderet satisfactio sacramentalis, si ex 
seipsa talis non esset. Nec valet opponere quod in effectu continetur 
causa adeoque vere habetur specialis et unicus casus in quo satisfactio 
persoluta in peccato sit valida, ratione nempe effectus persoluti in 
statu gratiae; nam tunc etiam dici posset hic esse casus in quo satis- 
factio persoluta in statu gratiae non valeat eo quod nempe causa sit 
posita in statu peccati, sicut enim causa vere continetur in effectu, ita 
et effectus in causa. 


Conclusio 2. Satisfactio sacramentalis non licite adimpletur in statu pec- 


cati, sed talis adimpletio est peccatum, quamvis non mortale. 


Probatur la Pars. /lliceitas nempe talis impletionis sequitur tum ex 
eo quod habeatur indigna receptio partis sacramenti, quantumvis 
tantum integralis, tum ex eo quod ponatur obex effectui sacramenti, 
etsi partiali, secundario et distincto a gratia. 


Nec ideo valet cum Lugone in contrarium arguere ex eo quod non 
ponitur obex gratiae (juxta sententiam quam in art. 71 defendimus 
cum ipso Lugone contra Cajetanum, Suarez, Salmanticenses etc.); 
nam omnis obex effectui sacramenti constituit secundum se quandam 
irreverentiam et injuriam in sacramentum, quamvis non sit gravis 
nisi contrarietur praecipuo ejus effectui seu gratiae, eo vel magis quod 
extinctio poenae intime connectitur cum gratia in eadem linea unius 
ac completi effectus sacramenti, qui est totalis remissio peccati tam 
secundum culpam quam secundum poenam. Item, inepte Lugo adducit 
exemplum auditionis Missae vel acceptionis indulgentiae; nam in his 
homo mere passive se habet, dum per satisfactionem sacramentalem 
concurrit active ad positionem operis quod est extinctivum poenae. 
item, inaniter invocat reviviscendam effectus; nam, abstrahendo ab 
incertitudine hujus reviviscentiae (quam infra negabimus), si ipsa 
esset ratio excusans a peccato, excusaret etiam cum qui ponit obicem 
gratiae subinde reviviscentis. Jtem, inepte arguitur ex eo quod si quis 


operis; afflictio enim carnis non est effectus ieiunii ut est actus moralis aut sacramentalis. 
sed ut est subtractio cibi; ct similiter diminutio boni exterioris non est effectus 
eleemosynae nisi secundum naturam operis, puta quia subtrahit illud a se; unde effectus 
iste est valde remotus a sacramentalitatc" (Quaestiones de satisfactione, quaesitum 
secundum, in editione leonina operum S. Thomae, t 12, p. 356 sq ). De hoc fusius 
Salmanticenses, Disp. 10, dub. 3, n. 67 sq.; disp. 11, dub. 6, n. 107. 

non posset absque peccato implere satisfactionem in statu peccati, 
sequeretur ipsum peccare sive omittendo poenitentiam sive eam im- 
plendo, seu esse in absurda conditione necessario peccandi; nam talis 
conditio absurda non est, cum possit removeri per acquisitionem status 
eratiae, nec talis casus unicus est, ut patet de peccatore cui imminet 
adimpletio praecepti paschalis communionis quique peccat, sive adim- 
plendo sive omittendo, si eligit manere in statu peccati quem per 
poenitentiam removere potest ac debet. 


Probatur 2a Pars. Quod nempe implere satisfactionem in statu peccati 
non sit peccatum mortale, sed tantum veniale, patet ex parvitate ma- 
teriae, quia scilicet indigne tractatur non ipsum sacramentum, sed ejus 
pars secundaria et integralis, et frustratur solummodo quidam secun- 
darius ejus effectus, scilicet extinctio poenae. Attamen, hoc difficilius 
patet in sententia eorum qui dicunt effectum satisfactionis esse etiam 
collationem gratiae habitualis (Suarez) vel saltem actualis (Salman- 
ticenses) ; ceterum, Salmanticenscs, sese extricant dicentes collationem 
gratiae actualis esse parvum effectum relate ad collationem gratiae 
habitualis quae confertur per essentiam sacramenti, et Suarez (supra 
cit., p. 481) logice admittit quod per se et speculative loquendo satis- 
factio in statu peccati esset peccatum mortale, sed difficultatem ele- 
ganter eludit, addens quod, cum ille gratiae effectus sit valde incertus, 
practice loquendo non habetur in ea satisfactione peccatum mortale. 


Conclusio 3. Satisfactio sacramentalis non adimpletur fructuose in statu 
peccati, seu proprium effectum nullatenus causát nec statim, nec probabilius 


subinde seu per reviviscentiam. 


Probatur la Pars, quod nempe satisfactio non conferat proprium ef- 
fectum statim seu quamdiu durat status peccati. 


Nam, ut dictum est in art. 61 quoad ipsam satisfactionem extra- 
sacramentalem, nequit remitti poena, nisi prius remittatur culpa, quia 
remissio poenae supponit amicitiam et acceptationem Dei, quae sine 
statu gratiae haberi non possunt; nec aliunde refert quod culpa pro 
qua debetur poena fuerit prius remissa per sacramentum, nam oportet 
quod etiam nova culpa remittatur et status gratiae in praesenti habe- 
atur ad hoc ut actualiter habeatur conditio requisita ad quamlibet ex- 
tinctionem poenae, scilicet amicitia et acceptatio Dei. Confirmatur tum 
ex eo quod nulla causa confert effectum secundarium sine primario, 
cum influit in secundarium mediante primario, tum ex eo quod extinctio 
poenae temporalis est effectus praeparans ad gloriam seu removens im- 
pedimentum ad ejus consecutionem nec ideo ad illum effectum conse- 

quendum aptus est nisi qui est ad gloriam ordinatus per statum gratiae. 
Nec sacramentalis indoles satisfactionis valet quidquam immutare 
in hac re, cum non valeat immutare naturam et finalitatem ipsius ex- 
tinctionis poenae; per vim quidem sacramenti opus poenosum, quod 
de se non esset satisfactivum ex opere operantis, elevatur ad hoc ut 
habeat vim extinguendi poenam (juxta probabilem opinionem expli- 
catam in Conci. 1), sed hunc effectum nequit inducere nisi in subjec- 
tum ad hoc dispositum per statum gratiae. Idque confirmatur ex exemp- 
lis aliarum causarum extinguentium poenam ex opere operato, scilicet 
Baptismi, sacrificii Missae et indulgentiae, quae suum effectum non 
consequuntur nisi in subjecto disposito per statum gratiae. 


Nec valet in contrarium arguere ex paritate cum attritione et sacra- 
mento causante suum effectum in subjecto sine statu gratiae, aut cum 
effectu characteris qui non exigit statum gratiae; nam attritio et sacra- 
mentum non aliam exigunt dispositionem in subjecto quam motum 
gratiae actualis praeparantis habitualem, non enim status gratiae prae- 
exigitur ad statum gratiae; et similiter character ex natura sua non 
exigit statum gratiae, cum sit in diverso ordine seu non ordinetur ad 
remissionem peccatorum et ad vitam aeternam, imo praeexigitur ad 
gratiam, ut praevia ejus dispositio in formali ordine sacramentali. 


Probatur 2a Pars, quod nempe satisfactio sacramentalis probabilius 
nequeat reviviscere. 


|l. Ut enim dictum est in tractatu De sacr. in gen. (art. 11), ratio 
exigens reviviscentiam sacramenti secundum suum effectum, duplex 
esse potest: altera moralis, scilicet necessitas effectus cum copulata 
impossibilitate illum alio medio obtinendi; altera physica, scilicet per- 
manentia alicujus in quo sacramentum ejusque virtus perseveret, et vi 
cujus, remoto obice, influere ac reviviscere dici queat. Jamvero, neu- 
tra ratio hic verificatur. Non prima, quia effectus extinctionis poenae 
obtineri potest per alia media, scilicet per satisfactionem ex opere 
operantis vel per repetitum sacramentum; nec est inconveniens quod 
frustretur unum sacramentum in suo effectu recuperabili per aliud nec 
est per accidens quod effectus possit recuperari per aliud, ut sibi fingit 
Lugo (cf. infra, Dices 4, p. 497 sq.). Non secunda, quia satisfactio sim- 
pliciter transit nec quidquam post se relinquit. 

Ad rem S. Thomas, Suppi., q. 14, a. 3, ad 2: “Baptismus imprimit 
characterem in anima, non autem satisfactio Et ideo adveniens chari- 
tas, quae fictionem tollit et peccatum, facit quod baptismus effectum 
suum habeat; non autem facit hoc de satisfactione" (cf. ibid., 
ad 3). Eamdem rationem S. Doctor tradit /n 4 Sent., dist. 4, q. 5, a. 2, 

q. 3, ad 3: “In eucharistia non imprimitur character, cujus virtute 
possit aliquis virtutem sacramenti percipere fictione recedente". 


Nec valet opponere quod satisfactio potest reviviscere per causali- 
tatem moralem; nam etiam haec causalitas (quam supra, in p. 385, 
concessimus satisfactioni) exigit praesentiam causae, vel in se vel in 
effectu relicto, nec ulla habetur reviviscentia ubi nihil ex causa relin- 
quitur, ut dictum est in tractatu De sacr. in gen. (art. ll, p. 208). 
Unde impertinens est haec observatio Suaresii: “Ad hunc autem ef- 
fectum non est necessaria aliqua actio physica, sed tantum moralis 
condonatio, quae fit a Deo intuitu prioris applicationis sacramentalis 
satisfactionis; et ideo impertinens est quod illa satisfactio aliquem 
physicum seu naturalem effectum relinquat in operante ut habeat 
effectum, recedente fictione." 4 

Nec valet insistere quod, etsi non per proprie dictam reviviscendam, 
potest tamen effectus obtineri a Deo intuitu satisfactionis peractae; 
nam imprimis id gratis fingitur, secundo obstat sequens ratio. 


2. Satisfactio ipsa sacramentalis ut possit vim suam operis operati, 
quam habet ex sacramento, exercere et in effectum deducere, debet 
procedere ex charitate vel, si placet, informari charitate, tanquam con- 
ditione sine qua non; nam absque charitate non datur acceptatio Dei. 
et sine acceptatione Dei non datur extinctio poenae. Jamvero satis- 
factio 1mpleta in statu peccati, nunquam invenitur simul cum charitate; 
non quidem in momento quo ipsa impletur, quia tunc non adest chan- 
tas, nec etiam posterius quando accedit status gratiae et charitas, quia 
tunc non amplius adest satisfactio, sed fuit, nec quidquam superest 
ex ea. Nec valet dicere Deum conferre nihilominus effectum, intuitu 
praeteritae satisfactionis; nam nihil est in ea quod possit movere 
Deum ad id agendum, cum non adfuerit necessaria conditio charitatis. 
nec potest Deus voluntarie coniungere praesentem charitatem cum 
praeterita satisfactione et facere quod fuerit cum charitate id quod 
non fuit cum charitate. 


Exinde intelligitur diversus modus quo per defectum dispositionis 
mortificantur Baptismus et satisfactio; defectus enim attritionis im- 
pedit ultimum effectum Baptismi sed non inficit ipsam ejus virtutem 
nec impedit primum effectum qui est character, quo mediante, Bap- 
tismus pergit influere in ultimum effectum per reviviscendam, remoto 
obice; defectus vero charitatis totaliter mortificat et irreparabiliter 
ligat ipsam virtutem satisfactionis sacramentalis, ita ut haec satisfactio 
aequivaleat operi hominis, seu operi mortuo, cujus ratio est quia satis- 


4| Dc Poenitentia, disp. 38, sect. 8, n. 5, Opera omnia, t. 22, Parisiis, 1866, p. 799. 

factio ex una parte est merus actus transiens, et ex alia parte in 
exercitio suae virtutis, utut sacramentalis, essentialiter dependet a 
charitate. 

Ad rem S. Thomas, Suppi., q. 14, a. 5, Sed contra: “Charitas non 
informat actum, nisi qui ab ipsa aliqualiter procedit. Sed opera non 
possunt esse Deo accepta, ac per hoc nec satisfactoria, nisi sint chari- 
tate informata. Ergo cum opera facta extra charitatem nullo modo 
ex charitate processerint, vel de cetero procedere possint, nullo modo 
poterunt in satisfactionem computari." Ibid., ad 2: “Baptismus ex ipso 
opere operato justificat, quod non est hominis, sed Dei: et ideo non 
eodem modo mortificatur sicut et satisfactio, quae est opus hominis." 
J p. q. 69, a. 6: ‘Opera ... non possunt iterum a principio procedere, 
quia transeunt, et iterum eadem numero resumi non possunt. Unde 
impossibile est quod opera mortua [uti satisfactio] iterum fiant viva 


per poenitentiam." 


3. Confirmatur a paritate cum aliis mediis extinguendi poenam ex 
opere operato, scilicet indulgentia et sacrificio Missae, quorum appli- 
catio non reviviscit si semel ejus effectus frustratus fuerit per statum 
peccati. Cujus ratio est quia virtus illius applicationis pendet essen- 
taliter a dispositione subjecti, ut dictum est de virtute satisfactionis 
sacramentalis, dum e converso virtus qua Baptismus aufert eandem 
poenam temporalem non extinguitur ab indispositione subjecti, sed 
permanet in charactere. Nec refert si dicas cum Lugo (Disp. 25. n. 45) 
in indulgentiis id pendere ex voluntate Ecclesiae, de facto requirentis 
statum gratiae tempore quo fiunt opera praescripta, cum possit per- 
mittere ut quis acquirat indulgentiam in tempore futuro quando con- 
sequitur statum gratiae; nam imprimis, in hypothesi quod Ecclesia id 
permitteret, nequaquam haberetur reviviscentia operum quibus ad- 
nectitur indulgentia, cum ipse status gratiae sit inter ipsa opera seu 
conditiones requisitas ad indulgentiam, unde in hoc casu haberetur 
prima causalitas indulgentiae, non vero reviviscentia; secundo, adhuc 
stat quod in casu, qui de facto datur, quod nempe opera praescripta 
debent fieri saltem in suo termino in statu gratiae, si quis tunc sit in 
statu peccati nunquam in futuro effectum indulgentiae consequetur. 


quantumvis obicem removeat. 


Quidam, ut Salmanticenses, rem probant ex non reviviscentia sacra- 
menti, tanquam a ratione paritatis: ipsum nempe sacramentum Poeni- 
tentiae non reviviscit, ergo a pari nec satisfactio reviviscit, quia pars 
sequi debet conditionem totius, nec est ratio cur magis concedatur 
parti, et quidem ignobiliori ac infirmiori, quam toto. 

Attamen, ratio paritatis non multum probat. Nam imprimis, ipsa 

nititur discutibili fundamento non reviviscentiae sacramenti, et 
etiam ab adversariis, qui defendunt reviviscentiam sacramenti, ea 
ratio invocatur ad probandum oppositum, dicunt enim: Sacramentum 
reviviscit, ergo etiam satisfactio, utpote ejus pars, reviviscit. Secundo, 
ipsa fundatur in incerta sententia quod detur sacramentum Poeniten- 
tiae validum et informe, cum autem hanc sententiam cum pluribus 
theologis reiecerimus supra in art. 29, illa ratio est nobis impertinens; 
nam sacramentum ideo non reviviscit quia nunquam extitit, et aliunde 
illud individuum sacramentum, cujus pars est imposita satisfactio, fuit 
non tantum validum sed etiam formatum et propterea nequit revi- 
viscere, quia nunquam mortuum est, imo ob hanc causam videtur potius 
requirere reviviscentiam suae satisfactionis ut ipsa parificetur sibi in 
vivendo. Tertio, etiam si concedatur sacramentum informe et non 
reviviscens, non sequitur omnem satisfactionem non debere reviviscere, 
sed tantum eam quae complet sacramentum informe, nam si agitur de 
satisfactione imposita in sacramento formato, hoc potius petit ut sua 
satisfactio reviviscat et sibi parificetur, ut nuper dictum est. Unde 
argumentum Salmanticensium valorem habere potest tantummodo in 
eorum opinione de sacramento informi nec reviviscenti, et in solo casu 
satisfactionis impositae in individuo aliquo sacramento informi. 


DICES 1l. Si valida satisfactio non revivisceret, frustranea esset; 
inaniter nempe admitteretur validitas satisfactionis peractae in statu 
peccati, ad complendum sacramentum et implendum praeceptum sacer- 
dotis, si suum effectum nunquam consequi posset. 


RESP. Haec ratio nimis probat; nam ex ea sequeretur necessario 
admittendam esse reviviscentiam omnium sacramentorum et frustra- 
neum esse omne sacramentum informe quod reviviscere non possit: 
jamvero ipsi adversarii (si paucissimi excipiantur, ut Cajetanus) ad- 
mittunt aliquod sacramentum informe quod reviviscere non possit, 
et nominatim Suarez et Lugo admittunt Eucharistiam non reviviscere. 
Satisfactio per se et ex sua vi ordinatur tum ad complendum sacra- 
mentum tum ad operandum proprium effectum, et utrumque de facto 
obtinet in debitis conditionibus; quod autem, adimpleta in statu pec- 
cati, illum effectum nunquam consequi possit, est per accidens, seu ab 
extrinseco et ex indispositione subjecti, nec inde sequitur quod sit 
frustranea, sed tantum quod si frustrabilis. 


DICES 2. Poenitentia impleta ante absolutionem in statu peccati 
reviviscit, nam obtinet suum effectum in momento absolutionis; ergo 
saltem aliqua sacramentalis satisfactio reviviscit; et praeterea, si haec 
reviviscit, non est ratio quare ea quae impletur post absolutionem 
reviviscere non possit. 

RESP. Ut non seinel dictum est, poenitentia quae impletur ante 
absolutionem, sive in statu peccati sive in statu gratiae, obtinet suam 
formalem rationem satisfactionis sacramentalis ex ipsa absolutione, 
nec potest influere ex opere operato ante absolutionem; unde tunc 
primo est et primo agit, cum informatur absolutione, nec ideo potest 
in momento absolutionis reviviscere quia antea nunquam vixit. 


DICES 5. Sacramentum Poenitentiae validum et informe, revi- 
viscit; ergo et satisfactio reviviscit, cum pars sequatur conditiones 
totius. “Et confirmari potest: quia, si post absolutionem validam et 
informnefn impleatur poenitentia imposita, postea ablato obice non 
solum sacramentum confert gratiam; sed operabitur remissionem poe- 
nae: cur enim minus una pars sacramenti praeteriti operabitur, quam 
alia?" Ita Lugo (l.c., n. 41 sq.). 


RESP. Primo, in art. 29 negavimus possibilitatem sacramenti poe- 
nitentiae validi et informis. Secundo, dato et non concesso quod sacra- 
mentum sit validum et informe, negavimus quod possit reviviscere, 
quia nihil post se relinqueret, ratione cujus reviviscere posset. Tertio, 
dato et non concesso quod tale sacramentum reviviscat, non sequitur 
quod etiam satisfactio in ipso imposita, reviviscere debeat, idque ob 
rationes adductas in Conclusione, quia nempe ipsa nihil relinquit post 
se et quia nunquam coniungitur charitati. Nec refert quod ipsa sit 
pars sacramenti et quod sacramentum reviviscens producat eundem 
effectum extinctionis poenae; nam ipsa non est pars intrinseca sacra- 
menti, sed integralis et separata, et habet proprium effectum extinctio- 
nis poenae, distinctum et separabilem a simili effectu ipsius sacramenti. 


DICES 4. Reviviscentiam satisfactionis sacramentalis petit neces- 
sitas consequendi ejus effectum, seu extinctionem poenae; nec refert 
quod hic effectus absolute obtineri possit per alia media, seu per 
repetitum sacramentum, nam id est per accidens et praeter primariam 
intentionem institutoris, cum nemo teneatur iterare sacramentum et 
bis peccata confiteri. 

Ex hac speciosa ratione Lugo deducit reviviscentiam tum sacra- 
menti Poenitentiae tum ejus partis integralis, seu satisfactionis, scri- 
bens: "Haec . . . ratio [scilicet necessitas consequendi effectum sacra- 
menti] videtur cum proportione procedere in sacramento poenitentiae 
[sicut procedit in initerabilibus sacramentis Ordinis, Matrimonii et 
Extremae Unctionis]: nam, licet hoc reiterari possit super eisdem 
peccatis, ad majorem securitatem, et magis perfectam remissionem; 
per se tamen, et ex sua institutione non affert hanc obligationem, nec 
postulat reiterationem: sed solum videtur postulare, quod semel affe- 
rantur peccata ad Ecclesiae judicium, et semel proferatur sententia; 

semel autem judicio habito, et valide prolata sententia non petit ex 
sua institutione reiterationem: quare, si sententia illa postea non 
haberet suum effectum, sequeretur inconveniens, quod peccata illa 
non remitterentur per se per sacramentum poenitentiae; sed per con- 
triionem, aut per aliud sacramentum per accidens: oportuit ergo, 
quod efficacia etiam hujus sacramenti maneret suspensa: quod si hoc 
de efficacia conceditur ad tollendam culpam: concedendum etiam vi- 
detur de efficacia ad tollendam poenam, quae connexa est cum illa 
alia: nec enim magis per se est reiterabile hoc sacramentum in ordine 
ad poenam, quam in ordine ad culpam, atque adeo careret homo illo 
effectu in ordine ad haec peccata per medium hujus sacramenti." 


RESP. Est utique per accidens et praeter intentionem institutoris 
quod quis non obtineat remissionem culpae aut poenae per sacramen- 
tum vel sacramentalem satisfactionem, cum id dependeat a mala dis- 
positione subjecti frustrantis effectum utriusque, sed, hac frustratione 
supposita, non est per accidens quod quis possit eundem effectum per 
repetitionem sacramenti et satisfactionis consequi; vel, si placet, est 
per accidens quod quis debeat ita frustratum effectum acquirere, sed 
non est per accidens quod quis possit. Ita est per accidens et praeter 
primariam sacramenti institutionem quod quis confiteatur venialia 
peccata, non enim debet, sed est per se quod possit ea confiteri. 


DICES 5. S. Thomas, Suppi., q. 9, a. 1, docet confessionem, rece- 
dente fictione, reviviscere eo quod subjecta fuerit clavibus Ecclesiae; 
ergo ob eandem rationem etiam satisfactio, altera pars ejusdem sacra- 
menti, reviviscere potest. 


RESP. Ex discussione illius textus in art. 29 (tom. 2) patet sensum 
esse confessionem ex hoc ipso quod fuerit subjecta clavibus, esse 
validam nec esse repetendam apud eundem sacerdotem, et conse- 
quenter, sub aliqua ratione, reviviscere quoad suum effectum, quatenus, 
una cum accedente absolutione, seu ut pars sacramenti, valet produ- 
cere effectum ad quem antea sola concurrere non potuit, ob defectum 
contritionis et invaliditatem absolutionis. In hoc ergo M habetur 
paritas cum satisfactione, quod etiam ista, ex hoc ipso quod imponatur 
a clavibus, fit vere sacramentalis et pars integralis praeteriti sacra- 
menti, nec ideo sit repetenda si 1mpleatur in statu peccati. Non adest 
vero paritas quantum ad effectum, nam satisfactio nec est pars essen- 
talis sacramenti nec, si fiat in statu peccati, unquam  informabitur 
aliquo principio unde possit evadere extinctiva poenae temporalis. 


DICES 6. Ut notat ipse S. Thomas, Suppi., q. 14, a. 3, ad 5, quae- 


“ De Poenitentia, Disp. 25, sect. 3, n. 44, Disp. Schol., t. 5, Parisiis, 1893, p. 448. 

dam satisfactiones sacramentales relinquunt post se aliquem effectum 
poenosum, ut jejunium relinquit corporis debilitatem et eleemosyna 
diminutionem temporalis substantiae. Ergo saltem istae possunt revi- 
viscere, ratione praedicti effectus ab eis relicti, si hic coniungatur cum 


superveniente statu gratiae. 


RESP. Ut jam notavimus supra (p. 490 sq.), praedictus effectus non 
procedit a poenitentia sacramentali, formaliter prout est sacramentalis. 
sed prout est causa naturalis ipsius, ut patet ex eo quod eadem neces- 
sitate et eodem prorsus modo procedit ab ea etiam cum non est sacra- 
mentalis, seu cum non imponitur a confessario. Unde ipse non pertinet 
formaliter ad poenitentiam sacramentalem, nec esse potest ratio revi- 
viscendae illius, nec a fortiori habet secundum se vim satisfactionis 
sacramentalis. Potest quidem sacerdos, praevidens secuturum effectum, 
ilum elevare simul cum ejus causa ad rationem poenitentiae sacra- 
mentalis (dicendo v.g.: sit tibi in poenitentiam hoc jejunium et quid- 
quid mali ex illo patieris), ita ut habeatur veluti duplex poenitentia 
sacramentalis, uti jejunium et sequens corporis debilitas, quorum unum 
potest contingere sub statu peccati et alterum sub statu gratiae, sed 
tunc nulla reviviscentia jejunii habetur, quod manebit irreparabiliter 
infructuosum et mortificatum, et tantum altera pars impositae poeni- 
tentiae, scilicet corporis debilitas, sacramentaliter fructificabit, actu 
et pro se, non vero in virtute alterius, seu pro jejunio. 

Sensum autem invocati textus S. Thomae explanavimus supra (p. 
489); ceterum, inepte ipse adduceretur in favorem reviviscendae 
sacramentalis satisfactionis, tum quia S. Doctor in eo non loquitur de 
reviviscentia sed tantum de non iteratione satisfactionum quae post 
se relinquunt aliquem effectum, tum quia ipse immediate antea (ibid., 
ad 2, supra cit., p. 457) eam reviviscentiam explicite negat. 


CAPUT VII 


DE ABSOLUTIONE 


OBJECTUM. 


Persoluta in tribus superioribus capitibus peculiari tractatione ma- 
teriae hujus sacramenti, seu trium actuum poenitentis, superest deter- 
minata CONSIDERATIO FORMAE, seu absolutionis sacerdotis, à 
qua reliqua hujus tractatus capita quodammodo dependent. Variis 
apud Patres nominibus haec sacramentalis forma vocitatur, uti dimis- 
sione, datione pacis vel communionis, reconciliatione, oratione, ma- 
nuum impositione; inde vero a primo medio aevo, voce technica et ab 
ipsa Ecclesia canonizata, Absolutio nominari solet. 


"S. Thomas, 3 p., q. 84, a. 3 ct 4; Opusc. 22 (editio Piana) De forma absolutionis 
(criticam editionem curavit P. Castagnoli, Piacenza, 1933) ; C. Gentes. 4, 72; In 4 Sent, 
dist. 18—22 passim, peculiariter dist. 22, q. 2, a. 2, q. 3. 

Gerson, Opusculum super absolutione, Opera, Antwcrpiae, 1706. 

Cajetanus, In 3 p., q. 84, a. 3-4; Summula de peccatis, v. Absolutio. 

Suarez, De Poenit., disp. 19; De sacr. in communi, disp. 13, sect. 3. 

Lugo, De Poenit., disp. 13. 

Gonet, De Poenit., disp. 12. 

Salmanticenses, De Poenit., disp. 3; item, Comm, in 3 p., q. 84, a. 4. 

Tournely, De Poenit., q. 9. 

Billuart, De Poenit., diss. 1, a. 3; diss. 6, a. 10, sect. 2; De sacr. in communi, diss. 1, 
a. 6, Appendix 2. 

5. Alphonsus, De Poenit., n. 431 sq.; De sacr. in gcn., n. 26-29. 

Collet, De Poenit., pars 2, c. 7. 

Palmieri, De Poenit., thes. 12 et parergon de forma deprecativa; thes. 14, parergon 
de ritu impositionis manuum. 

Gury-Ballerini, Thcol. Mor., De Poenit., c. 3, Appendix de forma conditionata, 
n. 431-439. 

De Augustinis, De Poenit., pars 2, a. 1l. 

Pesch, De Poenit., sect. 3. 

D'Alés, De Poenit., thes. 11, E (de forma deprecativa). 

Galticr, De Paenitentia, pars 2, sect. 2, cap. S (thes. 34-36) ; item, in Diet. Théol. 
Cath., art. Imposition des mains, col. 1302 sqq. DIT 

Boyer, De Poenit., prima pars, q. 2, a. 3. 

Dictionnaire de Théologie Catholique, Absolution des péchés, col. 138-255 (Pelt, 
Vacandard, Vacant, Beugnet, Michel, Tolstoy, Lamy, Hyvcrnat, Bainvcl). 

Alia opera, tam dogmatica quam positiva, quae ad hoc Caput referuntur, dabimus 
infra in art. 80 (de absolutione conditionata), p. 582; art. 81 (de absolutione depreca- 
tiva), p. 611 sq.; art. 82 (de manuum impositione), p. 679. 

Bibliographiam vero respicientem absolutionem sub aliis aspectibus, invenies in alis 
Capitibus hujus tractatus, scilicet in art. 41 (de absolutione inter praesentes), tom. 2, 


p. 686; art. 45 (de poenitentia publica ct privata), tom. 2, p. 850-853; art. 91] ct 9) 
(de efficacitate absolutionis), tom. 4. WOHM 

KOY “ABSOLVO” (solvo ab),2 quae invenitur in ipsa latina for- 
mula sacramentali et a qua vox absolutio derivatur, significat remo- 
tionem alicujus ligaminis vel impedimenti. Inde in usu projano apud 
classicos venit pro remotione ligaminis tam physici, quam moralis, et 
peculiariter ordinis juridici et criminalis: Absolvere valvas (Apul.), 
Absolvere asinum (Apul.), Absolvere opera (Caes.), Absolvere bene- 
fidum (Liv.; in his duobus exemplis absolvere significat terminare, 
quod est quaedam solutio a continuando), Absolvere populum bello 
(Tac; seu liberare populum a bello), Absolvo creditorem (Plant.; 
seu solvo creditori), Absolvere domum ex pignoribus (Varr.), Ab- 
solvere aliquem regni suspicione (Liv.), Absolvere improbitatis (Cfc.), 
Absolvere de praevaricatione (C/c.), Absolvere injuriarum (Cornif.; 
ie. liberare ab accusatione injuriae), Servus omnibus sententiis ab- 
solvitur (Cic.; 1.e. unanimiter absolvitur), Absolvens puppisque moras 
criminemque pudoris (Claud.). Ipsa vox "Absolutio" significat saepius 
liberationem a crimine: Absolutio virginum (Cic.), Absolutio majes- 
tatis (Cie.), Sententiis decem et sex absolutio confici poterat (Cic.). 
Reis absolutiones venditare (Suet.), Absolutionem dare (Just.). 


Scriptura (in Vulgata versione) vocem illam in eodem sensu libera- 
tionis ab onere adhibet. Tob. 5, 15: “Peto, Domine, ut de vinculo 
improperii hujus absolvas me". / Mach. 10, 29: “Et nunc absolvo vos 
et omnes Judaeos a tributis; et pretia salis indulgeo, et coronas re- 
mitto". 2 Mach. 4, 47: *Menelaum quidem universae malitiae reum 
criminibus absolvit". Act. 19, 39: “Si quid autem alterius rei quaeritis, 
in legitima ecclesia poterit absolvi [iziAv^o«rai]" (hic agitur de per- 
solvendo seu terminando aliquo negotio). 

Correspondons vox graeca amoAoo (ànd = ab. A60 = solvo) quae saepe 
occurrit in originali graeco N. T. (vox ipsa amóAvor| = absolutio, deest) 
quaeque in Vulgata vertitur verbo "dimitto" easdem habet significa- 
tiones, scilicet: liberare a malo, Luc. 13, 12; liberum dimittere mari- 
tum, Mare. 10, 12, vel uxorem, Matth. 1, 19; 5, 31 sq.; 13, 3; Mare. 
10, 2; reum vel captivum dimittere, Matth. 27, 15; Luc. 6, 37; 23, 16; 
Joan. 19, 10; Act. 3, 13; servum dimittere, Luc. 2, 29; dimittere ali- 
quem ut abeat vel domum redeat, Matth. 14. 15. 22-23: 15, 23. 32; 
Mare. 6, 36; Luc. 9, 12: 14, 4; Act. 13, 3; 15. 30. 33; 19, 41: 28, 25. 

In sacramentali significatione non occurrit "absolvo" et àmoAy^o, sed 
voces "solvo" et àvw, de quibus dictum est in explicatione verborum 


institutionis in art. | (torn. 1, p. 74 sq.) 


In usu ecclesiastico verbum “absolvo” jam inde a tempore Patrum 


"Cf. Forcellini, Totius Latinitatis lexicon, ad voces Absolvo, Absolutus, Absolutio. 
De variis sensibus verbi Avo confer Zorcll, Lexicon Graecum Novi Testamenti, 


ad eam vocem. 

in sensu sacramentali accipi consuevit, promiscue tamen cum simpli- 
ciori voce “solvo” quae traditur in ipsis verbis institutionis. Tertulli- 
anus, De poen. 10: "Palam absolvi"; De pud. 22: "Martyr absolvat" 
(cf. ibid. 13. 14. 21); Sozomcnus, Hist. eccl. 7, 16: “Absolvebat 
[üró We] confitentes"; Gregorius M., In Ev., hom. 26: “Illos pastoris 
sententia absolvat". Paulatim ea vox praevaluit, fortasse ex influxu 
terminologiae juridicae, ita ut in medio aevo evaserit technicus ter- 
minus sacramentalis pro sententia sacerdotali, imo non raro ipsum 
sacramentum Poenitentiae vocaretur sacramentum absolutionis. Quem 
usum firmarunt subinde documenta Ecclesiae, praecipue Cone. Lut. IV, 
Constantiense, Flor., Trid., Catechismus Cone. Trid., Codex J. C. 

Ceterum, sacramentali acceptioni illius vocis aliae accesserunt signi- 
ficationes cum ea connexae, ita ut absolutio dupliciter sumatur, primo 
nempe improprie, pro absolutione mere deprecativa et caeremoniali. 
qualis est ea quae in precibus Ecclesiae subsequitur Confessionem 
generalem seu Confiteor (scilicet orationes “Misereatur” et “Indulgen- 
tiam"); secundo, proprie pro absolutione effectiva et potestativa, quae 
importat exercitium potestatis clavium relate ad vincula delictorum, 
et haec triplex est: alia mere canonica, seu solvens a censuris Ecclesiae; 
alia induigentialis, seu solvens a poenis debitis pro peccatis ad modum 
indulgentiae (talis est “absolutio generalis" quae ex peculiari con- 
cessione Apostolicae Sedis datur tum omnibus fidelibus in articulo 
mortis tum membris quorumdam ordinum religiosorum vel Tertii 
Ordinis, determinatis diebus per annum); alia sacramentalis, seu a 
peccatis. 


Haec sacramentalis absolutio, de qua hic est sermo (nam ceterae 
pertinent ad potestatem clavium generalius acceptam, de qua agetur 
infra in Cap. X), est ipsa jorrna hujus sacramenti, ut statutum est in 
Cap. II, art. 4 (tom. 1), agendo de partibus Poenitentiae in communi. 
Ab ipsa ergo dependet tota essentia sacramenti, nam “in qualibet re 
perfectio attribuitur formae" (3 p., q. 84, a. 3); ab ipsa perficitur 
significatio sacramenti, nam "oportet quod forma sacramenti significet 
id quod in sacramento agitur proportionaliter materiae sacramenti" 
(1bid.); ab ipsa dependet propria efficacitas sacramenti (^in qua prae- 
cipue ipsius vis sita est^"; Cone. Trid., cap. 3); in ipsa tandem princi- 
paliter ostenditur altera peculiaris nota hujus sacramenti, potestativa 
nempe ac judicialis ejus indoles, quemadmodum in materia seu actibus 
poenitentis proditur character ipse poenitentialis. 


Inde justificatur quoque ordo quo procedimus. 
S. Thomas quidem in Summa Theologica prius agit de forma sacra- 
menti (3 p., q. 84, a. 3 et 4) quam de ejus materia (q. 90), sed hujus 

ratio fuit brevitas ipsius tractationis quam propterea S. Doctor con- 
texuit cum generali quaestione de ipso sacramento (q. 84). Ceterum 
in Commento super 4 Sent, ipse prius agit de satisfactione (dist. 15), 
de contritione (dist. 17, q. | et 2) et de confessione (dist. 17, q. 3), 
ac subinde de absolutione ad modum unius cum generali potestate 
clavium (dist. 18-20); et similiter in C. Gent. 4, 72 agit ordinatim 
de contritione, satisfactione, confessione ac tandem de absolutione 
(Quartus praecipuus locus S, Doctoris de absolutione est Opusculum 
22 De forma absolutionis). Convenientia igitur reponendi sermonem 
de forma medium inter quaestionem de materia et reliquas quaestiones 
de effectu, subjecto, ministro, potestate clavium et indulgentiis, patet 
ex eo quod ex una parte forma est principium determinans et complens 
materiam in suo esse et efficacitate sacramentali; et ex alia parte ipsa 
est veluti pons coniungens sermonem de natura sacramenti cum ceteris 
quaestionibus, atque elementum dominans reliquam partem hujus trac- 
tatus. Est enim ipsa, sive fontalis origo effectus remissionis peccato- 
rum: sive unica sacramentalis actio qua afficitur subjectum (in aliis 
enim sacramentis subjectum afficitur etiam a materia quae in actione 
ministri consistit, ut ablutione vel unctione); sive proprius ac unicus 
actus ministri; sive praecipuum exercitium potestatis clavium, a quo 
omnis alia solvendi atque ligandi potestas dependet, quemadmodum 
omne aliud poenarum vel censurarum vinculum cum interiori vinculo 
peccatorum connectitur. 


DIVISIO. 


Absolutio sacramentalis considerari potest vel secundum se et in- 
trinsece, vel secundum extrinsecas suas causas et circumstantias. Se- 
cundum se autem considerari potest vel formaliter prout est forma 
sacramenti et consistit in quadam sententia remissiva et judiciali, vel 
materialiter prout consistit in hac vel illa actione, puta in prolatione 
determinatorum verborum, quae quidem actio potest iterum considerari 
vel secundum se ipsam vel secundum ejus modum. Extrinsecae causae 
absolutionis sunt ejus effectus, minister et subjectum: circumstantiae 
vero quae theologicam attentionem appellare solent, sunt ordo temporis 
relate ad sacramentalem satisfactionem et circumstantia praesentiae 
ministri absolventis et subjecti absoluti. 

Ex his autem plura in superioribus praeoccupari debuerunt, scilicet 
tum formalis consideratio absolutionis tum praedictae binae cir- 
cumstantiae; quaedam vero convenientius ad posteriora capita remit- 
tuntur, scilicet quaestiones de effectu, ministro et subjecto, nam hae 
potius pertinent ad ipsum sacramentum integraliter acceptum quam ad 
solam ejus formam. Unica igitur hic relinquitur. consideratio absolu- 

tionis materialiter spectatae, quam per sex articulos distribuimus, juxta 
ordinem prioris partis sequentis conspectus: 


l. De absolutione materialiter spectata 


De ipsa absolutione 
De vocali ejus ratione et de necessitate verborum 


"Ego te absolvo" art. 78 
De sensu illorum verborum art. 79 
De modo absolutionis 
Ex parte intentionis, seu de absolutione conditionata art. 80 
Ex parte expressionis, seu de absolutionedeprccativa art. ĝl 
Ex parte copulatae caeremoniae, seu de manuum 
impositione art. 82 


De potestate Ecclesiae in ipsam absolutionem ejusque modum ari. 83 


2. De absolutione formaliter spectata 


De indole remissiva et judiciali (Jam actum est in art. 1) 
De ratione formae sacramentalis (Actum est in art. 3 et 4) 


3. De causis extrinsecis absolutionis, seu effectu, ministro et subjecto (Agetur 
in Cap. VIII et IX) 


4. De circumstantiis absolutionis 


De temporis ordine relate ad satisfactionem (Actum est in art. 45, 
tom. 2, p. 924 sqq., art. 73, p. 417, et art. 75, p. 462 sqq. 

De necessitate praesentiae seu de absolutione inter praesentes (Actum 
est in art. 41, tom. 2, p. 686 sqq., ad modum unius cum connexa 
quaestione de confessione inter praesentes) 


ART. 78. Utrum Absolutio, Seu Forma Sacramenti Poenitentiae, 
Consistat Essentialiter In Vocali Expressione Verborum “Ego Te 
Absolvo" Aut Aliorum Formaliter Aequivalentium (3 p., q. 84, a. 3; 
Opusc. 22 De forma absolutionis).:* 


STATUS QUAESTIONIS 


Quaeritur de ipsa essentia absohitionis materialiter considerata, 
seu de actione in qua ipsa de jacto consistit, considerando ritum ab- 
solutionis prout exhibetur saltem in Ecclesia latina juxta Rituale Ro- 
manum. Abstrahimus vero a quaestione: in qua actione possit ipsa 
consistere, nam hoc pendet ab ulteriori quaestione, tangenda in art. 83. 
de potestate Ecclesiae in materias et formas sacramentorum. Porro in 
Rituali Romano (tit. 3, c. 2. "Absolutionis forma communis") duae 
exhibentur actiones: extensio nempe manus cum signo crucis (“Deinde 
dextera versus poenitentem elevata, dicit: . . .") et formula verborum. 


"Articulus 3, q. 84, tertiae partis est breve et aptissimum compendium eorum quae 
S. Thomas docet in Opusc. 22 (editio Piana), quod exaravit contra innominatum quemdam 
theologum, defendentem necessitatem formae deprecativae. S. Doctor hoc opusculum, 
certo authenticum, exaravit inter a. 1269 et a. 1272, quo tempore scribebat secundam 
partem Summae Theologicae. 

De extensione manus sermo erit in art. 82, ubi quaeretur an manus 
impositio sit necessaria ad valorem sacramenti, nam manus extensio 
considerari potest ut quaedam reliquia illius impositionis quae fiebat 
in antiqua Ecclesia. Unde hic quaestio est de formula verborum. 


Haec autem formula, prout exhibetur in Rituali Romano, quatuor 


constat partibus: 
A. "Misereatur tui omnipotens Deus, et dimissis peccatis tuis, per- 


ducat te ad vitam aeternam. Arnen. Indulgentiam, absolutionem, et 
remissionem peccatorum tuorum tribuat tibi omnipotens, et misericors 


Dominus. Arnen." 
B. "Dominus noster Jesus Christus te absolvat: et ego auctoritate 


ipsius te absolvo ab omni vinculo excommunicationis, suspensionis, et 


interdicti, in quantum possum, et tu indiges." 
C. "Deinde ego te absolvo a peccatis tuis, in nomine Patris, et 


Fili, p et Spiritus Sancti. Arnen.” 
D. “Passio Domini nostri Jesu Christi, merita beatae Mariae Vir- 


ginis, et omnium Sanctorum, quidquid boni feceris, et mali sustinueris, 
sint tibi in remissionem peccatorum, augmentum gratiae, et praemium 


vitae aeternae. Arnen." 


Prima pars est manifeste absolutio mere deprecativa et cacrcmoni- 
ülis, un.de in Rituali dicitur omitti posse ex justa causa." Quarta pars 


De antiquis formulis latinis ct dc formulis orientalibus dicetur in art. SI. ubi de 
validitate formae deprecativac. Interim accipe duas sequentes formulas, inter eas quae 
praecesserunt. formulam  Ritualis Romani editi a Paulo Wa 1614, scilicet brevem 
formulam Beneventanam ct longiorem formulam Romanam. 

Cone. Beneventanum a. 1374: “Indulgentiam, absolutionem ct remissionem peccatorum 
tuorum tribuat tibi omnipotens, pius, ct misericors Dominus. Et ego te absolvo 
auctoritate Domini nostri Jesu Christi, et Beatorum Apostolorum Petri et Pauli. <t 
officii mihi commissi, ab iis peccatis quae mihi confessus es. et aliis oblitis.” 

Sacerdotale {seu Rituale)Romanum, editum Venetiis 1567: “Misereatur tui Omnipotens 
Deus et donet tibi veniam et indulgentiam, et remissionem omnium peccatorum, liberet 
te ab omni malo, salvet ct confirmet in omni opere bono, ct perducat te Christus 
Filius Dei vivi in vitam aeternam. Arnen. 

"Per istam veram confessionem, quam mihi modo quamvis peccatori sacerdoti fecisti, 


absolvat te omnipotens Deus ab omnibus judiciis, quae tibi pro peccatis tuis debentur, 


secundum magnam misericordiam suam, ct parcat ac remittat et deleat omnia peccata 


tua, et perducat in vitam aeternam. Arnen. 

“Filius Dei per suam piisimam misericordiam te absolvat, ct 
fungor, ego absolvo te ab omnibus peccatis tuis mihi modo confessis, et ab omnibus aliis, 
quorum memoriam non habes, ut sis absolutus hic et ante tribunal ejusdem Dei et 
Domini Nostri Jesu Christi, habeasque vitam aeternam, et vivas in saecula saeculorum. 
Arnen. In nomine Patris *£Z. et Filii w, ct Spiritus sancti i. Amen. 

"Passio ejusdem Dei et Domini Nostri Jesu Christi, ct merita Beatae Mariae semper 
Virginis, ct Beatorum Apostolorum Petri ct Pauli, et omnium Sanctorum ct Sanctarum 
Dei, ct quidquid boni feceris et intendis facere, ct mala quae pateris et patienter sus- 
tünebis, sint tibi in remissionem peccatorum tuorum, in augmentum gratiae, et in 
praemium vitae aeternae. In nomine Patris, ct Fili, ct Spiritus Sancti. Anien.” 

‘De hac ait 5. Thomas, 3 p., q. 64, a. 3, ad I1: “Hujusmodi . . . absolutiones in publico 
factae [i.e. in officiis Ecclesiae, ut in Prima, Completorio, Introibo ad Missam, etc.] 
non sunt sacramcntalcs, sed sunt orationes quaedam ordinatae ad remissionem venialium 


auctoritate ejus, qua 

est etiam caerenionialis, quamvis probabiliter non mere deprecativa, 
sed significativa intentionis sacerdotis elevandi omnia bona opera vitae 
ad rationem satisfactionis sacramentalis (ut dictum est in art. 71, p. 
389 sqq.) ; ex justa etiam causa omitti potest, juxta Rituale, cum prae- 
dicta elevatio nec sit necessaria nec debeat exprimi eo modo, sed im- 
plicite contineatur in ipsa absolutione applicata secundum intentionem 
Ecclesiae et in implicita acceptatione poenitentis. Secunda pars est 
absolutio canonica seu a censuris Ecclesiae, unde non est directe et 
per se necessaria ad sacramenti confectionem; cum tamen quaedam 
censurae possint obesse licitae susceptioni sacramenti, oportet abso- 
lutionem a censuris praemittere, in casibus quidem ordinariis juxta 
praefatam formulam, in periculo vero mortis juxta breviorem formulam 
“Te absolvo ab omnibus censuris", contentam in totali formula abso- 
lutionis quam in eo casu adhibendam proponit Rituale, scilicet: "Ego 
te absolvo ab omnibus censuris et peccatis, in nomine Patris, et Filii, 4« 
et Spiritus Sancti. Arnen”; ceterum, ut notant doctores, etiam si in hac 
formula omittitur verbum "censuris", valet absolutio tum a peccatis 
tum a censuris, propter verbum "absolvo" quod implicat solutionem 
utriusque vinculi. 


Tertia pars, quae, juxta doctrinam Cone. Flor, et Trid. (infra cit., 
p. 508), certo continet formam sacramentalem, quinque significat, 
scilicet: ministrum, subjectum, actum absolutionis (“Deinde ego te 
absolvo"), peccata poenitentis (“A peccatis tuis"), explicitam men- 
tonem S. Trinitatis (“In nomine Patris et Filii et Spiritus Sancti. 
Arnen"). Jamvero absque ulla fere controversia admittitur sequentia 
non esse necessaria, scilicet: vocem "Deinde", licet ipsa non sit mera 
rubrica, ut olim dubitatum est eo quod in pluribus editionibus ritualis 
imprimeretur rubris litteris (cf. dubium propositum S. C. Rituum. 
1l] martii 1837 et 27 febr. 1847), sed sit vox liturgica, ut constat ex 
editione typica Ratisbonensi Ritualis Romani, approbata a $. C. 
Rituum 24 marti 1884 et ex editione typica ejusdem Ritualis post 
Codicem a. 1925, in quibus ipsa imprimitur nigris litteris; item, 
vocem "Ego" (quam vix unus vel alter, ut Fagundez et Hamas, neces- 
sariam dixit), nam in lingua latina ipsa includitur in verbo “Absolvo”, 


peccatorum. Unde in sacramentali absolutione non sufficeret dicere: ‘Misereatur tui 
omnipotens Deus', vel: 'Absolutionem et remissionem tribuat tibi Deus', quia per haec 
verba sacerdos absolutionem non significat fieri, sed petit ut fiat. Praemittitur tamen 
etiam in sacramentali absolutione talis oratio, ne impediatur effectus sacramenti ex 
parte poenitentis, cujus actus materialiter quodammodo se habet in hoc sacramento, 
non autem in baptismo vel in confirmatione." 

Opusc. 22, c. 3: "Praemittitur autem oratio, ut impetretur confitenti idoneitas ad 
suscipiendum effectum sacramenti. Quae quidem oratio licet plus valeat a justo, quam 
a peccatore oblata propter meritum personae quod additur, tamen etiam a sacerdote 
peccatore oblata non est cassa, quia proponitur ab eo in persona totius Ecclesiae." 

unde $. Thomas, agens de forma Baptismi in 3 p., q. 66, a. 5, ad 1, 
aii eam vocem ‘non esse de substantia formae, sed poni ad majorem 
expressionem intentionis"; item, voces '"/e" et “tuis”, ut distinctas, 
nam sufficit alterutra uti ad indicandam personam subjecti; item, 
vocem "Amen". 

Unde tota quaestio est utrum in forma sacramentali requirantur 
verba “Absolvo te a peccatis in nomine Patris et Filii et Spiritus S.", 
vel, si placet, utrum requiratur et sufficiat triplex mentio actus abso- 
lutionis, ministri et subjecti, nec sit necessaria duplex alia mentio 
peccatorum et S. Trinitatis, ita ut forma in solis verbis “Absolvo te” 


essentialiter consistat. 


Tres quaestiones in textu articuli involvuntur: 

|l. Utrum absolutio debeat esse vocalis, nec ideo exprimi possit 
quolibet signo verbali aut reali, puta scripto vel nutu. Similem quaes- 
tionem agitavimus, ac negative resolvimus, circa confessionem in 
art. 40. 

2. Utrum absolutio consistat essentialiter in ipsis verbis "Absolvo 
te", ita ut nec minus sufficiat, scilicet solum verbum “Absolvo”, nec 
magis requiratur, scilicet verba "A peccatis tuis" aut "In nomine 
P: et F. et Sp. 5.” 

3. Utrum verbis “Absolvo te” possint substitui alia quoad sensum 
aequivalentia, in quibus nempe sufficienter exprimantur actus abso- 
lutionis, minister et subjectum. 


PARS NEGATIVA et PARS AFFIRMATIVA 


Nota theologica. 


Absolutionem debere esse vocalem saltem in casibus ordinariis, est 
theologice certum, id enim ad minus continetur aequivalenter in verbis 
Cone. Flor, et Trid. atque in rubrica Ritualis Romani et in praxi 
Ecclesiae latinae. Asserere autem in casu necessitatis valere absolutio- 
nem datam scripto nel nutu, videtur temerarium, ob eandem rationem. 

Verba “Absolvo te” (vel formaliter aequivalentia) esse de essentia 
formae est theologice certum ex Cone. Flor, et Trid., et dici potest 
de fide, si verba Cone. Flor, conferantur cum diuturna et firma praxi 
Ecclesiae. 

Ea vero verba esse totam formam essentialem, ita ut non requiran- 
tur alia, et nominatim explicita mentio peccatorum (“A peccatis”), 
nec est de fide nec etiam theologice certum, ut patet tum ex particula 
“Et caetera” quam Concilia addunt illis verbis, tum ex dissensu 
quorundam theologorum, tum ex eo quod omnes Moralistae dicunt 

formam “Ego te absolvo" esse practice dubiam atque absolutionem per 
eam collatam repetendam esse conditionaliter sub integra formula "Ego 
te absolvo a peccatis tuis". Unde exaggerat Pesch scribens (prop. 19): 
"Forma sacramenti Poenitentiae consistit in verbis: ‘Ego te absolvo, 
vel aliis aequivalentibus. De fide" et Galticr scribens (thes. 34): 
"Forma sacramenti his vel aequivalentibus verbis: 'Ego te absolvo 
essentialiter constat. . . De fide est, tum ex conciliis Florentino et 
Tridentino, tum ex diuturna et quotidiana praxi Ecclesiae latinae. ea 
verba continere essentialem formam". 


Documenta Ecclesiae. 


Cone. Flor. Decr. pro Armcnis: “Forma huius sacramenti sunt verba 
absolutionis, quae sacerdos profert, cum dicit: 'Ego te absolvo' etc." 
(Denz. 699). 

Cone. Trid., sess. 14, cap. 3: “Docet praeterea sancta Synodus, sa- 
cramenti poenitentiae formam, in qua praecipue ipsius vis sita est, in 
illis ministri verbis positam esse: ‘Ego te absolvo’ etc.; quibus quidem 
de Ecclesiae sanctae more preces quaedam laudabiliter adiunguntur, 
ad ipsius tamen formae essentiam nequaquam spectant, neque ad ipsius 
sacramenti administrationem sunt necessariae" (Denz. $96). In 
can. 9 definit absolutionem non esse "nudum ministerium pronuntiandi 
et declarandi”. 

Catechismus Cone. Trid., p. 2, c. 5, q. 11: *Absolutio . . . Sacerdotis 
verbis enunciata remissionem illam peccatorum signat, quam in anima 
efficit." Ibici., q. 14 sq.: “Sed formae etiam explicatio Pastoribus prae- 
termittenda non est, quod ejus rei cognitio excitet fidelium animos ad 
percipiendam summa cum religione hujus sacramenti gratiam. Est 
autem forma: ‘Ego te absolvo’; quam non solum ex illis verbis licet 
colligere: 'Quaecumque solveritis super terram, erunt soluta et in 
caelis; sed ex eadem Christi domini doctrina ab Apostolis tradita 
accepimus. Ac quoniam sacramenta id significant, quod efficiunt, et illa 
verba: ‘Ego te absolvo’, ostendunt peccatorum remissionem hujus sacra- 
menti administratione effici, planum est hanc esse poenitentiae perfectam 
formam. Sunt enim peccata tamquam vincula, quibus constrictae ani- 
mae tenentur, et ex quibus poenitentiae sacramento laxantur. Quod 
quidem non minus vere de ilio etiam homine Sacerdos pronuntiat, qui 
prius ardentissimae contritionis vi, accedente tamen confessionis voto, 
peccatorum veniam a Deo consequutus sit." 

Rituale Romanum, t. 3, c. 1: *Ad illud [sacramentum] constituen- 
dim tria concurrunt, materia, forma, et minister. . . Forma autem 
[sunt], illa absolutionis verba: Ego te absolvo, etc.". Ibid., c. 2, 
praemissa "Absolutionis forma communi" (de qua diximus in Statu 

Quaestionis), ait: “Urgente vero aliqua gravi necessitate in periculo 
mortis, Sacerdos breviter dicere poterit: 'Ego te absolvo ab omnibus 
censuris, et peccatis, in nomine Patris, et Filii, w et Spiritus Sancti. 
Anien." 

Clemens VIII, Deer. S. Officii 20 junii 1602 (relato et explicato in 
art. 41, tom. 2, p. 687 sq.), reicit absolutionem datam absenti (seu per 
litteram vel internuntium); unde implicite docet necessitatem absolu- 
tionis vocalis. 

Codex J. C., can. 885, ad pràedictam formulam Ritualis se refert 
cum statuit: "Etsi praeces, ab Ecclesia formulae absolutoriae adiunc- 
tae, ad ipsam absolutionem obtinendam non sint necessariae, nihilo- 
minus, nisi iusta de causa, ne omittantur." 


SENTENTIAE THEOLOGORUM. 


QUOAD PRIMAM QUAESTIONEM, an scilicet absolutio debeat 
esse vocalis, seu verbis expressa. 


Negarunt magis vel minus explicite quidam antiquiores, ut Palu- 
danus, Hadrianus, Navarrus, Joannes Medina (Cod. de Confessione, 
q. 15, conci. 4) et Petrus de Soto (Tract, de instit. sacerdotum, de 
confessione, lect. 11), docentes absolutionem posse valide conferri 
quolibet signo apto ad exprimendam sententiam judicialem, adeoque 
sive verbis, sive nutu, sive scripto. 

Rationes quae pro hac sententia afferri possunt, sunt: Primo, verba 
institutionis “Quorum remiseritis. . . Quorum retinueritis peccata" 
non opponuntur usui nutus vel scripti; nam remissio offensae, ut patet 
ex ipsa hominum consuetudine, per illa signa fieri potest. Secundo, 
nec obstant supra citata documenta Ecclesiae; nam regulae generales 
traditae a Conciliis et Ritualibus solent respicere tantum casus ordi- 
narios, seu communem modum administrationis sacramenti. Tertio, hoc 
sacramentum institutum est per modum judicii; sententia autem judi- 
cialis potest notificari etiam per nutus vel scriptum, ut patet tum in 
judicio civili, tum in judicio ecclesiastico cum intimatur censura, tum 
in ipso Judicio sacramentali, cum imponitur satisfactio. Quarto, poeni- 
tens potest confiteri nutu vel scripto, seu ponere unam partem sacra- 
menti alio signo quam verbis, imo ipse sacerdos potest nutu vel scripto 
imponere poenitentiam; ergo a pari potest eodem modo absolvere. 
Quinto, Matrimonium valet si consensus exprimatur quolibet signo, eo 
quod sequatur indolem contractus; ergo a pari absolutio, quae etiam 
habet suam peculiarem indolem judicialem. 


Praeterea, non desunt qui hanc sententiam videantur concedere 
quoad solum casum extremae necessitatis. Sed de his infra. 

Item non desunt qui, ut Galtier, docent quod, attenta sola Christi 
institutione et abstrahendo a contraria lege et determinatione Eccle- 
siae, absolutio non vocalis esset secundum se valida. Sed de hoc 
quaestio erit in art. 83, nam in praesenti potius abstrahimus a dis- 
putata quaestione de potestate Ecclesiae in materiam et formam 
sacramentorum. 


Affirmat communis sententia theologorum ex omni schola post 
S. Thornam (3 p., q. 84, a. 3 et 4). Ita, praeter modernos omnes, 
Cajetanus (In 3 p., q. 84, a. 3; Summa, v. Confessio), Joannes q 
S. Thoma (Disp. 33, a. 3), Salmanticenses (Disp. 3, dub. 1, n. 1-6), 
Billuart (Diss. 1, a. 3), Suarez (Disp. 19, sect. 1, n. 1-5), Lugo (Disp. 
13, sect. 1, n. 1-7), Scotus (In 4 Sent., dist. 14, q. 4, infra cit.), ejusque 
discipuli Hyquaeus, Frassen et Montefortino. 

Hanc sententiam hi auctores generatim ut certam proponunt (cf. 
Suarez, Joannem a S. Thoma, Lugo, Salmanticenses). Ratio est tum 
obvius sensus documentorum et praxis Ecclesiae, tum generalis indoles 
sacramenti N. L. quod petit componi ex rebus tamquam materia et 
verbis tamquam forma. 


Attamen quidam pauci, ut Scotistae Hyquaeus, Pontius et Sporcr, 
necnon Cappello S.J., auctoritate patronorum prioris sententiae vel ra- 
tionibus eorum plus aequo commoti, videntur illorum sententiam admit- 
tere tantum pro casu extremae necessitatis, seu moribundi cui praesto 
non sit nisi mutus sacerdos; vel saltem dicunt in hoc casu posse 
sacerdotem tentare absolutionem sub conditione, puta per scripturam. 


Ad rem HYQUAEUS: “Ex quibus patet oppositam sententiam in praxi saltem 
non esse tolerabilem; sed quid? esset condemnandus, qui ad Sacerdotem mutum 
recurreret in eo casu, eique confiteretur? Respondetur non esse condemnandum si 
causa confusionis sui, instructionis et reverentiae potestatis, quam is habet ab- 
solvendi, licet sit ligata ex defectu, id faciat, et ad excitandam in se majorem 
confusionem de peccatis commissis, ac dolorem, quamvis putem ad effectum ab- 
solutionis, et sacramentalis confessionis recursum esse nullum aut certe valde 
dubium. Caetcrum, quia graves Theologi docent contrarium, in eo casu judicarem 
tentandum esse quod fieri posset; caetera committenda divinae misericordiae, quii 
in causa salutis praestare expedit, quidquid fieri potest; et quamvis regulariter 
absolutio per signa non valet, tamen in eo casu praesumendum est de divina 
misericordia, quae facienti quod in se est, inclinatur; ita tamen approbandus 
esset talis recursus, ut etiam peccator conetur quantum potest, habere contritionem 
perfectam, quia medium certum pro incerto non est deserendum in ultima neces- 
sitate salutis. Saepe etiam Theologi in similibus quoad necessitatem Baptismi, 
consulunt faciendum quod pro opportunitate ct necessitate baptizati fieri potest, 
caetera committendo divinae misericordiae, ut patet in casu de infante moribundo 
in partu, quando aliqua pars principalis ejus non apparet, baptizandam docent 
illam, quae apparet qualiscumque sit; ita in iis quae sunt salutis, secluso periculo 
erroris, etiam media incerta applicanda sunt divinam misericordiam  sollicitando, 
non derelinquenda. Saepissime enim fides obtinet, quod alias facultati subtrahitur, 

et Deus supra regulas ordinarias subvenit indigentibus. Caeterum confessio ex 
integro iteranda esset habita copia alterius." 


SPORER: *[Xbsolutionem etiam in scripto datam valere, docuerunt Medina et 
Petrus Sotus, apud Laym. cit. sed merito reprobantem. Interim tamen quia res 
non est omnino definita de fide, in extrema moribundi necessitate, si tu solus et 
mutus sacerdos scribere potens addesses, nonne absolutionem scripto dares sub 
conditione, si valeat? credo, quod sic. Sane recens auctor, Pontius noster (quem ad 
manum non habeo) apud Dianam p. 11. tr. 6. res. 14. opinatur, si homini animam 
agenti nequeat adesse nisi sacerdos mutus, hunc posse, immo teneri absolvere aut 
nutibus aut scriptis in charta verbis; ego interea meum judicium suspendo, in 
casu mihi contingente facturus quod Deus inspirant" (n. 608). 


CAPPELLO: *Non solum ad liceitatem, verum etiam ad valorem absolutionis 
sacramentalis requiritur, ut ore proferatur. . . Quidam veteres theologi docebant 
wrba non requiri ad valorem absolutionis, atque idcirco censebant valide con- 
fessarium absolvere signo aut scripto, itemque valide tum confessionem tum ab- 
solutionem inter absentes peragi posse per litteras. Haec opinio falsa est, ut patet 
ex dictis ac statim dicendis. Utrum in extrema necessitate confessarius praesens, 
destitutus omnino usu linguae, valeat poenitenti praesenti impertire absolutionem 
scripto vel signo, disputatur" (n. 68). Haec ultima assertio exaggerata est. Disputa- 
tur quidem cum patronis primae sententiae an absolutio debeat esse vocalis, sed 
nequit dici disputari inter patronos secundae sententiae an absolutio non vocalis 
sufficiat in casu extremae necessitatis; hoc enim nonnisi ab uno vel altero timide 


et incerte affirmatur. 


QUOAD SECUNDAM QUAESTIONEM, an scilicet absolutio con- 
sistat in verbis “Absolvo te" ita ut haec requirantur et sufficiant. 
quatuor prolatae sunt sententiae, tres negativae ac peregrinae, una 
affirmativa et communis. 


PRIMA SENTENTIA docet requiri ac sufficere verbum “Absolvo”, 
seu solam mentionem actus judicialis. Ratio est quia illud verbum ex 
circumstantiis auditae confessionis peccatorum et praesentiae poeni- 
tentis, sufficienter determinatur ad sensum quem debet exprimere 
forma huius sacramenti, seu collationem sacramenti absolutionis. Haec 
sententia vix ab uno vel alio doctore explicite et in terminis prolata 
est. Citatur pro ea praecipue Dominicus Soto, qui in 4 Sent., dist. 22, 
q l, a. 1 ($ Postremum tandem dubium) ait "verbum absolvo cum 
intentione absolvendi ab utroque [i.e. a peccato et excommunicatione] 
sufficere". Salmanticenses pro eadem sententia citant Henriquez (De 
Poen., |. l, c. 11, n. 3), Vivaldum et Caramuelem. 


SECUNDA SENTENTIA docet requiri ac sufficere verba "Absolvo 
te”, seu explicitam mentionem actus absolutionis, aequivalentem men- 
tionem ministri ac subjecti, et implicitam mentionem causae seu pecca- 
torum qualiter continetur in ipso verbo "Absolvo" ex concomitante vi 
ipsarum circumstantiarum. Ratio est quia utrumque verbum sufficit et 


"Comm, in Scotum (In 4 Sent., dist. 14, q. 4), Scoti Opera omnia, t. IS, Parisiis, 
1894, p. 149 sq. 

requiritur ad exprimendam collationem sacramenti absolutorii, seu 
signi et causae remissionis peccatorum JjJudicialiter peractae. 
Haec sententia, amplexa saltem ut probabilior, est longe communior 
inter antiquiores et dici potest simpliciter communis apud modernos. 
Eam tenent, inter alios antiquiores, S. Thomas (3 p., q. 84, a. 3), 
Scotus (In 4 Sent., dist. 14, q. 4), Bicl, Cajetanus (In 3 p., q. 84,a. 3; 


item in Summa, v. Absolutio), Silvester, Angelus, Rosella, Armilla, 
Navarrus, Soto (In 4 Sent., dist. 14, q. 1, a. 3, qui tamen ubi supra 
videtur sibimetipsi contradicere, nisi velimus in eodem sensu accipere 
sequentia verba hic prolata: "Sufficit verbum per quod exprimatur 
sacramentalis actio, ut a sacerdote exercita”), Victoria, Petrus 
Ledesma, Nugnus, Arauxo, Suarez (Disp. 19, sect. 1, n. 20), Vazquez 
(dub. 4), Joannes a S. Thoma (Disp. 33, a. 3), Lugo (Disp. 13, sect. 1, 
n. 17-27), Gonet (Disp. 12, a. 1), Salmanticenscs (Disp. 3, dub. 3. 
$ | et 2; cave ne falso interpreteris eorum et Vazquesii sententiam de 
indole verborum “A peccatis tuis", infra referendam), Billuart (Diss. 
l,a. 3), Frassen (De Poenit., a. 2, q. 3), Montejortino (SummaTheol., 
3 p., q. 84, a. 3), S. Alphonsus (n. 430). 


Inter hos tamen doctores est quaedam ulterior disputatio, quae non 
est confundenda cum tertia sententia infra referenda, a qua omnes hi 
doctores discrepant. Omnes enim dicunt “Absolvo te" sufficere ad 
validitatem sacramenti nec proinde requiri ut addantur verba "A pec- 
catis tuis”, sed disputatur an, quando de facto ista adduntur (ut 
ordinarie fit, et fieri oportet sub gravi), ipsa pertineant necne ad ipsam 
substantiam formae et concurrant ad ejus effectum ita ut hic non 
conferatur nisi post illorum prolationem. In quo quidem triplex datur 
sententia: 

Quidam, ut Vazquez (dub. 4, n. 4) et Salmanticenscs (1.c.), docent 
ea verba, quando proferuntur, pertinere ad substantiam formae, et 
quidem ut partem essentialem, non minus quam verba “Absolvo te” 
et consequenter concurrere ad effectum absolutionis, qui non produci- 
tur nisi ad terminum totius propositionis “Ego te absolvo a peccatis 
tuis". Ratio est tum quia Cone. Flor, et Trid. dicunt formam esse 
"Ego te absolvo etc." qua abbreviatione "etc." significatur verba 
"A peccatis tuis" esse partem formae, si de facto apponuntur; tum 
quia si mentio peccatorum pertinet ad essentiam formae quando con- 
tinetur implicite, etiam et a fortiori ad eam pertinet quando ponitur 
explicite. Confirmatur a paritate cum voce “Ego” quae pertinet ad 
essentiam quando de facto explicite exprimitur. Item confirmatur a 
paritate cum verbis "Novi et aeterni testamenti etc." quae, si dicuntur, 
pertinent eo ipso ad essentiam formae in consecratione calicis. 

Alu, ut Martinez de Prado (Dub. 4, n. 35) et Joannes a S. Thoma 
(mox. cit.), dicunt ea verba pertinere ad substantiam formae, non 
tamen ut partem essentialem, nam jam continentur implicite in essen- 
tia; sed tantum ut partem integralem, scilicet ut extendentia ac deter- 
minantia secundum modum explicitum significationem illam. Addunt 
effectum formae non conferri nisi post totam propositionem "Ego te 
absolvo a peccatis tuis", seu postquam forma est constituta in esse 
secundum suam substantiam, adeoque secundum omnes partes tam 
essentiales quam intégrales, quae omnes in sua propria ratione con- 
currunt ad effectum. Ratio est tum ea particula “Et caetera" addita a 
Conciliis, tum paritas cum voce “Ego”, tum paritas cum verbis "Novi 
et aeterni testamenti etc." quae, inquiunt, sunt pars integralis formae 


consecrationis calicis. 


Ad rem JOANNES A S. THOMA  (instituens comparationem inter formulam 
consecrationis et formulam absolutionis): *Negandum non est, posse aliquid 
pertinere ad integritatem formae, et non ad essentialem rationem; quod variis 
exemplis Thomistae explicant: v.g. in Sacramento paenitentiae satisfactio pertinet 
ad substantialem partem Sacramenti, non ad essentialem; et confessio venialium 
simul cum aliquo mortali ad integritatem pertinet, non ad essentiam confessionis 
Et in forma absolutionis si dicatur: ‘Ego absolvo te a peccatis tuis, ly ego et ly 
q peccatis concurrunt integraliter ad formam, non essentialiter, quia sine illis 
perfici posset. Nec constat responsio Patris Vazquez . . . quod in Sacramento 
paenitentiae . . . pronomen ego et a peccatis tuis, licet non exprimantur, sufficienter 
subintelliguntur: unde aeque bene efficiunt prolata atque non prolata, sed subin- 
tellecta. Illa autem verba qui pro vobis effundetur, etc. [in verbis consecrationis], 
non subintelliguntur nisi proferantur, et ita vel debent esse essentialia, vel ac- 
cidentalia et non integrantia. . . Quod [enim a Vasquez] . . . dicitur de illa 
particula a peccatis: respondetur quod ex vi significationis non subintelligitur. sed 
ex materia circa quam cadit, et circumstantiis quibus profertur; nam ex vi verbi 
absolvo, indifferenter se habet ad absolvendum a peccatis, vel a censuris, etc. Et 
tamen concurrit integraliter ad effectum absolutionis, licet non essentialiter. 
Similiter etiam illa verba qui pro vobis effundetur, etc. subintelligi possunt ex 
circumstantia et materia circa quam proferuntur, scilicet circa consecrationem 
sanguinis seorsum a corpore, etiam si sola illa dicantur Hic est calix sanguinis mei; 
licet, ex vi significationis, nisi exprimantur non subintelligantur. Ergo pari modo se 
habent sicut ly a peccatis in forma absolutionis. Et sic nihil inconveniens habet 
sententia D. Thomae quod pertineant illa verba ad substantiam formae calicis 
integraliter, non essentialiter." '$ 


Alii, ut Suarez (Disp. 19, sect. 1, n. 21), Lugo (Disp. 13, sect. 1, 
n 28-39) et Gonet (Disp. 12, a. 1, n. 10), docent verba “A peccatis 
tuis", etiam cum de facto dicuntur, non pertinere ad substantiam for- 
mae, neque ut partem essentialem neque ut partem uintegralem. sed 
esse partem mere accidentalem, additam ad explicationem ejus quod 
implicite continetur in essentia, seu in verbis "Absolvo te", et proinde 
non concurrere ad effectum absolutionis qui confertur immediate post 


Tractatus dc approbatione et auctoritate doctrinae anRclicae D Thomae, disp. 2, 
a 4, n. 15 sq., Cursus Theol. Editio Solesmensis, t 1, Parisiis-Tornaci-Romac, 1931, 


p. 295 sq. 

verba “Absolvo te". Inconsequenter tamen Lugo concedit quod si ea 
verba his praeponuntur, ut si dicatur "Ego a peccatis tuis absolvo te” 
tunc pertinent ad essentiam, seu concurrunt ad effectum, eo quod 
proferantur antequam absolvatur essentia formae; quo quidem Lugo 
partialiter reincidit in primam sententiam quam impugnat. 


Ad rem SUAREZ: "Dicunt vero aliqui, quamvis illa verba non sint essentialia, 
quia, licet omittantur, nihilominus validum erit sacramentum, tamen, quando à 
sacerdote adduntur ad perfectiorem significationem formae, et sub intentione cum 
illis perficiendi sacramentum, tunc esse substantialia, et ita concurrere ad com- 
ponendam substantiam formae, ut ad effectum concurrant, et hic non conferatur, 
donec illa proferantur. Sed haec distinctio nullum habet fundamentum; quia sicut 
essentia, ita et substantia non pendet ex libero arbitrio sacerdotis, nec ipse potest 
suspendere effectum formae, si ejus significatio semel perfecta est; et illa major 
explicatio, si ex ipsa institutione non est necessaria, non potest fieri substantialis 
propter voluntatem ministri. Quae omnia latius tractavimus superiori tomo 
agentes praecipue de forma Eucharistiae.''0 


GONET: “Ex dictis confutata manet quorumdam recentiorum sententia, qui 
asserunt verba ista, ‘A peccatis’, non esse quidem de essentia formae Sacramenti 
Poenitentiae, esse tamen de integritate illius: sicut (inquiunt) in consecratione 
calicis, verba ista, Novi et aeterni testamenti, etc.” non sunt de essentia sed de 
integritate formae. Patet, inquam, ex dictis falsitas hujus sententiae, et disparitas 
ad exemplum adductum; quia in forma absolutionis istae particulae, ‘A peccatis, 
nihil significant, quod non significetur implicite per verba praecedentia, 'Absolvo 
te”, ut supra ostensum est; at vero in consecratione calicis verba ista, Novi et 
aeterni testamenti, etc. qui pro vobis et pro multis effundetur in remissionem 
peccatorum’, aliquid significant quod non significant etiam implicite verba prae- 
cedentia; sive enim sanguis Christi esset novi testamenti, sive non, sive effusus 
esset pro omnibus, vel non effusus, revera esset significatio eadem priorum 
verborum : ‘Hic est calix sanguinis mer’ ”.10 


LUGO: *Nerius ergo videtur, etiam quando de facto adduntur illae voces, 
‘a peccatis tuis’, non concurrere ad effectum, sed hunc dari ante earum prolatio- 
nem. quam sententiam tenet Suarez ubi supra n. 20. cum alis recentioribus. . 
[Attamen] sicut pronomen ‘ego’, aliquando explicitum concurrit: sic illud, ^ 
peccatis tuis’, posset aliquando explicite positum concurrere, si v.g. quis dicat 
ego a peccatis tuis te absolvo. Tunc enim verba illa, a peccatis tuis, procul dubio 
concurrerent ad effectum ."'ll 


TERTIA SENTENTIA docet requiri ac sufficere verba "Absolvo tc 
a peccatis tuis” (vel “Absolvo te a peccatis", vel “Absolvo a peccatis 
tuis", vel "Absolvo peccata tua"), seu explicitam mentionem pecca- 
torum praeter mentionem actus absolutionis, ministri et subjecti. Ratio 
est quia absque explicita mentione peccatorum verbum "absolvo" non 
habet sensum sufficienter determinatum, cum possit significare etiam 
absolutionem a poenis et a censuris; accedit quod in verbis promis- 
sionis et institutionis mentio fit objecti seu peccatorum: "Quaecumque 
alligaveritis ... et solveritis", "Quorum remiseritis peccata ...”. 


* De Poenitentia, Disp, 19, sect. 1, n. 21, Opera omnia, t. 22, Parisiis, 1866, p. 407. 

" Dc Poenitentia, Disp. 12, a. 1, $3, n. 10, Clvpeus, v. 6, Parisiis, 1876, p. 655. 

"De Poenitentia, disp. 13, sect. 1, $83, n. 33 ct 35, Disp. Schol., t. 4, Parisiis, 1892, 
p. 708 sq. K' 

Ita Biel (In 4 Sent., dist. 14, q. 2, a. I), 2 Paludanus (In 4 Sent., 
dist. 22, q. 3), Major, Petrus Soto (De inst. cleric., de confessione, 
lect. 4), Viguerius, Aversa (q. 12, sect. 13), Pasqualigo, Mazzotla, 
Lacroix (1. 6, p. 2, n. 633), et inter modernos Merkelbach (n. 455: 
"Ad validitatem formae requiruntur verba essentialia: 'Absolvo te’, 
et probabiliter etiam: ‘a peccatis’). 


QUARTA SENTENTIA docet requiri ac sufficere verba "Absolvo 
tea peccatis tuis in nomine Patris et Filii et Spiritus S.", seu addendam 
esse explicitam mentionem mysterii Trinitatis, vel saltem Dei princi- 
palis agentis (1.e. Patris, Filii et Spiritus S., vel Trinitatis in com- 
muni, vel Dei, vel Christi). Ratio est quia in omni sacramento, in 
quo fit mentio actionis ministri, debet addi mentio Dei principalis 
agentis, ut recte significetur modus causalitatis et excludatur conceptus 
ministri operantis propria virtute et auctoritate, juxta illud 2 Cor. 
2, 10: “Si quid donavi, propter vos in persona Christi [donavi]". 
Confirmatur exemplo Baptismi, cujus indolem imitatur Poenitentia, 
utpote secunda tabula salutis et secundus Baptismus. 

Hanc sententiam nonnisi pauci nec firmiter proposuerunt; eam 
explicite sed tantum ut probabilem affert Durandus (In 4 Sent., dist. 
22, q. 2, a. 2); in eam inclinare videntur Joannes de Neapoli, Major et 
Petrus Soto; eam asseverantius amplectitur Hieronymus Llamas ( Meth., 
4p., c. 2, $ 1). Eandem sententiam protulit, etsi veluti per transennam, 
Joannes Morinus (Comment, hist, de sacr. Poenit., 1. 8, c. 18, n. 8, cit. 
infra, p. 620 sq. 699 sq.), docens formam absolutionis consistere essen- 
taliter in deprecatione, adeoque in invocatione SS. Trinitatis, imo, ex 
potestate Ecclesiae determinantis materias et formas sacramentorum, 
fieri posse ut tota absolutio consistat in sola invocatione Trinitatis. 


QUOAD TERTIAM QUAESTIONEM, an scilicet verba "Absolvo 
le" possint substitui per alia, jormaliter aequivalentia (puta “Remitto 
tibi"), nulla est proprie dicta controversia inter theologos, cum id sit 
commune omnibus sacramentis, non exclusis Eucharistia et Baptismo. 


Attamen quidam theologi, ut Scotus cum quibusdam ejus discipulis, 
Pici, Vasquez et quidam Summistae, ut Silvester, Angelus et Rosella, 
exaggerant, ac merito reprehenduntur ab aliis doctoribus (ut Cajetano, 
suaresio et Salmanticensibus), cum asserunt formam hujus sacra- 
menti non esse aliquid determinatum, sicut forma Baptismi et Eucha- 


l Hic doctor fere unicus requirere videtur etiam particulam "omnibus" (“Absolvo te 
ab omnibus peccatis tuis"), quae olim ferebatur in Ritualibus. Sed id merito improbatur 
ab alis, eo quod peccata mortalia sint ita inter se connexa, ut si unum absolvatur 
cetera quoque remittuntur, peccata vero venialia non sint materia necessaria absolutionis, 
et ccteroquin verbum “peccatis”, utpote generale, includat omnia peccata; unde in 
ipo Rituali Romano reformato illud verbum omissum fuit. 

ristiae, sed posse exprimi quibuscumque verbis et modis, dummodo 
actus judicialis significetur. Utrumque enim assertum falsum est, vel 
saltem ambiguum. Primo enim forma cujuslibet sacramenti, nec solius 
Baptismi et Eucharistiae, est aliquid omnino determinatum, juxta 
modum uniuscujusque sacramenti et juxta formalem sensum verborum 
quae adhiberi debent, quaeque secundum talem sensum immutabilia 
sunt; quod si in forma alicujus sacramenti plura aut expressiora 
requirantur elementa quam in forma alterius (ut in forma Baptismi 
explicita et distincta expressio Trinitatis, quae non requiritur explicite 
in Confirmatione, nec ullatenus in Poenitentia), vel si sensus formalis 
alicujus verbi pluribus vel paucioribus vocibus exprimi possit quam 
sensus alterius (ut patet comparando modos quibus exprimi possint 
verba “Absolvo” in Poenitentia, “Baptizo” in Baptismo, et “Corpus” 
in Eucharistia), id est omnino accidentarium et impertinens ad quaes- 
tionem an in omnibus sacramentis forma debeat esse pariter determi- 
nata. Secundo, simpliciter verum non est quod in formula absolutionis 
sufficiat adhibere quaelibet verba dummodo actus judicialis exprimatur, 
nam in verbis "Absolvo te", quorum formalis sensus est servandus, 
importatur non tantum actus judicialis, sed etiam minister, subjectum 
et implicite objectum absolutionis seu peccata, et ideo talia verba 
adhiberi oportet in quibus haec quatuor exprimantur. 


En verba SCOTI: “Quia omne sacramentum vel est signum sensibile, vel signa 
sensibilia, et in hoc sacramento non est tantum nisi unum signum sensibile, et in 
fieri, ut verba absolutionis in proferri, ideo additur in descriptione quod fiat cum 
verbis certis illa absolutio, hoc enim est necessarium sicut ad formam alterius 
sacramenti est necessaria certitudo, sed non ita quod jornia verborum hic sit ita 
praecise in certitudine, sicut in Eucharistia, sed saltem sic debet esse certa, quod 
habeat eamdem sententiam, qualitercumque varientur verba; convenienter tamen 
tenetur, quod ista verba 'ego absolvo te', sint de forma sacramenti absolutionis, 
licet alia quaecumque sequuntur, diversimode explicentur apud diversos.”13 

"Ex hoc [i.e. ex judiciali indole hujus sacramentiJ patet ratio, quare non est 
necesse esse ita praecisa verba in isto sacramento, sicut in Baptismo, vel Eucha- 
ristia. quia sufficit, quod exprimatur actus sententiae absolventis, sicut et in 
judicio publico non oportet esse limitata verba; ait enim unus de Theodoro 
martyre: ‘Jubeo ignibus tradi"; alter de Cypriano sancto, ‘gladio animadverti 
placet’. Communiter tamen ista verba sunt apta: ‘Ego te absolvo"; quaecumque 
alia praemittantur vel consequantur secundum diversam consuetudinem in diversis 
Ecclesiis.''|4 


Contra ait CAJETAN US: **[Scotus] tamen forte nimis late locutus est, dicens 
quod sufficit quod exprimatur actus sententiae absolventis" (In 3, q. 84, a. 3). 


Item SUAREZ: *In eo merito reprehenditur Scotus, quod differentiam consti- 
tuerit inter formam hujus sacramenti et baptismi, vel Eucharistiae, ac si non sint 
necessaria determinata verba in hac forma sicut in illis, vel magis in illis, quam 


" Opus Parisiense, In 4 Sent. dist. 14, q. 4, n. S, Opera omnia, t. 24, Parisis, 1894, 


p. 220 sq. 
'"* Opus Oxoniense, In 4 Sent., dist. 14, q. 4, n. 4, Opera omnia, t. 1$, Parisiis, 1894, 
p. 141. 

in hac; est enim hoc falsum, ut constat ex generali doctrina de sacramentis in 
genere. Et declaratur breviter. Nam vel Scotus sentit illa verba esse necessaria 
quoad sensum et significationem, non tamen quoad illa materialia verba, quia 
synonyma, vel acquivalentia possunt sufficere. Et hic est sensus verus; tamen in 


ilo eadem est ratio de forma baptismi, vel Eucharistiae --- ; ergo propter hoc 
non recte constituit differentiam. Vel est sensus, illa verba non esse necessaria 
quoad sensum, et significationem; et hoc, ut opinor, nec ipse intendit, nec dici 
potest ullo modo. quia, illa forma est essentialis, ut constat ex Conciliis Tndentino 
et Florentino, et ex omnibus dictis; ergo verba ejus sunt necessaria saltem quoad 
formalem sensum ."'l5 


Item SALMANTICENSES: “Non quaelibet verba indifferentia, sed aliqua deter- 
minata omnino desiderantur ad veritatem formae absolutionis. Cujus contrarium 


obtendebant, et autumabant praeallegati Theologi, quorum princeps fuit Scolus ubi 
supra asserendo ad veritatem hujus Sacramenti quaelibet verba sufficere, dummodo 


eis exprimatur vera sententia judicis absolventis. Nam sicut aliter judex de 
Theodoro-Martyre dixit: jubeo ignibus tradi’, alius vero de Cypriano: ‘Gladio 
animadverti placet"; cum tamen uterque damnatus evaserit: ita e converso in 
Poenitentia, quaelibet verba de se sufficientia ad authoritative explicandam absolu- 
tionis sententiam, consequenter sufficient ad rationem formae, et verum perficien- 
dum Sacramentum. In quam sententiam relabitur Vasquez in praesenti dub. 3, 
n 11, ubi immerito reprehendit Scotum, asseritque peccare ministrum  insuetis 
verbis utentem contra communem ecclesiae consuetudinem; conficere tamen verum 
sacramentum, eo quod semper se gereret ut judex, et ejus verba essent judicialis 
sententiae significativa." "l0 


CONCLUSIO 


Conclusio 1. Absolutio, seu forma hujus sacramenti, de facto consistit 
essentialiter in verbis viva voce prolatis, seu debet esse vocalis, ita ut non 


sit valida absolutio per nutum vel scriptum. 


Probatur 1. EX COMMUNI PRAXI ECCLESIAE ET SENSU 
DOCTORUM. 


Ut interim abstrahamus ab antiquissima et constanti praxi Eccle- 
siae utendi orationibus absolutoriis (ex qua infra in art. 93 probabi- 
mus non solum de facto sed etiam absolute et immutabiliter ex ipsa 
voluntate Institutoris absolutionem consistere in verbis prolatis, ita ut 
Ecclesia non possit hunc modum formae immutare), ipsa firma et diu- 
turna praxis et doctrina ostendit saltem de facto requiri ad valorem 
sacramenti ut absolutio sit vocalis. Nam si hoc requireretur tantum 
ad liceitatem, ex vi nempe solius praecepti ecclesiastici aut divini, vix 
explicari posset quare in casibus urgentioribus, in quibus praeceptum 
urgere non solet, absolutio per scriptum vel nutum a prudentibus 
confessaris attentata non fuerit, et inter doctores morales, etiam 


l| Dc Poenitentia, disp. 19, sect. 1, n. 23, Opera omnia, t. 22, Parisiis, 1876, p. 407 sq. 


"De Poenitentia, disp. 3, dub. 1, n. 7, Curs. Thcol., t. 19, Parisiis, 1883, p. 145. 

laxioris aut benignioris indolis, talis praxis aut doctrina sese affirmare 
non potuerit. 


Ceterum contraria sententia paucorum doctorum, supra relatorum, 
tam inanis visa est communi choro theologorum, ut perfecte jam 
deciderit nec ullum fere reliquerit vestigium. Supradictus autem 
Hyquaei, Pontii et Sporer conatus eam in praxim aliquatenus dedu- 
cendi, futilis prorsus et illogicus apparet. Hyquaeus enim explicite 
asserit Oppositam sententiam in praxi saltem non esse tolerabilem”, 
et tamen paulo inferius addit quod "quamvis regulariter absolutio per 
signa non valet, tamen in eo casu [nempe necessitatis, nec tantae qui- 
dem necessitatis, nam Hyquaeus loquitur de eo qui ad mutum sacer- 
dotem recurrit “causa confusionis sui, instructionis et reverentiae 
potestatis"] praesumendum est de divina misericordia". Quae est ista 
praesumptio, nisi divinatio et arbitratio? Nonne praesumendo similiter 
de divina misericordia, finxerunt quidam theologi doctrinam de altero, 
praeter Baptismum, extraordinario salutis medio pro parvulis in casu 
necessitatis, quae temeraria in theologia judicari solet? Nec intelligi- 
tur quid sibi velit Sporer cum approbat mutum sacerdotem absolventem 
in necessitate "quia res non est omnino definita de fide"; numquid 
aliquid debet esse de fide, ad hoc ut contraria sententia non possit in 
praxim deduci? nonne sufficit ut aliquid sit certum, imo tale ut con- 
trarium sit temerarium, vel etiam tam firmiter et communiter a theo- 
logis admissum ut contrarium tam parvam habeat probabilitatem ut 
moraliter pro nihilo reputetur? Unde merito scribit Merkclbach (n. 
446): “In praxi sententia opposita, quae olim fuit plurium, non habet 
fundamentum; unde non est attendendum ad hoc, quod ait Sporer, in 
casu extremae necessitatis sacerdotem mutum posse, deficiente omni 
alio sacerdote, absolutionem nutu vel scripto dare". 


Probatur 2. EX DOCUMENTIS ECCLESIAE. 


Cone. Flor, et Trid., supra relata, dum proponunt formam, non tan- 
tum licitam sed validam (“íin qua praecipue ipsius [sacramenti] vis 
sita est"), dicunt eam “in ministri verbis positam esse" (Cone. Trid.) 
eamque esse "verba absolutionis, quae sacerdos profert, cum dicit: 
Ego te absolvo etc." (Cone. Flor.). 

Praeterea, Cone. Flor., in eodem decreto pro Armenis, loquens de 
sacramentis in genere, asserit omne sacramentum tribus constare, 
quorum si unum desit, non perficitur sacramentum, scilicet intentione 
ministri, rebus tamquam materia et verbis tamquam forma; dein 
transiens ad sacramentum Poenitentiae, ait formam esse verba quae 
sacerdos profert et dicit; tandem descendens ad Matrimonium, ait 

ipsum esse "regulariter . .. mutuum consensum per verba de praesenti 
expressum", cujus particulae ("regulariter") appositione pro solo 
Matrimonio, Concilium satis indicat tantummodo huic sacramento 
convenire ut possit fieri sine proprie dictis verbis, et expressionem 
"verbis tamquam forma”, prius tam  signanti modo applicatam 
Poenitentiae ("verba quae profert et dicit"), esse intelligendam in 
stricto sensu et pro omni casu. 

Praeterea, Clemens VIII in supra memorato decreto reicit, ut in- 
validam (ut ostendimus in art. 41, tom. 2, p. 702 sq.), absolutionem da- 
tam in absentia, per litteram nempe seu internuntium. Jamvero vix 
excogitari potest alia conveniens ratio illius invaliditatis nisi quia 
absolutio debet esse vocalis, uti fit inter praesentes. Nec refert quod 
in eodem decreto reiciatur etiam confessio poenitentis facta in absentia 
et tamen confessio in praesenti non debeat fieri viva voce, sed possit 
exprimi nutu vel scripto. Quinimo, ex hoc ipso quod poenitens non 
teneatur ad confitendum viva voce, sequitur sacerdotem debere viva 
voce absolvere; nam si neuter loqueretur, frustranea esset haec mutua 
ac muta praesentia, a Papa requisita, et posset aeque efficaciter sup- 
pleri communicando per litteras in absentia. 


Ceterum, ut directe respondeamus supra relatae objectioni adver- 
sariorum, invocantium paritatem inter poenitentem confitentem et 
sacerdotem absolventem, notandum est diversam esse utriusque con- 
ditionem, ratione cujus intelligitur quare sacerdos debeat viva voce 
absolvere dum confitens non teneatur viva voce confiteri. 


Primo enim, confessio poenitentis se habet ex parte materiae sacra- 
menti, dum absolutio est ipsa forma; in sacramentis autem forma debet 
esse expressior quam materia in significando, cum ex forma determi- 
netur ipsa materia in sua significatione, verba autem habent principa- 
tum in significando, ut dicit Augustinus (De doctr. christ. 2, 2, 3). 


Secundo, ratio et finis quare poenitens debeat sese exprimere confi- 
tendo, est ut communicet alteri suam cogitationem, seu ut sacerdos 
possit intelligerc ejus peccata et statum conscientiae; ad hunc autem 
finem obtinendum sufficit nutus, vel scriptum, vel verbum; et ob 
eandem rationem quodlibet istorum sufficit in Matrimonio, ut nempe 
alteri parti innotescat consensus contrahentis, necnon in impositione 
poenitentiae, facta a sacerdote. E converso, ratio quare sacerdos de- 
beat sese exprimere absolvendo, non est ut poenitens intelligat, ad id 
enim sufficeret quodeumque signum, et ceteroquin hic finis necessario 
frustratur in pluribus casibus, uti in moribundis, in surdo, in idiota, 
sed ut in se, et objective, et coram Deo (quasi loquens Deo et “ut 

Deus intelligat", juxta pulchram Lugonis!] expressionem), ponat for- 
mam sacramentalem, seu signum aptum ad exprimendam sacramen- 
talem operationem, quod quidem non aliud esse potest quam verbum, 
cum verba habeant principatum in significando; "atque ea de causa 
verba absolutionis, et aliae formae appellari solent ab antiquis Patribus 
preces, et orationes sacerdotum ".1$ 

Huc facit sequens objectio quam movet et resolvit S. Thomas, agens 
de forma Baptismi, in 3 p., q. 66, a. 5, ob. 5 et ad 5: **[Obj.] Ille qui 
baptizatur, quandoque non intelligit verba, puta si sit surdus aut puer. 
Frustra autem ad talem sermo dirigitur, secundum illud Eccli. xxxii, 6: 
‘Ubi non est auditus, non effundas sermonem’. Ergo inconvenienter 
dicitur: ‘Ego te baptizo’, sermone directo ad eum qui baptizatur. .. 
[Resp.] Dicendum quod verba quae proferuntur in formis sacramen- 
torum, non pronuntiantur solum causa significandi, sed etiam causa 
efficiendi, inquantum habent efficaciam ab illo Verbo per quod facta 
sunt omnia; et ideo convenienter diriguntur non solum ad homines 
intelligentes, sed etiam ad creaturas insensibiles; ut cum dicitur: 


9 99 


'Exorcizo te, creatura salis’. 


Tertio, alia “ratio discriminis est quia plures causae moraliter im- 
pedire possunt poenitentem a confessione vocali, quam Sacerdotem à 
vocali absolutione; constat enim quod omnes muti, barbari, et ignotae 
linguae homines, verbis nequeunt confiteri, unde ut scripta, vel nutus, 
aut interpretem adhibeant, necesse est. Sacerdos vero, cum possit 
verbis efferre quae sentit vel judicat, vix ullae causae occurrunt, quae 
ipsum a vocali formae prolatione impedire valeant; ideoque recte a 
Christo institutum est, ut absolutio nonnisi verbis impendi possit, licet 
confessio scriptis, et nutibus, vel per interpretem fieri valeat." I? 


Probatur 3. EX IPSA DUPLICI RATIONE SACRAMENTI ET 
JUDICII, ex qua ipsi adversarii desumunt praecipuas eorum rationes 
et objectiones. 

Ratio quidem sacramenti, quamvis non absolute ac necessario re- 
quirat formam vocalem, ut patet in Matrimonio (imo nec ipsam for- 
mam. ut patet in Circumcisione aliisque sacramentis A. L.), tamen 
eam requirit per se et de primaria intentione, ita ut per se et in pluri- 
bus verificetur. nisi peculiaris natura alicujus sacramenti aliud ex- 
quirat. Sacramentum enim est signum, ac ideo petit in suo elemento 
potiori ac formali, ut vis significandi sit potissima, cum unumquodque 
appetat suam perfectionem; potissima autem vis significandi residet 


" Disp. 13, sect. 1, n. 6. 
* Lugo, ibidem. 
"Gond, De Poenitentia, disp. 12, a. 4, $83, n. 63, Clypeus, t. 6, Parisiis, 1876, p. 668. 

in verbis, et quidem in verbis viva voce prolatis, ut patet ex ipsa 
humana consuetudine. Inde provenit theologicum axioma: Sacramenta 
N. L. (utpote perfecta in ratione sacramenti seu sacri signi) com- 
ponuntur ex rebus tanquam materia et verbis tanquam forma. 


Peculiaris autem natura hujus sacramenti, prout est actus judicialis, 
nullatenus requirit, ut accidit in Matrimonio, ut ejus forma fiat in- 
differenter per quodlibet signum, sed potius postulat ut communis 
regula et generalis exigentia sacramenti servetur in forma vocali. Xam 
imprimis ipsa sententia judicii forensis, quamvis absolute intimari pos- 
sit nutu vel scripto (ut patet tum in judicio civili, tum in judicio eccle- 
Siastico cum intimatur censura, tum aliquando in ipso judicio sacra- 
mentali cum imponitur poenitentia), tamen ordinarie et connaturaliter. 
juxta exigentias et modos humanae consuetudinis, intimatur oraliter: 
Deus autem sacramentum instituit juxta humanas consuetudines, atque 
in eorum materiam et formam elegit ea quae sunt communiora et con- 
naturalia, ut patet de aqua ad abluendum in Baptismo et de pane 
ad comedendum in Eucharistia. Sic igitur judicialis ipsa indoles Poe- 
nitentiae non exigit ut forma exprimi possit quomodolibet, sed potius 
exigit ut exprimatur eo ordinario et connatural! modo quo sententia 
judicialis exprimi solet, hoc est per verba. 

Praeterea, de natura ipsius judicii in genere, est ut possit habere 
quandam formam solemnitatis, a lege statutam, v.g. ut ipsa sententia 
judicialis non valeat nisi intimetur verbis vel in publica quadam 
forma et celebratione. Unde necessitas verborum in forma hujus sacra- 
menti nequaquam contradicit ejus indoli judiciali. 

Praeterea, peculiaris natura hujus judicii ostendit convenientiam 
tais peculiaris conditionis solemnitatis, juxta quam sit necesse sen- 
tentiam exprimere verbis. Est enim judicium hoc, non mere vindi- 
cativum, sed poenitentiale et reconciliativum. quod nempe ipse reus 
petit ad finem reconciliationis et reparationis, et in quo ipse reus est 
simul accusator et testis, ipsique creditur tam pro se quam contra se 
loquenti; unde convenit ut sententia expressis verbis ei intimetur, ut 
majorem habeat suae justificationis certitudinem. Hoc praeterea poeni- 
tentiale judicium, non est mere caeremoniale et declarativum, sed 
sacramentale et potestativum; ut sacramentale autem, petit compleri 
perfecta significatione quae in prolatis verbis consistit, ut supra dic- 
tum est; ut vero potestativum, exigit ut in signum tam excelsae digni- 
tatis, quae vim judicii coelorum participat et imitatur, sententia 
sacerdotis viva voce proferatur, in similitudinem illius supremae po- 
testas qua Deus “dixit et facta sunt" (Psal. 32., 9; 148, 5). 


SIn art. 41 (tom. 2, p. 710) ex eadem peculiari natura judicii secramentalis deduximus 
necessitatem confessionis et absolutionis inter praesentes. 

Confirmatur argumentum tum ex necessitate conferendi absolutio- 
nem in praesenti, cujus necessitatis nulla alia conveniens ratio assignari 
potest nisi ipsa necessitas oralis absolutionis, ut dictum est supra; 
tum a paritate cum Baptismo; nam quo jure ex verbis “Euntes docete 
omnes gentes baptizantes eos in nomine P. et F. et Sp. S." colligitur 
cum tota Traditione formulam trinitariam in hoc sacramento esse 
verbis proferendam, quamvis in Evangelio id expresse non dicatur, 
eodem jure idem de formula absolutionis colligi potest ex verbis 
"(Quaecumque solveritis " et “Quorum remiseritis peccata 
item, sicut non obstante suprema Baptismi necessitate, maxime in 
causa puerorum, verba formae indispensabiliter viva voce proferenda 
sunt, ita et a fortiori idem dicendum est de forma hujus sacramenti 


cui non tanta competit necessitas. 


Ex dictis intelligitur inanitas praecipuae objectionis adversariorum, 
arguentium a paritate cum Matrimonio. Ex hoc enim quod in Matri- 
monio non requiratur forma vocalis, sequitur quidem quod ad consti- 
tuendum aliquod sacramentum talis forma non absolute requiritur, 
sed non sequitur quod non requiritur in sacramento Poenitentiae (aut 
in aliis quinque determinatis sacramentis quae de facto instituta 
sunt), quemadmodum ex hoc quod Matrimonium possit celebrari inter 
personas distantes, vel per procuratorem aut internuntium, non sequi- 
tur id convenire etiam Poenitentiae aut aliis sacramentis. Nam prae- 
dictae conditiones conveniunt soli Matrimonio ex peculiari sua indole, 
in qua discrepat a Poenitentia. 

Et quidem, quod attinet ad necessitatem formae vocalis vel secus, 
triplex observatur discrimen. Christus enim, cum condidit sacramentum 
Matrimonii, non instituit ipsum contractum conjugalem, sed prae- 
existentem elevavit ad dignitatem sacramentalem, una cum omnibus 
ejus conditionibus et proprietatibus; gratia enim naturam non destruit 
sed perficit. Inter has autem conditiones, una est quod contractus ex 
sua natura fieri potest per quodlibet signum, sive voce, sive nutu, sive 
scripto; alia conditio est quod expressio consensus ad hunc finem exi- 
gitur ut alteri contrahenti innotescat, ad quem quidem finem quodlibet 
signum conducit; alia conditio est quod Matrimonium contrahi potest 
ab omnibus, etiam a mutis, ex quo sequitur ejus formam sacramentalem 
(quae consistit in ipso consensu utriusque contrahentis, inquantum 
est acceptatio) non debere esse vocalem, secus muti eam ponere non 
possent nec contrahere Matrimonium, ac ita ex institutione sacramenti 
limitaretur naturalis facultas contrahendi. 

Cum vero Christus condidit sacramentum Poenitentiae, nequaquam 
assumpsit aliquod praeexistens ac determinatum judicium, sed tunc 
primo instituit aliquod. poenitentiale remedium salutis, cui contulit 

etiam indolem judicialem; unde potuit huic judicio apponere condi- 
tiones quas praetulit, eas nempe quas exigit propria et primaria indoles 
sacramenti. Sacramentum autem de primaria sua intentione petit 
compleri per perfectam significationem, quae quidem nonnisi in 
forma vocali obtinetur; item, forma sacramentalis non ad hoc diri- 
gitur ut a subjecto intelligatur, secus validitas sacramenti frustraretur 
in casu moribundi, surdi vel idiotae, sed ad hoc ut, in se et objective 
et coram Deo, sacramentalis significatio exprimatur, quae quidem 
nonnisi in oratione vocali perficitur; item sacramentum Poenitentiae 
non ita pro omnibus institutum est ut ab omnibus ministris necessario 
administrari debeat aut possit, et ideo non est inconveniens si ob 
necessitatem formae vocalis, a mutis administrari nequeat. 


DICES l. Potestas sacramentalis est sive ad ligandum sive ad 
solvendum. Atqui potestas ligandi non debet exerceri viva voce. Ergo 


nec potestas solvendi, cujus actus est absolutio. 


RESP. Objectio nimis probat, nam ex ea sequeretur quod absolutio 
nec viva voce nec ulla determinata formula aut signo significari debet, 
et sicut sacerdos potestatem ligandi non exercet per formulam “Ego 
te ligo", sic non necessario debet potestatem solvendi exercere per 
formulam “Ego te absolvo", etiam nutu vel scripto manifestatam. 

Ad utramque autem hanc sequelam et falsitatem refellendam, at- 
tende propriam indolem tum potestatis judicialis in genere tum potes- 
tatis judicialis sacramentalis. Ut dictum est in art. | (tom. 1, p. 
131 sq.), potestas judicialis in genere non consistit in duplici separata 
potestate solvendi et ligandi, sed in unica indivisibili potestate ad 
utrumque simul et disiunctive, i.e. ad solvendum aut ligandum, quae 
quidem duo se habent inter se non ut contradictoria, seu ut positivum 
et negativum (solvere et non solvere; ligare et non ligare), sed ut 
contraria, seu ut positivum et positivum. Unde in exercitio unius 
implicatur quodammodo exercitium alterius, quatenus fit exercitium 
unius potestatis ad utrumque. Potestas autem sacramentalis, prout 
sacramentalis, ordinatur ad solvendam seu removendam culpam per 
collationem gratiae, non vero directe ad ligandam culpam (nam ad 
culpam homo se ligat ex semetipso), sed tantum indirecte et negative, 
quatenus sacerdos non solvit, dum solvere potest et dum judicat de 
solvendo aut non solvendo. Unde solus actus quo sacerdos solvit, seu 
absolutio, indiget proferri viva voce et determinata forma, quia solus 
ile actus habet rationem formae sacramentalis. 


Nec inde sequitur potestatem ligandi non esse sacramentalem aut 
consistere in mera absentia absolutionis. Nam imprimis ipsa absolutio 
non est proprie exercitium alicujus potestatis solvendi seu remittendi. 

sicut datur in Baptismo, sed exercitium bimembris ac indivisibilis 
potestatis judicialis ligandi aut solvendi; unde in ipsa absolutione 
utraque potestas exercetur, non quidem ut est duplex, sed ut est una 
ad utrumque. Ceterum, etiam si ligatio et solutio considerentur ma- 
terialiter ut duo actus separati, in sacramento Poenitentiae duplex 
habetur ligatio, utraque sacramentalis. Prima est negatio absolutionis, 
seu ligatio culpae, quae procedit ex incoepto judicio sacramentali et 
manet sub sigillo potestque in alio judicio, remoto obice, compleri, 
retenta eadem confessione prius habita et addita absolutione. Secunda 
est positiva impositio poenae in satisfactionem post absolutionem. Utra- 
quae haec ligatio non indiget fieri determinato signo aut viva voce, quia, 
quamvis sacramentalis, non est ipsum sacramentum aut forma sacra- 
menti quae in sola absolutione consistit. Et nihilominus in ipsa forma 
absolutionis exprimitur indirecte tum potestas ligandi ad culpam, ut 
dictum est, tum potestas ligandi ad poenam, quae est quaedam ex- 
tensio et integratio ipsius absolutionis a culpa 7l 


Ad rem S. Thomas, In 4 Sent., dist. 18, q. l, a. 3, q. 5: 'Operatio 
sacerdotis in usu clavium est conformis Dei operationi, cujus minister 
est. Deus autem habet operationem et in culpam et in poenam; sed in 
culpam ad solvendum quidem directe, ad ligandum autem indirecte, 
inquantum obdurare dicitur dum gratiam non largitur; sed in poenam 
habet operationem directe quantum ad utrumque, quia et poenam 
parcit, et poenam .infligit. Similiter ergo sacerdos, etsi absolvendo ex 
vi clavium habeat aliquam operationem ordinatam ad culpae dimis- 
sionem modo jam dicto, non tamen in ligando aliquam operationem 
habet in culpam; nisi ligare dicatur inquantum non absolvit, sed 
ligatos ostendit. Sed in poenam habet potestatem et ligandi et solvendi; 
solvit enim a poena quam dimittit, sed ligat ad poenam quae remanet. 
Sed ad hanc ligare dupliciter dicitur. Uno modo considerando ipsam 
quantitatem poenae in communi; et sic non ligat nisi inquantum non 
solvit, sed ligatum ostendit. Alio modo, considerando poenam hanc 
vel illam determinate; et sic ligat ad poenam, imponendo eam." 


DICES 2. Absolutio a censuris est actus potestatis clavium, et qui- 
dem judicialis, et tamen non debet exerceri viva voce aut determinatis 
verbis. Ergo a pari absolutio a peccatis non petit viva voce aut ulla 
determinata forma exerceri. 


RESP. Si valeret paritas inter utramque absolutionem, sequeretur 
quod etiam absolutio a peccatis posset fieri inter absentes, quod est 
damnatum a Clemente VIII. Praecipua disparitas in praesenti est quod 


3] Cf. Salmanlicenses, Disp. 3, dub. 1, n. 18 sq. Suarez, Disp. 19, sect. 1, n. 15. 

absolutio a peccatis est sacramentalis, et in sacramentis verba formae 
requiruntur ad hoc ut perficiatur sacramentalis et objectiva significatio 
effectus, quod quidem obtinetur per determinata verba, viva voce pro- 
lata, non vero ad hoc ut intelligantur a subjecto vel aliquid ei intime- 
tur, ut e contrario contingit tum in absolutione a censura, tum in 
confessione poenitentis, tum etiam, etsi per accidens, in ipsa forma 
sacramenti Matrimonii, ut supra explicatum est. 

Ad rem S. Thomas, Opusc. 22, c. 2: “Alia ratio est de absolutione 
ab excommunicatione quae non est sacramentalis, sed magis judiciaria 
jurisdictionem consequens; et aliud de absolutione a peccatis in sacra- 
mento poenitentiae, quae consequitur potestatem clavium, et est sacra- 
mentalis. In illa enim verba habent efficaciam ab intentione dicentis, 
unde non refert quibuscumque verbis [aut signis] utatur ad expri- 
mendam suam intentionem: in sacramentis autem verba habent effi- 
caciam ex institutione divina, unde tenenda sunt verba determinata 
consonantia divinae institutioni." 


Conclusio 2. Forma absolutionis consistit essentialiter in verbis “Absolvo 
te”, ita ut non sufficiat verbum “Absolvo”, nec requirantur verba “A pec- 


catis tuis" aut “In nomine Patris et Filii et Spiritus S." 


Probatur. 


In determinanda forma alicujus sacramenti nequit procedi simpli- 
citer a priori, seu ex natura sacramenti tam in genere quam in specie, 
nani elementa sacramenti possunt diversimode significari, neque sim- 
pliciter a posteriori, seu ex sensu Ecclesiae et Traditionis, nam non 
raro documenta variis subsunt aestimationibus et interpretationibus; 
sed utraque methodo et ex utroque principio procedere oportet, ita ut 
ex uno firmetur quod ex alio nonnisi dubitanter deduci possit. 


PRIMO igitur, si attendamus ad naturam ipsam sacramenti, certum 
est formulam alicujus sacramenti talem esse debere et talibus verbis 
componi, quibus exprimatur essentia talis sacramenti, nam a forma 
sacramentum specificatur. Cum autem sacramentum sit essentialiter 
signum et causa gratiae (essentia metaphysica) et ex quibusdam rebus 
et verbis resultet (essentia physica), oportet quod totum hoc in ipsa 
forma uno vel alio modo reluceat. 

Unde ait S. Thomas quod “forma sacramenti continere debet quid- 
quid pertinet ad speciem sacramenti" (3 p., q. 72, a. 4). Species autem 
uniuscujusque sacramenti maxime manifestatur in eo quod per sacra- 
mentum peragitur; unde idem S. Doctor addit: "Per formam sacra- 
menti debet exprimi sacramenti effectus" (3 p. q, 78, a. 2). Hoc 

autem intelligendum est non tantum de ipso effectu gratiae, quasi 
materialiter et in se considerato, sed etiam de modo quo ipse pro- 
ducitur per sacramentum. Hic autem producendi modus maxime osten- 
ditur ex ipso modo quo forma afficit materiam, nam ex utraque con- 
surgit sacramenti natura et influxus; unde ait S. Thomas: "Oportet 
quod forma sacramenti significet id quod in sacramento agitur pro- 
portionaliter materiae sacramenti" (3 p., q. 84, a. 3). 


Modus autem quo forma materiam afficit, triplex observatur in variis 
sacramentis. In Eucharistia enim forma afficit materiam, consecrando 
cam (unde dicitur hoc sacramentum perfici in consecratione materiae), 
quae ita evadit sacramentum significando et causando gratiam ad 
modum rei consecratae et permanentis, seu ad modum rei applicandae 
subjecto per subsequentem communionem in qua ipsa ejus causalitas 
completur. Unde in forma Eucharistiae requiritur et sufficit ut sig- 
nificetur consecratio materiae, vel, si placet, ut significetur gratia 
cibans mediante significatione consecrationis, seu ut danda per ma- 
teriam consecratam; quod quidem fit per verba "Hoc est corpus 
meum", nam in his consecratio seu transubstantiatio aequivalenter et 
exercite significatur, ac si sacerdos diceret ex persona Christi: Con- 
secro seu converto hoc in corpus meum. 

In quatuor vero sacramentis, scilicet in Baptismo, in Confirmatione, 
in Extrema Unctione, et aliquatenus in Ordine, forma non afficit 
materiam ad eam consecrandam, sed tantum unitur usui alicujus 
materiae ut cum eo concurrat ad causandam gratiam, unde dicuntur 
haec sacramenta consistere non in re consecrata, sed in usu materiar 
(quamvis ex ipso usu, materia quodammodo realiter consecretur, eo 
quod fiat canale influxus divini, causantis gratiam in subjecto22); prae- 
terea, talis usus materiae consistit in quadam actione ministri circa 
subjectum sacramenti (ut patet in ablutione vel unctione). Unde forma 
horum sacramentorum significare debet ipsum usum materiae, et con- 
sequenter etiam tam agens seu ministrum, quam patiens seu subjectum 
(ita: Ego baptizo te, Ego ungo te, vel signo et confirmo te); peculiaris 
autem gratia sacramentalis, quae est ipse effectus qui intenditur, sig- 
nificatur per formam ad modum unius cum ipso usu materiae (ita 
sensus formae Baptismi est: Ego te baptizo, seu abluo spiritualiter per 
materialem ablutionem, vel: Tibi infero gratiam ablutivam per exer- 
citium materialis ablutionis, operantis 1nstrumentaliter3). 

Tandem in duobus sacramentis, quorum materia non consistit in 
aliqua re physica sed in humanis actibus ipsius subjecti, scilicet 
Poenitentia et Matrimonio, forma nec afficit materiam ad eam conse- 


acr 3 p., q. 78, a. 1. 
* Cf. 5 p., q. 60, a. 6, in fine. 

crandam, nec proprie unitur usui materiae, quia actus illi non po- 
nuntur a ministro sed a subjecto, adeoque non consistunt in aliqua 
actione ministri utentis aliqua materia et eam applicantis subjecto, 
sed afficit illos actus ad operandum, una cum illis, circa ulteriorem 
materiam quae est ipsorum actuum objectum, seu, in casu Poeniten- 
tiae, ad removenda peccata de quibus poenitens dolet et confitetur, et 
in casu Matrimonii ad constituendum mutuum jus in corpus quod 
est objectum traditionis et acceptationis. Unde in his sacramentis 
forma debet significare praedictam operationem circa ulteriorem ma- 
teriam, uti in Poenitentia, cum dicitur “Absolvo te”, significatur remo- 
tio vinculorum peccati, et in Matrimonio, cum datur signum consensus, 
significatur acceptatio juris in corpus traditi ab alio contrahente. 


Ad rem S. Thomas, 3 p., q. 84, a. 3: “In qualibet re perfectio at- 
tribuitur formae. Dictum est autem supra (art. | hujus quaest. ad 2), 
quod hoc sacramentum perficitur per ea quae sunt ex parte sacer- 
dotis: Unde oportet quod ea quae sunt ex parte poenitentis, sive sint 
verba, sive facta, sint quaedam materia hujus sacramenti; ea vero 
quae sunt ex parte sacerdotis, se habeant per modum formae. Cum 
autem sacramenta novae legis efficiant quod figurant, ut supra dictum 
est (qu Ixii, art. 1 ad 1), oportet quod forma sacramenti significet id 
quod in sacramento agitur proportionaliter materiae sacramenti. Unde 
forma baptismi est: 'Ego te baptizo', et forma confirmationis est: 
Consigno te signo crucis, et confirmo te chrismate salutis', eo quod 
hujusmodi sacramenta perficiuntur in usu materiae: in sacramento 
autem Eucharistiae, quod consistit in ipsa consecratione materiae, 
exprimitur veritas consecrationis, cum dicitur: ‘Hoc est corpus meum '. 

"Hoc autem sacramentum, scilicet poenitentiae, non consistit in 
consecratione alicujus materiae, nec in usu alicujus materiae sancti- 
ficatae, sed magis in remotione cujusdam materiae, scilicet peccati, 
prout peccata dicuntur esse materia poenitentiae, ut ex supra dictis 
patet (art. praec.). Talis autem remotio significatur a sacerdote cum 
dicitur: 'Ego te absolvo'. Nam peccata sunt quaedam vincula, secun- 
dum illud Prov. v. 22: 'Iniquitates suae capiunt impium, et funibus 
peccatorum suorum quisque constringitur. Unde patet quod haec est 
convenientissima forma hujus sacramenti: 'Ego te absolvo' " (cf. 3 p.. 
q. 78, a. 1, corp, et ad 3; q. 84, a. 1, corp, et ad | et 2; item Opusc. 22, 


c. |, cit. in art. seq., p. 548 sq.). 


Ex dictis sequitur quod in omnibus sacramentis praecipuum ele- 
mentum quod in forma significari debet est “/11 quod in sacramento 
agitur proportionaliter materiae sacramenti" (3 p., q. 84, a. 3). In 
Sacramento ergo Eucharistiae sufficit et requiritur ut unum significe- 

tur, nimirum consecratio. In ceteris vero, quia agitur de actione circa 
aliquam materiam, debent quatuor significari, scilicet ipsa actio, ipsa 
materia, agens et subjectum, et praecipue ac distincte actio et subjec- 
tum, nam significatio agentis et materiae potest aequivalenter et exer- 
cite copulari cum significatione ipsius actionis; idque facile patet in 
formis: Baptizo te, Signo et confirmo te, Absolvo te, Indulgeat tibi 
Deus, Accepto jus in corpus quod mihi tradis (ad hoc enim reducitur 
signum consensus prout est forma Matrimonii). 

Quod autem in forma quorumdam sacramentorum requiratur prae- 
terea mentio divinae causae, seu principalis agentis, sive sola sive 
copulata cum mentione ministri (uti in forma Baptismi, Confirma- 
tionis et Extremae Unctionis), nequit directe ex sola consideratione 
sacramenti necessario deduci, sed potius pendet ex determinata volun- 
tate institutoris quae ex Ecclesiae sensu et traditione nobis innotescit. 
Potest tamen haec voluntas ex ipsa indole trium illorum sacramen- 
torum aliquatenus coniectari, nam in eis aliqua excellens gratia con- 
fertur, quae propterea aliquam mentionem appellat divinae causae 
excellenter operantis; in cujus signum in illis sacramentis non adhi- 
bentur actus humani pro materia (ut in Poenitentia et Matrimonio), 
sed aliqua corporalis et exterior materia, cui nullus in supernaturali- 
bus correspondet effectus. Ad rem S. Thomas: “In illis sacramentis in 
quibus confertur excellens gratia, quae superabundat omnem faculta- 
tem humani actus, adhibetur aliqua corporalis materia exterius; sicut 
in baptismo, ubi fit plena remissio peccatorum et quantum ad culpam 
et quantum ad poenam; et in confirmatione, ubi datur plenitudo 
Spiritus sancti; et in extrema unctione, ubi confertur perfecta sanitas 
spiritualis, quae provenit ex virtute Christi, quasi ex quodam extrinseco 
principio" (3 p., q. 64, a. l; cf. ad 2). 


Ex dictis jam sufficienter suadetur nostra Conclusio, quod scilicet 
forma sacramenti Poenitentiae consistit essentialiter in verbis “Absolvo 
te", tanquam in elementis necessariis et sufficientibus. In ipsis enim 
apte exprimitur id quod in hoc sacramento agitur, scilicet actio re- 
movens vincula peccatorum, ubi quatuor significantur, nimirum ipsa 
actio (explicite significata verbo absolvere), materia circa quam actio 
versatur, seu peccata (nam mentio vinculi habetur in ipso verbo 
"solvere", determinato praeterea per particulam “ab”, et aliunde sola 
peccata sunt vincula simpliciter et antonomastice talia), minister seu 
agens (explicite et exercite significatus eodem verbo in forma per- 
sonali: Absolvo, i.e. Ego absolvo) et subjectum (explicite et signate 
significatum per "te"). Ipsum autem verbum “Absolvo” per se solum 
non sufficeret ad exprimendum id quod agitur in hoc sacramento, nam 


non repugnat ut homo solvat seipsum a vinculis peccatorum, ut merum 

instrumentum Dei et extrajudicialiter. Explicita autem mentio pecca- 
torum non exigitur neque ex remissiva indole hujus sacramenti, ut 
patet in ipso Baptismo, neque ex ejus indole judiciali, ut patet in 
judiciis civilibus. Item mentio divinae causae per se non exigitur ab 
indole hujus sacramenti, per quod nequaquam confertur aliqua excel- 
lens peccatorum remissio, sicut in Baptismo et Extrema Unctione. 
Ceterum, haec omnia fusius mox explicabuntur, reiciendo in par- 


ticulari tres sententias adversariorum. 


SECUNDO, si attendamus ad sensum Ecclesiae et Traditionis, con- 
fortatur et veluti auctoritative firmatur idipsum quod ex indole sacra- 
menti deduximus. 

In ipsis verbis institutionis, Joan. 20, 23: “Quorum remiseritis pec- 
cata”, et promissionis, Matth. 16, 19: “Quaecumque solveris super 
terram”, 18, 18: “Quaecumque solveritis super terram”, invenitur 
mentio ministri, subjecti et actus remissionis seu absolutionis; explicita 
autem mentio peccatorum deest in verbis promissionis et nonnisi a 
forma grammaticali requiritur in verbis institutionis (nam "quorum", 
loco “quibus”, exigit compleri per vocem ‘“peccata”). In documentis 
Ecclesiae verba “Absolvo te” constanter recurrunt; cetera vero a 
Cone. Flor, et Trid. discrete teguntur sub particula “Et caetera” et 
a Catechismo Cone. Trid. complete omittuntur. 5. Thomas, explicite 
rem considerans, simpliciter statuit: “Patet quod haec est convenien- 
tissima forma hujus sacramenti: ‘Ego te absolvo " (3 p., q. 84, a. 3); 
nec agit de mera convenientia formulae caeremonialis, sed de essentia 
formae sacramentalis, nam proculdubio convenientissima forma caere- 
monialis non est sola expressio “Absolvo te” sed “Ego te absolvo a 
peccatis tuis in nomine P. et F. et Sp. S.". Sensus Ecclesiae confirmatur 
etiam ex vicissitudine sententiarum theologorum, nam discrepantes 
paucorum opiniones paulatim deciderunt, donec apud modernos fere 
communis habeatur consensus in sententiam quae docet in forma 
absolutionis essentialiter requiri ac sufficere verba "absolvo te". 


Juverit autem tres supradictas adversariorum opiniones directe re- 
cellere, considerando singillatim verba "Absolvo", "A peccatis tuis" 
ct "In nomine P. et F. et Sp. S.". 


VERBUM “ABSOLVO” per se solum non sufficit, quia non con- 
ünet, etiam implicite, mentionem subjecti. Haec autem mentio omnino 
requiritur, ut patet tum ex indole sacramenti, ut explicatum est 
supra; tum ex analogia cum alus sacramentis, nominatim Baptismo 
cui Poenitentia assimilatur praecipue quoad effectum  remotionis 
peccatorum; tum ex communissimo consensu theologorum; tum ex 
supradictis documentis Ecclesiae, in quibus vox “te” constanter ap- 

ponitur, etiam quando caetera verba teguntur sub particula "etc."; 
tum ex ipsis verbis institutionis, Joan., 20, 23: "Quorum remiseritis... 
Quorum retinueritis" (nec inepte diceres mentionem subjecti modo 
generaliori contineri etiam in verbis promissionis, Matth. 16, 19: 
"Quodcumque solveris super terram" et Matth. 18, 18: “Quaecumque 
solveritis super terram”, quae sunt parallela praefatis verbis Joan. 


20:29 


Nec valet obicere mentionem subjecti in forma contineri ex cir- 
cumstantiis, seu ratione factae confessionis et praesentiae subjecti. 
Nam aliud est subjectum designari et significari a circumstantiis, aliud 
est hanc significationem redundare in ipsam significationem verbi 
absolvo". Oportet autem ipsa verba formae significare supra dicta 
elementa sacramenti, quamvis possit sensus verborum formae quan- 
doque determinari in seipso ex circumstantiis vel ex contextu, sicut, 
si episcopus alloquens Petrum, Paulum et Joannem sacerdotes, dicat: 
Eligo Petrum in parochum, Petrus intelligitur ille sacerdos ibi prae- 
sens, non vero alius ejusdem nominis. Unde inaniter instares ex exem- 
plo Matrimonii, cujus forma valide subsistit in unico verbo "Volo": 
nam hoc verbum ex ipsa circumstantia cogniti consensus alterius in 
tradendo jure in corpus, ex ipsa implicita petitione consensus et ex 
ipsa natura contractus, habet in seipso hunc sensum: Volo acceptare 
tuam traditionem juris in corpus. Et confirmatur ex ipsa disparitate 
inter verbum “Absolvo? et verbum "Volo". Nam hoc esse potest 
responsio alicui interrogationi in qua praesentatur aliquid quod as- 
sumitur a respondente ut objectum suae responsionis ejusque sensum 
complet, ut cum, quaerenti: Visne hoc facere?, respondetur: Volo, 
sensus hujus est omnino determinate: Volo hoc facere. E converso, 
nihil tale convenit verbo "Absolvo" cujus sensus manet suspensus et 
incompletus, donec addatur designatio subjecti, non secus ac sensus 
verbi “do” manet indeterminatum nisi dicatur “Do tibi hoc vel illud". 


VERBA "IN NOMINE PATRIS ET FILII ET SPIRITUS S? 
aut quaelibet mentio SS. Trinitatis vel generaliter Dei, vel Christi, 
principalis agentis in hoc sacramento, nequaquam requiritur. Talis 
enim expressio vel mentio: 

Primo, non exigitur a ratione sacramenti, ut patet tum quia de- 
sideratur in quibusdam alus sacramentis, puta in Matrimonio, tum 
quia ratio mere instrumentalis et ministerialis concursus sacerdotis 
convenienter quidem indicatur in forma (et propterea in hoc sacra- 
mento id fit ab Ecclesia solemniter et caeremonialiter per additionem 
praedictorum verborum), sed non necessario postulat indicari in ipsa 
forma, cum supponatur inclusa in ipsa totali ratione sacramenti et in 

ipsa evidenti impossibilitate producendi principaliter effectum sacra- 


menti per virtutem creatam. 


Secundo, ea mentio non exigitur a sacramentali paritate cum Bap- 
tismo; nam, ut diximus supra, in hoc nequaquam paritas sed disparitas 
habetur inter utrumque remissionis sacramentum, siquidem mentio 
divinae causae exigitur in illis sacramentis in quibus aliqua excellentior 
gratia confertur et significatur, scilicet Baptismo, Confirmatione et 
Extrema Unctione. Unde quoad hoc Poenitentia convenit potius cum 
Matrimonio. Praeterea, in Baptismo omnino peculiaris ratio habetur 
appellandi causam divinam, et quidem secundum explicitam et distinc- 
tam nominationem S. Trinitatis, cum ipse sit janua Ecclesiae et sacra- 
mentum fidei per excellentiam, seu primum signum et prima professio 
illius fidei quae in obscurissimo et altissimo Trinitatis mysterio maxime 


fundatur. 


Tertio, illa mentio non continetur in verbis institutionis aut pro- 
missionis, secus ac pro Baptismo (Joan. 3, 5: “Renatus ex aqua et 
spiritu S.?”; Matth. 28, 19: “Baptizantes eos in nomine Patris et 
Fili et Spiritus S.”), pro Extrema Unctione (Jac. 5, 14 sq.: “Un- 
gentes eum oleo in nomine Domini”) et quodammodo pro Confirma- 
tione (Act. 8, 17: “Imponebant manus super illos, et accipiebant 


Spiritum S.”). 


Quarto, non ut necessaria proponitur in documentis Ecclesiae. Cate- 
chismus Cone. Trid. de illis verbis omnino ac signanter silet, etsi ipsa 
sint communis ac solemnis usus liturgici ac propterea proponantur 
explicite in Rituali Romano; Concilium tum Florentinum tum Tri- 
dentinum ea verba tegit sub particula “etc.”, tacite alludens ad ipsa 


tanquam ad usualem nec necessariam additionem liturgicam. 


Quinto, ea mentio ut non necessaria ad valorem habetur a communi 
sententia theologorum, quorum plures dicunt id esse omnino certum 
(Suarez: “Certum est"; Lugo: Contraria “sententia ab omnibus reji- 
citur, quam aliqui dicunt esse omnino improbabilem”; Salmanticcnses 
et 5. Alphonsus: “Communis et vera sententia”); imo ad ipsam licei- 
tatem quod attinet, multi dicunt eam mentionem omittere esse tantum 
veniale, et plures asserunt nullum esse peccatum (cf. infra, p. 543). 


VERBA "A PECCATIS TUIS", seu explicita mentio causae pecca- 
torum nequaquam requiritur, sed sufficit implicita eorum mentio quae 
continetur in ipsis verbis "Absolvo te". Explicita enim mentio: 

Primo, non exigitur a verbis institutionis, Joan. 20, 25 “Quorum 
remiseritis peccata . . ." et Matth. 16, 10: *Quodcumque solveris . . 

18, 18: “Quaecumque solveritis. . Nam in his explicita mentio fit 

ob peculiarem formam orationis. In primo enim textu, genitivum 
"Quorum" indiget compleri per objectum ("peccata"), si vero ponere- 
tur "Quibus" sensus completus haberetur in solis verbis "Quibus re- 
miseritis, remittetur eis", quemadmodum in verbis orationis dominicae 
indifferenter dicitur: "Dimitte nobis debita nostra" et "Sicut nos 
dimittimus debitoribus nostris" (Matth. 6, 12; item 6, 15: “Si autem 
non dimiseritis hominibus", 16, 21: *Quoties peccabit in me frater et 
dimittam ei?", Luc. 6, 57: “Dimittite et dimittemini"). In altero vero 
textu, ipsa absentia mentionis subjecti exigit mentionem objecti, ut 
convenienter compleatur sensus; si vero significaretur subjectum, suf- 
ficerent verba “Quos solveritis", sicut in Joan. 11, 44 dicitur de Lazaro: 
“Solvite eum" (nec additur “a vinculis"). 


Secundo, ea mentio non proponitur in documentis Ecclesiae. Cate- 
chismus Cone. Trid. simpliciter eam omittit. Cone. Flor, et Trid. eam 

tegunt sub particula ‘“etc.”, non secus ac mentionem S. Trinitatis, 


quam etiam adversarii dicunt non esse necessariam. 


Tertio, longe communior sententia Theologorum cum S. Thomo 
docet mentionem peccatorum non esse necessariam, quamvis, ob proba- 
bilitatem contrariae sententiae, auctores morales cum S. Alphonse 
dicant in praxi non esse ab hac recedendum et absque gravi peccato 
eam mentionem omitti non posse, ne exponatur sacramentum periculo 
nullitatis. 


Quarto ac praecipue, illa mentio non exigitur a ratione sacramenti, 
sive prout est judiciale, nam etiam in judiciis humanis non requiritur 
ut sententia explicet materiam judicii, quippe quae ex ipsa rei accu- 
satione et totius causae discussione intelligitur significari in ipsa 
sententia; sive prout est remissivum peccatorum, ut patet a paritate 
cum Baptismo in quo verbum “Baptizo, seu abluo" includit nec exigit 
mentionem peccatorum quae absterguntur; sive prout in forma sacra- 
mentali debet exprimi id quod per sacramentum peragitur ejusque ef- 
fectus, nam verbum "Absolvo" sufficienter, et quidem in seipso, deter- 
minatur ad significationem peccatorum (ad exclusionem poenarum et 
censurarum) tum ex circumstantia factae confessionis, tum ex verbo 
“Te” (ie. “te peccatorem", adeoque “A peccatis tuis"), tum ex ipso 
sensu pleno illius vocis quae, ubi dicitur absque determinatione aut 
restrictione, refertur praecipue ad ea quae sunt hominis vincula plene 
et simpliciter, scilicet peccata. Ex quo ruit praecipua adversariorum 
objectio et patet discrimen inter mentionem subjecti, quae ut dictum 
est supra debet esse explicita, et mentionem objecti, quae sufficit im- 
plicita; nam verbum “Absolvo” ex praedictis circumstantiis determina- 
tur in sua ipsius significatione ad connotandum peccata, non vero ad 

connotandani personam poenitentis, cujus designatio adest quidem in 
ipsis circumstantiis, sed non redundat in ipsam significationem verbi 


“Absolvo”. 


Ad rem apte LUGO: ‘‘Aliqua . . . sunt verba, quae magis syncategorematice 
significant, atque adeo suspendunt significationem ad modum termini syncate- 
gorematici; donec determinentur per aliud, qualia sunt verba, ‘adjungo, unio, 
volo, et similia. Alia vero sunt, quae magis participant de categoremate; habent 
enim de se sensum completum, ut ‘curo, existo, aegroto’, et similia. Illud ergo 
verbum, ‘dono’, pertinet magis ad priorem classem; neque enim explicat, quid donet; 
at vero verbum, ‘condono’, seu ‘remitto’, pertinet ad posteriorem, quia significat 
donationem debiti, et valet idem ac, dono tibi debitum quod debes mihi, quod 
quidem generat perfectum sensum, ut constat, quamvis nihil aliud addatur. 


"Dices adhuc manere sensum imperfectum, quia cum sint, vel esse possint multa 
debita; non significatur sufficienter, nisi explicetur, quale debitum remittatur, 
sicut verbum, ‘dono’, facit sensum imperfectum propter eamdem rationem. 

"Respondeo non manere sensum clarum, manet tamen perfectum. Aliud enim est 
quod sensus non sit clarus, aliud vero, quod sit suspensus. Illud prius habent omnia 
aequivoca, quae ideo sunt acquivoca, quia de se plura significant, quare quando 
dico, me vidisse canem; sensus quidem non est suspensus, sed perfectus; obscurus 
tamen propter aequivocationem illius vocis, et quia nescis adhuc de quo cane loquar, 
an de terrestri, coelesti, vel marino: haec autem obscuritas, et aequivocatio tollitur 
saepe ex circumstantiis, et ex antecedentibus, ac consequentibus juxta regulam 
summularum. Quando vero dico, me vidisse ‘omnem’: sensus non solum est 
obscurus: Sed etiam imperfectus, ct suspensus: quia illa vox ‘omnis’, non significat 
omnes homines, sed potest consignificare cum voce ‘homo’: neque est sicut vox. 
canis’, quae se sola significat canem terrestrem, licet non solum illum significet, 
sed etiam alios. Illa ergo vox. 'dono', propter syncategorema, quod habet, facit 
sensum non solum obscurum, sed imperfectum, quia solum potest consignificare 
At vero verbum, ‘condono’, vel ‘remitto’, facit quidem sensum obscurum propter 
aequivocationem implicitam, non tamen imperfectum. Sicut si haberes duos senos 
Petros: ct diceres, dono tibi scn'um meum Petrum: oratio quidem faceret sensum 
perfectum, sed obscurum : quia propter aequivocationem nominis non constraret 
care de tua mente. Sic se habent verba illa, ‘Ego te absolvo’, vel ‘Ego tibi 
remitto: habent enim de se sensum perfectum, sed obscurum, nisi ex circumstan- 
tiis, et antecedentibus fiat clarus, prout revera fit. nam juxta subjectam materiam, 
et in iis circumstantiis intelliguntur de condonatione peccatorum, quorum confessio, 
et veniae petitio praecessit. Ipsa tamen verba illam veniam peccatorum significant: 
nam perinde est dicere, condono, ac dicere, dono tibi jus quod habeo adversus te. 
quare, si habeam unicum jus adversus te. nulla est aequivocatio; si autem habeam 
plura jura, sensus est obscurus, et redditur clarus ex circumstantiis, ut in habente 
duos servos Petros, et in alis similibus."2^ 


AD ULTERIOREM AUTEM QUAESTIONEM, quae, ut diximus 
supra (p. 512), disputatur inter patronos hujus communis sententiae, 
an scilicet verba “A peccatis tuis", vel quomodolibet explicita mentio 
peccatorum, in casu quo de facto apponatur, ut ordinarie contingit juxta 
formulam ritualem, pertineat ad substantiam formae, et quidem ut 
pars essentialis, ita ut absolutio non habeat effectum nisi post ejus pro- 
lationem, respondemus affirmative cum Vasquez et Salmantieensibus. 


"Dc Poenitentia, disp. 13, sect. 1, $2, n. 19 sq., Disp. Schol, t 4, Parisiis, 1592, 

Ad hoc autem asserendum nequaquam movemur a particula "etc. 
addita a Cone. Flor, et Trid. (in qua nimis insistunt Salmanticenses); 
nam, quamvis ex ea aliqua favorabilis suspicio vel confirmatio peti 
posset, tamen non valde solida, cum finis illius abbreviationis non uno 
modo interpretari possit et ceteroquin desit in Catechismo Cone. Trid. 
Neque etiam movemur a paritate cum verbis consecrationis calicis 
("Novi et aeterni testamenti etc."); nam ex una parte in tractatu de 
Eucharistia noluimus decidere quaestionem an haec verba pertineant 
ad essentiam formae et ex alia parte non habetur vera paritas inter 
haec verba et verba “A peccatis tuis", quia ipsa non continentur im- 
plicite in ipsa forma “Hic est sanguis meus" sed tantum indicantur 
extrinsece a circumstantia separatae consecrationis corporis et 
sanguinis. 

Vera igitur ratio hujus sententiae est quia mentio peccatorum est 
essentialis formae absolutionis, quamvis sufficiat implicita; quod 
autem implicite vel exlicite ponatur, accidentarium est, sed quando 
alterutro modo ponitur, sive implicite sive explicite, est necessario 
essentialis sub eo modo quo ponitur, quia quomodolibet ponatur, sem- 
per ipsa est et non alia. 

Ad cujus evidentiam, adverte quod ea mentio nequit simul poni im- 
plicite et explicite (si ita simul poni posset, utique implicita mentio 
esset de essentia et subsequens explicita declaratio esset aliquid ex 
trinsecum et accidentale), sed aut ponitur implicite aut explicite. 
Quamvis enim verba “Absolvo te", secundum quod per se sola consti- 
tuunt expressionem ejus quod sacerdos facere intendit, contineant 
implicitam mentionem peccatorum ac ideo sufficiant ad constituendum 
sacramentum et producendum ejus effectum, tamen si ex intentione 
loquentis assumuntur ut pars longioris propositionis "Absolvo te à 
peccatis tuis", jam non habent sensum completum donec apponatur 
"A peccatis tuis" (cum talia sint subjecta qualia permittuntur a prae- 
dicatis) nec amplius continent implicitam mentionem peccatorum, 
quia ipsa explicita eorum mentio, ad quam verba “Absolvo te" diri- 
guntur et a qua determinantur, supprimit et excludit implicitam men- 
tonem et subintelligentiam; quo enim rationali sensu potest quis 
dicere aliqua verba adhuc habere implicitam mentionem alicujus, 
quando illud explicite referunt? 


Ad rem apte Salmanticenses: “Licet in verbis illis ‘te absolvo 
solitarie, et seorsim acceptis, suppositis aliis circumstantiis, subintelli- 
gantur practice peccata, et in vi hujus fiat aequivalentia quoad sensum 
totius absolutionis, tamen eo ipso quod sub una, et eadem intentione 
recte absolvendi, alia subjungantur explicite, non perficitur absolutio 
quoad illorum omnium terminationem, nec consequenter ad positionem 

verbi 'absolvo', resultat effectus; quando quidem ratione expressionis 
aliorum verborum excluditur eorumdem subintelligentia, et continentia 
implicita. Porro quamvis (tacitae objectioni occurrimus) non sit in 
potestate ministri suspendere effectum Sacramenti, est vero in ipsius 
facultate validam formam exhibere his, vel illis verbis eundem for- 
malem sensum retinentibus, et eandem formalem propositionem consti- 
tuentibus. Ita quod in una subintelligitur, in alia formaliter explicetur. 
Quoties autem adest formalis explicatio non remanet locus subintelli- 
gentiae, et e converso quoties aliquid subintelligitur non est aditus 
explicationi, alioqui enim concurrerent in eadem propositione ejusdem 
vocis implicatio, et explicatio, quod ex terminis videtur falsum. Quare 
utin verbo 'absolvo' subintelligantur peccata, oportet illud seorsim et 
solitarie acceptum proferre, ut contingit quando non explicantur: his 
vero expressis et formaliter determinatis, nec essentia, nec effectus 
formae praeintelligi possunt." 2) 


Unde inepte Suarez (cit. in p. 514) arguit "substantiam non pendere 
ex libero arbitrio. sacerdotis, nec ipsum posse suspendere effectum 
formae, si ejus significatio semel perfecta est". Nam negatur quod, 
quando sacerdos eligit exprimere formam hoc modo explicito "Ego te 
absolvo a peccatis tuis", significatio formae sit jam perfecta cum per- 
venit ad vocem "absolvo", quia tunc nondum habetur, nec implicite, 
significatio peccatorum, sed sensus est adhuc incompletus et suspensus, 
nii forte, antequam compleat vocem "absolvo", sacerdos mutet inten- 
tionem et velit totum conceptum suum includere intra limites brevis 
ilius expressionis "Ego te absolvo", tunc enim ea intentio, cum sit 
exclusiva explicitac mentionis peccatorum, est eo ipso productiva 
implicitae mentionis. 


Confirmatur ad hominem contra Lugo ex casu quo quis praeponat 
explicitant mentionem, dicens: “Ego te a peccatis absolvo": tunc 
enm h'c doctor concedit verba “a peccatis" esse de essentia formae, 
quia sensus et effectus manet suspensus donec perveniatur ad verbum 
"absolvo". Sed haec ratio nihil est aut nimis materialis; nam posset 
etam aliquis suspendere sensum propositionis interpolando aliud ver- 
bum loco *a peccatis", puta extraneam exclamationem: oh, Jesu!, nec 
ulus dicet hanc pertinere ad essentiam formae; unde explicita mentio 
peccatorum, sive interponatur sive postponatur, eandem indolem 
habet, et si ipsa pertinet ad essentiam cum interponitur, ad eam 
quoque pertinet cum postponitur. Verba enim formae eatenus influunt 
quatenus constituunt formam et concurrunt ad ejus sensum, quomodoli- 
bet inter se ordinentur, nisi diversa eorum positio valeat ipsum sensum 
formae immutare. 
aDc Poenitentia, disp. 3, dub. 3, $3, n. 174, Curs. Thcol., t. 19, Parisiis, 1883, p. 219. 

Ad rem 5. Thomas: “Si tanta sit interruptio verborum quod inter- 
cipiatur intentio pronuntiantis, tollitur sensus sacramenti, et per con- 
sequens veritas ejus; non autem tollitur, quando est parva interruptio, 
quae intentionem proferentis et intellectum verborum non aufert. Et 
idem est etiam dicendum de transpositione verborum, quia si tollit 
sensum locutionis, non perficitur sacramentum, sicut patet de nega- 
tone praeposita, vel postposita signo. Si autem sit talis transpositio 
quae sensum locutionis non variet, non tollitur veritas sacramenti; 
quia, secundum quod Philosophus dicit, 'nomina et verba transposita 
idem significant " (3 p., q. 60, a. 6, ad 3). 


Media autem sententia Martinez de Prado et Joannis a S. Thoma, 
juxta quam verba “A peccatis tuis" sunt pars tantum  integralis 
formae absolutionis, ex eodem principio refellitur, quia nempe ex- 
plicita mentio peccatorum, quando apponitur, nequit esse nisi pars 
essentialis eo quod tunc verba "Absolvo te" non continent implicitam 
mentionem peccatorum et ideo eorum sensus indiget essentialiter com- 
pleri per peccatorum mentionem. Posset utique aliquis verba “A pec- 
catis tuis" apponere ut meram declarationem expressionis jam in suo 
sensu completae, v.g. Ego te absolvo, scilicet a peccatis tuis,20 sed 
talis declaratio nullo modo pertinet ad substantiam locutionis, neque 
ut pars integralis, sed est aliquid omnino extrinsecum ac separatum, 
seu aequivalet novae locutioni declarativae prioris (nam "Ego te ab- 
solvo, scilicet a peccatis tuis" aequivalet his duabus: "Ego te absolvo" 
et "Per illam sententiam qua dixi: Ego te absolvo, intendi te absolvere 
a peccatis tuis"). Unde non datur medium in hac re inter partem 
essentialem et partem mere accidentalem ac materialem, et nisi verba 
"A peccatis tuis" pertinerent ad essentiam absolutionis, nullo modo 
ad eam pertinerent, nisi improprie et extrinsece, ut volunt Suarez, Lugo 
et Gonet. 

Praeterea, de ratione partis integralis est ut habeat proprium ali- 
quem effectum, distinctum ab effectu partium essentialium, ut patet 
de brachiis et manibus in corpore humano et de satisfactione in ipso 
sacramento Poenitentiae. Jamvero non est assignabilis effectus illorum 
verborum “A peccatis tuis", cum remissio peccati semel et absolute 
fiat per ipsam essentiam absolutionis. 

Praeterea, juxta adversarios effectus absolutionis non confertur nisi 
post prolationem verborum “A peccatis tuis"; ergo haec verba non 
sunt pars integralis, sed essentialis; nam effectus essentiae nequit 
suspendi ratione partis integralis superventurae, quia, posita et consti- 
tuta causa in tota sua essentia, nihil deest quominus illico operetur; 
id ceterum constat ex ipso exemplo satisfactionis, quam praecedit 


! Anglice: I absolve thee; and I mean: From your sins. 

effectus sacramenti, et confirmatur ex eo quod secus si poenitens mo- 
reretur in momento quo sacerdos complet essentiam sacramenti, seu 
verba "Ego te absolvo", antequam diceret "A peccatis tuis", ipse 
privaretur sacramenti effectu, quod est durum et injuriosum efficaci- 
tati et fini sacramenti. Unde inconsequenter procedunt adversarii dum 
ex una parte docent nobiscum effectum sacramenti non dari nisi post 
prolationem verborum “A peccatis tuis" et ex alia parte negant haec 
verba pertinere ad essentiam formae sacramentalis. 


Conclusio 3. Verbis "Absolvo te", in quibus absolutio essentialiter con- 
sistit, possunt substitui alia formaliter acquivalentia, seu eundem sensum 


continentia. 


Probatur. 


Nam, ut probatum est in tractatu De sacr. in genere (art. 31, p. 
420sq.), valida est forma sacramenti, si manet substantialiter immu- 
tata; cum autem substantia verborum consistat in eorum sensu, prop- 
ter quem verba unice quaeruntur (sunt enim signa conceptus seu 
sensus qui intenditur), nulla habetur substantialis eorum mutatio si 
ipsis substituuntur alia formaliter aequivalentia, seu eundem sensum 
referentia. Unde verbis "Absolvo te" possunt substitui alia dummodo 
idem formalis sensus retineatur, hoc est dummodo fiat, sicut in. verbis 
“Absolvo te", explicita mentio actus absolutionis, saltem aequivalens 
mentio ministri, saltem aequivalens mentio subjecti, saltem implicita 
mentio peccatorum. 

Ratio confirmatur tum ex praxi Ecclesiae, seu ex varietate formu- 
larum absolutionis in variis temporibus et particularibus ecclesiis, tum 
ex ipsis verbis institutionis, Joan. 20, 23: “Quorum remiseritis pec- 
cata”, et promissionis, Matth. 16, 19: “Quodcumque solveris super 
terram", 16, 16: “Quaecumque solveritis super terram", in quibus 
forma sacramenti implicite proponitur sub duplici formula aequivalenti. 
scilicet: “Remitto tibi peccata tua" et “Absolvo te a peccatis tuis". 

Hinc reicienda est, ut diximus supra (p. 515 sq.), duplex ambigua 
doctrina Scoti, docentis formam hujus sacramenti esse minus determi- 
natam quam formam Baptismi et Eucharistiae et eam exprimi posse 
quibuscumque verbis quibus actus judicialis significari queat. 


Ceterum quod valet de mutatione per substitutionem, valet etiam 
de aliis modis mutationis qui fieri possunt in forma sacramenti, sive 
manentibus iisdem verbis, sive alis substitutis, scilicet diminutione, 
additione, transpositione, corruptione et interruptione, de quibus dixi- 
mus in praefato articulo De sacr. in gen. juxta ea quae docet S. 
Thomas in 3 p., q. 60, a. 7 et S. 

Ad rem Cajetanus: 'Operatio spiritualis in sacramentis sequitur 
significationem perfectam orationis sacramentalis: ac per hoc, ubi 
oratio habet suam significationem perfectam, sacramentum perficitur. 
Constat autem quod oratio quae in qualibet materia communiter habet 
suam significationem perfectam, non perdit perfectionem suae signifi- 
cationis ex hoc quod applicatur ad materiam sacramentalem. Igitur, 
sicut sufficit oratio illa perfecta in aliis, ita et in sacramentis. Quia 
autem sacramenti forma non urget ad principaliter et communiter 
consueta verba, si quis ex huiusmodi libertate uteretur alis verbis, 
puta dicendo, 'Ego te abluo in nomine Patris, etc., aut, in sacra- 
mento Eucharistiae, ‘Istud est, etc.: perfecta essent sacramenta. Non 
enim de necessitate sacramenti sunt illae voces quibus communiter 
Ecclesia utitur: sed illae vel aliae 10co illarum idem significantes quod 
illae. Sic enim intelligendum est determinatam exigi formam ver- 
borum ad sacramenta. Sed sunt voces illae quibus Ecclesia utitur, de 
necessitate praecepti Ecclesiae. Ideo peccaret quisquis advertenter 
uteretur aliis vocibus ab illis quibus Ecclesia sua consuevit uti in 
sacramentis. Unde haec non diximus ut liceat cuique mutare voces in 
sacramentis: sed ut, si acciderit, noverint non esse iteranda sacra- 
menta propter huiusmodi mutationes."?7 


Restat ut quasdam formulas breviter examinemus, juxta quadruplex 
elementum seu mentionem quae in forma absolutionis necessaria est: 


"Ego", seu mentio ministri. 

Potest fieri tum explicite per vocem "Ego", "Nos" (in recepto 
sensu auctoritatis: Nos te absolvimus), “me” vel “nobis” (Absolvaris 
a me, vel a Nobis, vel per meum ministerium), tum aequivalenter per 
ipsum verbum "Absolvo", ct quidem sive in forma indicativa, tam 
personali (Absolvo te. Jubeo te absolvi, Placet quod absolvaris) quam 
impersonali (Absolveris a peccatis tuis, Remittuntur tibi peccata tua), 
sive in forma deprecativa sed formaliter indicativa, seu imperativa 
(Absolvat te Deus, Absolvaris a Deo, Absolvaris, Remittantur tibi 
peccata). 

Ceterum, quaedam ex his formulis ut dubiae habendae sunt. Dispu- 
tatur inter doctores praecipue de valore formulae "Placet quod ab- 
solvaris" aut “Jubeo te absolvi", necnon formulae "Absolvaris a pec- 
catis tuis" aut "^Remittuntur peccata tua”. 


Dc quibus haec habet LUGO: “Est dubium de hac forma, ‘placet, quod absolvaris 
vel quod absolvatur hic homo’, vel jubeo Petrum absolvi’. Quas formas valere 
docet Scolus cum aliis quos refert, et sequitur Vasquez in praesenti quaest. Ixxxiv, 
artic. 3, dub. iu, num. 11, quia illae omnes sunt formulae Jjudiciariae, quibus 
utuntur judices ad proferendam sententiam in aliis materiis. Quare immerito ea 


" In 3 p.. q. 60, a. 7, n. 3 sq.; cf. q. 84, a. 3. 

Scoti sententia reprehenditur ab utroque Soto, Cajet, et alis, quos refert, et 
sequitur P. Henriquez in praesenti, lib. IV, cap. ii, num. 4, litt. I. Dicunt, in 
Eucharistia non fore validam illam formam, ‘fiat nobis hoc corpus et sanguis 
Christi’, aut, jubeo, hoc esse corpus Christi’, etc. ergo nec in poenitentia valebit. 
Sed consecutio non est bona, quia in poenitentiae sacramento non est determinata 
ala forma a Christo, nisi ea, quae explicat actum absolutionis: unde cum judices 
aliquando absolvant per illa verba, 'absolvo te’, aliquando per illa, jubeo hunc 
absolvi, seu, ‘placet quod absolutus sit”, etc., haec etiam sufficient in hoc sacra- 
mento; in eucharistia fuerunt a Christo determinata verba consecrandi, quorum 
sensus valde mutaretur, dicendo, jubeo, hoc esse corpus Christi . Aliud enim est 
enuntiare, ‘hoc est corpus meum", aliud imperare ut constat. . . 

"Quaeritur de hac forma (remittuntur tibi peccata tua': et idem est de hoc, 
absolveris a peccatis tuis'. Multis videtur insufficiens, eo quod oporteat explicare 
personam ministri, quae illis verbis non explicatur. Nec obstat forma baptismi 
Graecorum, ‘baptizatur sends Christi’, etc. in illo enim sacramento satis explicatur 
persona ministri, cum ipsemet suis manibus baptizet: at vero in sacramento poeni- 
tentiae, cum sacerdos nullam actionem externam exerceat circa poenitentem, 
oportet, ut verbis saltem explicet, se absolvere. Alii tamen illam formam admittunt, 
ut validam. Petrus de Soto lection, iv de confessione: Henriquez, ubi supra 
numer. 4 ct ali.'28 


“Te”, seu mentio subjecti. 

Potest fieri tum explicite per voces "Te", "Vos" (in recepto usu 
reverentiae: Ego absolvo vos, vel reverentiam vestram, vel domina- 
tionem vestram), "tuis", "tua", "tibi", vel ipsum nomen poenitentis 
(Ego absolvo Petrum, Absolvatur a me Petrus), tum aequivalenter per 
ipsum verbum “Absolvo” in forma tam indicativa (Absolveris) quam 
materialiter deprecativa (Absolvaris). Valent igitur: Absolvo te, Re- 
mitto tibi, Absolvo peccata tua, Absolvo a peccatis tuis. 


Ad rem Lugo: “Licet verbum, ‘absolvo’, per se non sufficiat; sufficit 
tamen, si sacerdos diceret: 'absolvo a peccatis tuis’; quia in illo, ‘tuis’, 
implicite contineri videtur illud te. Nam sicut in baptismo sufficit 
dicere, baptizatur Petrus in nomine Patris, etc.. Sic in sacramento 
poenitentiae sufficeret dicere. Remittuntur a me peccata Petri, etc. 
licet non diceretur, Remittuntur Petro peccata sua: quia eo ipso, quod 
dicis remitti peccata Petri, dicis implicite remitti Petro: ergo sufficiet 
dicere: remittuntur peccata tua, quia implicite dicitur, remittuntur 
tibi, etc. Atque ideo sufficiet dicere: Remitto peccata tua, seu: absolvo 
a peccatis tuis, quia idem videtur significari, si dicam: solvuntur 
vincula, vel peccata tua, ac si dicam: absolvo a vinculis, vel peccatis 
tus. Nam licet modus ille loquendi juxta grammaticae legem non 
videatur carere barbarismo propter defectum accusativi, quem exigit 
illud verbum 'Absolvo': hic tamen idem fere defectus reperitur in illa 
locutione: Remitto, vel condono peccata tua: cum illa etiam verba 
exigant dativum personae, cui condonatur: in utraque tamen videtur 
esse sufficiens sensus, ut fiat sacramentum: si enim judex proposita 


x,Dc Poenitentia, disp. 13, sect. 6, n. 143 sq., Disp. Schol., t. 4, Parisiis, 1892, p. 743. 

accusatione, et examinato processu proferret sententiam his verbis: 
Ego absolvo ab hac instantia, et accusatione: sententia videretur 
valida, quia satis significat absolvi reum ab accusatione proposita. 
similiter ergo in absolutione sacramentali dicendum videtur.”:! 


“Absolvo”, seu explicita mentio actus absolutionis, continens implici- 
tam mentionem peccatorum. 

Varii doctores sequentia afferunt verba quae voci "absolvo" substi- 
tui possint: impendo absolutionem, solvo, remitto, dimitto, dono, con- 
dono, libero, parco, indulgeo, vade liber, vade in pace. Attamen, 
validitas horum verborum certa non est et tota pendet a modo quo 
exprimantur et componantur, ita nempe quod in eis servetur formalis 
significatio "Absolvo te", scilicet non solum mentio actus absolu- 
tonis sed etiam peccatorum seu objecti a quo ille actus determinatur 
ad sensum sacramentalis absolutionis. 

Ita, certa est validitas formulae: "Ego tibi peccata remitto", quae 
exprimitur in ipsis verbis institutionis, quamvis, ut notat S. Thomas, 
"sacerdos potius dicit: ‘Ego te absolvo’, quam: ‘Ego tibi peccata 
remitto', quia hoc magis congruit verbis quae Dominus dixit, virtutem 
clavium ostendens, per quam sacerdotes absolvunt" (5 p., q. 64, a. 3, 
ad 5). Dubium vero haberi potest de formula: “Ego tibi remitto" quia 
sensus manet suspensus donec apponatur objectum remissionis. Idem 
dici potest de verbis "Ego tibi dimitto", et a fortiori de alis, ie. “Te 
solvo, tibi dono, tibi condono, te libero, tibi parco, tibi indulgeo, vade 
liber, vade in pace". Nam verbum “Absolvo”? ideo valet absque ex- 
plicita mentione peccatorum et ideo habet sensum completum atque 
importat implicitam mentionem eorundem, quia ex usu Ecclesiae, 
derivato ex ipsis verbis promissionis, determinatum et accommodatum 
est ad hanc significationem; quod nequaquam contigit de aliis verbis 
supra enumeratis. Formula autem "Tibi impendo absolutionem" valida 
est, quatenus aequivalet formulae “Te absolvo", maxime si addatur 
"sacramentalem". 


NOTA |. DE ABSOLUTIONIS FORMA LICITA SEU 
PRAECEPTIVA. 


In formula Ritualis Romani distinximus supra (p. 505) quatuor 
partes, quarum tres sunt evidenter non sacramentales, una vero 
continet formam sacramentalem, etsi non omnia ejus verba sint 
sacramentalia. 


PRIMO igitur, quod attinet ad praeceptivam vim illarum trium 
partium, doctores morales conveniunt quoad obligationem secundae 


" De Poenitentia, disp. 13, sect. 1, $ 2, n. 26, Disp. Schol., t. 4, Parisiis, 1892, p. 70S sq. 

partis seu absolutionis a censuris (D. N. J. C. te absolvat . . .), 
eorumque sententiam sic apte resumit Aertnys-Damen ex S. Alphonso: 
"Quaer. An per verba: Absolvo te a peccatis tuis possit Sacerdos tam 
a censuris quam a peccatis absolvere. Resp. Communiter affirmant 
DD. si nempe ista verba proferantur cum intentione etiam et qui- 
dem prius absolvendi a censuris et consequenter a peccatis; quia nihil 
prohibet quominus verba illa ex intentione Sacerdotis dirigantur ad 
utramque absolutionem. Id tamen non excusatur a culpa veniali, cum 
sit contra usum Ecclesiae; nisi, ut plures probabiliter censent, nulla 
adsit probabilis suspicio quod poenitens aliquam censuram incur- 
rerit. . . Quaer. An possit Confessarius prius a peccatis quam a cen- 
suris absolvere. Resp. Dist. Licite, negat., si agatur de censura quae 
impedit Sacramentorum receptionem, ut excommunicatio vel inter- 
dictum personale; et Confessarius graviter peccaret contra prohibi- 
tonem Ecclesiae. Si vero agatur de censura quae non impedit 
Sacramentorum receptionem, ut suspensio vel interdictum locale vel 
interdictum in Cummunitatem qua talem latum, censuratus rite dispo- 
situs et a contumacia recedens, potest absolvi a peccatis, firma censura. 
Cfr. canonem 2250, $ l| et 2. . . Valide, affirm., si poenitens prohibi- 
tionem ignorat; quia censura obstat tantum licitae Sacramenti suscep- 
tioni” (n. 329). 


Quoad primam vero (Misereatur et Indulgentiam) et quartam 
partem (Passio D. N. J. C.) doctores non prorsus conveniunt et satis 
incerte procedunt. 

Communior sententia antiquiorum negat (saltem ut probabile) eas 
esse de praecepto et solam docet magnam convenientiam eas preces 
in ordinariis adjunctis recitandi. Ad rem S. Alphonsus: “Communiter 
DD. dicunt omnes has preces posse omitti sine ullo peccato. Ita Lugo 
cum Navarro; Holzmann cum Sporer; Viva, Mazzotta; item Sa, 
Bosco, Dicastillus et Gobat, apud Croix. Hocque videtur verius: dum 
Tridentinum dicit quod hae preces tantum ‘laudabiliter adjunguntur’: 
verbum enim "laudabiliter nullum utique videtur importare praecep- 
tum. — Nemo tamen dubitat quin convenientius sit, saltem in confes- 
sionibus longioribus, hujusmodi preces adjicere: maxime illas quae 
sequuntur: ‘Passio Domini nostri, etc.; cum probabile sit cum D. 
Thoma, S. Antonino et aliis, prout infra dicemus agendo de satisfac- 
tione, quod per verba illa elevantur omnia bona opera poenitentis ad 
satisfactionem sacramentalem: saltem consulit Holzmann ut ea verba 
dicantur dum poenitens recedit" (n. 430). 

Quidam moderni moralistae, ratione verborum Codicis "Nisi iusta 
de causa, ne omittantur" (can. 885. cit. in p. 509), conantur urgere 
obligationem recitandi eas preces (praecipue Misereatur et Indui- 

gentiam), in ordinariis adjunctis, sed non clare apparet quid sibi 
velint. Cappello ait: “Quidam docent preces 'Misereatur et 'Indul- 
gentiam’, quae absolutionem praecedunt, semper omitti posse absque 
peccato, quia Concilium Trid. dicit has preces ‘laudabiliter’ adiungi; 
porro, aiunt, ista vox ex communi DD. sententia praeceptum non sig- 
nificat;j imo illud excludit. Sed notandum, verba Trid. Synodi, ut mani- 
festo patet ex contextu, alium sensum postulare. Ceterum hodie stan- 
dum est praescripto can. 855 et verbis Ritualis Romani" (n. 55); 
inferius vero (n. 56) idem auctor abstinet ab ea obligatione urgenda 
quoad verba "Passio D. N. J. C.", imo ait: "Juxta plures, ne sub levi 
quidem obligat". Noldin-Schmitt scribit: “Non omnia [in illis preci- 
bus] . . . eiusdem obligationis sunt: 'Misereatur', ‘Indulgentiam’ et 
‘Passio’ hypothetice praeceptiva dici possunt, quia can. 885 monet ne 
omittantur nisi iusta de causa. Verba 'Dominus noster. . . Arnen 
autem sunt absolute praeceptiva" (n. 236). Génicot-Salsnians ait: 
"Hae preces [Misereatur et Indulgentiam] sine "iusta causa ne omit- 
tantur (c. 885). Quae tamen, ad mentem ipsius Ritualis, in confes- 
sionibus frequentioribus et brevioribus facile aderit. Insuper, iuxta 
communem DD. sententiam, semper absque peccato omittuntur. Dicit 
enim Trid. (Sess. 14. c. 3) verbis: Ego te absolvo, etc. preces quas- 
dam laudabiliter adiungi: quod nullum praeceptum importare videtur. 
s. Alph. n. 430. . . Absolutionem a peccatis sequitur oratio: ‘Passio 
Domini Nostri. . . De hac parte dicendum est quod supra de precibus 
quae absolutionem a censuris praecedunt. Congruum tamen est ut 
potissimum haec ultima oratio ne omittatur sine ratione" (n. 265). 


Ad haec adverte. Imprimis non apparet quare verba canonis "Nisi 
iusta de causa, ne omittantur" debeant necessario intelligi in sensu 
praeceptivo, nec tantum directivo, eo praecise sensu quo ipsi anti- 
quiores (cf. S. Alphonsum, n. 430) intelligebant, una cum expressione 
Cone. Trid. “Laudabiliter adjunguntur", verba Ritualis Romani “Iusta 
de causa omitti potest", ad quae Codex implicite sese refert. Et ad 
hunc tandem sensum redit sententia Génicot-Salsmans post Codicem, 
quamvis ambigue procedat. Praeterea, non apparet quare Cappello 
distinguat inter verba "Misereatur-Indulgentiam" et verba "Passio 
D. N. J. C." quoad vim obligativam (quam ipse prioribus tantum con- 
cedere videtur); non negamus Codicem solummodo ad illa videri sese 
explicite referre ("Preces, ab Ecclesia formulae absolutoriae adiunc- 
tae, ad ipsam absolutionem obtinendam non sunt necessariae"), sed 
nonne idem implicite sentit de aliis, sicut ipsum Rituale ad quod sese 
refert (“Iusta de causa omitti potest 'Misereatur, etc.', et satis est 
dicere: ‘Dominus noster Jesus Christus, etc.', ut supra, usque ad illud: 
Passio Domini nostri, etc." "), nonne praeterea Noldin-Schmitt in- 

distincte ad utramque formulam refert verba canonis, ut ex his pro 
utraque deducat ambiguum illud et hypotheticum praeceptum? 


SECUNDO, quod attinet ad praeceptivam vim tertiae partis, seu 
verborum “Deinde ego te absolvo a peccatis tuis in nomine P. et F. 
et Sp. 5. Arnen”, imprimis generice adverte doctores, praecipue moder- 
nos, convenire in dicendo quod omittere aliquod verbum ex “Te absolvo 
à peccatis" grave est, omittere vero cetera, saltem grave non est. In 
particulari haec nota: 


Omittere "Deinde", "Ego", “Anien”, juxta quosdam est leve, juxta 
alios vero, et probabilius, nullum peccatum. 


Omittere “Tuis” est peccatum, quia ea vox est nimis propinqua ac 
veluti ligata verbis essentialibus. Agitur tamen de veniali peccato, quia 
ea vox non pertinet ad essentiam formae, sed est quaedam ulterior 
expressio sensus vocis “Te”. Unde exaggerat Vermeersch (n. 443) 
docens "sub gravi haec saltem dicenda esse: Absolvo te a peccatis 
tuis". 


Omittere invocationem Trinitatis, pauci antiquiores, uti Llamas et 
Granados, dicunt esse mortale; plures, ut Bonacina, Elbel, Lacroix, 
$. Alphonsus (n. 430), Génicot-Salsmans, Vermeersch, Aertnys- 
Damen, Cappello (n. 56), dicunt esse veniale; plures, ut Soto (In 
4 Sent., dist. 14, q. 1, a. 3), Suarez (inclinat; Disp. 19, sect. 1, n. 19: 
"Imo significat D. Thom., nullum esse de hac re praeceptum, quia 
), Prado, Joannes a S. Thoma 
(cf. infra), Gonet (Disp. 12, a. 1, n. 3), Salmanticenses (cf. infra), 
Billuart (Diss. 1, a. 3, consectaria), probabilius asserunt nullum esse 


) 99 


dicit, hoc relinqui arbitrio sacerdotis 


peccatum, fundati in verbis 5. Thomae: *Convenienter [in forma ab- 
solutionis] apponitur aliquid quod pertinet ad primam auctoritatem 
Dei, scilicet ut dicatur: ‘Ego te absolvo in nomine Patris, et Filii et 
Spiritus sancti'. . . Quia tamen hoc non est determinatum ex verbis 
Christi, sicut in baptismo, talis appositio relinquitur arbitrio sacer- 


dotis" (3 p., q. 64, a. 5, ad 5). 


Ad rem JOANNES | S. THOMA: *Existimo . . . omittentem invocationem 
Trinitatis non peccare mortaliter, imo nec vcnialiter; quod non obscure indicat 
S. Thomas hic articulo III ad tertium dum docet: 'Relinqui invocationem 
Trinitatis arbitrio sacerdotis: unde licite potest sacerdos omittere: quod autem 
est malum, etiam venialiter est malum, saltem quia prohibitum, unde et illicitum, 
et sic non posset arbitrio relinqui sacerdotis. Cum autem a S. Thoma relinquatur 
arbitrio nostro, possumus apponere vel omittere: id autem possumus, quod licite 
possumus. Unde scrupulosus nimis censendus est magister Nftigno hic art. Ill, 
dubio II, conclusione II, asserens mortaliter peccare omittentem invocationem 
Trinitatis." 30 


*Dc Poenitentia, disp. 33, a. 3, n. 13, Cursus Thcol., t. 9, Parisiis, 1886, p. 593. 

SALMANTICENSES: ““Veriorem censemus Soti doctrinam in 4, dist. 14, q. 1, 
art. 3, ad 1, $ similiter, ubi tenet praedictorum verborum omissionem nullatenus 
esse peccatum; non quidem laethale, ut ostensum est contra Granados, et fert 
communis aliorum Theologorum assensus. Nec etiam veniale, secluso contemptu. 
Nam ut docet D. Thomas in praesenti ad 3, ‘talis appositio relinquitur arbitrio 
Sacerdotis: sed quod relinquitur arbitrio Sacerdotis, non cadit sub obligatione 
Sacerdotis ut non transgrediatur; vel non omittat: ergo nulla est Sacerdotis 
obligatio apponendi verba proprio arbitrio relicta. Patet consequentia: quia non 
stat peccatum veniale absque obligatione illud vitandi: ergo si non est obligatio 
non omittendi; non est, aut esse potest obligatio sub peccato veniali ea verba 
proferendi. Quam sententiam ut Theologis communem amplectitur Prodo ubi 
supra et Joannes a S. Thoma art. 3, $ Inquires, ut nimium  scrupulosos arguit 
oppositum docentes. Nec in oppositum aget, quod obtendebatur de intentione 
Ecclesiae, et communi consuetudine talia verba proferendi. Siquidem illarum neutra 
inducit majorem quam congruentiae obligationem, utpote non fundatam in verbis 
Christi, vel in Ecclesiae traditione positive id praecipiente, vel in Doctorum, 
quibus stare opporteat, authoritate. Et in hoc sensu explicari debet communis 
consuetudo praefata verba recitandi, quasi ea non extrahantur ab arbitrio Sacerdo- 
tis, ut dixit D. Thomas, licet sit optimum consilium eis uti, et ut tale communiter 
sit receptum. Unde non interveniente contemptu, libere potest eis uti, vel non uti 
Sacerdos; et eo quidem securius, si vel minima intervenerit causa."3l 


Ita sufficienter respondetur S. Alphonse obicienti: ‘Sed haec opinio non videtur 
satis probabilis; cum talis invocatio sit juxta consuetudinem Ecclesiae" (n. 430). 
Non enim quaecumque Ecclesiae consuetudo inducit vim legis, secus etiam aliae 
preces quae inveniuntur in rituali formula absolutionis non possent omitti sine 
peccato, quod tamen ipse S. Alphonsus negat, invocans verba Cone. Trid. “De 
Ecclesiae sanctae more preces quaedam laudabiliter adjun guntur”. Ceterum, non ne- 
gatur consuetudinem eam invocationem recitandi posse paulatim vim legis accipere, 
accedente communi doctorum interpretatione et ecclesiasticorum documentorum 
confirmatione, sed id factum esse, etiam post supradictum canonem 885 Codicis, 
nequaquam constat. 


In verbis “Te absolvo a peccatis", omittere “Te” vel “Absolvo” est 
grave peccatum quia redditur invalidum sacramentum. Patet in eo 
casu absolutionem repetendam esse, et quidem absolute. Omittere 
"A peccatis" est similiter grave, quia ponitur in periculo validitas 
sacramenti, ratione probabilitatis sententiae quae vult haec verba per- 
tinere ad essentiam formae. Ob hanc rationem, absolutio data in solis 
verbis "Ego te absolvo", repetenda est sub conditione sub integra 
forma. Idem dicendum videtur de omissione vocis "Te", servata tamen 
voce "Tuis" (Absolvo a peccatis tuis), ob aliquam  probabilitatem 
sententiae de invaliditate hujus formae. Sic sentiunt communiter doc- 
tores. Cappello tamen refragare videtur cum ait eam opinionem “tum 
intrinsece tum extrinsece improbabilem dicendam esse" (n. 54). 


Uti aliis formulis, quae sint dubie validae, ut * Placet quod absol- 
varis”, "*Remittuntur peccata tua" aliisque supra enumeratis, est 
erave ob eandem rationem. Uti similiter aliis formis quae sint certo 
validae, ut “Remitto tibi peccata tua", est etiam grave, quia est contra 


l| De Poenitentia, disp. 3, dub. 3, n. 140, Curs. Theol., t. 19, Parisiis, 1883, p. 203 sq. 

praeceptum Ecclesiae in materia gravi; patet autem in hoc casu abso- 
lutionem non esse iterandam. 

Uti inconsueto modo verbis ipsis essentialibus, v.g. adhibere Xos 
pro ego, Vos pro te (a fortiori Dominationem vestram, et similia), 
absolvimus pro absolvo (a fortiori solvo pro absolvo), peccaminosis 
actibus pro peccatis (a fortiori culpis pro peccatis), animae tuae pro 
tuis, certe illicitum est et peccatum, cujus tamen gravitas nequit in 
communi determinari aut pro singulis defectibus cum certitudine as- 
signari, cum in hac re dari possit parvitas materiae, diversimode a 
diversis judiciis aestimabilis. Ceterum, de singularibus non datur 
scientia, etiam in re morali, nec de minimis curat praetor, sed judex 
et confessor. 


ART. 79. Utrum Forma Absolutionis Convenienter Et Proprie 
Exprimatur Praedictis Verbis "Absolvo Te", Horumque Sensus Recte 
A S. Thoma Sic Assignetur: “Sacramentum Absolutionis Tibi Im- 
pendo" (3 p., q. 84, a. 3; Opusculum 22 De forma absolutionis; In 
4 Sent., dist. 22, q. 2, a. 2, q. 3). 


STATUS QUAESTIONIS 


Ad complementum art. praec., quo statuimus in verbis "Absolvo te" 
totam sacramenti formam essentialiter comprehendi, theologi solent 
adnectere quaestionem DE PROPRIO SENSU ILLORUM VERBO- 
RUM, seu de veritate formae absolutionis; quae quidem quaestio non 
parum dependet ab alia de efficacitate et effectu hujus sacramenti, 
inferius agitanda in art. 91 (tom. 4). 

Directus autem sensus, quem illa verba referunt, est: sacerdotem 
solvere poenitentem a vinculis peccatorum. Jamvero veritas istius as- 
sertionis ex triplici praesertim capite impetiri potest: primo, ex haeresi 
Protestandum negantium potestatem clavium; secundo, ex errore 
plurium theologorum medii aevi limitantium vario modo potestatem 
clavium ita ut negetur vera potestas circa absolutionem ipsius culpae; 
tertio, ex peculiari doctrina plurium theologorum de sacramento valido 
et informi et ex communi ac certa omnium doctrina de validitate et 
iructuositate absolutionis peccatorum jam remissorum, nam in hoc 
duplici casu videretur nulla fieri solutio, eo quod in priori casu pec- 
catum solvi non possit ob defectum dispositionis in subjecto, in altero 
vero ob absentiam ipsius peccati jam remissi. Inde proveniunt multae 
illorum verborum expositiones, quibus impugnatur vel ipsa eorum 
convenientia (apud Protestantes, quosdam Orientales, et unum vel 
alterum catholicum), vel eorum proprietas (apud plures theologos 
mediaevales), vel eorum formalis sensus assignatus a S. Thoma, scilicet 

"Sacramentum absolutionis tibi impendo’ (apud plures theologos extra 
scholam S. Thomae, praecipue Coninck, Suarez, Lugo, Billot). 


Convenientius videtur eas expositiones referre ad modum unius cum 
earum refutatione in ipsa Conclusione, quam triplicabimus juxta prae- 
dicta tria capita convenientiae, proprietatis et thomistici sensus ver- 
borum absolutionis. 


CONCLUSIO 


Conclusio 1. Forma absolutionis convenienter exprimitur per illa verba 
"Absolvo te". 


Exponitur et probatur. 


Hanc conclusionem negant, ex diversis quidem rationibus, fres sen- 
tentiae, scilicet Protestantium; quorundam Schismaticorum et catho- 
licorum; Alphonsi Tostati, cui nomen Abulensis. 


I. PROTESTANTES, negata clavium potestate, abiciunt totis viri- 
bus sensum potestativum et judicialem ab illis verbis "Ego te absolvo" 
eisque tribuunt merum sensum declarativum remissionis a Deo factae 
ratione solius fidei justificantis. Eorum doctrinam sic refert ac damnat 
Cone. Trid., sess. 14, can. 9: *Si quis dixerit, absolutionem sacramen- 
talem sacerdotis non esse actum iudicialem, sed nudum ministerium 
pronuntiandi et declarandi, remissa esse peccata confitenti, modo 
tantum credat se esse absolutum ... A. S." (Denz. 919). Unde protes- 
tanticus sensus verborum “Ego te absolvo" sic fere sonat: "Ego minis- 
terialiter pronuntio et declaro quod, stante tua in Christum fide, 
peccata tua remissa sunt", vel *Ego declaro tibi promissionem evan- 
gelicam de absolutione peccatorum per fidem in Christum”. Propterea 
generatim Protestantes verba absolutionis pronuntiant in forma depre- 
cativa vel declarativa (cf. infra, art. 81, p. 660; item supra, art. 1. 
tom. 1, p. 51 sq.). 


Attamen, haec expositio tantum valet quantum negatio potestatis 
clavium. Ceterum. Novatores non facile suam expositionem justifica- 
bunt ex verbis promissionis et institutionis, in quibus Apostoli non 
dicuntur mere declarare vel pronuntiare remissionem peccatorum, sed 
remittere et solvere. 

Liberales Protestantes ex deprecativa forma absolutionis, quam 
dicunt unice fuisse in usu in antiqua Ecclesia, deducunt eo tempore 


nondum fuisse conceptum potestatis clavium (cf. dicta in art. 1. 
tom. 1, p. 54-60. 126-130). 

2. QUIDAM, admissa clavium potestate sed ejus vi et indole non 
sufficienter apprehensa, videntur verba "Ego te absolvo" intellexisse 
m sensu deprecativo: *Deprecor ut a Deo absolvaris". 

Quidam innominatus theologus, ad cujus refutationem S. Thomas 
scripsit suum Opusc. 22 (ed. Piana) De forma absolutionis, explicite 
relecit convenientiam formulae indicativae, docens absolutionem pro- 
ferendam esse modo deprecativo. *Perlecto libello, a vobis exhibito, 
scribit 5. Doctor, inveni assertionem cujusdam valde temerariam, di- 
centis quod sacerdos absolvendo uti non debet hac forma: 'Ego te 
absolvo." Illi theologo indirecte favere videntur Alex. Halensis et 
Bonaventura quatenus dicunt elavem sacerdotis non se extendere ad 
remissionem ipsius culpae nisi per modum deprecationis, quod quidem, 
ait Bonaventura, "signatum est in benedictione sacerdotum"; : atta- 
men hi doctores ipsa verba “Ego te absolvo" interpretantur in sensu 
indicativo, sed hunc sensum non referunt ad remissionem culpae sed 
ad remissionem poenae, ut dicetur in Conci. 2.33 


Eadem sententia non est aliena a mente quorundam theologorum 
Schismaticorum, quatenus ita formam deprecativam extollunt, ut vi- 
deantur ipsi, qua tali seu ut deprecativae, tribuere propriam absolu- 
tonis vim. Nihilominus, ut dicetur in art. 81, non pauci schismatici 
formulam indicativum acceptarunt eaque utuntur. 

Andrutsus in favorem formae deprecativae scribit: “Haec [forma 
deprecativa] congruit tum indoli sacramenti, tum historico ejus usui, 
tum demum spiritui Ecclesiae orthodoxae in genere. Congruit indoli 
sacramenti, quia principalis minister sacramenti paenitentiae, sicut et 
aliorum sacramentorum, est, ut diximus, Dominus ipse, sacramen- 
torum institutor; sacerdos vero ministerium in eo exercet tanquam 
vicarius simul et instrumentum Christi. Est etiam et historice probata 
et Ecclesiae spiritui consona, quia usque ad saeculum XIII in Ecclesia 
vigebat; ab illo vero tempore, in ejus locum introducta est alia, quae 
est indicativa et apud Occidentales invaluit. Quod autem generatim 
remissionis peccatorum petitio in confessionis sacramento spiritui con- 
sonat Ecclesiae orthodoxae, clerum super populum non extollentis, sed 
eum abscondentis, ut ita dicam, sub sacramentis, quorum gratia in 
forma passiva communicatur, aut ab invocatione pendet: hoc iterum 
repetere supervacuum. 


"In 4 Sent, dist. 18, p. 1, a. 2, q. 1, idem Bonaventura signanter ait: "Deprecatio 
cratiam impetrat, sed absolutio supponit". 

sententia illius Anonymi, Alex. Halensis et Bonaventurac, iterum recurret infra in 
art 81, ubi erit quaestio de ipsa validitate formae deprecativae, quae non est confundenda 
cum praesenti quaestione dc necessitate ejusdem formae, et in art. 91, ubi de effectu 
sacramenti. 

ll Aoyuatikn. Athenis, 1907, p. 383 sq., apud Jugie, Theologia . . . Orientalium, t. 3, 
Parisiis, 1930, p. 341. 

Ceterum, etiam in quaestione de forma Baptismi doctores orientales reiciunt 
forman indicativam Latinorum, ut sapientem superbiam et supercilium Occidenta- 
lium, idque ex eadem mala intellectione vel exaggeratione ministerialis indolis 
potestatis clavium. Ita inter alios idem Andrutsus,36 Malinovskü et Perov qui 
scribit: *Impersonalis forma verborum sacramentum baptismi in Ecclesia ortho- 
doxa perficientium, in formam personalem mutata est apud Catholicos; at vero 
neque essentia rei neque Ecclesiae praxis tali mutationi sufficiens praebent funda- 
mentum. Ipsa Ecclesia romano-catholica fatente, efficacia ac momentum sacra- 
mentorum a ministris non pendet, quia verus omnium sacramentorum perfector 
est Jesus Christus ipse. Atqui supra dicta formula virtutis efficientis baptismi hunc 
suggerit sensum, quod efficacia baptismi ab ejus ministro tanquam a principali, 
et omnem alium excludente agente pendeat. Unde formula ista ipsi doctrinae 
Ecclesiae romanae de essentia sacramentorum aperte contradicit. Sacerdotes 
sacramentum  perficientes, utpote qui personam (Christi referunt, omnino decet 
profundae humilitatis sensus, propriae culpabilitatis et indignitatis conscientia 
necnon reverentia coram pastorum principe, qui illos elegit, ut per eorum mi- 
nisterium copiosa suae gratiae dona fidelibus communicaret; illos vero minime 
decet arrogans propriae excellentiae manifestatio, vel suae dignitatis conscientia 
prae alis, quibus gratiae dona distribuunt. 

‘Igitur sacerdotes catholici, dum in baptizando proferunt: ‘Ego te baptizo’, 
apertum perhibent testimonium de sibi inhaerente arrogantia ac superbia, quae 
ministros sacramentorum dedecet. Christianis sibi confidentibus (et ipsis pariter 
sacramentorum ministris) humilitatis sensum  suadens, sanctus Joannes Chry- 
sostomus dicit: Observa quomodo Christus fuerit ab omni ostentatione alienus, 
Non dixit: (Ecce ego te sanum feci’. Sed dixit: Ecce tu nunc sanus; jam amplius 
noli peccare’. Item non dixit: ‘Vos vero ego baptizo Spiritu Sancto’, sed: 
Baptizabimini, nos docens de nobis modeste sentire'. Beatus Augustinus asserit 
Jesum Christum, dum mulierem peccatricem in domo Simonis Pharisaei absolvit, 
dixisse: ‘“Remissa sunt ei peccata multa’ (Luc. VII, 47), non vero: ‘Ego remitto 
ei peccata’. Medicus bonus, inquit, aegros non solum praesentes sanabat, sed et 
futuros etiam paevidebat: Futuri erant homines qui dicerent: ‘Ego peccata 
dim itto; ego justifico; ego sanctifico; ego sano quemcumque baptizo’. Conse- 
quenter, catholici sacerdotes, praefata baptismi forma utentes, ab ipso Jesu 
Christo condemnati sunt.”730 


Attamen, falsitas hujus sententiae, docentis necessitatem formae 
deprecativae, patet tum ex argumentis allatis in art. praec., seu ex 
ipsis verbis institutionis, ex praxi Ecclesiae et ex indole sacramenti, 
tum ex labilitate rationum in quibus ipsa fundatur. 


Ea argumenta sic compendiatur S. THOMAS (Opusc. 22, c. I), impugnans prae- 
fatum doctorem: *Quod quidem praesumptuosum judico, quia repugnat evan- 
gelicis dictis. Dicit enim Dominus Petro, Matth., XVI: (Quodcumque solveris 
super terram, erit solutum et in caelis, . . . Patet ergo ex dictis Salvatoris, quod 
habens claves absolvit. Praesumptuosum est ergo, ne dicam erroneum, ut sacerdos 
dicere non possit: ‘Ego absolvo te; quem Dominus absolvere confitetur. . . Ad 
hoc etiam est communis consuetudo tali forma utentium, cui aliquem contrariari 
non parvae praesumptionis est... Non solum autem hoc [sacerdos] dicere potest, 
sed et necessarium esse videtur. 


"Sacramenta enim novae legis efficiunt quod figurant. Figurant autem, seu 
significant et ex materia et ex forma verborum, ut in sacramento baptismi apparet. 


" Op. cit., p. 334. 
"Manuale theologiae polcmicae, Tulae, 1905, p. 75 sq., apud Jugie, Theologia . .. 
Orientalium, t. 3, Parisiis, 1930, p. 83 sq. 

Nam ablutio corporalis quae fit per aquam significat interiorem ablutionem, et 
sacramentaliter efficit eam: similiter verba quae dicuntur: ‘Ego te baptizo’, idem 
significant; et idem apparet in sacramento confirmationis, in quo forma est: 
‘Consigno te signo crucis, et confirmo te chrismate salutis, etc. Quibus verbis 
manifeste effectus sacramenti figuratur. In sacramento etiam Eucharistiae sacerdos 
ex persona Christi loquens dicit: ‘Hoc est corpus meum, hic est calix sanguinis 
mel, hoc significans quod in sacramento efficitur. Similiter etiam in sacramento 
matrimonii requiruntur verba exprimentia consensum de praesenti, et copulam 
conjugalem. In sacramento vero ordinis, quia fit traductio potestatis, est forma 
imperativi modi, cum Pontifex dicit: ‘Accipe potestatem faciendi hoc’, vel illud. 


"In solo autem sacramento extremae unctionis forma verborum est sub modo 
deprecativae orationis, sicut cum dicitur: ‘Per istam sanctam unctionem, et suam 
sanctam ac piissimam misericordiam indulgeat tibi Deus quidquid deliquisti per 
visum, etc. Servatur autem hoc in hoc sacramento propter auctoritatem sacrae 
Scripturae. Dicitur enim Jac. V, ubi de hoc sacramento loquitur: Oratio fidei 
salvabit infirmum, et alleviabit eum Dominus, et si in peccatis sit, remittentur ei^ 
ubi etiam ratio hujus singularis observantiae assignari videtur. In alis enim 
sacramentis nihil corporale agitur, quod non statim ex operatione ministri sequatur. 
Sicut statim in baptismo fit ablutio corporalis, quae spiritualem designat, et 
sacramentaliter causai; sanatio autem corporalis non statim sequitur ex unctione, 
sed petitur praestanda a Deo, unde et interior sanatio quae per eam signatur, sub 
deprecatione a Deo poscitur. 


‘In sacramento autem poenitentiae verba Scripturae, quae maxime sunt sectanda, 
non faciunt mentionem de aliqua deprecatione, sed magis verbo indicativo utitur. 
Non enim dicit: Quaecumque petieris esse solvenda, erunt soluta, sed (Quaecumque 
solveris, erunt soluta'. S1 ergo illa tantum dicuntur esse soluta quae habens claves 
solverit, qui autem petit aliquid esse solvendum non solvit, miror qua temeritate 
aliquis asserat esse solutum, quem habens claves non significat se solvere, sed 
solum rogat esse solvendum. Non autem similis ratio est utendi deprecativa 
oratione in hoc sacramento, sicut in sacramento extremae unctionis, quia nihil 
corporale expectatur futurum, quod non statim fiat, ut in extrema unctione, quin- 
immo certissimum est in hoc sacramento per claves Ecclesiae remissionem pec- 
catorum conferri, nisi sit impedimentum ex parte confitentis, sicut etiam accidit 
in baptismo. Dicit enim Augustinus: ‘Non erit turpis nec difficilis post patrata et 
purgata adulteria reconciliatio conjugii, ubi per claves regni coelorum non dubitatur 
fieri remissio peccatorum’. Non ergo sub incerto modo deprecativae orationis 
significanda est in hoc sacramento remissio peccatorum, sed sub certitudine per 
indicativam orationem. Non ergo est forma in sacramento poenitentiae: 'Absolu- 
tionem et remissionem tribuat tibi omnipotens Deus’, sed: ‘Ego te absolvo"'." 


Rationes adversariorum apte colligit et resolvit S. Thomas in prae- 
fato Opusculo, cap. 2-5 easque "frivola quaedam" et “vix apparentes 
rationes" appellat, scribens: "Sicut autem [anonymus adversarius] 
temerarius est in asserendo, ita vaniloquus in probando, dum frivola 
quaedam pro rationibus inducit" (cap. 2). "Hae sunt igitur rationes 
quas pro se inducit, quae non solum demonstrationes non sunt, sed vix 
apparentes rationes judicari possunt" (cap. 5). 


OBICIUNT 1. Formula absolutionis fuit universaliter deprecativa 
usque ad saec. 13. 


RESP. Supposito facto, de quo tamen infra in art. 81, exinde se- 
quitur quidem formam deprecativam legitimam esse (intellectam qui- 

dem in sensu indicativo), sed non sequitur eam esse unice convenien- 
tem, quinimmo indicativa per se magis convenit verbis institutionis et 
indoli sacramenti. 

S. Thomas hanc objectionem sic refert et refellit: “Ponit [adver- 
sarius] quod Magister qui sententias compilavit, non posuit hanc 
formam [Ego te absolvo], nec aliquem sanctorum legimus hac forma 
usum fuisse. Contra quod dicendum est, quod nec magister formam 
posuit, nec legitur de alia forma, qua aliquis sanctorum sit usus, nec 
etiam legitur quod aliquis istam formam negaverit. Legitur autem quod 
ipse institutor sacramenti dixit: Quodcumque solveris, quod est majus 
omni auctoritate. . . Inducit sic sensisse quosdam antiquos et famosos 
magistros, scilicet magistrum Gulielmum de Altissiodoro, et magistrum 
Gulielmum quondam Episcopum Parisiensem, et dominum Hugonem 
quondam Cardinalem, de quibus quod ita senserint non constat. Sed 
et si ita senserunt, numquid eorum opinio praejudicare poterit verbis 
Domini dicentis Petro: ‘Quodcumque solveris’, et caetera. Numquid 
etiam si nunc viverent, praejudicare possent communi sententiae ma- 
gistrorum Parisiis regentium, qui contrarium sentiunt decernentes 
absque his verbis 'Ego te absolvo', absolutionem non esse per solam 
deprecativam orationem? . . . Addit etiam . . . quod vix triginta anni 
sunt, quod omnes hac sola forma utebantur: Absolutionem et remis- 
sionem. etc. Sed quomodo de omnibus potest testimonium perhibere, 
qui omnes non vidit? Sed hoc certum est, quod jam sunt mille ducenti 
anni et amplius, quod dictum est Petro: ‘Quodcumque solveris" ". 


OBICIUNT 2. Patres absolutionem vocare solent preces et ora- 
tiones sacerdotum. Ita signantissime inter alios Leo M., Epist. 108. 
ad Theodorum foroiuliensem: "Indulgentia Dei nisi supplicationibus 
sacerdotum nequit obtineri" (Denz. 146). 


RESP. Absolutionem fuisse deprecativam tempore Patrum nequit 
deduci ex ipsa appellatione precis vel orationis. Nam ratio hujus ap- 
pellationis esse potest vel quia formae sacramentorum sunt quaedam 
locutiones quae dicuntur non ut intelligantur a subjecto, sed ut existant 
in se et objective et coram Deo, quasi Deo directae (cf. in art. praec.. 
p. 519 sq.), vel quia per eas ex opere operato obtinetur seu impetratur 
effectus divinus qui per sacramentum intenditur, vel quia formam 
absolutionis comitatur vera deprecatio (uti Misereatur et Indulgentia) 
ex qua nomen accipit ipsa absolutio, utut indicativa, quemadmodum 
Eucharistia vocatur ab Apostolo | Cor. 10, 16 “Calix benedictionis" 
et forma consecrationis vocatur prex, imo et ipsum sacramentum 
Poenitentiae olim vocabatur manuum impositio, ab accidentali con- 
comitanti caeremonia. 

In hoc ultimo sensu S. Thomas interpretatur nomen "supplicationes” 
quod Leo M. tribuit sacramentali absolutioni, scribens: “Verbum 
Leonis est intelligendum quantum ad deprecationem quae praemittitur 
absolutioni, non autem removet quin sacerdotes absolvant ' (3 p., q. 84, 
a. 3, ad 2). Inepte autem Suarc.z ita intelligit hanc S. Thomae respon- 
sionem ut S. Doctor dicat Leonem M. non loqui de ipsa absolutione, 
sed tantum de praevia oratione, ac propterea eam expositionem ut 
“difficilem” derelinquit. S. Thomas enim illis verbis respondet huic 
objectioni: Leo M. ait remissionem peccatorum non obtineri nisi per 
supplicationem sacerdotis. Ergo absolutio debet esse deprecativa. Si 
autem S. Doctor responderet Leonem intelligendum esse non de ipsa 
absolutione sed de praevia oratione, sensus responsionis esset remis- 
sionem peccatorum fieri non per absolutionem sed per praeviam ora- 
tionem, quod est absurdum. 


OBICIUNT 3. Forma indicativa “Ego te absolvo” sonat proprie 
dictam potestatem remittendi peccata, non secus ac si diceretur: “Ego 
tibi remitto peccata". Atqui proprie loquendo solus Deus habet potes- 
tatem remittendi peccata. Ergo forma indicativa "Ego te absolvo" 
non est conveniens, sicut non convenit altera formula "Ego tibi remitto 
peccata", quae propterea non solet adhiberi. 


RESP. *Solus Deus per auctoritatem et a peccato absolvit, et pec- 
catum remittit; sacerdotes tamen utrumque faciunt per ministerium, 
inquantum scilicet verba sacerdotis in hoc sacramento instrumentaliter 
operantur in virtute divina, sicut etiam in alis sacramentis. Nam 
virtus divina est quae interius operatur in omnibus sacramentalibus 
signis, sive sint res, sive verba. . . Unde et Dominus expressit utrum- 
que; nam dixit Petro: ‘Quodcumque solveris super terram’, etc.: et 
dixit discipulis: ‘Quorum remiseritis peccata, remittuntur eis’. Ideo 
tamen sacerdos potius dicit: ‘Ego te absolvo', quam: ‘Ego tibi peccata 
remitto’, quia hoc magis congruit verbis quae Dominus dixit, virtutem 
clavium ostendens, per quas sacerdotes absolvunt; quia tamen sacer- 
dos sicut minister absolvit, convenienter apponitur aliquid quod per- 
tinet ad primam auctoritatem Dei, scilicet ut dicatur: 'Ego te absolvo 
in nomine Patris, et Filii, et Spiritus sancti', vel per virtutem passionis 
Christi, vel auctoritate Dei, sicut Dionysius exponit [Cael. hier., c. 3 
et Eccles. hier., c. 7]. Quia tamen hoc non est determinatum ex verbis 
Christi, sicut in baptismo, talis appositio relinquitur arbitrio sacer- 
dotis" (3 p., q. 64, a. 5, ad 5). 


OBICIUNT 4. Saltem forma indicativa non convenit indoli mere 
ministerial! absolutionis sacerdotalis. Verba enim "Ego te absolvo" 
sonant potestatem simpliciter, nulla adjecta limitatione aut determi- 

natione. Item significant sacerdotem habere potestatem in peccata et 
renuntiare alicui juri quod haberet in peccatorem, ac si ipse fuerit 
offensus per peccatum. 


RESP. E contra, sola forma indicativa convenit fundamentali in- 
doli absolutionis, quae est vere potestativa et judicialis, quamtumvis 
ministerialis; forma vero deprecativa indolem judicialem excludit nisi 
habeat formalem sensum indicativum. Ministerialis autem indoles, 
quae posset explicari dicendo: “Ego te absolvo ut Dei minister", de 
facto explicari non indiget, cum sufficienter indicetur ex subjecta 
materia, eo quod per se clarum sit solum Deum posse principali 
potestate remittere peccata et infundere gratiam. Et propterea in alis 
etiam sacramentis indoles ministerialis explicari non solet, sed sim- 
pliciter dicitur: Ego te baptizo, Signo te signo crucis, Hoc est corpus 
meum; et similiter Christus, conferendo apostolis potestatem, non 
cunctatur simpliciter dicere: "Quaecumque solveritis" et "Quorum 
remiseritis peccata”. 

similiter ex subjecta materia peccati, quo poenitens soli Deo obli- 
eatur et ex quo solius Dei jus consurgit, indicatur ratio ministerialis ab- 
solutionis, seu sacerdotem relaxare non in jure proprio et principaliter, 
sed in jure Dei et instrumentaliter. Ceterum, aliquid simile contingit 
in Baptismo, in quo sacerdos per verba “Ego te baptizo" non solum 
confert gratiam, sed etiam remittit peccatum, seu absolvit a jure quod 
Deus habet in peccatorem, ratione peccati tam originalis quam per- 
sonalis. Ad rem S. Thomas, Opiisc. 22, c. 2: “Quia [adversarius] ... 
dicit quod sacerdos non potest habere super culpam potestatem, et 
hoc habere potest calumniam. Sciendum est quod si intelligat quod 
sacerdos sua auctoritate super culpam potentiam non habet, dicit 
verum. Si autem intelligit quod sacramentum quod sacerdos ut minister 
tradit, non se extendat ad remissionem culpae, falsum dicit. Sicut enim 
per baptismum dimittitur omnis culpa, et originalis et actualis, ita per 
sacramentum poenitentiae remittitur actualis culpa." 


OBICIUNT 5. Apostoli potestatem miraculorum quam a Christo 
habuerunt, curandi nempe infirmitates et ejiciendi daemonia (Matth. 
10, 1; Lue. 9, 1), utebantur non verbis indicativis (Ego te sano), sed 
deprecativis (Sanet te Dominus Jesus Christus), ut patet ex Act. 9,34. 
Ergo similiter sacerdos potestatem curandi a languoribus spiritualibus 
non verbis indicativis sed deprecativis uti debet. 


RESP. Imprimis, Apostoli eadem miraculorum potestate usi sunt 
etiam verbis indicativis, ut constat ex Act. 3, 6: “Argentum et aurum 
non est mihi; quod autem habeo, hoc tibi do. In nomine Jesu Christi 
Nazareni, surge, et ambula", necnon ex ipso invocato loco Act. 9, 34: 

"Aenea, sanat te Dominus Jesus Christus; surge, et sterne tibi", ubi 
utraque forma simul copulatur, imo nec proprie forma deprecativa 
habetur, sed declarativa et indicativa. 

Praeterea, inter potestatem miraculorum et potestatem sacramen- 
talem duplex habetur disparitas, ratione cujus potestas miraculorum 
potest exerceri per verba etiam formaliter deprecativa, dum potestas 
sacramentalis non potest exerceri per verba formaliter deprecativa et 
minus convenit ut exerceatur per verba etiam mere materialiter de- 
precativa. Prima disparitas est quod potestas sacramentalis est potestas 
judicialis, haec autem jus dicit] et facit, unde debet exprimi per 
modum sententiae et indicationis, non vero per modum deprecationis, 
adeoque per verba saltem formaliter indicativa, et convenientius ex- 
primitur per verba etiam materialiter indicativa. Altera disparitas est 
quod potestas sacramentalis est potestas simpliciter dicta (quamvis 
instrumentalis), seu data per modum habitus, fundata in ipso perma- 
nente charactere sacerdotali et ordinata ad semper et infallibiliter 
sacramentaliter concurrrendum; e contra, potestas miraculorum, quam- 
vs esset vera potestas, erat potestas secundum quid tantum et di- 
minuta quadam ratione, seu quae dabatur tantum per modum actus 
ac veluti transeunter, nec infallibiliter, sed ut conditionata motioni 
spiritus S., orationi Apostolorum et circumstantiis subjecti; alus ver- 
bis, Christus contulit Apostolis talem privilegiatam assistentiam ut 
quando, sub motione Spiritus S. et in congruentibus circumstantiis, 
peterent a Deo miraculum, hoc ad eorum orationem concederetur. 
Unde non habuerunt proprie potestatem faciendi miracula, sed potius 
potestatem impetrandi miracula, et ideo eorum potestas, quatenus 
erat vera quaedam potestas, poterat convenienter exprimi verbis indi- 
cativis, quatenus vero erat pendula a deprecatione, poterat conveni- 
enter exprimi verbis deprecativis. 


Ad rem S. Thomas, 5 p., q. 64, a. 5, ad 4: "Apostolis non est data 
potestas ut ipsi sanarent infirmos, sed ut ad eorum orationem infirmi 
sanarentur; est autem eis collata potestas operandi instrunientaliter 
sive ministerialiter in sacramentis; et ideo magis possunt in formis 
sacramentalibus exprimere actum suum quam in sanationibus infirmi- 
tatum. Tn quibus tamen non semper modo deprecative utebantur, sed 
quandoque modo indicativo et imperativo, sicut Act. iij, 6 legitur quod 
Petrus dixit claudo: 'Quod habeo, hoc tibi do; in nomine Jesu Christi 
Nazareni surge et ambula'." 

Opusc. 22, c. 3: 'Objicit [adversarius] . . . quod dominus dedit 
potestatem discipulis sanandi omnes infirmitates corporales et spiri- 
tuales, sed in sanatione corporalium infirmitatum non dicebant: Ego 


2-2, q. 60, a. I: “Judex dicitur quasi jus dicens" ". 

sano te; sed: Sanet te Dominus Jesus; ergo nec in sanatione spirituali 
debet dicere sacerdos, Ego te absolvo. Non advertit autem qui hoc 
objicit, quod potestas sanandi infirmitates erat gratia specialiter ho- 
mini data, non ad sanandum, sed ad sanitatem impetrandam. Potestas 
autem clavium non computatur inter gratias gratis datas, sed est virtus 
sacramentalis, quae principaliter residet in Christo, instrumentaliter 
autem, seu ministerialiter in sacerdotibus claves habentibus. Unde 
verbum dicentis: Sanet te Dominus, non sanabat, sed sanationem im- 
petrabat. Verba autem sacramentalia efficiunt, quod figurant". 


OBICIUNT 6 et instant. In sacramento Extremae Unctionis minister 
exercet stricte dictam potestatem sanationis spiritualis, imo haec po- 
testas est quaedam extensio et complementum potestatis sanativae quae 
exercetur in sacramento Poenitentiae, et tamen forma illius sacra- 
menti est essentialiter deprecativa. Ergo ex una parte verum non est 
quod ratio potestatis exigit formam  indicativam et ex alia parte 
ratio paritatis cum Extrema Unctione exigit in Poenitentia formam 
deprecativam. 


RESP. Supposita vera ac communi sententia de necessitate formae 
deprecativae in Extrema Unctione (de qua disputabitur in illo trac- 
tatu), dicimus imprimis quod si arguendum esset ex paritate, potius 
urgenda esset paritas inter Poenitentiam et alia sacramenta, quae 
omnia, excepta Extrema Unctione, habent formam indicativam, quam 
paritas inter Poenitentiam et Extremam Unctionem (urgentior enim 
est paritas plurium ad unum, quam unius ad alterum, in eodem ordine), 
nisi alia ratio, praeter communem rationem sacramentalem, adesse 
demonstretur, in qua illa duo sacramenta purificentur quoad exigen- 
tam formae deprecativae. 

Jamvero nulla hujusmodi paritatis ratio hic habetur, cum invocata 
indoles sanativa utriusque sacramenti, praecise qua sanativa, sit de 
se impertinens relate ad talem exigentiam, ut patet ex ipsis concepti- 
bus, sed e contrario triplex disparitatis ratio intervenit quare Extremae 
Unctioni et non Poenitentiae conveniat forma deprecativa. 

Prima ratio disparitatis habetur in ipsis verbis institutionis, ex qui- 
bus Traditio intellexit indolem formae utriusque sacramenti; nam in 
verbis “Quaecumque solveritis" et “Quorum remiseritis peccata" in- 
dicatur forma indicativa, in verbis vero "Inducat presbyteros ecclesiae, 
et orent super eum ... ; et oratio fidei salvabit infirmum" (Jac. 5. 
14 sq.) indicatur forma deprecativa. Secunda disparitas est in ipsa 
potestate prout in Poenitentia est judicialis, cui proinde non convenit 
significatio deprecativa, pugnant enim intimatio et deprecatio. Tertia 
disparitas est in ipsa potestate, etiam prout est mere sacramentalis. 

Nam Extrema Unctio, secus ac Poenitentia, praeter spiritualem et 
infallibilem effectum gratiae, habet quoque effectum corporalem et 
incertum (seu effectum corporalis sanitatis), qui, utut secundarius, 
influit in ipsam sacramenti significationem, ac ideo suam incertitudinem 
in ipsam formam sacramentalem reflectere debet; quod quidem non 
aliter fieri potest quam per deprecativam prolationem illius formae. 
Hanc rationem, quam S. Thomas tradit tum in Suppi., q. 29, a. 8 tum 
praecipue in praefato Opusculo 22 De forma absolutionis, congruentius 
explicabimus in proprio loco, seu in tractatu De Extrema Unctione, 
nam acutiori examine indiget. 


3. ABULENSIS06 docuit quod improprie et inconvenienter pro 
forma Poenitentiae adhibentur verba “Ego te absolvo”, nam jorma 
proprie esse deberet “Ego tibi reniitto peccata.” Ratio est tum quia 
Scriptura nunquam dicit quod peccata absolvuntur, sed quod remit- 
tuntur, tum quia peccata sunt quidem injuriae et offensae quae possint 
remitti, sed non sunt proprie vincula quae possint solvi etiam a Deo, 
nam peccatum actuale non est vinculum quia non manet sed praecessit, 
ipsa poena non est vinculum quia nondum advenit adeoque nondum 
ligat, ipsum vero habituale reatum, quod manet, non est vinculum 
quia non est aliquid positivum sed mera privatio. 

Abulensis, dum Senis in Italia versaretur, inter alias propositiones, 
tres sequentes disputando proposuit: “In nullo anno aetatis Christi 
eum mortuum dicere possumus, nisi quando incoeperit temporis sui 
a. 33. — Quod die annuntiationis V. scilicet 25 Martii, ut communiter 
asseritur, Christum passum fuisse dici non potest, sed die 3 Aprilis 
eum mortuum fuisse dici necesse est. — Licet nullum peccatum cujus- 
cumque conditionis et pro quocumque statu irremissibile sit, a poena 
tamen aut a cidpa Deus non absolvit, nec aliquis absolvere potest". 
Apud Eugenium IV de haeresi a theologis accusatus, hic doctor longam 
apologiam scripsit in qua sensum praedictarum propositionum declara- 
vit; de tertia propositione haec habet in suo "Defensorio trium con- 
clusionum", | parte, c. 5 et 6: Inconvenienter et improprie supple- 
tur verbum Absolvo “quia proprie loquendo, nec Sacerdos, imo nec 
Deus absolvit a culpa, vel a poena peccati. Tum, quia Scriptura nus- 
quam dicit, quod peccata solvantur, sed quod dimittantur, deleantur, 
etc. Tum, quia peccata non sunt proprie vincula, nec consequenter 
homo eis ligatur, aut ab eis solvitur. Tum, quia homo non potest ab- 
solvi a culpa, quae jam praecessit, nec a poena, quae nondum advenit; 


l'Alphonsus Tostatus (+ 1455), hispanus, episcopus Abulensis, vir magnae eruditionis, 
de quod dictum est: *Hic stupor est mundi, qui scibile discutit omne". Cf. Diet. Théol. 
Cath., art. Alphonse Tostat; item, Hurter, Nomenclator litorarius, t. 2, in indice: 


Tostatus Alph. = 

sed dumtaxat a reatu poenae, ad quam subeundam homo propter pec- 


29 M? 


catum obligatur”. 


Falsitas hujus sententiae, quae ceteroquin merum valorem arche- 
ologicum nunc habet in theologia, patet tum ex usu vocis "absolvo" 
apud classicos, in Traditione et in Scriptura, ad designandam offen- 
sarum et peccatorum remissionem (cf. dicta in Introductione hujus 
Capitis, p. 501 sq.); tum ex ipsis verbis promissionis "Quaecumque 
solveritis", “Quodcumque solveris"; tum ex usu vocis “vinculum” aut 
similium ad designanda peccata in Scripturis (Psal. 115, 16: "Dirupisti 
vincula mea; tibi sacrificabo hostiam laudis"; Psal. 118, 61: “Funes 
peccatorum circumplexi sunt me"; Prov. 5, 22: "Iniquitates suae 
capiunt impium, et funibus peccatorum suorum constringitur"; Isai. 
52, 2: “Solve vincula colli tui, captiva filia Sion"; 58, 6: “Dissolve 
colligationes impietatis"); tum ex aptitudine utriusque vocis ad me- 
taphorice designandam moralem captivitatem, qua vires animae deti- 
nentur per peccatum ne possint in actus virtutis exeri, et a qua oportet 
ipsam liberari. 


Nec refert quod in ipsis verbis institutionis dicantur "peccata re- 
mitti" non vero absolvi, nam in parallelis verbis promissionis bis agitur 
de solutione peccatorum, quod fortasse factum est quia potestas ligandi 
atque solvendi se extendit etiam ad alia vincula et alias solutiones 
praeter peccatorum solutionem, scilicet ad poenarum et censurarum 
quae solvuntur per indulgentias et canonicam absolutionem. 

Ceterum, quamvis verba "Remitto tibi peccata" sint valida et con- 
veniens forma absolutionis atque tradantur in praecipuo loco evan- 
gelico ubi agitur de ipsa institutione hujus sacramenti, convenientius 
Ecclesia elegit ac firmavit usum verborum “Ego te absolvo" juxta 
verba promissionis. Cujus convenientiae plures rationes assignari pos- 
sunt. Primo enim per haec verba significatur absolutionem peccatorum 
esse potissimum actum potestatis clavium, quae etiam ad absolutionem 
poenarum et censurarum se extendit. Secundo, per haec verba magis 
excluditur periculum interpretandi remissivam potestatem sacerdotis 
tanquam principalem, cum judex possit absolvere etiam ex commissa 
potestate, dum verba "Remitto tibi peccata" magis sonant principalem 
potestatem, seu actum ipsius personae quae fuit offensa, ac inde intel- 
ligitur scandalum quod ex verbis Christi ad Magdalenam "Dimittuntur 
tibi peccata tua", utut prolatis in mitiori forma declarativa, passi sunt 
Scribae dicentes: “Quid hic sic loquitur? blasphemat. Quis potesi 
dimittere peccata, nisi solus Deus?" (Mare. 2, 5-7). Tertio, per ea 
verba melius et explicitius significatur amplitudo  efficaciae absolu- 


”? Apud Frasscn, Scotus Academicus, t. 10, Romae, 1902, p. 309. 

tionis quae sese extendit non solum ad vinculum peccatorum sed etiam 
poenae. Quarto, directe ostenditur indoles judicialis hujus potestatis; 
nam "absolvere" fuit et est, saltem aequivalenter, vox juridica et 
forensis, remissio vero potest fieri etiam extrajudicialiter, ut patet ex 
consuetudine hominum sibi invicem remittentium offensas, et ex ipso 
ordine sacramcntali in quo remissio peccatorum confertur etiam per 
Baptismum ex Extremam Unctionem. 

Ad hanc praecipue rationem referuntur haec verba S. Thomae: 
"Ideo tamen sacerdos potius dicit: ‘Ego te absolvo’, quam: Ego tibi 
peccata remitto', quia hoc magis congruit verbis quae Dominus dixit, 
virtutem clavium ostendens, per quam sacerdotes absolvunt" (5 p., 
q. 64, a. 3, ad 3). “Ideo ... in absolutione sacramentali potius utimur 
verbo absolutionis quam remissionis, ut forma absolutionis conveniat 
verbis institutionis, quia Dominus exponens clavium potestatem, his 
verbis usus est: ‘Quodcumque solveris, etc.” (Qpusc. 22, c. 2). 


Conclusio 2. Forma absolutionis proprie exprimitur per illa verba "Ab- 
solvo te", seu haec verba intelligenda sunt de remissione ipsorum peccatorum. 


Exponitur et probatur. 


Plures theologi mediaevales, admissa convenientia formae “Ego te 
absolvo", reiciunt implicite proprietatem horum verborum, quatenus 
tales sensus illis assignant quibus excluditur absolutio ipsius peccati. 
Improprietas autem refunditur, juxta diversas explicationes, vel in 
ipsum verbum "absolvo" vel in verbum "peccata" aut si placet in 
conceptum peccati in ipsis verbis "Absolvo te" implicite contentum. 
Omnes autem explicationes, quas fusius referemus ac refutabimus in 
proprio loco (art. 91, ubi de effectu sacramenti), procedunt ab una 
generali ac diu obsoleta sententia, qua docent remissionem peccati 
fieri per actum contritionis ante ipsum sacramentum, adeoque peccata 
eatenus dici remitti per sacramentum quatenus remittuntur per con- 
triionem in ordine ad sacramentum, cui proinde tribuitur aliquis alius 
effectus completivus jam habitae remissionis. Juxta varium autem 
modum quo hic effectus a diversis doctoribus explicatur, diversimode 
proprius sensus verborum "Absolvo te" ab eis assignatur, magis qui- 
dem vel minus explicite, nam quaestionem ipsam de sensu absolutionis 
formaliter non ponunt. 

Juxta Petrum Lombardum sensus verborum est: Ego te ostendo et 
declaro absolutum (per praecedentem nempe contritionem ). 

Juxta Bid: Absolvo te ab obligatione subiciendi clavibus Ecclesiae 


peccata mihi confessa. 

Juxta Hugonem a S. Victore: Absolvo te a poena aeterna (cujus 
debitum remansit post remissionem culpae per contritionem). 
Juxta Medinam: Absolvo seu libero te ab exclusione a regno coelo- 
rum (nempe a poena damni, nam poena sensus aeterna intelligitur 
remissa per contritionem); aliis verbis: Aperio tibi, per sacramentales 
claves, januas coelorum. 
Juxta Alex. Halensem: Absolvo te a poena temporali. 


Conclusio 3. Sensus verborum "Absolvo te" recte a S. Thoma sic assig- 
natur: "Sacramentum absolutionis tibi impendo", nec alia invenitur apud 


theologos legitima illorum expositio. 


Exponitur et probatur. 


Statuta contra adversarios praecedentium conclusionum tum con- 
venientia tum proprietate verborum “Absolvo te", quaerunt theologi 
de illorum exactiori sensu, ut inde praecipue solvant difficultatem tac- 
tam in Statu Quaestionis, quomodo scilicet veritas formae absolutionis 
salvetur in duplici casu sacramenti informis et absolutionis peccatorum 
jam remissorum, in quo nulla videtur fieri remissio. 

Et quidem generatim doctores dicunt se acceptare ac proponere 
expositionem traditam a S. Thorna, scilicet: “Sacramentum absolutio- 
nis tibi impendo"; attamen, plures ex eisdem, nominatim Coninck, 
Suarez, Lugo et Billot, quos alii facile sequuntur, addunt eam expli- 
cationem, acceptam ut sonat, esse insufficientem, adeoque ulterius de- 
terminandam et complendam esse ne sit nugatoria et tautologica, 
indeque in diversas expositiones discedunt, quae, utut fortasse inge- 
niosae et ad theologicum exercitium non prorsus inutiles, nullam 
simplici S. Thomae expositioni determinationem aut lucem attulerunt. 


S. THOMAS igitur docet sensum verborum “Ego te absolvo" esse 
"SACRAMENTUM ABSOLUTIONIS TIBI IMPENDOY. 


3 p. q. 64, a. 5, ad 5: “Ista expositio: ‘Ego te absolvo’, id est, 
absolutum ostendo', quantum ad aliquid quidem vera est, non tamen 
est perfecta. Sacramenta enim novae legis non solum significant, sed 
etiam faciunt quod significant. Unde sicut sacerdos baptizando ali- 
quem, ostendit hominem interius ablutum per verba et facta, et non 
solum significative, sed etiam effective, ita etiam cum dicit: Ego te 
absolvo', ostendit hominem absolutum non solum significative, sed 
etiam effective. Nec tamen loquitur quasi de re incerta; quia sicut 
alia sacramenta novae legis habent de se certum effectum ex virtute 
passionis Christi, licet possit impediri ex parte recipientis, ita etiam 
et in hoc sacramento. Unde Augustinus dicit [De adult, conjug. 2,9]: 

Non est turpis nec difficilis post patrata et purgata adulteria recon- 
ciliatio conjugii, ubi per claves regni caelorum non dubitatur fieri 
remissio peccatorum’. Unde nec sacerdos indiget speciali revelatione 
sibi facta; sed sufficit generalis revelatio fidei, per quam remittuntur 
peccata. Unde revelatio fidei dicitur Petro facta fuisse. Esset autem 
perfectior expositio: Ego te absolvo, id est, sacramentum absolutionis 
tibi impendo” (cf. In 4 Sent., dist. 22, q. 2, a. 2, q. 3, infra cit., 
p. 505). 


Quae verba sic apte commentatur CAJETAN US: *In responsione ad quintum, 
circa ultimam expositionem, ubi dicitur, ‘Ego te absolvo, id est. Sacramentum 
absolutionis tibi impendo', adverte quod hujusmodi expositio, cx forma verborum, 
non importat formam absolutionis in actu exercito, sicut significat illam haec 
enuntiatio, Ego absolvo te. Hac enim sacerdos ipse exercet ipsam absolutionem, 
faciendo quod significat: sacramentum enim efficit quod significat. Dicendo autem, 
Sacramentum | absolutionis tibi impendo, non significat se absolutionis actum 
exercere: sicut, si diceretur, Ego baptismi sacramentum tibi impendo, non signi- 
ficaretur, ex forma verborum, quod ego exercerem actum baptizandi. Sed utrobique 
significatur actus ut materia sacramenti impensi, seu actus impendendi. 


“Si autem considerentur dicta verba secundum sensum, sic conveniens ac perfecta 
invenitur expositio: quoniam aequipollct huic. Sacramenlaliter absolvo te. Idem 
est enim impendere sacramentum absolutionis, et sacramentaliter absolvere Et 
per hanc expositionem excluditur ex parte ministri praesumptio seu usurpatio 
divinae potestatis; et ex parte effectus ambiguitas. Nam ly sacramentaliter dis- 
tinguit a duobus, scilicet a principaliter et à pure spiritualiter: solus enim Deus 
est qui principaliter absolvit a peccatis; sacramento vero homo absolvit instru- 
mentaliter et signo sensibili, ut patet. Et hinc fit ut effectus sacramenti, scilicet 
absolutio interior a peccatis, qui ex parte sacramenti est certissimus, non significetur 
in ambiguo, etiam si ex parte poenitentis male dispositi impediatur: quoniam non 
significatur absolutio ut recipitur interius in poenitente, sed ut exit exterius a 
ministro sacramenti; ex qua parte constat absolutionem esse certissimam. 


"Et si novitius hoc non penetrat, fingat Deum dicere Petro, Absolvo te. et con- 
fessorem dicere loanni, Absolvo te, et videat differentiam: quod absolutio Petri 
est utrinque certa, quia Deus non diceret, Absolvo te, nisi etiam vere intus ab- 
solveretur; absolutio vero loannis est et significatur certa ex parte confessoris tan- 
tum, quia sacramentum absolutionis impendit, quia sacramentaliter absolvit: et intus 
potest impedimentum invenire ex fictione poenitentis" (In 3 p., q. S4, a. 3, ad 5). 


Sensus igitur expositionis S. Thomae est quod verba “Ego te ab- 
solvo", quae possent absolute et ex connatural! vi verborum signifi- 
care tum actionem absolventem tum consecutionem effectus absolutio- 
nis in subjecto (ut cum dicuntur a judice forensi vel cum in super- 
natural! sensu dicta sunt a Christo Magdalenae et paralytico, vel si 
ex privata revelatione dicerentur a Deo alicui homini), quando dicun- 
tur a sacerdote ut forma sacramentalis, adeoque sacramentaliter ac- 
cepta, non significant consecutionem effectus in subjecto sed fantum 
actionem et influxum sacramentalem, tendentem ad producendum 
praedictum eflectum. Quod quidem acute expressit ipse Hugo a S. 
Victore, inquiens: *([Sacramenti forma] virtutem ejus magis quam 

eventum exprimit" (De Sacramentis, 1. 2, p. 14, c. 8, M.L. 176,568). 

Ceterum, in hac S. Doctoris expositione verbum ipsum "absolvo" 
intelligitur (vel melius subintelligitur) in sensu pleno, seu refertur 
ad totum effectum in quem tendit sacramentum, scilicet ipsam remis- 
sionem peccati mediante gratia peccati remissiva, ita ut, si expositioni 
ipsius formulae addatur ulterior nec necessaria explicatio verbi “ab- 
solvo", completus sensus formae sit: "Ego exerceo in te sacramentalem 
actionem tendentem ad auferendum peccatum per infusionem gratiae". 


In hoc sensu explicatio S. Thomae est tum legitima, quia correspon- 
det sacramentali indoli hujus jormae, tum efficax quia salvat, ipsaquc 
sola, veritatem jormae absolutionis in omni casu et in omni eventu. 


PRIMO QUOD SIT LEGITIMA ET FORMALIS patet ex dictis. 
Est nempe legitima quia, cum verba "Absolvo te" possint connatura- 
liter accipi in. duplici sensu actionis et effectus secuti, oportet ut ab 
ilis excludatur secundus sensus, prout sunt forma sacramentalis. Est 
formalis, quia praecise tradit proprium et sacramentalem sensum 
illorum verborum. 

Quidam tamen ex hac expositione patiuntur difficultatem, quam 
Cajetanus apte ad difficultatem “novitiorum” revocat. Suarez ait eam 
"interpretationem, ut ad verum sensum revocetur, majori indigere 
declaratione"; Lugo ait eam "licet quoad rem significatam vera sit, 
quoad modum tamen videri difficilem, nisi amplius declaretur"; Galticr 
ait quod. "ne illa interpretatio videatur esse mera tautologia, indiget 
et ipsa uberiori expositione. Nam, primo intuitu, non videtur significare 
nisi collationem ritus absolutionis, praecisione facta ab illius effectu, 
quod frivolum est"; Palmieri ait eam “non videri facere satis quaesti- 


oni .. . [nam] fit per reflexionem in ipsum actum cujus sensus quaeri- 
tur"; Frassen tandem, sincere et rotunde, eam expositionem reicit, 
inquiens: "Similiter non probatur modus dicendi S. Thomae. . . Haec 


enim explicatio videtur nugatoria: quia idem per idem significat". 


Primam rationem quam afferunt est quia illa expositio, saltem ut 
affertur, est tautologica et nugatoria, nam idem per idem significat. 

Respondetur puerile esse tam ingenuam intellectionem affigere tanto 
Doctori, praesertim cum S. Thomas suam expositionem non quasi 
leviter et transeunter tangat, sed consulto et signanter repetat in 
duplici loco exarato in periodo suae maturitatis, scilicet in Opusculo 22 
De forma absolutionis (scripto inter a. 1269 et a. 127240), ubi ait: 
“Est sensus: Ego te absolvo, id est sacramentum vel ministerium abso- 
lutionis tibi impendo", et in cit. 3 p., q. 84, a. 3, ad 5 (3am partem 


* Juxta Mandonnet et Dcstrez, Bibliographic thomiste, Le Saulchoir, Kain (Belgique), 
1921, p. XV, n. S3. 

S. Doctor scripsit a. 1272-12 73,4] eamque incompletam reliquit ad 
q. 90 inclusive), ubi ait: "Esset autem perfectior expositio: 'Ego te 
absolvo’, id est, sacramentum absolutionis tibi impendo'." Idem aequi- 
valenter docet 5. Thomas junior In 4 Sent., dist. 22, q. 2, a. 2, q. 3. 
infra cit., p. 565. 

Ceterum, ab illa expositione abesse tautologiam, patet ex eo quod 
per illam significatur signate id quod per verba "Absolvo te" signifi- 
catur exercite. Haec scilicet verba significant ipsum exercitium abso- 
lutionis, illa vero (Sacramentum absolutionis tibi impendo) id quod 
ht per tale exercitium, seu id in quo tale exercitium consistit; et ratio 
est quia, ut dictum est supra, verba "Absolvo te" possunt accipi in 
duplici sensu ac ideo necesse est ut in solo sensu sacramentali seipsa 
exponant et determinent. Non ergo agitur de significatione reflexa, ut 
causatur Lugo (ac si verba "significent seipsa per significationem re- 
flexam"), sed tantum de significatione signata. Unde idem actus ab- 
solutionis tripliciter significari potest: primo significatione exercita, 
e. "Ego te absolvo"; secundo, significatione signata, i.e. “Sacramen- 
tum absolutionis tibi impendo" (seu Applico tibi causam et virtutem 
absolutivam); tertio, mera significatione reflexa, i.e. "Absolutionem 
tibi impendo", vel, “Pronuntio formam sacramentalem ". 

Secunda ratio, allata a Suaresio et ab aliis repetita, est quia “in 
alis... sacramentis, in quibus materia consistit in usu, seu actione 
ministri, solet forma significare applicationem materiae, et per illam 
significare effectum, ut patet in illis: ‘Ego te baptizo, Signo te’, etc.; 
nunquam tamen forma significat applicationem sui ipsius, ut in eisdem 
exemplis patet" (Disp. 19, sect. 2, n. 14). 

Respondetur quod etiam in aliis sacramentis forma significat appli- 
cationem sacramenti, non quidem significatione reflexa sed signata, 
ut infra amplius explicabitur (p. 564 sq.); significatio autem materiae 
vel effectus includitur in significatione formae, sed non est ipsa signi- 
ficatio formae, nisi secundum ulteriorem et materialem expositionem, 
ut supra jam diximus. 


lertia ratio Suaresii est quia forma, quae ponitur a ministro, nequit 
significare totum sacramentum, cum materia Poenitentiae ponatur a 
subjecto. 

Respondetur quod materia, oblata a subjecto, assumitur a ministro 
per formam et elevatur ad rationem sacramenti, et ita minister applicat 
totum sacramentum; secus haberentur duo partiales ministri sacra- 
menti, alter quoad formam ct alter quoad materiam (cf. dicta in art. 4, 
toni. 1, p. 196). 


"Juxta Mandonnet et Destrez, ibid., n. 45. 

Quarta ratio Lugonis est quia “verba sacramentalia usurpari debent 
in eadem significatione; quam ex hominum institutione habent in 
humano sermone, non enim possunt significare, nisi id, ad quod sig- 
nificandum sunt instituta; et ideo illa vox, ego, et illa vox, fe, idem 
significant intra, et extra sacramentum; sed haec verba ego te absolvo, 
ex hominum institutione non habent significare se ipsa per significa- 
tonem reflexam, sed aliquid condistinctum ab ipsis; ergo nec in 
sacramento significant directe se ipsa; sed aliquid aliud." 

Respondetur cum Salmanticensibus: *Licet significatio vocum, quam 
sibi vindicant ex hominum impositione, non varietur sive intra, sive 
extra Sacramentum, sed semper sit eadem, tamen intra Sacramentum 
ista se habet omnino fundamentaliter, et praesuppositive ad significa- 
tonem Sacramentalem, quae alterius longe rationis est: prius enim 
debent esse formalia verba, et formaliter significantia ex impositione 
humana, quam assumantur ad significandum Sacramentaliter. Est 
tamen prorsus a veritate alienum, quod idemmet effectus, aut idemmet 
sensus ipsis verbis sub utraque respondeat significatione. Nam ut sub- 
sunt institutioni humanae, solum eis queit adaptari, quod communi 
hominum conceptioni congruit, nimirum expeditio, aut liberatio à 
vinculis praescindendo a modo, et qualitate illorum. Ut vero assu- 
muntur ad significandum sacramentaliter, explicare debent remissio- 
nem. ac relaxationem vinculorum, prout ex parte ministri certissimam: 
quidquid sit de remissione passive accepta, quam non significant in- 
fallhibiliter. . . Quocirca dum [sacerdos] absolvit; nihil aliud explicat, 
quam quod Sacramentum de se absolutum impendit. Ex hoc autem 
non sequitur, ut causabatur in objectione, quod illa verba reipsa reflexe 
significent, sed tantummodo quod objective, et signate explicetur in 
una, quod exercite exercebatur in alia" .42 


QUOD AUTEM EXPOSITIO S. THOMAE SIT EFFICAX, 
patet ex eo quod ipsa, et ipsa sola, valet salvare veritatem formae in 
omni casu. Ad cujus evidentiam distinguas quadruplicem casum, quo- 
rum duo priores nullam faciunt difficultatem, in omni theologorum 
sententia, duo vero posteriores videntur ingerere magnam illam diffi- 
cultatem, in cujus solutionem inaniter sese contorquent varii doctores 
qui a supradicta expositione S. Thomae recedunt, ineptas et fucatas 
expositiones circa illa verba accumulantes. 


Primus casus est sacramenti invalidi, ob aliquem defectum materiae 
ex parte poenitentis (quicumque sit ille defectus, sive peccati, sive 
confessionis, sive attritionis, sive propositi satisfactionis). In hoc casu 


De Poenitentia, disp. 13, sect. 3, n. 70, Disp. Schol., t. 4, Parisiis, 1892, p. 719. 
"De Poenitentia, disp. 3, dub. 2, $5, n. 117, Cursus theol., t. 19, Parisis, 1883, 
p. 192 sq. 

veritas formae non salvatur, quia ipsa forma deest (prius enim est 
esse, quam verum esse); deficiente enim materia, verba prolata a 
sacerdote non elevantur a Deo ad esse sacramentale, nec sunt forma 
sacramentalis, sed mera verba, quae naturaliter quidem accepta sunt 
accidentaliter falsa, eo quod sacerdos, intendit dicere sacramentaliter 
id quod sacramentaliter, deficiente materia, dici non potest; sacra- 
mentaliter vero accepta, non sunt nec vera nec falsa, quia sacramen- 
talia non sunt. 


Secundus casus est sacramenti validi et formati, operantis circa 
peccata nondum remissa per sacramentum aut contritionem. In hoc 
casu, verba “Ego te absolvo" sunt sacramentaliter vera, quia revera 
habent vim remittendi peccata, imo de facto consequuntur in subjecto 
effectum ipsum remissionis et gratiae; attamen, formaliter loquendo, 
ipsa sunt vera non praecise quia hunc effectum consequuntur (id enim 
est per accidens ad eorum veritatem et significationem), sed quia 
praecise habent ex se vim remittendi peccata, quam in se exprimunt 
et significant. 


Tertius casus est sacramenti validi et informis. Hujus quidem casus 
possibilitatem reiecimus in art. 29 (tom. 2, p. 175 sqq.). Sed si casus 
daretur (sicut datur in aliis sacramentis), seu in sententia multorum 
theologorum illum admittentium, patet veritatem formae salvari in 
expositione S. Thomae. Nam, quod effectus gratiae de facto non con- 
feratur est ex indispositione subjecti, non vero ex defectu formae vel 
sacramenti, quod, semel constitutum in sua materia et forma, vim 
habet remissivam et ad remissionem tendit per actionem absolutivam 
seu ablativam peccati, quae praecise vis et actio, sola in verbis formae 
exprimitur et significatur. 


Unde, cum obicitur in hoc casu absolutionem seu remissionem non 
fieri, quia gratia non datur, adeoque falsam esse formam quae ex- 
primit remissionem, facile respondetur ipsum quidem effectum abso- 
lutionis et remissionis non fieri, sed vere tamen fieri absolutionem et 
remissionem quantum est ex parte causae seu virtutis sacramenti quod 
sua natura ordinatur et tendit ad causandum talem effectum, adeoque 
veram esse formam sacramenti, quae per se et formaliter nihil aliud 
significat quam praedictam virtutem. 

Nec valet insistere ipsam virtutem, tendentem in remissionem, deese 
in sacramento valido et informi. Nam id falsum esse patet ex ipsa 
ratione sacramenti. Sacramentum enim est essentialiter signum prac- 
ticum gratiae; unde si admittitur sacramentum esse validum, eo ipso 
admitti debet ipsum habere in se virtutem causandi gratiam, quomo- 
dolibet tandem ea virtus explicetur, sive (ut quidam volunt) per 

actualem intrinsecam elevationem materiae et formae, ratione cujus 
influxus divinus pervenit tantum ad causandum primum effectum 
sacramenti seu rem et sacramentum, et quo mediante subinde attingit 
ipsam gratiam peccatorum remissivam in momento reviviscentiae (quo- 
modolibet tandem illud res et sacramentum et haec reviviscentia 
explicetur a variis patronis hujus sententiae), sive (ut alu volunt, 
signanter Salmanticenses, Disp. 3, dub. 2, n. 77. 80. 84 sq.) per 
aptitudinalem et extrinsecam elevationem materiae et formae, consis- 
tentem in hoc quod, posita valida materia et forma, sacramentum est 
proxime elevabile ad hoc ut intrinsece recipiat influxum divinum, quem 
tamen non potest actualiter recipere dum subjectum est indispositum, 
quia divinus influxus, cum nequeat esse absque effectu, non datur nisi 
in ea conditione et in eo momento, in quo possit de facto effectus pro- 
duci, scilicet quando sacramentum completur et terminatur et simul 
invenit subjectum dispositum. 


Nec praesens diffiultas est propria jormac absolutionis, ut quidam 
putant cum Suaresio (cf. infra), sed occurrit resolvenda quoad formas 
omnium sacramentorum in casu sacramenti validi et informis, qui 
communiter a theologis admittitur saltem in tribus sacramentis charae- 
teristicis et nos alibi (in tractatu De sacr. in gen., art. 11) sustinuimus 
quoad omnia sacramenta praeter Eucharistiam et Poenitentiam. 

Ratio est quia in omni sacramento forma signfíicat ejus effectum 
principalem seu gratiam ; unde si datur sacramentum et forma valida, 
quin detur gratia, exurgit eadem quaestio, quomodo nempe salvetur 
veritas formae quatenus significat collationem principalis effectus, cum 
iste nequaquam conferatur.H Cui quaestioni eadem iterum responsio 
danda est, nimirum formam non significare, saltem essentialiter et 
necessario, ipsum effectum secutum, sed virtutem tendentem ad conse- 
cutionem effectus, quae quidem semper adest, semel posito valido 
sacramento et valida forma, ita ut in omni sacramento sensus formae 
assignandus sit eodem proportionaliter modo quo a S. Thoma assigna- 
tur pro forma Poenitentiae. Ita in Baptismo sensus formae "Ego te 
baptizo (seu abluo)" est: "Sacramentum spiritualis ablutionis tibi 
impendo", cujus amplior explicatio est: Ego exerceo in te sacramen- 
talem actionem tendentem ad auferendum peccatum per infusionem 
gratiae regenerativae. Et haec forma vera est etiam in casu sacramenti 
validi et informis, quia virtus illa revera tendit in talem effectum, imo 
evidentius quam in casu Poenitentiae, eo quod de facto influxus divi- 


H Imo eadem quaestio et difficultas exurgit ex ipsa ratione sacramenti, ut dictum est 
in tractatu De sacr. in gen., art. 2, p. 68; nam ipsa existentia sacramenti validi ct 
informis videtur contradicere definitioni sacramenti, quod est signum  practicum gratiae 
seu signum actualis collationis gratiae. 

nus ita exercetur ut obtineat concretum aliquem et innegabilem effec- 
tum, scilicet characterem, quo mediante tendit ad ultimum effectum 
gratiae cumque consequitur, remoto obice, per reviviscentiam. 


In hoc sensu intelligenda sunt haec verba S. Thornae, In 4 Seni., 
dist. 22, q. 2, a. 2, q. 3: “Quaedam sacramenta sunt, in quibus ex 
administratione sacramentali semper consequitur aliquis effectus in 
suscipiente, nec impeditur propter indispositionem voluntatis susci- 
pientis, sicut est in omnibus sacramentis quae imprimunt characterem; 
et ideo in illis verba propter certitudinem exprimunt praesentialiter 
effectum sacramenti, vel per modum indicativum, sicut in baptismo et 
confirmatione, vel per modum imperativum, sicut in ordine. In poeni- 
tentia autem impeditur omnis effectus absolutionis per indispositionem 
voluntatis: et tamen ipsa absolutio, quantum est de se, sufficienter et 
certitudinaliter inducit effectum suum, nisi sit aliquod impedimentum; 
et ideo absolutio per modum indicativum fit, sed praemittitur depreca- 
tio, scilicet 'Misereatur', ut effectus absolutionis non impediatur. Ta- 
men non est de esse sacramenti, sed de bene esse ipsius.” 


Quod autem supra assumpsimus, scilicet in forma cujuslibet sacra- 
menti significari effectum principalem seu gratiam, patet ex eo quod sa- 
cramentum est essentialiter signum et causa gratiae, forma autem est 
principium specificativum sacramenti, unde oportet quod in forma 
significetur effectus gratiae, quamvis proportionaliter materiae sacra- 
menti, ut audivimus ex S. Thoma in art. praec. (p. 526). Nec ipsa 
analysis particularium sacramentorum huic veritati contradicit, nisi 
superficialiter fiat. Et quidem quoad Eucharistiam, in qua id difficilius 
apparet, sufficienter dictum est tum in art. praec. (p. 526) tum 
praecipue in tractatu De Eucharistia, art. 30 et 34 (tom. 1, p. 610 sq. 
665-667). Et similiter quoad Ordinem et Matrimonium aliquid transe- 
unter dictum est in tractatibus De sacr. in gen. (art. 20, ubi de re et 
sacramento, p. 331 sq. 333-335. 337 sq.) et De Eucharistia (art. 34, 
tom. 1, p. 666) et res aptius explanabitur in propriis tractatibus. 
Quoad cetera tria sacramenta, quae consistunt in aliquo usu materiae 
circa subjectum, scilicet Baptismum. Confirmationem et Extremam 
Unctionem, res evidentius apparet. Non enim in Baptismo verba for- 
mae “Ego te baptizo” significant sacramentaliter unice aut principaliter 
materiam, seu corporalem ablutionem, ut quidam videntur cogitare, 
nam ad hanc significandam verba illa non indigent esse sacramentalia; 
sed significant formaliter et directe ipsum effectum sacramenti, quam - 
vis proportionaliter materiae sacramenti, ita ut eorum sacramentalis 
sensus sit: Ego te abluo spiritualiter in similitudinem corporalis ablu- 
tionis quam exerceo. Id S. Thomas docet tum aequivalenter in 3 p., 

qd. S4, a. 3: 'Oportet quod forma sacramenti significet id quod in sa- 
cramento agitur proportionaliter materiae sacramenti. Unde forma 
baptismi est: Ego te baptizo’, et forma confirmationis est: ‘Consigno 
te signo crucis, et confirmo te chrismate salutis’, eo quod hujusmodi 
sacramenta perficiuntur in usu materiae", tum explicite in Ofnisc. 22, 
c. l: “Sacramenta . . . novae legis efficiunt quod figurant. Figurant 
autem, seu significant et ex materia et ex forma verborum, ut in sacra- 
mento baptismi apparet. Nam ablutio corporalis quae fit per aquam 
significat interiorem ablutionem, et sacramentaliter efficit eam: simi- 
liter verba quae dicuntur: 'Ego te baptizo', idem significant; et idem 
apparet in sacramento confirmationis, in quo forma est: 'Consigno te 
signo crucis, et confirmo te chrismate salutis, etc. Quibus verbis mani- 
feste effectus sacramenti figuratur." Quoad Extremam Unctionem au- 
tem res est adhuc evidentior ex ipsis expressis verbis “Per istam sanc- 
tam Unctionem indulgeat tibi Dominus quidquid deliquisti. Arnen.” 


Quapropter nobis non probantur sequentia verba, quae Suarez et Galtier prae- 
ponunt solutioni praesentis difficultatis de sensu et veritate formae absolutionis. 


SUAREZ: *Potest hoc loco considerari differentia inter formas sacramentorum; 
in quibusdam enim sacramentis materia est actus ipsius ministri, quem proxime 
forma significat, ut baptismo, confirmatione, extrema unctione; et in his facile 
intelligitur, et salvatur veritas formae, quamvis sacramentum privetur suo effectu; 
et idem est suo modo in matrimonio, quia etiam materia est actus contrahentium, 
qui saltem necessario efficiunt ipsum vinculum, quod proxime externa signa et 
verba significant. Alia vero sunt sacramenta, quorum materia non sunt actus 
ministri, in quibus forma immediate significat supernaturalem effectum, quem facit, 
ut videre est in Eucharistia et in Ordine. ‘Accipite potestatem’, seu, ‘Accipite 
Spiritum Sanctum”; et in his ad veritatem formae videtur necessario requiri, ut 
effectus fiat. 

"Et hinc oritur difficultas quaestionis, quia forma hujus sacramenti est hujus 
secundi generis, et non semper habet effectum, vel quia subjectum non est dis- 
positum, vel certe quia non indiget tali effectu, quia jam sunt illi remissa peccata. 
Et augetur difficultas ex comparatione ad alias similes formas sacramentorum; 
nam in Eucharistia, si verum sit sacramentum, impossibile est, quin forma efficiat 
suum effectum, quem proxime significat, quia hoc requirit ejus veritas. Similiter 
in Ordine, si sacramentum sit ratum, impossibile est quin forma efficiat effectum, 
quem proxime significat, et quem requirit veritas ejus, scilicet, characterem seu 
potestatem, quae per talem formam datur. Imo etiam in baptismo et confirmatione, 
in quibus forma datur per modum indicativi, semper habet aliquem effectum, et 
suo etiam modo in matrimonio hoc reperitur ratione vinculi magis indissolubilis. 
Extrema vero unctio, quae interdum potest privari omni supernatural! effectu 
propter indispositionem recipientis, habet formam tantum  deprecativam. cujus 
veritas nullum effectum requirit. Quomodo ergo in proposito, cum forma sit indi- 
cativi modi, et immediate significet solum supernaturalem effectum, potest ejus 
veritas sine ullo hujusmodi effectu salvar1?"45 


GALTIER: *De hac re multiplices fuerunt sententiae ... ex difficultate speciali 
explicandi quomodo maneat verus ejus sensus obvius certis in casibus, ubi ad- 
mittitur validum esse sacramentum. In alis sacramentis, difficultas hujusmodi 
non exsurgit. Quoties validum admittitur esse sacramentum, vera etiam apparet 


<sDe Poenitentia, disp. 19, sect. 2, n. 1 sq., Opera omnia, t. 22, Parisiis, 1866, p. 409. 

significatio formae. Ea enim significat vel actionem ministri, v.gr. ‘Ego te 
baptizo --- te signo --- te accipio in meam, . . . ' et haec actio vere ponitur 
quoties sacramentum est validum ; vel aliquam orationem, ut in Extr. Unet., et ea 
vere fit deprecatio; vel aliquem effectum supernaturalem: ‘Hoc est corpus meum 
--. Accipe potestatem . . . Accipe Spiritum Sanctum . . ., et ille effectus semper 
producitur, quoties validum est sacramentum. At in paenitentia, accidere potest 
absolutionem proferri valide, ut admittitur, quin tamen producatur realiter absolutio 
peccati, sive quia paenitens in quem profertur est male dispositus, sive quia non 
habet peccata quae absolutione indigeant, ubi, v.gr. non accusavit nisi peccata jam 
remissa. Cum autem, ubicumque sacramentum valide confertur, verus esse debeat 
sensus proprius illius formae, manifestum est in hujusmodi casibus absolutionem 
non significare proprie et immediate: 'Ego te absolvo', siquidem vel non absolvitur 
re vera paenitens, vel non est in eo quod solvatur."40 


Quartus casus est sacramenti validi et formati, operantis tamen 
circa peccata jam remissa per praecedentem absolutionem vel 
contritionem. 

In hoc casu verba *Ego te absolvo" sunt sacramentaliter vera, juxta 
explicationem S. Thomae, quia remissiva virtus sacramenti, quae 
semper ac sola formaliter significatur in eis, revera adest et influit in 
sacramento, quamvis, ob absentiam peccati, nequeat pertingere ad 
ultimum suum effectum qui est ablatio ipsius formae peccati, cui plene 
et simpliciter convenit nomen et conceptus remissionis. Ceterum, ut 
explicatum est in art. 7 (tom. 1, p. 220-225), ille influxus semper 
producit. triplicem effectum, cui competit aliqua ratio remissionis, 
scilicet gratiam de se remissivam peccatorum, quandam virtualem et 
improprie dictam cessationem divini juris in offensam praeteritam et 
quandam deletionem ipsorum peccatorum in sua radice, reliquiis et 
oppositione cum gratia, ita ut quadrupliciter verificetur forma "Ego 
te absolvo" in absolutione peccatorum jam remissorum. Solus tamen 
primus modus est per se et essentialis in explicatione S. Thomae 
(prout differt ab aliis sententiis, uti Suaresi1 et Lugonis, mox referen- 
dis); nam, etiam si per impossibile non infunderetur gratia per se 
remissiva peccatorum, adhuc salvaretur veritas formae, ut dictum est 


de sacramento valido et informi. 


Et adverte idem prorsus contingere in Baptismo cum applicatur 
homini jam per contritionem justificato et regenerato. Veritas enim 
formae "Ego te baptizo, seu spiritualiter abluo et regenero” adhuc 
salvatur, quia Baptismus habet vim regenerandi et justificandi, et per 
eam influit, quamvis de facto non possit justificare justificatum; et 
ceteroquin ejus vis attingit aliquem effectum quodammodo justifica- 
tivum et regenerativum, seu augmentum gratiae communis de se 
justificativae necnon propriam modalitatem gratiae sacramentalis, 
praeter ipsius characteris infusionem. Et similiter aliqualiter contingit 


“Dec Paenitentia, thes. 34, n. 499, Parisiis, 1931, p. 378 sq. 

in sacramentis vivorum quando per accidens causant primam gratiam; 
veritas v.g. formae Confirmationis “Signo te signo crucis et confirmo 
te chrismate salutis?” salvatur in eo quod sacramentum habet vim 
confirmandi vitam spiritualem jam existentem, quamvis, ob illius ab- 
sentiam, de facto eam non confirmet sed primo tradat, vel, si placet, 
simul tradendo confirmet. 


ALIAE THEOLOGORUM EXPOSITIONES, mox singillatim refe- 
rendae, in hoc discrepant ab expositione S. Thomae et hoc habent 
commune principium ac defectum, quod referant sensum absolutionis 
non tantum ad virtutem sacramenti sed etiam ad ipsum effectum se- 
cutum. Inde coguntur dupliciter sensum formae vitiare; primo nempe, 
introducendo in eum aliquam conditionem, ratione cujus veritas formae 
possit salvari in casu sacramenti validi et informis, in quo nullus de 
facto producitur remissionis effectus; secundo, detorquendo conna- 
turalem sensum vocis remissionis, seu illum restringendo ad aliquem 
effectum qui non sit ipsa remissio peccati, in pleno sensu ablationis 
formae peccati, ut ita possit verificari etiam in casu absolutionis pec- 
catorum jam remissorum. Quod quidem tripliciter fit: Suarcz enim re- 
missionem intelligit gratiam quae de se sit remissiva, etsi de facto re- 
missionem non causet; Lugo remissionem accipit pro cessione juris 
divini in peccatum, quae semper fiat, etsi non habeatur ablatio formae 
peccati; Billot vero, utraque expositione rejecta, recurrit, congruenter 
cum sua theoria de intentionali causalitate sacramentorum, ad alium 
prorsus effectum, qui sit praevius remissioni, scilicet titulum ad 
remissionem. 


QUIDAM, igitur, quos suppresso nomine memorat Lugo, docent 
verba “Absolvo te" significare ablationem peccati vago modo, ie. ali- 
cujus pertinentis ad peccatum. “Dicunt [nempe] per hanc formam sig- 
nificari ablationem peccati, vel quoad culpam, vel quoad poenam, vel 
quoad reliquias peccati, videlicet quasdam inclinationes potentiarum, 
quae remanent ex culpa etiam post illam ablatam: et hae tolluntur 
magis ac magis per absolutionem sequentem."/] Ceterum, ad hanc 
sententiam accedunt quotquot inter vetustiores moralistas loquuntur de 
sensu vago, vel generali, vel aggregato, quem ita explicant ut possit 
uno vel alio modo verificari in omni casu. Ita, quandoque affertur 
haec expositio: Ego te absolvo seu libero ab omni vinculo peccatorum 
cujuslibet generis (seu sive sit ipsum peccatum, tam nondum remis- 
sum quam remissum, sive poena peccati, sive reliquia peccati, sive ipsa 
obligatio confitendi). 


T Lugo, De Poenitentia, disp. 13, sect. 3, n. 64, Disp. Schol., t. 4, Parisiis, 1892, p. 718. 

Attamen, primo praedictus sensus non salvat veritatem formae in 
casu (reali vel hypothetico, non refert) sacramenti validi et informis. 
Secundo, nec eam veritatem salvat in casu absolutionis peccatorum 
jam remissorum; nam praedicti physici effectus quandoque non dan- 
tur, quandoque non durant, et nunquam per ipsam absolutionem au- 
ferri possunt. Tertio, falsitas hujus sententiae patet ex ipso vago 
modo quo procedit; nam oportet formam sacramentalem habere unum 
ac determinatum sensum et esse semper eodem modo veram, sicut 
oportet ipsam causalitatem sacramenti, a qua ejus significatio de- 
pendet, esse unam et eandem. Quarto, haec sententia mutat connatu- 
ralem et primarium sensum vocis peccati, illum divertens non solum 
ad poenas sed etiam ad quasdam mere physicas reliquias peccati quae 
nullam habent peccati rationem. Quinto, pervertit inde ipsam indolem 
sacramenti Poenitentiae, quod essentialiter tendit ad remotionem 
Ipsius peccati. 


CONJNCK duas videtur afferre expositiones illorum verborum, al- 
teram pro casu sacramenti informis, scilicet: "Ego tibi peccata remitto. 
quantum ex confessione potui cognoscere te esse reum et esse bene 
dispositum ad eorum remissionem" (Disp. 4, dub. 8, n. 55); altera 
pro casu absolutionis peccatorum jam remissorum, scilicet: Ego aufero 
seu minuo in te obligationem seu indignitatem ortam ex peccato 
(ibid., n. 61). 

Hic secundus sensus sic exponitur a Lugo: “Ab hac sententia [i.e. a 
praecedenti nuper exposita] parum distat P. Coninck in praesent. 
disput. IV, club, viii, num. 61, et sequentibus dicens, peccatum semper 
remiti de novo, quia semper manet aliqua obligatio ex ipso: quatenus 
etiam post ablatam culpam, et remissam poenam, manet semper aliqua 
indignitas, qua cacteris paribus ille, qui peccavit, minus dignus est 
aliquo Dei beneficio peculiari; quam alius aeque justus, qui nunquam 
peccavit: hoc autem impedimentum, et minor dignitas aufertur magis, 
et magis per absolutionem propter gratiam habitualem, quae datur in 
sacramento, ratione cujus gratiae, licet non tollatur illa indignitas, 
prout oritur a peccato praeterito; minuitur tamen ejus activitas ap- 
posita majori gratia, quae affert majorem dignitatem, et temperat illam 
indignitatem ortam ex peccato." 

Eandem sententiam profert 7rasscn, quoad secundum casum, scri- 
bens, post rejectam expositionem S. Thomae: “Censerem igitur verba 
ila, 'Absolvo te’, idem significare, ac remitto tibi ‘peccata, et com- 
missa; haec enim cadit in omnia prorsus peccata, non solum mortalia 


"De Poenitentia, disp. 13, sect. 3, n. 64, Disp. Schol., t. 4, Parisiis, 1592, p. TIS. 

et venialia, quae actu remittuntur, sed etiam in peccata jam confessa 
et remissa, quoniam, ut dicemus agendo de confessione peccatorum 
Jam remissorum, in poenitente, quantumvis peccata ei fuerint con- 
donata, semper remanet aliquis reatus indignitatis, qui per iteratam 
absolutionem minuitur, quia per frequentem iterationem Sacramenti 
Poenitentiae homo minus fit indignus Dei beneficiis et amicitia." 


Attamen sententia Coninck: 


Primo, inepte duplicat sensum formae absolutionis. 


Secundo, prima ejus expositio non salvat veritatem formae in casu 
sacramenti informis, "quia in sacramento informi sacerdos absolvit 
praevia illa cognitione, nec tamen remittit peccata, et fallitur in judi- 
cando bonam dispositionem esse: ergo sensus iste falsus est: tum 
etiam, quia licet non advertisset sacerdos dispositionem poenitentis. 
ipsa tamen esset sufficiens dispositio ut absolutio esset valida: quinimo 
etiamsi sacerdos existimaret poenitentem non esse sufficienter dispo- 
situm, cum re ipsa esset dispositus, valide absolveret, si id intenderet 
dum apponit formam.” 50 


lertio, eadem prima expositio facit formam absolutionis incertam 
ac pendulam a cognitione dispositionis, et quodammodo conditionatam. 
Jamvero significatio et actio sacramentalis debet esse certa et abso- 
luta, et sacerdos debet proferre absolutionem cum ea certitudine quae 
fundatur in ipsa fide verborum institutionis. 


Ad rem S. Thomas, 5 p., q. 64, a. 5, ad 5: "Nec tamen [sacerdos] 
loquitur quasi de re incerta; quia sicut alia sacramenta novae legis 
habent de se certum effectum ex virtute passionis Christi, licet possit 
impediri ex parte recipientis, ita etiam et in hoc sacramento. . . Unde 
nec sacerdos indiget speciali revelatione sibi facta; sed sufficit generalis 
revelatio fidei, per quam remittuntur peccata." Opusc. 22: “Non ergo 
sub incerto modo deprecativae orationis significanda est in hoc sacra- 
mento remissio peccatorum, sed sub certitudine per indicativam ora- 
tonem” (c. 7). *Objicit [adversarius], quod temerarie sacerdos dicit: 
Ostendo te absolutum, cum ignoret an Deus absolverit. Sed secundum 
hanc eandem rationem, temerarium esset dicere: Ego te baptizo, cum 
ignoret an Deus interius baptizet. Neutrum autem est temerarium, 
quia sacramenta habent certos effectus, licet impediri possint per 
fictionem recipientis. Unde sacerdos dicens: Ego te absolvo, vel ego 
te baptizo, cum certitudine denuntiat sacramenti effectum" (c. 5). 
'Objicit . . . ulterius quod vae imminet vivificanti animas quae non 

t’ De Poenitentia, a. 2, q. 3, Scotus Academicus, t. 10, Romae, 1902, p. 310. 


“Joannes a S. Thoma, De Poenitentia, disp. 33, a. 3, n. 28, Cursus Theol, t. 9, 
Parisiis, 1886, p. 597 sq. Idem opponit Lugo, Disp. 13, sect. 3, n. 68. 

vivunt, ut dicitur Ezech. xiu. Et sic sacerdos se committit discrimini, 
cum nesciat quod vivant. Sed hoc jam solutum est, quia etsi nesciat 
quod vivant, scit tamen quod sacramentum justificare potest’! (c. 5). 
"Ad extremum [adversarius] inducit quod ante potestatem clavium 
Petro traditam, fit mentio de revelatione sibi facta, quasi oporteat 
semper revelationem divinam sacerdotem expectare antequam clavibus 
utatur. Non advertit autem quod revelatio facta Petro non fuit de 
idoneitate absolvendorum, sed de potestate Christi, per quam sacra- 
menta gratiae certissimos effectus habent" (c. 5). 

Ceterum, inepte obiceretur quod, in omni theologorum expositione et 
doctrina, absolutio sacerdotis est pendula a dispositione subjecti et ita 
quodammodo conditionata. Nam haec conditio et haec dependentia non 
se tenent ex parte sacramenti ejusque virtutis, sed ex parte materiae 
et subjecti, estque generalis conditio omnis sacramenti et omnis causa- 
litatis, adeoque non refunditur in formam sacramenti, nec facit ipsam 
formam incertam et conditionatam. 


Quarto, secunda expositio Coninck (quae est etiam Frassen) divertit 
vel duplicat connaturalem sensum vocis peccati ad significandam 
quandam indignitatem, ex peccato relictam, quae peccatum non est. 

Ceterum, vix intelligitur quid sit talis indignitas quae remissione 
indigeat. Non enim est ipsum factum quod homo olim peccaverit, nam 
hoc innegabile factum pertinet non ad ordinem moralem sed ad ordi- 
nem metaphysicum, juxta illud "Factum nequit esse infectum" et 
"Quod fuit nequit non fuisse", ipsumque necessario manet etiam in 
justis et in beatis, nec proinde esse potest objectum absolutionis et re- 
missionis, quia ‘ad praeteritum non datur potentia", ut aiunt phi- 
losophi. Neque est aliquis physicus effectus peccati, nam, ut diximus 
supra, hujusmodi effectus nec semper est, nec semper durat, nec potest 
absolutione removeri. Neque est aliquis effectus moralis, seu aliouod 
genus imputabilitatis, secus negaretur Deum simpliciter remittere nec- 
cata, quod est contra Scripturam, et praeterea ex illa Coninck doctrina 
quod per infusionem gratiae in absolutione minuitur quidem effectus 
ilius indignitatis sed ipsa indignitas non tollitur, sequeretur quod, 
iterum amissa gratia, rediret tota indignitas praecedentium peccato- 
rum, seu haberetur quaedam peccatorum reviviscentia, quae tamen 


negatur communissime a theologis. 


SUAREZ hanc verborum absolutionis duplicem tradit expositionem, 
quarum prima videtur respicere casum sacramenti informis, altera 
casum absolutionis peccatorum jam remissorum: “Haec forma 
significat efficaciam absolutionis a peccatis, quantum est ex se, et hoc 
est significare exhibitionem sacramenti ex se remissivi peccatorum, 

non in solo actu signato (ut aiunt), sed in actu exercito" (Disp. 19, 
sect. 2, n. 20). “Talis forma habet hunc sensum: Ego tibi confero 


gratiam remissivam peccati, quantum est ex se” (Disp. 18, sect. l, 
n. IO).5 


Ad rem ipse SUAREZ: **Ut autem intelligatur, quomodo haec forma quoad hanc 
significationem semper vera sit, et solvatur difficultas in principio tacta, adver- 
tenda sunt duo. 

"Unum est commune omnibus sacramentis novae legis, quia significant practice 
ct efficaciter collationem gratiae, quantum est ex se, et consequenter non ita 
absolute, quin implicite involvant hanc conditionem: Nisi suscipiens obicem ponat" 
camdem ergo includit haec forma, et ideo stante ejus veritate fieri potest, ut 
non conferat homini gratiam propter obicem ejus. Sicut est vera forma, Ego te 
baptizo’, etiam quantum ad sacramentalem significationem, licet fortasse persona 
propter suum impedimentum interius non mundetur. Atque hoc significavit Hugo 
de S. Viet. lib. 2 de Sacram., p. 14, c. 8, dicens, ‘hanc formam magis significare 
virtutem suam, quam eventum’. Et in eumdem sensum exponenda est sententia D. 
Thomae supra relata, scilicet, UXbsolvo te’, idem esse, ac dicere, ‘Sacramentum 
absolutionis tibi impendo'. Non enim sensit, significatum quasi objectivum hujus 
formae esse applicationem, seu exhibitionem hujus sacramenti; hoc enim recte 
improbatum est supra, et oppositum aperte dixerat D. Thomas in eadem solutione; 
sed illis verbis significavit, sicut sacramenta significant suos effectus non omnino 
absolute, sed quantum est ex parte sua, ita hanc formam eodem modo significare 
efficaciam absolutionis a peccatis, quantum est ex se, et hoc est significare ex- 
hibitionem sacramenti ex se remissivi peccatorum, non in actu signato (ut aiunt), 
sed in actu exercito. Et ita exponunt D. Thom. omnes Thomistae [?]. .. 

"Aliud advertendum est, inter effectionem gratiae ut sic, et remissionem culpae, 
esse aliud discrimen; nam ex vi hujus formae semper et infallibiliter datur gratia 
per se sufficiens ad remissionem peccati, ea tantum existente conditione, quod in 
recipiente non sit obex; peccatum autem non semper cum effectu, seu actualiter 
remittitur, sed subintcllecta alia conditione, si in homine sit peccatum, cujus 
rem issio desideretur; et quoad hoc etiam non dicit semper actum, sed aptitudinem. 
Atque hoc modo facile salvatur veritas formae, et significatio specialis effectus 
proprii hujus formae, scilicet gratiae remissivae peccatorum, si adhuc in subjecto 
inveniantur." 52 


' Moderni auctores, tam dogmatici quam morales, praecipue extra scholam stricte 
thomisticam. gencratim non satis clare loquuntur, sed fluctuant inter sensum Suarcsu 
ct sensum Lugonis, vel utrumque recipere conantur. Suaresio favent De Augustinis et 
Cappello; Lugoni favent Palmieri ct Pesch. Galtier (n. 500) ait omnes expositiones 
(Cajetani scilicet, Goncti, Suarcsi et Lugonis) sibi placere quia “carum unus est sensus"; 
in textu dicit Suarcsii expositionem esse "firmiorem", in nota vero addit sibi placere 
ulteriorem expositionem ct analysim factam a Lugonc. Lcrcher dum sequitur Billot, adhuc 
adhaerere videtur utrique sententiae Suarcsii ct Lugonis. 

Pesch firmius loquitur, decisive adhaerens expositioni Lugonis: “Haec sententia 
cardinalis dc Lugo placet, quia quaestionem modo maxime naturali ct perspicuo solvit, 
ct quia simul omnibus difficultatibus satisfacit. Quo modo autem haec expositio vera 
maneat, etiamsi agitur de peccatis iam remissis, supra (n. 202) explicatum est in 
Prop. XIV (cf. Palmieri, p. 136 sqq.). Putat quidem De Augustinis: Si hacc sententia 
vera est, "inferre debemus, ergo peccati remissio (quae directe significatur) antecedit 
gratiam (quae indirecte significatur), cum tamen causa formalis unica nostrae justi- 
ficationis sit gratia iuxta conc. trid. sess. 6, c. 7, ct omnis formae veteris privatio formae 
novae inductione posterior censeatur (De pacn., p. 292 sq.). Sed respondendum est: 
Remissio peccatorum directe nihil significat homini internum, sed significat Deum cedere 
iuri suo odio habendi ct puniendi istum hominem. Haec autem  cessatio irae divinae 
ratone praecedit collationem gratiae, ct in alio ordine rerum posset esse sine gratiae 
collatione. Ergo manet vera sententia cardinalis dc Lugo" (Praei, dogm., t. 7, Friburgi 
Br., 1920, p. 144 sq.). | 

® Dc Poenitentia, disp. 19, sect. 2, n. 20, Opera omnia, t. 22, Parisiis, 1866, p. 414 sq. 

Attamen, praedictae binae explicationes non assignant legitimum 
sensum formae absolutionis nec salvant istius veritatem in duplici casu 
sacramenti informis et absolutionis peccatorum jam remissorum. 


Primo enim advertendum est ipsas non habere eundem sensum; 
nam prima, juxta mentem Suaresii, sonat: Ego tibi confero gratiam 
remissivam peccatorum, quantum est ex me; altera vero: Ego tibi 
confero gratiam peccati remissivam quantum est ex se. Unde unum 
de duobus: Vel accipiuntur separatim ut duae expositiones, et tunc 
tribuuntur eidem formae absolutionis duo sensus, quod non convenit, 
et praeterea neuter sensus verificatur in utroque casu supradicto. nam 
prima expositio in neutro casu verificatur, quia in casu sacramenti in- 
formis gratia nullo modo datur, etiam “quantum est ex me", in casu 
vero absolutionis remissorum gratia inconditionaliter datur, non vero 
"quantum est ex me", secunda vero expositio verificatur in solo casu 
absolutionis remissorum. Vel duae illae expositiones coalescunt in unam 
quae sonet: Ego tibi confero, quantum est ex me, gratiam quae est 
remissiva quantum est ex se; et tunc obtinetur pauperrima quaedam 
et bis conditionata expressio quae in neutro casu verificatur; neque 
scilicet in casu sacramenti informis, quia tunc gratia non confertur, 
etiam "quantum est ex me", neque in casu absolutionis remissorum, 
qua tunc gratia confertur inconditionate et non solum "quantum 
est ex me". 


Secundo, utraque expositio implicat conditionem (seu, ut expresse 
indicat Suarez, conditionem dispositionis subjecti et conditionem exis- 
tentiae peccati remittendi), ita ut aequivaleat isti: Confero tibi gra- 
tiam, si es dispositus, et confero tibi gratiam quae est remissiva si 
adest peccatum. Unde sacerdos conditionaliter et incerte procedit ab- 
solvendo; quod est contra indolem formae sacramentalis, ut audivimus 
supra a S. Thoma (cf. in p. 570). 


Tertio, conferre gratiam de se remissivam non est remittere nec 
auferre peccata, si de facto peccata non auferuntur, quia non sunt; 
et tamen forma “Ego te absolvo a peccatis tuis" absolute sonat et ad 
ipsa peccata refertur; unde expositio "Confero tibi gratiam ex se 
remissivam" non reddit sensum verborum absolutionis. Unde unicus 
horum sensus esse potest aut "Aufero de facto a te peccata tua", qui 
sensus est falsus in utroque casu supradicto et ideo non legitimus quia 
non semper verificatur; aut "Applico tibi virtutem seu causam aufe- 
rentem peccata tua", seu, ut exprimit S. Thomas, “Sacramentum abso- 
lutionis tibi impendo", qui sensus est semper et pariformiter verus, 
sive nullus sequatur effectus, ut in sacramento informi, sive sequatur 
solus effectus gratiae de se remissivae, ut in absolutione peccatorum 

jam remissorum, sive sequatur per accidens etiam effectus actualis 
remotionis peccati, ut in absolutione nondum remissorum; hae enim 
tres sequelae sunt veluti per accidens et praeter formalem sensum 
verborum absolutionis. 


Quarto, gratia peccatorum remissiva non causatur in casu sacramenti 
informis, ergo neque in ejus forma significatur, cum in sacramentis 
significatio et causatio pari passu procedant et efficacitas sacramenti 
reflectatur in significatione formae. 


Quinto, Lugo (Disp. 13, sect. 3, n. 71) impugnat Suaresii exposi- 
tonem ex alia ratione quae, quamvis in se vera sit, est nobis in hoc 
negotio materialis et accidentalis, Lugoni autem est essentialis et 
capitalis pro sua expositione mox referenda. Scilicet: Immediatus et 
directus sensus verborum “Absolvo te", juxta nativam acceptionem 
desumptam ex humana consuetudine, non refertur ad gratiam, sed ad 
remissionem peccatorum; quia tamen de facto remissio peccati fit per 
infusionem gratiae, ideo consequenter ac veluti arguitive ea verba 
significant etiam gratiam; unde potiusquam gratiam remissivam, ea 
verba significant remissionem per gratiam, ita ut remissio significetur 
in recto et formaliter, gratia vero in obliquo et materialiter. Haec 
distinctio est vera, et qua talis valet ad infirmandam positionem 
Suares11; sed ad directe explicandum ipsum sensum formae absolutio- 
nis, nihil confert, quia, ut diximus, absolutio non significat effectum, 
sive consideretur ut remissio sive ut infusio gratiae, sed tantum causam 
seu virtutem tendentem ad illum effectum producendum. Ceterum, 
praeter effectum gratiae remissivae, nullus in casu absolutionis jam 
remissorum datur effectus qui simpliciter remissio vocari potest, ut 
mox ostendetur contra ipsum Lugonem. 


Nota. Quibusdam etiam thomistis videtur placuisse illa Suaresii 
expositio “Ego tibi confero gratiam remissivam peccati", sed, dum 
Suarez conatur, quamvis inaniter, salvare veritatem illorum verborum, 
ilh, ob rationes a nobis nuper contra Suarez adductas, concedunt in 
casu sacramenti informis non salvari veritatem verborum absolutionis, 
sed respondent id nihil referre quia sufficit ut retineatur ipsa signifi- 
catio verborum, nam, aiunt, significatio est essentialis jormae, dum 
veritas est ipsi accidentalis. Sicut enim haec propositio “Petrus currit" 
semper significat cursum Petri, etsi per accidens contingat ut quan- 
doque sit falsa, cum nempe Petrus non currit, ita absolutio semper 
significat collationem gratiae remissivae, etsi quandoque sit falsa, eo 
quod de facto gratia non conferatur et sacramentum sit informe. 

Attamen, haec sententia, quam ipse Arauxo (Dub. 2, n. 34), insignis 
aliunde thomista, praetendit non adversari expositioni S. Thomae, 

merito ut falsa reicitur a Salmanticensibus (Disp. 3, dub. 2, n. 118— 
121). Absurdum enim est sacramentum constitui per falsam signifi- 
cationem, in casu nempe sacramenti validi et informis; nam sacra- 
menti significatio refertur tota ad ejus efficientiam, cum sit signum 
actualis collationis gratiae; unde si falsa est significatio, falsum est 
signum, adeoque nullum signum, et falsum est sacramentum, adeoque 
nullum sacramentum. Quod quidem contingit etiam in adducto exem- 
plo; nam, propositio "Petrus currit", intellecta de Petro illo existente 
in rerum natura, quando ipse revera non currit, nec est vera nec 
etiam ullam habet significationem, quia significat quod non est, ade- 
oque significat non ens, adeoque significat nihil, adeoque nihil signi- 
ficat, vel potius habet aliam significationem simul et veritatem, scilicet 
significat cursum Petri existentis in mea fictione et hoc modo etiam 
vera est, quia revera Petrus currit in mea fictione, sicut existit in ea. 


LUGO, declarata ut difficili expositione S. Thomae et rejecta expo- 
sitione Suaresii, hanc proponit: "Tibi remitto offensam divinam", quam 
ulterius determinat per istam: "Quantum est ex me, remitto tibi pec- 
cata” (Disp. 13, sect. 3, n. 72); quibus positis, ait expositionem 
S. Thomae “Ego tibi sacramentum absolutionis impendo" sic intelligi 
debere: "Ego, quantum est ex me, pono absolutionem, ad quam qui- 
dem ordinatur hoc Sacramentum, id est remissionem peccati, titulum 
ad hoc, ut peccatum sit remissum, et jus ex peccato ortum sit ablatum" 
(ibid., n. 74). 

Hinc ita resolvit difficultatem de veritate formae in duobus supra- 
dictis casibus: In casu sacramenti informis ea verba sunt vera quia 
"non habent sensum omnino absolutum, sed limitatum, scilicet, si 
adsint requisita"; in casu vero absolutionis peccatorum jam remis- 
sorum ea verba sunt absolute vera quia, quamvis nullum auferatur 
peccatum, tamen fit vera et actualis remissio (nec tantum confertur 
gratia remissiva, ut vult Suarez), nam, ut patet etiam ex humana 
consuetudine, potest aliquis iterum atque iterum remittere offensas, 
quia remittere nihil aliud est quam se obligare per cessionem proprii 
juris ad non utendum jure acquisito ratione offensae in ordine ad 
talem vel talem effectum, quae quidem juris renuntiatio potest semper 


iterari. 


Ad rem ipse LUGO: “Restat ergo, quod sensus illorum verborum sit, quem ipsa 
sonare videntur juxta institutionem, et impositionem humanam; scilicet, ‘Ego 
te absolvo a vinculis’, vel, ‘tibi remitto offensam divinam’, ita ut significatum 
directum harum vocum, non sit infusio gratiae determinate, sed condonatio peccati. 
Manet tamen adhuc explicandum, quomodo hic sensus vere significetur semper 
his verbis... Si . . . sacramentum poenitentiae cum sententia probabili, admittatur 
aliquando esse validum, et informe, hoc est non causans actu gratiam ex defectu 
dispositionis sufficientis: tunc verba erunt vera, sicut sunt vera verba episcopi 


576 DE FORMA POENITENTIAE 


ordinantis eum, qui est in peccato. Dicit enim: Accipe Spiritum sanctum, etc. quae 
vera verba sunt, quia faciunt hunc sensum: Quantum est ex me, do tibi Spiritum 
sanctum, sic in praesenti verba sunt vera, quia significant: quantum est ex me, 
remitto tibi peccata: cum quo stat, non poni remissionem, quamdiu non aufertur 
obex per debitam dispositionem; quia verba haec in ore sacerdotis, qui non est 
Dominus absolutus, sed minister cum potestate limitata, non habent sensum 
omnino absolutum, sed limitatum, scilicet, si adsint requisita. Sicut judex ordina- 
rius, quando declarat aliquem esse innocentem, vel delinquentem; verba illa non 
faciunt sensum omnino absolutum sed limitatum, scilicet secundum allegata, et 
probata. 


"Major est difficultas, quomodo verificatur hic sensus in illo alio casu, quando 
peccata jam fuerant ablata per priorem contritionem, vel confessionem  praece- 
dentem. Dicimus tamen, in eo etiam casu esse vera verba, quia non mentitur, qui 
post dimissum semel debitum, vel offensam, iterum rogatus, dicit, se dimittere. 
Nam sicut, qui semel se obligavit alicui ad aliquid praestandum, potest iterum se 
ei obligare ad idem, et qui semel vovit, vovet iterum, et iterum promittit saepius 
idem objectum; sic qui remisit debitum, potest iterum idem remittere; nam re- 
mittere in rigore, est obligare se per cessionem juris, ad non utendum jure acquisito 
ratione offensae in ordine ad talem, vel talem effectum ; quare sicut possumus per 
obligationem repetitam dare idem jus, seu jus ad idem alicui, ita per remissionem 
repetitam possumus renuntiare eidem juri in favorem alicujus. Sic per professionem 
religiosam renuntiamus saeculo, divitiis, etc. et tamen repetentes professionem, 
vel vota religiosa, repetimus absque mendacio eamdem  renuntiationem. Ad 
renuntiandum ergo, et cedendum absolute, non est necesse, quod actu sit adhuc 
nostrum id, cui renuntiamus; sufficit fuisse aliquando nostrum; per cessionem enim 
repetitam significamus voluntatem efficacem nostram transferendi a nobis illud 
jus, seu quod non sit amplius in nostro dominio, quam quidem voluntatem possumus 
repetere, et declarare saepius vere, et valide; nam illam cessionem esse validam, 
non est aliud, nisi ponere titulum sufficientem, ratione cujus non possumus jam uti 
jure illo, quod aliquando habuimus; talis autem est quaelibet nova remissio, et 
cessio; si quidem ponit titulum novum impedientem, ne utamur jure illo, quod 
aliquando habuimus. Et quidem hunc solum esse sensum ilius verbi, remitto. 
constat ex usu hom inum, qui eamdem offensam solent saepius remittere, nec tamen 
putant se mentiri, quando secunda vice remittunt. . . 


"Unde obiter infero explicationem S. Thomae in hoc sensu intellectam legitimam 
esse; Dicere enim: Ego tibi Sacramentum absolutionis im pendo’, non debet in- 
telligi de ipso sacramento causante, sed de causato, ut ita dicam, q.d. Ego. 
quantum est ex me, pono absolutionem, ad quam quidem ordinatur hoc Sacramen- 
tum. id est remissionem peccati, titulum ad hoc, ut peccatum sit remissum, et 
jus ex peccato ortum sit ablatum ."53 


Attamen, etiam haec expositio, apparenter melior, nihil substantiali- 
ter mutat in quaestione, quia semper assignat pro significato absolu- 
tionis ipsam consecutionem alicujus effectus, dum absolutio, ut sit 
semper et uniformiter vera, debet significare tantummodo applica- 
tionem causae tendentis ad inducendum effectum. Ceterum, non uno 
inquinatur defectu. 


Primo enim haec Lugonis expositio, quamvis simplicior expositione 
Suaresii. adhuc manet biceps, ac proinde eodem defectu vitiatur et 
eadem ratione refellitur: resultat enim ex duobus elementis quorum 


**De Poenitentia, disp. 13, sect. 3, n. 72-74, Disp. Schol., t. 4, Parisiis, 1892, p. 720 sq. 

utrumque in neutro casu verificatur. In casu enim sacramenti informis 
non fit remissio (seu, juxta Lugo, cessio divini juris), nec fit “quantum 
est ex me", quia nihil fit ex parte effectus (quod si opponatur aliquid 
fieri ex parte causae, seu poni virtutem ad effectum, jam M habetur 
transitus ad expositionem S. Thomae supra declaratam); in casu vero 
absolutionis jam  remissorum, fit quidem illa remissio, non tamen 
"quantum est ex me", sed simpliciter et inconditionate. 


Secundo, expositio Lugonis involvit conditionem, quamvis unicam 
(dum Suarez duplicem invocat), ita ut aequivaleat isti: Facio ut 
Deus cedat juri suo, si es dispositus; unde sacerdos conditionate et 
incerte procederet in absolvendo, quod inconvenit, ut diximus supra 
cum S. Thoma contra Coninck et Suarez. Nec refert si dicas eam con- 
ditionem ab omnibus admitti; nam ipsa non ab omnibus admittitur 
ut redundans in sensum formae, ita ut reddat formam conditionalem. 
Ut enim audivimus supra a S. Thoma, "sacerdos dicens: Ego te ab- 
solvo, vel ego te baptizo, cum certitudine denuntiat sacramenti effec- 
tum", nam ad hoc "sufficit generalis revelatio fidei, per quam remit- 
tuntur peccata". Sacerdos nempe absolvendo non intendit absolvere 
sub conditione quod poenitens sit dispositus, sed, cognita cum morali 
quadam certitudine dispositione subjecti et hac praesupposita objective 
et ex parte rei, subjectivum actum absolutionis pronuntiat absolute 


et certitudinaliter. 


lertio, in casu sacramenti informis remissio de facto non causatur, 
neque ‘quantum est ex me", ut diximus; ergo neque in ejus forma 
significatur, cum forma significet quod per sacramentum efficitur, ut 


etiam dictum est contra Suarez. 


Quarto, explicatio conceptus remissionis, qua Lugo se distinguit a 
suarez et qua videtur prima fronte melius explicare veritatem formae 
in casu absolutionis peccatorum jam remissorum, non tenet. Nam im- 
primis remissio divina non consistit in sola extrinseca cessione juris 
quod Deus acquisivit ratione peccati (puta irascendi aut puniendi), 
nec in solo actu divinae voluntatis illi juri renuntiantis, sed etiam in 
infusione gratiae gratificantis qua homo ex offensore fit amicus Dei. 
ut constat ex doctrina catholica decisa in Cone. Trid. (sess. 6) contra 
Protestantes docentes hominem justificari quatenus “reputantur” justi 
(cap. 7) et “sola imputatione iustitiae Christi, vel sola peccatorum 
remissione, exclusa gratia et caritate" (can. 11). Et in hoc praecise 
est discrimen inter humanam remissionem et divinam, quod illa tota 
consistit in voluntate remittentis, seu cedentis suum jus, haec vero est 
infusiva gratiae et immutativa voluntatis ipsius offensoris, ut notat 
S. Thomas in 3 p., q. S6, a. 2. Unde Lugo divertit sensum vocis *remis- 

sio peccatorum" ad improprium et diminutum sensum solius cessionis 
juris offensi, in qua sola humana remissio consistere potest. 

Praeterea, etiam si remissio peccati accipiatur pro ipsa cessione 
praedicti juris ex parte Dei, negandum est hanc cessionem proprie 
iterari posse. Nam cessio juris est cessatio juris et extinctio debiti; 
quomodo autem potest iterum cessare jus aut extingui debitum quod 
non amplius existit? Si enim Deus semel ita peccatum remisit ut 
"nihil damnationis sit iis qui sunt in. Christo Jesu" (Rom. 8, 1) et 
"omnium iniquitatum eorum, quas operati sunt, non recordatur 
(Ezech. 18, 22), quodnam jus adhuc Deus retinet in peccatum, quod 
iterum cedere possit? Poterit utique jam factam cessionem variis aliis 
signis vel actionibus ostendere ac veluti confirmare, puta per repetitam 
gratiae infusionem, qua ostendit se veluti iterare eundem actum volun- 
tatis quo prius peccata dimisit quique esset aequaliter nunc remissivus 
si adhuc Deus haberet jus irascendi et puniendi propter peccatum, seu 
Si peccatum adhuc permaneret non tantum in suo esse objectivo 
praeteritionis sed etiam subjective in homine (quod quidem esset im- 
proprie dicta et virtualis quaedam cessio juris, imo quaedam proprie 
dicta remissio peccati, ratione praecise ipsius gratiae quae infunditur, 
ut explicatum est in art. 7, tom. 1, p. 220-225), sed non poterit proprie 
dictam juris cessionem iterare, nisi posset rescindere priorem ces- 
sionem ac sibi repetere jus, quod repugnat tum theologice, juxta illud 
Apostoli, Rom. 11, 29: "Sine poenitentia enim sunt dona et vocatio 
Dei", tum philosophice, juxta illud Metaphysicorum: “Ad praeteritum 
non datur potentia". 


Frustra autem Lugo recurrit ad exempla professionis religiosae, 
voti, Matrimonii, et remissionis offensarum inter homines; quibus addi 
potest exemplum possibilitatis repetendi actum doloris circa eadem 
peccata, cui videtur a pari correspondere possibilitas obtinendi iteratam 
eorundem absolutionem, seu cessionem divini juris erga ipsa. 

Nam. haec exempla retorqueri possunt contra Lugo. Renovatio enim 
professionis religiosae (aut cujuslibet voti) ante elapsum tempus 
obligationis, vel renovatio consensus matrimonialis, non constituit 
novam cessionem juris jam traditi, seu novum votum vel novum 
Matrimonium, imo nec novam obligationem, sed meram confirmatio- 
nem cessionis jam factae et obligationis jam assumptae; ergo similiter 
iteratio absolutionis non constituit novam cessionem juris divini, sed 
meram confirmationem cessionis jam factae, et quidem consistentem 
in additione novae gratiae de se peccatorum ablativae, ratione cujus 
ea confirmatio, quamvis non sit nova cessio juris, est nova quaedam 
peccatorum remissio. Item, iterata remissio offensarum inter homines 
non est iterata cessio juris (ubi ceteroquin revera agatur de aliqua 

juris cessione in humanis remissionibus), sed est mera prioris cessionis 
confirmatio per nova signa. Ceterum, ubi agitur de simplici offensae 
condonatione, nulla cessio juris involvitur, sed merus actus benevolen- 
tiae ex parte personae offensae, ac propterea tales remissiones multoties 
repeti possunt. Possibilitas tandem iterandi actum doloris circa eadem 
peccata (de qua diximus in art. 7, tom. 1, p. 218 sq.) arguit quidem 
possibilitatem obtinendi iteratam eorundem remissionem et absolu- 
tonem (ut dictum est ibidem, p. 220—225), sed non per proprie dictam 
iteratam cessionem Juris. 


BILLOT (quem videtur logice sequi unus vel alter ex fautoribus 
ejus doctrinae de intentionali causalitate sacramentorum), necnon 
quidam antiquiores, uti Nugnus thomista (dub. 2, $ Propter aliqua), 
ut solvant praecipuam difficultatem inhaerentem praecedentibus ex- 
positionibus, scilicet absentiam unius et ejusdem effectus, ratione cujus 
dici possit verificari sensus remissionis peccatorum in utroque casu 
sacramenti informis et absolutionis peccatorum jam remissorum, 
mediam viam arripiunt inter doctrinam S. Thomae et praefatas expli- 
cationes, recurrentes ad alium effectum, qui gratiam remissivam prae- 
cedit et qui in omni casu producitur, scilicet rem et sacramentum, 
consistens juxta aliquos antiquos in quodam animi ornatu, juxta alios 
(ut Nugnum nobiscum, juxta dicta in art. 28, tom. 2) in ipsa interiori 
contritione, juxta Billot vero ejusque sequaces in aliquo titulo juridico, 
exigitivo gratiae peccatorum remissivae. Forma igitur absolutionis 
significat hoc rem et sacramentum, quod ceteroquin ordinatur ad exi- 
gendam gratiam remissivam, quam obtinet in omni casu, saltem per 
reviviscentiam. Unde sensus formae, qui sic describi potest: "Do tibi 
aliquem effectum exigitivum gratiae remissivae", semper et uniformiter 
verificatur. 


En pressior expositio Billot (nam aliae duae opiniones, quatenus 
differunt ab ista, obsoletae sunt). In uno loco ait: “Legitima formae 
expositio est: 'ego te absolvo a peccatis tuis', id est, 'ego index reddo 
ius ex quo debent tibi peccata remitti?” (cf. infra). In alio loco, ex- 
ponens ipsam expositionem S. Thomae “Sacramentum absolutionis 
tibi impendo", ait: “Id est, [tibi impendo] sacramentalem titulum de 
se exigitivum absolutionis" (cf. infra); ad haec addit: “Expositione 
[S. Thomae] vel nihil dicitur, vel certe asseritur modus efficientiae 
consistens in collatione tituli sacramentalis de se exigentis remissionem 
sive solutionem" (thes. 4, non longe a fine). 


Ad rem ipse BILLOT: “Sacramentum Poenitentiae non significat, adeoque, non 
causát immediate ipsam remissionem peccati. . . Immediatum ejus significatum 
simul et causatum, non est nisi interior poenitentia, prout effecta vi clavium 
titulus exigens desitionem imputationis offensae et restitutionem gratiae. . . [Id] 


Mi= 

probari . . . potest ex natura judicii in genere. Nusquam enim sententia iudicialis 
immediate significat et facit solutionem in actu secundo. Nam certe in humanis, 
iudicium facere nihil aliud est quam ‘us dicere"; dicere, inquam, non speculative, 
sed practice, per applicationem iuris communis ad causam particularem; adeoque 
absolvere judicialiter est facere ius secundum quod debitum est ut reus pro in- 
nocente habeatur, nec quidquam detrimenti capiat ratione eorum de quibus fuerat 
accusatus. Ergo si vere poenitentiae sacramentum per modum iudicii institutum 
est, oportet ut legitima formae expositio sit: ‘ego te absolvo a peccatis tuis’, id 
est, ‘ego iudex reddo ius ex quo debent tibi peccata remitti'."51 


"In negotio [absolutionis peccatorum jam remissorum] non facilem forsitan 
explicationem habebunt qui volunt formam Poenitentiae, 'ego te absolvo a peccatis 
tuis’, esse exponendam proxime atque immediate de ipsa peccati solutione in actu 
secundo. Non enim sufficienter apparet qua ratione in casu praeexistentis remis- 
sionis, adhuc salvaretur veritas propositionis practicae sic intellectae. Dicesne 
significari solutionem quantum in ministro est, vel quantum est ex vi sententiae 
sacramentalis? Atqui si a parte rei nullum est in actu vinculum peccati, nihil etiam 
est quod solvas; et tunc solvere quantum in te est, non est vere solvere, sed ad 
summum frustraneo conatu solutionem attentare. Aut forte respondebis duo esse 
in remissione peccati; destructionem imputationis offensae, et ablationem aversionis 
a Deo per gratiae infusionem. Unde, inquies, si peccatum iam supponatur aliunde 
remissum, practica formae significatio sese equidem non extendet ad primum, cum 
impossibile sit ut iterum destruatur id quod iam destructum est; at semper se 
extendet ad alterum, videlicet ad novam infusionem gratiae per quam perficiatur 
remissio, et homo ad Deum magis conversus magis etiam elongetur a peccato. Sed 
neque hoc videtur satisfacere, quia solvere dicit per prius destructionem moralis 
vinculi quod in permanentia reatus consistit: et ideo remoto hoc priori, perit con- 
ceptus et ratio absolutionis in actu secundo. Accedit praeterea quod poenitentiae 
sacramentum non haberet suam adaequatam significationem quoties absolutio cadit 
super peccata aliunde condonata, quod tamen nescio an dici possit sine magno 
inconvenienti. Sacramenta enim sunt signa ad unum determinata, quae semper, si 
modo valida sint, significant de integro id omne ad quod significandum fuerunt a 
Christo instituta. 


‘Nunc autem si doctrinam praecedentis propositionis de re et sacramento in 
memoriam revoces, considerando traditam ibi expositionem verborum formae, 
sacramentuni absolutionis tibi impendo,8s videbis evanescere difficultatem. Sive 
enim peccatum supponatur aliunde remissum, sive non, semper sacramentum habet 
eamdem significationem et totum suum immediatum effectum, quia semper signi- 
ficatur et est nova poenitentia de peccato commisso, quae per claves elevatur ad 
rationem tituli exigitivi, quantum in se est, remissionis peccatorum. Porro, sicut 
titulus ille, salva veritate formae, potest non habere suum effectum sicut accidit in 
casu sacramenti validi et informis: ita etiam potest habere ex parte tantum, 
attenta capacitate quae est in subjecto. Et sic accidit in praesenti. Semper enim 
accipit homo sacramentalcm titulum remissionis, sed ubi non potest amplius destrui 
imputatio offensae quae iam ablata supponitur, titulus de facto valet ad solum 
augmentum illius gratiae ad Deum conversivae, per quam, ut alias dictum est, 
formaliter tollitur aversio. 

‘Nihil igitur repugnat quominus peccata per contritionem perfectam condonata, 
adhuc debeant subiici tribunali Poenitentiae. / Xdhuc enim vere circa illa versatur 
sacramentalis absolutio; vere etiam sequitur sacramentalis effectus; denique 


solvitur obligatio qua, ratione culpae commissae, homo erga claves ligatus 
remanebat.' f 


‘De Ecclesiae sacramentis, t. 2, thes. 4, Romae, 1930, p. 46. 


<“ “Id est, sacramentalcm titulum de se exigitivum absolutionis, qui in hoc quod est 
res et sacramentum reponitur." 


“ Ibid., thes. 5, p. 54 sq. 

Attamen, haec sententia, quamvis gaudeat quadam ingeniosa ac 
logica unitate, hanc dotem gravi pretio sibi acquirit, sicut ipsa senten- 
tia de intentionali sacramentorum causalitate, cum qua intime connec- 
titur, nec ceterum prorsus attingit scopum quem intendit, uniformiter 
scilicet explicare veritatem verborum absolutionis. 


Primo enim, in solo casu sacramenti informis ac posterius revivis- 
centis, forma obtinet suum completum significatum remissionis pec- 
catorum; in casu vero absolutionis peccatorum jam remissorum, titulus 
exigitivus remissionis hanc remissionem non obtinet sed tantummodo 
gratiam de se remissivam, ac ita ex hac parte fit relapsus in sententiam 
suaresii. Quod si dicatur immediatum sensum formae non esse ipsam 
remissionem, sed tantum titulum exigitivum remissionis, qui semper 
pariformiter verificatur, respondetur imprimis: quid de sensu mediato 
qui est ipsa remissio?, et praeterea, ad quid significatur et efficitur 
exigitivus titulus in eo casu in quo nequit consequi remissionem quam 
exigit ad impossibile enim non datur potentia, et multo minus 
exigentia. 


Secundo, explicatio Billot tota fundatur in ejus peculiari ac discuti- 
bili opinione de causalitate intentionali sacramentorum et de re et 
sacramento consistente in aliquo titulo juridico, dum aliae expositiones 
abstrahunt a variis sententiis de causalitate sacramentorum, ac pro 
tanto, quantumvis falsae, meliori ac solidiori nituntur fundamento. 


lertio ac praecipue, ea explicatio divertit theologicum et connatu- 
alem sensum verborum "remissio vel absolutio peccatorum" ad volun- 
tarium sensum "collatio tituli ad remissionem peccatorum", quae col- 
latio nec ulla remissio est nec absolutio, cum titulus non remittatur 
nec absolvatur. Ceterum, haec sensus diversio fundatur in pejori et 
illegitima conceptione ipsius sacramenti Poenitentiae, quod juxta verba 
institutionis “Quorum remiseritis peccata" et juxta totam Traditionem, 
ordinatur essentialiter, et ideo immediate ac de primaria intentione, 
ad remissionem peccatorum. Tandem, haec ipsa conceptio sacramenti 
Poenitentiae procedit ex falsa notione quam Billot sibi finxit de sacra- 
mento in genere, juxta quam sacramentum non est essentialiter et 
immediate causa gratiae, ut fert communis sensus theologicus imme- 
diate fundatus in Traditione et in Tridentina definitione, sed est causa 
alicujus tituli ad gratiam obtinendam. Quorumnam theologorum, imo 
et simplicium fidelium, auribus recte unquam sonabit ista vox: Sacra- 
mentum non ordinatur formaliter et immediate ad sanctificatio- 
nem, nec Baptismus ad regenerationem, nec Poenitentia ad peccatorum 
remissionem ? 


582 DE FORMA POENITENTIAE 


Ex disputatis igitur apparet expositionem S. Thomae de forma ab- 
solutionis, scilicet "Sacramentum absolutionis tibi impendo", esse unice 
veram et efficacem, utpote quae sola salvet veritatem formae in omni 
casu et uniformiter. Verba nempe "Te absolvo" nihil aliud. formaliter 
significant nisi ipsam positionem sacramenti, seu causae et virtutis 
vere tendentis ad producendum effectum remissionis peccatorum; ac- 
cidentale autem est an et quomodo iste effectus ex illa virtute reapse 
sequatur in ipso subjecto, juxta dispositionem et conditionem ipsius. 
In casu sacramenti informis (si admittatur), ea virtus nullum obtinet 
effectum, ob defectum dispositionis; in casu absolutionis peccatorum 
jam remissorum, ea virtus obtinet saltem effectum gratiae de se remis- 
sivae peccatorum, non vero ulteriorem effectum ipsius formalis remo- 
tonis peccati, ob defectum conditionis seu objecti removendi; in casu 
tandem absolutionis peccatorum nondum remissorum, ea virtus utrum- 
que obtinet effectum gratiae remissivae et formalis remissionis. 


ART. 80. Utrum Absolutio Conditionata Sit Valida Et Licita.57 


STATUS QUAESTIONIS 


In duobus articulis praecedentibus quaestio fuit de ipsa essentia 
absolutionis, in tribus sequentibus agitur DE MODO ABSO- 


US. Thomas, de certitudine formae absolutionis: 3 p., q. 84, a. 3, ad 5; Opusc. 22, 
c. 1. 3. 5; In 4 Sent., dist. 22, q. 2, a. 2, q. 3; de conditionali administratione Baptismi: 
3 p., q. 66,a. 9, ad 4; q. 68, a. 7, ad 2; a. 1l, ad 4. De ipsa conditionali administratione 
Poenitentiae nihil fere directe invenitur sive apud S. Thomam sive apud coaevos doctores. 

Henricus Gandavensis (w 1293) primam illius incertam mentionem M habet in suis 
Quodlibetis in 4 libros Sententiarum, ubi de Poenitentia. 

Joannes Gerson (*f- 1429) primam certam mentionem affert in Responsionibus ad 
Carthusianorum interrogationes; item, in tractatu De unitate Ecclesiae; item, in tractatu 
De schismate tollendo. 

Cajetanus, Summula de peccatis, v. Absolutio. 

Suarez, De sacr. in communi, disp. 13, sect. 3. 

Vasquez, In 3 p., q. 84, a. 3, dub. 4. 

Coninck, In 3 p., q. 64, a. 8, dub. 2. 

Lugo, De Poenitentia, disp. 13, sect. S. 

Salmanticenses, De sacr. in communi, disp. 7, dub. 2, n. 43 ; De Poenitentia, disp. 3, n. 4. 

Tournely, De sacr. in genere, q. 1, a. 4, circa finem, Quaeres 2; De Poenitentia, q. 9, 
a. 3, Quaeres 8. 

Benedictus XIV, De synodo diocesana, 1. 7, c. 6 et 15. 

Billuart, De sacr. in communi, diss. 1, a. 6, Appendix 2; De Poenitentia, diss. 6, 
a. 10, sect. 2. 

5. Alphonsus, n. 26-29 (de sacr. in gen.) et n. 431 sq. (de Poenitentia). 

Collet, De Poenitentia, pars 2, c. 7, a. 3. 

Gury-Ballerini, t. 2, de Poenit,, c. 3, Appendix de forma conditionata, n. 431-439. 

Lehmkuhl, v. 2 (ed. 1902), n. 272 sq. 

Pesch, n. 281 sq. 001 d 

Cappello (cd. 1944), n. 77-80. 

Merkelbach, n. 446, C, et praecipue n. 618. 

Aertnys-Damen, n. 333 sq. 

Diet. Thiol. Cath., art. Absolution des péchés, col. 252-255 (/1. Beugnet). 

LUTIONIS, qui quidem tripliciter absolutionem afficere potest, vel 
nempe ex parte principii, seu intentionis (absolutio conditionata, de 
qua in praesenti), vel ex parte expressionis (absolutio per formulam 
deprecativam, de qua in art. seq.), vel quasi ab extrinseco seu ex parte 
concomitantis caeremoniae (absolutio per manuum impositionem, de 


qua in art. 82). 


Prima quaestio de validitate et liceitate formae conditionalis per- 
tinet ad qualitatem intentionis in ministro et respicit formam omnium 
sacramentorum; attamen in tractatu De sacr. in gen. (art. 37, p. 450) 
eam nonnisi breviter tetigimus quia modo generali facile resolvitur ex 
communibus principiis de necessitate verae intentionis in ministro 
applicante sacramentum ejusque formam et de nativa indole et 
efficacitate ipsius intentionis. Nec esset ratio peculiarem quaestionem 
instituendi quoad sacramentum Poenitentiae, aut quoad Matrimonium 
in proprio tractatu, nisi quoad haec duo sacramenta extiterit aliqua 
controversia inter doctores, ratione peculiaris indolis illorum, nam 
Matrimonium, utpote contractus, videtur contrahi posse sub condi- 
tione de futuro, et e converso Poenitentia, utpote judicium, videtur 
nullatenus posse sub forma seu sententia conditionali administrari; 
quorum neutrum convenit alis sacramentis de quibus facile constat 
posse administrari sub conditione, dummodo non sit conditio de futuro. 


Quamvis conditio in praesenti triplex distingui soleat, scilicet de 
praeterito, de praesenti et de futuro, in ordine tamen ad ejus influxum 
in intentionem ministri et in validitatem sacramenti duplex formaliter 
est: altera de praesenti (sive sit objective tantum praesens, ac dicitur 
de praeterito, sive sit etiam subjective et actu praesens, ac simpliciter 
dici solet de praesenti), altera de futuro, quae, secus ac prior, est 
suspensiva efficacitatis intentionis. 

Quod attinet ad conditionem de praesenti, adverte absolutionem esse 
conditionatam dupliciter intelligi posse, primo scilicet proprie, si con- 
ditio revera se habet ex parte formae, quasi eam afficiens quatenus 
modificat intentionem ministri qua ipsa forma sacramenti informatur; 
secundo improprie, si nempe conditio se habet tantum ex parte subjecti, 
quin assumatur a ministro ut objectum modificans suam intentionem, 
et hoc modo omne sacramentum est conditionatum, seu dependens 
quoad ejus valorem et efficacitatem a quibusdam subjecti conditioni- 
bus; attamen, haec acceptio est impropriissima et excludenda a prae- 
senti consideratione, ne fiant ineptae confusiones. 

M Talis absolutio conditionata improprie dicta saepe in mediaevalibus formulis ex- 
primebatur, ad quandam abundantiam et emphasim, sub verbis: Absolvimus "quantum 


ad vos pertinet accusatio et ad nos pertinet remissio", ut patet v.g. ex Pontificali Egberti, 
Pontificali Anglicano, Codice Gcllonensi, Codice S. Rcmigi Rhcmensis, Codice Ebroicensi 

Quod vero attinet ad conditionem de juturo, dupliciter etiam abso- 
lutio conditionata accipi potest, primo nempe proprie, et quidem tri- 
pliciter, quatenus vel sacerdos intendit suspendere sacramentalem ra- 
tonem absolutionis, seu vult ut absolutio prolata fiat sacramentalis 
quando advenit conditio, vel intendit ut absolutio sit quidem actus 
sacramentalis sed suspendatur ejus effectus, vel intendit ut utrumque 
in praesenti existát, seu sive absolutio sive ejus effectus, sed tamen 
id fiat tantum in casu quo conditio sit vere futura; secundo improprie, 
quantenus sacerdos actu absolvit et dat effectum, sed sub onere adim- 
plendae satisfactionis, a quo dicendi modo est iterum abstinendum, 
quippe qui sit ad rem impertinens et diversivus. 

Relictis igitur praedictis impropriis acceptionibus absolutionis con- 
ditionatae tam de praesenti quam de futuro, de utriusque validitate 
hic singillatim quaeritur, juxta quam ceteroquin rimanda est ipsa ejus 
liceitas. 


Hinc tres quaestiones: 

l. An absolutio sub conditione de praesenti aut de preterito sit 
valida. 

2. An etiam absolutio sub conditione de futuro sit valida. 

3. An absolutio sub conditione de praesenti aut de praeterito sit 
etiam licita. 


PARS NEGATIVA et PARS AFFIRMATIVA 


Sententia olim communior, et hodie communissima, docet absolutio- 
nem sub conditione de praesenti vel de praeterito esse validam, et ex 
justa causa etiam licitam; absolutionem vero sub conditione de futuro 
non esse licitam nec validam. Haec sententia hodie dicitur vel sup- 
ponitur certa, saltem quatenus sine scrupulo possit doceri et in praxim 
deduci, atque gaudet ipsa indirecta Ecclesiae approbatione, quatenus 
ea communiter docetur a moralistis et in praxim deducitur a con- 
fessariis, etsi nullo Ecclesiae documento sit directe confirmata. Ad 
| anc tamen explicitam doctrinam et pacificam praxim nonnisi paulatim 
nec absque controversia perventum est. 


l. AD PRIMAM QUAESTIONEM quod attinet, scilicet de validi- 
tate absolutionis sub conditione de praesenti vel de praeterito, juverit 
aliquid praemittere de eadem quaestione circa administrationem Bap- 
tismi, quae multo maturius et sine controversia adolevit quaeque con- 


et Pontificali Aquensi, infra cit. in p. 639-642; imo adhuc exprimitur in moderna 
forma absolutionis a censuris quae praecedit verba sacramentalia. illis verbis: “Dominus 
noster Jesus Christus te absolvat, et ego auctoritate ipsius te absolvo ab omni vinculo 
excommunicationis, suspensionis et interdicti, in quantum possum et tu indiges." 

naturalem influxum habuit in evolutionem ejusdem doctrinae et praxis 
circa alia sacramenta, non exclusa Poenitentia. 


Usque ad saeculum octavum nullum habetur explicitum documentum 
de conditionata Baptismi administratione. Inepte tamen, quidam, ut 
Natalis Alexander (Hist, eccl. sect. 4, c. 3, c. 12) et Tournely (De 
sacr. in gen., q. 1, a. 4, circa finem, Quaeres 2), videntur inde conclu- 
dere ante saec. 8 non fuisse in Ecclesia usum conditionatae ad- 
ministrationis Baptismi. Nam (ut apte animadvertit Benedictus XIV,- 
disputans contra Natalem Alexandrum), ex una parte certum est 
Ecclesiam frequenter iterasse baptismum dubie baptizatorum, ut in 
casu baptismi clinicorum, saec. 3 (cf. Cyprianum, Epist. 76, ad Mag- 
num), in casu quorundam in haeresi baptizatorum et in casu parvu- 
lorum de quorum baptismo non constaret (cf. Cone. Carth. a. 398, 
can. 6; Leonem M., Epist. 167 ad Rusticum narbonensem et Epist. 
133 ad Neonam ravennatem; Gregorium M., Epist. 17 ad Felicem 
messanensem; Gregorium ÍI, Epist. 13 ad Bonifacium, ad initium 
ipsius saeculi 8):60 ex alia vero parte non minus certum est Ecclesiam 
vehementer impugnasse ac restitisse haeresi rebaptizantium; unde 
vix credibile est in praedictis casibus Baptismum fuisse ab Ecclesia 
absolute iteratum (nisi forte in casibus in quibus moraliter certo 
constaret de invaliditate prioris baptismi), sed potius dicendum est 
Ecclesiam intendisse illum conferre sub conditione, quae postmodum. 
inde a saec. 8, explicite in documentis significari coepit.6l 

Idque confirmatur ex ipsa concordantia inter verba Cone. Carth. IV, 
a. 398, quae Tournely citat in favorem suae sententiae, et verba 
Capitulariorum Caroli Magni (edit. a. 807), 1. 2, c. 184, quae afferun- 
tur ut primum documentum conditionatae administrationis. Cone, 
enim Carth., c. 39, ait: “Quoties certissimi testes non inveniuntur; 
qui eos [infantes] baptizatos esse sine dubitatione testentur, neque 
ipsi sunt idonei per aetatem de traditis sibi sacramentis respondere. 
absque ullo scrupulo hos esse baptizandos: ne ista trepidatio eos faciat 
sacramentorum purgatione privari" (Mansi, 3, 925). Capitularia vero 
aiunt: ^De quibus dubium est, utrum sint baptizati an non, omnimodis 


s Dec synodo dioccsana, 1. 7, c. 6, n. 1. 

**Cf. dicta in tractatu De sacr. in gen., art. 39, p. 487-490; De Baptismo, art 8. p. 97; 
De Confirmatione, art. 6, p. 355-362. 

"Ad rem Benedictus XIV: “Cum ex ... testimoniis, a . . . Marténe prolatis, luculenter 
pateat antiquum atque ipsi Ecclesiae coaevum usum fuisse eos baptizare de quibus 
dubitabatur num per regenerationis lavacrum ab originali culpa essent expiati, ne 
dicamus Ecclesiam in eundem incidisse rebaptizantium errorem, quem toties detestata 
erat et damnaverat, neccssc est existimare, non aliter in ea dubietate Baptismum con- 
ferri voluisse, quam sub tacita et mente concepta conditione: 'Si nondum es legitime 
baptizatus. Haec autem conditio, quae prius mente tantum  concipiebatur, coepit 
sacc. VIII in ipsa Baptismi forma exprimi, et pronuntiari" (De synodo dioecesana. 
lL. 7, c. 6, n. 1, apud Migne, Thcol. Cursus, t. 25, coi. 1033 sq.). 

absque ullo scrupulo baptizentur, his tamen verbis praemissis: 'Non 
te rebaptizo; sed si nondum baptizatus es, baptizo te in nomine Patris 
et Filii et Spiritus sancti ” (M.L. 97, 770). Non ergo illa verba Cone. 
Carth. “Absque ullo scrupulo" significant absolutam administrationem, 
sed tantum necessitatem absque haesitatione iterandi Baptismum, 
convenienti tamen modo, seu conditionate, ut excludatur vitium proprie 
dictae et haereticae rebaptizationis. 

Inde a saec. 8 ea praxis apponendi conditionem iteratae formulae 
Baptismi, ubique invalescere coepit, ita ut saec. 12 ab ipso Alexan- 
dro [II suo decreto firmaretur, quod saec. 13 a Gregorio IX 
insertum est in Corpus Juris Canonici. Idem Gregorius loquitur de 
invaliditate Matrimonii sub quibusdam ineptis conditionibus contracti 
(cf. Denz. 446). Rituale Romanum agit de conditionata administra- 
tione Baptismi (tit. 2, c. 1, n. 9; c. 3, n. l et 11) et Extremae Unctionis 
(tit. 5, c. 1, n. 9. 10. 11. 14), imo quoad utrumque sacramentum 
requirit explicitam expressionem conditionis. Pius VI contra Cone. 
Pistoriense docet in iteratione Baptismi dubii non esse omittendam 
"formae conditionalis mentionem" (Denz. 1527). Codex J. C. loquitur 
de conditionata administratione trium sacramentorum characterem 
imprimentium (can. 732), nominatim Baptismi (can. 746. 747. 748. 
749. 752. 763) et Ordinis (can. 1007), ac praeterea Extremae Unctio- 
nis (can. 941. 942. 943). 


De conditionata administratione ipsius Poenitentiae nihil explicite 
habetur in generalibus documentis Ecclesiae. Benedictus XIV scribit: 
“lidem ... qui formae conditionatae in Poenitentiae sacramento 
favent, fatentur quidem nullam illius mentionem in aliquo Rituali aut 
concilio, vel canone factam reperiri: verum advertunt, in nullo quoque 
Rituali, concilio, vel canone illam damnari: quod quidem praeter- 
missum non esset, si praedictam conditionatam formam adhibere 
minus rectum aut illicitum visum esset; siquidem complures occurrunt 
libri in quibus legitur sententia conditionatae formae favens." 


Ipsi priores theologi mediaevales nullam directam illius habent men- 
tionem. S. Thomas loquitur de conditionata administratione Baptismi 
(3 p., q. 66, a. 9, ad 4; q. 68, a. 7, ad 2; a. 11, ad 4); quoad formam 
vero absolutionis tradit tantum generale principium ex quo praesens 
quaestio deciditur a modernis, scilicet id esse necessarium et sufficiens 
ut sacerdos absolutionem conferat non tanquam de re incerta, sed 
determinate et certitudinaliter (cf. 3 p., q. 84, a. 3, ad 5; Opusc. 22 
de forma absolutionis, c. 1. 3. 5; In 4 Sent., dist. 22, q. 2, a. 2, q. 3; 

" Cf. tractatum De Baptismo, p. 97. 


‘De synodo dioeccsana, 1. 7, c. 15, n. 6, apud Migne, Theol. Cursus, t. 25, coi. 1071. 
Hoc opus Benedictus, archiepiscopus coepit, pontifex edidit a. 1748. 

quos locos citavimus in art. praec., p. 565 et 570 sq.). Primam ex- 
plicitam mentionem conditionatae absolutionis quidam detegunt apud 
Henricum Gandavensem (t 1293), coaevum ipsius S. Thomae, sed 
ejus verba favent incertis interpretationibus. Certa vero ac repetita 
mentio habetur apud Joannem Gerson (t 1429)6 in suis Responsi- 
ionibus ad Carthusianorum interrogationes (Opera omnia, Amstelo- 
dami, 1706, t. 2, p. 461), in tractatu De unitate Ecclesiae (ibid. 
p. 118) et in tractatu De schismate tollendo (ibid., p. 79), ubi ait: 
‘Tenendum est hic pro certissima conclusione theologiae, quod, sicut 
potest fieri confessio in multis casibus dubiis vel scrupulosis sub con- 
ditione, tam in eis quae sunt de jure quam quae sunt de facto, sic 
potest dari absolutio conditionalis". 


Circa finem ejusdem saec. 15 prima notabilis impugnatio conditio- 
natae absolutionis fit ab Alberto Castellani O.P. (t 1522) in suo 
Pontificali Romano, edito a. 1497, in quo, explicatis modis quibus 
Baptismus conditionaliter administrari potest, addit in margine: “Secus 
in Sacramento Poenitentiae, quod non licet". Ad hanc auctoritatem 
quam subinde invocarunt adversarii absolutionis conditionatae, ob- 
servat Benedictus XIV: “Albertus duntaxat Castellanus in suo Sacer- 
dotali Romano, quod a summis Pontificibus approbatum fuisse asse- 
ritur, eam expresse in Poenitentiae Sacramento condemnat. Verum 
egregius hic ordinis Praedictorum professor, qui exeunte saec. XV ac 
ineunte XVI floruit, eximiis quidem dotibus conspicuus fuit, idemque 
sacerdotale Romanum concinnavit, quod ab ipso dicatum Leoni X, 
pontifici maximo, deinde Pii IV pontificis iussu emendandum fuisse 
dicitur, juxta ea quae leguntur torn. 2 Scriptorum ordinis Praedicato- 
rum P. Jacobi Echard, p. 48. Sed hujusmodi opus legis auctoritatem 
et vim obtinere, admisso etiam quod Pii IV auctoritate correctum 
fuerit, admodum ad probandum difficile judicatur. Gratiani enim decre- 
tum, quantumvis pluries Romanorum Pontificum cura emendatum 
fuisse non ignoratur, vim ac pondus legis non habet" .00 

Circa idem tempus Cajetanus (t 1534) etiam affertur ut impugnator 
conditionalis absolutionis. Ait enim in Summa, v. Absolutio: “Errat 
sacerdos sic faciens, quia praesumit sub forma dubia tradere quod 
Christus mandavit sub forma certa ministrari... De nullo magis debet 
curare absolvens quam de contritione et satisfactione poenitentis; et 
tamen Ecclesia, absque conditione aliqua, credit poenitenti dicenti se 
contritum et habere propositum satisfaciendi, et absolutionis bene- 


u In suis Quodlibetis, ubi de poenitentia. Hcnricus, doctor solemnis salutatus, scripsit 
praecipue Quodlibcta in 4 libros Sententiarum ct Summam Theologiae. 

uJoannes Charlier, a pago Gerson, cancellarius universitatis parisiensis, "doctor 
christianissimus" dictus, quamplurima reliquit opera et opuscula. 

“ Loc. cit. 

ficium impertitur absque conditional-.' nota. Unde exterminanda est 
hujusmodi superstitio ab Ecclesia Dei." Quidam tamen, ut Collet 
(De Poenitentia, p. 2, c. 7, a. 3, n. 97), Cajetanum interpretantur de 
reicienda liceitate facilis usus conditionalis absolutionis absque juxta 
et graviori causa. Similiter Salmanticenses Cajetanum reponunt in 
communi sententia affirmativa: "Dicendum est . . . conditiones de 
praesenti nec invalidum, nec illicitum reddere Sacramentum, si justa 
eas apponendi affuerit ratio. In hac etiam assertione conveniunt com- 
muniter Theologi Cajetano astipulantes" (Disp. 2, dub. 4, n. 181). 


Inter posteriores adversarios absolutionis conditionatae citantur 
theologi galli Joannes Pontas, Tournely, Gilbert, Genet, omnes ex 
saec. 18. Tournely, mox citandus, ait multos esse qui ita sentiunt. 
Benedictus XIV in suo opere De synodo dioecesana (ed. a. 1748), 
quamvis purget contrariam sententiam ab impugnatione istorum the- 
ologorum et in eam inclinet, abstinet tamen a determinata sententia 
proferenda, imo monet episcopos ut in dioecesanis synodis abstineant 
a casibus decidendis juxta alterutram sententiam et "intra Ritualis 
Romani terminos se contineant". 


Scribit enim: “Nos quidem in hac atque in aliis hujusmodi controversiis neutri 
ex partibus nos addicimus, atque ita ab episcopis in synodis agendum existimamus; 
quinimo de illa ne verbum quidem a nobis factum esset, nisi, praeter connexionem 
materiae cum condicionata Baptismi forma de qua nuper sermonem habuimus, hujus 
controversiae notio necessario praemittenda nobis visa fuisset, antequam de 
quibusdam casibus practicis in hoc capite ageremus, de quibus aliqui episcopi in 
suis synodis decreta et statuta edere opportunum duxerunt. .. 


"Haec sunt quae circa usum formae condicionatae in Sacramento Poenitentiae 
ea qua fieri poterat brevitate ac diligentia colligere nobis datum est. Et quoniam 
haec omnia, quemadmodum hucusque narravimus, in utramque partem a theologis 
disputantur, optimum factu judicaremus ut episcopi in suis synodis intra Ritualis 
Romani terminos se continerent; relinquentes nimirum scholis et confercntiis, seu 
collationibus quae de casibus moralibus haberi solent, totam hanc quaestionem de 
condicionata absolutionis forma, et de peculiaribus casibus quibus adhiberi illa 
possit aut debeat. Porro in synodo Montis Falisci, quae an. 1710 habita fuit, 
cap. 6, de Poenitentia, num. 6, decernitur ‘ut absolutione saltem sub conditione 
moribundus donetur, quamvis nullus adsit qui illius poenitendi vota signis aut verbis 
prodita testetur’. In synodo Isclana habita anno 1716, part. 2, de Sacram. Poenit, 
cap. 1, num. 19, legitur etiam de eo qui in mortis articulo reperitur, si /nulla signa 
praestiterit, saltem sub conditione absolvatur, modo in actuali peccato non dece- 
dat”. In synodo Feltriae celebrata anno 1627, tit. 10, decernitur ut, etiamsi astantes 
sacerdoti asserant infirmum suorum peccatorum poenitentiam  demonstrasse et 
confitendi propositum ostendisse, 'absolvatur in Domino sub conditione’, hoc 
tamen addito: 'Cognitis ejusdem moribus ac vita, vel si in Deum a fide discedendo 
non peccaverit'. Si haec synodalia statuta cum theologorum nuper indicatis 
opinionibus comparentur, facile erit agnoscere aliqua ex ipsis alteram ab altera 
circumstantia non recte secernere, alia vero rem totam nimis ampliare, alia denique 
eamdem nimis in arctum constringere. Quod sane propositam a nobis agendi 
rationem magis magisque confirmat; ut nempe, controversiarum decisione theolo- 
gorum disputationibus relicta, prudens episcopus ea duntaxat synodalibus statutis 

inserere studeat quae in Ritualibus libris ab Ecclesia Romana propositis indicantur 


et praescribuntur."'07 


Attamen praedictorum theologorum sententia et oppositio non clara 
est, nec eodem modo aut generalitate ab eis amplectitur. 

Quidam enim videntur revera negare validitatem conditionalis ab- 
solutionis. Quorum sensum sic refert nec reprobat Toiirnely: “Nihilo- 
minus multis dispar hic videtur ratio Poenitentiae, et aliorum Sacra- 
mentorum. Namque vel conditio apposita spectat Ministrum, hoc 
modo: ‘Si possum, ego te absolvo’; vel subjectum seu hominem qui 
absolvitur, hoc modo: ‘Si es capax, ego te absolvo’. Atqui neutra ex 
parte putant illi apponi posse conditionem. Non ex parte Ministri: 
qui enim prudenter judicat, se non delinquere absolvendo, potest sine 
conditione absolvere; non etiam ex parte subjecti, quia sufficiens 
dignoscitur adesse materia Sacramenti, contritio scilicet et confessio, 
vel dignoscitur non adesse; si primum, absolute absolvendus ille est: 
si postremum, nullatenus absolvendus. Atque haec potissimum illis 
auctoribus videtur esse ratio discriminis inter Sacramentum Baptismi 
v.g. et Poenitentiae, quoad praesens institutum, quia parata semper, 
ac certa esse potest Baptismatis materia; non ita vero Poenitentiae: 
ut contingit, quando moribundus subita vi morbi oppressus, nullo 
exteriori signo nec peccata, nec suum de illis dolorem manifestare 


potest.” 08 


Alii admittunt validitatem conditionatae absolutionis de praesenti 
vel praeterito, saltem in quibusdam casibus, sed dicunt talem condi- 
tionem apponere esse inutile et otiosum (adeoque videntur putare in 
illis casibus absolutionem non esse conditionalem sed absolutam). Ita 


Tournely scribens: “Quaeres. . . Quid sentiendum sit de absolutione 
quae datur sub aliqua conditione: v.g. ‘Te absolvo si habeo potestatem 
absolvendi'; vel: ‘si tu es vere poenitens’. . . Resp. absolutionem 


datam sub conditione de praeterito vel de praesenti, ratam quidem 
esse, ac validam; sed plane inutilem, ac otiosam hanc conditionem, 
quae necessario praesupponi semper debet; neque enim Sacerdos 
absolveret, nisi haberet potestatem absolvendi; nec poenitens absolu- 
tionis fructum perciperet, nisi haberet requisitas dotes seu conditiones. 
Cum igitur prima conditio reddat ministrum incertum et dubium an 
administraverit, secunda vero poenitentem an receperit Sacramentum, 


utraque omitti debet.”09 
Alii distinxerunt inter conditionem facti (v.g. Si vivis) et conditio- 


"Dc synodo dioccesana, c. 15, n. 7 ct 13, apud Mignc, Thcol. Cursus, t. 25, Parisiis, 
1841, coi! 1071 ct 1075 sq. 

“ Dc Sacramentis in gcncrc, q. 1l, a. 4, Pracl. Theol., t. 6, Parisis, 1765, p. 42. 

"De Poenitentia, q. 9, a. 3, Pracl. Theol., t. 9, Parisiis, 1765, p. 342. 

nem juris (v.g. Si sis dispositus), de qua nempe ipse Confessarius 
judicare debet, atque absolutionem permittunt cum priori conditione, 
negant vero cum altera, quia putant in hoc casu non salvari rationem 
sententiae judicialis. Ita praecipue plures doctores lovanienses saec. 18. 
Ad rem Billuart: “Quaestio non ita pridem orta est in academia 
Lovaniensi, an sit valida haec absolutionis forma, 'Absolvo te si sis 
dispositus’, quam hujus celebris academiae alumni, ut plurimum, resol- 
vunt negative. De alis conditionibus, ut, ‘si vivis, si sis baptizatus, 
etc., non disputant; quia, inquiunt, sunt conditiones Jacti, de quibus 
judicare non debet confessarius, sed per se insunt et ideo inutiliter 
apponerentur, appositae tamen nihil obstarent. Hanc autem condi- 
tonem, 'si sis dispositus', vocant conditionem juris, quia de illa debet 
judicare confessarius; et ideo dicunt per eam 1irritari formam, quia 
ea adhibita desinit esse forma judicialis, qualis debet esse ex institu- 
tone Christi: sicut non esset judicium seu sententia judicialis, si judex 
forensis sic pronuntiaret: 'Adjudico hanc domum Petro, si sit ipsius’, 
seu, ‘si ad illam habeat jus’.” 70 


Sententia affirmans validitatem conditionalis absolutionis connatu- 
raliter increvit ac praevaluit inter theologos. Caspar Juénin (f 1727) 
testatur: "A centum abhinc annis in aliquibus locis usus formae con- 
ditionalis invaluit etiam in aliis a Baptismo, Confirmatione et Ordine 
sacramentis".| Tournely (t 1729) scribit: “Referente Homobono in 
examine Ecclesiae p. 1. tract. 7. c. 18. q. 84. Clemens VIII. qui sedit 
an. 1592. cum vidisset aliquem e fabrica Sancti Petri praecipitem 
cadentem, eum absolvit his verbis: ‘Si es capax, absolvo te a pec- 
catis'."7 Benedictus XIV (a. 1748) in De synodo dioecesana, 1. 7, 
c. 15, testatur quamplures theologos hanc sententiam tenere, imo 
plures dioecesanas synodos de absolutione conditionata moribundis 
danda decrevisse (cf. textum nuper cit.). Eam fuisse communem sen- 
tentiam testantur quoad saec. 18 5. Alphonsus (t 1787; n. 26: “Ita 
communiter" et n. 431: *Omnes concedunt") et Billuart (f 1757; 
Diss. 6, a. 10, sect. 2: "Est longe communior, et, ut arbitror, extra 
academiam Lovaniensem communissima"), quoad saec. 17 Salmanti- 
censes (Disp. 2, dub. 4, n. 180 sq.: "Est communis theologorum sen- 
tentia, quin opus sit aliquem in particulari referre. . . In hac 
assertione conveniunt communiter Theologi Cajetano adstipulantes") 
et Lugo (t 1660; Disp. 13, sect. 5, n. 107: “Si conditio sit de prae- 
terito, vel de praesenti, constat inter omnes, absolutionem sub condi- 
tione datam, validam esse" ). 


10 Dc Poenitentia, diss. 6, a. 10, $ 7, sect. 2, Cursus Theol., t. 9, Parisiis, 1904, p. 413. 
" Instit., p. 8, diss. 1, q. 4, c. S, conci. 2. 
^"De sacr. in genere, q. 1l, a. 4, circa finem, Praei. Theol., t. 6, Parisiis, 1865, p. 41 sq. 

Ex quibus legitime colligitur hanc sententiam dici posse communem 
inter theologos, cum ejus impugnatio nonnisi apud quosdam doctores 
gallos et lovanienses ejusdem saec. 18 facta sit, nec apud omnes modo 


valde claro et determinato. 


2. QUOAD SECUNDAM QUAESTIONEM, scilicet de validitate 
absolutionis sub conditione de juturo, sententia negativa fuit fere 
communis et est communissima inter modernos; nam illi adstipulantur 
tum qui negant validitatem omnis absolutionis conditionatae etiam de 
praesenti vel de praeterito, tum illi qui hanc admittunt, si unus vel 
alter excipiatur. Quia tamen in hac re non desunt varii modi dicendi, 
vel hanc sententiam attenuandi, distinguas sequentes casus: 


Primo, fieri potest quaestio an valeat absolutio sub conditione de 
futuro, prout conditio pendet a divina scientia, ut si dicatur: Absolvo 
te, si Deus jam cognoscit quod cras restitues. 

Validitatem hujusmodi absolutionis negant quidam, ut Coninck 
(Q. 64, a. 8, dub. 2, conci. 2), Aversa (Q. 12, sect. 4), Dicastillo, 
Tournely, Concina et S. Alphonsus (n. 26 et 431), “quia cum Deus 
commiserit administrationem sacramentorum cognitioni et voluntati 
hominum, nequit apponi conditio quae non possit cadere sub humana 
cognitione" (S. Alphonsus, n. 26) et quia secus posset similiter cele- 
brans missam applicare pro eo quem Deus scit primum stipendium 
oblaturum, quod quidem reprobatum fuit a S. Sede. Affirmant vero 
ali, ut Lugo (Disp. 13, sect. 5, n. 134-139), Bernal, Arriaga, Viva, 
Hcnricx, Lacroix, quia ea conditio, utpote de re certa relate ad Deum, 
de facto est de praesenti. Distinguunt vero Salmanticenses (Disp. 3, 
dub. 4, n. 193), componentes duas sententias: si nempe conditio 
refertur tantum seu directe ad ipsam scientiam Dei, absolutio valet 
quia conditio est de praesenti, si vero conditio includit ipsam futuri- 
tonem eventus, ut in se, absolutio non valet, quia talis conditio est 


de futuro. 


Secundo, quaestio fieri potest an valeat absolutio sub conditione 
prout haec pendet a causis creatis, et tunc quidam dicunt quod si 
conditio est aliquid necessarium (v.g. Absolvo te, si sol cras orietur) 
valet absolutio, si vero conditio est aliquid omnino contingens (v.g. Ab- 
solvo te, si cras restitueris) absolutio non valet. 


lertio, quaestio poni potest attendendo ad modum quo conditio, 
juxta intentionem sacerdotis, influit in suspensionem absolutionis vel 
ejus effectus, et quidem: 

Vel sacerdos intendit ut absolutio non sit secundum se valida et 
sacramentalis, donec verificetur conditio, ita ut non solum effectus 

absolutionis sed etiam ipsa absolutio maneat suspensa, ad modum quo 
plures dicunt suspendi consensum matrimonialem, et tunc validitas 
negatur communissime a theologis, quamvis Lugo testetur: “Non de- 
fuit modernus aliquis theologus qui id [i.e. validitatem absolutionis] 
speculative probabile esse dixerit, et stando in ratione, licet propter 
auctoritatem communem non sit practice probabile" (n. 108). 

Vel sacerdos intendit ut ipsa absolutio sit in se valida et sacramen- 
talis, sed tamen ejus effectus suspendatur, donec verificetur conditio, 
et tunc iterum communissime validitas negatur a theologis, quamvis 
Navarrus de hoc dubitaverit eo quod effectus validae excommunica- 
tionis (idem dic de sententia judiciali) possit suspendi. 

Vel sacerdos intendit ut tum absolutio tum ejus effectus actu habea- 
tur, nec ullatenus suspendatur, sed tamen id fiat si talis conditio sit 
revera futura, et tunc iterum communissima sententia validitatem 
negat, quia talis conditio, etsi revera futura, nondum est aliquid in se 
determinatum (quod si fiat recursus ad Dei scientiam, res resolvitur 
ut supra) ; quidam tamen doctores lovanienses, uti Leonardus Van Roy 
et Martinus Grandin, quos refert Collet (De Poenit., p. 2, c. 7, a. 3. 
n. 95), affirmarunt validitatem eo quod, inquiunt, talis conditio, si 
revera sit futura, resolvitur in conditionem de praesenti. 


3. QUOAD TERTIAM QUAESTIONEM de ipsa liceitate absolu- 
tonis sub conditione de praesenti vel de praeterito, defensores com- 
munis sententiae quae illius validitatem affirmant, conveniunt modo 
generali in dicendo eam absolutionem per se, seu sine justa causa, 
non licere, per accidens vero seu ex justa causa licere. Differunt autem 
in assignando rationem justae causae, nam quidam antiquiores severius 
judicant, requirendo causam sfrictae necessitatis, alii vero et com- 
munius exigunt solam causam gravis utilitatis, alii denique laxiores 
dicunt sufficere quamlibet rationabilem causam, etiam levem. Cete- 
rum. etiam apud defensores secundae ac communis sententiae, habetur 
quaedam varietas in modo enumerandi et judicandi de determinatis 
casibus, in quibus habeatur ratio gravis utilitatis. De quibus omnibus 
fusius dicetur in Conci. 3. 


CONCLUSIO 


Conclusio 1. Absolutio lata sub conditione dc praesenti vel de praeterito 
est valida. 


Probatur, evertendo triplicem rationem ex qua peti posset invaliditas 
talis conditionatae absolutionis (absolvo te, si es baptizatus, vel, si 
vivis, vel, si restituisti; Absolvo te, si nunc habes restituendi propo- 

situm, vel sufficientem attritionem, vel, generalius, si es dispositus). 

Primo, ex parte naturalis indolis intentionis nihil obstat, tum quia 
conditio non afficit ipsam intentionem, quae manet absoluta ex parte 
sui, sed tantum ejus objectum; tum quia, verificata conditione, ipsum 
objectum transit in absolutum et, qua tale, specificat intentionem. 
Unde absolutio conditionata, verificata conditione ex parte objecti, 
transit in absolutam seu aequivalet absolutae absolutioni, adeoque est 


valida, non minus quam ista. 


Secundo, ex parte sacramentalis indolis absolutionis, nihil obstat, 
tum quia forma absolutionis non redditur incerta et indeterminata, 
ratione appositae conditionis, nam, purificata conditione, sensus formae 
est certus et determinatus, tum quia consequenter effectus sacramenti 
nullatenus suspenditur, sed certo et immediate applicatur, eadem 
certitudine qua gaudet ipsa forma ob verificatam conditionem. 


Tertio, ex parte judicialis indolis absolutionis, nihil obstat. 

Non obstat ipsa ratio sententiae judicialis in genere, quatenus debet 
esse absoluta; nam absolutio conditionalis, purificata conditione, est 
absoluta. 

Ad rem Billuart: “Haec propositio conditionata, ‘Absolvo te si sis 
dispositus’, duo importat omnino disparata: primum membrum, 'ab- 
solvo te’, importat actum judicialem quo minister quantum in se potest 
absolvit poenitentem a peccatis. Secundum membrum, 'si sis dispo- 
situs, importat dubium ministri de dispositione poenitentis, et ejus 
intentionem non absolvendi si non sit dispositus: haec autem duo sunt 
omnino disparata, ut patet: consequenter unum non contradicit alteri, 
nec illud vitiat aut destruit. Confirmatur 1. Intentio non absolvendi 
Petrum si non sit dispositus, non destruit intentionem ipsum absolvendi 
si sit dispositus. Ergo neque haec intentio conditionata expressa cum 
forma, illam aut actum judicialem destruit. Confirmatur 2. Quando 
dico, ‘Si non es baptizatus te baptizo’, haec propositio conditionata 
duo disparata importat, nec conditio pertinet ad formam baptismi, 
nec est pars illius; alioquin forma baptismi effectiva gratiae, esset ab 
Ecclesia a qua est ista conditio, quod nullus admittit. Ergo similiter 
dum dico, ‘Si sis dispositus te absolvo’, conditio expressa non pertinet 
ad formam poenitentiae, nec est pars illius, proindeque remanet forma 
judicialis, perinde ac si haec conditio non exprimeretur."7) 


Neque obstat paritas cum judicio forensi. Nam imprimis etiam in 
hoc judicio haberi potest sententia conditionata, ut si judex decernat 
alicui jus si in ejus domo inveniatur aliquod particulare documentum, 


« Dc Poenitentia, diss. 6, a. 10, $ 7, sect. 2, Cursus Theol., t. 9, Parisis, 1904, p. 413. 

cujus existentia a testibus affirmatur et cujus inventio officialibus 
committitur. Praeterea non in omnibus judicium sacramentale judicio 
forensi aequiparari potest; nam judex forensis facit jus et judicat de 
re exteriori quae sibi certo constare debet, ut sua sententia possit 
condere jus, unde frustra apponeret conditionem de qua nec ipse nec 
alii certiores fieri possint; e converso sacerdos facit jus de remissione 
peccati ad modum unius cum judicio divino, seu inquantum ejus 
sententia convenit cum sententia divina, et judicat de re interiori quae, 
etsi possit non sufficienter sibi innotescere, certe innotescit divino judi- 
cio a quo ejus sententia vim et efficaciam obtinet, adeoque non frustra 
ponit conditionem de qua in divino judicio infallibiliter judicatur. 


Neque obstat propria ratio judicii sacramentalis, inquantum exer- 
ceri debet circa ipsas dispositiones poenitentis. Nam imprimis cognitio 
dispositionis pertinet quidem ad causam Jjudicialem, non tamen ut 
objectum judicii seu sententiae, sed tantum ut objectum examinis 
praerequisiti ad sententiam eliciendam; non enim sacerdos jubet aut 
facit dispositum, sed jubet solvi a peccatis quem absolute vel condi- 
tionaliter praejudicat dispositum, est enim ejus sententia absolutiva 
seu remissiva, non vero dispositiva. Inde patet inanitas objectionis 
adversariorum comparantium sententiam sacerdotis "Absolvo te, si 
est dispositus" cum invalida sententia judicis forensis "Adjudico Petro 
domum, si habeat jus in illam". Haec enim est mera tautologia juri- 
dica, quia idem continetur in utroque membro, ac si diceretur "Do 
Petro jus, si ipse habet jus", adeoque nulla est sententia quia nulla est 
datio; altera vero continet, ut diximus supra, duo membra disparata, 
quorum unum pronuntiat jus (Absolvo te a peccatis), alterum signi- 
ficat dubium de dispositione et inde conditionat applicationem juris 
(Si es dispositus); quae quidem sunt tam independentia ac disparata, 
ut etiam si sacerdos non judicet de dispositionibus aut judicet eas 
abesse, si tamen absolvit, valet absolutio, si reapse adsint. 

Praeterea, quod attinet ad ipsum examen judiciale, minime ipsum 
supprimitur cum fit absolutio conditionalis; nam sacerdos examinat 
dispositiones poenitentis quoad contritionem et propositum et judicat 
dubitative ac probabiliter de earum sufficientia; item judicat de pluri- 
bus aliis de quibus inquirere debet, scilicet de ipsis peccatis accusatis, 
de congrua poenitentia imponenda, de opportunitate impertiendi ab- 
solutionem, etsi conditionatam, et quandoque de ipso baptismo subjecti 
et de ejus existentia in hac vita. 


Conclusio 2. Absolutio lata sub conditione de futuro est in omni casu 
invalida. 

Probatur. 


Absolutio lata sub proprie dicta conditione de futuro non valet in 
momento quo ipsa pronuntiatur, quia tunc deest conditio, et ideo 
intentio absolvendi quae a conditione dependet; nec valet cum advenit 
conditio, quia tunc ipsa absolutio non amplius est, sed fuit. Unde 
nunquam ejus validitas verificari potest. Nec juvat dicere eam posse 
actu valere et influere suum effectum dependenter a futura conditione: 
nam si absolutio est vere conditionata, est conditioni alligata et ab 
ea dependet, veluti a causa a qua expectat suam efficacitatem, adeoque 
nequit hanc efficacitatem habere antequam adveniat conditio, cum haec 
non possit influere antequam existât, eo quod prius sit esse quam 
operari. 

Aliter: Sacramentum est signum practicum gratiae, ejusque validi- 
tas dependet ab intentione ministri applicantis formam materiae. 
Jamvero sacerdos, pronuntians verba absolutionis, vel intendit appli- 
care formam materiae, et tunc eo ipso sacramentum constituitur et 
agit, secus sacramentum non est; vel non intendit applicare formam 
materiae, et tunc sacramentum non est, nec unquam erit, nec unquam 
aget, nisi iteretur forma absolutionis; vel intendit quidem applicare 
formam materiae sed non vult ut sacramentum statim agat, et tunc 
ejus intentio est sive immoralis, quia vult aliquid quod est contra 
naturam sacramenti et legem institutionis, seu ut sacramentum sit et 
non agat, sive irrationalis, quia vult impossibile, seu vult sacramentum 
et non sacramentum, seu nihil vult, cum sacramenti idem sit esse 
quod operari. 


Hinc manent solutae variae rationes vel modi, quibus pauci supra- 
dicti adversarii proponunt suam opinionem. 

Et incipiendo ab ultima explicatione, a Lovaniensibus proposita, 
patet formam sacramenti, si est vere pendula a conditione futura, non 
posse esse nec operari, quousque non verificetur conditio, cum haec 
non possit influere antequam existât. Nec valet dicere eam jam existere 
in sua ipsa futuritione, seu in suo esse objective certo ac determinato, 
eo quod certo erit futura; nam talem futuritionem et esse ipsa non 
habet, neque in se, quia non est, neque secundum quod est in virtute 
causarum creatarum, quia istae non sunt absolute determinatae, sed 
eam habet tantum secundum quod est in scientia practica Dei, et ita 
non est amplius futura sed praesens, nec ideo, qua talis, reddit abso- 
lutionem conditionatam de futuro, sed de praesenti. An autem valeat 
absolutio sic conditionata per scientiam divinam, mox dicetur. 

Nec melior est antecedens explicatio, quod nempe sacerdos intendat 

ponere formam actu validam, cujus tamen suspendatur effectus usque 
ad adventum conditionis. Nam, ut nuper diximus, talis intentio est 
nulla et contra naturam sacramenti. 

Nec melior est, quantumvis speciosior ob apparentem analogiam 
cum forma Matrimonii, alia explicatio, quod nempe sacerdos velit 
ut forma verborum, quam nunc ponit, non sit sacramentalis nunc sed 
postea, adveniente conditione; nam, quando conditio advenerit, forma 
non amplius erit, nec ideo fieri poterit sacramentalis, ut dictum est. 
De discrimine autem a forma Matrimonii dicetur infra, in resp. ad 
Dices 4 (p. 598 sq.). 

Nec valet ea aliorum distinctio inter conditiones necessarias et 
conditiones contingentes; nam nulla conditio, prout dependet a causa 
creata, est absolute necessaria, cum possit impediri saltem ab agente 
divino; prout vero dependet a causa divina et existit in scientia prac- 
tica Dei, conditio non est amplius futura sed praesens, in suo esse 
termini attacti a scientia et voluntate Dei. Ceterum, hunc modum 
necessitatis et praesentialitatis habent etiam conditiones mere con- 
tingentes seu liberae. 


Ad primam autem quaestionem de valore formae "Absolvo te, si 
Deus jam cognoscit quod cras restitues”, aut similium, consentiendum 
videtur supradictae sententiae mediae quam sic exponunt ac defendunt 
Salmanticenses: 

"Nos autem censemus distinctione opus esse; nam vel ponitur pro 
conditione sola scientia Dei, vel eam etiam ingreditur crastina restitu- 
tio, ita ut tota illa propositio se habeat ut pura conditio ad absolven- 
dum. Si tantum scientia Dei sumatur pro conditione; profecto non 
redditur invalida absolutio; quia cum ea sit praesens, eadem ratio 
militat de illa, ac de conditionibus de praesenti, atque ideo subscriben- 
dum est Lugoni, et cum ipso relatis. Nec in hoc sensu refragari debent 
Authores primae sententiae affirmantes conditionem de praesenti non 
reddere nullam absolutionem. 

“Si vero non solum Dei scientia ingrediatur conditionem, sed etiam 
ipsa restitutio crastina, quo pacto adest duplex conditio aequivalenter, 
et quasi mixta ex una de praesenti, et altera de futuro, quamvis ut 
subest scientia Dei, ita sit infallibilis, et necessaria necessitate supposi- 
tionis; asserendum est absolutionem esse nullam, in quo etiam debent 
convenire Lugo, et alii secundam sententiam amplectentes. Et ratio est, 
quia conditio de futuro, quamtumvis ea sit necessaria, suspendit effec- 
tum absolutionis usque ad terminum praefixum in conditione, ut uni- 
formiter supponunt utriusque sententiae patroni: sed conditio quae 
suspendit fructum absolutionis destruit, et irritam facit absolutionem: 

ergo cum ilia conditio sit de futuro, oportet affirmare esse adversam, 


>>] 


et repugnantem absolutioni. 


Ex quibus sequitur hunc non esse casum exceptionalem absolutionis 
sub conditione de futuro, sed peculiarem casum absolutionis sub con- 
ditione de praesenti, adeoque ipsum pertinere ad praecedentem Con- 
clusionem. Ratio autem, quam obicit S. Alphonsus, quod nempe ad 
ministration! sacramentorum "nequit apponi conditio quae non possit 
cadere sub humana cognitione" non est universaliter vera, secus sacer- 
dos nec posset formae absolutionis apponere conditionem de praesenti 
vel de praeterito, quae, saltem hic et nunc, effugiat humanam cogni- 
tionem, ut est conditio de actuali sufficienti dispositione poenitentis, 
de qua contingere potest ut non solum sacerdos sed ipse etiam poeni- 
tens non possit cum sufficienti morali certitudine judicare. 

Ad aliam autem objectionem, deductam a paritate cum impossibili- 
tate applicandi missam pro eo quem Deus scit primum stipendium 
oblaturum, respondetur, contra opinionem quorundam, talem applica- 
tionem esse validam, quamvis illicite sacerdos retineret stipendium 
postea oblatum, nisi iterum celebret pro eadem persona. Cujus illicei- 
tatis ratio est tum quia, sicut in casu absolutionis sub vera conditione 
de futuro, sacerdos non potest suspendere effectum applicationis sui 
sacrificii quousque offeratur stipendium, tum praesertim quia accepta- 
tio stipendi involvit contractum qui incipit in momento quo stipendium 
offertur et acceptatur, cuique satisfaciendum est. Ubi adverte quod 
pro liceitate retinendi stipendium non valet invocare praesumptum 
consensum offerentis, tum quia ad rationem contractus non sufficit 
praesumptus consensus sed requiritur actualis intentio, tum quia saepe 
etiam deest causa praesumptionis, eo quod anticipata Missae applicatio 
nocere possit offerenti, sive eum privando fructu qui obvenit stipem 
danti, sive aliis contingentibus modis, ut si Missa subinde petatur pro 
aliqua causa seu necessitate nondum existcnte tempore quo sacerdos 
eam applicavit, vel si ille pro quo celebratur, aut a quo stipendium 
offertur, non sit eo tempore in statu gratiae aut quomodolibet non 
possit eo tempore suscipere totum fructum sacrificii. Ceterum, illiceitas 
retinendi stipendium in tali casu, confirmatur ex decreto S. C. ConcilH, 
15 nov. 1608, et ab ipso Codice J. C., can. 825.15 


DICES 1l. Sacerdos, imponens poenitenti satisfactionem, eum ab- 
solvit sub conditione eam in futuro adimplendi. Ergo valet absolutio 


sub conditione de futuro. 
" De Poenitentia, disp. 3, dub. 4, n. 194, Cursus Thcol., t. 19, Parisiis, 1553, p 227 sq 


* De hac quaestione confer Lugo, Disp. 13, sect. 5, n 134-138; 5. Alphonsum, n 337; 
Cappello, Dc Euch., n. 579, aliosquc frequentiores moralistas. 


598 DE FORMA POENITENTIAE 


RESP. Ea conditio non facit absolutionem conditionatam, sed tan- 
tum fundat in poenitente novam obligationem adimplendi satisfactio- 
nem; sacerdos nempe absolute absolvit poenitentem eique intendit 
actu conferre sacramentum ejusque fructum, sed simul imponit onus 
satisfaciendi ex jure fundato in ipsa absolutione, petita a poenitente 
cum proposito satisfaciendi. 


DICES 2. Sacerdos absolvit non solum a culpa, sed etiam a poena; 
haec autem a poena absolutio non obtinet suum effectum immediate, 
sed hic suspenditur usque ad executionem satisfactionis; ergo non 
repugnat absolutio sub conditione de futuro et suspensiva proprii 
effectus. 


RESP. Omisso quod remissio poenae est tantum secundarius effectus 
absolutionis, ipsa fit tum per ipsam absolutionem in momento quo 
datur, tum etiam postea per satisfactionem quae influit immediate et 
per se, prout est pars integrans praeteriti sacramenti; unde in neutro 
casu suspenditur effectus, nec in secundo casu ipsa absolutio proprie 
influit in remissionem poenae, nisi indirecte et fundamentaliter, qua- 
tenus, una cum toto sacramento, est id in quo fundatur propria effica- 
citas satisfactionis prout est integrans pars sacramenti. 


DICES 3. Valida est absolutio ab excommunicatione sub conditione 
de futuro. Item valet sententia judicis forensis lata sub eadem con- 
ditione, v.g. sententia solvendae multae, nisi certa alia solutio facta 
fuerit intra aliquod determinatum tempus. Ergo a pari non repugnat 
validitas absolutionis a peccatis, sub conditione de futuro. 


RESP. Negatur paritas quoad utrumque casum, quia absolutio à 
peccatis est sententia judicialis sacramentalis; effectus autem sacra- 
menti nequit suspendi, quia, cum sacramentum sit essentialiter signum 
practicum, repugnat quod simul sit et non operetur. Aliqua paritas 
potest concedi quoad absolutionem poenae media satisfactione, sed, 
ut dictum est, nec ibi habetur vera paritas, quia effectus remissionis 
poenae non suspenditur relate ad suam propriam et immediatam 
causam, quae non est absolutio sed ipsa satisfactio. 


DICES 4. Matrimonium, etsi sit sacramentum, potest contrahi sub 
conditione de futuro, ita ut non valeat, donec verificetur conditio. Ergo 
falsum est absolutionem conditionatam de futuro esse invalidam prae- 
cise ob suam indolem sacramentalem. 


RESP. Plures theologi (ut Cajetanus, Soto, Gonct, Salmanticcnses, 
Suarez et Vasquez) negant Matrimonium posse contrahi sub condi- 
tione de futuro, scilicet consensum in Matrimonium, datum sub con- 

ditione de futuro, valere et suum effectum sortiri, verificata conditione, 
absque eo quod renovetur consensus ad ratificandum praevium consen- 
sum seu promissionem. Juxta hanc igitur sententiam decidit objectio, 
negato antecedente. Ceterum (ut interim abstrahamus ab hac quaes- 
tione agitanda in proprio tractatu), data validitate talis Matrimonii 
(quam admittunt Sanchez, Coninck, Lugo aliique plures), respondetur 
in tali casu non suspendi ipsum sacramentum ejusque effectum, sed 
tantum suspendi ipsum naturalem consensum ne evadat sacramen- 
tais quousque verificetur conditio, idque ideo fieri posse quia M atri- 
monium sequitur naturam contractus, cujus consensus censetur per- 
severare quousque non revocetur. Unde consensus matrimonialis, semel 
positus nec adhuc sacramentalis, virtualiter perseverans, evadit sacra- 
mentalis et illico etiam effectum producit, quando purificatur conditio; 
quapropter neque in hoc casu verificatur quod valeat forma sacra- 
mentalis conditionata de futuro, quia, antequam accedat conditio, ille 
consensus non est sacramentalis. Ceterum, ut expellatur una ex supra- 
dictis sententiis adversariorum, neque hoc materiali et improprio modo 
dici potest valida absolutio conditionata de futuro, quia ipsa consistit 
non in signis aut etiam verbis quomodolibet, sed in verbis formalibus 
ac determinatis (Ego te absolvo), et quidem prolatis in praesentem 
materiam actuum poenitentis; quae omnia nequaquam manent, super- 
veniente conditione, nec ideo tunc evadere possunt sacramentalia.70 
Inde iterum patet inanitas recursus ad paritatem inter Matrimonium 
et Poenitentiam, quorum fundamentalem disparitatem in re sacra- 
mentali jam assignavimus in art. 78 (p. 522 sq.). 


Ad rem Lugo: “In matrimonio ... Christus non mutavit contractum 
humanum, sed illum omnino, qualis in se erat elevavit ad rationem 
sacramenti, quare cum prius posset iis omnibus modis fieri: sic etiam 
poterit, postquam est sacramentum: in alis vero sacramentis Christus 
instituit de novo quosdam peculiares ritus, et caeremonias sanctas, 
quibus coleretur Deus, et daretur gratia. 

"Ad hunc autem finem propter multas rationes Christus noluit, 
nutum, aut aliud genus verborum aequivalentium et virtualium adhi- 
beri, sed verba propria, et realia humana voce prolata. Unde fit, quod 
absolutio data sub conditione de futuro non valeat, etiamsi ponatur 
postea conditio: quia verba realia non fuerunt prolata absoluta, sed 
conditionalia, quae licet posita conditione, transeant in absoluta; hoc 
tamen non fit per positionem realem verborum absolutorum, sed per 
positionem virtualem, quatenus priora verba non secuta revocatione, 
et posita conditione, censentur moraliter, seu virtualiter manere, et 


'"*Cf. Lugo, Disp. 13, sect. 5, n. 110—132; Salntauticenses, Disp. 3, dub. 4, n. 1SS-192. 

proferri absolute absque conditione: hoc autem totum non est aliud, 
nisi prolatio virtualis verborum absolutorum: cum ergo in aliis sacra- 
mentis praeter matrimonium non sufficiant verba virtualia, sed re- 
quirantur realia, sicut non sufficiunt nutus, aut scriptura, consequens 
est ut neque sufficiant illa verba absoluta virtualia, quae dantur im- 
pleta conditione, sed requirantur verba absoluta realia, et formalia ... 
quod colligimus ex usu Ecclesiae, et ex absurdis, quae sequuntur, 
nimirum posse dari absolutionem per nutum, scripturam, internun- 


29 11 


tium, etc. Quae sunt verba virtualia. 


DICES 5. Potest accidere ut sacerdos ex ignorantia absolvat sub 
conditione de futuro, volens ut effectus conferatur quidem immediate 
sed tamen dependenter a futura conditione. Atqui in eo casu valide 
absolveret. Ergo saltem dari potest aliquis casus validae absolutionis 
de futuro. 


RESP. Ignorantia nihil mutat in casu, sed tota vis illius absolu- 
tionis pendet ab intentione absolventis. Si igitur sacerdos absolute et 
simpliciter vult ut effectus conferatur immediate, legitimam habet in- 
tentionem et sacramentum est validum, quamvis ex ignorantia ponat 
praedictam conditionem de futuro, quae tunc pro non posita habenda 
est, cum reducatur ad innocens figmentum ignorantis. Si vero sacerdos 
simpliciter vult ut actualis collatio effectus alligetur futuritioni con- 
ditionis, tunc absolutio est invalida, quia vult impossibile, imo proprie 
loquendo nihil vult, quia impossibile nihil est, sed tantum ex ignoranti 
quadam pertinacia adhaeret alicui fiction; suae mentis, volens non 
ens ac si esset ens. 

“Ex dictis sequitur, inquit Prümmer, quam prave agant vel saltem 
quam incaute loquantur illi confessarii, qui dicunt poenitenti: Do 
tibi absolutionem sub condicione, si relicturus sis hanc occasionem 
peccandi; secus absolutio tua est invalida. Potest quidem confessarius 
dicere: ‘Nisi mihi serio promittas, te relicturum esse occasionem pec- 
candi, non possum tibi concedere absolutionem. Quodsi poenitens id 
serio promiserit hic et nunc, confessarius debet absolute sine ulla 
condicione dare absolutionem" (n. 24). 


Conclusio 3. Absolutio lata sub conditione dc praesenti vel de praeterito, 
quamvis valida, est tamen illicita, nisi fiat ex justa causa, proportionata gravi 


utilitati poenitentis ct reverentiae sacramento debitae. 


Probatur la pars, scilicet absolutionem conditionatam non esse secun- 
dum se et generaliter licitam. 


11 De Poenitentia, disp. 13, sect. 5, n. 118sq., Disp. Schol. t. 4, Parisiis, 1892, p. 73$. 

Absolutam enim sacramenti administrationem requirit: 

Primo, modus institutionis. Verba enim Christi “Quaecumque sol- 
veriis", "Quaecumque remiseritis" non sonant conditionaliter, sed 
absolute. 

Secundo, continua praxis Ecclesiae. Inde intelligitur quare in priori- 
bus saeculis, usque ad octavum, non fiat explicita mentio conditionatae 
administrationis ipsius Baptismi, non quia non esset in usu, sed quia 
erat accidentalis et exceptionalis. 

Tertio, documenta Ecclesiae. Nam quotiescumque in eis fit mentio 
iormae tum hujus sacramenti, tum aliorum, forma refertur absolute, 
nis agatur de peculiari casu necessitatis, imo quoad Poenitentiae 
sacramentum forma conditionata nequidem memoratur. 

Quarto, indoles sacramentalis. Nam “sacramenta novae legis habent 
de se certum effectum ex virtute passionis Christi, licet possit impediri 
exparte recipientis" (3 p., q. 84, a. 3, ad 5) et ideo sacerdos in eorum 
applicatione non debet “loqui quasi de re incerta" (ibid.), sed absolute 
et cum certitudine, concorditer cum certitudine illius virtutis et cum 
certitudine revelationis fidei in qua illa fundatur, quemadmodum in 
humana conversatione cum certitudine asserimus eventus qui pendent 
a certa virtute causarum naturalium, quamvis possint aliunde impediri 
(ita stolidus reputatur qui hoc modo loqueretur: Cras veniam ad te. 
nisi amittam crura; vel sermonem faciam ad populum, nisi amittam 
loquelam; vel invitabo Petrum ad coenam, nisi interim fuerit ex amico 
in inimicum conversus), nisi solida et proportionata adsit causa argu- 
endi vel coniectandi praedictorum eventuum frustrationem. 

Quinto, indoles judicialis Poenitentiae. Nam de indole sententiae 
judicialis est procedere modo absoluto et determinato, juxta naturam 
ipsam sui objecti, seu juris, quo nihil firmius aut certius. 


Probatur 2a pars, scilicet conditionatam absolutionem licere ex justa 
et proportionata causa. 

Nam, cum sacramenta sint principaliter propter homines (sunt enim 
essentialiter signa et media sanctificationis), id quod est in eis vali- 
dum, fit licitum, saltem in casu necessitatis, quia proportionatum in- 
commodum excusat ab obligatione unde provenit illiceitas. Nec aliunde 
obstat ratio reverentiae sacramenti, nam haec ratio ex una parte nequit 
obstare ipsi fini et essentiae sacramenti, instituti propter homines, et 
ex alia parte compensatur in suo aliquali detrimento tum ex fine 
operantis, i.e. proportionata causa utilitatis poenitentis, qui congruit 
ipsi fini sacramenti, tum ex modo operandi, scilicet ex appositione 
conditionis, qua explicite excluditur attentata frustratio sacramenti. 

Ceterum, liceitas conditionatae absolutionis corroboratur ex ipsa 

explicita doctrina Moralistarum et communi praxi confessariorum. 
jam a pluribus saeculis, et confirmatur ex ipsa analogia cum Baptismo 
aliisque sacramentis characterem imprimentibus et Extrema Unctione, 
nam eadem ratio spiritualis necessitatis valet proportionaliter ad justi- 
ficandum eundem modum agendi in omnibus sacramentis, quamvis 
magis vel minus perspicue et efficaciter juxta singulorum naturam. Ex 
quo praecise intelligitur quare conditionata administratio Baptismi, 
sacramenti supremae necessitatis, maturius quoad explicitum ejus 
modum adoleverit, et quare subinde alia sacramenta connaturaliter 
et ordinatim in eadem linea evolutionis accesserint, prius nempe Ordo 
et Confirmatio, imprimentes indelebilem characterem, postmodum Ex- 
trema Unctio, et ipsa relative initerabilis, tandem Poenitentia. 


DICES 1l. Uti absolutione conditionata, est addere aliquid ad ritus 
et caeremonias ab Ecclesia statutas, cujus rei illiceitas definitur à 
Cone. Trid., sess. 7, can. 13. 


RESP. Non est necesse ut conditio exprimatur verbis, sed sufficit 
intentio, qua nihil additur verbis absolutionis. Ceterum, ipsa verbalis 
expressio est mera additio rei disparatae, qua relinquitur intactus 
sensus verborum “Ego te absolvo", Concilium vero loquitur de muta- 
tone ritus, ut si quis loco verborum “Ego te absolvo" diceret "Ego 
tibi remitto peccata". Praeterea, ipsa additio non fit ex privata quadam 
auctoritate seu "per quemcumque ecclesiarum pastorem", ut prohibet 
Concilium, sed fit ex praxi communi confessariorum et doctrina Mora- 
listarum, jam tacite approbata ab Ecclesia. 


DICES 2. Sententia de ipsa validitate absolutionis conditionatae 
non est certa, cum fuerit a pluribus impugnata. Jamvero non licet uti 
opinione probabili cum agitur de valore sacramentorum, sed oportet 
tutiorem sequi sententiam. 


RESP. Ea sententia est certa, saltem nunc, ob communissimum 
theologorum suffragium et communem confessariorum praxim. Cete- 
rum, cum sacramenta sint propter homines, in casu necessitatis licet 
permissive exponere sacramentum periculo nullitatis, ut maxime 
constat de Baptismo. Praeterea, in casu conditionatae absolutionis, 
non agitur de partibus essentialibus sacramenti, a ministro dubie 
positis; nam absolutio certo ponitur, materia vero ponitur non à 
ministro sed a poenitente. 


DICES 3. Praxis absolvendi sub conditione, praesertim dubie dis- 
positos, est plena periculis. Nam fovet neglegentiam sacerdotis et 
laxitatem poenitentium, exponit poenitentem periculo sacrilege susci- 
piendi communionem aliaque sacramenta, subtrahit quaedam peccata 
a potestate clavium ubi absolutio fuerit invalida. 


DE ABSOLUTIONE 603 


RESP. Abusus qui ex tali praxi possunt oriri sunt per accidens ac 
sequuntur ex imprudenti usu illius ex parte sacerdotis, non enim 
quomodolibet et in omni casu, conditionalis absolutio ferri potest, ut 
infra explicabitur. Poenitens, accedens in bona fide ad Eucharistiam 
vel alia vivorum sacramenta, non peccat; imo, juxta probabiliorem 
sententiam, si habet attritionem, per ea sacramenta primo justificatur 
Quod autem quaedam peccata subtrahantur potestati clavium accidere 
potest ex aliis quoque causis, uti ex oblivione, ex periculo violandi 
sigillum et ex ipsa absolutione absolute et invalide collata; nec ceterum 
ulum peccatum perfecte subtrahi potest clavibus, quia ab eis omnia 
saltem indirecte remittuntur. 


QUOAD DETERMINATIONEM AUTEM JUSTAE AC PRO- 
PORTIONATAE CAUSAE, quae justificet usum absolutionis condi- 
tionatae, necessario dividuntur doctores, cum res pendeat tum a 
diverso modo judicandi et aestimandi duas rationes seu principia qui- 
bus talis usus dirigitur, scilicet utilitatem poenitentis et reverentiam 
sacramenti, tum etiam a diversitate casuum in quos ipsae concurrunt. 
Omnes tamen opiniones reduci possunt ad tres generales sententias, 
seu potius tendentias: 


Quidam inter antiquiores, ut Cajetanus, Antoine et Collet, severius 
judicantes, videntur requirere causam necessitatis proprie et stricte 
dictae, ut evidenter est casus moribundi. 

Hanc sententiam sonare videntur verba Cajetant “Exterminanda 
est hujusmodi superstitio [absolutionis conditionatae] ab Ecclesia Dei 
(cit. in p. 587 sq.). 

De Antoine (De sacr., c. 2, q. 3, resp. 2) scribit S. Alphonsus: 
"Antoine . . . ait, tantum in sacramento Baptismi id licere, quando 
adest prudens dubium de ejus valore: in alus vero putat non licere, 
nisi in necessitate" (n. 28). 


COLLET scribit ^licitam aliquando esse absolutionem conditionatam, ut cum 
quis legitime dubitat an absolutionis verba protulerit: tunc enim dicere potest: 
Si non es absolutus’, etc., ‘ego te absolvo sicut in dubio an infans rite baptizatus 
sit: ‘Si non es baptizatus, ego te baptizo’. Licitum quoque est illud absolutionis 
genus, erga hominem de quo dubitare est num vivat, aut de quo propter dubia 
in extremis indicia non vere constat an absolvi velit. 

‘Idem sit, ait Henricus a S. Ignatio, n. 2656, cum 'omnibus consideratis rationa- 
bile dubium est de physica capacitate pueri, an scilicet ad hoc adeptus sit sufficien- 
tem rationis usum. Ad hoc quippe judicandum constitutus non est a Christo judex 
sacramentalis. Verum nec alis multis, nec mihi probatur decisio haec extra 
casum necessitatis. Unde erudiendi sunt pueri, et repetitis vicibus explorandi, donec 
certam materiam et sufficientem ration's usum dignoscant confessarii; tumque et 
a dubiis, et a certioribus peccatis absolventur. 

"A fortiori non debent absolvi conditionate, sive ii de quibus prudenter dubitat 
confessarius an rite sint dispositi, sive qui alia quam dubia peccata confiteri nolunt; 
sive qui probabiliter peccatum aliquod reticuisse creduntur; sive quorum sufficiens 

dolor aut efficax propositum merito suspecta habentur: hi enim omnes, quidquid 
dicant Sporer, Dicastillo, La Croix, tn. 1770, serio probandi sunt, donec ex 
fructibus moraliter de eorum dispositione constet. Sane vero id genus poenitentes 
sese pure et simpliciter absolutos rati ad Eucharistiam accedunt, ex primae ab- 
solutionis facilitate gravitatem vel potius peccati levitatem metiuntur; peccata sic 
dubie aut male absoluta nusquam apud sacerdotes alios repetunt. Hinc vero quot 
sacrilegia, quot pereundi discrimina! 


"Extra casus assignatos . . . graviter illicita est appositio conditionis, illius prae- 
sertim, quae necessario praesupponi debet, ut si dicas: ‘Absolvo te, si veram habeas 
contritionem, vel restituendi propositum, vel si habeo potestatem absolvendi te’ 
Quemadmodum enim stolidus fuerit judex civilis, qui domum  adseribit Petro, si 
potior sit ejus ratio, quia haud constitutus est ut ancipitem hujusmodi sententiam 
ferat, sed ut discussis partium juribus unicuique reddat quod suum est, sic et 
judex spiritualis in propositis casibus, quia ad hoc constitutus est a Christo, ut. 
cum licet, absolute judicet an peccator idoneis ad absolutionem dispositionibus 
instructus sit; adeo ut nunquam absolvat in terris, nisi quem absolutum aut mox 
absolvendum in coelis legitime existimat. Nec ridicula tantum, sed et exitialis est 
absolutio sub hujusmodi conditionibus data, ut liquet ex dictis num. 90. Merito 
igitur opinionem hanc ab Ecclesia Dei exterminandam ait Cajetanus, ut quae et 
Ecclesiae praxi, et Sacramenti reverentiae, et pocnitentium ac ministrorum saluti 
pessime consulat. Ita Henricus a S. Ignat., n. 2654, P. Antoine, pag. 510, etc." 


Alii ex schola vel fendentia laxista, quorum nomina benigne citari 
non solent, ad extremum oppositum abeuntes, dicunt sufficere quam- 
libet rationabilem causam, etiam levem. Eorum sententiam sic breviter 
describit ac reprobat Gury-Ballerini: *Reiicienda autem est, ut plane 
laxa, doctrina nonnullorum, qui tenent, conditionatam absolutionem 
impertiri posse levi qualibet ex causa, ac nulla urgente necessitate, 
etiamsi de sufficienti dispositione poenitentis mortalibus quoque pec- 
catis gravati quomodocumque dubitetur. Nemo quippe non videt, quot 
sacrilegia induceret huiusmodi praxis. Confessarius siquidem iam non 
esset prudens dispensator Sacramentorum, sed proficeret 'margaritas 
ante porcos’; et hac absolvendi facilitate efficeret, ut poenitentes in 
peccatis tabescerent" (n. 434). 


Media et vera sententia, communior inter antiquiores et communis- 
sima inter modernos, docet requiri ac sufficere causam gravis utilitatis. 

Eam sic breviter effert S. Alphonsus, etiam quoad alia sacramenta: 
"Communiter . . . dicunt doctores etiam alia sacramenta [praeter tria 
quae characterem imprimunt| posse conferri [sub conditione] si justa 
causa adsit. . . Diximus: justa (sive rationabili) causa accedente; ut 
loquuntur Suarez, Palaus, Bonacina, Salmant., Roncaglia, item Croix, 
Elbcl et Sporer. Nam commune est cum praefatis auctoribus (contra 
aliquos), esse peccatum mortale ministrare sacramenta [sub condi- 
tione] si non adsit causa necessitatis vel gravis utilitatis: illicitum 
est enim sine tali causa sacramentum conferre cum dubio effectus" 


'* De Poenitentia, pars 2, c. 7, a. 3, n. 88. 89. 90. 97, apud Mignc, Thcol. Cursus, t. 22, 
Parisiis, 1860, coi. 731-733. 

(n. 28). Eam causam sic S. Doctor explicat, cum inferius loquitur de 
liceitate ipsius absolutionis conditionatae: "Dummodo justa adsit 
causa; nempe si, negata absolutione, notabile detrimentum immineret 


animae poenitentis" (n. 431). 


Ceterum, cum judicium de notabilitate detrimenti variet secundum 
diversas mentes et circumstantias, non parva observatur varietas inter 
doctores, cum distinctos casus proponunt. GENERALES LINEAE 
DOCTRINAE AD HAS REDUCUNTUR: 


Finis et causa conditionatae absolutionis est gravis utilitas poeni- 
tentis, seu grave damnum quod immineret, si non absolveretur. Duo 
principia regulantia, sunt ipsa utilitas poenitentis et reverentia sacra- 
menti; ratione utilitatis datur absolutio, ratione vero reverentiae sacra- 
menti apponitur conditio. Inde fluit generalis regula practica, quam 
sic exprimunt Gury-Ballerini, Cappello et Primmer: Absolutio condi- 
tionata dari potest, quoties absolute data exponeret sacramentum 
periculo nullitatis, absolute autem negata exponeret poenitentem peri- 
culo gravis damni spiritualis. Casus generalis, in quo ea regula verifi- 
catur, est quando ex una parte adest rationabile dubium de defectu 
alicujus requisiti ad validitatem. sacramenti et ex alia parte absolutio 
differri non potest absque gravi spirituali incommodo poenitentis. 


Casus particulares, quod attinet ad spirituale incommodum, reducun- 
tur ad articulum mortis; periculum mortis (in quo versantur v.g. mulier 
in difficili partu, miles in praelio, nauta in periculosa navigatione, 
infirmus in valde periculosa operatione chirurgica) ; periculum manendi 
diu in statu peccati mortalis; urgentem necessitatem adimplendi prae- 
ceptum vel ponendi actum qui sine statu gratiae poni non potest (uti 
communicandi, celebrandi, adimplendi ipsum praeceptum annuae con- 
fessionis). Quod attinet vero ad rationabile dubium de valore sacra- 
menti, distinguendum est inter conditiones ad valorem impertinentes, 
conditiones pertinentes de re certa et conditiones pertinentes de re 
dubia; ex his autem postremis, aliae se habent ex parte ministri 
(scilicet dubium de possessa jurisdictione et dubium de rite collata 
absolutione), aliae se habent ex parte subjecti (ceterae infra enumeran- 
dae). Sit verbum de praecipuis: 


Conditiones impertinentes (seu a quibus non dependet validitas 
sacramenti), sive de re certa sive de re dubia, reddunt absolutionem 
graviter 1llicitam, quatenus saltem contineant implicitam 1irrisionem 
sacramenti et gravem irreverentiam. Ita si quis diceret: Ego te absolvo 
si heri ambulasti, vel, si nunc dolorem capitis non habes. 


Conditiones pertinentes (seu a quibus pendet valor sacramenti) cf 

de re certa, ut si sacerdos, sciens poenitentem esse baptizatum vel bene 
dispositum, dicat: Ego te absolvo si es baptizatus, vel, si es dispositus, 
reddunt absolutionem illicitam sub levi, quia continent vanam tracta- 
tionem rei gravissimae ac dignissimae et contrariantur ritui Ecclesiae. 
Ad rem 5. Alphonsus: “Si . . . judicans poenitentem esse dispositum, 
eum sub conditione absolveret, dicens: ‘Ego te absolvo si dispositus es’; 
recte dicunt Tournely et Salmant., quod is non peccaret mortaliter, 
sed non excusaretur a culpa veniali, cum hoc esset contra ritum 
Ecclesiae" (n. 28). 


Conditiones pertinentes de re dubia, adjectae absque rationabili seu 
gravi causa, reddunt absolutionem per se graviter illicitam juxta 
S. Alphonsum (supra cit.) Quidam tamen id negant, uti Cappello 
scribens: "luxta plures, committit peccatum grave, qui apponit ex- 
presse conditionem de praeterito vel de praesenti absque ulla causa 
rationabili. . . Multi merito censent, secluso contemptu vel scandalo, 
vix haberi culpam lethalem in administratione conditionata sacramenti 
poenitentiae, quia vix datur ex hoc capite periculum nullitatis atque 
idcirco gravis irreverentia" (n. 78). Attamen, haec ratio mensurans 
gravitatem ex solo periculo nullitatis sacramenti non videtur convincens. 


VARII CASUS DUBII, in quibus auctores dicunt licere absolutio- 
nem conditionatam, ob proportionatam causam, sunt sequentes: 


Dubium de possessa jurisdictione. Communiter doctores (inter alios 
S. Alphonsus, Lehmkuhl, Génicot-Salsmans, Prilmmer] dicunt abso- 
lutionem conditionatam (Absolvo si possum) esse licitam, si ob nega- 
tam absolutionem exponeretur poenitens ad manendum diu in statu 
peccati mortalis. Attamen Cappello observat: “Cum hodie, attento 
praescripto can. 209, Ecclesia certo suppleat in eiusmodi casu, scii, in 
dubio positivo et probabili, absolutio absolute, et non conditionate, 
danda est" (n. 79). 


Dubium de collata absolutione (ut si sacerdos, immemor vel dis- 
tractus, dubitet an verba absolutionis protulerit). Omnes admittunt in 
hoc casu sacerdotem posse, imo teneri ad repetendam absolutionem 
sub conditione (S1 non es absolutus), tum ut perficiatur sacramentum, 
tum ne poenitens recedat in peccato. Patet autem casum esse de pru- 
denti et rationabili dubio, non vero de levi suspicione vel scrupulo, 
cui attendendum non est. 


Dubium de vita (seu si dubitatur num aliquis, puta infirmus, sit 
adhuc vivus). Absolutio conditionata (Si vivis) potest et debet con- 

ferri. Inepte autem unus vel alter, ut Caramuel!M sustinuit absolu- 


tonem dandam esse absolute. 


Caramuelis sententia sic referunt ac refellunt SALMANTICENSES: 

'Nec audiri debet Caramuel in sua Theologia fundamentali, ubi fundamento 60, 
$14, n. 1879, totus est in negando nemini subesse posse dubium de vita, et morte 
hominis adulti. Et rationem, non qua suadetur tantum, sed qua demonstretur, 
tradere sibi videtur; nam ubi ratio aliqua gravis succurit, evidens est non esse 
locum prudenti dubio; sive enim istud sit negativum, sive positivum quamlibet 
rationem gravem excludit, et consequenter ubi adest aliqua ratio gravis, non 
remanet dubium, vel negativum, vel positivum. z\tqui in morte hominis adulti 
aliqua gravis ratio succurrit: non ergo circa mortem hominis est locus alicui dubio, 
sive negativo, sive positivo. Probatur Minor: quia possessio fundat rationem gravem 
omni opinione certiorem: sed in homine stat possessio pro vita, non vero pro 
morte: ergo quousque certo habeatur ut mortuus, semper censendus est vivus, et 
ut talis reputandus, atque ideo nequit sub conditione absolvi. 

"Sed contra, nam hujusmodi propositiones vel ambiguae, vel vix probabiles sunt: 
quoniam adhuc stante ratione gravi pro una parte contradictionis, potest stare 
alla aeque gravis pro opposita, et consequenter manet judicium anceps, quin alicui 
earum determinate adhaereat: quia licet inter, mortem, et vitam reipsa non detur 
medium in homine; datur tamen inter judicium affirmans esse vivum, vel mortuum 
ob indicia vehementia, quae occurrunt pro morte, et possessionem, quae stat pro 
vita. Unde stat probabiliter esse vivum, et probabiliter esse mortuum. Et in hoc 
eventu nequit certo impendi absolutio, nec certo negari, sed debet conditionaliter 
ferri; aliqui enim certo peccaret minister ob periculum frustrandi Sacramentum 
mortuo applicatum, vel illo injuste privandi vivum .”’80 


Dubium de usu rationis in pueris vel amentibus (Conditio appo- 


nenda: Si es capax). 


Ad hoc S. Alphonsus: “Dico. . . Probabiliter posse absolvi puerum 
vel semifatuum sub conditione, quando dubitatur de ipsorum dispo- 
sitione. — Et quidem si urgeat periculum mortis vel praeceptum 


paschale, communissime dicunt doctores cum Lessio, Lugo et alis, 
tales esse absolvendos sub conditione, si dubie sint dispositi; maxime 
si confessi sint aliquod dubium mortale; quo casu ait Lugo non videri 
de hoc dubitandum. — Idque puto omnino dicendum, contra Lessium, 
etiam extra tempus mortis vel praecepti: ut verius dicunt Sporer, 
Mazzotta et Laymann, qui ait saltem posse absolvi: in eo enim casu 
non solum adest justa causa utilitatis, ne poenitens privetur gratia 
sacramentali, sed etiam necessitatis, ne ille forte maneat in mortali. 
In tantum autem alii usu rationis praediti non debent absolvi, cum 
de ipsorum dispositione dubitatur, quia adest via et spes quod dilata 


nJoannes Caramuel Lobkovicz (-f- 1682), luxemburgensis, ex ordine Cistcrciensium. 
vir magni ingenii sed judicii minus prudentis et theologus laxista. De ipso scriptum est 
in quodam libello cui titulus "Anticaramuel": “Caramuel habet ingenium ut octo, 
eloquentiam ut quinque, judicium ut duo". Hurter in suo “Nomenclator litorarius" (t. 4. 
Ocnipontc, 1910, coi 606 sq.) scribit: *Minus tamen laudandus [Caramuel] ob nimiam 
in rebus ad ethicam christianam pertinentibus sentiendi libertatem et ob laxas quas 
probavit opiniones: unde a S. Alphonso princeps laxistarum | appellatur. Auctor esse 
dicitur propos. 24. et 25. ab Alexandro \ II. et 48. et 49. ab Innocentio XI damnatarum ". 

" De Poenitentia, disp. 2, dub. 4, n. 182, Cursus Theol., t. 19, Parisiis, 1883, p. 223 sq. 

absolutione, brevi illi certo dispositi redeant, et absolvantur: sed quoad 
hos senrifatuos et pueros nondum perfecte rationis compotes, deesl 
haec via et spes quod brevi afferant hanc certam dispositionem. 

Immo non improbabiliter dicunt Sporer, Mazzotta; et Gobat, Diana 
et Schildere, apud Croix, posse absolvi sub conditione hujusmodi pu- 
eros, etiamsi afferant peccata tantum levia: ne diu priventur gratia 


sacramentali, et ne maneant in mortali, si forte habeant, ut loquitur 
Lugo" (n. 432). 


Dubium de Baptismo, ut in casu moribundi sensibus destituti (Con- 
ditio apponenda: Si es baptizatus). 


Dubium de morali praesentia, ut si poenitens, qui indigeat absolu- 
tone, recesserit, existimans se absolutionem jam recepisse, vel si quis 
praeceps corruat ab excelso loco vel submergatur in mare (Conditio 
apponenda: Si es moraliter praesens, vel, Si es dispositus). 


Dubium de sufficienti materia (Conditio apponenda: Si es capax). 
Quoad pueros et semifatuos confer S. Alphonsum nuper citatum, qui 
praeterea de adultis addit: “Dico. . . Probabiliter posse sub con- 
ditione absolvi (ut censet Bonacina) poenitentem pium, qui aliquas 
tantum imperfectiones confitetur, de quibus dubitatur an pertingant 
ad venialia. Hoc tamen non admitterem saepe, neque si ille posset 
materiam certam de vita anteacta praebere. Caeterum, cum poenitens 
non dat materiam certam, non tenetur confessarius eam exquirere ut 
absolvat. Et casu quo exquisierit, et non repererit certam materiam, 
ait Sporer, non tenetur absolvere sub conditione; cum poenitens tunc 
nullum jus certum habeat ad illam, quando non affert materiam certam 
aut saltem dubie necessariam" (n. 432). 


Dubium de sufficienti dispositione, seu veri doloris et propositi 
emendationis (Conditio apponenda: Si es dispositus, vel, Si es capax: 
juxta mox dicenda). Notat tamen S. Alphonsus: “Huic doctrinae [de 
liceitate conditionate absolvendi in tali casu | sic generaliter traditae 
nec valeo acquiescere. Nam dico 1. Non posse absolvi sub conditione 
peccatorem recidivum in culpas lethales, qui non probetur dispositus 
per signa extraordinaria . . . nisi esset in periculo mortis; vel nisi, 
excipit Schildere apud Croix, prudenter timeatur quod peccator ille 
non amplius ad confessionem redibit, et in peccatis suis tabescet. 
Dico 2. Idem dicendum esse de recidivo in venialia, qui sufficientem 
habet usum rationis. Quia, cum possit hic confessarius de brevi certum 
se reddere de poenitentis dispositione per experimentum emendationis 
ei differendo absolutionem, non videtur adesse sufficiens causa ab- 
solvendi illum sub conditione" (n. 432). Ad rem apte Lchnikuhl: 


DE ABSOLUTIONE 609 


“In dubio de sufficienti dispositione necessaria circa mortalia peccata, 
non semper quidem, aliquando conditionata absolutio dari potest, vel 
pro graviore causa dari debet: a) in periculo mortis, undecunque ori- 
tur; b) si poenitens bona fide putat, se satis esse dispositum, et con- 
fessarius graviter timet, ne, negata aut dilata absolutione, poenitens 
in pejus ruat et ab omni sacramentorum frequentatione absterreatur, 
aut alterius sacramenti (ut matrimonii, confirmationis) certa profana- 
tione delinquat" (v. 2, ed. 1902, n. 273). 


Disputatur utrum in dubio de sufficienti dispositione adhiberi debeat 
conditio "Si es dispositus" an "si es capax". 

Si sententia, quam sustinuimus in art. 29 (tom. 2), de impossibilitate 
sacramenti Poenitentiae validi et informis tam certa esset ut exclu- 
deret moralem probabilitatem contrariae, deberet adhiberi conditio 
“Si es dispositus". Unde "plures e recentioribus, conformiter ad men- 
tem S. Alphonsi, ponunt conditionem: ‘si es dispositus’. Cuius ratio 
assignari potest differentia inter poenitentiam et alia sacramenta. Ete- 
nim: Dispositio ad iustificationem necessaria, nempe attritio, quae non 
est de essentia aliorum sacramentorum, est pars et conditio necessaria 
huius sacramenti, et addita absolutioni ut formae, simul cum confes- 
sione et satisfactione ipsam materiam sacramenti constituit. Unde sicut 
alia sacramenta, quando dubium adsit de materia, ministrantur sub 
conditione: si possum, ita hoc sacramentum dubie contrito, sub condi- 
tione: si es dispositus" (Mcrkelbach, n. 618, B). 


Cum tamen contraria sententia de sacramento Poenitentiae valido 
et informi sit probabilis, saltem extrinsece ob auctoritatem plurium 
theologorum, probabile est quod in praxi juxta hanc sententiam omnis 
sacerdos procedere deberet, seu quod absolutio sit danda sub condi- 
tione “Si es capax”, ne per aliam formulam “Si es dispositus" frustretur 
validitas sacramenti ejusque reviviscentia. In hanc conclusionem sig- 
nanter insistit Merkelbach, scribens: *In praxi est haec conclusio 
legitima, etiamsi ultima sententia [i.e. de sacramento valido et informi] 
non sit certa, sed tantum probabilis, uti de facto est. Exinde enim 
sequitur ad eam in praxi esse attendendum. Nam sacramenta non sunt 
quocumque modo probabili et incerto, sed modo tutiori et certiori pro 
bono poenitentis ministranda, et quidem non ita ut eorum effectus 
impediantur, sed ut hominibus tantum proficiant quantum sit possi- 
bile. Et ideo abstinendum est a conditione: si es dispositus, et adhi- 
benda illa alia: si es capax. Eadem scii, ratio cur dandum sit sacra- 
mentum cum periculo infructuositatis vel et invaliditatis, spiritualis 
necessitas proximi seu periculum ne privetur gratia ipsi necessaria, est 
si est dispositus', ut 


6 


etiam ratio cur non conferatur sub conditione 

scii, fructus sacramentalis, si non in praesenti, saltem in futuro ipsi 
provenire possit. Melius est enim permittere absentiam fructus prae- 
sentis quam reviviscendam impedire et fructum futurum; quia pericu- 
lum sacramenti, utpote minus malum, praeferendum est periculo salutis 
seu boni spiritualis hominum. Et haec videtur esse ratio cur Ecclesia 
in suis ritualibus de praefata conditione sileat, et quamvis plures con- 
ditiones enumeret, huius mentionem nunquam faciat; iino ista in 
Ecclesia fuerit ignota usque ad saeculum XV II" (n. 615, C; cf. n. 506; 
Acrtnys-Damen, n. 334, nota; Cappello, n. 80). 


NOTA. DE MODO EXPRIMENDI SEU APPONENDI CON- 
DITIONEM FORMAE ABSOLUTIONIS. 


Unus vel alter, ut Caramuel, olim sustinuit conditionem apponendam 
esse exterius et verbaliter, secus verba menti non concordarent. At id 
inepte dictum est; nam ex una parte intentio sufficit ad determinandum 
sensum verborum, ut vel ex eo patet quod ex sola intentione verba 
determinantur ad sensum sacramentalem, ne habeant merum sensum 
naturalem, vel jocosum, vel caeremonialem, et ex alia parte nulla 
est praescriptio Ecclesiae exprimendi exterius indolem conditionalem 
formae Sacramenti, si excipiantur Baptismus et Extrema Unctio, juxta 
Rituale Romanum (cf. supra, p. 586), de qua ceterum praescrip- 
tione rationabiliter ait Cappello: ‘“Putamus, memoratam rubricam 
non sub gravi, imo ne sub levi quidem (remoto tamen scandalo aut 
fidelium admiratione, si publice iteretur sacramentum) obligare; in 
praxi vero servanda semper est; quin et in ceteris etiam sacramentis 
repetendis, expedit ut conditio verbis apponatur, praesertim si publice 
fiat iteratio" (De sacramentis in genere, n. 22). 


Aliis, ut Billuart, displicet externa expressio intentionis, ne videatur 
fieri aliqua additio receptis ritibus Ecclesiae, quod non convenit verbis 
Tridentinis, sess. 7, can. 13. Ad rem ipse Billuart: “Quantum ... ad 
expressionem hujus conditionis in verbis formae, utrum sit licita? 
Haeret hic mihi calamus. .. [Nam] non videtur quod ullus SS. Patrum, 
aut Ecclesia unquam in aliquo concilio aut rituali illam formam 
probaverit, seu etiam illus mentionem fecerit, licet saepe minimas 
sacramentorum caeremonias assignet, et quomodo sacramentum poe- 
nitentiae sit moribundis administrandum instruat; cum tamen condi- 
tionatam formam pro baptismo et extrema-unctione in certis casibus 
admittat; et a concilio Tridentino prohibetur, ne vel excogitetur, vel 
mutetur ritus aliquis a receptis Ecclesiae ritibus in administratione 
sacramentorum. Ita illustrissimus Genefttus in sua Theologia morali, 
communiter dicta Gratianopolitana. . . Hoc unum moneo, quod, cum 
conditio mente retenta aequivaleat verbis expressae, et in casu sufficiat, 

neque de validitate formae sub hac conditione mentali sit controversia, 
non est cur sine necessitate formae verbis conditionatae in praxi 
obstinatius 1nsistamus."$l 

Attamen, timor iste vanus est, ut dictum est supra (p. 602), 
quia nulla fit mutatio ritibus Ecclesiae, sed mera additio, et quidem 
exexplicito consensu Ecclesiae. Ceterum, si licita est mentalis appositio 
conditionis, non est ratio quare non possit exterius exprimi, uti ab 
ipsa Ecclesia praescribitur pro Baptismo et Extrema Unctione, imo ex 
similitudine horum sacramentorum desumi potest ratio quare expediat 
externa significatio conditionis in ceteris etiam sacramentis, propor- 
tionaliter ad propriam indolem, praecipue cum publice iterantur. 


Communis igitur sententia modernorum est convenientius apponi 
externam conditionem, non tamen id necessarium esse, sed internam 
intentionem sufficere. *Utrum vero explicite et jormaliter, an implicite 
tantum ac virtualiter sufficiat, controvertitur. Plures opinantur satis 
esse eam implicite et virtualiter in mente habere, ut facit quicunque 
intendit sacramentum ministrare secundum institutionem Christi et 
intentionem Ecclesiae. Secundum hanc sententiam, quae videtur vere 
probabilis, conditio, nisi expresse fuerit exclusa, censetur semper ap- 
posita, ubi causa rationabilis eam postulaverit" /Cappello, De poeni- 
tentia, n. S0; cf. Sporcr-Bierbaum, t. 3, n. 622). 


ART. 81. Utrum Absolutio Deprecativa Sit Valida (Opusc. 22, De 
forma absolutionis; 3 p., q. 84, a. 3, ad | ct 4; cf. q. 66, a. 5, ad 1).9 


"De Poenitentia, diss. 6, a. 10, $ 7, sect. 2, Cursus Thcol., t. 9, Parisiis, 1904, p. 414 sq. 
"Conferantur inter dogmaticos : 


Suarez, Disp. 19, sect. 1, n. 25. 

Lugo, Disp. 13, sect. 4. 

Gonct, Disp. 12, a. 2. 

Salmanticenses, Disp. 3, dub. 1. 

Frassen, Scotus Academicus, De poenitentia, a. 2, q. 4. 

Simmonet, Instit. Theol. t 9, De poenitentia, disp. S, a. 1-6, Nancy, 1726, p. 308-425. 

Tournely, Pracl. Theol. t. 9, De poenitentia, q. 9, a. 1, Parisiis, 1765, p. 30S-316. 

Billuart, Diss. 1, a. 3, $3. 

Collet, De Poenitentia, pars 2, c. 7, a. 1l, n. 10-67 (apud Migne, Thcol. Cursus, t 22. 
coi. 711-727). 

Palmieri, De Poenitentia, thes. 12, parergon, Romae, 1879, p. 127-141. 

Billot, De Ecclesiae sacramentis, t. 2, thes. 3, coroll. 2, Romae, 1930, p. 43 sq. 

De Augustinis, De rc sacramcntaria, de sacr. poenitentiae, p. 2, a. 11, scholion, Romae. 
1887, t. 2, p. 294-310. 

Vacant, in Diet. Thcol. Cath., art. Absolution des péchés sous forme déprécatoire, 
col. 244-252. 

Pesch, De Poenitentia, prop. 20. 

Galtier, De Paenitcntia, thes. 35, Parisiis, 1931, p. 381-388. 

D'Alés, De Poenitentia, thes. 11, E, Parisiis, 1926, p. 150-153. 

Diekamp, Theol. dogm. (cd. Hoffmann), v. 4, $43, Parisiis. 1946, p. 286-288. 

Cappello, De Sacramentis, v. 2, c. 4, a. 2, et Appendix De Ecclesiae Orientalis dis- 
ciplina, a. 2, Romac, 1944, p. 50-64 et 748-751. 

SIATUS QUAESTIONIS 


Agitur de modo absolutionis, considerato potius ex parte ipsorum 
verborum seu ipsius expressionis sententiae judicialis. Diximus enim 
supra (art. 79), contra quosdam adversarios jam a S. Thoma im- 
pugnatos, formam indicativam (Absolvo te) esse tum validam tum 
convenientem, adeoque FORMAM DEPRECATIVAM non esse ne- 
cessariam. Nunc vero ad hanc ipsam formam quaestio convertitur, an 
nempe et ipsa sit secundum se valida; quaestio autem de ejus liceitate 
pendet a consuetudine et a lege Ecclesiae, juxta quam nunc apud 
Latinos utendum est forma indicativa assignata in Rituali Romano, 
apud Orientales vero oportet uti forma aut indicativa aut deprecativa 
juxta uniuscujusque ecclesiae rituale. 


Ad rectam intelligentiam hujus quaestionis, quae non parum com- 
plicata evasit post impugnationem negativae sententiae antiquorum, 


Merkelbach, Theol. Moral., v. 3, n. 242 sq. 
Boyer, De Poenitentia et Extrema Unctione, p. 1, q. 2, a. 3, Romae, 1942, p. 91-101. 


Conferantur inter positivos: 


Petrus Arcudius, De concordia Ecclesiae occidentalis et orientalis in septem sacra- 
mentorum administratione, 1. 4, c. 3, Parisiis, 1619. 

Joannes Morinus, Commentarius historicus de disciplina in administratione sacramenti 
Poenitentiae trcdecim primis saeculis in ecclesia occidentali et huc usque in orientali 
observata, in decem libros distinctus (Parisiis, 1651), 1. 8, c. 8-22 (p. 529-588); item in 
fine hujus operis Appendix Codicum Manuscriptorum Poenitcntialium (p. 1-151). 

Renaudot, Collectio liturgiarum orientalium, 2 voll, Francofurti ad Moenum, 1847; 
Perpétuité de la Foi de l'Eglise catholique sur les sacrements, 5 voll., Paris, 1669-1670. 

Marlène, De antiquis Ecclesiae ritibus, 1. 1, pars 2, c. 6, a. 5 et 7, Rotomagi, 1700. 

Goar, Euchologium sive Rituale Graecorum, Venetiis, 1730. 

Schclstrate, Acta Ecclesiae Orientis contra Lutheri haeresim, Romae, 1739. 

Garofali, Ordo ad dandam poenitentiam, Romae, 1791. 

Chardon, Histoire des Sacrements, t. 2 Du Sacrement de Pénitence, sect. 4, chap. | 
(apud Migne, Theol. Cursus, t. 20, col. 639-645). 

Merlin, Traité historique et dogmatique sur les paroles ou les (ormes des sept sacre- 
ments de l'Eglise, chap. 10sq. (apud Migne, Theol. Cursus, t. 21, col. 163-176). 

II. Denzingcr, Ritus Orientalium, Coptorum, Syrorum et Armenorum in administrandis 
sacramentis, t. 1 (Wirceburgi, 1863), Prolegomena, de poenitentia, p. 101-104; ritus 
poenitentiae, p. 434-474. 

Brightman, Liturgies Eastern and Western, Oxford, 1896. 

Janin, Les églises orientales et les rites orientaux, Paris, 1922. 

Spacil, Doctrina theologiae Orientis separati de sacramento Poenitentiae, Romae, 1926. 

Jugie, Theologia dogmatica Christianorum Orientalium, t. 3, Parisiis, 1930, p. 338-348; 
t. 5, Parisiis, 1935, p. 320 sq. 720 sq. 

Villien, Les sacrements, Histoire et liturgie, chap. 4, La Pénitence, Paris, 1931, p. 189- 
194. 237-245. 

Dictionnaire de Théologie Catholique, art. Absolution chez les Péres (Vacandard), 
col. 157 sq. 167 sq.; art. Absolution des péchés chez les Grecs, les Syriens, les Coptes, 
les Protestants, les Anglicans (Michel, Tolstoy, Lamy, Hyvernat, Bainvel), col. 200-230. 

Maskell (ex anglicano catholicus a. 1850), An inquiry upon the Doctrine of the 
Church of England upon Absolution, London, 1849. 

Il. Ch Lea (protestans), A History of Auricular Confession and Indulgences in the 
Latin Church. Philadelphia, 1896, v. 1, chapter 14, p. 480-493. 515-523. 

O. D. Watkins (anglicanus), A History of Penance, London, 1920, vol. 1. p. 489-496. 

factam a Morino aliisque doctoribus historicis, et subséquentes distinc- 
tiones allatas a dogmaticis, sedulo adverte sequentia: 

Primo, hic non agitur directe de quaestione historica, sed de 
dogmatica; seu non quaeritur an et quo sensu formula deprecativa 
fuerit in usu in utraque ecclesia, quamvis non negemus ipsam quaes- 
tonem historicam necessario hic implicari et cum datis historicis ipsam 
quaestionem dogmaticam componendam esse, ut ex dicendis constabit. 

Secundo, quaestio non est de facto, sed de jure; quaeritur nempe 
directe an forma deprecativa sit secundum se valida, non vero an ipsa 
sit nunc valida in sola ecclesia orientali (1.e. apud Graecos et Coptos), 
vel quaenam ex variis formulis orientalibus sint de facto validae, 
quamvis hae quaestiones indirecte connectantur cum ipsa quaestione 
de jure, ut determinabitur infra. 

lertio, quaestio non est de jure quod fortasse habeat Ecclesia in 
determinandam formam validam, sed de jure divino, seu an, attenta 
sola Christi institutione, forma deprecativa sit valida. Ceterum, ea 
quaestio de praedicta Ecclesiae potestate facile a quibusdam hic 
invocatur ad solvendas difficultates historicas cum quaestione dog- 
matica connexas. 

Quarto, jorma deprecativa jam inde a tempore S. Thomae accipi 
solet per oppositionem ad jormam indicativam. Non unus tamen est 
apud doctores modus hanc divisionem intelligendi vel protrahendi. 
5. Thomas videtur secundum membrum subdividere cum ait: ‘Tn 
sanationibus infirmitatum. . . [Apostoli] non semper modo deprecative 
utebanter, sed quandoque modo indicativo et imperativo ' (3 p., q. 84. 
a. 3, ad 4). Quidam, ut Estius et Tournely, distinguunt: formam indi- 
cativam (Absolvo), imperativam (Absolvaris) et deprecativam (Ab- 
solve, Domine). Quandoque forma indicativa distinguitur in mere in- 
dicativam seu declarativam (Absolvitur) et potestativam (Absolvo), 
atque forma deprecativa in simplicem (Absolve, Domine) et potesta- 
tvam (Absolvatur). Praecipue, moderni distinguunt deprecativam in 
formaliter deprecativam (cujus nempe sensus nonnisi deprecationem 
continet) et materialiter tantum deprecativam, quae nempe sit aequiva- 
lenter indicativa (cujus scilicet sensus implicet actionem, consideratis 
usu, circumstantiis et intentione loquentis). 


Quae omnia possunt ad sequentem conspectum reduci, attenta non tam forma 
grammaticali quam indole conceptus sub forma grammaticali: 


Forma indicativa 
Mere indicativa, seu declarativa, seu demonstrativa (Absolvitur) 
Effectiva, seu potestativa, seu auctoritativa 
Mere effectiva (Absolvo; Habeo te absolutum) 
Im perativa (Absolvere''83 


**Sicut in Act. 22, 16: "Exurge, et baptizare, et ablue peccata tua". 

Forma deprecativa 


Form aliter deprecativa (Absolve, Domine; Absolvatur a te, Domine) 
Materialiter tantum deprecativa, aequivalenter vero indicativo (seu quae 
sub forma grammaticali et modo concipiendi deprecativo exprimit con- 
ceptum objectivum indicativum ; quod quidem dupliciter fieri dicitur:) 
Acquivalenter indicativa secundum se et ab intrinseco, seu imperativa 
(Absolvaris; Absolvatur; Sis absolutus) 
Acquivalenter indicativa ab extrinseco, seu 

Vel ex apposita mentione ministerii sacerdotis (Absolve, Do- 
mine, per meum ministerium ; Deus te absolvat per meum 
ministerium ) 

Vel ex contexta mentione institutionis potestatis clavium (Deus 
qui dixisti: *Quorum remiseritis peccata . . absolve 
hunc famulum tuum; Deus qui dixit: ‘‘Quorum remi- 
seritis peccata .. te absolvat) 

Vel ex praesentibus circum stantiis sacerdotis habentis potestatem 
clavium, et verba pronuntiantis super poenitentem con- 
fessum. cum intentione utendi potestate clavium (Absolvat 
te, Deus; Absolve, Domine; Absolvatur a te, Domine) 


Hae omnes formae reduci possunt ad tres, scilicet formam simpliciter 
indicativam, quae immediate et signate exprimit exercitium actionis 
prout fit per ipsum loquentem (Absolvo); formam deprecativo-indica- 
livam, quae exprimit quidem idem exercitium actionis ipsius loquentis, 
attamen non immediate et signate, sed mediante affectu seu voluntate 
loquentis (nam proprium est formae deprecativae exprimere affectum 
et voluntatem ut aliquid fiat) ac veluti in actu exercito (Absolvaris); 
formam simpliciter deprecativam, quae secundum se exprimit tantum 
affectum et voluntatem loquentis, non vero exercitium actionis per 
ipsum loquentem (Deus te absolvat; Absolve, Domine). Si quis autem 
velit omnia ad duas formas reducere, scilicet indicativam et depreca- 
tivam, colligat sub voce “indicativa” primum et secundum membrum, 
vel, si placet, omnia membra superioris conspectus, praeter "formaliter 
deprecativa". Ceterum, haec omnia exactius determinabuntur et intel- 
ligentur infra in Conci. 2, cum statuetur quaenam formae deprecativae 
sint revera aequivalenter seu formaliter indicativae. 


Ex his jam intelligitur quam ambigua possit esse proposita quaestio 
hujus articuli "An forma deprecativa sit valida" et quam confusa 
apparere possit disputatio theologorum, quorum plures contra invicem 
decertantes, idem fere sentire videntur dum validitatem illius formae 
modo generico affirmant vel negant. Re quidem vera, omnes fere doc- 
tores (si nempe paucissimi excipiantur, inter quos praecipue Morinus) 
videntur negare valorem formae simpliciter deprecativae; omnes etiam 
affirmant vel supponunt valere formam non solum simpliciter indica- 
tivam. sed etiam deprecativo-indicativam, quae sit talis secundum se et 
ab intrinseco (seu imperativam). Unde tota quaestio reduci debet ad 
formam deprecativam quam supra vocavimus aequivalenter indica- 

tivam ab extrinseco, ac formulari sic debet: Utrum ipsa vera depre- 
catio, expressa directe (Absolve, Domine) vel indirecte (Absolvat 
te Deus), possit per additam mentionem ministerii sacerdotalis vel 
institutionis potestatis clavium aut ex circumstantiis, sufficienter ita 
determinari, ut aequivaleat formae indicativae in ordine ad exprimen- 
dum proprium exercitium sacramentalis ac judicialis potestatis. 

Quae quidem quaestio poni potest etiam de jorma ceterorum sacra- 
mentorum, in quantum est in omnibus potestativa seu effectiva, sed 
solet signanter poni circa formam hujus sacramenti ob peculiarem 
oppositionem quam ipsa, utpote non solum effectiva sed etiam judicialis, 
videtur habere cum indole deprecativa. Ceterum, similis nec minus 
celebris quaestio agitari solet circa formam Extremae Unctionis etsi 
inverso processu: utrum scilicet in illo sacramento forma ipsa indica- 
tiva dicenda sit valida, an e contra requiratur forma deprecativa. non 
obstante propria indole effectiva omnis formae sacramentalis et analo- 
già ceterorum sacramentorum. 


PARS NEGATIVA et PARS AFFIRMATIVA 


Cum haud facile sit varia theologorum dicta et controversias ad de- 
terminata capita revocare, distinguemus quatuor periodos in evolutione 
hujus quaestionis, quarum ultima clarius ostendit distinctionem trium 
sententiarum, magis vel minus inter se oppositarum. 


PRIMA PERIODUS. 


Quaestio de valore formae deprecativae primo suscitata est saec. 
13 ab Anonymo quem impugnat S. Thomas in Opusculo 22 De forma 
adsolutionis. Ille autem defendebat non solum hujus formae validitatem 
sed etiam necessitatem, ita ut prorsus excluderet valorem et aptitudin- 
em ipsius formae indicativae (cf. infra, p. 646-648, et art. 79. p. 547). 
Ipsi aliquatenus accesserunt Alex. Halensis, Bonaventura et forte jam 
Petrus Cantor et Guilelmus Alvernicnsis (cf. infra, p. 643 sq. 645 sq.. 
et in art. 79, p. 550), quatenus coniungerent utramque formulam, ut 
duas partes unius formae sacramentalis, quibus competeret distinctus 
finis et effectus. 


S. THOMAS contra, directe negat valorem jormulae deprecativae 
Numquid etiam negat valorem formulae quae sit materialiter tantum 
deprecativae, ut quidam putant? Id sine fundamento asseritur, quamvis 
S. Doctor non distinguat explicite inter formam formaliter et formam 
materialiter tantum deprecativam. 

Nam imprimis, praecipua ratio quam S. Doctor assignat pro 
invaliditate formae deprecativae est quia oratio qua talis non ex- 

primit actum judicialem. 3 p., q. 64, a. 5, ad l: “In sacramentali ab- 
solutione non sufficeret dicere: 'Misereatur tui omnipotens Deus’, vel: 
‘Absolutionem et remissionem tribuat tibi Deus, quia per haec verba 
sacerdos absolutionem non significat fieri, sed petit ut fiat". Opusc. 
22, c. l: “Qui . . . petit aliquid esse solvendum non solvit, [unde] 
miror qua temeritate aliquis asserat esse solutum, quem habens claves 
non significat se solvere, sed solum rogat esse solvendum". Jamvero 
non potuit S. Thomam latere actum judicialem exprimi posse qui- 
busdam formulis materialiter deprecativis. 


Secundo, ex constanti comparatione quam S. Doctor (in praedictis 
locis) facit inter formam Poenitentiae et formam Baptismi, prout 
utraque opponitur soli formae Extremae Unctioni, sequitur eum 
formulam, quae sit tantum materialiter deprecativa, habere ut validam, 
non secus ac in Baptismo, de quo ait: "Graeci . . . non attribuunt 
actum baptismi ministris, ad evitandum antiquorum errorem, qui vir- 
tutem baptismi baptizantibus attribuebant, dicentes: 'Ego sum Pauli, 
et ego Cephae'; et ideo dicunt: 'Baptizetur servus Christi, talis, ‘in 
nomine Patris', etc. Et quia exprimitur actus exercitus per ministrum 
cum invocatione Trinitatis, verum perficitur sacramentum" (3 p., 


q. 66, a. 5, ad 1). 


Tertio, idipsum satis innuit in Opusc. 22 (c. 3) cum circa opinionem 
Alex. Halensis ait:  "[Anonymus| nititur quandam absolutionem 
fingere, quae est: Si aliquis talis [uti Halensis| dicat quod ad minis- 
terium sacerdotis pertinet oratio absolutionem Dei impetrans, postea 
tamen debet dicere indicative: Ego te absolvo, id est absolutum te 
ostendo. Quam quidem absolutionem nec ego approbo, si simpliciter, 
ut verba sonant, intelligatur. Non enim oratione sacerdotis impetratur 
remissio peccatorum, sed passione Christi". Ubi S. Doctor hoc sub- 
intelligere videtur: “Quod si ea sententia intelligatur non proprie et 
simpliciter de oratione, ut sonat, sed de formula deprecativa habente 


sensum indicativum, illi in hoc non repugno". 


Quarto, ipse Albertus M., S. Thomae magister, loquens de formula 
Baptismi explicite distinguit formulas deprecativas habentes vim 
formulae indicativae, inquiens: “Dicendum, quod est quaedam 
deprecatio habens vim indicationis; ut quidam Prophetae quando 
prophetare desiderabant quod prophetabant, sicut, Isa. Ixiv, 1: ‘Utinam 
dirumperes coelos, et descenderes'. Ita etiam e converso sunt quaedam 
enuntiationes, quae habent vim invocationum: Quia quod enuntiative 
profertur, hoc est ideo quia intentionis expressio in eis exigitur, et 
sic est enuntiatio in sacramentis, et est sensus: Baptizo te, etc., id est, 
ego baptizo te exterius invocans Patrem, etc., ut interius te baptizet. 


LI” 

Si autem quaeritur, Quare ita non dicitur: Invoco te? Dicendum, quod 
hoc fit ut non ponatur sub dubio aliquo quin Spiritus sanctus interius 
baptizet” (In 4 Sent., dist. 3, a. 2, in fine, Opera omnia, ed. Borgnet, 
v. 29, Parisiis, 1894, p. 67). 


Quinto, inde intelligitur quare posterius, cum theologi explicite 
distinxerunt inter formulam absolutionis formaliter deprecativam et 
formulam materialiter tantum deprecativam, istius valori nequaquam 
repugnarunt discipuli S. Thomae, uti Soto, Salmanticenses et Billuart 
infra referendi. 


SECUNDA PERIODUS. 


A saec. 135 usque ad medium saec. 17, omnes theologi negant 
valorem formulae deprecativae. Ita inter alios Scotus, Paludanus, 
Dom. Soto, Petrus Soto, Navarrus, Vasquez, Suarez (t 1617), Estius, 
Joannes a S. Thoma (t 1644), Sylvius (t 1649). Hi theologi procedunt 
ex rationibus mere dogmaticis, nec attendunt ad quaestionem histori- 
cam de antiquis formulis deprecativis in ecclesia latina, nam haec 
quaestio fuerat Jam negative resoluta saec. 13 per S. Thomae im- 
pugnationem et doctrinam, neque ad quaestionem de formis depreca- 
tivis in ecclesia graeca, nam de schismaticis curare non videntur. 
Ceterum, theologorum consensus firmiter videbatur stabiliri ex duplici 
decisione Cone. Flor, et Trid., declarante formam sacramenti esse 
verba “Ego te absolvo". Quidam tamen transeunter admittunt valorem 
formae materialiter tantum deprecativae, imo Suarez explicite hanc 
distinctionem affert. 


Scotus imprimis id a fortiori implicat in sua sententia, supra exposita 
et impugnata (art. 78, p. 515 sq.), quae tenet valere formam sacra- 
menti "qualitercumque varientur verba" dummodo sententia judicialis 
exprimatur; explicite docet valere formam "Placet hunc absolvi", 
quae quidem aequivalet isti: "Absolvatur talis". 

Franciscus Mayronis (infra cit., p. 648) explicite istius formae 
valorem admittit. 

Similiter Dom. Soto scribens: “In sacramento poenitentiae, licet 
quis diceret: absolvit te, vel: absolvat te Christus, vere absolveret, 
quamvis peccaret. Nam et forma Extremae unctionis est, Indulgeat 
tibi Deus quidquid peccasti per visum, etc. In summa si expressio 
solius Ministri sufficit, ut exercentis actum, Ego te baptizo, cur non 
sufficiat expressio Christi qui per suum Ministrum baptizat? . .. Igitur 
ut summatim cuncta comprehendamus, si quis in forma actionem 
Ministri excluderet dicens, 'Baptizet, vel absolvat te Deus, vel Christus 
quem ego nullatenus baptizo, aut quem ego non absolvo', profecto non 

baptizaret, quia adversaretur intentioni Christi et Ecclesiae. Sed si 
illa non fiat exclusio, sufficiens est forma exprimendo solum Christum 
qui intelligitur per suum Mainistrum baptizare" (In 4 Sent., dist. 3, 
qu. unica, a. 5). 

Suarez, explicite discutiens quaestiones de valore formulae depre^a- 
tvae, scribit: "Occurrit speciale dubium . .., an haec forma data per 
modum impetrationis valida sit, ut si quis dicat, Absolvat te Christus; 
vel 'Absolvatur servus Christi', ut in simili forma baptismi. Videtur 
enim eadem ratio de hoc sacramento et de baptismo; et tamen 
diximus hanc formam baptismi validam esse. Unde Soto, d. 3, art. 5, 
de hoc sacramento loquens, expresse dixit hanc formam esse validam, 
'Absolvat te Christus’... At vero D. Thomas, diet. q. 84, a. 3, ad 1. 
negat hanc esse sufficientem formam, Absolvat te Deus’. Quocirca 
dicendum est, hanc formam in sensu deprecandi non esse sufficientem 
ad sacramentum constituendum. . . Addendum vero est, eadem verba 
materialiter sumpta, quae possunt proferri in sensu deprecandi, pro- 
ferri posse modo et intentione imperandi; in quo sensu erunt aequi- 
pollentia et consequenter etiam sufficientia, quia practice significant 
efficiendo talem effectum; quo sensu valebit illa forma, ‘Absolvatur 
Petrus’, sicut valet illa, 'Baptizetur servus Christi. Et hujusmodi 
videntur esse illa exempla, quae Scotus attulit [i.e. Jubeo hunc 
absolvi, A7olo absolvi, Placet absolvi]; et ideo in rigore videntur 
illae formulae sufficere, quamvis praesumptuosum, et valde illicitum sit 
illis uti."84 


TERTIA PERIODUS. 


In prima medietate saec. 17, cum attentio eruditorum signanter 
dirigeretur ad historica monumenta utriusque ecclesiae in materia 
sacramentali, iterum ac diserte quaestio de validitate formulae de- 
precativae posita est, opera praesertim duorum eruditorum, Arcudii 
scilicet et Morini, atque in oppositas sententias ab utroque soluta est. 


PETRUS ARCUDIUS (f circa 1632; natione graecus sed Romae 
educatus et in latinum ritum receptus) a. 1619 edidit opus suum De 
concordia Ecclesiae occidentalis et orientalis in septem sacramentorum 
administratione." Juxta conciliativum scopum, quem in ipso operis 


M De Poenitentia, disp. 19, sect. 1, n. 25, Opera omnia, t. 22, Parisiis, 1866. p. 408sq. 

Arcudii opus a quibusdam severe judicatur. Allatius (Dc eccles. occid. et orient 
perpetuo consensu, l. 3, c. 7, $ 13) scribit: “Vir pius, integer, veritatis amans, sectariorum 
hostis, quorum ct nomina abhorruit, plus tamen aequo ardentius, et cum posset saepenu- 
mero rationibus, injuriis maluit tutari sententiam; sic dum omnia, quaecumque excerpserat, 
in quocumque argumento dicere studet, plerumque a proposito degressionibus iisque 
longissimis rem et orationem perturbat." Auctores operis Perpétuité de la foi (t. 4, 1. 1, 
c. D) scribunt: “Son ouvrage est plutôt une controverse continuelle contre les Grecs, 
qu'une exposition fidéle de leur doctrine ct de leur discipline sur les sacrements: il les 

titulo sibi praefigit, haec quoad praesentem quaestionem docet in 
prolixa sua dissertatione de hac re: In Euchologiis ipsis graecis nonnisi 
formae deprecativae inveniuntur; cum igitur, juxta latinam traditionem 
et communem doctorum sententiam, forma debeat esse indicativa seu 
potestativa, formae illorum Euchologiorum sunt invalidae; non tamen 
ecclesia graeca invalide absolvit, nam de facto graeci sacerdotes uti 
solent alia forma his verbis concepta: "Habeo te venia donatum", 
quae est enuntiativa et, ut ita dicatur, auctoritativa et judicialis 
(cl. ejus verba infra relata, p. 652. 655). Fatetur tamen formulam 
deprecativam valere si sit aequivalenter indicativa: "Si in sermone 
trito et usitato illa verba 'Parcat tibi Deus’, idem sonant, quod 'Ego 
tibi parco’, profecto poterunt in Sacramentis (nisi aliud obsit, hoc 
est, Ecclesiae consuetudo) eodem sensu dici, et valebit Sacramentum". 


JOANNES MORINUS (t 1659), aciem sui ingenii convertens ad 
utriusque ecclesiae documenta (usque ad saec. 13 pro ecclesia latina 
et usque ad medium saec. 17 pro ecclesia graeca) in suo opere “Com- 
mentarius de disciplina in administratione sacramenti Poenitentiae 
tredecim primis saeculis in ecclesia occidentali et huc usque in 
orientali observata, in decem libros distinctus" "$0 haec statuit (1. 8. 


accuse souvent mal à propos, ct il parait que la règle de la foi suivant laquelle -l 
examinait les Grecs s'éloignait souvent de la tradition, dans la crainte de s'écarter tant 
soit peu de ce qu'il avait appris dans l'école, car il n'avait pas d'autre théologie. C'est 
pourquoi il condamne dans les Grecs plusieurs cérémonies ct diverses prières sacra- 
mentelles: ce qui ne s'accordait pas avec lapprobation que les papes avaient donnée 
en plusieurs occasions aux rites grecs. Aussi quoiqu'il eût composé son ouvrage à Rome, 
où il avait eu des emplois considérables, il ne put ly faire imprimer, et il l'envoya à 
Paris. Mais on reconnait assez qu'on n'en a pas tiré de fort grands secours pour la 
connaissance exacte dc l'église grecque moderne; d'autant méme qu'il était trés peu 
versé dans la lecture des livres grecs du moyen ct du dernier áge, quoiqu'elle soit absolu- 
ment nécessaire." 

Huic operi, a pluribus theologis positivis frequenter laudato ob ejus merita arch- 
eologica, non magnus tribuendus est valor historico-theologicus. Laudabiliter Morinus in 
colligendis antiquitatis documentis insudavit quae aliis, meliori judicio pollentibus, utillima 
esse possunt; at ipse ex illis non pauca deduxit judicia et conclusiones quae parum 
theologiam positivam juvarunt. quin potius confusiones ingesserunt. Ut jam notavimus 
cum Palmieri in art. 45 (tom. 2, p. 946 sq.), in eo Morini volumine “frequenter desideres 
rectitudinem  ratiocinii, ut postquam plura legeris, nihil tandem habeas quod cum 
certitudine teneas" Ad haec verba //arter in suo Nomenclatore litterario, v. 3. Oeniponte, 
1907, coi. 1157 addit: *Ita haud immerito Palmieri de poenit. in append, de indulg. $2 
qui illum saepius corrigit. Perrone in suis praelect. thcol. dc poenit. c. 2 prop. 3 in annot. 
ad n. 90 advertit ‘non sine aliquo delectu doctissimi viri opera legi debere'" Ad prae- 
sentem quaestionem notat Merlin in Traité historique ct dogmatique sur les paroles et 
les formes des sept sacraments dc l'Eglisc, chap. 4: "Quelques critiques ont commencé à 
faire parade d'une érudition évidemment fausse (ce me semble), qui impute à toute 
l'antiquité d'avoir administré la plupart des Sacrements avec des formules déprécatives. . . 
L'autorité du père Morin de l'Oratoire entraîna beaucoup de monde. Cet habile homme 
entreprit aussi dc montrer que l'absolution des péchés, méme sacramentelle, avait été 
purement deprecative jusqu’au temps dc saint Thomas. Ce sentiment n'a point été 
goüté dc tous les docteurs. . . Quoi qu'il en soit, on ouvre maintenant les yeux plus que 
jamais sur la faiblesse, ou plutót la nullité des preuves du pére Morin" (apud Migne, 
Thcol. Cursus, t. 21, col. 132). 

a c. 8 ad c. 22): In Ecclesia latina usque ad saec. 13 et in ecclesia 
graeca jugiter usque ad tempus quo suum opus edidit (a. 1651), 
forma absolutionis fuit tantum deprecatoria, ut luculenter constat ex 
omnibus antiquis documentis, i.e. Patribus, Ritualibus et theologis; 
inde fere a saec. 13 in sola ecclesia latina forma est indicativa, idque 
ex auctoritate Ecclesiae firmatum in Cone. Flor, et Trid. (c. 8-13; cf. 
infra, p. 629. 636 sq.). Attenta sola Christi institutione, binae formae, 
indicativa et deprecativa, sunt validae, cum sint essentialiter eaedem 
seu aequivalentes (c. 18-20), imo absolutio est principaliter ac essen- 
taliter deprecativa, ut patet vel ex ipsa invocatione Trinitatis in 
qua ipsa praecipue consistit (c. 18, n. 8), nec potest non esse depreca- 
tiva (c. 22, n. 8); ceterum forma deprecativa nullatenus repugnat in- 
doli judiciali hujus sacramenti, requiritur vero ab ejus indole ministeri- 
ali (c. 20-21). Ecclesia autem habet potestatem determinandi formam 
sacramenti, ea ratione sub qua non fuerit a Christo determinata, adeo- 
que efficiendi ut una vel altera forma sit valida vel secus, juxta tempus 
vel locum (c. 8, n. 2; c. 17-18); unde cum de facto in utraque 
ecclesia forma deprecativa fuerit unice adhibita usque ad saec. 13, 
ea fuit unica forma valida illo tempore, posterius vero duplex forma 
valida habetur, indicativa nempe pro ecclesia latina et deprecativa 


pro ecclesia graeca (ibid. ; cf. c. 18, n. 7). 


Quantum intelligimus, Morinus revera sustinet validitatem formulae 
quae sit non tantum materialiter deprecativa, sed etiam formaliter 
talis; nam docet absolutionem esse per se et simpliciter deprecativam, 
imo absolutionem indicativam intantum valere inquantum aequivalet 
deprecativae. Unde merito a quibusdam Morini sententia consideratur 
ut restauratio, sub mitigata quadam et scientifica forma, sententiae 
illius Anonymi medii aevi quem S. Thomas temerarium appellat. 


Ait enim MORINUS: **[Objectioni ex doctrina Cone. Trid. desumptae] primo 
responderi potest nihil Concilium Tridentinum fecisse quod in ipsius 
potestate non fuerit, cum ad ipsum pertinuerit formas et materias Sacramentorum 
in scriptura non evidenter determinatas declarare, definire, et restringere, aut 


Itaque nemo commoveri debet quod forma  Absolutionis a 


etiam | ampliare. 
indicative 


Concilio in Latinorum gratiam definita praeter Graecorum morem 


proferatur. 


"Secundo dico Concilium in forma ila nihil novi constituisse, neque eam 
restrinxisse aut ampliasse, multo minus immutasse, sed tantum ex multis quae cum 
ea indistincte coniungi solent declarasse quae sint factu necessaria, ut numquam 
omittantur; quae vero utilia quidem, sed non necessaria, ut occasione id postulante 
omitti possint. Idem adnotant eodem casu pleraque Poenitentialia et Sacramentaria, 
ex multis scilicet Absolutionis formulis hanc vel hanc, si necessitas urgeat, sufficere. 

‘Si vero ponamus omnes Sacramentorum formas . . . esse invariatas; iterum 
dico allegatam Concilii definitionem huic sententiae non contradicere, eo quod 
Concilium statuat Absolutionis formam esse, ‘Absolvo te, etc.” Ut et antea Con- 
cilium Florentinum declaraverat. Sub abbreviatione autem illa, etc. intelligitur 

potissimum Sanctissimae Trinitatis invocatio, scilicet, ‘In nomine Patris, et Filii, 
et Spiritus Sancti. Quapropter licet orationes adiunctae ad substantiam non per- 
tineant, invocatio Sanctissimae Trinitatis ex Concilii Decreto plane necessaria est. 
Revera res mira esset, ad tantum effectum producendum Ministri, aut actionis 
Ministerialls expressionem omnino necessariam esse, Dei vero expressionem quasi 
ficulneum ipsius esset auxilium, non requiri. Ex sententia igitur Concilii Absolutio 
sicut apud Graecos potissimum est deprecativa: cumque accessorium sequatur 
naturam principalis, simpliciter dici potest deprecativa: ratione videlicet invoca- 
tionis Sanctissimae Trinitatis quae ex Concilii Decreto his verbis, ‘Absolvo te’, 
coniungenda est. Secundo ponamus verum esse quod tamen rectae ration s dic- 
tamini evidenter repugnat Principale sequi debere naturam accessorii, remque non 
esse a principali sed ab accessorio denominandam. Dico iterum, nec sic formam 
Latinam a Graeca substantialiter differre, eo quod eadem sit modi indicativi et 
deprecativi potestas et significatio; nec ullomodo ad Sacramenti substantiam per- 
tinere, indicative an deprecative enuntietur, modo Ecclesiae suae ritum quisque 
sequatur" (op. cit., 1. 8, c. 18, n. 7 sq., p. 569 sq). 


"Nonnulli Theologi . . . admittunt formulas illas Absolutionis imperativas, 
Remittuntur tibi peccata tua’, vel, ‘Absolvatur servus Christi, eisque similes, 
quarum tamen nullum unquam reperitur exemplum. Verum si rem ipsam attenda- 
mus, sensus nulla ratione potest alius esse quam deprecativus. Fingamus tantisper 
verba esse imperativa. Sacerdos imperat. Cui imperat? aut Deo, aut alteri homini 
aut sibi. Impium dicere Deo; Deinde supra c. 19. demonstratum est omnia im- 
perativa, non modo ad Deum, sed ad superiores quosvis directa esse deprecativa. 
Non sibi. Repugnat enim omnium hominum usu; sic loqui nemo solet, iubeo me 
facere hoc, Impero mihi ut faciam hoc. . . Superest ut Sacerdos sic imperans. 
Remittuntur tibi peccata', ad alium hominem dirigat sermonem, quod ridiculum 
est, et contra auctorum istorum mentem. Absolutio igitur his verbis et similibus 
data, ut sit valida, non impia, absurda, aut ridicula, deprecativa est, et ad Deum 
dirigitur. Opponet forsan aliquis iudicum sententias aliquando hoc modo pronun- 
tiari, gladio feriatur'. Ita est, sed mandatum in pronuntiantem non transit, verum 
in scelerum vindices, ad quos spectat sententiae exeeutio. . . Sic Episcopus sive 
index superior pronuntiare potest in causa Excommunicationis, cum iniuste Ex- 
communicatum vel alia de causa, ad inferiorem remittit 'Absolvatur', hoc est, 
absolvatur a te, sive iubeo, ut eum absolvas. Nihil igitur aliud haec verba. 
Remittantur tibi peccata’, iuxta forensem consuetudinem sumpta, significare 
possunt, quam iussionem inferiori iudici factam absolvendi a peccatis Titium 
Poenitentem: Sed mos iste in Sacramentali foro non est in usu" (ibid., c. 22, n. 


S sq. p. 587 sq). 


QUARTA PERIODUS. 


Post Morinum, theologi divisi sunt in tres sententias, duas nempe 
extremas et unam mediam, saltem si attendatur modus loquendi 
doctorum, nam quoad rem quidam inter se decertantes parum ab 


invicem différé videntur. 


PRIMA SENTENTIA est eorum qui dicunt se adhaerere doctrinae 
Morini. Tales sunt praecipue plures doctores saec. 18 (notanter inter 
Sorbonicos), uti Joannes de Launoy (f 1678), Duhamel (t 1706), 


"De co Hurler, Nomenclator litcrarius, t. 4, Ocnipontc, 1910, coi. 219 sq., ait: “Joannes 
Launojus (dc Launoy) vir eruditus quidem, sed hypcrcriticus et quod pejus est, in pluribus 
a fide catholica devius, et sedis apostolicac apartissimus juxta Benedictum XIV. hostis, 
hinc quamplurima ejusdem opera fuerunt damnata." 

Witasse (f 1716), Tournely (t 1729), Juénin (f 1727), Droum 
(f 1742), Gotti (t 1742), Chardon (t 1771), Sardagna (t 1775). 
Inter modernos solent cum istis citari Perrone, Hurter, Palmieri, 
Schanz, Tanquerey. 

Attamen notetur: 1. Vix inter hos reperitur qui revera cum Morino 
sentiat formam formaliter deprecativam esse validam, sed potius omnes 
conantur explicare quomodo forma deprecativa quae invenitur in 
antiquis documentis sit aequivalenter indicativa; idque apparet ex 
ipso Tournely, uno ex insignioribus fautoribus Morini. 2. Omnes 
insistunt in veritate facti, quod sibi videtur solide stabilitum a Morino, 
scilicet constantis usus formae deprecativae in ecclesia graeca, et usque 
ad saec. 13 in ecclesia latina (de hoc tamen valde dubitat Palmieri, 
infra cit. in p. 630). 3. Quidam, ut Tournely et Gotti, consentiunt 
Morino etiam in thesi quod Ecclesia possit mutare formas sacramen- 
torum ac de facto mutavit formam absolutionis pro sola Ecclesia 
latina, ita ut in hac amplius non valeat forma deprecativa; quidam 
vero id non admittunt, seu docent formam etiam hodie esse validam 
sive sit indicativa sive deprecativa. 4. Doctores moderni ultimo memo- 
rati, vix videntur differre ab aliis modernis de quibus dicetur in tertia 
sententia. Palmieri, qui fusius hanc quaestionem agitat, scribit: 
"Quaestio huc redit: utrum Ecclesia vel traditione sua doctrinali vel 
ipsa praxi docuerit nos ita reapse accipienda esse verba Christi, ut 
explicite oporteat absolventem dicere se potestatem suam exercere his 
verbis 'Ego te absolvo', vel similibus. Atqui huc revocata quaestione, 
solutio non est adeo facilis... Nos rem in medio relinquimus, quamvis, 
ut quod est fateamur, verisimiliter nobis appareat sententia affirmans 
sufficientiam per se formae deprecativae. Cf. cl. Hurter Tr. cit. 
n, 265. 30 


SECUNDA SENTENTIA est eorum qui absolute reiecerunt sen- 
tentiam Morini. Tales sunt praecipue plures magni theologi saec. 
17-18, ut Lugo (t 1660; Disp. 13, sect. 4), J. Nicolai (f 1673; 
In 3 p., q. 84, a. 3), V. Baron (t 1674; Theol. Moral., disp. 2, sect. 3. 
a. 5), Gonet (t 1681; Disp. 12, a. 2), Salmanticenses (Disp. 3, 
dub. Is0), Frassen (t 1711; De Poenit., a. 2, q. 4), Simmonct (t 1733; 
Instit. theol., De poenit., disp. 8, a. 1-6, ubi diffuse ac vehementer 
impugnat sententiam Morini ejusque historicas affirmationes), Merlin 
(f 1747; in suo opere historico pluries infra cit., in quo easdem 
Morini affirmationes retundit), Billuart (t 1757; Diss. 1, a. 3, $3; 
dicit: *Probabilius est"; impugnat argumenta Tournely), Wircebur- 
genses (U. Munier, t 1759; De Poenitentia, disp. 2, c. 2, a. 2), 


“ Dc Poenitentia, thes. 12, parergon, Romae, 1879, p. 130 et 141. 
<“ Tractatum De Poenitentia ediderunt, a. 1701. 

Collet (t 1770; favet in De Poenitentia, p. 2, c. 7, a. 1, n. 62). Accedit 
inter modernos notanter De Augustinis qui sat valide Morinum 
impugnat. 

Adverte: 1. Hi doctores logice connectuntur cum theologis antiqui- 
oribus, ante Morinum usque ad S. Thomam, atque constituunt sani- 
orem partem traditionis theologicae in hac re; attamen plures saltem, 
ratione impugnationis praecedentis sententiae, mitigant rigorem an- 
tiquiorum, magis explicite concedentes quasdam formas deprecativas 
facile reduci posse ad formam indicativam, seu esse aequivalenter vel 
formaliter indicativas. 2. Plures ut Frassen, Simmonet, Merlin, W irce- 
burgenses, Collet, referunt et impugnant historicas affirmationes 
Morini; alii, ut Gonet et Salmanticenses, eas vix aspicere dignantur, 
nec de validitate absolutionis apud Graecos curant. 


Ad rem LUGO: 'Objici potest, quod supra tetigimus ex consuetudine sacerdotum 
Graecorum qui verbis precatoris absolvunt. Respondetur, eum usum non esse 
universalem etiam apud schismaticos; graviores enim, et peritiores addunt illa 
verba, 'et ego habeo te absolutum', quae apud Graecos habent eumdem sensum, 
quem apud nos, Ego te absolvo, ut late probat Petrus Arcudius lib. V, de sacra- 
mentis Ecclesiae orientalis c. III, de forma sacramenti poenitentiae: ili autem, 
qui solis precibus utuntur, invalide absolvunt, nec mirum, si in tenebris schismatis, 
hoc etiam errore laborant. 


"Restat circa hoc breve dubium; an eadem verba, non in sensu deprecativa, sed 
imperativo prolata, Absolvat te Deus, sufficiant ad valorem formae hujus Sacra- 
menti. Respondeo breviter, hanc formam posse esse magis dubiam, et quidem si 
diceretur, absolvaris a me, vel per me, vel absolvat te Deus per me, etc. videtur 
omnino valida, quia satis significatur effectus, prout ab ipso absolvente procedit. 
Idem credo, si diceretur absolute: Absolvatur servus Christi, sicut dici solet de 
illa forma baptismi, baptizetur servus Christi, quae attribui solet communiter 
Graecis, sed immerito quia Graeci non dicunt, 'baptizetur', sed baptizatur senus 
Christi, etc., illa tamen, baptizetur, et illa, absolvatur, esset valida; quia ibi 
imperatur ipse effectus, et per consequens significatur sufficienter actio ministri, et 
licet Navarr. de poenit. d. VI, cap. in princip. n. 16 et 17, differentiam ponat, 
quoad hoc, inter baptismum, et poenitentiam; sed immerito, et absque sufficienti 
fundamento. 


“Illa vero absolvat te Deus’, esset mihi magis dubia etiam in sensu imperativo; 
quia per illa verba videtur sacerdos non velle ponere immediate effectum auctoritate 
sua, sed imperare Deo, ut ipse ponat, quod est valde diversum; explicarique potest 
exemplo supra posito. Si legatus Papae v.g. habeat facultatem absolvendi ab ex- 
communicatione reservata, poterit Papa aliquem excommunicatum, vel per se ipsum 
immediate absolvere, vel remittere ad legatum, cui praecipiat, ut eum absolvat, 
et quidem in hoc secundo casu Papa dicens, absolvat te meus legatus, vel imperans 
legato, absolve hunc’, non censeretur absolvere, sicut nec e contra legatus dicens 
imperative, absolvat te Papa, non absolveret, quia non imperaret immediate effec- 
tum, prout a se, sed imperaret Papae absolutionem. Sic sacerdos habet quidem 
potestatem ad ponendum effectum immediate ex commissione Dei antccedcnter 
facta, non vero habet potestatem imperandi Deo, ut ipse Deus absolvat. .. 


"*Aliunde tamen videtur in aliquo sensu imperativo subsistere illam formam, 
quatenus sacerdos per illam non imperet novam prolationem sententiae, sed 
exeeutionem ipsius, sicut si judex reum detentum in carcere absolvat, per haec 
verba, 'Solvat te custos a vinculis’, valida erit sententia: similiter ergo sacerdos 

valide videtur absolvere, dicendo: ‘solvat’, vel 'absolvat te Deus a vinculis peccati’, 
quibus teneris: haec enim solutio vere mandatur execution! a Deo per gratiam, 
quam producit in homine: esset autem illud imperium non proprium cum homo non 
possit proprie imperare Deo, sed improprium, seu intimatio voluntatis facta ex 
potestate judiciaria, quam ipse homo accipit a Deo: esset ergo fortasse valida 
illa forma in hoc sensu: adhuc tamen videretur dubia, et ideo omnino vitanda."0 


SALMANTICENSES: *Diximus ‘vel aliis formaliter aequivalentibus'. Quoniam 
in verbis non tam attendi debet ad regulas, ut ita dicamus grammaticales, seu ad 
materialem sonum vocum, quam ad id quod formaliter significant, aut per ea 
communiter significari intenditur; nam quod verba sint ista, vel illa, dummodo idem 
formaliter sit eorum significatum, est prorsus materiale, et de materiali se habens. 
Ergo in Sacramentorum formis dummodo servetur eadem formalis significatio, 
quamvis grammaticaliter, et quoad materialem sonum verborum diversa appareant, 
non idcirco fiet irritum, aut invalidum Sacramentum. Quocirca consultissime in 
Florentino decretum est ad verum Baptismum sufficere verbum, per quod ex- 
primatur Sacramentalis actio, exercita. . . Et hinc sumitur certissima regula pro 
aliis Sacramentis, nec quamlibet materialem variationem vocum obesse Sacramenti 
veritati, nec quibuslibet indifferentibus posse perfici. Sed debent esse talia, quod 
retineant ipsum formale significatum, ut constat ex ipso exemplo Concilii, ubi ly 
Baptizetur', et 'Baptizatur' in significatione passiva prolata, eundem formalem 
sensum conservant, ac ‘Baptizo:. 


‘Similiter in praesenti proferendo: Absolvaris, Absolvatur a me, verum evadet 
Sacramentum. Et eadem ratio est de similibus locutionibus, quae verba non ex- 
trahant a modo indicativo jormaliter. Si vero ad alium modum optativum, aut 
deprecativum, vel diversum formaliter sensum detorqueantur; abs dubio nullum 
erit Sacramentum. Porro explicare in particulari, quae verba aequivaleant formali- 
ter, quae vero non; res est nimis prolixa, et non ad modum  doctrinalis, cum 
versetur circa singularia, quorum non est scientia, atque ideo ab ea supersedendum 
in praesenti. Animadvertimus tamen ad discernendum quae verba sint aequiva- 
lentia, quae vero non? minime standum esse hujus vel illius intentioni privatae, 
a qua res non habent significare; sed communi acceptioni vocum ; et juxta hanc 
regulandum est, an eundem, vel diversum sensum contineant. Et quia in his 
locutionibus absolvat te Deus, vel absolvaris a Deo, non fit sensus indicativus, sed 
vel optativus, vel deprecativus, et tota absolutionis ratio refundi videtur in Deum, 
idcirco nullatenus sub illis verbis validum conficietur Sacramentum .''0] 


BILLUART: * Probat Arcudius formas Graecorum, quae videntur deprecativae, 
non esse mere deprecativas, sed habere sensum absolutum, et aequivalere formae 
indicativae Latinorum; quia, attentis circumstantiis tribunalis et personae a qua 
et in quam profertur absolutio; item, attento quod potestatis sibi concessae 
mentionem prius faciant per haec verba, ‘Quaecumque solveritis”, etc., vel per 
ista, ‘Domine Jesu Christe, qui dedisti nobis potestatem, absolve hunc" his, 
inquam, attentis, dum dicunt ‘Absolve hunc’, intendunt applicare virtutem et 
actionem principalis agentis, et sensus est. Absolve hunc per me, vel per minis- 
terium meum, sive, absolve Domine principaliter, quem, potestate a te mihi 
concessa, absolvo ministerialiter; ita ut forma illorum practice et in actu exercito 
sit absoluta. Et certe cum nulla unquam extiterit controversia inter Graecos 
et Latinos circa formam hujusmodi sacramenti, non est verisimile eam esse ullibi 
diversam, aut mutatam, ac proinde consequens est, ut utrinque usurpata sibi 
correspondeat, vel formaliter, vel acquivalenter.''02 


*°De Poenitentia, disp. 13, sect. 4, n. 106, Disp. Schol., t. 4, Parisiis, 1892, p. 731. 
eiDc Poenitentia, disp. 3, dub. 1, $3, n. 53, Cursus thcol., t. 19, Parisiis, 1883, p. 160sq. 
" De Poenitentia, diss. 1, a. 3, $83, Cursus Thcol., t. 9, Parisiis, 1904, p. 257. 

TERTIA SENTENTIA mediat quodammodo inter utramque, vel 
si placet est ulterior determinatio et mitigatio secundae sententiae. 
Xegat nempe contra priorem sententiam valere formam formaliter 
deprecativam, idque ob rationes dogmaticas invocatas ab altera sen- 
tentia; concedit vero valere formam quae sit tantum materialiter. de- 
precativa, idque ob rationes invocatas a priori sententia. Haec est 
communis sententia apud modernos: Langres, Knoll, Franzelin (De 
sacr. in genere), De San, Lehmkuhl, Billot, Pesch, Galtier, D'Aleés, 
Htigon, Diekanip, Hervé, Boyer, Vacant, Garrigou-Lagrange. 


Adverte autem: 

l. Haec sententia ob suam  elasticitatem potest colligere suf- 
fragium plurium patronorum duarum praecedentium. Nam ex 
una parte, si excipiatur unus vel alter, praecipue ipse Morinus, 
patroni primae sententiae non videntur clare admittere validitatem 
formulae quae sit formaliter deprecativa, ie. prolata ex formali in- 
tentione deprecandi, idque patet ex eo quod plures conentur praecise 
ostendere quomodo formulae deprecativae, quas validas dicunt, aquiva- 
leant indicativis, et ex alia parte plures patroni secundae sententiae 
quasdam formulas, quae dicuntur deprecativae, docent esse validas, eo 
quod aequivaleant indicativis. 

2. Hoc sensu haec sententia dici potest traditionalis, quatenus ex 
una parte salvat principium inculcatum a S. Thoma et Cone. Trid. de 
vera indole judiciali, quae debet contineri in ipsa forma absolutionis, 
et ex alia parte satisfacit exigentiis tum rationis tum historiae, si et pro 
quanto ad rem faciunt ea facta quae ex historia afferuntur. Quod 
quidem dicimus, quia haec sententia non pendet ex ipsis factis histori- 
cis; nam aliquis potest negare, vel solide saltem dubitare, ut patet ex 
infra dicendis, de factis et conclusionibus historicis Morini et aliorum, 
et nihilominus ex ipsa ratione deducere plures saltem deprecativas 
formulas esse validas ex eo quod sufficienter exprimant sententiam 
judicialem. 

3. Haec sententia abstrahit a quaestione num Ecclesia possit mutare 
formas sacramentorum et num forma deprecativa sit nunc valida in 
ecclesia latina. 

4. Magna confusio in hac quaestione et difficultas eam solvendi, 
nccnon judicandi de mente multorum doctorum inter se apparenter 
oppositorum, provenit ex ipso modo quo quaestio poni solet, seu: 
Utrum forma deprecativa sit valida; nam verbo "deprecativa" multi- 
plex sensus dari potest et solet. Si enim vox sumatur simpliciter, ut 
sumebatur ab antiquis et ab ipso S. Thoma, ita nempe quod forma 
absolutionis reducatur ad meram deprecationem, quamtumvis sacra- 

mentalem, eo fere modo quo forma Extremae Unctionis dici solet a 
theologis deprecativa, quaestio est jam negative decisa in doctrina 
Cone. Trid. de ipsa natura judiciali absolutionis sacramentalis, adeoque 
recte a Galtier (n. 501) negativae sententiae haec nota theologica 
assignatur: “Saltem post Tridentinum, illud est saltem  theologice 
certum nec posset negari quin labefactaretur doctrina catholica de 
indole vere judiciali illius sacramenti"; quod quidem jam ante Cone. 
Trid. dixerat apertis verbis S. Thomas, vocans sententiam memorati 
Anonymi 'valde temerariam . . . repugnantem evangelicis dictis . . . 
praesumptuosam, ne dicam erroneam [seu haereticam]" (Opusc. 22, 
c. 1). Si vero vox "deprecativa" sumatur cum distinctione, seu cum 
additione verbi “materialiter tantum", tunc fit transitus ad elasticam 
et incertam quaestionem, quaenam nempe sint formulae quae dici 
possint revera materialiter tantum deprecativae, seu quae sub verbis 
aut modo deprecative (vel subjunctivo, vel optativo, vel strictius 
deprecativo) exprimant intentionem et conceptum  indicativum seu 
potius effectivum, potestativum et judicialem, qui est proprius formae 
hujus sacramenti. 


UNDE QUAESTIO AD DUO HAEC PUNCTA REDUCITUR: 
l. An valida sit forma absolutionis prolata ex intentione deprecandi; 
in quo quidem negando vix esse potest dissensus inter catholicos. 
2. An valida sit forma prolata quidem cum intentione judiciali sed 
sub eo modo dicendi vel concipiendi, quo exprimi solet intentio de- 
precativa, seu quaenam sint inter formulas deprecativas eae in quibus 
sufficienter salvatur intentio et conceptus judicialis; in quo quidem 
potest esse, et fuit, et jugiter erit inter theologos, varietas sententiarum. 

Praedicta duo puncta duabus sequentibus conclusionibus determi- 
nantur. 


CONCLUSIO 


Conclusio 1. Absolutio formaliter deprecativa non est valida, seu ad valo- 


rem sacramenti requiritur forma absolutionis formaliter saltem indicativa. 


Probatur 1. EX SCRIPTURA. 


Verba tum promissionis tum institutionis nullum praebent funda- 
mentum validitati formae simpliciter deprecativae, sed potius ei op- 
ponuntur; nam in illis verbis Christus significat se conferre Apostolis 
potestatem absolvendi, non vero solam facultatem deprecandi ut homo 
a Deo absolvatur. Eodem modo illi formae opponi videntur textus in 
quibus ostenditur exercitium potestatis clavium per Apostolos (cf. 

art. 1, tom. 1, p. 86-90), v.g. 7 Cor. 5, 3-5: “Jam judicavi ut praesens 
eum qui sic operatus est" et 2 Cor. 2, 6—11: *Donavi ... in persona 


Christi". 


Ad rem S. Thomas, Opusc. 22 De jorma absolutionis: 
"Magis autem verbis Domini colligitur hanc esse formam debitam 


absolvendi: ‘Ego te absolvo . . . quia Dominus ministro actum ab- 
solvendi attribuit" (c. 7). 
"In sacramento . . . Poenitentiae verba Scripturae, quae maxime 


sunt sectanda, non faciunt mentionem de aliqua deprecatione, sed 
magis verbo indicativo utitur. Non enim dicit: Quaecumque petieris 
esse solvenda, erunt soluta, sed quaecumque solveris, erunt soluta’. 
Si ergo illa tantum dicuntur esse soluta quae habens claves solverit, 
qui autem petit aliquid esse solvendum non solvit, miror qua temeritate 
aliquis asserat esse solutum, quem habens claves non significat se 
solvere, sed solum rogat esse solvendum. . . Non ergo sub incerto 
modo deprecativae orationis significanda est in hoc sacramento re- 
missio peccatorum, sed sub certitudine per indicativam orationem. 
Non ergo est forma in sacramento poenitentiae: 'Absolutionem et 


remissionem tribuat tibi omnipotens Deus’, sed Ego to ab- 
solvo" (c. 7). 
"In sacramentis . . . tenenda sunt verba determinata consonantia 


divinae institutioni, institutioni autem dicentis: ‘Quodcumque sol- 
veris, etc.', ista verba conveniunt: ‘Ego te absolvo', sicut institutioni 
dicentis: ‘Euntes docete omnes gentes, baptizantes, etc.', conveniunt 
ista verba: 'Ego te baptizo, etc. Sicut ergo ista tenenda sunt uin 
baptismo: ‘Ego te baptizo’, ita in poenitentia: ‘Ego te absolvo' " (c. 2). 

"Nec est verum quod [ut adversarius supponit] hoc quod dicitur: 
Absolutionem et remissionem tribuat tibi. etc.', sit forma aut pars 
formae. Non enim conveniunt verbis Scripturae, quae dicit: 'Quod- 
cumque solveris, etc.; et quorum remiseritis, etc. Nec hoc quod dici- 
tur: ‘Benedictio Dei omnipotentis, etc.', pars est formae, cum hoc ex 
Scriptura trahi non possit, nec in usu communi habeatur, licet aliqui 


hoc dicant" (c. 2). 


Morinus citat in favorem formulae deprecativae verba Jac. 5, l6 
(quae in art. 36 concessimus referri ad sacramentum Poenitentiae): 
"Confitemini ergo alterutrum peccata vestra, et orate pro invicem ut 
salvemini; multum enim valet deprecatio justi assidua". Ad rem ipse: 
"Verba illa in Sacramento Poenitentiae fuisse deprecatoria, ex mul- 
torum sententia, testari videtur S. lacobus c. 5, vers. 16. . . [Multi 
doctores] haec intclligunt de confessione quae fit Sacerdotibus. 
Sacerdotes igitur orationibus suis peccata remittunt sibi confitentibus. 

Hoc insuper demonstratur eodem prorsus argumento quo idem de 
Extrema Unctione demonstrari potest: Eadem enim videtur conse- 
quentia. Quapropter si ex hoc loco demonstratur deprecatoriam for- 
mulam in Extrema Unctione valere, eadem ratione idem de Confessione 
demonstrabitur" (Op. cit., 1. 8, c. 8, n. 4 sq., p. 530). 

Attamen, dato quod etiam ipsa verba “Orate? et “Deprecatio” 
referantur ad sacramentum ac designent absolutionem, non necessario 
ipsa accipi debent in sensu proprie dictae orationis, sed intelligi pos- 
sunt eo modo quo, ut mox dicetur, accipiuntur a Patribus. Nec valet 
invocata paritas cum proprio sensu ejusdem vocis dictae de forma 
Extremae Unctionis, utut in eodem contextu Jacobi (5, 14 sq.). Nam 
disparitas potius apparet tum ex ipsa diversa natura utriusque sacra- 
menti, ut dictum est in art. 79 (p. 554 sq.); tum ex eo quod verba 
v. 14 sq. explicant ipsam institutionem Extremae Unctionis (etsi eam 
non faciant), dum verba v. 16 continent meram allusionem ad Poeni- 
tentiam, cujus institutio aliis nec ambiguis verbis refertur in Matth. 16, 
19; 18, 18, et Joan. 20, 23; tum ex eo quod si vera esset paritas 
sensus vocis orationis in utroque textu, sequeretur etiam in Poeni- 
tentia, sicut in Extrema Unctione, valere formam formaliter et sim- 
pliciter deprecativam, quod vix ullus theologus videtur concedere, nisi 
forte ipse Morinus. 


Adducit etiam Morinus episodium (cit. in art. 1, tom. 1, p. 96) 
quod de Joanne Evangelista refert Clemens Alex. (Quis dives salvetur, 
42), scilicet cujusdam latronis quem "apostolus spondens dejeransque 
veniam se illi a Salvatore nactum esse, oransque ac in genua provo- 
lutus, ipsam [ejus] . . . dexteram, veluti jam poenitentia expiatam, 
deosculans, ... in ecclesiam reduxit". *Haec, addit Morinus, loannes 
Evangelista uniformiter his quae scribit in Epistola sua prima c. 5, 
Orandum esse pro iis qui non peccant peccatum ad mortem, hoc est, 
peccata is esse ab Ecclesia remittenda, quod orationibus totius Eccle- 
siae, et potissimum Sacerdotis cum erat poenitens  absolvendus, 
praestabatur, ut interpretantur Patres illis temporibus proximi, atque 
etiam Haeretici Montanistae et Novatiani" (ibid., n. 6, p. 531). 

Attamen, ibi dicitur quidem Apostolus veniam latroni a Salvatore 
nactus esse, sed non dicitur quo modo, imo supponitur id fecisse per 
usum potestatis clavium, quae ab ipso Joanne (20, 23) refertur in 
verbis institutionis quaeque, ut dictum est, nedum faveat absolutioni 
deprecativae, illi potius opponitur. Quod Morinus innuit de sensu 
Patrum, mox explicabitur; quod vero ait de orationibus totius Eccle- 
siae et de doctrina haereticorum ad rem non est, nam non tota Ecclesia 
absolvebat nec illi haeretici bene sentiebant de potestate clavium, nisi 
Morinus velit favere oppositae doctrinae modernorum Rationalistarum, 

qui idem contra nos obiciunt, ut dictum est in art. 1 (tom. 1, p. 88 
et 128). 


Probatur 2 EX TRADITION E. 


Morinus in relato opere De administratione sacr. Poenit. (1. 8, 
c. 8, n. 1) docet: *Formulam ordinariam Absolutionis sive reconcilia- 
tionis Poenitentium fuisse deprecatoriam testantur quotquot hactenus 
legi, aut relata audivi antiquitatis Ecclesiasticae monumenta ad annum 
usque salutis ducentesimum supra millesimum. . . In utroque ritu 
omnia quae ad reconciliationem pertinent, deprecatoria sunt. Non- 
nulli Scholastici antiqui et recentiores hanc formulam rationibus Scho- 
lasticis improbarunt, sed nullus mihi lectus est qui improbationem 
auctoritate seculo adnotato antiquiore fulciret” (Parisiis, 1651, p. 529). 

Idem fere repetunt non pauci theologi post Morinum, scilicet in 
antiqua ecclesia latina usque ad medium aevum formam fuisse depre- 
cativam. Marténe: “Consonant omnes antiqui libri Rituales mss. 
utriusque ecclesiae". Chardon: “La formule déprécatoire a été seule 
en usage jusque vers la fin du deuxiéme siécle en Occident". Perrone: 
"Certo certius est, nullum vestigium occurrere formae indicativae in 
Ecclesia latina ante annum 1200". Pesch: *Vetustissimae formae ab- 
solutionis, quae extant, vix non omnes modo deprecatorio conceptae 
sunt, ut patet ex ritibus, quos collegerunt Morinus ... et Martene. . . 
Neque post tempora Augustini ullum vestigium apparet formae indica- 
tivae usque ad saeculum IX vel X" (n. 287 et 291). D'Alés: *Forma 
deprecativa sola viguit usque ad saec. X" (thes. 11, E). Dickamp: 
"Usque ad saeculum 12 omnes Ecclesiae formis deprecativis diversi- 
mode compositis utebantur" ($843). Tanqucrey: “In utraque Ecclesia, 
per decem priora saecula, formae absolutionis fuerunt deprecatoriae. . . 
saeculis octavo et nono, inveniuntur etiam formulae imperativae de- 
precativis coniunctae" (n. 780). Boyer: *In Ecclesia latina, formulae 
quae inveniuntur in ritualibus, in sacramentariis, in poenitentialibus 
ante saec. XIII sunt deprecatoriae" (n. 97). Hervé: *Formula depre- 
cativa in usu fuisse videtur usque ad saec. XII" (n. 319). Vacant: *La 
forme déprécatoire a été en usage dans l'Eglise latine jusqu'au XIIIe 
siècle” (in Diet. Théol. Cath., art. Absolution, col. 245). Villien: “Les 
sacramentaires et les pénitentiels jusqu'au XII siécle n'ont presque 
unanimement que des formules déprécatives" (p. 191). 


Ipsa instabilitas et incertitudo harum affirmationum suspicionem 
ingerit circa categoricaifi affirmationem Morini, in cujus auctoritate 
et testimonio ceteri doctores maxime fundantur. Vacant ducit formu- 
lam deprecativam ad saec. 13; Morinus, Chardon, Perrone, Diekamp, 

Boyer, Hervé et Villien ad saec. 12; D'AÏès ad saec. 10; Pesch ad 
saec. 9 vel 10; Tanquerey ad saec. 8 vol 9. Ubinani sistendum est? 
Marténe dicit omnes Rituales consentire; Morinus ait nullam in con- 
trario auctoritatem afferri posse ante saec. 12; Perrone statuit nullum 
vestigium indicativae formae inveniri ante saec. 13. Et tamen ipse 
Morinus (l.c.) immediate addit: "Non te celabo, Lector, me in uno 
aut altero antiquo Rituali, et in nonnullis recentioribus unam aut 
alteram formam indicativam decem aut duodecim deprecatoriis per- 
mistam deprehendisse", imo Marténe addit: *"Fatendum tamen est 
in plerisque [antiquis libris ritualibus] una cum orationibus reconcilia- 
toriis formulas quasdam absolutionis indicativas reperiri". 


Quamvis, ut monuimus supra, quaestio hujus articuli de valore 
formae deprecativae non pendeat necessario ab hac historica quaes- 
tione de ejus usu in utraque ecclesia, utile erit hanc breviter con- 
siderare in ipsis fere documentis allatis a Morino, ut inde colligatur 
magna incertitudo opinionis istius doctoris, quae plures allexit, prae- 
cipue quod attinet ad usum formae deprecativae in ecclesia latina. 
Exinde patebit quam considerate locutus fuerit Palmieri, favens ali- 
unde valori formulae deprecativae, cum post examen plurium docu- 
mentorum, scripsit: "Itaque non videtur ex his monumentis Ecclesiae 
latinae demonstratus usus antiquus in eadem Ecclesia formulae depre- 
cativae tantum in administratione sacramenti", et paulo inferius: "His 
omnibus Ecclesiae latinae perspectis et rite consideratis monumentis, 
profecto non satis evidenter constat quod forma quoque deprecative 
absolutionis Sacramentalis fuerit in usu olim atque probata ipsi 
latinae Ecclesiae."03 

Ordinatim examinabimus: A. Sensum Patrum; B. Formulas Latinas 
usque ad saec. 12; C. Sententiam doctorum medii aevi; D. Formulas 
Graecorum; E. Formulas aliorum Orientalium; F. Formulas ipsorum 
Protestantium. 


A. PATRES. 


Formulam ipsam, qua sacramentum administrabatur, Patres non 
produnt, sed, explicantes id quod a sacerdote fit in sacramenti ad- 
ministratione, duo dicunt quorum primum opponitur usui formae 
deprecativae, alterum vero ei favere videtur. 


Primo, enim diserte et asseveranter affirmant usum verae ac judi- 
cialis potestatis, a qua nempe exulet mera vis deprecationis. Decretum 
Callisti: “Ego delicta dimitto". Hippolytus: “Dicens omnibus a semel 


" Dc Poenitentia, thes. 12. Parergon, Romae, 1879, p. 134 sq. 

dimitti peccata". Tertullianus: “Palam absolvi", *Martyr absolvat". 
Origencs: “Is dimittit quae dimitteret Deus". Constit. A post.: “Judica. 
Episcope, cum potestate, ut Deus", "Potestatem habes judicandi eos 
qui peccaverunt. . . Judica, igitur, Episcope". Ambrosius: “Neque enim 
in suo, sed in Patris et Filii et Spiritus Sancti nomine [sacerdotes] 
peccata dimittunt". Augustinus: “Petra tenet, petra dimittit; columba 
tenet, columba dimittit". Chrysostomus: *Quod hic [sacerdos] in terra 
judicat", **[Sacerdotes] animarum judices fiunt". Cyrillus Alex.: **[Sa- 
cerdotes] remittendi peccata domini sunt et ea retinendi quae volue- 
rnt... [Ipsi] poenitentibus ignoscunt". Sozomcnus: *Absolvebat con- 
fitentes". Gregorius M.: **[Sacerdotes] animarum judices fiunt". “Illos 
pastoris sententia absolvat". Hos aliosque textus citavimus in art. | 
(tom. 1, p. 77. 93-123. 134). 


Haec apte urget MERLIN (-j- 1747) contra Morinum scribens: “N'est-il pas 
clar que tous et chacun de ces passages présentent visiblement le dogme que le 
saint concile de Trente a promulgué comme un article de foi dans le canon qui 
a été cité? Si donc le père Morin confesse qu'on peut conclure légitimement des 
paroles du concile de Trente, que ce concile n'est point favorable à l'opinion de 
ceux qui tiendraient pour valide l'absolution donnée maintenant sous une forme 
deprecative; comment se défend-il d'avouer que l'on infère pareillement avec vérité 
de tous et de chacun de ces passages des Péres, qu'ils ne sont point favorables à 
lopinion de ceux qui tiennent pour bonne l’absolution déprécative qu'on aurait 
donnée dans ces anciens temps? Certainement le docte critique n'y a point pensé, 
quand, pour nous persuader que l'absolution était autrefois déprécative. il avance 
que cela est attesté par tous les monuments de l'antiquité qu'il a lus. ou dont il a 
entendu parler depuis la naissance du christianisme jusqu'au douziéme siécle. Par 
le temps qu'il a mis aux immenses et laborieuses lectures que lui a coûtées le soin 
de vérifier sa proposition, mesurons le long et fácheux oubli ou il a été non seulement 
de cette doctrine des Péres sur la nature de l'absolution sacramentelle, mais encore 
de l'antiquité et de la constante durée d'une loi [i.e. lex arcani], dont dans quelques 
moments de réminiscence il nous a instruits lui-même [Op. cit. 1. 8. c. 8. n. 3]. 
La foule énorme de passages qu'il a rassemblés ne sont qu'autant de preuves de 
l'observation parfaite de cette loi, depuis la naissance du christianisme jusqu'au 
douziéme siécle; car ce sont des preuves qu'on n'a point mis dans les écrits ce qu'il 


"MI 


était défendu d'y mettre, savoir la véritable absolution sacramentelle. 


Secundo, Patres non raro asserunt remissionem peccatorum in sacra- 
mento Poenitentiae fieri per orationem Ecclesiae seu sacerdotum, cui 
nonnunquam copulant manuum impositionem. 

Ambrosius, De Spiritu S., 3, 18, 137: “Homines autem in remissio- 
nem peccatorum ministerium suum exhibent, non jus alicujus potestatis 
exercent. Neque enim in suo, sed in Patris et Filii et Spiritus sancti 
nomine peccata dimittunt. Isti rogant, divinitas donat" (M.L. 16, 809). 

Pseudo-Hicronymus, In Psal. 28, ad verba “Vox Domini interci- 
dentis flamam ignis", ait: "[Vox Domini] in unoquoque nostrum 
flammam libidinis per confessionem et gratiam sancti Spiritus inter- 


* Traité historique et dogmatique sur les paroles ou les formes des sept sacrements, 
chap. 10, apud Mignc, Thcol. Cursus, t. 21, col. 164 sq. 

cidit, id est, per orationem sacerdotis facit cessare" (M.L. 26, 901 sq.). 


Hieronymus, Dial, contra Lucif. 5: *Sacerdos . . . imponit manum 
subjecto, reditum sancti Spiritus invocat, atque ita eum, qui traditus 
fuerat Satanae in interitum carnis . . . , indicta in populum oratione, 


altario reconciliat, nec prius unum membrum restituit sanitati, quam 
omnia simul membra confleverint" (M.L. 23, 167). 

Augustinus, De baptismo, 3, 16: “Manus autem impositio non sicut 
Baptismus repeti non potest. Quid est enim aliud nisi orafio super 
hominem?" (M.L. 43, 149). Serm. 392, 3: “Agite poenitentiam, qualis 
agitur in Ecclesia, ut oret pro vobis Ecclesia. Nemo sibi dicat, Occulte 
ago, apud Deum ago: novit Deus qui mihi ignoscat, quia in corde meo 
ago. Ergo sine causa dictum est, ‘Quae solveritis in terra, soluta erunt 
in coelo (Matth. xvii, 18)? Ergo sine causa sunt claves datae 
Ecclesiae Dei?" (M.L. 39, 1711). De Trinitate, 15, 26, 46: “Orabant 
[apostoli] ut veniret [Spiritus S.] in eos quibus manum imponebant, 
non ipsi eum dabant. Quem morem in suis praepositis etiam nunc servat 
Ecclesia. . . Hoc donum .. . effundere super alios non utique possumus, 
sed, ut hoc fiat, Deum super eos, a quo hoc efficitur, invocamus" (M.L. 
42, 1093 sq.). Serm. 99, 8 sq. ait contra Donatistas: “Futuri erant ho- 
mines qui dicerent: Ego peccata dimitto, ego justifico, ego sanctifico, 
ego sano, quemcumque baptizo. . . Judaei quid dixerunt? 'Quis est hic, 
qui et peccata dimittit? Audet sibi homo hoc usurpare? Quid contra 
haereticus? Ego dimitto, ego mundo, ego sanctifico. Respondeat illi, 
non ego, sed Christus: O homo, quando ego a Judaeis putatus sum 
homo, dimissionem peccatorum fidei dedi. Non ego, respondet tibi 
Christus: O haeretice, tu cum sis homo, dicis: Veni, mulier: ego te 
salvam facio! Ego cum putarer homo, dixi: 'Vade, mulier; fides tua 
salvam te fecit. . . Respondent et dicunt, Si non dimittunt homines 
peccata, falsum est ergo quod ait Christus, 'Quae solveritis in terra, 
soluta erunt et in caelo (Matth. xvii, 18). Nescis quare hoc dictum 
sit, quomodo dictum sit. Daturus erat Dominus hominibus Spiritum 
sanctum, et ab ipso Spiritu sancto fidelibus suis dimitti peccata, non 
meritis hominum volebat intelligi dimitti peccata" (M.L. 38, 599 sq.). 

Leo M., Epist. 108, 2: “Indulgentia Dei nisi supplicationibus sacer- 
dotum nequit obtineri" (Denz. 146). Epist. 168, 2, de sacerdote poe- 


nitentiam ministrante ait: "Pro delictis poenitentium precator accedit" 
(M.L. 54, 1211). 


Attamen, ex his Patrum textibus nullum argumentum deduci potest 
ad probandum formam ipsam sacramentalem deprecativam in usu 
fuisse tempore Patrum, et multo minus fuisse unicam, ad exclusionem 
formae indicativae, adeoque nimis confidenter Morinum dictare: 

"Eandem Ecclesiae praxim testatur manus impositio cum qua Poeni- 
tentum reconciliatio semper celebrata est. Semper enim manuum 
! 


imposition; Sacerdotali apud antiquos Patres coniuncta est oratio 
(op. cit., L. 8, c. 8, n. 7, p. 531). 


Argumentum in quo Morinus fundatur, seu appellatio orationis, 
labile apparet tum quia multiplex esse potest conveniens ratio illius 
appellationis, ut dictum est in art. 78 et 79 (p. 519 sq. et 550 sq.). 
tum quia eadem appellatio tribuitur etiam aliis sacramentis, nomi- 
natin! Baptismo et Eucharistiae, quorum forma constat esse indicativa. 
Sit pro aliis ipse Augustinus, in quo maxime confidunt patroni formulae 
deprecativae: “Quomodo exaudit, inquit, homicidam deprecantem 
[i.e. malum sacerdotem formam proferentem], vel super aquam Bap- 
tismi, vel super oleum, vel super Eucharistiam, vel super capita eorum 
quibus manus imponitur? quae omnia tamen et fiunt, et valent etiam 
per homicidas” (De baptismo, 5, 20, M.L. 43, 190). Quapropter ipse 
Pesch qui favet argumento historico Morini, huic rationi valedicit, 
scribens: “In quaestione historica, num talis forma deprecativa ali- 
quando in usu fuerit in ecclesia, pars affirmativa est multo probabilior. 
Omittamus argumentum illud: absolutionem a SS. Patribus saepe 
vocari ‘orationem’ {Morinus, De sacram, paenitentiae, 1. 8, c. 8. 
n. 7sqq.), cum quodlibet sacramentum vocari possit oratio, praeser- 
tim si efficacia sacramenti dicitur esse moralis, quam unicam novisse 
Sanctos Patres non immerito inde concluditur, quod effectum sacra- 
mentorum solent orationi ascribere (cf. Bintcrini, Denkwürdigkei- 
ten III 3, 222 sqq.)."05 


Ex textu Ambrosii nihil aliud deducitur nisi sacerdotem non habere 
potestatem principalem in remissionem peccatorum, sed tantum minis- 
terialem, idque constare ex ipsa invocatione S. Trinitatis, qua signifi- 
catur sacerdotem potius rogare pro donanda remissione quam ipsum 
eam donare. Propterea S. Doctor, aequiparans hunc modum remissio- 
nis sacramenti Poenitentiae cum eo qui convenit Baptismo, addit 
immediate: “Per baptismum quoque peccata donari non est ambiguum. 
In baptismo autem operatio Patris et Filii et Spiritus sancti est” (cf. 
De poenitentia, 1, 8, 34-37, cit. in art. 1, tom. 1. p. 116). Textus 
Ambrosii non immerito a quibusdam citatur potius ut allusio ipsius 
formae indicativae nunc in usu; nam verba “In Patris et Filii et 
Spiritus Sancti nomine peccata dimittunt” correspondent his: “Ego te 
absolvo in nomine P. et F. et Sp. S."; quo enim jure dicitur quod in 
verbis Basilii, De Spiritu S., 12: “Baptizamur in nomine P. et F. et 


" Pracl. Dogm., t. 7, n. 287, Friburgi Br., 1920, p. 148. 

Sp. > .f1t allusio ad indicativam formam Baptismi, eodem jure dici 
potest in praedictis verbis fieri allusionem ad indicativam formam 
Poenitentiae. 


In textibus Pseudo-Hieronymi ct Hieronymi nihil peculiariter habe- 
tur, nisi quod hic memoret etiam orationem factam a populo, quae 
nullatenus est sacramentalis; ait autem sacerdotem invocare Spiritum 
S. et tamen ipsum reconciliare poenitentem eumque sanitati restituere. 


Quoad textum Leonis M. attulimus supra (art. 79, p. 551) etiam 
responsionem S. Thomae. Ceterum, ipse S. Pontifex explicat quid 
appellet supplicationem sacerdotis, subdens: “Hanc praepositis Ec- 
clesiae [Christus] tradidit potestatem, ut . . . [poenitentes] ad com- 
munionem sacramentorum per ianuam reconciliationis admitterent". 


Augustinus ipse explicat quo sensu accipiat vocem “orationis” dic- 
tam de administratione tum Poenitentiae tum aliorum sacramentorum, 
ut patet ex nuper citato de Baptismo, 5, 20. In objecto textu De bapt. 
3, l6, agitur de ritu publicae reconciliationis apostatarum, ut dictum 
est in tractatu De Confirmatione (art. 6, p. 356 et 361); unde non 
est ad rem. In Serm. 392, 5, nihil peculiare occurrit praeter vocem 
orationis. Textus De Trin. 15, 26, 46, retorqueri potest in obicientem, 
nam ibi S. Doctor loquitur de more Ecclesiae conferendi Spiritum S. 
per manuum impositionem et orationem, qui convenit etiam aliis sacra- 
mentis, scilicet Confirmationi et Ordini. 

Textus Serm. 99, 6 sq., in quo praecipue insistitur, reprobat non 
ipsam formam (Ego peccata dimitto) sed sensum principalis causali- 
tatis, quem illi dabant Donatistae. Id patet tum ex ipso textu "Non 
meritis hominum volebat intelligi dimitti peccata"; tum quia secus 
s. Doctor reprobaret non solum formulam illam sed ipsam veritatem 
fidei, ab ipso non semel affirmatam, Ecclesiam nempe vere remittere 
peccata; tum ex verbis quae S. Doctor immediate subdit, inquiens: 
"Ut evidentius ostenderet Dominus, ab Spiritu sancto quem donavit 
fidelibus suis, dimitti peccata, non meritis hominum, quodam loco sic 
ait resurgens a mortuis, ‘Accipite Spiritum sanctum’; et cum dixisset, 
‘Accipite Spiritum sanctum’, continuo subjecit, ‘Si cui dimiseritis pec- 
cata, dimittuntur ei (Joan, xx, 22, 23): hoc est, Spiritus dimittit, non 
vos. Spiritus autem Deus est. Deus ergo dimittit, non vos. . . Deus 
ergo habitat in templo sancto suo, hoc est, in sanctis suis fidelibus, in 
Ecclesia sua: per eos dimittit peccata" (M.L. 38, 600); tum ex eo 
quod, procedens in sua impugnatione Donatistarum qui sibi arrogabant 

* Vide in tractatu De Baptismo, art. 6, p. 65 sq., similes expressiones aliorum Patrum, 


in quibus dicitur contineri indicativa forma Baptismi, quae nonnisi circa finem saec. 5 
(cf. ibidem Canones Hippolyti) signate et directe proponi coepit. 

collationem Spiritus S. in Confirmatione et spiritualem regenerationem 
in Baptismo, S. Doctor eandem doctrinam repetit, ostendens Deum 
esse qui per homines, sive bonos sive malos, in utroque sacramento 
salutem operatur (n. 10. 11. 13). 


Unde inepte Morinus ait: “Mihi videtur deduci clarissime ex ser- 
mone Sancti Augustini . . . Sacerdotes peccatorum Absolutionem non 
donasse indicative secundum hanc formulam, absolvo te, vel dimitto 
tibi peccata: Eo quod si eiusmodi formula ab Ecclesia, saltem Afri- 
cana, usurpata fuisset, totum Sancti Augustini argumentum corruis- 
set, nec ulla esse potuisset sic argumentandi vel levissima occasio. 

An potuisset eos [Donatistas] arguere quod dicerent dimitto tibi 
peccata, si Augustinus ipse, et universi Sacerdotes Catholici eundem 
loquendi modum in eadem causa usurpassent?" (Op. cit., |. 8, c. 9, 
n. 8, p. 534.) Idem repetit Pesch: “Verum quidem est S. Augustinum 
hic loqui directe contra falsam praesumptionem, quasi peccata meritis 
hominum remittantur, sed in refutando hoc errore ita loquitur, ut non 
potuit loqui, si catholici forma utebantur: ‘Ego te absolvo a peccatis 
tuis?” (n. 290). Item Galtier: “Hinc [i.e. ex non usu formae indica- 
tivae] explicatur cur S. Augustinus potuerit haereticis donatistis prae- 
sumptioni vertere quod viderentur sibi vindicare potestatem dicendi: 
Ego peccata dimitto, ego justifico, etc. Non enim potuit ita loqui, si 
catholici et ipsi dicebant: 'Ego te absolvo a peccatis tuis " (n. 503). 

Si id verum esset, nec potuisset Augustinus improbare Donatistis 
quod docerent hominem posse remittere peccata, cum hoc doceretur 
etiam a catholicis; item, si nunc adesset similis haeresis in Ecclesia, 
apte contra eos theologi repetere possent impugnationem et verba 
Augustini, nam S. Doctor non ipsa verba Donatistarum improbat, sed 
sensum quem illis dabant, ut satis ostensum est. Quinimmo, textus 
Augustini non inepte a quibusdam retorquetur contra Morinum, qua- 
tenus in eo videtur innui formam indicativam fuisse tunc usitatam in 
Poenitentia sicut in Baptismo et utraque abusos esse Donatistas, verba 
detorquendo ad praesumptuosum et haereticum sensum, quem im- 
pugnat Augustinus. 


Ad rem DE AUGUSTINIS: *Nerum — et hoc adversarii nostri animadvertant 
— loca S. Augustini ab eis, ut sententiam nostram impugnarent, citata, adversus 
eos retorquere merito possumus, atque ex illis Sancti Doctoris testimoniis, pro 
nobis aliud, ad rem nostram conficiendam, argumentum sumere. — Etenim verba 
Sancti Augustini manifeste declarant occasionem  errandi invenisse Donatistas 
haereticos in formis sacramentorum baptismi et poenitentiae indicativis:——ergo, 
recte concludimus, sacramenta baptismi et poenitentiae tunc temporis formis 
indicativis administrabantur.''07 


De re sacramcntaria, v. 2, thes. 23, Romae, 1889, p. 305 sq. 

MERLIN: “L'usage que le P. Morin a prétendu faire d'un endroit de S. 
Augustin [Serm. 99, 8 sq.J ... est tout à fait singulier; ou plutôt c'est une énigme 
à deviner: car il n'est pas possible que son dessein ait été de nous montrer à nous 
en servir contre lui. . . Il parait assez évident que S. Augustin a dans l'esprit les 
formes indicatives des sacrements du Baptéme et de la Pénitence, et qu'il les 
suppose comme étant en usage dans l'Eglise. Car il reprend, non ces phrases: 
Je vous baptise, je vous absous de vos péchés’, mais le sens hérétique que les 
Donatistes y attachaient; et il exclut ce sens hérétique, sans préjudice des formes 
indicatives, par plusieurs raisonnements, entr'autres par celui-ci: Le Fils de Dieu 
ayant dit: Recevez le Saint Esprit, il ajouta aussitôt: Si vous remettez à quelqu'un 
ses péchés, ils lui sont remis; c'est-à-dire, que le Saint Esprit les remet, non pas 
vous. ‘Cum dixisset: Accipite Spiritum sanctum, continuo subjecit: Si cui dimiseritis 
peccata, dimittuntur ei; hoc est, Spiritus dimittit, non vos’. Il est inconcevable 
qu'un aussi habile homme que le P. Morin n'ait point entendu le texte de S. 
Augustin. Il est encore plus inconcevable que l’entendant bien, il ait voulu 
employer avec mauvaise foi. Mais ce qu'il est absolument impossible de se 
persuader, est qu'il ait prétendu méme par erreur que S. Augustin réprouvát en cet 
endroit la forme indicative. Pour cela il faudrait se figurer que, selon la pensée 
du Pére Morin, les Donatistes se distinguassent des Catholiques en usant d'une 
forme indicative dans les sacrements de Baptéme et de Pénitence. Quel lecteur ne 
rejettera point absolument cette idée? Car le docte critique a écrit, peu de lignes 
auparavant, que les Catholiques et les Donatistes s'accordaient à faire consister la 
vertu et lelücace des Sacrements de Baptême et de Pénitence dans les prières de 
l| Eglise et du prêtre: “Vim virtutemque Sacramentorum Baptismi et Poenitentiae 
tam catholici quam donatistae in Ecclesiae et sacerdotis orationibus reponebant’ 


‘Ce dernier fait est au reste manifestement faux et contraire au sens du discours 
que tient le saint docteur. En effet, si les prêtres tant donatistes que catholiques 
usaient d'une forme déprécative pour baptiser et pour absoudre, pourquoi S. 
Augustin ne penserait-il jamais à opposer les termes déprécatifs des formes 


M 


sacrcmentelles à l'erreur des Donatistes? Etait-il rien de plus naturel que de les 
mettre en contradiction avec eux-mêmes, puisqu'ils disaient: C’est moi qui baptise, 
cest moi qui absous des péchés; tandis qu'ils n'auraient véritablement employé 
que la priére pour obtenir de Dieu l'effet de ces deux Sacrements? Les partisans 
du Père Morin, qui méconnaissent la loi [1.e. lex arcani] que nous défendons, ne 


by 


répondront point que le saint évêque craignait de violer le secret dû à ces paroles 
sacrées: ce qui est pourtant la cause unique de la respectable obscurité qui se 
rencontre dans son discours.''0$ 


B. LIBRI POENITENTIALES SEU RITUALES ECCLESIAE 
LATINAE USQUE AD SAEC. 12. 


Absentia formae indicativae in his ritualibus videtur esse capitale 
argumentum Morini et aliorum. 


Morinus: “In Ritualibus antiquis prope omnibus explicantur ritus 
Visitationis et Confessionis infirmorum; et separatim eorum qui 
proximi sunt morti. Sed in utroque ritu [latino et graeco] omnia quae 
ad reconciliationem pertinent, deprecatoria sunt. . . Non te celabo, 
Lector, me in uno aut altero antiquo Rituali, et in nonnullis recentiori- 
bus unam aut alteram formam indicativam decem aut duodecim depre- 


Trnité historique et docnatique sur les paroles ou les formes des sept sacrements, 
chap. 10, apud Migne, Theol. Cursus, t. 21, col. 166-168. 

catoriis permistam deprehendisse, unamquamque hunc titulum, ‘alia 
praefixum habentem” (op. CIL. L 8, c. 8, n. 1, p. 529). 

“Nihil .. . ahud [in antiquis Ritualibus] animadvertes quam de- 
precativum, sive reconciliationem publicam spectes sive privatam et 
occultam; sive sanis praestitam, sive infirmis et moribundis, animam - 
que exhalaturis. Cum autem quotquot sunt libri rituales. Sacramen- 
taria, Pontificalia, Poenitentialia, ante annum ducentesimum supra 
millesimum scripta nullas alias formulas quam deprecativas nobis 
exhibeant, dici posse nullomodo mihi videtur alias in praxi adhibitas 
fuisse. Rituales enim libri sunt libri practici singulas ceremonias ac- 
tiunculasve . . . explicantes quas presbyteri in Sacramentorum ad- 
ministratione exercere iubentur, quosque ideo unusquisque Presbyter 
semper prae manibus habere et versare tenebatur. . . Quis existimet uno 
modo in libris illis scriptum fuisse, alio vero modo factum? aut quod 
praecipuum erat, et omnium caput, praeteritum fuisse, accessoria tan- 
tum, et quae ad rei substantiam nihil faciebant, descripta fuisse?" 
(op. cit., 1. 8, c. 10, n. 1, p. 538). 

"Ex iisdem quoque Ritualibus colligitur post annum millesimum, 
paulo plus minusve, quasdam Ecclesias aliquid indicativum uni for- 
mulae deprecatoriae e pluribus eiusdem generis inserere coepisse, quod 
tamen ad reconciliationis substantiam ex eorum sententia et usu non 
pertinebat. Absolutionis insuper nomen sive pura puta esset depreca- 
toria, sive aliquid indicativum haberet admistum, de his precibus et 
Psalmis nonnunquam posterioribus saeculis usurpari quae ad recon- 
ciliationem  Poenitentium substantialiter non spectabant. Denique 
deprecatorias formulas longe ultra tercentcsimum annum supra mil- 
lesimum in multis celebribus Ecclesiis continuatas esse" (op. cit., 1. 8. 
c. 11, n. 23, p. 546). 


Marténe (t 1739) scribit: “Qualis autem illa [formula absolutionis] 
fuerit, indicant sancti Patres, non indicativam, sed deprecativam pror- 
sus extitisse; eam precis aut orationis nomine vulgo indigitantes. . . His 
consonant omnes antiqui libri Rituales mss. utriusque ecclesiae, in 
quibus variae piaeque orationes ad reconciliandos poenitentes descrip- 
tae leguntur. Fatendum tamen est in picrisque una cum orationibus 
reconciliatoriis formulas quasdam absolutionis indicativos reperiri. Et 
ne quis libros illos tanquam recentiores novitatis insimulet, praeter- 
missis ills qui sexcentos annos non superant, quatuor hic produco 
vetustate et antiquitate plane venerabiles. Primum exhibeo Egbert! 
Eboracensis episcopi Pontificale litteris Saxonicis perleganter scriptum, 
quod hactenus servatur in Bibliotheca ecclesiae Ebroicensis. Secundum 
Pontificale Anglicanum | monasterii Gemmeticensis, cujus caracter 
nongentos circiter annos refert, tertium | Gcllonense vetustissimum. 

quartum kRemense S. Remigii, Tirpini archiepiscopi Pontificale vul- 
gariter dictum, litteris Longobardicis scriptum, in quibus forma indica- 
tiva deprecatoriae conjungitur. 

"Absolutionis formas ex Remensi codice scriptas jampridem vulgavit 
Morinus in Tractatu de Poenitentia, reliquas articulo 7. infra exhibe- 
bimus. Ceterum forma deprecatoria post medium saeculum xiii. desi- 
nere coepit: Nam indicativam praecipit concilium Londinense anni 
1268. cap. 2.0071] 


Ad haec nota: 

l. Morinus exaggerat paucitatem formularum indicativarum ante 
saec. 12; Marténe enim saltem quatuor infra referendas citat ex libris 
ritualibus “quos aut ille [Morinus] ignoravit, aut praetermisit" imo 
addit "plerosque" ex antiquis ritualibus, includendo utique eos qui 
"sexcentos annos non superant" (i.e. retro a tempore ipsius Marténe 
qui scripsit circa a. 1700), continere etiam formulas indicativas. 

2. Morinus arbitrarie videtur has formas indicativas interpretari 
ut mere caeremoniales; quod maxime patet de illis quae addi et multi- 
plicari coeperunt inde a saec. 13, quando jam quaedam concilia, ut 
Londinense a. 1268, praescribunt explicite formulam absolutionis in- 
dicativam, et plures theologi, nominatim S. Thomas, communem illius 
usum testantur et deprecativae formae valorem impugnant. 

3. Argumentum silentii in his quaestionibus de formis sacramen- 
torum non est ullo modo decisivum, ut patet de ipsa notissima et de- 
terminatissima forma Baptismi, quae nonnisi circa finem saec. 5 citari 
coepit. Formae ipsae sacramentorum explicite signari non solebant, 
utpote breves, determinatae et omnibus bene notae; agnosci praeterea 
potest aliquis influxus sic dictae legis arcani quae probabiliter viguit 
in prioribus saeculis. Nec refert quod in ritualibus referantur aliae 
formulae deprecativae et accidentales, omissa indicativa et essentiali: 
nam ritus accidentalis, utpote multiplex ac mutabilis, indiget majori 
cum cura tradi et inculcari, quam ipsa forma essentialis, quae utpote 
brevis et unica, facilius resistit corruptioni. Ceterum, id factum esse 
etiam postquam, fatente Morino, forma indicativa erat universaliter 
usitata, constat ex eruditissimo Joanne Gerson (t 1429), cancellario 
parisiensi, qui in suo opusculo de absolutione scribit: “Petis 1. si apud 
aliquem doctorem reperiatur forma authentica absolutionis sacramen- 
talis. Respondeo quod sic: et de hoc videatur Summa confessorum, vel 
Berthelina. . . Ad tertium quod quaeris, unde tot varietates in forma 

** "Omnes autem qui confessiones audiunt aliquorum, a peccatis expresse confitentes 


absolvant, verba subscripta specialiter exprimentes: Ego te absolvo a peccatis tuis, etc. 
auctoritate qua fungor te absolvo". 


‘De antiquis Ecclesiae ritibus, 1. 1, pars 2, c. 6, a. 5, Rotomagi, 1700, p. 33 sq. 
3 [bid., a. 7, initio. 

ista absolutionis, respondeo quod ex ignorantia vel neglegentia suffi- 
cienter inquirendi quae agenda sunt circa Sacramenta. Sed cur plus, 
inquis, circa istam formam quam circa alias? Ratio una est, quia aliae 
formae dicuntur publice, et inveniuntur scriptae, sicque leguntur; hic 
autem occulte et absque libris et arbitris fit negotium. Potest et alia 
ratio dari, quia actus confessionis et absolutionis est quidem actus 
judicialis, ubi videtur sufficere quod sacerdos judex explicet sententiam 
suam quibuscumque verbis" 3 

4. Plures ex formulis ritualibus, quae citantur a Morino, respiciunt 
reconciliationem publice poenitentium in Coena Domini, eo tempore 
quo, ut dictum est in art. 45 (tom. 2, p. 865-877), exercitium privatae 
administrationis sacramenti multiplicari coepit; unde non recte ex 
absentia formulae indicativae in publica poenitentia argueretur ad 
ejus absentiam in ipsa sacramenti administratione; imo, citationes 
formae indicativae in libris ritualibus occurrunt signantius cum agitur 
de privata poenitentia, uti in reconciliatione infirmorum. 

5. Ex multiplicitate formularum quae in unoquoque rituali referun- 
tur et ex earum prolixitate, apparet eas non esse ipsam formam sacra- 
menti, sed constituere prolixiorem ritum quo forma ipsa, ibi tacita 
sed aliunde bene nota, circumdabatur. In antiquo Ordine Romano v.g., 
numerantur viginti orationes; numquid omnes simul constituebant 
formam sacramenti?, et si una tantum, quaenam?, aut forte sacer- 
dotum placito relinquebatur ut quam vellent seligerent?, quis facile 
credet talem extitisse formae sacramentalis indeterminationem, codifi- 
catam in ipsis libris ritualibus? 

6. Non valet Morinus explicare quomodo ex supposito non usu for- 
mulae indicativae ante saec. 12 factus sit transitus ad ejus usum et 
quidem tam rapide et pacifice ut 5. Thomas formulam deprecativam 
absolute ut invalidam reiciat et contrariam sententiam cujusdam 
anonymi doctoris despiciat ut "*temerariam" et "praesumptuosam" ut- 
pote contra “communem consuetudinem tali forma [indicativa] uten- 
tum” (Opusc. 22, c. 1). At de hoc fusius infra (p. 648 sq.). 


Ecce nunc quaedam formulae indicativae, quae ab ipsis Morino et 
Marténe citantur: 


Pontificale Egbcrti Eboracensis (Feria V in Coena Domini, Oratio 
super poenitentem) inter duas orationes deprecatorias hanc indicativam 
habet: "Absolvimus vobis vicem Beati Petri apostolorum principis, 
cui Dominus potestatem ligandi atque solvendi dedit; sed quantum ad 
vos pertinet accusatio, et ad nos pertinet remissio, sit Deus omnipotens 


3 Editio Dupin, t. 2, p. 406. 


640 DE FORMA POENITENTIAE 


vita et salus omnibus peccatis vestris indultor. Per eum qui cum eo 
vivit. Arnen" (apud Marténe, Ordo I, p. 42). 


Pontificale Anglicanum monasterii Gemmeticensis (quod Martène 
refert ad a. S00 circiter), ubi de reconciliatione poenitentium in Feria V 
in Coena Domini, inter plures formulas deprecativas, hanc ponit in- 
dicativam: "Absolvimus vos vice B. Petri apostolorum principis, cui 
Dominus ligandi atque solvendi potetatem dedit, et quantum ad vos 
pertinet accusatio et ad nos remissio. Sit vobis Deus omnipotens vita 
et salus, et omnium peccatorum vestrorum indultor. . . Per eundem 
Dominum nostrum" (apud Marténe, Ordo II, p. 46). 


Codex Gcllonensis vetustissimus (saec. 9 vel 10), refert unicam 
formulam absolutionis pro moribundis, quae tota est indicativa, vel 
potius componitur duplici forma aequivalenter indicativa et triplici 
simpliciter indicativa. En integer textus: 

"Deus omnipotens Salvator, et Redemptor generis humani, qui 
apostolis suis dedit potestatem ligandi atque solvendi, ipse te absolvere 
dignetur a cunctis iniquitatibus et peccatis tuis, et quantum meae 
fragilitati permittitur, auxiliante Domino, sis absolutus ante faciem 
illius qui vivit et regnat, etc. 

"Dominus Jesus Christus, qui dixit apostolis suis quaecumque liga- 
veritis super terram, erunt ligata et in coelis et quaecumque solveritis 
super terram, erunt soluta et in coelis, de quorum numero quamvis 
indignos nos esse voluit, ipse te absolvat per ministerium nostrum ab 
omnibus peccatis et iniquitatibus tuis, quaecumque cogitatione, locu- 
tione, atque operatione egistis, atque a nexibus peccatorum absolutum 
perducere dignetur ad regna coelorum. Qui vivit, etc. 

"[n ea auctoritate et potestate fidentes, quam Deus omnipotens B. 
Petro apostolorum Principi tribuit, dicens: quodcumque ligaveris 
super terram, erit ligatum et in coelis; et quodcumque solveris super 
terram, erit solutum et in coelis; et quorum remiseritis peccata, re- 
mittuntur eis, et quorum retinueritis, retenta sunt. Quantum nobis 
permissum est, fotum tibi indulgcmus, et confracta de collo tuo 
omnium delictorum catena liber, et absolutus ante tribunal aeterni 
judicis venias, percepturus ad ipso haereditatem in coelestibus regnis, 
in quibus gaudeas sine fine exultans in gloria cum omnibus sanctis. 
Praestante Domino nostro Jesu Christo. 

“Vice apostolorum Principis, cui a Domino collata est potestas 
ligandi atque solvendi, cujus etiam et nos licet indigni vice fungimur, 
absolvimus te in quantum tua expetit accusatio, et ad nos pertinet 
remissio, secundum quod nobis, ut diximus, a Domino in sancto Petro 
est attributum, ab omnibus criminibus tuis, sitque tibi omnipotens 

Deus Redemptor tuus, vita, et salus, et remissio omnium peccatorum 
tuorum. Qui cum Patre, etc. 

“Deinde absolvimus te vice S. Petri apostolorum Principis, cui a 
Domino collata est potestas ligandi atque solvendi, de cujus vice 
quamvis indigne, praesumimus. Vice etiam SS. confessoris, hujusque 
sanctae congregationis, ita ut ab hodierna die, et deinceps de quibus- 
cumque peccatis contra hunc locum, vel congregationem deliquisti, sit 
tibi Dominus Jesus Christus omnium peccatorum tuorum piissimus 
indultor, et remittat tibi omnia peccata tua, praesentia, praeterita 
atque futura. Liberet te ab omni malo, et ad vitam perducat aeternam. 
Arnen” (apud Marténe, Ordo VI, p. 64 sq.). 


Codex S. Remigii Remensis (quem Marténe dicit 500 annos anti- 
quum) inter 'Orationes dicendas quando ad Episcopum veniunt hi qui 
in criminali peccato detinentur", sequentes habet formulas quarum 
quatuor sunt simpliciter indicativae, una vero aequivalenter: 

"Absolvimus vos vice B. Petri apostolorum principis, cui Dominus 
ligandi atque solvendi potestatem dedit, et quantum ad vos pertinet 
accusatio, et ad nos pertinet remissio, sit vobis Deus omnipotens vita, 
et salus, et omnium peccatorum vestrorum indultor. 

“Quapropter, fratres nostri, confitentibus vobis peccata vestra per 
eccleciasticae auctoritatis potestatem, quam Dominus noster Jesus 
Christus tradidit discipulis suis dicens: Accipite Spiritum sanctum, 
quorum remiseritis peccata, remittuntur eis; et per eosdem apostolos 
suos suorumque successores, quorumque videlicet indigni vicem tene- 
mus, etsi non merito, tamen nomine atque officii susceptione, eandem 
potestatem donavit, et in se credenti dixit: Fiat tibi secundum verbum 
tuum, gratia et potentia sua virtute Spiritus sancti, qui est remissio 
peccatorum, dimittat vobis omnia peccata vestra. 

"Vos fratres, invocato nomine Domini nostri Jesu Christi, absolvi- 
mus, ut dimittat vobis Dominus omnia peccata vestra, tam praeterita, 
quam futura. 

"Vice B. Petri principis apostolorum omniumque praecessorum 
nostrorum, quibus omnipotens Pater potestatem dedit ligandi atque 
solvendi, quorum legatione fungimur, absolvimus vos secundum prae- 
ceptum Domini, et ab omnibus vinculis iniquitatis. 

"Absolvimus vos vice B. Petri apostolorum principis, cui Dominus 
ligandi atque solvendi dedit potestatem, et quantum ad vos pertinet 
accusatio, et ad nos pertinet remissio, vobis peccata indulgcmus" 
(Martene, Ordo XIV, p. 85 sq. 88). 


Codex ecclesiae Ebroiccnsis (quem Marténe dicit 800 annos anti- 
quum), post formulam aequivalenter indicativam, quam modo citavi- 

mus ex codice S. Remigii, et aliam ili valde similem, hanc tabet: 
“Ego immeritus et peccator episcopus hanc absolutionem manu, orc 
et corde confirmans, omnipotentis Dei clementiam supplex imploro, 
ut ipse sua potestate et nostra deprecatione vos dignetur absolvere 
a vinculis peccatorum vestrorum, ab omnibus quaecumque aut cogi- 
tatione, aut locutione, aut operatione negligenter egistis, atque miseri- 
corditer absolutos perducere dignetur ad regna coelorum. Arnen.” 
Subinde indicantur quatuor aliae orationes, citato solo initio invoca- 
tionis, et in fine sub titulo *Absolutio" citantur verba ‘“Absolvimus 
vos vice B. Petri apostoli" quae sunt initium frequentissimae formulae 
quam jam vidimus in quatuor praecedentibus codicibus (Martène, 
Ordo VII, p. 66 sq.). 


Pontificale ecclesiae Aquensis (quem Martène dicit 500 annos anti- 
quum), habet eandem formam indicativam ‘“Absolvimus te vice B. 


99 


Petri apostoli . . ." iisdem fere verbis conceptam ac in praecedentibus 
codicibus. Immediate sequitur formula aequivalenter indicativa: "Ex 
auctoritate omnipotentis Dei B. Petrus, caelestis regni claviger, qui 
habet potestatem in caelo, et in terra ligandi atque solvendi, cujus 
quamvis immeriti, divina tamen suffragante gratia, vicem gerimus, 
ipse te absolvat ab omnibus peccatis tuis. Per Dominum nostrum 
Jesum Christum Filium". Paulo inferius sequitur alia forma aequi- 


valenter indicativa (Marténe, Ordo XV, p. 91). 


In ipso Ordine Romano edito, et in Codice Tiliano, extat etiam 
forma indicativa, venerabilis sane antiquitatis, etsi sit posterius 
additamentum, quod deest in antiquiori illorum forma, adhuc inedita. 
Ad rem Morinus: “Notandum est in ordine [Romano] edito adjectum 
fuisse post orationis conclusionem, Per Christum Dominum nostrum. 
Nos etiam secundum auctoritatem nobis indignis a Deo commissam 
absolvimus vos ab omni viculo delictorum vestrorum, ut mereamini 
habere vitam aeternam. Per Deum qui vivit, quod non habet antiquus 
ille manuscriptus, sicut nec ceteri antiqui: Est enim recentius ad- 
ditamentum ad majorem Absolutionis Sacerdotalis expressionem [?]. 
Idem additamentum legitur in codice rituali quem Hugo Mainardus 
Tilanum vocat, quem Henrico I. Francorum rege regnante [1005- 
1060] scriptum fuisse coniicit. In eodem manuscripto sequitur, 'Ab- 
solutio singularis. Frater N. Absolutionem et remissionem peccatorum 
tuorum per invocationem sancti nominis, et per ministerium nostrum 
percipere merearis hic et in aeternum. Amen" (op. cit., 1. 5, c. ll, 
n. 5, p. 541 sq.). 


In reliquis Codicibus a Marténe allatis (affert 20 quos dicit 
Morinum "ignorasse aut praetermisisse"), necnon in multis relatis ab 

ipso Morino (1. 8, c. 11), frequentissima est formula aequivalenter 
indicativa, ejusdem generis ac ea quam jam ex allatis Codicibus citavi- 
mus, in qua nempe, appellata potestate ligandi atque solvendi vel 
etiam ac frequentius asserto actuali ejus exercitio seu sacerdotali 
ministerio, sacerdos veluti imperative vel, si placet, potestative, de- 
precat Deum ut poenitentem absolvat. Ita in duobus codicibus ec- 
clesiae 5. Gatiani Turonensis (Marténe, p. 55. 57. 59); in codice 
ecclesiae Noviomensis (ibid., p. 73); in codice Bellovacensi, ubi legitur 
ad absolutionem in Coena Domini: "Per te [Domine] meum in ab- 
solutione eorum et mea compleatur officium" (ibid., p. 68); in codice 
ecclesiae Bisuntinae, ubi ad eandem Coenam Domini legitur: "Inter- 
cedente . . . B. Petro apostolo, cui data est potestas ligandi atque 
solvendi . . . ipse [Christus] vos absolvat per ministerium meum ab 
omnibus peccatis vestris" (ibid., p. 83 sq.). 


C. DOCTORES MEDII AEVI. 


Morinus aliique ad probandum usum solius deprecativae formae ante 
saec. 12 haec proferunt testimonia: 


l. *Petrus Cantor Parisiensis qui ante et circa annum 1200. in 
Academia Parisiensi Doctor erat celeberrimus ea refert in Summa de 
sacramentis et animae consiliis quae manuscripta extat in Bibliotheca 
Victoriana fol. 248. quae manifestissime docent eo tempore nullum 
aut plane obscurum fuisse absolutionis indicativae usum. Scribit in 
quibusdam Monasterii licitum esse cuilibet fratrum audire fratrum 
suorum Confessiones, et iis Poenitentiam  iniungere, sed Abbati 
absolutionem esse reservatam, cuius consuetudinis causa hunc casum 
proponit. 'Conversus quidam in extremis laborans nullomodo poterat 
induci, ut confiteretur Abbati, adeo timebat eum; confessus est 
autem Priori cum maxima contritione ut videbatur, et petiit 
ab eo Absolutionem. Prior respondit ei quod non poterat eum 
absolvere, sed ex quo non volebat confiteri Abbati, vel absolvi 
ab eo, Deus absolveret eum. Ita dixit ei. Occulte tamen ista 
omnia sunt facta. Mortuus est Conversus, et sepultus in coeme- 
terio, quia non fuit manifesta eius inobedientia. Quaeritur ergo, 
utrum ex talibus verbis Prioris, quando dixit, Absolvat te Deus, fuit 
iste absolutus; Quia si Abbas eum absolveret, non aliter diceret. Item, 
possetne post facto ratam habuisse illam Absolutionem'. Neutri quaes- 
tioni respondet, ut saepe facit, quando ili videntur difficiles. Sed 
quaestionis occasio, et ratio manifeste demonstrat nullum alium recon- 
ciliationis modum quam deprecatorium cognovisse" /Morinus, op. cit., 
|l. 8, c. 9, n. 23, p. 537). 

Attamen, haec Morini conclusio nimis festinanter procedit. Nam ante 
ipsum Petrum Cantorem (t 1197), Radulphus Ardens (circa finem 
saec. 11 vel, juxta alios, in altera medietate saec. 12) testatur usum 
formulae indicativae cum scribit: “Cui debet fieri confessio? Confessio 
criminalium debet fieri sacerdoti, et nominatim, qui solus habet potes- 
tatem ligandi atque solvendi, sicut et leprae judicium solis sacerdotibus 
in lege erat commissum. Confessio vero venialium alterutrum et cuili- 
bet, etiam minori, potest fieri, quoniam propter venialia non separatur 
homo a Deo, nisi ultra modum per incuriam excedat, sicut nec per 
scabiem vel per impetiginem, aliquis in lege separabatur a castris. 
Fit autem haec confessio, non quod possit a peccatis absolvere, sed 
quia propter propriam humiliationem, et peccatorum nostrorum accu- 
sationem, et fratris orationem, mundamur a peccatis. Unde et non 
dicimus: ‘Égo dimitto tibi peccata tua’ [Supponit ergo Radulphus 
sacerdotem haec verba dicere cum absolvit mortalia],' sed dicimus 
orando: 'Misereatur tui omnipotens Deus etc. Quando debet fieri 
confessio haec? Omni tempore quo nos peccasse cognoscimus. Sive 
enim domi, sive in agro, sive in via, peccavero, debeo statim dicere 
fratri qui mecum est: 'peccavi, ora pro me’. Qui si non aderit, debeo 
confiteri Deo dicens: ‘Domine, peccavi, miserere mei'" (M.L. 153, 
1900). 

Alexander Halcnsis (t 1245), paulo post Petrum Cantorem idipsum 
explicite testatur, scribens: "Sacerdos per potestatem clavis mediator 
est Dei ad hominem, et hominis ad Deum. Unde per ipsum peccator 
ascendit ad Deum, et sic est sacerdos os peccatoris, sive loquens de 
peccatore, et per ipsum descendit Deus ad hominem, et sic est sacer- 
dos os Dei, eo quod separat pretiosum a vili. Secundum quod ascendit, 
habet se per modum inferioris et supplicantis. Secundum quod 
descendit, per modum superioris et indicantis. Secundum primum 
modum potest gratiam impetrare, et ad hoc est idoneus. Secundum 
secundum modum potest Ecclesiae reconciliare. Et ideo in signum 
hujus in forma absolutionis praemittitur oratio per modum depreca- 
tivum, et subjungitur absolutio per modum indicativum. Et deprecatio 
eratiam impetrat, et absolutio gratiam supponit. Nunquam enim sacer- 
dos absolveret quemquam, de quo non praesumeret, quod esset abso- 
lutus a Deo" (Summa, 4 p., q. 21, m. 1). 


Ceterum verba Petri Cantoris, quae satis ambigua sunt, sic non inepte explicat 
MERLIN, juxta peculiarem illus doctoris sententiam de mera declarativa effica- 
citate verborum ‘Ego te absolvo" quam secuti sunt Alex. Halcnsis et Bonaventura: 

"Ce fait ne parait point réel, mais plutôt un cas de conscience imaginé par 


' Inepte a Martine, De antiquis Ecclesiae ritibus, 1. 1, p. 2, c. 6, a. S (Rotomagi, 1700, 


p. 33) et Villien, Les Sacraments (Paris, 1931, p. 191) textus Radulphi refertur inter 
testimonia formae deprecativae. 

Pierre le chantre, pour insinuer ce qu'il pensait de la dispute qui s'était élevée 
parmi les théologiens sur l'absolution déclaratoire. Il avait goüté ce sentiment; mais 
i ne pouvait néanmoins souffrir qu'on dit que le prétre ne contribuait point à la 
rémission des péchés, et qu'il ne faisait que les déclarer remis. Il inventa une 
opinion singuliére, qui ne fit point alors fortune, mais qui fut embrassée dans la 
suite par Alexandre de Haies et par S. Bonaventure: ce qui n'a point empéché qu'on 
n'en reconnut bientót la fausseté. Ces docteurs supposent que le prétre qui absout 
les pécheurs dans le sacrement de Pénitence, fait deux fonctions. La premiére de 
suppliant, en demandant et obtenant de Dieu la grâce de la contrition pour le 
pénitent par ces paroles: (Indulgentiam, absolutionem’, etc. ou bien: ‘Dominus 
Jesus Christus te absolvat’, etc. La seconde, en donnant l’absolution au pénitent, 
c'est-à-dire, selon eux, en déclarant par ces paroles: ‘Ego te absolvo’, etc., que le 
pénitent est absous. D'où ils concluent que toute l'efficace du sacrement est 
contenue dans les premières paroles, ‘Indulgentiam, absolutionem’, etc. 

"Le prieur avait prononcé les premières paroles, et il avait fait l'office de sup- 
plant en disant: ‘Indulgentiam, absolutionem’, etc., ou bien: ‘Dominus Jesus 
Christus te absolvat', etc. Et quand il refuse d'absoudre le frére convers, il veut 
dire qu'il ne lui appartient pas de faire l'office de juge, en le déclarant absous par 
ces paroles, ‘Ego te absolvo’. Ce droit était réservé à labbé; et ce droit marque 
bien, ce me semble, lantiquité et l'usage immémorial de la forme indicative. La 
question que fait là-dessus Pierre le chantre, est de savoir si le frére convers a 
recu la rémission de ses péchés par la formule déprécative que le prieur s'était 
contenté de prononcer; comme il l'aurait recue par cette méme formule déprécative, 
jointe à la formule indicative, ‘Ego te absolvo’, etc., que l'abbé aurait prononcée. 5 


2. Guilelmus Parisiensis (Guilelmus Alverniensis, episcopus parisi- 
ensis; t 1249) scribit: "Neque more judiciorum forensicorum pro- 
nuntiat confessor: 'Absolvimus te, non condemnamus', sed magis ora- 
tonem facit super eum, ut Deus absolutionem et remissionem atque 
gratiam sanctificationis tribuat. Et nemo dubitat, quin possit et debeat 
confessor orare Patrem misericordiarum, ut etiam remittat peccanti 
peccata, quae nec ipse poenitens in se cognoscit et eidem confessori 
recognoscit. Unde in absolutione confitentium non consueverunt dicere 
sacerdotes: Dimittat tibi Deus peccata quae confessus es mihi, sed 
potius omnia" (De sacram, poenit., c. 19, Venetiis, 1591, p. 472). 
Inde concludit Morinus: *Absolutionem indicativam raro usitatam 
fuisse circa annos 1230. et 1240. ex Guilelmo Parisiensi Episcopo 
videtur evidens" (op. cit., 1. 8, c. 9, n. 24. p. 537). Similiter ait Galticr: 
"Ea . . . Guilelmus Alvernus de absolutione dicit quae excludant for- 

mam indicativam fuisse sua aetate consuetam. 


Attamen, id nullatenus evidens visum est S. Thomae scribenti eodem 
saeculo, cum ad eandem auctoritatem Guilelmi, sibi objectam ab 
Anonymo defensore formulae deprecativae, respondet: "Inducit sic 
sensisse quosdam antiquos et famosos magistros, scilicet magistrum 
Guilelmum de Altissiodoro, et magistrum Guilelmum quondam Epis- 
copum Parisiensem, et dominum Hugonem quondam Cardinalem, de 

‘Traité historique et dogmatique sur les paroles ou les (ormes des sept sacrements, 


chap. 11, apud Mignc, Theol. Cursus, t. 21, col. 172 sq. 
‘De Pacnitcntia, n. 503, Parisiis, 1931, p. 383. 

quibus quod ita senserint, non constat. Sed et si ita senserunt, num- 
quid eorum opinio praejudicare poterit verbis Domini dicentis Petro: 
Quodcumque solveris’, et caetera. Numquid etiam si nunc viverent, 
praejudicare possent communi sententiae magistrorum Parisiis regen- 
tum, qui contrarium sentiunt decernentes absque his verbis: ‘Ego te 
absolvo’, absolutionem non esse per solam deprecativam orationem" 
(Opusc. 22, c. 2). Ex hoc ipso quod S. Doctor non multum curat 
quid revera senserint tanti magistri, patet ipsum eam opinionem om- 
nino peregrinam considerare et contra communem tum doctrinam tum 
praxim, de qua paulo antea scribit: "Est communis consuetudo tali 
forma [indicativa] utentium, cui aliquem contrariari non parvae prae- 
sumptionis est" (1b1d., c. 7). 

Ceterum, inverisimile est Guilelmum Parisiensem communi huic 
doctrinae et praxi oppositum fuisse, quam testatur ipse ejus coaevus 
et familiaris Alexander Halensis (nuper cit.). Probabiliter sensus 
Guilelmi est absolutionem sacerdotis, utut indicativam, habere indolem 
objectivae orationis, cum tota ejus efficacitas et infallibilitas dependeat 
a Deo, ac propterea etiam formulae indicativae apponi formulas de- 
precativas quibus id signanter exprimatur. Nam Guilelmus ibi quaerit 
a quo absolvatur poenitens qui cogitur suam confessionem dividere 
inter duos confessarios, et respondet eum absolvi ab utroque, et quidem 
simpliciter et quoad omnia peccata, nam uterque sacerdos non absolvit 
more judicum forinsecorum, quasi sit infallibilis et absolutus judex 
suae causae, sed ut minister Dei cui soli peccata sunt infallibiliter 
nota et cujus judicio omnia simul peccata subiciuntur et absolvuntur. 
Potest etiam non improbabiliter dici Guilelmum loqui in sensu sen- 
tentiae sui familiaris Alexandri Halensis, quam supra retulimus ex 
Merlin. 


3. Ipsius S. Thomae disputatio cum Anonymo, ait Morinus, con- 
firmat usum formae indicativae nonnisi a paucis annis introductum 
fuisse: *Ignorantiam Guilelmi Parisiensis hac in re confirmat ille 
Doctor adversum quem scripsit S. Thomas Opusculum 22. Asserebat 
enim in scripto suo vix annos 30. elapsos esse cum omnes sola forma 
deprecatoria uterentur. Cui S. Thomas nihil aliud respondet cap. 5. 
opusculi praeter hoc, Eum de omnibus testimonium perhibere non 
posse qui omnes non vidit; sed certum esse 'quod iam sunt mille 
ducenti anni et amplius quod dictum est Petro: Quodcumque solveris, 
etc. [cf. supra, art. 79, p. 550]. Quod argumentum est evidens 
formae illius usum vulgarem tempore adnotato antiquiorem non fuisse" 
(op. cit., 1. 8, c. 9, n. 26. p. 537 sq.). Similiter Galtier: *Ineunte saeculo 
XIII, forma magis consueta dicitur ab auctoribus hujus aetatis esse 
deprecativa. . . Hoc affirmat auctor libelli quem impugnat S. Thomas... 

Cui assertioni non tam [S. Thomas] contradicit quam, praetereundo, 
opponit verba Christi ad Petrum: ‘Quodcumque solveris'."7 


Attamen, quid de praefato testimonio famosi magistri Alexandri 
Halensis (t 1245) qui loquitur de usu formae indicativae, nec tan- 
quam de re noviter introducta? et quid de verbis quae ipse S. Thomas 
opponit paulo ante eidem adversario: “Est communis consuetudo tali 
forma utentium, cui aliquem contrariari non parvae praesumptionis 
est" (c. 1)?; numquid magis credendum est obscuro illi doctori, cujus 
assertum S. Doctor repellit tanquam valde temerarium et praesump- 
tuosum, et rationes tanquam vaniloquas et frivolas (c. 2)? 

Assertioni illius Anonymi de novitate usus formae indicativae S. 
Thomas multipliciter contradicit. Nam imprimis paulo antea, inde ab 
initio suae impugnationis, S. Doctor opponit ei "communem consue- 
tudinem tali forma utentium, cui aliquem contrariari non parvae prae- 
sumptionis est"; jamvero, si S. Doctor loqueretur de communi con- 
suetudine triginta tantum annorum inefficaciter opponeret adversario 
magnam esse praesumptionem illi contrariari, item ostenderet se igno- 
rare quod vix ante triginta annos asserit Alexander Halensis (supra 
cit.) et quod ex suo magistro repetit iisdem omnino verbis Bonaventura 
(In 4 Sent., dist. 18, p. 1, a. 2, q. 1), S. Thomae coaevus. Attento toto 
contextu, patet quod S. Doctor eam objectionem tanquam frivolam 
considerat, adeoque non dignatur in ejus directa refutatione immorari, 
ostendendo quomodo communis consuetudo ultra triginta annos sese 
extendat, sed, ostensa levitate ejus qui, cum “omnes non viderit", non 
cunctatur praesumptuose asserere omnes ante triginta annos forma 
deprecativa usos esse, funditus evertit ejus objectionem appellando ad 
verba Christi prolata “jam sunt mille ducenti anni et amplius", quasi 
dicat adversario: Tu appellas ad consuetudinem ante triginta annos, 
quam ceteroquin gratis et frivole asseris, et ego oppono tibi certam et 
continuatam consuetudinem mille ducentorum annorum quae incoepit 
inde ab ipsis verbis institutionis. 


Ceterum, non improbabile est anonymum illum potiusquam ipsum 
usum formae indicativae ante triginta annos, negare eam a doctoribus 
ante illud tempus fuisse adhibitam in sensu et cum intentione sacra- 
mentali; in quo casu alluderet ad supradictam sententiam Alexandri 
Halensis quae floruit praecise circa illud tempus quamque ipse pariter 
impugnat, docens eam formulam nullatenus esse sacramentalem, adeo- 
que excludendam et omittendam esse, et solam formam deprecativam 
retinendam. De facto S. Thomas refert illum anonymum inter argu- 
endum hanc sententiam in medium adducere eamque impugnare, et 


' De Paenitentia, n. 503, Parisiis, 1931, p. 383. 


648 DE FORMA POENITENTIAE 


quamvis ipse 5. Doctor eam non admittat, tamen ostendit quam ineptis 
rationibus ille conetur eam destruere ob praedictum ejus finem reti- 
nendi solam formam deprecativam. "His autem rationibus positis, 
inquit S. Thomas, nititur [ille anonymus] quandam absolutionem 
fingere, quae est: Si aliquis talis dicat quod ad ministerium sacerdotis 
pertinet oratio absolutionem Dei impetrans, postea tamen debet dicere 
indicative: Ego te absolvo, id est absolutum te ostendo. Quam quidem 
absolutionem nec ego approbo, si simpliciter, ut verba sonant, intelli- 
gatur. . . Si tamen dicta responsio sustineatur [ut de facto docebatur 
ab Alex. Halensi], non inutile erit considerare, quam frivolis eam 
rationibus impugnet [anonymus ille]" (c. 3). 


4. Affert etiam Morinus testimonium Francisai Mayronis O.F.M. 
(t 1327), insignis discipuli Scoti: "Testatur, inquit, . . . Franciscus 
Mayronis in 4. dist. 14. q. 1. primum in argumento contra tertiam 
Conclusionem de formali causa illius Sacramenti, quosdam adhuc 
uti hac formula, 'Absolvat te Deus Pater, Deus Filius, Deus Spiritus 
sanctus'. Deinde sic respondet huic argumento, 'Ad tertium dicendum 
quod sic fiebat in Provincia Provinciae, sed improbata fuit ista forma. 
Ipso vivente tandem a Provincia eliminatus est ille absolvendi modus, 
aut saltem a Doctoribus improbatus. Mirari quis posset qua ratione 
in antiquo ritu tam constanter perseverare potuerint illius Provinciae 
sacerdotes et Episcopi, cum Provinciae Principibus tam gratiosi fuerint 
Dominicani. Censet tamen Mayro Absolutionem sic datam valere; ita 
enim postea scribit, 'Sed tamen videretur quod sicut Graeci baptizant 
sub hac forma, baptizetur servus Christi Nicolaus: ita videtur quod 
non esset inconveniens in Confessione taliter absolvere. Quia tamen 
Sacramentalia sunt stricti iuris, ideo non debent immutari’. Verum 
sane, prudens consilium: Sed nos historiam tantum consideramus, non 
causae meritum" (op. cit., 1. 8, c. 9, n. 28, p. 538). 


Attamen, quidquid sit de forma usitata in illa provincia, non 
necessario ostendit continuationem alicujus antiquioris usus formae 
deprecativae, sed potius introductionem abusus, debiti fortasse falsae 
doctrinae plurium theologorum saec. 12 denegantium  absolutioni 
sacerdotali vim remittendi peccata, quam soli Deo proprie tribuebant. 
Ceterum, si ea forma fuit de genere illius, cujus validitatem Mayron 
affirmat, non agitur amplius de forma vere et formaliter deprecativa. 
quae nempe habeat orationis indolem, sed de forma prorsus materialiter 
deprecativa seu aequivalenter indicativa, ut patet etiam ex paritate 
cum forma Baptismi, invocata a Mayrone. 


5. Morinus (op. cit., |. 8, c. 8, n. 2) sic conatur explicare ortum 
formulae indicativae saec. 12. Cum plures theologi illius temporis 

docerent sententiam de absolutione mere declarativa (solum nempe 
Deum proprie absolvere a peccatis, sacerdotem vero solutum decla- 
rare), quidam crediderunt formulam deprecativam, eousque jugiter 
usitatam, mutandam esse in declarativam. Cum tamen veterem mutare 
consuetudinem nec prudens nec tutum esset, antiquae formulae depre- 
cativae novam addiderunt indicativam, ita ut per priorem solveretur 
Deo sacramentalis quaedam oratio ad obtinendam a Deo gratiam 
conversionis et disponeretur poenitens ad absolutionem, per alteram 
vero conferretur ipsa absolutio, seu declaratio factae a Deo, mediante 
praevia contritione, remissionis peccatorum. Tandem quidam docu- 
erunt primam formulam nullo modo esse sacramentalem. sed totam 
absolutionem consistere in ipsa forma indicativa. Inde factum est ut 
omnes ordinariis praecibus adderent formam indicativam. ne saltem 
conferrent dubium sacramentum, quod ante annum 1300 non obtinuit. 
Inveterescente autem hac consuetudine, multi ac celebres theologi 
docuerunt deprecativam absolutionem esse invalidam .$ 


Attamen, imprimis haec apparenter ingeniosa explicatio tantum 
valet, quantum gratuitum suppositum ex quo procedit, seu ante illud 
tempus unicam extitisse formam deprecativam. Praeterea, in tali hy- 
pothesi illi doctores ineptum excogitassent medium inculcandi suam 
sententiam de declarativa absolutione, nam debuissent potius addere 
formam mere declarativam (Ego declaro te absolutum a peccatis tuis; 
vel, Absolveris aut Absolutus es a peccatis tuis) quam formam illam 
indicativam (Ego te absolvo) quae sonat effective ac potestative, et 
proinde directe contrariatur sententiae quam defendere et inculcare 
volebant. Connaturalis processus evolutionis formae debuit proinde 
inverso modo se habere. Extabat nempe forma indicativa, quam comi- 
tabatur varia oratio seu formula quaedam deprecativa (sicut in hodi- 
erno ritu dicitur duplex oratio "Misereatur" et "Indulgentiam" ante 
formulam indicativam); cum autem surrexit praedicta sententia de 
mero declarativo valore absolutionis, quidam, ut Hugo a S. Victore et 
Petrus Lombardus, formulam  indicativam acceperunt in sensu 
mere declarativo, alii vero, ut Alex. Halcnsis et Bonaventura, minus 
longe procedentes, ne omnino evacuarent ministerium sacerdotale in 
absolvendo, dixerunt utramque formulam, deprecativam et indicativam. 
componere sacramentalem absolutionem, ita ut per priorem sacerdos 
orando impetret a Deo gratiam contritionis qua poenitens justificatur, 
per alteram vero declaret poenitentem a Deo media contritione abso- 


lutum esse. 


* Similem explicationem nuper proposuit Schanz, Dic Lehre von den beiligen Sakra- 
menten, $ 39, Freiburg, 1895, p. 539. 

Poenitentiale Joannis Jejunatoris (patr. constantin. sub fine saec. 6): 
"Herus et Dominus noster lesus Christus Deus, indulgeat tibi omnia 
quae in conspectu eius nullitati meae confessus es. . . — Qui dixit 
alterutrum confitemini peccata, ipse . . . remittat tibi et in hoc saeculo, 
et in futuro omnia quae in ipsius conspectu paternitati meae confessus 
es. . .— Deus Salvator . . . hunc servum tuum N. Poenitentem, et 
Confitentem propria peccata suscipe consueta tibi miseratione. Tu 
enim Domine is es qui iussisti septuagies septies dimittere iis qui in 


peccata inciderunt. . .— Ipse Domine parce, dimitte, condona, ini- 
quitates, peccata, delicta ... ab hoc servo tuo N. ... perpetrata... 
Placeat tibi hunc verbo tuo absolvi. . . Exaudi me deprecantem boni- 


tatem tuam, atque ut multum misericors noli respicere omnia eius 
peccata, eumque libera ab aeterna punitione. Tu enim Domine dixisti, 
Si quem ligaveritis super terram, ligatus erit et in coelis: Et si quem 
solveritis super terram, solutus erit et in coelis" .l0 


Ejusdem Joannis Jejunatoris sermo de Poenitentia: “Here Domine 
Deus noster qui portis clausis discipulis tuis adfuisti, donansque illis 
pacem dixisti, Quorum remiseritis peccata, remittentur eis, quorum 
retinueritis, retenta sunt, ipse Here, Domine, secundum invisibilem et 
omnipotentem curam qua omnia administras inspice super servum 
tuum hunc, et corporis ipsius maculas, sordesque animae propter quas 
in peccata incidit, per os meum quamvis peccator sim, dissolve; et 
qui per canonem ligatus est, solutus sit a canone et a peccato quo 
constringitur per gratiam, et misericordiam tuam, quia sanctum nomen 
tuum benedicitur, Patris, et Filii, et Spiritus sancti, nunc et semper, 
et in saecula saeculorum. Arnen."ll 


Poenitentiale Joannis monachi: “Deus qui propter nos homo factus 
est, et totius mundi peccata portavit, omnia haec frater quae indigni- 
tati meae confessus es, benignitate sua maxima boni consulat, omnia 
tbi condonans in hoc saeculo et in futuro, qui vult, sustinet, et donat 
omnibus salutem, quique est benedictus in saecula. Arnen."12 


Pocnitcntialis libellus ex codice Barberino (descriptus ex vetusto 
codice a graeco diacono Thoma Basilisco): "Domine Deus noster 


* De his et de aliorum Orientalium formulis confer praecipue Morinum (1. 8, c. 12, 
p. 546-550, et in Appendice, ubi de Libellis Graecorum  Poenitcntialibus, p. 75-151), 
Renaudot, Marténe, Schelstrate, Goar, Denzinger, Brightman, Janin, Spacil, Jugit rt 
Diet. Théol. Cath. in operibus relatis in p. 612, in nota. 

"Apud Morinum, op. cit., Appendix, Codicum manuscriptorum Poenitentialium, p. 80sq. 

ll Apud Morinum, ibid., p. 94. 

uAn sit antiquius quam  Poenitentiale Joannis Jejunatoris non constat; ceterum, 
eandem habet methodum. I N-- 

uApud Morinum, ibid., p. 115. 

exaudi me tuam bonitatem pro servo tuo deprecantem, atque ut multae 
misericordiae ne respicias delicta eius, et libera eum ab aeterno sup- 
plcio. Tu enim dixisti hominum amator, Quaecumque solveritis super 
terram, erunt soluta et in coelis; quia tu es Deus qui peccare non 
potes, sed peccata remittere potes, tibique gloriam reddimus, Patri, 
et Filio, et sancto Spiritui, nunc et semper, et in secula seculorum... — 
Deus servator noster .. . suscipe per consuetam tuam clementiam hunc 
servum tuum, N. non respiciens ad ipsius peccata. Tu enim Domine 
iussisti lapsis peccata remittere. . . — Fili mi spiritualis, N. ego humilis 
et peccator sum, illius qui meae humilitati confitetur peccata super 
terram, dimittere non valeo. Nullus est qui peccata dimittere possit, 
nisi solus Deus. Sed propter hanc a Deo pronuntiatam vocem A postolis 
post ipsius resurrectionem, dicentem: Quorum remiseritis peccata, re- 
mittuntur eis, quorum retinueritis, retenta sunt. Huic voci et nos 
confidentes dicimus, quaecumque declarasti minimae meae humilitati: 
quaecumque non es confessus, vel propter ignorantiam, vel propter 
oblivionem qualemcumque Deris tibi dimittat in hoc saeculo et in 
futuro. Vade in pace. . . — Deus . . . parcat tibi per me peccatorem, 
et in hoc saeculo et in futuro. . . De peccatis autem confessis ne sis 
sollicitus. Vade in pace."" 


Euchologium Allatianum:K "Humilitas nostra, per gratiam, et do- 
num et potestatem sanctissimi, et vitae dominantis spiritus quae data 
est a servatore nostro lesu Christo divinis et sacris eius Discipulis ad 
peccata hominum liganda et solvenda, cum dixit eis, accipite Spiritum 
sanctum, quorum remiseritis peccata, remittentur eis... Ex ipsis autem 
divina illa gratia continua successione ad nos pertransivit, condona- 
tam habet filiam suam N. in omnibus in quibus ipsa ut homo in Deum 
peccavit et praevaricata est, verbo opere, mente, et omnibus sensibus 
suis. Si autem maledictioni, et excommunicationi Episcopi supposita 
fuit, vel Patris, vel matris ipsius, vel proprio anathemati et exeerationi 
subcidit, vel iusiurandum transgressa est, vel aliis quibusdam peccatis 
ut homo perculsa, et afflicta est, et ea spiritualibus Patribus confitendo 
declaravit, canonemque ab eis diligenter accepit, ab istorum omnium 
reatu, ct ligamine liberam eam habemus et condonatam, omnipotente 
virtute et gratia divini et adorandi spiritus. Quaecumque vero, aut 
oblivione aut pudore confiteri praetermisit, hoc quoque illi condona 
misericors Deus, qui es benedictus in secula. Arnen."'l( 


"Apud Morinum, ibid., p. 119 ct 121. 

“De quo Morinus (ibid., p. 134) ait: “Manuscriptum |Leo ipse Allatius] scribebat ad 
me nec ‘esse ita recentem, nec satis antiquum, bonae tamen notae’. In fine orationis 
unius scriptum erat ... in anno 7084. hoc est. mundi secundum Graecos, qui Latinis 
anno Christi, 1576, respondet. An ita sit in /Xrchctypo, nescio, probabile tamen est, ac 
consequenter codex esset recentissimus." 

"Apud Morinum, ibid., p. 136 sq. 

Anno 1571 Graeci Schismatici degentes Venetiis Cardinali Guisano, 
eos interroganti circa dogmata controversa cum Protestantibus, hanc 
absolutionis formam proposuerunt: “Benignus Deus . . . nunc libi 
peccata amnia condonavit, quae modo coram ipso indignitati meae 
recensuisti, remittetque tibi omnia. . ."17 


Gabriel Severus, metropolita philadelphiensis in suo Enchiridio de 
Sacramentis (edito a. 1600 Venetiis, ubi auctor morabatur), lib. de 
poenitentia, c. 8, scribit: "Forma Poenitentiae est potestas a Salvatore 
nostro solis ipsius discipulis et Apostolis concessa; quam postea 
Episcopis per universam terram mutua successione tradentes exerceri 
decreverunt. Dicit enim Dominus, ut a nobis supra dictum est, Quae- 
cumque ligaveritis supra terram erunt ligata in coelo: Et quaecumque 
solveritis in terra, erunt soluta in coelo. Similiter loannes qui pectori 
Domini accumbere solebat, quorum remiseritis peccata, remittuntur 
eis, et quorum retinueritis, retenta sunt. Ideo sanctae Confessionis 
legitimi Ministri peccatori ad eos accedenti dicunt, Gratia sanctissimi 
Spiritus per meam humilitatem habet te condonatum et absolutum!1M 


Quoad initium saec. 17 Petrus Arcudius (f circa 1632) in suo 
opere De concordia Ecclesiae occidentalis et orientalis in septeni 
sacramentorum administratione (1. 4, c. 3) refert, praeter supradictum 
textum Gabrielis Severi, testimonium duorum Patriarcharum  Anti- 
ochenorum, hanc formam exhibentium: “Mediocritas nostra 
Labet venia condonatum spiritualem filium suum ... in quibuscunique 
etiam ipse ut homo deliquit, atque in Deum verbo, opere, et cogita- 
tione ...", et formulam quam ei ostendit Hypatius, metropolita russus 
Chiovensis, in quodam codice rituali manuscripto idiomatis Ruthenici, 
scilicet: “Ego quoque pater tuus spiritualis, potestate mihi a Deo 
tradita et a superioribus meis concessa, absolvo te ab omnibus peccatis 
tuis”. 

Quoad eandem tamen aetatem Morinus (t 1659) refert: “Cum ego 
Romae de hac re interrogarem quemdam Graecum Sacerdotem, Liga- 
rinum nomine, Chium natione, virum doctum, quique in Collegio 
Romano adolescentibus Graecis Graece erudiendis praeerat, respondit 
mihi Absolutionis formam Graecis usitatam, et vulgarem hanc esse 
quam manu sua descripsit. .. ‘Ipse Domine, remitte, dimitte, condona 
peccata huius N. quia tua est potentia, et tuum regnum, Patris, etc? 
Non quia tam breviter absolvant; utuntur enim longis orationibus, sed 


Apud E. Schchtrate, Acta Ecclesiae Orientalis contra Lutheri hacresim, Romae, 
1739, p. 138. 
‘t Apud Morinum, op. cit., p. 146. . QaflK 

quia orationes illae hanc brevem continent, et hac brevi cum illis casu 
aliquo non vacat, contenti sint.” 10 


Quoad rcccntiora tempora, haec de Schismaticis scribit Jugie: 

"Neque apud Graeco-Russos uniformitas in hoc reperitur. Qui enim 
lingua utuntur slavica et qui rumenica, formam adhibent a Petro 
Moghila Trebniko Kioviensium anno 1646 insertam, quae sic se 
habet: ‘Dominus et Deus noster Jesus Christus, gratia et benignate 
sui erga homines amoris, remittat tibi, fili mi N., omnia delicta tua; 
et ego, sacerdos indignus, potestate ab eo mihi data, condono et 
absolvo te ab omnibus peccatis tuis in nomine Patris et Filii et Spiritus 
Sancti. Arnen'. Patet hanc formam esse indicativam et a forma latina 
vix differre, quanquam absolutio a censuris in ea desideratur; nec 
dubium est Petrum Moghilam sub influxu theologiae latinae eam 
concinnasse. 

"Graeci vero hodierni, si recentioribus eorum theologis fides adhi- 
benda, hac utuntur oratione: ‘Fili spiritualis, qui meae humilitati 
peccata confiteris, humilis ego et peccator super terram peccata 
remittere non valeo, sed Deus est qui illa condonat; propter 
illam autem divinitus prolatam vocem ad apostolos post resurrectionem 
Domini nostri Jesu Christi sic dicentem: ‘Quorum remiseritis peccatal, 
etc., propter illam, inquam, et nos confisi, dicimus: "Quaecumque 
tenuissimae meae humilitati enarrasti, et quaecwnque non dixisti ex 
ignorantia vel oblivione, qualecumque sit, condonet tibi Deus in prae- 
senti saeculo et in juturo 20 In Akolovbia confitentium, rubrica quaedam 
sequentem orationem adjungere praescribit, qua olim usi sunt et adhuc 
etiam utuntur (sed non exclusive) quidam Uniti: ‘Deus, qui Davidi 
propria peccata confitenti per Nathan pepercit; qui Petrum nega- 
tonem lugentem et meretricem ad pedes flentem, et publicanum et 
prodigum suscepit; ipse Deus per me peccatorem in praesenti et in 
juturo saeculo tibi parcat; et indemnatum te in tremendo suo tribunali 
sistere Jaciat. De revelatis autem in confessione hac tuis criminibus 
nulla sit tibi sollicitudo. Vade in pace. 2172 


Graeci autem uniti seu catholici, qui versantur extra Europam et 
Italo-Graeci, adhuc servant formam deprecativam ejusdem generis ac 
ea qua utuntur Schismatici. Ceteri vero in Europa degentes utuntur 
forma indicativa. 


© © ibid?, 1. 8, c. 12, n. 7, p. 547. 

x Goar, Euchologium Graecorum, Venetiis, 1730, p. 542. 

n,,Goar, ibici. De hac Goarius haec habet: ‘Haec penultima indubitatam tenet sacra- 
menti paenitentiae formam his verbis contentam: Per me tibi condonet Dens; quamvis 
enim deprecativa prima fronte appareat, absoluta nihilominus his dictionibus: per me, 
redditur, auctoritatcmque a Deo acceptam, quam prius minister memorabat, reo 
paenitenti applicat. " 

c Theologia . . . Orientalium, t. 3, Parisiis, 1930, p. 339 sq. 

Ita Euchologium Graecum hanc indicativani formam habet: “Domi- 
nus Deus et Salvator noster Jesus Christus cum sua gratia et miseri- 
cordia remittat tibi fili N. omnia peccata tua; et ego indignus sacer- 
dos, potestate mihi data condono tibi in nomine Patris, et Filii et 
Spiritus Sancti. Arnen." 

Rumeni in Transilvania hac formula utuntur: *Dominus Deus et 
salvator Noster lesus Christus gratia et misericordiis philantropiae 
suae condonet tibi fili N. omnia peccata tua; et ego indignus sacerdos 
potestate mihi collata remitto tibi, et absolvo te ab omnibus peccatis 
tuis, in nomine Patris, et Filii, et Spiritus Sancti. Arnen.” 

Rutheni hac formula utuntur: “Ego absolvo te ab omnibus peccatis 
tuis in nomine Patris, et Filii, et Spiritus Sancti. Arnen.” 

Graeco-Melchitae hanc habent: *Dominus noster lesus Christus et 
Deus qui hoc mandatum solvendi atque ligandi peccata hominum 
sacris et divinis suis discipulis et Apostolis tradidit: ipse de excelso 
praetereat omnia peccata et omnes iniquitates tuas. Ego vero indignus, 
ab ipsis idem faciendi facultatem nactus, absolvo te ab omni excom- 
municatione in quantum possum et valeo, et tu indiges. Insuper ego 
absolvo te ab omnibus peccatis tuis quaecumque coram Deo et mea 
indignitate confessus es: in nomine Patris et Filii et Spiritus Sancti. 
Arnen." 


Ex recitatis documentis patet exaggerare Morinum cum scribit: 
"Quae de Occidentali Ecclesia . . . dicta sunt, de Orientali multo 
videntur evidentiora. Hactenus enim [Morinus opus suum edidit 
a. 1651] nulla alia formula usi sunt quam deprecativa ad reconcilia- 
tionem Poenitentibus praestandam, nec ulla alia illis est cognita". 
In tribus antiquis documentis inde a Joanne Jejunatore adest forma 
aequivalenter indicativa. In posterioribus ac recentioribus documentis 
habetur forma simpliciter indicativa "Habeo te condonatum", “Deus 
habet te condonatum", “Deus nunc tibi condonabit et remittet peccata 
tua"; in duobus russicis documentis affertur ipsa formula latina "Ab- 
solvo te a peccatis tuis". 


Moderatius loquitur Dcnzinger scribens: “Forma absolutionis apud 
Orientales, si solos Armenos excipias, deprecativa est. . . [Apud 
Jacobitas Syros] verba ... in quibus haec occurrunt: et ego hic illud 
tibi remitto, non tam videntur esse absolutionis forma, quam quaedam 
ejus concedendae annuntiatio. Quibus verbis simillima videntur illa, 
quae apud Graecos occurrunt, et quae formam eamque indicativam 
censuit esse Arcudius: «yo at ovyk^ywpnu,ivov, vel uti sunt ex Gabrielis 
Philadclphicnsis testimonio: 'Gratia sanctissimi Spiritus per meam 


Op. cit., 1. 8, c. 12, n. 1, p. 546. -4$^ 

humilitatem habet te venia donatum et absolutum. Praefracte nimis 
haec omnia explodit Morinus, quasi hoc a Graecis non usurparetur, 
licet non omnes Arcudii rationes aequalis esse valoris fateamur, neque 
ilis verbis ipsam sacramentalem absolutionem contineri. Sunt autem 
praevia quaedam absolutionis concedendae declaratio" 24 


Aptius loquitur Jugie: “In veteribus euchologiis tum graecis tum 
slavicis, non una occurrit forma absolutionis peccatorum; hujusmodi 
vero formae omnes sunt deprecativae [intellige: non materialiter in- 
dicativae]J[. . . De forma [habeo te venia donatum', quam refert 
Arcudius] non amplius sermo est inter Graecos. . . Fatendum est 
tamen dictum Arcudii testimonio Gabrielis Severi aliquatenus con- 
firmari. . . Haec forma [quam refert Gabriel Severus seu Philadelphi- 
ensis] utique est enunciativa seu declarativa; illam autem in eucho- 
logis nequicquam inquires. Numquid Gabriel proprio marte eam 
concinnavit? Ecclesiae orientales unitae, etiam illae quae ritum byzan- 
tnum sequuntur non eadem utuntur formula absolutionis; quae modo 
est indicativa, modo deprecativa, quanquam hodie ubique fere invaluit 
usus formae indicativae. Neque apud Graeco-Russos [Schismaticos] 
uniformitas in hoc reperitur. Qui enim lingua utuntur slavica et qui 
rumenica, formam adhibent a Petro Moghila Trebniko Kioviensium 
anno 1646 insertam. . . Patet hanc formam esse indicativam et a forma 
latina vix differre" 25 


Quod attinet ad interpretationem formae graecae, utut materialiter 
deprecativae, Arcudius, ut ostendat ejus convenientiam cum latina 
forma indicativa, ac inde ejus validitatem, hanc sententiam profert: 
"His relictis opinionibus [de sensu formae graecae] postremo loco 
omnium probabilissimam, dixerim etiam certissimam, quippe quae 
minimam vel potius nullam meo iudicio patiatur difficultatem hic in- 
serendam et stabiliendam esse duxi sententiam. Ea vero eiusmodi est 
quae asserat huius Sacramenti formam apud Graecos non esse impera- 
tivam, non deprecativam, neque mixtam, sed omnino enuntiativam, et 
ut ita dicam, auctoritativam ac iudicialem". Addit autem hanc formam 
esse: *Exo ae ovyk^vyopmuivov, i.e. Habeo te venia donatum; id enim 
significat: Xvyyopo ooi rà auapryuara, i.e. Remitto tibi peccata tua. 
Obicienti autem silentium Euchologiorum respondet: "At non extat 
eiusmodi forma in Euchologio. Equidem fateor. Neque enim si extaret 
in recensendis aliorum opinionibus tantopere laborarem. . . Est tamen 
haec forma frequens, et in ore multorum confessariorum quotidie 
versatur, licet major pars Graecorum ex ignorantia quod nesciant 


" Ritus Orientalium, t. 1, Wirccburgi, 1863, p. 103. 
"Theologia . . . Orientalium, t. 3, Parisis, 1930, p. 338-341. 

totam vim latere in his paucis verbis, ea non utantur; qui autem 
utuntur ex usu quodam quotidiano vocem quodammodo corruperunt 
locoque ovykeywpnuivov, vulgari et corrupto vocabulo dicunt ovyywpnuivoy. 
Est ergo vera forma apud Graecos. Sed duo ab illis requirenda, et ut 
fierent optanda essent: alterum, ut passim ea omnes uterentur, quod 
non faciunt; alterum, ut in re praesenti, nimirum gravissima, atque 
omnino necessaria, non cuilibet liceret ad libitum his vel aliis verbis 
et orationibus eam enuntiare, sed una esset et oratio et forma certa 


et determinata, quae omnibus inserviret, quaeque in Euchologio 
contineretur.” 26 


Fere idem docet Goar, scribens: “Ut praedicta sese habeant, ipsos 
etiam Graecos in absolvendis poenitentibus uti forma aliqua absoluta 
et indicativa ex ipsis Christi verbis: quaecumque solveritis, etc., velut 
proprio et paterno semine enata, compertum habeo. Sum etenim ego 
ipse expertus quosdam, videlicet sacerdotes Latinos timenda potius 
et scrupulis mota conscientia, quam sincero et tuto scientiae lumine 
ductos, poenitentes ad se ex Ecclesia Graeca pro Exomologesi more 
Christiano accedentes in magnas coniecisse angustias, dum peccata 
Graecis sacerdotibus patefacta quasi his solis orationibus, de quibus 
supra, minus remissa, iterum pro venia impetranda sibi detegi, et 
clavibus subdi praeciperent; unde gravia iam parata erant enasci 
scandala, quasi nullum foret apud Graecos poenitentiae Sacramentum, 
et incondonata remanerent peccata: nisi aliorum, qui de Graecorum 
ritibus et traditionibus optime erant instituti monitis et industria, 
sopita penitus fuissent et extincta: cum publice assertum est Graecos in 
universum absolutionis formam Latinae consentientem, nec respuere, 
nec omittere: Sicut ergo Latini quarto abhinc saeculo in antiquioribus 
ritualibus indicativam sacramenti poenitentiae formam, his verbis. 
Absolvo te a peccatis tuis, conceptam nequeunt ostendere, quae tamen 
successiva traditionis serie ab antiquis PP. accepisse profitentur: 
parem eadem ratione, scriptis nullibi commendatam, per manus tamen 
a pristinis saeculis ad haec usque tempora deductam va yuamkoi 
Confessores, eiusdem Sacramenti formam habere potuerunt, qua, ni- 
mirum occasione a Poenitentis verbis accepta, communiter uti consue- 
verunt. Forma autem est huiusmodi, «yo oe ovykeywunuivov: Habeo te 
condonatum" 27 


Quidquid sit de variis affirmationibus Arcudii et Goarii, verum est 
plures saltem ex formis deprecativis quae inveniuntur in antiquis 
Euchologiis esse aequivalenter indicativas, seu sufficienter exprimere 


Dc concordia Ecclesiae occidentalis et orientalis in septem sacramentorum administra- 
tione, 1. 4, c. 3, Parisiis, 1619, p. 430. 
" Rituale Graecorum, Parisiis, 1647, p. 676. 

actum judicialem, ac inde explicatur quomodo recentiori tempore illa 
explicita formula "Habeo te condonatum" potuerit facile a quibusdam 
adhiberi et quomodo tum plures Schismatici post Petrum Sloghilam, 
tum multi Orientales uniti modernioris aetatis, ad usum ipsius deter- 
minations formulae latinae absque difficultate transierint. 


E. FORMULAE ALIORUM ORIENTALIUM. 


Si excipiantur tum antiqui et moderni Armeni (etiam non catholici), 
tum alii Orientales catholici qui jam fere omnes habent latinam for- 
mam indicativam, difficile est determinare quamnam formam adhibe- 
ant vel adhibuerint christiani qui ritum graecum non sequuntur. Ad 
rem Denzinger: “Forma absolutionis apud Orientales [separatos], si 
solos Armenos excipias, deprecativa est. Armenorum tamen forma . .. 
nobis a Latinis videtur suscepta, tempore aliquo, quod ipsorum 
haereticorum memoriam fugit... Quod ad caeteros Orientales spectat, 
res est intricatissima et quae ad plenum solvi vix posse videatur. Ut a 
Coptitis exordiamur. . . Difficilior adhuc est res, si ad Jacobitas Syros 
convertamur" .28 

Generatim quidem apud illos formula est deprecativa, sed non 
desunt, sicut apud Graecos, expressiones simpliciter indicativae. uti 
"Sis absolutus ab omnibus peccatis tuis" (apud Coptos) et “Vide ne 
illud crimen iterum committas, et ego hic remitto illud tibi" (apud 
Jacobitas Syros).29 Imo apud Armenos, antequam ex Latinis formulam 
potestativam (Ego te absolvo, vel, Remitto tibi peccata tua) mutu- 
arent, probabiliter in usu fuit forma indicativa seu declarativa (Deus 
remittit peccata tua), quam profert et praefert Vartanus (t 1271), 
eorum doctor et polemista, reprobans praedictam formam potestativam 
qua testatur aliquos suo tempore usos esse.jl 


Quoad Monophysitas haec habet Jugie (compendiose ex ipso 
Denzinger] : 

“Absolutionis forma ab Armenis usurpata formae Latinorum hodi- 
ernae similis est; constat enim his verbis: 'Absolvo te ab omni vinculo 
peccatorum, a cogitationibus, a verbis, et ab operibus, in nomine 
Patris et Filii et Spiritus Sancti, et restituo te sacramento sanctae 
Ecclesiae, quidquid boni jeceris sit tibi in augumentum meritorum et 
in gloriam juturae vitae. Arnen/3] Etiam verba, quae ante hanc abso- 
lutionem dicuntur, ex rituali romano fere ad verbum exscribuntur. 
Unde dubium non est quin Armeni haec a Latinis mutuati fuerint, 


* Ritus Orientalium, t. 1, Wirceburgi, 1863, p. 101-104. 
**Cf. Denzinger, ibid., p. 102 sq. 

"Cf. Denzinger, ibid., p. 101 sq. 

" Denzinger, ibid., t. 1, p. 473. 

nempe tempore expeditionum cruciatarum. Jam saeculo XIII, formula 
mox recitata in usu erat, teste Vartano polemista, qui alteram profert 
et praefert sic se habentem: 'Deus remittit peccata tua'; quae illa 
esse videtur quam dissidentes olim usurpabant. In rituali armeno item 
Occurrunt orationes peculiares pro unoquoque peccato, quibus a Deo 
petitur remissio talis vel talis peccati. Notandum est etiam apud 
Armenos absolutionem dari, antequam paenitentia canonica persolva- 
tur, sicut et communiter nunc fit in Ecclesia catholica. 

"Copti et Syri Jacobitae forma deprecativa utuntur, quae a sacer- 
dote profertur, postquam paenitens satisfactionem impositam peregit; 
unde nonnisi canone adimpleto hic ad communionem admittitur. . 

"Haud facile decernere quis potest quaenam sit illa oratio quae 
pro vera sacramenti forma habenda sit tum apud Coptos, tum apud 
Syros Jacobitas; siquidem in eorum ritualibus libris plures sunt 
orationes, quae pro forma accipi possint. Probabilior sententia videtur 
esse ea quae habet ultimam absolutionem a sacerdote, post peractam 
satisfactionem, super paenitentem prolatam, tanquam veram formam 
sacramentalem. Apud Coptos, hujusmodi formula est quaedam oratio 
ad Filium his verbis incipiens: Domine Jesu Christe, Fili Unigenite, 
Verbum Dei Patris, qui dirupisti omnia vincula peccati, etc.; Den- 
zinger, [Ritus Orientalium] t. 1, p. 438. Hanc pro forma retinuerunt 
Copti Uniti. Ibid., p. 439. Apud Jacobitas vero, sacerdos paenitenti 
qui canonem explevit manum imponit, terque spirans in faciem ejus, 
dicit: Ejiciatur peccatum istud ab anima tua et a corpore in nomine 
Patris. Arnen. Expietur et dimittatur tibi in nomine Filii. Arnen. 
Sanctificeris et munderis ab illo in nomine Spiritus Sancti. Amen. Ibid., 
p. 441. De tota hac disquisitione lege ea quae habet Denzinger, op. cit., 
t. 1, p. 101-104."2 


Quoad Nestorianos haec habet Jugie: 

"Ut forma sacramenti haberi potest oratio a sacerdote dicta super 
paenitentem cum impositione manus, quae sic incipit: 'Deus noster, 
bone et plene misericordia, cujus gratia et miseratio super omnia 
effusa est, effunde clementiam benignitatis tuae super servum tuum, 
et transmuta illum per spem integrae renovationis ad vitam gratiae ... 
munda illum per clementiam tuam ab omni macula. . ,33"X 


Apud Catholicos, omnes praeter Coptos utuntur forma indicativa. 
Copti Alexandrini juxta Euchologium Tukianum hanc formulam 
habent: 'Obsecramus benignitatem tuam, amator hominum, super 


l: Theologia . . . Orientalium, t. 5, Parisis, p. 720 sq., text, et nota. 
" Denzinger, Ritus Orientalium, t. 1, p. 468. 
** Op. cit., p. 320 sq. Cf. dicta in art. 36, torn. 2, p. 413. 

servum tuum hunc. . . Dona ei remissionem peccatorum suorum, 
liberabitur (— absolvetur — absolvatur) a sanctissima Trinitate, Patre 
et Filio et Spiritu Sancto, et per os humilitatis meae". Synodus 
Alexandrina Coptorum, habita Cairi in Aegypto a. 1898 declaravit 
(sect. 2, c. 3, p. 2, a. 5): "Quando non adest poenitentium copia, 
sacerdos integram absolutionis recitet formulam; secus dicat prima 
vice integram formulam; ceteris vicibus incipere poterit ab istis 
verbis: 'Rogo et obsecro benignitatem tuam amator hominum'. Ur- 
gente autem gravi necessitate, sufficit ut sacerdos dicat: 'Absolvatur 
hic servus Dei a peccatis suis a Sanctissima Trinitate, Patre et Filio 
et Spiritu Sancto et per os humilitatis meae. Arnen.” 


Syri adhibent formulam latinam “Ego te absolvo a peccatis tuis 
in nomine P. et F. et Sp. S." Synodus Sciarfensis Syrorum, habita 
in Monte Libano a. 1888 (c. 5, a. 6, n. 5) advertit: "Urgente gravi 
aliqua necessitate, potest confessarius omittere precem quae incipit: 
Misereatur tui, etc. et dicere: 'Ego te absolvo ab omnibus censuris 
et peccatis in nomine Patris et Filii et Spiritus Sancti. Arnen.” 


Maronitae eandem formulam adhibent, ut constat ex Synodo pro- 
vinciali in Monte Libano celebrato a. 1736 (p. 2, c. 4, n. 3), in quo 
praecipitur: “Quamvis in antiquis ritualibus Syriacis aliisque recenti- 
bus Orientalium Ecclesiarum euchologiis forma absolutionis reperia- 
tur verbis deprecativis expressa, haec tamen sancta Synodus praecipit 
ac mandat sacerdotibus omnibus, ut nulla alia forma utantur praeter 
hanc, quae verbis indicativis exprimitur: 'Ego te absolvo, etc. " 


Armem hac formula utuntur: *Maisereatur tui oavüpwrot Deus, et 
remissionem tibi concedat omnium peccatorum tuorum, et quorum 
confessus et quorum oblitus es. Et ego virtute ordinis sacerdotalis, 
auctoritate et jussu divino: quod quaecumque solveritis super terram, 
erunt soluta et in coelis: eodem verbo te absolvo ab omni vinculo 
peccatorum tuorum, a cogitationibus, a verbis et ab operibus: in 
nomine Patris et Filii et Spiritus Sancti. Et te restituo sacramento 
sanctae Ecclesiae, et quidquid boni feceris, sit tibi in augmentum 
meritorum et in gloriam futurae vitae. Arnen."3) Concilium nationale 
Armenorum a. 1911 (tit. 3, c. 6, n. 462) statuit: “Forma sacramenti 
poenitentiae . . . haec est: 'Absolvo te ab omni participatione pec- 
catorum tuorum, a cogitationibus, a verbis et ab operibus, in nomine 
Patris et Filii et Spiritus Sancti. Arnen. . . . Urgente gravi necessitate 
in periculo mortis, potest sacerdos abbreviare formulam absolutionis 
hoc modo: ‘Ego absolvo te ab omnibus censuris et a peccatis in 
nomine Patris et Filii et Spiritus Sancti. Arnen. Preces, quae de 


‘t Apud Denzinger, op. cit., p. 474. 

Ecclesiae more praecedunt et sequuntur, non pertinent ad essentiam 
formae; eas tamen non omittant confessarii, nisi urgente aliqua 
necessitate." 

Hanc indicativam formam, quae viget apud Armenos inde a saec. 
13, ipsi mutuarunt ab Ecclesia latina, ut confessi sunt in Concilio 
Sissensi a. 1344 in responsione ad accusationem contentam in libello 
*lam dudum", eis a Benedicto XIII a. 1341 transmisso. In hoc enim 
inter alios errores Armenis imputatos legitur: "Alii vero dicunt, quod 
episcopi et presbyteri Armenorum nihil faciunt ad peccatorum re- 
missionem nec principaliter nec ministerialiter, sed solus Deus peccata 
remittit: nec episcopi vel presbyteri adhibentur ad faciendam dictam 
peccatorum remissionem, nisi quia ipsi acceperunt potestatem loquendi 
a Deo et ideo, cum absolvunt, dicunt: ‘Deus dimittat tibi peccata tua’ 
vel: Ego dimitto tibi peccata in terra et Deus dimittat tibi in coelis" " 
(Denz. 538). Cui accusationi responderunt Armeni in eo Concilio: 
"Hoc quod dicitur, quod episcopi et presbyteri Armenorum nihil 
faciunt ad remissionem peccatorum, falsum est. . . Sed pro forma 
absolutionis sciendum est, quod, licet intentio sacerdotis et illius qui 
confitetur eadem est sicut vestra, quia sacerdos intendit dare et 
populus recipere remissionem peccatorum, tamen formam non per- 
fecte ponebant, sed sic dicebant ut supra dictum est. Sed ex tunc 
quod habuimus notitiam Romanae Ecclesiae, multi de nobis addis- 
centes formam ejus, cum eadem forma facimus remissionem pecca- 
torum et docemus alios facere" (Mansi, 25, 1226). 


F. FORMULAE PROTESTANTIUM ™ 


Etiam Novatores suas habent absolutionis formulas, quibus tamen 
concedunt solum characterem declarativum promissionis Christi de 
peccatorum remissione, contentae in verbis evangelii, Matth. 16, 19; 
18, 18; Joan. 20, 23. Generatim eae consistunt in formulis generalis 
absolutionis, indolis declarativae vel deprecativae, de genere orationis 
"Misereatur" et "Indulgentiam", qua nos utimur post Confiteor, ante 
Communionem et in ipso sacramento Poenitentiae ante formam abso- 
lutionis. Ordinarie ea absolutio connectitur cum celebratione Coenae 
et impartitur publice; non tamen excluditur secundaria praxis privatae 
absolutionis, sicut non excluditur ipsa privata et auricularis confessio, 
salvis semper tum mera indole declarativa absolutionis, tum omni- 
moda libertate confessionis, imo primi reformatores, ut Mclanch- 
thonius et signantius Lutherus, usum confessionis et absolutionis 
privatae quam maxime commendabant. 

Cf. J. Bainvel, in Diet. Theol. Cath., art. Absolution (chez les Protestants — chez les 


Anglicans), col. 214-229; H. Ch. Lea, A History of Auricular Confession, Philadelphia. 
1896, v. 1, p. 515-523. 

In ipsa Confessione Augustana, a Melanchthonio conscripta, inter 
articulos fidei legitur: “De confessione docent, quod absolutio privata 
in Ecclesiis retinenda sit” (art. 11). “De poenitentia docent, quod 
lapsis post Baptismum contingere possit, remissio peccatorum, quo- 
cumque tempore, cum convertuntur. Et quod Ecclesia talibus redeunti- 
bus ad poenitentiam absolutionem impartiri debeat" (art. 12)?! Ibid, 
in capite "De Confessione" legitur: "Confessio in Ecclesiis apud 
nos non est abolita, Non enim solet porrigi corpus Domini, nisi 
antea exploratis et absolutis. Et docetur populus diligentissime de 
fide absolutionis, de qua ante haec tempora magnum erat silentium. 
Docentur homines ut absolutionem plurimi jaciant, quia sit vox Dei 
et mandato Dei pronuncietur. Ornatur potestas clavium et comme- 
moratur quantam consolationem afferat perterrefactis conscientiis, et 
quod requirat Deus fidem, ut illi absolutioni tanquam voci de coelo 
sonanti credamus, et quod illa fides vere consequatur, et accipiat 
remissionem peccatorum. Antea immodice extollebantur satisfactiones, 
fidei et meritis Christi, ac iusticiae fidei nulla fiebat mentio, quare in 
hac parte minime sunt culpandae Ecclesiae nostrae. Nam hoc etiam 
adversarii tribuere nobis coguntur, quod doctrina de poenitentia 
diligentissime a nostris tractata ac patefacta sit.” 88 


In posteriori editione ejusdem operis ad art. 11 legitur: “Ecclesia 

. redeuntibus ad poenitentiam, impertire absolutionem debet. Con- 
stat autem Poenitentia, hoc est conversio impii, proprie his duabus 
partibus. Altera est contritio, hoc est terrores incussi conscientiae 
agnito peccato. . . Altera pars est fides, quae concipitur ex Evangelio 
seu Absolutione ^^ Ibid., in capite “De confessione" legitur: “Cum 
hac fide [misericordiae promissae per Christum] in terroribus illis 
erigimur, consequimur certo remissionem peccatorum, sicut supra 
ostendimus, Et hanc fidem concipiunt animi ex Evangelio, Item ex 
Absolutione, quae Evangelium annunciat et applicat perterrefactis 
conscientiis. Ideoque docent nostri retinendam esse in Ecclesiis 
privatam Absolutionem, Et eius dignitatem, et potestatem clavium 
veris et amplissimis laudibus ornant, quod videlicet potestas clavium 
administret Evangelium, non solum in genere omnibus, sed etiam 
privatim singulis, Sicut Christus inquit, Lucratus eris fratrem etc. 
Et quod voci ili Evangelii quod ministerio Ecclesiae nobis in Ab- 
solutione administratur, credendum sit, tanquam voci de coelo sonanti. 
Hoc totum beneficium Absolutionis et hujus ministerii, antea fuitf7 


| Corpus Reformatorum, Melanchthonis opera omnia, v. 26, Brunsvigae, 1S55, coi. 
218 sq. 
Ibid., col. 302 sq. 
"Ibid., col. 357 sq. 

omnino obscuratum falsis opinionibus illorum, qui docuerunt Ab- 
solutionem non valere, nisi sufficienter contriti simus. Et postea 
iubebant dubitare de absolutione, quia nemo sciret se satis contritum 
esse. Quid fuit hoc aliud, quam Evangelii consolationem eripere 
conscientiis, et tollere ex Ecclesia ac prorsus abolere ministerium 
Evangelii, seu potestatem clavium? Quis non videt hos tam pernitiosos 
errores, merito reprehensos esse? Cum autem Confessio praebeat 
locum impertiendae absolutioni privatim, et ritus ipse intellectum 
potestatis clavium, et remissionis peccatorum conservet in populo. 
Preterea cum illud colloquium magnopere prosit, ad monendos et 
erudiendos homines, diligenter retinemus in Ecclesiis Confessionem, 
sed ita, ut doceamus enumerationem delictorum non esse necessariam 
iure divino, nec onerandas esse conscientias illa enumeratione." 4 


Catechismus Minor, a Luthero confectus, hanc formam indicativam 
habet: *[Sacerdos, audita confessione, dicat:] Deus tibi sit propitius 
et confirmet fidem tuam. Arnen. — Interroget etiam confitentem: Num 
meam remissionem credis esse Dei remissionem? — Affirmanti et 
credenti porro dicat: Fiat tibi sicut credis. Et ego ex mandato Domini 
nostri lesu Christi remitto tibi tua peccata in nomine Patris, Filii et 
Spiritus Sancti. Arnen. Vade in pace" 4l 


Liturgia Nuremberg (a. 1533) e contra substituit hanc formam 
mere declarativam in sensu protestantico: "Deus omnipotens misertus 
est tui, et meritis... Domini Nostri lesu Christi . . . remittit tibi omnia 
peccata, et ego tanquam minister vocatus Ecclesiae Christianae, jussu 
Domini Nostri lesu Christi, annuntio hanc remissionem omnium 
tuorum peccatorum. In nomine Patris, et Fili et Spiritus Sancti. 
Arnen. Vade in pace, et fiat tibi sicut credis" 4 


Apud Anglicanos triplex absolutio indicatur in praecipuo eorum 
documento liturgico "The Book of Common Prayer", duplex nempe 
generalis et deprecativa, altera in officio matutinae et vespertinae 
orationis, altera in officio Coenae seu communionis, et tertia particu- 
laris atque indicativa in officio visitationis infirmorum. Haec in sua 
parte essentiali sonat verbatim sicut forma latina, non obstante illius ec- 
clesiae explicita negatione sacramenti Poenitentiae et potestatis clavi- 
um; sic enim se habet: "Dominus Noster Jesus Christus, qui ecclesiae 
suae reliquit potestatem absolvendi omnes peccatores vere poenitentes 
et in ipsum credentes, ex magna sua misericordia tuas tibi culpas 


40 Ibici., coi. 383 sq. 
4 Apud J. T. Müller, Die Symbolische Bücher der evangelisch-lutheranischcn Kirche, 
p. 363 sq. 
H. Hering, Hülfsbuch zur Einführung in das liturgischc Studium, Wittemberg, 185, 
p. 189. 

remittit, ef ego, auctoritate mihi ab ipso commissa, te absolvo ab 
omnibus peccatis tuis in nomine Patris et Filii et Spiritus S." 


Ad rem ZM. CII. LEA: “The partial reformation which separated the Anglican 
Church from Rome naturally led to the retention of a larger ascription of power 
to the priestly order than was admitted by the more radical revolutions on the 
Continent. In the ritual for the Ordering of Priests the Edwardian Liturgy retained 
the formula 'Receive the Holy Ghost: whose sins thou dost forgive they are 
forgiven, and whose sins thou dost retain they are retained"; and this still holds its 
place, although the Thirty-nine Articles (Art. XXV.) expressly limit the sacramenis 
to baptism and the Eucharist. The power of the keys thus granted was not in- 
tended to be merely potential. 


"In the Liturgy of 1552, which is still in use, the Order of Morning and Evening 
Prayer contains a general confession to be uttered by the congregation, after which 
the minister pronounces a kind of deprecatory' absolution, asserting that Almighty- 
God .. . hath given power and commandment to his ministers to declare and pro- 
nounce to his people, being penitent, the absolution and remission of their sins’. 
In this, the somewhat vague phraseology- used would seem to have been carefully- 
selected to accord with the assertions of St. Jerome that the priest only makes 
manifest the pardon accorded by God. 


"In the Office for the Visitation of the Sick, however, the power of the keys is 
asserted absolutely. The sick penitent is directed to confess any sins lying heavy- 
on his conscience, after which the priest grants him absolution in an indicative 
formula in which the ‘Ego te absolvo' is virtually the same as that of the Latin 
Church — Our Lord Jesus Christ, who hath left power to his church to absolve 
all sinners which truly repent and believe in him, of his great mercy forgive thee 
thine offences: and by his authority committed to me, I absolve thee from all 
thy sins in the name of the Father and of the Son and of the Holy Ghost'. 


"^A rubric of the Liturgy- of 1549 directs that ‘the same form of absolution shall 
be used in all private confessions' the omission of which in the revision of 1552 
shows the change occurring in the interval. Apparently in 1549 it had been deemed 
inadvisable to abolish entirely the sacrament of penitence, for in the Communion 
Service of that year there is an exhortation to those having troubled consciences 
to ease them by auricular confession to the celebrant ‘or to some other discreet and 
learned priest', and to receive absolution, which, of course, was of the indicative 
form prescribed for the sick; but this was a voluntary matter which, it was urged, 
ought not to be a subject of offence between those who availed themselves of it 
and those who did not. In the revision of 1552 this is modified to the cautious 
invitation to 'open his grief that he may receive such ghostly- counsel, advice and 
comfort as his conscience may- be relieved; and that, by the ministry of God's 
word, he may receive comfort and the benefit of absolution to the quieting of his 
conscience and the avoiding of all scruple and doubtfulness". 


"There was evidently- no desire on the part of the Edwardian divines to deny 
the opportunity- of confession to those who wished it or to deprive the minister 
of the power of the keys, and when, at the Savoy conference of 1661. the Puritan 
clergy- begged that the absolution formula should be made ‘declarative and con- 
ditional', in place of indicative, the request was refused. Yet the power to bind and 
to loose thus retained for the priestly- order fell practically into desuetude. In 
1793, Henry Digby Beste, a Fellow of Magdalen College, Oxford, preached a 
sermon in which he urged its revival, the first utterance, he says, of the kind for 
two hundred years, but as, a few years later, he was converted to Catholicism, 
though his effort attracted some attention at the time, it was soon forgotten. The 
so-called Tractarian movement revived the dormant claim, which the Liturgy shows 
to be incontestable, and, in the higher or Ritualistic section of Anglicanism, con- 

fession and absolution are practised, in very much the same fashion as in the 
Latin Church, except that the rite is voluntary." 

Ex hoc historico excursu circa usum formulae absolutionis in 
ecclesiastica traditione sequitur formam formaliter deprecativani re- 
pugnare Patrum menti et doctrinae de judiciali potestate et actione 
confessarii. Si qua igitur fuit forma deprecativa in usu apud Patres, 
quod nondum probatum est quodque, si esset, convenienter explicari 
posset ex fine retundendi calumnias Montanistarum et arrogantiam 
Donatistarum, ipsa non potuit esse nisi materialiter tantum depreca- 
tiva, Juxta sensum explicandum in Conci, seq. 

Idipsum dicendum est de formulis in usu post aetatem Patrum 
usque ad medium aevum. Nondum enim probatum est quod in ecclesia 
latina fuerit usus formae deprecativae, etiam generaliter loquendo; 
imo historice inverisimile videtur quod tanta mutatio ex generali usu 
formae deprecativae in generalem usum formae indicativae facta fuerit 
intra breve tempus, absque ullo notabili signo, vel eventu, vel contro- 
versia, et quod potuerit tam doctus ac prudens magister, qualis 
S. Thomas, reicere, tanquam novam, temerariam et praesumptuosam, 
sententiam alicujus Anonymi volentis talem usum defendere aut 
instaurare. Ceterum, quiquid sit de ipso usu formae deprecativae apud 
Orientales, etiam unitos, ea nequit esse nisi materialiter deprecativa. 
juxta dicenda, ac pro certo saltem tenendum est quod, si aliquis sacer- 
dos graecus dicendo formulam, quantumvis deprecativani, in usu in 
sua ecclesia, nihil aliud intendat quam orare, seu implorare a Deo ut 
Ipse remittat peccata poenitenti, nullatenus absolvit. 


Probatur 3. EX DOCUMENTIS ECCLESIAE. 


Cone. Flor. (Denz. 699) et Trid. (sess. 14, cap. 3) explicite docent 
formam hujus sacramenti esse verba "Ego te absolvo", imo Cone. 
Trid., determinando indolem horum verborum addit: "Absolutio sa- 
cerdotis ... est ... ad instar actus judicialis, quo ab ipso velut a 
iudice sententia pronuntiatur" (ibid., cap. 6; cf. can. 9). Jamvero 
absurdum est dicere simplicem orationem, qua formaliter petitur à 
Deo ut alicui peccata remittat, posse esse aequivalentem sensui illorum 
verborum aut se habere ad instar actus judicialis. 

Nec refert quod oratio dicatur a sacerdote habente veram potesta- 
tem absolvendi, nam qualitas subjecti non mutat naturam actionis 
quae ab ea non procedit, secus omnis actio procedens a sacerdote 
esset absolutiva, quod ridiculum est. Nec valet dicere Concilium in 
illa decisione determinasse formam sacramenti, ita ut nunc debeat 
esse indicativa, ex quo non sequitur formam deprecativam non esse 


"A History of Auricular Confession, Vol. 1, Philadelphia, 1896, p. 520-523. 

sufficientem per se et attenta sola Christi institutione; nam, etiam si 
concederetur cum quibusdam theologis Ecclesiam posse mutare ma- 
teriam et formam sacramentorum, certum est eam non posse talem 
mutationem inducere quae adversetur indoli sacramenti praecise prout 
est a Christo institutum; jamvero de fide est, ex ipso Cone. Trid. 
(sess. 14, can. 9), indolem sacramenti, quae maxime in forma residet 
et manifestatur, esse judicialem, et, ut dictum est, forma deprecativa 
repugnat sententiae judiciali; ergo Concilium, intimando formam con- 
sistere in. verbis “Ego te absolvo", nullam essentialem mutationem 
induxit, sed mere declaravit quod est a Christo institutum. 


Confirmatur 1. Ex oppositione quam Concilium statuit inter verba 
“Ego te absolvo" et “preces quasdam de Ecclesiae sanctae more lauda- 
biliter adiunctas, ad ipsius tamen formae essentiam nequaquam spec- 
tantes", quasi dicat eas preces, prout praecise sunt preces, non posse 
esse formam sacramentalem. Ex quo, advertas, nequaquam volumus 
concludere, ut quidam faciunt, illas easdem preces non posse consti- 
tuere formam sacramentalem, si nempe dicantur in sensu non for- 
maliter deprecative, sed aequivalenter indicativo, ac ita evacuentur 
sua propria ratione deprecatoria, ut infra explicabitur. 2. Ex eo quod 
à Benedicto XII reprobatur, ut error, usus Armenorum adhibendi 
formulam deprecatoriam (Deus dimittat tibi peccata tua) in sensu 
deprecatorio; quapropter Armeni in suo concilio Sissensi declararunt 
se eam formam adhibuisse cum intentione indicativa. non secus ac 
apud Latinos, ac ceterum jam adoptasse perfectiorem formam indica- 
tivam ipsius Ecclesiae latinae (cf. supra, p. 660). 


DICES. Apud Graecos unitos forma est adhuc deprecativa, ejusque 
validitas agnita est in sequentibus tribus Ecclesiae documentis: 
Clemens VIII in sua Instructione super aliquibus ritibus Graecorum 
(n. 9), 31 aug. 1595, statuit quoad Italo-Graecos: “In casu necessi- 
tatis presbyteri graeci catholici possunt latinos absolvere. Utantur 
forma absolutionis in generali concilio florentino praescripta: et postea, 
si voluerint, dicant orationem illam deprecativani. quam pro forma 
huiusmodi absolutionis dicere tantum consueverunt" (Bull. Rom., ed. 
Taur., t. 10, p. 212). Benedictus XIV, Bulla “Etsi pastoralis" pro 
Italo-Graecis (5, 5), 26 martii 1742, eandem renovat praescriptionem, 
lisdem quidem verbis. S. C. S. Officii, 6 sept. 1S65, simpliciter graecis 
presbyteris praecipit ut propria sui ritus forma utantur etiam ad 
absolvendos latinos: "Sacerdotes confessarii orientales in excipiendis 
sacramentalibus confessionibus fidelium latini ritus uti debent forma 
et lingua proprii adprobati ritus, nisi aliter ab Apostolica Sede in- 
dultum vel decretum fuerit" (Collectanea S. C. de Prop. Fide [1907], 


t. 1, p. 702, n. 1275). 

RESP. Ad duo priora documenta respondent plures, ut Lugo, 
Henno, Berti, Billuart, De Augustinis, ideo Clementem VIII impo- 
suisse Graecis additionem formae indicativae quia habuit ut invalidam 
deprecativam formam eorum, adeoque adversarios ipso suo telo se 
confodere. Ad rem De Augustinis: “Ideo . . . Graecis illis, pro quibus 
edita fuit Instructio, Summus Pontifex mandavit ut formam indica- 
tivam, a Concilio Florentino praescriptam, necessario adhiberent in 
sacramenti poenitentiae administratione, et postea, si vellent, dicerent 
etiam formam deprecativam, qua utebantur; quia hanc formam omnino 


invalidam reputavit. — Quis enim suspicari posset Summum Pontificem 
voluisse indubiam formam bis super eandem materiam in eodem 
iudicio sacramentali pronuntiari? — verum et hoc affirmari deberet, 


si admitteretur Clementem VIII. formam illam quorumdam Graecorum 


deprecativam habuisse validam." *4 


Attamen, haec responsio necessaria non est. Nam S. Pontifex nul- 
latenus improbat formam Graecorum, imo implicite videtur approbare 
consuetudinem illam qua Graeci "orationem deprecativam, pro forma 
absolutionis dicunt". Ratio autem quare prescribat ut ab eis addatur 
forma latina, potest esse tum quia rationabile est ut in ministrando 
sacramentum latinis utantur istorum ritu, tum ne Ecclesiae Romanae 
formam despicere videantur, tum ne forma deprecativa quibusdam 
fidelibus latinis anxietatem de validitate absolutionis ingerere possit. 
Ratio vero quare Graecis permittat ut addant etiam propriam formam 
deprecativam, esse potest ne ipsi defraudentur proprio ritu aut 
turbentur in sua consuetudine; nec ceterum inde sequitur S. Ponti- 
ficem intendere ut dicant duplicem formam, nam, posita forma indi- 
cativa cum intentione absolvendi, subsequens formula deprecativa 
nequit amplius se habere nisi ut quaedam additio caeremonialis. 
Ceterum, in tertio objecto documento Graeci permittuntur, imo juben- 
tur, propria forma deprecativa uti. 

Unde ad objectionem respondetur formam illam (supra in p. 653 
recitatam ex Jugie), quae est communis Graecis separatis, Graecis 
unitis extra Europam et Italo-Graecis, esse materialiter tantum depre- 
cativam, formaliter vero indicativam, quia explicat actuale exercitium 
sacerdotalis ministerii, saltem in illis verbis “Deus per me tibi parcat", 
quae aequivalent istis "Ego tibi parco ut minister et instrumentum 
Dei." Ad rem Goar: *[Haec oratio] indubitatam tenet Sacramenti 
Poenitentiae formam his verbis contentam: Ter me tibi condonet 
Deus’, quamvis enim deprecativa prima fronte appareat, absoluta n1:44 


H De re sacramentaria, v. 2, thes. 23, Romae, 1889, p. 310. 

hilominus his dictionibus ‘per me redditur authoritatemque a Deo 
acceptam quam prius minister memorabat, reo poenitenti applicat." 5 


Probatur 4. EX JUDICIALI INDOLE ABSOLUTIONIS. 


Absolutio sacerdotalis est sententia judicialis, adeoque debet pro- 
fern ad modum sententiae judicialis, ut etiam supra audivimus affir- 
matum a Cone. Trid. Jamvero sententia judicialis quae sit formaliter 
deprecativa repugnat in terminis, sicut repugnant inter se petitio et 


impositio, supplicatio et imperium. 


OBICIT MORINUS absolutionem sacerdotis esse sententiam ju- 
dicialem quidem sed etiam et maxime pure ministerialem, et quidem 
ministerialem pro Deo qui, secus ac principes humani, est praesens 
et agens in omni judicio sacramentali. Unde deprecativa sententia non 
repugnat judicio sacramentali, etsi repugnet judicio civili a quo prin- 
ceps ipse est absens et in quo directe non agit. Ceterum, nec ipsi 
theologi dogmatici valent assignare sensum judicialem ipsorum ver- 
borum “Ego te absolvo", nam quod dicunt ea significare “Sacramen- 
tum absolutionis tibi impendo" nihil habet judiciale, imo est mera 
tautologia quae applicari potest formae cujuslibet sacramenti. 


Ad rem ipse: “Huic rationi [deductae ex judiciali indole absolu- 
tionis] potissimum innituntur nonnulli Scholastici qui opinantur Ab- 
solutionem modo deprecativo datam valere non posse: Ideo tantisper 
nobis est in huius objectionis solutione immorandum, qua Lectori ratio 
intima explicabitur proper quam sententia Forensium iudicum esse 
debet indicativa, Sacerdotum vero possit esse deprecativa. 

“Sed antequam hoc aggrediar duo Lectorem obiter monere velim. 
Prius, Sacerdotem in Sacramento Poenitentiae duplici munere fungi: 
Medici, et Indicis. Doctores ili Scholastici ludicis tantum munus 
spectant. Antiqui vero Patres se ut Medicos potissimum considera- 
bant. . . Quid autem magis convenit spiritali Medico quam pro morbis 
animae curandis ad Deum deprecatio? ... Si [igitur] dicas Sacer- 
dotem esse judicem, dicam esse Medicum cuius officio nullomodo 
repugnat Dei invocatione morbos curare, et spiritales, et corporales. 
Posterius monitum, Doctores plerosque qui iudicialem sententiam 
velut unicam Absolutioni dandae formulam idoneam tantopere urgent, 
postquam quaestionem in omnes partes versarunt, eam tandem sic 
interpretari ut sententiae iudicialis in ea vix umbra supersit. Dispu- 
tantes enim quid significent haec verba, 'Absolvo te, etc. tandem eo 


**Euchologium sive rituale Graecorum. Parisiis, 1647, p. 680. 

velut ad sacram anchoram confugiunt, ut asserant nihil aliud signifi- 
care, quam '7;mpendo tibi Sacramentum Absolutionis'. In cuius iudicis 
mentem venit unquam istiusmodi sententiae formula? Quis tam sagax 
ut ex eiusmodi pronuntiato iudicem coniiciat? Versatilis sententia... 
Cui enim Sacramento non conveniet? Impendo tibi Sacramentum Con- 
firmationis, Ordinis, Unctionis, etc. ac pari iure impendo tibi Sacra- 
mentum damnationis. Nam sententia iudicialis aequo iure fertur in 
damnationem et Absolutionem. Haec admonuisse satis esto: Videamus 
quid sit sentiendum de repugnantia sententiae iudicialis cum modo 
loquendi deprecativo, ut obiectionis solutioni lumen affulgeat. 


"Primum igitur dico huic obiectioni dissolvendae sufficere vulgare 
illud dictum, verba, phrasesque usu valere, ut nummi, nec altius in 
hominum sermonem esse inquirendum. Cum autem constet annis mille 
ducentis in Ecclesia Occidentali Absolutionem deprecativo modo dari 
solitam, in Orientali vero in hunc usque diem, non aliter dari, Quis 
feret rationes proprio ingenio effictas perpetuae sermonis consuetudini 
opponentem? Significationis, et elegantiae phrasium suprema ratio 
est usus. . . Quapropter ratio humana per se docere non potest, imo 
nec conficere, quae esse debeat materia vel forma, vel etiam ritus 
sacramenti administrandi. Id universum a traditione pendet. Ideo 
pluris facienda videtur, vel unius celebris Ecclesiae constans traditio, 
quam multorum Scholasticorum quantumlibet probabilis ratiocinatio... 

"Sed his omissis iudicialis sententiae pronuntiandae modum, natu- 
ramve penitius introspiciamus. . . Ut igitur rem ipsam cominus aggre- 
diamur, ipsiusque controversiae viscera recludamus, ministerialis causa 
distinguenda est, aut est a Deo delegata, et instituta, aut a Principibus: 
hoc est, aut Dei iudicia iudicat, aut hominum. /ngens inter utramque 
discrimen: Principiem Ministri sententiam deprecative pronuntiare non 
possunt, imo hoc ab iis requirere nemo potest nisi infans, aut plane 
demens. . . Principes causas subditorum Consiliariis suis et Comitibus 
delegant, ut eas ipsi nusquam audiant; nisi quod raro evenit, quaestio 
aliqua gravis legibus nondum definita emergat, aut ortum sit inter 
imperii Primates periculosum aliquod dissidium, quod disceptantium 
contentione noxam Reipub. minitetur. . . Ideo [princeps] consulit ut 
varios indices, alios aliis Praesidentes constituat, qui populi controver- 
sias absolute definiant, et Maiores tantum causas ad ipsum deferant... 
Si quis [ceteroquin] asserere vellet Indices civiles sententiam depre- 
cative pronuntiare posse, tum deprecativus ille modus sensu esset 
indicativus . . . atque ex abusu loquendi deprecativus. Nam propter 
rationes explicatas sensus deprecativus Indicum sententiis proprie 
competere non potest. Sed Deus ubique praesens est, et negotiorum 
multitudine non fatigatur, nedum opprimitur. Quapropter nihil obstare 

potest quominus Sacerdos qui vice Dei iudicat, Absolutionis sententiam 
deprecative et proprie admodum pronuntiet: Ab eo enim ubique gen- 
tium exauditur, et se exauditum iri promissionem habet" (op. cit., 
LS, 65 21, n. 2-6, p. 277 sq.). 


RESPONDETUR. Discrimen a Morino invocatum inter judicem 
forensem et judicem sacramentalem est impertinens ad rem. Ratio 
enim ministerialis, quantumcumque inculcetur et quomodolibet intelli- 
gatur, non destruit in actione sacerdotis veram indolem Jjudicialem, 
quae asseritur in doctrina catholica et Tridentina; indoles vero de- 
precativa pugnat cum indole potestativa et judiciali. Indoles ministe- 
ralis potest tantummodo conferre formulae absolutionis quemdam 
characterem objectivae et late dictae orationis, sicut ceteroquin et 
formulis aliorum sacramentorum, necnon facilius permittere usum 
formularum . materialiter tantum  deprecativarum. Unde frustra 
Morinus insudat per duas fere columnas in ostendendo praedicto inani 
discrimine.4( 

Inanitas impugnationis illius expositionis "Impendo tibi sacramen- 
tum absolutionis", quae est ipsius S. Thomae, ostensa est in art. 79 
(p. 558 sqq.). 

Quod autem transeunter obicit Morinus ex medicinali ratione actio- 
nis sacerdotis leve est. Nam actio medicinalis sacramentalis duplex 
est: alia essentialis, quae consistit in auferendo vulnera peccati quaeque 
coincidit cum ipsa absolutione adeoque non distinguitur ab actione 
judiciali nisi modaliter et ex parte objecti, prout nempe peccata con- 
siderantur vel ut vincula quae solvantur vel ut vulnera quae curentur; 
alia accidentalis et integrativa, quae consistit in apponendo remedia 
ad praecavendum relapsum in peccatum atque coincidit cum imposi- 
tone satisfactionis, ab ipsa absolutione distincta, etsi ad eam ordinata; 
addi etiam potest actio consiliativa et exhortativa, sed haec non est 
stricte et ab intrinseco sacramentalis, sed integrat veluti ab extrinseco 
et occasionaliter sacramentale ipsum ministerium. 


Alia quae obiciunt tum Morinus tum alii in favorem formae depre- 
cativae, praecipue ex paritate cum potestate miraculorum factam 
Apostolis, cum forma Extremae Unctionis et cum absolutione ab 
excommunicatione, jam dissolvimus superius (art. 78, p. 524 sq. et 
art. 79, p. 552-555) ex ipso ore S. Thomae impugnantis frivolas, ut 
ait, rationes alicujus Anonymi, cujus dealbatam sententiam Morinus 
inaniter conatus est ad vitam revocare. 


e Cf. quae ad similem objectionem diximus in art. 79, p. 5S1 sq. 

Probatur 5. EX IPSA SACRAMENTAL! INDOLE ABSOLUTI- 
ONIS. 


Res imprimis suadetur et confirmatur ex ipsa analogia et paritate 
cum aliis sacramentis, quae omnia, excepta Extrema Unctione, indica- 
tivam formam habent ac requirunt. Quod autem paritas trahenda 
sit ex aliis sacramentis potius quam ex ipsa Extrema  Unctione, 
declaratum est in art. 79 (p. 554 sq.). Et ita satisfit uni ex adver- 
sariorum objectionibus, deductae ex paritate cum Extrema Unctione. 
Ceterum, scimus hanc confirmationem parum valere contra Morinum 
et quosdam alios qui putant se invenire, imo requirunt, formas 


deprecativas in omnibus sacramentis. 


Unde probatur magis directe ex ipsa natura sacramenti eiusque 
formae. Cum enim sacramentum, iuxta doctrinam catholicam, sit sig- 
num efficax gratiae, cumque proinde id significare debeat quod causát 
et eius significatio maxime inveniatur in forma, quae dat ei speciem, 
"oportet quod forma sacramenti significet id quod in sacramento 
agitur" (5 p., q. 64, a. 3; cf. q. 72, a. 4 et q. 78, a. 2). Jamvero 
formula deprecativa non significat id quod agitur in sacramento Poeni- 
tentiae, adeoque nequit esse ejus forma. Nam in hoc sacramento. 
prnno fit remissio et absolutio, et hoc non exprimitur in formula 
deprecativa, “quia per haec verba sacerdos absolutionem non significat 
fieri, sed petit ut fiat” (3 p., q. 84, a. 3, ad 7), nam “qui petit aliquid 
esse solvendum non solvit" (Opusc. 22, c. 7). Secundo, absolutio et 
remissio fit certe et ex opere operato, et hoc non exprimitur per for- 
mulam deprecativam, quae sicut omnis oratio, cujus effectus dependet 
a solo beneplacito divino et non ab hominis causalitate, sub incerto 
procedit. "Non ergo sub incerto modo deprecativae orationis signifi- 
canda est in hoc sacramento remissio peccatorum, sed sub certitudine 
per indicativam orationem" (Opusc. 22, c. 7). ‘“Periculose [igitur 
sacerdos] .. . solam orationem dicit, quia hoc non est absolvere, sed 
sub dubio relinquere" (ibid., c. 3). 


Opponit Morinus (op. cit., l. 8, c. 20, n. 1) formam sacramentalem 
non esse privatam orationem, sed publicam Ecclesiae orationem, cui 
competit infallibilitas et certitudo, ut ceteroquin patet ex ipsa forma 
Extremae Unctionis. 

Resp. Certitudo quae competit orationi Ecclesiae, quaeque cetero- 
quin competit, etsi inferiori gradu et modo, etiam privatae orationi, 
cum omnis oratio vere sit infallibilis, alia est a certitudine quae dicitur 
competere sacramentis, quia est certitudo propria operis operantis, 
cujus effectus manet pendulus a divino beneplacito, ac pro tanto 

incertus, dum certitudo effectus sacramentalis dependet ex ipsa posi- 
tione actus, seu ex opere operato, supposito quidem divino pacto, seu 
libera Dei institutione. Negatur autem paritas inter formam Extremae 
Unctionis et formam Poenitentiae, ut explicatum est in art. 79 


(p. 554 sq.). 


Conclusio 2. Absolutio materialiter tantum deprecativa est valida, seu potest 
absolutio exprimi, quibusdam verbis et m concipiendi quibus ordinarie 


exprimi solet affectus volentis vel deprecantis. 


Probatur ex eo quod, ut patet ex ipsa humana consuetudine, non 
repugnat ut quibusdam talibus verbis et modis exprimatur actuale 
exercitum actus, procedens ab ipso subjecto, necnon ipsum exer- 
citium actionis judicativae. In quo casu absolutio est mere materialiter 
deprecativa, aequivalenter vero seu formaliter indicativa. 

Conclusio confirmatur tum ex exemplo Baptismi, in quo valet forma 
"Baptizetur talis" pro "Baptizo te", ut admittunt omnes theologi, 
incluso 5. Thoma cum mediaevalibus (qui tamen minus recte putarunt 
eam formam de facto adhiberi a Graecis, legentes "Baptizetur" pro 
"Baptizatur"); ftum ex valida forma quam de facto adhibent plures 
Graeci catholici, aut ex qualibet forma, quae, sive in graeca sive etiam 
in latina ecclesia, fuerit forte in usu in primis saeculis. 


IN DETERMINANDO AUTEM QUAENAM SINT ILLA VER- 
BA ET QUINAM ILLI MODI DEPRECATIVAE SEU OP- 
TATIVAE LOCUTIONIS, IN QUIBUS DE FACTO SALVATUR 
AEQUIVALENTIA CUM FORMA INDICATIVA, non facile nego- 
tum est (ad quod praecise est coarctanda tota controversia 
vel discrepantia theologorum in hac re, si excipiatur quidem 
formalior dissensus | unius vel alterius, uti Anonymi, quem 
impugnat S. Thomas, et Morini), eo quod significatio verborum 
pendeat a copulatis causis communis consuetudinis, intentionis loquen- 
tis et circumstantium locutionis, et praeterea in significationem ver- 
borum sacramentalium influant determinate ecclesiastica consuetudo, 
intentio Ecclesiae et circumstantiae administrationis sacramenti. 


Consulto dicimus significationem verborum pendere c.v copulatis 
causis praedictis, nam una vel altera ex se sola non sufficit. 

Ita consuetudo sola non suflicit absque intentione loquentis; sic 
potest sacerdos dicere verba "Ego te absolvo" cum mera intentione 
recitativa, puta legendo haec verba in Rituali ad meram exercitationem 
coram alis, vel alloquendo discipulos in schola dum explicat quaes- 
tionem de qua nunc agimus; item potest ea verba pronuntiare po- 

testative sed cum sola intentione absolvendi a censuris, nain ex 
ecclesiastica consuetudine verbum "Absolvo" potest significare utram- 
que solutionem, a peccatis nempe et a censuris. 

Similiter non sufficit sola intentio; nam si quis diceret “Bibo” et 
intendat significare "Manduco", non ideo hoc significat per illud ver- 
bum, quia verba sunt signa conventionalia, adeoque supponunt 
conventionem, seu cognitionem alterius cui fit allocutio; quod si quis 
prius dicat alteri se velle significare *"Manduco" cum dicit “Bibo”, ea 
conventio et ea significatio valorem habebit inter duo individua, sed 
nequaquam mutabit communem sensum verbi “Bibo”, ita ut nullo 
modo valebit in communi seu sociali loquela nec in publicis actibus. 
Unde si sacerdos dicat v.g. poenitenti "Bene te habeas", intendens 
dicere “Te absolvo", nulla erit forma sacramentalis, etiam si ipse antea 
monuerit poenitentem se talem sensum illis verbis tribuere velle; nam 
verba sacramentalia sunt socialia et judicialia, imo sunt quaedam ob- 
Jectiva locutio ministri ad causam divinam, adeoque eorum significatio 
non pendet a privata, sed a communi et publica impositione. 

Nec tandem sufficiunt circumstantiae locutionis, etiam una cum in- 
tentione loquentis, sed requiritur etiam communis consuetudo, ad hoc ut 
id quod extrinsece designatur in circumstantiis redundet et transeat in 
significationem ipsorum verborum. Ut enim dictum est supra in art. 78 
(p. 530 et 532 sq.), reddendo rationem quare in forma absolutionis 
mentio subjecti (“te”) explicite requiratur nec sufficienter determinetur 
ex circumstantiis, mentio vero objecti ("A peccatis tuis") ob con- 
trariam rationem non requiratur, aliud est designari et significari per 
circumstantias et aliud hanc significationem redundare in ipsam sig- 
nificationem verborum; ad hoc enim multum facit communis usus et 
consuetudo. Ita verba “Vade in pace" non significant "Ego te absolvo", 
etsi dicantur cum intentione absolvendi, a sacerdote habente potesta- 
tem absolvendi, et post auditam confessionem poenitentis; nam de 
facto ex ecclesiastica consuetudine ea verba illum sensum non habent, 
etsi fortasse in aliqua aetate potuerint habere. Propterea 5. Thomas 
(Opusc. 22, c. 2) ait orationes "Absolutionem et remissionem", “Bene- 
dictio Dei omnipotentis" aliaque id genus quae comitari solent formu- 
lam absolutionis non esse ipsam formam quia "in usu communi non 
habentur" in sensu potestativo, etsi aliquando taliter potuerint haberi. 
Quae quidem omnia valent etiam de formulis indicativis mere declara- 
tivis (v.g. Absolvitur Petrus. Remittuntur tibi peccata); non enim 


minus inepta est forma declarativa quam deprecativa ad designandum 
exercitium potestatis. 


Inde intelligitur quid dicendum sit de trina illa classification?, for- 
mularum materialiter deprecativaruni, quae a quibusdam modernis 

doctoribus (ut Galtier, n. 505, Vacant in Diet. Théol. Cath.. art. Ab- 
solution, col. 249, et Boyer, thes. 7), dicuntur esse formaliter indica- 
tivae, ac ideo validae, quasque enumeravimus in Statu Quaestionis 
(p. 614) sub titulo "Aequivalenter indicativae ah extrinseco", scili- 
cet: Vcl ex mentione ministerii sacerdotalis, vel ex mentione institu- 
tionis potestatis clavium, vel ex praesentibus circumstantiis.l/ 

Haec scilicet judicanda et rimanda sunt juxta modo dicta de copu- 
latis tribus causis ex quibus significatio verborum consurgit. Ipsa 
mentio ministerii non sufficit, nisi fiat tali modo et verbis, quae ex 
consuetudine determinentur ad significandum actuale exercitium po- 
testatis remissivae, ut si dicatur "Deus te absolvat per ministerium 
meum", non vero "Exercens ministerium tibi dico: Exurge et vivas, 
vel, Vade in pace", et similia. Pariter et a fortiori non sufficit secun- 
dum se mentio institutionis, sed tantum si praedicto modo determi- 
netur, ut si dicatur: “Deus, qui sacerdotibus tuis dixisti: Quaecumque 
solveritis super terram erunt soluta et in coelis, absolvas hunc famulum 
tuum", tunc enim sensus indicativus actualis exercitii potestatis sacer- 
dotalis in verbo "Absolvas" determinari potest sive ex intentione 
absolventis, sive ex circumstantiis factae confessionis, potestatis sacer- 
dotalis, et mentionis institutionis inducentis influxum divinum, sive ex 
circumstantia usus deprecativae locutionis in aliqua aetate vel in aliqua 
ecclesiastica communitate. Multo autem minus sufficiunt circumstan- 
tae factae confessionis et potestatis sacerdotalis, secus quidquid tunc 
fieret a sacerdote esset sacramentale et quidquid ab eo diceretur cum 
intentione absolvendi esset absolutio sacramentalis. 


Inter tres autem supradictas causas, influentes in significationem 
verborum et consequenter in validitatem formulae absolutionis, maxime 
attendenda est consuetudo, tum communis sermonis tum ecclesiasticae 
acceptionis, a qua potissimum ea significatio dependet. Et quod ad 
rem nostram attinet, haec sedulo notanda sunt. Primum est quod ob 
indolem graeci et orientalis sermonis: *$ facilius contingit ut apud eos 
populos formulae deprecativae habeant sensum indicativum, ac sint 
validae, quam apud Latinos, quorum sermones contrariis gaudent 
proprietatibus, ob juridicam fortasse ac pedestrem Romanorum inen- 
talitatem et traditionem; unde quod graeca indoles sermonis exprimet 
verbis "Absolvaris", latina consuetudo potius exigit ut exprimatur 
verbo “Absolvo”. Secundo, indoles pure ministerialis judicii sacra- 
mentalis, ejusque signantior inculcatio in quibusdam ecclesiis vel 
temporibus, quando ea indoles ab erroribus, puta Montanistarum 
vel Donatistarum, pessime interpretabatur, potuit esse ratio quare 


° In hac ultima ratione insistunt praesertim Billot et Diekanip. 
Y CI. Morinuni, op. cit., 1. 8, c. 19. 

ecclesiastica consuetudo aliquas formulas deprecativas ad sensum 
indicativum determinaverit. Tertio, quaedam verba potuerunt ex eccle- 
siastica consuetudine in aliqua aetate determinari ad significandum 
ministerium | sacramentalis remissionis, ita ut, etiam sub forma 
optativa aut deprecativa prolata, ad ejus actuale exercitium refer- 
rentur (quemadmodum accidit verbo "*Baptizo"; et probabiliter verbo 
"Christianizo" apud quosdam populos, puta Anglici sermonis, ubi dica- 
tur “I christen thee”); atque id de facto ac universaliter contigit verbis 
"Remitto" et “Absolvo”, ob ipsorum divinam originem ex verborum 
institutionis; unde facilius accidit ut formulae absolutionis depreca- 
toriae, in quibus ea verba, et maxime vox “Absolvo”, referuntur, 
habeant sensum indicativum ac sint sacramentaliter validae. 


Ex his principiis potest quis cum majori vel minori certitudine, aut 
probabilitate, judicare de valore variarum formularum absolutionis 
quae sunt vel fuerunt in usu in variis ecclesiis quasque superius attuli- 
mus. Non tamen id facere vacat; nam non satis constat quaenam 
fuerit formula in usu in utraque ecclesia usque ad ortum medii aevi. 
Post illud vero tempus in ecclesia latina forma indicativa unice ad- 
hibita est. Apud Orientales autem multi jam hanc eandem formam 
adoptarunt. Qui in haeresi vel schismate perstiterunt, formam abso- 
lutionis corrumpere potuerunt. Formula tandem deprecativa, quam 
inter catholicos ritus orientalis adhibent soli Graeci extra Europam 
degentes, Italo-Graeci et Copti, est manifesto formaliter indicativa, 
saltem pro ipsis, cum referat directe voluntatem et exercitium sacer- 
dotalis ministerii, una cum et sub principali influxu divino; forma enim 
Coptorum in his verbis essentialiter continetur: "Absolvatur talis à 
S. Trinitate et per os humilitatis meae”, P8 forma vero Graecorum in 
his: “Ipse Deus per me peccatorem tibi parcat" .5( 

Ceterum, validitas istarum formarum certa est, quod attinet ad eos 
populos, tum ex eo quod observetur in notabili parte catholicae Ec- 
clesiae sub implicita approbatione S. Sedis; tum ex eo quod insertae 
sint in editionibus S. C. de Prop. Fide; tum ex eo quod ex Decreto 
S. Officii a. 1865 (supra rei. in p. 665) sacerdotes graeci jubeantur 
uti propria forma deprecativa, etiam cum absolvunt latinos; tum ex 
eo quod illa forma non fuerit improbata a Clemente VIII et Bene- 
dicto XIV in causa Italo-Graecorum (ut dictum est supra, p. 665 sq.); 
tum ex eo quod in exortis controversiis cum Graecis nunquam eam 
impugnarunt doctores latini. 


8 Haec formula jam continebatur in Poenitcntiali Joannis Jejunatoris saec. 6 (cit. in 
p. 650), sic expressa: “Peccata [hujus servi tui] per os meum dissolve". 

M Eadem forma legitur in antiquo Poenitcntiali libello ex Codice Barberino (supra cit. 
in p. 650sq.): “Deus parcat tibi per me peccatorem”. 

Sit tamen verbum de praecipuis expressionibus ad quas variae 
formulae reduci possunt: 


l. Expressiones continentes solum verbum “Absolvere” (vel aequi- 
valens verbum, uti Remittere, Indulgere, Misereri, Ire in pace). 

Absolvaris (vel Absolvatur talis). Dicta in sensu veluti imperativo, 
est valida, praecipue ubi accedat usus alicujus ecclesiae, quia practice 
et exercite acquivalet formulae *Ego te absolvo". Hanc admittunt ipsi 
Suarez et Salmanticenses. 

Placet hunc absolvi. Valida videtur, quia fere eundem sensum re- 
fert. À Scoto valida habetur. 

Volo ut absolvaris. Ambigua est ac dubia, nisi accedat usus Ecclesiae. 
Nam per se exprimit tantum affectum et voluntatem absolutionis forte 
a solo Deo efficiendae, non vero ipsum ministerium sacerdotale. 

Remittatur tibi, Indulgcatur tibi, Eas in pace, et similia, in quibus 
verbum “Absolvo” non occurrit, magis ambiguae sunt ac dubiae, nisi 
accedat usus Ecclesiae. Nam verbum “Absolvo” ex constanti usu deter- 
minatum fuit ad significandam remissionem sacramentalcm seu per 
ministerium sacerdotale. 

Absolvitur talis, Remittuntur tibi peccata, Remittitur peccatum tali, 
Indulgeatur tibi, Datur tibi pax, et similes expressiones indicativo- 
declarativae, dubiae sunt, quia ministerium sacerdotis non sufficienter 
exprimunt, nisi accedat usus Ecclesiae. 


2. Expressiones in quibus una cum verbo "Absolvere" fit sola 
mentio causae divinae, per se sunt magis dubiae quam praecedentes, 
praecise ratione illius mentionis, quae potest inducere sensum abstrac- 
tivum ab influxu ministri. 

Absolvat te Deus, Absolvaris a Deo, et similes, sunt dubiae formae, 
nisi accedat usus Ecclesiae. A fortiori idem dicendum est de formulis: 
Deus tibi remittat, Parcat, Indulgeat, Misereatur, in quibus deest 
verbum *Absolvere". Eas expressiones ut validas habent Franciscus 
Mayro, Soto, Arcudius (dummodo, ait, accedat usus), Lugo (cum 
distinctione), Pesch, Billot, Dickamp. Ut invalidam habent S. Thomas, 
Suarez (ut videtur), Salmanticenses, Lugo (cum distinctione). S. 
Thomas, 3 p., q. 64, a. 5, explicite ait: “In sacramentali absolutione 
non sufficeret dicere: 'Misereatur tui omnipotens Deus', vel: 'Abso- 
lutionem et remissionem tribuat tibi Deus, quia per haec verba 
sacerdos absolutionem non significat fieri, sed petit ut fiat". Attamen 
s. Doctor videtur illus invaliditatis rationem reddere quia ex usu 
Ecclesiae illae formulae habentur ut merae preces; ait enim: "*Hugjus- 
modi absolutiones in publico factae non sunt sacramentales, sed sunt 
orationes quaedam ordinatae ad remissionem venialium peccatorum. 

Unde in sacramentali absolutione non sufficeret dicere. 

Absolve Domini . . . , Remitte Domine, et similes expressiones in 
pura forma deprecativa, non sunt validae nisi accedat explicitus et 
signans usus Ecclesiae, nec ex sola intentione sacerdotis et circumstan- 
tiis confessionis possunt sufficienter determinari ad sensum indicativum 
et operativum, ut dictum est supra, quidquid in contrarium sentiant 
quidam auctores, notanter Billot et Diekamp. 


3. Expressiones in quibus fit explicita mentio ministerii sacerdotis, 
facilius validae sunt. 

Absolvaris a me, vel per me, vel per meum ministerium, vel per 
meam potestatem (item, Absolvat te mea humilitas), valida est, 
fatentibus omnibus (inter alios ipsi Salmanticenses et Lugo), imo 
certior est quam formula “Absolvaris”. 

Absolvaris a Deo per me, vel Absolvat te Deus per me, valida est, 
fatentibus Salmanticensibus, Lugo, Pesch, aliisque, quia mentio divinae 
causae non excludit sed potius explicat et complet mentionem sacer- 
dotalis ministerii. 

Idem dic de formulis indicativo-declarativis "Absolvitur talis a Deo 
per me", *Absolvit Deus talem per me", “Remittuntur tibi peccata per 
meum ministerium", ‘Deus remittit tibi, vel indulget, vel miseretur, 
per meum ministerium". 

Domine, absolvas, remittas huic per meum ministerium. Dubia est, 
nisi ex usu determinetur; nam per se non exprimit ipsum actuale 
exercitium ministerii, sed petit a Deo ut applicet tale ministerium ad 
actuale ejus exercitium. 


4. Expressiones in quibus absque explicita mentione ministerii fit 
explicita mentio susceptae a Christo potestatis clavium vel ejus insti- 
tutionis, minus facile, quam praecedentes, validae evadunt, nisi directe 
exprimatur connexio cum ea potestate vel institutione, aut accedat 
usus Ecclesiae. Tales sunt v.g. : Domine, qui dedisti nobis potestatem 
solvendi, absolve hunc; Dominus qui dedit nobis potestatem solvendi 
absolvat te; Absolvaris a Domino qui dedit nobis potestatem solvendi. 
Possunt tamen considerari ut practice et exercite indicativae et abso- 
lutae, ut observat Billuart; ac ita probabiliter sunt validae secundum 
se, simpliciter vero dubiae. 


NOTA. Disputant theologi an hodie, post Cone. Trid., aliqua forma 
deprecativa, quae attenta institutione Christi sit valida, uti ea quae in 
ecclesia graeca adhibetur, sit etiam valida in ritu latino, quamtumvis 
graviter illicita. 

Quidam negant, plures affirmant, ex diversis quidem principiis et 
rationibus. 

Invaliditatem declarant, certe vel dubitative, inter alios Morinus, 
Tourncly, S. Alphonsus (n. 430),4 Billot (thes. 3, circa finem), Sasse 
(c. 32), Pesch (n. 294-296; dicit invaliditatem non esse plane certam ). 
Van Noort-Verhaar (n. 104; probabilius invalida), Jugie (Theol. 
Orient., t. 3), Boyer (thes. 7, nota 2; validitas videtur dubia). Com- 
munis ratio istorum videtur esse quia Ecclesia habet potestatem de- 
terminandi formam sacramenti et id fecit de facto determinando ut 
sola indicativa adhibeatur a latinis. Ceterum haec opinio posset susti- 
neri etiam si negetur sententia de illa Ecclesiae potestate, afferendo 
nempe duas sequentes rationes, scilicet primo Ecclesiam per praecep- 
tum Florentinum et Tridentinum intendisse subtrahere jurisdictionem 
ilis sacerdotibus latinis qui utantur formula deprecativa, aliunde 
valida et ab Ecclesia non mutabili (ita Sasse); secundo, sensum for- 
maliter indicativum competere formis deprecativis non secundum se 
sed ex usu et impositione Ecclesiae, qua renitente, illae formae sensu 
indicativo privantur et invalidae redduntur (ita Billot et dubitanter 
Boyer). 


Validitatem formae deprecativae apud latinos supponunt vel docent 
(cum majori vel minori asseverantia) Scotiis, Soto, Suarez, Lugo, 
Salnianticenses, Billuart aliique antiquiores supra citati (quoad eas, 
ut patet, formulas deprecativas quas ut aequivalenter indicativas 
habent), Diekamp ($43, ubi in confirmationem adducit sacerdotes 
graecos absolvere ipsos latinos per formulam deprecativam sui ritus), 
Galtier (n. 506: “Salvo Ecclesiae judicio, concludendum videtur sa- 
cerdotem latinum, qui usurparet formulam materialiter deprecativam. 
etiam nunc valide absoluturum"), Cappello (n. 63: *Fatendum est ... 
rem esse dubiam, imo, theologicae et iuridice loquendo, veriorem esse 
sententiam oppositam  [re. affirmantem validitatem], ad normam 
can. 11. Nam illa tantum lex habenda est ut irritans aut inhabilitans, 
qua vel actum esse nullum vel personam esse inhabilem expresse aut 
aequivalenter statuitur"). 


Haec sententia probabilior est, supponendo, ut supponimus, quod 
aliqua forma deprecativa sit vere aequivalenter indicativa, juxta prin- 
cipia supra statuta, seu attento ipso usu et sensu verborum in Ecclesia 
latina. 

Primam rationem ab adversariis invocatam, reiecimus in tractatu 
De sacr. in genere (art. 30) et iterum repellemus infra (art. $53) 
quoad ejus fundamentum seu potestatem Ecclesiae in formas sacra- 
mentorum. Ceterum, data hac potestate, nulla ratione constaret Cone. 


« Exaggerat tamen S. Doctor cum transeunter affirmat: “Quidquid sit de hoc [i.e. de 
validitate formae deprecativae secundum sel hodie certum est ct dc fide, debitam formam 
esse indicativam; ut declaravit Tridentinum" (n. 430). 

Trid. ea usum esse, declarando formam esse verba “Ego te absolvo", 
eo vel magis quod Concilium directe non loquatur praeceptive sed 
dogmatice, proponens nempe quae sit forma valida, ac pro tanto 
necessaria; nec talis Ecclesiae voluntas colligi posset ex alis docu- 
mentis, ut ex Rituali Romano aut ex Codice J. C. qui in can. 885 nihil 
exprimit. 

Secunda ratio apte refutatur a Cappello nuper citato, quia nempe 
non constat de ullo Ecclesiae praecepto inhabilitante sacerdotem ad 
absolvendum deprecatorie, seu auferente jurisdictionem ab eo qui 
vellet forma deprecativa illicite uti. 

Tertia ratio, quae melior videtur et aliquid veri continet, non probat. 
Nam, quamvis sensus verborum pendeat ex communi et ecclesiastica 
consuetudine, non pendet tamen proprie et simpliciter ab ipsa volun- 
tate ecclesiasticae auctoritatis, ita nempe quod, firmato jam usu ali- 
cujus formae deprecativae in sensu indicativo ex variis causis supra 
enumeratis, possit Ecclesiastica auctoritas veluti instantanée eam suo 
sensu privare; secus si Papa vellet, posset reddere invalidam formam 
deprecativam in usu apud Graecos, quod nemo saltem admittet qui 
neget Ecclesiam habere potestatem determinandi formas sacramen- 
torum, nisi eo improprio sensu quod Papa suspendat jurisdictionem 


in iis qui velint uti alia forma ab ea quae in proprio rituali 
praescribitur. 


Quod autem tertia illa ratio veri continet, est sensum indicativum 
non provenire formis deprecativis ex mera intentione et arbitrio sacer- 
dotis, sed maxime pendere ex consuetudine, juxta quam aliqua forma 
deprecativa potest habere sensum indicativum in uno loco aut tempore, 
et potest eo sensu in alis circumstantiis carere, ac proinde admissa 
validitate formae materialiter tantum deprecativae, non sequitur sacer- 
dotem latinum valide absolvere in variis formulis, quas nuper enu- 
meravimus vel quae forte in variis ecclesiis, praecipue orientalibus, 
adhibitae fuerint aut actu adhibeantur, sed tantum in iis quae in 
ecclesia latina et in praesenti aevo, omnibus consideratis, sunt vere 
aequivalentes verbis "Absolvo te". Quod quidem nonnisi de paucis 
formulis certo constare potest, cum pluribus earum latina ecclesia in 
mero sensu formaliter deprecative et caeremoniali a longo jam tem- 
pore uti consueverit, uti sunt formula *Maisereatur tui", "Indulgen- 
tiam", “Dominus noster Jesus Christus te absolvat", “Passio D.N J.C.", 
quae circumstant formam absolutionis. Dici tamen potest nunc valere 
in ecclesia latina formulam deprecativam his, aut stricte aequivalenti- 
bus, verbis conceptam: "Petre, per potestatem mihi a Christo collatam, 
absolvaris a peccatis tuis", cui probabiliter aequivalet duplex forma 
deprecativa nunc in usu apud catholicos orientales (Graecos et 

Coptos): “Deus per me tibi parcat" et "Absolvaris a S. Trinitate per 
os meum”. 


In hoc sensu restrictivo sententiae de validitate formae deprecativae 
apud latinos, intelligi potest, ac probari, sequens mitigata illius im- 
pugnatio, quam sapienter adducit Boyer: “Ultimam sententiam  [i.e. 
de validitate illius formae] nostram libenter faceremus, si tota solutio 
quaestionis penderet ab hoc, utrum scilicet Ecclesia vel solam formam 
quam praescripsit validam esse voluerit, vel cuilibet alia forma utenti 
iurisdictionem auferre intenderit. Sane de tali voluntate vel inten- 
tione non constat. At alia est quaestio, utrum nempe formae mate- 
raliter deprecativae, sine ullo elemento indicativo, possint fieri for- 
maliter indicativae ad arbitrium privati, praeter intentionem et usum 
Ecclesiae; et hoc nobis videtur dubium, quia ille qui munus publicum 


agit non potest ad libitum mutare sensum quem habent publice verba 
quae profert." 5) 


ART. 82. Utrum Impositio Manuum Sacerdotis Requiratur Ad 


Valorem Hujus Sacramenti (3 p. q. 84, a. 4; Opusc. 22 De forma 
absolutionis, c. 4).5 


STATUS QUAESTIONIS 


Agitur de modo absolutionis, considerato quasi ab extrinseco seu ex 
parte concomitantis alicujus caeremoniae, ut notatum est in art. 80 
(p. 582 sq.). Haec quaestio, quam S. Thomas explicite ponit in duobis 


‘* De Pacnitcntia ct de Extrema Unctione, Romae, 1942, p. 101. 

M Thomas Waldcnsis, De Sacram., 1. 1, c. 147. 

Suarez, De Poenitentia, disp. 18, sect. 6, n. 4. 

Joannes Morinus, Commentarius historicus 
Paris, 1651, p. 557-559. 

Sinnundus, Historia poenitentiae publicae, c. 7, Parisiis, 1651. 

Salmanticenses, De Poenit., commentarius in art. 4, q. 84, 3 p., Cursus Theol., t. 19, 
Parisis, 1883, p. 244-246. 

Garojali, Ordo ad dandam poenitentiam, Romae, 1791. 

Palmieri, De poenitentia, thes. 14, Scholion, Romae, 1879, p. 159 sq. 

II. Lesétre, in Dictionnaire de la Bible, art. Imposition des mains, col. 847-850. 

Vacandard, in Diet. Thcol. Cath., Absolution, chez les Péres, col. 157 sq. 167 sq. 

P. Galtier, De Pacnitcntia, thes. 23, Scholion, Parisiis, 1931, p. 285 sq. Item, in Diet. 
Théol. Cath., art. Imposition des mains, col. 1302-1342. 1393-1397. 

J. Coppens, L'imposition des mains et les rites connexes dans le N.T. et dans l'Eglise 
ancienne, Louvain, 1925, p. 374-392. 

4. Villien, Les sacraments. Histoire ct liturgie, chap. 4 La Pénitence, Paris, 1931, 
p. 186-188. 242-244. 

Boyer, De Poenitentia, thes. 7, probatur quinta pars. 

Praeterea confer opera de poenitentia publica, citata in art. 45, tom. 2, p. 850-853. Item, 
quoad generaliorem quaestionem de impositione manuum, quatenus respicit etiam alia 
sacramenta confer opera relata a Galtier, in Diet. Théol. Cath., art. Imposition des mains, 
col. 1424 sq. 


. sacramenti Poenitentiae, 1. 4, c. 15, 

locis supra relatis, etsi actuali momento fere destituatur, ex quo nempe 
solemnis caeremonia impositionis manuum super poenitentem in desue- 
tudinem abierit, saltem in ritu latino, nec nisi in incerto et indeter- 
minato vestigio elevationis manus cum signo crucis supervixerit, non 
caret suo valore historico-dogmatico, ob universalem et constantem 
illius usum in Ecclesia usque saltem ad Cone. Tridentinum. Propterea 
enim quibusdam antiquis theologis visum est eam caeremoniam per- 
tinere ad essentiam vel necessitatem sacramenti, ut partem ejus 
materialem vel ut conditionem formae absolutionis, et quidam mo- 
derniores fautores potestatis Ecclesiae in materiam et formam sacra- 
mentorum in eandem sententiam descendere possent, quamvis omnes 
doctores admittere cogantur illam caeremoniam nunc saltem, prae- 
sertim in ritu latino, nullo modo pertinere ad sacramenti necessitatem 
et validitatem. 

Nec ceteroquin frustraneum erit occasionem inde arripere aliquid 
dicendi de usu impositionis manuum tum in generali disciplina Ec- 
clesiae, tum peculiariter in administratione hujus sacramenti, ad com- 
plementum quoque eorum quae in art. 45 (tom. 2) dicta sunt de 
observantia publicae poenitentiae. 


PARS NEGATIVA et PARS AFFIRMATIVA 


PRIMO. MONUMENTA TRADITIONIS DE USU IMPOSI- 
TIONIS MANUUM, PRAECIPUE IN RECONCILIATIONEM 
POENITENTIUM M 


Manuum impositio, considerata ut generalis quaedam observantia 
religiosae indolis, est ritus Christianus judaicae originis, in A.T. late 
usitatus, a Christo ipso in suo terrestri ministerio frequenter adhibitus, 
et juxta Magistri sui exemplum ab Apostolis imitatus et Ecclesiae 
transmissus. Plura exempla, quae ex A.T. vel et tempore Apostolico 
colligunt Galtier,!'M et Lesêtre™M compendiose attulimus cum D'Alès in 
nostro tractatu De Confirmatione (art. 2, p. 301). 


In posterioris Ecclesiae disciplina, manuum impositio alia est sacra- 
mentalis, materia nempe duorum sacramentorum Confirmationis et 
Ordinis (juxta ea tamen quae in varium sensum disputantur a the- 
ologis, ut constat ex his quae diximus in eodem articulo tractatus 
De Confirmatione et dicemus in tractatu De Ordine), alia est mere 
caeremonialis, cum sacramentis tamen directe vel indirecte connexa. 


l| Amplissimum de hac rc excursum habes apud Galtier, in Diet. Théol. Cath., art 
Imposition des mains, col. 1302-1341. EH 
d Ibid., col. 1302-1314. 


M In Dictionnaire de la Bible, art. Imposition des mains, col. 847-850. 

juxta ea quae infra in ipsa Conclusione dicentur de reconciliatoria 
manuum impositione. 

Haec caeremonia, cujus rara tantum et incerta vestigia habentur in 
decursu saec. 2 (ut apud Irenaeum, Adv. haer. 2, 32; Clementem Alex, 
[circa 150-211], Quis dives salvetur, 34, et Excerpta ex Theodoto, 22: 
Acta Petri cum Simone, 20; nihil vero in Didache, Clemente Rom.. 
Ignatio Antiocheno, Justino), jam inde ab initio saec. 3 (cf. Clementem 
Alex., Pedag. 3, 11) apparet esse usus communis in Ecclesia, ita ut 
pedetemptim facta sit veluti excellentissima actio liturgica quae comi- 
tabatur administrationem fere omnium sacramentorum, vel praecipu- 
arum observantiarum cum sacramentis connexarum. Constabat autem 
ipsa manuum vel manus extensione (non necessario contactu ) et ora- 
tone seu divina invocatione, quibus saepe coniungebatur crucis sig- 
natio. Totus ritus complexive designabatur tribus appellationibus, juxta 
tria praedicta elementa, scilicet /mpositione manuum  (xeipo0eoia, 
yaporovia, izmiüioi  yeipoy) quae fuit jugiter appellatio autonomastica, 
Benedictione (Cone. Eliberitanum a. 306, can. 77: *Si quis diaco- 
nus .. . aliquos baptizaverit, episcopus eos per benedictionem perficere 
debebit", Mansi, 2, 18; Joannes diaconus, Ep. ad Senarium, 14: *Si 
baptizatus sine charismatis unctione ac benedictione pontificis ex hac 
vita migraverit", M.L. 59, 406), et Consignatione (Innocentius I, Ep. 
ad Decentium, 6: “Est sollicita dilectio tua, si a presbytero vel diacono 
possint aut debeant designari. Quod hoc, nisi episcopus praeceperit, 
non licet. Nam eis manus imponenda omnino non est, nisi episcopus 
auctoritatem dederit id efficiendi”, M.L. 20, 558; Gelasius EH: 


"Catechumeni ... 11 sunt qui . . . credunt, et etiam a sacerdote con- 
signati sunt . . ., sed necdum sacro baptismate sunt abluti", M.L. 59, 
140 sq.). 


Quoad BAPTISM UM, manuum impositio adhibebatur: Primo ante 
ejus administrationem, seu tempore Catechumenatus, et quidem tum 
in ipsa admissione in ordinem Catechumenorum (cf. Clementem Alex., 
Excerpta ex Theodoto, 84; Tertullianum, De corona, 3; Cone. Carth. 
a. 256; Cone. Eliberatanum a. 306, c. 39; Cone. Arelatense a. 314. 
c. 6; De miraculis S. Martini, dial. 2, 4; De vita B. Martini, 13; 
Augustinum, De catech. rudibus, 20, 34); fum in istorum dimissione 
intra celebrationem Missae (cf. Traditionem Apostolicam; Canones 
Hippolyti, c. 99; Sacramentarium Serapionis; Constit. Apostol. 7, 39. 
4); tum in eorum immediata preparatione ad Baptismum, seu catechis- 
mis, scrutiniis et exorcismis (cf. Traditionem Apostolicam; Statuta 
Ecclesiae antiqua, c. 23; Cyrillum Hier., Procatech. 9 et 14; 
Leonem M., Epist. 168, 1; Joannem diaconum, Epist. ad Senarium, 3). 
Secundo in ipsa Baptismi administratione, et quidem fum ante sacra- 

mentalem ablutionem (cf. Tertullianum, De corona, 3; Didascalia 
Apost. 3, 12 sq.; Constit. Apost. 3, 15, 3; Pseudo-Dionysium Areop., 
De eccl. hier. 2, 2, 7); tum in ipsa trina ablutione (cf. picturas cata- 
cumbarum;57 Traditionem Apostolicam; Constit. Eccles. Aegypt.; 
Canones Hippolyti, 123-125). 


Quoad CONFIRMATIONEM, in qua impositio manuum pertinet 
ad essentiam sacramenti, sufficienter dictum est in tractatu De Con- 
firmatione, art. 2 (p. 286-294. 298-301) et art. 6 (p. 356-362). 


Quoad EUCHARISTIAM, fiebat impositio manuum super oblata, 
ut constat ex Traditione Apostolica Hippolyti, ex Canonibus Hippo- 
lyti (can. 20: "Episcopus imponat manum super oblationibus una cum 
presbyteris"), ex Testamento D.N.J.C., 1, 13, ex picturis Catacum- 
barum.3$ Hujus solemnis caeremoniae vestigium manet in hodierna 
liturgia in extensione manuum sacerdotis super oblata, cum dicit ora- 
tonem "Hanc igitur". 


Quoad EXTREMUM UNCTIONEM, impositio manuum inveni- 
tur coniuncta ipsi essentiali ritui unctionis, ut fuse ostendetur in 
tractatu de hoc sacramento. Interim haec nota. Origenes, In Lev. 
hom. 2, 4, citans textum Jac. 5, 14, verbis “Orent super eum" 
substituit *Imponant ei manum". Innocentius Í, Epist. ad Decen- 
tium, in suo textu classico de hoc sacramento habet: “Et bene- 
dicere et tangere chrismate" (Denz. 99); benedictio autem signat 
impositionem manuum, nam hae duae appellationes promiscue usur- 
pantur in Patrum sermone, ut supra dictum est. Haec caeremonia 
supervixit et adhuc servatur, sive in ritu orientali (praecipue apud 
Coptos et Armenos), sive in ritu Ambrosiano; fere autem obso- 
leverat in ritu Romano, donec in ultima editione Ritualis a. 1925 
partialiter restituta fuerit, additis in rubrica verbis: "Extensa manu 
dextera super caput infirmi". 


Quoad ORDINEM, convenientius dicetur in proprio tractatu, cum 
res sit majoris momenti tam historici quam theologici. 


Quoad MATRIMONIUM, probabile est usitatam fuisse manuum 
impositionem, etsi clara testimonia desiderentur. Id suadet non tantum 
analogia cum aliis sacramentis, sed etiam ac praecipue voces “Bene- 
dictio" et "Obsignatio" quae quandoque huic sacramento tribuuntur; 
imo apud Clementem Alex, occurrit expressio "Impositio manuum" 
cum non improbabili allusione ad Matrimonium. Statuta ecclesiae 


"Apud Wilpert, Le pitture delle Catacombe romane, tav. 39, 2; 228, 2; 240, 1. 
* Cf. Wilpert, ibid., c. 15, $ 82, p. 266. 

antiqua, c. 101: *Sponsus et sponsa, cum benedicendi sunt a Sacer- 
dote, a parentibus suis vel a paranymphis offerantur. Qui cum bene- 
dictionem acceperint, eadem nocte pro reverentia ipsius benedictionis 
in virginitate permaneant" (M.L. 56, 889). Tertullianus, Ad uxorem. 
9: "Unde sufficiamus ad enarrandam felicitatem ejus matrimonii, quod 
Ecclesia conciliat, et confirmat oblatio, et obsignat benedictio" (M.L. 
1l, 1302). Clemens Alex., Paedag. 3, 11, loquens de falsis capillis 
mulierum, ait: "Alienorum autem capillorum appositiones sunt omnino 
rejiciendae, et externas comas capiti adhibere est maxime impium, 
quo fit, ut mortuis pilis cranium induant. Cui enim manum imponit 
presbyter? Cui autem benedicet? Non mulieri quae est ornata, sed 
alienis capillis, et per ipsos alii capiti" (M.G. 8, 638). 


Quoad POENITENTIAM, duplex observabatur rcconciliatoria ma- 
nuum impositio, altera in reconciliationem haereticorum, altera in 
reconciliationem poenitentium. 


Prioris praxis documenta attulimus in tractatu De Confirmatione, 
art. 6 (p. 356-362), ubi etiam diximus non parum controvert! inter 
eruditos utrum ea caeremonia esset administratio ipsius sacramenti 
Confirmationis an vero ritus poenitentialis (mere caeremonialis vel 
sacramentalis). 


In altera praxi, quae in prioribus saeculis erat una ex caeremoniis 
publicae poenitentiae, tres manuum impositiones distingui possunt (de 
quarum sacramentali indole controvertitur inter doctores, ut dictum 
est in art. 45), juxta triplicem partem illius disciplinae. 

Prima manuum impositio fiebat ad initium periodi poenitentialis, 
i.e. in ipsa "Impositione Poenitentiae", seu admissione in ordinem 
poenitentium, et de hac loquitur v.g. Leo M., Epist. 167, ad Rusticum, 
Inquis 2: "Alienum est a consuetudine ecclesiastica ut qui in presby- 
terati honore aut in diaconi) gradu fuerint consecrati, 11 pro crimine 
aliquo suo per manus impositionem remedium accipiant poenitendi: 
quod sine dubio ex apostolica traditione descendit?” (M.L. 54, 1203). 

Altera occurrebat intra *Actionem poenitentiae" seu toto tempore 
exercitiorum poenitentialium, atque toties iterabatur quoties poeni- 
tentes ab ecclesia post catechumenos dimittebantur. De ea statuit 
v.g. Cone. Carthaginense IV a. 398, can. 80: "Omni tempore jejunii, 
manus poenitentibus a sacerdotibus imponatur" (Mansi, 3, 957): 
Cone. Laodicenum a. 320, can. 19: “Oportet postquam exierint cate- 
chumeni, eorum qui poenitentiam agunt, fieri orationem: et cum ii 
sub manum accesserint, et secesserint, fidelium preces ... ter fieri" 
(Mansi, 2, 568); Cone. Toletanum a. 589, can. 11: *Ut secundum 
formam antiquorum dentur poenitentiae, hoc est, ut prius eum, quem 

sui poenitet facti, a communione suspensum, faciat inter reliquos 
poenitentes ad manus impositionem crebro recurrere; expleto autem 
satisfactionis tempore, sicuti sacerdotalis contemplatio probaverit, eum 
communioni restituat” (Mansi, 9, 995). 

Tertia fiebat in “Absolutione poenitentiae", seu ad terminum totius 
periodi poenitentialis, qui occurrebat ad finem Quadragesimae in 
Feria V in Coena Domini quando concedebatur finalis reconciliatio. 
De hac ait Cyprianus, Epist. 9, 2: “Per manus impositionem episcopi 
et cleri jus communicationis accipiant” (M.L. 4, 251 sq.); Augustinus, 
Serm. 232, 7 sq.: “Abundant hic poenitentes: quando illis imponitur 
manus, fit ordo longissimus” (M.L. 38, 1111); Leo M., Epist. 159, 6: 
“Per impositionem episcopalis manus, communionis recipiant unita- 


tem” (M.L. 54, 1138). 


Hujus poenitentialis manuum impositionis tot fere extant docu- 
menta, quot habentur testimonia publicae poenitentiae, quorum plura 
retulimus praecipue in art. | et 45. De ea probabiliter agitur jam in 
ipso textu S. Pauli 1 Tini. 5, 22: “Manus cito nemini imposueris, 
neque communicaveris peccatis alienis", ut dictum est cum Galtier in 
art. | (tom. 1, p. 89 sq.), etsi id a non paucis negetur. Manuum imposi- 
tionem in reconciliationem testantur frequenter Patres inde a Cypriano, 
praxis ipsa haereticorum (cf. Hippolytum et Optatum infra), canones 
Conciliorum, canones liturgici seu rituales inde a Didascalia Apos- 
tolorum (saec. 3), posteriores omnes libri poenitentiales quousque 


viguit institutum publicae poenitentiae. 


En quaedam documenta: Cyprianus, De lapsis, 16 (cit. in art. |, 
tom. 1, p. 113); Epist. 10, 1 et 12, ] (cit. ibid., p. 114 et 129); 
Origencs, In Lev. 2, 4 inepte adduci solet; Hieronymus, Dial, 
contra Lucif. 5 (cit. ibid., p. 119); /nnocentius 1, Epist. 24, 3 (“Sub 
imagine poenitentiae . . . per manus impositionem suscipimus", M.L. 
20, 550); Augustinus, De baptismo, 3, 16 (cit. in Introductione trac- 
tatus, tom. 1, p. 4, et in tractatu De Confirmatione, p. 356 et 361), 
De baptismo, 5, 20, 28 (cit. in art. 1, tom. 1, p. 137, ubi manus 
impositio vocatur sacramentum, seu inter sacramenta recensetur), 
serm. 232, 7 sq. (nuper cit.), In Psal. 146, 8 (cit. in art. 1, tom. l, 
p. 37 sq.); Leo M., Epist. 167, ad Rusticum, Inquis 2 (nuper cit.) 
et Inquis 19 (“Si convivio solo gentilium et escis immolatiis usi sunt, 
possunt jejuniis et manuum impositione purgari", M.L. 54, 1209), 
Epist. 159, ad Nicetam, 6 (nuper cit.). 

Impositione manuum ad reconciliandos peccatores utebantur ipsi 
haeretici, ut Valentiniani, juxta Hippolytum (Philosophoumena, 6, 4. 
1), Novatiani, juxta Ambrosium (De Poenit., 1, 8, cit. in art. 1, 

tom. 1, p. 116: “Cur ergo manus imponitis . . . ?") et Donatistae, 
juxta Optatum Milevitanum (De schismate Donatistarum, 2, 20: 
"Dum manus imponitis et delicta donatis”). 

Inter canones Conciliorum notentur: Cone. Laodicenum saec. 4, 
can. 19 (nuper cit.), Cone. Carthaginense a. 398, can. 32 et 80 (nuper 
cit.), Cone. Arausicanum a. 441 (cit. in art. 45, tom. 2, p. 877), 
Cono. Toletanum a. 589 (nuper cit.) et Cone. Agatense (Agde in 
Gallia) a. 506, c. 15: "Poenitentes tempore quo poenitentiam petunt, 
impositionem manuum et cilicium super caput a sacerdote, sicut ubique 
constitutum est, consequantur" (Kirch, Enchir. hist, eccles., 965). 

Inter canones liturgicos notentur: Didascalia Apostolorum, 2, 41, 2 
(cit. in art. 1, tom. 1, p. 110), Constitutiones Apostolorum, can. 18 et 
4] (cit. in art. 45, tom. 2, p. 876), Statuta ecclesiae antiqua, c. 76 
et 80 (cit. ibid., p. 877). 


Occasus publicae poenitentiae sacramentalis fuit pariter initium 
Occasus ipsius caeremoniae impositionis manuum, saltem quoad eam 
solemnitatem et eam formam qua prius celebrabatur. Quamvis enim 
per plura saecula adhuc retenta fuerit in ipsa poenitentia privata, 
sensim sine sensu suppressa est, ita ut nunc in ritu saltem latino, vix 
ejus umbra servetur. Rationes hujus occasus fuerunt tum determinata 
doctrina majorum doctorum medii aevi, inculcantium caeremonialem 
ejus characterem, tum altum silentium quod de ea servatum est in 
magnis documentis Cone. Flor, et Trid., tum institutio confessionalium 
post Cone. Tridentinum. 

Scribit Morinus: *Haec fuit perpetua, nusquam interrupta, et ubique 
annis mille ducentis et quinquaginta constantissime observata traditio. 
Licet autem aliqui Scholastici paulo post tempus adnotatum hunc 
ritum abundantem docuerint, hineque occasionem Sacerdotes multi 
eum ut supervacaneum negligendi sumpserint, multa tamen Concilia in 
hunc usque diem [i.e. medio saeculo 17] eum non omitti iusserunt." 5 

Guilclmus Durandus (vel Durantis; t 1296), episcopus Mimatensis 
(Mendo in Gallia) in suis Instructionibus ad clerum, eam caeremo- 
niam inculcat: "*Imponens manum super caput ejus, absolvat eum".6 

Cone. Beneventanum a. 1374 statuit: “Licet quidam dicant, in 
sacramento Poenitentiae non esse necessariam manus impositionem, 
quia non est ordinatum ad consequendam aliquam excellentiam gra- 
tiae, sed remissionem peccatorum; et, ut asserunt, magis competeret 
crucis signatio, quia per sanguinem Christi remittuntur peccata: 


‘Commentarius historicus dc administrationc Poenitentiae, 1. S, c. 15, n. 1, Parisiis, 
1651, p. 557. 

""Instructions ct constitutions de Guillaume Durand (editae a J. Berthclé et M. 
Valmary), Montpellier, 1900, p. 20. 

utrumque tamen fieri judicamus, et sic nos observamus etiam quan- 
doque cum virga poenitentem percutiendo, maxime excommunicates." 

Cone. Coloniense a. 1536, cap. 39: "Iniungat etiam illi fructum 
dignum poenitentiae facere, ac tum denique imponat manum, ac 
absolvat confitentem" (Mansi, 32, 1266). Item, in institutione com- 
pendiaria doctrinae Christianae, in eo concilio confirmata, legitur: 
"Quod praeterea ex more Ecclesiae nostrae manus Sacerdotis super 
caput poenitentis imponitur, indicat manum Dei, hoc est, divinam 
virtutem seu Spiritus Sancti gratiam emundantem et sanctificantem 
Sacramento adesse." 

Cone. Mediolanense V a. 1576, sub S. Carolo Borromeo, praescribit: 
"Quod in ecclesia antiqui instituti, veterisque consuetudinis est, recte 
omnino servet, ut dum absolutionis formulam, precesque adjunctas 
profert, supra caput poenitentis manum dexteram elevet; id quod 
etiam cum mysterii significatione fit" (1 pars, c. 10, Mansi, 34 A, 368). 

In hoc documento proprie dictae manus impositioni substituitur 
manus elevatio. Ad hanc mutationem coegit institutio confessionalis, 
quae incoepit praecise hoc eodem tempore in ecclesia mediolanensi. 
In aliis regionibus ea institutio nonnisi tardius paulatim invexit, ex 
quo explicatur ulterior in eisdem perseverantia impositionis manuum, 
ut patet ex supracitatis verbis Morini (qui scripsit medio saec. 17) 
et ex sequentibus verbis Chardon (qui scripsit medio saec. 18): “Cette 
pratique d'imposer les mains au pénitent, quand on le réconcilie, s'est 
conservée jusqu'à présent parmi nous: et plusieurs conciles provinci- 
aux tenus dans ses derniers temps l'ont recommendée spécialement. Il 
est fâcheux qu'on l'ait omise dans quelques nouveaux Rituels."6l 

In hodierno ritu latino ea caeremonia prorsus obsolevit, vel, si 
placet, reducta est ad meram elevationem manus versus poenitentem. 
Rituale Romanum, t. 3, c. 2, n. 2, habet: “Deinde dextera versus 
poenitentem elevata, dicit: ‘Indulgentiam . . . ". Nec multum ab ea 
differt quod praecipit Rituale Ambrosianum: “Manu dextera supra 
caput poenitentis elevata et extenta, absolvit. . ." 

Apud Orientales caeremonia impositionis manus adhuc servatur; ita 
apud Russos, Jacobitas, Nestorianos et Armenos (cf. Diet. Théol. 
Cath., art. Absolution, col. 205. 209. 210. 211). 

In ritu tandem publicae poenitentiae ea caeremonia jugitur obser- 


vata est et immutata manet, ut patet ex documentis allatis in art. 45 
(tom. 2, p. 878-880). 


SECUNDO. SENTENTIAE THEOLOGORUM DE NECESSI- 
TATE IMPOSITIONIS MANUUM. 


A Histoire des Sacrements, Du sacrement de Pénitence, sect. 4, chap. 1, apud Migne, 
Theol. Cursus, t. 20, col. 640. 

Manuum impositionem non esse, saltem nunc in ecclesia latina, 
requisitam ad valorem sacramenti, est fheologice certum, ut patet tum 
ex eo quod in communi et universali praxi sacramentali non adhibetur, 
quod in contraria hypothesi absque errore et dispendio salutis ani- 
marum ab ecclesia fieri non posset; tum ex alto silentio Cone. Flor, 
et Trid. (imitato a Rituali Romano, Catechismo Cone. Trid. et Codice 
J. C.), quae assignando materiam, formam et essentiales conditiones 
requisitas ad valorem sacramenti, impositionem manuum prorsus 
praetermittunt, etsi adhuc in variis ecclesiis observaretur et a provin- 
cialibus conciliis juberetur; tum ex communi sensu theologorum, rem 
pro judicata habentium. 

Jam suo tempore S. Thomas contrariam sententiam cujusdam 
Anonymi “non minus femerariam appellat quam ejusdem sententiam 
de necessitate formae deprecativae. Recte Galtier ait: “Sur ce point, 
la doctrine catholique est depuis longtemps, sinon, depuis toujours, 
absolument ferme. Le caractére tout spécial de ce sacrement fait qu'on 
ny considére pas comme essentielle l'association à la parole, qui en 
est la forme, d'un geste ou d'une action du ministre, qui en soit la 
matière.” 02 


Unica quaestio quae agitari posset, est an, olim saltem, ea caere- 
monia juerit necessaria ad valorem sacramenti; quae quidem sensum 
haberet tantummodo in ea sententia quae docet Ecclesiae competere 
potestatem mutandi seu determinandi materiam et formam sacramen- 
torum. Ceterum, conveniunt theologi, praecipue moderni, in dicendo 
quod manus impositio nec est, nec unquam de facto fuit, necessaria 
ad valorem sacramenti. Ipsi theologi tridentini in prima redactione 
schematis capitis 3, sess. 14 de Poenitentia, hanc apposuerant decla- 
rationem circa ritum impositionis manuum, quae subinde, ob quorun- 
dam dissensum (cf. infra), suppressa est: “Accessit huic elemento ex 
traditione apostolica signum aliud sensibile impositionis manuum, quo 
nomine apud veteres patres hoc sacramentum haud raro appellatur, 
nimirum quod haec caerimonia in reconciliandis et absolvendis pecca- 
toribus putaretur. Verum hic ritus in veteri Ecclesia dein et in nostra 
merito apud multos observatus, quamvis ad sacramenti ornatum spec- 
tet et elegantem rei quae invisibiliter agitur significationem prae se 
ferat, materia tamen hujus sacramenti numquam fuit existimata nec 
caerimonia quidem ad ejus administrationem necessaria.” 63 

Non tamen defuerunt antiquiores quidam theologi qui magis vel 
minus firmiter contrarium docuerint; maximum enim et constans 
momentum quod ea caeremonia habuit in sacramenti administratione, 


" In Diet. Théol. Cath., art. Imposition des mains, col. 1393. 
® Apud Theiner, Acta genuina Cone. Tridentini, Zagabriae, 1874, t. 1, p. 533. 

potuit facile quosdam allicere ad exaggerandam ejus necessitatem et 
fovere saltem tendentiam ad praedicandum ejus nexum cum ipso 
valore sacramenti. 


De facto Anonymus, quem impugnat S. Thomas in Opusc. 22 De 
forma absolutionis, “non minus temerarie asserere praesumebat, quod 
impositio manus sit de necessitate hujus sacramenti" (c. 4). Pro 
eadem sententia citantur etiam Guilelmus Altissiodorcnsis (t 1223) 
et Guilelmus Parisiensis seu Alverniensis (t 1248), sed de istorum 
sensu tam parum constat, ut ipse S. Thomas dicat se id nescire; nam, 
impugnans praedictum Anonymum, S. Doctor scribit: 'Objicit ad hoc 
auctoritatem magistri Guilelmi Alverni, qui an hoc dixerit nescio, sed 
scio eum non fuisse tantae auctoritatis, ut ejus dicto standum sit in 
tanta re". Idem dicendum est de his verbis Alex. Halensis (t 1245), 
qui illis doctoribus adiungi solet: "In confessione quando fit absolutio 
ponit sacerdos manum super caput poenitentis in signum, et benedicit, 
et ita assumit aliqua signa sensibilia" (Summa, p. 4, q. 5, m. l, a. 1). 
Pro eadem sententia quidam citant celebrem magistrum Rufinum 
(doctorem decretorum Bononiae; t circa 1192), qui jam praedicti 
Anonymi sententiam praeivisse videtur, scribens: "Impositio manuum 

. Si Sit publica, est sacramentum et convenit tantum episcopis; 

Si vero sit privata, non est sacramentum et convenit etiam presbyteris"/* 


Thomas Waldensis (Thomas Netter, ex vico Walden; t 1430), ex 
quadam reactione contra Wicleff impugnantem ritum  impositionis 
manuum, eousque in sua refutatione processit, ut videatur docere illius 
necessitatem ad valorem sacramenti. Scribit enim: "Luciferiana, inquit 
[Wicleff], foret praesumptio, homines adinvenire noviter, quod hunc 
vel illum per impositionem manuum capiti absolvunt simpliciter a 
peccato. . . Manus impositio sacerdotis in susceptione poenitentis cum 
prece mystica eo venerabilior creditur quod ab apostolis manavit in 
Ecclesiam Jesu Christi. . . Dicat nunc Wicleffus luciferianam prae- 
sumptionem esse, quod per manuum impositionem simpliciter sacer- 
dotes Christi dimittunt peccata. . . Ergo ex lege Dominici Evangclii 
necessaria est vocalis confessio . . . facienda sacerdoti ... et ab illo 


per impositionem manuum . . . percipienda de necessitate salutis 
remissio peccatorum” .05 


Eidem sententiae accesserunt quidam theologi  tridentini, uti 
Delphius, Joannes Gropper (f 1559) et Marianus Victorius (Vittori, 


Apud P. Schmoll, Die Busslehre der Frühscholastick, München, 1909, p. 44, nota 1. 
-De sacramento Poenitentiae, c. 147, Opera, t. 2, p. 84S-850. Cf. F. Cavallera, Le 


decret du concile de Trente sur la Penitence (XIV session), in Bulletin de litt. cced., 
1924, p. 90. 

episcopus Amerinus; f 1572; Dissertatio de sacramento confessionis). 
Ad rem A. Michel: *De cette imposition des mains, au cours de 
la discussion générale, certains théologiens avaient parlé avec in- 
sistance. Gropper y voyait le signe du pouvoir des clefs (ibid, 
[.e. Theiner, t. 1], p. 546-547). Delphius, allant plus loin, y trouvait 
la matiére méme du sacrement (ibid., p. 550). Mais, combattant ces 
opinions, d'autres théologiens avaient enseigné que l'imposition des 
mains n'était pas nécéssaire dans ladministration du sacrement. La 
première rédaction, donnant satisfaction partielle aux opinions ad- 
verses, déclarait que limposition des mains était une cérémonie re- 
montant aux apôtres, digne d'être observée, mais ne concernant que 
l'ornement du sacrement et comportant une signification ‘élégante de 
ce qui s'accomplit invisiblement. Mais on ajoutait qu'elle n'avait 
jamais été considérée comme la matiére du sacrement ni comme une 
cérémonie nécessaire à son administration. La déclaration relative 
à l'imposition des mains a complètement disparu du texte définitif: 
probablement elle n'avait donné satisfaction à aucune des écoles 
adverses.” 60 


K. J. Dyovuniotis, theologus schismaticus orientalis, eandem sen- 
tentiam docere videtur cum enumerat tria signa sensibilia quibus 
constat sacramentum Poenitentiae, scilicet confessionem ortam ex 
contritione cordis, impositionem manuum sacerdotis super caput poe- 
nitentis et absolutionem .67 


NOTA. Quidam theologi antiquiores ponunt quaestionem an impo- 
sitio manuum sit saltem de necessitate praecepti. 


Hanc necessitatem videntur commendare inter alios Morinus et 
Chardon supra citati, adhuc in saec. 17. Alii vero, ut Navarrus, Soto, 
Victoria, Suarez, Salmanticenses, eam necessitatem explicite negant. 


Ad rem  Salmanticenses:  *Communiter docent Theologi post 
Magistrum Soto in 4, dist. 14, q. 1, art. 1, eam consuetudinem, si in 
aliqua nunc viguerit Ecclesia observari, et licite retineri posse. Quia 
tamen necessaria non est, nec ex institutione hujus Sacramenti colli- 
gitur, nulla de ea fit mentio in Concilio Florentino, nec in Tridentino, 
atque ideo per non usum abolita est, et in desuetudinem abiit. Et hinc 
constat non esse necessaria necessitate ulla, sive medii, sive praecepti, 
nec ut talem a tota Ecclesia accipi, aut unquam acceptam fuisse.” 68 

Suarez: “Aliqui dixerunt hanc caeremoniam esse de necessitate, ex 

M Histoire des Conciles (Hefelc), t. 10, premiére partie, Les décrets du Concile de 
Trente, Paris, 1938, p. 332 sq. 


" In opere Tà wvornpia, Athenis, 1913, p. 133. 
‘De Poenitentia, Comm, in 3 p., q. 84, a. 4, Cursus Theol., t. 19, Parisis, 1883, p. 246. 

Concilio Nicaeno, c. 9, quod refert D. Thom., Opusc. 22, c. 4. Est 
tamen error, quia neque in praecepto est. Unde D. Thomas ait, esse 
hoc in arbitrio sacerdotis, quod etiam sequitur Solo, d. 14, art. 4; 
potest ergo nunc sacerdos non uti hac caeremonia, quia non est in usu. 
Paludanus autem, in 4, d. 22, q. 5, 3, dicit, utile esse, et expediens 
eam retinere, quia deservit ad excitandam devotionem poenitentis. 
Nihilominus tamen Navarrus, de Poenit., d. 6, c. 1, in principio, n. 9. 
bene notat, saepe, et praesertim cum feminis, non expedire illa uti. 
Victoria vero, in Summ., num. 106, generaliter negat expedire tangere 
caput poenitentis, quia jam non est hoc in usu; secus vero censet de 
sola manus extensione, absque tactu, dum forma profertur; nam illa 
videtur magis esse in usu, et habere aliquam significationem potestatis, 
et ideo fieri expedire; quod mihi placet, licet Soto, d. 14, q. 1, art. 4, 
etiam hoc neget. Fateor tamen etiam hoc liberum esse, et in arbitrio 
sacerdotis relinqui." 00 


Eam manuum extensionem, quam commendabant Victoria et Suarez, 
quaeque sola manet in hodierna administratione juxta rubricam Ritu- 
alis Romani, moderni moralistae dicunt non esse necessariam, nisi 
forte sub levi et ita ut ab ejus omissione quaelibet causa, etiam levis- 
sima, excuset (cf. Noíldin-Schmitt, n. 236, 6; Cappello, n. 55, 4). 


CONCLUSIO 


Impositio manuum non est, nec fuit unquam ad sacramenti valorem 
necessaria. 


Probatur 1. EX SCRIPTURA. 


Verba institutionis nullum praebent fundamentum illi necessitati, 
imo ei opponuntur. Non enim aliud ea verba requirunt nisi quod 
sacerdos absolvat, seu sententiam Jjudicialem  pronuntiet. Ad rem 
S. Thomas: “Sed contra est quod cum Dominus dixit Petro: ‘Quod- 
cunque solveris super terram’, etc., nullam mentionem de manus im- 
positione fecit; neque etiam cum omnibus apostolis simul dixit: 
‘Quorum remiseritis peccata, remittuntur eis’. Non ergo ad hoc sacra- 
mentum requiritur impositio manuum" (5 p., q. 64, a. 4, Sed contra). 
"Dominus Petro potestatem clavium exponens non dixit: 'Cuicunque 
manus imposueris', sed ‘Quodcunque solveris " /Opusc. 22, c. 4). 

Ostendit etiam S. Doctor quam inepte Anonymus, quem impugnat 
(Opusc. 22, c. 4), invocet aliquos textus Scripturae in quibus agitur 
quidem de impositione manuum, sed vel in sacramento Confirmationis 


* Dc Poenitentia, disp. 18, sect. 6, n. 5, Opera omnia, t. 22, Parisiis, 1866, p. 400. 

(Act. 8, 17 sq.), vel aci infirmorum curationem (Marc. 16, 18), vel in 
parvulorum benedictionem (Matth. 19, 13). Praeterea inepte etiam 
invocaretur I Tim. 5, 22: “Manus cito nemini imposueris, neque com- 
municaveris peccatis alienis"; nam, etsi hic textus probabiliter refera- 
tur ad Poenitentiam, ut admisimus supra, ex eo tantummodo sequitur 
caeremoniam impositionis manuum esse originis apostolicae, non .ero 
institutionis divinae, idque confirmatur sequenti Traditionis argumento. 


Probatur 2. EX TRADITION .E. 


Primo ipsa consuetudo administrandi Poenitentiam cum manuum 
impositione, utut constans, universalis et antiquissima, imo probabiliter 
apostolica, non probat eam pertinere ad valorem sacramenti; nam. ut 
dictum est supra, manus impositio adhibebatur in omnibus sacramentis, 
imo et in aliis solemnioribus actibus liturgicis, et notanter in Eucha- 
ristia, in qua adhuc servatur, quin inde concludi possit eam caeremo- 
niam pertinere ad valorem huius vel ceterorum sacramentorum. Ratio 
quare impositio manuum signantissime in Poenitentia adhiberetur, imo 
ab ea ipsum sacramentum veluti proprio nomine appellaretur (| v.g. 
apud Augustinum, De baptismo, 5, 20, 28) facile explicatur ex eo 
quod illa caeremonia sit valde sensibilis et significativa, veluti ad 
oculos ostendens effusionem Spiritus S. et infusionem primae gratiae 
quae per hoc sacramentum confertur. Xon raro enim aliquod sacra- 
mentum ab accidentali quadam caeremonia nomen accepit, ut patet 
de Eucharistia quae appellata est Eulogia, vel Eucharistia, a caere- 
monia gratiarum actionis (Matth. 26, 27: "Accipiens calicem, gratias 
egit") et a Tertulliano *Sacramentum benedictionis" (De pud. 14), 
et ab ipso Apostolo “Calix benedictionis" (1 Cor. 10, 16). Ut dictum 
est in articulo praecedenti, ipsum nomen orationis, quod antiquitus 
dabatur absolutioni sacramentali, non probat similiter eam fuisse 
essentialiter deprecatoriam. 


Secundo, impositio manuum, quae indivisibiliter comitabatur publi- 
cam poenitentiam, in pluribus saltem casibus privatae poenitentiae 
non adhibebatur, ex quo maxime ostenditur eam ad essentiam sacra- 
menti non pertinuisse. Id patet praecipue in causa clericorum lapsorum, 
quibus explicite prohibebatur manus imponi, ut constat ex Leone M. 
(Epist. 167 ad Rusticum, supra cit, p. 683), quibus tamen poeni- 
tentia privata concedebatur. Idipsum dicendum est de iis peccatoribus, 
quos ob unam vel aliam rationem, sacerdos judicabat eximere ab exer- 
citio publicae poenitentiae.70 


" Cf. art. 45, tom. 2, p. 977 sqq. 

Tertio, Si impositio manuum pertinuisset ad valorem sacramenti, 
non explicaretur, quomodo in desuetudinem abire potuerit. Et quidem, 
si nobiscum negatur Ecclesiam habere potestatem mutandi vel deter- 
minandi formam sacramenti, res evidens est; nam tunc impositio 
manuum, pertinens ad sacramenti valorem, esset institutionis divinae 
nec ideo potuit unquam in desuetudinem abire, nisi negetur indefecti- 
bilitas Ecclesiae. Si vero admittatur cum quibusdam praedicta potestas, 
nec tunc convenienter explicari potest quomodo ea caeremonia obso- 
leverit, si olim pertinuerit ad valorem sacramenti. 

Nullum enim ostendi potest factum aut documentum, quo Ecclesia 
significavit se mutare essentiales conditiones sacramenti, ita quod im- 
positio manuum, jam ad valorem requisita, non amplius requireretur 
et ad indolem merae accidentalis caeremoniae reduceretur. Nec valet 
dicere id factum esse pedetentim et per tacitam abolitionem, seu per 
consuetudinem accipientem vim legis; nam, omisso quod ad tantum 
effectum inducendum plus requiri videatur quam incerta et labilis 
consuetudo, de facto ipsa praxis manus imponendi jugiter e contrario 
perseveravit et a pluribus provincialibus Conciliis inculcata et im- 
perata est, etiam postquam a theologis inde a medio aevo considerata 
fuit ut ritus non essentialis et a Cone. Flor, et Trid. sub alto silentio 
transmissa est. 


Quarto, quidam rem probant ex eo quod manuum impositio in eodem 
exercitio publicae poenitentiae pluries daretur et ex eo quod etiam a 
clericis inferioribus, seu a diaconis, manus imponerentur (cf. art. 45, 
tom. 2, p. 924, et art. 98, tom. 4) ; quorum neutrum convenit his quae 
pertinent ad essentiam sacramenti. Sed haec ratio multipliciter clau- 
dicat et merito reicitur a quibusdam, ut earzez ^ 


Nam non est necesse ut omnis manuum impositio, facta durante 
toto exercitio publicae poenitentiae fuerit sacramentalis; potuit enim 
una impositio esse sacramentalis (sive prima quae fiebat in "datione 
poenitentiae", sive ultima quae fiebat in ipsa reconciliatione seu 
“finali absolutione", juxta duas doctorum opiniones expositas in art. 
45), ceterae vero mere caeremoniales, quemadmodum in hodierna 
forma absolutionis verba *Ego te absolvo a peccatis tuis in nomine 
P. et F. et Sp. S." sunt sacramentalia, dum verba praecedentia “Mise- 
reatur" et "Indulgentiam" sunt mere caeremonialia, etsi, accedente 
saltem usu Ecclesiae, possent per seipsa sufficienter constituere for- 
mam sacramentalem, ut dictum est in art. praec. 

similiter, ex hoc quod etiam diaconi quandoque manus imponerent 
in reconciliationem, non sequitur manuum impositionem non fuisse 


" In Diet. Théol. Cath., art. Imposition des mains, col. 1394 sq. 

sacramentalem, quando fiebat a sacerdote. Et quidem, si dicatur cum 
quibusdam absolutionem sacramentalem datam fuisse ad initium publi- 
cae poenitentiae, impositio manuum quae eam comitabatur nunquam 
diaconis concessa est; si vero cum alis dicatur absolutionem fuisse 
ad terminum publicae poenitentiae, seu in ultima manuum impositione 
quando dabatur poenitentibus pax et reconciliatio cum Ecclesia, pro- 
bandum est hanc fuisse concessam diaconis proprie et simpliciter ut 
sacramentalem, et non potius eis concessum esse tantum jus reconcili- 
andi in foro externo, adeoque per impositionem manuum mere caere- 
monialem, seu faciendi in extrema necessitate totum quod ab eis fieri 


poterat (cf. quae dicuntur in art. 45, tom. 2, p. 924 sq. et in art. 
98, tom. 4). 


Probatur 3. EX RATIONE, seu ex propria indole hujus sacramenti. 


Probatur primo ex propria indole materiae hujus sacramenti. Nam 


manuum impositionem requiri ad valorem sacramenti tripliciter intel- 
ligi posset: 


Primo nempe ut ipsa sit mera conditio extrinseca ipsi essentiae seu 
materiae et formae. Jamvero in nullo sacramento dantur hujusmodi 
conditiones, sed, semel posita materia et forma, sacramentum est ipso 
facto validum et efficax. Nec valet invocare exemplum chrismatis 
benedicti in Confirmatione, jurisdictionis in Poenitentia et absentiae 
impedimenti in Matrimonio; nam in his casibus agitur de conditione 
intrinseca, seu de aliquo quod redundat in ipsam constitutionem vel 
existentiam propriae materiae et formae sacramenti, siquidem sine 
balsamo et benedictione non habetur (probabiliter) ipsa materia Con- 
firmationis, sine jurisdictione absolutio non consistit in sua propria 
ratione actus et sententiae judicialis, si sunt impedimenta dirimentia, 
contrahens Matrimonium est inhabilis ad contrahendum seu ad ponen- 


dum consensum juridicum in quo consistit ipsa materia et forma hujus 
sacramenti. 


Secundo, dici posset manuum impositionem esse veluti partem vel 
intrinsecam conditionem ipsius formae absolutionis. Jamvero talis 
nequit esse, nam absolutio consistit in vocali expressione actus judi- 
cialis, quae perfecte consistit absque ullo alio signo. Ceterum, impositio 
manuum non est signum homogeneum cum verbis absolutionis, cum 
praecise non consistat in verbis, quibus formae sacramentorum consti- 
tuuntur (excepto Matrimonio, ob peculiarem rationem assignatam in 
art. 78), nec aliunde est apta ad exprimendum proprium effectum hujus 
sacramenti, ut requiritur in forma sacramentali. cum possit plura alia 
significare, uti dominationem vel benedictionem. 

Tertio, dici posset manuum impositionem esse materiam sacramenti, 
puta partem materiae una cum actibus poenitentis, vel materiam 
proximam seu veluti assumptionem et tractationem materiae remotae, 
quae consisteret in ipsis actibus poenitentis; quod quidem videtur 
fuisse in mente paucorum illorum theologorum qui sacramentalitatem 
manuum impositionis defendere visi sunt. Jamvero primum dici nequit, 
quoniam impositio manuum, cum sit actio ministri, non est homogenea 
actibus contritionis et confessionis, qui sunt actus poenitentis, nec 
participat poenitentialem significationem, quae est propria istorum et 
sub qua isti concurrunt ut materia sacramenti. Nec etiam alterum dici 
potest; nam hoc sacramentum, sicut etiam Matrimonium et Eucharis- 
tia, non consistit in usu alicuius materiae, quemadmodum reliqua 
quatuor sacramenta, in quibus minister sua actione applicat subjecto 
aliquam materiam ipsi exteriorem; actus enim poenitentis ab ipso 
poenitente procedunt et subministrantur, nec possunt per impositionem 
manuum sacerdotis, aut quamlibet aliam ejus actionem, tractari, aut 
confici, aut subjecto applicari, nec ideo in eis distinguitur materia 
remota et materia proxima, sicut in Baptismo aqua et ablutio. Nec 
refert quod ipsi debeant per actionem sacerdotis elevari ad rationem 
et dignitatem materiae sacramenti, quoniam ipsa absolutionis prolatio 
in eorum praesentia, est eorum elevatio, nec ceteroquin concipi queit 
quid manuum impositio ad talem elevationem conferre posset. 


Hanc rationem adducit S. Thomas in resp. ad 3, a. 4, q. 64, 5 p., 
scribens: ‘In sacramentis quae perficiuntur in usu materiae, minister 
habet aliquem actum corporalem exercere circa eum qui suscipit sacra- 
mentum, sicut in baptismo, et confirmatione, et extrema unctione; sed 
hoc sacramentum non consistit in usu alicujus materiae exterius ap- 
positae, sed loco materiae se habent ea quae sunt ex parte poenitentis: 
unde sicut in Eucharistia sacerdos sola prolatione verborum super 
materiam perficit sacramentum, ita etiam sola verba sacerdotis absol- 
ventis super poenitentem perficiunt absolutionis sacramentum. Et si 
aliquis actus corporalis esset ex parte sacerdotis necessarius, non minus 
competeret crucis signatio, quae adhibetur in Eucharistia, quam manus 
impositio, in signum quod per sanguinem crucis Christi remittuntur 
peccata; et tamen non est de necessitate hujus sacramenti, sicut nec de 
necessitate Eucharistiae." 


Probatur secundo ex indole proprii effectus hujus sacramenti, vel, 
si placet, ex peculiari sacramentali significatione quae competit 
manuum impositioni cum assumitur in materiam alicuius sacramenti. 

Competit enim ei significare collationem alicujus peculiaris abun- 
alb eratiae et quandam veluti continuationem et extensionem in 

subjectum, illius copiae gratiae, quae potestative et efficienter est in 
ministro; extensio scilicet manuum symbolizat extensionem totius 
virtutis sacramentalis ex ministro in subjectum. Haec autem plena 
extensio et communicatio competit quidem sacramentis Confirmationis 
et Ordini, in quibus communicatur plenitudo gratiae, seu vitae 
spiritualis, vel amplitudo sacramentalis potestatis, virtutem gratiae con- 
tinentis, sed superat effectum ceterorum sacramentorum, uti Poeni- 
tentiae necnon ipsius Baptismi, in quibus virtus sacramentalis cum 
gemina illa amplitudine nequaquam communicatur; ordinantur enim 
haec duo sacramenta ad meram peccatorum remissionem, quae cetero- 
quin in Baptismo multo amplior est quam in Poenitentia. 


Haec est altera ratio quam adducit S. Thomas in corpore ejusdem 
articuli, scribens: *Impositio manuum in sacramentis Ecclesiae fit 
ad designandum aliquem copiosum gratiae effectum, quo illi quibus 
manus imponuntur, quodammodo per quamdam similitudinem con- 
tünuantur ministris, in quibus copia gratiae esse debet. Et ideo manus 
impositio fit in sacramento confirmationis, in quo confertur plenitudo 
Spiritus sancti; et in sacramento ordinis, in quo confertur quaedam 
excellentia potestatis in divinis mysteriis; unde et II. Timoth. 1. 
6 dicitur: 'Resuscites gratiam Dei quae est in te per impositionem 
manuum mearum’. Sacramentum autem poenitentiae non ordinatur 
ad consequendam aliquam excellentiam gratiae, sed ad remotionem 
peccatorum; et ideo ad hoc sacramentum non requiritur manuum 
impositio, sicut etiam nec ad baptismum, in quo tamen fit plenior 
remissio peccatorum" (cf. ibid., ad 2). 


Leviter autem Galtier parvipendere videtur hanc duplicem rationem 
S. Doctoris, scribens: “Il y aurait beaucoup à dire sur ce raisonnement. 
Il se fonde sur une donnée dont nous avons déjà . . . établi Vinexacti- 
tude: l’ordre et la confirmation ne sont pas les seuls sacraments dont 
l'administration ait Jamais comporté une imposition des mains. 

"Il se heurte de plus à une affirmation de Varticle ler de la méme 
question Ixxxiv. Tandis qu'ici le baptéme et la pénitence sont opposés 
à la confirmation comme ordonnés à une gráce trop peu abondante 
pour comporter eux aussi une imposition des mains, là, c'est à raison 
méme de l'excellence de la grâce à obtenir que le baptême lui est 
associé comme exigeant à cet effet une matiére appliquée du dehors. 
Les Salmanticenses, dans leur commentaire sur l'art. 4 de cette ques- 
tion, n. 5, font remarquer que les commentateurs n'ont pas vu ou ont 
omnis de relever cette contradiction toute au moins apparente 
qu'eux-mémes s'appliquent à résoudre. Mais ce n'est pas ici le lieu 
d'entrer dans cette discussion. 


id DE FORMA POENITENTIAE 

“Quoi qu'il en soit des raisons de convenence suggérées par saint 
Thomas, il est évident qu'elles concernent uniquement le fait uni- 
versellement admis à son époque; dans la pensée de l'Eglise, l'imposi- 
tion des mains n'est pas, ou du moins n'est plus, partie essentielle du 
sacrement de pénitence. Mais la question, nous l'avons dit, peut sc 
poser pour le passé: ne Tla-t-elle pas été jadis et n'y a-t-il pas eu ici 
encore précision lente par l'Eglise des éléments du sacrement institué 
par le Christ? L'hypothése, nous le savons, ne s'exclut pas a priori 
et la connéxion si étroite constatée aux premiers siècles entre ce rite 
et l'absolution des pénitents porterait à croire qu effectivement on 
y voyait alors ce que nous avons appelé depuis la matière du 
sacrement."77 


Respondetur ad primam objectionem S. Thomam nequaquam sup- 
ponere manuum impositionem fuisse adhibitam tantummodo in Con- 
firmatione et Ordine, nec ignorare eam in usu fuisse inde ab initio in 
ipsa Poenitentia, imo de hac ipsa poenitentiali manuum impositione, 
quae suo tempore adhuc adhibebatur, quaestionem ponit ejusque 
sacramentalem valorem discutit; S. Doctor tantum affirmat manuum 
impositionem sacramentaliter adhiberi (*Impositio manuum in sacra- 
mentis Ecclesiae fit") solummodo in illis sacramentis, quae conferunt 
aliquem copiosum gratiae effectum. Unde non apparet ubinam sit 
objecta "inexactitudo" in verbis S. Thomae. 


Ad alteram objectionem de apparenti saltem contradictione cum eo 
quod ipse S. Doctor affirmat in art. | ejusdem quaestionis, repondetur 
imprimis a priori valde improbabiliter, et ideo non satis rationabiliter, 
coniectari posse contradictionem in tam  perspicaci et sibi jugiter 
cohaerenti doctore, et quidem in duobus locis parum distantibus 
(a. | et 4) ejusdem quaestionis, in qua exponitur propria indoles et 
efficacitas hujus sacramenti. Ceterum, comparatis ad invicem utrisque 
locis, patet 5. Thomam loqui de duplici distincta excellentia effectus, 
ex duplici distincto capite proveniente. In priori enim loco, agit de 
excellentia effectus attenta potius ex parte causae vel modi quo 
inducitur, seu de “excellentia gratiae quae superabundat omnem 
facultatem humani actus", quaeque “provenit ex virtute Christi, quasi 
ex quodam extrinseco principio" nec est aliquis "effectus correspondens 
humanis actibus" (a. 1), et ideo ibi hanc effectus excellentiam tribuit 
Baptismo et denegat Poenitentiae; in altero vero loco agit de ex- 
cellentia effectus secundum se, seu de amplitudine et perfectione qua 
virtus sacramentalis communicatur, et ideo absque contradictione 


" In Diet. Thcol. Cath., art. Imposition des mains, col. 1396. 

hanc excellentiam denegat etiam Baptismo, cui alteram concesserat, 
sicut eadem logica constantia utramque denegat Poenitentiae. 


Ad rem apte SALMANTICENSES: “Circa quem discursum [S. Thomae] statim 
sese offert difficultas conferendo articuli primi doctrinam cum ea, quam in prae- 
senti [a. 4] statuit. Nam ibi solutione ad primum manifeste affirmat in omnibus 
aliis Sacramentis a Poenitentia, et Matrimonio, conferri excellentiam gratiae; quia 
in omnibus ilis adhibetur aliqua materia exterior sanctificata: quare melius 
significant abundantiam sanctitatis ex virtute Christi, quasi ex quodam exteriori 
principio. Secus vero est in relatis duobus Sacramentis, in quibus materia, et pars 
essentialis illorum sunt actus humani sensibiles, non vero aliqua alia exterior 
materia. Hic autem excludit Baptismum, et quod magis est, Eucharistiam, a 
plenitudine gratiae, vel ejus excellentia, ut patet in ultimis verbis, et in sol. ad 3; 
ergo vel sibi contradicit D. Thomas, vel praesens discursus non tenet, vel saltem 
diminute processit non explicando, quae, et qualis sit illa copiosa gratia manuum 
impositioni alligata. 


"Ad hanc difficultatem, quam interpretes D. Thomae vel omisere, vel non 
praevidere, respondetur negando Consequentias illatas, utpote male deductas: quia 
hoc quod est communicari excellentiam gratiae, vel abundantiorem ejus copiam 
mediis Sacramentis, provenit ex duplici capite; vel quia habent materiam extrinsecus 
appositam, ex vi cujus tam ex parte formae, quam ex parte materiae significatur 
provenire ex virtute extrinseca Christi Domini gratiam sacramentalem. Et in hoc 
sensu in omnibus alis Sacramentis praeter Matrimonium, et Poenitentiam, con- 
fertur excellentia gratiae, ut statuit D. Thomas,et nos ex ipso docuimus super primo 
articulo; siquidem omnia illa postulant materiam externam, et externe appositam. 
Secus vero est de illis duobus Sacramentis, quorum materia proxima sunt actus 
humani sensibiles modo ibi explicato. 


“Vel quia ultra hoc omnibus illis commune, adest specialiter adhuc alia ratio, 
quare in aliquibus significari debeat copiosior adhuc gratiae fructus, quam in aliis. 
Et haec sunt Confirmatio, et Ordo, in quibus ad id significandum requiritur prae 
aliis manuum impositio. In Confirmatione quidem, quia, ut inquit S. Doctor supra 
quaest. 72, art. 2: ‘In hoc Sacramento datur plenitudo Spiritus sancti ad robur 
spirituale, quod competit perfectae aetati’, et hoc robur non datur in Baptismo, 
ut probaverat S. Doctor art. 1, immediato. Et idem liquet in Ordine, ut constat 
ex hoc eodem praesenti articulo, ubi illam assignat potestatem in divina mysteria, 
qua non potiuntur alia Sacramenta, nec eorum nobilissimum Eucharistia; quin imo 
per Sacramentum Ordinis designatur homo mediate vel immediate (ut omnes 
Ordines comprehendamus) ad peragendam, et conficiendam Eucharistiam, et 
caetera alia Sacramenta ministranda. Unde licet aliis Sacramentis praeter Poeni- 
tentiam, et Matrimonium, conveniat excellentia gratiae, in quibus includitur 
Baptismus; adhuc tamen est specialior, ac copiosior ejus fructus in illis, in quibus 
fit manuum impositio, quod non competit nec Baptismo, nec Eucharistiae, nec 
etiam  Extremae Unctioni. Poenitentiae vero denegatur ex utroque capite, quia 
solum ordinatur ad remissionem peccatorum, sicut Baptismus, et quia non habet 
materiam exterius appositam. Unde omnia consonant, nec est ulla in D. Thoma 
contradictio, aut defectus."73 


Ad tertium quod subjungit Galtier, rationes nempe S. Thomae, 
quidquid sit de earum valore, respicere tantummodo factum praesens, 
non vero quaestionem an in prioribus saltem saeculis Ecclesia habu- 


^"Dc Poenitentia, Comment, in 3 p., q. 54, a. 4, n. 4 sq., Cursus Theol., t. 19, Parisiis, 
1883, p. 245 sq. 

erit manuum impositionem ut necessariam ad valorem sacramenti, 
subinde vero paulatim ita sacramenti materiam  determinaverit, ut 
manuum impositio non esset amplius ad valorem necessaria, responde- 
tur negando assertum, quod ceterum nulla probatione confortatur. 
Cl. auctor in hac sua assertione duo supponere videtur, quorum unum 
est incertum, et apud doctores valde controversum, scilicet Ecclesiam 
habere potestatem mutandi seu determinandi materiam et formam 
sacramentorum (quod ceterum ad mentem ipsius S. Thomae negamus); 
alterum est falsum, scilicet quod, etiam data ea potestate, Ecclesia 
possit in materia et forma sacramentorum efficere quidquam quo 
contrarietur nativae indoli sacramenti prout est a Christo institutum. 
Unde si validae sunt rationes S. Thomae, deductae ex ipsa indole 
sacramenti, ipsae valorem suum retinent etiam quoad quaestionem 
an in primis saeculis impositio manuum haberetur ut necessaria ad 
valorem sacramenti, ita ut inferant negativam responsionem. 


ART. 83. Utrum Ecclesia Habeat Potestatem  Mautandi Seu 
Determinandi Formam Absolutionis, Ita Ut Haec Dicatur Esse A 
Christo Instituta Non Specifice Sed Tantum Generice. 


CONCLUSIO negativa. 


Explicatur et Probatur. 


Quae hucusque in variis articulis hujus capitis statuimus de indole 
et modo formae absolutionis, valent saítem de jacto quoad sacra- 
mentum prout nunc administratur in Ecclesia praecipue latina, abs- 
trahendo a quaestione fum de jure tum historica, quae fere coincidit 
cum quaestione an Ecclesia habeat potestatem mutandi seu deter- 
minandi formam sacramenti et an hac sua potestate reapse usa 
fuerit, ita ut quae nunc sunt ad valorem formae requisita, olim 
non fuerint, aut possint etiam nunc non esse, si Ecclesia aliter velit 
ac determinet. 

Attamen omnia argumenta, quae in variis articulis deprompsimus 
ex ipsa indole, tam sacramentali quam judiciali, formae absolutionis, 
valent, ut patet, non solum de facto sed etiam de jure, etiam si 
concedatur Ecclesiae praedicta potestas. Nam constat apud omnes, 
Ecclesiam non posse mutare ipsam indolem sacramentorum qualiter 
est a Christo instituta. Unde quoad hoc quaestio unice esse potest 
de vi illorum argumentorum, quae est major vel minor, juxta diversas 
quaestiones; ita v.g. quod forma absolutionis nequeat esse formaliter 
deprecativa est simpliciter verum et certum, nec Ecclesia potest 

imponere formam formaliter deprecativam, etiamsi habeat generalem 
potestatem determinandi formam sacramenti. Similiter, argumenta 
quae deprompsimus ex Traditione et documentis Ecclesiae valent 
quoad ipsam quaestionem historicam de forma quae fuit valida, in 
hoc saltem vel illo tempore ad quod ea monumenta referuntur; idque 
per se patet. 


Unde tota quae superest quaestio exurgit ex ipsis historicis varia- 
tionibus, quibus subiecta fuit forma et modus absolutionis, et reducitur 
ad hoc: utrum ad explicandam validitatem sacramentalis absolutionis 
sub praedictis mutationibus, sit necessarium recurrere ad supradictam 
potestatem Ecclesiae, vel, si placet, utrum illae mutationes fuerint 
revera essentiales ita ut jugis validitas administrationis huius sacra- 
menti nequeat explicari nisi admittendo existentiam et usum potestatis 
Ecclesiae in determinando formam huius sacramenti. 


Tertia igitur vice redit in theologia sacramentaria DISPUTATA 
QUAESTIO DE POTESTATE ECCLESIAE IN MATERIAM ET 
FORAIAM SACRAM ENTORUAI; eam enim generaliter discussimus 
in tractatu De sacr. in genere (art. 30) et particulariter in tractatu 
De Confirmatione, quod attinet ad hoc sacramentum (art. 2, p. 280 
et art. 4, p. 333; cf. praeterea in tractatu De Baptismo, p. 68 sq., et 
in tractatu De Eucharistia, torn. 1, p. 118. 120. 499. 643. 645 sq.); 
iterum subinde redibit ubi de aliis sacramentis, signanter in tractatu 
De Ordine, nam sententia quae talem potestatem admittit, vix duo 
excipit sacramenta, Baptismum nempe et Eucharistiam. 

Ceterum, fautores istius sententiae nec concordes nec constantes 
inveniuntur in ea potestate ad haec vel illa particularia sacramenta 
extendenda, sed potius videntur eam sententiam arripere, magis vel 
minus firmiter et universaliter, tamquam tabulam salutis, in diffi- 
cultatibus exurgentibus ex historia praxis sacramentalis, et tamquam 
supremum ac commodum effugium ad eas solvendas, seu potius 
vitandas. Duo praedicta sacramenta, Baptismum scilicet et Eucharisti- 
am, quae minimas ingerunt historicas difficultates, intacta ipsi relin- 
quunt, saltem generaliter, nam quidam, ut Morinus (infra cit.) etiam 
Baptismi formam tradit Ecclesiae potestati, ita ut possit ab ea 
qualitercunque determinari, dummodo servetur formula Trinitaria a 
Christo praescripta. Duo vero sacramenta, Confirmationem scilicet et 
Ordinem, concorditer subiciunt Ecclesiae potestati quoad determina- 
tionem sive materiae sive formae. Quoad cetera vero tria sacramenta, 
Poenitentiam scilicet, Extremam Unctionem et Matrimonium fluctuant 
praedicti doctores, ita ut saepe vix scire possis quid sibi velint, nisi 
quod sint quandocumque parati ad confugiendum ad potestatem Ec- 

clesiae in determinationem essentiae sacramentorum, ubi non eis 
videatur aliter aliqua difficultas commode solvi posse. 


Classicum, ut ita dicam, exemplum hujusmodi fluctuationis, quae 
signanter ostendit debilitatem illius sententiae, a quibusdam tamen 
pro maxime solida et eminenter historica buccinatae, habetur praecise 
in praesenti quaestione de forma sacramenti Poenitentiae. 

Si Morinum leges, in ea sententia facile principem, vix intelliges 
ubinam tandem pedes figere velit. In cap. 8 (1. 8, sui Commentarii 
historici de Poenitentia, Parisiis, 1651, p. 530), praedictam potestatem 
admittit, imo addit formam absolutionis posse mutari etiam per solam 
consuetudinem prudentium, si ab ecclesiastica auctoritate non im- 
probetur, idque factum esse post medium aevum quoad mutationem 
formae ex deprecativa in indicativam. 

In cap. 17 eandem sententiam iterum inculcat, extendens potestatem 
Ecclesiae ad mutationem jJormae ipsius baptismi: “Quae capite prae- 
cedente relata sunt, evidenter mihi demonstare videntur maxime 
probabilem esse eorum Doctorum sententiam qui asserunt Christum 
Dominum nostrum plerorumque sacramentorum formas et materias 
generatim tantum instituisse; earum vero determinationem  Aposto- 
lorum et Ecclesiae auctoritati et prudentiae commisisse. Eas enim si 
Christus instituisset, et Apostolis determinasset, eaedem essent et 
omni tempore, et apud omnes gentes. Utroque autem modo contrarium 
deprehenditur: Orientales enim ab Occidentalibus hac in causa pluri- 
mum differunt. Deinde . . . [apud Latinos] si plurimorum Scholasti- 
corum sententiam sequamur de nonnullorum Sacramentorum materiis 
et formis differentium, nihil prorsus occurret, neque in sanctis 
Patribus, neque in antiquis Sacramentariis eorum quae pro materiis 
et formis assignant. Quare videtur omnino dicendum istarum rerum 
determinationem esse definitioni Ecclesiarum permissam. Verbi gratia, 
in Sacramento Baptismi. .. Forma . . . assignatur, ‘In nomine Patris, 
et Filii, et Spiritus Sancti... Sed modum enuntiationis formae Christus 
Ecclesiae permisit: Generatim enim tantum definivit, 'Docete omnes 
gentes baptizantes eos, etc. Dicere poterat, Docete omnes gentes, 
dicentes unicuique: Ego te baptizo, etc. Tunc nullus superfuisset 
dubitandi locus, ita formam esse enuntiandam. Verum cum generatim 
expressio facta fuerit, specifica expressio Ecclesiae definitioni com- 
missa fuit" (ibid., p. 566). 

In subsequent! cap. 18 (n. 2-3) iam videtur mutare sententiam, 
inquiens: “Verum cum antiquissima [ritualia] ob oculos mihi propono 
sententiam mutare cogor: Nulla enim mihi causa necessaria subesse 
videtur ob quam ab hoc vulgato axiomate recedamus, scilicet im- 
mutabiles esse Sacramentorum materias et jormas, et ubique terrarum 

easdem prorsus esse in quibuslibet Ecclesiis. . . Animadverto ... in 
quolibet Sacramento Ecclesiam Latinam ab Orientali in iis tantum 
differre quae antiquissima Sacramentaria Latina nobis non repraesen- 
tant, quorum Patres nunquam meminerunt. In iis vero quae sunt 
antiqua, quae Patres commemoraverunt, et in Sacramentariis tani 
Latinis quam Graecis adscripta fuere perpetuo, plane consentire. 
Itaque nulla mihi iusta causa videtur vulgatum illud axioma carpendi, 
circumscribendi, vel tantillum ab eo recedendi" (ibid., p. 568 sq.). 

Ibidem (n. 7 sq.) objection; desumptae ex doctrina Cone. Trid. 
respondet, assumendo disjunctive utramque oppositam sententiam 
(cf. textum citatum in art. 81, p. 620 sq.). Tandem in cap. 25 (n. 1$, 
cit. in art. 41, tom. 2, p. 697), redit ad eandem sententiam de 
mutatione formae per potestatem Ecclesiae, ut inde explicet absolu- 
tonem prolatam in absentem esse nunc invalidam post decretum 
Clementis V III. 


Tournely in tractatu De sacr. in genere dicit se neutrae adhaerere 
sententiae de habita vel non habita ad Ecclesia praedicta potestate 
("Utramque probabilem judicamus") et addit quaestionem moveri 
tantum de Confirmatione et Ordine (“De his etenim solummodo 
duobus Sacramentis . . . dubium movetur"). In tractatu vero De 
Poenitentia jam extendit quaestionem ad formam absolutionis, atque 
adhaeret sententiae affirmativae, inquiens: “Forma sacramentalis 
absolutionis ex institutione Christi, ac natura sacramenti, debet esse 
actus ludicii: quibus autem verbis exprimi debeat, an deprecatoriis, 
an absolutivis, sua institutione Christus non determinavit, sed Ec- 
clesiae suae reliquit determinandum ..., cujus determinationi omnino 
standum est. . . Si [Ecclesia] intellexisset alterutram [formam] a 
Christo Domino praescriptam et determinatam fuisse, haud dubie 
summa cura et religione illam constanter retinuisset, quemadmodum 
retinuit formam Baptismi et Eucharistiae, quam Christus expresse 
determinavit. Sua igitur praxi satis declaravit Ecclesia, sibi a Christo 
datam libertatem determinandi verba, quibus absolutionis forma 
enuncianda est." 74 


Billot scribit: *Expressior ... est forma [indicativa] qua nunc 
saltem, utuntur omnes Latini; a qua etiam nonnisi cum dispendio 
validitatis privatus quispiam discedere praesumeret, quia privatus 
facere non potest ut formula quae ex sese non est nisi possibilis ad 
certam significationem, eam de facto consequatur. Interim vero di- 
versitas inventa inter varias ecclesias iterum atque iterum demonstrat, 
non esse semper quaerendum in sacramentalibus signis rigidam illam 


'"*Praei. Theol., t. 9, De Poenitentia, q. 9, a. 1, Parisis, 1767, p. 309sq. 

et pure materialem uniformitatem quam quidam in eis veluti super- 
stitiose ponunt. Non enim magicis syllabarum sonis alligavit Deus 
virtutem suam, et ubicumque salvatur significatio, ibi salva est 
essentia sacramenti." 75 


D'Alés quaestionem generalem de potestate Ecclesiae sic ponit ac 
resolvit: “Nulla apparet a priori repugnantia in hoc quod unus et 
simplex actus institutionis a Christo factae descendat ad operationem 
per ritus multiformes, ita ordinante Christo, aut ex mandato Christi 
Apostolis, et dispensante Ecclesia pro diversitate temporum ac locorum. 
Uniformitas illa, quam in Baptismo et Eucharistia videmus, pertinet 
ad materiale ritus, non ad formale institutionis, quod, per se loquendo, 
et in aliis Sacramentis salvum esse potest sine materiali uniformitate 
ritus. Haec est ipsa substantia Sacramenti, formale institutionis, quod 
illaesum servat Ecclesia. 

"Exempla diversitatis in administratione suppeditat historia Sacra- 
mentorum. Confirmatio, aetate apostolica, quantum ex NT indicare 
possumus, sola manuum impositione conferebatur; ad essentiam 
sacramenti iam pertinet ritus unctionis, in Oriente primum inductus, 
in Occidentem propagatus. Ordinatio sacerdotis et ipsa primo sola 
manuum impositione collata, post etiam instrumentorum porrectione 
(cf. decr. Florentinum ad Armenos). Forma Poenitentiae, i.e. absolutio 
sacerdotis, in Occidente usque ad saec. fere XIII et in Oriente etiam 
nunc deprecativa; iam in Occidente declarativa. Contractus matri- 
monialis validitas variis conditionibus pro diversitate temporum ac 
locorum adstricta. Res habet suas obscuritates. Nuper partes e 
diametro oppositas secuti sunt duo Eminentissimi Romanae Ec- 
clesiae Cardinales [i.e. Van Rossum et Billot] in controversia de 
essentia Sacramenti Ordinis, unde quaestio praesens illustrari potest. 

sed licet cum multis theologis mediam viam inire, ita ut dicamus 
materiam Sacramenti [Ordinis] et formaliter intellectam secundum 
institutionem Christi mansisse immutatam atque immutabilem, et 
materialiter intellectam aliquam mutationem subiisse" .70 

His cohaeret quod idem auctor ait de forma absolutionis in primis 
saeculis: “Il n'est pas nécessaire de supposer que le prêtre usait d'une 
formule stéréotypée pour renvoyer le pécheur absous, et lon ne 
saurait trop se tenir en garde contre le mirage qui transporte à un si 
lointain passé les formes liturgiques de notre áge".77 


Galtier signanter hanc sententiam suam facit et aggravare videtur. 


18 De sacramentis Ecclesiae, thes. 3, coroll. 2, t. 2, Romae, 1930, p. 44. 
* De Baptismo et Confirmatione, thes. 3, Parisiis, 1927, p. 45-47. 
" L'Edit de Callistc, Paris, 1914, p. 436. HI 

Docet nempe quod, praescindendo ab Ecclesiae determinatione, ab- 
solutio esset valida in quolibet signo, etiam non vocali, quo sufficienter 
poenitenti innotescere possit sententia Judicialis; imo in antiqua ec- 
clesia ipsa admissio poenitentis in ordinem  consistentium, seu 
permissio communicandi, pro his saltem qui poenitentiae publicae 
non obligabantur, considerari potest ut ipsa absolutio. 

Ad rem ipse: “Haec ergo documenta . . . significant . . . viaticum 
moribundo concessum vel fuisse per se exercite atque aequivalenter 
absolutionem vel habuisse privatam sibi conjunctam absolutionem"." 


"Argumenta praemissa [ad probandam necessitatem absolutionis 
vocalis et de praesenti] nituntur omnia praxi et sensu Ecclesiae de 
forma sacramentorum, quae constet verbis. Doctrina proinde proposita 
certitudine non gaudet nisi consequenter ad praecognitam hujusmodi 
praxim et sensum, et erui nequit ex sola ratione sacramenti, qua 
institutum est a Christo. Ex hoc enim sequitur tantum absolutionem 
proferendam esse ad modum sententiae judicialis; neque, quia illi 
sententiae voluit adnecti vim et efficacitatem sacramentalem. eo ipso 
constat eum mutasse illam in ratione sententiae, aut significasse suam 
esse voluntatem ut ab aliis sententiis in hoc differret quod ore tantum 
proferri posset. 

"Hinc intellegitur facile doctores olim, cum viderent prolationem 
oralem non probari necessariam ex ipsa Christi institutione, sentire 
potuisse eam non esse de ratione essentiali absolutionis sacramentalis. 
sed a fortiori intellegitur, ea aetate, ubi doctrina de materia et forma 
sacramentorum nondum elaborata erat, peccatores potuisse haberi ut 
sacramentaliter absolutos, quin eis ore sacerdos intimasset sententiam 
suam. Si praescindatur enim a posteriori illa determinatione doctrinali, 
sacerdos omnis censeatur sacramentaliter absolvisse, qui, vi et virtute 
potestatis clavium, peccatori praesenti, post susceptam peccati con- 
fessionem, indicaverit quocumque claro modo se eum habere ut a 
peccato solutum. Quod olim accidisse facile forte dixeris, ubi, v.gr., 
episcopus peccatori, post correptionem de peccato confesso quod 
agnoscebatur excludere a communione, facultatem tamen faciebat ut, 
attenta actuali ejus dispositione, communionem adire posset. Non 
apparet saltem cur facultas hujusmodi, facta post judicium de peccato 
ac de peccatore, negetur juissc ea aetate absolutio vere sacramentalis 


“Il faut . . . rapprocher [à la pénitence privée] aussi le mode de pénitence 
prévu par les canons pénitentiels du IVe siècle pour certaines catégories de 
pécheurs. Pour ceux, par exemple, qui s'accusent en confession d'un vol resté 
secret, saint Grégoire de Nysse ne prévoit pas d'autre pénitence à imposer que 


" De Paenitentia, thes. 14, n. 265, Parisiis, 1931, p. 191 sq. 
w Ibid., thes. 36, p. 389 sq. 

celle d'une aumóne; encore ajoute-t-il que, si le pénitent est pauvre, la fatigue 
de son travail quotidien pourra lui en tenir lieu (£Ep., can. 6, P.G., XLV, 2330). 
Il est vrai que, pour cette méme confession d'un vol secret, saint Basile parle de 
l'exclusion de la communion pour un an (Ep. CCXXVII, can. 61, P.G. XXXII, 
800). Mais le pécheur n'est pas mis au rang des pénitents proprement dits, il 
continue à assister avec les fidéles à la messe entiére, ct l'on ne voit vraiment pas 
dés lors ce que sa confession et sa pénitence ont de public. On se demanderait bien 
plutôt si l’admission au degré de ceux qu'on appelle les ‘assistants’, les ‘con- 
sistants', n équivaut pas à une absolution anticipée. 

"On ne voit pas du reste, les documents n'en parlent pas, que pour participer, 
le moment venu, à la communion, les 'consistants' aient eu encore à se faire 
réconcilier par aucune imposition des mains spéciale. Au terme du délai prescrit, 
ladmission aux saints mystères allait de soi; les intéressés n'avaient qu'à s'y 
présenter avec le commun des fidèles. Tout au plus est-il permis de croire qu'ils 
avaient à prendre l'avis du préposé à l'administration de la pénitence, qui, d’ailleurs, 
avait toute latitude pour abréger la durée de l'interdiction. Son autorisation alors 
pourrait être considérée comme équivalant à une absolution, mais il ne saurait 
plus étre question, semble-t-il, d'un rite spécial et public. Nous savons qu'on 
mettait précisément à ce degré les pécheurs dont on ne voulait pas que la pénitence 
püt déceler la faute confessée, par exemple, dit saint Basile (Ep. CCXIX, can. 
34, P.G.. XXXII, 728), les femmes coupables d'un adultère secret. Voilà donc 


encore toute une catégorie de pécheurs traités par la seule pénitence privée.”80 


*Ce qui est caractéristique ici, c'est l'aspect de jugement, et, comme dans tout 
jugement, ce qui est essentiel, à quoi tout est ordonné, et d'oü vient toute 
l'efficacité, c'est la sentence portée par le prétre qui remplit les fonctions de juge. 
La vertu de la sentence tenant toute d'ailleurs à ce qu'elle soit rendue par un 
juge autorisé, la validité n'en saurait être subordonnée à laccomplissement d'un 


rite quelconque. L'Église aujourd'hui fait une obligation à ses prêtres de l'exprimer 


suivant une formule consacrée: c'est une garantie qu'elle donne au prétre et au 
pénitent contre les défaillances d'attention ou les caprices individuels. Mais le 
précepte n'affecte pas la validité de l'absolution, qui demeure essentiellement le 
jugement personnel du prêtre. Dès là que cette sentence sacerdotale se manifeste, 
et que le pénitent en peut percevoir le sens, il y a absolution, et l'essentiel du 
sacrement existe." $1 


“La réconciliation solennelle se faisait par une imposition des mains accompagnée 
d'une prière: ainsi s'explique l'attribution courante à la supplication sacerdotale 
de la rémission du péché. Mais cette priére, nous sommes loin d'en connaitre le 
texte primitif, ou méme si, avant le Ve ou le Vie siécle, il en exista quelque part 
une formule officielle uniforme: là comme ailleurs, ou plus qu 'aillcurs, tout porte à 
croire que large place fut laissée longtemps à l'initiative personnelle. . . Quelle 
quelle fût, d'ailleurs, on peut croire que cette méme prière servait encore pour les 
réconciliations moins solennelles [1.e. privées]. Tout au moins paraît-il certain que 
là aussi on procédait, au moins parfois, par forme de prière. 

"On peut aller plus loin et se demander si l'essentiel de ce que nous appelons 
l'absolution ne pourrait pas se reconaítre dans le fait méme qu'un prétre, aprés 
examen de la faute reconnue ou avouée devant lui par le pécheur, l'autorisait à 
prendre part quand méme ou de nouveau à la communion. C'est ce qu'on a 
appelé '"l'absolution en acte’! Etant donné la nature particulière du sacrement de 
pénitence, comme il consiste uniquement dans le jugement rendu par le prétre sur 


le péché soumis à son appréciation, rien n'empéche, semble-t-il, abstraction faite 


MIn Dictionnaire Apologétique de la Foi Catholique, art. Pénitence (2me partie, Con- 
fession), col. 1838 sq. 
**[n Diet. Théol. Cath., art. Imposition des mains, col. 1393. 

des déterm inations ultérieures de l'Eglise, qu'il ait pû revêtir parfois cet aspect 
simplifié: la garantie ainsi donnée au pécheur qu'il peut, malgré la faute commise 
et avouée, participer à la communion, n'équivaut-elle pas, en somme à la restitu- 
tion qui lui était faite de cette méme faculté à la fin de la pénitence publique. 

“Il ne suit pas de là que toute consultation donnée par un prêtre et concluant 


\ 


pour le pécheur au droit de continuer à communier puisse être considérée comme 
ayant équivalu jadis à une absolution; mais, quand le prêtre, tout en reconnaissant 
la réalité et la gravité relative de la faute avouée, prend sur lui, vu les dispositions 
du pécheur et l'ensemble des circonstances oü il se trouve, de lui maintenir ou de 
lui rendre l'accés de la communion, on ne voit pas oü peut se trouver la différence 
essentielle entre l'autorisation ainsi donnée et celle qu'au terme de la pénitence 
publique, le prêtre réconciliateur accorde au ‘pénitent’. Pour autant que celui-ci 
est censé remettre alors le péché, celui-là peut être considéré comme le faisant 
lui aussi et il y aura donc lieu, à son propos, de parler de pénitence privée." 


Contra hanc sententiam de potestate Ecclesiae in formam absolu- 
tionis tot adduci debent argumenta quot in tractatu De sacr. in 
genere (art. 30) attulimus contra generalem ipsam doctrinam de 
potestate Ecclesiae in materiam et formam sacramentorum. 

Praeterea peculiariter haec notentur: 


l. Haec sententia in praesenti valde incerte a suis ipsis fautoribus 
proponitur. Ipse Morinus, ut diximus supra, inconstanter saltat ex 
una in aliam ex oppositis sententiis, ut tandem conetur ostendere 
aequivalentiam omnium formularum absolutionis, in Ecclesia olim 
adhibitarum. 


2. Haec sententia parum videtur congruere doctrinae Cone. Flor, 
et Trid. dicentium formam absolutionis consistere in verbis “Ego te 
absolvo"; item obvio sensui decreti Clementis VIII declarantis in- 
validam esse absolutionem datam absenti, quod, ut dictum est in 
art. 41 (tom. 2, p. 703), accipiendum est non ut lex Ecclesiae 
determinans modum absolutionis, sed ut mera declaratio sensus 
Traditionis; item verbis Cone. Flor, et Trid., ex quibus in art. 75 
deduximus necessitatem vocalis absolutionis. In his enim Ecclesiae 
documentis nullum signum praebetur, quo possit coniectari Ecclesiam 
uti praedicta sacramentali potestate, sed e contra obvius sensus 
illarum decisionum est doctrinalis declaratio eorum quae, secundum 
se et ex Christi ipsius institutione, pertinent ad formam absolutionis, 
in omni tempore et loco. 


3. Si ea sententia vera esset, omnia quae a theologis de forma 
absolutionis disputantur, quaeque perstrinximus in toto praesenti 
capite, ad nihilum fere reducerentur, seu ad meras quaestiones de 
facto, vel ad meram determinationem et inquisitionem eorum quae hi- 
storice facta sunt vel quae nunc adhibenda sunt circa formam ab- 
solutionis, juxta Ecclesiae mutabilem dispositionem. 

25 L'Église et la rémission des péchés, Paris, 1932, p. 250-252. 

4. Totum quod ab adversariis contra nos ex historia obicitur, et 
quo suam sententiam fulcire conantur, est vel mere negativum, vel 
incertum; et aliunde sufficientem explicationem obtinet in nostra sen- 
tentia. Obicitur enim antiquorum documentorum silentium de eo 
modo quo absolutio nunc datur, sed silentium non constituit argu- 
mentum, maxime cum posteriora documenta loquuntur tam pro se 
quam pro temporibus anterioribus, ex logica nempe connexione tra- 
ditionis et ex lege praescriptionis, ut contingit etiam in alis veritatibus 
dogmaticis. Obicitur diversitas ipsa formarum absolutionis et transitus 
a forma deprecativa ad indicativam; sed imprimis nondum certo deter- 
minatum est quaenam ex illis fuerit forma absolutionis in prioribus 
saeculis, ut dictum est in art. 81; praeterea, dato quod forma olim 
fuerit deprecatoria et concesso quod talis hodiedum sit apud Graecos, 
adhuc probare oportet quod forma deprecativa, quae fuit aut est in 
usu, sit essentialiter diversa a forma indicativa, seu non sit aequivalen- 
ter indicativa, in iis nempe circumstantiis et eo modo et tempore, in 
quibus ipsa adhibita est, juxta regulam quam in art. 81 assignavimus 
ad discernendas formulas quae sint materialiter deprecativae, forma- 
liter vero indicativae. 


5. Ex quibus iterum sequitur satis festinanter et parum critice, ut 
videtur, quosdam theologos modernos ad suas conclusiones et 
generalizationes ex quibusdam incertis factis descendere, in materia 
quae est ceteroquin eminenter dogmatica. Traditionis utique docu- 
menta, historica sunt monumenta, at sunt pariter dogmatis fontes, 
nec ideo praestantiorem unquam interpretationis sibi regulam vindica- 
bunt quam obvium sensum ecclesiastici magisterii et communiorem 
ab aevo dogmaticorum theologorum traditionem. 


6. Ad intelligendas autem mutationes quae in valido usu formae 
absolutionis occurrerunt vel occurrere possunt, salva quidem sententia 
de illius immutabilitate et specifica Christi institutione, haec observa 
cum patronis istius sententiae: 


Primo, Ecclesia habet potestatem invalidandi ab extrinseco formam 
absolutionis, auferendo jurisdictionem | sacerdotibus qui velint una 
vel alia forma uti, quantumvis secundum se valida; nec id ab ullo 
theologo negatur. Fatendum tamen est quod talis modus influxus non 
satis convenienter adduceretur ad explicandas multiplices formae 
mutationes quae in historia occurrunt, cum vix possit constare de 
voluntate Ecclesiae utendi tali potestate, nisi explicite vel aequivalenter 
ab ipsa manifestetur; quod non probatur factum esse. In hac tamen 


explicatione insistunt quidam, ut Pesch (n. 295) et Diekamp 
($4, 3 et $843, 2). 

Secundo, quidam dicunt posse Ecclesiam sua potestate influere ab 
extrinseco etiam determinando sensum verborum, ita v.g. ut quibusdam 
verbis adnectat sensum judicialem, a quibusdam vero removeat; cujus 
ratio est quia formula absolutionis est actus publicus et juridicus, 
cujus usus et sensus subest institutioni publicae potestatis. Hanc 
explicationem inculcat Pesch, scribens: “Forma deprecativa tunc 
tantum valida esse potest, si ob circumstantias habet sensum in- 
dicativum. lamvero hunc sensum habet, quia ecclesia eum formae 
materialiter deprecativae adnexuit, similiter ac si in aliquo regno 
lege statueretur, ut omnes iudices ferrent sententiam his verbis: 
Absolvat te rex’, vel: 'Puniat te rex tali vel tali poena’; hac enim 
lege supposita omnes homines, non obstante forma deprecativa. in- 
tellegerent veram sententiam ferri. Unde e contra si ecclesia declarat 
illam formam non iam habendam esse legitimam, eo ipso cessant verba 
deprecatoria secundum communem acceptionem habere sensum in- 
dicativum. Consequenter etiam verba, quae in ecclesia latina 
praemitti solent ante absolutionem, i.e. ‘misereatur’ et ‘Indulgentiam’, 
licet per se possint esse forma, tamen nunc non sunt forma, quia 
proferuntur non intentione absolvendi sed intentione impetrandi 
paenitenti debitam dispositionem. Itaque nequaquam dicendum est a 
sacerdotibus latinis bis proferri formam absolutionis, sed, ut conc. 
trid. docet: Forma absolutionis posita est in solis verbis: Ego te 
absolvo; alia vero de ecclesiae sanctae more tamquam preces (inde 
a saec. XIII) adiunguntur (sess. 14, c. 3; Denz. 896)."5 

Haec explicatio non est improbabilis, eamque qua talem nos ipsi 
protulimus in tractatu De sacr. in gen. (art. 30, p. 418 sq.). Attamen, 
ut nuper notavimus in art. 81 (p. 678), difficile concipitur sensum 
verborum, utut juridicorum, pendere proprie et simpliciter ab ipso 
arbitrio auctoritatis. Unde: 


lertio, dicendum est, juxta explicata ibidem (p. 671-679). Ec- 
clesiam posse influere in mutationem formae ab extrinseco ct indirecte, 
seu mediante communi consuetudine, quam inducit et fovet, et ex 
qua verba paulatim ex circumstantiis assumunt sensum quem aliter, 
etiam ex expressa intentione loquentis, habere non possent. Ita ex- 
plicari potest, ut ibidem ostensum est, valor quarumdam formarum 
deprecativarum earumque aequivalentia cum forma indicativa in 
aliquo loco vel tempore, quae tamen aliter talem valorem vel sensum 
non haberent neque secundum se neque in aliis circumstantiis. 


Quarto, ut dictum est in eodem articulo (p. 675 sq.), multae formae 
apparenter vel materialiter discrepantes, reapse essentialiter conveniunt 


"Praei. Dogm., t. 7, n. 294, Friburgi Br., 1920, p. ISI sq. 

inter se, ita ut aequivalenter vel formaliter exprimant indolem 


judicialem, quae est de essentia formae absolutionis 


Et haec satis de intrinsecis causis Poenitentiae, seu de ejus materia 
et forma. 

Ex dictis in hoc et praecedenti volumine, liquet tres actus poeni- 
tentis, componendo vel integrando ipsam materiam hujus sacramenti, 
signanter manifestare unum ex specificis ejus characteribus, humanum 
scilicet elementum, “opus hominis", quod per sacramentalem ipsam 
virtutem ad tantam evehitur dignitatem ut fiat 
sacramento [enim] . .. poenitentiae .. 


"opus Dei". "In 
. sunt actus humani pro materia, 
qui proveniunt ex inspiratione interna; unde materia non adhibetur 


a ministro, sed a Deo interius operante; sed complementum sacra- 


menti exhibet minister, dum poenitentem absolvit" (5 p., q. 64, a. l, 
ad 2). In. hoc autem sacramentali complemento, a Dei ministro per 
verba absolutionis exhibito, quod actus ipsos poenitentis sacramentat 
totumque ritum determinat ac vivificat, maxime ostenditur alter 
specificus character Poenitentiae, judicialis nempe ac potestativa 
indoles hujus secundae tabulae salutis, in quam, operante divina 
Sapientia, amice concurrunt atque in unum copulantur misericordia 
et veritas, pax et justitia, opus divinum et hominis conatus, vindica- 


tio et conciliatio, judicium et poenitentia, ligatio et solutio, clavis et 
satisfactio. 

(Textus citantur juxta ordinem quo occurrunt in hoc tractatu) 


SATISFACTIO. 


SENSUS VOCIS (p. 8sq.). 

Latina vox "satisfactio" in vulgata ver- 
sionc significat: vel exhibitam excusationem 
ab imputato crimine: Lev. 10, 20; | Esdrae, 
5, 5; Act. 17, 9; 24, 10; vel adaequatam 
interrogationi responsionem aut argumenti 
solutionem: 1 Pctr. 3, 15; vel desiderii 
adimpletionem: 2 Reg. 19, 7; Mare. 15, 15. 
In textu originali sola vox Ixavóv (idoneum, 
sufficiens) correspondct etymologico sensui 
vocis satisfactionis: cf. Mare. 15, 15. 

Graeca vox émiriuiov, quae non refert 
immediate sensum  compensationis, sicut 
vox satisfactionis, sed taxationis, punitionis, 
reprehensionis, occurrit in Scripturis, imo 
non improbabiliter scriptores Graeci eam 
derivarunt ex 2 Cor. 2, 6. Verbum iziriuáo 


significat reprehendo: 2 Tim. 4, 2; Mare. 
5. 33; Lue. 9, 55; 17, 35; 19, 39. 23, 40: 
et interdico: Matth. 22, 16; 16, 20; 20, 31; 
Mare. 3, 12; 8, 30; 10, 4sq.; Luc. 18, 39. 


Nomen ñ iziiriuía significat punitionem vel 
reprehensionem: Sap. 3, 10; 2 Cor. 2, 6 sq. 
Forma ipsa TO {7ITIU10Y est posterioris ac 
patristici usus. 


NECESSITATIS NOSTRAE  SATIS- 
FACTIONIS doctrina non est contra 
Scripturam dicentem Deum complete ob- 
livisci ac remittere peccata (Rom. 8, 1; 
Hebr. 10,. 18; Ezech. 15. 21 sq: 35, 12; 
Isai. 43, 25; Jercm. 31, 34; p. 146), nam 
ipsa Scriptura inducit Deum  exigentem 
satisfactorias poenas, etiam post remissam 


culpam (p. 172-174; cf. p. 169 sq.): Gen. 
3, 16-24; Sap. 10, 2; Exod. 32, 14. 31. 34; 
33, 2-4. 15-16; Num. 14, 18-24; 20, 12. 
24; Dcut. 32, 48-52; 2 Reg. 12, 10-14; 
| Cor. 11, 30-32; 4, 4; Job, 33, 7-12; 
Psal. 50, 4; 2 Mach. 12, 43-46; | Cor. 
3, 11-15. 

Ceterum, plures ex his aliisque textibus 
Scripturae interpretari possunt etiam de 


meris poenalitatibus praesentis vitae, potius- 
quam de ipsa poena directe debita pro 
peccatis quae est proprium objectum satis- 
factionis (p. 326sq.): Gen. 18, 23sqq.; 
Jonae, 5, 10; 5 Reg. 21, 295 2 Parai. 7, 15; 
Jercm. 18, 7; Deut. 32. 49-51 ; 1 Reg. 16, 1; 


2 Reg. 2, 14sqq.; 3 Reg. 21, 29. 
POSSIBILITAS NOSTRAE SATISFAC- 

TIONIS (p. 178-181): Lev. 4. 5. 6; 

2 Parai. 7, 13sq.; Tob. 4, 11; 12, 9; 

Prov. 14, 22»: Eccli 3, 33: 29, 15: (Sat 
l, 17 sq.; Jercm. 18, 8; Dan. 4, 24; Joel, 
2, 12-17; Matth. 6, 12. 14; Luc. 3, 7 sqq. 
11, 41; 12, 33; 16, 9; Act. 10, 1-4; | Cor. 
11, Sk Sq 2 Cor. 55. 10, 

VICARIA SATISFACTIO (p. 227-231): 
| Cor. 12, 25 sq.; 2 Cor. 5. 14; Gal. 6, 2; 
Col. 1, 24 (varia doctorum interpretatio 
de his textibus). 


CONDITIO SATISFACIENDI est status 


gratiae (p. 280sq.): 1 Cor. 13, 3; Prov. 
15, 8 sq.; Eccli. 34, 23; Isai. 58, 3sq.; 
Ezech. 18, 24. 

Tamen extra statum gratiae homo potest 
mereri de congruo improprie dicto (p. 


302 sq.) sive bona mere temporalia: Exod. 
1, 20 sq.; Ezech. 29, 18-20; Dan. 4, 24-33; 


sive diminutionem aut dilationem ipsius 
poenae temporalis pro peccatis debitae: 
3 Reg. 21, 29; sive etiam remotam dis- 
positionem ad gratiam: Jac. 2, 13; Matth. 
5, 7; 6, 9-15; Luc. 16, 9; Tob. 4, 7-12; 
Dan. 4, 24-33; Eccli. 4, 16; 14, 13. 

OPERA SATISFACTORIA praecipua 
sunt eleemosyna, jejunium et oratio (p. 
351 sq.): Tob. 12, 8; Mare. 9, 28; Luc. 11, 
41; 12, 33; 16, 9 (cf. Matth. 6, 1. 2. 
5S: 16): 

ABSOLUTIO. 


SENSUS VOCIS (p. 501). 

Latina vox "absolutio" in versionc vul- 
gata significat liberationem ab onere: Tob. 
3, 15; 1 Mach. 10, 29; 2 Mach. 4, 47; 
Act. 19, 39. Graeca vox armoivw in originali 
textu pariter significat dimittere et liberare: 


Luc. 13, 12; Marc. 10, 12; Matth. 1, 19; 
5, 31 sq.; 13, 3; Mare. 10, 2; Matth. 27, 
15; Luc. 6, 37; 23, 16; Joan. 19, 10; 
Act. 3, 13; Luc. 2, 29; Matth. 14, 15. 22 sq.; 
15, 23. 32; Marc. 6, 36; Luc. 9, 12; 14, 4; 
Act. 13, 3; 15, 30. 33; 19, 41; 28, 25. In 
sacramentali significatione occurrunt sim- 


pliciores voces solvo et A500; Matth. 16, 19; 
18, 18. 


FORMAM ABSOLUTIONIS 
in solis verbis 
m aliter 


consistere 
"Ego te absolvo" aut for- 
aequivalentibus, eruitur ex ipsis 
textibus promissionis et institutionis 
(Matth. 16, 19; 18, 18; Joan. 20, 23) (p. 
529-532. 537). Formae autem formaliter de- 
precativae opponuntur iidem textus necnon 
| Cor. 5, 3-5; 2 Cor. 2, 6-11 (p. 626 sq.). 


INDEX THOMISTICUS 


(Numeris paginarum ordinariis indicatur simplex mentio, italicis vero explicita 
citatio, crassioribus tandem aliquid notabilius) 
(Vide: INDEX ANALYTICUS: Thomas Aquinas) 


3. 6. 7. 12. 14. 15. 16. 17. 20. 21 sq. 24 sq. q- 77, a6, adl 105 
25. 26. 27. 28 sq. 30. 31. 32. 34 sq. 35. 37. a. 7 342 
43. 45-47. 50. 53 sq. 54. 56. 70. 74. 76. 78. q.87, a4 14.70.76. 79 
79 sq. 80. 81. 82. 86. 87. 89. 95. 96. 102. ob. 2 79 
105. 106. 108. 109. 110. 112. 113. 116. 117. a. 5, ad 2 291 
119sq. 120. 122. 125. 126. 132. 139. 142. 143. ad 3 291 
191 sq. 192 sq. 193. 197. 198-207. 200 sq. a. 6 3.25. 142. 
201 sq. 202. 203. 204. 205. 206. 213. 215. 198 sq. 205. 
216. 217 sq. 221. 223. 224. 229. 230. 237. 213.250.269: 
238 sq. 239. 242. 243. 244. 245 sq. 246. 247. 266.268.313 
248. 249. 250. 252. 253. 254. 257 sq. 259. ad | 205 
262. 263. 264. 266. 267. 268. 269. 272. 279. ad 3 199.204 
282. 283. 284. 285. 286. 288. 290. 291. 292. q.88, a.l 132 
295 sq. 296. 297. 298. 299. 300 sq. 301-306. q- 107, a.4 266 
307. 308. 309 sq. 310. 312 sq. 313. 318. 321. q. 113 122 
324. 327 sq. 329. 340. 341. 342. 349. 350. a. 7 119 
351. 352. 353 sq. 354 sq. 355. 356. 357 sq. ob. 4 119 sq. 
358. 359. 360 sq. 366. 372 sq. 373. 376. ad 4 120 
379 sq. 380. 381. 383. 384. 387 sq. 388. 389. a. S 119 
390. 404. 412 sq. 413. 416. 417 sq. 423. q-114, a.4,  ad2 266.267 
426 sq. 428 sq. 429 sq. 430. 435. 439. 443 sq. a. 10 299,301,302 
447. 466. 468. 473. 474. 476 sq. 477. 479. 
480. 486-489. 493 sq. 495. 498. 500. 502. 503. Secunda Secundae (2-2) 
504. 505 sq. 506. 507. 510. 512. 520. 524. 525 q. 13, a. 4 306 
526. 527. 528. 529. 536. 537. 540. 543. 545. ad 2 308 
548 sq. 549. 551. 552. 553 sq. 557. 558-560. q 28, a.4 199 
561. 565. 566. 570 sq. 511. 582. 586. 601. 611. q. 32 291 
613. 615-617. 626. 627. 639. 645 sq. 646. 647. a. | 358 
670. 675. 679. 688. 690. 694-698 a. 2 355S 
qo, a 1, ad 3 30.35 
q. 60, a. l 553 
SUMMA THEOLOGICA 1 65 a4 81.82 
Prima Pars (1 p.) q: 79, a4, ad4 14 
q. 14, a,l 96 q. 83 351 
qu. a. 4 116 a. ll 306 
ad | 116 q. 85, prologus 139 
Eo. ael 96 g: 125, m12, ad 266 
a.6, ad 4 79 q. 129, a.2 266 
q.62,  a.2 266 g. 137, a.l 266 
ad 2 268 q. 141, a.8, ad 2 266 
a. 4, ad | 266 q. 147 351 
a. 9 306 a. | 354 
a. 3 354 
Prima Secundae (1-2) 4. 5 354 
q- 6, a. 3 342 a. ] 354 
ad ] 342 q.163, a.3 54 
a. 5 342 q. ISO, a.3,  ad3 360 sq. 
q. 72, " : 209 p Tertia Pars (3 p.) 
a.6, ad? 105 q. 1, a. 2, ad? 3.21 5Q.37.43 
q.73,  a.l 105 46. 47.53.87 
q: 75, a5, adi 79 ad 3 AU 9 

q.87, 
q. 88, 
q.89, 


q-90, 


ppp pp 


p ® © 


£e © 


D gp S © © 


f w 


£e no ee eom 


p 


NL — r3 


ad 3 


ad 4 
ad 3 


ad | 


ad 3 


ob. 3 
ad | 
ad 3 
ad 4 
ad 2 
ad 4 
ad 1 


ad 3 


ad | 


Sed contra 
ad 2 
ad 3 


ad ] 


ad 2 
ad 3 
ad 4 


ob. 3 
ad 3 


INDEX THOMISTICUS 


106.110 

306 

79 

219 

dud 

223. 248.466. 


I a. l 
526 ds sa 
q.4, a. 3 


507.611.6/6 
520 

582.586 
582.586 
582.586 
488 

525. 670 
526.527 

527 ? 
323, 610 
488. 527.526. 
696 

21 

527.528 
500.502. 504. 
510. 572.320. 
527.529.545. 
566. 670. 675 
505 sq. 611. 
616. 670 

551 

540.543. 551. 
337 
553.611.613 
558 sq. 560. 
570. 582. 586. 
601 

500. 502. 510. 
679.695. 696 
690 

695 d: 
694 

366 

577 

3.14. 142.143. 

197. 198. 206 

213 

14. 198. 202. 

204. 205.292 

191 sq. 

192 4.3 
197 | 
152 

105.106.109 

488 

2955sq.488. 495 

302 sq. 

299. 302 sq. 

373 


q. 13 


Supplementum 


ob. 2 37i> 

aus 373.376.379 
381.384 

ad 3 373 

ad 4 

Tertiae Partis 
268 
14.306.309 

ob. 3 14 

ad 2 309 

ad 5 24.306.309 
498 
3 
6. 20. 25.26 

ad | 28 

ad 2 24.28 

ad 3 28 sq. 
ON NA 

ad | 17.50 

ad 2 29 
6.16.17.264 

ad 4 16 
3 
15.30.31.34 sq. 
35.3 /:90.117. 
329 

ob. 3 349 

ad | 35.37.70. 79:86 

ad 3 329.332.349 

ad 4 329.349 

ad 5 37.54.113.126 
217.223.224. 
242.243.246. 
249. 466.468. 
476 sq 

ob. 4 244 

Sed contra 229. 238 

ad | 237. 245 sq. 248 

ad 2 248.473 

ad 3 242.247.318. 
321 

ad 4 242.244 
3.254 
297 S0. 272.279. 
282.283.284 

ad | 284 

ad 2 264 
272, 219: 202. 
285.286.477. 
479 

ad | 288 

ad 2 266.486 

ad 3 266 
279.295.297. 
477.479 

ob. 3 298.467 

Sed contra 295 

ad | 296. 299. 300 sq. 
404.426. sq. 

ad 2 296. 297.487. 
495.495 

ad 3 480. 487.498 


INDEX THOMISTICUS [71 


a. 4 282.299.30/ sq. q. l,a. 2, ad 4 25 sq. 56 
a. 3 284. 299. 301 q. 1, a. 3, ad 2 79 
ES 3.254 q. l, a.4 95 
a. | 259.263.264. 
318.321 In 4 Sent.: 
Sed contra 262 dist. 4, q.3,a.2,q.3,ad3 493 sq 
a. 2 329.332.340 dist. 14, q. 1,a. 1,q.4,ad4 263 
ad | 341 db 42,4 1 ad4 79 
a. 3 351. 357 sq. q. 2,a. l, q. 2 142.200. 203 
ob. 2 352 q. 2,a. 1, q. 2,0b.1 217 
ad | 269.355 q.2,a. 1, q.2, ad 1 217 sq. 
ad 2 352 q.2,a. 1,q.2,ad2 O0 
ad 3 327 54.399 q. 2,a. 1,q.2,ad 4 79 
ad 5 358 q. 2,a. 4 1^2 
q. 18 a2 142.192sq.384 dist. 15 3 
a -3 366. 372 sq. 380. q.1,a.2, ad I 79 
430.435.439 q. l,a. 5,q. I 7 
Sed contra 447 24 La 79 
a. 4 366.337.404. q.2,a. 1, q. 2 350.351.353 
423.428 ds 2, à. 1,9.2,ad 2. 351.355 
q. 25, a.l 412 sq. q.2,a.1,q. 2,2 ad 3. 351.355 
ad 3 413 q. 2,a. 1,q.2,ad4 351.353 sq. 
ad 4 413 d 2,4 2.4.2 351.356 
q. 71, a.l 223.238.253 q.2,a.2,q.2,ad 1 351.357 
ad 2 2307200 q. 2,a.2,q.2,ad2 324.351. 356 
a. 2 223.238 sq. q. 2, a. 2,q. 3 351.353 
ad 3 307 q.3,a. Ll,q. | 230 
a. 6 223. 239 q.3,a. 1, q. 5 351.354 
a. 9 223.239 q.3,a.1,q. 5, ad 2 350 
ad | 239 q.3,a.1,q. 5,ad3 551.554 
ad 2 239 q.3,a.1,q. 5,ad 5 351.354 
q.99, a. l 74 q.4,a.6,q.2,ad3 306 
ad 6 74. 16 q.4,a. 7, q. l 351.354 
a:2, adi 306 q.4,a. 7, qd. l, ad 1 269.309.351. 
a: ad 4 306 3545q.359 
a. 4 299. 304 sq. dist. 16, q. 1,a. 1, q. 2, 0b. 3. 379 
d. 3 299. 304. 305 q. 1,a. 1,q.2,ad3 373.376.379. 
ad | 303 sq. 306 381.384 
ad 2 304 4. 2,41 47 ad3221 
ad 4 304 q. 2,4: 2. 4.9 79 
q.3,a. 2, q.4 79 
Appendix ad Supplementum q.3,a.2,q. 4, ad 5 79 
q.2, a. 2 266. 268. 306. dist. 17,q. 1,a.3, q. l $0 
312 88. Q2 0 209g. 3 105 
4. 4 310 q. 2,a.5,q.2,ad4 120 
ad 4 310 dist. 18, q. 1, a. 3, q. 3 524 
dist. 20, q. 1,a. 1.q.3 216 
COMMENTARIUS IN 4 LIBROS q. 1,a. 1,q.3,0b.2 215 
SENTENTIARUM w 14: La. 3; ad ] 210.221 
In 2 Sent.: q. l,a. 1,q 3.ad2 217 
dist. 9, q. l, a. 8, ad 2 79. 87 q. l,a. 2,q. l 366.383.404. 
dist. 33, q. 2, a. 1, ad 2 291 417 sq. 428 sq. 
dist. 42, q. 1,a. 2 3. 142.199 sq. q. 1,2. 2, 9.2 386 
q. l,a.2 ad 5 200. 213 q«82,]g 28d 1 358 
q. l,a. 5 74 q. 1,a.2,q.2,ad2 366. 443 sq. 
g: 1,a.5 ad I 81.102 q.1l,a.2,q.2,ad 3 429 
q. l,a.5 ad 2 74 dist. 21, q. 1,a. 1,q. 1,ad 1 24 
q.1,a. 1, q. 3 213 
In 3 Seni..' q: 15. 2.0.3 290 
dist. 18, q. I, a. | 306 q.1l,a.2,q. 3. ad 1 290 
dist. 20, q. 1, a. 2 37.46 sq. 70. 79 dist. 22, q. 1, a. | 290 
q.1,a. 2, ob. 4 56 q. l,a. l, ad 6 466 
q. 1,a. 2, ad 2 89 26 20. 500. 545. 559. 

dist. 45, q. 1, a. 3, ad 3 
q.3,a.3,ad 6 


INDEX THOMISTICUS 


251.205. 582, 
586 
291 
221 


SUMMA CONTRA GENTILES 


1. 1,c. 43 

1.3,0. IH 
c. 145 
c: 159 


L. 4.6; 54 
e 72 


108 

142.201. 206 
142.201 

3.24 sq. 142. 
201 sq. 223. 
229. 237. 238. 
246. 252. 474 
54 

3. 142.193.259. 
376.379.384. 
430.435. 500. 
503 


QUAESTIONES DISPUTATAE 
De Veritate, 


q.28, a. 
q. 28, a. 
q.28, a. 
d: 26,8: 
q. 28, a. 
d: 29, 3. 
gd- 29, a. 
De Malo, 


I NAUAN 
C D m CE C À p 


l, ad 8 
2 

2, dd 2 
2, ad 3 
2, ad 5 
6 

7 


.9, ob. 5 
.9, ad 5 
.2, ad 8 
. 10 

.- 14 

. ll, ad 9 
. 11, ad 17 


117 
37.45.47. 79 
105 

105 

32 

306 

9945295 


74 
70. 74 

291 
142.200sq. 291 
132.306. 309sq 
306. 310 

306. 310 


QUODLIBETA 
Quodlib. 3, q. 13, a. 28 


OPUSCULA 
Opusc. 22, Dc forma abso 


lutionis 


cap. Í 


cap. 2 


cap. 3 


cap. 4 
cap. 5 


3.373.376. 
379 sq. 383. 
387 sq. 389.390. 
404.416.429 sq. 
435. 443 


500. 503. 504. 
545.611.615 
527.548 sq.566. 
570. 582. 586. 
616. 626.627. 
639. 646.670 
525.549.552. 
557.627.645 sq. 
647 

506.553 sq. 570. 
582.586.616. 
670 

679. 688.090 
570 sq. 582.586 


COMMENTARII IN S. SCRIPTURAM 
In Col. 1,24 


APOCRYPHA 
Opusc. 65, De officio 


Commentarium super Sen- 
tentias ad Hannibaldum, 
In 4 Sent., dist. 15, q. 1, 
À. 


l 


sacerdotis 


230 


426 


80 


INDEX ONOMASTICUS 


(Numeris paginarum ordinariis indicatur simplex mentio, italicis vero explicita 
citatio, crassioribus tandem aliquid notabilius) 


(Quoad nomina stellulis signata vide: 


*ABULENSIS (A. Tostatus), 555 sq. 

AERTNYS-DAMEN, 1. 389. 398. 405. 414. 
420. 427. 451. 455. 460. 461. 468. 541. 
543. 582 

AGATENSE CONC. (a. 506), 685 

ALBERTUS M. 616 sq. 

ALES (D), 161. 389. 464. 500. 611. 625. 
629. 680. 702 

ALEXANDER II, 766. 366. 436 

ALEXANDER VII, 370. 467 sq. 470. 475. 
476 

ALEXANDER VIII, 158. 167. 370. 456. 
463 

@ALEXANDER HALENSIS, 271. 386. 396. 
434. 479. 480. 547. 558. 615. 616. 644. 


647. 649. 688 
ALLATIANUM EUCHOLOGIUM, 651 
ALLATIUS, 616 


ALMAINUS, 128. 274. 289. 329. 332. 396 

*ALPHONSUS (S), 1. 389. 390. 397. 
399 sq. 401. 405. 406. 409. 412. 414. 416. 
416. 420. 424. 425sq. 428. 434. 441. 442. 
444. 446. 451. 452. 455. 458. 4668. 479. 
480. 500. 512. 531. 532. 541. 542. 543. 
544. 582. 590. 591. 597. 603. 604 sq. 606. 
607sq. 677 

ALTISSIODORENSIS. Vide: 
GUILELMUS 

ALVAREZ, 93. 114 


AMBROSIUS, 10. 185sq. 231 sq. 631. 633 

AMORT (E.), 410. 411 

ANCYRANUM CONC. (a. 314), 368 

ANDRUTSUS, 164. 165. 373. 547. 548 

ANGELUS (Angles), 274. 410. 450. 512. 
515 

ANGLICANI, 662-664. Vide: 
PROTESTANTES 

ANGLICANUM PONTIFICALE, 637. 640 

ANSELMUS, 17. 301. 344 

ANTOINE, 480. 490. 603 

AQUENSE PONTIFICALE, 642 

ARAUXO, 44. 61. 106. 114. 512. 574 

ARCHIDIACONUS, 479. 480 

*$ARCUDIUS, 612. 618 sq. 652. 654. 655 sq. 
675 

ARELATENSE CONC. (a. 314), 681 

ARISTOTELES, 15. 16. 27. 28. 50. 76. 
108. 199. 200. 217. 264. 266 

ARMENI, 657. 659 sq. 

ARMILLA, 410. 432. 512 


*$ASTURICENSIS, 44. 63. 69-72. 105 

INDEX ANALYTICUS) 


AUGUSTINIS (De), 500. 611. 623. 635. 
666 
AUGUSTINUS, 9. 10 sq. 11. 14. 16. 17. 


177. 178. 186. 191. 232. 201 sq. 268. 305. 
315. 352 371. 436. 631. 632. 633. 634 sq. 
681. 664. 691 


Textus: 
De baptismo, 


3.. 16 632. 634. 684 
5. 20, 28 633. 684. 691 
De catechizandis rudibus, 
20, 34 681 
De patientia, 
260 25 305 
De Trinitate, 
15, 26, 46 632. 634 
Enarrationes in Psalmos, 
42, 8 352 
50, 11 177. 186. 191 
50, 15 177. 186 
61, 4 232 
146, 8 684 
Enchiridion, 
70 186 
110 305 
112 305 
Epistolae, 
153. 3. 6 186 
In Joannis evangelium tractatus, 
124, 5 177. 186 
Sermones, 
19, 2 sq. 10 sq. 186 
20, 2 186 
99, 8 sq. 632. 634 sq. 
158, 2, 2 315 
232, 7 sq. 684 
351, 4, 9 Tj 
351, 5, 2 11. 186 
351, 5, 12 178. 186. 261 sq. 268 
351, 9 3 
392, 3 632. 634 


AUGUSTINUS (Pseudo), De vera et falsa 
poenitentia, 261 
AUREOLUS, 36. 37. 38 

AVERSA, 481. 515. 591 


BAIUS (Michael), 143. 156. 
209; 212. 214. 225. 233 


BALLERINI, 389. 390 sq. 394. 399. 406. 
411. 412. 414. 419. 427. 428. 432. 445. 


455. 456. 458. 408 

BARBERINI CODICIS POENITENTI- 
ALE, 650 sq. 674 

BARNABAE (Pseudo) EPISTOLA, 183 

BASILIUS, 45. 633 

BELLARMINUS, 1. 7sq. 114. 178. 160. 
181. 187-190. 209. 370 sq. 

BELLOVACENSIS CODEX, 643 

BENEDICTUS XII, 665 

BENEDICTUS XIII, 660 

4BENEDICTUS XIV, 390. 410. 411. 437. 
439. 450. 582. 585. 586. 587. 588 sq. 590. 
665. 674 

BENEVENTANUM CONC. (a. 1374), 505. 
685 

BIEL (Gabriel), 260, 272. 289. 529. 331. 
332. 387. 431. 468. 512. 515. 557 

*4BILLOT, 377. 412. 482. 558. 568. 579 sq. 
611. 625. 673. 675. 676. 677. 701 sq. 


$4BILLUART, 18. 39.67. 75. 131. 133 sq. 
261. 268. 271. 278.209. 299. 331. 332, 
333. 377. 384. 391.392. 405. 409. 434. 
435. 461. 468. 470.471. 472. 480. 490. 


500. 510. 512. 543. 582. 590. 593. 610 sq. 
617. 622. 624. 666. 676. 677 

BLESENSIS (Petrus), | 

BONACINA, 227. 410. 414. 419. 452. 456. 
480. 543 

BONAVENTURA, 261. 271. 468. 547. 615. 
647. 649 

BOYER (C.), 377. 482. 500. 612. 625. 629. 
673. 677. 679 

BRIGHTMAN, 612. 650 

BUCCERONI, 397. 452. 455. 456 

BULGAKOV (Macarius), 164. 165 

BUSEMBAUM, 468. 480 


CABILLONENSE CONC. (a. 650), 566. 
423 

CABRERA, 43. 114 

CAELESTINUS I, 7/66 

CAESARIUS ARELATENSIS, 166 sq. 232 

*4CAJETANUS, 1. 39. 42 sq. 44. 62 sq. 67. 
113. 192: 197, 205. 271, 292. 333. 377. 
389. 409. 410. 431. 438. 440. 468. 476. 
479. 480. 482 sq. 487. 490 sq. 500. 510. 
512. 516. 538. 559. 582. 587 sq. 598. 603 

CALLISTI DECRETUM, /66. 630 

CALVINUS, 745. 146. 147. 149. 150. 
154-156. 187. 166 

CANDIDUS, 389. 410 

CANO (Melchior), 434 

CANONES HIPPOLYTI, 634. 662 

CANTOR (Petrus), 615. 643 

CAPITULARIA CAROLI MAGNI, 585 sq 
CAPPELLO, 1. 389. 397. 396. 406. 411. 
414. 416. 417. 419. 420. 425. 427 sq. 445. 


160 sq. 165. 


INDEX ONOMASTICUS 


448. 449. 452. 453. 456. 461. 469. 470. 
475. 481. 482. 510. 511. 542. 543. 582. 
597. 605. 606. 610. 611. 677. 678. 690 
CARAMUEL, 511. 607. 610 
CARTHAGINENSE CONC. (a. 398), 368. 
585. 683. 685 
CASSIANUS, 9. 11. 186 
CASTELLANI (A.), 587 
C CATECHISMUS CONC. TRID., 17.167. 
193. 225 sq. 229. 233 sq. 235. 262. 281. 
338. 345. 352. 369sq. 399. 400. 422. 423. 
436. 465. 476. 502. 508 
CATECHISMUS MINOR (Lutheri), 662 
CAVALLERA (F.), 157. 167. 688 
CHARDON, 612. 622. 629. 686. 689 
CHEMNITIUS, 187. 188. 189 
CHRYSOSTOMUS, 424. 631 
CHRYSOSTOMUS (Pseudo), 232. 426 
CLEMENS VI, 225 


CLEMENS VIII, 509. 519. 524. 590. 665. 
666. 674. 705 
CLEMENS IX, 156. 167 


CLEMENS XI, 158. 370. 463 


CLEMENS ALEXANDRINUS, 231. 626. 
681. 683 

CLEMENS ROMANUS (Pseudo), 183. 
222 


CODEX JURIS CANONICI, 167. 310. 


400. 407. 422. 425. 437. 468. 470. 502 

509. 541. 586. 597. 678 

Can. 732 586 

Can. 746 586 

Can. 747 586 

Can. 748 586 

Can. 749 586 

Can. 752 586 

Can. 763 586 

Can. 825 597 

Can. 885 509. 541. 678 

Can. 887 167. 370. 407. 425. 
437. 468 

Can. 888, $ | 107. 3710: 425 

Can. 932 400 

Can. 941 586 

Can. 942 586 

Can. 943 586 

Can. 1007 586 


COLLET (P. 276 sq. 299. 480: 500. 582. 
603 sq. 611. 623 

COLONIENSE CONC. (a. 

CONCINA, 419. 455. 59] 

CONFESSIO AUGUSTANA, 661 

CONGREGATIO CONCILII, 597 

CONGREGATIO DE INDULGENTIIS, 
400. 411 

CONGREGATIO S. OFFICII, 665. 674 
*4CONINCK, 227. 331. 377. 387. 405. 410. 
419. 450. 455. 468. 479. 482. 558. 569 sq. 
3262. J91. 599 

CONSTANTIENSE CONC. 225, 502 

CONSTITUTIONES APOSTOLORUM, 
631. 681. 685 

COPTI, 6058 

CORDUBA, 227. 274 


1536), 666 


INDEX ONOMASTICUS in | 


CORNEJO, 44. 93. 105 

CORNELY, 226. 229 

CRITOPULUS (Metrophanes), 162 

CYPRIANUS, 9 sq. /0. 176. 184 sq. 163. 
371. 585. 664 


Textus: 


Epistolae (juxta ordinem Migne): 


9. 2 664 
10, | 684 
10, 1 sq. 3/1 
10, 4 10 
12, 3 684 
52 (ad Antonianum), 171 176. 184 
52, 18 176. 184 
52, 20 176. 184 
52 29 371 
715 (Firmiliani ad 
Cyprianum), 4 185 
716 (ad Magnum) 585 
De lapsis, 
16 684 
17 10 
28 10 
29 10. 371 
30 10 
34 10 
35 10 
36 10. 184 sq. 


De opere cl eleemosynis, 
5 IU. 462 


CYRILLUS ALEX., 45. 631 


DAMIANUS (Petrus), 12 

DENEFLE (A.), 1.6 

DENZINGER, 157. 612. 650. 654 sq. 657 

DIANA, 389. 401. 410. 419. 427. 450. 455. 
456. 468. 479. 482 

DICASTILLO, 410. 456. 479. 481 

DIDACHE, 17683. 681 

DIEKAMP, 19. 376. 436. 
673. 675. 676. 677. 106 

DIONYSIUS AREOPAGITA (Pseudo), 89 

DOSITHEUS, 162 

4DURANDUS (a S. Porciano), 38 39. 41. 
43. 58. 93. 213. 261. 289. 373. 468. 515 

DURANDUS (Durantis Guilelmus), 665 

DYOVUNIOTIS, 164. 689 


611. 625. 629. 


EBROICENSIS CODEX, 641 sq. 


EGBERTI EBORACENSIS PONTIFI- 
CALE, 637. 639 sq. 

ELBEL, 389. 455. 543 

ELIBERITANUM CONC. (a. 306), 681 


ESTIUS, 229. 231. 613. 617 
EUCHOLOGIUM GRAECUM, 654 


FAGUNDEZ, 389. 419. 468. 480. 482. 506 
FAVENTINUS, 332 
FILLIUCCIUS, 389. 468 


H»UH? 


FIRMILIANUS, 185 

ÆLORENTINUM CONC., 167. 225. 352. 
369. 468. 502. 508. 518. 664 

FORCELLINI, 6. 7. 501 

FRASSEN, 260. 271. 274. 275 sq. 260 sq. 
261 sq. 333. 481. 510. 512 556. 560. 569 sq. 
611. 622 

FULGENTIUS RUSPENSIS, 45 


GABRIEL SEVERUS, 162 

GALTIER, 1. 19. 131. 167. 197. 204. 205. 
212. -223 Sg. 271. 376+ 377, 36l. 391. 
392 sq. 402-404. 435. 465. 482. 500. 508. 
510. 560. 566 sq. 611. 625. 626. 635. 
646 sq. 673. 677. 679. 680. 687. 692. 
695sq. 702-705 

GAROFALI, 612. 679 

GATIANI TURONENSIS CODEX, 643 

GELASIUS I, 681 

GELLONENSIS CODEX, 637. 640 sq. 

GENET, 588. 610 


GÉNICOT-SALSMANS, 1. 389. 398. 411. 


414. 417. 419. 420. 423 sq. 426. 427. 
428. 452. 455. 456. 461. 469. 542. 543. 
606 


$GENNADIUS (Massiliensis), 9. 11 sq. 13. 
16. 17. 186 

GEORGIUS SCHOLARIUS, 162 

GERSON (Joannes), 128. 274. 
587. 636 sq. 

GOAR, 612. 650. 653. 656. 666 sq. 

4GODOI, 44. 61. 72-77. 93. 105. 114 

GONET, 16. 39. 44. 72. 74. 75. 77. 65. 93. 


500. 582. 


99. 114. 122-124. 197. 202. 204. 205. 261. 
268. 269. 271.289.314. 331. 333.347. 
377. 381. 384.409.455. 457. 468. 469. 
479. 482. 500. 512. 513. 514. 520. 536. 
598: 611: 622 
GRAECO-MELCHITAE, 654 
GRATIANUS, 12. 423. 426 


GREGORIUS I, 9. 12. 178. 187. 213. 261. 
262. 302. 303. 354. 355. 361. 371. 436. 
502. 585. 631 

GREGORIUS I (Pseudo), 12 

GREGORIUS NAZIANZENUS, 45 

GREGORIUS NYSSENUS, 9 

GROPPER (J.), 68S. 689 

GUÉRIN, 4S0. 490 

GUILELMUS ALTISSIODORENSIS, 550. 
688 

GUILELMUS ALVERNIENSIS, 550. 615. 
645. 688 

GURY-BALLERINI, 500. 5S2. 604. 605 


HADRIANUS VI, 274. 333. 376. 410. 479. 
481. 509 

HENRICUS GANDAVENSIS, 255. 271. 
330. 335. 582. 587 

HENRIQUEZ, 419. 455. 456. 480. 511 

HERVÉ, 19. 212. 376. 389. 435. 625. 629 

HIERONYMUS, 166. 302. 303. 632. 634 

HIERONYMUS (Pseudo), 352. 631 sq. 634 

HILARIUS PICT., /77. 185 

HIPPOLYTUS, 630 sq. 684 

HIPPONENSE CONC. (a. 393), 368 

HOLZMANN, 389. 455 

HOSTIENSIS, 431 

HUGO a S. VICTORE, 558. 559 sq. 649 

HUGON, 39. 55. 56. 77. 113. 377. 468. 625 

HURTER, 157. 555. 607. 619. 621. 622 

HYQUAEUS, 40. 260. 272. 
329. 330. 334. 432 sq. 481. 510 sq. 518 


ILLIBERITANUM CONC. Vide: 
ELIBERITANUM CONC. 
ILLYRICUS, 187. 188 


INNOCENTIUS I, 7/1. 166. 371. 436. 661. 


682 


JACOBITAE, 658 

JANIN, 612. 650 

€VANSENISTAE, 143. 156. 
373. 456. 463 

JEREMIAS II (Patr. Schism.), 162 


VOANNES A S. THOMA, 16, 21. 22. 39. 


43. 44. 51 sq. 59 sq. 61 sq. 63. 67-69. 71. 


82. 89 sq. 91. 93. 95 sq. 100. 106. 107. 114. 


115 sq. 117-119. 120. 124. 131. 134 sq. 
136. 157. 271. 289. 510. 512. 513. 536. 
543. 570. 617 

JOANNES DIACONUS, 661 

JOANNES JEJUNATOR, 650. 674 

JOANNES MONACHUS, 650 

JUÉNIN (C.), 590. 622 

JUGIE (M.) l. 
612. 650. 653. 655. 657 sq. 656 sq. 611 

KEPHALAS (Nectarius), 163 

LACROIX, 414. 455. 515. 543. 59] 

LAODICENUM CONC., 
a.320 683 
a. 372 368.685 

LATERANENSE CONC. IV, 166. 369. 436. 
437. 468. 502 

LAUNOY (J. dc), 621 

LAYMANN, 455. 480 

LEA (H. Ch.), 156. 612. 660. 663 sq. 

LEBEDINSKII (S.), 164 

LEDESMA (Martinus et Petrus), 213. 271. 
330. 331. 333. 335. 376. 406. 451. 455. 
468. 481 

LEHMKUHL, 1. 157. 419. 451. 452. 455. 
461. 469. 582. 606. 608 sq. 625 

LEO I, 12. 45. 166. 352. 368. 370. 371. 436. 
550. 551. 585. 632. 634. 681 663. 684. 691 

LEO X, 144. 150. 225 

LEO XIII, 410. 411. 450 

LERCHER, /9 

LESÉTRE, 679. 680 

4. IBERALES 
546. Vide: PROTESTANTES 

LLAMAS, 506. 515. 543 

LONDINENSE CONC. (a. 1268), 639 

LUGDUNENSE CONC. II, 167. 225 

ÆUGO, 1. 32 sq. 38. 39. 43. <50. 64 sq. 96. 


97. 101 sq. 103 sq. 128 sq. 130. 135. 195. 


204. 212. 220. 225. 244. 245. 255. 261. 264. 


274. 332 sq. 


158-160. 208. 


161 sq. 163. 164 sq. 463. 


PROTESTANTES, 156. 


INDEX ONOMASTICUS 


268. 269 sq. 271. 283. 291. 293 sq. 314. 318, 
319. 322. 323 sq. 331. 332. 333. 336. 337. 
339. 340 sq. 343. 377. 387. 391 sq. 401 sq. 
405. 409. 410. 414. 416. 419. 427. 434. 435. 
441. 444. 450. 451. 452. 455. 461. 462. 465. 
467. 468. 469. 471. 474. 476 sq. 479. 481. 
482. 483. 490. 491. 493. 495. 496. 497. 500. 
510. 512. 513. 514. 520. 531. 533. 535. 536. 
538 sq. 558. 560. 561. 562. 568. 569. 570. 
574. 575 sq. 578. 582. 590. 591. 597. 599sq. 
611. 622. 623 sq. 666. 675. 676. 677 
LUSSEAU-COLLOMB, 230 
€«.UTHERUS, 144. 145. 146. 147. 148. 149. 
150-152. 187. 370. 463. 660. 662 


MAJOR (Joannes), 272. 289. 332. 387. 515 
MALINOVSKII, 164. 165. 548 
MARCUS EPHESINUS, 163. 164 
MARONITAE, 659 

MARSILIUS, 271. 481 

MARTENE, 612. 629. 637 sq. 642. 644. 650 

MAYRONIS (Franciscus), 617. 648. 675 

MAZZOTTA, 452. 461. 515 

MEDINA (Joannes), 44. 113. 213. 227. 260. 
272. 326. 331. 333. 343. 387. 406. 431. 481. 
509, 558 

MEDIOLANENSE CONC. (a. 1576), 686 

MELANCHTHONIUS, 145. 146. 147. 148. 
149. 152-154. 187 sq. 367 sq. 370. 660. 
661 sq. 

MERKELBACH, 1.377. 391. 592. 414. 419, 
421.452. 455. 456. 461. 469. 470. 471. 475. 
482. 515. 518. 582. 609 sq. 612 

MERLIN, 612. 622. 631. 636. 644 sq. 

MESOLORAS, 164. 373 

MICHEL (A.), 500. 689 

MOGHILA (Petrus), 162. 653. 655 

MONOPHYSITAE, 657 

MONTEFORTINO (Hier, de), 40. 260. 
271. 274. 276. 277 sq. 297. 298. 481. 510. 
512 

MORINUS (Joannes), 515. 611. 619-621. 
627 sq. 626. 629. 630. 632 sq. 635. 636 sq. 
643. 645. 646. 648. 650. 651. 652 sq. 654. 
667-669. 670. 673. 676. 679. 685. 689. 699. 


700 sq. 


NAVARRUS, 272. 332. 389. 409. 410. 419. 
43]. 455. 479. 482. 509. 512. 617. 689. 690 

NAZARIUS, 43. 114 

NESTORIANI, 658 

NOLDIN-SCHMITT, 1. 389. 391. 398. 406. 
414. 416. 417. 419. 449. 463. 482. 542. 544. 
690 

NOVIOMENSIS CODEX, 6043 

NUGNUS, 114. 377. 405. 410. 419. 441. 480. 
512. 543 

NUREMBERG LITURGIA, 662 


OFFICIUM (S.). Vide: CONGREGATIO 
S. OFFICII 

ORDO ROMANUS, 639. 642 

ORIGENES, 175sq. 183 sq. 631. 682 


INDEX ONOMASTICUS 


OSMA (Petrus dc), 143. 
208. 369. 373. 463 
OSWALD, 376 


156. 157 sq. 167. 


PACIANUS, 165. 232 

PALAEOLOGUS (Michael), 162. 167. 225 

PALAUS, 405. 413. 419. 480 

PALMIERI (D.), 1. 19. 194 sq. 227. 252 sq. 
500. 560. 611. 622. 630. 679 

PALUDANUS (Petrus de Palude), 38. 39. 
43. 261. 332. 389. 406. 434. 450. 479. 509. 
515. 617. 690 

PAULUS V, 505 

PEROV, 546 

PESCH, 1. 19. 376. 389. 405. 411. 500. 508. 
582. 611. 625. 029. 633. 635. 675. 676. 677. 
706. 707 

PETROV (Gabriel), 163. 164 

@ETRUS LOMBARDUS, 12. 13. 145. 272. 
277. 265. 305 sq. 434 sq. 557. 649 

PHILARETUS DROZDOV, 163 

PIGAS (Meletius), 163. 164 

PISCETTA-GENNARO, 389. 469. 471.472. 
475 

PISTORIENSE CONC., 158 sq. 463. 586 

PIUS V, 160. 167. 212. 214. 225. 235 

PIUS VI, 158 sq. 167. 370. 463. 586 

PONTIUS, 510. 518 

PRADO (Martinez de), 513. 536. 543 

4 ROTESTANTES, 8. 31. 143-156. 165. 
209-211. 224. 367. 546. 660-664. Vide: 
CALVINUS. LUTHERUS. LIBERALES 
PROTESTANTES 


PRÜMMER, 419. 455. 478. 600. 605. 606 


QUESNEL (Paschasius), 156. 463 


RADULPHUS ARDENS, 12. 644 

REGINALDUS, 389. 405. 431. 468 

REMIGII REMENSIS CODEX, 638. 641 

RENAUDOT, 612. 650 

RICHARDUS A MEDIAVILLA, 38. 113. 
271. 331. 332. 450 

RITUALE AMBROSIANUM. 666 

RITUALE ROMANUM, 394. 396. 399. 
407. 417. 423. 425. 436 sq. 468. 504-507. 
506. 508 sq. 540. 586. 682. 686 

RONCAGLIA, 413. 455 

ROSELLA, 512. 515 

RUFINUS (Magister), 686 

RUMENI, 654 

RUTHENI, 654 


^ fFi ni 

SACERDOTALE ROMANUM, 505 

«S ALMANTICENSES, | 18. 20. 24. 39. 44. 
55 sq. 60. 62. 72. 15 76 sq. 11. 94 sq. 99. 
100 sq. 102. 105. 106. 107 sq. 113. 114. 
121 sq. 137. 138 sq. 140. 150 sq. 196. 
202 sq. 207 sq: 226. 256. 261. 206, 209, 271. 
289. 291. 294. 314. 331. 332. 333. 347. 363. 
375. 377. 385. 389. 401. 405. 408. 400. 410. 
413. 416. 420-422. 434. 435. A441. 442. 


[15] 


444 sq. 448. 450. 451. 452. 453 sq. 455. 456. 
468. 471. 479 sq. 480. 481. 483. 487. 491. 
492. 495. 500. 510. 512. 517. 524. 531. 533. 
534 sq. 543. 544. 562. 564. 574. 582. 590. 
591. 596 sq. 598. «507. 611. 617. 622. 624. 
675. 676. 677. 679. 689. 697 

SAN (De), 481. 625 

SANCHEZ (J.), 401. 405 

SANCHEZ (Th ), 461. 462 

SCHANZ (P.), 622, 649 

SCHELSTRATE, 612. 650. 652 

«S CHISMATICI ORIENTALES, 161-165. 
368. 373. 547sq. 650-657 

«SCOTUS, 17 sq. 38. 39. 40 sq. 43. 58. 93. 
195. 260. 261. 271. 272sq. 289 298. 
328. 329. 332. 387. 414. 415. 431-434. 443. 
481. 510, 512; 515 sq. 537. 617. 675.671 

SEVERUS (Gabriel), 652 

SILVESTER, 261. 332. 410. 431. 450. 479. 
S12. 515 

SILVIUS, 405. 480. 617 

SIMEON THESSALONICENSIS, 162 

SIMMONET, 611. 622 

SIXTUS IV, 157. 167. 369. 463 

SOTO (Dominicus), 38. 39. 43. 93. 113. 
197. 203. 260. 271. 331. 332. 333. 343. 376. 
387. 410. 434. 451. 455. 468. 479. 480. 481. 
487. 511. 512. 543. 598. 617 sq. 675. 677. 
689. 690 

SOTO (Petrus), 127. 271. 333. 387. 389. 406. 
409. 434. 481. 482. 509. 515. 617 

SOZOMENUS, 9. 166. 502 

SPACIL, 161. 612. 650 

SPORER, 391. 392. 419, 427. 431. 455. 510. 
511. 518. 611 

STATUTA ECCLESIAE ANTIQUA, 6Sl. 
682 sq. 685 

«SUAREZ, 38. 39. 43. 57. 63. 65-67. 93. 
114. 117. 195. 203. 219 sq. 220 sq. 225. 
226. 239. 240. 241. 242. 244. 255. 261. 264. 
211, 203, 292 sq. 314. 318 sq. 322. 331. 
332. 333. 336. 340. 376. 377 sq. 382. 387. 
389. 390. 397. 405. 406 sq. 409. 410. 412. 
416. 419 sq. 434. 435. 441. 444. 449. 450. 
451. 452. 453. 455. 458. 465. 468. 469. 480. 
482. 483. 490. 492. 494. 496. 500. 510. 512. 
513. 514. 516 sq. 531. 535. 536. 543. 558. 
560. 561. 564. 566. 568. 571 sq. 582. 598. 
611. 617. 618. 675. 677. 679. 689 sq. 

SUCIU (B.), 1. 161 

SYRI, 65S. 659 


TABIENA, 480. 490 
TANQUEREY, 629 
4'ERTULLIANUS, 9. 10. 156. 164. 231. 

300. 502. 631. 681. 682. 683. 691 


Textus: 


Ad uxorem, 


9 683 
De Baptismo, 
20 9.184 


fmmmnnninnrnniibit 

De corona mil. 


3 681.682 
De cultu feminarum, 
| 10 
De jejuniis, 
3 10 
De oratione, 
23 10 
De patientia, 
13 10 
De poenitentia, 
5.8 10 
6 164 
6, 4 9 sq. 
7 184. 300 
7, 14 10 
9.2 10 
10 251, 502 
10,2 10 
De pudicitia, 
9 10 
13 10 
14 691 
22 502 


4THOMAS AQUINAS. Vide: INDEX 
THOMISTICUS 

TILIANUS CODEX, 6042 

TOLETANUM CONC. (a. 589), 683 sq. 

TOLETUS, 455. 479 


TOURNELY, 274. 275. 276 sq. 480. 481. 
490. 500. 582. 585. 588. 569. 590. 591. 


611: 613. 622. OTT, 701 


4TRIDENTINUM CONC., 6. 16 sq. 142. 
148. 165. 167-171. 172. 191. 209. 214. 225. 


257. 258.262. 281. 315.331. 344.345. 


352. 368. 3(59. 370. 376. 379. 394. 396. 
398. 407. 416.422. 425.437. 502. 506. 


546. 610. 664. 687. 707 


Textus: 
Sessio 6, de justificatione, 
cap. 10 345 
cap. 14 167.168. 169. 209. 214. 
352.3(59.379 
cap. 16 315.345 
cap. 26 209 
can. 30 142. 168.169. 214.376 
Sessio 7, de sacr. in genere, 
can. 13 610 


Sessio 14, de Poenitentia, 


cap. 2 376.379 

cap. 3 376.379.502.508.664. 
687. 107 

cap. 8 16 sq. 168.169-171.172. 


191.214.257.258.262. 
281.515.345.368 .369. 
370.376. 394.407.422. 


425.437 

cap. 9 168.171.214.315.531. 
344 

cap. 12 214 

can. 9 508. 546 

can. 12 168.777.376 

can. 12-15 168 

can. 13 146. 168.171.262.331. 
344.352.396 

can. 14 169.777 

can. 15 142. 168. 169.171.368, 


3(59.370.376.437 
Sessio 24, de reformatione, 
cap. 8 398 
Sessio 25, de purgatorio, 225 


VACANT, 500. 611. 625. 629. 673 

VALENTIA (G. de), 271. 410. 451.479 

VAN NOORT-VERHAAR, 482. 677 

VARTANUS, 657 

VASENSE CONC. (a. 442), 9. II. 14 

*4V/ ASQUEZ, 39. 40 sq. 43. 53. 58-60. 93. 
130. 204. 260. 265. 271. 274. 275. 314. 317. 
331. 377. 387. 391. 394. 405. 410. 435. 
450. 455. 456. 461. 468. 479. 481. 512. 
115: 533: 262. 9395: 617 

VEGA, 38. 93. 400. 431. 455 

VERMEERSCH, 389. 414. 417. 468. 4755sq. 


543 

VICTORIA, 260. 332. 333. 406. 434. 435. 
482. 512. 689. 690 

VIGUERIUS, 479. 490. 515 

VILLALOBOS, 431. 452. 455 

VILLIEN, 612. 629. 644. 679 

VIVA (D.), 391. 394. 591 

VIVALDUS, 410. 511 


WALDENSIS (Thomas), 224. 679. 686 
WICLEFF, 224 

WILPERT, 682 

WOUTERS, 1. 450 sq. 449. 461 


ZUMEL, 113. 127 


INDEX ANALYTICUS 


(Quoad nomina stellulis signata vide: INDEX ONOMASTICUS) 


ABSOLUTIO. 
Usus vocis "absolvere" apud auctores 
profanos, in Scriptura et in Traditione, 
500-503 


In usu ecclesiastico absolutio multipliciter 
accipitur, 502 

Absolutio debet esse vocalis, 507. 517-525 

Verba “Absolvo te" sunt tota essentia 
absolutionis, 507 sq. 525-537 

Comparatio Poenitentiae cum aliis sacra- 
mentis quantum ad formam, 526-529. 


530 sq. 548 sq. 554 sq. 565 sq. 567 sq. 
598 sq. 670 

Verba “A peccatis tuis", cum de facto 
apponuntur, sunt de essentia formae, 
533-537 

Verbis “Absolvo te”, in quibus forma 


essentialiter consistit, possunt substitui 
alia formaliter aequivalentia, 537-540 
De forma licita absolutionis, 540-545 
An formulae “Misereatur, Indulgentia, 
Passio DNJC” omitti possint sine ullo 
peccato, 541-543 
An invocatio Trinitatis in ipsa forma 
absolutionis omitti possit sine peccato, 


543 sq. 

Per verba “Absolvo te" forma absolu- 
tionis exprimitur tum convenienter, 
546-557, tum proprie i.e. in proprio 


sensu remissionis ipsorum peccatorum, 
557 sq. 

S. Thomae expositio de forma absolu- 
tionis (i.e. “Sacramentum absolutionis 
tibi impendo") est sola conveniens et 
efficax expositio, 558-582 


In forma omnis sacramenti oportet ut 


significetur ejus principalis effectus, 
565 sq. 

Quomodo  salvetur veritas formae in 
absolutione peccatorum jam remis- 


sorum, 567 

Conditionata absolutio, sub conditione de 
praesenti vel praeterito, est valida, 
592-594, et, ex proportionata causa, 
est etiam licita, 600-610, sub conditione 
vero de futuro est invalida, 594-600 

Varii casus licitae absolutionis condi- 
tionatae, 605-610 

Historica evolutio conditionatac adminis- 
trationis Poenitentiae, 586-591. 603- 
605 

Absolutionis deprecativae divisio, ejusque 
distinctio ab indicativa, 613-615 

Absolutio formaliter deprecativa est in- 
valida, 626-671 

Absolutio materialiter tantum deprecativa 
est valida, 671-679 

Forma materialiter tantum deprecativa 
probabilius est hodie valida etiam in 
ecclesia latina, 676-679 

Variae formulae absolutionis in antiquis 


libris ritualibus latinis, 636-643, in 
ritualibus graecorum aliorumque ori- 
entalium, 650-660, et apud Pro- 
testantes, 660-664 

De conjuncta caeremonia impositionis 
manuum. Vide: IMPOSITIO 


MANUUM. 
Ecclesia non habet potestatem mutandi 
seu determinandi formam absolutionis, 


698-708 

Quomodo Ecclesia possit indirecte in- 
fluere in invaliditatem formae absolu- 
tionis, 706-708 

®ABULENSIS singulariter docuit non 


convenienter in absolutione adhiberi 
verba “Absolvo te" et propriam formam 
esse debere “Ego tibi remitto peccata", 
555 sq. 


ACCEPTATIO DEI. 


Est necessaria conditio 
136 sq. 251. 314-317 
Quomodo influat in satisfactionem. 313 sq 


ACTUS EXTERNUS. 


Actus externus, qua talis, addit ad satis- 
factionem actus interni, etsi non ad ejus 
meritum, 331. 333-338 

Modus quo intentio influit in rationem 
satisfactoriam actus externi, 336-335 

Actus externus est convenientissima mate- 
ria quae imponatur in sacramentalem 
satisfactionem, 396 


satisfactionis. 


ACTUS INTERNUS habet veram rationem 


satisfactoriam, quia est poenalis, imo 
saepe objective poenalior quam actus ex- 
ternus, 265 sq. 268. 334sq. 396 


*ALEXANDER HALENSIS docet po- 
testatem sacerdotis non sc extendere ad 
remissionem ipsius culpae nisi per modum 


deprecationis, 547. 558. 615. 644. 649 
*ALPHONSUS (S.). 
Admittit sacramentalem valorem ver- 


116] 


29 


borum “Quidquid boni feceris, etc.", 
389. 390. 394. 541 

Matrimonium nequit imponi in 
mentalem poenitentiam, 399 sq. 

Abstinentia a communione potest im- 
poni in sacramentalem satisfactionem, 
401 

satisfactio nequit a sacerdote imponi per 
modum consilii tantum, sed debet im- 
poni per modum praecepti, 405. 406 

Lucratio plenariae indulgentiae a poeni- 


sacra- 


tente non excusat confessarium ab 
imponenda sacramcntali satisfactione, 
412 

Poenitenti (puta scrupuloso) qui statim 


post absolutionem iterum confitetur et 
absolvitur, imponenda est nova poeni- 
tentia, 413 sq. 

Etiam pro peccatis venialibus potest per 
accidens imponi poenitentia gravis, 418 

Poenitentia gravis potest imponi sive 
sub gravi sive etiam sub levi, juxta 
varios casus, 420. 44] 

Impositio sacramentalis poenitentiae est 
prudenter attemperanda fragilitati 
poenitentis, 425 sq. 

An poenitens possit declinare impositam 
poenitentiam et recurrere ad alium con- 


fessarium ut sub leviori poenitentia 
absolvatur, 444 

De commutatione poenitentiae  sacra- 
mentalis, 451. 452. 455 


satisfactio sacramentalis, quamvis valide, 
tamen illicite (sub veniali) adimpletur 
in statu peccati, 480 

Formulae *Misereatur, Indulgentia, Pas- 
sio  DNJC" omitti possunt sine 
peccato, 541 

Omittere invocationem Trinitatis in for- 


mula absolutionis est peccatum leve, 
543 
Invalida est haec (vel similis) forma 


absolutionis: “Absolvo te, si Deus jam 
cognoscit quod cras restitues”, 591. 597 


De liccitate absolutionis conditionatae, 
604 sq. 606. 607 sq. 

Forma deprecativa, quae sit secundum 
se valida, hodie non est valida in 


ecclesia latina, 677 


*$ARCUDIUS. 


Forma deprecativa est invalida, nisi sit 
aequivalenter indicativa, 618 sq. 

Forma Graecorum est aequivalenter in- 
dicativa, 619. 655 sq. 


A STURICENSIS exaggerat docens pec- 
catum mortale esse simpliciter infinitum 
non solum sub ratione offensae sed etiam 
sub ratione malitiae, 44. 69 sq. 


AUGUSTINUS. 


Notio satisfactionis, 10 sq. 
Possibilitas et necessitas satisfactionis pro 


INDEX ANALYTICUS 


poena temporali, 177 sq. 186 

De suffragiis, 232 

Dc mitigatione poenae inferni, 305 

Jus sacerdotis imponendi sacramentalem 
satisfactionem, 371 

Correspondens obligatio poenitentis, 436 

De deprecativa forma absolutionis, 632. 
634-636 

De manuum 
684 


impositione in Poenitentia, 


*AUREOLUS docet quod absolute loquen- 
do purus homo potest condigne satis- 
facere pro peccato mortali, imo de toto 
rigore justitiae, 35. 36. 37. 38 


4B AIUS docet 
satisfacere pro 
160 sq. 165. 209, 
digno, 212 sq. 


nos non posse proprie 
poena temporali, 143. 
nec a fortiori de con- 


BAPTISMUS. 


Comparatio cum Poenitentia 
ad formam, 526. 528. 531. 
565sq. 584-586 

Conditionatae administrationis 
historica evolutio, 584-586 

De manuum impositione in Baptismo, 
681 sq. 


quantum 
548 sq. 


Baptismi 


BENEDICTUS XIV. 


Lucratio plenariae indulgentiae non ex- 


cusat a sacramcntali satisfactione, 
411 sq. 

Poenitens stricte tenetur acceptare et 
exequi sacramentalem satisfactionem, 
437. 439. 450 


De absolutione conditionata, 587. 588. 590 


BIBLIOGRAPHIA. 


De satisfactione, | 

Dc absolutione, 500 

De absolutione conditionata, 582 
De absolutione deprecativa, 611 sq. 
De manuum impositione, 679 


48 ILLOT. 


Relicta 
nec convenientem 
formae absolutionis, 

Forma deprecativa, quae sit 
se valida, hodie non est 
ecclesia latina, 677 

Ecclesia habet potestatem mutandi seu 
determinandi formam absolutionis, 
701 sq. 


*$BILLUART. 


Homo in statu peccati potest satisfacere 
de congruo late dicto, 278 sq. 299 
Verba “Quidquid boni feceris, etc." non 
habent valorem sacramentalem, 391 sq. 
Obligatio imponendi satisfactionem sacra- 
mentalem est gravis etiam quoad pec- 


cata venialia, 405 


expositione S. Thomae, aliam 
tradit expositionem 
558. 568. 579-582 
secundum 
valida in 


INDEX ANALYTICUS 


Poenitens tenetur sub gravi ad acceptan- 
dam et excquendam etiam poenitentiam 
levem, 435 

Proprie loquendo non potest unus pro 
alio satisfacere sacramentaliter, 468. 
470. 472 

satisfactio sacramentalis impleta non 
solum in statu peccati sed etiam cum 
actuali affectu ad peccatum, non valet 
et est repetenda, 480. 490 

Invocatio Trinitatis in forma absolutionis 
omitti potest sine peccato, 543 

Invalida est absolutio deprecativa, 624 


BONAVENTURA docet potestatem sacer- 
dotis non sese extendere ad remissionem 
ipsius culpae nisi per modum depreca- 


tionis, 547. 615. 649 
BONITAS. 
Ad satisfaciendum requiritur bonitas seu 
honestas actus, 257 sq. 


Non tamen ex ea provenit aut mensura- 
tur efficacitas satisfactionis, 320-324 
Quomodo bonitas fundet rationem 

meriti, 266 sq. 


4C AJETANUS. 


Ratio impossibilitatis condignae satisfac- 
tionis pro peccato mortali est gratuitas 
gratiae, 39. 42 sq. 44. 62 sq. 

Actus contritionis non habet propriam 
rationem satisfactionis, 113 


Quomodo possit poena temporalis per- 
manere post remissam culpam, 197. 
205 

Effectus satisfactionis sacramentalis est 


non tantum remissio poenae sed etiam 
augmentum gratiae, 377 

Poenitens non tenetur, saltem sub gravi, 
ad acceptandam et excqucndam satis- 
factionem sacramentalem, 431. 438. 440 

Satisfactio sacramentalis impleta in statu 
peccati non est actu fructuosa, sed 
subinde reviviscit, 482 sq. 

Sensus formae absolutionis, 559 

Cajetandus ultra modo adversatur abso- 
lutioni conditionatae, 587 sq. 603 


CALVINUS vehementer impugnat satis- 
factionem pro poena temporali, 145-149. 
154-156 


*4CAPPELLO. 


Satisfactio sacramentalis potest a sacer- 
dote imponi per modum consilii 
tantum, 406 

Proprie loquendo non potest unus pro 
alio satisfacere sacramentaliter, 469. 


470. 475 

Satisfactio sacramentalis tum valide 
tum licite impletur in statu peccati, 
481 


Haec satisfactio non est tamen fructuosa, 
sed subinde reviviscit, 482 

Non est improbabile quod in extrema 
necessitate valeat absolutio non vocalis, 
510 sq. 

Omittere invocationem Trinitatis in for- 
ma absolutionis est peccatum leve, 
543 

Forma deprecativa, quae sit secundum se 
valida, est hodie adhuc valida etiam in 
ecclesia latina, 677. 678 


@CATECHISMES CONC. TRID. 


De satisfactione poenae temporalis, 193 

De suffragiis, 225 sq. 233 sq. 

De vicaria satisfactione, 235 sq. 

Satisfactio non fit nisi per 
poenalem, 262 

Necessitas status gratiae ad satisfacien- 
dum, 281 

Necessariae poenalitates hujus vitae sunt 
etiam materia satisfactionis, 338 

Praecipua opera satisfactoria sunt elee- 
mosyna, jejunium et oratio, 352 

Confessarius habet jus et obligationem 
imponendi sacramentalem satisfac- 
tionem, 369 sq. 

Quo sensu commendatur impositio pub- 
licae poenitentiae in satisfactionem 
sacramentalem, 399 

Im positio poenitentiae sacramentalis debet 
proportionari indoli peccati, 422 

Poenitens 


actum 


tenetur satisfactionem sacra- 
mentalem acceptare et exequi, 436 
Unus potest sacramentaliter satisfacere 


pro alio, 476 
Forma absolutionis, 508 


CENSURAE absolutio, 502. 524 sq. 


CHARITAS. 


Satisfactio non pertinet formaliter ad 
charitatem sed ad Poenitentiam, 29 
Actus charitatis vel contritionis non 
adaequat demeritum peccati nec valet 
satisfacere de condigno, 48. 49. 58. 60. 

62. 84. 88. 90 
Vide: CONTRITIO. STATUS 


GRATIAE. 
CHRISTUS. 
Satisfactio Christi est de toto rigore 


justitiae, 21. 37 

Item est actus propriae justitiae commu- 
tativae, 25 

Connexio et comparatio satisfactionis 
Christi cum satisfactione nostra, 86 sq. 
125. 143. 147. 160. 161. 169. 170. 
192sq. 210sq. 219 

Vide: INCARNATIO. 


CODEX J. C. 


De satisfactione sacramentali, 167 

Qui pro sacramentali satisfactione prae- 
stat opus indulgentiis ditatum, non 
amittit fructum indulgentiae, 400 

Imposita poenitentia sacramentalis debet 

esse proportionata tum indoli peccati 

tum conditioni poenitentis, 422. 425 
Poenitens tenetur acceptare et adimplere 

sacramentalem satisfactionem, 437 
Forma absolutionis, 509 


COMMUNIO SANCTORUM, 227 sq. 236- 
239. 250 sq. 252 


COMMUTATIO poenitentiae sacramentalis. 


Ejus natura, 451, ac conditiones, 451-456 

An fieri possit per alium confessarium, 
453 sq. 

Dissensus doctorum circa commutationem 
factam per alium confessarium, 454- 
456 


CONDITIO. 


Quotuplex sit, 583 sq. 

An in conditionata sacramenti ad- 
ministratione conditio sit exterius 
exprimenda, 610 sq. 

Historica evolutio conditionatae adminis- 
trationis Baptismi, 584-586, et Poeni- 
tentiae, 586-591. 603-605 

De validitate et liceitate conditionatae 
absolutionis, 592-611 


CONINCK inconvenienter exponit sensum 
formae absolutionis, 558. 569-571. 


CONTRITIO. 


Habet veram rationem satisfactionis pro 
peccato mortali, etsi tantum de con- 
gruo, 2. 21. 115 sq. 

Actus contritionis procedit ab ipsa gratia 
sanctificante, a qua accipit suum 
valorem satisfactivum, 121—125 

Per actum contritionis fit condigna satis- 
factio pro peccato veniali, 129-142 

An magna poenitentis contritio possit 
esse causa excusans confessarium ab 
imponenda vel proportionanda sacra- 
mentali satisfactione, 409. 426. 450 

Vide: CHARITAS. 


CYPRIANUS. 


Notio satisfactionis, 10 

De satisfactione pro poena temporali, 
176 sq. 184 sq. 

Jus sacerdotis imponendi sacramentalem 
satisfactionem, 371 


DURANDUS docet quod absolute lo- 
quendo homo potest condigne satisfacere 
pro peccato mortali, 38. 41. 43. 58 


ECCLESIA. 


Sensus Ecclesiae de suffragiis pro vivis, 
232 sq. 

Sensus Ecclesiae de proprie dicta satis- 
factione vicaria, 235 sq. 

Evolutio praxis Ecclesiae in imponenda 
sacramentali satisfactione, 402-404 


Ecclesia non habet potestatem in mate- 
riam et formam sacramentorum, et 
in particulari in formam absolutionis, 
677sq. 698-708 


ELEEMOSYNA. 


Facta in statu peccati non est satis- 
factiva, 287 sq., sed tantum meritoria 
de congruo improprie dicto, 303 

Est unum ex tribus praecipuis operibus 
satisfactoriis, 353-361 

Imo praecellit alia duo, scilicet jejunium 
et orationem, 356. 359 


EXCUSATIO, seu causae excusantes, 


Ab imponenda satisfactione sacramentali, 
408-415 

A proportionanda satisfactione numero 
et gravitati peccatorum, 425-430 

Ab acceptanda satisfactione, 448 sq. 

Ab exequenda satisfactione, 449-451 


EXTREMA UNCTIO. 


Discrimen a Poenitentia quoad formam 
sacramentalem, 526. 531. 549. 554 sq. 
565. 628. 669. 670 

De manuum impositione in Extrema 
Unctione, 682 


FLORENTINUM CONC. 


De satisfactione pro poena temporali, 167 

Praecipua opera satisfactoria sunt elee- 
mosyna, jejunium et oratio, 352 

Forma absolutionis, 508 

Debet esse vocalis, 518 sq. 


GALTIER. 


Attenta sola Christi institutione et 
abstrahendo ab Ecclesiae determina- 
tione, absolutio non vocalis esset 
valida, 510. 703. 704 

Forma deprecativa, quae sit secundum 
se valida, est adhuc valida etiam in 
ecclesia latina, 677 

Ecclesia habet potestatem mutandi seu 
determinandi formam absolutionis, 
702-705 

Leviter Galtier parvipendit duas rationes 
quibus S. Thomas ostendit non esse 
necessariam manuum impositionem in 
absolutione, 695-698 


$GENNADIUS tradit celebrem definitionem 
satisfactionis, ll. 17 


4GODOI docet peccatum mortale esse 
simpliciter infinitum non solum sub 
ratione offensae sed etiam sub ratione 
demeriti, 44. 72 sq. 


GRAECI. Vide: SCHISMATICI 
ORIENTALES. E 


GUILELMUS  PARISIENSIS inepte a 
Morino aliisque adducitur in favorem 


INDEX ANALYTICUS 


validitatis absolutionis deprecativae, 550. 
645 sq. 


HUGO A S. VICTORE docet absolu- 
tionem solvere tantum a reatu poenae 
aeternae, non vero ab ipsa culpa, 558. 
649 


IMPOSITIO MANUUM. 


Dc usu hujus caeremoniae in variis 
sacramentis, 680-686, et peculiariter in 
Poenitentia, 683-686 

Ipsa non est nec unquam fuit necessaria 
ad valorem absolutionis, 690-698 


INCARNATIO fuit necessaria ad con- 
dignam satisfactionem pro peccato 
mortali, 44 sq. 54 sq. 

Vide: CHRISTUS. 


INDULGENTIA. 


Opus indulgentiis ditatum potest imponi 
in sacramentalem satisfactionem quin 
inde amittatur indulgentiae effectus, 
400 

Disputata quaestio an susceptio plenariae 
indulgentiae ex parte poenitentis sit 
sufficiens causa excusans confessarium 
ab imponenda sacramentali satisfac- 
tione, 409-413 

Id esse potest causa minuendae satis- 
factionis, 427 


INFINITAS. 


Quotuplex distinguatur infinitas, 78 

Infinitas peccati. Vide: PECCATUM 
(mortale). 

An possint dari plura infinita in eodem 
genere, 105. 106 


INFORMITAS. 


Satisfactio | sacramentalis potest esse 
valida ct informis, etsi ipsum sacra- 
mentum non possit esse tale, 485 sq. 

Quomodo verificaretur veritas formae ab- 
solutionis in casu sacramenti validi et 
informis, si daretur, 563 sq. 570. 574. 
577. 581 

Ob probabilitatem sententiae de possibili- 
tate sacramenti validi et informis, in 
dubio de dispositione subjecti absolutio 
danda est sub conditione “Si capax 
es", 609 sq. 


INTENTIO. 


Divisio intentionis, 460 

In vicaria satisfactione non requiritur ut 
ille pro quo  satisfit, id petat vel 
sciat, 243 

Ad satisfaciendum requiritur virtualis 
intentio, 256 sq. 

Modus quo intentio influit in rationem 
satisfactionis actus externi, 336-338 

An intentio influat in commutatione 


poenitentiae sacramentalis, 451 sq. 

In exequenda satisfactione sacramentali 
sufficit et requiritur intentio habitualis, 
458-462 

An quis, exequens opus a confessario 
impositum, satisfactionem sacramen- 
talem de facto adimpleat si positive 
nolit eam adimplere per illud opus 
nunc in praesenti, 460-462 

De absolutione per intentionem con- 
ditionata. Vide: CONDITIO. 


SANSENISTAE. 


Insistunt in necessitate praemittendi 
satisfactionem absolutioni, 159. 373. 
463 

Affinitas eorum doctrinae cum doctrina 
Protestantium  negantium satisfactio- 
nem pro poena temporali, 145. 158-160. 
208 sq. 


VOANNES A S. THOMA. 


Ratio  impossibilitatis condigne satis- 
faciendi pro peccato mortali est 
probabiliter utraque infinitas secundum 
quid et simpliciter, quarum utra com- 
petit peccato, 39. 43. 44. 51 sq. 63. 
67-69 

Actus contritionis justificantis non pro- 
cedit a gratia sanctificante sed eam 
praecedit, 117-121. 124 sq. 271 

Verba “A peccatis tuis", quando de facto 
apponuntur, pertinent ad substantiam 
formae absolutionis, ut pars integrans, 
sed non ad ejus essentiam, 513. 536 

Invocatio Trinitatis in forma absolutionis 
omitti potest sine peccato, 543 


JUDICIALIS POTESTAS. 


Potestas judicialis petit vocalem absolu- 
tionem, 520 sq. 

Judicialis potestas hujus sacramenti est 
ad utrumque, i.e. ad ligandum vel 
solvendum, 523 sq. 

Sola forma indicativa convenit judiciali 
potestati, 552. 553 

In judiciali potestate jacet unum dis- 
crimen inter potestatem absolvendi et 
potestatem miraculorum, 553 

Judicialis potestas non obstat validitati 
absolutionis conditionatae sub  con- 
ditione de praeterito vel praesenti, 
593 sq. 598. 601 

Repugnat vero formae absolutionis for- 
maliter deprecativae. 667-669 


V.IBERALES PROTESTANTES. 


Notio satisfactionis introducta est inde 
a tempore Tertulliani sub influxu con- 
ceptuum juridicorum latinorum, 156 

In antiqua ecclesia in usu fuit sola 
absolutio deprecativa, 546 


LIBERTAS est requisita conditio actus 
satisfactorii, 254 sq. 


[20] 


LUGO. 
Homo per solas vires naturales potest 
satisfacere pro peccato veniali, 32 sq. 


Impossibilitatis condigne satisfaciendi pro 
peccato mortali ratio est infinitas 
secundum quid quae competit peccato, 
39. 43. 63. 64 sq. 

Homo non satisfacit de 
peccato veniali, 128 sq. 


condigno pro 
135 sq. 


Quomodo possit poena temporalis per- 
manere post remissam culpam, 195 sq. 
204 

Poena temporalis auferri potest etiam 
per viam impetrationis vel meriti nec 
tantum per viam satisfactionis, 220 

Efficacitas satisfactionis provenit ac 


mensuratur non ex sola poenalitate sed 
etiam ex gradu bonitatis actus, 318 sq. 
322-324 
Verba “Quidquid boni feceris, etc.” non 
habent valorem sacramentalem, 391 sq. 
Poenitentia gravis nequit a confessario 


imponi sub levi, 419. 441 
Proprie loquendo non potest unus satis- 
facere pro alio sacramentaliter, 468. 


469. 474. 476 

Satisfactio sacramentalis tum 
licite impletur in 
491 

Ipsa tamen non est actu fructuosa, sed 
subinde reviviscit, 482. 495. 496. 497 sq. 

Valet satisfactio sacramentalis etiam si 
persolvitur per actum peccaminosum, 
490 

Verba “A peccatis tuis”, etiam cum de 
facto apponuntur, remanent mere acci- 
dentalia, 513 sq. 533. 535. 536 

Relicta S. Thomae expositione, Lugo 
aliam nec convenientem tradit exposi- 
tionem formae absolutionis, 558. 560. 
562. 568. 574. 575-579 

Invalida est absolutio deprecativa, 623 sq. 


valide tum 
statu peccati, 481. 


4,.UTHERUS vehementer impugnat satis- 
factionem pro poena temporali, 144-152 


MANUUM IMPOSITIO. Vide: 
TIO MANUUM. 
MATRIMONIUM. 


Comparatur cum Poenitentia quantum ad 
formam, 520-523. 526 sq. 549. 565. 578. 


IM POSI- 


598 sq. 
An possit contrahi sub conditione de 
futuro, 598-600 
De usu impositionis manuum in hoc 
sacramento, 682 sq. 
MELANCHTHONIUS vehementer im- 
pugnat satisfactionem pro poena tem- 
porali, 145-149. 152-154 
MERITUM. 


Disputatur an purus homo possit a Deo 
ordinari ad  merendum aliis ipsam 
primam gratiam, 53. 93 sq. 


INDEX ANALYTICUS 


Meriti de congruo improprie dicto 
indoles et objectum, 301-306 
Comparatio meriti cum satisfactione, 
29:9].  ZI:q. 93-90. 215, Z219, 2%; 
246. 247 sq. 252 sq. 254. 257. 258. 
264 sq. 266-270. 283. 297. 299 sq. 308. 
309-311. 315. 335. 345. 382 

Essentiale discrimen inter meritum et 
satisfactionem, 266-270 

Facilius est mereri quam 
299 sq. 

M eritum et satisfactio necessario connec- 
tuntur in eodem actu, 309-311 
Comparantur meritum et satisfactio 
quoad singula eorum elementa, 361-366 


satisfacere, 


MIRACULORUM potestas quomodo dif- 
ferat a potestate absolvendi a peccatis, 
333 


*4M ORINUS. 

Invocatio Trinitatis est de essentia 
formae absolutionis, 515 

Hic doctor reicit ut ineptam  exposi- 
tionem S. Thomae de verbis absolu- 
tionis, 667 sq. 

Est praecipuus ac asseverans defensor 
valoris absolutionis formaliter depre- 
cativae, 619-621. 627 sq. 629. 632sq. 


635. 636 sq. 638 sq. 643-649. 652. 654. 
667 sq. 670. 671 

Forma deprecativa non est hodie valida 
in ecclesia latina, 6077 

Ecclesia habet potestatem mutandi seu 
determinandi formam absolutionis, 
700 sq. 


NATURA PURA. 


In statu naturae purae homo peccaret 
contra Deum etiam ut est finis ordinis 
supernaturalis, 32 

Nec in eo statu potuisset homo satis- 
facere Deo de toto rigore justitiae, 37 


OSMA (Petrus de) proposuit doctrinam 
affinem haeresi Protestantium negantium 
satisfactionem pro poena temporali, 143. 


156. 157 sq. 208 sq. 373. 463 
PACTUM DEI. Vide:  ACCEPTATIO 
DEL 
PATRES. 
Vox et conceptus satisfactionis, 9-12 


Incarnatio fuit necessaria ad condignam 
satisfactionem pro peccato, 44 sq. 


De satisfactione pro poena temporali, 
174-178. 181-190 

De suffragiis, 231 sq. 

Usus vocis absolutionis, 501 sq. 

Quo sensu Patres formam absolutionis 
vocent precem seu orationem, 519 sq. 
550 sq. 633 

De invaliditate absolutionis deprecativae, 
630-636 


INDEX ANALYTICUS 


De usu impositionis manuum in variis 
sacramentis, 680-685 
Manuum impositio nequaquam necessaria 
habetur in sacramentali absolutione, 
691 sq. 
PECCATUM. 


Peccatum in genere habet veram rationem 
injuriae seu injustitiae; contra Vasquez 
aliosque, 61 sq. 

Varia peccati consideratio variaque mala 
ac debita quae per ipsum incurruntur, 
13 sq. 48. 58. 69. 70. 71 sq. 73. 88-90. 


97-101. 132sq. 197. 205-207 
Peccatum | mortale: 
Comparatio cum veniali, 129-135 


Habet quandam infinitatem, sed quidam 
doctores loquuntur de infinitate secun- 
dum quid, alii de infinitate simpliciter, 
35. 39. 43 sq. 45^17. 50 sq. 

Revera peccatum mortale habet infini- 
tatem simpliciter, quae quidem est 
unica ratio quare homo nequeat pro 
eo satisfacere de condigno, 57-85. 96- 
112 

Discrimen inter infinitatem quae competit 
peccato mortali et eam quae competit 


actui charitatis, Maternitati B. V., 
visioni beatificae, Humanitati Christi, 
sacrificio Crucis et sacrificio Missae, 


65 sq. 78. 80. 81. 84 sq. 96 sq. 104. 105 

Tamen peccatum mortale est simpliciter 
infinitum sub sola ratione 
non vero sub rationibus 
demeriti, 69-77 

Etsi quodlibet peccatum mortale sit 
simpliciter infinitum, tamen 
peccata sunt inter se inaequalia, 
112 

Nequit fieri satisfactio de uno peccato 
mortali et non de alio, 283-285 

Peccatum veniale: 

Natura peccati venialis, 133—135 

Est infinitum secundum quid 
81. 101-103. 132 

Comparatio cum mortali, 129-135 

Homo per actum contritionis satisfacit 
de condigno pro peccato veniali pro- 
prio, non vero pro alieno, 129-142 

Justus potest satisfacere pro uno veniali 
et non pro alio, 285 

Obligatio imponendi satisfactionem sacra- 
mentalem pro venialibus est 
407 sq. 

Pro peccato veniali potest imponi etiam 
poenitentia gravis, et quidem proba- 
bilius etiam sub gravi, etsi non 
regulariter, 417-422. 441 sq. 

Peccatum originale: Si homo non potest 
condigne satisfacere pro peccato mor- 
tali in genere, a fortiori id non potest 
pro peccato originali, 53-57 

Peccatum remissum: Quomodo 


offensae, 
malitiae et 


varia 
103- 


tantum, 


levis, 


salvetur 

veritas formae in ejus iterata absolu- 
tione, 567 


PETRUS CANTOR inepte a Morino 
aliisque adducitur in favorem validitatis 
absolutionis deprecativae, 643-645 


PETRUS LOMBARDUS docet sensum 


absolutionis esse mere declarativum, 557. 
649 


POENA TEMPORALIS. 


Sub qua ratione peccatum 
poenam temporalem. Vide: 
CATUM  [/in genere). 

Satisfactio pro poena temporali. 
SATISFACTIO. 

Quomodo explicetur quod, remissa culpa, 
possit adhuc permanere reatus poenae 
temporalis, 195-208 

Quotuplici modo poena temporalis luatur 


meretur 
PEC- 


Vide: 


vel auferatur, 218 sq. 

Effatum S. Thomae “Culpa per poenam 
ordinatur", 259. 299 

Poena temporalis non expiata fit per 
accidens aeterna in inferno, ex quo 
tamen non sequitur peccatum jam 


remissum puniri, 290-294 

Quidam tamen theologi contrarium do- 
cent, 289 sq. 

Per bona opera vitae anteactae nonnisi 
indirecte et negative dicitur mitigari 


posse poena in inferno, 304-306 
Vide: PURGATORIUM. 
POENALITAS. 
Quid sit poenalitas actus, 207 


Poenalitas subjectiva et objectiva, 266 
Poenalitas actus requiritur ad satisfac- 
tionem, 261-270. 320 


Ex sola poenalitate actus provenit ac 
mensuratur  efficacitas | satisfactionis. 
320-324 

Poenalitates vitae praesentis non sunt 
objectum satisfactionis, 325-327, sunt 
tamen ejus materia, 331 sq. 335-344. 
396 

POENITENTIA PUBLICA, prout esset 
violativa sigilli, nequit imponi in satis- 
factionem sacramentalem, 398 sq. 

POENITENTIA VIRTUS. 

Non est proprie et formaliter virtus 
justitiae, sed tantum pars potentialis 
hujus virtutis, 26. 50. 52. 116 

Ratio satisfactionis est ipsum ejus 


formale objectum, 2. 26 

Quare condigna satisfactio pro peccato 
veniali et pro poena temporali non 
repugnat naturae virtutis Poenitentiae 
prout est imperfecta justitia, 138-142 


POENITENTIALES LIBRI exhibent mul- 
tiplices formulas absolutionis, 636-643 

PRAECEPTA OPERA sunt materia 
satisfactionis, 344-351. 397, ac possunt 
etiam imponi in sacramentalcm satis- 
factionem, 456 sq. 

PROTESTANTES. 

Negant simpliciter quod homo possit 


satisfacere Deo, 31 

Vehementer impugnant catholicam doc- 
trinam de satisfactione pro poena 
temporali, et signantius de sacramentali 
satisfactione, 31. 143-156. 165. 168. 


169. 171. 174. 187-190. 194, 208-211. 
367 sq. 

Peculiariter reiciunt ipsum suppositum 
satisfactionis, scilicet permanentiam 
poenae temporalis post remissam cul- 
pam, 143 sq. 146 


Negant praeterea vicariam satisfactionem 
et suffragia, 224 


Pervertunt sensum formae absolutionis, 
tribuentes ei meram indolem declara- 
tivam, 546 

De formulis absolutionis in usu apud 
Protestantes, 660-664 

PURGATORIUM. 

Protestantes peculiariter negant satis- 

factionem prout  connectitur cum 


doctrina de Purgatorio, 144. 148 
Quomodo per poenas hujus vitae pos- 
simus condigne satisfacere pro gravi- 
oribus poenis Purgatorii, 215-218 
Diversitas poenae hujus vitae et poenae 
Purgatorii, 316 
An poena temporalis, quae primo et 
per se debetur peccato jam remisso, sit 


ipsa poena Purgatorii, 221 sq. 
Animae purgantes non sunt simpliciter 
in statu termini, 306 sq. 


Non possunt tamen satisfacere quia non 
sunt adhuc proprie in statu viae, 
307-313 

Si ipsae possent satisfacere, 
aretur Purgatorium, 308 

Opus applicandum pro animabus purgan- 
tibus potest imponi in sacramentalcm 
satisfactionem, 400 

Vide: SUFFRAGIA. 


fere evacu- 


REVIVISCENTIA satisfactionis non datur, 
277. 285. 294-298, probabilius nec quoad 
satisfactionem sacramentalcm, 298. 493- 
499 


RITUALE ROMANUM. 


Explicite vetat sacramentalcm imposi- 
tionem poenitentiae publicae pro pec- 
catis occultis, 398 


Quo sensu commendet impositionem 
poenitentiae publicae pro peccatis 
publicis, 399 

Confessarius tenetur sub gravi ad im- 


INDEX ANALYTICUS 


ponendam sacramentalcm satisfac- 
tionem, 407 
Poenitens tenetur satisfactionem hanc 
acceptare, 430 sq. 
Forma X absolutionis, 504-507. 508 sq. 
540-545 
RITUALES LIBRI. Vide: POENITEN- 


TIALES LIBRI. 


«S ALMANTICENSES. 


Pro impossibilitate condigne satisfaciendi 
pro peccato originali non agnoscunt 
nisi communem rationem qua probatur 
impossibilitas taliter satisfaciendi pro 
peccato mortali in genere, 55. 113 

Videntur docere hominem posse de con- 


gruo satisfacere pro peccato originali, 
113 
Apte docent actum contritionis pro- 


cedere ab ipsa gratia sanctificante, ex 
qua accipit suum valorem satisfac- 
tivum, 121-125 
Quomodo possit poena 
manere post remissam 


temporalis per- 
ipsam culpam, 


195 sq. 197. 202 sq. 205. 207 sq. 
Impossibilitatis satisfaciendi pro peccato 
mortali ratio est infinitas simpliciter 


quae competit peccato, 39. 44. 171 

Effectus sacramentalis satisfactionis non 
est tantum remissio poenae sed etiam 
impetratio gratiarum  actualium ad 
praecavenda peccata, 377 

satisfactio sacramentalis influit ex opere 
operato physice, 385 

Abstinentia a communione eucharistica 
potest imponi in sacramentalcm  satis- 
factionem, 401 

Unus pro alio 
sacramentalcm 

Satisfactio impleta in 
valida impletio praecepti 
sed non est valida pars 
sacramenti, 479 sq. 

Item est illicita et infructuosa, 480. 481 

Verba “A peccatis tuis", cum de facto 
apponuntur, pertinent ad ipsam essen- 
tiam formae absolutionis, 512. 533. 
534 sq. 

Invocatio Trinitatis in forma absolutionis 
omitti potest sine peccato, 543 sq. 
Admittenda est cum distinctione validitas 

formae “Absolvo te si Deus nunc scit 
quod cras restitues", 591. 596 sq. 
Invalida est absolutio deprecativa, 624 


potest proprie exequi 
satisfactionem, 468 

statu peccati est 
confessarii 
integralis 


SATISFACTIO. 


Satisfactis ingenere: 

Essentia: 

Multiplex aspectus satisfactionis, | sq. 14. 
22. 367 

Conceptus satisfactionis est formale ob- 
jectum virtutis Poenitentiae, 2. 26 

Prima ac praecipua satisfactio est ipsa 
contritio, 2. 21 

Nomen satisfactionis in usu profano, 
Scriptura, et Traditione, 6-13 

Definitio satisfactionis tum in pleniori 
sensu satisfactionis pro peccato, tum 
in restricto sensu satisfactionis pro 
poena temporali, 6. 13-16 

Variae doctorum definitiones, 16—10 

Divisio satisfactionis, 19-23 

Celebre theologorum trinomium “Con- 
tritio cordis, confessio oris, satisfactio 
operis”, 12 

Satisfactioni duplex competit ratio seu 
finis, vindicativus nempe et medicinalis, 
15 sq. 168. 170 sq. 173. 211. 223. 249. 
263 sq. 371 sq. 422. 424 

Satisfactio dicit plus quam meram restitu- 
tionem, 48 sq. 88. 286; utrumque autem 
conceptum videtur confundere Scotus, 
40 sq. 58. 272 sq. 

Satisfactio materialis et formalis, 19 sq. 

Satisfactio improprie dicta et proprie 
dicta, satisfactio imperfecta et perfecta, 
20-22. 112. 214 

Comparatio satisfactionis cum merito. 
Vide: MERITUM. 

Satisfactio est actus elicitus ipsius vir- 
tutis Poenitentiae, 25-30 

Possibilitas: 

Purus homo potest vere satisfacere Deo, 
etiam pro peccato mortali, quamvis 
non ad strictam aequalitatem, 32-35. 
115-125 

A fortiori nequit satisfacere de toto 
rigore justitiae, 36 sq. 

Purus homo nequit de condigno satis- 
facere pro ullo peccato mortali, 44-57. 
85-96 

Notum effatum “Honor est in honorante, 
offensa vero in offenso”, 49 sq. 62. 
82 sq. 100 sq. 

Si homo nequit condigne satisfacere pro 
peccato proprio, a fortiori non potest 
pro peccato alieno, 52 sq. 

Si homo non potest satisfacere condigne 
pro peccato mortali in genere, a 
fortiori non potest pro peccato ori- 
ginali, 53-57 

Hanc rationem a fortiori, quam assignat 
S. Thomas, non satis perpendunt qui- 
dam thomistae, 55-57. 113 

Propria ratio quare homo non possit 
condigne satisfacere pro mortali est 
quia ipsum est simpliciter infinitum, 
57-85. 96-112 

Homo posset etiam, absolute loquendo, 
congrue satisfacere pro peccato alieno, 
sed de facto non potest, 125 sq. 

Absolute tamen non posset sic satis- 
facere pro peccato originali, 126 

Homo per actum contritionis seu chari- 
tatis satisfacit de condigno pro peccato 
veniali proprio, 30. 52. 58. 129-142 


Non tamen de facto potest condigne 
satisfacere pro peccato veniali alieno, 
etsi absolute posset, 135 

Quare condigna satisfactio pro veniali 
non repugnat naturae virtutis Poeni- 
tentiae prout est imperfecta Justitia, 
138-142 

Homo potest satisfacere pro poena tem- 
porali, 178-211 

Fundamentum hujus satisfactionis est 
ipsa permanentia poenae temporalis 
post remissam culpam, 171-178. 190- 
208. 289. 291 sq. 

Quomodo haec permanentia diversimode 
a theologis explicetur, 195-208 

Attributa divina relucent in necessitate 
satisfactionis pro poena temporali, 
190-192 

Pro poena temporali homo satisfacit dc 
condigno, 213-218 

An sit necessaria satisfactio pro poena 
temporali, 218—221 

Vide: POENA TEMPORALIS. 
PURGATORIUM. SUFFRAGIA. 

De existentia verae et propriae satisfac- 
tionis vicariae, 234—239. 247-251 

De ejus infallibilitate, 239-242. 251-253 

Variae quaestiones circa modum hujus 
satisfactionis, 242-247 

Satisfactio pro alio majorem vim habet 
quam satisfactio pro se, 246 

Per idem opus nequit simul satisfieri pro 
se et pro alio, nisi agatur de satisfac- 
tione sacramentali, 246 sq. 

Conditiones ad satisfaciendum requisitae: 

Libertas physica, saltem contradictionis, 
254 sq. 

Intentio virtualis, 256 sq. 

Bonitas seu honestas actus, 257 sq. 

Supcmaturalitas actus, 258 sq. 

Poenalitas actus, 261-270 

Status gratiae, 279-306 

Satisfactio sacramentalis persoluta in 
statu peccati non habet propriam 
rationem satisfactionis, 285. 286 sq. 

Non datur reviviscentia satisfactionis, 
277. 285. 294-298, etiam sacramentalis, 
298. 493-499 

Sine statu gratiae non datur etiam 
satisfactio de congruo improprie dicto, 
298-301 

Status viatoris, 307-313 

Acceptatio Dei, 136 sq. 251. 314-317 

Efficacia satisfactionis: 

Provenit ac mensuratur cx sola poenali- 
tate operis, 3204J24 

Est infallibilis, 325-327 

Opera satisfactoria: 

Per quodlibet opus poenale satisfieri 
potest pro qualibet poena, 327 sq. 
Ipse actus exterior est  satisfactorius 
additque ad satisfactionem actus in- 

terioris, 331. 333-338. 396 
Etiam ipsae necessariae poenalitates hujus 

vitae sunt materia satisfactionis, 332. 


338-344 
Pariter ipsa opera aliunde praecepta, 
sunt materia satisfactionis, 333.344-351 

Praecipua opera satisfactoria sunt elee- 
mosyna, jejunium et oratio, 353-361 

Satisfactio sacramentalis: 

Existentia, seu jus et obligatio eam 
imponendi, 370-373 

Essentia, seu quod satisfactio sit pars 
intcgralis sacramenti, 374 sq. 484 sq. 

Relatio satisfactionis sacramentalis ad 
absolutionem, 374 sq. 382 sq. 386. 417. 
457sq. 462-466 

Efficacitas: 

Est ex opere operato, 378-380 

Non physice tamen sed moraliter tantum, 
385 sq. 

Remittit solam poenam, nec auget gra- 
tiam, 380-384 

Effectus mensuratur juxta quantitatem 
operis poenalis, 386-388 

Effectus non est alienabilis, 388 sq. 

Per verba “Quidquid boni feceris et mali 
sustinueris sit tibi in remissionem pec- 
catorum" probabiliter omnia opera 
vitae elevantur ad rationem satisfac- 
tionis sacramentalis, 389-395 

Hoc tamen non est per se causa 
excusans a proportionanda satisfactione 
sacramentali, 427 sq. 

Opera imponenda: 

Quodlibet opus poenale potest injungi in 
sacramentalem satisfactionem, 395-402 

Poenitentia publica, quatenus sit revela- 
tiva sigilli, nequit imponi in satisfac- 
tionem sacramentalem, 398 sq. 

Evolutio praxis Ecclesiae in imponenda 
satisfactione sacramentali, 402-404 

Obligatio ex parte confessarii: 

Est gravis quoad peccata mortalia non- 
dum confessa, levis vero quoad venialia 
et quoad mortalia jam confessa, 407 sq. 

Causae excusantes ab imponenda satis- 
factione, 408-415 

Intimatio poenitentiae debet fieri per 
modum praecepti nec fieri potest 
tantum per modum consilii, 415 sq. 

An possit poenitentia gravis imponi etiam 
pro venialibus vel mortalibus jam 
confessis, 417 sq. 

An poenitentia gravis possit imponi etiam 
sub levi, 418-422 

Poenitentia debet proportionari tum in- 
doli peccati tum conditioni poeni- 
tentis, 422-430 

Causae  excusantes a  proportionanda 
satisfactione, 425-430 

Obligatio ex parte poenitentis: 

Poenitens tenetur, et quidem sub gravi 
nisi agatur de materia levi, acceptare 
et exequi  sacramentalem satisfac- 
tionem, 436-448 

An poenitens possit declinare satisfac- 


tionem impositam et recurrere ad alium 
confcssarium ut cum leviori poenitentia 
absolvatur, 443-447 

Causae excusantes ab acceptatione satis- 
factionis, 448 sq., vel ab ejus imple- 
tionc, 449-451 

De commutatione satisfactionis, 451-456 

De modo exequendi poenitentiam sacra- 
mentalem, 456—462 

Quae intentio requiratur in ea exeeutione, 
458-462 

Satisfactio persolvi potest tum ante tum 
post absolutionem, 463-466 

Per se loquendo confessarius nequit 
obligare poenitentem ut satisfactionem 
persolvat ante absolutionem, 464 sq. 

Absque consensu confessarii poenitens 
non potest sacramentalem poenitentiam 
adimplere per alium, 470-472 

Ex consensu vero confessarii id potest, 
ita ut alius vere et formaliter dicatur 
adimplere sacramentalem satisfactio- 
nem, 473-477 

Probabilius satisfactio sacram entalis 
valide adimpletur in statu peccati, 
estque vera pars sacramenti, 483-491 

Illicita tamen est, etsi sub levi, 491 sq. 

Pariter est infructuosa, imo nec proba- 
bilius reviviscit, 492-499 


SATISPASSIO. 


Comparatio cum satisfactione, 24 

An detur satispassio in hac vita, 331 sq. 
340. 342-344 

An detur satispassio in inferno, 289. 290 


SCHISMATICI ORIENTALES. 


M oderniores doctores negant justum posse 
pro poena temporali satisfacere; in quo 
quidem est praecipuum eorum dissi- 
dium a catholicis in materia Poeni- 
tentiae, 143. 161-165 

Apud Orientales — viget — praxis non 
imponendi satisfactionem sacramen- 
talem nisi quibusdam  poenitentibus, 
368. 373 

Quidam negant satisfactionem pertinere 
ad essentiam sacramenti, 373 

Quidam tantopere formam dcprccativam 
absolutionis extollunt ut videantur ipsi 
deprecationi tribuere propriam absolu- 
tionis vim, 547 sq. 

Variae formulae absolutionis — apud 
Orientales, 650-657 

Forma absolutionis in usu tam apud 
Schismaticos quam apud unitos, est 
valida quia est formaliter indicativa, 
etsi materialiter deprecativa, 665-667. 
674 

An forma deprecativa, quae sit valida 
apud Orientales, sit etiam valida in 
ecclesia latina, 676-679 

«SCOTUS. 


Definitio satisfactionis, 17 sq. 

Absolute loquendo homo potest condigne 
satisfacere pro peccato mortali, 36. 
40 sq. 43. 58 

Quomodo possit poena temporalis manere 
post remissam culpam, 195 sq. 

satisfactio fieri potest etiam per actum 
non poenalem, 260 sq. 

Satisfactio assimilatur restitutioni, 40 sq. 
58. 272 sq. 

Ad satisfaciendum pro poena temporali 
peccati jam remissi non requiritur 
status gratiae, 272 sq. 

Tota vis satisfactiva operum exteriorum 
satisfactoriorum est in ipso actu ex- 
teriori, 329 

Opera aliunde praecepta non sunt materia 
satisfactionis, 332 

Sacerdos non obligatur ad imponendam 
poenitentiam ei qui, ob fragilitatem, 
nolit eam acceptare, 414 sq. 

Poenitens non tenetur acceptare satisfac- 
tionem  sacramentalem, sed, si eam 
acceptat, tenetur eam implere, 431 sq. 
433 sq. 443 

Forma absolutionis est aliquid indeter- 
minatum et exprimi potest quibuscum- 
que verbis et modis, dummodo actus 
judicialis significetur, 515 sq. 


STATUS GRATIAE. 


Requiritur ad satisfaciendum, 279-306 

Probabilius satisfactio sacramentalis val- 
ide impletur in statu peccati, estque 
vera pars sacramenti, 483-491] 

Sic tamen illicite (sub levi) et infructuose 
impletur, nec probabilius  reviviscit, 
492-499 


STATUS VIATORIS. 


Quid sit, 306 
Est necessarius ad satisfaciendum, 307- 
313 


«SUAREZ. 


Videtur docere absolutam possibilitatem 
ut purus homo satisfaciat de condigno 
pro peccato alieno, etsi non pro pec- 
cato proprio, 38 

Impossibilitatis condigne satisfaciendi pro 
peccato mortali ratio est infinitas 
secundum quid quae competit peccato, 
39. 43. 63. 65-67 

Actus contritionis justificantis non pro- 
cedit ab ipsa gratia sanctificante sed 
eam praecedit, 117-121. 271 

Quomodo possit poena temporalis per- 
manere post remissam culpam, 195 sq. 
203 sq. 205 

Efficacitas X satisfactionis — provenit ac 
mensuratur non ex sola poenalitatc sed 
etiam ex gradu bonitatis actus, 318 sq. 
322-324 


Effectus satisfactionis sacramentalis est 
non solum remissio poenae sed etiam 
augmentum gratiae, 377 sq. 

Verba “Quidquid boni feceris, etc.” 
habent valorem sacramentalem, 389 sq. 

Satisfactio sacramentalis potest a sacer- 
dote imponi etiam per modum consilii 
tantum, 406 sq. 416 

Unus pro alio potest proprie exequi 
satisfactionem sacramentalem, 468 

Satisfactio sacramentalis impleta in statu 
peccati non est actu fructuosa sed 
subinde reviviscit, 482. 494. 496 

Valet satisfactio sacramentalis etiam si 
persolvatur per actum peccaminosum, 
490 

Verba "A peccatis tuis”, etiam cum de 
facto apponuntur, remanent mere acci- 
dentalia, 513 sq. 535. 536 

Relicta S. Thomae expositione, Suarez 
aliam nec convenientem tradit exposi- 
tionem formae absolutionis, 558. 560. 
561. 564. 566. 568. 571-575 

Jam Suarez clare distinxerat inter formas 
formaliter deprecativas et formas mate- 
rialiter tantum deprecativas, ac istarum 
valorem admiserat, 617. 618 


SUFFRAGIA. Unus potest suffragari pro 
poena temporali alterius, ita ut iste ab 
onere solvatur, 225. 227-233. 234 sq. 


SUPERNATURALITAS actus, et quidem 
quoad substantiam, requiritur ad satis- 
faciendum, 258 sq. 


4TERTULLIANUS. 


Inauguravit ecclesiasticum | usum vocis 
satisfactionis, 9 sq. 182. 209 

Rationalistae ei tribuunt introductionem 
ipsius conceptus satisfactionis, 156 

De satisfactione pro poena temporali, 184 

De suffragiis, 231 

Usus vocis “absolvere”, 502. 631 


THEOLOGI. 

Disputant de satisfactione in disparatis 
partibus theologiae, 3 sq. 

Variae doctorum definitiones de satis- 
factione, 16-19 

Mediaevalium notio de satisfactione. 
12 sq. 

Diversimode theologi assignant rationem 
quare purus homo non possit condigne 
satisfacere pro peccato mortali, 38—14 

Diversimode explicant quomodo possit 
permanere reatus poenae temporalis 
post remissam ipsam culpam. 195-2085 

Dissensus de infallibilitate satisfactionis 
vicariae, 226 sq. 

Dissensus in quaestione an actus satisfac- 
torius debeat esse poenalis, 260 sq. 
Dissensus de necessitate status gratiae ad 

satisfaciendum, 271-279 

Dissensus de satisfactoria indole actus 
exterioris, 329-331] 

Dissensus de effectu satisfactionis sacra- 
mentalis, 376—378 

Dissensus dc sacramcntali valorc ver- 
borum “Quidquid boni feceris, etc.", 
389-395 

Dissensus circa quaestionem an confes- 
sarius possit imponere poenitentiam 
sub mero consilio, 405-407 

Dissensus circa quaestionem an susceptio 
plenariae indulgentiae ex parte poeni- 
tentis sit sufficiens causa excusans con- 
fessarium ab imponenda sacramentali 
satisfactione, 403-413 

Varia interpretatio vicariae satisfactionis 
sacramentalis, 468-470 

Dissensus circa quaestionem an absolutio 
debeat simpliciter et absolute esse 
vocalis, 509-511 

Discrepantes expositiones de sensu formae 
absolutionis, 558-582 

Dissensus de convenientia absolutionis 
conditionatae, 586-59] 

Historia et controversia de validitate 
formae deprecativae, 615-626 


"THOMAS AQUINAS. 

Praecipui loci de satisfactione. 3 

Conceptus satisfactionis, 7 

Satisfactioni duplex competit ratio seu 
finis, medicinalis nempe et vindicati- 
vus, 16 

Definitio satisfactionis, 17 

satisfactio imperfecta et perfecta, 21 sq. 


34 sq. 47 
Notio  satispassionis | Purgatorii, 24 sq. 
312 sq. 


satisfactio est actus  elicitus virtutis 
Poenitentiae, 26. 27. 28 sq. 30 

Homo in statu naturae purae non posset 
a peccato liberari nisi per auxilium 
gratiae, 32 

Homo potest Deo satisfacere, etsi non 
ad strictam aequalitatem, 34 sq 

Peccatum habet quandam infinitatem, 
35. 43. 46 sq. 74 

Infinitas peccati mortalis est infinitas 
simpliciter, et id ratio est quare purus 
homo non possit pro eo satisfacere dc 
condigno, 43. 45-47. 86 

Effatum “Honor est in honorante, ol- 
fensa vero in offenso", 50 

Si homo non potest condigne satisfacere 
pro peccato mortali in genere, a for- 
tiori non potest pro peccato originali, 
53-55 

Peccatum mortale est simpliciter in- 
finitum sub sola ratione offensae, non 
vero sub rationibus malitiae et 
demeriti, 70. 74-77. 79 sq. 

Inaniter quidam in contrarium arguunt 
ex quibusdam verbis S. Doctoris, 70. 
74-77 


An possint dari plura infinita in eodem 
genere, 105 sq. 110 

Homo vere, etsi tantum dc congruo, 
satisfacit pro peccato mortali, 116sq. 

Actus contritionis justificantis procedit 
ab ipsa gratia sanctificante, 119 sq. 122 

Homo nequit etiam de congruo satis- 
facere pro peccato originali, 54. 126 

De satisfactione pro poena temporali, 
191. 192 sq. 

Mens S. Doctoris de modo quo possit 
poena temporalis permanere post re- 
missam culpam, 197-208 

Satisfactio pro poena temporali est de 
condigno, 213 

De satisfactione vicaria, 223. 224. 236-239 

satisfactio non fit nisi per actum 
poenalem, 261. 263 sq. 266 

Effatum “Culpa per poenam ordinatur", 
259. 299 

Discrimen et convenientia inter satisfac- 
tionem et meritum, 266-269 

Ad satisfaciendum requiritur status 
gratiae, 270. 271. 272. 277. 282, 284. 
286. 288 

An poena temporalis, debita pro peccatis 
jam remissis, cesset aliquando in in- 
ferno, 289-291 

Non datur reviviscentia satisfactionis, 
295sq. 297 

Meritum de congruo improprie dictum 
ejusque effectus, 301-306 

Meritum et satisfactio necessario con- 
nectuntur in eodem actu, 309-311 

Status viatoris requiritur ad  satis- 
faciendum, 309-311 

Efficacitas satisfactionis — provenit et 
mensuratur ex sola poenalitatc operis, 
319. 321. 324 

Necessariae poenalitates hujus vitae sunt 
materia satisfactionis, 340-342 

Etiam opera praecepta sunt materia 
satisfactionis, 349-351 

Praecipua opera satisfactoria sunt elee- 
mosyna, jejunium et oratio, 353-361 

Eleemosyna praecellit jejunium et ora- 
tionem, 356. 359 

Jus sacerdotis imponendi sacramentalem 
satisfactionem, 372 sq. 

Satisfactio sacramentalis influit ex opere 
operato, 379 sq. 

Ipsa poenam remittit, sed gratiam non 
auget, 381. 384 

Effectus satisfactionis mensuratur juxta 
quantitatem operis poenalis, 387 sq. 

De sacramcntali valorc formulae "Quid- 
quid boni feceris, etc.", 389 sq. 394 

Susceptio indulgentiae potest per se 
loquendo excusare a sacramentali satis- 
factione, 412 sq. 

Quaedam $S. Doctoris principia informa- 
tiva praxis confessarii in imponenda 
sacramentali satisfactione, 428-430 

INDEX ANALYTICUS [27] 


Poenitens tenetur satisfactionem acceptare 
et exequi, 434. 435. 443 sq. 

Unus potest sacramentaliter satisfacere 
pro alio, 476 sq. 486-489 

Satisfactio sacramentalis non reviviscit, 
493. 495. 498 sq. 

Loci de absolutione, 502 sq. 

Verba “Absolvo te” sunt tota essentia 
formae absolutionis, 512. 525 sq. 527. 
329 

Forma absolutionis debet esse vocalis, 
2320. 323 

S. Doctor praecipue in Opusculo de 
forma absolutionis signanter impugnat 
sententiam de necessitate formae de- 
precativae in absolutione, 548-555 

Convenientius in forma absolutionis 
dicitur “Ego te absolvo" quam “Ego 
tibi remitto peccata”, 557 

S. Doctoris expositio de sensu formae 
absolutionis (“Sacramentum absolu- 
tionis tibi impendo") est sola con- 
veniens et efficax expositio, 558-582 

Divisio absolutionis in  deprecativam, 
indicativam et imperativam, 613 

Forma proprie et formaliter deprecativa 
est invalida, 615-617. 627. 646-648. 
610, 675 
Manuum impositio non est necessaria 
in absolutione, 687. 688. 690. 694. 
695-698 


4TRIDENTINUM CONCILIUM. 


satisfactio habet duplicem finem, ie. 
medicinalem et vindicativum, 16 sq. 

De possibilitate et necessitate satisfac- 
tionis pro poena temporali, 148. 165. 
167-171. 191. 212. 214 

Haec satisfactio est de condigno, 212. 214 

Satisfactio non fit nisi per actum 
poenalem, 262 

Necessitas status gratiae ad satisfacien- 


dum, 281 
satisfactio fundatur in acceptatione Dei, 
315 


Necessariae poenalitates hujus vitae sunt 
materia satisfactionis, 338. 339 


Opera praecepta sunt materia satisfac- 
tionis, 344 sq. 

Praecipua opera satisfactoria sunt elee- 
mosyna, jejunium et oratio, 352 

Satisfactio sacramentalis influit ex opere 
operato, 379 

Confessarius habet jus et obligationem 
imponendi sacramentalem satisfactio- 
nem, 368. 369. 407 

Commendatio impositionis publicae poeni- 
tentiae  respidt tantummodo forum 
externum, 398 

Impositio sacramentalis poenitentiae deb- 
et proportionari tum  indoli peccati 
tum conditioni poenitentis, 422. 425 

Poenitens tenetur acceptare et adimplere 
sacramentalem satisfactionem. 437 sq. 
442 sq. 

Forma absolutionis, 508 

Debet esse vocalis, 518 

De invaliditate absolutionis formaliter 
deprecativae, 664 sq. 

De manuum impositione in absolutione, 
687. 689 


€ ASQUEZ. 


Impossibilitatis condigne satisfaciendi pro 
peccato mortali ratio est gratuitas 
gratiae, 39. 41 sq. 43. 58-62 

Ad satisfaciendum non requiritur actus 
poenalis sed sufficit actus bonus, 200 

Satisfactio sacramentalis persoluta in 
statu | peccati est vera et propria 
satisfactio, 274 sq. 

Ad condignitatem satisfactionis non re- 
quiritur acceptatio Dei, 314. 317 
Verba “Quidquid boni feceris, etc." non 
habent valorem sacramentalem, 391. 

394 

Proprie loquendo non potest unus pro 
alio satisfacere sacramentaliter, 468 

Satisfactio sacramentalis impleta in statu 
peccati est fructuosa, 481 

Verba “A peccatis tuis", cum de facto 
apponuntur, pertinent ad ipsam essen- 
tiam formae, 512. 533 


